
STUDIU INTRODUCTIV 


„Mai presus de stat şi dincolo de fațadele puterii aparente, într-un labirint de funcții 
multiplicate, sub toate schimbările de autoritate și într-un haos de ineficienţă, zace 
centrul de putere al ţării: serviciile supraeficiente şi supracompetente ale poliției 
secrete“, afirma Hannah Arendt într-una din analizele clasice ale sistemelor totalitare!. 
Fără îndoială că, în ciuda amendării unora din tezele autoarei amintite de către 
cercetările mai recente, aserțiunea potrivit căreia poliția politică este o componentă 
esenţială, definitorie, a oricărui regim totalitar rămâne pe deplin valabilă. 

Plecând de la o astfel de percepţie, suntem încredințaţi că orice demers ştiinţific 
vizând scrierea istoriei regimului comunist din România devine superfluu dacă 
neglijează analiza atentă, minuțioasă, a organizării şi funcționării Securităţii, precum 
şi a rolului pe care aceasta l-a jucat pe parcursul evoluţiei acestui regim. O astfel de 
sarcină, însă, nu este uşor din asumat din varii motive. În primul rând, într-un regim 
post-totalitar, nodurile de interese legate de protejarea unor persoane implicate în 
activităţile fostului regim sunt numeroase şi extrem de încâlcite. De aici derivă o 
dificultate sporită în accederea la fonduri de arhivă relevante, privând astfel istoricul 
de o bună parte a ceea ce înseamnă materie primă — informaţia documentară. 

În cazul Securităţii, documentele create de aceasta s-au aflat, în cvasi-totalitatea 
lor, „sub pecetea tainei“ până la adoptarea Legii nr. 187/1999 privind accesul la pro- 
priul dosar şi deconspirarea Securităţii ca poliție politică. Începutul funcționării 
Consiliului Naţional pentru Studierea Securităţii (C.N.S.A.S.) în anul 2000 nu a în- 
semnat automat şi un acces facil la aceste documente, din varii motive, neanalizabile aici. 

La dificultăţile de documentare specifice cazului românesc, se adaugă cele tipice 
atunci când vorbim despre scrierea istoriei unui serviciu secret. Așa cum sublinia 
Ernest Volkman, încercarea istoricilor de a înţelege rolul serviciilor secrete și a 
informaţiilor procurate de aceștia în derularea evenimentelor istoriei contemporane 
„seamănă mult cu deschiderea unui drum printr-un hăţiș de nepătruns, întunecos, de 
mister, paradox, fapte contradictorii, înregistrări absente sau «plivite» (igienizate), 


! Hannah Arendt, Originile totalitarismului, Bucureşti, 1994, p. 545 

amintiri convenabile, secrete, «negare plauzibilă» şi, ocazional, minciuni fățişe, fără 


a mai pomeni de dezinformare şi inducere în eroare“?. 


Prin urmare, considerăm că studierea documentelor incluse în prezentul volum 
ar avea mult de câștigat printr-o prealabilă prolegomena, care, în linii generale, să 
permită o apropiere adecvată de un subiect atât de complex. 

Evident, în ciuda dificultăților de documentare, problema Securității în cadrul 
regimului comunist se regăseşte tratată, într-o manieră sau alta, într-un mare număr 
de lucrări. De la editarea de documente emise de fosta Securitate? și până la lucrările 
memorialistice semnate de foşti ofițeri de securitate“ sau de victimele acestoras, 
spectrul istoriografic este deosebit de bogat. 


2 Ernest Volkman, Spionaj, Bucureşti, 1998, p. 11-12 

3 Serviciul Român de Informaţii, Cartea Albă a Securităţii (23 august 1944-30 august 1948), vol. |, 
București, 1997, vol. II (1948-1958), București, 1994, vol. III (1958-1968), Bucureşti, 1995, vol. IV 
(1968-1978), București, 1995; Marius Oprea, Banalitatea răului. O istorie a Securităţii în documente. 
1949-1989, laşi, 2002; Florica Dobre (coord.), „„Bande, bandiți şi eroi “. Grupurile de rezistență din munţi 
și Securitatea (1948-1968), Bucureşti, 2003; Florica Dobre, Florian Banu, Camelia Duică, Silviu B. 
Moldovan, Liviu Ţăranu (editori), Zrupele de Securitate (1949-1989), Bucureşti, 2004, Nicolae Henegariu, 
Silvia Colfescu (coord.), Memorialul durerii. Documente ale reeducării din închisorile Pitești, Gherla, 
Bucureşti, 1995; idem, Principiul bumerangului. Documente ale procesului lui Lucrețiu Pătrășcanu, 
București, 1996; Mihai Giugariu (coord.), Prigoana. Documente ale procesului C. Noica, C. Pillat, N. 
Steinhardt, Al. Paleologu, A. Acterian, S. Al. George, Al. O Teodoreanu, Bucureşti, 1996; loana Raluca Voicu 
Arnăuţoiu, Luptătorii din munți. Toma Arnăuţoiu și grupul de la Nucşoara. Documente ale anchetei, 
procesului, detenției, Bucureşti, 1997; loan Opriș, Istoricii și Securitatea, Bucureşti, 2004; idem, Aurel Decei 
sau destinul disperării, Bucureşti, 2004, Clara Cosmineanu, Silviu B. Moldovan (editori), Nicu Steinhardt 
în dosarele Securităţii. 1959-1989, Bucureşti, 2005; Camelia Ivan Duică, Rezistenţa anticomunistă din 
Maramureş. Gruparea Popşa (1948-1949), Bucureşti, 2005; Liviu Ţăranu, Theodor Bărbulescu (editori), 
Jurnale din rezistenţa anticomunistă. Vasile Motrescu, Mircea Dobre. 1952-1953, Bucureşti, 2006 

4 Vezi Neagu Cosma, Cupola. Securitatea văzută din interior. Pagini de memorii, Bucureşti, 1994; 
Dumitru lancu Tăbăcaru, Sindromul Securității, Bucureşti, f.a.; lonel Gal, Rațiune și represiune în 
Ministerul de Interne. 1965-1989, laşi, 2001, vol. 1-2; Ochii și urechile poporului. Convorbiri cu generalul 
Nicolae Pleşiţă. Dialoguri consemnate de Viorel Patrichi în perioada aprilie 1999-ianuarie 2001, 
București, 2001; Gh. Ionescu Olbojan, Good bye, domnule Pacepa!, Bucureşti, 1992; idem, Fantomele 
lui Pacepa, Bucureşti, 1994, idem, Faţa neagră a Securității & lon Mihai Pacepa, Bucureşti, 1999; Titu 
Simon, Din culisele serviciilor secrete românești. Pacepa quo vadis?, Bucureşti, 1992; lon Mihai Pacepa, 
Orizonturi roșii. Amintirile unui general de securitate, Bucureşti, 1992 (ediţia princeps lon Mihai Pacepa, 
Red horizons: The True Story of Nicolae & Elena Ceausescu s Crimes, Lifestyle and Corruption, 
Washington D.C., Regnery Gateway, 1987); Victor Negulescu, Spionaj și contraspionaj: din viaţa și 
activitatea unui ofițer de informații (amintiri, deziluzii, speranțe). 1966-1996, Târgovişte, 1999 

5 Andrei Şerbulescu, Monarhia de drept dialectic. A doua versiune a memoriilor lui Bellu Zilber, 
București, 1991; Ion Ioanid, Închisoarea noastră cea de toate zilele, vol. I-IV, Bucureşti, 1991-1994; 
Radu Ciuceanu, Intrarea în tunel, prefaţă şi note de Octavian Roske, București, 1991; idem, Potcoava 
fără noroc, Bucureşti, 1994; idem, Pecetea diavolului, Bucureşti, 2002; *** Povestea Elisabetei Rizea 
din Nucșoara. Mărturia lui Cornel Drăgoi, culese şi editate de Irina Nicolau şi Theodor Niţu, București, 
1993; Cornel Jurju, Cosmin Budeancă, „Suferința nu se dă la frați... “. Mărturia Lucreţiei Jurj despre 
rezistența anticomunistă din Apuseni (1948-1958), Cluj-Napoca, 2002; Vasile Paraschiv, Lupta mea 
pentru sindicate libere în România. Terorismul politic organizat de statul comunist, ediţie îngrijită, studiu 
şi note de Oana Ionel şi Dragoş Marcu, Iaşi, 2005 

Dincolo de documente şi memorii, se regăsește și un număr important de lucrări 
de analiză. Dintre acestea, credem că în primul rând se cuvine amintită lucrarea lui 
Cristian Troncotă, Istoria serviciilor secrete românești. De la Cuza la Ceaușescu. 
Din cele 500 de pagini ale lucrării, aproape 200 tratează istoria Securității. Beneficiind 
de o documentare amplă în arhivele fostei Securităţi şi valorificând din plin şi alte 
surse de informaţie, autorul a reuşit o cercetare obiectivă a istoriei temutei instituţii, 
surprinzând în paginile lucrării nu doar aspectele de poliţie politică, ci şi pe cele ale 
activităţii de informaţii, precum și metodele și tehnicile uzitate de Securitate pentru 
îndeplinirea obiectivelor propuse. Aceluiași autor îi mai aparțin şi o serie de alte lucrări, 
mai recente, dar, în opinia noastră, de o valoare științifică mai redusă decât cea amintită 
anterior”. 

Se impun atenţiei apoi contribuţiile istoricului britanic Dennis Deletant la 
istoriografia problemei. Profitând de cunoașterea limbii române pentru parcurgerea 
lucrărilor apărute în țara noastră și bucurându-se de un acces privilegiat în unele arhive 
din România, autorul a îmbinat cu succes aceste surse cu bibliografia apărută peste 
hotare. Trebuie amintit apoi aportul lui Mihai Pelin, concretizat prin publicarea mai 
multor lucrări privind istoria Securităţii. Din punctul nostru de vedere, se remarcă 
în primul rând, prin bogăţia și valoarea informaţiei, lucrarea Culisele spionajului 
românesc. D.L.E. (1955-1980), dar şi celelalte volume reuşesc să clarifice anumite 
aspecte ale activităţii Securităţii!O. 

Pentru activităţile de peste hotare ale Securităţii, pe lângă lucrările lui Mihai Pelin, 
sunt de neocolit volumele semnate de Stejărel Olaru, dedicate fie unui eveniment 
punctual (atacul Legaţiei României de la Berna)!!, fie unui proces de durată (colabo- 
rarea Securităţii cu Stasi)!?. Tot pentru activitatea de peste hotare a Securităţii este 
esenţială și consultarea lucrării semnată de Pierre Accoce şi Daniel Pouget!5, deşi 


6 Cristian Troncotă, Istoria serviciilor secrete românești. De la Cuza la Ceaușescu, Bucureşti, 1999 

7 Idem, Istoria Securității regimului comunist din România. 1943-1964, Bucureşti, 2003; idem, 
Duplicitarii. O istorie a Serviciilor de Informaţii și Securitate ale regimului comunist din România. 
1965-1989, Bucureşti, 2003; idem, Zorţionarii: istoria instituției Securității regimului comunist din 
România (1948-1964), București, 2006 

3 Dennis Deletant, Ceaușescu și Securitatea. Constrângere și disidență în România anilor 
1965-1989, Bucureşti, 1998; idem, Teroarea comunistă în România. Gheorghiu Dej şi statul polițienesc. 
1948-1965, laşi, 2001 

% Mihai Pelin, Culisele spionajului românesc. D.LE. (1955-1980), Bucureşti, 1997 

10 Idem, Operațiunile „Meliţa “ și ,„Eterul“. Istoria „Europei Libere “ prin documente de Securitate, 
Bucureşti, 1999; idem, Genii și analfabeți. Militari și intelectuali sub lupa Securității, Bucureşti, 2002; 
idem, Opisul emigrației politice, București, 2002; idem, Un veac de spionaj, contraspionaj și poliție 
politică, București, 2003 

1! Stejărel Olaru, Cei cinci care au speriat Estul, laşi, 2003 

12 Stejărel Olaru, Georg Herbstritt, Stasi și Securitatea, Bucureşti, 2005 

15 Pierre Accoce, Daniel Pouget, Rețeaua Caraman: cei treisprezece români care au zguduit NATO, 
București, 1999 

autorii au fost acuzați că au căzut în plasa întinsă de serviciile secrete franceze și au 
tins să acorde o importanţă nejustificată unor acţiuni controlate, de fapt, de aceste servicii. 

O altă lucrare importantă pentru înțelegerea evoluţiei Securităţii în ansamblul său, 
prin informaţiile de primă mână pe care le conţine, este cea realizată de Teșu 
Solomovici şi intitulată Securitatea și evreii. Despre călăi şi despre victime!?. 

Știut fiind faptul că în interpretarea documentelor emise de fosta Securitate la 
dificultățile specifice exegezei izvoarelor istorice se adaugă și problema cunoașterii 
termenilor speciali utilizaţi de serviciile secrete, considerăm că și dicționarul realizat 
de un fost ofiţer de securitate şi publicat sub pseudonimul Radu Cristescu, volum 
ce reunește peste 100 de termeni uzuali ai dosarelor fostei Securităţi, constituie un 
instrument valoros de lucrul5. 

Unele date despre activitatea Securităţii pot fi extrase, cu prudență și cu spirit critic, 
şi din lucrări precum cele semnate de generalul în rezervă Neagu Cosma!€, generalul 
în rezervă Gheorghe Pele!”, de Paul Ştefănescul8 sau de colonelul în rezervă 
Gheorghe Cotoman!?. 

Nu putem încheia scurtul excurs istoriografic fără a menționa aportul istoricului 
Marius Oprea. Întemeiate în special pe cercetări în arhive, numeroasele sale demer- 
suri au elucidat diverse aspecte ale înființării, organizării și activității Securităţii”. 
Valorificarea informației primare completată cu eșantioane de istorie orală şi corobo- 
rată cu informaţii din izvoare edite și literatura de specialitate a permis crearea unor 
studii solide, astfel că apelul la ele este inevitabil pentru oricine se opreşte asupra 
studierii Securităţii. 


14 Teşu Solomovici, Securitatea și evreii. Despre călăi și despre victime, vol. I-II, Bucureşti, 
2003-2004 

15 Radu Cristescu, Spionajul și contraspionajul pe înţelesul tuturor. Mic dicționar al serviciilor secrete, 
Bucureşti, 2000 

16 Neagu Cosma, Contribuţia unor „minorități“ naţionale la bolşevizarea României, Bucureşti, 1996; 
idem, Securitatea, poliția politică, dosare, informatori, Bucureşti, 1998; Neagu Cosma, lon Stănescu, 
În anul 1968 a fost programată și invadarea României. Informaţii inedite din interiorul Serviciilor Spe- 
ciale ale României, Bucureşti, 1998; Neagu Cosma, lon Stănescu, „Adevăruri “ demontate, București, f.a. 

17 Gheorghe Pele, Servicii și acțiuni secrete, Bucureşti, 1996 

18 Paul Ştefănescu, Istoria secretă a serviciilor secrete, București, 1992; idem, Istoria serviciilor 
secrete române, Oradea, 2003 

19 Gheorghe Cotoman, Dosarele Securității. Dezvăluirile unui anchetator de la Direcţia a VI a DSS,, 
Craiova, 1999 

2% Marius Oprea, Fapte și moravuri la securiştii anilor '50. Radiografie a Direcţiei de Anchete Penale 
a Securităţii (1949-1952), în „Analele Sighet 7“, București, 1999, p. 260-279; idem, Nașterea Securității, 
în „Analele Sighet 6“, București, 1998, p. 271-307; idem, 7ortura în anii '50, în „Analele Sighet 8“, 
București, 2000, p. 335-344; idem, O istorie a informatorilor Securităţii, în „Analele Sighet 9“, București, 
2001, p. 464-488; idem, Pagini din „copilăria “* Securităţii române, în „Dosarele istoriei“, nr. 5, 1996, 
p. 34-39; idem, Gheorghiu Dej, poliția secretă și puterea, în „Dosarele istoriei“, nr. 3(8), 1997, p. 29-32; 
date utile se regăsesc și în volumul dedicat de Marius Oprea „post-istoriei“ Securităţii — Marius Oprea, 
Moștenitorii Securităţii, Bucureşti, 2004 

Fără a face o pledoarie pro domo, considerăm că și volumele de studii editate de 
C.N.S.A.S.7, dicţionarul membrilor C.C. al P.C.R.%, precum şi periodicul Arhivele 
Securității”?, pot contribui din plin la o apropiere adecvată de problematica spinoasă 
a istoriei Securităţii. 

În faţa unei bibliografii atât de vaste, deşi departe de a fi exhaustivă, dificultatea 
unei abordări echilibrate a istoriei Securităţii apare ca o sarcină încă şi mai dificilă. 
Totuşi, vom încerca în paginile ce urmează o scurtă schiță a evoluției structurii 
organizatorice, a obiectivelor asumate și a mijloacelor şi metodelor prin care 
Securitatea a înțeles să-și îndeplinească rolul de „scut şi spadă a Partidului“. 

Înfiinţată prin Decretul nr. 221 din 28 august 1948 (doc. 2), Direcţia Generală a 
Securităţii Poporului (D.G.S.P.) nu era decât sinteza eforturilor făcute de partidul 
comunist în perioada 1945-1948 pentru edificarea unui aparat de supraveghere şi 
represiune cât mai redutabil. Prin acest act, regimul comunist „s-a autocertificat în 
mod oficial drept stat poliţienesc“24. 

În fapt, nou creata instituţie trebuia să corespundă noii etape în care intrase 
România odată cu detronarea regelui și proclamarea republicii populare la 30 
decembrie 1947. Nu întâmplător anul 1948 a fost anul modificării Codului Penal?5, 
al adoptării unei noi Constituţii (13 aprilie 1948)%, al naţionalizării întreprinderilor 
industriale, bancare, de asigurări, miniere şi de transport”, al restructurării radicale 
a învățământului? şi al adoptării unei noi legi a cultelor”. În urma unui astfel de asalt 
frontal asupra societăţii românești, regimul comunist se aştepta, în mod firesc, la o 
accentuare a opoziției pe cele mai diverse planuri și, ca atare, şi-a creat un instrument 
pe măsură: Securitatea. 

De la bun început, în posturile cheie ale instituţiei au fost numiţi oameni al căror 
ataşament față de partidul comunist fusese pe deplin dovedit în „focul bătăliilor de 
clasă“ din anii precedenţi: Gheorghe Pintilie, Alexandru Nicolschi, Vladimir Mazuru, 
Gogu Popescu, Gavril Birtaș, Mihail Nedelcu, Mihail Patriciu, Iosif Kalouşek 


21 CN.S.A.S., Totalitarism și rezistenţă, teroare și represiune în România comunistă, coord. conf. 
univ. dr. Gheorghe Onişoru, Bucureşti, 2001; C.N.S.A.S., Mișcarea armată de rezistenţă anticomunistă 
din România. 1944-1962, coord. prof. univ. dr. Gheorghe Onișoru, București, 2003 

2 CN.S.A.S., Membrii C.C. al PC.R. 1945-1989. Dicţionar, Florica Dobre (coord.), Liviu Marius 
Bejenaru, Clara Cosmineanu-Mareș, Monica Grigore, Alina Ilinca, Oana Ionel, Nicoleta lonescu-Gură, 
Elisabeta Neagoe-Pleșa, Liviu Pleșa, Bucureşti, 2004 

5 C.N.S.A.S., Arhivele Securității, vol. 1, Bucureşti, 2002; vol. 2, Bucureşti, 2004; vol. 3, București, 
2006 

24 Dennis Deletant, România sub regimul comunist, Bucureşti, 1997, p. 74 

25 Monitorul oficial“ (M.O.), nr. 48, 27 februarie 1948 

2 M.O,, nr. 87 bis, 13 aprilie 1948 

27 Legea nr. 119/11 iunie 1948 în M.O,, nr. 133 bis, 11 iunie 1948 

23 Decretul nr. 175 din 2 august 1948 „pentru reforma învățământului“, în M.O., nr. 177, 3 august 
1948 

2 Decretul nr. 177 pentru regimul general al cultelor religioase, în M.O., nr. 178, 4 august 1948 

(doc. 3, 4,6, 7 şi 8), asigurându-li-se pe lângă grade și funcţii importante şi venituri 
pe măsura devotamentului (doc. 5). 

D.G.S.P. avea în structura sa inițială următoarele direcții: 

Direcţia 1 Informaţii interne — director col. Gavril Birtaş, director adjunct It.-col. 
Andrei Gluvaciov; 

Direcţia a II-a Contrasabotaj — director col. Gogu Popescu, director adjunct mr. 
Gheorghe Bulz; 

Direcţia a III-a Contrainformaţii penitenciare — director mr. Coman Stoilescu; 

Direcţia a IV-a Contrainformaţii militare — director mr. Gheorghe Petrescu, 
director adjunct cpt. Cricor Garabeţian; 

Direcţia a V-a Cercetări penale — director col. Mișu Dulgheru, director col. 
Mircea Lepădătescu, director adjunct It.-col. Simion Tudor Dincă; 

Direcţia a Vl-a Protecţia ministerelor — director It.-col. Augustin Albon, 
director adjunct mr. Ion Crișan; 

Direcţia a VII-a Tehnică — director It.-col. Alexandru Neacșu; 

Direcţia a VIII-a Cadre — director Vladimir Mazuru, director adjunct mr. Dumitru 
Popescu; 

Direcţia a IX-a Secţia politică a P.M.R. — director adjunct mr. Alexandru Gutan, 
director adjunct mr. Nicolae Duţă; 

Direcţia a X-a Administrativă şi Contabilitate — director col. Alexandru 
Jurnu, director adjunct mr. lon Ceslanschi. 

Secţiile auxiliare care deserveau direcțiile erau cele care se ocupau cu cenzura 
corespondenței, supravegherea și interceptarea convorbirilor telefonice şi cele cu 
sarcini de secretariat, cifru, evidenţă și arhive. 

Ca unităţi teritoriale funcționau următoarele direcţii regionale: Braşov (director col. 
Iosif Kalousek şi director adjunct mr. Adalbert Izsak), Cluj (director col. Mihail Patriciu, 
director adjunct It.-col. Gheorghe Cuteanu), Constanţa (director cpt. Nicolae Doicaru, 
directori adjuncţi It. Năstase Sepi și It. Gheorghe Manolache), Craiova (director mr. Eugen 
Vistig, director adjunct mr. lon Vasilescu), Galaţi (director col. Mauriciu Ștrul, director 
adjunct mr. Gheorghe Babu), Iaşi (director It. Nicolae Pandelea, director adjunct mr. Aurel 
Ceia), Oradea (director It. Ludovic Czeller), Piteşti (director col. Mihail Nedelcu, director 
adjunct mr. loan Marin), Ploieşti (director It.-col. Constantin Cîmpeanu, director 
adjunct mr. Racovschi Mănescu), Sibiu (director It.-col. Gheorghe Crăciun, director 
adjunct cpt. Lucian Moldor), Suceava (director It.-col. loan Popic) şi Timişoara (director 
It.-col. Coloman Ambruș, director adjunct cpt. Aurel Moiș). Tot ca structură teritorială 
a fost organizată și Securitatea Capitalei (director It.-col. Tudor Sepeanu, director adjunct 
mr. Moise Senater)”!. 


3 Ministerul de Interne, Organizarea și funcționarea organelor Ministerului de Interne de la înființare 
până în prezent, uz intern, București, 1978, p. 106-107 

31 Dennis Deletant, Ceaușescu şi Securitatea. Constrângere și disidență în România anilor 
1965-1989, Bucureşti, 1998, p. 73—78 şi 80 (în continuare, D. Deletant, Ceaușescu şi Securitatea...) 

Structura organizatorică a direcțiilor regionale cuprindea servicii, secţii şi birouri, 
reproducând la nivel local organizarea centrală. Astfel, de exemplu, pentru Direcţia 
a II-a contrasabotaj exista la nivelul fiecărei direcţii regionale un Serviciu II contra- 
sabotaj, împărțit la rându-i în birouri ce se ocupau de un anumit segment al 
activităţii economice. Cunoașterea acestei structuri este utilă în procesul de 
identificare al emitentului unui anumit act după indicativul ce-l poartă. Astfel, un 
document emis de „331“ aparţinea Biroului 1 al Serviciului 3 din Direcţia a III-a. 

Acest cadru organizatoric nu a suferit modificări majore decât în septembrie 1950 
când, pentru a reflecta reorganizarea administraţiei locale, aria de responsabilitate a 
direcțiilor regionale a fost modificată pentru a corespunde celor 28 de regiuni create. 

După mai puţin de trei ani de la înfiinţare, perioadă în care regimul comunist s-a 
consolidat, tendinţa irepresibilă de centralizare a dus la desfiinţarea Serviciului Special 
de Informații și a Serviciului de Informaţii al Armatei şi înglobarea acestor structuri 
în cadrul Securităţii. Acest lucru s-a petrecut pe baza Decretului nr. 50 din 30 martie 
1951 (doc. 9). Astfel, D.G.S.P. devine Direcţia Generală a Securităţii Statului 
(D.G.S.S.), această denumire semnificând identificarea totală a partidului cu statul, 
partidul fiind și „singurul și autenticul reprezentant al poporului““?. Securitatea a 
căpătat, în urma reorganizării, următoarea structură: 

Direcţia A Informaţii Externe 

Direcţia B Contraspionaj 

Direcţia C Contrasabotaj 

Direcţia D Transporturi 

Direcţia E Contrainformaţii militare 

Direcţia F Filaj şi Investigaţii 

Direcţia G Cercetări Penale 

Direcţia H Contra-informaţii în armată 

Direcţia 1 Paza demnitarilor 

Direcţia J Cadre şi școli 

Direcţia K Administraţie 

Direcţia L Politică 

Serviciile de control al corespondenţei, de transport al dosarelor secrete, de arhivă 
şi de contabilitate aveau rolul de a deservi direcțiile“. 

Principalul element de noutate al noii structuri organizatorice consta în apariția 
Direcţiei A — Informaţii Externe, direcție ce preluase rămășițele vechiului S.S.I. Un 
rol preponderent în atribuțiile Direcţiei I era ocupat de activitățile privind controlul 
şi destrămarea organizaţiilor emigrației româneşti. În acest sens, un document al vremii 


2 E posibil să se fi urmărit și înlăturarea din folclorul vremii a unei butade, pusă în circulaţie de 
„duşmanii poporului“, potrivit căreia denumirea instituţiei ar fi fost „Direcţia Generală a Securităţii 
împotriva Poporului“ 

5 D. Deletant, Ceaușescu şi Securitatea... p. 80-81 

preciza că noua direcţie desfășura acţiuni informativ—operative împotriva emigrației 
române din străinătate „cu scopul de a descompune organizațiile și grupările politi- 
co-reacționare, de a cunoaște din timp acţiunile lor dușmănoase împotriva R.P.R. şi 
de a convinge spre repatriere elementele din această emigrație“. Era prevăzută, de 
asemenea, „infiltrarea în cadrul bisericilor ortodoxe din străinătate în scopul formării 
în grupurile din jurul acestora a unui curent de opinie favorabil regimului comunist“%5. 

O altă categorie de atribuții viza supravegherea și contracararea canalelor de spionaj 
şi propagandă ale blocului advers şi, în sfârşit, a treia mare categorie de atribuţii ţinea 
de obţinerea de date secrete cu caracter militar, economic, politic, tehnico-știinţi fic36. 

Noua organizare a Securităţii a avut o durată şi mai scurtă decât precedenta. 
Desprinderea Securităţii din cadrul Ministerului Afacerilor Interne şi reorganizarea 
sa într-un minister distinct a fost luată în calcul încă din primele luni ale anului 1952. 
În această perioadă, Ana Pauker, Vasile Luca și Teohari Georgescu sunt eliminaţi de 
la conducerea P.M.R. de către Gheorghiu-Dej, sub acuzaţiile de „împăciuitorism“, 
deviere de la politica partidului şi „pactizare cu dușmanii R.P.R.“. Pe fundalul luptelor 
intestine din partid şi al tensionării situaţiei internaţionale, se elaborează proiectele 
de creare a unui minister al Securităţii. Date interesante privind geneza acestui proiect 
şi rațiunile care au stat la originea sa reies din stenograma ședinței Biroului Politic 
al C.C. al P.M.R. din 2 septembrie 1952, şedinţă ce a fost axată tocmai pe această 
problemă. 

Potrivit lui Gheorghiu-Dej, scopul scindării M.A.I. în Ministerul Securităţii Statului 
şi Ministerul de Interne era acela de „a îmbunătăţi activitatea organelor noastre de 
stat, ca o necesitate rezultând din ascuţirea luptei de clasă împotriva dușmanului de 


34 Ulterior, în 1955, a fost elaborat chiar un decret prin care celor ce se întorceau în ţară le erau 
amnistiate pedepsele, cu excepția celor pentru omucideri. Gheorghiu-Dej explica, la vremea respectivă, 
colegilor de partid: „Unii dintre foştii politicieni naţionali-țărăniști sau alţii din aceia care sunt liberi 
ar putea să se adreseze unora din străinătate să vină acasă, că nu li se face nimic. Nu îi punem pe jeratic. 
Dacă vin câţiva și fac declaraţii, este bine. Presa reacționară o să țipe, la fel și la radio o să spună că 
de ce nu le dăm drumul și celor din pușcării, dar noi să redactăm decretul așa ca să zică ei că suntem 
ai dracului. Nu poţi să dai drumul la un criminal. Şi se poate organiza treaba astfel ca să se audă glasul 
unuia sau altuia care să facă apel la unii şi să-i cheme înapoi“ — apud Cristian Troncotă, Istoria Securităţii 
regimului comunist din România. 1948-1964, București, 2003, p. 206; vezi Decretul nr. 421 pentru 
grațierea unor pedepse şi amnistierea unor infracțiuni, din 24 septembrie 1955, în Florica Dobre, Alesandru 
Duţu, Distrugerea elitei militare sub regimul ocupaţiei sovietice în România, vol. IL (1947-1964), 
Bucureşti, 2001, p. 264 

35 Florian Banu, Direcţia I-a Informaţii Externe (D.LE.). Atribuţii şi organizare (1951-1956), în 
C.N.S.A.S., „Iotalitarism şi rezistență, teroare și represiune în România comunistă“, București, 2001, 
p. 43 

36 dem, Activitatea Direcţiei de Informaţii Externe a Securităţii — între atribuţiile oficiale şi acțiunile 
reale (1951-1989), în „Cetatea Bihariei“, seria a II-a, 2005, nr. 1 (3), p. 101; Liviu Ţăranu, Direcţia 
de Informaţii Externe în vremea lui Gh. Gheorghiu-Dej (structură, buget, activităţi), în „In honorem 
Viorel Faur“, volum îngrijit de Corneliu Crăciun şi Antonio Faur, Oradea, 2006, p. 533-545 

clasă, împotriva încercărilor imperialiștilor din afară, în interesul specializării, ridi- 
cării calificării acestor organe, delimitarea funcţiunilor după natura muncii respective“. 

Unii cercetători sunt de opinie că impulsul reorganizării Securităţii a venit din 
exterior, mai precis de la Moscova, variantă ce ni se pare credibilă având în vedere 
cele afirmate de către Gheorghiu-Dej în amintita şedinţă: 

„La aceste proiecte de organizare au lucrat tovarășii de la Ministerul de Interne 
câteva luni de zile, au studiat experiența U.R.S.S. în această privinţă (subl. ns. — F.B.), 
s-au întocmit două proiecte de organizare care consider că răspund sarcinilor 
actuale și perspectivelor ce se pun în munca organelor noastre de stat, etapei în care 
ne găsim noi“. 

Dincolo de retorica încărcată de ideologie, adevăratele raţiuni ce au dus la 
reorganizare au fost enunțate de Alexandru Drăghici, viitorul ministru al Securităţii 
Statului (doc. 21): „Principiile care stau la baza organizării Ministerului Securităţii 
şi Ministerului Afacerilor Interne sunt determinate de cuprinderea tuturor organismelor 
sub comanda noastră și în același timp un control foarte serios asupra sarcinilor 
exercitate de către conducere, control care să tindă în permanență la îmbunătățirea 
muncii“3 (subl. ns. —F.B.). 

Cu alte cuvinte, conducerea partidului încerca să-și asigure un control cât mai 
eficient asupra unei instituţii care se dovedise periculos de autonomă și de ermetică 
față de ochiul vigilent al Partidului. Problema subordonării stricte a Securităţii față 
de conducerea de partid va continua, de altfel, să provoace destule dispute și în anii 
următori, această subordonare căpătând accente ferme abia în ultimii ani de viaţă ai 
lui Gheorghiu-Dej. 

Potrivit proiectului inițial, Ministerul Securităţii Statului (M.S.S.) urma să aibă 
atribuţii destul de largi, reunind în cadrul său, în afara Securităţii, Miliția, Trupele 
de Securitate şi Trupele de Grăniceri. Ministerului de Interne urmau să-i revină 
„închisorile, sub formă de colonii de muncă în cea mai mare parte, Arhiva Statului 
şi Pompierii“%. Organigramele finale, adoptate prin Decretul nr. 324 din 20 
septembrie 1952, au fost însă diferite. Ministerul Securităţii Statului avea următoarea 
structură organizatorică: 

Aparatul Central: 

Direcţia de Informaţii Externe 
Direcţia de Contraspionaj 
Direcţia de Contrasabotaj 
Direcţia Transporturi 

Direcţia Filaj şi Investigaţii 
Direcţia Cercetări Penale 
Direcţia Contrainformaţii Armată 


37 A.N.I.C., fond C.C. al P.C.R. — Cancelarie, dosar nr. 77/1952, f. 20 (vezi doc. 19) 
3 Ibidem, f. 21 
39 Ibidem 

Direcţia Pază Demnitari 
Direcţia Trupelor de Securitate 
Direcţia Cadre şi Școli 
Direcţia Generală Politică 
Direcţia Administrativă 
Serviciul K — Contrainformaţii Miliție şi Penitenciare 
Inspectoratul General (Corpul de Inspecţii) 
Serviciul Contabilitate 
Serviciul Poștal Special 
Serviciul Tehnic Operativ 
Serviciul Contra-informaţii Radio 
Serviciul Verificări Corespondenţă 
Serviciul Evidenţă Operativă 
Serviciul Secretariat 
Aparatul teritorial: cuprindea 28 de direcții regionale de securitate, potrivit 
împărțirii administrative a ţării (doc. 10). Acestea aveau compartimente (servicii, secții, 
birouri) corespondente în mare parte structurii aparatului central“. De remarcat faptul 
că, deşi Miliția nu a fost inclusă în M.S.S., potrivit primelor versiuni de reorganizare, 
Securitatea își păstra controlul asupra acestei instituţii prin Serviciul K. În fapt, 
colaborarea dintre cele două instituţii, de pe poziții şef-subaltern, nu a încetat pe întreg 
parcursul existenţei regimului comunist, indiferent de reorganizările succesive prin 
care au trecutil. 
Ministerul A facerilor Interne avea, de asemenea, o structură alcătuită dintr-un aparat 
central şi unul teritorial. Aparatul central reunea: 
Direcţia Generală a Miliției 
Direcţia Generală a Penitenciarelor şi Coloniilor de Muncă 
Comandamentul Trupelor de Pază M.A.I. 
Comandamentul Pompierilor 
Direcţia Cadre 
Inspectoratul General de Control 
Direcţia Administrativă 
Direcţia Contabilităţii 
Direcţia Arhivelor Statului 
Departamentul Gospodăriei Comunale şi Industriei Locale 
Serviciul Secretariat 
Aparatul teritorial era alcătuit din 28 de direcţii regionale M.A..., ca și în cazul M.S.S. 


40 Ministerul de Interne, Organizarea și funcţionarea organelor Ministerului de Interne de la înființare 
până în prezent, uz intern, București, 1978, p. 112-113 

4 Cf. Florian Banu, Câteva consideraţii privind relaţiile dintre Securitate şi Miliție în primii ani 
ai „dictaturii proletariatului“ (1949-1956), în „Cetatea Bihariei — revistă de cultură şi istorie militară“, 
seria a II-a, 2004, nr. 1, p. 102-109 

Potrivit lui Alexandru Drăghici, nou-creatului Minister al Securităţii Statului îi 
revenea sarcina ca „în cadrul organelor sale să-și dezvolte combativitatea, puterea 
de lovire în dușman, specificul în ce priveşte adâncirea muncii agenturilor de informaţii 
şi a lupta împotriva dușmanului, ca toată banda de spioni care mai face greutăți să 
fie descoperită ?. 

În același sens, în Hotărârea Biroului Politic „cu privire la înființarea Ministerului 
Securităţii Statului şi a Ministerului Afacerilor Interne“ se preciza: „ținând seama de 
intensificarea activităţii serviciilor de informaţii capitaliste şi a elementelor 
dușmănoase din interiorul țării, Biroul Politic al C.C. al P.M.R. consideră ca 
necesitate urgentă întărirea muncii de asigurare a securităţii Statului şi măsurilor cu 
caracter obştesc pentru folosirea cât mai eficientă a criminalilor în muncă“%. 

Structura Securităţii a fost în perioada septembrie 1952-—septembrie 1953 următoarea: 

Direcţia A — Informaţii Externe, director — gen. Serghei Nikonov (Sergiu Nicolau) 

Direcţia I — Contraspionaj, director — It. col. Szabo Eugen 

Direcţia a II-a — Contrasabotaj, director — col. Nicolae Stoica 

Direcţia a III-a — Informaţii Interne 

Direcţia a IV-a — Contrainformaţii în armată, director — gen. Vladimir Mazuru 

Direcţia a V-a — Transporturi 

Direcţia a VI-a — Anchete, director — It. col. Francisc Butyka 

Direcţia a VII-a — Filaj şi investigaţii, director — mr. Dinescu 

Direcţia a VIII-a — Tehnică, director — mr. Panaitescu 

Direcţia a IX-a — Protecţia ministerelor, paza demnitarilor 

Direcţia Cadre, director — col. Alexandru Demeter 

Direcţia Secretariat — director — mr. Vasile Crăciunoiu 

Serviciul „C“ — condus de col. Gogu Popescu 

Serviciul „E“ — condus de mr. Schmerler 

Nici această nouă organizare a Securităţii nu s-a dovedit mai longevivă. 
Urmându-se modelul moscovit“?, la 7 septembrie 1953 M.S.S. fuzionează cu 
M.A.L.% Așa cum atestă documentele (doc. 70), în mod paradoxal, restructurări de 


* AN.I.C., fond C.C. al P.C.R. — Cancelarie, dosar nr. 77/1952, f. 20 

% Ibidem, f. 26 

+ Este greu de spus dacă iniţiativa a venit de la Moscova sau liderii români au urmat instinctiv 
evoluţiile din aparatul de securitate sovietic. Cert este că, înaintea fuziunii, a fost obținută „binecuvântarea“ 
liderilor de la Kremlin. În stenograma ședinței comune a conducerii P.C.U.S. şi conducerii PM.R., 
desfășurată la Moscova în 13 iulie 1953, se menţionează: 

„Tov. Gheorghiu-Dej: ridică problema concentrării aparatului de stat. 

Tov. Malenkov: măsura este bună, dar nu trebuie exagerat. Noi considerăm că s-a exagerat la voi. 
Ba facem contopiri, ba despărţim. În ce priveşte contopirea M.S.S. cu M.A.L., aici nu veţi greși. Efectivul 
M.S.S. este imposibil de umflat. 

Tov. Mikoian: Să reduceţi lagărele. 

Tov. Hrușciov: Veţi reduce efectivele M.S.S. și M.A.I., se vor reduce și lagărele.“ — A.N.I.C., fond 
C.C. al PC.R. — Relaţii Externe, dosar nr. 26/1953, f. 19 

natură organizatorică au precedat decizia unificării celor două ministere. Astfel, la 
l iunie și 1 iulie 1953 unele direcţii (a VIII-a, a IX-a și apoi a V-a, a VI-a) își schimbă 
denumirea. Noi reorganizări au avut loc la 1 noiembrie 1953 și 1 ianuarie 1954. În 
urma contopirii celor două ministere, aparatul central al Ministerului A facerilor Interne 
a căpătat următoarea configuraţie: 

Direcţia de Informaţii Externe 

Direcţia de Contraspionaj 

Direcţia de Contrasabotaj 

Direcţia Transporturi 

Direcţia Pază Demnitari 

Direcţia Filaj şi Investigaţii 

Direcţia Cercetări Penale 

Direcţia Contrainformaţii Armată 

Direcţia Generală Politică 

Comandamentul Trupelor M.A.I. 

Direcţia Generală a Miliției 

Direcţia Generală a Penitenciarelor şi Coloniilor de Muncă 

Comandamentul Pompierilor 

Inspectoratul General de Control 

Direcţia Cadre și Școli 

Direcţia Arhivelor Statului 

Departamentul Gospodăririi Comunale şi Industriei locale 

Serviciul K — Contrainformaţii Miliție şi Penitenciare 

Serviciul Poștal Special 

Serviciul Contra-informaţii Radio 

Serviciul Verificări Corespondenţă 

Serviciul Evidenţă Operativă 

Serviciul Organizare — Mobilizare 

Direcţia Administrativă 

Direcţia Contabilitate 


Serviciul Secretariat”. 


45 În mod inexplicabil, istoricul Cristian Troncotă oferă data de 7 septembrie 1955 pentru această 
fuziune. Nu este vorba nici de o greșeală de tipar, cum am fost înclinați să credem, întrucât autorul 
continuă cu fraza: „Câteva luni mai târziu, la 11 iunie 1956, prin Hotărârea Consiliului de Miniştri nr. 
1361, Ministerul Afacerilor Interne a fost reorganizat și împărțit în două departamente: Departamentul 
Securităţii şi Departamentul Internelor“ — Cristian Troncotă, /storia Securităţii regimului comunist din 
România. 1948-1964, Bucureşti, 2003, p. 25 

45 Ministerul de Interne, Organizarea și funcţionarea organelor Ministerului de Interne de la înființare 
până în prezent, uz intern, Bucureşti, 1978, p. 114-115; am redat aici nu doar structura Securităţii, ci 
a întregului Minister al Afacerilor Interne, pentru a sublinia tendinţa acestuia de a se ocupa de cele mai 
diverse sfere de activitate, de a-și extinde competenţa și controlul asupra cât mai multor segmente ale 
societăţii, precum și pentru a releva interferenţele care existau, inevitabil, între diferitele componente 
ale aparatului represiv (Securitate, Miliție, Trupe de Securitate, Trupe de Grăniceri, Penitenciare) 

Problema adoptării unei structuri organizatorice cât mai adecvată nevoilor represive 
ale regimului a continuat să-i preocupe în mod evident pe liderii partidului. O dovadă în 
acest sens o reprezintă discuţiile din şedinţa Secretariatului C.C. al PM.R. din | 
februarie 1956, şedinţă consacrată analizării problemelor ce ţineau de activitatea M.A.I. 
În această şedinţă au fost invitate persoane cu funcții de conducere din Minister, în special 
din conducerea Securităţii și a Miliției. În urma discuţiilor, s-au hotărât o serie de măsuri, 
vizând în esenţă „îmbunătăţirea controlului organelor de partid asupra muncii organelor“. 

În fond, aceasta era principala problemă a bonzilor comuniști: se remarcase 
transformarea Securităţii dintr-o armă a partidului într-o instituţie ce le scăpa de sub 
control, tinzând să devină un instrument în mâinile lui Gheorghiu-Dej. Sarcina de 
„a apuca taurul de coarne“ şi-a asumat-o Miron Constantinescu la începutul lunii 
aprilie 1956, prin dezlănţuirea unui atac furibund la adresa Securităţii și a lui 
Gheorghiu-Dej în cadrul şedinţelor Biroului Politic din zilele de 3, 4, 6 şi 12 aprilie. 

Referindu-se la Securitate, Miron Constantinescu spunea: 

„Cred că este necesar ca activitatea M.A.I. şi a Securităţii să fie trecută efectiv 
sub controlul Biroului Politic. Poate chiar Securitatea să fie despărțită de M.A.I. 
şi să fie trecută sub conducerea unui comitet (subl. ns.). Cred că tov. Drăghici poate 
ajuta Biroul Politic mai bine întrucât el cunoaște mai multe cazuri de abuzuri. Nu 
are nici un rost să ascundem lucrurile pentru că cu timpul ele tot apar. 

Tovarășul Nicolae Ceauşescu, caracterizând activitatea M.A.I., a spus la plenară: 
«Securitatea este un cal nărăvaș care n-a fost bine călărity». Eu sunt de acord cu cele 
spuse de tov. Ceauşescu. Securitatea este un resort foarte important, dar acest resort 
nu a fost bine îndrumat. Îndrumarea a fost unilaterală şi aceasta este și vina noastră“. 

Pe fundalul unor astfel de acuzaţii, în cadrul M.A.I. s-au inițiat mai multe proiecte 
de reorganizare, luându-se în studiu organigramele existente, gradul de încadrare al 
posturilor din schemă, necesarul real de personal. Cu acest prilej au fost elaborate 
situaţii statistice deosebit de interesante privind structura personalului Securității din 
punct de vedere al originii sociale, al apartenenţei politice, al studiilor urmate, al 
naționalități. 

Necesitatea reorganizării M.A.]. a prins un contur ferm în mințile tot mai 
multora dintre liderii comuniști, astfel că, în urma unei hotărâri adoptată în şedinţa 
Biroului Politic din 22 mai 1956, a fost însărcinat Consiliul de Miniștri să emită o 
hotărâre în acest sens. În 11 iulie 1956 este adoptată H.C.M. nr. 1361 „privind unele 
măsuri organizatorice luate în cadrul M.A..I.“. În hotărâre se preciza: 

„|. Se aprobă măsurile organizatorice luate în cadrul M.A.I., privind reducerea 
efectivelor, ca urmare a modificării structurii organizatorice a acestui minister, astfel: 

a) reducerea din statele de organizare a 25.139 posturi prevăzute pentru ofiţeri, 

sergenți și angajaţi civili. 

b) Reducerea efectivului existent cu 21.107 ofiţeri, sergenţi și angajați civili. 


41 AN.L.C., fond C.C. al P.C.R. — Cancelarie, dosar nr. 32/1956, f. 6 

2. Se aprobă schemele de organizare ale Ministerului Afacerilor Interne, 
stabilite la limita maximă de 56.754 posturi, din care: 
— 24.941 ofiţeri 
— 20.955 sergenţi 
— 10.858 angajați civili 
Pe data de 1 iulie a.c., Ansamblul artistic al M.A.I. trece la Ministerul Culturii, 
cu tot inventarul şi mijloacele de bază existente asupra lui la acea dată (inclusiv 
clădirile ce le ocupă). (...) 
3. M.A.I. se organizează pe două departamente, după cum urmează: 
Departamentul Securităţii, care cuprinde: 
— Securitatea Statului 
— Trupele de Securitate 
— Trupele de Grăniceri 
— Trupele de Pază 
Departamentul Internelor, care cuprinde: 
— Miliția 
— Penitenciarele şi Coloniile 
— Trupele de Pază contra Incendiilor 
— Apărarea Locală Antiaeriană“%. 
Securitatea avea următoarea structură de organizare: 
Direcţia I Informaţii externe 
Direcţia a II-a Contraspionaj 
Direcţia a III-a Informaţii Interne 
Direcţia a IV-a Contrasabotaj 
Direcţia a V-a Contrainformaţii în armată 
Direcţia a VI-a Transporturi 
Direcţia a VII-a Filaj şi Investigaţii 
Direcţia a VIII-a Anchete 
Direcţia a IX-a Paza demnitarilor 
Direcţia Cadre 
Direcţia Administrativă 
Secretariatul 
Serviciul B Contrainformaţii radio 
Serviciul C Evidenţă operativă 
Serviciul D Internări deţinuţi 
Serviciul F Controlul corespondenţei 
Serviciul H Cifru 
Serviciul K Contrainformaţii Penitenciare și Miliție 
Serviciul T Tehnic-—operativ 


% A.M.I., fond D.M.R.U., dosar nr. 10, f. 88-89 

Teritoriul era acoperit prin organizarea a 16 direcţii regionale: Argeş, Bacău, 
Braşov, București, Cluj, Crişana, Dobrogea, Galaţi, Hunedoara, laşi, Maramureş, 
Mureş Autonomă Maghiară, Oltenia, Ploiești, Suceava. 

Din punct de vedere al numărului de angajaţi ai Securităţii, cifrele au variat în 
timp. În prima formă, din august 1948, organigrama Direcţiunii Generale a Securităţii 
Poporului prevedea un efectiv de 4.641 posturi. Potrivit unui proces verbal al unei 
şedinţe de „analiză a muncii“, desfășurată în 11 februarie 1949, erau ocupate 3.549 
de posturi, rămânând vacante 1.273%, deci numărul de posturi ajunsese la 4.822. 

Preferinţa pentru persoanele cu „o origine socială sănătoasă“ era reflectată în 
structura cadrelor D.G.S.P., imediat după înfiinţare: 64% muncitori, 4% ţărani, 28% 
funcţionari, 2% intelectuali și 2% cu origine neprecizată“. Din punct de vedere etnic, 
structura angajaţilor Securităţii se prezenta, în februarie 1949, după cum urmează: 
83% români, 10% evrei, 6% maghiari, 1% alte naţionalități”!. În funcţiile de decizie 
au fost preferaţi, inițial, persoanele alogene, în special ruşi, ucraineni, evrei, 
maghiari, ale căror nume au fost, pe cât posibil, românizate. 

Problema prezenței angajaţilor de alte etnii în aparatul Securităţii rămâne încă una 
controversată. Mărturiile contemporanilor tind să acrediteze ideea unei infuzii ma- 
sive de alogeni în structurile Securităţii, în vreme ce documentele de arhivă contu- 
rează o imagine mai nuanțată. De exemplu, Petru Groza, în cadrul unei întrevederi 
informale avută în seara zilei de 23 iunie 1949 cu Emil Bodnăraș, îi atrăgea atenția 
acestuia: 

„La Lugoj, şeful Securităţii este Klink, tot evreu. Dacă vom analiza de ce la un 
moment dat am avut sute de țărani fugiți în munţi și alăturaţi bandelor lui Uţă, vom 
găsi că toate acestea se datoresc prostiilor, actelor dușmănoase ale lui Klink, care la 
un moment dat a vrut să aresteze la Teregova vreo 40 de ţărani““?. Paul Goma, din 
postura de deţinut politic, își aminteşte că „,...în Securitate au fost foarte, foarte mulți 
evrei. Bineînţeles, nu gardieni, nu filatori mărunți (pentru asta erau ţiganii) și destul 
de puţini anchetatori de rând. Evreii lucrau mai mult cu capul — expresia e 
consacrată. Dar zdrobitoarea majoritate a evreilor din securitate era constituită din 
evrei. ..neromâni: cei mai mulţi erau evrei unguri, apoi evrei ruşi“s5. Un alt fost deţinut 
politic, de această dată el însuși evreu, își amintește „prestația“ unui ofițer de securitate 
evreu în următorii termeni: „am numărat patru lovituri la spate, acordate însă după 
ce fusesem acoperit cu un prosop umed, ca să nu se vadă semnele. În tot timpul am 
auzit vocea unui tânăr locotenent, care, cu excesul de zel judaic, a ţinut nu numai să 


+ Marius Oprea, Banalitatea..., p. 64 

3 Cristian Troncotă, Istoria serviciilor secrete românești. De la Cuza la Ceaușescu, Bucureşti, 1999, 
p. 336 

5! Ibidem, p. 337 

5 Apud Mircea Chiriţoiu, Între David şi Goliath. România și Iugoslavia în balanţa războiului rece, 
vol. îngrij. și studiu introductiv — Silviu B. Moldovan, editor — Gheorghe Buzatu, Iași, 2005, p. 342 

55 Paul Goma, Gherla, Bucureşti, 1990, p. 87 

asiste la bătaie, dar să mă și tragă de perciuni, probabil în amintirea [vremii] când 
strămoşii lui erau supuși acestui tratament. S-ar putea crede că complexele de 
inferioritate se moștenesc din tată în fiu şi se răzbună“sf. 

Foştii ofițeri de securitate acreditează și ei ideea unei dominări a alogenilor. 
Colonelul Gheorghe Raţiu, fost șef al Direcţiei 1 din Departamentul Securităţii Statului, 
susține că, în prima perioadă a existenţei sale, „Securitatea a fost dată pe mâna evreilor, 
ungurilor şi rușilor care, în aparatul central și la principalele unităţi teritoriale, ocupau 
funcții de comandă. Dar până prin anul 1961 şi în funcţii de execuţie erau mulți ofițeri 
evrei, unguri, sârbi, armeni, greci, ţigani etc., mai ales în Bucureşti, în judeţele din 
Moldova și în cele din Transilvania“s5. 

Generalul Nicolae Pleșiţă afirmă că: „Eu, când am fost numit comandant al 
Regionalei [de Securitate] Cluj [1962-1967 — n.n.] am putut vedea că în Securitate 
nu erau decât unguri și evrei. Ici-acolo, mai apărea și câte un român chior. Foarte 
greu mi-a fost să românizez aparatul din Cluj“5€. 

Un alt general în rezervă consideră că „...sub Pantiușa și Nicolschi se aflau sute 
de alți NK VD-işti, care ocupau toate funcţiile de decizie și foarte multe din cele de 
execuţie ale organelor represive din acel timp““. 

În ce ne privește, considerăm că, date fiind mărturiile documentare pe care nu avem 
vreun temei să le bănuim a fi falsificate, ne place sau nu, trebuie să recunoaştem că, 
alături de alogenii care au deţinut funcţii de conducere, majoritatea cadrelor era formată 
din români şi o distincţie maniheistă de tipul „ei-—cei răi, noi-cei buni“ nu poate decât 
să producă o percepţie deformată, vecină cu xenofobias?. 

Revenind la problema numărului angajaţilor, trebuie spus că schemele de 
încadrare s-au lărgit constant, pe măsură ce noi și noi „dușmani ai poporului“ erau 
identificaţi de către partid. La începutul anului 1951, după noua împărţire adminis- 
trativă a ţării şi transformarea D.G.S.P. în Direcția Generală a Securității Statului 
(D.G.S.$.), schema de organizare a crescut de la 7.252 de posturi la 15.280 posturi. 
Dintre acestea, erau ocupate 7.853 posturi, ceea ce reprezenta 51,09% din totalul 
schemei, diferenţa de 7.427 posturi urmând a fi acoperită în decurs de doi ani. 

La 31 decembrie 1951 schema era încadrată cu 10.423 cadre. Dintre aceștia, 4.173 
erau de origine muncitorească, 3.484 proveneau din ţărani săraci, 508 din ţărani 


5 Andrei Şerbulescu, Monarhia de drept dialectic. A doua versiune a memoriilor lui Belu Zilber, 
București, 1991, p. 78 

55 Gheorghe Raţiu, Raze de lumină pe cărări întunecate, Bucureşti, 1996, p. 280 

5% Apud Cristian Troncotă, Istoria Securităţii regimului comunist din România. 1948-1964, 
București, 2003, p. 52 

57 General div. (r) Neagu Cosma, Securitatea, poliția politică, dosare, informatori, Bucureşti, 1998, 
p. 34 

55 Asupra acestei probleme, vezi, pe larg, Florian Banu, Profilul angajatului Securităţii în anii '50, 
în C.N.S.A.S., „Totalitarism și rezistență, teroare și represiune în România comunistă“, București, 2001, 
p. 81-92 


XX 


mijlocaşi, 143 din muncitori agricoli, 853 din funcţionari, 131 din mici meseriaşi iar 
107 proveneau din familii de mici comercianţi“? 

La 1 mai 1956 în unităţile centrale şi exterioare ale Securităţii erau angajate 12.865 
de persoane, dintre care 10.693 ofiţeri, 954 sergenţi și 1.218 angajaţi civili. Structura 
etnică era dominată de români care reprezentau 89,22%, urmaţi de maghiari—7,71%, 
evrei-—1,85%, ruși-0,47%, germani-0,14%, alte naţionalităţi—0,6 1%9%. 

Într-o şedinţă din 2 martie 1950, colonelul Alexandru Guţan, din Direcţia Politică 
a D.G.S.P,, sublinia importanța muncii în Securitate şi profilul deosebit pe care trebuie 
să-l aibă ofițerul de securitate: 

„Tin să reamintesc tovarășilor, a intra în Securitate, a purta epoleţi albaștri, a fi 
investit cu puterea de a urmări, de a cerceta, de a trimite în judecată oameni, de a 
aresta, de a priva pe alţii de liberate sunt lucruri extrem de importante. Cine ne 
încredințează acest drept? Clasa din care facem parte, Partidul nostru ni le-a dat, 
Guvernul. Pentru ce? Pentru ca acest drept să fie îndreptat împotriva dușmanului de 
clasă. Este un drept care cere multă gândire, adâncire. Este un drept pe care trebuie 
să ştii să-l mânui cu multă abilitate. (...) Încredinţarea unui astfel de drept înseamnă 
că trebuie să ai oameni de încredere, oameni devotați clasei, oameni care să nu 
folosească acest drept decât numai în interesul Partidului. Partidul a găsit că noi, aceștia 
din Securitate, suntem astfel de oameni. Noi n-am venit singuri, pe noi ne-a trimis 
Partidul şi, când ne-a trimis, ne-a verificat. Tov. Popescu ne-a arătat cât de meticulos 
se verifică oamenii când intră în Securitate. Partidul, Comitetul Central a luat măsuri 
ca în Securitate, în adevăr, să intre tovarăși de o deplină încredere, dar încrederea 
aceasta comportă şi ea şi răspundere în acelaşi timp“€!. 

Evident, în procesul de recrutare criteriile profesionale aproape că nu contau“?, 
pe prim plan partidul situând „nivelul politic“%5. Deosebit de elocventă pentru optica 


5 Raport asupra activităţii Direcţiei Generale a Securității Statului pe anul 1951, în „22-plus“, 
nr. 18, 12 iulie 1995 

6% A MI., fond D.M.R.U., dosar nr. 10, f. 254 ş.u. 

SI A.C.N.S.A.S., fond Documentar, dosar nr. 199, f. 156 

2 În 28 februarie 1952 s-a desfăşurat o conferință cu comandanții regionali şi judeţeni de Securitate 
şi Miliție. Cu această ocazie, Teohari Georgescu, ministrul de Interne, spunea: „,... dacă un om este 
sănătos, este devotat, are spirit sănătos, el știe să lovească în dușman fără multă teorie, multe cunoştinţe 
profesionale (subl. ns.). (...) Atunci, în timpul revoluţiei, sute de muncitori și țărani în Rusia au luat 
arma în mână și au creat statul sovietic, nu aveau cunoștințe politice și nici aparatul nu avea cunoștințe 
profesionale, pe care le-a căpătat. Și noi o să căpătăm nivel politic, dar aceasta nu este o piedică pentru 
oamenii sănătoși, pentru muncitori, acei ce simt pentru regimul acesta“ — ibidem, f. 87 

% Importanţa aparte a fidelității faţă de partid reiese şi dintr-o scurtă caracterizare a ofițerului de 
securitate inserată în Instrucţiuni privind munca de supraveghere operativă a organelor Ministerului 
Afacerilor Interne din Republica Populară Română, document datat 1 aprilie 1957: „Calitățile 
principale ale lucrătorului de supraveghere operativă sunt: devotamentul fără margini față de patrie, 
partid și guvern, pregătire politică și culturală, disciplina, cinstea, rezistenţa fizică, capacitatea de a învinge 
greutăţile, perseverența în atingerea scopului urmărit“. 

liderilor comuniştilor asupra modului de încadrare a Securităţii şi de asigurare a 
„purității“ cadrelor este scurta alocuţiune rostită de Gheorghe Gheorghiu-Dej cu ocazia 
desprinderii Securităţii din cadrul M.A.I. şi reorganizării sale într-un minister 
(Ministerul Securităţii Statului), în septembrie 1952: 

„Vreau să subliniez un lucru, că va trebui să dăm un ajutor foarte serios 
Ministerului Securităţii Statului, cât şi Ministerului de Interne, din punct de vedere 
al cadrelor, şi ajutor politic. În privința cadrelor, fiecare dintre noi ştie că, deşi activul 
a dat acolo în masă oameni, totuși faptul că în Ministerul de Interne au mai rămas 
elemente vechi un timp îndelungat, poate mai sunt unele și azi, aceștia au putut 
contamina, influența în mod negativ. Trebuie să ținem seama de înconjurare, de 
existența claselor care au fost izgonite de la putere, dar n-au fost lichidate, ținând 
seama de stadiul în care se găseşte construcţia statului nostru. (...) Trebuie să ţinem 
seama că în perioada când partidul a trimis în Ministerul de Interne loturi masive de 
oameni pentru schimbarea vechiului aparat, partidul se găsea plin cu elemente 
necorespunzătoare, cu elemente străine și chiar dușmănoase, datorită politicii 
dușmănoase dusă de unii dintre conducătorii partidului nostru a căror linie a fost de 
deschidere totală a porţilor, fără nici un control, şi nu i-a trebuit mult dușmanului să 
pătrundă*. O parte din aceste elemente au fost descoperite, unii înlăturați, s-au luat 
şi alte măsuri faţă de ei, nu se poate spune că nu s-a curățit treptat Ministerul de Interne. 
Însă a spune că e bine curățat şi că nu există pericol, e o gravă greşeală. (...) Va trebui 
să dăm un ajutor permanent pentru întărirea acestui aparat aşa de important și în primul 
rând trebuie [asigurate] posturile de comandă, în punctele nevralgice cele mai 
serioase să avem oameni siguri, devotați (subl. ns. — F.B.), chiar dacă nu au cele mai 
mari cunoştinţe în această privinţă, vor învăţa, să-i ajutăm“$%. 

Rezultatul unei astfel de optici era vizibil în 1956, când, din punct de vedere al 
apartenenţei politice, structura personalului se prezenta astfel: 35,68% erau membri 
ai P.M.R., 8,52% erau candidaţi P.M.R., 43,92% făceau parte din U.T.M., iar 7,35% 
fuseseră scoşi din U.T.M. pentru că depăşiseră limita de vârstă. Cu o situație 
„neprincipială din punct de vedere politic“ erau doar 4,36% din angajați, aceștia fiind 
incluși în categoria celor „fără de partid“, în vreme ce 0,17% fuseseră excluşi din 
partid. La același moment, după studiile absolvite situația era următoarea: 13,85% 
aveau doar patru clase elementare, 17,16% urmaseră cinci-—șase clase, iar cei care 
aveau un certificat de șapte clase reprezentau 49,29%. Numărul celor care trecuseră 
hotarul celor șapte clase era mult mai redus: 6,83% aveau opt-nouă clase medii, 9,51% 
absolviseră zece clase medii, în vreme ce persoanele cu studii superioare reprezentau 
3,36% din totalul angajaţilor. 


%4 Partidul s-a folosit de altfel de serviciile Securităţii şi în procesul amplu de verificare a membrilor 
de partid. 
5 A.N.I.C., fond C.C. al P.C.R. — Cancelarie, dosar nr. 77/1952, f. 21 

Situaţia a început să se schimbe treptat după 1958, când, pe lângă obligativitatea 
completării studiilor de către ofiţerii activi, a fost introdusă metoda recrutării de 
absolvenţi ai cursurilor universitare. Contactaţi în anii terminali, acestora li se 
promiteau o serie de avantaje derivând din statutul de ofiţer de securitate și, în multe 
cazuri, erau convinși să adere la acest corp, prezentat ca unul de elită. Totuși, faptul 
că multe din posturile de conducere continuau să fie ocupate de ofiţerii „căliți în lupta 
cu dușmanul de clasă“ a grevat în continuare asupra activităţii Securităţii şi a dus la 
transmiterea mentalităţii acestora noilor angajaţi. 

În cadrul structurilor organizatorice prezentate succint în paginile anterioare și cu 
acest gen de cadre, Securitatea și-a asumat sarcina lichidării opozanților politici şi 
aducerea societăţii românești într-o stare de obedienţă totală față de noul regim. Este 
perfect adevărat că acest gen de obiective nu erau noi pentru oamenii Securităţii, mare 
parte din ei acționând în această direcţie încă din 1945. Despre obiectivele prioritare 
pentru etapa de început a regimului comunist sunt extrem de grăitoare afirmaţiile 
făcute de Emil Bodnăraș într-o şedinţă a Comitetului Central al P.C.R. din 14 mai 
1945: „Sectorul armatei este foarte slab, dar sectorul tov. Teohari este în mâinile 
noastre... Aparatul nostru de interne trebuie să ştie tot și nimeni să nu poată câștiga 
capacitatea de a face informaţii (subl. ns. F.B.). Reacţiunea este foarte hotărâtă să 
forţeze aparatul nostru. Trebuie unificarea serviciului informativ și întărirea aparatului 
executiv, precum şi a grănicerilor — paza granițelor nu trebuie să fie o preocupare a 
Ministerului de Război, ci tot a Internelor. Trebuie să venim cu câteva proiecte de 
reorganizare a aparatului de interne şi trebuie chiar forțată mâna regelui, pentru ca 
mijloacele să ne fie puse la dispoziţie“%. 


% Vorbind despre necesitatea bunei pregătiri profesionale, generalul Nicolae Pleşiţă rememora câteva 
aspecte edificatoare asupra stărilor de lucruri din anii '50: „Cultura este hotărâtoare pentru un ofițer 
din serviciile speciale. Am lucrat în 1953-1956 în Ministerul de Interne în problema procesului de 
învățământ şi am pus problema pregătirii aparatului. Am făcut un proiect de ordin ca să-i «alfabetizăm». 
Îi obligam să-și completeze studiile până la nivel de facultate (subl. ns.). Generalul Pius Covaci era 
şef de direcție pe ţară la filaj şi investigație. N-avea decât patru clase. Fusese miner. l-am prezentat 
proiectul de ordin șefului de cadre Alexandru Demeter, care a făcut pușcărie cu tatăl lui Pacepa. Demeter 
trebuia să ia semnătura de la Drăghici. Venea septembrie și ordinul nu mai ieșea. (...) «Tovarășu” Demeter, 
bate la ușă școala...». Fusese forjor, cu trei clase. «Nu-l găsesc, mă. Caută-l și tu». Şi-mi arată casa de 
fier. Când am deschis casa de fier, s-au rostogolit hârtiile şi dosarele peste mine. Să leșin, nu alta! «Ne 
mănâncă câinii!» «Ce ziseşi, mă? Ce făcuși?» (...) Am găsit ordinul, i l-am pus în mapă: «Să-l dați 
mâine tovarăşului Drăghici!» Drăghici a semnat, deși avea patru clase primare și trei la ucenici. Conform 
ordinului, trebuia să înveţe şi el, dar n-a vrut neam“ — Ochii și urechile poporului. Convorbiri cu generalul 
Nicolae Pleşiţă. Dialoguri consemnate de Viorel Patrichi în perioada aprilie 1999-ianuarie 2001, 
Bucureşti, 2001, p. 153; dincolo de fanfaronada obişnuită a generalului Pleșiţă, relatarea redă o stare 
de lucruri reală din interiorul Securităţii. 

$7 Apud Marius Oprea, Nașterea Securității, în Romulus Rusan (ed.), „Analele Sighet 6. Anul 
1948-—instituţionalizarea comunismului“, Bucureşti, 1998, p. 279 

Cuvintele lui Emil Bodnăraș, eminenţa cenușie a partidului comunist în materie 
de servicii secrete, reprezintă o adevărată sinteză a planurilor de acţiune pentru etapa 
preluării depline a puterii în stat. Într-adevăr, în perioada 1945-1947 partidul 
comunist și-a subordonat treptat toate instituţiile statului cu atribuţii informative şi 
represive: Poliţia, Jandarmeria, Serviciul Special de Informaţii. Toate acestea au fost 
deturnate de la rostul lor firesc, de garante ale ordinii constituționale, şi transformate 
în arme extrem de eficace în lupta politică cu partidele tradiționale şi cu orice altă 
structură de putere cu orientare anticomunistă. 

Un bun exemplu în acest sens este oferit de Ordinul 50.000 S, emis în luna februarie 
1947, act prin care directorul Direcţiei Generale a Poliției, generalul Constantin 
Popescu, ordona inspectorilor generali de poliție să curme acțiunile marilor speculanți 
de alimente și ale „instigatorilor politici reacționari“ care „sabotau măsurile de 
redresare economică luate de guvern“. Potrivit ordinului, acești instigatori „se găsesc 
în rândurile P.N.Ţ.-Maniu, P.N.L.-Brătianu și P.S.D.1.* şi, odată arestaţi, trebuiau 
predați la Direcţia Poliției de Siguranţă. Unităţile de poliţie şi cele de jandarmi erau 
sfătuite să acţioneze în „strânsă colaborare“68. 

Pentru o mai bună coordonare a acțiunilor informative şi represive, partidul 
comunist, adept convins al centralismului, a decis în 1947 crearea Direcţiei Generale 
a Siguranţei Statului, precursoarea directă a Securităţii. Conducerea instituţiei a fost 
încredințată unei echipe care își demonstrase până atunci fidelitatea față de partid şi 
lipsa de scrupule în anihilarea adversarilor politici: N. Popescu — director general, 
Al. Neacşu — secretar, Alexandru Nicolschi — subdirector general, L. Zamfir — 
subdirector general, M. Lepădătescu — consilier, Jianu Marin, Vladimir Mazuru și 
Mișu Dulgheru — inspectori generali, Tudor Sepeanu și Nicolae Cârje — inspectori 
ş.a. Această structură a repurtat o serie de succese în efortul de lichidare a oricărei 
opoziții politice, fiind direct responsabilă pentru anihilarea structurilor de bază ale 
Partidului Naţional Țărănesc-Maniu și Partidului Naţional Liberal-Brătianu, precum 
şi pentru descoperirea și lichidarea unor organizații de rezistenţă. 

Rolul de „scut şi spadă a Partidului“, rezervat Securităţii încă de la înființare, poate 
fi decelat și din actul normativ de înfiinţare a acestei instituţii. Potrivit art. 2 al 


6% Apud Florin Pintilie, Aspecte ale activităţii organelor represive ale statului în anul 1948, în Romulus 
Rusan (ed.), „Analele Sighet 6. Anul 1948-—instituţionalizarea comunismului“, București, 1998, p. 
308-309; pentru arestările şi internările în lagăre pe baza ordinului 50.000, vezi A.N.I.C., fond 
Inspectoratele Regionale de Jandarmi, dosar nr. 196, passim 

69 Noua structură era organizată pe inspectorate regionale, servicii și birouri de siguranţă. 
Inspectoratele Regionale de Siguranță erau în număr de 12: Ploieşti, Pitești, Craiova, Timişoara, Oradea, 
Cluj, Sibiu, Brașov, Galaţi, Constanţa, Iași, Suceava și Inspectoratul de Siguranţă al Capitalei; În cadrul 
Centralei existau Direcţia Informaţii, compusă din următoarele servicii: Secretariat, Informaţii, 
Contrainformaţii, Contrasabotaj și Cercetări (Anchete — n. ns.), Direcţia Controlul Străinilor, 
Pașapoartelor și Siguranţei de Frontieră, Direcţia Personalului și Direcţia Administrativă — A.C.N.S.A.S., 
fond Documentar, dosar nr. 195, vol. 1, f. 96 

Decretului nr. 221 „pentru înfiinţarea şi organizarea Direcţiunii Generale a Securităţii 
Poporului (D.G.S.P.)“, din 28 august 1948, noul organism „are ca îndatoriri apărarea 
cuceririlor democratice și asigurarea securității Republicii Populare Române contra 
uneltirilor duşmanilor din interior şi exterior“ (doc. 2). Exprimarea încă voalată a 
căpătat un ton mult mai ferm în textul Decretului nr. 50 „privitor la reorganizarea 
Direcţiei Generale a Securităţii Poporului“, emis în 30 martie 1951. Articolul 2 al 
decretului preciza că „Direcţiunea Generală a Securităţii Statului (noua denumire a 
D.G.S.P. — n. ns. F.B.) are ca îndatoriri: înfăptuirea politicii de apărare a cuceririlor 
poporului muncitor din R.P.R. împotriva claselor exploatatoare răsturnate, care 
încearcă să reinstaureze în ţară regimul burghezo-moşieresc; apărarea teritoriului ţării 
noastre de pătrunderea agenturilor serviciilor de spionaj imperialiste și satelite, inclusiv 
Iugoslavia titoistă, și lichidarea fără cruţare a activității dușmănoase a acestora, dusă 
cu scopul de a submina construirea bazelor socialismului și regimului nostru de 
democraţie populară“ (doc. 9). 

Dincolo de actele normative publice, ordinele circulare, planurile de activitate şi, 
mai ales, acțiunile concrete ale Securităţii pledează, fără putinţă de tăgadă, în sprijinul 
afirmației că a fost un instrument nemilos în mâna partidului. 

Dintre obiectivele Securităţii, în etapa de început a activității, se remarcă, prin 
numărul de victime produs și prin atenţia deosebită acordată în planurile de muncă, 
următoarele: impunerea politicii economice a partidului la nivelul întregii ţări 
(naţionalizare, colectivizare, impunerea sistemului de cote etc.), lichidarea grupurilor 
de rezistență armată, pregătirea şi supravegherea operațiunilor de „legitimare“ a puterii 
comuniste prin organizarea de pseudoalegeri, supravegherea și anihilarea liderilor 
politici anticomuniști din ţară şi străinătate, prevenirea apariţiei și lichidarea oricăror 
curente de idei anticomuniste în rândul ierarhilor diverselor culte, în cadrul unităţilor 
de învățământ, în cultură ş.a.m.d. 

Vastitatea preocupărilor Securității și ambiția acestei instituții de „a ști tot“ este 
foarte bine redată de colonelul Alexandru Guţan, șeful Direcţiei Politice a D.G.S.P,, 
în 2 martie 1950; „Nu există nici o hotărăre, nici o transformare, nici un eveniment 
economic, social sau politic, care pentru noi, Securitatea, să nu formeze un obiectiv, 
o preocupare (subl. ns. F.B.). Duşmanul de clasă se ocupă. Dacă nu s-ar preocupa 
de toate aceste transformări, schimbări, de toate aceste evenimente noi, n-am avea 
de lucru. Dacă el pur şi simplu ne-ar lăsa în pace, n-am avea de lucru, am merge pe 
drumul construirii socialiste liniștit şi pașnici, lucru absolut neștiințific, lucru care 
în realitate nu se poate petrece“. 

În privința mijloacelor şi metodelor prin care Securitatea a înțeles să-şi 
îndeplinească obiectivele, acestea au fost într-o strânsă corelaţie cu nivelul general 
de instrucţie şi cu pregătirea profesională a angajaţilor instituţiei. Acest lucru a făcut 
ca, în ciuda folosirii unor metode şi tehnici comune tuturor serviciilor de informații 
din lume (rețeaua informativă, interceptarea corespondenței, filajul, percheziţiile, 


7 A.C.N.S.A.S., fond Documentar, dosar nr. 199, f. 152 

reţinerile și arestările, anchetele informative), activitatea Securităţii să fie marcată 
de violenţe fără precedent în practica serviciilor secrete românești, de abuzuri şi 
încălcări flagrante ale legislației în vigoare la acel moment. Totodată, trebuie 
subliniat că „alte practici des uzitate în activitatea informativ-operativă — chiar de 
serviciile de informaţii din ţările cu o lungă tradiție democratică —, cum ar fi com- 
binaţiile informative, jocurile operative, dezinformarea agenţilor străini sau recrutarea 
sub steag străin, se dovedeau mult prea rafinate pentru a le fi la îndemână unor ofițeri 
lipsiţi de cultură generală și chiar profesională“!. Fără a lipsi cu desăvârşire??, astfel 
de operaţiuni s-au dovedit a fi, cel puţin în primele două decenii de existență, mai 
degrabă excepţii decât metode curente de acţiune. 

Odată cu epuizarea valurilor de teroare şi cu consolidarea poziţiei partidului de 
dominare a societăţii, obiectivele și tehnicile Securităţii au suferit o serie de 
modificări în sensul edulcorării acestora. Dacă în perioada 1958-1959 a avut loc un 
ultim val de teroare menită să arate „cine e stăpânul“ în țară, după 1960 începe să 
se facă simțită o relaxare treptată, care trebuie pusă în corelație cu derularea 
evenimentelor din relaţiile externe ale României — poziţia specială a României în 
C.A.E.R. şi distanţarea treptată faţă de Moscova”. 

Apogeul a fost atins în anul 1964 când au fost eliberați majoritatea deţinuţilor 
politici'4. Totuşi, nici așa-numita „Declaraţie de independenţă“ din aprilie 1964, nici 
dispariția fizică a liderului comunist Gh. Gheorghiu-Dej, în martie 1965, nu au marcat 
o reală cezură în evoluţia regimului comunist sau în comportamentul politic al liderului 
acestuia. Schimbările produse au fost doar de suprafață și au convers în direcţia unei 
relaxări a terorii. Aceasta era posibilă în contextul în care, pentru cea mai mare parte 
a populaţiei, regimul părea instaurat în mod ireversibil, iar puseurile de revoltă erau 
mai numeroase în imaginaţia ofiţerilor de securitate decât în realitate”5. 


7! Cristian Troncotă, Istoria Securității regimului comunist din România. 1948-1964, Bucureşti, 
2003, p. 77. 

12 Ne referim aici la unele acţiuni de succes iniţiate de Securitate în perioadă, cum ar fi răpirea din 
Germania a prof. Aurel Decei și a lui Oliviu Beldeanu sau supravegherea și intoxicarea informaţională 
a atașatului militar francez Serge Parisot — cf. Oliviu Beldeanu, Memorial anticomunist din închisoare, 
Oradea, 1999, passim,loan Opriș, Aurel Decei sau destinul disperării, Bucureşti, 2004, passim, Alina 
Ilinca, Liviu Marius Bejenaru, Aventurile unui atașat militar francez în România populară, în „Studii 
şi materiale de istorie contemporană“, serie nouă, vol. 4/2005, p. 103—124; idem, Un atașat militar francez 
sub lupa Securităţii, în „Dosarele istoriei“, nr. 7 (107)/2005, p. 43-47 

% Liviu Ţăranu, Consideraţii generale asupra evoluției României în cadrul Consiliului de Ajutor 
Economic Reciproc, în Cornel Carp (coord.), „România în contextul internațional la sfârșitul celui de- 
al doilea război mondial“, București, 2005, p. 371-376 

14 Pentru detalii privind eliberarea deţinuţilor politici din închisorile şi lagărele de muncă din România, 
vezi Şerban Rădulescu-Zoner, Reflectarea în arhive a eliberării deținuților politici în prima parte a 
anilor '60, în „Analele Sighet 9, București, 2001, p. 379-389. 

75 Florian Banu, Continuitatea represiunii — arestările şi anchetele politice în intervalul 1965-1967, 
în C.N.S.A.S., „Arhivele Securităţii“, vol. II, Bucureşti, 2006, p. 362-375 

Venirea la putere a lui Nicolae Ceaușescu anunța iminente schimbări în organizarea 
Securităţii, date fiind vechile suspiciuni ale acestuia împotriva instituției (bănuită că 
ar submina autoritatea partidului). În plus, prezenţa lui Alexandru Drăghici în fruntea 
instituţiei, un potenţial adversar pentru supremaţia în partid, făcea previzibil atacul 
pe care acesta îl va orchestra în următorii ani. De altfel, eliminarea lui Drăghici, prin 
Decretul Consiliului de Stat nr. 469 din 24 iulie 1965, din funcția de vicepreşedinte 
al Consiliului de Miniștri şi ministru al Afacerilor Interne a fost primul pas în 
îndepărtarea acestuia de pârghiile puterii. A fost menţinut în funcţia de secretar al 
C.C. al P.C.R. până la adunarea probelor zdrobitoare asupra crimelor patronate de 
el, probe prezentate în cadrul Plenarei C.C. al P.C.R. din 22-25 aprilie 1968 de către 
Nicolae Ceauşescu. 

Deşi orice periodizare este prin natura ei arbitrară, în opinia noastră momentul 
aprilie 1968 (care, întâmplător, coincide cu cel de-al douăzecilea an de existenţă al 
Securităţii) reprezintă o piatră de hotar în existenţa instituţiei. La fel ca în orice 
birocraţie comunistă, și în Securitate se creaseră diverse coterii bazate pe fidelități 
personale şi înlăturarea lui Drăghici a dus la un adevărat cutremur în structurile 
represive. Început la nivel de persoane, procesul de reformare structurală a instituţiei 
(nu neapărat în direcția cea bună!) s-a transferat rapid către metodele de lucru şi 
obiectivele urmărite. Fără a împărtăşi exagerările unor foști ofițeri de securitate 
referitoare la schimbările intervenite după eliminarea lui Drăghici'6, suntem nevoiţi 
să constatăm cotitura petrecută în 1968 şi continuată în anii următori”. 

La capătul a două decenii de existenţă, bilanţul Securităţii este de-a dreptul 
impresionant, în ciuda numeroaselor tare ale instituției. Eliminarea aproape în totalitate 
a oricărei opoziții politice, impunerea dură a politicii economice a regimului și sădirea 
în sufletele românilor, pentru decenii, a unui sentiment de nesiguranţă, neîncredere 
în oameni şi groază față de aparatul represiv, se numără printre „realizările“ de căpătâi 
ale Securităţii. De asemenea, nu trebuie uitat efectul catastrofal pe care acţiunile inițiate 
de Securitate l-au avut asupra diasporei românești. Comunitățile româneşti din diverse 
colţuri ale lumii au fost puternic infiltrate cu agenţi acoperiţi care au dus la apogeu 
dihoniile mai mult sau mai puţin latente care îi divizau pe românii de peste hotare. 
Efectele acestor infiltrări s-au făcut simţite până la sfârşitul regimului comunist din 
România și putem afirma că nici în ziua de astăzi suspiciunile și acuzele reciproce 
nu au încetat, aducând deservicii imense intereselor naţionale ale României. 


76 Unul dintre aceștia nu se sfieşte să afirme: „Se știe, de pildă, că la jumătatea anilor 60 s-a declanșat 
un proces drastic în această privință, cu un efort juridic care poate va rămâne în istorie alături de cel 
din vremea lui Alexandru loan Cuza. Au fost complet abolite normele care contraveneau principiilor 
de drept ori atentau la drepturile și libertățile cetățenești (subl. ns. F.B.). Într-o gândire modernă, înscrisă 
în cea practicată pe plan internaţional, dar adaptată la sistemul social existent atunci la noi“ — Dumitru 
Iancu Tăbăcaru, Sindromul Securităţii, Bucureşti, f. a., p. 61 

7 Florian Banu, Din paradoxurile Epocii de Aur — Ceaușescu versus Securitatea, în „Dosarele 
Istoriei“, nr. 7(83)/2003, p. 36-41 

Capitolul rezultatelor pozitive obținute în această perioadă tinde către zero, aici 
putând fi menţionate doar acţiunile de penetrare a unor obiective economice occi- 
dentale şi obținerea, prin metodele spionajului industrial, a unor patente și tehnologii 
avansate, precum şi prevenirea, în plan intern, a unor acte de sabotaj care s-ar fi soldat 
doar cu pierderi umane şi materiale fără a afecta în vreun fel stabilitatea sistemului 
comunist. Tot la acest capitol, mai poate fi amintită acţiunea de prevenire a încheierii 
unor contracte oneroase pentru statul român de către diverse persoane venale din 
aparatul de comerţ exterior al României. 

Diversitatea acţiunilor întreprinse de Securitate şi faptul că ele au afectat, practic, 
toate palierele societății românești îngreunează, dar fac extrem de necesară, cercetarea 
istorică a existenţei acestui teribil instrument al regimului comunist. Prin urmare, 
considerăm că prezentul volum de documente nu poate fi decât un ajutor eficace în 
eliminarea unora din numeroasele semne de întrebare care persistă asupra trecutului 
apropiat şi sperăm că va fi receptat ca atare. 


Florian BANU 

NOTĂ ASUPRA EDIŢIEI 


Prin realizarea acestei lucrări am avut în vedere oferirea unei imagini ample, cât 
mai clare și fără echivoc, a principalei instituții represive a regimului comunist şi, 
ca urmare, selectarea documentelor s-a făcut astfel încât să acopere întreaga perioadă 
de existență a Securităţii. Cercetările noastre au vizat fondurile documentare ale 
Consiliului Naţional pentru Studierea Arhivelor Securității, ale Arhivelor Ministerului 
de Interne, ale Arhivelor Naţionale Istorice Centrale și ale Arhivelor Militare 
Române. 

Dată fiind bogăţia materialului documentar, am grupat documentele în două 
volume. În primul volum am inclus documente din perioada iulie 1948 — aprilie 1967, 
iar în cel de-al doilea au fost reunite documente din intervalul iulie 1967 — august 1989. 

Anul 1967 a fost stabilit ca moment de reper pentru gruparea documentelor în 
volume, întrucât atunci s-a produs o reorganizare masivă a Ministerului Afacerilor 
Interne și s-a înființat Departamentul/Consiliul Securităţii Statului. 

Fiecare volum este structurat, la rându-i, în două părți. În Partea 1 STRUCTURI- 
CADRE am inclus documente despre: 

— înființarea, organizarea și transformările survenite de-a lungul anilor în structura 
Securităţii; 

— structura şi atribuţiile direcțiilor/serviciilor din aparatul central, precum și ale 
direcțiilor regionale, serviciilor şi secţiilor raionale de securitate; 

— referate ale unor cadre care au deţinut funcții de conducere în structurile 
Securității. 

Pentru Partea a Il-a OBIECTIVE ȘI METODE, am selectat documente 
referitoare la: 

— activitatea unor direcţii centrale/regionale de securitate; 

— urmărirea informativ-operativă a „elementelor“ din fostele partide istorice, a celor 
care au făcut parte din „organizaţii subversive“, a foștilor condamnaţi pentru 
„infracțiuni contra securităţii statului“, a membrilor unor culte și grupări religioase; 

— analiza muncii organelor de securitate cu prilejul şedinţelor/convocărilor 
desfășurate la Ministerul Afacerilor Interne, precum și expuneri, concluzii, referate 
prezentate de persoane cu funcții de conducere în securitate; 

— munca informativ-operativă desfășurată de securitate în diferite probleme; 

— emigrația română (organizaţii, asociaţii, posturi de radio, presă). 

O categorie aparte de documente, privind acest ultim aspect, o constituie 
hotărârile de deschidere/închidere a dosarelor de obiectiv pentru asociații, cluburi, 
centre, comitete, colonii ale emigrației române. Din iulie 1955 s-au deschis asemenea 
dosare pentru emigrația din Germania, Austria, Anglia, Franţa, Italia, S.U.A. Prin 
includerea în volum a documentelor de acest gen, am dorit să ilustrăm faptul că 
emigrația română a beneficiat din plin de atenția securităţii și că oriunde a existat o 
comunitate românească, aceasta a fost „lucrată“ de aparatul specializat al acesteia 
(Direcţia I, Direcţia Generală/Departamentul/Centrul de Informații Externe). 

Fiecare volum conţine și fişele biografice ale unor cadre cu funcții importante în 
aparatul Ministerului de Interne şi al Securităţii. 

În pofida unei minuţioase cercetări a fondurilor de arhivă la care am avut acces, 
nu am reuşit să identificăm toate legile, hotărârile şi alte acte normative care priveau 
organizarea şi funcționarea Securităţii. Cercetarea colecţiilor „Monitorul Oficial“ şi 
„Buletinul Oficial“ nu s-a dovedit mai fructuoasă, ştiut fiind, de altfel, că cele mai 
multe din acest gen de documente nu erau destinate publicării, având caracter secret. 

Documentele selectate sunt inedite, cu câteva excepţii. Mai precis, este vorba de 
cinci documente din volumul 1, după cum urmează: documentul nr. 93 a fost publicat 
parţial în Cartea Albă a Securităţii, vol. II, Bucureşti, 1994, documentul nr. 109 a 
fost publicat în „Revista Arhivelor“, an 65, nr. 1—2/2003. Documentele nr. 110, 118 
şi 140 sunt incluse în Cartea Albă a Securităţii, vol. UI, Bucureşti, 1995. De asemenea, 
în volumul 2 au fost incluse două documente edite: documentele nr. 7, publicat în 
Cartea Albă a Securităţii, vol. UI, şi nr. 194, publicat în „Arhivele Securităţii“, vol. II, 
București, Editura Nemira, 2006. 

Am optat pentru republicarea acestor documente, întrucât Cartea Albă a 
Securităţii a avut un circuit restrâns şi, în plus, documentele amintite întregesc 
imaginea de ansamblu a evoluţiei Securităţii. 

Suntem conştienţi de faptul că cercetări viitoare vor întregi, sub raport documentar 
contribuţiile acestora. 

În general, redactarea documentelor a respectat textul original. Am operat tacit 
acele modificări impuse de normele ortografice actuale. Am adăugat în text unele 
cuvinte de legătură marcând aceste intervenții prin paranteze drepte. În documente 
au fost lăsate şi o serie de inadvertenţe gramaticale tocmai pentru a evidenția nivelul 
pregătirii cadrelor de securitate. 

Editorii mulţumesc domnului Marcel Popa, directorul Editurii Enciclopedice, care 
ne-a susținut și încurajat constant pe parcursul realizării acestei lucrări, precum și 
doamnei Diana Tatu, tehnoredactorul celor două volume. 

ABREVIERI 


A.A.T. — Apărarea Antiaeriană a Teritoriului 

a.c. — angajat civil/ anul curent 

A.C.A.R.D.A. — Asociaţia Culturală a Românilor din Anglia 
A.C.N.S.A.S. — Arhiva Consiliului Naţional pentru Studierea Arhivelor Securităţii 
ad-tiv. — administrativ 

A.L.A. — Apărarea Locală Antiaeriană 

A.M.A.I. — Arhiva Ministerului Administraţiei și Internelor 
A.M.R. — Arhivele Militare Române 

A.N.E.C. — Adunarea Naţiunilor Europene Captive 
A.R.L.A. — Agenţia Română de Impresariat Artistic 

B.B.C. — British Broadcasting Corporation 

98. 1953 martie 25. Formulă a jurământului militar depus în momentul încadrării în 
SECURITATE: pci se pa aa iat i ada a 05 0 0 d a pe N 
99. 1953 mai 12. Notă referitoare la rivalitățile dintre grupurile Rădescu și Vişoianu, 
întocmită pe baza extraselor din ziarul „Times Herald“ din Washington. ...... 
100. 1953 noiembrie 5. Referat privind posturile de radio „Vocea Americii“, „Europa 
Liberă“ şi B.B.C, size opace frant Sar a cote a aaa ge ai aa at E 
101. 1953 decembrie 9. Notă cuprinzând informaţii despre B.B.C.............. 
102. 1953 decembrie 9. Notă cuprinzând informaţii neverificate despre funcţionari 
aL BIB: praz a per otet a Sua lib il ăi d td id 
103. 1954 septembrie. Dare de seamă asupra activităţii Direcţiei a VIII-a în perioada 
l ianuarie-31 august 1054. nn e 
104. 1955 februarie 28. Notă referitoare la completarea Hotărârii Biroului Politic al C.C. 
al PM.R. nr. 774/1954 privind îmbunătăţirea muncii organizațiilor de partid în M.A.I. 
şi intensificarea controlului activităţii lor din partea organelor de partid. ........ 
105. 1955 iulie 20. Hotărâre de deschidere a dosarului de obiectiv pentru „Institutul 
Românesc“ din Munchen... 
106. 1955 octombrie 10. Hotărâre de deschidere a dosarului de obiectiv „Govora“ 
pentru „Asociaţia Românilor din S-V Germaniei“. .......cccei 
107. 1955 octombrie 10. Hotărâre de deschidere a dosarului de obiectiv „Făgăraș“, 
pentru Colonia română din Anglia. ..... e 
108. 1955 octombrie 15. Hotărâre de deschidere a dosarului de obiectiv „Ceahlăul“ 
pentru „Asociaţia Românilor Liberi din Austria“. ...... ceea 
109. 1955 octombrie 27. Raport privind analiza muncii Direcţiei | pe perioada 
1 ianuarie-l5 octombrie 1955. .... nene 
110. 1955 noiembrie 14. Raport referitor la urmărirea informativ-operativă a 
„elementelor“ din fostele partide istorice. ......... ce 
111. 1955 decembrie 15. Plan de acţiune pentru postul de radio „Free Europe“. .. 
112. 1955. Situaţie numerică cu evidența elementelor P.N.Ţ. și P.N.L. identificate şi 
luate în evidență de către regiunile de securitate. ........... cei. 
113. 1956 februarie 3. Hotărâre de deschidere a dosarului de obiectiv „Innsburg“ pentru 
„Misiunea Catolică Română“ din Germania Occidentală. .................. 
114. 1956 martie 14. Raport al Direcţiei a V-a referitor la lipsurile principale în 
organizarea rețelei informative. ........ cn aee 
115. 1956 decembrie 17. Notă referitoare la hotărârile luate în timpul celui de-al 
V-lea Congres al Uniunii Internaţionale Țărănești care s-a desfăşurat la Paris între 
28-30 octombrie 1956. ...... nene 
116. 1957 decembrie 2. Expunerea ministrului Afacerilor Interne Alexandru Drăghici, 
prezentată la şedinţa de analiză a muncii informativ-operative desfășurate la M.A.I. 
cu participarea directorilor din aparatul central şi din regiuni, a șefilor de servicii 
şi raioane de securitate. ....... aa 
117. 1958 ianuarie 28. Hotărâre de deschidere a dosarului de obiectiv „Destrămarea“ 
pentru Fundaţia „Carol I“ din Paris. ....... ceea 
118. 1958 martie 24. Referat cu privire la unele aspecte nesatisfăcătoare 
din activitatea unor organe judecătorești, semnat de ministrul Afacerilor Interne, 
general-colonel Alexandru Drăghici. ......mcn ea 

119. 1958 septembrie 16. Referatul ministrului Afacerilor Interne Alexandru Drăghici 
privind analiza muncii informativ-operative desfășurată de organele Securităţii 
Statului, prezentat în deschiderea ședinței cu directorii și locţiitorii acestora din 
regiuni şi centrala ministerului. ..... cana 

120. 1958 decembrie 16. Hotărâre de deschidere a dosarului de obiectiv „Texas“ pentru 
A.C.E.N. (Adunarea Naţiunilor Europene Captive). ....... ce. 

121. 1958 decembrie 27. Hotărâre pentru închiderea dosarului de grup nr. 102, privind 
pe Bentoiu Aurelian, Ghiorghiu Georgel, Aznavorian Hurmuz, Papacostea Victor, 
Rădulescu Savel şi Sibiceanu Niculae. ......... cea 

122. 1960 ianuarie 12. Stenograma discuţiilor care au avut loc în ședința de analiză 
a activităţii Direcţiei regionale M.A.I. Galaţi. .......ce ei 

123. 1960 octombrie 25. Lucrare privind organizația „Adunarea Naţiunilor Europene 
Captive“ (A.N.E.C.) — Filiala din Anglia. ....... ce 

124. 1960 octombrie 28. Hotărâre de deschidere a dosarului de obiectiv „Adunarea 
Naţiunilor Europene Captive“ filiala — Londra, nume conspirativ „Piccadily“. . 

125. 1960 octombrie 28. Hotărâre de deschidere a dosarului de obiectiv „Lăcusta“ 
pentru Grupul legionar din Italia. ...... ceea 

126. 1961 ianuarie 25. Sinteză referitoare la neînțelegerile şi schimbările de personal 
din cadrul postului Radio „Europa Liberă“, transmisă ministrului Afacerilor 
Interne, Alexandru Drăghici de către omologul său polonez Vladislav Viha. .. . 

127. 1961 februarie 20. Hotărâre de deschidere a dosarului de obiectiv privind 
„Comitetul Naţional pentru Europa Liberă“, nume conspirativ „Tlebas“. ...... 

128. 1961 martie 20. Hotărâre de deschidere a dosarului de obiectiv „Cleveland“ pentru 
Colonia română din America de Nord. ........ ce 

129. 1961 aprilie 10. Tabel cuprinzând numele și adresele unor studenți care au legături 
cu „Europa Liberă“, transmis ministrului Afacerilor Interne, Alexandru Drăghici, 
de către ministrul Afacerilor Interne din R.P. Albania. ...........ccccc.. 

130. 1961 iunie 23. Notă primită de adjunctul ministrului Afacerilor Interne, general- 
locotenent Pintilie Gheorghe, de la Ministerul Afacerilor Interne al Republicii 
Populare Polone referitoare la recrutarea de către americani a unor emigranți din Europa 
RăSăriicană: ee ata gealan ba al, a a 

131. 1962 martie 2. Hotărâre de deschidere a dosarului de obiectiv „Volnay“ pentru 
filiala „Europa Liberă“ din Paris. ....... ee 

132. 1962 iunie 11. Notă-sinteză privind organizaţia „Liga Românilor Liberi“ (L.R.L.). 

133. 1962 octombrie 8. Notă privind organizaţia B.B.C. — Secţia română din Anglia. 

134. 1963 ianuarie 5. Raport de închidere a dosarului de obiectiv „Lena“ privind 
colonia românească din Berlinul de Vest. ......... ee 

135. 1963 martie 7. Notă referitoare la filiala „Europei Libere“ din Viena. ...... 

136. 1963 martie 25. Hotărâre de deschidere a dosarului de obiectiv pentru „Comitetul 
Naţional Român“ și „Adunarea Naţiunilor Europene Captive“, nume conspirativ 
„Măgura“ („Cameleonul). ...... e 

137. 1963 aprilie 13. Plan de măsuri ce urmează a fi realizate în acţiunea de grup 
Dimitriu Adrian şi alții. nenea 

138. 1963 august 9. Notă privind acţiunile C.I.A. și „Europa Liberă“ de reorganizare 
a „Comitetului Naţional Român“. ...... e 

139. 1963 septembrie 4. Nota sinteză privind acţiuni ale organizaţiilor „Europa Liberă“ 
ŞI „A.N.E.C. — Adunarea Naţiunilor Europene Captive“. .........ccc. 
140. 1963 noiembrie 8. Referat privind activitatea desfășurată de Serviciul și 
birourile K. pe perioada 1 noiembrie 1962-1 noiembrie 1963. .............. 
141. 1963 noiembrie 11. Concluziile adjunctului ministrului Afacerilor Interne, Negrea 
Vasile, în urma ședinței de analiză a activităţii Serviciului K................ 
142. 1964 martie 5. Plan de măsuri în acțiunea de grup deschisă asupra unor fruntași 
al. PISAT acte oaia ll e sata a ji tatea d ct li ue ta at lat lt ha Ba ao 
143. 1964 aprilie 15. Hotărâre de închidere a dosarului de obiectiv „Hook“ al filialei 
„Europei Libere“ din Viena. ...... ce 
144. 1964 noiembrie 17. Expunerea ministrului Afacerilor Interne, Alexandru 
Drăghici, referitoare la munca organelor de securitate în perioada octombrie 
1963-octombrie 1964, cu prilejul şedinţei organizată la minister cu toate cadrele 
de conducere din aparatul central și regional M.A.I. ....... cc. 
145. 1965 februarie 17. Notă referitoare la sectoarele politic, informativ şi cultural 
din cadrul postului „Europa Liberă“. ..... ce 
146. 1965 martie 27. Notă referitoare la „măsurile de influențare obștească“ luate în 
cazul celor care au avut „activitate dușmănoasă“. .........cceee. 
147. 1965 mai 12. Sinteză întocmită de Ministerul Afacerilor Interne privitoare la 
acțiunea de reorganizare preconizată de grupul Raţiu-Serdici în cadrul „Comitetului 
Naţional Român“, cu intenţia de a unifica emigrația română. ............... 
148. 1965 august 9. Notă a D.G.I., Direcţia „C“ privind activitatea de reorganizare 
a emigrației românești de către lancu (Ion) Raţiu şi contramăsurile inițiate de 
Constantin Vişoilanu. nana 
149. 1966 ianuarie 10. Notă privitoare la activitatea desfășurată în cea de-a doua parte 
a anului 1965 de către organizaţia „Comitetul Naţional pentru Europa Liberă“ și 
organizaţia „Asociaţia Naţiunilor Europene Captive“, remisă de ministrul român 
al Afacerilor Interne omologului său ungar. ......... ceea 
150. 1966 iunie 18. Notă cu privire la activitatea postului de radio „Europa Liberă“. 
151. 1967 martie 30. Notă privind „Asociaţia culturală a românilor din Anglia“. . . 
152. 1967 aprilie 3. Plan privind măsurile ce se vor lua în cadrul obiectivului „Dunărea“ 
până la data de 30 decembrie 1967. ...... ce 
153. 1967 aprilie 26. Notă referitoare la activitatea firmei „Intora“ din Viena, remisă 
de ministrul Afacerilor Interne, Cornel Onescu, președintelui Comitetului Securității 
Statului din Bulgaria. ......cn e 

Partea | 


STRUCTURI —- CADRE 


1948 iulie 10. Proces verbal al ședinței Secretariatului C.C. al P.M.R. în care s-a 
hotărât reorganizarea Direcţiei Generale a Siguranţei Statului. 


Proces verbal nr. 1 
al şedinţei Secretariatului C.C. din 10 iulie 1948 


La ordinea de zi: 
Reorganizarea Direcţiei Generale a Siguranţei Statului 


Tov. Teohari Georgescu prezintă schema şi principiile pe baza căruia se propune 
organizarea nouă a D.G.S. 

Tov. Gheorghiu-Dej, Ana și Luca consideră că la Biroul I din Direcţia | 
Informativă, Serv. I, care are titulatura de Biroul Partide Guvernamentale nu este just 
denumit, interpretându-se că toate partidele sunt supravegheate deci şi P.M.R. 

De asemenea se consideră ca nepotrivit denumirea: Serv. II Naţionalități, 
interpretându-se ca urmărirea naționalităților. 

Secretariatul C.C. hotărăște ca titulatura Biroului Partide Guvernamentale să se 
numească Biroul Urmărirea Elementelor şi a Grupurilor Dușmănoase Strecurate în 
Partidele Guvernamentale, iar Serviciul II Naţionalităţi, să se numească Serviciul II 
Naţionaliști. 

După discuţii asupra schemei şi a principiilor de organizare a D.G.S., Secretariatul 
C.C. stabileşte următoarele: 

. Aprobă schema de organizare a D.G.S.P. 


. Aprobă: 
O organizarea; 
O atribuţiunile; 


O organe exterioare; 


O localitățile de reședință; 
O funcțiuni și grade; 
O competenţa teritorială; 
O uniformă și armament; 
O încadrarea cu personal pe funcțiuni, numeric. 
. Hotărăşte ca în viitor Direcţia Generală a Siguranței Statului să se 
numească Direcţiunea Generală a Securităţii Poporului. 
. Direcţiunea Generală a Securităţii Poporului se va organiza pe baze 
militare, introducându-se principiile militare. 
. Direcţiunea Generală a Securităţii Poporului va fi organizată fără a se da 
publicităţii schema de organizare, principiile, bugetul și personalul. 
. Secretariatul C.C. va da toată atenţia nevoilor de cadre a D.G.S.P. trimițând 


numai elemente verificate, ca în timpul cel mai scurt să se poată acoperi întreg efectivul 
conform schemei de organizare. 

. Secretariatul C.C. însărcinează pe tov. Teohari Georgescu ca în timpul cel 
mai scurt să aplice în viață hotărârile de mai sus, astfel ca Direcţiunea Generală a 
Securităţii Poporului să poată îndeplini toate sarcinile ce-i stau în față. 


Gh. Gheorghiu-Dej 
Ana Pauker 
Vasile Luca 
Teohari Georgescu 


A.M.R., fond 121, rola 319, c. 202—203. 


1948 august 28. Decret nr. 221 al Prezidiului Marii Adunări Naţionale a 
Republicii Populare Române, pentru înfiinţarea şi organizarea 
Direcţiei Generale a Securităţii Poporului. 


Prezidiul Marii Adunări Naţionale 
a 
Republicii Populare Române 


În temeiul art. 44 pct. 2 şi art. 45 din Constituţia Republicii Populare Române. 


Văzând decizia Consiliului de Miniștri cu nr. 1274 din 27 august 1948, 
Emite următorul 

Decret nr. 221 
pentru înfiinţarea şi organizarea Direcţiunii Generale a Securităţii Poporului 


Art. 1 — În cadrul Ministerului Afacerilor Interne se înfiinţează Direcţiunea 
Generală a Securităţii Poporului. 

Art. 2 — Direcțiunea Generală a Securităţii Poporului are ca îndatoriri apărarea 
cuceririlor democratice și asigurarea securității Republicii Populare Române contra 
uneltirilor dușmanilor din interior și exterior. 

Art. 3 — Organizarea, încadrarea, dotarea, atribuţiunile și funcționarea tuturor 
serviciilor centrale și exterioare a Direcţiunii Generale a Securității Poporului, se vor 
reglementa prin deciziunile și instrucțiunile interioare ale Ministerul Afacerilor Interne. 

Aceste deciziuni şi instrucțiuni nu se publică. Ele devin executive prin înscrierea 
lor într-un registru special şi comunicarea către cei interesaţi. 

Art. 4 — Ofițerii de securitate sunt singurii competenți a instrumenta în infracțiunile 
ce primejduiesc regimul democratic și securitatea poporului. 

Art. 5 — Ofițerii de Securitate sunt competenți a instrumenta în cadrul competenţei 
lor materiale, pe întreg teritoriul ţării. 

Instrucţiuni interioare de serviciu vor determina repartiția teritorială a activităţii obișnuite. 

Art, 6 — Normele de numire, tratare şi ieşire din serviciu, precum şi drepturile şi 
îndatoririle personalului Direcţiunii Generale a Securității Poporului sunt cele stabilite 
prin alăturatul Statut al ofițerilor şi subofiţerilor Direcţiunii Generale a Securității 
Poporului, ce face parte integrantă din prezenta lege, fără a se publica în Monitorul Oficial. 

Art. 7 — Prin derogare de la dispoziţiunile legii contabilităţii publice, bugetul 
Direcţiunii Generale a Securităţii Poporului va fi publicat numai prin suma sa globală, 
fără detaliere de posturi, în bugetul Ministerul Afacerilor Interne. 

Angajarea, efectuarea, justificarea şi verificarea cheltuielilor din bugetul Direcţiunii 
Generale a Securităţii Poporului se fac prin derogarea de la legea contabilităţii publice 
conform dispozițiunilor din legea fondului pentru cheltuieli în interese superioare de stat. 

Organul de verificare va fi numit de către Ministerul de Finanţe. 

Art. 8 — Orice dispoziţiuni contrare legii de faţă sunt şi rămân abrogate. 

Dat în Bucureşti, 28 august 1948. 

P. Constantinescu-lași 
Marin Florea lonescu 


Ministrul Afacerilor Interne 
Teohari Georgescu 


Ministrul Finanţelor Ministrul Justiţiei 
Vasile Luca Avram Bunaciu 
Nr. 221 


Monitorul Oficial nr. 200/30 august 1948, p. 7245-7246, dosar nr. 2, f. 6-9 


INI 

1948 august 28. Decret nr. 1516 emis de Prezidiul Marii Adunări Naţionale a 
Republicii Populare Române privind încadrarea unor generali și 
colonei din Direcţia Poliţiei de Siguranţă în serviciile centrale 
şi exterioare ale Direcţiei Generale a Securității Poporului. 


Prezidiul Marii Adunări Naţionale a Republicii Populare Române 


În temeiul art. 44, pet. 2 şi 11, precum și art. 45 din Constituţie; 

Asupra raportului domnului Ministru Secretar de Stat la Departamentul A facerilor 
Interne cu nr. [...] din 15 august 1948; 

Având în vedere dispoziţiunile art. [...] din Legea nr. [...] pentru înfiinţarea şi 
organizarea Direcţiunii Generale a Securităţii Poporului; 

Având în vedere dispoziţiunile art. [...] din Legea nr. [...] pentru Statutul 
Ofiţerilor şi Subofiţerilor Direcţiunii Generale a Securităţii Poporului; 


Decretăm: 


Art. I. Personalul menţionat mai jos din Direcţiunea Poliţiei de Siguranţă, se 
încadrează pe data de 1 septembrie 1948, în Serviciile Centrale și Exterioare ale 
Direcţiunii Generale a Securităţii Poporului, în gradele, funcțiunile şi clasele de 
salarizare arătate în dreptul fiecăruia, după cum urmează: 

1. Nicolschi Alexandru, general-maior, cu funcțiunea de Subdirector General, clasa 
10 salarizare; 

2. Mazuru Vladimir, general-maior, cu funcțiunea de Subdirector General, clasa 
13 salarizare; 

3. Birtaş Gavril, colonel, cu funcțiunea de Director, clasa 15 de salarizare; 

4. Dulgheru Mișu, colonel, cu funcțiunea de Director, clasa 10 de salarizare; 

5. Patriciu Mihail, colonel, cu funcțiunea de Director, clasa 13 de salarizare; 

6. Nedelcu Mihail, colonel, cu funcțiunea de Director, clasa 13 de salarizare; 

7. Kalousek Iosif, colonel, cu funcțiunea de Director, clasa 12 de salarizare; 

Art. II. Domnul Ministru Secretar de Stat la Departamentul Afacerilor Interne, 
este însărcinat cu aducerea la îndeplinire a prezentului Decret. 

Dat în București, la 28 august 1948. 


Petre Constantinescu-lași 
Marin Florea Ionescu 
Ministrul Afacerilor Interne 
Teohari Georgescu 
Nr. 1516 


A.M., fond D.M.RU,, inv. nr. 7346, dosar nr. 1/1948, f. 4-5. 

1948 august 28. Decret nr. 1517 al Prezidiului Marii Adunări Naţionale a 
Republicii Populare Române privind numirea lui Pintilie 
Gheorghe şi Popescu Gogu în funcţia de director general și 
respectiv director în cadrul Direcţiei Generale a Securității 
Poporului. 


Prezidiul Marii Adunări Naţionale a Republicii Populare Române 


În temeiul art. 44, pet. 2 şi 11, precum și art. 45 din Constituţie; 

Asupra raportului domnului Ministru Secretar de Stat al Departamentului 
Afacerilor Interne cu nr. [...] din 14 august 1948; 

Având în vedere dispoziţiunile art. [...] din legea nr. [...] pentru înfiinţarea şi 
organizarea Direcţiunii Generale a Securităţii Poporului; 

Având în vedere dispoziţiunile art. [...] din legea nr. [...] pentru statutul ofiţerilor 
şi subofiţerilor Direcţiunii Generale a Securităţii Poporului; 


Decretăm: 


Art. I. Domnul Pintilie Gheorghe, se numeşte pe data de 15 august 1948, în gradul 
de general-locotenent de securitate, cu funcțiunea de director general, clasa 15 de 
salarizare şi se însărcinează cu conducerea Direcţiunii Generale a Securității 
Poporului. 

Art. II. Domnul Popescu Gogu, se numeşte pe data de 15 august 1948, în gradul 
de colonel de securitate, cu funcțiunea de director, clasa 10 de salarizare, în 
Direcţiunea Generală a Securităţii Poporului. 

Art. III. Domnul Ministru Secretar de Stat la Departamentul Afacerilor Interne, 
este însărcinat cu aducerea la îndeplinire a prezentului decret. 


Dat în București, la 28 august 1948. 


Petre Constantinescu-lași 
Marin Florea Ionescu 


Ministrul Afacerilor Interne 
Teohari Georgescu 
Nr. 1517 


A.M.., fond D.M.RU., inv. nr. 7346, dosar nr. 1/1948, f. 6. 

1948 august. Tabel cuprinzând baza de calcul a salariilor pentru cadrele de 
securitate, în vigoare de la data de 1 septembrie 1948. 


Republica Populară Română 

Ministerul Afacerilor Interne 

Direcţiunea Generală a Securităţii Poporului 

Referat 

Avem onoare a depune alăturat tabelul de verificare cuprinzând baza de calcul a 
salariilor ce urmează a intra în vigoare de la 1 septembrie 1948, rugându-vă să binevoiţi 
a aproba acest tabel. 

Director general, 

General-locotenent de securitate 


Pintilie Gheorghe 


Strict secret 


Tabel de verificare 





Lunar pentru 



































Grade Salariu Z Observaţii 
o persoană 
De bază | Funcție 
(ietera doeGICaCiE [|4:000. | „41000 55.000 
(Director general) 
General-maior 
| Suibdirc fo o Ras) 12.000 37.000 49.000 
Colonel (Director) 10.700 31.300 42.000 
Locotenent-colonel 
(Subdirector) 9.000 26.000 35.000 
MASA EL Ais 7.500. | 20.500 28.000 
Serviciu) 
Căpitan (Șef Secţie 
au A Selistea) 5.600 17.400 23.000 

Tocoleienu(elde ||r-a00; | 032000 18.000 
Birou) 

Subloeoleventi(Supset| 4 400 | 10100 15.500 
de Birou) 

Plutonier-major şef 

(Set de publeraa) 3.000 11.500 14.500 
FiMonlefinajor 2 1[l-220500 1] 21104500 13.000 
(Funcţionar operativ) 

Rlulonigr(Buiehonar ||. = 100. |. 8.900 11.000 
operativ) 

Ps ci ata IRI 1.800 | 6.700 8.500 
(Funcţionar operativ) 

Cusător dosare 1.700 5.800 7.500 
Om serviciu 1.600 4.900 6.500 




















Alocaţii: — Pentru drepturile de vechime se va calcula 10% de fiecare clasă din 
salariul de bază (Col. 1) 

— Ajutor de familie: 1.000 lei de copil 

— Lemne şi echipament: conform alocaţiilor ce se acordă Secretariatului General 
pentru Trupe. 


A.M.., fond D.M.RU., inv. nr. 7346, dosar nr. 1/1948,f. 10-11. 


6. 


1948 [august]. Decizie a M.A.I. referitoare la noile atribuţii cu care au fost 
împuterniciți, la data de 1 septembrie 1948, subdirectorii generali 
din Direcţia Generală a Securității Poporului, Nicolschi Alexandru 
şi Mazuru Vladimir, precum şi ofițerii numiţi „gestionari ai 
fondului pentru cheltuieli în interese superioare de stat“ la nivel 
central şi direcţii regionale de securitate. 


Ministerul Afacerilor Interne 
Direcţiunea Generală a Securităţii Poporului Nr. 1190 


Deciziune 
Noi, Ministru Secretar de Stat la Departamentul Afacerilor Interne; 


Având în vedere dispoziţiunile art. 2, 23 şi 62 din Legea de organizare a 
Ministerului Afacerilor Interne; 

Având în vedere art. 2-10 inclusiv din cap. II al Legii pentru prevederea, 
gestionarea şi controlul fondului pentru cheltuieli în interese superioare de Stat nr. 
576/1944, precum şi Jurnalul Înaltei Curți de Conturi nr. 13 din 19 decembrie 1944; 

Având în vedere dispoziţiunile Legii nr. 221/1948, pentru organizarea Direcţiunii 
Generale a Securităţii Poporului; 


Decidem: 


Art. I. Domnul General Maior de Securitate Nicolschi Alexandru, cu funcțiunea 
de Subdirector General, din Direcţiunea Generală a Securităţii Poporului, se 
împuterniceşte pe data de 1 septembrie 1948, a îndeplini următoarele atribuţiuni: 

a) Va avea în subordine Direcţiunea I-a Informativă, Direcţiunea Il-a Contra 
Sabotaj, Direcţiunea III-a Specială, Direcțiunea IV-a Operativă, Direcţiunea V-a 
Cercetări, Direcţiunea VI-a Paza Guvernului și Direcţiunea VII-a Tehnică. 

b) Va îndruma, coordona și controla întreaga activitate a Direcţiunilor mai sus 
menţionate, în vederea asigurării bunului mers al serviciului. 

Art. II. Domnul General Maior de Securitate Mazuru Vladimir, cu funcțiunea de 
Subdirector General, din Direcţiunea Generală a Securităţii Poporului, se 
împuterniceşte pe data de 1 septembrie 1948, a îndeplini următoarele atribuţiuni: 

a) Va avea în subordine Direcțiunea VIII-a Cadre şi Școli Profesionale, Direcţiunea 
IX-a Educaţie Cultură și Propagandă și Direcţiunea X-a Administraţie și Contabilitate 
din Direcţiunea Generală a Securităţii Poporului. 

b) Va îndruma, coordona şi controla întreaga activitate a Direcţiunilor menționate 
mai sus în vederea asigurării bunului mers al serviciului. 


În această calitate D-sa se autori[zea]ză: 

1.Să numească, să înainteze în grad, să atribuie funcțiuni, să definitiveze, să 
transfere, să detaşeze, să repartizeze, să dea delegaţii, să pensioneze, să acorde 
concediile prevăzute de lege, să încadreze, să fixeze clasele de salarizare, în general 
să decidă în toate chestiunile de orice natură și asupra tuturor cererilor personalului 
Direcţiunii Generale a Securităţii Poporului până la plutonier major șef inclusiv, în 
conformitate cu prevederile Statutului Ofiţerilor şi Subofiţerilor de Securitate şi Legii 
de Organizare a Direcţiunii Generale a Securității Poporului. 

2.Să rezolve, să ia măsuri şi să semneze orice acte și forme pentru apărarea 
intereselor Direcţiunii Generale a Securităţii Poporului, înaintea instanţelor 
Judecătorești și Administrative. 

3.Să semneze toate contractele de închiriere a imobilelor necesare pentru unitățile 
de Securitate din întreaga ţară. 

4.Să elibereze şi să semneze carnetele de călătorie cu reducere pe C.F.R., N.F.R., 
precum şi ordine de serviciu şi carnete de legitimaţie pentru ofițerii și subofiţerii de 
Securitate din Direcțiunea Generală a Securităţii Poporului. 

Art. III. Domnul locotenent de Securitate Constantiniu H. Radu din Direcțiunea 
Generală a Securităţii Poporului, se numește gestionar central în această Direcţiune 
Generală, pe data de 1 septembrie 1948. 

Art. IV. Domnul locotenent de Securitate Munteanu Milică din Direcțiunea 
Generală a Securităţii Poporului, se numește gestionar al fondului pentru cheltuieli 
în interese superioare de stat, pe data de 1 septembrie 1948. 

Art. V. Se numesc gestionari pe data de 1 septembrie 1948, pentru Serviciile 
Exterioare ale Direcţiunii Generale a Securităţii Poporului, următorii: 

1. Domnul maior de Securitate Moiş Aurel, pentru Direcțiunea Regională de 
Securitate Timişoara; 

2. Domnul căpitan de Securitate Drentea Nicolae, pentru Direcţiunea Regională 
de Securitate Oradea; 

3. Domnul maior de Securitate Vasilescu loan, pentru Direcţiunea Regională de 
Securitate Craiova; 

4. Domnul maior de Securitate Ceia Aurel, pentru Direcţiunea Regională de 
Securitate Iași; 

5. Domnul maior de Securitate Izsak Adalbert, pentru Direcţiunea Regională de 
Securitate Braşov; 

6. Domnul locotenent-colonel de Securitate Cuteanu Gheorghe, pentru Direcţiunea 
Regională de Securitate Cluj; 

7. Domnul căpitan de Securitate Moldor Lucian, pentru Direcţiunea Regională 
de Securitate Sibiu; 

8. Domnul maior de Securitate Babei Gheorghe, pentru Direcţiunea Regională de 
Securitate Galaţi; 

9. Doamna locotenent de Securitate Miroiu Elias Sara, pentru Direcţiunea 
Regională de Securitate Piteşti; 

10. Domnul căpitan de Securitate Doicaru Nicolae, pentru Direcțiunea Regională 
de Securitate Constanţa; 

11. Domnul locotenent colonel de Securitate Popic Isac, pentru Direcţiunea 
Regională de Securitate Suceava; 

12. Domnul maior de Securitate Mănescu Racovschi, pentru Direcţiunea Regională 
de Securitate Ploiești; 

13. Domnul maior de Securitate Senater Moise, pentru Direcţiunea de Securitate 
a Capitalei. 

Art. VI. Direcţiunea Generală a Securităţii Poporului se însărcinează cu aducerea 
la îndeplinire a prezentei Deciziuni. 


Ministrul Afacerilor Interne 
Teohari Georgescu 


A.M.., fond D.M.RU., inv. nr. 7346, nr. dosar 1/1948, f. 13-16. 

1948 [august]. Decizia M.A.I. privind atribuţiile conferite directorului general al 
Direcţiei Generale a Securităţii Poporului, general-locotenent de 
securitate Pintilie Gheorghe. 


Ministerul Afacerilor Interne 
Direcţiunea Generală a Securităţii Poporului Nr. 1200 


Deciziune 


Noi, Ministru Secretar de Stat la Departamentul Afacerilor Interne; 

Având în vedere dispoziţiunile art. 2, 23 şi 62 din Legea de organizare a 
Ministerului Afacerilor Interne; 

Având în vedere dispoziţiunile Legii nr. 221/1948, pentru organizarea Direcţiunii 
Generale a Securităţii Poporului; 


Decidem: 


Art. |. Domnul General locotenent de Securitate Pintilie Gheorghe, cu funcțiunea 
de Director General, se împuterniceşte pe data de 1 septembrie 1948, a îndeplini 
atribuţiunile ce sunt conferite Directorului General al Direcţiunii Generale a 
Securităţii Poporului, prin Legea și Statutul Ofiţerilor și Subofiţerilor Direcţiunii 
Generale a Securităţii Poporului. 

În această calitate D-sa se autori[zea]ză: 

1. Să hotărască, să rezolve şi să semneze în numele nostru şi pentru noi orice lucrare 
care intră în competența Direcţiunii Generale a Securității Poporului. 

2. Să rezolve, să semneze şi să expedieze în numele nostru și pentru noi, în afară 
de cea rezolvată pentru noi şi domnii Miniștri Adjuncți. 

3. Să semneze cecurile de ridicare a sumelor de bani ce se pun la dispoziţia acestei 
Direcţiuni Generale de Ministerul Finanţelor prin Administraţiile Financiare și Banca 
Naţională a României. 

4. Să numească, să înainteze în grad, să atribuie funcțiuni, să definitiveze, să 
transfere, să detașeze, să repartizeze, să dea delegaţii, să pensioneze, să licenţieze 
din serviciu, să acorde concediile prevăzute de lege, să încadreze, să fixeze clasele 
de salarizare, în general să decidă în toate chestiunile de orice natură şi asupra tuturor 
cererilor personalului Direcţiunii Generale a Securităţii Poporului, de orice categorie, 
în conformitate cu prevederile Statutului Ofiţerilor şi Subofiţerilor de Securitate și 
Legii pentru organizarea Direcţiunii Generale a Securităţii Poporului. 

5. Să rezolve, să ia măsuri şi să semneze orice acte și forme pentru apărarea 
intereselor Direcţiunii Generale a Securităţii Poporului, înaintea instanţelor 
Judecătorești și Administrative. 

Art. II. Direcțiunea Generală a Securităţii Poporului, se însărcinează cu aducerea 
la îndeplinire a prezentei Deciziuni. 


Ministrul Afacerilor Interne 
Teohari Georgescu 


A.M.., fond D.M.RU., inv. nr. 7346, nr. dosar 1/1948, f. 17-19. 


1949 septembrie 14. Decret al Prezidiului Marii Adunări Naţionale a Republicii 
Populare Române prin care Pintilie Gheorghe se numeşte 
ministru adjunct la Ministerul Afacerilor Interne. 
Prezidiul Marii Adunări Naţionale 

a 


Republicii Populare Române 


Văzând hotărârea Consiliului de Miniștri cu nr. 987 din 13 septembrie 1949; 
În temeiul art. 44, 45 și 68 din Constituţia Republicii Populare Române 


Decretează: 
Art. 1 Tov. Pintilie Gheorghe se numește Ministru Adjunct la Ministerul 
Afacerilor Interne. 
Art. II Tov. Preşedinte al Consiliului de Miniștri este autorizat să aducă la 
îndeplinire prezentul Decret. 
Dat în București, la 14 septembrie 1949. 
Președinte al Consiliului de Miniștri 


Nr. 987 


A.M.R., fond microfilme, rola AS,-99, c.75|. 

1951 martie 30. Decret nr. 50 privitor la reorganizarea Direcţiei Generale a 
Securităţii Poporului. 


Prezidiul Marii Adunări Naţionale 
a 
Republicii Populare Române 


În temeiul art. 44 pct. 2 şi art. 45 din Constituţia Republicii Populare Române. 
Văzând Hotărârea Consiliului de Miniștri cu nr. 258 bis din 28 martie 1951, 
Emite următorul 


Decret nr. 50 pentru reorganizarea 
Direcţiunii Generale a Securităţii Poporului. 


Art. 1 Direcţiunea Generală a Securităţii Poporului din cadrul Ministerului 
Afacerilor Interne se va numi la data publicării prezentului Decret: Direcţiunea 
Generală a Securităţii Statului. 

Art. II Direcţiunea Generală a Securităţii Statului are ca îndatoriri: înfăptuirea 
politicii de apărare a cuceririlor poporului muncitor din R.P.R. împotriva claselor 
exploatatoare răsturnate, care încearcă să reinstaureze în ţară regimul burghezo- 
moşieresc; apărarea teritoriului țării noastre de pătrunderea agenturilor serviciilor de 
spionaj imperialiste şi satelite, inclusiv Iugoslavia titoistă și lichidarea fără cruţare 
a activităţii dușmănoase a acestora, dusă cu scopul de a submina construirea bazelor 
socialismului şi regimului nostru de democraţie populară. 

Art. III Organizarea, încadrarea, dotarea, atribuţiile şi funcţionarea Aparatului 
Central și Exterior al Direcțiunii Generale a Securităţii Poporului, se reglementează 
prin Deciziunile şi Instrucţiunile interioare ale M.A.I. 

Aceste Deciziuni și Instrucţiuni nu se publică. Ele devin executive prin înscrierea 
într-un registru special şi comunicarea către cei interesați. 

Art. IV Ofițerii de Securitate sunt competenți a instrumenta infracțiunile ce 
primejduiesc regimul democrat şi securitatea Statului. 

Art. V Normele de numire, tratare şi ieşire din serviciu, precum și drepturile şi 
îndatoririle personalului Direcţiunii Generale a Securităţii Statului, sunt cele stabilite 
prin Statutul Corpului Sergenților şi Statutul Corpului Ofiţerilor Forţelor Armate ale 
Republicii Populare Române. 

Art. VI Prin derogare de la dispozițiunile Legii Contabilităţii Publice, bugetul 
Direcţiunii Generale a Securității Statului va fi publicat numai prin suma globală, 
fără detailare de posturi, în bugetul Ministerului Afacerilor Interne. 

Angajarea, efectuarea, Justificarea şi verificarea cheltuielilor din bugetul Direcţiunii 
Generale a Securităţii Statului, se face prin derogare de la Legea Contabilităţii Publice, 
conform dispozițiunilor din Legea Fondului pentru cheltuieli în interese superioare 
de stat. 

Organul de verificare va fi numit de către Ministrul de Finanţe. 

Art. VII Decretul nr. 221/1948 şi Legea de organizare a Serviciului Special de 
Informaţii și Serviciului de Informaţii al Armatei, sunt şi rămân abrogate. 

Art. VIII Prezentul Decret se publică în Buletinul oficial numai cu titlu și număr. 

Art. IX Tovarășul vicepreşedinte al Consiliului de Miniştri şi ministru al 
Ministerului Afacerilor Interne va aduce la îndeplinire dispozițiunile prezentului Decret. 


Dat în București, la 30 martie 1951. 


C. I. Parhon 

Marin Florea Ionescu 
Ministrul Afacerilor Interne 
Teohari Georgescu 


Nr. 50 


A.M.R., fond microfilme, rola AS,-104, c. 224. 


10. 


1951. Structura şi atribuţiile direcțiilor regionale ale Direcţiei Generale a 
Securităţii Statului. 


Organizarea Direcţiunilor Regionale ale Direcţiunii Generale 
a Securităţii Statului 


Direcţiunea regională este organul exterior — teritorial — al Direcţiunii Generale 
a Securităţii Statului. 

Direcţiunea regională îndeplineşte sarcinile Direcţiunii Generale a Securității 
Statului, în cadrul teritoriului pe care îl cuprinde, cu excepţia sarcinilor Securităţii 
în cadrul Forţelor Armate ale Republicii Populare Române și în Sectorul 
Transporturilor. 

Direcţiunea regională corespunde din punct de vedere teritorial cu întinderea 
teritorială a regiunilor administrativ-economice. 

Direcţiunea regională funcționează sub conducerea, directivele şi controlul direct 
al Direcţiunii Generale a Securităţii Statului. 

Pe baza directivelor primite de la Direcţiunea Generală a Securităţii Statului, 
direcțiunea Regională — pe teritoriul ei — duce activitatea împotriva claselor 
exploatatoare răsturnate și elementelor din fostele partide burgheze care încearcă să 
reinstaureze în ţară regimul burghezo-moşieresc; apără teritoriul țării noastre de 
pătrunderea agenturilor serviciilor de spionaj ale țărilor imperialiste și sateliților lor, 
inclusiv Iugoslavia titoistă și lichidează fără cruţare, activitatea dușmănoasă a 
acestora, dusă în scopul de a submina construcţia socialistă în regimul nostru de 
democraţie populară. În activitatea sa, Direcţiunea Regională se sprijină pe concursul 
maselor largi populare. 


I. Sarcini. 

În vederea îndeplinirii celor de mai sus, Direcţiunii Regionale îi revin următoarele 
sarcini: 

Supraveghează în mod continuu atitudinea și activitatea elementelor expropriate, 
a chiaburilor, precum şi a elementelor din fostele partide burgheze, în vederea 
descoperirii şi lichidării acțiunilor, care urmăresc organizarea de grupări şi formaţiuni 
complotiste, teroriste sau orice altfel de grupări subversive, antidemocratice. 

Urmărește şi lichidează agenturile serviciilor de spionaj imperialiste, satelite şi 
titoiste, strecurate în ţară, cu scopul organizării activităţii de spionaj şi de subminare 
a regimului de democraţie populară. 

Duce lupta împotriva acţiunilor contrarevoluţionare pe tărâm economic: acțiuni 
de subminare economică, diversiunea și sabotajul organizate de elementele 
dușmănoase și de serviciile de spionaj imperialiste, satelite şi titoiste în: aparatul de 
stat, industrie, finanţe, comerţ și agricultură, cu scopul de a încetini ritmul construcţiei 
socialiste în țara noastră. 

Demască, în vederea lichidării, activitatea antidemocratică organizată de clerul 
reacționar, precum şi de către elementele naționaliste și şovine. 

Asigură păstrarea secretelor de stat. 

Studiază arhivele siguranței burgheze şi a fostei Jandarmerii, în scopul de a 
descoperi provocatorii şi trădătorii. 

Administrează fondurile, bunurile şi materialele Direcţiunii Regionale şi unităţilor 
în subordine, în conformitate cu legile în vigoare, instrucţiunile şi directivele 
Direcţiunii Generale. 


II. Structura organizatorică a Direcţiunii Regionale. 

Direcţiunea regională face parte din Direcţiunea Regională a Securităţii Statului, 
din cadrul Ministerului Afacerilor Interne; este condusă de un șef al Direcţiei şi 
răspunde de activitatea sa, faţă de Directorul General al Securităţii Statului. 

Pentru îndeplinirea sarcinilor ce-i revin, Direcţiunea Regională cuprinde în 
aparatul regional un număr de secţii şi de birouri, care variază după mărimea 
Regionalei şi importanța ei politico-economică și care sunt legate de șeful Direcțiunii 
Regionale și locţiitorii săi, asigurând astfel conducerea în domeniile respective ale 
muncii de securitate. 

Direcţiunea Regională are în subordine servicii, secții sau birouri — raionale — 
orășenești şi speciale, la Securitate. 

Pentru asigurarea educării ideologice şi politice a cadrelor, pe lângă Direcţiunea 
Regională se creează Secţia Politică, condusă de unul din locţiitorii directorului 
regional, care îşi duce activitatea sub conducerea directă a Direcţiunii Politice din 
Direcțiunea Generală a Securităţii Statului, a şefului Direcţiunii Regionale și în strânsă 
legătură cu comitetele teritoriale ale Partidului Muncitoresc Român. 


III. Drepturi şi îndatoriri. 

Direcțiunea Regională se conduce în munca sa după legile existente ale Republicii 
Populare Române și după ordinele și instrucțiunile ministrului Afacerilor Interne și 
Direcţiunii Generale a Securităţii Statului. Nici un alt organ de stat sau de partid, nu 
are dreptul să dea dispoziţiuni organelor Securităţii în munca lor operativă. 

În interesul muncii, Direcţiunile Regionale informează pe primii secretari ai 
comitetelor regionale ale P.M.R. despre starea de spirit și neajunsurile esenţiale 
descoperite în munca organizațiilor economice, organizaţiilor de masă și organelor 
locale de stat. Aceste informaţii pot fi folosite numai personal de către conducătorii 
respectivi şi cu cea mai mare prudență, pentru a evita eventuala deconspirare a 
izvorului de unde au fost primite aceste informaţii. 

Direcţiunile Regionale ale Direcţiunii Generale a Securităţii Statului, își duc munca 
în strânsă legătură cu organele locale ale miliției, folosind în largă măsură posibilitățile 
acestora în interesul securităţii de stat. În caz de necesitate, Direcţiunile Regionale, 
în timpul îndeplinirii misiunilor importante (operaţiuni de masă, paza solemnităţilor 
etc.) au dreptul să-și subordoneze din punct de vedere operativ, forţele locale ale 
Miliției, Trupelor M.A.I. şi Penitenciare, cu aprobarea Directorului General. 

În scopul de a asigura îndeplinirea sarcinilor securităţii de stat, Direcţiunea 
Regională are dreptul în cadrul teritoriului pe care-l cuprinde: 

— să creeze rețele de informatori în toate instituțiile de stat şi sociale și în 
întreprinderi, cu excepţia organelor PM.R.; 

— să recruteze în calitate de informatori, pe orice persoană din cadrul organizațiilor 
de masă, aparatului economic și de stat, cu excepţia deputaţilor Marii Adunări 
Naţionale, membrilor din conducerea organelor conducătoare ale Partidului și 
funcționarilor Partidului; 

— să ţină evidenţa operativă a elementelor expropriate, a chiaburilor, a membrilor 
fostelor partide burgheze, a persoanelor care întreţin legături cu reprezentanţii țărilor 
imperialiste și a altor elemente suspecte; 

— să efectueze în mod secret, controlul corespondenţei suspecte şi în special a 
corespondenţei persoanelor suspectate de organele Securităţii; 

— să efectueze percheziţii secrete şi sustrageri la persoanele suspectate de 
organele Securităţii; 

— să controleze convorbirile telefonice internaționale ale persoanelor particulare, 
precum și convorbirile telefonice interurbane și locale ale persoanelor suspectate; 

— să instaleze în apartamentele persoanelor suspectate, aparate tehnice de 
ascultare, supravegherea exterioară secretă și altor mijloace tehnico-operative, 
folosite în scopul documentării asupra activității dușmănoase, compromiterii etc; 

— să controleze funcționarea aparatelor de radio-emisie ale instituţiilor și amatorilor; 

— să efectueze — în vederea identificării şi controlării identităţii — rețineri de 
persoane suspectate de organele Securităţii, pe timp de 48 ore, în care timp va trebui 
rezolvată chestiunea arestării sau eliberării reţinutului; 

— să interogheze în calitate de martor pe oricare persoană, cu excepția membrilor 
C.C. al PC.R. şi a deputaţilor Marii Adunări Naţionale, membrii din conducerea 
organelor conducătoare ale Partidului, funcţionarii cu munci de conducere în 
Aparatul de Stat și deputaţii Sfaturilor Populare Regionale, vor putea fi interogaţi 
numai cu aprobarea Directorului General al Securităţii Statului, deputaţii Sfaturilor 
Populare raionale și locale, cu aprobarea Direcţiunii Regionale; 

— cu aprobarea Direcţiunii Generale să efectueze arestări şi percheziţii la elementele 
infractoare, având materiale suficiente pentru aceasta și în baza hotărârilor bine motivate. 

Fac excepție cazurile de flagrant delict, tentativă de acte de terorism, diversiune 
și sabotaj. 

Direcțiunile Regionale sunt obligate să raporteze orice reţinere Direcțiunii 
Generale a Securităţii Statului. 

— să instituie comisiuni de experți pentru efectuarea de expertize — în caz de 
necesitate — în anumite probleme speciale ale muncii organelor de stat locale, 
Direcţiunilor și întreprinderilor; 

— să ceară, prin persoanele conducătoare competente, din instituții şi întreprinderi, 
orice informaţii despre munca şi activitatea acestor instituții; 

— să controleze în ce fel se păstrează documentele secrete în întreprinderi şi 
instituţii, cu excepţia organelor P.M.R. şi să facă propunerile respective, în urma 
efectuării acestui control; 

Să aprobe persoanele îndreptăţite să exercite munca de păstrare și manipulare a 
documentelor secrete; 

— să deschidă acțiune penală împotriva infractorilor pentru crime de stat, să conducă 
anchete şi în cazul când există materiale suficiente asupra vinovăţiei, să-i defere justiţiei. 

— să conteste prin Parchetul General hotărârile injuste ale organelor judiciare care sunt 
contra intereselor securității Republicii Populare Române, și să propună îndreptarea lor; 

— să deţină în aresturi și în închisori preventive pe cei aflați sub anchetă la dispoziția 
Direcțiunii Regionale, să stabilească și să controleze regimul și repartizarea arestaților. 

IV. Cadrele 

. Organele Direcţiunii Regionale se completează din rândurile membrilor şi 
candidaților Partidului Muncitoresc Român și din rândul membrilor și candidaților 
Uniunii Tineretului Muncitor. 


. Direcţiunea Regională selecționează și propune Direcţiunii Generale a Securității 
Statului, numirea funcționarilor Direcţiunii până la funcţia de şef serviciu inclusiv. 
. Intregul efectiv al organelor Securității Statului este considerat că efectuează 


serviciul militar şi se bucură de toate drepturile și îndatoririle militarilor activi (cadrelor 
ofițerești şi a sergenţilor). 

. Faţă de particularitățile muncii, funcționarilor Securității Statului li se acordă 
în plus — pe lângă salariul de bază pentru funcția ce îndeplinește efectiv, şi salariul 
cuvenit gradului militar. 

. Direcţiunea Regională are dreptul să propună acordarea de grade militare 
„la excepțional“, acelor funcţionari ai Securităţii Statului care s-au evidențiat în lupta 
cu contrarevoluţionarii și să propună decorarea lor. 


. Funcţionarilor Securităţii Statului li se acordă în fiecare an concediu de o 
lună, tratamentul gratuit clinical şi de sanatoriu. 
. Familiile funcționarilor Securităţii Statului se bucură de aceleași drepturi 


şi privilegii ca şi familiile militarilor activi şi de tratamentul gratuit în aşezămintele 
sanitare ale Ministerului Afacerilor Interne. 

. Funcţionarilor Securității Statului care și-au pierdut puterea de muncă în 
serviciul Securităţii sau din cauza vârstei, li se asigură pensia, în conformitate cu 
Statutul pensiilor, elaborat de Ministerul Afacerilor Interne. 

. Familiilor funcţionarilor Securităţii Statului, decedați în timpul îndeplinirii 
misiunilor, li se acordă un ajutor bănesc — o singură dată — iar membrilor inapți pentru 
muncă ai familiilor lor, li se acordă pensii în conformitate cu Statutul elaborat de 
Ministerul Afacerilor Interne. 

. Urmașii funcționarilor decedați în împrejurări normale se bucură de 
drepturile de pensie acordate de Decretul Nr. 360/1949, pentru organizarea Asigurărilor 
Sociale ale militarilor de carieră. 


Localitățile de reşedinţă 
ale organelor exterioare ale Direcţiunii Generale a Securităţii Statului 


Regiunea Suceava — reşedinţa Câmpulung 
— Secţii raionale: Rădăuți, Suceava, Fălticeni 
— Birouri raionale: Gura Humorului, Vatra Dornei. 


Regiunea Botoşani — reședința Botoşani 


— Secţia raională: Dorohoi 
— Birouri raionale: Darabani, Săveni, Truşeșşti. 

Regiunea lași — reședința lași 
— Birouri raionale: Hârlău, Paşcani, Târgu Frumos, Negrești, Codăeşti. 


Regiunea Bacău — reședința Bacău 
— Secţii raionale: Roman, Piatra Neamţ 
— Birouri raionale: Târgu Neamţ, Ceahlăul, Buhuşi, Moinești, Târgu Ocna. 


Regiunea Bârlad — reședința Bârlad 
— Secţii raionale: Vaslui, Huși 
— Birouri raionale: Răchitoasa, Murgeni. 


Regiunea Putna — reședința Focşani 
— Secţia raională: Tecuci 
— Birouri raionale: Adjud, Panciu, Naruja, Măicănești. 


Regiunea Galaţi — reședința Galaţi 

— Serviciul raional: Brăila 

— Secţia raională: Tulcea 

— Birouri raionale: Târgu Bujor, Făurei, Însurăţei, Măcin. 


Regiunea Constanţa — reședința Constanța 
— Birouri raionale: Baia, Hârşova, Medgidia, Băneasa. 


Regiunea Ialomiţa — reședința Călărași 
— Birouri raionale: Urziceni, Slobozia, Feteşti, Lehliu. 


Regiunea Buzău — reședința Buzău 
— Secţia raională: Râmnicu Sărat 
— Birouri raionale: Mizil, Cărpiniștea, Cislău, Pogoanele. 


Regiunea Prahova — reședința Ploiești 

— Secţia raională: Târgovişte 

— Birouri raionale: Câmpina, Urlaţi, Vălenii de Munte, Pucioasa, Sinaia 
— Birouri Speciale Petrol: Băicoi, Moreni, Gura Ocniţei. 


Regiunea Bucureşti — reședința București 
— Secţia raională: Giurgiu 
— Birouri raionale: Răcari, Căciulaţi, Crevedia, Brăneşti, Mihăileşti, Olteniţa, Vidra. 


Regiunea Argeș — reședința Piteşti 
— Secţii raionale: Câmpulung-Muscel, Slatina 
— Birouri raionale: Curtea de Argeș, Gura Boului, Costeşti, Găeşti, Topoloveni. 

Regiunea Teleorman — reședința Roșiorii de Vede 
— Secţia raională: Târgu Măgurele 
— Birouri raionale: Drăgănești, Vârtoapele, Vidra, Alexandria, Zimnicea. 


Regiunea Vâlcea — reşedinţa Râmnicu Vâlcea 
— Birouri raionale: Brezoiu, Horezu, Lădeşti, Drăgășani, Bălcescu. 


Regiunea Dolj — reședința Craiova 
— Secţia raională: Caracal 
— Birouri raionale: Balş, Corabia, Sadova, Băileşti, Calafat, Pleniţa, Brabova. 


Regiunea Gorj — reședința Târgu Jiu 
— Secţia raională: Turnu Severin 
— Birouri raionale: Baia de Aramă, Vânju Mare, Strehaia, Filiaşi, Hurezani, Bengeșşti. 


Regiunea Hunedoara — reședința Deva 
— Secţii raionale: Alba Iulia, Petroşani 
— Birouri raionale: Brad, Orăştie, Haţeg, Hunedoara. 


Regiunea Severin — reşedinţa Caransebeş 

— Serviciul raional: Reșița 

— Secţia raională: Oraviţa 

— Birouri raionale: Mehadia, Moldova Nouă. 


Regiunea Timişoara — reședința Timişoara 
— Serviciul raional: Lugoj 
— Birouri raionale: Sânicolau Mare, Deta. 


Regiunea Arad — reședința Arad 
— Birouri raionale: Criș, Ineu, Gurahonţ, Lipova. 


Regiunea Bihor — reședința Oradea 
— Birouri raionale: Salonta, Secuieni, Marghita, Șimleu Silvaniei, Aleșd, Beiuş. 


Regiunea Baia Mare — reședința Baia Mare 
— Secţii raionale: Sighet, Satu Mare, Carei 


— Birouri raionale: Orașu Nou, Târgu Lăpuş, Cehu Silvaniei. 


Regiunea Rodna — reşedinţa Bistriţa 
— Birouri raionale: Vişeu de Sus, Beclean, Năsăud. 

Regiunea Mureș — reședința Târgu Mureş 
— Secţia raională: Blaj 
— Birouri raionale: Reghin, Gheorgheni, Sângiorgiu de Pădure, Târnăveni, Luduş. 


Regiunea Stalin — reședința Orașul Stalin 
— Secţii raionale: Odorhei, Miercurea Ciuc, Sfântu Gheorghe 
— Birouri raionale: Târgu Secuiesc, Racoş. 


Regiunea Cluj — reşedinţa Cluj 

— Serviciul raional: Turda 

— Secţia raională: Dej 

— Birouri raionale: Jibou, Zalău, Gherla, Huedin, Câmpeni, Aiud. 


Regiunea Sibiu — reşedinţa Sibiu 
— Secţii raionale: Mediaș, Sighișoara, Făgăraș 
— Birouri raionale: Sebeş, Agnita. 


A.M.., fond D.M.RU., inv. nr. 7351, dosar nr. 1/1951, f. 4-8, 25—30. 


1951. Sarcini, drepturi şi îndatoriri ce revin secţiilor şi birourilor din cadrul 
regiunilor de securitate. 


Sarcini, drepturi şi îndatoriri 
ale 
secţiilor şi birourilor din cadrul regiunii 


Biroul Secretariat 


I. Sarcini 

1. Repartizează pe secţii lucrările primite din partea şefului Direcţiunii regionale 
și locțiitorilor săi; 

2. Urmăreşte executarea la timp a lucrărilor date secțiilor din direcţiune sau 
raioanelor de securitate, spre rezolvare, pe baza rezoluţiilor puse de șeful direcțiunii 
sau locțiitorii săi; 

3. Redactează şi transmite ordinele, directivele și instrucțiunile șefului Direcţiunii 
regionale și locţiitorilor săi; 

4. Studiază și elaborează lucrări pe baza sarcinilor şi dispoziţiunilor primite, pentru 
a pune la curent Direcţiunea regională și unităţile în subordine, asupra unor probleme; 

5. Întocmeşte sinteze periodice şi buletine zilnice, în vederea informării forurilor 
superioare; 

6. Organizează evidenţa și controlul păstrării documentelor în Direcţiunea 
regională a Securităţii Statului; 

7. Primeşte, repartizează şi expediază întreaga corespondență a Direcțiunii 
regionale de securitate şi ţine evidenţa ei, prin registratură; 

8. Instruieşte pe ofiţerul de serviciu și controlează munca lui. 


Secţia contraspionaj 


I. Sarcini 

1. Descoperă și urmărește canalele de pătrundere pe teritoriul Republicii Populare 
Române — în raza direcţiunii respective — ale agenturilor serviciilor de spionaj 
imperialiste, sateliților lor şi Iugoslaviei titoiste, care au drept scop organizarea 
activității de spionaj şi subminare îndreptate împotriva Republicii Populare Române, 
U.R.S.S. şi a ţărilor de democrație populară. 

2. Duce acţiunea informativă și operativă împotriva serviciilor de spionaj 
inamice, descoperă și lichidează agenturile acestora, dezinformează și întreprinde 
acțiuni în vederea compromiterii agenţilor acestor servicii. 

3. Organizează paza misiunilor străine pe teritoriul regionalei și supraveghează 
activitatea misiunilor imperialiste și a Iugoslaviei titoiste, cu scopul de a preîntâmpina 
eventualele provocări şi de a descoperi activitatea dușmănoasă dusă pe teritoriu de 
reprezentanții ţărilor imperialiste şi ai Iugoslaviei titoiste. 


II. Drepturi şi îndatoriri 

— Menţine contact operativ cu alte organe locale ale M.A.I. (miliția, unităţile de 
grăniceri) cu scopul folosirii posibilităților lor în munca operativă a secției. 

— Sintetizează şi prelucrează întregul material referitor la activitatea serviciilor 
de spionaj imperialiste — de pe teritoriul regionalei respective. 

— Pentru îndeplinirea sarcinilor ce-i revin în lupta contra activităţii serviciilor de 
spionaj ale țărilor imperialiste, satelite şi a lugoslaviei titoiste, secția are următoarele 
drepturi şi îndatoriri: 

a. Să efectueze acţiunea informativă şi operativă în toate reprezentanțele statelor 
imperialiste și a Iugoslaviei titoiste, de pe teritoriul regionalei respective; 

b. Să efectueze acţiunea informativă şi operativă: 

— în rândurile cetăţenilor străini, care domiciliază pe teritoriul direcțiunii regionale; 

— asupra persoanelor care mențin legături cu străinii; 

— asupra persoanelor care în trecut au lucrat în diferite reprezentanțe, concesiuni 
şi societăţi străine; 

— asupra persoanelor care menţin corespondenţă cu rudele lor şi alte persoane din 
străinătate; 

— asupra tuturor persoanelor, fără nici o deosebire, care sunt bănuite de spionaj, 
indiferent de locul lor de muncă, cu excepția deputaților Marii Adunări Naţionale, 
membrilor din conducerea organelor conducătoare ale partidului și funcționarilor 
partidului. Măsuri operative în rândul acestora pot fi luate numai cu aprobarea 
directorului general al Securităţii Statului. 

c. Are dreptul să recruteze informatori din toate categoriile populaţiei, de asemeni 
acei care lucrează în instituţiile de stat, organizaţii de masă, organizații administrative 
şi gospodărești, cu excepţia deputaţilor Marii Adunări Naţionale, membrilor din 
conducerea organelor conducătoare ale partidului şi funcționarilor partidului. 

d. Să recruteze informatori în rândurile supușilor străini, cu aprobarea directorului 
general al Securităţii Statului. 

e. Să instituie control și în cazuri speciale să confiște corespondenţa supușilor străini 
şi a persoanelor care se află în obiectivele secţiei, bănuite de spionaj; 

f. Cu aprobarea şefului direcţiunii regionale, să folosească mijloace tehnice de 
ascultare şi alte mijloace tehnic-operative asupra supușilor străini şi a altor persoane 
bănuite de spionaj, să efectueze percheziţii secrete şi sustragerea documentelor 
aparținând reprezentanțelor străine și a oricăror persoane bănuite de spionaj, cu scopul 
documentării asupra activității dușmănoase, compromiterii etc.; 

g. Să organizeze filajul şi urmărirea supușilor străini şi a altor persoane care se 
află în obiectivul secţiei; 

h. Să reţină — cu aprobarea șefului direcțiunii regionale — persoanele suspectate 
de organele Securităţii pentru identificare şi control, pe timp de 48 ore, la terminarea 
cărora trebuie să fie hotărâtă arestarea sau eliberarea reţinutului; 

1. Are dreptul să interogheze în calitate de martor, orice persoană care interesează secția, 
cu excepția membrilor C.C. al P.M.R., deputaţilor Marii Adunări Naţionale, membrilor 
din conducerea organelor conducătoare ale partidului și funcționarilor partidului, care vor 
putea fi interogați numai cu aprobarea directorului general al Securității. 

Interogarea militarilor activi se va efectua în înțelegere cu organele locale ale 
Direcţiunii Contrainformaţii a Armatei. 


III. Structura organizatorică 

Secţia Contraspionaj din direcțiunile regionale de Categoria ] şi II are două birouri: 

Biroul 1. Se ocupă cu problemele de contraspionaj în sectorul — canale ilegale. 

Biroul 2. Se ocupă cu problemele de contraspionaj în sectorul — consulate, 
comunităţi şi supuși străini. 

La direcțiunile regionale de categoria III există un birou de contraspionaj care se 
ocupă cu aceleași probleme. 

Secţia Politice — Subversive 


I. Sarcini 

1. Descoperă, urmărește informativ şi lichidează activitatea subversivă dusă de 
elementele expropriate, de membrii fostelor partide burghezo-moșierești, de diferitele 
organizaţiuni subversive și bande teroriste; 

2. Urmăreşte informativ activitatea militarilor deblocaţi, criminalilor de război, 
provocatorilor și trădătorilor clasei muncitoare; activitatea epuraţilor, comprimaţilor, 
a fostelor elemente exploatatoare și a chiaburilor. 

3. Duce acțiune informativă pentru descoperirea criminalilor de război şi a 
elementelor urmărite şi dispărute de la domiciliu. 

4. Urmăreşte informativ activitatea elementelor reacționare infiltrate în aparatul 
de stat local, instituţiile de învățământ, instituţiile culturale, locale și în rândul liberilor 
profesioniști; activitatea asociaţiilor cu scop nelucrativ, precum și autorii manifestelor 
şi scrisorilor anonime, cu caracter subversiv. 

5. Urmăreşte informativ persoanele care își duc activitatea dușmănoasă sub 
paravanul cultelor, sectelor și francmasoneriei. 

6. Urmărește informativ activitatea naţionalist-șovină a elementelor dușmănoase 
din rândul naționalităților conlocuitoare şi activitatea naționaliștilor titoiști. 


II. Drepturi şi îndatoriri 

Cu scopul descoperirii la timp și lichidării tuturor încercărilor duşmanilor clasei 
muncitoare de a submina regimul de democraţie populară, secţia are dreptul: 

a. Să creeze rețele de informatori în toate instituţiile şi întreprinderile de stat şi 
particulare din regiunea respectivă, cu excepţia organelor de partid; 

b. Să recruteze — în calitate de informatori — orice persoană, cu excepția 
deputaţilor Marii Adunări Naţionale, membrilor din conducerea organelor 
conducătoare ale partidului și funcţionarilor partidului; 

c. Să ţină evidenţa operativă și să urmărească activitatea tuturor elementelor 
expropriate, a foștilor membri ai partidelor și grupărilor burghezo-naţionaliste, a 
chiaburilor şi a altor elemente suspecte; 

d. Să efectueze urmărirea discretă şi controlul secret al corespondenţei persoanelor 
supravegheate pe linia secţiei, prin organele tehnice de resort; 

e. Cu aprobarea Direcţiunii Generale, să folosească mijloace tehnice de ascultare 
şi alte măsuri tehnic-operative; 

Să efectueze percheziţii secrete şi sustrageri de materiale, în scopul documentării 
asupra activităţii dușmănoase, compromiterii etc; 

f. Să rețină — cu aprobarea șefului Direcţiunii Regionale — persoanele suspectate 
de organele Securităţii, pentru identificare şi control, pe timp de 48 ore, la terminarea 
cărora trebuie să fie hotărâtă arestarea sau eliberarea reţinutului; 

g. Să interogheze în calitate de martor, orișice persoană — în afara membrilor 
Comitetului Central al Partidului Muncitoresc Român, a deputaților Marii Adunări 
Naţionale și a membrilor din conducerea organizației conducătoare a partidului, a 
căror interogare se poate face numai cu aprobarea directorului general al Securității 
Statului; 

h. Pe baza materialelor informative și de investigaţii, să propună arestarea 
elementelor a căror activitate dușmănoasă a fost dovedită; 

1. Să ceară — prin organele conducătoare competente — de la instituții şi întreprinderi, 
orice informaţii despre munca acestor unităţi, în scopul urmărit de secție; 

]. Să propună forurilor competente, îndepărtarea elementelor dușmănoase din 
instituţii, dacă prezenţa lor acolo este socotită dăunătoare. 


III. Structura organizatorică 

Secţia Politice Subversive, din direcțiunile regionale categoria I, are cinci birouri: 

Biroul 1 urmărește problemele: 

— Elementele dușmănoase pătrunse în P.M.R., Frontul Plugarilor și U.T.M.; 

— Foştii membri ai partidelor P.N.Ţ., P.N.L., P.S.D.. şi monarhiști; 

— Elementele legionare în toate manifestările lor; 

— Identificarea bandelor constituite şi împiedicarea formării altor bande noi; 

— Identificarea diferitelor organizaţii subversive diversioniste. 

Biroul 2 urmărește problemele: 

— Identificarea elementelor dispărute și a urmăriţilor politici; 

— Activitatea reacționară a ofițerilor şi subofițerilor deblocați din armată; 

— Identificarea criminalilor de război, a foştilor provocatori și a poliţiştilor care 
au făcut crime şi abuzuri; 

— Activitatea reacționară a elementelor epurate, a exploatatorilor și a foştilor moșieri 
şi fabricanți. 

Biroul 3 urmărește problemele: 

— Activitatea elementelor reacționare pătrunse în aparatul de stat (ministere şi 
instituţii publice); 

— Activitatea reacționară din rândul studenților, elevilor şi liber profesioniştilor; 

— Activitatea dușmănoasă a elementelor pătrunse în organizaţii sportive şi culturale; 

— Identificarea autorilor manifestelor subversive şi a scrisorilor anonime. 

Biroul 4 urmărește problemele: 

— Activitatea cultului ortodox, a clerului reacționar şi a elementelor reacționare 
din Ministerul Cultelor; 

— Activitatea dușmănoasă a clerului catolic şi a cultului „rezistent“ greco-catolic; 

— Activitatea cultelor lutheran, protestant etc.; 

— Activitatea sectelor și francmasoneriei. 

Biroul 5 urmărește problemele: 

— Curentele naţionalist-şovine din rândul naționalităților maghiare şi germane; 

— Diversiunea titoistă şi activitatea elementelor titoiste; 

— Activitatea elementelor sioniste; 
— Curentele naţionalist-şovine din sânul diferitelor naţionalităţi conlocuitoare; 


Secţia Politice Subversive, din direcţiunile regionale categoria II, are patru 
birouri: 

Biroul 1 urmăreşte problemele: 

— Elemente dușmănoase pătrunse în P.M.R., Frontul Plugarilor şi U.T.M., precum 
şi activitatea foştilor membri ai partidelor P.N.Ț., P.N.L., P.S.D.I., şi monarhiști; 

— Elementele legionare în toate manifestările lor; 

— Identificarea bandelor constituite şi împiedicarea formării altor bande noi; 

— Identificarea diferitelor organizaţii subversive şi diversioniste. 

Biroul 2 urmăreşte problemele: 

— Identificarea elementelor dispărute, a urmăriților politici, ofițerilor şi subofițerilor 
deblocaţi, precum și a criminalilor de război, foştilor provocatori şi a poliţiştilor care 
au săvârșit crime şi abuzuri; 

— Activitatea reacționară a elementelor epurate, a exploatatorilor și a foştilor moșieri 
şi fabricanți. 

Biroul 3 urmărește problemele: 

— Activitatea elementelor reacționare pătrunse în aparatul de stat, precum și a 
elementelor dușmănoase din rândul studenţilor, elevilor şi liber profesioniştilor; 

— Activitatea duşmănoasă a elementelor pătrunse în asociaţii sportive şi culturale 
şi identificarea autorilor manifestelor subversive şi scrisorilor anonime. 

Biroul 4 urmărește problemele: 

— Activitatea cultelor: ortodox, catolic, lutheran, protestant, precum şi a sectelor 
şi francmasoneriei,; 

— Curentele naționalist-șovine din rândul naționalităților maghiare, germane și 
altele, precum și diversiunea titoistă, activitatea elementelor titoiste și a elementelor 
sioniste. 


Secţia Politice-Subversive din direcţiunile regionale categoria III are trei birouri: 

Biroul 1 urmăreşte problemele: 

— Elementele dușmănoase pătrunse în PM.R., Frontul Plugarilor şi U.T.M., precum 
şi activitatea foştilor membri ai partidelor P.N.Ţ., P.N.L., P.S.D.I. şi monarhiști; 

— Elementele legionare în toate manifestările lor; 

— Identificarea bandelor constituite şi împiedicarea formării altor bande noi; 

Biroul 2 urmăreşte problemele: 

— Identificarea elementelor dispărute, a urmăriților politici, ofiţeri şi subofițeri 
deblocaţi, criminali de război, foștii provocatori, poliţiştii care au săvârşit crime, 
elementele epurate, exploatatori, foști moșieri și fabricanți; 

— Elementele dușmănoase pătrunse ilegal în aparatul de stat, în rândul studenților, 
elevilor, asociații cu scop nelucrativ, precum și identificarea autorilor manifestelor 
subversive, a scrisorilor anonime și activitatea liber profesioniştilor. 

Biroul 3 urmăreşte problemele: 

— Activitatea cultelor ortodox, catolic, lutheran, protestant, precum şi a sectelor 
şi a francmasoneriei; 

— Curentele naţionalist-șovine din rândul naționalităților maghiare, germane și altele, 
precum și diversiunea titoistă, activitatea elementelor titoiste și a elementelor sioniste. 


Secţia contrasabotaj 


I. Sarcini 

1. Urmăreşte şi supraveghează informativ în toate sectoarele economice — cu 
excepţia sectorului transporturi — acțiunile contrarevoluționare de sabotaj şi diversiune, 
în scopul de a le preveni și reprima; 

2. Descoperă elementele dușmănoase pătrunse în obiectivele importante din toate 
sectoarele economice, cu excepţia transporturilor, şi ia măsuri pentru îndepărtarea 
lor din muncă prin organele competente; 

3. Descoperă lipsurile esenţiale din sectorul industriei, finanţe şi comerț şi 
agricultură, care dau naștere la nemulțumiri în rândul salariaţilor şi populaţiei, care 
frânează activitatea şi dezvoltarea economiei și le semnalează forurilor competente; 

4. Organizează şi asigură paza secretului de stat în instituții de stat şi întreprinderi 
importante. 


II. Drepturi şi îndatoriri 

În scopul de a asigura îndeplinirea sarcinilor sale, Secţia de contrasabotaj are 
următoarele drepturi și îndatoriri: 

a) Să creeze reţele de informatori în toate instituţiile și întreprinderile economice, 
cu excepţia transporturilor; 

b) Să recruteze în calitate de informatori pe orice persoană din cadrul organizațiilor 
de masă, aparatului economic de stat, cu excepția deputaților Marii Adunări 
Naţionale, membrilor din conducerea organelor conducătoare ale partidului și 
funcţionarilor partidului; 

c) Să țină evidenţa operativă a elementelor suspectate de activitate de sabotaj şi 
diversiune; 

d) Să efectueze urmărirea discretă şi controlul secret al corespondenţei persoanelor 
supravegheate pe linia secţiei, prin organele tehnice de resort; 

e) Cu aprobarea șefului direcţiunii regionale, să folosească mijloace tehnice de 
ascultare și alte măsuri tehnico-operative; să efectueze percheziţii secrete și sustrageri 
de materiale în scopul documentării asupra activităţii dușmănoase, compromiterii etc.; 

f) Să rețină — cu aprobarea şefului direcțiunii regionale — persoanele suspectate 
pentru identificare şi control, pe timp de 48 de ore, la terminarea cărora trebuie să 
fie hotărâtă arestarea sau eliberarea reținutului; 

e) Să interogheze, în calitate de martor, orice persoană, cu excepţia membrilor 
C.C. al PM.R., deputaţilor Marii Adunări Naţionale, membrilor din conducerea 
organelor conducătoare ale Partidului şi funcționarilor partidului, care pot fi 
interogați numai cu aprobarea directorului general al Securităţii Statului; 

h) Pe baza materialelor informative şi de investigaţii, să propună arestarea 
elementelor a căror activitate dușmănoasă a fost dovedită; 

i) Să instituie comisiuni de experți și să efectueze expertize asupra oricăror 
probleme care interesează organele Securităţii Statului, pe linie de contrasabotaj; 

]) Să ceară, prin persoanele conducătoare competente, de la instituții și întreprinderi, 
orice informaţii despre munca și activitatea acestor unităţi, în scopul urmărit de secţie; 

k) Să controleze modul cum se păstrează corespondenţa și documentele secrete 
la întreprinderi și instituţii, cu excepţia organelor P.M.R. și să facă propunerile 
respective în urma efectuării acestui control. Să aprobe persoanele îndreptăţite să 
exercite munca de manipulare a acestor documente; 

I) Să propună forurilor competente îndepărtarea elementelor dușmănoase din instituţii 
şi întreprinderi economice, dacă prezența lor în aceste instituţii este socotită dăunătoare. 


III. Structura organizatorică 

Secţiile de contrasabotaj din raza regiunilor respective îndeplinesc sarcinile ce revin 
Direcţiunii de Contrasabotaj, exercitând în acest scop toate drepturile și îndatoririle 
direcțiunii în sectorul economic. 


A. În Regiunile: Timişoara, Galaţi, Sibiu, Cluj, Stalin, Secţia de contrasabotaj 
are următoarele birouri: 

Biroul 1: Industria siderurgică, metalurgică, chimică de bază și electrică, 
îndeplinește sarcinile secției în acest sector, cu problemele: 

— Industria siderurgică 

— Comenzi speciale 

— Industria construcțiilor de maşini 

— Metalurgia prelucrătoare 

— Chimică de baza şi explozivi 

— Industria energiei electrice și electrotehnice 

— Gaz metan 

— Telecomunicaţii 

Biroul 2: Industria uşoară, de construcţii, chimico-farmaceutică şi alimentară, 
îndeplinește sarcinile Secţiei de Contrasabotaj în acest sector, cu problemele: 

— Construcţii șantiere 

— Materiale de construcții 

— Industria ceramică 

— Industria chimico-farmaceutică 

— Spitale, clinici, farmacii 

— Textile, ţesătorii, confecții 

— Industria pielăriei 

— Industria cauciucului 

— Industria lemnului 

Biroul 3: Finanţe, comerţ, cooperaţie şi agricultură, îndeplinește sarcinile Secţiei 
de Contrasabotaj în acest sector, cu problemele: 

— Regimul fiscal 

— Credite şi investiții 

— Bănci 

— Comerţ alimentar 

— Comerţ cu produse industriale 

— Alimentaţia publică 

— Ferme alimentare 

— Cooperaţia de consum și desfacere 

— Cooperaţia meșteșugărească 

— Pregătirea și organizarea gospodăriei colective 

— Activitatea gospodăriilor colective 

— Colectări de tot felul 

— Gospodării agricole de stat 

-S.M.T. 

— Agricultură privată 

— Zootehnie 


Problema păstrării secretului de stat, cu sarcina de a organiza, îndruma şi 
controla birourile pentru păstrarea documentelor și secretului de stat, din întreprinderile 
şi instituţiile din regiunea respectivă, fixate de Direcţiunea de Contrasabotaj. 

Are atribuţiile: 

— verifică şi aprobă persoanele care încadrează birourile speciale din instituţii şi 
întreprinderi; 

— organizează, conduce și controlează aceste birouri; 

— verifică şi aprobă persoanele care lucrează cu documentele secrete; 

— controlează, verifică şi avizează asupra persoanelor care cer aprobarea pentru 
a fotografia, cinematografia, vizita etc. în sectorul economic. 


B. Secţiile din regiunile Baia Mare, Hunedoara, Severin, Bacău au birourile: 
Biroul 1: Industria extractivă, cu problemele: 

— Industria petrolului (Bacău) 

— Industria cărbunelui 

— Industria metalelor feroase şi neferoase 

— Exploatări de aur și argint 

— Saline 

Biroul 2: Industria siderurgică, metalurgică, chimică de bază şi electrică, cu 
problemele: 

— Hidrocentrala Stejar (Bicaz) 

— Siderurgie 

— Comenzi speciale 

— Construcţii de maşini 

— Metalurgie prelucrătoare 

— Chimică de bază şi explozivi 

— Telecomunicaţii 

Biroul 3: Industria uşoară, de construcţii, chimico-farmaceutică şi alimentară, 
cu problemele: 

— Construcţii șantiere 

— Materiale de construcții 

— Industria ceramică 

— Industria chimico-farmaceutică 

— Spitale, clinici, farmacii 

— Industria textilă, confecţii 

— Industria pielăriei 

— Industria cauciucului 

— Industria lemnului 

Biroul 4: Finanţe, comerţ, cooperaţie şi agricultură, are următoarele probleme: 

— Regimul fiscal 

— Credite — investiţii 

— Bănci 

— Comerţ alimentar 

— Comerţ cu produse industriale 

— Alimentaţia publică 

— Cooperaţia de consum și desfacere 

— Cooperaţia meșteșugărească 

— Pregătirea și organizarea gospodăriei colective 

— Activitatea gospodăriilor colective 

— Colectări de tot felul 

— Gospodării agricole de stat 

-S.M.T. 

— Agricultură privată 

— Zootehnie 

La Deva, Secţia de Contrasabotaj are subordonat direct și Birourile speciale: 
siderurgic Hunedoara, care are sarcina de contrasabotaj în Combinatul Siderurgic 
Hunedoara și Biroul Special Cărbune Petroșani, care se ocupă cu combaterea 
sabotajului în zona carboniferă Valea Jiului. 

La Caransebeş, Secţia de Contrasabotaj are subordonat direct şi Biroul Special 
Siderurgic Reșița, care are sarcina de contrasabotaj în „Sovrommetal“ Reșița. 

Problema păstrării secretului de stat, cu sarcina de a organiza, îndruma şi 
controla birourile pentru păstrarea documentelor și secretului de stat din întreprinderile 
și instituțiile din regiunea respectivă, fixate de Direcţiunea de Contrasabotaj. 

Are atribuţiile: 

— verifică şi aprobă persoanele care încadrează birourile speciale din instituţii şi 
întreprinderi; 

— organizează, conduce şi controlează aceste birouri; 

— verifică şi aprobă persoanele care lucrează cu documentele secrete; 

— controlează, verifică şi avizează asupra persoanelor care cer aprobarea pentru 
a fotografia, cinematografia, vizita etc., în sectorul economic. 


C. Regiunea Ploieşti va avea o secţie de contrasabotaj îndeplinind sarcinile 
Direcțiunii de Contrasabotaj și o secţie specială pentru zona petroliferă, cu problemele 
de contrasabotaj în petrol. 

Secţia Contrasabotaj are birourile: 

Biroul 1: Industria metalurgică, chimică de bază şi electrică cu problemele: 

— Comenzi speciale 

— Construcţii de maşini 

— Metalurgie prelucrătoare 

— Chimică de bază şi explozivi 

— Industria energiei electrice și electrotehnice 

— Telecomunicaţii 

Biroul 2: Industria uşoară, de construcţii, chimico-farmaceutică şi alimentară, 
cu problemele: 

— Construcţii șantiere 

— Materiale de construcții 

— Industria ceramică 

— Industria chimico-farmaceutică 

— Spitale, clinici, farmacii 

— Industria textilă, confecţii 

— Industria pielăriei 

— Industria cauciucului 

— Industria lemnului 

Biroul 3: Finanţe, comerţ, cooperație şi agricultură, cu problemele: 

— Regimul fiscal 

— Credite, investiții 

— Bănci 

— Comerţ alimentar 

— Comerţ cu produse industriale 

— Alimentaţie publică 

— Cooperaţie de consum și desfacere 
— Cooperaţie meșteșugărească 

— Pregătirea şi organizarea gospodăriilor colective 
— Activitatea gospodăriilor colective 
— Colectări de tot felul 

— Gospodării agricole de stat 
-S.M.T. 

— Agricultura privată 

— Zootehnie 


Secţia Specială de Contrasabotaj Petrol care se ocupă cu combaterea sabotajului 
în obiectivele petrolifere din regiunea Prahova, are birourile: 

Biroul 1 — Prospecţiuni petrolifere, cu problemele: 

— Prospecţiuni 

— Explorări 

— Carotaj şi perforări 

— Foraj, explorări 

— Construcţii de utilaj petrolifer 

Biroul 2 — Exploatări petrolifere, care îndeplinește sarcina de contrasabotaj în 
sectorul exploatărilor petrolifere, are problemele: 

— Foraj de exploatare 

— Reparaţii generale de sonde 

— Construcţii şi montaje 

— Aprovizionări cu materiale 

— Transporturi grele şi ușoare 

Biroul 3 — Prelucrare a petrolului, se ocupă cu prevenirea și combaterea 
sabotajului în rafinării, parcuri de rezervoare, stațiile de încărcare și conducte 
petrolifere. 

Are problemele: 

— Rafinăria nr. | 

— Restul rafinăriilor 

— Parcuri, rezervoare, stații de încărcare şi conducte 

— Laboratorul central de cercetări științifice 

Biroul Petrol Câmpina — îndeplinește sarcinile de contrasabotaj în schelele 
Câmpina, Rafinăria Câmpina și Laboratorul de cercetări științifice. Biroul Petrol 
Câmpina colaborează strâns cu Biroul Raional de Securitate Câmpina. Urmărește 
problemele: 

— Prospecţiuni și foraj 

— Construcţii şi montaje 

— Reparaţii capitale 

— Compresoare şi gaze 

— Laboratorul de cercetări ştiinţifice 

— Rafinăria Câmpina 

— Exploatări Câmpina 

— Parcuri de rezervoare, conducte 

Biroul Petrol Băicoi — îndeplinește sarcina de contrasabotaj în schelele Băicoi 
şi ţintea, colaborând strâns cu celelalte birouri speciale de petrol şi cu Biroul raional 
de Securitate. 

Urmărește problemele: 

— Prospecţiuni și foraj 

— Construcţii şi montaje 

— Reparaţii capitale 

— Compresoare şi gaze 

— Exploatări Băicoi 

— Parcuri de rezervoare, conducte 

Biroul Petrol Urlaţi — îndeplinește sarcina de contrasabotaj în schelele Urlați, 
Boldeşti şi Berca-Buzău, cu problemele: 

— Prospecţiuni și foraj 

— Construcţii şi montaje 

— Reparaţii capitale 

— Compresoare şi gaze 

— Exploatări Urlaţi 

— Parcuri de rezervoare, conducte 

Biroul Petrol Moreni — îndeplinește sarcina de contrasabotaj în Schelele Moreni, 
având problemele: 

— Prospecţiuni și foraj 

— Construcţii şi montaje 

— Reparaţii capitale 

— Compresoare şi gaze 

— Exploatări Moreni 

— Parcuri de rezervoare, conducte 

Biroul Petrol Gura Ocniţei — îndeplinește sarcina de contrasabotaj în schelele 
Gura Ocniţei, Ochiuri și Bucșani, cu problemele: 

— Prospecţiuni și foraj 

— Construcţii şi montaje 

— Reparaţii capitale 

— Compresoare şi gaze 

— Exploatări Gura Ocniţei 

— Parcuri de rezervoare, conducte 

Biroul Petrol Târgovişte — îndeplinește sarcinile de contrasabotaj în schelele: 
Târgovişte, Teiuș, Luţa Seacă și Gorgota. Are problemele: 

— Prospecţiuni și foraj 

— Construcţii şi montaje 

— Reparaţii capitale 

— Compresoare şi gaze 

— Exploatări Târgovişte 

— Parcuri de rezervoare, conducte 

Secţia Specială Petrol Ploieşti urmărește și problema păstrării secretului de 
stat în zona petroliferă şi în principalele obiective industriale din Regiunea Prahova, 
având sarcina de a organiza, îndruma şi controla birourile pentru păstrarea şi asigurarea 
documentelor secrete de stat, de pe lângă întreprinderi și instituții. 

Are atribuţiile: 

— verifică şi aprobă persoanele care încadrează birourile speciale din instituţii şi 
întreprinderi; 

— organizează, conduce și controlează aceste birouri; 

— verifică şi aprobă persoanele care lucrează cu documentele secrete; 

— controlează, verifică şi avizează asupra persoanelor care cer aprobarea pentru 
a fotografia, cinematografia, vizita etc. în sectorul economic. 


D. Secţiile de contrasabotaj îndeplinesc sarcinile Direcţiunii de Contrasabotaj 
în raza regiunilor Tg. Mureş, Arad, Gorj, Argeş, Bihor, Dolj, Iaşi şi Constanţa 
exercitând drepturile și îndatoririle ce revin Direcţiunii de Contrasabotaj. 

Biroul 1 — Industria, urmărind combaterea sabotajului în întreg sectorul 
industrial al regiunii, are problemele: 

— Industria metalurgică și chimică de bază 

— Industria extractivă 

— Industria energiei electrice și electrotehnice 

— Industria ușoară 

— Industria de construcții 

— Industria alimentară 

— Industria chimico-farmaceutică, spitale, clinici şi farmacii 

— Telecomunicaţii 

Biroul 2 — Finanţe, comerţ, cooperaţie şi agricultură are problemele: 

— Regimul fiscal 

— Bănci 

— Credite şi investiții 

— Comerţ alimentar 

— Comerţ cu produse industriale 

— Alimentaţie publică 

— Cooperaţie 

— Pregătirea şi organizarea gospodăriilor colective 

— Activitatea gospodăriilor colective 

— Gospodării agricole de stat 

-S.M.T. 

— Agricultură privată 

— Colectări de tot felul 

Problema păstrării secretului de stat va fi urmărită de șeful secţiei sau un ofiţer 
însărcinat de către șeful direcţiunii regionale, având sarcina de a organiza, îndruma 
şi controla birourile pentru păstrarea secretului documentelor de stat. 


E. Secţiile de Contrasabotaj din regiunile: Suceava, Botoşani, Bârlad, Putna, 
Buzău, Ialomiţa, Teleorman, Vâlcea şi Rodna îndeplinesc sarcinile Direcţiunii de 
Contrasabotaj, exercitând drepturile şi îndatoririle ce revin direcțiunii, în raza 
regiunii respective, prin birourile: 

Biroul 1 — Industrii, supraveghind toate obiectivele industriale pentru a combate 
sabotajul. 

Are problemele: 

— Industria metalurgică 

— Industria energiei electrice și electrotehnice 

— Industria extractivă 

— Industria ușoară 

— Industria de construcții 

— Industria chimico-farmaceutică 

— Industria alimentară 

— Spitale, clinici, farmacii 

— Telecomunicaţii 

Biroul 2 — Finanţe, comerţ, cooperaţie, agricultură, îndeplineşte sarcinile Secției 
de Contrasabotaj, supraveghind obiectivele din aceste domenii. Are problemele: 

— Regimul fiscal, băncile, creditele și investiţiile 

— Comerţul alimentar 

— Comerţul cu produse industriale 

— Alimentaţia publică 

— Cooperaţia 

— Pregătirea gospodăriilor colective 

— Urmărirea activităţii gospodăriilor colective 

— Gospodării agricole de stat 

-S.M.T. 

— Colectări de tot felul 

— Agricultură privată 

— Zootehnie 

Problema păstrării secretului de stat va fi urmărită prin șeful Secţiei de 
Contrasabotaj, care are sarcina de a organiza, îndruma și controla birourile pentru 
păstrarea documentelor secrete de stat, în principalele obiective, după indicaţiile 
Direcţiunii de Contrasabotaj. 

Are atribuţiile: 

— verifică şi aprobă persoanele care încadrează birourile speciale din instituţii şi 
întreprinderi; 

— organizează, conduce și controlează aceste birouri; 

— verifică şi aprobă persoanele care lucrează cu documentele secrete; 

— controlează, verifică şi avizează asupra persoanelor care cer aprobarea pentru 
a fotografia, cinematografia, vizita etc. în sectorul economic. 


Secţia Filaj şi Investigaţii 


I. Sarcini 

1. Efectuează filarea elementelor cerute de Direcţiunea Generală a Securității 
Statului şi secțiile operative din direcțiunea regională; 

2. La cererea Direcţiunii Generale a Securității Statului şi secțiilor operative, 
efectuează identificări şi investigații; 

3. Cu aprobarea conducerii direcţiunii regionale, efectuează misiuni speciale, 
percheziţii secrete, reţineri de materiale etc. şi întocmeşte formele necesare acestor acțiuni; 

4. Cu aprobarea conducerii direcţiunii regionale, efectuează reţineri, arestări şi 
percheziţii şi întocmeşte formele necesare acestor acţiuni; 

5. Prin reţeaua informativă şi de identificare existentă în obiectivele deservite 
descoperă persoanele suspectate de activitate duşmănoasă, iar materialele obținute 
le îndrumează secţiilor operative din direcţiunea regională. 


II. Drepturi şi îndatoriri 

a. Să fileze orice persoană ce interesează organele Securităţii Statului, să facă 
investigaţii pe teritoriul direcţiunii regionale, să rețină orice persoană suspectată de 
Securitatea Statului, cu excepţia membrilor C.C. al P.M.R. şi ai Guvernului, 
diplomaților, a acelora care au imunitate parlamentară şi juridică, pentru care este 
necesară aprobarea Direcţiunii Generale a Securităţii Statului; 

b. Să reţină orice persoană ce ar dăuna muncii de filaj sau ar interesa organele 
Securităţii Statului; 

c. Să suspende orice lucrare de filaj, atunci când este în pericol de deconspirare 
sau alte motive ce ar dăuna lucrării; 

d. Să organizeze diverse case în interesul lucrărilor de filaj; 

e. Să recruteze în calitate de informatori, orice persoană cu excepția deputaţilor 
Marii Adunări Naţionale, membrilor din conducerea organelor conducătoare ale 
partidului şi funcționarilor partidului; 

f. Să rețină elementele dușmănoase întâlnite în acţiunile de teren, de exemplu: 
gazde, tăinuitori, martori mincinoși, care împiedică prinderea elementelor urmărite 
de organele Securităţii Statului sau de alte organe; 

g. Să reţină timp de 48 de ore, persoanele care ar putea ajuta la descoperirea şi 
prinderea elementelor urmărite de organele Securităţii Statului; 

h. Să reţină şi să percheziţioneze orice persoană găsită în flagrant delict; 

i. Să legitimeze orice persoană suspectă; 

]. Să ceară concursul Miliției, Grănicerilor şi tuturor organelor de stat în munca 
operativă; 

k. Să facă percheziţii secrete şi sustrageri de materiale la persoanele aflate în 
obiectivele Securităţii Statului; 

|. Personalul secţiei are dreptul să poarte orice fel de uniforme, să se machieze, 
să se travestească, să se folosească de legitimaţii de acoperire, nume conspirative, 
indicative, în cazurile când nevoile Secţiei necesită acest lucru; 

m. Secţia Filaj și Investigaţii are dreptul să ceară lămuriri secțiilor interesate, date 
şi amănunte detailate cu privire la lucrarea respectivă. 


III. Structura organizatorică 

Secţia Filaj şi Investigații are la toate direcţiunile regionale, câte 3 birouri: 

Biroul 1 Filaj 

— Organizează filarea elementelor ce interesează Direcțiunea Generală a Securităţii 
Statului; 

— Identifică legăturile plasate din filaj în cazuri excepţionale şi uneori efectuează 
reținerea elementelor. 

Biroul 2 Investigaţii 

— Efectuează lucrări de identificare, verificare și informare în baza cererilor 
Direcţiunii Generale a Securităţii Statului şi secţiilor operative din direcțiunea 
regională. 

Biroul 3 Operații 

— Reţine şi percheziționează elementele cerute de Direcţiunea Generală a 
Securităţii Statului şi secțiile operative din direcțiunea regională; 

— Instalează posturi fixe şi capcană; 

— Transferă arestaţi. 


Biroul contrainformaţii în cadrul Miliției 
I. Sarcini 
Asigură securitatea de stat în Miliție. 


1. Previne strecurarea în organele Miliției a elementelor dușmane — corupte; 

2. Descoperă și lichidează elementele dușmănoase corupte, pătrunse în organele 
Miliției cu scopul demascării și îndepărtării lor și al lichidării organizațiilor şi 
grupărilor antidemocratice create de aceştia; 

3. Descoperă lipsurile esențiale din munca organelor Miliției şi le semnalează 
forurilor competente. 


II. Drepturi şi îndatoriri 

Biroul Contrainformaţii duce munca informativă în rândul funcționarilor Miliției, 
în care scop are dreptul: 

a. Să creeze rețele de informatori în organele Miliției; 

b. Să recruteze ca informator, pe oricare dintre funcționarii acestor organe sau dintre 
persoanele civile care au legătură cu aceste organe, cu excepția membrilor din 
conducerea organelor conducătoare ale partidului, funcționarilor partidului şi a 
deputaţilor Marii Adunări Naţionale; 

c. Să efectueze urmărirea discretă şi controlul secret al corespondenţei persoanelor 
supravegheate pe linia secţiei, prin organele tehnice de resort. 

d. Să prezinte material compromiţător, pe baza căruia să se aprobe efectuarea de 
percheziţii, reţineri și arestări de către organele de resort; 

e. Criminalii politici sunt cercetaţi de către Secţia de Anchete a direcțiunii regionale, 
iar criminalii de drept comun, de către Serviciul de Anchete din cadrul Miliției. 


Secţia Cercetări 


I. Sarcini 

1. Cercetează spionii, diversioniştii şi alți criminali politici, urmărind demascarea 
completă a tuturor participanților și a întregii lor acţiuni și dovedind cu material 
probatoriu, activitatea dușmănoasă a acestora de subminare a regimului de democrație 
populară şi a securităţii exterioare a Republicii Populare Române. 

2. Întocmeşte dosare şi deferă justiţiei pe inculpaţi. Urmărește sancţiunile date de 
justiţie și trimiterea condamnaților în închisori şi lagăre, pentru executarea pedepselor; 

3. Ține evidența celor arestaţi şi reținuți și păstrează toate documentele în legătură 
cu aceștia, asigurând conspirativitatea acestor documente. 


II. Drepturi şi îndatoriri 

a. Secţia Cercetări, cu aprobarea şefului direcțiunii regionale are dreptul să dea 
dispoziţiuni de arestare a elementelor care duc o activitate dușmănoasă, ce amenință 
securitatea Republicii Populare Române, U.R.S.S. şi a țărilor de democraţie populară. 

Arestările se fac pe baza materialelor informative primite de la secţiile operative 
şi a celor rezultate din cercetări. 

b. Să dea dispozițiuni pentru a se face percheziții şi sustrageri la locuinţele 
particulare, sediile instituţiilor etc. dacă există indicii pentru descoperirea obiectelor 
care pot fi corpuri delicte. De asemenea, să dea dispoziţiuni pentru a se face percheziții 

și sustrageri la locuinţele particulare, sediile instituţiilor, în cazul când acuzatul duce 
activitate criminală şi acestea pot servi la demascarea lui. 

c. Să instituie expertize judecătorești pentru unele probleme, în legătură cu 
cercetările în curs, în orice instituţie sau serviciu, exceptând organele de partid. 

d. Să rețină, conform legilor existente, pentru un timp oarecare, unele elemente 
suspectate pentru activitate criminală (subversivă) contra regimului de democrație 
populară din Republica Populară Română, în scopul descoperirii şi controlării 
informaţiilor necesare. 

e. Să interogheze în calitate de martori orișice persoană, în afara membrilor C.C. 
al PM.R., a deputaţilor Marii Adunări Naţionale, membrilor din conducerea 
organelor conducătoare ale partidului și funcţionarilor partidului, a căror interogare 
se poate face numai cu aprobarea directorului general al Securităţii Statului. 

f. Să deţină pe cei arestați în arestul preventiv, să-i repartizeze, să stabilească şi 
să controleze regimul în arestul preventiv; 

g. Să recruteze din cei arestați agentură interioară şi să folosească tehnica operativă 
pentru o mai completă demascare a activităţii criminale a persoanelor ce se află în 
cercetare; 

h. În cazuri speciale, când apare necesitatea operativă, să permită arestaţilor ce 
se află în cercetare, întrevederi cu rudele ca şi transmitere de bani şi pachete cu haine 
şi alimente. 

i. Cu aprobarea directorului general al Securităţii Statului, să conteste prin Parchetul 
General hotărârile injuste ale organelor de justiţie şi cele care sunt contra intereselor 
securității Republicii Populare Române. 

]. Să elibereze — cu aprobarea conducerii Direcţiunii Generale a Securităţii Statului 
— persoanele a căror activitate criminală nu a fost dovedită de anchetă. 

k. Să facă propuneri — pe cale administrativă (adică fără a deferi justiţiei) — pentru 
internarea în unități de muncă, a persoanelor socialmente periculoase pentru 
Republica Populară Română, în conformitate cu prescripțiunile legale în vigoare. 

|. Efectuează toate cercetările într-un strâns contact cu secțiile operative, care au 
demascat activitatea dușmănoasă a criminalilor arestaţi. 


III. Structura organizatorică 
Birourile de cercetări din regiuni se ocupă cu problemele de cercetări specifice 
regiunii şi sunt împărțite pe probleme, după necesități. 


Secţia Cadre 


Secţia cadre a direcţiunii regionale, alege cadrele necesare în vederea complectării 
efectivelor organelor direcțiunii regionale, repartizează cadrele, duce muncă de 
cunoaştere, educare, îndrumare și promovare a cadrelor, în spiritul liniei trasate de P.M.R. 

Veghează ca personalul să-şi primească drepturile și să respecte îndatoririle ce-i 
revin, prevăzute de statutul Direcţiunii Generale a Securităţii Statului. 

I. Sarcini 

În vederea îndeplinirii celor de mai sus, Secţia Cadre, are următoarele sarcini: 

1. Recrutează, verifică și selecționează cadrele necesare pentru completarea 
efectivelor organelor direcțiunii regionale. 

2. Conduce cursurile profesionale ale cadrelor care nu sunt scoase din muncă. 

3. În colaborare cu Secţia Politică, organizează şi coordonează în cadrul direcțiunii 
regionale, munca de creştere a cadrelor în vederea dezvoltării lor din punct de vedere 
profesional și moral. 

4. Repartizează cadrele în muncă, în raport cu capacitatea și însușirile fiecăruia 
și cu necesităţile serviciului. 

5. Completează verificarea cadrelor existente. 

6. Verifică pe viitorii soţi sau soții, ai personalului direcţiunii regionale şi 
avizează asupra căsătoriilor și divorțurilor lor. 

7. Face propuneri pentru evidențierea şi decorarea cadrelor merituoase. 

8. Anchetează diferitele abateri ale personalului — de la funcţia de şef de secţie 
în jos — de la îndatoririle prevăzute de statutul Direcțiunii Generale a Securității Statului 
şi aplică măsuri disciplinare conform statutului. 

9. Prezintă material pentru îndepărtarea elementelor dușmănoase sau străine de 
lupta clasei muncitoare, strecurate în organele Securităţii Statului, a elementelor care 
comit abateri grave de la îndatoririle cadrelor Direcţiunii Generale a Securității 
Statului, a elementelor descompuse lipsite de perspectivă imediată a îndreptării lor, 
a elementelor care nu prezintă suficientă încredere pentru a continua munca în 
Securitatea Statului, a elementelor care prezintă incapacitate profesională. 

10. Ține evidenţa personalului direcțiunii regionale. 

11. Se îngrijește ca personalul să primească drepturile prevăzute de statutul 
Direcţiunii Generale a Securităţii Statului: concedii medicale, de odihnă și studii, 
ajutoare şi tratamente medicale, pensii şi ajutoare pentru invaliditate sau pentru urmașii 
acestora etc. 

12. Eliberează legitimaţii şi adeverinţe personalului, de asemenea retrage şi 
anulează legitimaţiile celor îndepărtați, pensionați sau decedați. 


II. Drepturi şi îndatoriri 

Secţia cadre primește directive în munca sa operativă, numai de la șeful direcțiunii 
regionale și se conduce după Statutul Direcţiunii Generale a Securităţi Statului şi după 
instrucțiunile conducerii Direcțiunii Cadre. 

În interesul muncii, secţiile şi birourile de cadre a direcţiunii regionale vor colabora 
în toate problemele muncii de cadre cu unităţile Aparatului Politic, cerând permanent 
sprijinul de care au nevoie în vederea aducerii la îndeplinire în cât mai bune condițiuni, 
a sarcinilor. 

În scopul de a asigura îndeplinirea în cât mai bune condițiuni a sarcinilor, Secţia 
Cadre are dreptul: 

a. Să recruteze, să verifice și să selecționeze cadre din rândul membrilor şi 
candidaților P.M.R. şi din rândul membrilor şi candidaţilor U.T.M., aflaţi în funcții 
civile sau în cadrul Trupelor M.A.I. și M.F.A., precum şi din cadrele puse la dispoziție 
de organele de partid. 

b. Să completeze verificarea personalului direcțiunii regionale sau a membrilor 
de familie, putând lua pentru aceasta referinţe, aprecieri caracteristice, caracterizări; 
de asemenea poate face investigaţii în acest scop. 

c. Să propună repartizarea cadrelor, să propună mutări și schimbări de funcțiuni. 

d. Să propună încadrări, avansări, decorări, pensionări şi îndepărtări. 

e. Să ancheteze abaterile personalului și să aplice măsuri disciplinare, conform 
statutului D.G.S.S. 

f. Să elibereze legitimaţii și adeverinţe personalului direcțiunii regionale. 

g. Să acorde sprijin pentru repartizarea în alte munci a celor ce sunt trecuţi în cadrul 
disponibil şi în rezervă, să se intereseze cum sunt controlaţi în activitatea lor în muncă 
unde au fost repartizaţi cei scoşi din cadrele active ale Direcţiunii Generale a Securităţii 
Statului. 


Secţia Administrativă 


Secția Administrativă realizează procurarea și întreținerea mijloacelor materiale 
necesare, în vederea asigurării unei bune funcționări a direcțiunilor regionale şi raioanelor. 


I. Sarcini 

1. Elaborează pe baza datelor obţinute, planul economic al direcției regionale şi 
raioanelor pe care-l înaintează spre aprobare Direcţiunii Generale a Securității Statului, 
urmăreşte realizarea lui și întocmește rapoarte şi sinteze asupra executării planului. 

2. Aplică normarea consumului de materiale, folosește şi revalorifică deşeurile 
şi urmăreşte aplicarea standardelor de stat, conform dispozițiunilor date de Direcţiunea 
Generală a Securităţii Statului. 

3. Aprovizionează și dotează direcțiunea regională şi raioanele cu bunurile şi 
materialele necesare (echipament, armament, hrană, combustibil, autovehicule, 
carburanți, lubrefianţi, cauciucuri și piese auto, materiale de transmisiuni, materiale 
de construcții și întreţinere local, mobilier și bunuri de inventar, imprimate și rechizite, 
medicamente și aparate medicale, materiale de întreținere și igienă corporală, 
materiale necesare prevenirii incendiilor, abonamente C.F.R. şi foi de drum C.F.R., 
precum și orice alte materiale de care au nevoie serviciile). 

4. Organizează primirea materialelor și bunurilor, recepţionarea şi depozitarea lor 
în bune condițiuni, repartizarea și distribuirea lor la timp şi în raport cu cerințele 
unităților direcțiunii regionale. 

5. Realizează construcţiile, reparațiile, amenajările, întreţinerea localurilor, 
mobilierului și bunurilor de inventar pentru direcţiunea regională şi raioane, conform 
directivelor Direcţiunii Generale a Securităţii Statului. 

6. Organizează buna funcționare a caselor speciale ale direcțiunii regionale. 

7. Organizează funcţionarea și întreţinerea mijloacelor de transport ale direcțiunii 
regionale şi organizează transporturile de materiale şi persoane cu orice mijloace. 

8. Aplică dispoziţiunile Direcţiunii Generale a Securităţii Statului privind măsurile 
pentru asistența socială și asistența medicală. 

9. Organizează instalarea, exploatarea și întreținerea reţelei de transmisiuni a 
direcțiunii regionale și raioanelor. 

10. Administrează şi gestionează materialele și bunurile direcțiunii regionale. 

11. Organizează şi controlează buna funcţionare a resorturilor administrative de 
la raioane. 

12. Organizează și asigură paza internă şi exterioară a localurilor direcțiunii 
regionale. 

13. Asigură regimul de intrare şi ieșire din localurile direcţiunii regionale a 
funcționarilor şi publicului. 

14. Reglementează circulaţia persoanelor particulare în sediile direcțiunii 
regionale. 

15. Asigură întreţinerea tuturor amenajărilor mobilierului și a curăţeniei în 
birourile direcţiunii regionale. 

16. Asigură măsurile necesare de pază contra incendiilor și supraveghează 
aplicarea acestor măsuri. 

17. Asigură paza și întreținerea în aresturile direcțiunii regionale a deținuților 
anchetați de către direcțiunea regională. 

18. Organizează îndeplinirea sarcinilor speciale, conform instrucțiunilor. 


II. Drepturi şi îndatoriri 

În exercitarea atribuţiunilor sale, Secţia Administrativă are următoarele drepturi 
ŞI îndatoriri: 

a. Să ceară unităților din direcţiunea regională întocmirea proiectelor planului 
economic, în termenele și condiţiunile indicate de Direcţiunea Generală a Securității 
Statului. 

b. Să urmărească executarea planului conform dispozițiunilor date de Direcţiunea 
Generală a Securităţii Statului. 

c. Să administreze creditele, în condiţiunile stabilite de conducerea Direcţiunii 
Generale a Securităţii Statului. 

d. Să elibereze materiale şi bunuri din magazii şi depozite, cu respectarea formelor 
legale. 

e. Să transmită şi să încheie contracte în condițiunile prevăzute de lege și conform 
normelor stabilite de Direcţiunea Generală a Securității Statului. 


49 


f. Să pună la dispoziţia Biroului Contabilitate din direcţiunea regională datele 
necesare întocmirii bugetului şi planurilor financiare trimestriale pentru direcțiunea 
regională şi raioane. 

g. Să solicite Direcţiunii Administrative din Direcţiunea Generală a Securității 
Statului punerea la dispoziţia direcțiunii regionale, a bunurilor şi materialelor 
necesare prevăzute în planul economic al direcţiunii regionale. 

h. Să aprovizioneze direcțiunea regională și raioanele cu bunuri şi materiale pe 
care Direcţiunea Administrativă din Direcţiunea Generală a Securităţii Statului nu 
le poate pune la dispoziţia direcţiunii regionale, iar în cazuri bine motivate, pentru 
care nu s-au putut face prevederi, poate executa aprovizionări din alte surse 
(magazine particulare, persoane particulare) dacă cele necesare nu se găsesc în sectorul 
comerțului sau industriei de stat cooperatist. 

i. Să elaboreze regulile ordinii interne și a pazei contra incendiilor, în localurile 
direcției regionale, iar după aprobarea lor de conducerea direcţiunii, să controleze 
îndeplinirea lor. 

]. Cu aprobarea şefului direcţiunii regionale, să stabilească regulile de intrare şi 
ieşire a funcționarilor şi persoanelor particulare din sediile şi birourile instituției. 

k. Să efectueze verificarea actelor funcționarilor și vizitatorilor la intrările în clădire, 
fără deosebire de grad şi funcțiunea pe care o ocupă: reține şi controlează persoanele 
suspecte care încearcă să pătrundă în birouri; nu permite intrarea în instituție a 
funcţionarilor cu acte nevalabile, precum și a persoanelor cu actele fără vizele şi 
observaţiunile necesare. 

|. Să elibereze vizitatorilor permise de intrare-ieșire. 

m. Să țină evidenţa mobilierului şi inventarului, neadmiţând scoaterea lor din 
clădire fără aprobarea necesară. 

n. Să stabilească dislocarea posturilor de pază, să controleze posturile interne și 
externe, precum şi birourile în afara orelor de serviciu. 

0. Să sesizeze comandantului unităţii care efectuează paza clădirilor, neajunsurile 
în muncă. 

p. Să controleze personalul de serviciu în timpul efectuării curățeniei birourilor. 

q. Să efectueze reparațiilor curente ale mobilierului, inventarului şi instalațiilor, 
asigurând întreţinerea lor în bune condițiuni. 

r. Cu aprobarea Direcțiunii Generale a Securităţii Statului să aplice regulamentul 
pentru întreţinerea arestaţilor şi regulile interne ale regimului din aresturi. 

s. Să ia în primire, să elibereze şi să permită trecerea arestaților din arestul 
direcțiunii regionale, numai în baza documentelor oficiale, cu iscăliturile necesare. 

t. Să asigure hrana pentru arestaţi. 

u. Să efectueze escortarea arestaţilor din direcţiunea regională atât în interiorul 
clădirii, cât şi în exteriorul ei, în conformitate cu instrucțiunile speciale. 

v. Paza și ceilalți ofițeri ai comandaturii au dreptul să facă uz de arme în cazul 
când sunt atacați şi în caz de evadare a arestaţilor. 

Biroul „Tehnică operativă“ 


I. Sarcini 

1. Interceptează convorbirile telefonice interne și internaţionale ale persoanelor 
care interesează organele Securităţii Statului. 

2. Pe baza cererilor secțiilor operative, cu aprobarea șefului direcțiunii regionale, 
instalează aparatele tehnice secrete de ascultare în apartamentele și birourile 
persoanelor ce se află în obiectivele organelor Securității Statului. 

3. Execută, adaptează și instalează aparatura necesară îndeplinirii sarcinilor și ia 
măsuri pentru întreţinerea acestor aparate. 

4. Confecţionează documente necesare în scopuri operative și efectuează diferite 
expertize grafologice, cercetări chimice ș.a. 

5. Execută diferite lucrări fotografice în scopuri operative. 


II. Drepturi şi îndatoriri 

a. Are dreptul exclusiv de a organiza și executa controlul convorbirilor telefonice 
a persoanelor care interesează Securitatea Statului, în toate reţelele existente, pe 
teritoriul direcțiunii regionale respective. 

În acest scop ţine o strânsă legătură cu Administraţia Poștelor și Telecomunicaţiilor 
şi celelalte instituţiuni care exploatează rețelele telefonice. Acestea sunt obligate să 
acorde sprijin total organelor Securităţii Statului, la cerere. 

b. Să întocmească scheme operative, hărţi şi lucrări secrete de cartografie, precum 
şi acte plastografiate, semnături etc. 

c. Să fotografieze în orice ocazii și în orice loc de pe teritoriul direcţiunii regionale, 
obiective economice și militare, documente și reconstituiri, precum şi diferite 
lucrări ce privesc Securitatea Statului. 

d. Împreună cu secţiile operative execută verificări, expertize şi cercetări tehnice. 


Biroul Contrainformaţii Radio 


I. Sarcini 

1. Controlează folosirea staţiunilor de radio-emisie ale instituţiilor şi a aparatelor 
de emisie amatori, pentru a preveni folosirea lor de către elementele dușmănoase, 
în diferite scopuri subversive (spionaj etc.). 

2. Descoperă și urmărește — pe baza planului primit de la Direcţiunea Generală 
a Securităţii Statului — stațiunile de radio-emisie subversive care activează pe teritoriul 
Republicii Populare Române, având misiuni din partea serviciilor imperialiste de 
spionaj sau ale centrelor burghezo-naționaliste aflate peste graniță. 

3. Interceptează emisiunile posturilor de radio-difuziune străine din lagărul 
imperialist, întocmind buletine speciale; de asemenea bruiază aceste radio-emisiuni 
în scopul de a opri propaganda lor duşmănoasă. 

4. Controlează circulaţia pieselor specifice de emisie și supraveghează activitatea 
constructorilor de aparate de radio. 

5. Îndeplineşte unele misiuni speciale primite din partea conducerii Direcţiunii 
Generale a Securităţii Statului și a direcțiunii regionale. 


II. Drepturi şi îndatoriri 

Pentru îndeplinirea sarcinilor de mai sus, Biroul Contrainformaţii Radio, are 
următoarele drepturi și îndatoriri: 

a. Să controleze activitatea tuturor stațiunilor de radio din regiune și a aparatelor 
amatoare. Descoperă cazuri de abateri de la regulile stabilite în activitatea stațiunilor 
de radio, lămureşte motivul acestor abateri şi ia măsuri în vederea îndepărtării lor. 

b. Cu aprobarea şefului direcţiunii regionale, să autorizeze și în caz de necesitate 
să confiște prin organele competente, aparatele de radio-emisie ale amatorilor. 

c. Să efectueze un control amănunțit al tuturor persoanelor care au acces la aparatele 
de radio-emisie şi la microfoanele staţiunilor de radio, de pe teritoriul direcțiunii 
regionale respective și prin forurile competente, să îndepărteze de la muncă pe cei 
ce nu prezintă încredere din punct de vedere politic. În aceleaşi scopuri, biroul are 
dreptul să-și creeze o reţea proprie informativă la toate stațiunile de radio şi în rândul 
amatorilor de radio-emisie, pe unde scurte, de pe teritoriu. 

d. Să ţină evidenţa precisă a timpului de muncă al tuturor staţiunilor de radio în 
cadrul instituţiilor, ale aparatelor de radio-emisie ale amatorilor şi ale reprezentanțelor 
străine, a semnalelor lor de chemare şi a lungimilor de undă şi de quartz pe care 
lucrează ele (pe baza planului dat de Direcțiunea Generală a Securităţii Statului). 

e. Să urmărească în mod amănunțit emisiunile de radio ale legațiilor şi misiunilor 
țărilor imperialiste din Republica Populară Română, în scopul de a le intercepta (pe 
baza planului primit de la Direcţiunea Generală a Securităţii Statului). 

f. Să descopere stațiunile subversive de radio ale țărilor imperialiste care lucrează 
pe teritoriul Republicii Populare Române și să intercepteze radiogramele cifrate 
transmise de aceştia. 

g. Să descopere şi, cu ajutorul staţiunilor speciale, să efectueze bruiajul tuturor 
emisiunilor antisovietice și antidemocratice transmise de stațiunile de radio burgheze 
pentru Republica Populară Română (pe baza planului primit de la Direcţiunea Generală 
a Securităţii Statului). 


Biroul .„Filajul corespondenţei“ 


I. Sarcini 

1. Efectuează — pe cale de selecționare — un control secret al corespondenței inteme 
pentru a descoperi persoanele care au manifestări antidemocratice şi pentru a sesiza 
starea de spirit a populaţiei în legătură cu campaniile politice şi măsurile luate de 
partid şi guvern. 

2. Urmărește corespondenţa persoanelor care interesează organele Direcţiunii 
Generale a Securităţii Statului. 


II. Drepturi şi îndatoriri 

a. Biroul are dreptul să efectueze un control secret al oricărei corespondențe, colete 
sau banderole, cu excepţia corespondenţei membrilor Comitetului Central al 
Partidului Muncitoresc Român. 

b. Să cerceteze cu ajutorul mijloacelor tehnice şi chimice, orice corespondenţă 
suspectată de a fi scrisă convențional și cifrat. 

c. Să alcătuiască referate asupra documentelor care prezintă un interes aparte, din 
punct de vedere operativ, în scopul de a le prezenta conducerii direcţiunii regionale. 
Documentele respective le reține până la primirea dispozițiunilor corespunzătoare. 

d. Să confişte, atât corespondenţa cât şi coletele şi banderolele în care se va 
descoperi vreun conținut cu caracter dușmănos regimului democratic. 

Asupra acestor materiale, să alcătuiască sinteze în vederea informării conducerii, 
iar după exploatarea operativă a acestor documente, să le distrugă prin ardere. 

e. Să ţină evidenţa prin cartotecă a tuturor persoanelor de pe teritoriul direcțiunii 
regionale, care întreţin legături prin corespondenţă cu ţările imperialiste și satelite. 

f. Pentru prevenirea posibilităţilor de deconspirare a măsurilor de control secret 
al corespondenței, să verifice amănunțit toţi funcționarii poştei care au legături cu 
munca acestui birou, iar persoanele necorespunzătoare să fie îndepărtate din serviciu, 
prin organele competente. 

g. Să recruteze informatori din rândul personalului Poștei şi Telecomunicațiilor. 

h. Conducerea Administraţiei Poștei şi Telecomunicaţiilor este obligată să acorde 
sprijinul de care vor avea nevoie organele serviciului în munca lor. 


Biroul Evidenţă 


I. Sarcini 

1. Centralizează toate materialele existente ale fostelor organe ale poliţiei, 
precum şi ale fostelor organe de informații și de contrainformaţii ale regimului 
burghez, le prelucrează și se îngrijește de păstrarea lor; 

2. Organizează cartoteca generală pentru toate persoanele care au apărut din 
exploatarea agenturii și din dosarele aflate în arhiva direcțiunii regionale respective, 
asupra cărora s-au terminat cercetările, precum şi din materialele fostelor organe ale 
Poliţiei, de informații şi de contrainformaţii din regionala respectivă. 

3. Organizează evidenţa și creează cartoteca pentru toţi foştii informatori ai 
direcțiunii regionale respective. 

4. Pe baza cererilor primite din partea secţiilor din direcțiunea regională sau din alte 
organe, face referate asupra persoanelor care apar în materialele Biroului de Evidenţă. 

5. Organizează, ajută şi controlează munca de evidenţă din cadrul raioanelor de 
securitate. 

Biroul „Poştal Special“ 


I. Sarcini 

1. Asigură colectarea, transportul şi distribuirea întregii corespondențe a orga- 
nizațiilor de partid din regiune, a organelor Direcţiunii Generale a Securităţii 
Statului, precum şi corespondenţa secretă a instituţiilor de stat locale și a 
întreprinderilor (după criteriile care se vor fixa). 

2. Asigură securitatea corespondenţei în timpul transportului și transportarea la 
timp a acestei corespondențe, până la locul de destinație. 


II. Drepturi şi îndatoriri 

a. În caz de forță majoră (accident, stricarea maşinii etc.) are drept să oprească 
orice fel de vehicul de transport şi să-l folosească pentru transportarea corespondenţei 
la timp, asigurând posesorului vehicolului despăgubirea necesară. 

b. Are drept să ocupe în orice tren sau vapor din țară, compartimente separate, 
asigurând paza lor şi nepermiţând accesul persoanelor străine în ele. 

c. Să facă uz de armă în caz de atac al dușmanului cu scopul sustragerii corespondenței. 

d. Să folosească orice mijloc de transmisiune — cu precădere — în caz de forță majoră, 
pentru a lua contact cu forurile superioare în legătură cu asigurarea transporturilor. 

e. Să nu primească pentru transport corespondenţa care nu îndeplineşte formele 
stabilite prin instrucțiuni. 


Biroul Contabilitate 


Biroul Contabilitate din Direcţiunea Regională de Securitate realizează, cu 
aprobarea şefului direcţiunii, procurarea şi distribuirea creditelor și fondurilor 
necesare direcțiunii regionale și raioanelor, organizează evidența contabilă și exercită 
controlul pe întreaga direcțiune regională — asupra fondurilor, bunurilor şi materialelor, 
privind existenţa, conservarea, folosirea şi transformarea lor. 

Angajarea, efectuarea, verificarea şi Justificarea cheltuielilor din bugetul Direcţiunii 
Generale a Securităţii Statului se va face conform normelor generale și dispozițiunilor 
Ministerului de Finanţe şi a dispoziţiunilor primite din partea conducerii Direcţiunii 
Generale a Securităţii Statului. 

În anumite cazuri, care se vor stabili de conducerea Direcţiunii Generale a 
Securităţii Statului, cheltuielile se vor face conform prevederilor Legii nr. 576/1944 
(cheltuieli interese superioare de stat). 

I. Sarcini 

1. Centralizează planurile de cheltuieli ale raioanelor și direcţiunilor regionale şi 
întocmeşte proiectul de buget al direcțiunii regionale pe care-l înaintează Direcţiunii 
Generale a Securităţii Statului. 

2. Întocmeşte planurile financiare trimestriale şi lunare pentru fondurile necesare 
angajării, ordonanțării şi plății cheltuielilor, pe întreaga direcţiune regională. 

3. Ține evidenţa executării bugetului şi ordonanţează cheltuielile. 

4. Contabilizează în scripte angajările şi ordonanţările de cheltuieli, plăţile 
efectuate, avansurile acordate, întocmind conturile de gestiune pe care le înaintează 
contabilităţii Direcţiunii Generale a Securităţii Statului. 

5. Exercită controlul prealabil asupra tuturor actelor și formelor prin care se 
autorizează cheltuielile în general sau din care derivă direct ori indirect angajamente 
de a se plăti sume de bani sau de a se elibera materiale, precum și orice alte bunuri 
şi valori, examinând: legalitatea angajărilor de cheltuieli, justa imputare a cheltuielilor, 
întrebuinţarea creditelor, fondurilor băneşti și materialelor, în limitele alocaţiilor buge- 
tare, planurilor financiare şi economice și cu respectarea destinaţiunii lor, legalitatea 
și valabilitatea actelor justificative a operaţiunilor, legalitatea ordonanţărilor și plăţilor. 

6. Primeşte şi repartizează la timp creditele şi fondurile necesare raioanelor. 

7. Veghează la aplicarea strictă a disciplinei bugetare și financiare. 

8. Controlează bunurile și valorile care compun patrimoniul direcțiunii regionale 
şi raioanelor, întocmește inventarul pe întreaga direcțiune regională, precum și formele 
de scădere din inventar a bunurilor, în cazurile și în condiţiunile prevăzute de 
dispozițiunile legale şi instrucțiunile date de Direcţiunea Generală a Securităţii Statului. 

9. Urmăreşte respectarea obligaţiunilor ce derivă din legile cu caracter fiscal, 
stabilirea și vărsarea la stat de către unitățile respective şi în termenele fixate a 
impozitelor, taxelor și celorlalte drepturi cuvenite statului. 

10. la măsurile necesare în vederea prevenirii lipsurilor, fraudelor și 
întrebuințării ilegale sau deturnării mijloacelor bănești, creditelor, valorilor şi 
materialelor de orice fel. 

11. Avizează din punct de vedere profesional asupra numirii și înlocuirii 
funcţionarilor de contabilitate de la direcțiunea regională și raioane și înaintează 
contabilităţii Direcţiunii Generale a Securității Statului propuneri în legătură cu aceasta. 

12. Organizează normala funcționare a evidenţei contabile la raioane. 

13. Îndrumează, prelucrează şi controlează aplicarea normelor privitoare la 
înregistrările contabile, aplicarea legilor și instrucţiunilor şi instruiește personalul de 
contabilitate din cadrul direcţiunii regionale, înzestrându-l cu materialul necesar 
îndeplinirii atribuţiunilor. 

14. Supraveghează, îndrumează și verifică operaţiunile gestionare de fonduri, 
materiale și bunuri ale direcțiunii regionale și raioanelor. 

15. Urmărește şi execută la timp debitorii și acoperirea lipsurilor constatate în 
gestiunile direcțiunii regionale. 

16. Întocmeşte, verifică şi înaintează la timp contabilităţii Direcţiunii Generale a 
Securităţii Statului, deconturile, extrasele, inventarele, situaţiile şi conturile de gestiune 
periodice, cât și cu ocazia schimbării gestionarilor. 

17. Clasează şi păstrează în ordine și în condițiuni de siguranță registrele, 
documentele și actele justificative ale operațiunilor contabile, evitând pierderea sau 
distrugerea lor parțială ori totală. 


II. Drepturi şi îndatoriri 

În exercitarea atribuţiunilor sale, Biroul de Contabilitate de la direcţiunea 
regională, are următoarele drepturi: 

a. Toate actele pe baza cărora se fac încasări și plăţi de bani, primiri sau eliberări 
de bunuri, materiale sau valori, contractarea executărilor de lucrări, furnituri sau 
servicii, documentele contabile pe baza cărora se fac înregistrările, precum şi 
situaţiile, extrasele, balanţele, conturile de execuţie bugetară sau de gestiune, trebuie 
să fie vizate de Biroul Contabilităţii. 

Contabilitatea are dreptul să refuze semnarea actelor prevăzute la aliniatul 
precedent, dacă ele nu sunt în concordanță cu dispozițiunile legale. 

Actele de acest fel care nu poartă viza contabilităţii, sunt nevalabile și nu pot fi 
executate de către organele gestionare și nici primite şi înregistrate de către organele 
contabilităţii. De asemenea, fără viza contabilităţii, actele nu vor putea fi prezentate 
şefului direcțiunii regionale, spre aprobare. 

b. Să ceară de la cei în drept informaţii și relaţii ce derivă din exercitarea 
atribuţiunilor contabilităţii. 

Instrucţiunile Biroului de Contabilitate, în ceea ce priveşte întocmirea corectă şi 
la timp a actelor justificative, prezentarea documentelor contabile şi a lucrărilor în 
legătură cu contabilitatea sunt obligatorii pentru resorturile de contabilitate de la 
raionale, precum și pentru toți funcționarii direcțiunii regionale. 

c. Să întocmească actele corespunzătoare pentru stabilirea răspunderilor materiale 
şi disciplinare a celor care au cauzat pagube provenite din lipsuri ori fraude sau prin 
încălcarea regulilor şi disciplinei contabile și de a propune deferirea lor instanţelor 
judecătorești sau comisiilor de disciplină, conform legilor, regulamentelor şi 
instrucțiunilor Direcţiunii Generale a Securităţii Statului. 

d. Să sesizeze forurile superioare asupra unor dispoziții care nu sunt conforme 
cu legile în vigoare, atrăgând atenţia scris sau verbal în asemenea cazuri. 

Dacă în urma acestei sesizări primește totuși o confirmare scrisă de menţinerea 
ordinului dat, Contabilitatea va executa şi va raporta acest fapt conducerii D.G.S.S. 


A.M.., fond D.M.RU., nr. inv. 7351, dosar nr. 1/1951, f. 37-89. 

12. 


1951. Atribuţiile şi structura organizatorică a raioanelor de securitate din direcţiile 
regionale. 


Organizarea 
raioanelor de securitate (birouri, secţii, servicii) din 
direcţiunile regionale ale D.G.S.S. 


1. Biroul (serviciu, secţie) raional de securitate este organul exterior — teritorial 
— al Securității Statului; funcţionează sub conducerea direcțiunii regionale, fiind direct 
subordonat acesteia. 

2. Pe baza directivelor primite de la direcțiunea regională de securitate, biroul 
(serviciul, secția) raional duce nemijlocit munca pentru descoperirea şi lichidarea 
activităţii dușmănoase, de subminare şi de spionaj. 

În activitatea sa, biroul raional se sprijină pe concursul maselor largi populare. 


I. Sarcini 


În vederea îndeplinirii celor de mai sus, raioanelor de securitate (birouri, secţii, 
servicii) le revin — pe teritoriul pe care-l cuprind — următoarele sarcini: 

1. Supraveghează în mod continuu atitudinea și activitatea elementelor expropriate, 
a chiaburilor, precum şi a elementelor din fostele partide burgheze, în vederea 
descoperirii şi lichidării acțiunilor care urmăresc organizarea de grupări și formaţiuni 
complotiste, teroriste sau orice altfel de grupări subversive, antidemocratice. 

2. Urmăreşte în vederea descoperirii şi lichidării lor, agenturile serviciilor de spionaj 
imperialiste, satelite şi titoiste strecurate în ţară cu scopul organizării activităţii de 
spionaj şi de subminare a regimului de democrație populară. 

3. Duce lupta împotriva acţiunilor contrarevoluţionare pe tărâm economic: 
acțiuni de subminare economică, diversiunea și sabotajul organizate de elementele 
dușmănoase şi de serviciile de spionaj imperialiste în aparatul de stat, industrie, finanțe, 
comerţ şi agricultură, cu scopul de a încetini ritmul construcţiei socialiste în ţara 
noastră. 

4. Descoperă, în vederea lichidării, activitatea antidemocratică organizată de clerul 
reacționar, precum şi de către elementele naționaliste și şovine. 


II. Structura organizatorică 


1. Biroul (secţia, serviciul) raional de securitate se subordonează Direcţiunii 
Regionale a Securităţii Statului, este condus de un șef de birou (secţie, serviciu) şi 

răspunde de activitatea sa în faţa şefului direcțiunii regionale de securitate de care 
aparţine și a Direcţiunii Generale a Securităţii Statului. 

2. Raionul de securitate poate avea titlu de birou, secţie sau serviciu, după mărimea 
raionului și importanța lui politico-economică. 

3. Raionul de securitate este încadrat cu un șef de birou şi un număr de funcționari 
operativi care diferă de la caz la caz, iar când are organizarea unei secţii sau serviciu, 
munca este compartimentată pe birouri. 


III. Drepturi şi îndatoriri 


1. Raionul de securitate se conduce în munca sa după legile existente ale 
Republicii Populare Române, după ordinele şi instrucțiunile directe ale direcțiunii 
regionale şi ale Direcțiunii Generale a Securităţii Statului. 

Nici un alt organ de stat sau de partid nu are dreptul să dea dispoziţiuni organului 
de securitate în munca lui operativă. 

2. În interesul muncii, şeful raionului de securitate informează pe primul secretar 
al comitetului raional al P.M.R. despre anumite neajunsuri descoperite în munca 
organizaţiilor economice, organizațiilor de masă şi organelor locale de stat. Aceste 
informaţii pot fi folosite numai de către primul secretar al raionului de partid — personal 
— şi cu cea mai mare prudență, pentru a se evita eventuala desconspirare a izvorului 
de unde au fost primite aceste informații. 

3. Organele Securităţii Statului îşi duc munca în strânsă legătură cu organele 
Miliției, folosind în largă măsură posibilităţile acestora în interesul securității de stat. 
În caz de necesitate, organul raional de securitate în timpul îndeplinirii misiunilor 
importante (operaţiuni de masă, paza solemnităților etc.), cu aprobarea directorului 
regional de securitate, are dreptul să-și subordoneze, din punct de vedere operativ, 
forțele locale ale Miliției, trupelor M.A.I. 

4. În scopul de a asigura îndeplinirea sarcinilor securităţii de stat, raioanele de 
securitate au dreptul: 

a) să creeze reţele de informatori în toate instituţiile de stat şi sociale și în 
întreprinderi, cu excepţia organelor PM.R.; 

b) să recruteze în calitate de informatori în raionul respectiv pe orice persoană 
din cadrul organizaţiilor de masă, aparatului economic şi de stat, cu excepţia depu- 
taților Marii Adunări Naţionale, membrilor din conducerea organelor conducătoare 
ale partidului şi funcționarilor partidului; 

Cc) să ţină evidenţa operativă a elementelor expropriate, a chiaburilor, a membrilor 
fostelor partide burgheze, a persoanelor care întreţin legături cu reprezentanţii țărilor 
imperialiste, satelite şi Iugoslaviei titoiste și a altor elemente suspecte; 

d) să efectueze, în caz de flagrant delict sau cu aprobarea direcțiunii regionale, 
percheziţii la persoanele suspectate de organele securităţii; 

e) să efectueze, în caz de flagrant delict sau cu aprobarea direcțiunii regionale, 
în vederea identificării și controlării identității — rețineri de persoane suspectate de 
organele securităţii, pe timp de 48 ore, în care timp va trebui să propună arestarea 
și înaintarea la direcţiunea regională sau eliberarea reținutului; 

f) raioanele de securitate care vor primi acest drept vor putea să interogheze în 
calitate de martor orice persoană, cu excepția membrilor C.C. al PM.R. şi a 
deputaţilor Marii Adunări Naţionale, a membrilor din conducerea organelor 
conducătoare ale partidului. 

Funcţionarii cu munci de conducere în aparatul de stat local şi deputaţii sfaturilor 
populare locale vor putea fi cercetaţi numai cu aprobarea direcțiunii regionale; 

9) cu aprobarea direcțiunii regionale să efectueze arestări şi percheziţii la 
elementele infractoare, având materiale suficiente pentru aceasta şi în baza hotărârilor 
bine motivate. Raioanele de securitate sunt obligate să raporteze orice reţinere 
direcţiunii regionale de securitate. 


IV. Cadrele 


1. Întregul efectiv al organelor Securităţii Statului este considerat că efectuează 
serviciul militar şi se bucură de toate drepturile şi privilegiile militarilor activi (cadrele 
ofițerești şi a sergenţilor). 

2. Faţă de particularitățile muncii, funcționarilor Securităţii Statului li se acordă 
în plus — pe lângă salariul de bază pentru funcţia ce îndeplinește efectiv — şi salariul 
cuvenit gradului militar. 

3. Funcţionarilor Securităţii Satului li se acordă în fiecare an un concediu de o 
lună și tratamentul gratuit clinical şi de sanatoriu. 

4. Familiile funcţionarilor Securităţii Statului se bucură de aceleași drepturi şi 
privilegii ca și familiile militarilor activi şi de tratamentul gratuit în așezămintele 
sanitare ale Ministerul Afacerilor Interne. 

5. Funcţionarilor Securităţii Statului care şi-au pierdut puterea de muncă în serviciul 
securității sau din cauza vârstei, li se asigură pensia, în conformitate cu statutul 
pensiilor elaborat de Ministerul Afacerilor Interne. 

6. Familiilor funcționarilor Securității Statului decedați în timpul îndeplinirii 
misiunilor li se asigură un ajutor bănesc — o singură dată — iar membrilor inapți pentru 
muncă ai familiilor lor li se acordă pensii în conformitate cu statutul elaborat de 
Ministerul Afacerilor Interne. 

7. Urmașii funcţionarilor decedați în împrejurări normale se bucură de drepturile 
de pensie acordate de Decretul Nr. 360/1949 pentru organizarea Asigurărilor Sociale 
ale militarilor de carieră. 


A.M.., fond D.M.RU., nr. inv. 7351, dosar nr. 1/1951, f. 12-16. 

13. 


1952 mai 27. Decret nr. 102 emis de Prezidiul Marii Adunări Naţionale a 
Republicii Populare Române privitor la desărcinarea lui Teohari 
Georgescu din funcţia de vicepreşedinte al Consiliului de Miniștri 
şi din funcţia de ministru al Afacerilor Interne. 

Prezidiul Marii Adunări Naţionale a Republicii Populare Române 
Decret 
pentru desărcinarea tov. Teohari Georgescu din funcţia de vicepreşedinte al 

Consiliului de Miniştri și din funcţia de ministru al Afacerilor Interne. 

Prezidiul Marii Adunări Naţionale a Republicii Populare Române, decretează: 

1. Tov. Teohari Georgescu se desărcinează din funcția de vicepreședinte al 


Consiliului de Miniștri și din funcţia de ministru al Afacerilor Interne. 


București, 27 mai 1952. 
C. 1. Parhon 


Nr. 102 


A.M.R., fond microfilme, rola AS,-106, c.9. 


14. 


1952 mai 27. Decret nr. 103 emis de Prezidiul Marii Adunări Naţionale a Republicii 
Populare Române referitor la eliberarea lui Drăghici Alexandru din 
funcția de ministru adjunct la Ministerul Afacerilor Interne. 

Prezidiul Marii Adunări Naţionale a Republicii Populare Române 
Decret 
pentru eliberarea tov. Drăghici Alexandru din funcţia de ministru adjunct 


la Ministerul Afacerilor Interne. 


Prezidiul Marii Adunări Naţionale decretează: 

1. Tov. Drăghici Alexandru se eliberează din funcția de ministru adjunct la 
Ministerul Afacerilor Interne. 


București, la 27 mai 1952. 
C. 1. Parhon 


Nr. 103 


A.M.R., fond microfilme, rola AS,-106, c. Il. 


15. 


1952 mai 27. Decret nr. 104 al Prezidiului Marii Adunări Naţionale a Republicii 
Populare Române referitor la numirea lui Alexandru Drăghici în 
funcţia de ministru al Afacerilor Interne. 


Prezidiul Marii Adunări Naţionale a Republicii Populare Române 


Decret 
pentru numirea tov. Drăghici Alexandru în funcţia de Ministru 
al Afacerilor Interne 


Prezidiul Marii Adunări Naţionale a Republicii Populare Române, decretează: 
1. Tov. Drăghici Alexandru se numeşte ministru al Afacerilor Interne. 


București, 27 mai 1952. 


C. I. Parhon 
Nr. 104 


A.MR,, fond microfilme, rola AS,—106, c. 13. 

16. 


1952 mai 27. Decret al Prezidiului Marii Adunări Naţionale a Republicii Populare 
Române privitor la numirea lui Vinţe Ion în funcția de ministru 
adjunct la Ministerul Afacerilor Interne. 

Prezidiul Marii Adunări Naţionale a Republicii Populare Române 
Decret 
pentru numirea tov. Vinţe Ion în funcţia de ministru adjunct 


la Ministerul Afacerilor Interne. 


Prezidiul Marii Adunări Naţionale a Republicii Populare Române decretează: 
1. Tov. Vinţe Ion se numeşte ministru adjunct la Ministerul Afacerilor Interne. 


București, 27 mai 1952. 
C. 1. Parhon 


Nr. 105 


A.M.R., fond microfilme, rola AS,-106, c. [5. 


7. 


1952 mai 28. Decret al Prezidiului Marii Adunări Naţionale a Republicii Populare 
Române prin care Vinţe lon se cheamă în cadrele active ale 
armatei pentru Trupele Ministerului Afacerilor Interne. 

Prezidiul Marii Adunări Naţionale a Republicii Populare Române 
În baza articolului 2 alineatul e și articolul 10 din Statutul Corpului Ofiţerilor 
Forţelor Armate ale Republicii Populare Române: 
Văzând raportul tov. Ministru al Afacerilor Interne, nr. 877 din mai 1952, 


Decretăm: 


Art. 1 Pe data de 28 mai 1952, tov. Vinţe lon, se cheamă în cadrele active ale 
Armatei pentru Trupele Ministerului Afacerilor Interne cu gradul de general-maior. 

Art. 2 Tovarăşul ministru al Afacerilor Interne va aduce la îndeplinire prezentul 
Decret. 


Dat în București, la 28 mai 1952. 
C. I. Parhon Marin Florea Ionescu 
Nr. 877 


A.M.R., fond microfilme, rola AS,-106, c.2|. 


18. 


1952 iunie 20. Decret nr. 139 al Prezidiului Marii Adunări Naţionale a Republicii 
Populare Române, cu privire la desărcinarea lui Jianu Marin din 
funcţia de ministru adjunct la Ministerul Afacerilor Interne. 

Prezidiul Marii Adunări Naţionale a Republicii Populare Române 
Decret 
pentru desărcinarea tovarăşului Jianu Marin din funcţia de ministru adjunct 
la Ministerul Afacerilor Interne 
Prezidiul Marii Adunări Naţionale a Republicii Populare Române, decretează: 
1. Tov. Marin Jianu se desărcinează din funcția de ministru adjunct la Ministerul 
Afacerilor Interne. 
Dat în Bucureşti, la 20 iunie 1952. 
Petru Groza Marin Florea Ionescu 


Nr. 139 


A.MR,, fond microfilme, rola AS,—106, c. 47. 

19. 


1952 septembrie 2. Extras din stenograma ședinței Biroului Politic al C.C. al 
PM.R. în care s-a discutat reorganizarea Ministerului de 
Interne. 


Stenograma 
şedinţei Biroului Politic al C.C. al P.M.R. din 2 septembrie 1952 


Au fost prezenți tovarășii: Gheorghiu-Dej, |. Chişinevschi, Al. Moghioroș, 
Gh. Apostol, M. Constantinescu, E. Bodnăraș, Chivu Stoica şi C. Pârvulescu. 

Au fost invitaţi la ședință tovarășii: D. Petrescu, L. Sălăjan, D. Coliu, Al. Drăghici, 
tov. Melnik, tov. consilier de la M.A.I. şi tov. g-ral Ștefănescu. 


Îi] 


Tov. Gheorghiu-Dej: S-a întocmit un proiect de reorganizare a Ministerului de 
Interne în sensul scindării în două: Ministerul Securităţii Statului şi Ministerul de 
Interne cu scopul de a îmbunătăţi activitatea organelor noastre de stat, ca o necesitate 
rezultând din ascuţirea luptei împotriva dușmanului de clasă, împotriva încercărilor 
imperialiştilor din afară, în interesul specializării, ridicării calificării muncii acestor 
organe, delimitarea funcțiunilor după natura muncii respective. 

La aceste proiecte de organizare au lucrat tovarășii de la Ministerul de Interne 
câteva luni de zile, au studiat experienţa U.R.S.S. în această privinţă, s-au întocmit 
două proiecte de organizare care consider că răspund sarcinilor actuale şi perspectivelor 
ce se pun în munca organelor noastre de stat, etapei în care ne găsim noi și profilurilor 
acestor două instituţii, corespund cu procesul de dezvoltare a statului nostru, 
corespunde sarcinilor de întărire continuă a puterii statului de democraţie populară 
în materie de instituţii ale statului şi organe ale sale ţinând seamă de principiile care 
stau la baza organizării statului socialist pentru a putea realiza sarcinile construcției 
socialiste. 

A trecut prin multe faze această organizare a Ministerului de Interne, el este acum 
mare, mult prea mare pentru a cuprinde toate problemele. Practica și experienţa arată 
necesitatea acestor schimbări. 

Tov. Drăghici ar putea să dea câteva indicaţii în această privință, o informare scurtă 
asupra textelor de organizare a Ministerului Securităţii și a Ministerului de Interne, 
după care să dăm aprobarea şi să luăm o hotărâre pentru că este vorba de înființarea 
unei instituţii de o mare importanţă în viața statului nostru. 

Tov. Drăghici: Principiile care stau la baza organizării Ministerului Securității 
şi Ministerului Afacerilor Interne sunt determinate de cuprinderea tuturor organismelor 

şi comanda noastră și în același timp un control foarte serios asupra sarcinilor exercitată 
de către conducere, control care să tindă în permanenţă la îmbunătăţirea muncii. 

Ceea ce avem noi acum este iluzoriu că poate fi cuprins chiar dacă am avea mai 
mulți ajutori, mai mulți adjuncți, prin felul cum e organizat nu se poate cuprinde și 
nu corespunde cerințelor momentului de față. Pe de altă parte folosirea raţională a 
altor sectoare, necesitatea de a antrena elementele criminale pe care le avem arestate 
şi condamnate de a folosi muncă ieftină de lucru pentru interesele construirii 
socialismului şi pentru a lovi cu toată puterea dușmanul. 

Este vorba de o regrupare. 

În cadrul Ministerului Securităţii vor fi regrupate: organul care se numeşte azi Direcţia 
Generală a Securităţii Statului, Miliția, Trupele de Securitate și Trupele de Grăniceri. 

În Ministerul de Interne: închisorile sub forma de colonii de muncă în cea mai 
mare parte, Arhiva Statului și Pompierii. Ceea ce este îndeosebi la Ministerul Interne 
că atribuie foarte mare importanţă folosirii mâinii de lucru a deţinuţilor pentru mari 
lucrări ale construirii socialismului. 

Tov. Gheorghiu-Dej: Și ridicarea lor prin muncă, redresarea celor care se pot 
redresa. Munca este un factor determinant și sunt puşi în condițiuni să nu mai poată 
dăuna. 

Tov. Drăghici: Ministerului Securităţii îi revine sarcina ca în cadrul organelor 
sale să-și dezvolte combativitatea, puterea de lovire în duşman, specificul în ce priveşte 
adâncirea muncii a agenturilor de informaţii și a lupta împotriva dușmanului ca toată 
banda de spioni care mai face greutăţi să fie descoperită. 

Cam acestea ar fi principiile directoare care sunt la baza actualului proiect de 
reorganizare a Ministerului Securităţii şi a Ministerului de Interne. 

Mai arăt şi necesitatea de a fi ajutaţi cu cadre în această privinţă şi în special pentru 
organele exterioare, la regiuni vom avea direcţii ale Ministerului Securității care vor 
conduce şi Miliția şi la fel și în centre unde avem destule sectoare unde se simte 
devierea de dreapta. În ce priveşte ascuţişul împotriva duşmanului se mai resimt 
urmările lui Teohari Georgescu. 

Tov. Chivu: Este un sector de apărare interioară. 

Tov. Bodnăraş: Paza întreprinderilor e la Ministerul de Interne? 

Tov. Drăghici: O parte din întreprinderi. 

Tov. Gheorghiu-Dej: După câte observ Biroul Politic aprobă cele două proiecte 
de organizare, trebuie să avem o hotărâre semnată care trebuie prezentată Biroului Politic. 

Vreau să subliniez un lucru, că va trebui să dăm un ajutor foarte serios 
Ministerului Securității Statului cât și Ministerului de Interne din punct de vedere 
al cadrelor şi ajutor politic. În privința cadrelor fiecare din noi ştie că deşi activul a 
dat acolo în masă oameni, totuși faptul că în Ministerul de Interne au mai rămas 
elemente vechi un timp destul de îndelungat, poate mai sunt unele și azi, aceștia au 
putut contamina, influenţa în sens negativ. Trebuie să ţinem seama de înconjurare, 
de existenţa claselor care au fost izgonite de la putere dar n-au fost lichidate, ţinând 

seama de stadiul în care se găseşte construcţia statului nostru, stadiul de trecere de 
la capitalism la socialism, care nu este doar o simplă afirmaţie sau enunţare 
teoretică, ci trebuie să înțelegem factorii care acționează care se împotrivesc, 
rezistenţa acestor factori care începe de la conștiința oamenilor, au fost educați în 
vechea stare de lucruri și până la elementele care rezistă deschis care nu puteau să 
stea cu braţele încrucișate. Și acești oameni sigur că nu au spus că nu vor să meargă 
la Ministerul de Interne că acolo e pericol. Consider că ar fi o naivitate să credem 
așa ceva. Dacă intră în partid de ce să nu intre și în Ministerul de Interne? Trebuie 
să ţinem seama că în perioada când partidul a trimis în Ministerul de Interne loturi 
masive de oameni pentru schimbarea vechiului aparat, partidul se găsea plin cu 
elemente necorespunzătoare, cu elemente străine şi chiar dușmănoase datorită 
politicii dăunătoare dusă de unii dintre conducătorii partidului nostru a căror linie a 
fost de deschiderea totală a porţilor fără nici un control şi nu a trebuit mult 
dușmanului să pătrundă. O parte din aceste elemente au fost descoperite, unii înlăturați, 
s-au luat și alte măsuri față de ei, nu se poate spune că nu s-a curățit treptat Ministerul 
de Interne. Însă a spune că e bine curățat şi că nu există pericol ar fi o foarte gravă 
greşeală. Vreau să atrag atenţia asupra ultimului caz în Direcţia Paşapoartelor, într- 
un sector unde ani de zile a fost un bandit, linia partidului pentru el nu conta. Acum 
se explică că unele hotărâri le-a aflat dușmanul. Asta înseamnă că încă mai avem 
asemenea elemente. Sigur că nimeni nu poate pretinde ca într-o zi şi o noapte să 
scoatem pe toţi, probabil va fi un proces, care pentru ca să nu meargă de la sine va 
trebuie să dăm un ajutor permanent pentru întărirea permanentă a acestui aparat așa 
de important și în primul rând trebuie posturile de comandă, în punctele nevralgice 
cele mai serioase să avem oameni siguri devotați, chiar dacă nu au cele mai mari 
cunoştinţe în această privință, vor învăţa, să-i ajutăm. 

Vreau să subliniez cea de a doua parte a observaţiilor, necesitatea unui ajutor 
susținut pentru organizarea şcolilor proprii ale Ministerului Securităţii și Ministerului 
de Interne. Nouă ne trebuie cadre cu un orizont cultural mai mare, elemente care au 
o cultură sigur că mai ușor însușesc cunoștințele profesionale, să-i privim ca un organ 
de specialitate. Aici este nevoie și de ingineri, de diferite ramuri, pentru a lucra contra 
sabotajului, pentru expertize, trebuie să ajungem acolo încât nici la Miliție să nu 
primim fără 7-8 clase de învățământ. Acest lucru trebuie să-l luăm ca o linie că este 
vorba de un proces şi să nu lăsăm să meargă de la sine, ci să luăm măsuri, să construim 
acest aparat. Pentru toate sectoarele, compartimentele de specialitate ale muncii trebuie 
scoase și cadre profilate, cadre de specialitate. Atunci și calitatea muncii, rezultatul 
muncii va fi altul. Aici socotesc să atrag atenția de a ajuta. O şcoală bine organizată 
cu orientare clară, precisă, aici tov. Chişinevschi trebuie să dea un ajutor în ce priveşte 
organizarea școlilor, tov. Moghioroșş să dea ajutor în ce privește cadrele. Eu sunt de 
acord cu observaţia care o face mereu că se descompletează organizațiile noastre, 
dar trebuie să promovăm cadre tinere. În Germania Democrată în organele lor marea 
majoritate sunt elemente tinere. Tânărul sigur nu are experiența unui vârstnic, 

rafinamentul, dar are să fie pe un nivel de cultură mai înalt decât vârstnicii noștri și 
în condiţii fizice şi intelectuale mai bune. 

Deci să prevedem în sistemul diferitelor școli pe linia statului elemente de origine 
socială sănătoasă, elemente echilibrate, cu un echilibru interior, serios, care învaţă 
bine, studiază bine în şcoli și să-i primim candidaţi pentru diferite compartimente la 
Ministerul de Interne, chiar dacă este tânăr. Oamenii se judecă după fapte, după felul 
cum gândesc, raționamentul lor. 

Şi organele de răspundere să aibă 1-2 locţiitori care să înveţe. Așa se cresc oamenii. 
Şi la primul insucces în muncă să nu considerăm că nu se poate face nimic cu el, că 
este incapabil şi îl demobilizăm. Trebuie cu perseverenţă ajutate cadrele. 

Dacă este adevărat ce spune tovarășul Stalin că cadrele hotărăsc totul, atunci trebuie 
înțeles în sensul că nu orice fel de cadre, ci cadre de conducători, elemente care se 
pot orienta, aceasta stă în puterea noastră. Cu atât mai mult că avem marele noroc 
să avem sfătuitori şi aici iarăşi trebuie să atrag atenţia despre necesitatea de a folosi 
consilierii astfel încât să realizăm şi pe linia cadrelor adevărate cadre pregătite. În 
jurul tovarășilor ar trebui cei mai buni, elemente tinere, să înveţe, să predea anumite 
lecţii. Sigur trebuie făcut în aşa fel să nu desconspirăm, trebuie luate toate măsurile. 
Ar fi o greșeală dacă nu am face treaba aceasta. 

Aceste observaţii am avut de făcut. 

Și să găsim şi un ministru de interne, un om serios, capabil să cuprindă munca, 
energic, combativ. Ce ziceţi de Pavel Ștefan? 

Tov. Pârvulescu: Nu-i bun aici, e un zăpăcit. 

Tov. Drăghici: Mujic. 

Tov. Gheorghiu-Dej: Faceţi propuneri. De acord cu observaţiile şi propunerile 
făcute? (De acord). Tov. Drăghici ce spune? 

Tov. Drăghici: Eu sunt de acord. Însă problema cadrelor trebuie rezolvată, aici 
să se vadă că este un organ special, problema compoziţiei de clasă e foarte 
importantă. 

Tov. Gheorghiu-Dej: Compoziţia de clasă și trebuie cerut ceva nivel, trebuie să 
atragem şi din cadrele noastre de jos. Nu cunoaștem oamenii, trebuie mers pe teren. 

Să citim hotărârea. 

Tov. Chişinevschi: (citește) 

Tov. Gheorghiu-Dej: Suntem de acord? (Toţi tovarășii sunt de acord). 

Tov. Chivu: Rămâne denumirea „Ministerul Afacerilor Interne“? Nu se poate fără 
„afaceri“. 

Tov. Emil Bodnăraş: E un termen consacrat. 

Tov. Gheorghiu-Dej: Nu avem altă expresie. Putem să considerăm deci ca aprobat 
documentul, primite propunerile și aprobată hotărârea. 


[22] 


A.M.R., fond microfilme, rola AS, A, c. 597, 609-615. 

20. 


1952 septembrie 18. Decret nr. 324 al Prezidiului Marii Adunări Naţionale a 
Republicii Populare Române, privind reorganizarea 
Ministerului Afacerilor Interne. 


Prezidiul Marii Adunări Naţionale a Republicii Populare Române 


Având în vedere Hotărârea Consiliului de Miniștri nr. 1882 din 18 septembrie 1952, 
Prezidiul Marii Adunări Naţionale emite următorul: 


Decret: 


Art. 1 Ministerul Afacerilor Interne se reorganizează împărțindu-se în două 
Ministere: 

-Ministerul Securităţii Statului şi 

-Ministerul Afacerilor Interne 


Art. 2 Normele de organizare și funcționare se vor stabili prin Hotărârea 
Consiliului de Miniștri. 
Dat azi, 18 septembrie 1952. 


P[etru] Groza 
Marin Florea Ionescu 


Nr. 324 


A.M.R., fond microfilme, rola AS,-106, c. 177. 


21. 


1952 septembrie 18. Decret nr. 325 al Prezidiului Marii Adunări Naţionale a 
Republicii Populare Române referitor la eliberarea lui Alexandru 
Drăghici din funcția de ministru al Afacerilor Interne și numirea 
sa în funcția de ministru al Securităţii Statului. 


Prezidiul Marii Adunări Naţionale a Republicii Populare Române 


Având în vedere Hotărârea Consiliului de Miniștri nr. 1883 din 18 septembrie 1952, 
Prezidiul Marii Adunări Naţionale emite următorul 

Decret 


Art. 1. Tov. Alexandru Drăghici se eliberează din funcția de ministru al Afacerilor 
Interne și se numește în funcția de ministru al Securităţii Statului. 


Dat în București, la 18 septembrie 1952. 


P[etru] Groza Marin Florea Ionescu 


Nr. 325 


A.M.R., fond microfilme, rola AS,-106, c. 179. 


22. 


1952 octombrie 1. Decret nr. 361 al Prezidiului Marii Adunări Naţionale a 
Republicii Populare Române, privind înaintarea la gradul de 
general-locotenent a lui Drăghici Alexandru şi acordarea 
gradului de general-maior lui Pavel Ștefan. 


Prezidiul Marii Adunări Naţionale a Republicii Populare Române 


Decret 
pentru înaintarea în grad a generalului-maior Drăghici Alexandru și 
acordarea gradului de general-maior tov. Pavel Ştefan 


Prezidiul Marii Adunări Naţionale a Republicii Populare Române, decretează: 

1. Pe data de 2 octombrie 1952: 

— generalul-maior Drăghici Alexandru se înaintează la gradul de general- 
locotenent. 

— Se acordă gradul de general-maior tov. Pavel Ștefan, ministrul Afacerilor Interne. 

Petru Groza 


Marin Florea lonescu 
București, | octombrie 1952. 


Nr. 361 


A.M.R., fond microfilme, rola AS,-104, c. 194. 

23. 


1955 iulie 26. Extras din Protocolul şedinţei Biroului Politic al C.C. al P.M.R. cu 
privire la unele schimbări în conducerea M.A.I. 


Protocol nr. 14 
al şedinţei Biroului Politic al C.C. al P.M.R. din 26 iulie 1955 


Participă la şedinţă tovarășii: Gh. Apostol, I. Chișinevschi, Chivu Stoica, Al. 
Drăghici și D. Coliu. 

Şedinţa începe la ora 10. 

Prezidează tov. Gh. Apostol. 

Ordinea de zi: 


[iza 
2. Propuneri cu privire la schimbări în conducerea M.A.I. 
[zise] 


2. Biroul Politic al C.C. al P.M.R. aprobă următoarele schimbări în conducerea 
Ministerului Afacerilor Interne: 

. Numirea tov. Şerb Ion în funcția de locțiitor al ministrului Afacerilor Interne 
şi avansarea sa la gradul de general-maior. 

. Eliberarea tov. Patilineţ Vasile din funcţia de prim secretar al Comitetului 
Regional de Partid Timișoara și numirea sa în funcția de șef al Direcţiei Politice M.A.I. 

. Eliberarea tov. Ady Ladislau din funcţia de locţiitor al Ministrului Afacerilor 
Interne și trecerea lui în muncă într-un sector economic. 

. Eliberarea tov. lani Nicolae din funcția de șef al Direcţiei Politice M.A.I. 
şi trimiterea lui la Școala Superioară de Partid „Ștefan Gheorghiu“. 


. Numirea tov. Zodian Gheorghe în funcția de şef al Direcţiei a VI-a din cadrul 
M.A.I. 
. Eliberarea tov. Lixandru Vasile din funcţia de preşedinte al Sfatului 


popular Regional Stalin şi numirea sa în funcția de şef al Direcţiei Penitenciare din 
cadrul M.A.I. 

. Eliberarea tov. Antohi Vasile din funcția de secretar al Comitetului 
Regional de Partid laşi și numirea sa în funcţia de locţiitor al șefului Direcţiei Politice 
M.A.I. 

. Numirea tov. Ristea Gheorghe în funcția de şef al Direcţiei Secretariat din 
cadrul M.A.I. 

. Eliberarea tov. Tăbârcă Ion din funcția de președinte al Sfatului Popular 
Regional Pitești şi trecerea lui la dispoziția M.A.I. 

. Numirea tov. Sandu Constantin în funcţia de președinte al Sfatului Popular 
Regional Pitești. 

. Eliberarea tov. Mara Savin din funcţia de director al Uzinelor Colibași și 
trecerea lui la dispoziţia M.A.I. 

. Tov. Mazuru Vladimir să fie pus la dispoziţia Ministerului Metalurgiei și 
Industriei Construcțiilor de Maşini. 

. Repartizarea tov. Cruc Samuel în muncă la Ministerul Comerţului Interior, 
urmând ca Comisia de Partid să verifice situaţia lui de partid. 


sa 


A.M.R., fond 120, rola 412, c. 573-574. 


24. 


1956 martie 2. Referat și fișa de cadre privind confirmarea maiorului Socol Marin 
Petre în funcţia de şef al Direcţiei Regionale a M.A.I. (Securitate) 
Craiova. 


C.C. al PMR. 
Secţia Administrativă 


Referat 


Ministerul Afacerilor Interne propune confirmarea tov. maior Socol Marin Petre, 
în funcția de şef al Direcţiei Regionale a M.A.I. (Securitate) Craiova. 

Tovarășul este membru de partid de 10 ani, având legături cu U.T.C. din anul 1942. 

După 23 august 1944, a îndeplinit funcţia de Secretar al Comitetului Judeţean 
U.T.C. Prahova până la autodizolvarea U.T.C.-ului. 

Din 1945 şi până în martie 1951 a îndeplinit următoarele funcții: activist la Uniunea 
Petrol, Gaze şi Mine, responsabil organizatoric al Comitetului Judeţean U.T.M. 
Prahova, instructor al organizaţiei U.T.M. București, instructor al C.C. al U.T.M.,, 
responsabil organizatoric la organizația U.T.M. din Uzinele 23 August, secretar al 
Comitetului Judeţean Sibiu și apoi promovat din nou instructor al C.C. al U.T.M. 

În martie 1951 a fost încadrat în M.A.I. la Direcţia Generală Politică-Direcţia 
organizare şi instructaj, iar în septembrie 1952 este repartizat la Direcţia VIII unde, 
după un scurt timp, este numit în funcția de şef serviciu. 

Pentru ridicarea calificării sale profesionale, a urmat cursul de specializare de un 
an la Moscova (ianuarie 1955-ianuarie 1956). 

În tot acest timp tov. este cunoscut ca un element cinstit, capabil și bun organizator 
datorită cărui fapt a reușit să obţină o serie de rezultate frumoase în muncă. 

Participând la diferite acţiuni a dovedit hotărâre, perseverenţă și curaj în lupta cu 
duşmanul de clasă. 

Este un tovarăş combativ, cu spirit de iniţiativă şi intransigent față de lipsuri. Se 
preocupă de ridicarea nivelului său politic şi profesional, datorită acestui fapt la cursul 
de specializare din U.R.S.S. s-a situat printre elevii fruntaşi la învăţătură. 

Ținând seama de calitățile şi perspectivele de dezvoltare a tov. Socol Petre, Secţia 
Administrativă a C.C. al P. M. R este de acord cu propunerea Ministerului Afacerilor 
Interne și îl supune spre confirmare Secretariatului C.C. al PM.R. 

Anexăm propunerea Ministrului Afacerilor Interne şi referatul de verificare a 
tovarăşului. 


2 martie 1956 


Ministerul Afacerilor Interne 
Direcţia Cadre 


Maior de sec. Socol Marin Petre 


Membru P.M.R. din 1945 (PC.R.); 

-Născut la 20 iulie 1927, în Ploieşti; 

-Originea socială: muncitorească; 

-Pregătirea şcolară: 4 clase profesionale; 

-Profesia de bază: strungar în fier; 

-Starea civilă: căsătorit, are un copil; 

-Încadrat în M.A.I. din martie 1951, în prezent şef al Serviciului IV din Direcţia 
a VIII-a. 


Tatăl său, decedat din anul 1935, a fost de profesie muncitor cofetar. Nu a posedat avere. 

Ofiţerul, în anul 1941, a absolvit 7 clase elementare, apoi a intrat ucenic la fosta 
societate petroliferă „Unirea“ din Ploieşti, unde a urmat concomitent şi cursurile şcolii 
profesionale. 

Aici a depus interes în însușirea cunoștințelor profesionale și teoretice, dovedindu-se 
a fi un tânăr capabil şi inteligent. În anul 1942 a luat legătura cu U.T.C.-ul, participând 
la diferite acţiuni ca: răspândirea de afișe, strângerea de fonduri pentru Ajutorul Roșu, 
lămurirea tineretului etc. Tot în acest an a fost primit membru în U.T.C. 

Cu ocazia evenimentelor de la 23 august 1944, a făcut parte din gărzile 
muncitoreşti care păzeau întreprinderile din Ploieşti pentru a nu fi distruse de armatele 
hitleriste în retragere. 

În octombrie 1944 a fost scos din producţie și numit secretar al Comitetului U.T.C. 
judeţean Prahova, îndeplinind această sarcină până la autodizolvarea U.T.C.-ului. În 
această perioadă a fost trimis ca delegat la Congresul Tineretului Comunist din Bulgaria. 

În anul 1945 a fost luat activist la Uniunea Petrol, Mine și Gaz, având funcţia de 
membru în Comitetul executiv, resortul tineret, unde a muncit până în anul 1947. 

În 1946 a participat la Congresul Naţional al Tineretului, care s-a ţinut în Orașul 
Stalin, unde a fost ales în Consiliul Central al Federaţiei Naţionale a Tineretului 
Democrat din România. În iulie 1947 a făcut parte din delegaţia tineretului român 
care a participat la Festivalul Mondial al Tineretului ținut la Praga. 

Sarcinilor ce i-au revenit pe linie de partid și tineret a reușit să le facă faţă în bune 
condițiuni, dovedindu-se a fi un tov. energic și capabil de a organiza și conduce munca. 

În 1947, o dată cu desfiinţarea resortului de tineret de pe lângă Consiliile Sindicale 
Judeţene, la cererea lui a fost trimis în producție pentru a-și da examenul de calificare 
în meserie. 

La începutul anului 1948 a fost promovat în munca de responsabil organizatoric 
al Comitetului Judeţean U.T.M. Prahova, apoi instructor la organizația U.T.M. 
Bucureşti. În cursul anului 1948 i s-a încredințat sarcina de instructor central al Uniunii 
Tineretului Muncitoresc, iar în noiembrie același an, pentru unele abateri a fost trimis 
în munca de responsabil organizatoric al Organizaţiei U.T.M. din Uzinele „23 August“ 
București. 

Această funcţie a îndeplinit-o până în iunie 1949, în care timp a depus eforturi 
susținute în muncă, fapt pentru care a fost numit secretar al Comitetului Judeţean 
U.T.M. Sibiu, de unde în septembrie 1949 a fost din nou promovat instructor la C.C. 
al U.T.M. 

În funcţiile încredințate, a muncit mult, dovedind voință, orientare şi spirit de 
inițiativă. Era un tovarăș energic, hotărât, cu spirit de organizare dezvoltat, reușind 
să se achite de sarcini în condițiuni bune. În unele perioade manifesta îngâmfare pentru 
care a fost criticat de tov. din colectivele unde lucra. 

În martie 1951 a fost încadrat în Ministerul Afacerilor Interne cu gradul de 
locotenent și repartizat la Direcția Generală Politică — Direcţia Organizare şi 
Instructaj, în funcția de şef al Biroului Control și Instructaj pentru Comandamentul 
Trupelor de Pompieri şi Formaţiuni dependente, iar în ianuarie 1952 a fost promovat 
în funcţia de șef al Secției Instructaj. 

În aceste munci a dovedit că este pregătit, având capacitate şi orientare, luând o 
serie de măsuri pentru îmbunătăţirea activității unităţilor de care a răspuns. 

Pentru rezultatele obținute în munca profesională și politică, la 23 august 1951 
a fost avansat în mod excepţional la gradul de locotenent major. 

În septembrie 1952 a fost repartizat la Direcţia VIII-a unde, după scurt timp, a 
fost promovat în funcția de șef serviciu. Datorită pregătirii sale, a reușit să-și însușească 
cu ușurință specificul muncii de cercetări. 

Primind spre rezolvare unele anchete grele, a dovedit pricepere și orientare și a 
depus eforturi pentru rezolvarea lor. 

Este un tovarăş cu multă putere de muncă, hotărât şi perseverent, energic şi combativ. 

Apreciindu-se calitatea și rezultatele muncii lui, în mai 1953 a fost avansat căpitan 
şi la 23 august 1954 maior, la excepțional. 

În acelaşi timp nu s-a ocupat în mod temeinic şi de controlul subalternilor, lăsând 
la un moment dat conducerea serviciului pe seama locţiitorului său, însă în urma 
sprijinului acordat s-a observat o preocupare mai mare în conducere activității 
serviciului de care răspunde. 

Din ianuarie 1955 [până în] ianuarie 1956, a urmat cursul de specializare, unde 
a fost printre cei mai buni elevi. 

Tatăl său nu a desfășurat nici un fel de activitate politică, iar mama sa a fost membră 
în organizația U.F.D.R. 

Tov. maior Socol a fost căsătorit până în anul 1947 cu Marinescu Florica, activistă 
U.T.M., apoi s-a recăsătorit cu Fleacă Emilia, membră U.T.M. 

Socrul ofițerului a fost simpatizant P.N.Ţ., iar un unchi din partea soţiei, anume 
Fleacă Ioan, este categorisit chiabur (a avut debit şi cârciumă). Restul rudelor apropiate 
ale tovarăşului maior Socol şi ale soției sale nu au nimic deosebit. 

În general, cu rudele sale ofiţerul nu este în relaţii strânse, iar cu unchiul chiabur 
din partea soţiei, nu are nici un fel de legături. 

Rude în străinătate nu are. 


În concluzie, apreciem că tov. maior Socol Petre este un tovarăș cu pregătire, spirit 
de organizare și conducere, iar prin cunoștințele acumulate la cursul de specializare 
corespunde unei funcții de mai mare răspundere. 


Şeful Direcției Cadre 
General-maior Demeter Alexandru 


A.M.R., fond 121, rola 214, c. 136-138. 


25. 


1956 aprilie 20. Referat cu privire la Birtaș Gavril, întocmit de Comisia 
Controlului de Partid. 


20 aprilie 1956 


Hotărâre cu privire la cererea de stagiu în partid 


74 


Birtaş Gavril 


-Născut la 12 octombrie 1905, la Baia Mare; 

-Originea socială: muncitorească, tatăl a fost miner; 

-Profesia: tâmplar; 

- Studii: 4 clase liceu; 

-Membru de partid din 1948; 

-În prezent este director în cadrul Ministerului Gospodăriei Locale. 


În decembrie 1955 a adresat un memoriu celui de al II-a Congres al P.M.R., cerând 
rectificarea stagiului în partid din 1922. 

Pe baza hotărârii Congresului în problema celor care s-au adresat cu apeluri în 
legătură cu rezolvarea situației lor de partid, din însărcinarea C.C. al PM.R,, 
Comisia Controlului de Partid a cercetat apelul și a stabilit următoarele: 

După ce a terminat 4 clase de liceu a intrat ucenic la un atelier de tâmplărie din 
Baia Mare. În timpul uceniciei, în 1922, a început să activeze în U.T.S. EI declară 
că în același an a fost încadrat în P.C.R. de către Berger Aladar și a continuat să lucreze 
pe linia U.T.S. Noi nu am putut stabili acest fapt. 

În 1925, în urma acţiunii de [la] 7 noiembrie a fost arestat. La proces a fost 
condamnat la 5 ani închisoare, pe care i-a executat în închisoarea Doftana, unde a 
făcut parte din colectiv (material oficial nu s-a găsit). 

În 1929 s-a eliberat din închisoare şi a fost angajat ca tâmplar la fabrica Phânix 
din Baia Mare. În acest timp a muncit în U.T.C. Fiind apreciat ca un element cu 
capacitate de organizare, inteligent şi cu pregătire politică, începând din 1930 a fost 
ridicat în funcții de mare răspundere în U.T.C. şi în Partid, astfel: 

În 1930 a participat la Conferinţa a III-a a U.T.C. și a fost ales membru în C.C. 
al U.T.C. În același an a fost trimis la Berlin la o conferință a U.T.C. din ţările 
balcanice, iar în 1931 a fost delegat al C.C. al P.C.R. la Plenara XI a Internaționalei 
Comuniste. După revenirea în ţară a făcut parte din Secretariatul C.C. al U.T.C. 

În 1932-1933 a fost la școala leninistă din Moscova. La reîntoarcerea sa în ţară, 
la granița româno-cehoslovacă, a fost arestat și dus la siguranța generală. La 
cercetări a dat o declaraţie, arătând adresa unde locuise în Cehoslovacia. A fost trimis 
în judecată pentru trecerea frauduloasă a frontierei şi condamnat la 15 zile închisoare 
(material oficial). EI susţine că a dat adresă fictivă. 

Tot în 1933 a fost cooptat în Secretariatul C.C. al P.C.R. şi trimis la lași pentru 
reorganizarea Partidului. Aici, după scurt timp, a fost arestat în urma trădării de către 
provocatoarea Alexandra Melnic. 

La cercetările siguranței, Birtaş Gavril a avut purtare proastă. A declarat că broșura 
care s-a găsit asupra sa, despre primul plan cincinal al U.R.S.S., a primit-o de la un 
cunoscut al său. A dat semnalmentele acestuia, descriind camera, şi a dus siguranța 

la locuinţa lui Victor Tischler, unde s-a găsit un geamantan cu materialul de partid, 
iar Victor Tischler a fost arestat. 

După un an şi 8 luni de prevenţie a fost achitat împreună cu ceilalți tovarăși. 

În autobiografiile sale, până în prezent, Birtaş n-a arătat sincer Partidului despre 
purtarea sa la această cădere. 

În 1935 a primit sarcina din partea C.C. al P.C.R. să organizeze transportarea în 
Ardeal a tovarăşilor Doncea, Petrescu și Vasilichi, evadați din închisoare. Cu 
această ocazie, pe când mergea cu un taxi, a fost arestat şi s-a găsit asupra sa material 
de partid. La cercetările siguranței, a declarat că a vrut să plece cu taxiul la Cluj. La 
proces a fost achitat (material oficial). 

În 1936, la plenara a 7-a a C.C. al PC.R., a fost ales membru în C.C. al PC.R. 
şi apoi a fost trimis ca secretar al Comitetului Teritorial P.C.R. Ardeal. La conferința 
Comitetului Teritorial din 1938 a fost scos din funcţie şi trimis la Baia Mare să se 
legalizeze pe motivul că avea metode birocratice în muncă, era comod și rupt de masă 
(din ref. Sencovici Alex., Paraschiva Breiner și Meţiu Ion). El însuși arată că în această 
perioadă, fiind pătruns de orgoliu, făcea intrigi și avea certuri cu tovarășii, ceea ce 
a dus la slăbirea disciplinei în munca de partid, iar atunci când a fost trimis la Baia 
Mare s-a demoralizat. 

La conferința C.C. al P.C.R. în 1939, a fost reales în C.C. şi a fost trimis instructor 
al C.C. al P.C.R. în Valea Prahovei, iar în 1940, o dată cu reorganizarea Secretariatului 
C.C., a fost cooptat în Secretariat. Și în această muncă a manifestat neglijenţă, 
comoditate, încurca întâlnirile şi socotelile bănești. Avea legături strânse cu Foriș, 
fiind sub influenţa lui, și a fost folosit mai mult ca tehnic al acestuia (ref. tov. Melita 
Apostol). De altfel, el însuși arată într-o autoanaliză a sa, următoarele: 

„În această perioadă am devenit subiectiv, care, cu încetul, s-a transformat într-un 
orgoliu periculos. M-am lăsat influenţat de Foriș, care a făcut totul să compromită 
pe ceilalți tovarăși“. 

A fost arestat în 1941, fiind trimis de Foriş în locuinţa unde căzuse tov. 
Chişinevschi. La cercetările siguranţei a avut purtare trădătoare. Fiind confruntat cu 
tov. Chișinevschi şi Melita Apostol, i-a identificat, arătând legăturile avute. A dat și 
socoteli financiare (material oficial și declaraţia sa). 

La proces a retras declaraţia dată la siguranţă. A fost condamnat la 25 ani muncă 
silnică. 

La închisoare, org. de partid analizând purtarea sa de la siguranță, a hotărât 
excluderea lui din partid. Fiind pătruns de orgoliu şi ambiţie personală, a apreciat 
această sancţiune nejustă. 

După eliberarea ţării noastre, nefiind rezolvată situația sa de partid, era demoralizat 
și stăpânit de ambiții personale. Această stare s-a reflectat în munca sa. 

În 1946 a fost numit director la Poliţia Regională Oradea, unde a funcţionat până 
în 1949, iar de la această dată până în 1952 a muncit în cadrul D.G.S.S. în funcția 
de director, de unde a fost scos cu ocazia devierii de dreapta. 

Din 1952 este director în Ministerul Gospodăririi Locale. 

În 1948 a fost încadrat în partid ca membru nou, cu interdicţia de 3 ani să ocupe 
funcţii de partid, fiind apreciat că a depus muncă pentru reabilitarea sa, atât în 
închisoare cât şi după 23 August 1944 (pag. 85, 86, 92). 

Din referințele unor tovarăși ilegalişti care au muncit cu el după 23 August 1944, 
reiese că a manifestat orgoliu personal, îngâmfare şi se simţea rănit că este condus 
de alții mai slab pregătiți politiceşte. Din această cauză avea discuţii în problema 
conducerii de către partid a aparatului de stat. 

Din aprecierea Bir. Comitetului de Partid din Ministerul Gospodăriei Locale, reiese 
că în funcţia de director al Corpului de Control a reușit să cunoască în general 
problemele Ministerului, dar nu ajută cu insistență la soluționarea practică a 
problemelor de zi cu zi. 

Ca membru de partid, în adunările de partid participă activ la discuţii, dar prin 
concepţiile sale uneori împăciuitoriste, creează confuzii. 

În concluzie: 

Birtaş Gavril a început să activeze în mişcarea muncitorească în 1922. 

A fost ridicat în funcții de mare răspundere. A fost membru în C.C. al U.T.C. în 
1930, iar din 1933 a făcut parte din CC. al PC.R. şi cu unele întreruperi din 
Secretariatul C.C. al P.C.R. până în 1941. 

În decursul activităţii sale ca membru de partid a câştigat experiență în muncă şi 
avea capacitate de organizare. A avut însă manifestări puternice de orgoliu și ambiții 
personale, ceea ce a dus la atitudini nepartinice faţă de unii tovarăși și în timpul 
războiului a căzut sub influenţa lui Foriş. 

La arestările sale, la siguranţă în 1932, cât şi în 1933, a dat declarații divulgând 
unele fapte din activitatea sa pe care nu le-a arătat în mod sincer partidului şi această 
purtare a repetat-o şi cu ocazia arestării sale din 1941. 

În urma purtării trădătoare avută la arestarea sa din 1941, a fost exclus din partid. 

Ținând cont că datorită purtării sale proaste la siguranță din 1941 a fost exclus 
din partid pe baze întemeiate, că după reprimirea sa în partid din anul 1948, nu a 
intervenit nimic deosebit care să justifice cererea sa de a primi alt stagiu de partid, 
Comisia Controlului de Partid, în ședința din 9 aprilie 1956, hotărăște și supune 
Secretariatului C.C. spre aprobare: 

- Menţinerea stagiului în partid din 1948, dată când a fost primit din nou în partid 
de către Comisia de Control a C.C. al P.C.R. 


Comisia Controlului de Partid 
Vicepreședinte [indescifrabil] 


A.M.R., fond 120, rola 416, c. 71-73. 

26. 


1956 aprilie. Tabel nominal cu cadrele de conducere din aparatul central de securitate. 


Tabel nominal cu cadrele de conducere 
din aparatul central de securitate 


Direcţia a II-a 


1. Col. Szabo Eugen — şef direcţie 
2. Lt. col. Holingher Isidor — locţiitor şef direcție 
3. Mr. Bucur Nicolae — locţiitor şef direcție 


— locţiitor şef direcție 


. — locţiitor şef direcție 

6. Cpt. Galeş Victor — şef Serviciul | 

7. Mr. Petre Andrei — şef Serviciul II (Nu are ordin) 
8. Lt. col. Adam Mauriciu — şef Serviciul III 

9. Cpt. Ilie Mihai — şef Serviciul IV 

10. Cpt. Cojocaru lulian — şef Serviciul V 

11. Cpt. Cosma Neagu — şef Serviciul VI 

12. Mr. Zalman Marcu — şef Serviciul VII (Nu are ordin) 
13. Cpt. Abrahamian Avedis — şef Serviciul VIII 

14. Cpt. Sauciuc Bruno — şef Serviciul IX 

15. Lt. col. Bolintineanu loan — şef Serviciul X (Nu are ordin) 
16. Cpt. Vioreanu Dumitru — şef Serviciul XI 

17. Cpt. Hida Tiberiu — şef Serviciul XII (Nu are ordin) 


Direcţia a III-a 


1. Col. Aranici Pavel — şef direcţie 

2. Lt. col. Zambeti Hristache — locţiitor şef direcție 
3. — locţiitor şef direcție 
4. Mr. Borşan Dumitru — şef Serviciul 

5. Mr. Anghelescu Gh. — şef Serviciul II 

6. Mr. Sican Dumitru — şef Serviciul III 

7. Cpt. Florea Eremia — şef Serviciul IV 

8. Mr. Radu Alex. — şef Serviciul V 

9. Mr. Iacob Martin — şef Serviciul VI 

10. Mr. Popescu Nicolae — şef Serviciul VII 


Direcţia a IV-a 
1. Lt. col. Breban Iosif — şef direcţie — (Nu are ordin) 
2. Mr. Lazarovici Fănel — locţiitor şef direcție 


78 


3. Lt. col. Gluvacov Andrei — locţiitor șef direcţie (Nu are ordin) 
4. — locţiitor şef direcție 

5. Cpt. Pacepa Mihai — şef Serviciul | 

6. Cpt. Marin Constantin — şef Serviciul II 

7. Lt. maj. lancu Constantin — şef Serviciul III (girează fără ordin) 
8. Cpt. Olaru loan — şef Serviciul IV (girează fără ordin) 
9. Mr. Goldemberg Bernath — şef Serviciul V 

10. Cpt. Moga Gh. — şef Serviciul VI 

11. Lt. maj. Pluteanu loan — şef Serviciul VII (girează fără ordin) 


Direcţia a V-a 


1. Gen. mr. Naum Grigore — şef direcţie 

2. Lt. col. Mănescu Racovschi — locţiitor șef direcție 

3. Mr. Stan Nicolae — locţiitor şef direcție 

4. Mr. Simion Andrei — locţiitor şef direcţie (girează) 
5. Cpt. Colescenco Aurel — şef Serviciul I (girează) 

6. Cpt. Biriș Emilian — şef Serviciul II (girează) 

7. Cpt. Morăruş Vasile — şef Serviciul III 

8. Cpt. Vasilescu loan — şef Serviciul IV 

9. Mr. Mihăilescu Anghel — şef Serviciul V 

10. Mr. Gheorghiu Miron — şef Serviciul VI 

11. Mr. Alexandrescu Gh. — şef Serviciul VII 

12. Mr. Isac Ambrozie — şef Serviciul VIII (girează) 


Direcţia a VI-a 


1. Col. Zodian Gh. — şef direcţie 

2. Lt. col. Corin Aurel — locţiitor şef direcție 
3. — locţiitor şef direcţie 
4. — locţiitor şef direcție 
5. Cpt. Ilie Gh. — şef Serviciul 1 

6. Mr. Vătafu Vladimir — şef Serviciul II 

7. Lt. col. Dumitrescu N. Nicolae — — şef Serviciul III 


Direcţia a VII-a 


1. Lt. col. Dinescu Vasile — şef direcţie 

2. Lt. col. Kovacs Pius — locţiitor şef direcție 
3. Lt. col. Garabedian Cricor — locţiitor șef direcție 
4. Cpt. Muleşiu Nicolae — şef Serviciul | 

5. Cpt. Florea Aurel — şef Serviciul II 

6. Cpt. Căruntu Constantin — şef Serviciul II 

Direcţia a VIII-a 

. Col. Butyka Francisc 

„Lt. col. Chirtu Gh. 

. Mr. Toma Nicolae 

. Cpt. Târnoveanu loan 

„Lt. col. Andreescu Matusei 
. Mr. Popescu Constantin 

. Mr. Giuglan Iosif 


ID UP PR = 


Direcţia a LX-a 

. Col. Mladin Ștefan 

. Col. Bucicov Valeriu 

. Mr. Tudose Valeriu 

. Cpt. Balaci Nicolae 

. Cpt. Ștefan Ghiţă 

. Cpt. Ștefănescu Aurel 

. Cpt. Stoian Emil 

. Cpt. Știrbu Jean 

. Cpt. Griimberg Maximilian 


O OA NU BPP IPR = 


Direcţia Cadre 
. Gen. mr. Demeter Alex. 
„Lt. col. Stancu Gh. 


. Mr. Rovenţa Grigore 

. Mr. State Nicolae 

„Lt. col. Reghentraich Lazăr 
. Mr. Mateescu Marcel 

. Cpt. Constantinescu Virgil 
. Mr. Gavrilov Alex. 

10. Mr. Ady Andrei 

11. Cpt. Pârvulescu loan 


Direcţia Secretariat 
1. Cpt. Ristea Gh. 

2. Lt. maj. Jura loan 
3. A. C. Stoican Vasile 
4. Cpt. Feyer Ștefan 


Serviciul Inspecții 
1. Mr. Gheorghe Aurel 

— şef direcţie 

— locţiitor şef direcție 

— locţiitor şef direcție 

— şef Serviciul | 

— şef Serviciul II 

— şef Serviciul III 

— şef Serviciul IV (girează) 


— şef direcţie 

— locţiitor şef direcție 
— locţiitor şef direcție 
— şef Serviciul politic 
— şef Serviciul | 

— şef Serviciul II 

— şef Serviciul III 

— şef Serviciul IV 

— şef Serviciul V 


— şef direcţie 

— locţiitor şef direcție 
— locţiitor şef direcție 
— şef Serviciul | 

— şef Serviciul II 

— şef Serviciul III 

— şef Serviciul IV 

— şef Serviciul V 

— şef Serviciul VI 

— şef Serviciul VII 

— şef Serviciul VIII 


— şef direcţie 
— locţiitor şef direcție 
— şef Oficiu Juridic 


— şef Cabinet ministru — (girează) 


— şef Serviciu independent 


— locţiitor şef Serviciu independent 


Serviciul „E“ 

1. Mr. Haiducu Ludovic 

2. Lt. col. Golumbovici Cornel 
3. Cpt. Leu Nicolae 


Serviciul „C“ 
1. Lt. col. Mateescu Nicolae 


Serviciul „D“ 

1. Lt. col. Tiriachiu Vasile 
2. Mr. Gheorghe Marin 

3, 


Serviciul „F“ 

1. Lt. col. Panaitescu Nicolae 
2. Cpt. lonescu Traian 

3. Lt. Duţă Florea 


Serviciul „H“ 

1. Lt. col. Schmerller Emanoil 
2. Mr. Stănescu Gh. 

3. 


Serviciul „T“ 

1. Lt. col. Szasko Alex. 

2. Cpt. Simionescu Gh. 

3. Cpt. Plăpceanu Iuliu 

4. Cpt. Simion Nicolae 

5. Mr. Constantinescu C-tin 


Serviciul „K“ 
1. Cpt. Barbu Ștefan 
2; 


Serviciul D. D. O. 
1. Lt. col. Einhorn Wilhelm 
2. Mr. Vaculin Andrei 


Serviciul Organizare 
1. Lt. col. Budişteanu Nicolae 


— şef serviciu 
— locţiitor șef serviciu 
— locţiitor șef (girează) 


— şef serviciu (girează) 
— locţiitor şef serviciu 
— locţiitor şef serviciu 


— şef serviciu 
— locţiitor şef serviciu 
— locţiitor şef serviciu 


— şef serviciu 
— locţiitor şef serviciu 
— locţiitor şef serviciu 


— şef serviciu 
— locţiitor şef serviciu 
— locţiitor şef serviciu 


— şef serviciu 

— locţiitor şef serviciu 

— locţiitor șef serviciu 

— locţiitor șef serviciu 

— locţiitor şef serviciu (girează) 


— şef serviciu 
— locţiitor şef serviciu 


— şef serviciu 
— locţiitor şef serviciu —(girează) 


— şef serviciu 
— locţiitor şef serviciu 

Școala Ofiţeri M.A.I. nr. 2 


1. Col. Voiculescu Ervin — şef şcoală 
2. Mr. Andreescu Mihai — locţiitor şef şcoală 
3. Lt. col. Alexiu C-tin — locţiitor șef şcoală 


Școala Ofiţeri M.A.I. nr. 3 


1. Mr. Lăzărescu Dumitru — şef şcoală 
2. Cpt. Geică C-tin — locţiitor șef şcoală 
3. A. C. Năvodaru Luiza — locţiitor şef şcoală 


Școala Ofiţeri M.A.I. nr. 4 
1. Lt. col. Marcarian Dinar — şef şcoală 
2. Cpt. Demetrescu Paul — locţiitor șef şcoală 


Școala Ofiţeri M.A.I. nr. 5 
1. Cpt. Bălţei Domițian — şef şcoală 
2. Lt. col. Caranicolov Boris — locţiitor șef şcoală 


Școala Ofiţeri M.A.I. nr. 6 
1. Mr. Câmpeanu Viorel — şef şcoală 


2. Cpt. Roşca C-tin — locţiitor şef şcoală 


A.M.I., fond D.M.R.U,, dosar nr. 12, nr. inventar 7364, f. 795-799. 


27. 


1956 mai 18. Raport privind măsurile de reducere și simplificare a aparatului 
Securității statului. 


18 mai 1956 Ex. nr. 2 
Raport 
privitor la măsurile de reducere şi simplificare 


a aparatului Securităţii statului 


În urma unei analize făcute privind sarcinile organelor securității şi a numărului 
de lucrători ce încadrează aceste organe, s-a ajuns la concluzia că în unele 

compartimente prin luarea unor măsuri organizatorice de simplificare a organizării 
muncii se poate efectua reducerea aparatului în următoarele proporții: 


Aparat Central 


Direcţia I Informaţii politice exterioare 
În schema actuală sunt prevăzute 
propunem: 

Se reduce 


Direcţia a II-a Contrainformaţii 

În schema actuală sunt prevăzute 

În urma analizei făcute, actuala schemă 
a fost mărită la 


Direcţia a III-a Lupta împotriva activității 
subversive a reacţiunii interne 

În schema actuală sunt prevăzute 

În urma unor măsuri organizatorice 

de simplificare a organizării muncii, 
propunem: 

Se reduce 

Rămân disponibili 30 de oameni. 


Direcţia a IV-a Măsuri contrainformative 
în obiectivele ce prezintă importanţă pentru 
apărarea ţării şi în alte obiective industriale 
de importanță deosebită 

În schema actuală sunt prevăzute 

În urma unor măsuri organizatorice 

de simplificare a organizării muncii, 

a reducerii unor atribuţii în sectoarele: 
agricultură, finanţe, bănci, precum şi 
trecerea unor atribuţiuni la aparatul regional, 
propunem: 

Se reduce 

Rămân disponibili 62 de oameni. 


Direcţia a V-a Contrainformaţii militare 


In schema actuală sunt prevăzute 
În urma unor măsuri 

465 posturi 
400 posturi 
65 posturi 


274 posturi 


282 posturi 


198 posturi 


152 posturi 
46 posturi 


299 posturi 


122 posturi 
177 posturi 


263 posturi 


de simplificare a organizării muncii 
şi în urma reducerii efectivelor 
Forţelor Armate și Trupelor M.A.I., 
propunem: 

Se reduce 

Rămân disponibili 111 oameni. 


Direcţia a VI-a Asigurarea securităţii statului 
în Transporturi 

În schema actuală sunt prevăzute 

În urma unor măsuri de simplificare a 
organizării muncii, propunem: 

Se reduce 

Rămân disponibili 47 oameni. 


Direcţia a VIII-a Anchete 

În schema actuală sunt prevăzute 

În urma unor măsuri de simplificare a 
organizării muncii şi datorită faptului 
că foştii funcționari ai aparatului de 
represiune au fost anchetați, propunem: 
Se reduce 

Rămân disponibili 150 de oameni. 


Serviciul Închisori interne 

În schema actuală sunt prevăzute 

Pentru aceleaşi motive ca și la Direcţia a VIII-a, 
propunem: 

Se reduce 

Rămân disponibili 157 de oameni. 


Direcţia a IX-a Paza guvernului 

În schema actuală sunt prevăzute 

În urma unor măsuri de simplificare a 
organizării muncii şi trecerea unor sarcini 

în competența altor compartimente de muncă, 
precum și datorită desființării unor obiective, 
propunem: 

Se reduce 

Rămân disponibili 244 de oameni. 

99 posturi 
164 posturi 


111 posturi 


51 posturi 
60 posturi 


285 posturi 


95 posturi 
190 posturi 


412 posturi 


181 posturi 
231 posturi 


832 posturi 


421 posturi 
411 posturi 


Direcţia Cadre 

În schema actuală sunt prevăzute 

În urma simplificării, organizării muncii 
şi reducerea efectivelor de securitate, 
miliție, trupe şi spate, propunem: 

Se reduce 

Rămân disponibili 41 oameni. 


Menţiuni: din 122 posturi, la securitate 
vor rămâne, 
iar la M.A.I. 


Direcţia Secretariat 

În schema actuală sunt prevăzute 

În urma măsurilor de simplificare a 
organizării muncii şi trecerea unor 
atribuţiuni la alte compartimente de muncă, 
propunem: 

Se reduce 

Rămân disponibili 34 de oameni. 


Serviciul „T“ Tehnică operativă 
În schema actuală sunt prevăzute 
În urma măsurilor de simplificare a 
organizării muncii, propunem: 

Se reduce 


Serviciul „B“ Contrainformaţii radio 
În schema actuală sunt prevăzute 
Având în vedere sarcinile trasate de 
Centrul de Coordonare de la Varșovia, 
propunem: 

Se măreşte cu 


Serviciile „H“, Cifru, „K“ şi Serviciul „C“ 
Evidenţa Operativă şi Serviciul Inspecţii 
În schemele actuale sunt prevăzute 
Propunem: 

Se reduce 

178 posturi 


122 posturi 
56 posturi 


90 posturi 
32 posturi 


92 posturi 


39 posturi 
53 posturi 


457 posturi 
351 posturi 
106 posturi 


168 posturi 


274 posturi 
106 posturi 


402 posturi 
362 posturi 
40 posturi 


Unităţi acoperite 


Aparat Central 

Direcţia a II-a Serviciul 12 Supraveghere Operativă 

În schema actuală sunt prevăzute 1 891 posturi 
Având în vedere numărul mare 

de funcționari ai misiunilor diplomatice 

capitaliste din București, precum şi numărul 

mare de străini care temporar vin în țară, 

propunem să rămână: 1 734 posturi 
Se reduce 157 posturi 
Menţionăm că acest serviciu faţă de propunerea 

noastră are un deficit de 779 lucrători de supraveghere 

operativă ce urmează să fie completat. 


Direcţia a VII-a 

În schema actuală sunt prevăzute 450 posturi 
Datorită faptului că unele sarcini de la 

alte direcţii au fost trecute la această 

direcție, propunem să rămână: 343 posturi 
Se reduce 107 posturi 


Serviciul „F“ Controlul secret al corespondenței 

În schema actuală sunt prevăzute 274 posturi 
Datorită măsurilor luate în ultimul timp, 

numărul corespondenţei cu străinătatea fiind 

în continuă creştere, propunem să rămână: 270 posturi 
Se reduce 4 posturi 


Aparat exterior 
Serviciul „F“ Controlul secret al corespondenței 
şi Serviciul VII Supraveghere operativă 


În schemele actuale sunt prevăzute 611 posturi 
Pentru aceleaşi motive ca și în aparatul central, 

propunem: 468 posturi 
Se reduce 143 posturi 


Rămân disponibili 77 oameni. 
În general, privind aparatul acoperit central 


şi regional în schemele actuale sunt prevăzute 3 226 posturi 
față de care propunem: 2 815 posturi 


86 


Se reduce 
Menţionăm că din aparatul acoperit lipsesc 
738 oameni ce urmează să fie completat. 


Aparatul exterior 


În schemele actuale ale Direcţiilor regionale 

şi exterioare, ale Direcţiilor a V-a, 
Contrainformaţii Militare, 

a VI-a Asigurarea securității de stat în transporturi, 
sunt prevăzute: 

Tot pentru aceleași motive ca şi la aparatul central, 
precum şi faptul că pe linia Serviciilor IV care 

se ocupă cu obiectivele industriale şi economice, 
atribuţiunile s-au restrâns. 

De asemenea, în raioane se va munci în viitor 

pe linii de probleme, desfiinţându-se sectoriștii, 
propunem: 

Se reduce 

Rămân disponibili 2 070 de oameni. 


Aparat de deservire 


Serviciul Financiar şi Direcţia Administrativă 
În schema actuală sunt prevăzute în centrală 

şi exterior 

Micşorându-se volumul de deservire și efectivele, 
propunem: 

Se reduce 

Rămân disponibili 1 124 oameni. 


Menţionăm că din cele 7 624 posturi prevăzute 


3 658 posturi sunt pentru securitate şi 3 966 pentru M.A.I. 


Întrucât Direcţia Generală a Trupelor M.A.I. va retrage 


411 posturi 


8 224 posturi 


5 328 posturi 
2 896 posturi 


9 219 posturi 


7 624 posturi 
1 595 posturi 


militarii în termen în număr de 2 179 prevăzuţi şi 1 600 existenți, 


ei vor fi înlocuiți cu sergenți reangajaţi în număr de 1 010. 


În concluzie 
In schemele actuale ale aparatului de securitate 
sunt prevăzute 

16 279 posturi 


În baza analizei făcute propunem: 11 340 posturi 
Se reduce 4 939 posturi 
Rămân disponibili 2 008 oameni. 


In schemele actuale de deservire a aparatului de securitate, 


Miliție şi trupe sunt prevăzute: 9 219 posturi 
Pentru securitate propunem: 3 658 
Pentru M.A.I. propunem: 3 966 
Total: 7 624 posturi 
Se reduce 1 595 posturi 


Rămân disponibili 1124 oameni. 


Deci, la securitate rămân disponibili 2 008 
lucrători operativi, iar la aparatul administrativ 
şi deservire 1 124 oameni. 


Menţionăm că paza securității până acum a fost 

asigurată cu ostași în termeni care în viitor 

vor fi înlocuiţi cu sergenţi reangajați. 

Ostași prevăzuţi în actualele scheme: 2 179 posturi 


Propunem sergenți reangajaţi: 1 010 posturi 


In concluzie în aparatul de securitate vor fi 


Aparat de securitate 11 340 posturi 
Administrativ şi deservire 3 658 posturi 
Pază 1 010 posturi 
Total general 16 008 posturi 


Considerăm că prin aceste scăderi de efective, menținând în aparat elementele cele 
mai calificate, munca se va îmbunătăţi şi vom putea face faţă sarcinilor ce se pun 
de către conducerea Partidului şi Guvernului. 

Rămâne ca o sarcină permanentă a conducerii securităţii statului de a se preocupa 
de îmbunătăţirea și simplificarea aparatului. 


A.M.R., fond 120, rola 416,c. 119-125. 

28. 


1956 mai 29. Proiect de organizare a Departamentului Securităţii Statului. 


Strict secret 
de importanţă deosebită 
Exemplarul nr. 2 


Regulamentul 
E, e cula inte bata sta 


Sub conducerea Partidului Muncitoresc Român şi a Comitetului său Central, clasa 
muncitoare, țărănimea muncitoare şi intelectualitatea progresistă din Republica 
Populară Română au dobândit în anii puterii populare succese mărețe în construirea 
bazelor societăţii socialiste. Realizarea programului trasat de cel de-al II-lea Congres 
al Partidului Muncitoresc Român cu privire la dezvoltarea continuă a economiei 
naționale şi ridicarea bunei stări materiale a oamenilor muncii, necesită din partea 
întregului popor eforturi sporite, în vederea consolidării orânduirii sociale și de stat, 
a propăşirii economice și culturale a țării. 

Una dintre sarcinile cele mai importante ale statului nostru o constituie întărirea 
regimului democrat-popular și apărarea Patriei împotriva planurilor agresive ale 
dușmanilor externi și interni. 

În vederea asigurării securităţii statului, conform prevederilor Constituţiei 
Republicii Populare Române se înființează .........cmceeeeeeeeeee . (cu drept de 
Minister) care se călăuzește în activitatea sa după legile Republicii Populare Române 
şi după Hotărârile şi dispoziţiunile Comitetului Central al Partidului Muncitoresc 
Român şi ale Consiliului de Miniştri. În limitele drepturilor sale............ eee 
elaborează ordine şi directive, efectuează controlul executării lor folosind în acest 
scop aparatul de care dispune. 

it la adică tei eiară îi revin următoarele sarcini principale: 

. Pe linia muncii de informaţii politice externe, organele securităţii statului 


* Spațiile punctate se regăsesc întocmai în textul original. Documentul reprezintă un proiect de 
organizare şi denumirile finale nu fuseseră încă adoptate (se oscila între Comitet al Securității Statului 
şi Departament al Securităţii Statului). Același document se regăsește şi în Arhivele Naţionale Istorice 
Centrale, fond C.C. al P.C.R. — Cancelarie, dosar nr. 53/1956, f. 81-87, într-o mapă specială destinată 
lui Gheorghiu-Dej. Data documentului a fost atribuită de noi după data adresei ce însoțea proiectul trimis 
prim-secretarului C.C. al P.M.R. 

țările capitaliste, şi în primul rând în S.U.A., Anglia, Franța, Germania Occidentală 
etc., precum și în centrele de emigranți, în scopul de a descoperi la timp intențiile 
agresive ale statelor capitaliste şi de a culege informaţii politice şi documentare, cu 
caracter tehnico-știinţific, economic și de apărare. 

. Sarcina centrală a organelor securităţii statului în domeniul muncii 
contrainformative o constituie lupta împotriva activităţii de spionaj, diversiune şi 
terorism — desfășurate de agentura serviciilor de informaţii capitaliste şi de duşmanii 
activi ai regimului democrat-popular. 

Organele securităţii statului apără reprezentanțele Republicii Populare Române 
din țările capitaliste împotriva pătrunderii în cadrul lor a agenţilor dușmanului și previn 
cazurile de trădare a Patriei, din partea cetăţenilor români aflaţi în străinătate. 

Desfăşoară o intensă activitate contrainformativă împotriva agenţilor spionajului 
capitalist care acționează sub acoperirea ambasadelor, legaţiilor şi misiunilor ce 
funcţionează în Republica Populară Română și a centrelor lor din străinătate. 

Organizează activitatea contrainformativă în vederea apărării Forţelor Armate ale 
Republicii Populare Române împotriva pătrunderii agenturii spionajului imperialist 
şi previn cazurile de trădare a Patriei în rândurile militarilor; de asemenea asigură 
securitatea în industria de apărare, în obiectivele de importanță deosebită, în indus- 
tria chimică, petroliferă, minieră, constructoare de maşini, conform tabelului anexat”. 

Previn pătrunderea elementelor dușmănoase în miliție şi în rândurile personalului 
administrativ de deservire a organelor securității. 

Avizează asupra accesului salariaţilor la documentele secrete şi efectuează verificarea 
specială a persoanelor ce pleacă în străinătate. Previn pierderile şi sustragerile de 
documente și obiecte secrete, precum şi cazurile de divulgare a secretului de stat în 
cadrul ministerelor, întreprinderilor şi instituţiilor Republicii Populare Române. 

Asigură paza şi securitatea conducătorilor Partidului Muncitoresc Român și ai 
Guvernului. 

Unul din mijloacele principale ale organelor securităţii, pentru îndeplinirea cu 
succes a sarcinilor operative ce le revin, îl constituie recrutarea și infiltrarea în centrele 
de spionaj inamice și în alte obiective a unei agenturi devotate, cinstite și capabile, 
care trebuie să facă obiectul unei atenţii deosebite și permanente atât din partea 
lucrătorilor cu munci de conducere, cât şi a tuturor celorlalți lucrători operativi ai 
organelor securității statului. 

Organele securității au dreptul să efectueze recrutarea agenturii din cadrul 
ministerelor, departamentelor, întreprinderilor și altor instituții, după necesitățile 
operative ale muncii. Se admite atragerea membrilor de partid pentru colaborarea 
secretă, în calitate de gazde ale caselor de întâlniri şi conspirative, rezidenți și în cazuri 
izolate, pentru îndeplinirea altor sarcini concrete, în raport de situația creată, cu 
asentimentul primului secretar al Comitetului regional sau raional de partid. 


* Nu se publică. 


90 


Observaţiuni: Se interzice atragerea la colaborarea secretă sau urmărirea 
informativă a persoanelor alese în organele de partid, organele puterii populare, U.T.M. 
şi cele sindicale. De asemenea, se interzice efectuarea oricăror chemări de cetăţeni 
sau legendări în numele organelor de Partid şi celor ale puterii populare. 

În afară de agentură, pentru efectuarea perchezițiilor secrete, ridicărilor de 
materiale de la elementele urmărite, precum și pentru controlul secret al corespon- 
denței, organele securității statului folosesc tehnica operativă şi supravegherea opera- 
tivă, în care scop dispun de un aparat acoperit şi de mijloacele tehnice necesare. 

Observaţiuni: În cazul când survine necesitatea materializării unor documente 
cu caracter dușmănos aflate în cadrul vreunei instituţii de stat, măsurile pentru foto- 
grafierea acestor documente vor fi efectuate cu aprobarea Comitetului Central al 
Partidului Muncitoresc Român sau a primilor secretari ai comitetelor regionale de Partid. 

Organele securităţii statului ţin evidența operativă a tuturor elementelor suspecte 
de spionaj, diversiune, terorism, sabotaj şi pentru alte forme de activitate dușmănoasă, 
îndreptată împotriva securităţii statului. 

Asigură păstrarea şi exploatarea arhivei fostelor organe de represiune și informații, 
a dosarelor de anchetă, acţiune informativă și altor dosare sau documente operative, 
precum și a dosarelor personale ale lucrătorilor operativi ai organelor securităţii. 

În baza aprobării procurorului, organele securității efectuează arestări, percheziții, 
precum și cercetarea crimelor cu caracter contrarevoluţionar, în condițiile unei stricte 
respectări a legalităţii populare. 

Cercetările ce se efectuează de către organele securității, se află sub controlul 
organelor procuraturii, care sunt obligate să urmărească în modul cel mai strict 
termenele de efectuare a anchetelor, calitatea lor, respectarea normelor de procedură 
penală şi să aibă o participare efectivă la aceste cercetări, în limita drepturilor acordate. 

În baza materialelor obţinute, organele securității statului trebuie să informeze în 
mod regulat şi obiectiv Comitetul Central al Partidului Muncitoresc Român și 
Guvernul Republicii Populare Române cu privire la: planurile şi intențiile statelor 
capitaliste, uneltirile serviciilor lor de spionaj și ale centrelor de emigranți din străină- 
tate, manifestările dușmănoase din interiorul ţării, precum și despre lipsurile ce pot duce 
la grave consecinţe în cadrul obiectivelor, instituţiilor şi departamentelor respective. 

Încadrarea organelor securităţii statului se va face în special cu membri ai Partidului 
Muncitoresc Român, punându-se accent deosebit asupra elementelor muncitoreşti și 
celor provenite din alte pături sociale apropiate, devotate întru totul cauzei partidului 
şi guvernului. Persoanele ce se încadrează în munca operativă a organelor securității 
statului trebuie să fie cel puţin absolvenţi ai școlilor medii, să posede un nivel politic 
dezvoltat, o suficientă experienţă a vieţii şi să fie înzestrați cu înalte însușiri morale. 
De regulă, acești lucrători trebuie să capete pregătirea necesară în cadrul școlilor sau 
cursurilor ce funcționează pe lângă organele respective. 

Lucrătorii organelor securității statului trebuie să fie în permanență educați în 
spiritul devotamentului față de Patrie și urii neîmpăcate față de dușmanii ei, în spiritul 

îndeplinirii conștiincioase a îndatoririlor profesionale ce le revin, a sincerităţii şi celei 
mai stricte obiectivități în aprecierea materialelor operative şi de anchetă. Ei trebuie 
să aibă şi un nivel politic ridicat, pentru a corespunde sarcinilor de mare cinste şi 
răspundere, încredințate de partid organelor securității. 

Întregului efectiv operativ, precum şi personalului administrativ, sanitar şi 
financiar ce ocupă funcțiuni ofițerești, prin ordinul .................. [i se acordă gradele 
ofiţereşti corespunzătoare și drepturile corpului ofițeresc al Forţelor Armate ale 
Republicii Populare Române. 

Pentru personalul de conducere al .................. gradul de general se conferă de 
către Consiliul de Miniştri al Republicii Populare Române conform normelor 
stabilite. 


Structura organizatorică a 


În ea PaRAGII VAI E 30 zuc bcta l a Dlaa ia „este condusă de ................ ; 
primul locţiitor şi locţiitorii săi. În conformitate cu Hotărârea Consiliului de Miniştri, 
pe lângă se cetati tata date de d i nlela se constituie un Colegiu cu drepturi de organ 
consultativ, în componenţa căruia intră ......cceeeeee. „„ locțiitorii săi şi şefii 
direcțiilor operative principale. 


Problemele cele mai importante din activitatea organelor securităţii statului se pun 
în discuţia Colegiului, care ia hotărârile necesare asupra problemelor dezbătute, 
concretizându-le ulterior în ordinele ..............cee.. : 

În cadrul aparatului central al... eee eeeeeesee se organizează 
următoarele direcții şi servicii: 


-Direcţia Secretariat 
-Direcția Cadre 
-Serviciul Inspecţii 


-Serviciul „H“ -Cifru 

-Direcţia 1 -Informaţii politice externe 

-Direcţia II-a -Contrainformaţii 

-Direcţia III-a -Lupta împotriva activității subversive a 
reacţiunii interne 

-Direcţia IV-a -Măsuri contrainformative în obiectivele ce 


prezintă importanță pentru apărarea țării şi 
în alte obiective industriale, de importanță 


deosebită 
-Direcţia V-a -Contrainformaţii militare 
-Direcţia VI-a - Asigurarea securității statului în transporturi 

-Direcţia VII-a - Supravegherea operativă și investigaţii 


-Direcţia VIII-a - Anchete 

-Direcţia IX-a -Paza Guvernului 

-Serviciul „K“ 

-Serviciul „IT“ -Tehnica operativă 

-Serviciul „B“ -Contrainformaţii radio 

-Serviciul „F“ -Controlul secret al corespondenţei 
-Serviciul „C“ -Evidenţa și arhiva 


-Serviciul închisori interne 
-Serviciul Financiar 
-Direcţia de aprovizionare şi gospodărire 


În teritoriu se creează Direcţii regionale, Servicii regionale, organele de securitate 
din transporturi, iar pe lângă marile unităţi militare — organele respective de 
contrainformaţii. 


A.M.., fond D.M.RU,, nr. inv. 7364, dosar nr. 12, f. 35-A3. 


29. 


1956. Structura organizatorică și atribuțiile Direcţiei Cadre. 
Direcţia Cadre 


1. Selecţionează, verifică şi duce munca de cunoaștere a cadrelor din aparatul 
central şi a cadrelor de conducere din regiuni. 

2. Organizează şi conduce pregătirea elevilor-ofiţeri și ofițerilor prin școli 
speciale şi cursuri profesionale fără scoaterea din muncă. 

3. Propune şi întocmeşte toate formele necesare privind mișcarea cadrelor: avansare 
în grad, avansare în funcţie, decorare, mutare, degradare, pensionare, concediere etc. 

4. Studiază și analizează starea disciplinară a cadrelor, felul în care se aplică 
pedepsele disciplinare şi face propuneri pentru îmbunătăţirea disciplinei militare. 

5. Apără ministerul de pătrunderea elementelor contrarevoluţionare, urmărind 
totodată descoperirea la timp a acelora care eventual au reușit să se strecoare în 
minister. 

6. Acordă grade militare până la plutonier reangajat inclusiv. 

7. Formează rezerva de cadre pentru funcţii de răspundere. 

8. Organizează anual notarea cadrelor. 

9. Întocmeşte sinteze, statistici privind compoziţia socială, pregătirea şcolară, 
apartenenţa politică etc. a cadrelor și raportează ministrului orice neajuns privind 
efectivul ministerului. 

10. Conduce, îndrumează și controlează munca serviciilor și secţiilor de cadre din 
regiuni. 


Structura organizatorică: 
Direcţia este condusă de un director ajutat de doi locţiitori. 


Serviciul 1. 
Se ocupă cu organul central şi regional de securitate și administrativ. 


Serviciul 2. 
Se ocupă cu decorarea, pensionarea și evidenţa cadrelor. Eliberează legitimații. 


Serviciul Învăţământ. 
Se ocupă cu pregătirea şi perfecţionarea cadrelor prin şcoli şi cursuri. 


Secţia Inspecţii. 
Execută inspecții speciale din ordinul șefului direcției. 


Biroul Secretariat. 
Indeplineșşte atribuţiunile secretariatului. 


A.M.., fond D.M.RU,, nr. inv. 7364, dosar nr. 12/1956, f. 960-961. 


30. 


1956. Structura organizatorică și atribuţiile Direcţiei 1 Informaţii externe 


Direcţia | 
Informații externe 


I. Atribuţiuni 

a) Descoperirea din timp a acțiunilor dușmănoase şi de spionaj din ţările 
imperialiste împotriva patriei noastre şi a lagărului socialist. 

Obţinerea de documente secrete cu caracter politic, economic și militar din lagărul 
imperialist. 

b) Pătrunderea în centrele de spionaj capitaliste, cu scopul descoperirii agenţilor 
trimişi de către aceste centre în țara noastră. 

Organizarea muncii informative pe bază de rezidențe în următoarele țări: S.U.A. 
Anglia, Germania Occidentală, Franţa, Italia, Belgia, Austria, Elveţia, Turcia, Grecia, 
Egipt, Israel şi Siria-Liban. 

c) Desfășurarea de acţiuni informativ-operative împotriva emigrației române din 
străinătate, cu scopul de a descompune organizaţiile şi grupările politico-reacționare, 
de a cunoaște din timp acțiunile lor dușmănoase împotriva R.P.R. şi de a convinge 
spre repatriere în țară elementele din această emigrație. 

d) Să obţină pe orice cale patente și informaţii cu caracter tehnico-știinţific din 
țările capitaliste. 

e) Asigură supravegherea operativă şi de apărare a coloniei românești şi a oficiilor 
diplomatice ale R.P.R. în străinătate. 

Prevenirea pătrunderii serviciilor de informaţii și contrainformaţii dușmane în 
rândurile coloniei românești și a reprezentanţilor R.P.R. 


II. Structura organizatorică 
Direcţia este condusă de un șef direcţie și 4 locţiitori şefi direcţie. 
Pentru îndeplinirea sarcinilor, Direcţia 1 este compusă dintr-un secretariat, două 
secţii: una cifru şi una avize şi pașapoarte, 10 servicii, un birou independent şi o rezervă 
a directorului. 


Serviciul Secretariat 

Asigură controlul asupra îndeplinirii sarcinilor trasate de către șeful direcției, 
întocmeşte sinteze asupra muncii direcției, ţine legătura cu M. A. E. și M.C.E. şi 
are în evidență fondurile băneşti. Se compune din 5 birouri. 

Biroul I. Primeşte, înregistrează, distribuie și ţine în evidenţă corespondenţele 
intrate, înregistrează și expediază corespondenţele ieșite. 

Biroul II. Asigură traducerea materialelor din și în limbi străine prin translatori. 

Biroul III. Execută lucrările de reproducere și fotografiere cerute şi face 
instructaj lucrătorilor operativi ce se pregătesc pentru munca din exterior. 

Biroul IV. Ţine legătura prin radio cu rezidenţele. 

Biroul V. Evidenţă, Arhivă și Cartotecă. 

Ține în evidenţă dosarele operative aflate în folosire şi efectuează căutări la 
cartotecă a persoanelor cerute de serviciile operative. 


Secţia „H“ — Cifru 
Cifrează toate materialele şi telegramele de la şi către rezidențe. 


Serviciul Cadre 
Face verificări, selecționări, studiază cadrele, cercetează abaterile și încălcările 
disciplinare în muncă a lucrătorilor şi înaintează propuneri corespunzătoare. 
Urmăreşte creșterea cadrelor și asigură pregătirea lor la învățământul profesional 
şi al limbilor străine, prin şcoli speciale și cursuri profesionale, fără a fi scoşi din muncă. 


Serviciul | 
Duce munca informativ-operativă în rândurile emigrației române din străinătate. 
Se compune din 3 birouri. 

Biroul I. Se ocupă cu munca informativ-operativă în rândurile emigranților români 
din Germania Occidentală și Austria. 

Biroul II. Se ocupă cu munca informativ-operativă în rândurile emigranților români 
din Franţa, Anglia, Italia şi S.U.A. 

Biroul III. Se ocupă cu folosirea informativă a bisericilor române din străinătate, 
cu scopul creării unei colonii de simpatizanți ai R.P.R. în jurul acestor biserici. 


Serviciul Il 
Duce munca informativ-operativă în Germania de Vest şi Austria. Se compune 
din 2 birouri. 
Biroul |. Se ocupă cu munca informativ-operativă din Germania de Vest. 
Biroul II. Se ocupă cu munca informativ-operativă din Austria. 


Serviciul III 
Duce munca informativ-operativă în S.U.A., Canada și Anglia. Se compune din 
2 birouri. 
Biroul I. Se ocupă cu munca informativ-operativă în S.U.A. și Canada. 
Biroul II. Se ocupă cu munca informativ-operativă în Anglia. 


Serviciul IV 
Duce munca informativ-operativă în Franţa, Italia și Belgia. Se compune din 3 
birouri. 
Biroul I. Se ocupă cu munca informativ-operativă în Franța. 
Biroul II. Se ocupă cu munca informativ-operativă în Italia. 
Biroul III. Se ocupă cu munca informativ-operativă în Belgia. 


Serviciul V 
Duce munca informativ-operativă în Turcia, Israel, Egipt şi Siria. Se compune din 
3 birouri. 
Biroul I. Duce munca informativ-operativă în Turcia (Istanbul şi Ankara). 
Biroul II. Se ocupă cu munca informativ-operativă în Israel. 
Biroul III. Se ocupă cu munca informativ-operativă în țările Arabe. 


Serviciul VI 
Se ocupă cu culegerea de informaţii în domeniul tehnico-științific din țările capitaliste. 


Serviciul VII 
Intocmește lucrări în baza sintetizării informaţiilor obținute prin agentură, 
buletine informative, rapoarte speciale şi presă. 


Serviciul VIII 
Duce munca informativ-operativă cu vechii colaboratori ai S.S.I. 

Biroul LX 
Previne pătrunderea în cadrul oficiilor R.P.R. a serviciilor de informaţii şi 
contrainformaţii capitaliste. 


Secţia „Avize şi Paşapoarte“ 
Primeşte toate cererile de intrare și ieşire din ţară, verifică persoanele solicitante, 
dă avize şi informează toate direcţiile informativ-operative interesate în aceste 
probleme. 


Serviciul X Administrativ 
Se compune din 2 birouri şi un cabinet medical. 
Biroul I. Se ocupă cu problemele financiare, sociale-gospodărești, casele de lucru 
şi paza unității. 
Biroul II. Se ocupă cu transportul auto, întreținerea uzinei şi diverse reparații. 


Cabinetul medical 
Asigură asistenţa medico-sanitară a cadrelor din direcţie şi şcoală. 


Rezerva directorului 
Se compune din cadrele ce sunt în pregătire pentru munca din exterior și a celor 


ce sunt chemaţi la instructaj. 


Şeful Direcţiei | 
General-maior Gavriliuc Mihai 


A.M.., fond D.M.RU,, nr. inv. 7364, dosar nr. 12/1956, f. 869-873. 


31. 


1956. Structura organizatorică și atribuţiile Direcţiei a II-a. 
Direcţia a II-a 


Atribuţiuni 
Duce muncă contrainformativă pentru descoperirea, demascarea și zădărnicirea 
activității serviciilor de spionaj imperialiste care uneltesc împotriva R.P.R., U.R.S.S. 
şi a altor ţări din lagărul socialist, atât de pe teritoriul ţării noastre cât şi pe teritoriul 
țărilor capitaliste. 

Urmărește informativ diplomaţii şi funcționarii reprezentanţelor diplomatice 
capitaliste acreditați în Republica Populară Română, pentru a identifica din rândul 
acestora spionii şi agentura ce o folosesc pe teritoriul republicii noastre şi a 
celorlalte țări din lagărul socialist. 

Lucrează informativ legăturile diplomaților şi ale funcţionarilor diplomatici, precum 
şi pe vizitatorii reprezentanţelor diplomatice capitaliste, cu scopul de a descoperi şi 
demasca agentura dușmanului din rândul acestora. 

Organizează urmărirea informativă a bazelor serviciilor de spionaj imperialiste 
ca repatriați, legăturile fugarilor, funcţionarii privilegiați ai fostelor societăţi și firme 
cu capital străin și alte asemenea categorii de elemente. 

Duce muncă informativ-operativă asupra comercianților, marinarilor străini şi a 
diverselor delegaţii ce vin în R.P.R. din statele capitaliste, cu scopul identificării din 
rândul acestora a spionilor și agenturii lor. 

Duce muncă de infiltrare a agenturii noastre în centrele de spionaj inamice din 
străinătate, în formațiunile contrarevoluţionare de emigranți și de preluare a canalelor 
ilegale ale acestora. 

Asigură ajutorul și controlul în munca serviciilor II din regiuni. 

În afară de agentura existentă în acţiunile concrete, recrutată din rândul cetățenilor 
români, recrutează agentură din rândul diplomaților și funcționarilor diplomatici, 
comercianților, marinarilor, precum şi din rândul diferiților delegaţi veniți din 
statele capitaliste; recrutează anumite elemente în străinătate care au legături cu 
serviciile de spionaj inamice şi cu formațiunile de emigranţi, ia măsuri speciale asupra 
ambasadelor și legațiilor, folosește în activitatea sa practică filajul și alte mijloace 
tehnice. 


Structura organizatorică 
Direcţia a II-a este condusă de un șef al direcţiei ajutat de doi locțiitori care răspund 
de activitatea direcţiei faţă de ministru. 


Serviciul | 

duce munca contrainformativă împotriva serviciului de spionaj american şi 
argentinian. 

Biroul 1 — se ocupă cu urmărirea informativ-operativă a diplomaților americani 
şi argentinieni acreditaţi în Republica Populară Română, duce acţiune informativă 
asupra legăturilor lor din ţară. Recrutează agentură din rândul diplomaților şi 
funcționarilor diplomatici. la unele măsuri speciale asupra legaţiilor S.U.A. şi 
Argentinei. Sprijină şi controlează munca serviciilor III din regiuni în problema 
vizitatorilor legaţiilor americană și argentiniană şi a legăturilor diplomaților respectivi. 

Biroul 2 — organizează urmărirea informativă a bazelor serviciilor de spionaj 
american şi argentinian, în scopul descoperirii și demascării agenturii din rândul 
acestora. 

Duce munca de infiltrare a agenturii noastre în centrele americane și argentiniene 
de spionaj din străinătate, în formațiunile contrarevoluţionare de emigranţi ce au 
legături cu spionajul american şi preia canalele ilegale de legătură ale acestora. 

Recrutează în străinătate elemente ce au legături cu spionajul american și argentinian. 

Asigură controlul și ajutorul serviciilor II din regiuni. 


Serviciul Il 

duce munca contrainformativă împotriva serviciului de spionaj englez. 

Biroul 1 — se ocupă cu urmărirea informativ-operativă a diplomaților englezi 
acreditați în Republica Populară Română, duce acţiune informativă asupra legăturilor 
lor din ţară. Recrutează agentură din rândul diplomaților și funcţionarilor diplomatici. 
la unele măsuri speciale asupra Legaţiei engleze. Sprijină şi controlează munca 
serviciilor II din regiuni în problema vizitatorilor Legaţiei engleze şi a legăturilor 
diplomaților respectivi. 

Biroul 2 — organizează urmărirea informativă a bazelor serviciului de spionaj 
englez, în scopul descoperirii și demascării agenturii din rândul acestora. 

Duce munca de infiltrare a agenturii noastre în centrele de spionaj engleze din 
străinătate, în formațiunile contrarevoluţionare de emigranţi ce au legături cu 
spionajul englez și preia canalele ilegale de legătură ale acestora. 

Recrutează în străinătate elemente ce au legături cu spionajul englez. 

Asigură controlul și ajutorul serviciilor II din regiuni. 


Serviciul III 

duce muncă contrainformativă împotriva serviciilor de spionaj francez, elvețian, 
belgian, danez și finlandez. 

Biroul 1 — se ocupă cu urmărirea informativ-operativă a diplomaților francezi şi 
ai celorlalte state enumerate mai sus, acreditați în Republica Populară Română, duce 
acțiune informativă asupra legăturilor lor din ţară. Recrutează agentură din rândul 
diplomaților şi funcționarilor diplomatici. la unele măsuri speciale asupra legațiilor 
franceză, elveţiană etc., sprijină şi controlează munca serviciilor II din regiuni în 
problema vizitatorilor legaţiilor mai sus-menţionate şi a diplomaților respectivi. 

Biroul 2 — organizează urmărirea informativă a bazelor serviciilor de spionaj 
francez şi elvețian, în scopul descoperirii și demascării agenturii din rândul acestora. 

Duce munca de infiltrare a agenturii noastre în centrele de spionaj respective din 
străinătate, în formațiunile contrarevoluţionare de emigranţi ce au legături cu 
serviciile de spionaj francez şi elveţian şi preia canalele ilegale de legătură ale acestora. 

Recrutează în străinătate elemente ce au legături cu spionajul francez şi elveţian. 

Asigură controlul și ajutorul serviciilor II din regiuni. 


Serviciul IV 
duce muncă contrainformativă împotriva serviciului de spionaj italian. 

Biroul 1 — se ocupă cu urmărirea informativ-operativă a diplomaților italieni 
acreditați în Republica Populară Română, duce acţiune informativă asupra legăturilor 
lor din ţară. Recrutează agentură din rândul diplomaților și funcţionarilor diplomatici. 
la unele măsuri speciale asupra Legaţiei Italiei. 

Sprijină şi controlează munca serviciilor II din regiuni în problema vizitatorilor 
Legaţiei italiene şi a legăturilor diplomaților. 

Biroul 2 — organizează urmărirea informativă a bazelor serviciului de spionaj 
italian, în scopul descoperirii şi demascării agenturii din rândul acestora. 

Duce munca de infiltrare a agenturii noastre în centrele de spionaj italiene din 
străinătate, în formațiunile contrarevoluţionare de emigranţi ce au legături cu 
spionajul italian şi preia canalele ilegale de legătură ale acestora. 

Recrutează în străinătate elemente ce au legături cu spionajul italian. 

Asigură controlul și ajutorul serviciilor II din regiuni. 


Serviciul V 

duce muncă contrainformativă împotriva serviciului de spionaj austriac şi al 
Germaniei Occidentale. 

Biroul 1 — se ocupă cu urmărirea informativ-operativă a diplomaților austrieci 
acreditați în Republica Populară Română, duce acţiune informativă asupra legăturilor 
lor din ţară. Recrutează agentură din rândul diplomaților și funcţionarilor diplomatici. 
Ia unele măsuri speciale asupra Legaţiei austriece. 

Sprijină şi controlează munca serviciilor II din regiuni în problema vizitatorilor 
Legaţiei austriece și a legăturilor diplomaților respectivi. 

Organizează urmărirea informativă a bazelor serviciului de spionaj austriac în 
scopul descoperirii şi demascării agenturii din rândul acestora. 

Duce munca de infiltrare a agenturii noastre în centrele austriece de spionaj din 
străinătate, în formațiunile contrarevoluţionare de emigranţi ce au legături cu 
spionajul austriac şi preia canalele ilegale de legătură ale acestora. 

Recrutează în străinătate elemente ce au legături cu spionajul austriac. 

Asigură controlul şi ajutorul serviciilor II din regiuni. 

Biroul 2 — organizează urmărirea informativă a bazelor serviciului de spionaj al 
Germaniei Occidentale, în scopul descoperirii şi demascării agenturii din rândul 
acestora. Preia şi foloseşte canalele lui de legătură cu străinătatea și organizează 
combinaţii informativ-operative cu scopul de a pătrunde în centrele spionajului 
Germaniei Occidentale. Controlează și sprijină serviciile II din regiuni pe această linie. 


Serviciul VI 
duce muncă contrainformativă împotriva serviciului de spionaj al statului Israel. 
Biroul 1 — se ocupă cu urmărirea informativ-operativă a diplomaților statului Israel 
acreditați în Republica Populară Română, duce acţiune informativă asupra legăturilor 
lor din ţară. 

Recrutează agentură din rândul diplomaților şi funcționarilor diplomatici. la unele 
măsuri speciale asupra Legaţiei statului Israel. 

Sprijină şi controlează munca serviciilor II din regiuni în problema vizitatorilor 
Legaţiei statului Israel şi a legăturilor diplomaților respectivi. 

Biroul 2 — organizează urmărirea informativă a bazelor serviciului de spionaj al 
statului Israel, în scopul descoperirii şi demascării agenturii din rândul acestora. 

Duce munca de infiltrare a agenturii noastre în centrele de spionaj israeliene din 
străinătate, în formațiunile contrarevoluţionare de emigranţi ce au legături cu 
spionajul statului Israel și preia canalele ilegale de legătură ale acestora. 

Recrutează în străinătate elemente ce au legături cu spionajul israelian. 

Asigură controlul și ajutorul serviciilor II din regiuni. 


Serviciul VII 

duce muncă contrainformativă împotriva serviciilor de spionaj ale statelor din 
Orientul Apropiat. 

Biroul 1 — se ocupă cu urmărirea informativ-operativă a diplomaților turci şi 
egipteni, acreditaţi în Republica Populară Română, duce acţiune informativă asupra 
legăturilor lor din ţară. Recrutează agentură din rândul diplomaților și funcționarilor 
diplomatici. la unele măsuri speciale asupra legaţiilor statelor respective. Sprijină şi 
controlează munca serviciilor II din regiuni în problema vizitatorilor legaţiilor acestor 
state și a legăturilor diplomaților respectivi. 

Biroul 2 — organizează urmărirea informativă a bazelor serviciilor de spionaj ale 
statelor din Orientul Apropiat, în scopul descoperirii și demascării agenturii din rândul 
acestora. 

Duce munca de infiltrare a agenturii noastre în centrele de spionaj respective din 
străinătate, în formațiunile contrarevoluţionare de emigranţi ce au legături cu acele 
servicii de spionaj şi preia canalele ilegale de legătură ale acestora. 

Recrutează în străinătate elemente ce au legături cu spionajul turc, egiptean etc. 

Asigură controlul și ajutorul serviciilor II din regiuni. 

Biroul 3 — organizează urmărirea informativă a persoanelor suspecte de spionaj 
din rândul emigrației grecești și a cetăţenilor greci din Republica Populară Română. 

Duce munca de infiltrare a agenturii noastre în centrele spionajului grec din 
străinătate, în formațiunile contrarevoluţionare de emigranţi ce au legături cu 
spionajul grec şi preia canalele ilegale de legătură ale acestora. 

Recrutează în străinătate elemente ce au legături cu spionajul grec. 

Asigură controlul și ajutorul serviciilor II din regiuni. 


Serviciul VIII 
urmăreşte informativ cetăţenii statelor capitaliste suspecți de spionaj, care vin cu 
interese oficiale temporar în Republica Populară Română. Recrutează agentură din 
rândul acestora. 

Duce muncă informativă pentru descoperirea elementelor suspecte de spionaj, care 
iau legătura cu diplomaţii sau cu cetăţenii statelor capitaliste la Country-Club, în 
diferite restaurante şi hoteluri speciale destinate pentru străini. 

Duce muncă informativă în rândul unor elemente dușmănoase, suspecte de spionaj 
din cadrul M.C.E. 


Serviciul IX 

se ocupă cu urmărirea pe ţară a agenților serviciilor de spionaj capitaliste 
strecuraţi clandestin pe teritoriul țării, precum şi cu urmărirea pe ţară a fugarilor care 
uneltesc (fugari semnalați că sunt pe teritoriul ţării unde desfășoară activitate 
criminală, elemente semnalate că sunt pregătite pentru a veni în ţară cu misiuni de 
spionaj sau diversiune, fugari despre care posedăm date că au fost recrutați de serviciile 
de spionaj sau care fac parte din conducerea grupărilor contrarevoluţionare). 

Desfăşoară muncă informativ-operativă împotriva centrelor de spionaj și a 
organizaţiilor de emigranţi care acționează împotriva Republicii Populare Române. 

Întocmește cartoteca tuturor fugarilor. 

Serviciul are 3 birouri: 

Biroul 1 — se ocupă cu urmărirea pe ţară a agenţilor serviciilor de spionaj din 
S.U.A., Anglia şi dominioane, Germania Occidentală şi Austria, precum şi urmărirea 
pe ţară a fugarilor care uneltesc împotriva statului nostru și au legături cu una din 
țările respective. 

Duce muncă informativ-operativă împotriva centrelor de spionaj ale S.U.A., 
Angliei, Germaniei Occidentale şi Austriei care acţionează împotriva Republicii 
Populare Române şi a organizaţilor de emigranți români din aceste ţări şi coloniile 
lor. 

Sprijină regiunile Ministerului Afacerilor Interne pentru organizarea şi desfășurarea 
urmăririi fugarilor ce au legături sau se găsesc pe raza regiunilor. 

Biroul 2 — are aceleași sarcini ca și la Biroul 1, raportat asupra tuturor țărilor 
capitaliste cu excepţia S.U.A., Anglia și dominioane, Germania Occidentală și Austria, 
cu care se ocupă Biroul 1. 

Biroul 3 — întocmește formele de urmărire pe ţară asupra tuturor elementelor aflate 
în străinătate şi cunoscute că uneltesc împotriva Republicii Populare Române. Ține 
evidenţa şi cartoteca tuturor fugarilor, a centrelor de spionaj, a agenţilor acestor centre, 
precum și cartoteca repatriaţilor. 


Serviciul X 
duce munca contrainformativă în rândul emigranților din U.R.S.S. şi ţările de 
democraţie populară suspectaţi de colaborare cu serviciile de spionaj imperialiste, 
în rândul foştilor funcționari ai organelor burgheze de spionaj și contraspionaj şi 
foştilor diplomaţi ai României. 

Biroul 1 — duce muncă informativă în rândul alb-gardiștilor precum și în rândul 
altor emigranţi din U.R.S.S. şi ţările de democraţie populară suspectați de colaborare 
cu serviciile de spionaj capitaliste. 

Biroul 2 — duce muncă informativă în rândul foștilor funcționari ai organelor 
burgheze de spionaj şi contraspionaj, în rândul fostei lor agenturi, în rândul foştilor 
diplomați ai României. 


Serviciul XI 

duce munca contrainformativă împotriva centrelor de spionaj inamice și împotriva 
formațiunilor contrarevoluţionare de emigranți din străinătate. 

Biroul 1 — pregătește, scoate și infiltrează agentura noastră în centrele americane, 
engleze, franceze, italiene de spionaj și în organizațiile de emigranţi în slujba acestor 
centre ce duc activitate împotriva Republicii Populare Române. 

Biroul 2 — pregătește, scoate și infiltrează agentura noastră în centrele de spionaj 
ale Germaniei Occidentale şi Austriei și în organizaţiile de emigranți în slujba acestor 
centre. 

Biroul 3 — pregătește, scoate și infiltrează agentura noastră în centrele de spionaj 
turce și ale altor țări din Orientul Apropiat şi în organizațiile de emigranţi în slujba 
acestor centre. 


Serviciul XII 

din însărcinarea serviciilor operative ale direcţiei, efectuează supravegherea 
operativă asupra diplomaților și a reprezentanţelor diplomatice capitaliste acreditate 
în Republica Populară Română. 

Descoperă elementele care au legături cu diplomaţii reprezentanţelor capitaliste, 
căsuţele poştale utilizate de diplomaţi și agentura lor în activitatea de spionaj. 

Serviciul se compune din patru secţii de supraveghere operativă, un birou tehnic, 
un birou administrativ şi o companie de milițieni. 


Secţia Secretariat 

Primeşte, înregistrează, distribuie şi ţine evidenţa corespondenţei intrate; 
înregistrează și expediază corespondenţa ieșită. 

ține evidenţa prin cartotecă a suspecților urmăriţi de direcţie. 

Asigură controlul asupra îndeplinirii sarcinilor trasate serviciilor de către șeful 
Direcţiei. 

Întocmește sinteze asupra muncii direcției. 

Distribuie şi ţine evidenţa fondurilor bănești, a mobilierului pentru casele 
conspirative şi a altor valori materiale; îndeplinește sarcinile administrative și de 
gospodărie. 


A.M.., fond D.M.RU,, nr. inv. 7364, dosar nr. 12/1956, f. 887-896. 

32. 


1956. Structura organizatorică şi atribuţiile Direcţiei a III-a. 
Direcţia a III-a 


1. Duce lupta împotriva acțiunilor teroriste, a grupurilor dușmănoase și naţionaliste, 
precum și împotriva activităţii reacționare a clericilor și sectanţilor. 

— Organizează urmărirea informativă activă a legionarilor, a foştilor conducători 
ai partidelor burgheze, a elementelor naționaliste, a clerului reacționar şi sectanților; 
descoperă şi foloseşte în scopuri operative canalele lor de legătură cu centrele de 
emigranți, naționaliști și religioase din străinătate, care desfășoară activitate 
contrarevoluționară împotriva Republicii Populare Române. 

— În acest scop creează agentură şi efectuează alte măsuri operative. 

— Duce muncă de control și acordă ajutor practic regiunilor de securitate în toate 
problemele direcției. 

2. În baza probelor obţinute, face propuneri conducerii Ministerului Afacerilor 
Interne cu privire la arestarea elementelor a căror activitate dușmănoasă este 
dovedită. 

3. Direcţia este condusă de un şef de direcţie şi de locţiitorii săi. 

— Șeful direcţiei răspunde de activitatea direcţiei în faţa ministrului Afacerilor 
Interne și locţiitorilor săi. 

— Pe linie operativă, întreaga activitate a Direcţiei a III-a se împarte pe şase servicii: 


Serviciul | 
Efectuează urmărirea informativă a legionarilor şi a centrelor acestora din străinătate. 
Biroul 1 — descoperă, urmărește informativ și lhchidează verigile de conducere 
ce acționează în străinătate 
Biroul 2 — duce muncă de control și acordă ajutor practic regiunilor în problema 
legionară. 


Serviciul Il 

Descoperă, urmăreşte informativ şi lichidează activitatea subversivă în rândurile 
foştilor membri ai partidelor burghezo-moșierești, troțkiştilor, membrilor P.S.D., 
francmasonilor, chiaburilor, foștilor mari capitaliști şi naționaliștilor burghezi; se ocupă 
cu depistarea legăturilor acestora cu centrele din străinătate. 

Biroul 1 — descoperă activitatea subversivă a foştilor membri ai PN.Ţ., P.N.L, 
P.S.D. și a troțkiștilor. 

Biroul 2 — descoperă activitatea subversivă a chiaburilor, moșierilor, marilor 
capitalişti, precum şi a altor organizații subversive şi mistice. 

Biroul 3 — descoperă şi lichidează activitatea de subminare a naționaliștilor. 
— In afară de aceasta, fiecare din birourile menţionate controlează şi acordă ajutor 
regiunilor pe linia problemelor lor. 


Serviciul III 
Se ocupă cu descoperirea şi urmărirea informativă a elementelor ce difuzează 
manifeste dușmănoase şi documente anonime, în scopul lichidării activităţii lor de 
subminare. 


Biroul 1 — descoperă și lichidează autorii manifestelor adresate organelor 
centrale. 

Biroul 2 — duce muncă de control şi acordă ajutor practic regiunilor în urmărirea 
autorilor de manifeste și documente anonime. 


Serviciul IV 

Efectuează munca în vederea descoperirii şi lichidării grupărilor dușmănoase şi 
a elementelor care desfășoară activitatea lor de subminare împotriva regimului 
democrat din R.P.R. sub masca cultelor şi sectelor. 

Biroul 1 — descoperă activitatea duşmănoasă dusă de elementele reacționare din 
rândurile clerului ortodox. 

Biroul 2 — descoperă activitatea duşmănoasă dusă de elementele reacționare din 
rândurile clerului catolic. 

Biroul 3 — descoperă activitatea dușmănoasă dusă de sectanţi și clerul protestant. 

— În afară de aceasta, fiecare din birourile menţionate controlează și acordă ajutor 
regiunilor pe linia problemelor lor. 


Serviciul V 

Duce lupta împotriva acţiunilor teroriste îndreptate împotriva activului de partid 
şi a activului organelor populare; descoperă grupurile ilegale, precum și activitatea 
subversivă desfășurată de ofițerii deblocaţi și funcţionarii fostelor organe de 
represiune. 

Biroul 1 — duce lupta împotriva elementelor teroriste. 

Biroul 2 — efectuează urmărirea elementelor din bande şi a fugarilor. 

Biroul 3 — descoperă și lichidează activitatea dușmănoasă din rândurile deblocaților 
şi funcționarilor fostelor organe de represiune. 

— În afară de aceasta, fiecare din birourile menţionate controlează și acordă ajutor 
practic regiunilor pe linia problemelor lor. 


Serviciul VI 
Descoperă, urmăreşte informativ şi ia măsuri în vederea lichidării activității 
criminale desfășurată de elementele dușmănoase în rândurile intelectualității, 
tineretului studios, a lucrătorilor artei şi culturii. 

Biroul 1 — descoperă activitatea duşmănoasă dusă de elementele ce lucrează în 
organele de artă, cultură şi învățământ. 

Biroul 2 — descoperă activitatea dușmănoasă dusă în rândurile tineretului. 

Biroul 3 — descoperă activitatea duşmănoasă dusă de elementele ce lucrează în 
organele sănătăţii și justiţiei. 

— În afară de aceasta, fiecare din birourile menţionate controlează și acordă ajutor 
practic regiunilor pe linia problemelor lor. 


Biroul Secretariat 

— Primește, înregistrează şi distribuie corespondența intrată la direcţie. 

— Înregistrează și trimite spre expediere registraturii generale, corespondenţa ieşită. 

— Urmăreşte îndeplinirea anumitor lucrări speciale transmise serviciilor în baza 
rezoluțiilor șefului direcției şi a locţiitorilor săi. 

— Întocmeşte diferite lucrări (sinteze, buletine, statistici) cerute de şeful direcţiei 
sau locțiitorii săi. 

— ţine evidenţa și distribuie materialele și rechizitele de cancelarie. 


A.M.., fond D.M.RU,, nr. inv. 7364, dosar nr. 12/1956, f. 897-901. 


33. 


1956. Structura organizatorică și atribuţiile Direcţiei a IV-a. 
Strict secret 
9 mai 1956 


Atribuţiunile și structura organizatorică 
a Direcţiei a IV-a 


Direcţia a IV-a își desfăşoară activitatea pe baza hotărârilor partidului şi 
guvernului, a ordinelor şi directivelor Ministerului Afacerilor Interne. 


I. Atribuţiuni 
1. Organizarea muncii contrainformative în vederea descoperii și curmării 
activităţii de spionaj, subminare, diversiune, sabotaj şi altor activități dușmănoase a 
serviciilor de informaţii capitaliste şi a reacţiunii interne în industria de apărare şi 
în alte sectoare importante ale industriei cât şi la cele mai importante depozite ale 
rezervelor de stat industriale și alimentare precum şi ale colectărilor. 

2. Asigurarea controlului asupra păstrării secretului de stat în ministerele, 
întreprinderile și instituţiile Republicii Populare Române. 

Descoperirea şi curmarea activităţii agenţilor serviciilor de informaţii capitaliste 
şi altor persoane care încearcă să sustragă documente și produse secrete sau alte date 
ce constituie secrete de stat. 

3. Conduce şi controlează prin șefii direcților regionale munca organelor regionale 
pe linie de IV. 


II. Drepturi şi îndatoriri 

a. Să creeze o agentură de calitate pentru prevenirea, descoperirea și curmarea 
activităţii de spionaj, subminare, diversiune, sabotaj precum și alte activități 
contrarevoluționare în obiectivele deservite. 

b. În caz de necesitate operativă are dreptul să atragă membrii P.M.R. la 
îndeplinirea unor sarcini operative secrete, mai ales în obiectivele industriale de 
importanţă deosebită, în institutele și laboratoarele de cercetări ştiinţifice. 

Se permite, de asemenea, folosirea membrilor P.M.R. în calitate de colaboratori 
secreţi ai organelor securității statului ca gazde pentru case de întâlniri și rezidenți. 

c. Direcţia IV este obligată să sintetizeze materialele privitoare la formele şi 
metodele activităţii dușmănoase din obiectivele cele mai importante și pe baza acestora 
să orienteze organele exterioare pentru îmbunătăţirea muncii lor. 

d. Să controleze modul cum se păstrează secretul de stat la ministere, departamente, 
întreprinderi și instituţii şi să facă propuneri concrete în vederea îmbunătățirii acesteia. 


III. Structura organizatorică 

Direcţia IV face parte din Ministerul Afacerilor Interne. 

Ea este condusă de un şef al direcţiei şi doi locţiitori care răspund de activitatea 
lor faţă de conducerea Ministerului Afacerilor Interne. 

Problemele urmărite sunt împărțite pe cinci servicii şi două secţii, fiecare având 
următoarele birouri: 

— Serviciul 1 — 3 birouri 

— Serviciul II — 3 birouri 

— Serviciul III — 2 birouri 

— Serviciul IV — 2 birouri 

— Serviciul V — 2 birouri 

— Secţia Secretariat 

— Secţia Translatori 


Serviciul | 
organizează munca contrainformativă şi duce lupta împotriva reacţiunii interne 
în industriile petroliferă, carboniferă şi în industria extracţiei metalelor neferoase și 
rare. 

Serviciul 1 are 3 birouri cu următoarele sarcini: 

Biroul 1 — organizează munca informativ-operativă în industria petroliferă. 

Biroul 2 — organizează munca informativ-operativă în industria carboniferă şi în 
industria extracţiei metalelor neferoase. 

Biroul 3 — acordă ajutor și controlează activitatea organelor M.A.I. din industria 
metalelor rare. 


Serviciul Il 

organizează munca contrainformativă şi duce lupta împotriva reacţiunii interne 
în industriile de apărare, metalurgică, chimică precum și în sectoarele de energie 
electrică, poştă și telecomunicaţii. 

Serviciul II are 3 birouri cu următoarele sarcini: 

Biroul 1 — organizează munca informativ-operativă în industria de apărare şi 
metalurgică. 

Biroul 2 — organizează munca informativ-operativă în industria chimică. 

Biroul 3 — organizează munca informativ-operativă în industria energetică, 
electrotehnică și în sectorul poștei și telecomunicațiilor. 


Serviciul III 

organizează munca contrainformativă şi duce lupta contra reacţiunii interne în 
obiectivele importante ale industriei construcţiilor, materialelor de construcții, 
uşoară, alimentară şi lemnului (specificate într-un tabel special) precum şi în 
depozitele mari de produse industriale și alimentare ale rezervelor de stat şi 
Ministerului Colectărilor. 

Serviciul III are 2 birouri cu următoarele sarcini: 

Biroul 1 — organizează munca informativ-operativă în obiectivele cele mai 
importante ale industriei construcțiilor și a materialelor de construcții. 

Biroul 2 — organizează munca informativ-operativă în obiectivele cele mai 
importante ale industriei alimentare, ușoară și lemnului precum și în depozitele mari 
de produse industriale şi alimentare ale rezervelor de stat şi Ministerului Colectărilor; 
de asemenea, în Institutul de seruri și vaccinuri „Pasteur“ al Ministerului Agriculturii. 


Serviciul IV 
organizează munca contrainformativă în vederea prevenirii pătrunderii agenturii 
serviciilor de informaţii capitaliste la documentele și producția secretă din obiectivele 
Institutului de Fizică al Academiei de Științe a R.P.R. 


Serviciul IV are 2 birouri cu următoarele sarcini: 

Biroul 1 — organizează munca informativ-operativă, controlează și verifică 
activitatea biroului special din obiectiv în ceea ce priveşte respectarea regimului de 
apărarea secretului de stat. 

Efectuează cercetarea tuturor cazurilor de sustragere sau pierdere a documentelor 
și producţiei secrete precum şi altor cazuri legate de divulgarea secretului de stat. 

Biroul 2 — efectuează verificarea specială a persoanelor care necesită aviz pentru 
muncile secrete în obiectiv; întocmește formele de avizare. 


Serviciul V 

avizează pentru acces la muncile şi documentele secrete de stat şi controlează 
modul în care se păstrează secretul de stat. 

Serviciul se compune din 2 birouri care efectuează verificarea specială a celor 
propuși a avea acces la documentele și muncile secrete de stat. Controlează munca 
birourilor speciale din ministere, instituţii şi întreprinderi din punct de vedere al 
respectării regimului de păstrare a secretului de stat și al instrucțiunilor Consiliului 
de Miniştri cu privire la munca birourilor speciale și manipularea documentelor secrete 
de stat. Ţine evidența persoanelor care au fost avizate a avea acces la documentele 
şi muncile secrete de stat. Efectuează cercetarea tuturor cazurilor de sustragere sau 
pierdere a documentelor şi produselor secrete precum și altor cazuri legate de 
divulgarea secretului de stat. 

Serviciul V poate recruta agenţi în cazuri excepţionale în rândul persoanelor cu 
acces la documentele și muncile secrete în vederea prevenirii divulgării, sustragerii 
sau pierderii documentelor şi produselor secrete de stat. 

Efectuează verificarea specială, dă avize şi ţine evidenţa persoanelor care au fost 
aprobate pentru a filma și fotografia în obiectivele de importanță deosebită și de 
apărare, conform tabelului special aprobat de Consiliul de Miniştri. 


Secţia Secretariat 

— Primeşte, înregistrează și distribuie corespondenţa sosită pentru direcţie; 

— Înregistrează şi trimite spre expediere registraturii generale corespondența ieșită; 

— Urmăreşte executarea anumitor lucrări speciale date serviciilor, pe baza 
rezoluțiilor conducerii ministerului, șefului direcției şi locţiitorilor săi; 

— Întocmeşte diferite lucrări (buletine, sinteze, statistici) cerute de şeful direcţiei 
şi de locțiitorii săi; 

— Organizează serviciul de zi pe direcţie; 

— "Ține evidenţa și distribuie materiale şi rechizite. 


Iosif Breban 


A.M.., fond D.M.RU,, nr. inv. 7364, dosar nr. 12/1956, f. 902-906. 

34. 


1956. Structura organizatorică și atribuțiile Direcţiei a VII-a — Operativă. 
Direcţia a VII-a — Operativă 
Atribuţiuni 


— Efectuează filarea elementelor cerute de direcţiunile din Ministerul Afacerilor 
Interne; 

— La cererea direcțiunilor efectuează identificări şi investigaţii; 

— Efectuează misiuni speciale, percheziții secrete, sustrageri de materiale etc. şi 
întocmeşte formele necesare acestor acțiuni; 

— Cu aprobarea ministrului Afacerilor Interne sau a adjunctului său, efectuează 
reţineri, arestări și percheziţii şi întocmește formele necesare; 

— Prin reţeaua informativă şi de identificare existentă în obiectivele deservite, 
descoperă persoanele suspecte de activitate duşmănoasă, iar materialele obţinute le 
îndrumează direcţiunilor respective din Ministerul Afacerilor Interne. 


Drepturi şi îndatoriri 


— Direcțiunea Operativă conduce și controlează prin şefii direcțiunilor regionale 
munca secţiilor „operative“; 

Direcţiunea Operativă are următoarele drepturi şi îndatoriri: 

— Să fileze orice persoană care interesează Ministerul Afacerilor Interne, să facă 
investigaţii pe întreg teritoriul Republicii Populare Române, să reţină orice persoană 
suspectată de organele Ministerului Afacerilor Interne, cu excepția membrilor C.C. 
al PM.R. şi ai Guvernului, diplomaților, a acelora care au imunitate parlamentară şi 
juridică, pentru care este necesară aprobarea ministrului Afacerilor Interne. 

— Să suspende orice lucrare de filaj atunci când este pericol de deconspirare sau 
alte motive care ar dăuna lucrării. 

— Să organizeze diverse case în interesul lucrărilor de filaj. 

— Să recruteze în calitate de informatori orice persoană, cu excepţia membrilor 
C.C. al P.M.R., membrilor Consiliului de Miniștri, deputaţilor Marii Adunări 
Naţionale, membrilor din conducerea organelor conducătoare ale partidului și 
funcţionarilor partidului. 

— Să reţină elementele dușmănoase întâlnite în acţiunile de teren, de exemplu: 
gazde, tăinuitori, martori mincinoși care împiedică prinderea elementelor urmărite 
de Ministerul Afacerilor Interne sau de alte organe. 

— Să reţină timp de 24 de ore persoanele care ar putea ajuta la descoperirea și 
prinderea elementelor urmărite de organele Ministerului Afacerilor Interne. 

— Să reţină și să percheziționeze orice persoană găsită în flagrant delict. 

— Să legitimeze orice persoană. 

— Să ceară concursul Miliției, Grănicerilor şi tuturor organelor de stat în munca 
operativă. 

— Să facă percheziţii secrete și sustrageri de materiale la persoanele aflate în 
obiectivele Ministerului Afacerilor Interne. 

— Personalul direcţiunii are dreptul să poarte orice fel de uniformă, să se 
machieze, să se travestească, să se folosească de legitimaţii de acoperire, nume 
conspirative, indicative în cazul când nevoile direcțiunii necesită acest lucru. 

— Direcţiunea Operativă poate să ceară lămuriri direcţiunilor interesate, date şi 
amănunte detaliate cu privire la lucrarea respectivă. 


Structura organizatorică 


Direcţiunea Operativă face parte din Ministerul Afacerilor Interne. 

Este condusă de un şef al direcţiei și doi locţiitori şi răspunde de activitatea sa 
numai față de ministrul A facerilor Interne. 

Biroul Secretariat — Primește, înregistrează şi distribuie corespondenţa sosită 
pentru direcțiune; 

— Înregistrează şi trimite spre expediere direcțiunilor corespondenţa ieşită; 

— Urmăreşte executarea anumitor lucrări speciale date serviciilor, pe baza rezo- 
luțiilor şefului direcțiunii sau a locţiitorilor săi; 

— Întocmeşte diferite lucrări (buletine, sinteze, statistici etc.) cerute de şeful 
direcțiunii sau de locţiitorii săi; 

— ţine evidenţa și distribuie materiale şi rechizite. 

Garderoba direcţiei — Păstrează și întreţine hainele, încălțămintea și diferite 
obiecte necesare travestirii şi machiajului. 

Serviciul I — Filaj — Organizează filarea elementelor ce interesează direcţiunile 
din cadrul Ministerului Afacerilor Interne şi direcţiunile regionale; identifică 
legăturile plasate din filaj în cazuri excepţionale şi uneori efectuează reținerea 
elementelor. 

Serviciul 1 are 12 birouri (grupe): 

Grupa 1 — Îşi duce munca de filaj în legătură cu problemele de sabotaj şi diversiune; 

Grupa 2 — Îşi duce munca de filaj în legătură cu problemele de sabotaj şi diversiune; 

Grupa 3 — Îşi duce munca de filaj în legătură cu problemele politico-subversive; 

Grupa 4 — Își duce munca de filaj în legătură cu problemele politico-subversive; 

Grupa 5 — Îşi duce munca de filaj în legătură cu problemele politico-subversive; 

Grupa 6 — Îşi duce munca de filaj în legătură cu problema transporturi; 

Grupa 7 — Îşi duce munca de filaj în legătură cu problema transporturi; 

Grupa 8 — Îşi duce munca de filaj în legătură cu problemele speciale; 


INN! 


Biroul Exterior — Are sarcina îndrumării și controlării muncii de filaj în 
direcțiunile regionale, redactarea instrucțiunilor, directivelor și lecţiilor profesionale 
de filaj; 

Garajul Serv. filaj — Deserveşte cu maşini în mod exclusiv Serv. filaj; 

Foto-Laborator — Deserveşte Serv. de filaj în domeniul fotografierii; 

Grupa-radio — Se ocupă cu transmisiunile radio în cadrul Serv. de filaj. 

Serviciul II Investigaţii — Efectuează lucrări de identificare, verificare şi 
informare, în baza cererilor direcțiunilor din cadrul Ministerului Afacerilor Interne, 
atât din Bucureşti, cât și din provincie. 

— Recrutează informatori în Bucureşti şi în celelalte orașe importante, în suburbii 
şi case de locuit, folosindu-i în lucrări de investigaţii şi culegeri de informaţii. 

— ţine evidenţa, prin cartotecă, a informatorilor, precum şi a elementelor asupra 
cărora s-au făcut investigații. 

Serviciul II are 9 birouri (grupe): 

Grupa 1 — Se ocupă cu investigaţii în Raionul Stalin; 

Grupa 2 — Se ocupă cu investigaţii în Raionul 1 Mai; 

Grupa 3 — Se ocupă cu investigaţii în Raionul 23 August; 

Grupa 4 — Se ocupă cu investigaţii în Raionul T. Vladim[irescu]; 

Grupa 5 — Se ocupă cu investigaţii în Raionul N. Bălcescu; 

Grupa 6 — Se ocupă cu investigaţii în Raionul V. |. Lenin; 

Grupa 7 — Se ocupă cu investigaţii în Raionul Gh. Gheorghiu-Dej; 

Grupa 8 — Se ocupă cu investigaţii în Raionul Griviţa Roșie; 

Bir. Exterior — Are sarcina controlării şi îndrumării muncii de investigaţii în direcțiile 
regionale, redactarea instrucțiunilor, directivelor şi lecţiilor profesionale de investigații. 


A.M.., fond D.M.RU,, nr. inv. 7364, dosar nr. 10, f. 49-52. 


35. 


1956. Structura organizatorică şi atribuţiile Direcţiei a VIII-a — Tehnică Operativă. 
Direcţiunea a VIll-a — Tehnică Operativă 


Atribuţiuni 
— Controlează convorbirile telefonice internaţionale particulare. 
— Controlează folosirea stațiunilor de radio-emisie ale instituţiilor şi a aparatelor 
de emisie-amatori pentru a nu da posibilitatea să fie folosite de către elementele 
dușmănoase în scopuri subversive. 

— Descoperă şi lichidează stațiunile de radio-emisie subversive care activează pe 
teritoriul Republicii Populare Române, având misiuni din partea serviciilor de spionaj 
imperialiste și centrelor burghezo-naţionaliste. 

— Pe baza cererii direcțiunilor operative, instalează aparate de tehnică operativă 
secretă pentru a controla activitatea persoanelor urmărite de organele Ministerului 
Afacerilor Interne. 

— Perfecţionează şi adaptează aparatura necesară în scopuri operative. 

— Confecţionează în scopuri operative documente și efectuează diferite expertize 
grafologice, chimice şi altele. 

— Execută diferite lucrări fotografice în scopuri operative. 

— Interceptează emisiunile posturilor de radio-emisiune imperialiste, cu scopul de 
a obține date ce pot fi folosite în scopuri operative. 

— Urmăreşte activitatea stațiunilor de radio ce deservesc ambasadele, legaţiile şi 
consulatele țărilor imperialiste ce se găsesc în Republica Populară Română, pentru 
a culege informaţiuni ce pot prezenta interes pentru Ministerul Afacerilor Interne. 

— Efectuează sustrageri și percheziții secrete şi altele. 

— Controlează amănunţit corespondența externă și coletele sosite în ţară și expediate 
peste graniță, în scopul de a preveni orice posibilitate de folosire a acestui canal de 
către organele serviciilor de spionaj străine, precum şi pentru a nu lăsa să pătrundă 
în ţară literatură, manifeste şi scrisori cu caracter propagandistic, contrarevoluţionar, 
dușmănos regimului de democrație populară. 

— Efectuează pe cale de selecționare un control secret al corespondenţei interne 
pentru a descoperi persoanele care au manifestări antidemocratice şi pentru a sesiza 
starea de spirit a populaţiei în legătură cu campaniile politice şi măsurile luate de 
partid şi guvern. 

— Controlează corespondenţa persoanelor care interesează organele Ministerului 
Afacerilor Interne. 


Structura organizatorică 

— Pentru asigurarea executării atribuţiunilor încredințate, în cadrul direcţiunii se 
organizează un secretariat şi trei servicii. 

— Secretariatul — primește, înregistrează, distribuie şi ţine evidența corespondenței 
de intrare și ieșire, ţine cartoteca evidenţei operative, întocmește diferite lucrări, ţine 
evidenţa și distribuie materiale şi rechizite. 

— Serviciul I — execută instalarea și folosirea tehnicii operative, interceptează 
telefoanele, întocmește documente și efectuează expertize. 

— Serviciul II — se ocupă de contrainformaţii radio. 

— Serviciul III — se ocupă cu filajul corespondenței. 

— Secţia organe exterioare — controlează și acordă ajutor practic organelor 
exterioare în activitatea lor. 


A.M.., fond D.M.RU,, nr. inv. 7364, dosar nr. 12/1956, f. 1038-1040. 

36. 


1956. Structura organizatorică şi atribuţiile Direcţiei a IX-a — Paza conducerii 
P.M.R. și a conducerii Guvernului. 


Atribuţiunile şi structura organizatorică 
a Direcţiei a IX-a — Paza conducerii P.M.R. 
şi a conducerii Guvernului 


Direcţia a IX-a — Paza conducerii Partidului Muncitoresc Român și a Guvernului 
Republicii Populare Române este unul din organele operative ale aparatului central al 
Ministerului Afacerilor Interne al R.P.R. şi este subordonată ministrului A facerilor Interne. 


Direcţia se organizează conform schemei alăturate. * 

Efectivul direcţiei este aprobat de ministrul Afacerilor Interne. 

Direcţiei i se repartizează un batalion de securitate și un batalion de miliție. 
Numărul persoanelor păzite se stabilește prin ordinul ministrului A facerilor Interne. 


Sarcini 

1/ Asigurarea pazei și securităţii depline a conducerii Partidului Muncitoresc 
Român și a Guvernului Republicii Populare Române în toate locurile unde se află. 
Prevenirea oricăror acţiuni ale elementelor dușmănoase, îndreptate împotriva vieţii 
şi sănătăţii persoanelor păzite. 

2/ Asigurarea pazei sediilor C.C. al PM.R., Prezidiului Marii Adunări Naţionale, 
Consiliului de Miniştri şi altor obiective prevăzute de ordinul ministrului Afacerilor Interne. 

3/ Asigurarea securității şi ordinii publice a manifestaţiilor, mitingurilor, adunărilor 
festive, sesiunilor Marii Adunări Naţionale, Congreselor, organizaţiilor politice şi 
obşteşti etc. la care participă conducerea Partidului şi a Guvernului. 

Paza în aceste locuri se organizează conform ordinului ministrului Afacerilor Interne. 

4/ Asigurarea cu toate mijloacele de transport a conducerii Partidului Muncitoresc 
Român și a Guvernului Republicii Populare Române. 

5/ Ducerea muncii informative în împrejurimile obiectivelor păzite și a personalului 
de deservire. 


Drepturi şi obligaţiuni 
1/ Să ia toate măsurile necesare pentru prevenirea acțiunilor dușmănoase 


îndreptate împotriva vieții, sănătăţii şi securităţii persoanelor păzite. 
2/ Să stabilească regimul de intrare în toate obiectivele păzite. 


* Schema nu se regăsește la dosar 

3/ Să stabilească ordinea la manifestații, mitinguri, adunări festive, congrese etc. 

4/ Să verifice persoanele invitate la adunările festive, consfătuiri, recepții etc. şi 
a personalului care deservește aceste manifestații, iar în caz de nevoie să nu permită 
intrarea persoanelor suspecte. 

5/ Să stabilească traseele permanente ale celor păziți și să organizeze paza şi 
circulația pe aceste trasee. 

6/ Să desfăşoare muncă informativ-operativă în obiectivele păzite, în rândurile 
personalului ce deserveşte pe cei păziţi, precum şi în împrejurimile obiectivelor păzite. 

Să desfăşoare muncă informativ-operativă (contrainformaţie) în Batalionul de 
Trupe Securitate și Batalionul de Miliție repartizate Direcţiei a IX-a. 

7/ Să reţină, perchiziţioneze şi interogheze persoanele suspecte de acte dușmănoase 
împotriva celor păziți. 

8/ În caz de deplasare a celor păziți în alte localităţi să folosească după necesitate 
toate organele Ministerului Afacerilor Interne pentru întărirea pazei și securității 
persoanelor păzite. 

9/ Să reţină numărul de locuri necesare organizării pazei și asigurarea securității 
la teatre, atenee, stadioane etc. 


Structura organizatorică 

Direcţia este condusă de un şef al direcției care organizează munca, repartizează 
cadrele şi răspunde de întreaga activitate în faţa ministrului Afacerilor Interne. 

În muncă este ajutat de doi locţiitori. 

Direcţia cuprinde în organizarea sa următoarele: 

— Secretariat 

— Serviciul | 

— Serviciul II 

— Serviciul III 

— Serviciul IV 

— Serviciul V 

Acestea au următoarele îndatoriri: 


Secretariatul 

Ține evidenţa, înregistrează, primește şi trimite întreaga corespondenţă care intră 
Şi iese a direcției. Ține evidenţa corespondenţei serviciilor și celorlalte subunități ale 
direcției, controlează dacă lucrările din unități sunt efectuate conform dispoziţiilor. 

Ține evidenţa şi controlează păstrarea tuturor documentelor secrete, directive ale 
ministrului, instrucţiuni, ordine etc. 

Asigură drepturile administrative ale efectivului direcției. 

Ofițerii de serviciu pe direcţie țin legătura cu toate unităţile și subunitățile direcţiei, 
urmăresc şi ţin evidența tuturor deplasărilor celor păziți, raportează conducerii direcției 
despre toate deplasările celor păziți şi de toate evenimentele petrecute, în lipsa 

conducerii direcției iau măsuri necesare pentru organizarea pazei şi securităţii în toate 
cazurile neprevăzute. 

Îndeplineşte dispoziţiile conducerii direcţiei cu privire la inspectarea și controlul 
activităţii subunităţilor din direcţie, al stării pregătirii de luptă și profesionale, precum 
şi alte sarcini. 


Serviciul | 
Asigură paza permanentă şi securitatea persoanelor păzite în toate locurile unde 
se află. 
Se conduce în muncă conform instrucțiunilor serviciului. 


Serviciul Il 

Asigură paza şi securitatea persoanelor păzite în toate locurile unde se află în mod 
temporar. Asigură şi organizează supravegherea traseelor păzite. 

Exercită controlul tehnic asupra stării clădirilor de locuit, vilelor, locurilor de 
muncă, încăperilor păzite, controlul iluminatului, încălzirii, canalizării de apă şi gaz 
și a altor instituții. 

Se conduce în muncă conform instrucțiunilor serviciului. 


Serviciul III 
Asigură paza sediilor C.C. al P.M.R., Prezidiului Marii Adunări Naţionale, 
Consiliului de Miniștri şi organizează regulile de intrare în aceste sedii, asigurând 
securitatea persoanelor păzite. 
Se conduce în muncă conform instrucțiunilor serviciului. 


Serviciul IV 

Are sarcina de a desfășura muncă informativ-operativă conform ordinelor şi 
directivelor muncii cu agentura M.A.I., Hotărârii C.C. al P.M.R. și a Consiliului de 
Miniştri din 25 mai 1954, cu scopul de a descoperi și a înlătura elementele 
dușmănoase aflate în obiectivele direcţiei. 

Verifică persoanele care se selecționează pentru a deservi conducerea Partidului 
şi Guvernului la domicilii, locul de muncă, manifestații şi diferite festivități. 

În cazul când din verificările efectuate rezultă că în obiectivele direcţiei există 
elemente dușmănoase sau astfel de elemente intenționează de a intra, se iau măsuri 
de scoatere sau interzicerea intrării lor în obiective. 

Aprobă mutarea şi domicilierea persoanelor în împrejurimile obiectivelor păzite, 
traseelor păzite şi a construcțiilor. 


Serviciul V 
Asigură Conducerea Partidului Muncitoresc Român și a Guvernului Republicii 
Populare Române cu toate mijloacele de transport. 
Se conduce în muncă conform instrucțiunilor serviciului. 

Batalionul de Miliție 
Asigură paza obiectivelor ce sunt cuprinse în sarcinile direcţiei, domiciliilor conducerii 
Partidului şi Guvernului, a Ambasadei U.R.S.S. şi a ţărilor de democraţie populară. 


Batalionul de Trupe 
Asigură pază obiectivelor păzite ce sunt cuprinse în sarcinile direcției. 


A.M.., fond D.M.RU,, nr. inv. 7364, dosar nr. 12/1956, f. 937-942. 


37. 


1956. Structura organizatorică și atribuţiile Serviciului „B“ — Contrainformații Radio. 
04. 05. 1956 
Serviciul „B“ — Contrainformaţii Radio 


I Atribuţiuni: 

1/ Descoperirea, cu ajutorul mijloacelor tehnice, a staţiilor de radio clandestine 
ce țin legătura cu serviciile imperialiste de spionaj. 

2/ Informarea organelor de Contrainformaţii Radio ale celorlalte țări de democraţie 
populară despre existenţa pe teritoriul acestora a unor staţiuni de radio ce ţin legătura 
cu centrele imperialiste de spionaj. 

3/ Primeşte şi prelucrează materiale de Contrainformaţii Radio privind activitatea 
centrelor de spionaj imperialiste şi exploatează materialul provenit de la agenții 
capturați pe teritoriul Republicii Populare Române, făcând schimburi cu aceste 
materiale cu organele corespunzătoare din celelalte țări de democraţie populară. 

4/ Organizează şi pregăteşte la nivel corespunzător echipe de acţiune în teren, 
folosind mijloace tehnice mobile pe întreg teritoriul țării, acolo unde nevoile o cer. 

5/ Controlează activitatea staţiunilor de radio ce deservesc ambasadele, legaţiile 
şi diferitele misiuni diplomatice ale statelor capitaliste aflate pe teritoriul Republicii 
Populare Române şi recepționează material ce interesează securitatea statului. 

6/ Controlează periodic sau la cererea direcțiilor operative activitatea stațiunilor 
de radio oficiale şi secrete pentru a verifica îndeplinirea normelor de exploatare, dacă 
acestea nu deconspiră secrete de stat şi previne folosirea instalațiunilor de radio-emisie 
de către elemente dușmănoase, în scopuri subversive. 

7/ Controlează periodic prin mijloace tehnice gamele atribuite radio-amatorilor, 
în scopul identificării staţiunilor de amatori clandestine și al prevenirii folosirii acestor 

staţiuni în scopul transmiterii de informaţii politico-economice şi militare ce ar putea 
servi activității dușmanilor externi și interni. 

8/ Verifică prin mijloace tehnice sesizările direcțiilor operative cu privire la 
funcţionarea unor stații de radio-emisie cu caracter subversiv, în anumite locuri 
indicate. 

9/ Urmăreşte aplicarea prevederilor decretului nr. 1 din 1954 privind normele de 
autorizare și funcționare a staţiunilor de radio de toate categoriile ce funcționează 
pe teritoriul Republicii Populare Române. 

10/ Întocmeşte evidenţa centralizată a staţiunilor de radio ce funcţionează legal 
pe teritoriul Republicii Populare Române. 

11/ Folosește mijloace proprii de cifru pentru lucru cu celelalte unități de 
Contrainformaţii Radio și își creează o reţea proprie de transmisiuni cu fir şi fără fir 
în scopul asigurării unei operativităţi corespunzătoare specificului său de muncă. 

12/ Îşi asigură prin tehnicieni proprii întreţinerea şi buna funcţionare a întregii 
aparaturi folosite, în scopul menţinerii întregii capacități de luptă a mijloacelor tehnice 
de care dispune. 

13/ Organizează, controlează şi asigură o evidenţă de bază şi o gestiune proprie 
a materialelor, operaţiunile făcându-se conform normelor în vigoare. 

14/ Controlează, îndrumează şi stabileşte obiectivele şi atribuţiunile unităților de 
Contrainformaţii Radio din teritoriu, care vor executa numai dispoziţiunile Serviciului 
„B“, atât pentru comenzile interne, cât şi pentru cele externe. 

15/ Serviciul „B“ se sprijină în teritoriu pe cinci birouri gonio situate în oraşele: 
Craiova, Oradea, Tg. Mureș, laşi, Constanţa și pe o unitate de complexă de filaj şi 
gonio la Timişoara. 


Atribuţiunile Biroului de Filaj 

1/ Efectuează radiofilajul neîntrerupt în gamele de unde scurte atribuite prin planul 
trimestrial de filaj, sesizând imediat goniobaza sa asupra oricărei emisiuni suspecte, 
pentru a i se determina amplasamentul și apartenenţa. 

2/ Organizează căutarea corespondentului pe baza unui plan comun cu celelalte 
organe de contrainformaţii colaboratoare. 

3/ Orientează echipele mobile de pe teren asupra stațiunilor necunoscute căutate 
de acestea şi urmăreşte în mod special activitatea unor staţiuni ce interesează în mod 
deosebit munca de Contrainformaţii Radio. 

4/ Asigură permanenţa lucrului în gamele atribuite, cu o capacitate de 18 posturi 
de filaj şi două posturi de urmărire a sarcinilor speciale, în patru ture. 


Atribuţiunile Biroului de Gonio 
1/ Asigură executarea măsurătorilor gonio prin goniometrele staționare atribuite 


pe baza planului de organizare a bazei de gonio, a tuturor comenzilor date de centrele 


118 


de filaj din Republica Populară Română, U.R.S.S., R.P. Ungară, R.P. Polonă, R.P. 
Albania, R.P. Bulgaria și Republica Cehoslovacă. 

2/ Organizează remiterea în termenul stabilit şi prin mijloace tehnice stabilite a 
rezultatului măsurătorilor. 

3/ la măsurile tehnice necesare pentru asigurarea unei funcționări a goniometrelor 
în limitele specificate de normele elaborate de Grupul de Coordonare. 


Atribuţiunile Biroului Mobil 

1/ Execută determinarea exactă a locului de amplasare a emițătorului suspect, 
organizând misiuni în teren prin echipe special pregătite și antrenate acestui scop. 

2/ Conlucrează cu organele operativ-informative la capturarea agenţilor radiști ai 
serviciilor de spionaj imperialiste. 

3/ Asigură prin transmisioniști proprii legătura între echipe şi comandamentul 
misiunii. 

4/ Asigură prin tehnicieni specializaţi în întreţinerea aparaturii de mobil, 
funcţionarea perfectă a acesteia, în orice moment și în orice situaţie. 


Atribuţiunile Biroului Prelucrare 

1/ Organizează prelucrarea și interpretarea materialului reieșit din foile de 
interceptare din filaj spre a identifica și reconstitui activitatea centrelor de spionaj 
imperialiste. 

2/ Întocmeşte evidenţele activităţii staţiilor de spionaj și sesizează emisiunile 
suspecte centrului de coordonare. 

3/ Orientează munca filajului spre supravegherea reţelelor de agentură şi 
elaborează, pe baza materialelor ce deţine asupra activităţii centrelor de spionaj, 
materiale pentru instruirea operatorilor filori. 

4/ Verifică calitatea goniometriei şi sesizează conducerii Serviciului de 
Contrainformații Radio despre funcționarea necorespunzătoare a unor goniometre 
staționare. 


Atribuţiunile Biroului Evidenţă şi Autorizări 

1/ Urmăreşte aplicarea prevederilor decretului nr. 1 din 1954 privind avizarea 
autorizării funcționării tuturor stațiunilor de radio oficiale şi secrete de pe teritoriul 
Republicii Populare Române. 

2/ Întocmeşte şi operează la zi evidența operativă a staţiunilor legale ce 
funcţionează pe teritoriul Republicii Populare Române. 

3/ Întocmește formele necesare autorizării staţiunilor de amatori din Republica 
Populară Română. 


Atribuţiunile Biroului Reprezentare-Amatori 


1/ Controlează, prin radio ascultare sau prin folosirea dispozitivelor tehnice de 
înregistrare, activitatea staţilor de radio a unor oficii diplomatice a țărilor imperialiste 

din Republica Populară Română şi pune la dispoziția direcțiilor operative materialele 
rezultate din interceptare. 

2/ Controlează prin sondaj periodic şi verificare a cărților de confirmare a (QSL) 
activitatea radioamatorilor, în scopul depistării emițătorilor clandestini, al prevenirii 
folosirii acestor stațiuni în scopuri de spionaj şi al prevenirii divulgării anumitor date 
politice, militare sau economice ce reprezintă secrete de stat. 


Atribuţiunile Biroului Oficiale 
1/ Controlează periodic sau la sesizarea direcțiilor operative, prin mijloace 
tehnice sau prin ascultare, activitatea staţiunilor de radio oficiale sau secrete în scopul 
prevenirii folosirii acestor staţii de către elementele dușmănoase, în scopuri de spionaj 
sau a deconspirării unor secrete de stat. 
2/ Controlează aplicarea prevederilor legale în exploatarea stațiilor oficiale sau 
secrete şi sesizează imediat, în scopul luării de măsuri, orice neregulă constatată. 


Atribuţiunile Biroului Laborator 

1/ Asigură instalarea şi punerea în funcţiune a utilajelor tehnice noi ce intră în 
dotaţia Serviciului „B“. 

2/ Asigură şi stabileşte normele de întreţinere tehnică a aparaturii din dotare. 

3/ Execută reparaţiile parţiale şi reparaţiile generale ale aparaturii tuturor 
unităţilor de Contrainformaţii Radio din cadrul Serviciului „B“. 

4/ Studiază şi experimentează adaptarea la nevoile specifice, de Contrainformații 
Radio, a unor aparate şi dispozitive noi şi de mai mare randament. 

5/ Colaborează cu unităţile de planificare şi aprovizionare pentru asigurarea 
materialului consumabil necesar şi a pieselor de schimb. 


Atribuţiunile Biroului Special 

1/ Aplică cifrul tuturor comunicărilor de serviciu ce se fac între serviciile de 
Contrainformații Radio ale ţărilor participante la coordonare. 

2/ Urmăreşte, îndrumează şi controlează ca în toate unităţile de Contrainformații 
Radio din Republica Populară Română să se aplice întocmai instrucţiunile privind 
manipularea şi folosirea materialului de cifru. 

3/ Înregistrează, păstrează și manipulează documentele secrete de importanță 
deosebită privind munca de Contrainformaţii Radio, conform normelor în vigoare 
privind aceste documente. 

4/ Efectuează traducerea din limba rusă în română și din română în rusă a 
documentelor de corespondenţă între Serviciul „B“ şi celelalte servicii de 
Contrainformaţii Radio sau între Serviciul „B“ şi centrul de coordonare de la Varșovia. 

5/ Traduce documentația tehnică secretă şi instrucţiunile secrete de lucru primite 
de la Grupul de Coordonare. 

Atribuţiunile Biroului Transmisiuni 

1/ Asigură în mod permanent, cu ajutorul unui centru de emisie și recepție, 
legăturile prin radio pentru darea comenzilor la punctele gonio situate în afara 
graniţelor țării, în U.R.S.S., R.P. Bulgaria, R.P. Albania, R.P. Ungaria şi Republica 
Cehoslovacă. 

2/ Asigură legătura periodică, prin radio, a Serviciului „B“ cu Centrul de 
Coordonare de la Varșovia. 

3/ Asigură, conform programului stabilit, legăturile prin radio cu celelalte servicii 
de Contrainformaţii Radio, colaboratoare în cadrul coordonării. 

4/ Întreţine şi exploatează, prin personal propriu de specialitate, întreaga aparatură 
a centrului de emisie-recepţie. 

5/ Se preocupă, prin legătura cu forurile competente din Ministerul Afacerilor 
Interne și Ministerul Poștelor și Telecomunicaţiilor, de buna funcționare a circuitelor 
telefonice urbane și interurbane afectate muncii de Contrainformaţii Radio, luând 
măsurile necesare asigurării unei permanenţe de funcţionare. 


Atribuţiunile Punctelor Radiogoniometrice din Craiova, 
Oradea, Tg. Mureş, Iaşi şi Constanţa 

1/ Execută măsurători radiogoniometrice la comanda dispecerului de la București 
și paralel cu aceasta şi comenzile transmise de către dispecerii Serviciilor de 
Contrainformaţii Radio din U.R.S.S., R.P. Polonă, Republica Cehoslovacă, R.P. 
Ungară, R.P. Albania, R.P. Bulgaria. 

Organizarea rețelelor radiogoniometrice face ca fiecare punct gonio să execute 
comenzi de la centrul său naţional și de la un centru exterior. 

2/ Transmite la București rezultatele obţinute în urma măsurătorilor, de unde sunt 
retransmise Serviciilor de Contrainformaţii Radio respective. 

3/ Asigură întreţinerea tehnică a instalațiilor în ceea ce priveşte aparatura radio, 
gonio şi transmisiuni. 

4/ Asigură ca măsurătorile ce efectuează să se îndeplinească în cadrul normelor 
fixate de grupul de coordonare. 


Atribuţiunile Secţiei „B“ Timişoara 

1/ Execută radiofilajul în gamele parțiale ce-i sunt repartizate de către unitatea 
centrală. 

2/ Asigură patru posturi permanente (zi și noapte) de radiofilaj, prin tură de către 
patru operatori în 24 ore. 

3/ Are patru șefi de tură în schimb de 24 ore care sesizează la București orice 
emisiune suspectă se descoperă în gamele controlate. 

4/ Asigură întreținerea tehnică a instalaţiilor în ceea ce priveşte aparatura radio 
și de transmisiuni. 

5/ Are un punct radiogoniometric care execută comenzile date de către dispecerii 
a două servicii de Contrainformaţii Radio exterioare (din R.P. Ungară și din R.P. 
Albania). 

6/ Transmite cifrat rezultatele la București, în termenele prevăzute, de unde se 
retransmit la centrele respective. 

Punctul radiogoniometric are aceleași atribuțiuni tehnice-administrative ca şi 
celelalte puncte de pe teritoriu, mai înainte arătate. 


A.M.., fond D.M.RU,, nr. inv. 7364, dosar nr. 12/1956, f.991-1000. 


38. 


1956. Structura organizatorică și atribuțiile Serviciului „C“. 


Ministerul Afacerilor Interne 
— Serviciul „C“ — Strict Secret 
30 aprilie 1956 


Regulament 
cu atribuţiunile Serviciului „C“ din M.A.I. 


1. — Serviciul „C“ — Serviciul de evidenţă operativă din Ministerul Afacerilor 
Interne este un serviciu independent, subordonat în activitatea sa direct ministrului 
Afacerilor Interne și locţiitorilor săi. 

2. — Serviciul „C“ — efectuează înregistrarea centralizată a dosarelor personale de 
agenți ai M.A.I. şi a tuturor felurilor de acţiuni informative şi dosare de anchetă; ține 
evidenţa operativă, statistică și cartoteca operativă a tuturor agenţilor în funcţiune, 
precum și a foştilor agenţi scoși din rețea; păstrează dosarele personale ale foștilor 
agenţi; ţine evidența elementelor dușmănoase și a arestaților; execută controlul asupra 
termenelor de efectuare a cercetărilor; controlează termenele de trecere a dosarelor 
de cercetări prin organele Procuraturii şi Instanţele Judecătorești, controlează 
păstrarea bunurilor arestaţilor; controlează desfăşurarea în termen a acţiunilor de 
verificare şi păstrarea dosarelor de acţiuni informative în cadrul Direcţiilor operative; 
duce la îndeplinire hotărârile şi condamnările date de organele de Justiţie; întocmeşte 
evidenţa statistică a muncii informative și de anchetă a Ministerului Afacerilor Interne; 
confecționează și trimite organelor exterioare ale M.A.I. fişele de evidenţă ale 
persoanelor date în urmărire pe ţară, pe baza circularelor de urmărire; ține cartoteca 
generală operativă și de informaţii cu evidenţa elementelor dușmănoase, a 

condamnaților din penitenciare, cât și a celor eliberați, a celor cu domiciliu 
obligatoriu; păstrează dosarele de acțiuni informative şi cercetări terminate, precum 
şi dosarele personale ale foştilor ofiţeri şi funcționari ai M.A.I.; efectuează prelucrarea 
operativă a materialelor din arhivă; la cererea organelor centrale ale Partidului, 
organelor exterioare ale M.A.I. şi Miliției, efectuează căutarea de materiale 
compromițătoare; controlează activitatea și acordă ajutor practic în organizarea şi 
ținerea evidenţei operative în cadrul organelor exterioare M.A.L.; întocmeşte proiecte 
de ordine, directive, instrucțiuni și forme de evidenţă operativă, în scopul îmbunătățirii 
şi perfecționării evidenţei operative ale organelor M.A.I. 

Informează periodic conducerea Ministerului Afacerilor Interne despre mișcarea 
survenită în agentură, a acţiunilor şi anchetelor. 


Pentru îndeplinirea sarcinilor puse în fața Serviciului „C“, în cadrul serviciului 
se organizează un secretariat, 4 secții compuse din 10 birouri şi un birou de inspecții, 
în fruntea cărora se află şeful serviciului și doi locțiitori ai săi. 

Schema de organizare a serviciului și funcțiile fiecărei unități sunt următoarele: 


Conducerea serviciului 
Efectuează conducerea și controlul activităţii aparatului întregii unități şi a stării 
activităţii în cadrul serviciului. 


Secretariat 

Primește, înregistrează şi raportează conducerii serviciului corespondenţa intrată; 
pregăteşte, înregistrează şi expediază corespondenţa de ieşire; controlează îndeplinirea 
dispoziţiunilor date de conducerea serviciului; efectuează controlul asupra păstrării 
şi termenelor de executare a corespondenței intrate în serviciu şi asupra manipulării 
documentelor în cadrul serviciului; ţine evidența, păstrează și manipulează directivele, 
ordinele strict secrete şi secrete; controlează felul în care sunt ele păstrate, în cazul 
când se găsesc în mod permanent asupra personalului serviciului; asigură nevoile 
gospodărești ale serviciului și se îngrijește de tipărirea imprimatelor secrete necesare 
muncii operative, precum şi de distribuirea lor organelor operative. 


Secţia 1 de evidenţă operativă şi statistică 
Se compune din trei birouri. 
Biroul | 
Înregistrează dosarele personale ale agenților în funcțiune și ţine evidenţa 
operativă și statistică a acestor agenți, precum și a foştilor agenţi scoşi din reţea; 
organizează şi ține cartoteca generală operativă şi de informaţii a acestor persoane; 

primeşte, controlează dacă au fost întocmite just, înregistrează și păstrează dosarele 
personale ale agenţilor scoși din rețea, dă dosarele pentru studiu şi controlează dacă 
ele se restituie la timp în arhiva biroului. 

Execută cererile de verificare și dă informaţiile cerute de organele operative în 
legătură cu agentura. 

Biroul II 

Înregistrează acţiunile informative ce se deschid; ţine cartoteca statistică de evidență 
a elementelor dușmănoase trecute în evidența operativă în funcţiune; întocmeşte 
materiale statistice cu numărul și mișcarea elementelor dușmănoase; efectuează 
controlul asupra respectării termenelor dosarelor de verificare, păstrării dosarelor de 
acţiune informativă ce se găsesc la direcţii; primeşte, controlează dacă au fost întocmite 
conform Directivei şi predă arhivei dosarele de acțiune informativă terminate; 
controlează înregistrarea la timp a acțiunilor informative noi şi trecerea la timp în 
evidenţa operativă a elementelor dușmănoase urmărite prin aceste acţiuni. 

Biroul III 

Înregistrează dosarele noi de cercetări; ține cartoteca de statistică şi control pentru 
evidenţa arestaţilor și dosare de control pentru fiecare dosar de cercetări înregistrat; 
efectuează controlul asupra termenelor cercetărilor timpului cât stau dosarele de 
cercetări la Procuratură și la Instanţele Judiciare; controlează păstrarea bunurilor 
arestaţilor;, pune în aplicare condamnările conform dosarelor de cercetări, controlează 
dacă au fost întocmite just dosarele de cercetări terminate şi le predă arhivei; urmăreşte 
înregistrarea la timp a dosarelor de cercetări și luarea în evidenţă operativă a arestaţilor 
care fac obiectul acestor dosare. 

Previne din timp organele operative pentru a nu încălca legalitatea. 

Primeşte de la D. P. C. situaţia elementelor care urmează să fie puse în libertate, 
întocmește referate cu propuneri de fixare a domiciliilor obligatorii conform H.C.M. 
Nr. 337/954. 

Ține evidența elementelor cu domicilii obligatorii; ţine evidenţa tuturor 
condamnaților aflați în penitenciare, precum și a celor eliberați. 

Primeşte, în termene stabilite, date statistice de la organele centrale și exterioare 
M.A.I. şi pe baza lor întocmește rapoartele statistice periodice despre munca 
informativă şi de anchetă a Ministerului Afacerilor Interne. 


Secţia II-a Cartoteca generală, operativă şi de informații 
Se compune din două birouri. 
Biroul | 

Primeşte de la direcţiile şi serviciile operative sarcini de verificare prin cartoteca 
generală operativă și de informaţii, le restituie lucrătorilor direcțiilor și serviciilor 
mai sus arătate, după îndeplinirea lor; primește fişele de evidenţă, inclusiv de la 
organele de contrainformaţii militare și organele Securităţii Transporturilor, ce sosesc 
pentru a fi încadrate în cartotecă, controlează dacă au fost bine întocmite și le predă 

pentru operare la cartotecă; confecţionează și trimite organelor exterioare M.A.I. fişele 
de evidenţă asupra persoanelor arătate în circularele de urmărire pe ţară. 
Biroul II 

— Cartoteca generală operativă și de informații, pe baza sarcinilor, efectuează 
verificări, încadrează în cartotecă fişe noi primite, completează fişele cu datele 
suplimentare despre persoanele din evidenţă. 

— Duce munca de curăţire și îmbunătățire a stării cartotecii generale operative şi 
de informaţii. 


Secţia III-a Arhiva operativă 

Se compune din trei birouri. 

Biroul I: primește, înregistrează și păstrează dosarele de anchetă, de acţiune 
informativă şi alte materiale care conţin secrete de stat deosebit de importante sau 
au importanță istorică; ţine evidenţa persoanelor din aceste materiale; controlează 
folosirea acestor materiale. 

Păstrează dosarele de cercetări terminate, eliberează și trimite aceste dosare pentru 
studiu şi controlează restituirea la timp la arhivă; primeşte spre păstrare, inclusiv de 
la organele de contrainformaţii militare şi organele Securităţii Transporturilor, 
dosarele de cercetări sosite la arhivă, controlează dacă au fost efectuate operaţiile de 
trecere la arhivă a dosarelor de cercetări terminate, prevenind cazurile de treceri la 
arhivă a dosarelor neterminate. 

Păstrează dosarele de acţiuni informative terminate, le eliberează și le trimite pentru 
studiu și controlează restituirea lor la timp la arhivă, primește spre păstrare, inclusiv 
de la organele de contrainformaţii militare şi organele Securității Transporturilor, dosarele 
de acţiuni informative terminate, precum și dosarele personale ale foştilor ofiţeri şi 
funcționari ai M.A...; controlează îndeplinirea operațiilor de trecerea lor în arhivă. 

Biroul II 
Efectuează prelucrarea operativă a materialelor de arhivă. 
Biroul III 

Primește, controlează dacă s-au făcut operaţiile de trecere în arhivă şi înregistrează 
dosarele terminate de acţiuni informative şi cercetări, înaintate arhivei spre păstrare, 
efectuează prelucrarea tehnică a dosarelor și materialelor de arhivă. 


Secţia a IV-a Operativă şi de informaţiuni 
Se compune din două birouri. 
Biroul | 
Pe baza cererilor organelor Centrale de Partid, precum și ale Miliției, efectuează 
căutarea de materiale compromițătoare şi comunică rezultatele. 
Biroul II 
Îndeplineşte cererile de căutare de materiale compromițătoare ale organelor M.A.I. 
şi comunică rezultatele. 

Biroul Inspecţii 
Controlează munca şi acordă ajutor practic în organizarea şi ținerea evidenţei 
operative în cadrul organelor exterioare M.A..I.; pe baza sintetizării și analizei practice 
a muncii de evidență operativă, întocmeşte proiecte de ordine, directive, instrucţiuni 
şi forme de evidenţă operativă, în scopul îmbunătăţirii și perfecționării evidenţei 
operative în organele M.A.I. 


A.M.., fond D.M.RU,, nr. inv. 7364, dosar nr. 12/1956, f. 1001-1007. 


39. 


1956. Structura organizatorică și atribuţiile Serviciului „D“. 


Ministerul Afacerilor Interne 
Serviciul „D“ 


Atribuţiunile Serviciului „D“ din M.A.I. 


Serviciul „D“ este organul Ministerului Afacerilor Interne și se ocupă cu munca 
de informaţii în rândul deţinuţilor contrarevoluționari și de drept comun din 
penitenciare, lagăre şi colonii de muncă şi cu munca de contrainformaţii în rândul 
personalului administrativ şi de pază ce deservește aceste unități. 

Prin munca ce o desfăşoară, Serviciul „D“ urmăreşte în rândul deţinuţilor desco- 
perirea intențiilor acestora de a se organiza în scopul continuării desfășurării acti- 
vității dușmănoase în detenţie, a descoperirii canalelor ilegale de legătură cu diferite 
elemente nearestate, descoperirea unor crime împotriva statului, cât şi acelor 
elemente nedeclarate în anchetă, prevenirea evadărilor și banditismelor de cameră, 
acte diversioniste şi acte de teroare împotriva cadrelor. 

În unităţile productive, în afară de obiectivele arătate mai sus, Serviciul „D“ 
urmăreşte în rândul deţinuţilor şi descoperirea acţiunilor acestora de sabotaj. 

În ceea ce priveşte munca de contrainformaţii în rândul personalului administrativ 
şi de pază, Serviciul „D“ urmăreşte descoperirea elementelor contrarevoluţionare 
strecurate în aparatul acestor unități, a elementelor corupte şi a celor ce pactizează 
cu deţinuţii și se pun în slujba deţinuţilor, a celor ce comit fraude şi sustrag bunuri 
din avutul unităţilor, precum şi descoperirea elementelor din cadrul unităţilor 
productive ce desfăşoară activitate de sabotaj. 

Totodată, Serviciul „D“ urmărește aplicarea regulamentelor și ordinelor conducerii 
Ministerului Afacerilor Interne, în scopul respectării regimului de detenţie și a 

legalității socialiste și raportează conducerii Ministerului Afacerilor Interne abaterile 
și neaplicarea întocmai a ordinelor și regulamentelor. De asemenea, sesizează 
conducerii Direcţiei Penitenciare, Lagăre şi Colonii și comandanților de unități 
acțiunile unor deţinuţi ce periclitează securitatea unităţii respective sau produc 
dezordine interioară în scopul de a lua măsuri de prevenirea acestora. Informează 
conducerea Direcţiei Penitenciare, Lagăre și Colonii şi comandanții de unități de 
lipsurile şi abaterile ce se produc de către cadre în unităţi şi nu ajung la cunoştinţa 
lor pe alte căi. 

Serviciul „D“, în unităţile de detenţie și productive, asigură securitatea punctelor 
vulnerabile, cum sunt: 

— Biroul documente secrete; 

— Biroul evidenţă și cazier; 

— Magazia armament și muniţie; 

— Depozite explozive; 

— Utilaj de importanţă deosebită, 

în scopul prevenirii sustragerilor, distrugerilor, diversiunii și divulgării secretului 
de stat. 

În activitatea Serviciului „D“ se folosesc toate mijloacele informativ-operative, 
stabilite prin ordine, directive şi instrucţiuni ale conducerii Ministerului Afacerilor 
Interne privind munca de securitate. 


Structura organizatorică a Serviciului „D“ 
Pentru ducerea la îndeplinire a atribuțiunilor arătate mai sus, Serviciul „D“ este 
organizat astfel: 


Aparat central 

— 1 şef serviciu 

— 2 locţ. șef serviciu 

— 1 birou secretariat 

— 4 birouri operative — controlează și coordonează activitatea aparatului de pe 
teritoriu şi conduce unele lucrări mai importante din obiective. 

— 1 grupă operativă — se ocupă cu munca contrainformativă din cadrul D.P.L.C. 

— 1 grupă „C“ — se ocupă cu munca de evidenţă operativă. 


Aparat în unităţile de detenţie pe teritoriu 

— 10 birouri 

— 7 grupe „D“ 

— 37 posturi lucrători operativi primi (lucrează singuri în obiective). 


A.M.., fond D.M.RU,, nr. inv. 7364, dosar nr. 12/1956, f. 1018-1019. 

40. 


1956. Structura organizatorică și atribuţiile Serviciului „F“. 


Serviciul „F“ 
Controlul secret al corespondenţei şi coletelor poştale 


I. Atribuţiuni 

1. Controlează întreaga corespondență externă și internă, inclusiv telegrame şi 
colete externe, interceptând la cererea direcțiilor operative trimiterile poştale ale 
persoanelor urmărite. 

2. Cenzurează corespondența externă cu țările capitaliste, în scopul de a preveni 
posibilitatea folosirii acestui mijloc de legătură de către elementele dușmănoase 
regimului. 

3. Depistează manifestele contrarevoluţionare trimise prin poștă şi urmărește pe 
bază grafologică identificarea autorilor acestor manifeste. 

4. Cenzurează prin sondaj corespondenţa internă suspectă (civilă şi militară) 


II. Drepturi şi îndatoriri 

a) A efectua un control secret al oricărei trimiteri poştale externe şi interne, cu 
excepţia corespondenței trimise pe adresele Comitetului Central al Partidului 
Muncitoresc Român, Guvernului Republicii Populare Române, Prezidiului Marii 
Adunări Naţionale, precum şi a membrilor acestora, organelor de partid, președinților 
Sfaturilor Populare regionale, raionale şi orășenești și redacţiilor ziarelor centrale și 
locale. 

b) Din cenzura trimiterilor poştale să alcătuiască note, referate, sinteze pentru 
informarea conducerii Ministerului Afacerilor Interne şi direcțiilor operative. 

c) Ține evidenţa prin cartotecă a persoanelor care întreţin legături cu persoane din 
țările capitaliste prin trimiterile poștale. 

d) Confiscă trimiterile poștale dăunătoare şi de propagandă, dușmănoase, rezultate 
din cenzură. De asemenea, se confiscă trimiterile poștale la cererile șefilor direcțiilor 
operative. 

a trimiterilor poştale, să recruteze în calitate de colaboratori pe funcţionarii Poştei 
sau ai Direcției Generale a Presei şi Direcției Vămilor care, prin natura funcţiei ce 
dețin, pot să ajute la luarea și predarea corespondenţei din poștă. 

f) Propune conducerii instituţiilor respective îndepărtarea persoanelor necores- 
punzătoare din sectoarele de muncă ce interesează direct Serviciul „F“. 

g) la măsurile necesare de conspirarea sediului şi efectivului ce încadrează unitatea. 

III. Structura organizatorică 

— Serviciul „F“ este condus de un şef de serviciu independent, ajutat de doi locţiitori 
Şi se compune din şase birouri şi trei grupe. 

Biroul 1 — Controlul şi cenzura corespondenţei externe. 

— Controlează trimiterile poştale externe, în afară de colete, pentru a intercepta 
pe cele aparținând persoanelor urmărite de direcţiile operative. 

— Cenzurează scrisorile cu ţările capitaliste și redactează note şi referate asupra 
materialului duşmănos. 


Biroul 2 — Controlul şi cenzura corespondenţei interne (civile şi militare). 

— Controlează corespondenţa internă ce vine şi pleacă din București pentru 
interceptarea scrisorilor aparținând persoanelor urmărite de direcțiile operative. 

— Cenzurează prin sondaj această corespondență — întocmind note pentru direcțiile 
operative şi referate (sinteze) pentru informarea conducerii ministerului. 

— Interceptează manifestele contrarevoluționare şi controlează corespondenţa pe 
baza metodei grafologice în vederea identificării autorilor de manifeste. 

Biroul 3 — Laboratorul de deschidere și recondiționare, control fizico-chimic şi 
foto. 

— Deschide şi recondiţionează întreaga cantitate de corespondenţă exploatată. 

— Controlează, prin mijloace fizico-chimice, trimiterile poştale suspecte de a conține 
mesagii secrete scrise cu cerneală simpatică. 

— Face fotocopii de pe scrisorile suspecte conform necesităţilor serviciului. 

Biroul 4 — Controlul coletelor externe. 

— Controlează coletele poștale externe puse în urmărire de direcţiile operative şi 
redactează note asupra acestui material. 

Biroul Evidenţă 

— ţine evidenţa persoanelor urmărite de direcțiile operative, a celor suspecte reieșite 
din cenzură, a fugarilor și a cetăţenilor ce întreţin legături prin corespondență cu 
persoane din țările capitaliste. 

Grupa Controlul telegramelor 

— Interceptează telegramele interne și externe [ale persoanelor] urmărite de direcțiile 
operative. 

Grupa de îndrumare şi control a Biroului „F“ în regiuni 

— Îndrumă și controlează periodic munca Biroului „F“ din regiuni și raioane. 

Biroul Secretariat 

— Rezolvă problemele de secretariat. 

Ministerul Afacerilor Interne 
Serviciul „F* 


— Documentare — 


Biroul 1 (Extern) 

Corespondenţa externă este în cantitate de: 

— Cu ţările capitaliste cca 12 000 scrisori zilnic. 

— Cu ţările de dem. pop. cca 15-16 000 scrisori zilnic. 

Pentru interceptarea scrisorilor aparținând persoanelor urmărite de dir. operative 
este necesar a se controla întreaga cantitate de corespondenţă. 

În ceea ce priveşte cenzura, se face numai la corespondenţa cu ţările capitaliste. 

Pentru îndeplinirea acestor sarcini sunt necesari: 


La control filaj 

— 2 tov. lucrează în sectorul poştal asigurând ca toată corespondenţa să intre în 
circuitul nostru. De asemenea, se îngrijesc de predarea materialului către poştă. 
Corespondenţa cu obiecte o predă în mod special — cu forme. 

— 3 tov. primesc şi predă materialul poștei, triindu-l pe categorii — plecări, sosiri, 
rec., simple etc. Cartează corespondenţa pe regiuni şi raioane necesar cenzurii și 
tabelelor de urmăriți. 

—4 tov. filează scrisorile pentru a intercepta pe cele aparținând persoanelor urmărite 
aflate în străinătate. Aceştia au cca 1 600 urmăriţi în total şi filajul se face pe bază 
de memorie. Corespondenţa pentru filaj revine cca 3 000 buc. pentru fiecare. 

— 11 tov. filează corespondenţa pentru a intercepta pe cele aparținând persoanelor 
urmărite — aflate în ţară. Aceşti tov. fac filajul pe bază de confruntare a adresei de 
pe plic cu bentiţele (ce au menţionat numele şi adresa urmăritului) din tabel. Fiecare 
confruntă cca 1 000 scrisori având urmăriţi în tabel cca 1 100. 

— 2 tov. filează corespondenţa cu țările democrate pentru a intercepta pe cele 
urmărite. Aceștia au 91 urmăriți, însă au cantitate mare de corespondenţă — fiecare 
filează cca 7-8 000 scrisori. 

Urmăriţi în total sunt cca 12 600. 

Zilnic se interceptează între 5—600 scrisori urmărite pentru dir. operative. 

— 2 tovarăşi traduc în rezumat scrisorile urmărite care sunt între 45-50 zilnic, 
revenind fiecăruia 20-25 bucăţi. 

— 4 tov. întocmesc tabele de documente la corespondenţa semnalată la dir. operative 
şi o controlează la înapoiere. Scrisorile semnalate la dir. operative sunt 6-700 zilnic 
(urmăriți şi suspecte din cenzură). Un tov. înregistrează și controlează cca 160 scrisori 
zilnic. 


Cenzura 

Cenzura se face numai la corespondenţa cu țările capitaliste care este în medie 
zilnică de cca 10 000 buc. Diferenţa de 2 000 scrisori (la control apar 12 000) sunt 
oficiale (1 200-1 400) şi urmăriți (600). 

Un cenzor lucrează cca 120 buc. zilnic. 
Situaţia pe probleme se prezintă astfel: 


Problema Germania-Austria are cca 3 000 scrisori şi lucrează un efectiv de 24 
cenzori care cuprind 2 800. La restul de 200 se face filaj deschis pentru tăieturi de 
presă, manifeste etc. 

Pentru a se cuprinde munca bine, s-a organizat citirea textuală a scrisorilor din 
centrele: Miinchen, Salzburg, Linz, Frankfurt am Main, Graz şi Innsbruck. 


Problema Europa are circa 1 500 scrisori şi lucrează 15 cenzori care o cenzurează 
total. 

Va lucra cu 13 cenzori. 

— Se va renunța la citirea scrisorilor cu ţările nordice, deoarece nu apar probleme 
de securitate. 

— La coresp. cu Grecia, Anglia, Australia, Turcia se va citi textual plecările, iar 
la sosiri se va face filaj deschis. 

— Corespondenţa cu Franţa, Elveţia şi Italia se va citi toată în întregime. 


Problema S.U.A., Canada, America de Sud are cca 1 300 scrisori și lucrează 
12 cenzori. 

Va lucra 8 cenzori. 

— Corespondența Americii de Sud (Brazilia, Argentina, Venezuela) se va citi numai 
coresp. fugarilor, cca 40 buc. zilnic. 

— La coresp. cu S.U.A. și Canada se va citi textual numai plecările, iar la sosiri 
se va face filaj deschis. 


Problema Israel are cca 3 400-—3 500 scrisori și lucrează 27 cenzori, cuprinzând 
3 100 scrisori. La rest, se face filaj deschis. 

— Scrisorile plecări vor fi citite textual. 

— La sosiri se va face filaj deschis. 


Biroul 2 (Intern) 

Control. Se controlează corespondenţa ce vine şi pleacă pentru București, care 
se ridică la cantitatea de cca 125 000 scrisori. 

— 26 tov. controlează întreaga cantitate de corespondenţă sosiri și plecări ale 
Bucureştiului pentru scoaterea scrisorilor obiectivelor urmărite de dir. operative. Pentru 
cuprinderea cantității de 110 000 scrisori se lucrează în trei schimburi. 

— 8 tov. controlează în cantitatea de 40 000 scrisori caracterele de scris pentru a 
depista scrisorile particulare scrise de autori de manifeste. 

— 4 tov. lucrează la dezlipit şi lipitul scrisorilor pentru cenzură, cât şi a scrisorilor 
aparținând persoanelor urmărite de dir. operative. Aceste scrisori sunt controlate şi 
fizic. 

— 2 tov. lucrează la primirea și predarea corespondenței între bir. 2 și poştă. De 
asemenea, separă scrisorile recomandate în oficiale şi particulare. 


Cenzura. Cenzura se face parțial la corespondenţa ce pleacă din București loco 
şi militare, care este de cca 40 000 scrisori zilnic. Din această cantitate se citeşte cca 
2 100 scrisori pe zi, revenind fiecărui cenzor 150 scrisori. 

Cenzura este împărțită în trei probleme: 


— Problema militară............. 4 tov. citesc 600 scris. 
— Problema loco................ „6tov. „ 900 „ 
— Problema suspecte........... „8tov. „1200 „ 


Total = 18 tov. 


Tabel 
de cantitatea de corespondenţă pe ţări 
şi forma de organizare pe probleme la 


cenzură. 
Problema Germania 
(GETINANIA= ste 00 30 a a Ta bi a 8 are Pat a 90 2 500 scrisori 
AHISUELa. > ris aie o datat a ot 08 0 ati E date a ae au ana 500 „ 
Problema Israel 
STAI, ss 3 je os a eta n ae a 00 Ss aa If a 3 500 scrisori 
Problema Europa 
ETanţă: st se eso cea 0 ue d aa ati 8 00 ti a VA Bag ed 600 scrisori 
[ia LAST; a aaa a eo ut e o 0 a at a Te ot A at ai a Rat A 0 iaca 250 „ 
ADGIĂ. 7 pearl agite aaa e ct ata la d a d aia 200 „ 
E 2 că DR RE Pe RR 200 „ 
ITUEC LG istet men pati, ăi Aa rea Cabala 0 tă ra O nf 30 „ 
Avistralia: a e e e, tai a tare 20 il cu i a aud a 70, 
Țările nordice (Belgia, Olanda, 
Danemarca, Suedia, Norvegia) .........ccccccccc.. 125... 


Problema S.U.A., Canada, America de Sud 


SUA e Pila et bt rugă n eat rea ea Arata pes rafala Tur 800 scrisori 
Canada. sie se e an aaa aa a ceai au aaa E alai a Rt 3 200 „ 
America de Sud (Argentina, Brazilia, 

Venezuela) „sei acei ar acte ca cata edita a agata 30 atata Zoli e 250 „ 


A.M.., fond D.M.RU,, nr. inv. 7364, dosar nr. 12/1956, f. 1020-1026. 


4l. 


1956. Structura organizatorică și atribuţiile Serviciului „H“. 
Serviciul „H“ 


I. Atribuţiuni 

În baza instrucţiunilor Consiliului de Miniștri şi ordinelor conducerii M.A.I., 
Serviciul „H“ organizează, conduce şi controlează întreaga activitate de cifru în cadrul 
Ministerului Afacerilor Interne și în cadrul instituțiilor și unităților subordonate 
acestuia. 


II. Drepturi şi îndatoriri 

1. Serviciul „H“ asigură în permanență legăturile cifrate centrale ale M.A.I., 
deservind centrala ministerului şi unităţile subordonate din raza orașului București, 
cu excepţia Direcţiei Generale a Trupelor. 

2. Elaborează în proiect documentele de bază ale muncii de cifru în M.A.I., ca: 
scheme de organizare, instrucțiuni, regulamente şi reguli privitoare la munca de cifru. 

3. Participă la alegerea şi verificarea cadrelor pentru munca de cifru, organizează 
instruirea lor și ţine evidenţa cadrelor muncii de cifru din M.A.I. 

4. Elaborează materiale de cifru şi de codificare, asigură multiplicarea lor, precum 
şi a altor materiale necesare muncii. 

5. Păstrează, distribuie şi ţine în evidență materialul de cifru pentru toate 
organele de cifru din M.A.I. 

6. Controlează activitatea tuturor organelor de cifru ce funcționează în cadrul M.A.I. 
şi respectarea instrucțiunilor și ordinelor conducerii M.A.I. privitoare la legătura cifrată 
în cadrul unităţilor M.A.I. 

7. Îşi dă avizul privitor la înființarea de noi organe de cifru şi cercetează cazurile 
de abateri și încălcări ale instrucțiunilor și ordinelor privitoare la munca de cifru în M.A.I. 

8. Studiază documentele cifrate prezentate spre analiză de organele operative ale M.A.I. 

III. Structura organizatorică 

1. Conducerea serviciului este formată din şef de serviciu și un locţiitor şi este 
împuternicită de conducerea M.A.I. de a organiza, conduce și controla întreaga muncă 
de cifru în cadrul ministerului. 

2. Serviciul cuprinde 5 birouri: 

a) Biroul de evidenţă, care are ca atribuţiune munca de secretariat a serviciului, 
inclusiv păstrarea documentelor secrete şi controlul intern al manipulării lor, precum 
şi păstrarea, distribuirea şi evidența întregului material de cifru pentru toate organele 
de cifru din M.A.I. 

b) Biroul de legături cifrate are ca atribuţiune asigurarea legăturilor cifrate 
centrale ale M.A.I., asigurarea permanenţei serviciului, evidența, păstrarea şi 
distribuirea întregii corespondențe cifrate. 

c) Biroul de inspecţii-cadre are ca sarcină pregătirea şi evidența cadrelor 
muncii de cifru în M.A.I., participarea la verificarea acestor cadre în vederea încadrării 
la munca de cifru, pregătirea de material didactic pentru instruirea şi reinstruirea 
periodică a cadrelor, controlul sistematic al organelor de cifru și munca organizatorică 
legată de înfiinţarea organelor de cifru în M.A.I. 

d) Biroul de studiu şi elaborare are ca sarcină elaborarea de material de 
specialitate (cifruri, coduri şi materiale anexe la acestea), asigurarea multiplicării lor, 
studiul şi analiza documentelor cifrate interceptate de organele operative M.A.I. şi 
studiul teoretic al problemelor muncii de cifru. 

Observaţie: ţinând seama de importanța și specificul birourilor de la subpunctele 
b, c şi d, aceste birouri au rang de secţii. 

e) Tipografia (birou) are ca sarcină multiplicarea tuturor materialelor de cifru şi 
imprimatelor necesare muncii pentru toate organele de cifru din M.ALI., iar cu 
aprobarea conducerii M.A.I. şi pentru alte instituţii. 


A.M.., fond D.M.RU,, nr. inv. 7364, dosar nr. 12/1956, f. 1029-1030. 


4. 


1956. Structura organizatorică și atribuţiile Serviciului „K“. 
Serviciul „K“ 


I. Atribuţiuni 
Se ocupă cu munca informativ-operativă pentru descoperirea și lichidarea 
spionilor, diversioniştilor și altor elemente dușmănoase din Miliție, A.L.A., Închisori 
Preventive, Comandatura, Garajele şi Atelierele Auto, Depozitele, Serviciul Medical, 
personalul civil aparţinând Ministerului Afacerilor Interne. 

Duce munca informativ-operativă pentru descoperirea infracțiunilor de drept comun 
şi economice din partea elementelor dușmănoase pătrunse în Miliție şi Securitatea Statului. 
Descoperă lipsurile esenţiale în activitatea acestor organe și le raportează ministrului. 


II. Structura organizatorică 

Pentru asigurarea executării atribuțiunilor încredințate, în cadrul serviciului se 
organizează un secretariat şi trei birouri. 

— Secretariatul: primeşte, înregistrează, distribuie şi ţine evidenţa corespondenţei 
intrate şi ieșite, întocmește diferite lucrări, ţine evidenţa și distribuie rechizite. 

— Biroul 1: duce munca informativ-operativă în aparatul central al organelor de 
miliție pentru a descoperi și lichida activitatea criminală a elementelor dușmănoase, 
a infractorilor de drept comun pătrunși în organele D.G.M., A.L.A., C.M.O.B. şi 
unitățile aparţinând acestora din București. 

-— Biroul 2: organizează, acordă sprijin şi controlează munca Birourilor „K“ din 
cadrul regiunilor. În cazuri speciale, se ocupă direct cu verificarea materialelor 
compromițătoare asupra efectivului de conducere a organelor de miliție regionale. 

Informează periodic pe ministru asupra stării de spirit a organelor de miliţie din 
întreaga țară. 

— Biroul 3: duce munca informativ-operativă pentru descoperirea şi lichidarea 
activităţii dușmănoase a efectivului neofițeresc şi personalului civil din cadrul Direcţiei 
Administrativ-Gospodărească M.A.I. și organelor subordonate acesteia, din cadrul 
Serviciului Financiar, Contabilităţii, Închisorilor Preventive, Serviciului Medical Şi 
Policlinicii etc. 

Cu aprobarea ministrului Afacerilor Interne, efectuează verificarea materialelor 


compromițătoare asupra efectivului ofițeresc din cadrul organelor mai sus menţionate, 
precum şi din cadrul altor organe ale Ministerului Afacerilor Interne. 


A.M.., fond D.M.RU,, nr. inv. 7364, dosar nr. 12/1956, f. 1031-1032. 


43. 


1956. Structura organizatorică și atribuțiile Serviciului „T. 
Serviciul „IT“ 
Atribuţiuni 
Pe baza cererii direcțiilor operative şi aprobării conducerii ministerului, instalează 


aparate de tehnică operativă, secrete, pentru a controla activitatea persoanelor 
urmărite de către organele operative în scopul dovedirii activităţii lor dușmănoase. 

Controlează convorbirile telefonice locale, interurbane și internaționale a 
elementelor ce interesează organele operative. 

Studiază, experimentează și adaptează la nevoile serviciului aparate noi, necesare 
în scopuri și funcții operative. 

Confecţionează în scopuri operative documente şi efectuează diferite expertize 
grafologice. 

Execută diferite analize chimice şi depistează scrisurile secrete, efectuează 
diferite lucrări fotografice în scopuri operative. 

Execută diferite sustrageri de documente ce interesează organele operative. 

Asigură transmisiuni telefonice locale şi interurbane, secrete, ale Guvernului, ale 
Biroului Politic al Comitetul Central. 

Asigură transmiterea telegramelor cifrate ale Ministerului. 

Asigură mijloace de comunicaţie telefonice și radio în scopuri operative. 


Structura organizatorică 

Serviciul este condus de un șef al serviciului, ajutat de trei locţiitori care răspund 
de activitatea lor față de ministru. 

Biroul Secretariat 

Primeşte, înregistrează, distribuie şi ține evidența corespondenţei, întocmeşte 
diferite lucrări, ţine evidenţa și distribuie materiale şi rechizite. 

Secţia 1 

Execută instalaţii de aparate de tehnică operativă, secrete, cerute de direcțiile 
operative. 

Secţia II-a 

Exploatează instalaţiile interioare de tehnică operativă. 

Secţia III-a 

Controlează convorbirile telefonice locale, interurbane și internaționale. 

Secţia IV-a 

Execută întreținerea aparaturii şi instalațiilor de tehnică operativă. 

Biroul 1 

Studiază şi adaptează aparatură necesară în scopuri operative. 

Biroul 2 

Studiază şi construieşte aparate foto pentru scopuri operative, construieşte 
diferite aparate pentru nevoile muncii. 

Biroul 3 

Se ocupă de planificare și procurarea materialelor necesare muncii de tehnică 
operativă şi ţine evidenţa materialelor. 

Secţia V-a 

Execută diferite analize chimice, depistează scrisuri secrete, studiază noi metode 
pentru camuflarea scrisurilor secrete, execută pătrunderi în obiectiv pentru sustrageri 
de documente, execută diferite lucrări de foto în scopuri operative. Secţia are trei birouri. 

Secţia VI-a 
Confecţionează în scopuri operative documente şi efectuează diferite expertize 
grafologice. Secţia are două birouri. 


A.M.., fond D.M.RU,, nr. inv. 7364, dosar nr. 12/1956, f. 1041-1042. 


44. 


1956. Structura organizatorică și atribuţiile Serviciului Inspecții. 
Inspecţii 


Atribuţiuni 

Efectuează şi conduce munca informativ-operativă pentru descoperirea şi 
lichidarea activităţii de spionaj, diversiune şi altor acţiuni dușmănoase, duce lupta 
pentru combaterea infracțiunilor de drept comun și economic din partea elementelor 
dușmănoase şi criminale pătrunse în miliție. 

Previne pătrunderea în organele miliției a elementelor dușmănoase și criminale, 
descoperă lipsurile esenţiale în activitatea organelor de miliție şi le raportează 
ministrului. 

Îndeplinește misiuni speciale din însărcinarea ministrului, ca verificarea organelor 
şi duce acţiuni informative asupra persoanelor mai importante. 


Structura organizatorică 

Pentru asigurarea executării atribuțiunilor în cadrul serviciului se organizează un 
secretariat și trei secții. 

1. Secretariatul primește, înregistrează, distribuie și ţine evidenţa corespondenţei 
de intrare şi ieșire, întocmește diferite lucrări, ţine evidenţa şi distribuie rechizite. 

2. Secţia I — duce muncă informativ-operativă în aparatul central al organelor de 
miliție pentru a descoperi și lichida activitatea dușmănoasă şi criminală a elementelor 
dușmănoase şi infractorilor de drept comun pătrunși în organele miliției. 

3. Secţia II — organizează şi conduce munca informativ-operativă pentru 
descoperirea și lichidarea activităţii dușmănoase şi criminale a elementelor străine 
şi a infractorilor de drept comun pătrunși în organele exterioare ale miliției, precum 
Şi în paza şi personalul de serviciu ale închisorilor preventive. 

4. Secţia III — îndeplinește sarcinile încredințate de ministru, de verificare a muncii 
informativ-operative a aparatului central şi organelor exterioare, prezintă propuneri 
pentru lichidarea lipsurilor constatate. 

Verifică cererile şi plângerile despre abuzurile săvârşite de către organele 
securității statului și de către unii funcționari. 

Din ordinul ministrului efectuează cercetarea celor mai importante infracțiuni şi 
abateri ale funcţionarilor Ministerului Afacerilor Interne. 


A.M.., fond D.M.RU,, nr. inv. 7364, dosar nr. 12/1956, f. 1036-1037. 


45. 


1956. Atribuţiile Securităţii Statului. 


Atribuţiunile Securităţii Statului 
Republicii Populare Române 


Securităţii Statului îi revin următoarele atribuţii: 


. Paza şi apărarea frontierei de stat a R.P.R. 

. Descoperirea şi lichidarea activităţii subversive teroriste, naţional-șovine 
şi alte activități dușmănoase, dusă de reacţiunea internă. 

. Descoperirea și lichidarea agenturilor serviciilor de spionaj imperialiste 


strecurate în țară cu scopul organizării activităţii de spionaj, diversiune, teroriste şi 
alte acţiuni de subminare. 

. Descoperirea și lichidarea activităţii contrarevoluţionare pe tărâm economic 
(sabotaj, subminare şi diversiune) organizate de serviciile de spionaj imperialiste şi 
de reacţiunea internă în: aparatul de stat, industrie, finanţe și comerţ, transporturi şi 
agricultură cu scopul de a submina construcţia socialistă în ţara noastră. 

. Apărarea forțelor armate ale Republicii, de pătrunderea în rândurile lor a 
spionilor, teroriștilor, diversioniștilor şi altor elemente contra-revoluţionare, urmărind 
totodată descoperirea şi lichidarea la timp a celor care au reușit să se strecoare în 
armată. Lichidarea încercărilor de trădare din partea unor militari. 

. Duce muncă informativă în ţările imperialiste pentru a descoperi planurile 
acestora și activitatea lor practică de subminare îndreptată împotriva Republicii 
Populare Române și alte țări de democraţie populară. Culege informaţii secrete despre 
situaţia politică, economică şi despre descoperirile în domeniul tehnico-militar din 
țările capitaliste. 


138 


. Apărarea reprezentanțelor R.P.R. în țările imperialiste de pătrunderea 
serviciilor de spionaj dușmane, prevenirea cazurilor de eventuală trădare a patriei din 
partea cetăţenilor români trimiși în ţările imperialiste. 


. Asigurarea pazei şi securităţii conducătorilor Partidului și Guvernului. 

. Asigurarea pazei secretelor de stat. 

. Asigurarea ordinii publice în ţară, pazei proprietății de stat, obștești și 
personale. 

. Informarea la timp a conducerii Partidului și Guvernului despre: activitatea 


reacţiunii interne, planurile, formele și metodele activităţii de subminare duse de 
serviciile imperialiste de spionaj, precum și despre deficienţele mai importante din 
munca aparatului de stat şi economic. 

. Îndeplinirea misiunilor speciale din însărcinarea C.C. al PMR. şi 
Guvernului în domeniul securităţii de stat. 


Structura organizatorică 
Un ministru şi locțiitorii săi. 


Organele centrale 


. Direcţia Secretariat 

. Direcţia Informații Externe 

. Direcţia Paza Guvernului 

. Direcţia Contraspionaj 

. Direcţia Lupta cu contrarevoluţia economică 

. Direcţia Lupta contra activității politice subversive 
. Direcţia Contrainformații Militare 

. Direcţia asigurării securităţii transporturilor 

. Direcţia Cercetări 

. Direcţia Operativă 

. Serviciul Contrainformaţii transport, Miliție şi Spate 
. Serviciul Contrainformaţii Penitenciare, Lagăre și Colonii 
. Serviciul Tehnico-Operativ 

. Serviciul Contrainformaţii Radio 

. Serviciul Controlul corespondenței şi coletelor poştale 
. Serviciul Inspecții 

. Serviciul Evidenţă şi Arhivă 

. Serviciul Cifru 

. Serviciul Organizării și Mobilizării 

. Direcţia Generală a Trupelor 

. Direcţia Generală a Miliției 

. Direcţia Cadre 
. Aprovizionare şi Gospodărie 
. Direcţia Arhivele Statului 


Organe exterioare 


. Direcţiile regionale 
. Serviciile şi secţiile raionale ale direcțiilor regionale 


A.M.., fond D.M.RU,, nr. inv. 7364, dosar nr. 10, f. 24. 


46. 


1956. Atribuţiile Direcţiei „Informaţii Politice Externe“ 


Direcţia 
Informaţii Politice Externe 


Atribuţiuni 


Duce muncă informativă împotriva ţărilor imperialiste în scopul de a stabili: 

-Planurile politice şi intențiile ţărilor capitaliste împotriva Republicii Populare 
Române și a altor ţări de democrație populară; 

-Situaţia politică și economică în ţările capitaliste şi contradicţiile din lagărul 
imperialiştilor; 

-Activitatea practică dusă de organele de informaţii a acestor țări împotriva R.P.R. 
şi a țărilor de democrație populară, stabilirea schemelor de organizare a cadrelor şi 
metodelor de lucru; 

-Date despre invențiile secrete științifico-tehnice din țările capitaliste şi realizările 
în acest domeniu; 

-Acțiunea informativă asupra emigrației românești, reacționare și asupra emigrației 
românești în general, pentru a: 

lua măsuri pentru descompunerea organizaţiilor politice, grupurilor sau 
mișcărilor în cadrul emigrației românești reacționare; 

compromite conducătorii emigrației românești reacționare față de stăpânii 
lor şi opinia publică, precum şi crearea unei situații de neîncredere generală şi 
suspiciuni în interiorul emigrației; 

pătrunde în organizaţiile și grupările emigrației românești reacționare pentru 
a stabili planurile lor, canalele de activitate şi intențiile împotriva R.P.R.; 

organizează munca printre emigrația evreiască de proveniență română care 
domiciliază în momentul de față în Israel în scopul de a slăbi activitatea organizațiilor 
sioniste în rândurile populaţiei evreiești din R.P.R., precum și pentru a folosi 
posibilitățile de informare în Israel pentru a duce activitate împotriva altor ţări 
capitaliste; 

- Apărarea coloniei românești şi reprezentanţelor R.P.R. în străinătate pentru a: 

duce munca informativă în reprezentanţele R.P.R. din ţările imperialiste 
pentru a preveni pătrunderea serviciilor de informaţii şi contrainformaţii a acestor 
țări în rândurile coloniei românești și reprezentanțelor R.P.R.; 

descoperirea şi prevenirea cazurilor de trădare a patriei şi neîntoarcerea în 
patrie din rândurile cetăţenilor români şi funcționare a reprezentanțelor R.P.R. în 
străinătate. 


Structura organizatorică 
. Secretariatul — primește, înregistrează, distribuie, ţine evidența 


corespondenţei de intrare și ieșire, ţine cartoteca evidenţei operative, întocmește diferite 
lucrări, ţine evidenţa și distribuie rechizite și materiale. 


. Serviciul II — se ocupă cu munca informativă împotriva S.U.A., Angliei 
şi ţărilor Americii Latine. 

. Serviciul III — Germania și Austria. 

. Serviciul IV — organizează şi conduce munca pe linia emigrației. 

. Serviciul V — se ocupă cu munca informativă împotriva Franței, Italiei, 
Elveţiei, țărilor Benelux, țărilor scandinave şi alte state din Europa. 

. Serviciul VI — se ocupă cu munca informativă împotriva ţărilor Orientului 
Apropiat și în primul rând împotriva Turciei și Israelului. 

. Serviciul VII — organizează și conduce munca de informare tehnico- 
științifică. 

. Serviciul VIII — duce munca de contrainformaţii în străinătate. 

. Serviciul IX — administrare și gospodărire. 

. Serviciul Cadre — ţine evidenţa, verifică și studiază cadrele Direcţiunii, 


pregătește materialele pentru înaintarea în grad, decorare, punere în disponibilitate, 
pensionare și trecerea în rezervă. 

. Biroul Cifru — prelucrează întreaga corespondenţă cifrată a Direcției. 

. Biroul Devize — asigură Direcţia cu valută necesară în scopuri operative. 


A.M.., fond D.M.RU,, nr. inv. 7364, dosar nr. 10,f. 13-15. 

47. 


1956. Atribuţiile Direcţiei de Contraspionaj. 
Direcţia de Contraspionaj 
Atribuţiuni 


Duce munca contrainformativă împotriva serviciilor de spionaj imperialiste, prin 
acțiuni informativ operative, descoperă şi lichidează agentura țărilor imperialiste şi 
a sateliților lor care acționează împotriva R.P.R., U.R.S.S. şi ţărilor de democrație 
populară. 


Sarcini 


Asigură acțiunea informativ-operativă asupra diplomaților ţărilor capitaliste 
acreditate în R.P.R. descoperind, demascând și lichidând activitatea lor de spionaj 
și legăturile lor de spionaj din ţară. 

Pătrunde în centrele de spionaj din străinătate cu scopul preluării canalelor lor de 
legătură și demascării agenturii acestor centre, trimisă în ţară. 

Duce acţiune informativ-operativă, descoperă, folosește și lichidează canalele de 
legătură existente în ţară ale serviciilor de spionaj imperialiste şi agentura acestor 
Servicii. 

Asigură supravegherea operativă a diplomaților şi reprezentanţelor diplomatice 
ale țărilor capitaliste din R.P.R. 


Structura organizatorică 


Direcţia de Contraspionaj este condusă de un director şi patru locţiitori. 

Pentru îndeplinirea sarcinilor Direcţia de Contraspionaj este compusă dintr-un 
Secretariat, o secţie de traduceri și 11 servicii. 

Secretariatul — primește, înregistrează, distribuie și ţine evidenţa corespondenţei 
intrate, înregistrează şi expediază corespondenţa ieșită. 

Ține evidența prin cartotecă a suspecţilor urmăriți de Direcţie. 

Asigură controlul asupra îndeplinirii sarcinilor trasate serviciilor de către șeful 
Direcţiei. Întocmeşte sinteze asupra muncii Direcţiei. 

Distribuie şi are evidența fondurilor bănești, rechizitelor de birou şi altor valori 
materiale, îndeplinește sarcinile administrative şi de gospodărie. 

Secţia traduceri — asigură traducerea materialelor din și în limbi străine prin 
translatori. 

Serviciul 1 — duce munca contrainformativă împotriva serviciului de spionaj 
american. 

Serviciul are două birouri cu următoarele sarcini: 

Biroul 1 — se ocupă cu munca contrainformativă împotriva diplomaților americani 
acreditaţi în R.P.R., duce acţiune informativă asupra legăturilor lor din ţară și asupra 
canalelor de legătură cu străinătatea. 

Biroul 2 — controlează organele exterioare și le ajută în munca contrainformativă 
îndreptată împotriva serviciului de spionaj american, preia şi folosește canalele lui 
de legătură cu străinătatea care nu sunt legate de legație. Organizează combinații 
informativ-operative cu scopul de a pătrunde în centrele spionajului american. 

Serviciul 2 — se ocupă cu munca contrainformativă împotriva serviciului de spionaj 
englez. 

Serviciul are două birouri cu următoarele sarcini: 

Biroul 1 — se ocupă cu munca contrainformativă împotriva diplomaților englezi, 
duce acţiune informativă asupra legăturilor lor din ţară şi asupra canalelor de legătură 
cu străinătatea. 

Biroul 2 — controlează organele exterioare și le ajută în munca contrainformativă 
îndreptată împotriva serviciului de spionaj englez, preia şi foloseşte canalele lui de 
legătură cu străinătatea care nu sunt legate de legaţie. Organizează combinații 
informativ-operative cu scopul de a pătrunde în centrele spionajului englez. 

Serviciul 3 — se ocupă cu munca contrainformativă împotriva serviciului de spionaj 
francez. 

Serviciul are două birouri cu următoarele sarcini: 

Biroul 1 — se ocupă cu munca contrainformativă împotriva diplomaților francezi, 
duce acţiune informativă asupra legăturilor din ţară și asupra canalelor de legătură 
cu străinătatea. 

Biroul 2 — controlează organele exterioare și le ajută în munca contrainformativă 
îndreptată împotriva serviciului de spionaj francez, preia și foloseşte canalele lui de 
legătură cu străinătatea care nu sunt legate de legaţie. Organizează combinații 
informativ-operative cu scopul de a pătrunde în centrele spionajului francez. 

Serviciul 4 — se ocupă cu munca contrainformativă împotriva serviciului de spionaj 
italian. 

Serviciul are două birouri cu următoarele sarcini: 

Biroul 1 — se ocupă cu munca contrainformativă împotriva diplomaților italieni, 
duce acţiune informativă asupra legăturilor lor din ţară şi asupra canalelor de legătură 
cu străinătatea. 

Biroul 2 — controlează organele exterioare și le ajută în munca contrainformativă 
îndreptată împotriva serviciului de spionaj italian, preia și folosește canalele lui de 
legătură cu străinătatea care nu sunt legate de legaţie. Organizează combinații 
informativ-operative în scopul de a pătrunde în centrele spionajului italian. 

Serviciul 5 — se ocupă cu munca contrainformativă împotriva serviciului de spionaj 
austriac şi al Germaniei Occidentale. 

Serviciul are două birouri cu următoarele sarcini: 

Biroul 1 — se ocupă cu munca contrainformativă împotriva diplomaților austrieci, 
duce acţiune informativă asupra legăturilor lor din ţară şi asupra canalelor de legătură 
cu străinătatea, dependente și independente de legaţie. 

Biroul 2 — duce munca contrainformativă îndreptată împotriva serviciului de spionaj 
al Germaniei Occidentale, preia şi foloseşte canalele lui de legătură cu străinătatea 
şi organizează combinaţii informativ-operative cu scopul de a pătrunde în centrele 
spionajului Germaniei Occidentale. Controlează organele exterioare și le ajută în 
munca contrainformativă pe această linie. 

Serviciul 6 — se ocupă cu munca contrainformativă împotriva serviciului de spionaj 
al Statului Israel. 

Serviciul are două birouri cu următoarele sarcini: 

Biroul 1 — se ocupă cu munca contrainformativă împotriva diplomaților israelieni, 
duce acţiune informativă asupra legăturilor lor din ţară şi asupra canalelor de legătură 
cu străinătatea. 

Biroul 2 — controlează organele exterioare și le ajută în munca contrainformativă 
îndreptată împotriva serviciului de spionaj al Statului Israelian, preia și foloseşte 
canalele lui de legătură cu străinătatea care nu sunt legate de legaţie. 

Serviciul 7 — se ocupă cu munca contrainformativă împotriva serviciilor de spionaj 
ale statelor din Orientul Apropiat. 

Serviciul are trei birouri cu următoarele sarcini: 

Biroul 1 se ocupă cu munca contrainformativă împotriva diplomaților turci şi 
egipteni, duce acțiune informativă asupra legăturilor acestora din ţară și asupra 
canalelor de legătură cu străinătatea. 

Biroul 2 controlează organele exterioare și le ajută în munca contrainformativă 
îndreptată împotriva serviciilor de spionaj ale statelor din Orientul Apropiat, preia 
şi foloseşte canalele de legătură cu străinătatea care nu sunt legate de reprezentanţele 
diplomatice. Organizează combinaţii informativ operative cu scopul de a pătrunde 
în centrele spionajului statelor din Orientul Apropiat. 

Biroul 3 se ocupă cu munca contrainformativă asupra persoanelor suspecte de 
spionaj din rândul emigrației grecești şi a cetăţenilor greci din R.P.R. 

Serviciul 8 — duce muncă contrainformativă împotriva serviciilor de spionaj ale 
altor ţări capitaliste. 

Serviciul are două birouri cu următoarele sarcini: 

Biroul 1 se ocupă cu munca contrainformativă împotriva diplomaților elveţieni, 
belgieni, argentinieni şi danezi, duce acţiune informativă asupra legăturilor acestora 
din ţară şi asupra canalelor de legătură cu străinătatea. 

Biroul 2 controlează organele exterioare și le ajută în munca contrainformativă 
îndreptată împotriva serviciilor de spionaj ale Elveţiei, Belgiei, Argentinei, 


144 


Danemarcei, preia şi foloseşte canalele de legătură ale acestora cu străinătatea care 
nu sunt legate de reprezentanţele diplomatice. Organizează combinaţii informativ- 
operative cu scopul de a pătrunde în centrele spionajului acestor state. 

Serviciul 9 — urmărește informativ pe cetăţenii statelor capitaliste suspecți de 
spionaj care vin cu interese oficiale temporar în R.P.R. 

Duce munca informativă pentru descoperirea elementelor suspecte de spionaj care 
iau legătura cu diplomaţii sau cu cetăţenii statelor capitaliste la Country Club, în 
diferite restaurante şi hoteluri special destinate pentru străini. 

Serviciul are două birouri. 

Serviciul 10 — se ocupă cu urmărirea pe ţară a agenţilor serviciilor de spionaj 
capitaliste strecurați clandestin pe teritoriul ţării, precum și cu urmărirea pe ţară a 
fugarilor care uneltesc împotriva statului (fugari semnalați că sunt pe teritoriul țării 
unde desfășoară activitate criminală, elemente semnalate că sunt pregătite pentru a 
veni în ţară cu misiuni de spionaj sau diversiune, fugari despre care posedăm date 
că au fost recrutaţi de serviciile de spionaj sau care fac parte din conducerea grupărilor 
contrarevoluţionare). 

Desfăşoară muncă informativ-operativă împotriva centrelor de spionaj și a 
organizaţiilor de emigranți care acţionează împotriva R.P.R. 

Întocmește cartoteca tuturor fugarilor. 

Serviciul are trei birouri cu următoarele sarcini: 

Biroul 1 se ocupă cu urmărirea pe țară a agenților serviciilor de spionaj din S.U.A., 
Anglia şi dominioane, Germania Occidentală şi Austria, precum și urmărirea pe ţară 
a fugarilor care uneltesc împotriva statului nostru și au legături cu una din ţările 
respective. 

Duce munca informativ operativă împotriva centrelor de spionaj ale S.U.A. Anglia, 
Germania Occidentală şi Austria care acţionează împotriva R.P.R. și a organizațiilor 
de emigranți români din aceste țări și coloniile lor. 

Sprijină regiunile M.A.I. pentru organizarea și desfășurarea urmăririi fugarilor ce 
au legături sau se găsesc pe raza regiunilor. 

Biroul 2 — are aceleași sarcini ca și biroul 1, raportat asupra tuturor țărilor capita- 
liste, cu excepţia S.U.A., Anglia şi dominioane, Germania Occidentală și Austria cu 
care se ocupă biroul 1. 

Biroul 3 — întocmeşte formele de urmărire pe ţară asupra tuturor elementelor aflate 
în străinătate şi cunoscute că uneltesc împotriva R.P.R. Ţine evidenţa şi cartoteca 
tuturor fugarilor. 

Serviciul 11 — din însărcinarea serviciilor operative ale Direcţiei efectuează 
supravegherea operativă asupra diplomaților şi a reprezentanţelor diplomatice 
capitaliste acreditate în R.P.R., descoperă elementele care au legături suspecte cu 
diplomaţii reprezentanțelor capitaliste, căsuțe poştale utilizate de diplomaţi şi 
agentura lor în activitatea de spionaj. 

Fotografiază şi filmează momentele cele mai importante pentru munca de 
securitate referitor la activitatea ilegală a diplomaților şi agenturii lor. 

Serviciul se compune din patru secţii de supraveghere operativă, un birou tehnic, 
un birou administrativ și o companie de milițieni. 


A.M.., fond D.M.RU,, nr. inv. 7364, dosar nr. 10, f. 16—22. 

1956. Atribuţiile Direcţiei „Lupta contra activităţii politice subversive“. 


Direcţia 
Lupta contra activităţii politice subversive 


Atribuţiuni 


Descoperă, urmărește informativ şi lichidează activitatea subversivă desfășurată 
de foştii legionari, legăturile acestora cu centrele legionare din străinătate şi 
organizează evidenţele membrilor fostei mișcări legionare. 

Descoperă, urmărește informativ şi lichidează activitatea subversivă a troţkiștilor, 
a deviatorilor de dreapta, a social-democraţilor, foştilor membri ai partidelor 
burghezo-moșierești, francmasonilor şi monarhiștilor. 

Se ocupă cu depistarea şi supravegherea informativă a celor ce difuzează scrisori 
anonime și manifeste dușmănoase în scopul preîntâmpinării activităţii lor de 
subminare. 

Duce munca de depistare şi lichidare a activităţii organizaţiilor dușmănoase din 
rândul clandestinității burghezo-naţionaliste, germane, maghiare, iugoslave, sioniste 
şi altele. Se ocupă cu depistarea legăturilor lor cu centrele naţionaliste de peste graniță 
şi organizează evidența elementelor naţionaliste. Duce munca de depistare şi 
lichidare a grupurilor şi elementelor dușmănoase care își duc activitatea lor de 
subminare împotriva regimului democrat din R.P.R. sub masca cultelor şi sectelor. 

Se ocupă cu depistarea și supravegherea informativă a canalelor lor ilegale de 
legătură cu centrele religioase dușmănoase de peste frontieră care se găsesc în statele 
imperialiste și organizează evidenţa elementelor dușmănoase pe această linie. 

Descoperă, urmărește informativ şi lichidează activitatea subversivă desfășurată 
de ofițerii deblocaţi, foştii fabricanți, moșieri, foştii demnitari, provocatori, foștii 
poliţişti, SSI-işti şi criminali de război și organizează evidenţa acestor elemente. 

Se ocupă cu depistarea și urmărirea informativă a formațiunilor și grupelor 
banditești cu caracter politic şi a legăturilor lor. la măsuri de lichidare a acestor grupuri 
şi formațiuni banditești în scopul prevenirii activităţii lor dușmănoase și de subminare 
a regimului de democraţie populară din R.P.R. 

Se ocupă cu descoperirea, urmărirea informativă şi lichidarea activității dușmănoase 
a persoanelor care manifestă intenţii teroriste împotriva conducătorilor Partidului şi 
ai Guvernului R.P.R. și împotriva activului de Partid, a Sfaturilor Populare și a 
sectorului socialist. 

Descoperă, urmăreşte informativ şi ia măsuri de lichidare a activităţii criminale 
a elementelor dușmănoase infiltrate în Aparatul de Stat, Ministere și Instituţii din 
domeniul învăţământului, artei, ştiinţei şi culturii, sindicate, din mediul tineretului 
studios, a liberilor profesioniști şi a asociațiilor sportive. 

Întocmeşte evidențe, organizează și efectuează urmărirea criminalilor de stat care 
au fugit de răspundere sau de sub supravegherea organelor de Securitate. 

Efectuează control şi dă ajutor practic organelor periferice de securitate, în toate 
problemele Direcţiei. 


Drepturi şi îndatoriri 


Direcţiunea „Lupta contra activităţii politice subversive“ conduce și controlează, 
prin șefii Direcţiunilor Regionale, activitatea Serviciilor III din regiuni. 

Să creeze reţele de informatori în toate instituţiile și întreprinderile de stat și 
particulare și să recruteze în calitate de informatori orice persoană, cu excepția 
membrilor C.C. al P.M.R., a membrilor Consiliului de Miniștri al R.P.R. a deputaţilor 
Marii Adunări Naţionale, a membrilor din conducerea organelor de partid și a 
funcționarilor partidului. 

Să țină evidenţa operativă şi să urmărească activitatea tuturor foştilor membri ai 
partidelor şi grupurilor burgheze naţionaliste și a altor elemente suspecte. 

Să efectueze urmărirea discretă şi controlul secret al corespondenţei persoanelor 
supravegheate pe linia direcției, prin organele tehnice de resort. 

Cu aprobarea conducerii M.A.I. să folosească mijloacele tehnice de ascultare şi 
alte măsuri tehnico-operative, să efectueze percheziţii secrete şi sustrageri de 
materiale în scopul documentării asupra activității dușmănoase, compromiterii etc. 

Să rețină persoanele suspectate de organele Securităţii pentru identificare şi control 
timp de 48 ore, la terminarea cărora trebuie hotărâtă — cu aprobarea ministrului sau 
adjuncților săi — arestarea sau eliberarea reținutului. 

Să interogheze în calitate de martori orice persoană în afara membrilor C.C. al 
P.M.R., a membrilor Consiliului de Miniştri, a deputaților Marii Adunări Naţionale 
şi a membrilor din conducerea organelor conducătoare de partid, a căror interogare 
se poate face numai cu aprobarea ministrului sau adjuncţilor săi. 

Pe baza materialelor informative și de investigaţii, să propună arestarea persoanelor 
a căror activitate dușmănoasă a fost dovedită. 

Să ceară prin organele conducătoare competente de la ministere, instituţii și 
întreprinderi, orice informaţii despre munca și activitatea acestor unităţi, în scopul 
urmărit de Direcțiune, numai cu aprobarea şefilor Direcţiei sau a locțiitorilor săi. 

Cu aprobarea conducerii Ministerului să propună forurilor competente îndepărtarea 
elementelor dușmănoase din ministere și instituții, dacă prezenţa lor în aceste instituții 
este socotită dăunătoare securităţii Statului. 


Structura organizatorică 


Direcţiunea este condusă de un şef al Direcţiei și doi locţiitori. Șeful Direcţiei 
răspunde de activitatea Direcţiei față de ministrul Afacerilor Interne și de adjuncţii 
săi. 

Pe linia muncii operative, întreaga activitate a Direcţiei se împarte pe opt 
Servicii. 

Serviciul I (problema legionară) — descoperă, urmărește informativ şi lichidează 
activitatea subversivă desfășurată de foştii legionari, legăturile acestora cu centrele 
legionare din străinătate şi organizează evidența membrilor fostei mișcări legionare. 

Serviciul are patru birouri cu următoarele sarcini: 

Biroul 1 — urmărește informativ elementele legionare infiltrate în aparatul de stat 
şi de importanţă republicană și controlează și dă ajutor practic pe această linie Regiunei 
București. 

Biroul 2 — controlează şi dă ajutor practic pe linia problemei legionare regiunilor: 
Timișoara, Craiova, Ploiești, Pitești şi Stalin. 

Biroul 3 — controlează şi dă ajutor practic pe linia problemei legionare regiunilor: 
Oradea, Baia Mare, Cluj, Deva şi Autonomă Maghiară. 

Biroul 4 — controlează şi dă ajutor practic pe linia problemei legionare regiunilor: 
Suceava, Bacău, lași, Galaţi și Constanţa. 

Serviciul II (fostele partide burghezo-moșierești) — descoperă, urmărește 
informativ şi lichidează activitatea subversivă a troţkiștilor, a deviatorilor de dreapta, 
a social democraţilor, foştilor membri ai partidelor burghezo-moșierești 
(francmasonilor și monarhiștilor). 

Se ocupă cu depistarea şi supravegherea informativă a celor ce difuzează scrisori 
anonime și manifeste dușmănoase în scopul preîntâmpinării activităţii lor de 
subminare. 

Serviciul are patru birouri, cu următoarele sarcini: 

Biroul 1 — se ocupă cu urmărirea informativă a elementelor troțkiste, a deviatorilor 
de dreapta și a social democraţilor. 

Biroul 2 — se ocupă cu urmărirea informativă a elementelor foste în P.N.Ţ. şi P.N.L. 

Biroul 3 — se ocupă cu urmărirea informativă a elementelor monarhiste, 
francmasone şi din alte partide burghezo-moşierești. 

Biroul 4 — se ocupă cu depistarea și supravegherea informativă a celor ce difuzează 
scrisori anonime și manifeste dușmănoase, în scopul preîntâmpinării activităţii lor 
de subminare. 

Serviciul III (partidele burghezo-moșierești și org. naționaliste ilegale din rândul 
minorităților naţionale) — duce munca de depistare și lichidare a activității 
organizaţiilor dușmănoase din rândul clandestinității burghezo-naţionaliste iugoslave, 
germane, maghiare, sioniste şi altele. Se ocupă cu depistarea legăturilor lor cu centrele 
naționaliste de peste graniță și organizează evidenţa elementelor naționaliste. 

Serviciul are 5 birouri cu următoarele sarcini: 

Biroul 1 — se ocupă cu urmărirea informativă a elementelor iugoslave. 

Biroul 2 — urmărește informativ elementele ce au făcut parte din Partidul 
Socialist German, Grupul Etnic German, SS-iştii şi organizaţiile subversive din rândul 
naționaliștilor germani. 

Biroul 3 — se ocupă cu urmărirea informativă a elementelor ce au făcut parte din 
partidul Szâlasi, Imredy și alte partide burghezo-naţionaliste precum și organizațiile 
subversive din rândul naționaliștilor maghiari. 

Biroul 4 — se ocupă cu urmărirea informativă a elementelor ce au făcut parte din 
organizaţiile sioniste. 

Biroul 5 — se ocupă cu urmărirea informativă a elementelor naţionalist şovine care 
au făcut parte din partidele burgheze din rândul naționaliștilor ucrainieni, greci, armeni, 
turci şi a celorlalte minorități naționale. 

Serviciul IV (culte și secte) — duce munca de depistare şi lichidare a grupurilor 
şi elementelor dușmănoase care își duc activitatea lor de subminare împotriva 
regimului democrat din R.P.R. sub masca cultelor și sectelor. 

Se ocupă cu depistarea şi supravegherea informativă a canalelor lor ilegale de 
legătură cu centrele religioase, dușmănoase de peste graniță care se regăsesc în statele 
imperialiste și organizează evidenţa elementelor dușmănoase pe această linie. 

Serviciul are patru birouri cu următoarele sarcini: 

Biroul 1 — se ocupă cu urmărirea informativă a elementelor dușmănoase din cadrul 
cultului ortodox, a institutelor de învățământ teologic, precum și din cadrul 
Ministerului Cultelor. 

Biroul 2 — se ocupă cu urmărirea informativă a elementelor dușmănoase din cadrul 
cultului catolic și greco-catolic, a călugărilor şi călugărițelor de toate ordinele acestei 
biserici. 

Biroul 3 — se ocupă cu urmărirea informativă a elementelor dușmănoase din cadrul 
cultului mozaic, luteran, protestant și musulman. 

Biroul 4 — se ocupă cu urmărirea informativă a elementelor dușmănoase din cadrul 
sectelor religioase. 

Serviciul V — (deblocaţi, criminali de război, foști polițiști, provocatori, fabricanți 
etc) — descoperă, urmărește informativ şi lichidează activitatea subversivă desfășurată 
de ofițerii deblocaţi, foștii fabricanți, moșieri, foştii demnitari provocatori, foștii 
poliţişti, SS-iști şi criminali de război şi organizează evidenţa acestor elemente. 

Serviciul are trei birouri cu următoarele sarcini: 

Biroul 1 — organizează evidența tuturor deblocaţilor și urmărește informativ 
activitatea ofiţerilor şi subofiţerilor deblocaţi care desfășoară activitate dușmănoasă. 

Biroul 2 — organizează evidenţa şi duce muncă informativă în rândul criminalilor 
de război, a provocatorilor și a foştilor polițiști. 

Biroul 3 — organizează evidenţa şi duce muncă informativă în rândul foştilor 
demnitari, a foştilor fabricanți, moșieri etc. 

Serviciul VI (bande și acte de teroare) — se ocupă cu depistarea și urmărirea 
informativă a formațiunilor și grupurilor banditeşti cu caracter politic și a legăturilor 
lor. la măsuri de lichidare a acestor grupuri și formațiuni banditești în scopul prevenirii 
activității lor dușmănoase şi de subminare împotriva regimului de democrație 
populară din R.P.R. 

Se ocupă cu descoperirea, urmărirea informativă şi lichidarea activității dușmănoase 
a persoanelor care manifestă intenţii teroriste împotriva conducătorilor Partidului şi 
ai Guvernului R.P.R. și împotriva activului de partid, a Sfaturilor Populare și a 
sectorului socialist. 

Serviciul are trei birouri cu următoarele sarcini: 

Biroul 1 — duce muncă de depistare a bandelor politice. 

Biroul 2 — se ocupă cu depistarea, urmărirea informativă şi lichidarea activității 
dușmănoase a persoanelor care manifestă intenții teroriste împotriva conducătorilor 
partidului şi ai Guvernului R.P.R. 

Biroul 3 — se ocupă cu descoperirea, urmărirea informativă şi lichidarea activității 
dușmănoase a persoanelor care manifestă intenţii teroriste împotriva activului de partid, 
a Sfaturilor Populare şi a sectorului socialist local. 

Serviciul VII (aparat de stat, elevi, studenţi, profesori, liber profesioniști etc.) — 
descoperă, urmărește informativ şi ia măsuri de lichidare a activităţii criminale a 
elementelor dușmănoase infiltrate în aparatul de stat, ministere și instituţii din domeniul 
învățământului, artei, științei şi culturii, sindicate, din mediul tineretului studios, a 
liber profesioniştilor și a asociațiilor sportive. 

Serviciul are trei birouri cu următoarele sarcini: 

Biroul 1 — se ocupă cu urmărirea informativă a elementelor dușmănoase infiltrate 
în Aparatul de Stat și sindicate. 

Biroul 2 — se ocupă cu urmărirea informativă a elementelor dușmănoase din mediul 
elevilor, studenţilor și corpului profesoral. 

Biroul 3 — se ocupă cu urmărirea informativă a elementelor dușmănoase infiltrate 
în asociaţiile sportive şi culturale şi a liber profesioniştilor. 

Serviciul VIII (urmăriri) — întocmeşte evidenţa, organizează şi efectuează 
urmărirea criminalilor de stat care au fugit de răspundere sau de sub supravegherea 
organelor securității. 

Serviciul are două birouri cu următoarele sarcini: 

Biroul 1 — întocmește evidenţa și urmăreşte informativ criminalii de stat care au 
fugit în străinătate. 

Biroul 2 — întocmeşte evidenţa şi urmărește informativ criminalii de stat care sunt 
dispăruţi în ţară. 

Biroul Secretariat — primeşte, înregistrează şi distribuie corespondenţa sosită 
pentru Direcţiune. Înregistrează și trimite spre expediere Registraturii generale 
corespondența ieșită. 

Ține evidența prin cartotecă a informatorilor şi suspecţilor urmăriți. 

Urmărește executarea anumitor lucrări speciale date serviciilor pe baza rezoluţiilor 
şefului Direcţiei sau a locţiitorilor săi. 

Întocmeşte diferite lucrări (buletine, sinteze, statistici) cerute de şeful Direcţiei 
sau de locţiitorii săi. 

Ține evidența și distribuie materiale şi rechizite. 


A.M.., fond D.M.RU,, nr. inv. 7364, dosar nr. 10, f.23—30. 


49. 


1956. Atribuţiile Direcţiei „Lupta cu contrarevoluția economică“. 


Direcţia 
Lupta cu contrarevoluţia economică 


Atribuţiuni 


Descoperă și lichidează elementele contrarevoluţionare din sectorul socialist al 
economiei, care desfășoară activitate de subminare a economiei naționale, sabotaj, 
spionaj, diversiune în industrie, finanţe, comerţ, agricultură, precum şi organele 
centrale de conducere ale acestora. 

Descoperă cetățenii care deţin şi adună valută, valori istorice şi opere de artă cu 
scopul de a le trimite în străinătate, organizează confiscarea lor și interceptează canalele 
prin care se fac astfel de operații. 

Descoperă şi ia măsuri împotriva persoanelor care se ocupă cu speculaţii valutare 
internaţionale, descoperă moşteniri şi depuneri în străinătate care aparţin cetățenilor 
R.P.R. și ia măsurile necesare pentru luarea lor în primire și predarea în folosul statului. 

Asigură păstrarea documentelor secrete de stat în Ministere, întreprinderi și instituţii 
de stat. 

Conduce şi controlează prin şefii direcțiilor regionale munca serviciilor create în 
acest scop. 


Drepturi şi îndatoriri 


-Să creeze o agentură de calitate pentru descoperirea elementelor care desfășoară 
activitate contrarevoluţionară în sectorul socialist al economiei. 

-Să recruteze în calitate de informatori pe orice persoană cu excepția membrilor 
Consiliului de Miniştri, a deputaţilor Marii Adunări Naţionale şi a membrilor 
Partidului Muncitoresc Român. În cazuri excepţionale pot fi recrutaţi cu aprobarea 
conducerii Ministerului Afacerilor Interne și membrii de partid, însă numai dacă nu 
ocupă funcţii de răspundere în organele conducătoare și aparatul de partid. 

-Să ţină evidenţa operativă a tuturor elementelor suspecte din obiective. 

-Să rețină persoanele suspecte de organele securității pentru recrutare, identificare 
şi control pe timp de 48 ore, la terminarea cărora trebuie să hotărască eliberarea sau 
în caz de necesitate să ceară aprobarea conducerii Ministerului pentru prelungire. 

-Pe baza materialelor informative, a documentelor probatorii şi a altor materiale, 
să propună conducerii Ministerului arestarea persoanelor a căror activitate dușmănoasă 
a fost dovedită. 

-Să interogheze ca martori orice persoană în afara membrilor C.C. al P.M.R., 
membrilor Consiliului de Miniștri, deputaţilor Marii Adunări Naţionale, precum și 
a membrilor din conducerea organelor conducătoare ale partidului şi funcționarilor 
partidului care pot fi interogaţi numai cu aprobarea Ministrului Afacerilor Interne. 

-Să efectueze supravegherea operativă şi supravegherea secretă a corespondenţei 
persoanelor luate în evidenţă operativă cu ajutorul organelor create în acest scop. 

-Cu aprobarea conducerii Ministerului Afacerilor Interne, să folosească mijloacele 
tehnico-operative, să facă percheziţii secrete şi sustrageri de materiale în scopul 
documentării activității dușmănoase a elementelor urmărite. 

-Să instituie comisii de experți care să efectueze expertize asupra problemelor care 
interesează organele securității. 

-Să ceară prin persoanele conducătoare competente din Ministere, instituţii şi 
întreprinderi, informaţii despre diverse probleme din activitatea acestora ce sunt 
necesare muncii Direcţiei. 

-Pe baza studierii materialelor informative din centrală şi din regiuni, să 
întocmească diferite sinteze și studii documentare cu ajutorul cărora Ministerul 

Afacerilor Interne să informeze conducerea Partidului şi Guvernului asupra anumitor 
stări de fapte din diverse sectoare ale economiei naţionale. 

-Să controleze modul cum se păstrează corespondenţa și documentele secrete la 
Ministere, departamente, întreprinderi şi instituţii şi să facă propuneri concrete în 
scopul asigurării păstrării secretelor de stat. 


Structura organizatorică 


Direcţia este condusă de un director şi doi locţiitori şi răspunde de activitatea sa 
față de conducerea Ministerului Afacerilor Interne. 

Problemele urmărite sunt împărțite pe şase servicii şi două secţii, fiecare cu 
birourile respective. 

Secţia Secretariat — primeşte, înregistrează și distribuie corespondenţa sosită 
pentru Direcţie. Înregistrează şi trimite spre expediere registraturii generale 
corespondența ieșită. 

Ține evidența prin cartotecă a informatorilor şi a suspecților urmăriți, urmăreşte 
executarea anumitor lucrări speciale date serviciilor pe baza rezoluţiilor conducerii 
Ministerului, şefului direcţiunii și locţiitorilor săi. 

Întocmeşte diferite lucrări (buletine, sinteze, statistici) cerute de şeful direcţiunii 
şi de locţiitorii săi. 

Ține evidența și distribuie materiale şi rechizite. 

Serviciul | — organizează munca informativ-operativă în scopul descoperirii şi 
demascării elementelor dușmănoase pătrunse în sectorul extractiv. 

Serviciul are trei birouri cu următoarele sarcini: 

Biroul 1 organizează munca informativ-operativă în industria petroliferă. 

Biroul 2 organizează munca informativ-operativă în industria carboniferă. 

Biroul 3 organizează munca informativ-operativă în sectorul metalelor neferoase, 
saline și quarțit. 

Serviciul II — organizează munca informativ-operativă în scopul descoperirii şi 
demascării elementelor dușmănoase pătrunse în sectoarele: siderurgie, metalurgie, 
probleme speciale, chimice de bază, electricitate şi telecomunicaţii. 

Serviciul are cinci birouri cu următoarele sarcini: 

Biroul 1 organizează munca informativ-operativă în sectorul siderurgie şi 
combinate metalurgice. 

Biroul 2 organizează munca informativ-operativă în sectorul probleme speciale 
şi chimice de bază. 

Biroul 3 organizează munca informativ-operativă în sectorul construcții de 
mașini și utilaje metalurgice. 

Biroul 4 organizează munca informativ-operativă în sectorul energie electrică şi 
industrie electrotehnică. 

Biroul 5 organizează munca informativ-operativă în sectorul telecomunicaţii. 

Serviciul III — organizează munca informativ-operativă în scopul descoperirii şi 
demascării elementelor dușmănoase pătrunse în sectoarele: construcții și materiale 
de construcții, industria alimentară, industria ușoară, cooperația meșteșugărească, 
industria lemnului. 

Serviciul are patru birouri cu următoarele sarcini: 

Biroul 1 organizează munca informativ-operativă în sectorul construcții şi 
materiale de construcţii. 

Biroul 2 organizează munca informativ-operativă în industria alimentară. 

Biroul 3 organizează munca informativ-operativă în industria uşoară şi cooperația 
meșteșugărească. 

Biroul 4 organizează munca informativ-operativă în industria lemnului. 

Serviciul IV — organizează munca informativ-operativă în scopul descoperirii şi 
demascării elementelor dușmănoase pătrunse în sectoarele: planificare, repartiție, 
financiar bancar şi circulația mărfurilor. 

Serviciul are trei birouri cu următoarele sarcini: 

Biroul 1 organizează munca informativ-operativă în sectorul planificare (Comitetul 
de Stat al Planificării), evidenţa statistică (Direcţia Generală a Statistici), repartiţii 
(Comitetul de Stat al Aprovizionării), prețuri (Direcţia Generală a Preţurilor), 
rezerve (Direcţia Generală a rezervelor de materiale). 

Biroul 2 organizează munca informativ-operativă în sectorul financiar bancar. 

Biroul 3 organizează munca informativ-operativă în sectorul comerț exterior, 
comerţ interior şi cooperaţie. 

Serviciul V — organizează munca informativ-operativă în scopul descoperirii şi 
demascării elementelor dușmănoase pătrunse în sectoarele: agricultură socialistă, S. 
M. T., silvicultură și colectări. 

Serviciul are trei birouri cu următoarele sarcini: 

Biroul 1 organizează munca informativ-operativă în problema gospodării agricole 
colective, întovărășiri, institute şi instituţii care se ocupă cu problema agriculturii. 

Biroul 2 organizează munca informativ-operativă în problema gospodării agricole 
de stat, S. M. T., silvicultură. 

Biroul 3 organizează munca informativ-operativă în problema colectarea 
produselor agricole şi industria morăritului. 

Serviciul VI — organizează munca informativ-operativă în scopul descoperirii 
cetăţenilor români și străini care deţin și adună valută, valori istorice și operă de artă 
pentru trimiterea în străinătate şi organizează confiscarea lor. Descoperă persoanele 
care se ocupă cu speculație valutară internațională, descoperă moşteniri şi depuneri 
în străinătate care aparţin cetățenilor R.P.R. şi ia măsurile necesare pentru luarea lor 
în primire şi predarea în folosul statului. 

Serviciul se compune din trei birouri: 

Biroul 1 se ocupă cu descoperirea valutei, valorilor şi operelor de artă la cetăţenii 
români care intenționează să le trimită în străinătate și, cu ajutorul diferitelor măsuri 

informativ-operative, le confiscă. Același lucru la cetăţenii străini, compromiterea 
lor şi expulzarea din țară. 

Biroul 2 se ocupă cu descoperirea persoanelor care fac afaceri comerciale şi 
speculative cu străinătatea, scot din ţară şi scad valoarea leului R.P.R. Descoperă şi 
lichidează canalele prin care se fac astfel de operaţii. 

Biroul 3 descoperă moștenirile şi depunerile la băncile din străinătate ale 
cetățenilor români care domiciliază în R.P.R., organizează luarea lor în primire şi 
predarea în folosul statului. 

Secţia VII — organizează munca informativ-operativă pentru păstrarea secretului 
de stat. 

Secţia are două birouri cu următoarele sarcini: 

Biroul 1 verifică şi avizează persoanele propuse de Ministere și instituţii centrale 
pentru încadrarea birourilor speciale de păstrarea secretului de stat. Avizează 
persoanele propuse de Ministere şi instituţii centrale pentru a avea acces la 
documente strict secrete. 

Avizează persoanele care cer aprobarea pentru a fotografia, cinematografia, vizita 
etc. obiectivele principale din sectorul economic. 

Biroul 2 controlează și îndrumează activitatea B.P.S.S. din regiunile M.A.I. în 
problema apărării secretelor de stat. 

În cazurile de călcare a HCM 343/1951 privind păstrarea secretelor de stat, prezintă 
material probatoriu pentru pedepsirea vinovaţilor. 


A.M.., fond D.M.RU,, nr. inv. 7364, dosar nr. 10, f. 31-36. 


50. 


1956. Structura organizatorică şi atribuţiile Direcției de Contrainformaţie Militară. 
Direcţia de Contrainformaţie Militară 
Atribuţiuni 
Asigură securitatea statului în Forţele Armate ale R.P.R., Trupele Ministerului 
Afacerilor Interne şi unităţile Serviciului Muncii. 
Previne pătrunderea în comandamentele, unităţile și formațiunile Forţelor Armate 
ale R.P.R., Ministerului Afacerilor Interne și ale Serviciului Muncii a spionilor, 


teroriștilor, diversioniștilor şi altor elemente dușmănoase. 

Descoperă şi lichidează spionii, teroriștii, diversioniștii şi trădătorii patriei, 
organizaţiile şi grupările subversive și antidemocratice din Forţele Armate, Trupele 
Ministerului Afacerilor Interne și unităţile Serviciului Muncii, informând despre 
aceasta Biroul Politic al Comitetului Central al P.M.R. şi Preşedinţia Consiliului de 
Miniştri a R.P.R. 

Întreaga activitate a organelor de contrainformaţie trebuie să fie pătrunsă de un 
înalt spirit de partid şi de nemărginit devotament față de PM.R. şi de Guvernul 
Republicii Populare Române. Ea trebuie să fie dusă în interesul strictei respectări a 
legalităţii socialiste a regimului democraţiei populare și să contribuie la întărirea 
disciplinei militare, la ridicarea capacităţii de luptă a trupelor și să nu admită ştirbirea 
rolului şi autorităţii comandanților și șefilor militari și a unităților de comandă. 


Drepturi şi îndatoriri 


Conduce, îndrumează şi controlează activitatea serviciilor, birourilor și ofițerilor 
de contrainformaţie din Forţele Armate, Trupele Ministerului Afacerilor Interne şi 
unitățile Serviciului Muncii. 

Pentru îndeplinirea sarcinilor încredințate, Direcţia dispune de organe sau ofițeri 
de contrainformaţie în toate marile unităţi, unităţile, formațiunile, şi instituțiile Forţelor 
Armate, Trupelor Ministerului Afacerilor Interne și unităţile Serviciului Muncii, având 
următoarele drepturi și îndatoriri: 

Să creeze reţele de informatori în marile unităţi, unitățile și instituţiile Forţelor 
Armate, ale Ministerului Afacerilor Interne, precum și în unităţile Serviciului 
Muncii, cu excepția organelor politice și de partid. 

Să recruteze, în calitate de informator, militarii sau persoanele civile care 
lucrează în Forţele Armate, [în] Trupele Ministerului Afacerilor Interne şi [în] unităţile 
Serviciului Muncii, cu excepția deputaților Marii Adunări Naţionale, deputaţilor 
comitetelor regionale ale sfaturilor populare şi ale persoanelor alese ce îndeplinesc 
funcţii de conducere pe linie de partid sau în organizaţiile U.T.M. ori cele sindicale. 

Să ţină evidenţa operativă şi să urmărească activitatea tuturor elementelor 
suspecte din unităţile şi instituţiile Forţelor Armate, Trupelor Ministerului Afacerilor 
Interne și unitățile Serviciului Muncii. 

Să efectueze, prin organele tehnice de resort, controlul secret al corespondenţei 
persoanelor supravegheate de organele de contrainformaţie. 

Să cenzureze, prin organele sale speciale, corespondența militarilor în termen și 
a cadrelor Forţelor Armate, Trupelor Ministerului Afacerilor Interne și unităților 
Serviciului Muncii, în scopul stabilirii aspectelor negative din starea lor de spirit și 
a putea informa despre aceasta Biroul Politic al Comitetului Central al Partidului 
Muncitoresc Român, Guvernul R.P.R., pe Ministrul Forţelor Armate, Ministrul 
Afacerilor Interne, comandanții și organele politice ale marilor unități. 

Să interogheze ca martor pe orice militar din Forţele Armate, Trupele Ministerului 
Afacerilor Interne şi unitățile Serviciului Muncii, indiferent de funcția pe care o ocupă 
şi de gradul său militar, având pentru aceasta aprobarea prealabilă a comandantului 
marii unități sau unității respective. 

Să reţină în stare de arest pe orice militar din Forţele Armate, Trupele Ministerului 
Afacerilor Interne şi unitățile Serviciului Muncii, cu avizul procurorului militar și 
cu aprobarea prealabilă a comandanților respectivi, cărora urmează să le prezinte, 
în mod obligatoriu, material documentar justificativ şi o expunere detaliată scrisă a 
învinuirilor ce se aduc militarului. 

Să rețină pentru cercetări, pe o durată de maxim 48 ore, pe orice militar din Forţele 
Armate, Trupele Ministerului Afacerilor Interne și unităţile Serviciului Muncii, cu 
aprobarea prealabilă a comandantului respectiv, pe bază de raport verbal. 

Calitatea de a aproba reținerea pentru cercetare sau în stare de arest o au: 

— pentru soldați și sergenţi, comandantul de divizie, brigadă şi similarele lor, 
respectiv al corpului de armată pentru unităţile de corp de armată. 

— pentru plutonieri, comandantul regiunii militare — similare. 

— pentru ofiţeri, Ministrul Forţelor Armate, respectiv Ministrul Afacerilor Interne. 

— pentru generali şi amirali, Ministrul Forţelor Armate, respectiv Ministrul 
Afacerilor Interne, cu încuviințarea prealabilă a Guvernului. 

În cazuri de infracţiuni flagrante sau când există pericolul de dispariţie, reținerea 
sau arestarea celui în cauză va putea fi efectuată de către organele de contrainformaţie 
fără întârziere, pe răspunderea lor proprie. Despre aceasta se va raporta motivat 
comandantului respectiv, în vederea obţinerii aprobării în următoarele 24 ore cel mai 
târziu, având şi avizul procurorului militar. 

Să ceară de la organele de comandă competente documentarea necesară care să 
înlesnească acţiunea de urmărire a unui militar activ sau angajat civil din Forţele 
Armate, Trupele Ministerului Afacerilor Interne sau unităţile Serviciului Muncii. 


Subordonarea organelor şi personalului de contrainformaţie militară 


Ofițerii, sergenții reangajaţi şi militarii în termen care fac parte din organele de 
contrainformaţie se subordonează din punct de vedere al serviciului lor special numai 
şefilor lor. Din punct de vedere al ordinei interioare din unitate şi disciplinei militare, 
ei se subordonează și comandanților (şefilor) unităților (formațiunilor) și marilor unități 
în cadrul cărora funcţionează, fiind obligaţi să respecte întocmai prevederile 
Regulamentului Serviciului Interior, Regulamentului disciplinar și ale Regulamentului 
Serviciului în garnizoană, cu privire la regulile politeţei, ţinutei şi disciplinei militare. 

Ofițerii de contrainformaţie vor urma, în cadrul comandamentului unde 
funcționează, pregătirea tactică, operativă şi politică, conform cu programele 
Direcţiei Pregătirii de Luptă şi ale Direcţiei Superioare Politice a Armatei, la fel ca 
toți ceilalți ofițeri. 

Ofițerii care încadrează organele de contrainformaţie poartă uniforma armei sau 
serviciului unde funcționează. 

Ofițerii și sergenţii organelor de contrainformaţie care sunt membri ai P.M.R. şi 
membri ai U.T.M. vor face parte din organizaţiile de partid şi tineret ale acelor unități 
unde își duc munca. 

Şefii serviciilor de contrainformaţie vor informa regulat pe membrii militari ai 
consiliilor militare și pe șefii direcțiilor politice ale regiunilor militare și 
comandamentelor de armă asupra activităţii organelor de contrainformaţie. 

La rândul lor, membrii militari ai consiliilor militare şi şefii direcțiilor politice 
vor lua parte la consfătuirile de serviciu ale ofiţerilor de contrainformaţie, dându-le 
ajutor activ în înlăturarea neajunsurilor din munca lor și în îndeplinirea cu succes a 
sarcinilor puse de partid şi guvern. 


Relaţiuni de serviciu 


Asupra activității dușmănoase de orice natură, stabilită de organele de 
contrainformaţie în rândul militarilor activi, cât și asupra stării de spirit a trupelor, 
vor raporta în mod regulat, fie verbal, fie în scris: 

— Ministrul Afacerilor Interne, Biroului Politic al C.C. al P.M.R. şi Guvernului 
Republicii Populare Române. 

— Şeful Direcţiei de Contrainformaţie Militară, Ministrului Forţelor Armate. 

— Şefii organelor de contrainformaţie, comandanților (şefilor) regiunilor militare 
(similare), marilor unități sau unităţi în cadrul cărora funcționează. 

Organele de contrainformaţie poartă răspunderea asupra exactității informării. 

Comandanții (şefii) marilor unități și unităţilor sunt datori: 

Să rețină cu atenţie informaţiile primite. 

Să păstreze desăvârşită taină asupra informaţiilor cu caracter secret. 

Să ia, de acord cu locţiitorul politic, şeful secţiei politice sau membrul militar în 
consiliul militar, cât şi cu ofiţerul de contrainformaţie sau şeful organului de 
contrainformaţie, cele mai nimerite măsuri care să ajute activitatea contrainformativă, 
să prevină sau să combată o acţiune dușmănoasă descoperită. 

Să acorde, în toate situaţiile, tot spijinul organelor și ofiţerilor de contrainformaţie. 

Să creeze condițiuni de lucru normale organelor contrainformaţie, punându-le la 
dispoziție la timp mijloacele materiale prevăzute de statele de organizare sau 
impuse de situațiuni deosebite. 

Să întărească permanent autoritatea lucrătorilor și organelor de contrainformaţie. 


Structura organizatorică 
Aparatul central 


Direcţia de Contrainformație Militară face parte din Ministerul Afacerilor Interne 
şi este condusă de un șef al direcţiei și un număr de locțiitori ai acestuia. 

Şeful Direcţiei de Contrainformaţie Militară se subordonează nemijlocit ministrului 
Afacerilor Interne. 

Aparatul central se compune din 8 servicii, o secție şi două birouri. 

Serviciul 1 — desfășoară munca contrainformativă în cadrul trupelor de grăniceri, 
trupelor de intervenţie şi pază, unităţilor A.L.A. şi pompieri, subordonate Ministerului 
Afacerilor Interne. 

Serviciul 2 — desfășoară munca contrainformativă în Marele Stat Major și unităţile 
subordonate acestuia, precum şi în instituţiile de învățământ militar și formațiunile 
respective. 

Serviciul 3 — duce muncă de control și îndrumează activitatea contrainformativă 
în cadrul regiunilor militare. 

Desfăşoară acțiunea informativă pentru descoperirea elementelor urmărite şi 
dispărute de la domiciliu. 

Serviciul 4 — desfășoară activitatea contrainformativă în comandamentele şi 
unităţile de subordonare centrală (Comandamentul Trupelor de Tancuri, Artilerie, A. 
A. T., Geniu, Transmisiuni şi Chimice). 

Serviciul 5 — duce muncă contrainformativă în cadrul comandamentelor marilor 
unități şi unităţilor din Forţele Aeriene Militare şi Marinei Militare. 

Serviciul 6 — desfășoară munca contrainformativă în Direcţia Spatelui din 
Ministerul Forţelor Armate și în celelalte direcţii centrale, cât şi în unităţile, școlile 
militare și instituţiile subordonate acestora. 

Serviciul 7 — desfășoară activitate contrainformativă în cadrul Serviciului Muncii 
de pe lângă Ministerul Construcţiilor, precum și în direcţiile regionale ale Serviciului 
Muncii și în cadrul detaşamentelor de muncă din subordinea lor. 

Serviciul 8 — desfăşoară activitate de filaj, investigații şi efectuează arestarea 
infractorilor (militari şi persoane civile), în baza ordinelor date de către șeful direcției. 

Secretariat — primeşte, înregistrează şi distribuie corespondenţa sosită pe adresa 
direcţiei. Înregistrează şi trimite spre expediere Registraturii Generale corespondența 
ieșită. 

Urmăreşte executarea de către servicii a unor lucrări speciale, ordonate de șeful 
direcţiei sau locţiitorii săi. 

Întocmește diferite lucrări, conform indicaţiilor şefului direcţiei sau locţiitorilor 
acestuia. 

Biroul Cadre — efectuează lucrările şi face propuneri pentru completarea, 
selecționarea și numirea cadrelor pentru organele exterioare ale direcției. 

Face propuneri în legătură cu numirea și promovarea în funcțiuni, destituirea şi 
trecerea în rezervă a cadrelor. 

Centralizează materialele și face formalităţile cuvenite pentru caracterizarea 
ofițerilor din aparatul exterior al direcției. 

Anchetează abaterile săvârşite de ofițerii de pe teritoriu şi face propuneri pentru 
sancţionarea vinovaţilor. 


159 


Biroul de cenzură a corespondenţei — cenzurează prin organe speciale 
corespondența cadrelor și militarilor în termen din Forţele Armate, Trupele M.A.I. 
și unităţile Serviciului Muncii. 


Organe exterioare 


În cadrul organelor de contrainformaţie de pe teritoriu se creează: 

— la regiunile militare: servicii de contrainformaţie; 

— la corpurile de armată: secții de contrainformaţie; 

— la divizii, brigăzii şi în garnizoanele militare: birouri de contrainformaţii; 

— la regimente și batalioane independente: ofiţeri de contrainformaţii; 

— pentru unitățile Serviciului Muncii de pe lângă regionale se creează birouri de 
contrainformaţie care asigură munca contrainformativă în unitățile şi detașamentele 
subordonate acestora. 

Pentru paza aresturilor și localurilor ocupate de către organele de contrainformație, 
escortarea arestaţilor şi urmărirea infractorilor dispăruţi sau fugiți, fiecărui organ al 
Direcţiei de Contrainformaţie Militară i se pun la dispoziție, dintre militarii activi ai 
Forţelor Armate şi Trupelor M.A..I., următoarele subunități: 

Pentru organele de contrainformaţie ale brigăzilor, diviziilor și corpurilor de armată, 
câte o grupă de pistolari. 

Pentru serviciile de contrainformaţie de pe lângă regiunile militare, câte un pluton 
de pistolari. 

În acest scop, Marele Stat Major, respectiv Comandamentul Trupelor M.A.I. vor 
pune la dispoziţia organelor de contrainformaţie, în fiecare an, între 15—30 decembrie, 
efectivul necesar dintre militarii în termen trecuţi în anul II de instrucţie. 


Măsuri organizatorice 


Statele de organizare, încadrare și înzestrare ale direcției se întocmesc precum 
urmează: 

— Pentru Aparatul Central și unitățile Serviciului Muncii, de către Ministerul 
Afacerilor Interne; 

— Pentru organele de contrainformaţie din comandamentele marilor unități, uni- 
tățile şi instituțiile Forţelor Armate, de către Ministerul Afacerilor Interne împreună 
cu Ministerul Forţelor Armate. 

Statele de organizare, încadrare și înzestrare se aprobă de Consiliul de Miniştri. 

Drepturile materiale ale personalului care încadrează organele de contrainformaţie 
militară, conform prevederilor statelor, se asigură: 

— Pentru personalul aparatului central, cât și cel care încadrează organele de 
contrainformaţie militară din Trupele M.A..I., de către Ministerul A facerilor Interne; 

— Pentru personalul care încadrează organele de contrainformaţie din Forţele 
Armate, de către Ministerul Forţelor Armate; 

— Pentru personalul care încadrează organele de contrainformaţie din unităţile 
Serviciului Muncii, de către Ministerul Construcţiilor. 

Prin drepturi materiale se înţeleg: 

— drepturi băneşti, conform statului de soldă şi prevederilor Decretului nr. 4 pentru 
stabilirea drepturilor bănești ale personalului Forţelor Armate; 

— drepturi de hrană; 

— drepturi de echipament, conform normelor aprobate de Consiliul de Miniștri. 

Afară de drepturile materiale enumerate la articolul precedent, ministerele 
respective vor asigura, în vederea bunei funcționări a organelor de contrainformaţie: 

— localuri de lucru corespunzătoare; 

— locuinţe pentru cadre; 

— mijloace de transport şi inventarul de birou, cât şi rechizitele necesare, conform 
prevederilor statului de înzestrare sau normelor uzuale. 

Personalul care încadrează organele de contrainformaţie primeşte buletinul de 
identitate din partea Direcţiei de Contrainformație Militară. 

Ministrul Forţelor Armate, Ministrul A facerilor Interne și Ministrul Construcţiilor 
vor da ordinele necesare executării prevederilor prezentului regulament. 


A.M.., fond D.M.RU,, nr. inv. 7364, dosar nr. 10, f. 37-A5. 


SI. 


1956. Structura organizatorică și atribuțiile Direcţiei a VI-a — Transporturi. 
Direcţia a Vl-a — Transporturi 
Atribuţiuni 


Duce lupta pentru depistarea şi nimicirea agenturii serviciilor de spionaj 
imperialiste din transporturi. 

— Să ia măsuri preventive pentru ca agenții spionajului imperialist să nu poată 
pătrunde în transporturi. 

— Să ducă lupta pentru descoperirea elementelor și organizaţiilor subversive, care, 
din însărcinarea serviciilor de spionaj, vor să submineze activitatea din transporturi. 

— Să îndrumeze şi controleze activitatea birourilor speciale pentru păstrarea şi 
manipularea documentelor secrete şi strict secrete de stat (H. C. M. 343/1951). 

— Să supravegheze informativ elementele ce lucrează și manipulează acte secrete, 
astfel încât să împiedice pătrunderea persoanelor ce nu prezintă încredere. 

— Să ducă acţiuni informative în toate ramurile de transport din întreaga țară, pentru 
identificarea și reținerea criminalilor politici, a autorilor de manifeste, inscripții, scrisori 
anonime etc. cu caracter contrarevoluționar (subversiv). 

— Să ia măsuri pentru organizarea securității mersului trenurilor speciale. 

— Să depisteze, cerceteze și urmărească elementele sabotoare și diversioniste din 
toate ramurile de transport. 

— Direcţia Securităţii Transporturilor conduce, îndrumează și controlează nemijlocit 
activitatea serviciilor T. F., secțiilor navale și birourilor R/A din ţară. 

Serviciul 1 Feroviar — Organizează și duce munca contrainformativă în aparatul 
central al Ministerului Căilor Ferate. 

— Organizează şi asigură securitatea mersului trenurilor speciale. 

Are trei birouri. 

Serviciul II Feroviar — Controlează și sprijină activitatea celor 6 servicii 
regionale de securitate T. F. exterioare. 

— Organizează şi efectuează urmărirea criminalilor politici, autorilor de manifeste, 
inscripții şi scrisori anonime cu conţinut contrarevoluționar. 

— Organizează şi duce munca contrainformativă în instituţiile C.F.R. care dețin 
documente secrete şi strict secrete de stat. 

— Verifică personalul C.F.R. ce are acces la documente secrete şi propune avizul. 

— Organizează şi controlează supravegherea urmăriţilor pe ţară. 

Are 2 birouri şi o grupă. 

Serviciul III Naval — Organizează și duce munca contrainformativă din Dir. 
Generală a Navigaţiei Civile, „Navrom“, Direcţia Generală Hidro-meteorologică, Dir. 
Generală a Aprovizionării şi desfacerii, Inst. de Proiectări etc. din centralul 
Ministerului Transporturilor. 

— Controlează și sprijină activitatea celor 4 secții navale din teritoriu. 

— Ține evidenţa, verifică toți marinarii şi dă avize pentru marinarii ce navighează 
în apele teritoriului R.P.R. 

— Organizează şi duce munca contrainformativă în instituțiile de navigaţie ce dețin 
documente secrete şi strict secrete de stat, verifică personalul ce are acces la documente 
secrete şi propune aviz. 

Are 4 birouri. 

Serviciul IV Aviaţie, Auto şi Drumuri — Organizează și duce munca 
contrainformativă din Direcţia Generală a Aviației Civile, Direcţia Generală Auto şi 
Direcţia Generală Drumuri și Poduri din centralul Ministerului Transporturilor. 

— Controlează şi sprijină activitatea celor 6 birouri R/A din teritoriu. 

— Verifică toţi aviatorii şi propune avize pentru zbor. 

— Duce muncă contrainformativă în rândul elementelor ce manipulează documente 
secrete şi strict secrete de stat. 

— Verifică personalul care are acces la documentele secrete şi propune aviz. 

Are 3 birouri. 

Secţia Cadre — se ocupă cu evidența ofițerilor şi sergenţilor din aparatul exterior 
al direcţiei. 

— Verifică şi propune elemente noi pentru încadrarea unităţilor exterioare cu ofițeri 
ŞI sergenți. 

— Cercetează cazurile de abateri grave a[le] cadrelor din unităţile exterioare. 

— Organizează învățământul profesional la locul de muncă. 

Are 1 secţie. 

Biroul Secretariat — ține evidenţa ordinelor și directivelor primite de direcţie. 

— Primește şi expediază corespondenţa direcției. 

— ţine evidenţa lucrărilor cu termen. 

— ţine evidenţa documentelor de transport. 

— Se ocupă de toate problemele administrative ale direcţiei. 

— ţine evidența armamentului predat ofiţerilor şi păstrează armamentul primit în 
dotare de către direcție. 

Are 1 birou. 


A.M.., fond D.M.RU,, nr. inv. 7364, dosar nr. 10, f. 46-48. 


52. 


1956. Structura organizatorică și atribuţiile Direcţiei Cercetări. 
Organizarea Direcţiei Cercetări 


Atribuţiuni 

— Cercetează spioni, complotiști, sabotori, diversioniști și alți criminali politici 
care au săvârşit infracţiuni contrarevoluţionare, urmărind demascarea completă a 
tuturor participanţilor şi a întregii lor acţiuni şi dovedind, cu materialul probatoriu, 
activitatea dușmănoasă a acestora, de subminare a regimului de democraţie populară 
și a Republicii Populare Române. 

— Întocmeşte dosare pentru trimitere în justiție a inculpaţilor prin organele 
Procuraturii R.P.R. şi face sesizări către Procurorul General al R.P.R. în cazuri când 
sentinţele instanţelor de judecată nu sunt proporționale cu faptele inculpaţilor. 

— Ține evidența celor arestaţi și reținuți și păstrează toate documentele în 
legătură cu aceștia, asigură conspirativitatea acestor documente. 

— Efectuează toate anchetele într-un strâns contact cu organele informativ- 
operative care înainte au avut în obiectiv persoanele arestate. 

Drepturi şi îndatoriri 

Direcţiunea Cercetări controlează și sprijină munca serviciilor şi a secţiilor de 
anchetă din direcţiunile regionale M.A.I. şi a birourilor de anchetă ce funcționează 
pe lângă organele M.A.I. pe linie de transport şi contrainformaţii militare. 

— Direcţia Cercetări, cu aprobarea ministrului Afacerilor Interne sau a adjuncţilor 
săi, are dreptul să dea dispoziţiuni de arestare a elementelor care duc o activitate 
dușmănoasă ce amenință securitatea Republicii Populare Române, U.R.S.S. şi a ţărilor 
de democraţie populară; 

Arestările se fac pe baza mandatelor de arestare aprobate de procuror, pe baza 
materialelor probatorii primite de la direcţiile operative și a celor rezultate din cercetări; 

— Pe baza autorizaţiei eliberată de procuror, are dreptul să dea dispoziţiuni pentru 
a se face percheziţii la locuinţe particulare și sediile instituţiilor pentru descoperirea 
obiectelor care pot fi corpuri delicte. De asemenea, dă dispozițiuni pentru a se face 
percheziţii la locuințele particulare şi sediile instituţiilor, în cazul când infractorii duc 
activitate criminală, iar documentele pot servi la demascarea lor; 

— Să instituie expertize judecătoreşti pentru unele probleme în legătură cu 
cercetările în curs, în orice instituție sau serviciu, exceptând organele de partid, 
Consiliul de Miniştri şi Marea Adunare Naţională; 

— Să reţină, conform legilor existente, pentru timp de 24 ore, unele elemente 
suspecte pentru activitate criminală contra regimului de democraţie populară din 
Republica Populară Română, în scopul descoperirii faptelor criminale; 

— Să interogheze, în calitate de martori, persoanele care pot contribui la lămurirea 
faptelor şi împrejurărilor săvârșirii infracțiunii de către arestat, exceptând membrii 
C.C. al P.M.R., membrii Consiliului de Miniștri și deputaţii Marii Adunări Naţionale; 

— Să rețină pe cei arestați în arestul preventiv, să-i repartizeze, să stabilească şi 
să controleze regimul în arestul preventiv; 

— Să recruteze din cei arestați agentură interioară și să folosească tehnica 
operativă pentru o mai completă demascare a activităţii criminale a persoanelor ce 
se află în cercetare; 

— În cazuri speciale, când apare necesitatea operativă, să permită arestaţilor ce se 
află în cercetare, întrevederi cu rudele ca şi transmiterea de bani și pachete cu haine 
şi alimente; 

— Cu aprobarea ministrului Afacerilor Interne și a adjuncţilor săi, să conteste prin 
Procuratura R.P.R. hotărârile nejuste ale organelor de justiţie; 

— Să elibereze — cu aprobarea ministrului Afacerilor Interne, a adjuncţilor săi şi 
a procurorului — persoanele a căror activitate criminală nu a fost dovedită în anchetă. 


Structura organizatorică 
Direcţiunea Cercetări este condusă de un șef al direcţiei şi doi locţiitori şi răspunde 
de activitatea sa numai faţă de Ministrul Afacerilor Interne. 
Direcţiunea are un secretariat şi 7 servicii. 

Biroul Secretariat primește, înregistrează şi distribuie corespondența sosită pentru 
direcțiune. 

Înregistrează şi trimite spre expediere registraturii generale corespondența ieșită. 

Urmăreşte executarea anumitor lucrări date serviciilor, pe baza rezoluțiilor 
şefului direcţiei sau a locţiitorilor săi. 

Serviciul 1 cercetează elementele reţinute pentru crime de complot antistatal, 
teroare cu caracter deosebit, înaltă trădare, activitate dăunătoare forţei militare a 
Republicii Populare Române ca: spionaj, divulgare a secretului militar sau de stat, 
fuga peste graniță etc. 

Biroul 1 anchetează elementele reţinute pentru crime de complot împotriva statului 
democrat popular și care au participat la acţiuni importante de spionaj și teroare. 

În toate cazurile de mai sus se înţelege acţiuni şi elemente cele mai periculoase 
care au pătruns în conducerea aparatului de stat şi au dus activitate criminală împotriva 
securității statului cu scopul de a răsturna sau submina regimul democrat-popular. 

Biroul 2 anchetează elementele reţinute care fac parte din organizații de spionaj 
sau duc acţiuni de spionaj din însărcinarea directă a serviciilor de spionaj american, 
englez și prin statul Israel. 

Biroul 3 anchetează pe reţinuţii care fac parte din organizațiile de spionaj sau duc 
acțiuni de spionaj pe linie: turcă și greacă, inclusiv trecerile frauduloase de frontieră. 

Biroul 4 anchetează elementele reţinute care fac parte din organizațiile de spionaj 
sau duc acţiuni de spionaj în slujba Franţei, Italiei, Germaniei Occidentale și altor 
țări capitaliste. 

Serviciul II anchetează pe membrii organizaţiilor contrarevoluționare, subversive 
şi bandelor teroriste a căror acţiune este îndreptată împotriva orânduirii de stat 
democrat-populară. 

De asemenea, anchetează elementele fostelor partide politice burgheze, legionari, 
criminali de război, foşti poliţişti, informatori, membrii sectelor religioase care duc 
activitate de subminare contra regimului de democraţie populară. Anchetează pe cei 
care fac propagandă, agită şi instigă la răsturnare sau subminarea regimului de 
democraţie populară şi pe cei ce concep, tipăresc şi răspândesc manifeste, proclamaţii 
etc. cu conţinut dușmănos regimului actual. 

Biroul 1 anchetează reținuţii, inculpați ai organizaţiilor subversive, membrii reținuți 
şi inculpaţi ai organizațiilor legionare și ai bandelor. 

Biroul 2 anchetează membrii reţinuţi şi inculpaţi ai sectelor religioase care au 
atitudine duşmănoasă sau duc activitate de subminare a regimului de democraţie 
populară, precum şi alte elemente principale reținute pentru diferite crime împotriva 
regimului democrat-popular, fapte ce nu sunt prevăzute în atribuţiunile altor servicii 
și birouri, ca: criminalii de război etc. 

Biroul 3 anchetează elementele reţinute și inculpate ale fostelor partide burgheze 
care duc activitate de subminare a regimului de democraţie populară, organizații 
contrarevoluţionare naţionaliste, foști polițiști şi informatori ai regimurilor burgheze. 

Serviciul III cercetează pe cei care duc activitate de subminare prin acte de sabotaj 
şi diversiune în industria de stat grea și ușoară, comerțul de stat, circulația monetară, 
formarea G.A.C., distrug sau strică mijloace de telecomunicaţii, depozite obşteşti (ale 
G.A.C. şi cooperativelor) şi alte edificii ale statului şi ale obştilor; neexecutare 
conștientă de către unele persoane a anumitor sarcini sau neglijenţa intenționată în 
executarea lor, cu scopul de a slăbi puterea guvernului Republicii Populare Române 
şi activităţii aparatului de stat. 

Biroul 1 anchetează pe cei reținuți în legătură cu acțiuni de sabotaj în marile 
construcții, industria grea și uşoară. 

Biroul 2 anchetează pe cei arestaţi în legătură cu acţiuni de sabotaj în 
telecomunicații și agricultură. 

Biroul 3 anchetează pe cei reținuți în legătură cu acţiuni de sabotaj din comerţ, 
finanţe și cooperație. 

Doi anchetatori din cadrul acestui serviciu sunt special instruiți pentru cercetarea 
imediată a accidentelor suspecte de diversiune (incendii, explozii, deraieri, otrăviri 
în masă și epidemii). 

Serviciul IV are 4 birouri. 

Controlează și îndrumează activitatea serviciilor de cercetări din unităţile 
regionale ale Ministerului Afacerilor Interne, fără să se suprapună acestora. 

Prezintă spre aprobarea ministrului sau adjuncţilor săi cazurile mai importante de 
arestări sau punerea în libertate (grupuri de teroriști, spioni şi complotiști, bande etc.) 
ce depăşesc competenţa unităţilor regionale în conformitate cu ordinul ministrului 
Afacerilor Interne. 

În cazuri mai importante, lucrătorii serviciului fac anchetă personal la unităţile 
regionale şi fac propuneri de rezolvare cât mai justă a cazurilor. 

Serviciul V se ocupă cu anchetarea cazurilor de crime contrarevoluţionare 
săvârșite de militari şi persoane militarizate din Forţele Armate ale Republicii Populare 
Române sau persoane civile care sunt implicate în asemenea acţiuni împotriva 
regimului democrat-popular. 

Biroul 1 anchetează pe arestaţii care au săvârșit crime de înaltă trădare, spionaj 
sau complot antistatal împotriva regimului sau a conducătorilor statului. 

Biroul 2 anchetează pe arestaţii care au săvârşit crime de organizare și activitate 
clandestină în organizaţii contrarevoluționare, care au redactat, multiplicat sau 
răspândit fițuici cu caracter dușmănos împotriva regimului, care au desfășurat activitate 
în secte ilegale etc. 

Biroul 3 se ocupă cu controlul și sprijinul organelor de anchetă ce funcționează 
pe lângă serviciile şi secțiile contrainformaţii militare din țară. 

Serviciul VI are sarcina de a cerceta pe arestații din sectoarele transportului 
feroviar, naval şi aerian care au săvârşit infracțiuni sau crime de spionaj, înaltă trădare, 
organizare clandestină împotriva regimului democrat-popular, confecționare şi 
răspândire de fițuici cu caracter contrarevoluţionar etc. 

Controlează și sprijină organele de anchetă din teritoriu ce funcţionează pe lângă 
serviciile sau secţiile pentru securitatea transportului feroviar. 

Biroul 1 anchetează pe arestaţii care au săvârşit infracţiuni contrarevoluționare 
din sectorul transportului feroviar. 

Biroul 2 se ocupă cu anchetarea persoanelor arestate care au săvârșit infracțiuni 
contrarevoluționare din sectorul transportului aerian, naval şi rutier. 

Biroul 3 controlează şi îndrumă activitatea organelor de anchetă ce funcționează 
în ţară, pe lângă serviciile sau secţiile M.A.I., pentru securitatea transporturilor 
feroviare, fluviale etc. 

Serviciul Operativ 

Biroul 1 și 2 împărțite pe echipe, au sarcina de a efectua arestări, percheziţii, de 
a organiza arestări, capcane şi posturi fixe pentru prinderea infractorilor, acţionând 
pe baza ordinelor date de ministrul Afacerilor Interne sau a locţiitorilor săi, cu 
respectarea legilor în vigoare. 

Biroul 3 controlează și sprijină activitatea grupelor operative ce funcţionează pe 
lângă regiunile M.A.I. şi participă la operații mai importante din regiuni. 


A.M.., fond D.M.RU,, nr. inv. 7364, dosar nr. 10/1956, f. 53-59. 


53. 


1956. Structura organizatorică şi atribuţiile Serviciului Operativ din penitenciare, 
lagăre şi colonii. 


Serviciul Operativ din penitenciare, lagăre şi colonii 
Se ocupă cu munca informativă operativă pentru descoperirea acțiunilor întreprinse 
de deţinuţi şi condamnaţi politici, spioni, diversioniști și de drept comun, precum şi 
de descoperirea elementelor dușmănoase strecurate în aparatul de deservire al 
penitenciarelor, lagărelor și coloniilor. 
Structura organizatorică 
Serviciul este condus de un șef serviciu ajutat de un locţiitor, ține legătura directă 


cu ministrul sau cu locţiitorii săi. 
Are următoarea structură organizatorică: 

Secţia 1 — Duce muncă informativ-operativă în rândurile condamnaților 
contrarevoluționari pentru descoperirea legăturilor și a acţiunilor întreprinse de aceștia. 

Secţia 2 — Se ocupă de munca informativă operativă în rândurile condamnaților 
de drept comun pentru a descoperi elementele ce întreprind acţiuni dușmănoase, 
precum și legăturile lor. 

Biroul Secretariat — Se ocupă de primirea şi ieşirea corespondenţei, întocmește 
diferite sinteze şi alte lucrări pentru conducerea serviciului, păstrează corespondența 
la zi, se ocupă cu toate problemele administrative ale serviciului. 

Grupa „C“ — Păstrează arhiva serviciului cu materialele privind obiectivele şi 
dosarele agenţilor. 


A.M.I., fond D.M.RU,, nr. inv. 7364, dosar nr. 10, f. 68. 


54. 


1956. Structura organizatorică și atribuţiile Serviciului Tehnic-Operativ. 


Serviciul Tehnic-Operativ 
Atribuţiuni 


Pe baza directivelor operative, instalează aparate de tehnică operativă secrete pentru 
a controla activitatea persoanelor urmărite de organele Securităţii Statului. 

Perfecționează și adaptează aparatura necesară în scopuri operative. 

Confecţionează, în scopuri operative, documente și efectuează diferite expertize 
grafologice, chimice şi altele. 

Execută diferite lucrări fotografice în scopuri operative şi legitimaţii. 

Efectuează sustrageri şi percheziţii secrete și altele. 


Structura organizatorică 


Este condus de un şef serviciu şi locţiitorii săi. Are în subordine un secretariat şi 
7 secţii. 


A.M.I., fond D.M.RU,, nr. inv. 7364, dosar nr. 10, f. 69. 

55. 


1956. Structura organizatorică și atribuţiile Serviciului Contrainformații Radio. 
Serviciul Contrainformaţii Radio 
Atribuţiuni 


— Controlează folosirea stațiunilor de radio-emisie ale instituţiilor şi a aparatelor 
de emisie amatori pentru a nu da posibilitatea să fie folosite de către elementele 
dușmănoase în scopuri subversive. 

— Descoperă şi lichidează stațiunile de radio-emisie subversive care activează pe 
teritoriul R.P.R., având misiuni din partea serviciilor de spionaj imperialiste şi centrelor 
burghezo-naționaliste. 

— Interceptează emisiunile posturilor de radio-emisiune imperialiste, cu scopul de 
a obţine [informaţii] ce pot fi folosite în scopuri operative. 

— Urmăreşte activitatea stațiunilor de radio ce deservesc ambasadele, legaţiile şi 
consulatele țărilor imperialiste ce se găsesc în R.P.R. pentru a culege informațiuni 
ce pot prezenta interes pentru securitatea statului. 


Structura organizatorică 
Serviciul Contrainformaţii radio este condus de un șef serviciu şi locţiitorii săi. 
Are în subordine un birou şi două secţii. 
Secţia 1 — are în subordine 4 birouri. 


Secţia 2 — are în subordine trei birouri. 


A.M.., fond D.M.RU,, nr. inv. 7364, dosar nr. 10, f. 70. 


56. 


1956. Structura organizatorică şi atribuțiile Serviciului controlul corespondenţei 
şi coletelor poştale. 


Serviciul controlul corespondenţei şi coletelor poştale 


Atribuţiuni 


— Controlează amănunțit trimiterile poştale externe și interne (scrisori, telegrame, 
colete, presă și tipărituri) cu scopul de a preveni orice posibilitate de folosire a acestui 
mijloc de legătură de către elementele dușmănoase regimului de democrație populară. 

— Filează trimiterile poștale, conform cererilor de urmărire ale organelor Afacerilor 
Interne. 


Drepturi şi îndatoriri 


— Are dreptul exclusiv de a efectua un control secret al oricărei trimiteri poştale 
externe şi interne, cu excepția corespondenţei membrilor Guvernului, C.C. al 
PM.R., Prezidiului Marii Adunări Naţionale, M.A .I.-ului, redacţiei ziarului „Scânteia“ 
şi redacției ziarului „Pentru pace trainică“. 

— Din controlul trimiterilor poștale să alcătuiască note, referate, sinteze, pentru 
informarea conducerii M.A.I. -ului și direcțiilor operative. 

— Are dreptul să confişte sau să distrugă trimiterile poștale, dacă acest lucru este 
cerut de o necesitate operativă. 

— Să ţină evidenţa, prin cartotecă, a persoanelor care întreţin legături prin 

trimiteri poştale cu țările imperialiste şi satelite. 
a trimiterilor poștale, să verifice amănunțit, cu ajutorul direcțiilor operative, pe toți 
funcționarii Poștei sau ai altor instituții care au legături cu munca acestui serviciu, 
iar persoanele necorespunzătoare să fie îndepărtate din serviciu, prin conducerea 
ministerelor respective. 


Conducerea şi structura Serviciului „F“ 


— Serviciul „F“ este condus de un șef sprijinit de 2 locţiitori. 

— Serviciul „F“ este compus din 4 (patru) birouri și un secretariat special de evidență. 

Biroul 1 — controlul corespondenţei externe — filează amănunțit trimiterile poştale 
externe, în afară de colete, le cenzurează și redactează note și referate asupra 
materialului duşmănos. 

Biroul 2 — controlul corespondenţei interne — filează amănunțit trimiterile interne 
ale Capitalei, cenzurează prin sondaj aceste trimiteri şi redactează note şi referate 
asupra materialului dușmănos. 

Biroul 3 — controlul coletelor externe — controlează amănunţit coletele poştale 
externe puse în urmărire de organele M.A.I. şi redactează note asupra acestui material. 

Biroul 4 — laboratorul fizico-chimic şi foto — controlează prin mijloace fizice 
şi chimice trimiterile poştale suspecte de a conţine mesaje secrete scrise cu cerneală 
simpatică. 

— Face fotocopii conform necesităţilor serviciului. 

Serv. „F“ are datoria să ia toate măsurile de conspirare a sediului, cât şi a efectivului 
ce încadrează această unitate. 


A.M.., fond D.M.RU,, nr. inv. 7364, dosar nr. 10, f. 71-72. 

57. 


1956. Structura organizatorică și atribuţiile Serviciului evidenţă și arhivă. 
Serviciul evidenţă și arhivă 
Atribuţiuni 


Examinează și studiază toate materialele arhivistice ale fostelor organe ale poli- 
iei, precum şi ale fostelor organe de informaţii și de contrainformaţii ale regimului burghez. 

Trimite direcțiilor operative materiale arhivistice ce reprezintă interes operativ 
pentru exploatarea lor. 

Ține cartoteca generală pentru toate persoanele ce au apărut în dosarele încheiate 
de către organele centrale ale ministerului, precum și persoanele apărute în materialele 
fostelor organe burgheze ale poliției, de informaţie şi contrainformație. 

Organizează o evidenţă și creează cartotecă pentru toți foştii informatori ai 
organelor de securitate. 

Ține evidenţa elementelor apărute în acţiunile direcțiunilor operative ale Securității 
Statului. 

La cererile primite din partea direcțiunilor operative, verifică la evidenţă, 
întocmește referate asupra persoanelor cunoscute în materialele Serviciului de 
Evidenţă și Arhivă. 


Structura organizatorică 


Este condus de un șef de serviciu şi de locţiitorii săi. Are în subordine 4 secții cu 
birourile respective, Secţia Inspecţii și Biroul Secretariat. 

Biroul Secretariat — primește, înregistrează și distribuie corespondența intrată 
şi ieşită. Întocmește diferite lucrări de informare, ţine evidenţa şi distribuie materiale 
şi rechizite. 

Secţia I — se ocupă de urmărirea termenelor de anchetă penală şi de ducerea la 
îndeplinire a sentințelor date elementelor cu activitate contrarevoluţionară. 

Secţia are 5 birouri cu următoarele sarcini: 

Biroul 1 ţine evidenţa nominală a agenturii informative existente și a celei 
abandonate. 

Biroul 2 ţine evidenţa elementelor cu activitate dușmănoasă în rândul dislocaţilor. 

Biroul 3 urmărește termenele de anchetă şi ducerea la îndeplinire a sentinţelor 
judecătorești. 

Biroul 4 se ocupă cu sechestrul asigurator asupra bunurilor de la elementele trimise 
în justiție cu confiscarea averii. 

Biroul 5 ţine evidenţa statistică a tuturor elementelor dușmănoase din întreaga ţară. 

Secţia II — ţine cartoteca generală a elementelor dușmănoase. 

Secţia are 3 birouri cu următoarele sarcini: 

Biroul 1 se ocupă cu primirea cererilor de verificare la cartotecă. 

Biroul 2 se ocupă cu verificarea cererilor la cartotecă. 

Biroul 3 se ocupă cu controlul întregii cartoteci operative. 

Secţia III — ţine evidenţa întregii arhive operative. 

Are 5 birouri cu următoarele sarcini: 

Biroul 1 — ţine evidenţa şi arhiva dosarelor celor scoși din aparatul M.A.I. 

Biroul 2 — ţine evidenţa dosarelor de anchetă şi individuale. 

Biroul 3 — ţine evidenţa dosarelor S.S.I., A. S. şi speciale. 

Biroul 4 — se ocupă cu prelucrarea arhivei. 

Biroul 5 — leagă şi conservă întreaga arhivă. 

Secţia IV — se ocupă cu verificarea cererilor anumitor persoane solicitate de 
instituţii şi ministere. 

Are 2 birouri cu următoarele sarcini: 

Biroul 1 verifică cererile pentru pașapoarte. 

Biroul 2 verifică persoanele cerute de C.C. al P.M.R. şi restul instituţiilor şi 
ministerelor. 

Secţia Inspecţii — se ocupă cu controlul şi sprijinul secțiilor și birourilor din cadrul 
regiunilor din țară. 


A.M.., fond D.M.RU,, nr. inv. 7364, dosar nr. 10, f. 73-75. 


58. 


1956. Organizarea şi atribuţiile direcțiilor regionale, serviciilor și secţiilor raionale 
de securitate. 


Organizarea direcţiunilor regionale 
ale Ministerului Afacerilor Interne 


— Direcţia regională este organul exterior-teritorial al Ministerului Afacerilor 
Interne. 

— Direcția regională îndeplineşte sarcinile Ministerului Afacerilor Interne în cadrul 
teritoriului pe care-l cuprinde, cu excepţia sarcinilor securităţii în cadrul Forţelor 
Armate ale Republicii Populare Române și în sectorul transporturilor. 

— Direcţia regională corespunde din punct de vedere teritorial cu întinderea 
teritorială a regiunilor administrativ-economice. 

— Direcţia regională funcţionează sub conducerea, directivele şi controlul direct 
al Ministerului Afacerilor Interne. 

— Pe baza directivelor primite de la Ministerul Afacerilor Interne, direcția 
regională — pe teritoriul ei — duce activitatea împotriva claselor exploatatoare 
răsturnate și elementelor din fostele partide burgheze care încearcă să reinstaureze 
în ţară regimul burghezo-moșieresc; apără teritoriul țării noastre de pătrunderea 
agenturilor serviciilor de spionaj ale ţărilor imperialiste şi sateliților lor şi lichidează 
fără cruţare activitatea dușmănoasă a acestora dusă în scopul de a submina construcția 
socialistă din regimul nostru de democraţie populară. 

— În activitatea sa, direcţia regională se sprijină pe concursul maselor largi populare. 


Atribuţiuni 


— În vederea îndeplinirii celor de mai sus, direcţiei regionale îi revin următoarele 
sarcini: 

— Supraveghează în mod continuu atitudinea şi activitatea elementelor expropriate, 
a chiaburilor, precum şi a elementelor din fostele partide burgheze, în vederea 
descoperirii şi lichidării acțiunilor care urmăresc organizarea de grupări și formaţiuni 
complotiste, teroriste sau orice alte grupări subversive antidemocratice. 

— Urmăreşte şi lichidează agenturile serviciilor de spionaj imperialiste și satelite, 
strecurate în țară, cu scopul organizării activităţii de spionaj şi de subminare a 
regimului de democraţie populară. 

— Duce lupta împotriva acţiunilor contrarevoluţionare pe tărâm economic: acţiuni 
de subminare economică, diversiunea și sabotajul organizate de elementele 
dușmănoase şi de serviciile de spionaj imperialiste şi satelite în: aparatul de stat, 
industrie, finanţe, comerţ şi agricultură, cu scopul de a încetini ritmul construcției 
socialiste în țara noastră. 

— Demască, în vederea lichidării, activitatea antidemocratică organizată de clerul 
reacționar, precum și de către elementele naționalist-șovine. 

— Asigură păstrarea secretelor de stat. 

— Studiază arhivele Siguranţei burgheze și a fostei Jandarmerii, în scopul de a 
descoperi provocatorii şi trădătorii. 

— Administrează fondurile, bunurile şi materialele direcţiei regionale și unităţilor 
din subordine, în conformitate cu legile în vigoare, instrucţiunile şi directivele 
Ministerului Afacerilor Interne. 


Structura organizatorică a Dirlecţiei] regionale 
— Direcţia regională face parte din cadrul Ministerului Afacerilor Interne; este 


condusă de un şef al direcţiei şi răspunde de activitatea sa faţă de ministrul 
Afacerilor Interne. 

— Pentru îndeplinirea sarcinilor ce-i revin, direcţia regională cuprinde în aparatul 
regional un număr de servicii, secții și birouri care variază după mărimea regiunii 
şi importanţa ei politico-economică şi care sunt legate de șeful direcţiei regionale şi 
locţiitorii săi, asigurând astfel conducerea în domeniile respective ale muncii de 
securitate. 

— Direcţia regională are în subordine servicii, secţii — raionale — orășenești şi 
speciale de securitate. 


Drepturi şi îndatoriri 


— Direcția regională se conduce în munca sa după legile existente ale Republicii 
Populare Române și după ordinele și instrucțiunile ministrului Afacerilor Interne. 

— Direcţiile regionale M.A.I. conduc și îndrumează organele locale ale Miliției, 
folosind în largă măsură posibilităţile acestora în interesul securităţii de stat. În caz 
de necesitate, direcţiile regionale, în timpul îndeplinirii misiunilor importante 
(operaţiuni de masă, paza solemnităţilor etc.), au dreptul să-și subordoneze, din punct 
de vedere operativ, forţele locale ale Trupelor M.A.I. și Penitenciare, cu aprobarea 
ministrului Afacerilor Interne. 

— În scopul de a asigura îndeplinirea sarcinilor securităţii de stat, direcția 
regională are dreptul în cadrul teritoriului pe care-l cuprinde: 

— Să creeze reţele de agenți în toate instituţiile de stat și sociale și în întreprinderi, 
cu excepţia organelor şi membrilor P.M.R. 

— Să ţină evidenţa operativă a elementelor expropriate, a chiaburilor, a membrilor 
fostelor partide burgheze, a persoanelor care întreţin legături cu reprezentanţii țărilor 
imperialiste și a altor elemente suspecte. 

— Să efectueze, în mod secret, controlul corespondenţei suspecte și în special a 
corespondenţei persoanelor suspectate de organele securității. 

— Să efectueze percheziţii secrete şi sustrageri la persoanele suspectate de orga- 
nele securităţii. 

— Să controleze convorbirile telefonice internaționale ale persoanelor 
particulare, precum şi convorbirile telefonice interurbane şi locale ale persoanelor 
suspectate. 

— Să instaleze, în apartamentele persoanelor suspecte, aparate tehnice de ascultare, 
supraveghere exterioară secretă și alte mijloace tehnice operative, folosite în scopul 
documentării asupra activităţii dușmănoase, compromiterii etc. 

— Să controleze funcţionarea aparatelor de radio-emisie ale instituțiilor și amatorilor. 

— Să efectueze — în vederea identificării şi controlării identităţii — rețineri de 
persoane suspectate de organele Securităţii, pe timp de 48 de ore, în care timp va 
trebui rezolvată chestiunea arestării sau eliberării reținutului. 

— Să interogheze în calitate de martor pe oricare persoană, cu excepţia membrilor 
C.C. al PM.R. şi a deputaților Marii Adunări Naţionale; membrii din conducerea 

organelor conducătoare ale partidului, funcționarii cu munci de conducere în 
aparatul de stat și deputaţii sfaturilor populare regionale vor putea fi interogați numai 
cu aprobarea ministrului Afacerilor Interne; deputaţii sfaturilor populare raionale şi 
locale, cu aprobarea şefului direcţiei regionale. 

— Cu aprobarea ministrului Afacerilor Interne, să efectueze arestări și percheziții 
la elementele infractoare, având materiale suficiente pentru aceasta și în baza 
hotărârilor bine motivate. 

— Fac excepţie cazurile de flagrant delict, tentativă de acte de terorism, diversiune 
şi sabotaj. 

— Direcţiile regionale sunt obligate să raporteze orice reţinere ministrului 
Afacerilor Interne. 

— Să instituie comisiuni de experți pentru efectuarea de expertize — în caz de 
necesitate — în anumite probleme speciale ale muncii organelor de stat locale, 
direcțiunilor şi întreprinderilor. 

— Să ceară, prin persoanele conducătoare competente din instituții şi întreprinderi, 
orice informaţie despre munca și activitatea acestor instituţii. 

— Să controleze în ce fel se păstrează documentele secrete în întreprinderi şi 
instituţii, cu excepţia organelor P.M.R. şi să facă propunerile respective în urma 
efectuării acestui control. 

— Să aprobe persoanele îndreptăţite să exercite munca de păstrare şi manipulare 
a documentelor secrete. 

— Să deschidă acţiune penală împotriva infractorilor pentru crime de stat, să 
conducă anchete și, în cazul când există materiale suficiente asupra vinovăţiei, să-i 
defere justiţiei. 

— Să conteste, prin Procuratură, hotărârile injuste ale organelor judiciare, care sunt 
contra intereselor Republicii Populare Române și să propună îndepărtarea lor. 

— Să deţină în aresturi și în închisori preventive pe cei aflați sub anchetă, la dispoziția 
direcţiei regionale, să stabilească și să controleze regimul și repartizarea arestaților. 


Cadrele 


— Organele direcţiei regionale se completează din rândurile membrilor şi 
candidaților Partidului Muncitoresc Român și din rândul membrilor și candidaților 
Uniunii Tineretului Muncitor. 

— În nomenclatura direcţiei regionale intră: 

— toate funcțiunile personalului de securitate, până la funcția de locţiitor şef serviciu, 
inclusiv. 

— toate funcțiunile personalului de miliţie, de la funcţia de șef de birou, până la 
funcţia de locţiitor şef serviciu, inclusiv. 

— Şefii direcțiilor regionale M.A.I. au dreptul: 

— Să promoveze, să retrogradeze din funcţii şi să mute ofițeri de securitate și miliție 
în limita nomenclaturii stabilite. 

— Să încadreze, să promoveze, să avanseze în grad, să retrogradeze în funcții şi 
grad şi să pună în disponibilitate personalul din Corpul Sergenţilor de Securitate. 

— Să încadreze, să promoveze, să retrogradeze în funcţii şi să pună în disponibilitate 
salariaţii civili. 

— Încadrările de ofiţeri, avansări în grad, retrogradări din grad, punerea în 
disponibilitate a ofiţerilor şi orice schimbare în nomenclatura ministerului se face 
numai prin ordinul ministrului Afacerilor Interne. 

— Verifică şi supune spre aprobare Biroului Regional P.M.R. cadrele ce intră în 
nomenclatura Regiunii de Partid. 

— Întregul efectiv al organelor Securităţii Statului este considerat că efectuează 
serviciul militar şi se bucură de toate drepturile și îndatoririle militarilor activi (cadrelor 
ofițerești şi a sergenţilor). 

— Faţă de particularitățile muncii, ofiţerilor Securităţii Statului Ii se aprobă în plus 
— pe lângă salariul de bază pentru funcţia ce îndeplinește efectiv — şi salariul cuvenit 
gradului militar. 

— Direcţia regională are dreptul să propună acordarea de grade militare „la 
excepțional“ acelor ofițeri ai Securităţii Statului care s-au evidențiat în luptă cu 
contrarevoluționarii şi să propună decorarea lor. 

— Funcţionarilor Securităţii Statului li se acordă în fiecare an concediu de 
odihnă, tratamentul gratuit clinic şi de sanatoriu. 

— Familiile funcţionarilor Securităţii Statului se bucură de aceleași drepturi şi 
privilegii ca și familiile militarilor activi şi de tratamentul gratuit în așezămintele 
sanitare ale Ministerului Afacerilor Interne. 

— Funcţionarilor Securităţii Statului care şi-au pierdut puterea de muncă în serviciul 
securității sau din cauza vârstei, li se asigură pensia, în conformitate cu Statutul 
Pensiilor elaborat de Ministerul Afacerilor Interne. 

— Familiilor funcționarilor Securităţii Statului decedați în timpul îndeplinirii 
misiunilor li se acordă un ajutor bănesc — o singură dată — iar membrilor inapți pentru 
muncă ai familiilor lor li se acordă pensii în conformitate cu statutul elaborat de 
Ministerul Afacerilor Interne. 

— Urmașii funcționarilor decedați în împrejurări normale se bucură de drepturile 
de pensie acordate de Decretul nr. 360/1949 pentru organizarea asigurărilor sociale 
ale militarilor de carieră. 


Organizarea 
serviciilor şi secţiilor raionale din direcţiile regionale M.A.I. 


— Serviciul sau secţia raională este organul exterior — teritorial — al Securităţii 
Statului; funcţionează sub conducerea şi controlul direcţiei regionale, fiind subordonat 


direct acesteia. 

— Pe baza directivelor primite de la direcţia regională M.A .I., serviciul sau secția 
raională duce nemijlocit munca pentru descoperirea şi lichidarea activităţii 
dușmănoase, de subminare și de spionaj. 

— În activitatea sa, serviciul sau secţia raională se sprijină pe concursul maselor 
largi populare. 


Atribuţiuni 


— În vederea îndeplinirii celor de mai sus, raioanelor le revin — pe teritoriul pe 
care-l cuprind — următoarele sarcini: 

— Supraveghează în mod continuu atitudinea şi activitatea elementelor expropriate, 
a chiaburilor, precum şi a elementelor din fostele partide burgheze, în vederea 
descoperirii şi lichidării acțiunilor care urmăresc organizarea de grupări și formaţiuni 
complotiste, teroriste sau orice alt fel de grupări subversive, antidemocratice. 

— Urmăreşte, în vederea descoperirii şi lichidării lor, agenturile serviciilor de spionaj 
imperialiste şi satelite, strecurate în ţară cu scopul organizării activităţii de spionaj 
şi de subminare a regimului de democraţie populară. 

— Duce lupta împotriva acţiunilor contrarevoluţionare pe tărâm economic; acţiuni 
de subminare economică, diversiunea și sabotajul organizate de elementele 
dușmănoase şi de serviciile de spionaj imperialiste în: aparatul de stat, industrie, 
finanţe, comerţ și agricultură cu scopul de a încetini ritmul construcţiei socialiste în 
țara noastră. 

— Descoperă, în vederea lichidării, activitatea antidemocratică organizată de clerul 
reacționar, precum și de către elementele naționaliste și şovine. 


Structura organizatorică 


— Serviciul sau secţia raională se subordonează direcţiei regionale M.A.I., este 
condus de un şef de serviciu sau secție și răspunde de activitatea sa în faţa șefului 
direcției regionale M.A.I. de care aparţine şi a Ministerului Afacerilor Interne. 

— Raionul M.A.I. poate avea titlu de serviciu sau secție, după mărimea raionului 
și importanţa lui politico-economică. 

— Raionul M.A.I. este încadrat cu un şef de secție și un număr de funcționari 
operativi care diferă de la caz la caz, iar când are organizarea unui serviciu, munca 
este compartimentată pe birouri. 


Drepturi şi îndatoriri 


— Raionul M.A.I. se conduce în munca sa după legile existente ale Republicii 
Populare Române, după ordinele și instrucțiunile directe ale direcţiei regionale și ale 
Ministerului Afacerilor Interne. 

— Raioanele M.A.I. (Securitate) conduc și sprijină organele miliției, folosind în 
largă măsură posibilitățile acestora în interesul securității statului. 

— În scopul de a asigura îndeplinirea sarcinilor securităţii de stat, raioanele M.A.I. 
au dreptul: 

— Să creeze rețele de agenţi în toate instituțiile se stat și sociale și în întreprinderi, 
cu excepţia organelor şi membrilor P.M.R. 

— Să ţină evidenţa operativă a elementelor expropriate, a chiaburilor, a membrilor 
fostelor partide burgheze, a persoanelor care întreţin legături cu reprezentanţii țărilor 
imperialiste, satelite şi a altor elemente suspecte. 

— Să efectueze, în caz de flagrant delict sau cu aprobarea direcţiei regionale, 
percheziţii la persoanele suspectate de organele securităţii. 

— Să efectueze, în caz de flagrant delict sau cu aprobarea direcției regionale, în 
vederea identificării și controlării identităţii, rețineri de persoane suspectate de organele 
securităţii, pe timp de 48 ore, în care timp va trebui să propună arestarea şi înaintarea 
la direcția regională sau eliberarea reținutului. 

— Raioanele M.A.I. care vor primi acest drept vor putea să interogheze în calitate de 
martori pe oricare persoane, cu excepția membrilor C.C. al PM.R. şi a deputaţilor Marii 
Adunări Naţionale, a membrilor din conducerea organelor conducătoare ale partidului. 

— Funcţionarii cu munci de conducere în aparatul de stat, local şi deputaţii sfaturilor 
populare locale vor putea fi cercetaţi numai cu aprobarea direcţiei regionale. 

— Cu aprobarea direcţiei regionale, să efectueze arestări şi percheziţii la elementele 
infractoare, având materiale suficiente pentru aceasta și în baza hotărârilor bine 
motivate. Raioanele de securitate sunt obligate să raporteze orice reţinere direcției 
regionale M.A.I. 


A.M.., fond D.M.RU,, nr. inv. 7364, dosar nr. 10, f. 78-86. 

1957 august 7. Referat de cadre al locotenent-colonelului Bolintineanu Gh. loan 
(Balint), propus în funcția de șef al Direcţiei Regionale M.A.I. 
Constanţa. 


Ministerul Afacerilor Interne 
Direcţia Cadre 


Lt. col. Bolintineanu Gh. loan (Balint) 
Membru de partid din octombrie 1946; 


-Născut la 12 august 1914, în comuna Mireșul Mare, regiunea Baia Mare; 
-Naţionalitatea: română; 

-Originea socială: țăran cu gospodărie mică; 

-Studii: are 5 clase Școala de arte și meserii; 

-Cunoaște limba maghiară și rusă (satisfăcător); 

-Profesia de bază: Lăcătuş mecanic; 

-Căsătorit, are doi copii; 

-Încadrat în M.A.I. din mai 1949; 

I'-În prezent este absolvent al cursului de specializare-securitate din U.R.S.S. 


Tatăl său, până în 1920 când a decedat, a avut circa 1,1/2 ha pământ, teren arabil. 
Înainte de a deceda, fiind invalid de război, a ţinut timp de un an cârciumă în comuna 
Mireșul Mare. 

Bolintineanu loan, până în anul 1926, a urmat patru clase elementare în comuna 
natală şi o clasă la fostul gimnaziu teoretic din comuna Șomcuţa Mare. 

Între anii 1926-1931, a urmat Școala de arte şi meserii din oraşul Baia Sprie, 
calificându-se Lăcătuş mecanic și până în anul 1935 a lucrat ca muncitor zilier la 
exploatarea mineră din Baia Sprie. 

În 1935-1936 a satisfăcut stagiul militar la Regimentul 87 Infanterie din Satu Mare, 
fiind lăsat la vatră cu gradul de sergent T. R. În timpul stagiului militar și-a schimbat 
numele din Balint în Bolintineanu (pe baza unui decret referitor la cetăţenii români 
ce purtau nume maghiar). 

După terminarea stagiului militar a revenit la minele din Baia Sprie, unde a lucrat 
ca Lăcătuş și apoi responsabil cu încărcarea minereului. În această perioadă a făcut 
parte din „Liga antirevizionistă“, organizaţie cu caracter naționalist-şovin, care a luat 
fiinţă după organizarea „Ligii revizioniste“ în sânul unei părți a populaţiei maghiare. 
Bolintineanu loan nu a dus nici un fel de activitate în această organizaţie, fiind înscris 
mai mult din oficiu (şeful exploatării minere era în conducerea acestei „Ligi“) iar 
cotizaţia 1 se reţinea din salariu. 

În 1938, fiind acuzat că înregistra cărăușşii fictive, a fost licenţiat din serviciu. În 
același an, după ce a lucrat câteva luni ca funcționar la „Banca Populară“ din Baia 
Sprie, cu ajutorul unui unchi al său, fost chiabur, în acea vreme secretar la primăria 
orașului, a fost angajat şi Bolintineanu funcționar la primărie. 

În toamna anului 1939 Bolintineanu lon, împreună cu alţi funcţionari de la primăria 
orașului Baia Sprie, a fost trimis la o adunare a F. R. N. -ului, la Cluj, însă nu a luat 
parte deoarece au ajuns după terminarea adunării respective. Nu s-a înscris în F. R. 
N. şi nu a dus activitate în acea organizație. 

Până în anul 1940 Bolintineanu a frecventat „Casina română“, o așa-zisă casă de 
cultură din Baia Sprie, unde se adunau mulți politicieni din oraş. Cu o parte din aceștia 
juca șah şi biliard. În acea perioadă a fost bănuit că făcea politică cuzistă, fapt pentru 
care i s-a făcut o percheziţie de către siguranță. Din verificări a rezultat că nu a fost 
cuzist, percheziția făcându-i-se din ura personală a unui comisar de siguranță. 

În urma aplicării Dictatului de la Viena, a fost concediat din serviciu de la primărie 
de către regimul horthist și după ce a stat câteva luni fără ocupaţie, în 1941, a venit 
la Brașov unde a lucrat la L.A.R. cinci ani ca lăcătuș. 

În perioada războiului antisovietic, Bolintineanu loan simpatiza întrucâtva cu 
Maniu, considerând că acesta era omul care lupta pentru eliberarea Ardealului de Nord. 

După 23 August 1944 s-a înscris în sindicat și i s-a încredinţat funcția de 
responsabil grupă sindicală. A mobilizat muncitorii în acțiunile întreprinse de 
partidul nostru, dar uneori manifesta anarhie şi se punea în fruntea nemulțumiţilor. 

În 1946 s-a angajat ca lăcătuș la postul de radio Bod, unde în octombrie acelaşi 
an a fost primit în P.C.R. și, în urma ajutorului primit, a devenit mai conștient, lichidând 
cu lipsurile pe care le-a avut anterior. 

În ianuarie 1948 a fost scos din producţie și, după ce a urmat o şcoală de partid 
de trei luni, a fost secretar de plasă, apoi instructor al Comitetului judeţean de partid 
şi, mai târziu, secretar al sectorului V, P.M.R. din Braşov. 

În mai 1949 a fost încadrat ca ofițer (căpitan) în Ministerul A facerilor Interne, 
unde a îndeplinit pe rând următoarele funcţii: locţiitor politic la Direcţiile regionale 
de securitate Stalin și Caransebeș, apoi şeful Direcţiei Politice din Direcția Generală 
a Securităţii Statului, iar în anii 1953-1955 a fost secretar prim al Comitetului de 
partid din Ministerul Afacerilor Interne. 

În muncile de răspundere pe care le-a avut atât pe linie de partid cât şi în aparatul politic, 
s-a achitat în mod conştiincios de sarcini, a dat dovadă de iniţiativă, spirit de organizare 
şi orientare politică şi a luat parte la o serie de acțiuni operative de securitate. 

Pentru rezultatele bune obţinute, a fost decorat cu „Ordinul Steaua R.P.R., clasa 
IV-a“ şi cu mai multe medalii și avansat în gradul de maior și It. col. la excepțional. 

Pe lângă părțile pozitive, tovarășul a avut şi unele lipsuri. Nu a luat atitudine destul 
de hotărâtă faţă de manifestările nesănătoase ale unor membri de partid. În unele cazuri 
se lăsa atras în discuţii neprincipiale cu anumiţi tovarăşi cu funcţii de răspundere din 
M.A.I. Ca secretar al Comitetului de partid M.A.I. lua deseori măsuri de unul singur 
şi nu a controlat și ajutat în mod suficient aparatul Comitetului de partid. 

În decembrie 1955 a fost scos din funcţia de secretar al Comitetului de partid, fiind 
numit șef al serviciului 8 din Direcţia a II-a. S-a introdus într-un timp relativ scurt 
în munca profesională, reușind să-și însușească problemele muncii informativ- 
operative şi să conducă cu competenţă ofițerii din subordine. A organizat judicios 
munca și a luptat pentru lichidarea unor metode birocratice în rezolvarea problemelor 
profesionale. S-a dovedit un tovarăș capabil, exigent, uneori însă cam pripit și nu cu 
destul tact faţă de unii subalterni. 

Din septembrie 1956 a urmat un an cursul de specializare-securitate din U.R.S.S. 
unde a muncit mult pentru însușirea materialului, absolvind şcoala cu media „bine“. 


% 
Părinţii ofițerului nu au fost înscriși în organizaţii politice. 


Soţia lui Bolintineanu loan a activat pe linie de U. F. D. R., în prezent face parte 
din comitetul de stradă. 

Rudele apropiate ale tovarăşului Bolintineanu sunt ţărani cu gospodării mici şi 
mijlocii, o parte din ei încadraţi în partid și organizaţii de masă. În afară de unchiul 
despre care s-a amintit (frate cu tatăl ofițerului) care a posedat circa 30-35 ha pământ 
până în 1946, când l-a predat statului. Acesta a fost și fruntaș P.N.Ţ. Tovarășul 
Bolintineanu a fost în relaţii bune cu acesta până în anul 1940, când a întrerupt 
legăturile cu el. 

Un frate al soţiei se află în R.P. Ungară și o soră (tot a soţiei) în R.P. Cehoslovacă, 
plecaţi dinainte de război. 


Locotenent-colonel Bolintineanu loan este propus în funcţia de șef al Direcției 
Regionale M.A.I. Constanţa. 
Direcţia de Cadre a Ministerului Afacerilor Interne consideră că tovarășul poate 
fi numit în această funcţie. 
Şeful Direcției Cadre 
Colonel Pateșan loan 
7 august 1957 


A.M.R., fond 120, rola 42.1, c. 28—30. 

1959 martie 5. Referat de cercetare întocmit de Comisia Controlului de Partid 
privind pe Dulgheru Mișu (Dulbergher). 


Partidul Muncitoresc Român 
Comitetul Central 
Comisia Controlului de Partid 


Către 
Direcţia Treburilor C.C. al P.M.R. 
-Tov. Păcuraru Andrei 


Vă trimitem alăturat referatul de cercetare împreună cu hotărârea Comisiei 
Controlului de Partid privind situaţia de partid a tov. Dulgheru Mișu (Dulbergher) 
pentru a fi supusă aprobării Biroului Politic al C.C. al PM.R. 


Vicepreședinte 
Vinţe Ion 

Referat de cercetare 
Dulgheru Mişu (Dulbergher) 


-Domiciliat în București, str. Armenească nr. 14; 

-Născut la 16 ianuarie 1909, la Tecuci; 

-Are 3 clase secundare şi două comerciale; 

-Profesia de bază: funcționar; 

-Starea civilă: este căsătorit, are 2 copii; 

-Originea socială: tatăl a fost funcționar, decedat în 1917, mama casnică; 
-Naţionalitate: evreu; 

-Data încadrării în partid: la 23 august 1944; 

-În prezent lucrează la Sfatul Popular al Capitalei. 


La 1 aprilie 1955, organizaţia de bază nr. 15 din cadrul M.A.I. a hotărât exclu- 
derea lui Dulgheru Mișu din partid, hotărâre confirmată de către Comitetul Orăşenesc 
București la 28 septembrie 1957, pe baza următoarelor motive: 

- Atitudine antisovietică în lagăr, unde a fost internat în perioada războiului. 

-Pactizare cu dușmanul de clasă, menţinând legături de prietenie cu Crisoghelos 
Andrei şi Rică Georgescu, spioni ai puterilor imperialiste. 

-În funcţia de director al Direcţiei de Cercetări din M.A.I. a sabotat desfășurarea 
unor anchete principale, cum au fost cazurile Crisoghelos Andrei, Kofler, Calmanovici, 
căutând să minimalizeze activitatea lor de spionaj. 

-A divulgat motivul arestării lui Oprişan Nicolae, fraților acestuia. 

La 8 octombrie 1957, Dulgheru Mișu a făcut apel la Comisia Controlului de Partid 
împotriva excluderii sale din partid, considerând excluderea nestatutară. Arată că 
acuzaţiile ce i s-au adus la excluderea lui din partid au fost formulate pe actul de 
anchetă făcută de organele M.A.I. de către foştii lui subalterni care l-au anchetat în 
timp ce fusese arestat în 1952-1954 pe care îi critica în muncă pentru slăbiciunile 
lor şi care s-au răzbunat pe el, vrând să-l scoată cu orice preţ dușman. 

Comisia Controlului de Partid, cercetând cazul său, a stabilit următoarele: 

Acuzaţiile la excluderea lui din partid au fost bazate pe actul de anchetă făcută 
de organele M.A.I. 

Cercetând motivele de excludere din partid, am stabilit: 

I. Nu s-a dovedit că Dulgheru Mişu ar fi avut atitudine antisovietică în lagăr, unde 
fusese internat în 1941. Tovarăşii Vidrașcu Ion, Rogojinschi Alexandru, soţii Lupan 
şi alții arată că Dulgheru Mişu a avut comportare bună în lagăr, a făcut parte din 
colectiv și a avut unele însărcinări din partea conducerii colectivului pe care le-a 
îndeplinit conştiincios. 

Acuzaţia că a fost antisovietic a fost formulată pe baza unei singure referinţe dată 
de tov. Pampu Margareta, care nu se referea la Dulgheru Mișu ci la soția acestuia 
care, fiind în lagăr împreună cu Pampu Margareta, a pălăvrăgit, afirmând că 

„femeile sovietice n-au gust la îmbrăcat şi că şeful misiunii comerciale a fost dezordo- 
nat“ (dosar de cercetare, pag. 65, 66, 67, 46, 69—72, dosar de partid pag. 25, 26, 22). 

II. Acuzaţia de pactizare cu dușmanul de clasă s-a bazat pe interpretări suspicioase 
deoarece la percheziţia făcută lui M. Dulgheru cu ocazia arestării sale în noiembrie 
1952, s-a găsit o scrisoare a lui Dulgheru pe care o trimisese soţiei sale din Germania 
în 1947, când fusese în comisia de repatrieri. Scrisoarea a trimis-o prin Crisoghelos 
(care fusese trimis în Germania în mod oficial). În această scrisoare Dulgheru ceruse 
soției să-i comunice prin Crisoghelos la sediul Misiunii Americane (unde a funcționat 
comisia de repatrieri) despre starea sănătății ei şi a copilului. Din cercetări reiese că 
Dulgheru a cunoscut pe Crisoghelos din perioada 1944-1945, când a lucrat la Biroul 
Auxiliar al Forţelor de Lupte Patriotice unde cercetase diferite elemente suspecte. 
Cu această ocazie, cercetând pe un mare comerciant german — Scharenbreuch — acesta 
fiind eliberat, s-a oferit să facă servicii partidului, să procure bani etc. Acesta, la rândul 
său, a prezentat pe Crisoghelos şi, astfel, s-a format din aceștia, Alexandru Bogdan 
şi Donath Pavel, sub conducerea tov. Vidrașcu Ion, o comisie financiară care a furnizat 
bani pentru partid. Soţia lui Dulgheru a fost numită referentă pe lângă acest grup. 
Ea s-a ocupat cu transportarea banilor la partid. Casa soților Dulgheru a devenit loc 
de întâlnire unde reprezentanții Secției Administrative a C.C. a PC.R. tratau cu 
comercianții (ref. Pintilie Gh., lon Vidraşcu, Alexandru Bogdan, Liza Dulgheru, pag. 
46, 47, 39, 40, 49, 50). 

Tov. Bogdan Alexandru (pag. 98) arată că el dăduse aprobare soților Dulgheru 
ca împreună cu el şi soția să participe la o masă la Crisoghelos în vederea creării unei 
atmosfere mai apropiate cu acești afaceriști pentru a se putea folosi de ei mai bine. 
Despre această întrevedere avea cunoştinţă și tov. lon Vidrașcu, care îi era superior. 
Cu această ocazie s-au întâlnit la masa lor și cu Rică Georgescu şi soţia acestuia. Nu 
există nici o probă materială sau faptă petrecută din care să se poată dovedi că aceste 
relaţii ar fi fost de natură de a periclita securitatea statului nostru. Nici organele M.A.I. 
nu ne-au putut da astfel de fapte sau dovezi. 

Referitor la problemele de mai sus, tov. colonel M.A.I. Butyka Francisc, care a 
condus cercetarea lui Dulgheru Mișu în 1952-1955 la M.A.I., ne-a dat o referință 
în care arată că: 

„În ancheta lui M. Dulgheru, unele sesizări în legătură cu el n-au fost tratate cu 
toată obiectivitatea...“ 

„...La excluderea lui din partid, consider că aprecierea mea într-un moment dat 
că Dulgheru este dușman, nu a fost justă deoarece nu a existat suficiente temeiuri 
pentru asemenea calificare“ (dosar de cercetare, pag. 75-79, 38). 

III. În legătură cu acuzaţia că în funcţia de director al Direcţiei de Cercetări din 
M.A.I. ar fi sabotat desfășurarea unor anchete principale, căutând să acopere 
activitatea spionilor Crisoghelos-Kofler-Calmanovici etc., am constatat următoarele: 

a) În 1950 Dir. de Cercetări din M.A.I. a preluat de la S.S.I. ancheta „Grupul 
Comerţului Exterior“, în care a figurat și numitul Crisoghelos Andrei. Dulgheru este 

învinuit că nu a dispus ca Crisoghelos să fie cercetat asupra legăturilor sale pe linie 
de spionaj, pentru că îl cunoscuse mai înainte şi avusese cu acesta legături „dubioase“. 

Tov. Gogu Popescu, fost director în Direcţia de Contrasabotaj şi tov. Pintilie Gh. 
arată că în perioada anchetării grupului Crisoghelos în 1950, au indicat și insistat ca 
Dulgheru M., să adâncească cercetarea acestui grup, pentru sabotaj (ref. tov. Pintilie 
Gh., Gogu Popescu, Dulgheru Mișu, dosar de cercetare pag. 45, 54, 56, 57, dosar 
cu material oficial pag. 60). 

Din cercetarea materialului oficial întocmit în legătură cu Crisoghelos de către 
S.S... şi apoi în perioada cât s-a ocupat de această problemă Direcţia Cercetării M.A.]., 
condusă de Dulgheru Mişu, rezultă că într-adevăr acesta a fost cercetat pentru trafic 
de devize, dare de mită diverșilor funcţionari din Ministerul Comerţului Exterior, 
pentru a obține avantajele solicitate de Crisoghelos. 

În 1949, pentru aceste fapte, Crisoghelos a fost condamnat la 2 ani şi 8 luni 
închisoare, fiind eliberat în 1951. După arestarea lui Dulgheru, Crisoghelos a fost 
recercetat de M.A.I. și a recunoscut legăturile lui de spionaj cu diverși spioni încă 
din 1945, fiind apoi condamnat la muncă silnică pe viaţă. 

Din cercetarea lui Crisoghelos n-a reieşit că Dulgheru ar fi avut cu acesta legături 
cu caracter dușmănos (extras din material oficial, pag. 50-55) însă reiese clar că a 
lucrat superficial, neadâncind problemele și astfel Crisoghelos a scăpat în 1952 cu 
o condamnare mai ușoară. 

b) În cazul anchetei Kofler este acuzat că, deşi Kofler dăduse în 1950 declaraţii 
de recunoaştere, în loc să adâncească cele declarate de acesta, l-a trimis în Spitalul 
Central, influenţându-se de simulările acestuia. 

Noi am stabilit că declarațiile lui Kofler date în 1950, au fost cunoscute de 
conducerea ministerului și a procedat conform indicaţiilor primite. De asemenea, 
trimiterea lui Kofler la Spitalul Central s-a făcut cu aprobarea conducerii ministerului. 

c) În cazul lui Calmanovici era acuzat că a aprobat propunerile anchetatorului să-l 
pună în libertate. Menţionăm că în referatul de propunere pentru punere în libertate 
a fost oglindit în mod real legăturile de spionaj ale lui Calmanovici cu Alex. 
Ştefănescu, Kofler și Pătrășcanu, dar Dulgheru, în mod nejust, a apreciat că aceste 
legături Calmanovici le-a menţinut cu știrea „conducerii partidului“ și din „dispoziția 
partidului“ în loc să arate că din dispoziţia trădătorilor Foriș şi Kofler. 

Propunerea de eliberare a lui Calmanovici Emil, deși a fost aprobată de tov. Pintilie, 
conducerea partidului nu a fost de acord cu el, astfel Calmanovici a rămas arestat şi 
condamnat (vezi ref. pag. 40 şi dosar oficial, vol. 5, pag. 145-150). 

Faţă de metodele de anchetă a grupului dușmănos în frunte L. Pătrășcanu, Dulgheru 
M. a luat poziţie autocritică și a arătat că a lucrat superficial, nu întotdeauna controla 
subalternii, nu citise în amănunt toate piesele existente în legătură cu desfășurarea 
anchetei, lăsându-se indus în eroare de unii anchetatori, subalterni ai lui (Dulgheru 
M. pag. 36, 37). 

d) Referitor la acuzaţia că a divulgat motivul arestării lui Oprișan Niculae, fratele 
lui Oprişan, am stabilit următoarele: 

Descoperindu-se că Nicolae Oprişan — fost procuror la Brăila — a fost informator 
la fosta fabrică „Franco-Română“, a fost arestat de organele M.A.I., fratele acestuia, 
Aurel Oprişan — pe care Dulgheru îl cunoscuse din 1934, care a lucrat în restaurantul 
unchiului lui Dulgheru — a mers la locuinţa lui Dulgheru să afle motivele arestării 
fratelui său. Dulgheru a acceptat să discute cu acesta întrebându-l „nu cumva fratele 
său a lucrat la Franco-Română“, dându-i prilej să deducă că fratele său este arestat 
în legătură cu „Franco-Română“ (din declaraţia lui Dulgheru și a lui Aurel Oprişan 
pag. 21, 22, 34, 35). 

IV. În legătură cu acuzaţia că a divulgat lui Antoniu Samoil (fost lucrător în Direcţia 
Cercetări M.A.I.) motivul scoaterii acestuia din cadrele M.A.I., n-am putut stabili 
dacă a divulgat ceva lui Antoniu. 

Antoniu Samoil arată că Dulgheru i-a comunicat că a fost scos din cadrele M.A.I. 
pentru că a divulgat verișoarei lui că nu se va face sioniștilor proces, ceea ce Dulgheru 
nu recunoaște. Declară că a spus lui Samoil că a fost scos „pentru pălăvrăgeală“ 
(declaraţia lui Dulgheru și Antoniu). 

Dulgheru Mişu, pe baza acuzațiilor de mai sus, în februarie 1955 a fost trimis în 
judecată de către M.A.I., cu învinuirea de dușman al poporului. Tribunalul Suprem 
a constatat că nu există probe pentru această învinuire, dar pentru faptul că a discutat 
cu fraţii arestatului Oprişan Niculae și pentru propunerea făcută în cazul lui Emil 
Calmanovici, l-a condamnat pentru neglijență în serviciu 2 ani şi 3 luni închisoare, 
adică la timpul în care fusese arestat preventiv de către M.A.I. şi l-a pus în libertate. 

Ulterior această condamnare a fost amnistiată. La cererea făcută de M. Dulgheru 
pentru reexaminarea condamnării i s-a răspuns de către Tribunalul Suprem că potrivit 
art. 172 C. P. amnistia are de efect stingerea incriminării şi, în consecință, nu are ce 
să reexamineze (vezi material oficial pag. 1 a). 

În cursul cercetării, la Comisia Controlului de Partid, a motivelor pentru care Mişu 
Dulgheru a fost exclus, s-a stabilit că tov. Butyka Francisc — director în Dir|ecţia] 
de Cercetări în cadrul M.A.I., în mod superficial şi neobiectiv a tratat cercetarea 
acestuia și, fără să existe fapte, în grabă a propus trimiterea lui în judecată sub acuzaţia 
de „duşman al poporului“. 

După ce Dulgheru a fost eliberat din prevenție, deși știa că Tribunalul Suprem n- 
a constatat la activul lui Dulgheru decât „neglijenţă în serviciu“, tov. Butyka 
Francisc, luând cuvântul la adunarea generală a org[anizației] de bază din aprilie 1955, 
unde s-a hotărât excluderea din partid a lui M. Dulgheru, a calificat activitatea lui 
Dulgheru ca dușmănoasă, fără să aibă vreun fapt doveditor. 

Tov. Butyka a arătat la Comisia Controlului de Partid atitudinea şi procedeul 
neobiectiv cu care a cercetat cazul lui Dulgheru M. în privinţa acuzaţiei de „duşman 
al poporului“. 

Dulgheru Mișu a lucrat în cadrul M.A.I. de la 6 martie 1945, când a fost repartizat 
la Corpul detectivilor. A fost apoi avansat de la gradul de comisar la inspector, apoi 
inspector general. În 1947 a fost numit în Comisia de Repatrieri în Germania. În 1948, 
când s-a organizat Direcţia de Cercetări în cadrul M.A.I., a fost numit directorul acestei 
direcții. Aici a funcţionat până în 1952, când a fost arestat. 

Din aprecierea unor tovarăși care îi erau superiori, colaboratori sau subalterni, ca 
tov. Bunaciu Avram, Pintilie Gheorghe, Vidrașcu lon, Gogu Popescu, Ion Crişan, Bandi 
Roman, Simon Jak, Enciu M., Georgescu I. (pag. 39, 40, 52, 57, 63, 64, 75, 100, 106), 
reiese că în muncă a fost disciplinat, a muncit pentru descoperirea organizaţiilor 
legionare, în problema grupului Pop-Bujoiu, grupul procesului de la Canal, grupul 
spionilor în favoarea Iugoslaviei etc. 

Pe linie de partid, o perioadă a fost instructor la două organizații de bază şi a 
absolvit Universitatea serală de marxism-leninism de doi ani la M.F.A. 

Cu toate acestea, nu a reușit să se debaraseze de bagajul mentalități mic 
burgheze cu care a intrat în partid. În funcţia de director al anchetelor, era îngâmfat 
și orgolios, lipsit de autocritică, subaprecia munca altor direcţii, cu atitudine de 
lăudăroşenie specifică elementelor mic burgheze. În cadrul direcţiei de anchetă însă 
a manifestat multă superficialitate şi neglijență, ceea ce a dăunat muncii. El a nesocotit 
controlul de partid asupra muncii sale, pe care o ducea pe linie profesională datorită 
poziţiei sale de subapreciere a rolului organelor de partid în formaţiile M.A.I. A acordat 
încredere unor anchetatori, elemente mic burgheze cu mentalitate străină ca Antoniu, 
Răzvan şi alţii care posedau pregătire juridică, dar care îl induceau în eroare. În schimb, 
subaprecia elementul muncitoresc, mai ales cadrele care îl criticau. 

După eliberarea sa şi de la excluderea din partid, la locul de muncă, ca responsabil 
cu investiţiile la Fabricile Metalo-Globus și Fabrica de Foarfece și Bricege, este 
apreciat ca un om disciplinat, dând exemplu în felul lui de comportare atât în munca 
profesională cât şi în munci obștești, fiind activ. 

Concluzii. 

Dulgheru Mișu provine dintr-un mediu mic burghez funcţionăresc. A lucrat ca 
funcționar la diferite firme comerciale și ca funcționar tehnic la o fabrică din București. 
În perioada 1940-1941 a fost diurnist la reprezentanța comercială sovietică din 
București. 

Din 1941 [până în] 1944 a fost internat în lagăr pentru că a fost funcționar la 
reprezentanța comercială sovietică. Aici a devenit simpatizant al partidului, fiind 
încadrat în colectivul tovarășilor din lagăr. 

După eliberarea ţării, a fost încadrat în partid şi 1 s-au încredințat munci de încredere 
în cadrul M.A.I., unde a lucrat până în 1952. 

Din cercetările noastre rezultă că acuzaţiile aduse lui Dulgheru M. de antisovietism, 
de pactizare cu dușmanul de clasă, nu sunt întemeiate. 

Deşi n-au existat fapte doveditoare în susținerea acuzaţiei de dușman al clasei 
muncitoare, a fost trimis în judecată. 

Tribunalul Suprem, judecând faptele cu care a fost acuzat ca dușman al clasei 
muncitoare, a constatat că sunt neîntemeiate dar, totuși, l-a condamnat la 2 ani și 3 
luni, socotindu-se timpul cât a fost reținut pentru cercetări, pe motivul „neglijență 
în serviciu“. 

Din cele stabilite de noi, reiese că într-adevăr el a dovedit lipsă de vigilenţă politică 
în cazul anchetării lui Crisoghelos Andrei. Anchetarea acestuia s-a făcut unilateral, 
din care cauză nu s-a putut descoperi mai din timp că Crisoghelos a fost spion, aşa 
cum a reieșit ulterior. 

De asemenea, el se face vinovat pentru faptul că a discutat despre arestarea lui 
Oprişan Nicolae cu fratele acestuia, contrar regulamentelor M.A.I. 

La fel, cu ușurință a căzut de acord cu propunerea subalternilor săi ca Emil Calma- 
novici să fie eliberat, propunere care a fost respinsă de organele superioare de partid. 

Cu toată gravitatea acestor lipsuri și abateri ale lui Dulgheru Mișu, suntem de părere 
că ele nu puteau să constituie motive de condamnare și excludere, mai ales dacă se 
luau în considerare şi părțile pozitive ale activităţii lui. 

Ținând seama că motivele pentru care a fost trimis în justiţie şi exclus din partid 
ca duşman al poporului nu sunt întemeiate, Comisia Controlului de Partid hotărăște 
şi supune spre aprobare Biroului Politic: 

- Anularea hotărârii de excludere din partid a lui Dulgheru Mişu şi reîncadrarea 
lui în partid cu stagiul din 1945, dată când a fost primit în partid. 

-Pentru abaterile constatate în munca lui, să fie sancționat cu vot de blam. 

(Comitetul de Partid M.A.I. să atragă atenţia tov. Butyka Francisc pentru 
atitudinea neobiectivă cu care a procedat în cazul anchetării lui Mişu Dulgheru și 
pentru faptul că a influențat în mod nejust organizaţia de bază care l-a exclus pe acesta). 


Comisia Controlului de Partid 
Preşedinte 


Constantin Pârvulescu 
5 martie 1959 


A.M.R., fond 120, rola 423, c. 735-741. 

6l. 


1959 iunie 29. Referat de cadre al generalului-maior Gavriliuc Mihai, propus 
pentru eliberarea din funcţia de şef al Direcţiei |. 


Ministerul Afacerilor Interne 
Nr. 204969 
din 29 iunie 1959 


Către 
Secretariatul C.C. al P.M.L.R. 


Supun Secretariatului Comitetului Central al Partidului Muncitoresc Român spre 
aprobare următoarele: 

1. Scoaterea din funcția de șef al Direcţiei ] a tovarăşului general-maior Gavriliuc 
Mihai. 

Alăturat trimit şi referatul tovarăşului. 


Ministrul Afacerilor Interne 
General-colonel Alexandru Drăghici 


Ministerul Afacerilor Interne 


Referat 
privind pe general-maior Gavriliuc Mihai 


În decembrie 1955 a fost trimis de partid să lucreze în M.A.I. şi a fost numit şef 
al Direcţiei I, funcţie în care a obținut unele rezultate pentru care, în câteva rânduri, 
a fost premiat, însă faţă de cerinţele muncii şi sarcinile mereu crescânde ale acestei 
direcții, s-a dovedit departe de a fi corespunzător funcţiei încredințate. 

Încă de la numirea sa în această funcţie, în loc să intre în problemele specifice 
muncii, s-a rezumat la cunoașterea lor la suprafață, fără să aprofundeze sau să analizeze 
principalele sectoare de activitate. 

Acest stil de muncă de suprafață a făcut ca să ia o serie de măsuri pripite, insuficient 
de gândite, să dea o serie de ordine şi, în loc ca acestea să fie ferme, să revină asupra 
lor, întrucât nu erau juste. 

În muncă este indisciplinat și dezordonat, i se ordonă să execute într-un fel o lucrare 
şi el nu ţine cont de ordinul primit şi o execută după cum îl taie capul, ceea ce a dus 
la dărâmarea unor acţiuni. 

Deși are aproape patru ani de când este în funcţia de director, în loc să lupte pentru 
aplicarea întocmai a ordinelor și instrucțiunilor în vigoare în minister, dă ordine care 
duc la încălcarea acestora, ceea ce duce la deconspirarea muncii dintre compartimente. 
Deși a avut instrucţiuni clare în materie de bani, cum trebuie să fie remunerată 
agentura, nu le-a aplicat, ci le-a călcat, ducând astfel în afară de risipă de valută şi 
la deconspirarea unor agenți. 

Este îngâmfat şi îi place mult să se laude şi aceasta și în faţa unor cadre față de 
care n-ar trebui să deconspire munca direcţiei. 

În munca cu oamenii, cu cadrele, are lipsuri foarte serioase, astăzi prezintă unele 
cadre foarte bine, îi laudă și îi ridică în slăvi, ca peste scurt timp despre aceiași oameni 
să aibă aprecierile cele mai negative. Numai astfel se poate explica cele două arestări 
de ofiţeri de securitate în R.F.G. şi care în anchetă au trădat ce au cunoscut. 

A trimis în străinătate aceşti ofițeri, fără aprobarea conducerii ministerului, iar când 
a fost tras la răspundere, a vrut să arunce vina pe alţii. Unul din acești ofițeri a fost 
adus în M.A.I. şi promovat în foarte scurt timp, fără să cunoască muncă de 
securitate, până în funcţia de şef de serviciu de către tov. Gavriliuc, pe considerentul 
că îl cunoaște mai de mult. De asemenea, cel de al treilea ofițer care a trădat patria 
este tot din direcția de a cărei muncă răspunde tov. Gavriliuc. 

Grav este faptul că la încrederea mare care i s-a acordat în mânuirea fondului C.I.S., 
a dovedit mare ușurință și a dat dovadă chiar de necinste. Astfel, a trimis un ofițer 
în Berlinul Occidental și i-a ordonat să ceară chitanțe mai mari pentru unele materiale 
cumpărate. Ofiţerul a obţinut chitanţe majorate în valoare de 701 dolari, ceea ce 
reprezenta la unele obiecte încărcarea lor cu 100%. 

Dând o astfel de educaţie subalternilor, de falsificarea chitanţelor, în loc să-i tragă 
la răspundere pentru asemenea porcării, este posibil ca și subalternii, la rândul lor, 
să procedeze la fel. Dacă avea nevoie de valută străină pentru muncă, trebuia să 
raporteze conducerii ministerului, să ceară aprobarea și dacă era în interesul muncii, 
primea această aprobare. În cele arătate mai sus nefiind cazul. 

În loc să analizeze aceste lipsuri grave din munca sa și să le recunoască cinstit, 
caută să le justifice, să arunce vina pe alții şi în ultimă instanță a căutat să mintă 
conducerea ministerului. Fiind pus însă în faţa realităților, începea cu diferite 
motivări. 

N-a lucrat şi nu știe să lucreze în colectiv, nu se consultă și nu cere ajutorul 
locţiitorilor săi în problemele muncii, ceea ce duce uneori la dărâmarea acțiunilor. 
În direcţia pe care o conduce se manifestă din plin mahalagismul şi în loc să combată 
această racilă în munca direcției, se complace în ea şi uneori chiar o alimentează. 

În ceea ce privește anturajul său în afara ministerului, de asemenea, a lăsat de dorit, 
era prieten și a adus în mai multe rânduri la popicărie (într-o casă conspirată M.A.I.) 
pe Safer şi Mineu, foști legionari. 

În ceea ce priveşte caracterul său de om, practică minciuna pentru a putea ieşi 
curat şi la suprafaţă și face abuz pentru interesele sale personale. 

Tov. general-maior Gavriliuc Mihai, de mai mult timp este bolnav și în ultimul 
timp boala s-a accentuat, astfel, din martie până la începutul lunii iunie n-a lucrat 
deloc, iar de atunci lucrează cu program redus de 4-6 ore pe zi ceea ce înseamnă ca 
să cunoască tot mai puțin munca direcţiei şi să fie o frână în activitatea ei. 

În concluzie: tov. general-maior Gavriliuc Mihai, de când lucrează în M.A.I. a 
avut unele rezultate în muncă. 

Însă, ţinând seama că este indisciplinat, superficial, că a făcut mai mult muncă 
de suprafață, fără să analizeze şi aprofundeze o seamă de probleme, ceea ce a dus 
la abateri grave în munca sa (deconspirări mari și chiar trădări), de asemenea, în muncă 
a dat dovadă de necinste în mânuirea fondurilor și practică minciuna, propun să fie 
scos din M.A.I., iar pentru faptul că este bolnav să i se întocmească formele pentru 
pensionare. 


Ministrul Afacerilor Interne 
General-colonel Alexandru Drăghici 


A.M.R., fond 120, rola 425, c. 117-119. 

1959 iulie 6. Referat de cadre al generalului-maior Evghenie Atanase, propus în 
funcţia de șef al Direcţiei a IV-a din M.A.I. 


C.C. al PMR. 
Direcţia Organizatorică 
Secţia de Cadre 


Evghenie Atanase 


Membru de partid din martie 1945; 

-Născut la 3 martie 1923, în București; 

-Ocupația părinților: tatăl a fost distribuitor de pâine; 

-Naţionalitatea: română; 

-Profesia de bază: cazangiu; 

-Studii: 7 clase primare, 3 clase de ucenici; 

-Căsătorit, are 2 copii; 

-În prezent este elev la Facultatea specială de pe lângă Şcoala Superioară a 
Comitetului Securităţii de Stat a U.R.S.S. 


190 


Evghenie Atanase, în septembrie 1935 s-a angajat ucenic la atelierul de cazangerie 
al Şcolii de arte şi meserii „Polizu“ din Bucureşti. În același timp a urmat și trei clase 
de ucenici. 

În 1938, după ce a terminat ucenicia, s-a angajat la uzinele „Malaxa“, azi „23 
August“. Aici a lucrat şapte ani la instalațiile de încălzire centrală și la cazangerie. 
A fost un muncitor priceput și de multe ori își manifesta nemulțumirea față de felul 
cum erau trataţi atunci muncitorii. Fiind sub influenţa tatălui său, care era un om cinstit 
Şi nu se împăca cu actele huliganice ale legionarilor, Evghenie Atanase nu s-a alăturat 
acestora, chiar îi privea cu ură. 

În uzină a lucrat cu unii simpatizanți ai mișcării muncitoreşti, a primit de la ei 
material ilegal de citit, iar în toamna anului 1941 a fost atras în U.T.C. A organizat 
în U.T.C. un grup de tineri din uzină care au luat parte, împreună cu el, la împrăș- 
tierea manifestelor partidului, a făcut propagandă printre muncitori împotriva 
războiului antisovietic, a întreprins unele acțiuni de sabotaj în uzină. 

În 1943, după ce unii din membrii de partid din uzină au fost arestaţi, a menţinut 
legătura numai cu unii muncitori pe care-i cunoștea că erau simpatizanți ai partidului 
și a strâns bani pentru ajutorarea deţinuţilor politici antifasciști. 

În iunie 1944, împreună cu 60-70 muncitori, a fost evacuat la Făget. Acolo a 
antrenat pe acești muncitori la acţiuni de revendicări. 

După ce s-a întors din evacuare, în decembrie 1944, a fost promovat instructor 
al Comitetului judeţean Ilfov al U.T.C., funcţie pe care a avut-o până în februarie 
1945 când, împreună cu alți tovarăși, a fost trimis la Uzinele „Malaxa“ pentru a întări 
acolo munca politică. În martie 1945 i s-a confirmat primirea în P.C.R. A fost numit 
secretar al organizaţiei U.T.C., apoi al Tineretului Progresist pe uzină, această funcție 
a îndeplinit-o până la alegerile din 1946 când a fost trimis secretar al Sectorului III 
Albastru A, al Tineretului Progresist. 

În această perioadă a muncit bine, s-a dovedit un tovarăș energic şi a reuşit să 
mobilizeze tineretul în acțiunile partidului nostru. 

În februarie 1947 a fost încorporat la Legiunea de jandarmi Bucureşti, apoi 
transferat la Regimentul 2 Pionieri Gardă. În această unitate a fost secretarul unei 
celule de partid. 

La sfârșitul anului 1947 s-a eliberat din armată. Cu aprobarea partidului s-a întors 
în uzină pentru că, între timp, se îmbolnăvise de plămâni. A lucrat la centrala hidraulică 
şi a fost secretarul U.T.M.-ului şi membru în comitetul de partid din secție. 

În iunie 1948 a fost scos din producţie şi repartizat în secţia de cadre a Sectorului 
„23 August“ al PM.R., la anchete și verificări, apoi a fost numit responsabilul secţiei. 

Din iunie până în septembrie 1949, a urmat școala de cadre a Comitetului 
Organizaţiei București al P.M.R. Terminând școala, a fost repartizat în secţia de cadre 
a Comitetului orăşenesc București al P.M.R. 

Din noiembrie 1949 a fost secretar adjunct al Comitetului de partid Sectorul III 
Albastru, sarcină de care s-a achitat în bune condițiuni. 

În mai 1950 a fost adus în Secţia administrativ-politică a C.C. al PM.R. A fost 
mai întâi promovat şeful sectorului M.A.I., apoi din septembrie 1952 a fost șef adjunct, 
iar din ianuarie 1953 a fost numit şef al Secţiei administrativ-politice a C.C. al PM.R. 
Din aprecierea tovarășilor care au cunoscut munca sa în secția administrativă, rezultă 
că a muncit mult și a depus eforturi pentru a însuși specificul muncii. A fost perseverent 
şi conştiincios. Uneori nu a manifestat suficientă hotărâre şi nu controla munca 
tovarășilor din secţie, tolerând unele acte de indisciplină din partea unor instructori. 

În octombrie 1953 a fost numit locţiitor al Ministrului Afacerilor Interne (i s-a 
acordat gradul de general-maior), funcţie ce a îndeplinit-o până în mai 1957. A fost 
apreciat că a depus eforturi în cunoașterea specificului de muncă, conducând cu 
competenţă direcţiile de care răspundea. Conducerea ministerului l-a criticat că a dat 
mai multă atenție compartimentelor tehnice și mai puţin s-a ocupat de direcțiile ope- 
rative şi, în special, a controlului pe teren asupra felului cum se îndeplinesc sarcinile. 

În urma reducerii funcţiilor de locţiitori de miniștri, în mai 1957 a fost numit șef 
al Direcţiei Securităţii oraşului Bucureşti. În această funcţie a fost apreciat că a muncit 
cu simţ de răspundere, exigent şi cu iniţiativă în muncă. În această perioadă a fost 
cooptat şi membru supleant al biroului Comitetului orășenesc P.M.R. București şi 
ales deputat în Sfatul popular al Capitalei. 

Prin desfiinţarea Direcţiei Securității orașului București, tovarășul general-maior 
Evghenie Atanase a fost pus la dispoziția Direcţiei de Cadre M.A.I. şi a fost trimis 
de conducerea Ministerului Afacerilor Interne în diferite misiuni. 

Din septembrie 1958 este elev la facultatea specială de pe lângă Școala superioară 
a Comitetului Securităţii de Stat al U.R.S.S. Depune eforturi pentru pregătirea sa de 
specialitate, iar ca şef al lotului se achită în bune condițiuni de sarcinile încredințate. 

Pentru meritele sale în muncă a fost decorat cu „Steaua R.P.R.“ clasa III-a și a 
IV-a şi 3 medalii ale R.P.R. 

General-maior Evghenie Atanase a fost trimis în diferite misiuni în țările de 
democraţie populară din Europa și în Republica Federativă Iugoslavia. 

Ca avere posedă un autoturism. 

Despre familia tovarăşului Evghenie Atanase cunoaștem: 

Tatăl său a venit din Macedonia, împreună cu părinţii săi, în urmă cu 60 de ani. 
A lucrat ca distribuitor de pâine și apoi ca portar. Nu a fost înscris în nici o organizație 
politică. Este decedat din 1956. Mama este casnică, nu este înscrisă în nici o 
organizație politică. Are un frate şi o soră. Fratele este strungar, acesta a dezertat 
de pe frontul antisovietic, a fost condamnat la moarte, apoi i s-a comutat pedeapsa 
la muncă silnică pe viață. După eliberarea ţării noastre a luptat pe frontul antihitlerist. 
Ulterior a intrat în anturajul unor elemente decăzute și, fiind prins că a furat două 
biciclete, a fost condamnat la trei ani închisoare. În prezent lucrează ca normator 
la Uzinele „23 August“. Munceşte bine în producție și are activitate în cadrul 
sindicatului pe tărâm cultural. În ultimii ani este cunoscut ca un element corect. Sora 

a fost muncitoare la o fabrică, a fost membră în U. F. D. R., în prezent, fiind bolnavă, 
este casnică. 

Soţia lui Evghenie Atanase este casnică, n-a făcut şi nu face parte din vreo 
organizație politică. Tatăl ei a lucrat ca dulgher, fără salariați. Acum nu mai lucrează 
în profesie, se ocupă cu munca câmpului, are 2 ha pământ. Nu este încadrat politic. 
Soţia are 1 frate şi 3 surori. Fratele este membru de partid, ofiţer de miliţie, surorile 
sunt casnice, nu sunt încadrate politic. Soţul unei surori a fost exclus din partid pentru 
că a delapidat o sumă de bani și a fost condamnat la 3 ani închisoare. 

Cu rudele sale, generalul-maior Evghenie Atanase întreţine legături. 

Evghenie Atanase spune că are o verișoară în Macedonia Grecească, plecată acolo 
din 1914, nu ştie de ea nimic de mai mulţi ani. 

Este propus de Ministerul Afacerilor Interne în funcţia de şef al Direcţiei a IV-a 
MALI. 

Secţia de Cadre a C.C. al PM.R. este de părere că tov. general-maior Evghenie 
Atanase corespunde din punct de vedere al încrederii politice. 


6 iulie 1959 
p. Secţia de cadre 
Gh. Ionescu 


Silaghi Ion, 

Şef de sector în Secţia de Cadre 

a C.C. al PM.R. 

Dincă lon 

Şef de sector în Secţia Organizaţii 


de partid a C.C. al PM.R. 


A.M.R., fond 120, rola 425, c. 358-360. 


* Numit în funcţia de șef al Direcţiei a IV-a în septembrie 1959, după înapoierea sa de la Școala 
Superioară a Comitetului Securităţii de Stat a U.R.S.S. (4.M.R., fond 121, rola 239, c. 97-98) 

63. 


1959 noiembrie 18. Referat de cadre al colonelului de securitate Doicaru Nicolae 
propus pentru a fi numit în funcţia de șef al Direcţiei | din 
M.A.I. 


Ministerul Afacerilor Interne 
Nr. S/209105 
din 18 noiembrie 1959 


Către 
Secretariatul C.C. al P.ML.R. 


Supun Secretariatului Comitetului Central al Partidului Muncitoresc Român, 
propunerea de numire în funcţia de şef al Direcţiei I din Ministerul Afacerilor Interne 
a tovarăşului colonel Doicaru Nicolae. 

Anexez alăturat și referatul ofițerului. 


Ministrul Afacerilor Interne 
General colonel Alexandru Drăghici 


Ministerul Afacerilor Interne 
Direcţia Cadre 


Colonel de securitate Doicaru Nicolae 


Membru de partid din ianuarie 1945; 

-Născut la 22 august 1922, în comuna Dolhanți, raionul Focșani, regiunea 
Galaţi; 

-Originea socială: țăran cu gospodărie mijlocie; 

-Naţionalitatea: română; 

-Studii: 4 ani gimnaziu și anul II Școala muncitorească; 

-Profesia: radiotelegrafist; 

-Căsătorit, are 2 copii; 

-Încadrat în M.A.I. în 1945; 

-În prezent este locţiitor şef direcție la Direcţia 1 din Ministerul Afacerilor Interne. 


Doicaru Nicolae a absolvit 7 clase primare în comuna natală, apoi din 1937 până 
în 1941 a urmat 4 clase la Gimnaziul Industrial din orașul Focşani. 

În noiembrie 1941, pe baza unui anunţ din ziar, a dat examen şi astfel a reușit să 
intre ca suboficiant la P. T. T., unde a urmat un curs de pregătire de șase luni în 

specialitatea de radiotelegrafist. După terminarea cursului a fost repartizat la o echipă 
volantă la telegraful central al P. T. T. în București. Cu această echipă a fost în diferite 
localităţi din țară și în 1942 a fost trimis în U.R.S.S. (Nicolaev) pentru instalarea unui 
teleimprimator, unde a stat circa 2—3 luni. Acolo, cei cu care a fost nu relatează ceva 
deosebit despre purtarea lui. 

În anul 1942 a fost încorporat la Regimentul 1 Transmisiuni București, de unde 
a fost trimis la o școală de subofiţeri până în martie 1944, când a fost avansat la gradul 
de sergent major în rezervă. 

După şcoală a fost repartizat la Compania 132 de transmisiuni Constanţa, la 
plutonul radio Basarabi-Constanţa, unde a stat până la 25 august 1944, când a plecat 
pe frontul antihitlerist. 

De la 25 august 1944 până în 1945, a luat parte cu unitatea sa — ca [și] 
comandant de pluton — pe frontul antihitlerist, până în Cehoslovacia. Pentru fapte 
de arme a fost decorat cu „Virtutea Militară“ clasa a II-a şi cu medalia sovietică 
„Victoria“. 

În 1945, după desconcentrare, s-a stabilit cu domiciliul în orașul Constanţa. Acolo 
a luat parte la o serie de acţiuni obşteşti conduse de partid. În ianuarie acelaşi an a 
fost primit în P.C.R., iar în iulie 1945 a fost încadrat în poliţie cu gradul de comisar, 
la Inspectoratul Regional Constanţa, unde a lucrat pe linie de poliție şi siguranță până 
în anul 1948. 

O dată cu înființarea Securităţii Statului a fost încadrat în gradul de căpitan şi numit 
şef de secție, funcţie în care a muncit până în 1949. 

La 23 august 1949, pentru munca depusă a fost avansat la excepțional la gradul 
de maior şi numit director al Regiunii de Securitate Constanţa, funcţie ce a avut-o 
şase ani. În octombrie 1952 a fost avansat la gradul de locotenent colonel. Tov. Doicaru 
Nicolae, de la încadrarea sa în Ministerul Afacerilor Interne, a muncit cu abnegaţie 
şi devotament, reușind să obțină o serie de rezultate pozitive, fapt pentru care a fost 
promovat în munci de răspundere. 

Muncind pentru aplicarea ordinelor și directivelor conducerii ministerului, a obținut 
rezultate concrete în depistarea mai multor organizații subversive de legionari din 
regiunea Constanţa. Astfel, redăm câteva din cele mai importante: spionii legionari 
conduși de Toma Vasile, a grupărilor de legionari conduși de Curpen Gabriel, 
comandamentul legionarilor din nordul și sudul Dobrogei, lichidarea bandei condusă 
de legionarul parașutat Gogu Puiu, cu care a luptat cu arma în mână, a spionilor 
legionari parașutați în 1953, ca Tănase şi M. Popovici şi alte organizaţii subversive. 

În ultimii ani cât a muncit la Regiunea M.A.I. Constanţa, a fost membru în 
Comitetul Regional de Partid. 

În iunie 1955 a fost promovat în funcţia de locţiitor director în aparatul central 
al M.A.I., funcţie în care se găseşte și în prezent. La 23 august 1955 a fost avansat 
la gradul de colonel, la excepţional. În această funcţie, tov. col. Doicaru Nicolae s-a 
dovedit un bun organizator, energic şi cu putere de muncă. Este inteligent şi 

asimilează ușor problemele care-i stau în față. Și-a dat contribuţia efectivă într-o serie 
de probleme grele din exterior, între care: a dus la îndeplinire sarcina fixată de 
conducerea ministerului, de a răpi şi aduce în ţară pe comandantul legionar Puiu 
Traian, care se afla la Viena şi altele. A organizat și luptat direct cu legionarul Beldeanu 
[Oliviu], unde nu şi-a precupeţit viaţa pentru executarea întocmai a misiunilor 
ordonate. Este un ofiţer matur, care a acumulat o bună experienţă în cei 15 ani de 
când lucrează în munca de securitate, reușind să-și ridice mereu calificarea sa 
profesională și să ajute în mod concret şi efectiv subalternii în muncă. Din 1958 face 
parte din Comitetul Raional de Partid M.A.I. 

Pentru activitatea şi rezultatele obţinute în munca sa, a fost decorat cu ordinele: 
„Steaua R.P.R.“ clasa III-a, de două ori, „Apărarea Patriei“ clasa I-a şi ordinul „23 
August“ clasa IV-a. De asemenea, a fost decorat cu medalia „Victoria“, „Eliberarea 
de sub jugul fascist“ şi „Meritul Militar“ clasa I-a și a II-a. 

La sfârşitul lunii iunie 1959, urmând să fie promovat în funcție, s-a trecut la 
adâncirea verificării activității din trecut a tov. colonel Doicaru Nicolae. 

Cu această ocazie, la Raionul de Securitate Focșani a fost găsit un tabel nominal 
cu elevii din Gimnaziul Industrial Focșani, care au făcut parte din „Frăţiile de cruce“, 
în care figurează şi Doicaru Nicolae. 

Raportând această situație, conform ordinului primit, Direcţia de Cadre a trecut 
la verificarea acestei probleme, stabilindu-se următoarele: 

Doicaru Nicolae, în perioada cât a urmat cursurile Gimnaziului Industrial din 
Focșani (1937-1941), fiind unul din cei mai buni elevi, atât la învăţătură cât şi la 
practică, în majoritatea timpului a fost numit de către conducerea școlii chestorul clasei. 

În timpul străjeriei, împreună cu toţi ceilalţi elevi din clasă, a făcut parte şi el din 
această organizaţie şi a fost trimis pentru două săptămâni la o tabără străjerească la 
Breaza. 

O dată cu venirea legionarilor la putere şi la Gimnaziul Industrial Focșani s-a primit 
ordinul Ministerului Educaţiei Naţionale nr. 230882/1940 B., în care se arăta că 
inventarul organizaţiei străjerești va fi predat organizaţiei F.D.C. și că în şcoală este 
admisă activitatea „Frăţiilor de cruce“, iar profesorii şi conducerea şcolilor să sprijine 
educaţia legionară a elevilor. În urma acestui ordin, directorul gimnaziului, împreună 
cu profesorul ce îndeplinise funcţia de şef al străjerilor din gimnaziu, au predat şefului 
grupului 50 F.D.C. Focşani, lucrurile străjerești. 

În perioada guvernării legionare, unii profesori și elevi fiind legionari, au trecut 
la atragerea şi a elevilor din Gimnaziul Industrial în organizaţia legionară de tineret. 
Astfel, au venit în gimnaziu legionari din alte licee și care, cu aprobarea directorului 
şcolii, au adunat elevii din anul III și IV într-o clasă şi le-au vorbit despre legionari. 
Tot la acea ședință au fost înscriși și aproape majoritatea elevilor din anul III şi IV 
în organizația F.D.C. Așa a fost înscris şi Doicaru Nicolae în F.D.C. (Menționăm că 
din anul III, din 44 elevi au fost înscriși 34, iar din anul IV, din 26 elevi au fost înscrişi 
un număr de 20 elevi. Restul de elevi din anul III și IV care n-au fost înscrişi în F.D.C., 


196 


au fost absenţi în ziua acea de la cursuri sau alţii, fiind de alte naţionalităţi, au fost 
daţi afară din şedinţă). În afară de această ședință, au mai avut loc în şcoală 2-3 şedinţe 
de F.D.C.; se cântau cântece legionare, se făcea muncă voluntară și marșuri 
organizate de conducerea școlii și de legionari în cadrul şcolii. 

Aproape la toate activităţile organizate de F.D.C., erau prezenţi unii profesori şi 
chiar directorul gimnaziului. 

În timpul rebeliunii legionare a venit în gimnaziu un legionar care, împreună cu 
directorul şcolii, a scos elevii din anul III și IV la manifestația legionară care a avut 
loc în orașul Focşani. Împreună cu toţi elevii a fost şi Doicaru Nicolae. (Menţionăm 
că elevii au fost încolonaţi, Gimnaziul Industrial mai la urmă, şi au mers până în faţa 
sediului legionar din oraș, unde a vorbit un conducător legionar, după care au plecat 
acasă. În oraş nu s-au produs ciocniri, arestări, busculări etc.). 

După rebeliunea legionară au avut loc percheziţii în toate liceele din orașul Focșani, 
printre care și în Gimnaziul Industrial. La câţiva elevi din clasă s-au găsit unele 
materiale cu caracter legionar, însă la Doicaru nu s-a găsit nimic. 

Părinţii au avut ca avere 1,1/2 ha vie şi un ha pădure; pe lângă aceasta, între anii 
1924-1935 au avut o mică băcănie în comună, apoi numai debit de tutun până în 1942. 

În prezent sunt țărani colectiviști, nu au fost și nu sunt încadraţi politic, ambii sunt 
în vârstă. 

Are un frate şi 3 surori: una este muncitoare, e membră de partid. Ceilalţi nu au fost 
încadraţi politic şi nici în prezent nu sunt. Toţi fac parte din gospodării colective. 

Soţia tov. colonel Doicaru Nicolae este şefă de brigadă la P.T.T., este membră de 
partid, în trecut nu a făcut parte din nici o organizaţie politică. Tatăl soției a fost 
plutonier major de jandarmi până în 1918, apoi factor poștal până în 1941 în R.S.S. 
Moldovenească (Bucovina), când a fost ridicat de autorităţile sovietice şi de atunci 
nu se mai ştie nimic despre el. Mama ei a fost casnică, este decedată. Doicaru Nicolae 
n-a cunoscut părinții soției. 

Soţia are 2 fraţi: unul este în R.S.S. Moldovenească, iar celălalt lucrează la o 
întreprindere din Bacău. Nu au probleme deosebite. 

Tovarășul colonel Doicaru Nicolae este propus să fie numit șef al Direcţiei 1 din 
Ministerul Afacerilor Interne. 

În concluzie, tov. colonel Doicaru Nicolae în timpul cât a urmat Gimnaziul 
Industrial din Focșani, a fost cunoscut ca unul din cei mai buni elevi, atât la învățătură 
cât şi la practică. În perioada guvernării legionare 1940-1941, împreună cu 
majoritatea elevilor din Gimnaziul Industrial, a fost înscris în F.D.C., participând la 
câteva şedinţe și alte activităţi organizate de aceştia în școală. Din verificările făcute 
(s-a stat de vorbă cu toți elevii care au fost în clasă cu el), nu rezultă să fi depus vreo 
activitate mai deosebită față de ceilalți tineri din acel gimnaziu, iar unele manifestări 
au avut loc oficial, când legionarii erau la putere și la care au luat parte atât profesorii 
cât și elevii în acea perioadă, având ordin în acest sens de la Ministerul Educaţiei 


197 


Naţionale. De la rebeliunea legionară Doicaru Nicolae n-a mai avut nimic comun cu 
aceştia. 

După 23 august 1944 a fost pe frontul antihitlerist, până în Cehoslovacia. În 1945 
a fost primit în P.C.R. şi în acelaşi an a intrat în poliţie, apoi în securitate, fiind şase 
ani director al Regiunii M.A.I. Constanţa și de patru ani este locţiitor director în 
aparatul central M.A.I. În aceste funcții s-a dovedit un ofiţer matur, bun organizator, 
inteligent și cu spirit de inițiativă; fiind un ofiţer capabil și executând întocmai ordinele 
primite, a depistat mai multe organizaţii legionare subversive, neprecupeţindu-și viaţa 
pentru îndeplinirea întocmai a misiunilor încredințate. A dat o serie de lovituri hotărâte 
legionarilor și conducătorilor legionari, atât la regiunea Constanţa, cât şi în centrală. 

În cei 15 ani de când lucrează în M.A.I., a acumulat multă experienţă în munca 
de securitate, iar în activitatea sa de fiecare zi a dovedit ură neîmpăcată față de dușman. 

Părerea noastră este că poate fi numit în funcţia de șef al Direcției | din M.A.I. 


Ministrul Afacerilor Interne 
General-colonel Alexandru Drăghici 


A.M.R., fond 120, rola 426, c. 271-276. 


1959 decembrie 22. Referat de cercetare privind pe Gavriliuc Mihai, întocmit de 
Comisia Controlului de Partid. 


Partidul Muncitoresc Român 
Comitetul Central 
Comisia Controlului de Partid București, 22 decembrie 1959 


Tovarășului Gh. Gheorghiu-Dej 


Alăturat trimitem referatul de cercetare privind pe Gavriliuc Mihai, cu rezultatul 
cercetărilor făcute în legătură cu trecutul său. 


Comisia Controlului de Partid 


Preşedinte, 
C. Pârvulescu 

Strict secret 
Referat de cercetare 


Comisia Controlului de partid a fost sesizată de tov. Stern Iosif, membru de partid, 
maistru la uzinele „Steagul Roșu“ din orașul Stalin, că într-o discuţie avută cu Lascu 
Alexandru, salariat la aceeaşi uzină, acesta din urmă i-a relatat că soția sa — Lascu 
Constanţa — (fostă Simionescu), îl cunoaște de mult pe Gavriliuc Mihai, membru al 
C.C. al PM.R., întrucât Gavriliuc M. era în relații bune cu tatăl ei, anume Simionescu 
Mihai, fost comisar în poliția oraşului Brașov. De asemenea, Lascu Constanța mai 
susținea că comisarul Simionescu Mihai cunoştea sentimentele politice comuniste 
ale lui Gavriliuc și că la intervenția acestui polițist, Gavriliuc Mihai a fost angajat 
ca tâmplar la L.A.R. 

Din însărcinarea Biroului Politic al C.C. al P.M.R., Comisia Controlului de Partid, 
pe baza acestor sesizări, a trecut la verificarea întregii activităţi politice din trecut a 
lui Gavriliuc Mihai și a stabilit următoarele: 

I. De la început trebuie să arătăm că Gavriliuc Mihai tot timpul a fost nesincer 
față de partid. Falsificând adevărul în autobiografiile sale, a exagerat peste măsură 
unele legături ce a avut cu anumiţi tovarăși în ilegalitate, prezentându-se ca unul cu 
merite deosebite și cu activitate intensă în mișcarea muncitorească. Pe de altă parte, 
a ascuns legăturile lui cu o serie de elemente dușmane, poliţişti, informatori și fasciști. 

Astfel, Gavriliuc Mihai, în perioada anilor 1932-1934, în timp ce a fost ucenic 
la Câmpulung Muscel, a cunoscut pe tov. lunian Vasilescu şi pe Vâlcoci Ion (în prezent 
decedat). Aceşti tovarăşi activau în mișcarea muncitorească și au căutat să-l 
antreneze în muncă de tineret, dându-i să citească și să difuzeze material de 
propagandă. 

Aceste acțiuni la care a fost antrenat, Gavriliuc Mihai le-a speculat și exagerat 
pentru a-și atribui merite ce nu-i aparțin. De ex.: în autobiografiile sale a arătat că 
în anul 1933 ar fi fost primit în U.T.C. odată cu un anume Belciug Teodor, originar 
din Vereşti-Suceava. Acest lucru nu corespunde realităţii. Belciug Teodor — nemembru 
de partid — declară că n-a fost niciodată membru al U.T.C. -ului și nici nu 1 s-a propus 
vreodată (decl. pag. 470). 

În continuare, Gavriliuc Mihai arată că în anul 1934 ar fi fost primit în P.C.R. La 
„şedinţa de primire“ a lui în P.C.R. afirma că ar fi luat parte Mihail Roller şi lunian 
Vasilescu. Tov. lunian Vasilescu, membru de partid, nu confirmă cele ce susține 
Gavriliuc Mihai (dosar de cercetare pag. 468-479). Menţionăm că această afirmație 
a făcut-o în ultimul timp când Mihail Roller nu putea să mai fie întrebat — fiind decedat. 

De asemenea, Gavriliuc Mihai a mai afirmat cum că în anul 1934 ar fi fost arestat 
în comuna Rucăr de către jandarmi pe considerente politice (calificat ca „bolşevic“). 
S-a stabilit că şi această afirmaţie este nesinceră, deoarece la baza arestării lui a stat 
faptul că nu a plătit chiria unde a locuit. 

Gavriliuc Mihai a avut aceeași atitudine nesinceră de falsificare a realității şi în 
ceea ce priveşte modul cum a redat aşa-zisa lui activitate ilegală dusă la Brașov în 
perioada anilor 1939-1944. Astfel: el arată că ar fi luat legătura cu partidul prin 
Gheorghe M. Gheorghe — decedat în 1944 — care i-ar fi făcut apoi legătura cu 
Trandafirescu Ilie (dosar de cercetare pag. 504, 505, 535, 536). Într-adevăr, tov. 
Trandafirescu Ilie declară că l-a cunoscut pe Gavriliuc Mihai și împreună cu 
Gheorghe M. Gheorghe au încercat să-l atragă în mișcare, însă nu s-a întâlnit cu el 
decât în două rânduri, deoarece din momentul în care l-a văzut pe Gavriliuc că întreține 
legături cu un poliţist şi-a dat seama de urmări și, pentru a se feri de o eventuală 
provocare, a întrerupt orice legătură cu Gavriliuc M. (pag. 283, 285). 

Menţionăm că în anul 1946 tov. Trandafirescu Ilie, fără spirit de răspundere, a 
dat o referință pentru Gavriliuc Mihai în care a arătat că Gavriliuc ar fi fost secretar 
de celulă, lucru nereal la care tov. Trandafirescu a revenit. 

În noiembrie 1941 tovii Trandafirescu Ilie și Gheorghe M. Gheorghe au fost arestaţi 
şi condamnaţi. În legătură cu aceasta, Gavriliuc M. arată că după arestarea acestora 
a luat inițiativa și a organizat ajutorarea lor în închisoare. S-a stabilit însă că în afară 
de un singur pachet mic cu mâncare dat tov. Ducu pentru a-l duce la închisoare, alt 
ajutor Gavriliuc M. nu a mai dat şi nici nu s-a mai interesat ci, dimpotrivă, s-a ferit 
şi a refuzat să se mai întâlnească cu tovarășii pe care i-a cunoscut (decl. tov. Ducu 
Ștefan şi Dobre Dionisie, pag. 291-297 şi 487). 

De asemenea, Gavriliuc Mihai, mergând pe linia de a falsifica realitatea cu privire 
la pretinsa lui activitate ilegală, a ajuns până acolo încât a susținut că după căderea 
comuniștilor de la I.A.R. (noiembrie 1941) ar fi format o celulă de partid din care 
ar fi făcut parte el, Dobre Dionisie, vărul său, Gavriliuc Leon şi Ducu Ștefan (după 
cum spunea Gavriliuc, Ducu ar fi fost adus de el la L.A.R.). Nici unul din cei indicaţi 
de Gavriliuc M. nu confirmă cele arătate de el. Dimpotrivă, tov. Ducu Ștefan arată 
că s-a angajat la L.A.R., sfătuit şi sprijinit de Gheorghe M. Gheorghe nu de 
Gavriliuc, iar pe Gavriliuc Leon şi Dobre Dionisie nici nu i-a cunoscut înainte de 
23 august 1944. La fel şi Dobre Dionisie precizează că nu a dus nici un fel de activitate 
de partid la L.A.R. şi nici nu s-a cunoscut cu Ducu Ștefan sau Gavriliuc Leon înainte 
de 23 august 1944. Chiar şi Gavriliuc Leon — vărul lui Mihai — declară că niciodată 
n-a făcut parte din vreo celulă de partid (dosar de cercetare pag. 283, 285, 287, 290, 
291, 295, 304, 480-490). 

Rezultă clar că Gavriliuc Mihai şi în această problemă a minţit partidul. 

II. Gavriliuc Mihai, în autobiografiile sale, a mai afirmat că ar fi desfășurat 
activitate intensă de demascarea legionarilor. Cercetările noastre au stabilit că 
i-au servit pentru a ascunde în mod intenţionat față de partid legăturile strânse ce le- 
a avut în perioada aceea cu anumiţi polițiști, informatori și fasciști. 

Astfel, s-a stabilit că începând din anul 1937, Gavriliuc Mihai a avut legături cu 
Simionescu Mihai, fost comisar în poliţia orașului Braşov. Acest comisar declară că 

Gavriliuc Mihai venea des în casă la el cu un anume Csilik Rudolf și că la intervenţia 
sa, Gavriliuc Mihai a fost angajat în luna ianuarie 1938 ca muncitor tâmplar la fabrica 
L.A.R. (dosar de cercetare pag. 207, 208, 209, 211). Fostul comisar Simionescu susține 
că intervenția a făcut-o la ing. Florescu, unul dintre foștii conducători ai uzinelor L.A.R. 
care, pe atunci, era agent al S.S... în uzină. Acest Florescu a fugit din țară după 23 
august 1944 (pag. 41). Komistek Ana, fosta soţie a comisarului Simionescu, declară 
că în casă la acest polițist, Gavriliuc Mihai ar fi cunoscut și pe Lipoveanu Constantin, 
pe atunci şeful Siguranţei Brașov. Relaţiile lui Gavriliuc Mihai cu astfel de elemente 
pot fi ilustrate şi de faptul că prin aceștia a cunoscut şi pe numita Ema Popeia (soţia 
fostului inspector al muncii din judeţul Brașov), prietenă de familie cu șeful 
Siguranței, Lipoveanu Constantin și cu comisarul de poliţie Simionescu Mihai, care 
în luna august 1940, împreună cu Komistek Ana (soţia comisarului Simionescu) i- 
au botezat un copil lui Gavriliuc Mihai. 

În afara acestor „relaţii de prietenie“, din declaraţia dată de Svediu Ion, un fost 
prieten al lui Gavriliuc Mihai din perioada aceea, rezultă unele afirmațiuni că Gavriliuc 
Mihai ar fi folosit ca informator de către comisarul Simionescu Mihai. În această 
privinţă Svediu lon declară că la o demonstraţie de ziua eroilor, în anul 1939, s-a 
întâlnit cu Gavriliuc şi Csilik Rudolf. „Csilik — spune Svediu Ion — ne-a spus să stăm 
puţin că merge să se întâlnească...cu Balea Gh., Petrişor Constantin și cu comisarul 
Simionescu şi au stat de vorbă vreo 5 minute, după care Balea şi Petrişor s-au 
îndepărtat în mulțime, iar Simionescu, comisarul de poliţie, a venit spre noi...şi prima 
dată Gavriliuc l-a salutat, că-l cunoștea mai bine...iar Simionescu ne-a întrebat ce 
facem?...sunt toți muncitorii? iar Gavriliuc i-a spus că numai noi suntem“ (dosar de 
cercetare pag. 265, 266). 

Mai departe Svediu declară: „Atât Csilik, Gavriliuc, Petrişor şi Balea erau pregătiți 
să meargă la paradă şi locul era dinainte stabilit că unde se vor întâlni. ..iar 
scopul...era bine determinat de a îndeplini unele sarcini impuse de comisarul de poliție 
Simionescu“ (pag. 264). 

Menţionăm că Svediu Ion nu declară mai mult, se eschivează, deşi este „membru 
de partid“. Prin legăturile ce le-a avut în perioada aceea cu căpitanul Simionescu Mihai 
şi cu Csilik Rudolf, este un element dubios. Însuşi angajarea acestui Svediu la L.A.R. 
a fost făcută tot prin comisarul Simionescu. 

În cadrul cercetărilor făcute de noi nu s-a putut stabili până la capăt natura 
legăturilor lui Gavriliuc cu comisarul Simionescu. Acest poliţist a fost eliberat recent 
din închisoare, unde a executat 10 ani pentru activitate dusă împotriva clasei 
muncitoare. Când a fost întrebat despre relaţiile lui cu Gavriliuc Mihai, la început a 
mers până acolo de a negat şi faptul că l-a cunoscut vreodată pe Gavriliuc Mihai. 
Ulterior a declarat legăturile ce le-a avut, însă, susţine că el nu ar fi avut informatori 
în fabrici și ca atare nici pe Gavriliuc Mihai nu l-ar fi folosit în acest scop. 

Gavriliuc Mihai, până acum, a ascuns față de partid legăturile sale cu acest comisar 
de poliție şi astăzi încă se menține pe poziţia de a nu lămuri în întregime natura acestor 

relaţii. El recunoaște doar atât că a frecventat casa acestuia, că a mâncat acolo, i-a 
executat unele lucrări și că prin intermediul comisarului Simionescu și-a angajat vărul 
în poliția orașului Brașov. 

III. În afara legăturilor cu fostul comisar Simionescu M., începând din anul 1938 
Gavriliuc Mihai a avut legături strânse şi cu Gavriliuc Ioachim, agent în poliția orașului 
Braşov şi la Cetatea Albă, cu care era văr şi cumnat. Însăşi angajarea lui Gavriliuc 
Ioachim în poliţie (august 1938) a fost făcută prin intervenţia directă a lui Gavriliuc 
Mihai la comisarul de poliţie Simionescu Mihai. În legătură cu aceasta, Gavriliuc 
M. declară :,ideea angajării în poliţie a lui Ioachim a venit de la mine şi el nu ar fi 
intrat în poliție dacă eu nu aveam aceste relaţii cu comisarul Simionescu“ (dosar de 
cercetare pag. 599). 

Gavriliuc Mihai, începând din anul 1938, a locuit aproape tot timpul împreună, 
în aceeași casă, cu Gavriliuc loachim. Acest polițist îl informa pe Gavriliuc Mihai 
de acțiunile la care lua parte ca poliţist. Gavriliuc Ioachim declară că, la rândul său, 
a cunoscut de la Gavriliuc Mihai pe unii tovarăși cu care acesta se întâlnea și discutau 
probleme privind mișcarea muncitorească, cum sunt: tov. Trandafirescu Ilie şi 
Gheorghe M. Gheorghe. Despre legăturile ce au avut în acea perioadă, nu vorbesc 
mai mult. 

Menţionăm însă că până la cercetarea situaţiei sale de partid, Gavriliuc Mihai nu 
a declarat nimic despre legăturile ce le-a avut cu polițistul Gavriliuc Ioachim cât şi 
faptul că el l-a introdus în poliție. EI nu a arătat nici măcar că sunt cumnaţi (căsătoriți 
cu 2 surori). Mai mult, în timpul cercetărilor, Gavriliuc Mihai a încercat să 
influenţeze prin ameninţări pe acest poliţist, pentru a-l determina ca în cazul când 
va fi întrebat de partid să nu declarare nimic despre legăturile ce le-au avut 
împreună în trecut, precum şi ceea ce cunoștea despre relațiile lui Gavriliuc Mihai 
cu comisarul de poliţie Simionescu și alții. În legătură cu aceasta, la cercetările noastre, 
polițistul Gavriliuc Ioachim declară că printr-o rudă apropiată, Gavriliuc Mihai i-a 
comunicat că: „...este supărat groaznic pe tine (pe Ioachim) pentru că nu trebuia să 
declari când ai fost întrebat că îl cunoşti pe comisarul de poliție Simionescu, pe Csilik 
Rudolf şi că el (Mihai) a intervenit să intri tu în poliție. Tu nu trebuia să declari 
nimic...și dacă ai declarat nu poţi fi socotit de el decât escroc...pentru că din cauza 
ta, el este acum anchetat“. Într-adevăr, acest poliţist numai în ultimul timp a 
declarat unele fapte şi legături din acea perioadă ale lui Gavriliuc Mihai (dosar de 
cercetare pag. 426, 426 a.). 

Menţionăm că, între altele, Gavriliuc Ioachim, ca poliţist, participa la acţiuni 
împotriva muncitorilor comuniști de la I.A.R., unde lucra și Gavriliuc Mihai. 

IV. În cursul verificării celor sesizate de Lascu Constanţa (fiica comisarului 
Simionescu), s-a stabilit că unul dintre cei mai apropiaţi prieteni ai lui Gavriliuc Mihai, 
a fost un anume Csilik Rudolf, care locuia în casa comisarului Simionescu, unde 
Gavriliuc îl vizita regulat. Acesta a fost cumnatul comisarului Simionescu Mihai şi 
introdus tot de Simionescu ca tâmplar la L.A.R. În același timp reiese că Csilik a fost 

şi informator al Siguranţei (decl. lui Svediu Ion și a poliţistului Gavriliuc Ioachim, 
pag. 250-252, 336 şi 433-446). 

Menţionăm că de teamă să nu fie demascat, Csilik Rudolf, în preajma eliberării 
patriei noastre (aprilie 1944), a părăsit uzina și orașul Brașov și s-a stabilit la Steerdorf- 
Anina, unde a locuit până în anul 1950, când a decedat de tuberculoză. 

Gavriliuc Mihai a cunoscut bine cine a fost Csilik Rudolf, însă a trecut sub tăcere 
acest lucru 1ar în autobiografiile sale date la partid nu a arătat nici măcar că l-a cunoscut 
vreodată pe Csilik. 

Cu prilejul cercetării sale, Gavriliuc Mihai, fiind întrebat, a arătat pentru prima 
oară că la I.A.R., a cunoscut şi pe acest Csilik Rudolf şi că au avut legături foarte 
apropiate. Vorbind despre aceste legături, el a declarat: „Cu Csilik m-am împrietenit 
prin faptul că era un bun meseriaș şi că avea vederi democratice și îi ura pe legionari“ 
(dosar de cercetare pag. 495). 

Fiind pus în faţa unor dovezi, Gavriliuc Mihai și-a dat seama că nu mai poate să 
acopere faptul că Csilik a fost informator. El a şi revenit asupra caracterizării ce-i 
făcuse lui Csilik anterior, în care-l arată ca pe un muncitor cinstit „cu vederi 
democratice“ care „ura pe legionari“ și cu care era prieten. De această dată îl prezintă 
ca pe un duşman când spune că: „nu aveam încredere în Csilik““ pentru că era „un 
dușman“ care „mă urmărea în scopul de a stabili activitatea mea muncitorească pentru 
a mă denunța Siguranţei“ (dosar de cercetare pag. 567, 586). 

Aceste afirmaţii și poziţii, vădit contradictorii, Gavriliuc Mihai refuză să le 
lămurească, dând dovadă pe mai departe de nesinceritate față de partid. 

Menţionăm că până în prezent Gavriliuc Mihai nu a arătat partidului nici faptul 
că a cunoscut și a fost prieten cu un anume Svediu Ion — element dubios — arătat mai 
sus, introdus în uzina I.A.R. (în anul 1938) tot prin intermediul comisarului de poliție 
Simionescu Mihai. Caracteristic atât lui Gavriliuc Mihai cât și poziţiei lui Svediu lon 
este faptul că ambii nu au vorbit nimic despre legăturile ce au existat între ei și nici 
că au cunoscut vreodată pe comisarul de poliţie Simionescu M. sau pe Csilik Rudolf. 
Svediu a mers până acolo că a ascuns şi faptul că a lucrat vreodată la L.A.R. Acum, 
când au fost descoperite legăturile lor din trecut, fiecare arată despre celălalt că este 
element dubios, încercând astfel să iasă din cauză. Despre Csilik Rudolf, tocmai acum 
amândoi arată că a fost informator şi provocator, însă refuză să lămurească natura 
legăturilor ce a fost între ei şi ce a stat la baza legăturilor ce au avut cu fostul comisar 
de poliție Simionescu Mihai. 

Pe lângă legăturile avute cu polițiști şi alte elemente dubioase, Gavriliuc Mihai, 
în perioada anilor 1940-1944 a avut legături strânse şi cu legionari activi cum sunt: 
Costescu Vasile, Chircan Stoian, Rotaru Ion și alţii. Gavriliuc M. (așa după cum declară 
şi el) a cunoscut activitatea legionară a acestora, pentru că întreținea relaţii strânse 
cu ei și se întâlnea în casă la el sau la ei, unde discutau și probleme politice. Mai 
mult, polițistul Gavriliuc Ioachim, împreună cu legionarul Costescu V., declară că 
ambii au luat parte la rebeliunea legionară, iar în seara zilei de 21. 01. 1941 s-au întâlnit 

și cu Gavriliuc Mihai, care se găsea în oraş și „au discutat despre evenimentele ce 
se petreceau atunci“. 

Legionarul Costescu Vasile a fost introdus în uzina Astra Brașov (1940) de către 
polițistul Gavriliuc Ioachim. După 23 August 1944 aceștia toți (Gavriliuc Ioachim, 
Costescu Vasile, Chircan Stoian și Rotaru Ion) au pătruns în partid şi Gavriliuc Mihai, 
datorită relaţiilor ce le-au avut împreună, nu i-a demascat ci, dimpotrivă, i-a acoperit 
până când aceștia au fost demascaţi şi excluși din partid. 

Nici în prezent Gavriliuc Mihai nu lămurește legăturile lui dubioase sub pretextul 
că „nu-şi mai aduce aminte“, că este „bolnav şi îl doare capul“, că nu poate să vină 
la partid pentru a da relaţii cu privire la relaţiile sale din trecut. 

Menţionăm că conducerea M.A.I. arată că Gavriliuc Mihai are serioase nereguli 
în administrarea fondurilor încredințate ca șef al unei direcţii din M.A.I. De 
asemenea, că în acest sector de activitate a adus prejudicii grave în munca 
profesională. Lămurirea acestor probleme o face conducerea M.A.I. 


Din cele relatate mai sus rezultă că Gavriliuc Mihai, începând din anul 1937, era 
în legături apropiate cu o serie de elemente dușmănoase și, mai ales, cu unele elemente 
ale fostei poliții burgheze în orașul Braşov, legături pe care el, până la cercetările 
noastre, le-a ascuns partidului. 

Gavriliuc Mihai a înșelat partidul cu privire la trecutul lui politic. În documentele 
date la partid, de fiecare dată s-a dat drept muncitor revoluţionar cu activitate de partid 
în ilegalitate și cu anturaj format din tovarăși cunoscuţi de partid că au activat în 
mișcarea muncitorească. S-a stabilit că așa-zisa „activitate revoluționară“ a lui 
Gavriliuc Mihai în fond s-a limitat la unele legături sporadice avute cu câțiva tovarăși 
din ilegalitate și în mod mincinos a amplificat aceste relaţii, pentru a ascunde legăturile 
lui strânse pe care le-a avut cu polițiști și informatori ai Siguranţei și cu alte elemente 
dușmănoase. 

Cu toate că Svediu Ion declară că Gavriliuc Mihai ar fi fost folosit ca informator 
de către comisarul de poliţie Simionescu Mihai, acest lucru nu s-a putut stabili cu 
toată certitudinea. Atât polițistul Simionescu cât şi Gavriliuc Mihai, nu au recunoscut 
acest lucru, iar Csilik Rudolf, elementul principal care ar putea lămuri aceste probleme, 
este decedat. 

Este însă clar că legăturile sale cu elementele străine şi dușmănoase în trecut, faptul 
că el tot timpul a minţit partidul privind trecutul său și relațiile sale cu aceste elemente, 
precum și faptul că se menţine pe mai departe pe o poziție de nesinceritate față de 
partid, arată că Gavriliuc Mihai nu s-a dovedit demn de încrederea ce i-a acordat 
partidul după 23 August în muncile încredințate. 

Aceste fapte oglindesc adevărata față politică şi morală, mentalitatea străină, 
„individualistă“ a lui Gavriliuc Mihai, care, pentru scopurile sale carieriste s-a situat 
pe o poziţie de duplicitate faţă de partid, răspunzând cu nesinceritate încrederii care 
i-a fost acordată. 

Faţă de cele arătate mai sus, propunem Biroului Politic al C.C. al PM.R. luarea 
măsurilor statutare. 


Comisia Controlului de Partid 


A.M.R., fond 120, rola 426, c. 729-735. 


65. 


1960 august 6. Referat de cadre privind pe Postelnicu C. Tudor, propus să fie ales 
membru al C.C. al U.T.M. 


C.C. al PMR. 
Direcţia organizatorică 
Secţia de Cadre 


Postelnicu C. Tudor 


Membru de partid din decembrie 1953; 

-Născut la 23 noiembrie 1931, în comuna Proviţa de Sus, regiunea Ploieşti; 
-Originea socială: muncitorească; 

-Naţionalitatea: română; 

-Căsătorit, are un copil; 

-Are patru clase industriale și 2 ani Şcoala Centrală a C.C. al U.T.M.; 
-Profesia: strungar în fier; 

-În prezent este adjunct al șefului Secţiei Organizatorice a C.C. al U.T.M. 


Postelnicu C. Tudor, după ce a terminat 6 clase elementare în 1943, a intrat ca 
ucenic la Societatea „Creditul Minier“, azi Uzina nr. 4 Moreni. După 4 ani s-a calificat 
în meseria de strungar în fier şi a lucrat în continuare încă doi ani. Paralel cu ucenicia 
a urmat și 4 clase şcoala industrială. În 1945 s-a înscris în U.T.C. şi în sindicat, iar 
din 1946 a dus activitate în Organizaţia Tineretului Progresist, apoi în U.T.M. În 1947 
a fost responsabil organizatoric în org. U.T.M. a şcolii, după un an a fost ales secretar 
al aceleiași organizaţii. După terminarea uceniciei a fost ales responsabil cu propaganda 
şi agitația în Comitetul U.T.M. pe uzină. 

În septembrie 1950 a fost trimis la un curs de propagandiști de 15 zile la Ploiești. 
Revenind înapoi la întreprindere, după puţin timp a fost ales secretar al Comitetului 
U.T.M. pe uzină, iar în aprilie 1951 a fost ales responsabil organizatoric al 
Comitetului U.T.M. Schela Moreni. 

În iunie acelaşi an a fost promovat întâi în funcţia de instructor la Comitetul raional 
U.T.M. Câmpina, apoi şef al secţiei de cultură fizică şi sport al aceluiași comitet. 

În noiembrie același an a fost trimis la o şcoală de ofițeri M.A.I. din Botoşani, 
îmbolnăvindu-se după câteva luni, a fost scos din școală şi a revenit înapoi la Comitetul 
raional U.T.M. Câmpina şi repartizat în funcția de şef al secției muncitorești, iar la 
alegerea organelor locale U.T.M. a fost ales membru în comitet. Datorită rezultatelor 
bune obținute în munca obștească în octombrie 1952 a fost primit candidat de partid, 
iar în decembrie 1953, membru de partid. 

Din noiembrie 1952 a urmat Școala de cadre „Filimon Sârbu“ a C.C. al U.T.M. 
de doi ani, pe care a terminat-o cu calificativul „foarte bine“. În același timp a luat 
şi echivalența cu școala medie de stat. 

După absolvirea școlii în 1954 a fost repartizat la Comitetul raional U.T.M. 
Câmpina în funcția de prim-secretar, apoi a fost ales şi membru al biroului 
Comitetului raional de partid Câmpina şi membru în biroul Comitetului regional 
U.T.M. Ploiești. 

În 1956 a fost promovat în funcţia de secretar al Comitetului regional U.T.M. 
Ploiești, iar la conferinţa regională de partid din ianuarie 1959 a fost ales membru 
în comitet. În activitatea sa a fost apreciat ca un tovarăș capabil, conştiincios, 
disciplinat şi cu spirit critic şi autocritic dezvoltat. Uneori era pripit, de asemenea 
era prea dur în relațiile cu oamenii. 

Din octombrie 1959 este în funcţia de adjunct al șefului Secţiei organizatorice a 
C.C. al U.T.M. Este apreciat ca un tovarăș capabil, cu multă putere de muncă și simț 
de răspundere în îndeplinirea sarcinilor. Dă dovadă de bun organizator, combativ şi 
exigent. Se preocupă continuu pentru pregătirea sa profesională şi politică. În 
activitatea sa manifestă uneori tendinţe de îngâmfare, se supraapreciază, din care cauză 
lucrează uneori rigid cu oamenii. Tov. Postelnicu Tudor luptă pentru lichidarea acestor 
lipsuri. A participat la festivalurile mondiale ale tineretului și studenților de la Moscova 
și Viena din 1957-1959. 

Pentru merite deosebite în muncă a fost decorat cu „Ordinul Muncii“ clasa a III-a. 

Despre familie cunoaştem următoarele: tatăl a fost muncitor sondor, este decedat 
din ianuarie 1940. Mama este pensionară, posedă și 0,74 ha. pământ diferit. În trecut 
n-a făcut parte din nici o organizație politică, este deputată a sfatului popular comunal. 

Postelnicu Tudor are doi fraţi, muncitori electricieni. În trecut n-au făcut parte din 
nici o organizație politică, sunt membri de partid. Unul din ei este în prezent militar 
în termen. 

Soţia este învățătoare, candidată de partid. Părinţii soţiei sunt țărani cu gospodărie 
mică, posedă 1,15 ha pământ diferit, sunt membri în întovărăşirea agricolă din comună. 

În trecut n-au făcut parte din nici o organizaţie politică. În prezent au o atitudine bună 
în comună. 

Soţia are o soră căsătorită cu un căpitan de grăniceri, membru de partid. În trecut 
n-au făcut parte din nici o organizaţie politică. Soţia are un unchi ţăran cu gospodărie 
mică, membru în întovărășirea agricolă. Acesta în trecut a făcut politică P.N.Ţ. iar 
în 1937-1938 a fost primar în comună. În prezent are atitudine bună în comună. 

Este propus de Secţia Organizaţii de Masă a C.C. al P.M.R. pentru a fi recomandat 
să fie ales membru în C.C. al U.T.M. 

Secţia de Cadre a C.C. al P.M.R. consideră că Postelnicu Tudor din punct de vedere 
al încrederii politice corespunde. 


Marinescu Ruxadra, 

Instructor în Secţia de Cadre a 

C.C. al PMR. Secţia de Cadre, 
Gh. Ionescu 

Cristea Aurel, 

Instructor în Secţia Organizaţii 

de Masă a C.C. al PM.R. 


6 august 1960 


A.M.R., fond 121, rola 287, c. 818-819. 

1960 septembrie 15. Referat de cadre al locotenent-colonelului Radu Dumitru 
(Ciobanu), şeful Direcției regionale M.A.I. Bacău. 


C.C. al PMR. 
Direcţia Organizatorică 
Secţia de Cadre 


Lt. col. Radu I. Dumitru (Ciobanu) 
— Membru de partid din anul 1945. 
— Născut la 11 decembrie 1921 în comuna Căldăraru, regiunea Piteşti; 


— Originea socială: tatăl a fost muncitor necalificat la C.F.R.; 
— Naţionalitatea: română; 

— Studii: are 4 clase, școala de arte şi meserii, un curs de specializare de un an, 
este în anul III la Școala superioară de partid „Ștefan Gheorghiu“, cursul fără frecvenţă; 

— Căsătorit, are 3 copii; 

— Profesia: ajustor mecanic; 

— În prezent este şeful Direcţiei Regionale M.A.I. Bacău şi membru supleant al 
biroului Comitetului regional de partid Bacău. 


Radu Dumitru din anul 1936 a urmat 4 clase la școala de arte şi meserii din comuna 
Miroşi — Teleorman. Din iulie 1940, după ce a terminat școala, a lucrat câteva luni la 
un șantier de construcții al C.F.R. Sinaia, apoi în octombrie 1940 s-a angajat ca ajustor 
mecanic la Uzinele I.A.R. din Brașov, secția armament, unde a lucrat până în primăvara 
anului 1944, când cu o parte a uzinei a fost dispersat la Câmpulung Muscel. 

Discutând asupra poziţiei sale din timpul guvernării legionare şi a războiului 
antisovietic, tovarășul Radu a vorbit deschis despre atitudinea sa din acea perioadă. 
A arătat că în 1940 a locuit în aceeaşi cameră cu un alt muncitor, care era legionar, 
acesta fiind mai în vârstă ca el cu vreo 10 ani, încrezut și pentru că el de-abia venise 
de la ţară, fiind şi mai rău îmbrăcat, nu s-au creat între ei relaţii apropiate, ci dimpotrivă 
legionarul l-a desconsiderat și astfel n-au avut discuții politice şi nici n-a încercat 
să-l atragă la legionari. Acest lucru îl confirmă și gazda la care a locuit. Radu Dumitru 
mai arată că deși fără orientare politică şi fără a cunoaște programul legionarilor, totuşi 
văzând legionari în uniformă cântând şi mărșăluind pe străzi și întrucât lui îi plăceau 
uniformele, a început să-i privească pe legionari cu interes, fără însă să se manifeste 
în vreun fel. În zilele rebeliunii, văzând pe unii legionari din secție plecând în uniformă 
și înarmaţi, fără să-şi dea seama de acţiunile acestora, s-a gândit dacă n-ar fi bine să 
se ducă şi el cu ei, însă înainte de a lua o hotărâre s-a sfătuit cu unii muncitori, care 
stând de vorbă cu el i-au arătat adevăratul caracter al mișcării legionare, l-au îndrumat 
să nu se alăture acţiunilor acestora, ferindu-l de a fi antrenat în acţiunile legionare. 
Unul din muncitorii care a muncit cu el în această perioadă, cu care Radu a discutat 
atunci şi care acum este membru de partid, confirmă cele spuse de el. De asemenea 
şi alți tovarăşi arată despre el că n-a manifestat simpatie faţă de legionari, că n-a luat 
parte la acţiuni legionare și că este cunoscut de atunci ca un muncitor cinstit şi corect 
în relaţiile cu ceilalți muncitori. 

În perioada războiului antisovietic a fost atras în organizaţia cultural profesională 
„Muncă şi Lumină“. Din verificare reiese că n-a avut vreo funcţie de răspundere, dar 
era un element activ, frecventa cursul de artă dramatică al conservatorului „Astra“, 
a jucat în piese de teatru și a scris două articole într-o gazetă locală. EI spune și alții 
confirmă că a jucat în două piese care n-au avut caracter fascist. Articolele n-au fost 
găsite, el spune că nu-și amintește ca ele să fi avut conţinut politic. Unii muncitori 
arată că în discuţii se manifesta împotriva hitleriștilor. 

După 23 august 1944 a participat la mai multe acțiuni muncitoreşti, iar în 1945 
a fost primit în P.C.R. Un timp a avut funcţia de secretar al Comitetului de partid al 
I. M. S. Câmpulung Muscel. 

În 1948 a fost scos din producţie, încadrat în securitate cu gradul de sublocotenent 
şi repartizat la Serviciul judeţean de securitate Câmpulung Muscel, iar în 1949 a fost 
numit şef serviciu şi avansat la gradul de locotenent. 

În 1951 a fost mutat la Regiunea M.A.I. Ploieşti, în funcţia de şef al serviciului 
II, pe care a îndeplinit-o până în august 1953, când a fost promovat în funcţia de 
locţiitor şef al Direcţiei şi avansat succesiv până la gradul de maior. În această perioadă 
a fost secretarul Comisiei de partid a Regiunii M.A.]. Ploiești și a urmat cursul seral 
de marxism-leninism. 

Din ianuarie 1955 a urmat un curs de specialitate în U.R.S.S. 

Ca urmare a rezultatelor pozitive obținute, atât în muncă, cât şi la cursul de 
specialitate, în ianuarie 1956, după ce a revenit în țară, a fost numit în funcția de şef 
al Direcţiei regionale M.A.I. Bacău. În 1958 a fost avansat la gradul de locotenent 
colonel. De 4 ani este membru supleant al biroului Comitetului regional de partid 
Bacău. Este apreciat ca un tovarăș capabil, ştie să organizeze bine munca și se achită 
conştiincios de sarcini. Contribuie activ la rezolvarea problemelor ce se pun în faţa 
Comitetului regional de partid. În funcţia pe care o are a reușit să imprime 
subalternilor săi simţ de răspundere față de muncă, este combativ și exigent față de 
lipsuri. Se preocupă de ridicarea nivelului său politico-ideologic, este în anul III la 
cursul fără frecvență al Școlii superioare de partid „Ștefan Gheorghiu“. 

Pentru merite deosebite în muncă a fost distins cu mai multe ordine și medalii. 

În ce priveşte familia: tatăl a fost muncitor necalificat la C.F.R., din 1949 este 
pensionar, are 1,80 ha pământ, este în întovărășire. Mama s-a ocupat de munca 
câmpului, a decedat în 1935. Părinţii n-au făcut parte din organizaţii politice. Are 
un frate care din 1940 a fost gardian de poliție până în 1942, când a demisionat. A 
lucrat un timp ca muncitor necalificat la C.F.R. iar de mai mulți ani se ocupă de munca 
câmpului, are 3,45 ha pământ cu care a intrat în întovărăşire. N-a făcut parte din 
organizaţii politice, în prezent are atitudine bună față de regimul nostru. 

Soţia lui Radu Dumitru a fost croitoreasă, de mai mulţi ani este casnică, în trecut 
n-a făcut parte din organizaţii politice, după 23 august a activat în U. F. D.R. Părinţii 
ei au fost mici meseriaşi, au avut un atelier de frizerie cu un lucrător şi un ucenic. 
Tată] ei a decedat de mai mulţi ani. Mama este acum casnică, în trecut n-a făcut parte 
din organizaţii politice, iar acum are atitudine bună. 

Soţia lui Radu Dumitru are o soră care din 1941 a fost dactilografă în poliţie până 
în 1945, când a fost comprimată. Soţul acesteia din 1938 a fost comisar ajutor în poliție 
până în 1948, când a fost scos. Între anii 1939-1940 a lucrat în siguranță. Acesta încă 
dinainte de a intra în poliţie a fost legionar activ, iar după 23 august a fost membru 
de partid şi exclus. Acum este avocat în Sibiu. Radu Dumitru spune că nu are relații 
apropiate cu aceştia. Soţia lui Radu are o verișoară care a fost profesoară, acum 
pensionară, care în 1952 a fost condamnată la 2 ani închisoare pentru nedenunţare 
într-un proces de spionaj. Radu spune că a fost o dată la aceasta în 1955. Un văr de- 
al soţiei a fost șef de sector legionar. De curând a fost arestat și condamnat la 10 ani 

închisoare pentru activitate dușmănoasă. Radu arată că pe acesta nu l-a cunoscut 
înainte, iar arestarea și trimiterea acestuia în fața justiţiei s-a făcut din ordinul său. 

Este propus membru în biroul Comitetului regional de partid Bacău. 

Radu Dumitru a muncit cu rezultate pozitive, dând dovadă de conștiinciozitate 
în muncă. Ținând însă cont că în perioada războiului antisovietic a dus activitate în 
organizaţia profascistă „Muncă și Lumină“ şi pentru că printre rudele apropiate ale 
soţiei sale sunt mai multe elemente care au fost în aparatul de represiune burghezo- 
moșşieresc şi legionari, Secţia de Cadre a C.C. al PM.R. consideră că nu este indicat 
să facă parte din biroul Comitetului regional de partid. 


Secţia de Cadre 
Gh. Ionescu 
Liteanu Nicolae 
Instructor în Secţia de Cadre a 
C.C. al PM.R. 


Dobre Petre 
Instructor în Secţia de Cadre a 
C.C. al PM.R. 


15 septembrie 1960. 


A.M.R., fond 121, rola 303, c. 159-161. 

1960 decembrie 22. Referat de cadre al maiorului Marinescu Viorel-Paul propus 
în funcţia de şef de stat major în Comandamentul central al 
gărzilor muncitorești. 


C.C. al PMR. 
Direcţia Organizatorică 
Secţia de Cadre 


Marinescu Viorel-Paul 


Membru de partid din 1955; 

-Născut la 17 februarie 1928, în Pitești; 
-Originea socială: muncitorească; 
-Naţionalitatea: română; 

-Studii: 8 clase, liceul industrial și Academia militară generală — Facultatea arme 
întrunite; 

-Căsătorit; 

-Profesia de bază: lăcătuș ajustor; 

-În prezent este şeful Statului major al gărzilor muncitoreşti ale orașului Bucureşti 
cu gradul de maior. 


Marinescu Viorel-Paul, din 1939 a urmat timp de opt ani liceul industrial din Pitești, 
învățând meseria de lăcătuș ajustor. Din această perioadă este cunoscut ca un elev 
silitor la învăţătură și modest. În timpul şcolii a fost bursier şi premiant în fiecare 
an. Înainte de 23 august 1944 nu a făcut parte din organizaţii politice. 

În 1946 a fost primit în organizaţia Tineretului Progresist, iar ulterior în U.T.M., 
achitându-se de sarcinile încredințate. Tot în acest an a intrat ca pedagog la Școala 
de elevi meseriași C.F.R., unde a stat până la terminarea liceului. 

În iulie 1947 s-a angajat ca muncitor lăcătuș la L.A.R. (azi 1.M.S.) din Câmpulung 
Muscel. Acolo a continuat să ia parte la viața organizației U.T.M. şi la acţiunile 
întreprinse de partid. Peste şase luni a fost trimis la școala de ofiţeri de infanterie 
din Sibiu. În 1949, după absolvirea școlii, a fost numit comandant de pluton, iar mai 
târziu comandant de companie la Rgt. 1 inf. Craiova şi Școala de ofițeri infanterie 
Sibiu. În școală şi, ulterior, în funcţiile avute, a fost apreciat ca un tovarăș 
conştiincios, capabil și perseverent în îndeplinirea atribuţiilor. 

Din luna mai 1952 a muncit în funcţiile de translator de limba rusă la Direcţia 
cadrelor şi ajutor șef birou Direcţia secretariat din cadrul M.F.A. Pe baza rezultatelor 
obținute în muncă și a comportării sale în 1953 a fost primit în rândul candidaților 
de partid şi, în acelaşi an, a urmat școala divizionară de partid. 

În septembrie 1954 a fost trimis la Academia militară „I. V. Stalin“ — Facultatea 
de arme întrunite. A absolvit academia în 1957 cu calificativul „f. bine“ și cu diplomă 
de merit, fiind apreciat ca un ofiţer capabil şi cu perspective de dezvoltare. În 1955 
a fost primit în rândul membrilor de partid. 

După terminarea academiei a fost încadrat şef stat major la Rgt. 272 mecanizate, 
iar din august 1958 şi până în prezent muncește în funcția de șef stat major al gărzilor 
muncitorești din oraşul București. 

Este apreciat de şefii săi ierarhici şi de biroul organizaţiei de bază ca un ofiţer 
bine pregătit politic şi profesional, cu iniţiativă, spirit de organizare şi putere de muncă. 
Conduce și îndrumă cu competenţă statele majore raionale și sprijină îndeaproape 
pregătirea de luptă a gărzilor muncitoreşti. Este un tovarăș modest, hotărât și perse- 
verent în muncă. În unele cazuri însă, nu este suficient de exigent faţă de subordonați. 

Pentru rezultatele bune obţinute în muncă a fost distins cu mai multe ordine şi 
medalii şi avansat la excepţional. 

Despre familie cunoaștem următoarele: tatăl lui a fost muncitor tâmplar, a decedat 
în 1946. Mama a fost muncitoare textilistă. A decedat în 1953. Nu au făcut parte din 
organizaţii politice. 


211 


Are un frate şi o soră. Fratele este mecanic la o uzină din regiunea Piteşti, membru 
de partid. Sora este casnică. Nu a făcut şi nu face parte din organizaţii politice. 

Soţia lui Marinescu Viorel-Paul este funcţionară, membră a U.T.M. Tatăl ei a fost 
maistru militar de aviaţie. A avut legături cu mișcarea muncitorească, în timpul 
războiului, în casa lui, s-au ținut şedinţe de partid, iar după 23 August 1944 a făcut 
parte din formaţiile de luptă patriotice. A decedat în 1945. Mama soţiei este casnică, 
pensionară după soţ. Nu a fost şi nu este încadrată politic. 

Soţia are un singur frate, care este ofițer în M.F.A., membru de partid. 

Celelalte rude apropiate nu au probleme deosebite. 

Marinescu Viorel-Paul este propus în funcţia de șef stat major în Comandamentul 
central al gărzilor muncitorești. 

Secţia de Cadre a C.C. al P.M.R. este de părere că din punct de vedere al încrederii 
politice corespunde în funcția propusă. 


Secţia de Cadre 
22 decembrie 1960 


Gal lon 
Instructor în Secţia de Cadre a 
C.C. al PM.R. 


Silaghi Ion 

Responsabil colectiv M.A.I. din Grupul 
de instructori M.F.A., M.A.I. din Direcţia 
Organizatorică a C.C. al PM.R. 


A.M.R., fond 121, rola 302, c. 795-796. 

68. 


1960. Statul de organizare al cadrelor de conducere din Ministerul Afacerilor 
Interne (direcţii centrale și regionale de securitate). 


Statul de organizare 


al cadrelor de conducere din Ministerul Afacerilor Interne 








Numele de familie, 










































































Denumirea Gradul şi retribuţia Alte prenumele tatălui şi | Obs. 
funcției drepturi prenumele 
Prevăzut Real respectivului 
Direcţia 1 
Șef dir. operativă |Gl. col. 4860 |Col. 4860 Doicaru Nicolae 
Locţ. șef dir. op. |Gl. It. 3950  |Col. 3950 Moiș Aurel 
Locţ. şef dir. op. |Gl. It. 3950 
Locţ. şef dir. op. |Gl. It. 3950 
Direcţia a II-a 
Șef dir. operativă |Gl. col. 4860 |Col. 4860 Cosma Neagu 
Locţ. șef dir. op. |GI. It. 3950  |Lt. col. 3950 Marinescu Gh. loan 
Locţ. șef dir. op. |Gl. It. 3950  |Lt. col. 3950 Ungureanu Iuliu 
Locţ. șef dir. op. |Gl. It. 3950  |Lt. col. 3950 Nicolau Ilie 
Direcţia a III-a 
Șef dir. operativă |Gl. col. 4860 |Mr. 3950 Budişteanu F. Nicolae 
Locţ. șef dir. op. |Gl. It. 3950  |Col. 3950 Zambeti M. Cristache 
Locţ. șef dir. op. |Gl. It. 3950  |Lt. col. 3950 Andrei Olimpiu 
Locţ. șef dir. op. |Gl. It. 3950  |Col. 3950 Rusu C. Emanoil 
Direcţia a IV-a 
Şef dir. operativă |GIl. col. 4860 |Gral. mr. 4860 Evghenie Tănase 
Locţ. șef dir. op. |Gl. It. 3950  |Col. 3950 Gluvacov Andrei 
Locţ. șef dir. op. |Gl. It. 3950  |Lt. col. 3950 Ciobanu loan loan 

Direcţia a V-a 

















































































































Șef dir. operativă |GI. col. 4860 Gral. mr. 4860 Naum Grigore 
Locţ. şef dir. op.  |[Gl. It. 3950 Lt. col. 3950 Stan M. Nicolae 
Locţ. şef dir. op.  |Gl.It. 3950 Lt. col. 3950 Ilie Marcinus 
Locţ. şef dir. op.  |[Gl. It. 3950 

Direcţia a VII-a 
Sel d SUBIAV/Op.| Gica 4480 Col. 4480 Dinescu M. Vasile 
ȘI investig. 
poci, şei de puprav | 17700 Col. 3700 Kovacs L. Pius 
Op. ȘI investig. 
Locţ. şef dir. suprav. 1 14. 3700 
Op. ȘI investig. 

Direcţia a VIII-a 
Şef dir. operativă  |GI. col. 4860 Col. 4860 Butyka Andrei Francisc 
Locţ. şef dir. op.  |[Gl. It. 3950 Mr. 3950 Enoiu Gheorghe 
Locţ. şef dir. op.  |Gl. It. 3950 Lt. col. 3950 Toma P. Nicolae 

Direcţia a IX-a 
Șef dir. operativă |GI. col. 4860 Col. 4860 Mladin Const. Ștefan 
Locţ. şef dir. op.  |Gl. It. 3950 Col. 3950 Cernea I. loan 
Locţ. şef dir. op.  |GL. It. 3950 Mr. 3950 Ștefănescu T. Aureliu 

Direcţia Cadre 
Șef dir. operativă |GI. col. 4860 Col. 4860 Pateşan loan 
Locţ. şef dir. op.  |Gl. It. 3950 Lt. col. 3950 
Locţ. şef dir. op.  |Gl. It. 3950 Cpt. 3950 Vlad Iulian 
Şef serviciul | Gl. mr. 3170 Cpt. 2850 Chiriac Florian 
Şef serviciul II Gl. mr. 3170 Lt. col. 3170 Bocşe Iosif 
Șef serviciul III Gl. mr. 3170 Mr. 3170 Radu Dumitru 
Locţ. şef serv. III |Col. — gl. mr. 2850 |Mr. 3170 Constantin Virgil 
Şef serviciul IV  |GI. mr. 3170 
Șef secţie V Col. 2850 Mr. 2850 Pârvulescu loan 
Șef serviciul VI  |Gl. mr. 3170 Col. 3170 Klein Mihai 
(ză d Sia Gl. mr. 3170 Cpt. 3170 Diaconu loan 
Direcția | 

Direcţia Secretariat 





Ristea loan 








































































































Șef dir. secret. Gl. lt. 3300  |Lt. col. 3300 Gheotishe 
Locţ. şef dir. secretariat Gl. mr. 2630 |Cpt. 2630 Linţu loan loan 
Direcţia Financiară 
Şef dir. teh. ad-tiv. Gl. Lt. 4080  |Lt. col. 4080 Neagu Ion Ovidiu 
Locţ. șef dir. teh. ad-tiv. Gl. mr. 3300 |Mr. 3300 Paliţă Petre 
Direcţia Spate 
Șef dir. teh. ad-tiv. Gl. Lt. 4080  |Col. 4080 Bogdan Hary 
Locţ. șef dir. teh. ad-tiv. Gl. mr. 3300  |Col. 3300 Emanoil loan 
Locţ. șef dir. teh. ad-tiv. Gl. mr. 3300 |Mr. 3300 Simionaș loan 
Locţ. șef dir. teh. ad-tiv. Gl. mr. 3300 |Mr. 3300 Maiorescu Gheorghe 
Serviciul Inspecţii 
Șef serv. indep. operativ Gl. lt. 3950  IGral. mr. 3950 Demeter Alexandru 
Locţ. șef serv. indep. operativ |Gl. mr. 3170  |Cpt. 3170 
Serviciul „B“ 
Șef serv. indep. operativ Gl. lt. 3520  |Mr. 3520 Leu I. Nicolae 
Locţ. șef serv. indep. operativ |Gl. mr. 2800  |Mr. 2800 Petre Gh. Cezar 
Locţ. șef serv. indep. operativ |Gl. mr. 2800 
Serviciul „C“ 
Șef serv. indep. teh. operativ |Gl. It. 3520  |Col. 3520 Nedelcu I. Mihail 
Locţ. şef serv. teh. indep. GL. mr. 2800 Mr. 2800 Breahnă Gh. 
operativ lordache 
Serviciul „F“ 
| , Panaitescu S. 
Șef serv. indep. teh. operativ |Gl. It. 3520  |Mr. 3520 Nicălaa 
Locț. set serv. ie: dndepi. . |c siui: 2800. IN 2800 Vlad 1. Iordan 
operativ 
Doc sete teh indepe. —leiumei0800, Opt 2300 Duţă N. Florea 
operativ 
Serviciul „H“ 
Șef serv. indep. operativ Gl. It. 3950 
: , Stănescu |. 
Locţ. șef serv. indep. operativ |Gl. mr. 3170 |Lt. col. 3170 Ghearplie 

Serviciul „K“ 


























Şef serv. indep. operativ Gl. lt. 3950  |Col. 3950 Petruc Mihail 
Locţ. şef serv. indep. operativ Gl. mr. 3170 |Col. 3170 Tiriachiu Gh. Vasile 
Serviciul „T 

. : Szacsko Alex. 

Șef serv. indep. teh. operativ Gl. lt. 3520  |Col. 3520 A fonice 
i i Simionescu Florea 

Locţ. şef serv. teh. indep. operativ |Gl. mr. 2800 |Mr. 2800 Giieăighe 
Locţ. şef serv. teh. indep. operativ |Gl. mr. 2800 |Mr. 2800 Simion Tudor Nicolae 
Locţ. şef serv. teh. indep. operativ |Gl. mr. 2800 |Mr. 2800 Plăpceanu Ștefan Iulius 








Serviciul Organizare Mobilizare 

















Şef serv. indep. teh. operativ Gl. lt. 3520  |Lt. col. 3520 Oprescu I. Mircea 
Serviciul Central de Planificare 

Şef serv. indep. teh. ad-tiv. î ap Col. 3000 Rădoi Ioniţă Nicolae 

Locţ. şef serv. indep. teh. ad-tiv. Sari 2500 Cpt. 2500 Marinescu A. Mihai 








Serviciul Poştal Special 





Şef serv. indep. teh. ad-tiv. 


Gl. mr. 3000 


Lt. col. 3000 


Adrian S. Mihail 
Mauriciu 








Serviciul închisori preventive 























Șef serv. indep. teh. operativ Gl. lt. 3520  |Lt. col. 3520 Stanciu T. Dumitru 
Locţ. şef serv. indep. teh. operativ |Gl. mr. 2800 |Lt. col. 2800 Andronache T. Nicolae 
Comitetul U.I.M. 
Prim secretar Comitet U.T.M. Col. 2450 Cpt. 2450 Socol Laurean Valeriu 
Cabinetul de Marxism-Leninism 





Şef cabinet consultaţii marxism- 
leninism 


Col. 2580 


Mr. 2580 


Adam Adler Iosif 








Casa de cultură M.A.I. 











Şeful Casei de Cultură M.A.I. 


Col. 2140 


Col. 2140 











Fucs M. Beriș 

Școala Ofiţeri M.A.I. nr. 1 





Şef şcoală securitate operativă 


Gl. It. 3590 





Locţ. şef școală Sec. operativ 


Gl. mr. 3170 


Mr. 3170 


Biriş Gr. Vladimir 





Locţ. pt. spate școală sec. op. 


Col. 2310 


Mr. 2310 


Ştefănescu Radu 








Școala Ofiţeri M.A.I. nr. 





Șef şc. securit. supr. op. şi 
investigații 


Gl. mr. 3170 


Mr. 3170 


Roşca Nicolae 
Constantin 





Locţ. şef şc. securit. supr. op. 
şi investigații 


Col. 2800 








Direcţia Regională M.A.I. B 


acău 














Şef direcție Gl. lt. 3950  |Lt. col. 3950 Radu I. Dumitru 
A Gl. mr. — A 
Locţ. şef dir. GL. It. 3590 Mr. 3590 Munteanu T. Vasile 
: Gl. mr. - Gl. Constantinescu D. 
Locţ. şef dir. It. 3590 Cpt. 3590 Gheorghe 
Locţ. şef dir. pt. spate Gl. mr. 2630 |Lt. col. 2630 Mănoiu A. Ștefan 








Direcţia Regională M.A.I. Baia Mare 
































Şef direcție Gl. lt. 3950  |Lt. col. 3950 Simion D. Andrei 
Gl. mr. — 
Eos et A, GI. It. 3590 
: Gl. mr. — A A 
Locţ. şef dir. GL. 1t. 3590 Cpt. 3590 Hriţan M. Nicolae 
Locţ. şef dir. pt. spate Gl. mr. 2630 
Direcţia Regională M.A.I. Bucureşti 














Şef direcţie Gl. lt. 3950  |Col. 3950 Iani Nicolae 

: Gl. mr. — . : 
Locţ. şef dir. GL. It. 3590 Col. 3590 Sidea C. Nicolae 

: Gl. mr. — irina ; 
Locţ. şef dir. GL. It. 3590 Lt. col. 3590 Vintilă M. Marin 
Locţ. şef dir. pt. spate Gl. mr. 2630 |Cpt. 2630 Diaconescu I. loan 








Direcţia Regională M.A.I. Cluj 





























Şef direcție Gl. lt. 3950  |Col. 3950 Breban M. Iosif 
i Gl. mr. — Ă 
Locţ. şef dir. GL. It. 3590 Col. 3590 Corin I. Aurel 
. Gl. mr. — Druescu Gh. 
Loch el al GI, 1,3590 [ME 9500 Alexandru 
Locţ. şef dir. pt. spate Gl. mr. 2630 |Cpt. 2630 Gherman S$. loan 

Direcţia Regională M.A.I. Constanţa 











































































































Șef direcție Gl. It. 3950 Col. 3950 Bolintineanu Gh. loan 
Locţ. şef dir. GI. mr. — Gl. It. 3590 |Lt. col. 3590 Năstase M. Sepi 
Locţ. şef dir. GI. mr. — Gl. It. 3590 |Mr. 3590 Luca 1. Ilie 
Locţ. şef dir. pt. spate |GI. mr. 2630 

Direcţia Regională M.A.I. Craiova 
Șef direcție Gl. It. 3950 Lt. col. 3950 Socol M. Petre 
Locţ. şef dir. Gl. mr. — Gl. It. 3590 |Lt. col. 3590 Iştoc A. Gheorghe 
Locţ. şef dir. GI. mr. — Gl. It. 3590 |Mr. 3590 Popa Constantin 
Locţ. şef dir. pt. spate |GI. mr. 2630 Cpt. 2630 Mataizer F. Stelian 

Direcţia Regională M.A.I. Galaţi 
Şef direcţie Gl. It. 3950 Col. 3950 Vistig P. Eugen 
Locţ. şef dir. GI. mr. — Gl. It. 3590 |Col. 3590 Huidan S. Marin 
Locţ. şef dir. GI. mr. — Gl. It. 3590 |Cpt. 3590 Bobu Radu Aurel 
Locţ. şef dir. pt. spate |GI. mr. 2630 Cpt. 2630 Barbu I. Stelian 

Direcţia Regională M.A.I. Hunedoara 
Șef direcție Gl. It. 3950 Mr. 3950 Kavza Ștefan 
Locţ. şef dir. GI. mr. — Gl. It. 3590 |Mr. 3590 Târnoveanu loan 
Locţ. şef dir. GI. mr. — Gl. It. 3590 
Locţ. şef dir. pt. spate |GI. mr. 2630 Mr. 2630 Boca Ioan 
Direcţia Regională M.A.I. Iaşi 

Șef direcție Gl. It. 3950 Col. 3950 Zodian Gheorghe 
Locţ. şef dir. GI. mr. — Gl. It. 3590 |Cpt. 3590 Ionescu Gh. Dumitru 
Locţ. şef dir. GI. mr. — Gl. It. 3590 |Lt. col. 3590 Cleju N. Ioan 
Locţ. șef dir. pt. spate |GI. mr. 2630 Lt. col. 2630 Tofilescu M. Dumitru 

Direcţia Regională M.A.I. Oradea 
Șef direcție Gl. It. 3950 Col. 3950 Kiss R. Vasile 
Locţ. şef dir. GI. mr. — Gl. It. 3590 |Mr. 3590 Vâlcea P. Dumitru 
Locţ. șef dir. GI. mr. — Gl. It. 3590 
Locţ. şef dir. pt. spate |GI. mr. 2630 Mr. 2630 Dobrotă S. loan 

Direcţia Regională M.A.I. Piteşti 











































































































Șef direcție Gl. It. 3950 Mr. 3950 Constandache I. Paul 
Locţ. șef dir.  |Gl. mr. — Gl. It. 3590 |Cpt. 3590 Pleşiță Gh. Nicolae 
Locţ. șef dir.  |Gl. mr.-— Gl. It. 3590 |Mr. 3590 Niţă 1. Petre 
il A A Gl. mr. 2630 Col. 2630 Cuteanu S. Gheorghe 
pt. spate 
Direcţia Regională M.A eşti 
Șef direcție Gl. It. 3950 Col. 3950 Ștrul A. Mauriciu 
Locţ. şef dir.  |Gl. mr. — Gl. It. 3590 |Lt. col. 3590 Dumitrescu I. Nicolae 
Locţ. şef dir.  |Gl. mr. — Gl. It. 3590 |Lt. col. 3590 Dumitraşcu S. Alexandru 
Locț sefdir (4, mar. 2630 Col. 2630 Iordan B. loan 
pt. spate 
Direcţia Regională M.A.I. Stalin 
Șef direcție Gl. It. 3950 Col. 3950 Aranici P. Pavel 
Locţ. șef dir.  |Gl. mr. — Gl. It. 3590 |Col. 3590 Mihaly I. Alexandru 
Locţ. șef dir.  |Gl. mr.— Gl. It. 3590 |Lt. mj. 3590 Teris S. Ştefan 
Loc set dir. | ua2030 Cpt. 2630 Puia P. Romulus 
pt. spate 
Direcţia Regională M.A.I. Suceava 
Șef direcție Gl. It. 3950 Lt. col. 3950 Munteanu I. Nicolae 
Locţ. șef dir.  |Gl. mr. — Gl. It. 3590 |Lt. col. 3590 Roşca E. Dumitru 
Locţ. șef dir.  |Gl. mr. — Gl. It. 3590 
Doc sebdire. l ze 0630 Cpt. 2630 Mitoiu Gh. Marin 
pt. spate 
Direcţia Regională M.A.I. Timişoara 
Șef direcție Gl. It. 3950 Lt. col. 3950 Steskal William 
Locţ. șef dir.  |Gl. mr. — GI. It. 3590 |Mr. 3590 Dumitrașcu Nicolae 
Locţ. șef dir.  |Gl. mr. — Gl. It. 3590 |Mr. 3590 Malea Petru 
ala ta erp ri Mr. 2630 Lăpuşan Horia 
pt. spate 
Direcţia Regională M.A.I. Aut. Maghiară 
Șef direcție Gl. It. 3950 Col. 3950 Kovacs I. Mihai 
Locţ. șef dir.  |Gl. mr.-— Gl. It. 3590 |Cpt. 3590 Blaga Șt. Ștefan 
Locţ. șef dir.  |Gl. mr. — Gl. It. 3590 |Lt. col. 3590 Steru I. Adalbert 
Looppef Girls 9630 Cpt. 2630 Sălcudean T. Pavel 


pt. spate 

Direcţia Generală a Miliției 














Locţ. dir. general miliție |Gl. It. 4120  |Col. 4120 Savu Florea 

Locţ. dir. general miliție |Gl. It. 4120  |Col. 4120 Coșovanu Dumitru 
Locţ. dir. general miliție |Gl. It. 4120  |Lt. col. 4120 Popescu Eugen 
Locţ. dir. general miliție GL. It. 4120 


pt. munca politică 








Comandamentul Trupel 


or M.A.I. 





Gl. col. 


Gr. mr. 


Constantinescu Dumitru 








Direcţia Paza Contra Incendiil 


or 





Şef dir P. C.I. 


Gl. lt. 


Gr. mr. 


Tatu Pamfil 




















A.M.., fond D.M.RU,, nr. inv. 7374, dosar nr.2, f. l-Il. 

1961 aprilie 28. Referat de cadre privind pe Silaghi Ion, șeful colectivului de 
instructori pentru M.A.I. din Direcţia Organizatorică a C.C. al 
PM.R. 

C.C. al PM.R. 

Direcţia Organizatorică 

Secţia de Cadre 


Silaghi Ion 


Membru de partid din mai 1947; 

-Născut la 6 ianuarie 1929, în comuna Gherceştii Noi, regiunea Oltenia; 
-Originea socială: muncitorească; 

-Naţionalitatea: română; 

-Căsătorit, are un copil; 

-Are patru clase profesionale, Școala Superioară de Științe Sociale „A. A. 


Jdanov“ 3 ani și Facultatea de Științe Juridice; 


-Profesia de bază: frezor; 
-În prezent este şeful colectivului de instructori pentru M.A.I. din cadrul Grupului 


de Instructori pentru controlul muncii de partid la M.F.A.-M.A.I. din Direcţia 
Organizatorică a C.C. al PM.R. 

Silaghi lon a terminat șapte clase primare în 1943, apoi s-a angajat ucenic la fabrica 
S.E. M.A. T. din Otopeni-București, unde s-a calificat în meseria de frezor. 

După 23 august 1944 s-a înscris în U.T.C. şi în sindicat. A îndeplinit la început 
funcţia de secretar al organizației U.T.C. din fabrică, apoi a fost ales membru în 
comitetul de întreprindere. Este cunoscut din această perioadă ca un tânăr conştiincios 
în muncă și cu o atitudine combativă. 

În octombrie 1946 întreprinderea la care lucra s-a desființat. A muncit câteva luni 
la un atelier particular, apoi, în aprilie 1947 s-a angajat frezor la Uzinele „23 August“ 
din București. În mai 1947 a fost primit în P.C.R. 

În 1948 a fost scos din producţie ca activist al Comitetului sectorului „23 August“ 
al U.T.M., apoi a fost promovat instructor în secția de propagandă a Comitetului 
județean U.T.M. Ilfov. Începând din iulie 1949 a urmat şase luni cursurile şcolii de 
cadre a C.C. al U.T.M. După absolvirea şcolii a fost repartizat instructor în Secția 
de propagandă și agitație a C.C. al U.T.M. 

În decembrie 1950 a fost încorporat la Şcoala militară de ofițeri politici a M.A.I. 
din Oradea, unde a fost secretar al unei organizaţii de bază U.T.M. şi membru în 
comitetul U.T.M. pe şcoală. În noiembrie 1951 a fost avansat la gradul de locotenent 
şi repartizat în cadrul Direcţiei generale politice a M.A.I. La început ca instructor în 
biroul școlii, apoi şef al biroului secretariat al Direcției propagandă şi agitaţie. Pe 
linie de partid a muncit ca secretar al biroului organizaţiei de bază. 

În această muncă a fost apreciat ca un tovarăș conştiincios şi disciplinat. Lua poziție 
critică față de lipsurile pe care le sesiza, însă avea uneori manifestări de superficialitate 
şi pripeală. 

Începând din septembrie 1952, a urmat timp de trei ani Școala superioară de științe 
sociale „A. A. Jdanov“. Conducerea școlii l-a apreciat ca pe un tovarăș inteligent, 
cu o gândire clară și perseverent în muncă. La învățătură a făcut progrese, calificându- 
se printre cei mai buni studenţi ai promoției sale. În calitate de secretar al organizației 
de bază se orienta just în problemele muncii de partid, dând dovadă de pricepere 
organizatorică și combativitate, însă, uneori, trăgea concluzii pripite pe baza unor fapte 
insuficient verificate. 

După absolvirea şcolii, din octombrie 1955 a muncit în Secţia Administrativă a 
C.C. al PM.R., mai întâi ca instructor, iar din 1957 ca şef al sectorului M.A.I. 
Conducerea secţiei l-a apreciat ca un tovarăș capabil şi perseverent în muncă. În 
îndeplinirea sarcinilor a dat dovadă de iniţiativă și orientare justă. S-a preocupat de 
ridicarea nivelului cunoștințelor sale profesionale, urmând un curs de pregătire, după 
care a dat examenele de diferenţă la Facultatea de Științe Juridice, pe care a absolvit- 
o în 1959. 

În noiembrie 1958, cu ocazia înființării Direcţiei Organizatorice a C.C. al 
P.M.R., a fost numit şeful sectorului cadre M.F.A. -M.A.I. din Secţia de Cadre a C.C. 
al P.M.R. A îndeplinit această funcție până în august 1959 când a fost numit șeful 

colectivului de instructori pentru M.A.I. din Direcţia Organizatorică a C.C. al PM.R., 
funcţie ce o are şi în prezent. 

Este apreciat că în această muncă a obținut rezultate bune. Este un tovarăș cu multă 
putere de muncă, inteligent şi cu simţ de răspundere dezvoltat. Are inițiativă, este 
exigent, se preocupă să cuprindă și să execute cât mai bine sarcinile ce-i revin. În 
relaţiile cu tovarășii din colectiv are atitudine bună și este apropiat de ei. Ca lipsuri, 
uneori este pripit la pregătirea şi verificarea unor materiale, fapt ce face ca unele lucrări 
să fie sub nivelul cerinţelor. 

Pentru merite în muncă a fost decorat cu Ordinul „Steaua R.P.R. “ clasa V-a, cu 
medaliile „Meritul Militar“ clasa I și a Il-a și avansat la excepţional la gradul de maior. 

Despre familie cunoaştem următoarele: tatăl său este şofer la 1. T. B. În timpul 
războiului antisovietic a tamponat o mașină militară şi a dezertat, fapt pentru care a 
fost condamnat la 27 ani închisoare. La 23 august 1944 a fost amnistiat. A fost înscris 
în P.C.R., însă la verificare nu i s-a găsit dosarul şi a rămas în afara rândurilor 
partidului. Mama este funcționară la O. N. T. Carpaţi, membră de partid. Tov. Silaghi 
Ion nu are fraţi şi surori. Are trei unchi şi două mătuși. Unchii sunt muncitori. Unul 
din ei este membru de partid, altul a fost exclus din partid pentru beţie, al treilea nu 
a fost şi nu este încadrat politic. Mătușile sunt casnice, pensionare C.F.R. după soți. 
Nu au fost și nu sunt încadrate politic. 

Soţia este instructor teritorial al Consiliului Naţional al Femeilor, membră de partid. 
Tatăl ei a fost muncitor zidar, a decedat în 1958. Mama este muncitoare. Părinţii nu 
au fost şi mama nici în prezent nu este încadrată politic. Soţia are doi fraţi și 3 surori. 
Fraţii sunt muncitori zidari. Unul din ei este membru de partid. Celălalt nu a fost şi 
nu este încadrat politic. În 1946 a fost condamnat 6 luni pentru furt şi amnistiat. 
Surorile, una este subofițer în M.A..I., căsătorită cu un activist al C.C. al U.T.M. Ambii 
membri de partid. A doua este casnică, fără de partid, este preşedinta Comitetului 
de femei din cartierul unde locuiește, căsătorită cu un şef de echipă de la C.F.R. 
membru de partid. A treia a fost muncitoare strungar, în prezent studentă la Institutul 
Politehnic, membră de partid. 

Soţia are doi unchi şi două mătuși. Unchii, unul este muncitor, iar celălalt contabil. 
Mătuşile, una este muncitoare, cealaltă casnică. Nu au fost şi nu sunt înscrişi în 
organizaţii politice. 

Secţia de cadre a C.C. al P.M.R. consideră că din punct de vedere al încrederii 
politice, tovarășul Silaghi lon corespunde în funcția de o deţine. 


Dinu Vasile 
Șef de sector în Secţia de Cadre Secţia de Cadre 
a C.C. al PM.R. Onescu Cornel 
28 aprilie 1961 

A.M.R., fond 120, rola 443, c. 177-178. 

70. 


1961 iunie. Denumirile avute de către direcţiile şi serviciile din Aparatul central 
al securității în perioada 1 septembrie 1948-—1 august 1959. 


Unităţile operative şi tehnic operative din securitate 
central şi exterior cu denumirile avute în perioada 


1 septembrie 1948 — 


1 august 1959 


în care au existat 
funcţiile ce s-au echivalat cu cele din lista anexă la 
H.C.M. 399/1961 


Denumirea actuală a unităţii 


1. Direcţia | 


2. Direcţia a Il-a 


3. Direcţia a II-a 


4. Direcţia a IV-a 


5. Direcţia a V-a 

Denumirile avute în perioadele 
1 sept. 1948 — 1 aug. 1959 


— De la 01.09.1948 la 01.01.1951 s-a 
numit S.S]. 

— De la 01.01.1951 la 01.11.1953 s-a 
numit Direcţia „A“ 

— De la 01.11.1953 şi în prezent se 
numește Direcţia 1 


— De la 01.09.1948 la 01.02.1951 s-a 
numit Direcţia „B“ 

— De la 01.02.1951 la 01.11.1953 s-a 
numit Direcţia ] 

— De la 01.11.1953 până în prezent se 
numește Direcţia a Il-a 


— De la 01.02.1952 şi până în prezent 
se numește Direcţia a III-a 


— De la 01.09.1948 la 01.11.1953 s-a 
numit Direcţia a Il-a 

— De la 01.11.1953 şi până în prezent 
se numește Direcţia a IV-a 


— De la 01.02.1952 la 01.07.1953 s-a 
numit Direcţia a V-a 

— De la 01.07.1953 la 01.01.1954 s-a 
numit Direcţia a IV-a 

— De la 01.01.1954 până în prezent se 
numește din nou Direcţia a V-a 


6. Direcţia a VI-a 


7. Direcţia a VII-a 


8. Direcţia a VIII-a 


9. Direcţia a IX-a 


10. Direcţia Cadre 

— De la 01.09. 1948 la 01.02.1951 s-a 
numit Direcţia Securităţii Transporturilor 
— De la 01.02.1951 la 01.07.1953 s-a 
numit Direcţia a VI-a 

— De la 01.07.1953 la 01.01.1954 s-a 
numit Direcţia a V-a 

— De la 01.01.1954 la 01.03.1960 s-a 
numit din nou Direcţia a VI-a 

— La 01.03.1960 această unitate a fost 
desființată complet 


— De la 01.09.1948 la 01.07.1953 s-a 
numit Direcţia a IV-a 

— De la 01.07. 1953 şi până în prezent 
se numește Direcţia a VII-a 


— De la 01.09.1948 la 01.02.1951 s-a 
numit Direcţia a V-a 

— De la 01.02.1951 la 01.06.1953 s-a 
numit Direcţia a VIII-a 

— De la 01.06.1953 la 01.11.1953 s-a 
numit Direcţia a VI-a 

— De la 01.11.1953 şi până în prezent 
se numește din nou Direcţia a VIII-a 


— De la 01.09.1948 la 01.02.1951 s-a 
numit Direcţia a VI-a 

— De la 01.02.1951 la 01.06.1953 s-a 
numit Direcţia a LX-a 

— De la 01.06.1953 la 01.01.1954 s-a 
numit Direcţia „B“ 

— De la 01.01.1954 la 15. 07.1960 s-a 
numit din nou Direcţia a IX-a 

— De la 15.07.1960 până în prezent se 
numește Direcţia a VI-a 


— De la 01.09.1948 la 01.05.1950 s-a 
numit Direcţia a VIII-a 

— De la 01.05.1950 la 01.02.1951 s-a 
numit Direcţia a X-a 

— De la 1.02.1951 şi până în prezent se 
numește Direcţia Cadre 


11. Serviciul „B“ 


12. Serviciul „F“* 


13. Serviciul „T“ 


14. Serviciul „H“ 


15. Serviciul „K“ 

— De la 01.09.1948 la 01.02.1951 s-a 
numit Direcţia a VII-a tehnică 

— De la 01.02.1951 la 01.06.1953 s-a 
numit Serviciul „C“ 

— De la 01.06.1953 la 01.11.1953 s-a 
numit Direcţia VIII/2 

— De la 01.11.1953 la 01.04.1955 s-a 
numit Serviciul T2 (în cadrul Dir. VIII 
T.O.) 

— De la 01.04.1955 şi până în prezent 
se numește Serviciul „B“ 


— De la 01.09.1948 la 01.02.1951 s-a 
numit Direcţia a VII-a tehnică 

— De la 01.02.1951 la 01.06.1953 s-a 
numit Serviciul „D“ 

— De la 01.06.1953 la 01.11.1953 s-a 
numit Serviciul T3 (în cadrul Direcţiei 
a VIII-a T.0.) 

— De la 01.11.1953 şi în prezent se 
numeşte Serviciul „F“ 


— De la 01.09.1948 la 01.02.1951 s-a 

numit Direcţia a VIII-a tehnică 

— De la 01.02.1951 la 01.06.1953 s-a 

numit Serviciul „B“ 

— De la 01.06.1953 la 01.04.1955 s-a 

numit Serviciul T1 (în cadrul Direcţiei 
a VIII-a T. 0.) 

— De la 01.04.1955 şi până în prezent 
se numeşte Serviciul „T* 


— De la 01.09.1948 la 01.02.1951 s-a 
numit Direcţia Secretariat 

— De la 01.02.1951 şi până în prezent 
se numește Serviciul „H“ 


— De la 01.09.1948 la 01.02.1951 s-a 
numit Direcţia a III-a 

— De la 01.02.1951 la 01.06.1953 s-a 
numit Direcţia a VII-a 


— De la 01.06.1953 şi în prezent se 
numeşte Serviciul „K“ 

(s-a mai numit Serv. Operativ, Serv. „D“, 
apoi s-a unificat cu Serviciul D.D.0.) 


16. Serv. Închisori Preventive — De la 01.09.1948 la 01.02.1953 s-a 
numit Serviciul IX Comandatură 
— De la 01.02.1953 şi până în prezent 
se numește Serviciul Închisori Preventive 


17. Serviciul Inspecţii — De la 01.06.1953 şi până în prezent 
se numește Serviciul Inspecţii 


A.M.., fond D.M.RU,, nr. inv. 7375, dosar nr. 24/1961, f. 100-102. 


7. 


1961 decembrie 20. Referat de cadre al maiorului Pleșiţă Nicolae, propus în 
funcţia de şef al Direcţiei regionale M.A.I. Cluj. 


C.C. al PMR. 
Direcţia Organizatorică 
Secţia de Cadre 


Pleşiţă Nicolae 


Membru de partid din decembrie 1947; 

-Născut la 16 aprilie 1929, în orașul Curtea de Argeș; 

-Originea socială: tatăl a fost țăran cu gospodărie mică, în prezent colectivist; 

-Naţionalitatea: română; 

-Căsătorit, are un copil; 

-Are 8 clase medii și urmează clasa a 9-a. A absolvit cursul de specializare în 
U.R.S.S. de 1 an; 

-Profesia de bază: muncitor necalificat; 

-În prezent este locţiitor șef director la Regiunea de securitate Argeș. Are gradul 
de maior. 


Pleşiţă Nicolae, în 1940 a terminat patru clase primare, apoi doi ani a muncit cu 
părinții în gospodăria proprie şi ca muncitor zilier pe la diferiți particulari. Din 1942 

a lucrat ca sortator şi ajutor circularist la Fabrica de cherestea „Moroieni“ din Curtea 
de Argeş. În 1944 a fost concediat pentru că fabrica nu avea materie primă şi a lucrat 
ca sezonier la o grădină de pomi fructiferi. Din această perioadă este cunoscut ca un 
tânăr cu comportare bună, preocupat de câştigarea existenţei. Manifestări politice nu 
a avut. 

După 23 august 1944 a revenit la Fabrica de cherestea „Moroieni“ şi a muncit ca 
circularist. Aici s-a înscris în sindicat, iar în 1945 s-a înscris în U.T.C. şi a luat parte 
la diferite acţiuni organizate de partid. În 1947 a fost primit în P.C.R. A fost trimis 
la o şcoală sindicală, apoi ales preşedinte al sindicatului muncitorilor forestieri din 
Curtea de Argeş. 

În mai 1948 a fost promovat ca activist la fosta judeţeană U.T.M. Argeș și după 
4 luni a fost încadrat în M.A.I., Direcţia regională a securităţii Pitești. A primit gradul 
de plutonier și a fost numit lucrător operativ. Dovedind pricepere şi conștiinciozitate 
în muncă, ulterior a fost avansat în grad și promovat succesiv în funcțiile de șef birou, 
şef secţie și locţiitor șef serviciu în cadrul regiunilor de securitate Arad, Vâlcea şi 
Piteşti. 

Din 1953 a muncit trei ani ca șef secţie la Direcţia de Cadre a M.A.I., apoi un an 
locţiitor şef director la Regiunea de securitate Pitești. Din 1957 a urmat un an cursul 
de specializare în U.R.S.S. unde a obţinut rezultate bune. 

După absolvirea cursului a continuat să muncească ca locțiitor șef director la 
regiunea de securitate Pitești, funcţie pe care o are şi în prezent. Este apreciat ca un 
ofiţer capabil, bine pregătit politic şi profesional. În activitatea sa a dovedit simţ de 
răspundere, curaj şi perseverenţă. Datorită rezultatelor obţinute în muncă a fost decorat, 
recompensat cu bani și avansat până la gradul de maior. 

Despre familie cunoaștem următoarele: părinţii săi au posedat 1 ha teren arabil, 
în prezent sunt colectiviști. Nu au fost şi nu sunt încadraţi politic. Are un frate și o 
soră. Fratele este paznic la o întreprindere, iar sora casnică. Soţul ei este telefonist. 
Nu au fost și nu sunt încadraţi politic. 

Soţia este casnică, membră de partid. Aceasta, din 1944 până în 1946 a lucrat ca 
secretară-dactilografă la primăria comunei Cetăţeni-Argeș, fiind angajată de 
Purnichescu Gheorghe, moșier și primar P.N.L. Brătianu al acelei comune [...]. 

Tatăl ei a fost muncitor, a decedat în 1933. Mama este casnică, întreţinută de fiica 
ei. În 1944-1945 a simpatizat cu P.N.L. nu este încadrată politic. Are un frate funcționar, 
fost membru F.D.C. În 1941 a fost condamnat doi ani închisoare pentru participare la 
rebeliunea legionară. În 1953 a fost condamnat la opt luni iar în 1955 la doi ani închisoare 
pentru delapidare. Este alcoolic şi scandalagiu, are manifestări dușmănoase. 

Pleşiță Nicolae are un unchi condamnat la 15 ani muncă silnică pentru crimă. Soţia 
și fiul acestuia au fost și ei condamnaţi la câte 9 luni închisoare pentru tăinuirea crimei 
comise. Soţul unei mătuși a fost membru P.S.D., iar la verificarea membrilor de partid 
a fost exclus întrucât nu a dus viaţă de partid. 

Este propus pentru a fi numit în funcţia de șef al Direcţiei regionale M.A.I. Cluj. 


227 


Deşi tov. Pleşiţă Nicolae [...] are unele rude cu probleme deosebite, ținând seama 
de rezultatele bune obţinute, dovedind atașament faţă de partid, Secţia de Cadre a 
C.C. al PM.R. consideră că corespunde pentru funcţia propusă. 


Nicolae Constantin, 

Şef de sector în Secţia de Cadre 

a C.C. al PM.R. Secţia de Cadre 
Gh. lonescu 

Negreanu Ion, 

Instructor în Secţia de Cadre a 

C.C. al PMR. 


Titileanu Gheorghe, 

Responsabil colectiv M.A.I. din cadrul 
Grupului de instructori pentru controlul 
muncii de partid în M.F.A. -MAL.I. 


20 decembrie 1961 


A.M.R., fond 121, rola 312, c. 681-682. 


72. 


1961 decembrie 21. Referat de cadre privind pe colonelul Bolintineanu loan 
(Balint), şef al Direcţiei regionale M.A.I. Braşov 


C.C. al PM.R. 
Direcţia Organizatorică 
Secţia de Cadre 


Bolintineanu loan (Balint) 
Membru de partid din septembrie 1946. 
— Născut la 12 august 1914 în comuna Mireșul Mare, regiunea Maramureș; 
— Originea socială: țărani cu gospodărie mică; 
— Naţionalitatea: română; 


— Căsătorit, are doi copii; 
— Are cinci clase Școala de arte şi meserii şi cursul de perfecţionare în U.R.S.S.,; 

— Profesia de bază: lăcătuș; 
— În prezent este şeful Direcţiei Regionale M.A.I. Braşov. 
Are gradul de colonel. 


Bolintineanu loan, după ce a terminat patru clase primare în comuna natală şi o 
clasă la gimnaziul din comuna Șomcuta Mare, a plecat la Baia Sprie, unde din 1926 
a urmat cinci clase la școala de arte şi meserii, calificându-se lăcătuș. După 
absolvirea școlii s-a angajat în profesie la Societatea minieră „R.I.M.M.A.“ din Baia 
Sprie, unde a lucrat trei ani. În noiembrie 1935 a fost încorporat la Regimentul 87 
Infanterie din Satu Mare, de unde s-a eliberat în 1936 cu gradul de sergent T. R. După 
satisfacerea stagiului militar a continuat să lucreze la întreprinderea „R.I.M.M.A.“. 
A muncit câteva luni în profesie, apoi a fost numit responsabil al căruțașilor care cărau 
minereul la gară. În acest timp el, ca şi ceilalți muncitori români, a fost înscris din 
oficiu de către ing. şef la „Liga antirevizionistă“, organizaţie care avea un caracter 
şovin şi care a luat ființă după organizaţia „Ligii revizioniste“ în sânul unei părți a 
populaţiei maghiare din localitate. Nu a dus activitate în cadrul ei și nu a avut 
manifestări șovine. 

În martie 1938 a fost dat afară din serviciu fiind acuzat că înregistra cărăușşii fictive. 
După puţin timp s-a angajat funcționar la „Banca populară“ din Baia Sprie, unde a 
lucrat zece luni. Ulterior, prin intermediul unei rude a lui care era secretar al primăriei, 
s-a angajat ca funcționar diurnist la primăria din localitate, lucrând la întocmirea 
cărților de imobil. Până în 1941 a fost în anturajul unor elemente care au făcut parte 
din P.N.Ţ. şi Partidul Naţional-Creșştin şi a frecventat „Casina Română“, local de 
întâlnire a politicienilor din oraș. În august 1938, fiind bănuit că face politică cuzistă, 
i s-a făcut o percheziţie de către şeful detaşamentului de poliţie din localitate. În urma 
percheziţiei nu a rezultat nimic compromiţător. EI arată că percheziţia i-a fost făcută 
din ură personală, iar fostul comisar de poliție declară că nu îşi aminteşte de această 
percheziţie. Din verificările făcute rezultă că Bolintineanu Ioan nu a făcut parte din 
organizaţia cuzistă. 

În timp ce a fost funcţionar la primărie a fost înscris în F. R. N., iar în 1930, 
împreună cu alți trei funcționari, a fost trimis la o adunare a F. R. N. la Cluj. Ajunşi 
târziu la Cluj, nu au putut participa la adunare. 

În 1940, după dictatul de la Viena, a fost concediat din serviciu şi a stat şomer 
până în martie 1941, când s-a repatriat în România. De la această dată, timp de șase 
ani a muncit ca ajustor la I.A.R. Braşov. 

Cei care îl cunosc din acest timp arată că era un muncitor priceput, modest şi 
comunicativ. Susţinea revendicările muncitorilor pentru îmbunătățirea salariilor. În 
discuţiile cu muncitorii adeseori a ridicat problema eliberării Ardealului pentru a se 
reîntoarce acasă. Eliberarea însă o vedea prin prisma propagandei burgheze, în care 
se arăta că acest rol îl are P.N.Ţ. La sfârșitul anului 1943, împreună cu un muncitor, 
au scris pe o tablă cu cretă roșie următoarele: „La mulţi ani 1944, pace între popoare 
şi mai multă fraternitate între șefi şi subalterni“. Pentru acest fapt au fost avertizați 
de comandantul militar al uzinei. 

După 23 august 1944 s-a încadrat în sindicat şi după scurt timp a fost ales delegat 
de secţie. În iulie 1946 a plecat de la Uzinele L.A.R. Braşov și s-a angajat mecanic 
la postul de radio Bod. În septembrie acelaşi an a fost primit în P.C.R. iar peste puţin 
timp a fost ales secretar al celulei de partid din întreprindere. În 1948 a urmat un curs 
de partid de trei luni, iar după terminarea lui i s-a încredințat munca de secretar al 
Comitetului de plasă P.C.R. Cernatu, apoi al sectorului 5 din cadrul Comitetului 
orășenesc de partid Brașov. 

La 1 mai 1949 a fost încadrat locţiitor politic, cu gradul de locotenent în aparatul 
politic al regiunii de securitate Braşov, iar peste un an, cu ocazia raionării, a fost 
transferat locţiitor politic la regiunea de securitate Severin. În iulie 1951 a fost numit 
şef al Direcţiei Politice din Direcţia generală politică a Securităţii Statului, iar din 
1953, timp de doi ani, a muncit ca secretar al Comitetului de partid din M.A.I. În 
aceste funcții a dat dovadă de capacitate, iniţiativă şi spirit de organizare în 
rezolvarea problemelor. Nu a luat însă atitudine hotărâtă faţă de manifestările 
nesănătoase ale unor cadre și în unele cazuri s-a lăsat antrenat în discuţii neprincipiale 
cu unii membri de partid cu funcţii de răspundere. A muncit sectar și nu a controlat 
și ajutat suficient munca aparatului și organizaţiilor de partid. 

În decembrie 1955 a fost scos din funcţia de secretar al Comitetului de partid şi 
a muncit ca șef serviciu într-o direcție operativă a M.A.I. Din septembrie 1956 până 
în iulie 1957 a urmat cursul de specializare M.A.I. în U.R.S.S., absolvindu-l cu 
calificativul „bine“. De la această dată și până la 15 decembrie a.c. a îndeplinit funcția 
de șef al Direcţiei regionale M.A.I. Dobrogea. Pentru motive de sănătate a fost 
transferat în aceeași funcţie la Braşov. 

Din aprecierea făcută de către biroul Comitetului regional de partid Dobrogea, 
rezultă că Bolintineanu loan este bine pregătit politic și profesional. Este un tovarăș 
disciplinat, exigent şi hotărât în acțiunile întreprinse. Controlează și sprijină 
îndeaproape cadrele din subordine și se preocupă de creşterea şi educarea lor. 
Informează și solicită sprijinul organului de partid. În activitatea sa a dovedit simţ 
de răspundere, maturitate politică, principialitate și justă orientare în rezolvarea 
sarcinilor ce i-au revenit. Pentru merite în muncă a fost decorat şi avansat la gradul 
de colonel. În anumite cazuri însă manifestă pripeală şi nervozitate. 

Despre familia sa cunoaştem următoarele: tatăl său a avut 2,5 ha pământ şi câţiva 
ani cârciumă în comună. A decedat în 1921. Mama este casnică. Nu a făcut şi nu face 
parte din organizaţii politice. Are o soră care este dactilografă la sfatul popular al 
regiunii Maramureş. Soţul ei este membru de partid. 

Soţia lui Bolintineanu Ion este casnică. Nu a făcut şi nu face parte din organizaţii 
politice. Are doi fraţi şi o soră. Un frate este funcţionar la căile ferate din Budapesta, 
al doilea este tehnician la un spital din Satu Mare. Sora este casnică, domiciliază în 
Bratislava, R.S. Cehoslovacă. Nu sunt cunoscuţi cu activitate politică. 

Bolintineanu are mai mulţi unchi din care doi au fost legionari şi chiaburi, în prezent 
unul este în întovărăşirea agricolă din comună, iar celălalt are manifestări dușmănoase. 
Alt unchi a fost It. colonel în armata burgheză, în prezent este pensionar. 

Restul rudelor apropiate nu au probleme deosebite. 

Este propus membru în biroul Comitetului regional de partid Braşov. 

Secţia de Cadre a C.C. al PC.R. consideră că din punct de vedere al trecutului 

politic corespunde pentru funcția propusă. 

p. Secţia de Cadre 
Gheorghe Ionescu 

Gal loan 

Instructor în Secţia de Cadre a 

C.C. al PMR. 


Titileanu Gheorghe 

Responsabil obiectiv M.A.I. din Grupul de 
instructori pentru controlul muncii de 
partid în M.FA. şi M.A.I. 


21 decembrie 1961. 


A.M.R., fond 121, rola 303, c. 169-171. 


73. 


1962 octombrie 31. Referat de cadre al colonelului Răduică Grigore, propus 
instructor în cadrul Grupului de instructori pentru controlul 
muncii de partid în M.FA., MAL. din Direcţia 
Organizatorică a C.C. al PM.R. 


C.C. al PMR. 
Direcţia Organizatorică 
Secţia de Cadre 


Răduică Grigore 


Membru de partid din ianuarie 1946; 

-Născut la 22 august 1926 în satul Băluţa, comuna Ponoarele, regiunea Oltenia; 

-Originea socială: țărani cu gospodărie mică, în prezent întovărășiţi; 

-Naţionalitatea: română; 

-Studii: şcoala medie, Academia militară generală și Școala superioară de partid 
„Ştefan Gheorghiu“, curs fără frecvenţă; 

-Profesia de bază: strungar în fier; 

-Căsătorit, are trei copii; 

-În prezent este la dispoziţia Direcţiei superioare politice a armatei pentru a fi 
repartizat în funcție. 


Răduică Grigore, în 1940 a terminat şapte clase primare, apoi a rămas acasă la 
părinţi, ajutându-i la muncile agricole. În septembrie 1941 a venit în București și s- 
a angajat ucenic la întreprinderea „Instalaţia Mecanică“ unde, după patru ani, s-a 
calificat strungar. În același timp a absolvit şi patru clase profesionale. După 
terminarea uceniciei a continuat să lucreze la aceeași întreprindere încă un an. Cei 
care-l cunosc din această perioadă arată că era un tânăr modest, preocupat de însușirea 
meseriei. Înainte de 23 august 1944 nu a făcut parte din organizaţii politice. 

În octombrie 1944 a fost primit în U.T.C., iar peste puţin timp a îndeplinit funcția 
de secretar al U.T.C. pe întreprindere. În ianuarie 1946 a fost primit în P.C.R., a luat 
parte la diferite acţiuni organizate de partid şi a fost membru în biroul celulei de partid. 

La 15 august 1946 a fost scos din producție și luat ca activist la fostul sector III 
Albastru al P.C.R., unde a îndeplinit funcţia de responsabil cu învățământul de partid 
pe sector. După doi ani a fost trimis la un curs de partid al Comitetului orăşenesc de 
partid Bucureşti, iar la terminare a fost oprit la şcoală lector. 

În octombrie 1948 a fost trimis de partid în armată unde a primit gradul de 
locotenent și repartizat la Secţia de învățământ din D. S. P. A. A muncit apoi ca şef 
de seminar și instructor de partid la Școala militară politică din Breaza. La începerea 
verificărilor membrilor de partid, a fost luat într-o comisie ajutătoare, apoi secretar 
şi președinte al unei subcomisii de verificare a membrilor de partid din academii şi 
şcoli militare. 

Din mai 1950 a muncit în funcțiile: şef al secţiei politice la Corpul 1 armată, 
locţiitor al şefului Direcţiei politice a Regiunii a II-a militare, iar din 1953, cu excepția 
unui an cât a urmat cursul academic, a îndeplinit funcția de șef al Direcţiei politice 
a Regiunii a II-a Militare. În februarie 1958 a fost promovat membru militar în 
Consiliul militar al aceleiaşi regiuni militare. 

Din foile de notare întocmite de şefii lui ierarhici, precum şi din discuţiile cu cei 
[cu] care au lucrat, rezultă că este un ofiţer capabil, inteligent, cu putere de muncă. 
În activitatea sa a dovedit conştiinciozitate, perseverenţă şi simţ de răspundere. A 
condus și îndrumat îndeaproape activitatea serviciilor și organelor politice iar prin 
măsurile luate a contribuit la ridicarea pregătirii politice şi militare a unităţilor. Pentru 
rezultatele obţinute a fost avansat la excepțional până la gradul de colonel şi decorat. 

În activitatea sa a manifestat şi unele lipsuri. Astfel, nu a fost suficient de exigent 
față de subordonați, ceea ce a dus la neexecutarea la timp a unora din sarcinile trasate, 
iar uneori a dat dovadă că nu știe să-și organizeze bine munca, pierzându-se în 
probleme mărunte. În unele cazuri s-a dovedit a fi ușor influenţabil, îndeosebi în 
aprecierea oamenilor pe care-i califica cu ușurință, ca ulterior să-și schimbe părerea. 

De asemenea, nu a fost suficient de hotărât şi ferm în a pune și susţine diferite 
probleme în faţa comandantului. În acest timp, ministrul Forţelor Armate, printr-un 
ordin, i-a atras atenţia asupra lipsei pe care a avut-o de a fi folosit în mod abuziv şi 
în scopuri personale unele materiale și mijloace de transport. 

În octombrie 1959 a fost trimis la Academia militară generală, Facultatea arme 
întrunite pe care a terminat-o în 1962 cu rezultate bune. În timpul academiei, ca şef 
al unei grupe de studiu, nu a fost suficient de exigent și a acoperit unele lipsuri care 
s-au manifestat în rândurile cursanților. 

În această perioadă a terminat şcoala medie şi Școala superioară de partid „Ştefan 
Gheorghiu“, curs fără frecvenţă. 

Despre familie cunoaștem următoarele: tatăl a fost ţăran cu gospodărie mică, în 
prezent este membru în gospodăria zootehnică din sat. Nu a făcut şi nu face parte 
din organizaţii politice. Mama a fost casnică, nu a făcut politică. A decedat de mai 
mulţi ani. Are doi frați și o soră. Unul din fraţi, care este muncitor necalificat, în trecut 
a fost legionar, iar în zilele rebeliunii legionare a păzit mărfurile provenite din jaf la 
un sediu legionar, fapte pentru care a fost condamnat la doi ani închisoare. În prezent 
este muncitor la o cooperativă din Tr. Severin și are o comportare bună. Celălalt frate 
este muncitor, iar sora este în întovărășirea zootehnică din sat. Ambii sunt membri 
în U.T.M. 

Soţia, de profesie muncitoare ţesătoare, în prezent este casnică, membră de partid. 
Tată] ei a fost muncitor necalificat. Nu a făcut politică, a decedat în 1958. Mama este 
pensionară. Nu face parte din organizații politice. Are trei surori: două sunt 
muncitoare, iar a treia este casnică. Una este membră de partid iar celelalte au fost 
membre în organizația U.T.M. până la depășirea vârstei. 

Este propus instructor în cadrul Grupului de Instructori pentru controlul muncii 
de partid în M.F.A. -M.A.I. din Direcția Organizatorică a C.C. al PM.R. 

Deşi Răduică Grigore este bine pregătit politic şi profesional, Secţia de cadre a 
C.C. al P.M.R. consideră că datorită lipsei de exigenţă și fermitate în susținerea şi 
rezolvarea unor probleme, nu este indicat în funcţia propusă. 


31 octombrie 1962 
Secţia de cadre, 
Onescu Cornel 
Gal Ion, 
Instructor în Secţia Cadre a C.C. al PM.R. 


Stănescu lon, 

Adjunct al şefului Grupului de Instructori 

pentru controlul muncii de partid în M.FA. -M.A.I. 
A.M.R., fond 121, rola 239, c. 115-116. 

74. 


1963 ianuarie 3. Referat de cadre al locotenent-colonelului Dumitraşcu Alexandru, 
propus pentru funcţia de şef al Direcţiei regionale M.A.I. București. 


C.C. al PM.R. 
Direcţia Organizatorică 
Secţia de Cadre 


Dumitraşcu Alexandru 


Membru de partid din 1945; 

-Născut la 23 octombrie 1920, în Bucureşti; 

-Originea socială: tatăl a fost controlor de bilete la C.F.R; 

-Naţionalitatea: română; 

-Căsătorit, are un copil; 

-Are şcoala de elevi meseriaşi C.F.R., curs de specializare în U.R.S.S. un an şi 
urmează clasa a X-a şcoala medie; 

-Profesia: lăcătuș; 

-În prezent este locţiitorul șefului Direcţiei Regionale M.A.I. Ploieşti. Are gradul 
de locotenent-colonel. 


Dumitraşcu Alexandru, din 1931 a urmat trei clase la liceul „Gheorghe [George] 
Coşbuc“ din Năsăud, apoi a venit în București şi s-a angajat ucenic la Atelierele C.F.R. 
Griviţa Vagoane, unde după patru ani s-a calificat lăcătuș. În acest timp a urmat şi 
şcoala de elevi meseriași C.F.R. După ce s-a calificat a lucrat în continuare ca lăcătuș 
la Depoul de locomotive București-mărfuri, trei ani. Din această perioadă este cunoscut 
că a avut comportare bună, era preocupat de a-și însuși cât mai bine meseria. Nu a 
făcut parte din organizaţii politice. 

În noiembrie 1941 a fost încorporat la Regimentul 1 Transmisiuni din București, 
iar după un an avansat sergent T.R. și mutat la Regimentul 2 Căi Ferate Chitila, cu 
care a participat la construcția liniei ferate Bucureşti-Urziceni. Cu aceeași unitate, 
în 1943, a fost şapte luni pe teritoriul U.R.S.S. în localitățile Tîrnovka, Trihati şi 
Kolosovka, unde s-a ocupat cu întreținerea și construirea liniilor de cale ferată. A 
revenit apoi în ţară şi a fost menţinut concentrat până în septembrie 1945. 

După desconcentrare a fost reîncadrat lăcătuș la Depoul de locomotive Bucureşti- 
mărfuri, unde a muncit doi ani. În acest timp s-a înscris în sindicat, iar în 1945 a fost 
primit în P.C.R. A fost ales responsabil organizatoric în biroul celulei şi responsabil 
sportiv în comitetul de fabrică. În septembrie 1947 a fost promovat activist în colectivul 
secţiei de cadre a sectorului de partid C.F.R., unde a muncit un an. După aceea a fost 
trimis de partid pentru a lucra în S.S.I., unde a obținut rezultate bune în muncă. A 
făcut parte şi din subcomisia de verificare a membrilor de partid din S.S.I., unde s-a 
achitat în bune condițiuni de sarcini. 

În ianuarie 1951 i s-a dat gradul de căpitan şi a fost mutat la Direcţia 1 unde la 
început a obținut unele rezultate pozitive, însă, după aceea, a desfășurat o slabă 
activitate, fapt pentru care în 1954 a fost scos din muncă și numit şef al Serviciului 
special Ștei. După doi ani a fost numit şef serviciu la Raionul de securitate Nicolae 
Bălcescu din Bucureşti, apoi şef serviciu la Direcţia Regională M.A.I. Ploiești. 

În aceste funcţii a muncit cu simţ de răspundere şi a obţinut rezultate bune. 

Din august 1959 a urmat un an cursul de specializare în U.R.S.S., pe care l-a absolvit 
cu rezultate foarte bune. După absolvire a fost promovat locţiitor şef direcţie pentru 
operativ la Direcția Regională M.A.I. Ploiești, funcţie în care muncește și în prezent. 

Este apreciat ca bine pregătit politic şi profesional. Are experiență în munca 
informativ-operativă şi rezolvă cu competenţă lucrările. Este perseverent, bun organizator 
şi a reușit să imprime subalternilor simţ de răspundere în executarea ordinelor. Prin 
măsurile pe care le-a luat a contribuit la depistarea unor grupări și elemente care desfăşurau 
activitate contrarevoluţionară. Este membru în comitetul orășenesc de partid Ploiești și 
se achită de sarcinile ce-i sunt încredințate. Pentru munca depusă și rezultatele obținute 
a fost recompensat, decorat şi avansat până la gradul de locotenent-colonel. 

Despre familie cunoaștem următoarele: tatăl său a fost controlor de bilete la C.F.R. 
până în 1930, când a fost scos la pensie în urma unui accident de tren. În urma 
accidentului i s-a amputat o mână, fapt pentru care C.F.R. l-a despăgubit cu o sumă 
de bani cu care şi-a cumpărat 3 rânduri de case. A fost membru al P.N.Ţ. Ambii părinți, 
din 1946, participă la adunările sectei religioase „Creștini după evanghelie“. Are un 
frate funcționar, membru de partid. 

Soţia este casnică, neîncadrată politic. Tatăl ei este pensionar și membru de partid. 
Mama este casnică. Ea are un frate, student, membru al U.T.M. 

Soţia are un unchi, care în 1938-1941 a desfășurat activitate legionară, în prezent 
este colectivist. Alt unchi execută o pedeapsă de 12 ani la care a fost condamnat pentru 
delapidare. 

Este propus în funcţia de şef al Direcţiei regionale M.A.I. București. 

Secţia de Cadre a C.C. al PM.R. consideră că din punct de vedere al încrederii 
politice corespunde. 

3 ianuarie 1963 

Secţia de Cadre 
Onescu Cornel 


Nicolae Constantin 
Șef sector în Secţia de Cadre a C.C. al PM.R. 


Negreanu lon 
Instructor în Secţia de Cadre a C.C. al PM.R. 


Titileanu Gheorghe 
Instructor în Grupul de instructori pentru 
controlul muncii de partid în M.F.A.-M.ALI. 


A.M.R., fond 121, rola 237, c. 347-348. 

75. 


1963 ianuarie 11. Referat de cadre al maiorului Macri Emil propus în funcţia de 
şef al Direcţiei regionale M.A.I. Suceava. 


C.C. al PMR. 
Direcţia organizatorică 
Secţia de Cadre 


Macri Emil 


Membru de partid din decembrie 1947; 

-Născut la 9 octombrie 1927, în Galaţi; 

-Originea socială: muncitorească; 

-Naţionalitatea: română; 

-Căsătorit, are un copil; 

-Studii: şcoala medie și cursul de specializare în U.R.S.S., un an; 

-Profesia de bază: ajustor mecanic; 

-În prezent este şef al unui serviciu din Direcţia a IV-a M.A.I. şi secretar al 
organizaţiei de bază pe direcţie. Are gradul de maior. 


Macri Emil, în 1941, după ce a absolvit şapte clase elementare, a intrat ucenic la 
întreprinderile comunale de transport (tramvaie) din Galaţi. După patru ani s-a calificat 
ajustor mecanic și a continuat să lucreze în profesie la aceeași întreprindere încă trei 
ani. În timpul uceniciei a urmat şi școala profesională. Este cunoscut din această 
perioadă că a avut comportare bună, fiind preocupat de însușirea meseriei și 
câștigarea existenţei. După eliberarea patriei noastre a fost antrenat la unele 
demonstraţii muncitoreşti și a luat parte la câteva şedinţe ale P.S.D. În decembrie 1947 
s-a înscris în P.C.R. În ianuarie 1948 a fost ales secretar al organizaţiei U.T.M. din 
întreprindere, însă după câteva luni a fost înlocuit din cauză că nu depunea suficientă 
activitate. În septembrie 1948 a fost încadrat lucrător operativ în Direcţia regională 
a Securităţii Statului Galaţi și i s-a acordat gradul de plutonier major. În 1949 a fost 
avansat sublocotenent şi promovat în funcţia de şef birou. În acest timp a urmat şi 
Universitatea serală de marxism-leninism. 

În februarie 1951 a fost promovat şef secţie la Regiunea M.A.I. Arad. La început, 
datorită lipsei de experiență în munca de conducere, a avut rezultate slabe. Ulterior 
însă, în urma ajutorului primit, a organizat mai bine munca colectivului, reuşind să-și 
îmbunătăţească activitatea și să obțină rezultate pozitive în descoperirea unor 
sabotori și diversioniști. 

În februarie 1956 a fost promovat şef serviciu la Direcţia a IV-a din M.A.L., iar 
după câteva luni a fost trimis la cursul de specializare din U.R.S.S., unde a obținut 
rezultate bune. După absolvire a revenit în aceeași funcţie. 

Din aprecierile organizației de partid din instituţie și ale şefilor săi ierarhici, rezultă 
că este un ofițer capabil, bine pregătit politic şi profesional şi cu experienţă în muncă. 
Este un bun organizator, cu iniţiativă şi simţ de răspundere în îndeplinirea sarcinilor 
încredințate. Conduce cu competenţă serviciul și ajută în mod concret subalternii. 
Este apreciat ca unul din cei mai buni şefi de servicii din direcţie. În 1961 a fost 
pedepsit cu 15 zile de arest de conducerea M.A.I., deoarece a folosit pe unii din 
subalternii săi pentru a procura alimente pentru el şi şeful direcţiei. În urma 
ajutorului primit a tras învăţămintele necesare și nu a mai avut astfel de abateri. În 
prezent are comportare bună și o poziţie combativă faţă de lipsurile ce se manifestă 
în cadrul direcţiei. De mai mulţi ani este secretar al organizaţiei de bază pe direcție 
şi membru al comitetului de partid, sarcini de care se achită cu conștiinciozitate. Pentru 
merite în muncă a fost de mai multe ori decorat şi evidenţiat. 

Despre familie cunoaștem următoarele: tatăl său a fost muncitor, în prezent 
pensionar. În 1955 i s-a retras calitatea de membru de partid pentru inactivitate. Mama 
este casnică. Are trei surori şi un frate: o soră este muncitoare, membră de partid iar 
două sunt casnice, neîncadrate politic. Fratele este ofițer, membru de partid. 

Soţia este casnică, neîncadrată politic. Tatăl ei este cantonier C.F.R. Mama este 
casnică. Nu au fost şi nu sunt încadrați politic. Soţia are două surori și un frate: surorile 
sunt casnice, neîncadrate politic. Fratele este președinte al Sfatului popular orăşenesc 
Galaţi, membru de partid. 

Este propus în funcția de şef al Direcţiei regionale M.A.I. Suceava. 

Secţia de Cadre a C.C. al PM.R. consideră că din punct de vedere al încrederii 
politice corespunde. 


11 ianuarie 1963 
Secţia de Cadre 
Onescu Cornel 
Nicolae Constantin, 
Gal lon 
Şefi de sector în Secţia Cadre a 
C.C. al P.M.R. 


Titileanu Gheorghe 
Șef sector în cadrul Grupului de Instructori 
pentru controlul muncii de partid în M.FA. -M.A.I. 


A.M.R., fond 121, rola 237, c. 356-357. 

76. 


1963 ianuarie 12. Caracterizarea locotenent-colonelului Munteanu Nicolae, şef 
al Direcţiei Regionale M.A.I. Suceava. 


Ministerul Afacerilor Interne 


Caracterizare 


Locotenent-colonel Munteanu Nicolae a fost încadrat în M.A.I. în anul 1945, iar 
din 1952 este şef al Direcţiei Regionale M.A.I. Suceava. 

În activitatea sa a obţinut la început rezultate pozitive, reuşind să depisteze unele 
organizaţii subversive din regiune, a făcut o serie de intervenţii la timpul potrivit şi 
a luat măsurile ce s-au impus. A depus eforturi în muncă, însă, treptat, fiind suferind 
şi manifestând comoditate, a neglijat pregătirea ideologică și culturală, datorită cărui 
fapt a muncit mai mult în baza rutinei şi experienţei practice acumulate, ceea ce s- 
a răsfrânt în mod negativ asupra muncii pe care o conduce. 

A fost ajutat permanent de către conducerea ministerului dar, cu toate acestea, nu 
a reușit să-și îmbunătăţească activitatea în muncă. 

În controalele ce s-au efectuat asupra muncii profesionale din Regiunea M.A.I. 
Suceava şi din analizele făcute, a rezultat că tovarășul manifestă oboseală, lipsă de 
exigenţă, este depășit de evenimente și constituie o frână în conducerea și coordonarea 
muncii de securitate din regiune. 

Şi-a manifestat în mai multe rânduri dorința să fie scos din funcţie şi mutat în alt 
sector de activitate. 

Întrucât tov. It. -col. Munteanu Nicolae nu mai corespunde funcţiei de șef direcţie 
în raport cu cerinţele muncii actuale, propun să fie scos din funcţia de șef al Regiunii 
M.A.I. Suceava și pus la dispoziția Ministerului. 


Adjunct al ministrului Afacerilor Interne 
General-locotenent Negrea Vasile 


12 ianuarie 1963 


A.M.R., fond 121, rola 237, c. 358. 

77. 


1963 ianuarie 15. Caracterizarea colonelului Butyka Andrei Francisc, şef al 
Direcţiei a VIII-a cercetări penale din M.A.I. 


Ministerul Afacerilor Interne 


Caracterizare 


Tov. colonel Butyka Andrei Francisc a fost trimis de partid în iulie 1952 să lucreze 
în M.A.I. fiind numit iniţial în funcția de locțiitor director, iar în septembrie același 
an a fost definitivat în funcţia de șef al Direcţiei de cercetări penale (VIII-a) din M.A.I., 
funcţie ce o îndeplineşte și în prezent. 

De când lucrează în M.A..I., colonelul Butyka Francisc a depus interes şi a reușit 
să obțină rezultate bune în demascarea activității dușmănoase a mai multor grupuri 
contrarevoluționare. Personal, a anchetat și a condus munca de cercetare a unor grupări 
ce prezentau pericol pentru securitatea statului nostru, care au fost deferite justiţiei. 

În ultimul timp, col. Butyka Francisc a manifestat lipsuri serioase în conducerea 
activităţii acestei direcții. A prezentat unele lucrări neverificate, superficial întocmite 
şi neaprofundate. 

Manifestă serioase tendinţe de supraapreciere și din această cauză face caz de unele 
probleme pe care le ridică, însă nu le aprofundează și trece cu multă ușurință peste 
ele, iar când aceste probleme sunt verificate, nu se confirmă. Aşa a fost cazul când 
a informat conducerea ministerului despre unele probleme din activitatea procuraturii 
care, verificându-se, în bună parte nu s-au confirmat. 

Poziţia lui șovăielnică, oscilantă și lipsită de hotărâre s-a manifestat și într-o serie 
de măsuri care trebuiau luate pe linia muncii de anchetă. Deşi a fost ajutat atât de 
conducerea ministerului cât și de Comitetul de partid M.A.I. nu a reușit să lichideze 
cu ele, fapt pentru care propun să fie scos din funcția de șef al Direcţiei a VIII-a şi 
pus la dispoziția ministerului. 


Adjunct al ministrului Afacerilor Interne 
General-locotenent Negrea Vasile 


15 ianuarie 1963 


A.M.R., fond 121, rola 239, c. 106. 

78. 


1963 ianuarie 16. Referat de cadre al maiorului de securitate Enoiu lon Gheorghe 
propus a fi numit în funcția de şef al Direcţiei a VIII-a din M.A.I. 


Ministerul Afacerilor Interne 


Maior de securitate Enoiu Ion Gheorghe 


Membru de partid din 1945; 

-Născut la 4 noiembrie 1927, în satul Mănicești, regiunea Argeș; 
-Naţionalitatea: română; 

-Originea socială: țăran cu gospodărie mică (colectivişti); 

-Este absolvent al școlii medii cu examen de maturitate; 
-Profesia de bază: tipograf-zeţar; 

-Divorţat, are un copil; 

-Încadrat în M.A.I. din 1949; 

-Funcţia actuală: locțiitor șef al Direcţiei a VIII-a M.A.I. 


Enoiu Gheorghe, în 1942 a absolvit 7 clase elementare în satul natal, apoi a venit 
în București şi s-a angajat ucenic la tipografia C.F.R. Filaret, unde a învăţat timp de 
4 ani meseria de zeţar. Concomitent cu anii de ucenicie a urmat şi 4 clase 
profesionale. 

În această perioadă a muncit sârguincios pentru calificarea sa profesională și a avut 
o comportare corespunzătoare. În noiembrie 1944 s-a înscris în U.T.C., iar la 15 decembrie 
1945 a fost primit în P.C.R. și a desfășurat o activitate intensă pe linie de tineret. 

După ce s-a calificat (1946), a lucrat la aceeași tipografie ca lucrător zeţar, iar după 
un an a fost promovat în funcţia de calculator. În acest timp s-a ocupat de pregătirea 
sa culturală, absolvind 7 clase de liceu curs seral. Pe linie de partid a avut sarcina 
de responsabil cu tineretul pe organizația de bază Filaret. Aici a fost apreciat ca un 
tovarăș harnic, hotărât și cu simţ de răspundere față de muncă. 

În martie 1949 a fost trimis la Şcoala D.G.S.S. din Bucureşti, pe care a terminat-o 
în august același an cu gradul de plutonier-major șef şi a fost repartizat în muncă la 
Direcţia a VIII-a în funcţia de anchetator. Aici a depus eforturi pentru cunoașterea 
specificului de muncă şi datorită priceperii de care a dat dovadă, a obținut rezultate 
bune, fapt pentru care la 1 mai 1953 a fost promovat în funcţia de locţiitor șef serviciu. 

Fiind un ofiţer inteligent şi cu perspective de dezvoltare, în aprilie 1954 a fost 
trimis la cursul de specializare de securitate din U.R.S.S. — timp de un an — pe care 
l-a absolvit cu rezultate bune. 

Reîntors de la studii, a fost repartizat la Direcţia a VIII-a în aceeași funcţie. A 
continuat să muncească cu mai multă competenţă, ceea ce a făcut ca să i se dea spre 
rezolvare cazuri din ce în ce mai complicate, pe care le-a rezolvat bine. 

Pentru rezultatele bune obținute în muncă, în februarie 1958 a fost promovat în funcția 
de şef serviciu, iar la 1 octombrie 1960 a fost numit locţiitor şef al Direcţiei a VIII-a. 

În exercitarea acestor funcţii, ofiţerul a dovedit calităţi organizatorice şi ştie să 
mobilizeze colectivul din subordine pentru rezolvarea sarcinilor profesionale. Personal 
participă la anchetarea şi demascarea activităţii dușmănoase a elementelor fanatice şi 
datorită metodelor folosite reușește să-i determine să-și recunoască faptele comise. 

În cei peste 13 ani de când lucrează în munca de anchetă, ofiţerul a fost folosit 
în lucrările cele mai grele ale unității, contribuind în mod efectiv la demascarea și 
trimiterea în justiție a mai multor organizații contrarevoluţionare și bande care unelteau 
contra orânduirii de stat a R.P.R. 

Este un ofițer inteligent, hotărât, exigent și folosește metode partinice în munca 
cu subalternii pe care îi ajută şi îndrumă cu competență, contribuind la creşterea mai 
multor cadre valoroase. 

Pentru rezultatele deosebite obţinute în muncă, a fost avansat până la gradul de 
maior, decorat cu ordine și medalii ale R.P.R. și premiat în mai multe rânduri cu diferite 
sume de bani. 

În anii precedenţi, ofițerul a manifestat insuficientă combativitate faţă de lipsuri, 
fapt pentru care în 1959 a fost sancționat pe linie de partid cu „mustrare“, iar pe linie 
de comandă cu zile de arest. 

Tatăl său a fost ţăran cu gospodărie mică, în prezent colectivist. Înainte de 23 august 
1944 nu a făcut parte din organizații politice, după această dată s-a înscris în organizația 
Frontul Plugarilor, unde a activat până la autodizolvare. Mama ofițerului este casnică, 
nu a fost şi nu este încadrată politic. 

Ofiţerul are doi frați şi o soră. Un frate este ofițer superior în M.A.I., membru de 
partid, al doilea frate este magazioner la o fabrică, membru de partid, iar sora este 
casnică, neîncadrată politic, căsătorită cu un subofițer M.F.A., candidat de partid. 

Este propus să fie numit în funcția de șef al Direcţiei a VIII-a din Ministerul 
Afacerilor Interne. 

Maiorul de securitate Enoiu Gheorghe, în cei peste 13 ani de când lucrează în 
Ministerul Afacerilor Interne, a dat dovadă de ataşament faţă de partid și a luptat cu 
hotărâre împotriva elementelor dușmănoase. 

Este bine pregătit profesional şi are experienţă îndelungată în munca de anchetă 
şi personal a contribuit la demascarea unui număr însemnat de organizații 
contrarevoluţionare. 

Direcţia cadre din M.A.I. consideră că este corespunzător pentru a fi numit în 
funcţia propusă, fiind un ofiţer capabil şi cu perspective de dezvoltare. 


Şeful Direcției Cadre 
Colonel de securitate Pateșan loan 


16 ianuarie 1963 
A.M.R., fond 121, rola 239, c. 113-114. 

79. 


1963 septembrie 26. Hotărârea Consiliului de Miniștri prin care general-maior 
Nicolae Doicaru este numit secretar general al M.A.I. şi şef 
al Direcţiei Generale de Informaţii din M.A.I. 


Consiliul de Miniștri al Republicii Populare Române 


Hotărâre 


Privind numirea tovarăşului general-maior Doicaru Nicolae 
în funcţia de secretar general al Ministerului Afacerilor Interne 
şi şef al Direcţiei Generale de Informaţii 


Consiliul de Miniștri al Republicii Populare Române hotărăşte: 

1. Tovarășul general-maior Doicaru Nicolae se numește în funcţia de secretar 
general al Ministerului Afacerilor Interne şi şef al Direcţiei Generale de Informaţii 
din acest minister. 

Preşedintele 
Consiliului de Miniștri 
Ion Gheorghe Maurer 


București, 26 septembrie 1963 
Nr. 760 


A.C.N.S.A.S., fond documentar, dosar nr. 123, vol. |, f. 94. 


80. 
1964 iulie 2. Referat de cadre al colonelului Rusu Emanoil, propus în funcția de 
şef al Direcţiei a VIl-a din M.A.I. 


C.C. al PMR. 
Direcţia Organizatorică 
Secţia de Cadre 


Rusu Emanoil 
Membru de partid din 1948; 


-Născut la 14 septembrie 1921 în Buzău, regiunea Ploiești; 
-Originea socială: tatăl a fost controlor la atelierele C.F.R. Griviţa; 

-Naţionalitatea: română; 

-Căsătorit, are doi copii; 

-Studii: 8 clase liceu și Școala de ofiţeri activi doi ani; este student în anul V la 
Facultatea de Ştiinţe Juridice; 

-Profesia: ofiţer activ; 

-În prezent este locţiitor director la Direcţia a III-a din M.A.I. Are gradul de colonel. 


Rusu Emanoil, din 1934 a urmat opt clase la Liceul „Gheorghe Lazăr“ din 
Bucureşti, unde şi-a luat bacalaureatul. În acest timp este cunoscut ca un elev bun 
la învăţătură, nu a făcut parte din nici o organizaţie politică. 

Din octombrie 1941 a urmat doi ani Școala de ofițeri artilerie Piteşti și a fost 
avansat sublocotenent. 

După absolvirea școlii a fost repartizat la Regimentul 1 Artilerie Grăniceri, unde 
a îndeplinit succesiv funcţiile de comandant de secţie, comandant de baterie, 
adjutant al divizionului, apoi adjutant al regimentului. Din iulie 1944 a participat pe 
frontul antisovietic de la Iași și a luat parte la luptele de la Podul Iloaiei. 

După 23 august 1944 a luat parte cu unitatea la dezarmarea trupelor nemţeşti, apoi 
a participat pe frontul antihitlerist până în Cehoslovacia. A fost decorat cu „Coroana 
României“ clasa a V-a, medaliile „Victoria“ și „Eliberarea de sub jugul fascist“. 

Începând din februarie 1944, paralel cu munca pe linie de comandă, i s-a dat şi 
funcția de ofiţer informator, ofiţer orientator și ofițer cu cifrul pe divizion iar din 1945 
pe regiment. În această calitate a primit, păstrat şi difuzat corespondență secretă, 
confidențială, diferite situaţii, ordine etc., cu caracter informativ şi contrainformativ. 

În august 1945, după ce s-a întors de pe front, fiind sub influenţa unor ofițeri 
reacționari, evita aparatul politic. Deşi i s-a atras atenția să nu participe la 
înmormântarea unui general reacționar, totuși el a mers, fapte pentru care, în 
noiembrie 1946, a fost scos din cadrele active ale armatei şi a stat fără ocupaţie. 

În ianuarie 1948 a fost rechemat în cadrele active ale armatei. A urmat un curs 
de o lună la Academia Militară, apoi a fost trimis la cursurile centrului de educație 
al armatei de la Breaza, pe care le-a absolvit în mai 1948 cu calificativul „foarte bine“. 
După aceea a fost repartizat la Direcţia Generală Politică M.A.I. unde a îndeplinit 
funcțiile de şef birou educaţie cetățenească, şef birou convorbire trupă și şef 
cancelarie. De la reîncadrarea în armată a luat parte la şedinţe de partid. La 
verificări nu i s-a găsit adeziunea de înscriere în partid și comisia de verificare a hotărât 
să fie încadrat cu vechimea din 1948. 

În martie 1950 a fost trimis la Centrul de instrucţie Făgăraș, unde a urmat cursul 
comandanţi de regimente. În august acelaşi an, la absolvirea cursului, a fost avansat 
la excepţional la gradul de maior şi numit comandant al Regimentului 1 Grăniceri 
Giurgiu. După scurt timp a fost mutat în aceeași funcţie la Regimentul 5 Grăniceri 
Arad, apoi la Regimentul 3 Oraviţa. În aceste munci a dovedit capacitate şi orientare 
în îndeplinirea misiunilor încredințate. 

Din octombrie 1955 a urmat un curs academic de pe lângă Academia Militară, 
pe care l-a absolvit cu calificativul „bine“. 

După terminarea cursului a fost numit locţiitor al şefului Direcției a II-a M.A.I. 
şi şef al serviciului independent, funcție ce o îndeplinește și în prezent. Are o bună 
pregătire politică şi profesională, este inteligent, bun organizator și cu orientare în 
muncă. A luat o serie de măsuri pentru organizarea, îndrumarea și controlul muncii 
ofițerilor din subordine. A participat la o serie de acțiuni importante, executând 
întocmai ordinele şi misiunile încredințate. 

Pentru munca depusă și rezultatele obținute a fost avansat până la gradul de colonel 
şi decorat cu 3 ordine şi mai multe medalii. Se preocupă permanent de ridicarea 
cunoştinţelor de specialitate. În prezent este în anul V la Facultatea de Ştiinţe Juridice. 

Despre familie cunoaștem următoarele: tatăl a fost controlor la atelierele C.F.R. 
Griviţa, apoi pensionar, mama a fost casnică, sunt decedați. El spune că are un frate 
vitreg, inginer, despre care nu ştie nimic de multă vreme. 

Soţia este casnică, membră de partid. Tatăl ei originar din fostul judeţ Storojineţ- 
Bucovina, după primul război mondial s-a stabilit în Vaslui, unde s-a căsătorit şi a 
muncit ca mecanic la o întreprindere. A fost membru de partid, în 1963 a decedat. 
O soră a acestuia este în U.R.S.S. și alta în Polonia, iar doi frați au plecat în S.U.A., 
înaintea primului război mondial. Mama este originară din Vaslui, casnică, neîncadrată 
politic. Fratele soţiei este muncitor, membru de partid, iar sora casnică, neîncadrată 
politic. 

Este propus în funcția de şef al Direcţiei a VII-a din Ministerul Afacerilor Interne. 

Secţia de Cadre a C.C. al PM.R. consideră că poate fi numit în funcția propusă. 


Nicolae Constantin p. Secţia de cadre 
Şef de sector în Secţia de Cadre Gh. lonescu 
a C.C. al PM.R. 


Negreanu lon 
Instructor în Secţia de Cadre 
a C.C. al PM.R. 


Serean Ștefan 
Instructor în grupul de instructori 
pentru controlul muncii de partid 
la M.FA. -M.A.I. 
2 iulie 1964 

A.M.R., fond 121, rola 303, c. 239—240. 

8. 


1964 octombrie 22. Referat de cadre privind pe Caraman Mihai, propus în 
funcţia de consilier la Agenţia Economică a R.P.R. din Paris. 


C.C. al PMR. 
Direcţia Organizatorică 
Secţia de Cadre 


Caraman Mihai 


Membru de partid din ianuarie 1948; 

-Născut la 11 noiembrie 1928, în comuna Oancea, regiunea Galaţi; 

-Originea socială: tatăl a fost grefier; 

-Naţionalitatea: română; 

-Căsătorit, are un copil; 

-Studii: Facultatea de ştiinţe juridice şi Universitatea serală de marxism-leninism; 

-Profesia: Jurist; 

-Cunoaște limba franceză; 

-În prezent este prim-secretar la Agenţia economică a R.P.R. din Paris şi 
îndeplinește funcția de locțiitor al şefului agenţiei. 


Caraman Mihai, din 1939 a urmat opt clase de liceu în orașele Cahul, Brăila, lzmail, 
Dumbrăveni şi Tulcea. Mutarea sa la mai multe licee s-a datorat faptului că tatăl său 
a fost grefier la tribunalele din localităţile respective. 

Este cunoscut că era un elev retras, cu comportare corectă, preocupat de 
învățătură. În 1945 s-a înscris în Uniunea Tineretului Socialist, însă nu a avut activitate 
deosebită. 

După absolvirea liceului, în 1947, din cauza unor greutăţi materiale, nu a mai 
continuat studiile, ci a rămas acasă la părinți. O perioadă a lucrat la biblioteca din 
Tulcea, apoi la Consiliul sindical judeţean Tulcea. În ianuarie 1948 a fost primit în 
P.C.R. 

În decembrie același an a fost trimis la Şcoala de ofițeri politici a M.A.I. din 
București. 

La absolvirea şcolii militare, în martie 1950, a fost avansat locotenent și timp de 
cinci ani a muncit ca lucrător operativ în cadrul mai multor unități de grăniceri. În 
acest timp a urmat Universitatea serală de marxism-leninism. 

În mai 1955 a fost promovat în Ministerul Afacerilor Interne. A fost lucrător 
operativ prim, locţiitor, apoi şef de birou, iar din 1958 şef de serviciu. A fost avansat 
treptat până la gradul de locotenent-colonel. 

Din ianuarie 1959 este prim-secretar la Agenția economică a R.P.R. din Paris şi 
îndeplinește funcția de locțiitor al şefului agenţiei. 

Este apreciat că s-a dezvoltat continuu din punct de vedere politic şi profesional. 
Are multă putere de muncă, lucrează cu simţ de răspundere şi competenţă pentru 
îndeplinirea sarcinilor. Este inteligent, sesizează cu ușurință problemele şi se 
orientează în rezolvarea lor. A participat la unele tratative comerciale şi a obținut 
rezultate bune. Paralel cu munca a absolvit Facultatea de ştiinţe juridice. Pentru merite 
deosebite obţinute în activitatea sa a fost decorat cu ordine și medalii. Este o fire 
orgolioasă, sensibil la critică și rigid faţă de subalterni. A fost criticat pentru aceste 
lipsuri şi luptă pentru lichidarea lor. 

Despre familie cunoaştem: tatăl a fost arhivar, apoi grefier. În prezent este 
pensionar. Mama este casnică. Au avut 5 ha pământ pe care l-au predat statului în 
1952. Nu au făcut și nu fac parte din organizaţii politice. Are două surori profesoare, 
neîncadrate politic. 

Soţia, de profesie artistă, în prezent casnică, membră a U.T.M. Tatăl ei este fochist 
de locomotivă, neîncadrat politic, a divorţat de soţie și s-a recăsătorit cu o muncitoare. 
Mama este casnică, recăsătorită cu un muncitor. Soția are un frate muncitor, care în 
1961 a fost condamnat doi ani închisoare pentru huliganism. 

Caraman Mihai are un unchi fost colonel, în prezent pensionar. Acesta, în 1952, 
a fost reţinut câteva luni de către organele M.A.I. pentru cercetări, deoarece în perioada 
guvernării legionare a fost membru al acestei organizații. 

Soţia are un unchi colectivist, fost legionar, condamnat în 1960 la un an și jumătate 
închisoare pentru furt de porumb din G.A.C. 

Este propus de Ministerul Comerţului Exterior în funcţia de consilier la Agenția 
Economică a R.P.R. din Paris!. 

Secţia de Cadre a C.C. al PM.R. consideră că din punct de vedere al încrederii 
politice corespunde. 


Dinu Vasile p. Secţia de Cadre 
Şef de sector în Secţia de Cadre a Gh. lonescu 
C.C. al PMR. 


Mernea Constantin 

Instructor în Secţia de Cadre a 
C.C. al PM.R. 

22 octombrie 1964 


A.M.R., fond 121, rola 267, c. 708-709. 


! În şedinţa Secretariatului C.C. al P.C.R. din ziua de 16 octombrie 1967, Caraman Mihai este eliberat 
din funcţia de consilier economic la Agenţia Economică a R.S. România din Paris și numit în funcția 
de consilier la Ambasada R.S. România din Paris (4.M.R., fond 121, rola 267, c. 693) 

82. 


1965 aprilie 5. Referat de cadre al colonelului Mleșniţă Constantin, propus 
instructor în Secţia pentru controlul muncii în M.F.A. -M.A.I. și 
Justiţie a C.C. al PM.R. 


C.C. al PM.R. 
Secţia de Cadre 


Mleşniţă Constantin 


Membru de partid din 1946; 

-Născut la 19 mai 1926, în comuna Baia, raionul Fălticeni, regiunea Suceava; 

-Originea socială: tatăl a fost bucătar; 

-Naţionalitatea: română; 

-Căsătorit, are un copil; 

-Studii: Școala medie şi Academia Militară Generală, Facultatea militară politică 
— patru ani; 

-Profesia: ofiţer activ; 

-În prezent este secretar adjunct cu problemele organizatorice la Consiliul Politic 
al Comandamentului trupelor de grăniceri. Are gradul de colonel. 


Mleșniţă Constantin, după ce a absolvit şapte clase elementare, din 1940 a muncit 
cu ziua la un moşier la pădure și la o fabrică de cherestea din Fălticeni. În acest timp 
a dat şi examene de diferenţă pentru două clase la Liceul comercial din Fălticeni, 
absolvind numai o clasă. În 1942 a făcut cerere prin care solicita să plece în Germania 
pentru a învăţa meseria de mecanic, însă a fost respins pe motiv că nu avea vârsta cerută. 
Din acest timp este cunoscut ca un tânăr corect, preocupat de câștigarea existenţei. 

În aprilie 1944 a fost evacuat ca premilitar la Focşani, împreună cu ceilalţi tineri 
din comună şi încadrat într-un detașament de muncă. După două săptămâni a fugit 
la tatăl său, care se afla evacuat la Galaţi. În iunie 1944 a intrat voluntar la Regimentul 
de infanterie marină Călărași, unde a făcut perioada de instrucţie, apoi a fost mutat 
ca furier la Depozitul fluvial Galaţi. În iunie 1946 a fost primit în P.C.R. În aceeaşi 
lună a fost trimis la şcoala de subofiţeri jandarmi București pe care a urmat-o un an, 
apoi i s-a dat gradul de sergent major și a fost numit locţiitor politic de companie la 
un regiment de securitate din București. În octombrie 1947 a fost promovat activist 
la Sectorul de partid M.A..I., unde a urmat şi un curs de partid de 3 luni. 

Din octombrie 1948 a urmat un curs de trei luni de ofițeri M.A.I., apoi i s-a dat 
gradul de sublocotenent şi a fost numit şef birou instructori la Direcţia politică a 
Comandamentului trupelor de grăniceri. În acest timp a fost şi secretar al organizației 
de partid din comandament. În decembrie 1951 a fost promovat locţiitor politic al 

Comandamentului Diviziei 1 Grăniceri. În 1952 a fost pedepsit cu 10 zile arest sever 
la garnizoană şi mutat în aceeași funcţie la Divizia II Grăniceri, pentru că nu a luat 
poziţie faţă de unele zvonuri lansate de un ofițer. 

În octombrie 1953 a fost promovat şef Secţie organizare la Direcţia Politică a 
Comandamentului trupelor de grăniceri. La început a obţinut rezultate bune în muncă. 
Ulterior însă a devenit îngâmfat, era lipsit de tact în munca cu oamenii și nu ţinea 
seama de indicațiile ce i se dădeau. 

Din noiembrie 1955 a urmat patru ani Academia Militară Generală — Facultatea 
militară politică, pe care a absolvit-o ca şef de promoție. În facultate a fost secretar 
al organizaţiei de bază. După absolvirea Academiei a muncit ca instructor, apoi şef 
secție organizare şi locțiitor al Direcției politice la Comandamentul trupelor de 
grăniceri. Din iulie 1964 este secretar adjunct cu problemele organizatorice la Consiliul 
politic al Comandamentului trupelor de grăniceri. Este apreciat de conducerea 
ministerului și șefii săi ierarhici că are o bună pregătire militară și politică. 

Este exigent şi muncește cu simţ de răspundere pentru îndeplinirea sarcinilor 
încredințate. Studiază cu profunzime problemele, sesizează principalul şi ajută 
organele de partid la îmbunătăţirea muncii. În şedinţele consiliului politic şi la convocări 
prezintă materiale bine documentate, ridică probleme importante și face propuneri bune 
pentru îmbunătățirea muncii. Datorită rezultatelor obţinute, a fost avansat până la gradul 
de colonel şi decorat cu Ordinul „Meritul Militar“ clasa a III-a, „Ordinul Muncii“ clasa 
a Ill-a şi mai multe medalii. Uneori este nervos și pripit şi nu a dovedit suficientă 
combativitate față de unii membri ai consiliului care încalcă hotărârile luate în colectiv. 

Despre familie cunoaștem: tatăl a fost bucătar la un moșier, iar mama casnică, 
sunt decedați. 

Soţia este casnică, a fost membră a organizaţiei U.T.M. până la depăşirea vârstei. 
Tatăl ei a fost muncitor, este decedat, în trecut a fost membru P.N.Ţ. Mama este 
casnică, întreţinută de copii. Are un frate ofițer, membru de partid. 

Este propus instructor în Secţia pentru controlul muncii în M.F.A.-M.A.L. și Justiţie. 

Secţia de Cadre a C.C. al PM.R. consideră că din punct de vedere al încrederii 
politice corespunde. 


Nicolae Constantin, Secţia de Cadre 
Șef de sector în Secţia de Cadre a Onescu Cornel 
C.C.alP.M.R 


Negreanu lon 
Instructor în Secţia de Cadre a C.C. al PM.R. 


Fărcucean Florea 
Instructor în Secţia pentru controlul 
muncii în M.FA., M.A.I. şi Justiţie 


5 aprilie 1965 


A.M.R., fond 121, rola 290, c. 722-723. 

83. 


1965 aprilie 9. Notă referitoare la Postelnicu Tudor, întocmită de Secţia de Cadre 
a C.C. al PM.R. 


C.C. al PM.R. 
Secţia de Cadre 


Notă 


Tovarășul Postelnicu C. Tudor a fost verificat de Secţia de Cadre a C.C. al PM.R. 
în august 1960”. De la această dată, în situaţia sa au survenit următoarele schimbări: 
-În 1960 şi-a luat examenul de maturitate. Tot în acelaşi an a fost ales membru 
în biroul C.C. al U.T.M. 
Din 1961 a urmat Școala superioară de partid „Ștefan Gheorghiu“, curs fără 
frecvenţă, iar în prezent își dă examenul de stat. 
În 1962 a fost decorat cu Ordinul „Steaua R.P.R. “ clasa a IV-a. 
În perioada anilor 1961-1964 a făcut parte din diferite delegaţii cu care a fost în 
R. S. Cehoslovacă, R.P. Ungară, Cuba, R.D.G., R.F.G. şi Suedia. 
Din august 1964 muncește ca instructor în cadrul Secţiei Organizaţiilor de Masă 
a C.C. al PMR. 
Este propus să fie confirmat în această funcție. 
Secţia de Cadre a C.C. al PM.R. consideră că din punct de vedere al încrederii 
politice corespunde. 
Secţia de cadre, 
Gh. Ionescu 
Opriţescu Mihai, 
Instructor în Secţia de Cadre 
a C.C. al PM.R. 


9 aprilie 1965 


A.M.R., fond 121, rola 287, c. 820. 


* Vezi documentul nr. 65. 

84. 


1966 ianuarie 26. Referat de cadre al maiorului Enache Gh. Aurică, propus în 
funcţia de locţiitor şef al Secţiei a IV-a din cadrul Direcţiei 
regionale de securitate Argeş. 


M.A.I. 
Direcţia Regională Argeş 
-Secţia cadre- 


Maior de securitate Enache Gh. Aurică 


Membru de partid din 1946; 

-Născut la 21 septembrie 1928 în comuna Boldeșşti, regiunea Ploiești; 
-Naţionalitatea: română; 

-Originea socială: funcţionar; 

-Studii: absolvent al liceului cu diplomă de maturitate; 

-Profesia: mecanic motoare; 

-Starea civilă: căsătorit, are un copil; 

-Încadrat în M.A.I. din 1948 

-Funcţia: ofițer I la Secţia a IV-a Argeș. 


În 1942, după absolvirea şcolii generale, a intrat ucenic la atelierele centrale ale 
fostei Societăți „Unirea“ din Ploieşti, făcând un stagiu de 4 ani, timp în care s-a calificat 
în meseria de mecanic motoare. În continuare a lucrat la aceeași societate până în 1948, 
fiind cunoscut ca un muncitor conştiincios și cinstit. Ca membru de partid a participat 
la mai multe acţiuni organizate de partid, dovedind curaj și ataşament față de regim. 

De la data încadrării în M.A.I., septembrie 1948, şi până în 1958, a lucrat în sectorul 
informativ-operativ în cadrul Serviciului raional Muscel și Serviciului III. Cu ocazia 
participării la acțiuni[le] de capturare a bandei Arnăuţoiu a fost rănit, în urma cărui fapt 
i s-a produs impotenţa funcțională totală a membrului superior stâng. A fost clasat gradul 
II de invaliditate, însă la cererea sa i s-a aprobat rămânerea mai departe în cadrele active. 
Avându-se în vedere această situaţie, în 1959 a fost dat să lucreze ca anchetator la Secţia 
a IV-a, funcţie pe care o îndeplinește şi în prezent. În munca respectivă, ofițerul dovedeşte 
conștiinciozitate şi pasiune, fiind preocupat permanent să soluţioneze la timp cauzele 
ce-i sunt repartizate spre rezolvare. Este pregătit profesional şi interpretează just faptele 
infracționale săvârșite de elementele dușmănoase, fapt ce face să rezolve în mod obiectiv 
şi competent cauzele de care se ocupă. 

În cursul anului 1965 a depus un volum mare de muncă, materializat prin rezolvarea 
a 97 dosare, din care 2 prin demascare, 62 prin avertizare, iar restul prin luarea altor 
măsuri. Lucrările efectuate au fost de calitate și nu și-a precupeţit timpul liber pentru 

ca sarcinile să fie realizate la timp. Pentru activitatea depusă a fost evidenţiat de mai 
multe ori și premiat. Datorită faptului că are experiență în muncă, de multe ori a condus 
activitatea colectivului din care face parte, când șeful a fost în concediu de odihnă sau 
plecat la diverse cursuri, dovedind cu această ocazie principialitate și spirit de organizare. 

Pe lângă rezultatele pozitive, în activitatea sa a manifestat și unele lipsuri în sensul 
că uneori insistă asupra unor probleme mai puţin importante şi mai manifestă unele 
tendinţe de egoism. 

Ca membru de partid are o pregătire politică şi ideologică corespunzătoare, urmând 
cursurile anului III la Universitatea Serală de marxism-leninism de pe lângă 
Comitetul regional de partid Argeş, este combativ în adunările de partid și ia atitudine 
față de lipsurile ce se mai manifestă în activitatea unor membri de partid. 

Comportarea sa în familie şi societate este bună, nefiind predominat de vicii. 

Tatăl său, din 1928 până în 1949 a fost administrator de vie la un proprietar, iar 
după aceea agent agricol la Sfatul popular al comunei. În 1945 s-a înscris în P.C.R. 
însă în 1957 a fost exclus pe motivul că în perioada 1940-1941 a făcut parte din 
organizaţia legionară, timp în care a plătit cotizaţie şi a participat la unele acţiuni cu 
caracter legionar. Până în 1944 a fost şi instructor la un subcentru de premilitari. În 
prezent nu este cunoscut cu manifestări dușmănoase. 

Mama este de ocupaţie casnică, în trecut şi prezent neîncadrată politic. 

Ofiţerul are doi frați muncitori, căsătoriți, membri de partid și o soră căsătorită 
tot cu un muncitor membru de partid. 

Soţia ofițerului este de ocupaţie casnică, neîncadrată politic. 

Tatăl soţiei, de profesie mecanic, în prezent pensionar, în 1957 a fost exclus din 
partid, deoarece din 1939 până în 1941 a activat în organizaţia legionară unde a plătit 
cotizaţie şi a participat la unele acţiuni cu caracter legionar. 

Mama soţiei de ocupaţie casnică, nu este încadrată politic. 

Soţia are un frate muncitor și 4 surori de ocupaţie casnice, dintre care trei căsătorite. 

Întrucât maiorul Enache Aurică în activitatea sa a dovedit o înaltă conștiință şi a 
acumulat experiență în munca de anchetă, propunem să fie promovat în funcția de 
locţiitor şef al Secţiei a IV-a”. 


Şeful direcţiei 

Colonel Constandache Paul Şeful secţiei 
Maior Pușcoci Gh. 

26 ianuarie 1966 


De acord 
Şeful Direcției Cadre 
Colonel Pateșan lon 


* A fost numit în această funcţie prin ordinul nr. 1457 din 15 mai 1966, semnat de adjunctul ministrului 
Afacerilor Interne. 

Susţin propunerea făcută de Direcţia Regională M.A.I. Argeș. Ofiţerul are 
experiență în munca de securitate în general și cunoștințele, calitățile necesare pentru 
munca la anchetă în care lucrează de cca 8 ani. Situaţia social-politică a părinților 
şi rudelor sale este bine verificată. 

Mr. [indescifrabil] 


A.M.., fond D.M.RU,, inv. nr. 7385, dosar nr.7, f. 238—239. 


85. 


1966 februarie 5. Referat de cadre al colonelului Pele Gheorghe, propus în funcția 
de ambasador și ministru plenipotenţiar al R.S. România în Austria. 


C.C. al PC.R. 
Secţia de Cadre 


Pele Gheorghe 
Membru de partid din mai 1947 


— Născut la 1 decembrie 1924 în comuna Cărăsău, regiunea Crișana; 

— Originea socială: țărani săraci; 

— Naţionalitatea: română; 

— Căsătorit, are doi copii; 

— Studii: Școala de ofiţeri de jandarmi, cursul de doi ani cu şefii de state majore 
de regimente în U.R.S.S., Facultatea de drept și Școala superioară de partid „Ștefan 
Gheorghiu“; 

— Cunoaşte limbile: italiană, franceză, rusă şi turcă; 

— Profesia: jurist; 

— În prezent este adjunct al ministrului Afacerilor Externe. 


Pele Gheorghe în 1938 a intrat copil de trupă la fanfara Batalionului 6 Vânători 
de Munte din Beiuş. Acolo a urmat opt clase [la] Liceul teoretic „Samuil Vulcan“. 
Este cunoscut din această perioadă ca un tânăr cu comportare bună, preocupat de 
învățătură. Nu a fost înscris în organizaţii politice. În lunile septembrie-octombrie 
1944 a luat parte cu unitatea la luptele împotriva hitleriștilor din împrejurimile orașelor 
Beiuş şi Oradea. 

Din octombrie 1946 a urmat doi ani Școala de ofiţeri de jandarmi din Bucureşti, 
unde a obţinut rezultate bune la învățătură. În mai 1947 a fost primit în P.C.R. În acelaşi 
timp a urmat şi Facultatea de drept. 

După absolvirea școlii în 1948 a fost avansat sublocotenent și a avut succesiv 
funcţiile de comandant de pluton, companie și locțiitor politic de companie la Școala 
de subofițeri M.A.I. Oradea. Pe linie de partid a avut sarcina de membru în birou, 
apoi secretar al organizației de bază. 

În 1949 a fost trimis în U.R.S.S. să urmeze cursul de doi ani pentru șefi state majore 
de regiment, pe care l-a absolvit cu rezultate „foarte bune“. Reîntors în ţară a fost 
numit şef al biroului pregătirii de luptă la Divizia | Grăniceri. 

În decembrie 1951 a fost mutat la Direcţia 1, unde a îndeplinit succesiv funcţiile: 
şef birou, şef secție, locţiitor şef direcție, locţiitor al șefului direcţiei generale. Câţiva 
ani la rând a avut misiuni de răspundere la ambasadele R.S. România din Turcia, Italia 
şi alte ţări. Misiunile încredințate le-a îndeplinit cu simţ de răspundere și în bune 
condiții. 

În 1961 a fost promovat secretar general, iar după un an adjunct al ministrului 
Afacerilor Externe, funcţie pe care o are şi în prezent. 

Este apreciat că are o bună pregătire profesională, politică şi experienţă în 
activitatea diplomatică. În funcţiile pe care le-a avut a dovedit spirit organizatoric, 
inițiativă, hotărâre şi curaj. Conduce și îndrumă cu competenţă activitatea sectorului 
de care răspunde. Uneori a manifestat superficialitate şi nu întotdeauna a luat poziție 
autocritică față de propriile lipsuri. Ştie să lucreze cu oamenii, este apropiat de ei, 
îi ajută să-şi ridice calificarea profesională şi să rezolve problemele în condiții cât 
mai bune. S-a preocupat de pregătirea sa politico-profesională. A absolvit Facultatea 
de drept şi Școala superioară de partid „Ștefan Gheorghiu“, curs fără frecvență. 

Pentru merite deosebite în activitate a fost decorat cu ordine şi medalii ale R.S. 
România. 

Despre familie cunoaștem următoarele: părinţii au fost ţărani cu gospodărie mică. 
Tatăl lucrează la C. A. P. Este cântăreț de biserică. Mama a decedat în 1959. Are patru 
frați şi două surori; un frate lucrează în C. A. P,, altul este muncitor iar ceilalți doi 
sunt studenți. Trei sunt membri ai U.T.C.; o soră este muncitoare, membră de partid 
iar cealaltă lucrează în C. A. P. 

Are trei unchi; unul a fost membru P.N.Ţ., iar în perioada 1945-1946 preşedinte 
al organizaţiei comunale a acestui partid. Altul a fost membru al organizației 
legionare. Al treilea în 1949 a fost condamnat la opt ani închisoare corecțională pentru 
uneltire contra ordinii sociale. 

Soţia este funcţionară, a fost membră U.T.C. până la depășirea limitei de vârstă. 
Tatăl ei este muncitor, pensionar, iar mama casnică. Părinţii sunt divorțați de 7 ani. 
Soţia are un unchi care a fost membru al organizaţiei legionare. 

Este propus de Secţia Relaţiilor Externe a C.C. al P.C.R. în funcţia de ambasador 
şi ministru plenipotenţiar al R.S. România în Austria. 

Secţia de Cadre a C.C. al PC.R. consideră că din punct de vedere al încrederii 
politice corespunde. 
Şeful secţiei, 
Ivanovici Dumitru 
Mernea Constantin 
Şef de sector în Secţia de Cadre 
a C.C. al PC.R. 


Negreanu lon 
Instructor în Secţia de Cadre 
a C.C. al PC.R. 


Lazăr Dumitru 
Adjunct al şefului Secţiei Relaţii 
Externe a C.C. al P.C.R. 


5 februarie 1966. 


A.M.R., fond 121, rola 281, c.811-812. 


86. 


1966 martie 17. Notă cu privire la locotenent-colonelul Marinescu Viorel-Paul, 
propus în funcţia de şef al Direcţiei trupe-pază şi securitate din 
Comandamentul trupelor M.A.I. 


C.C. al PC.R. 
Secţia de Cadre 


Notă 


Tovarășul Marinescu Viorel-Paul are referat întocmit de Secţia de Cadre a C.C. 
al P.C.R. în decembrie 1960”. De la această dată în situaţia sa au intervenit 
următoarele schimbări: 

În februarie 1961 a fost numit şef al Direcţiei A.L.A., iar în octombrie 1963 șef 
al Direcţiei generale a penitenciarelor și coloniilor de muncă din M.A.I., funcție pe 
care o are şi în prezent. 


* Vezi documentul nr. 67. 

Este apreciat de conducerea ministerului ca un ofiţer capabil, cu o bună pregătire 
militară, conştiincios şi perseverent în îndeplinirea atribuţiilor de serviciu. Are putere 
de muncă și ia atitudine împotriva deficienţelor constatate. În relaţiile cu oamenii este 
principial şi are o conduită morală sănătoasă. Se preocupă de pregătirea sa politică 
şi ideologică. În 1965 a absolvit Școala superioară de partid „Ștefan Gheorghiu“, iar 
în 1966 a promovat examenul de stat la Institutul de ştiinţe economice. 

Datorită activității depuse a fost decorat cu ordine şi medalii ale R.S. România 
şi avansat până la gradul de locotenent-colonel. 

Uneori însă a manifestat tendinţe de pripeală şi nervozitate. Fiind criticat, a adoptat 
o poziţie justă, dovedind că este preocupat de lichidarea acestor lipsuri. 

Este propus de Secţia pentru controlul muncii în M.F.A., M.A.I. și Justiţie a C.C. 
al P.C.R. în funcția de șef al Direcţiei trupe — pază şi securitate din Comandamentul 
trupelor M.A.I. 

Secţia de Cadre a C.C. al P.C.R. consideră că este corespunzător pentru funcţia 
propusă. 

Şeful secţiei 
Ivanovici Dumitru 

Negreanu lon 

Instructor în Secţia de Cadre a 

C.C.alPC.R. 


17 martie 1966 


A.M.R., fond 121, rola 263, c. 647. 


87. 


1966 mai 6. Referat de cadre al locotenent-colonelului Marinescu (Iosif) 
Viorel-Paul propus în funcţia de şef al Direcţiei trupe-pază și 
securitate din Comandamentul trupelor M.A.I. 


M.A.I. 
Direcţia Cadre Secret 


Lt. col. Marinescu (Iosif) Viorel-Paul 


Membru de partid din 1953; 
-Născut la 17 februarie 1928, Piteşti; 

-Naţionalitate: română; 

-Originea socială: muncitorească; 

-Studii: Academia militară generală — Facultatea arme întrunite și Institutul de 
Ştiinţe Economice, cu examen de stat; 

-Profesia de bază: lăcătuș ajustor; 

-Starea civilă: căsătorit, are un copil; 

-Promoţia de ofiţeri: 9 mai 1949; în prezent îndeplinește funcţia de şef al Direcţiei 
generale a penitenciarelor şi coloniilor de muncă din M.A.I. 


Marinescu Viorel-Paul a urmat patru clase primare în București, apoi opt clase 
liceu industrial în orașul Pitești, pe care le-a absolvit în anul 1947, calificându-se în 
meseria de lăcătuș ajustor. Din această perioadă este cunoscut ca un elev silitor la 
învățătură şi cu comportare corectă. În 1946 a fost primit în U.T.C., achitându-se în 
bune condițiuni de sarcinile încredințate. 

Din 1947 până în 1949 a urmat cursurile Școlii de ofiţeri infanterie Sibiu. După 
absolvirea școlii a îndeplinit succesiv funcțiile de comandant de pluton și companie 
la Regimentul 1 infanterie Craiova şi Școala de ofiţeri Sibiu; ajutor şef birou la Direcţia 
cadre și şef birou la Direcţia Secretariat din M.F.A. 

În îndeplinirea acestor sarcini a fost apreciat ca un ofițer capabil, preocupat 
continuu de pregătirea sa şi a subordonaţilor şi de executarea în cât mai bune condițiuni 
a ordinelor ce i-au fost încredințate. S-a remarcat prin buna sa pregătire militară, 
orientare şi puterea de muncă de care a dat dovadă. 

Ca urmare a rezultatelor obținute în muncă în 1953 a fost primit în rândul 
membrilor de partid şi avansat la excepțional la gradul de căpitan. 

Din septembrie 1954-1957 a urmat cursurile Academiei militare — Facultatea arme 
întrunite. În academie a muncit mult şi, ca urmare, a reușit să-şi însușească o foarte 
bună pregătire teoretică a problemelor tactice, dovedind aptitudini deosebite pentru 
lucrările de stat major. În toţi anii de studii a obținut calificativul de foarte bine, iar 
la absolvire a terminat cu diplomă de merit. 

În octombrie 1957 a fost numit șef stat major la Regimentul 212 mecanizat 
București, de unde, pentru rezultatele obţinute, a fost pus la dispoziţia C.C. al P.C.R. 
şi încadrat în funcția de șef stat major al Gărzilor muncitorești din orașul București, 
apoi şef stat major în Comandamentul central. În aceste funcții a muncit cu simţ de 
răspundere, ocupându-se îndeaproape de instruirea şi pregătirea militară a unităţilor, 
în care sens s-au obținut rezultate bune, pentru care a fost evidențiat în mai multe 
rânduri. 

După desființarea gărzilor muncitorești, a fost numit în funcţia de şef al 
Direcţiei A.L.A., de unde în septembrie 1963 a fost promovat şef al Direcţiei generale 
a penitenciarelor şi coloniilor de muncă, unde lucrează și în prezent. Ca şef al 
Direcției A.L.A. a dovedit conștiinciozitate şi simţ de răspundere în îndeplinirea 
atribuţiilor de serviciu ce i-au revenit. A reușit să se documenteze în problemele de 
specialitate, luând măsuri corespunzătoare, reușind să conducă și să îndrume în bune 
condițiuni activitatea de apărare locală antiaeriană. S-a preocupat în mod deosebit 
de pregătirea și instruirea statelor majore regionale, conducând în bune condițiuni 
aplicaţiile tactice. 

În actuala funcţie, de asemenea este apreciat ca un ofiţer cu o bună pregătire 
militară, care nu a precupeţit eforturile și a muncit conştiincios și cu perseverență 
pentru însușirea problemelor specifice muncii în unitățile de detenţie. Se ocupă de 
controlul şi îndrumarea formațiunilor, reușind să ia o serie de măsuri care au contribuit 

Este un ofiţer energic, inteligent, cu inițiativă şi putere de muncă, care controlează 
şi trage la răspundere subordonații pentru executarea întocmai a ordinelor ce le sunt 
încredințate. În muncă foloseşte metode principiale, ceea ce face să fie respectat și 
stimat. S-a preocupat de pregătirea sa politică şi de cultură generală, absolvind Școala 
superioară de partid „Ștefan Gheorghiu“ şi Institutul de științe economice cu 
examen de stat. 

Ca urmare a rezultatelor obţinute în activitatea sa, ofițerul a fost avansat în mod 
succesiv până la gradul de locotenent-colonel şi decorat cu trei ordine şi mai multe 
medalii ale R.S.R. 

În activitatea sa ofițerul a manifestat și unele lipsuri, în sensul că în anumite situaţii 
dovedeşte nervozitate faţă de cadre, iar în unele cazuri se pierde în rezolvarea unor 
lucrări mărunte, scăpând din atenţia sa problemele majore. 

Tatăl ofițerului a fost muncitor tâmplar, nu a fost încadrat politic, este decedat din 
1946. Mama sa a fost muncitoare textilistă, este decedată din 1953. 

Ofiţerul are un frate și o soră, fratele este mecanic, membru P.C.R., sora este 
casnică, neîncadrată politic. 

Soţia ofițerului este funcționară, a fost membră U.T.C. până la depășirea limitei 
de vârstă. Tatăl soţiei a fost maistru militar. Nu a fost încadrat politic, însă a avut 
legături cu mișcarea muncitorească, în casa lui ţinându-se şedinţe de partid. Imediat 
după 23 august 1944 a făcut parte din formațiunile de luptă patriotice. A decedat în 
1945. Mama soției este casnică, nu este încadrată politic. 

Soţia ofițerului are un frate, ofițer M.F.A., membru de partid. 

În concluzie, It. col. Marinescu Paul are o bună pregătire politică militară şi 
experiență în munca de conducere. În îndeplinirea sarcinilor ce i-au fost încredințate, 
a muncit cu simț de răspundere, obținând rezultate bune. 

Lt. col. Marinescu Paul este propus să fie numit în funcţia de şef al Direcţiei trupe 
— pază şi securitate din Comandamentul trupelor M.A.I". 
Direcţia Cadre din M.A.I. consideră că poate fi numit în funcţia propusă. 


Şeful direcţiei 
Colonel Pateșan loan Şeful serviciului 


Colonel Bocşe Iosif 
6 mai 1966 


A.M.., fond D.M.RU,, nr. inv. 7385, dosar nr.7, f. 332—334. 


88. 


1966 noiembrie 24. Referat de cadre privind pe Gal loan, propus în funcția de 
adjunct al şefului Secţiei pentru controlul muncii la M.F.A., 
M.A.I. şi Justiţie a C.C. al PM.R. 


C.C. al PC.R. 
Secţia de Cadre 


Gal loan 


Membru de partid din aprilie 1946; 

-Născut la 28 februarie 1928 în Braşov; 

-Originea socială: muncitorească; 

-Naţionalitatea: română; 

-Căsătorit, are un copil; 

-Studii: Facultatea de drept și Școala superioară de științe sociale de pe lângă C.C. 
al P.C.R. 3 ani; 

-Profesia: lăcătuş-jurist; 

-În prezent este adjunct al șefului Secţiei de Cadre a C.C. al P.C.R. 


* Numit în această funcţie prin ordinul ministrului Afacerilor Interne nr. 1480 din 1 iunie 1966 (4.M.I., 
fond D.M.R.U., inv. nr. 7385, dosar nr. 7, f 331); în urma şedinţei Secretariatului C.C. al P.C.R. din 
ziua de 6 februarie 1967, colonelul Marinescu Paul este numit membru al Biroului Consiliului Politic 
al Trupelor M.A.I. (4.M.R,, fond 121, rola 263, c. 607). În ianuarie 1973 a fost eliberat din funcţia de 
şef de stat major al Gărzilor patriotice de la C.C. al P.C.R. şi numit în funcția de comandant al Trupelor 
de Securitate ale Ministerului de Interne. (4.M.R., fond 121, rola 302, c. 745) 

Gal loan, în 1943 s-a angajat ucenic la Întreprinderea „Strungul“ din Braşov, unde 
s-a calificat în profesia de lăcătuș. După ce a devenit lucrător, a muncit în continuare 
în aceeași întreprindere, însă după o perioadă scurtă de timp s-a îmbolnăvit de plămâni, 
iar din această cauză a fost ajutat să lucreze ca pontator la secția lăcătuşerie. 

La începutul anului 1946 s-a înscris în U.T.C. şi a participat la acțiuni organizate 
de partidul nostru. 

În aprilie 1946 a fost primit în P.C.R. 

După ce a devenit membru de partid a continuat să activeze pe linie de tineret, 
iar în campania electorală din același an, după ce a urmat un curs de propagandiști, 
a muncit ca agitator. 

În 1947 a fost ales membru al Comitetului U.T.C. şi membru în biroul organizaţiei 
de partid. În acelaşi an a fost ales şi în funcţia de secretar al Comitetului sindical pe 
întreprindere. 

În noiembrie 1949 a fost încorporat la Regimentul 11 Infanterie din Botoşani. În 
1950 a fost trimis să urmeze Școala de ofiţeri de aviaţie din Ineu, însă datorită faptului 
că starea sănătăţii nu i-a permis să continue această școală, după câteva luni a fost 
retrimis la unitate. În timp ce şi-a satisfăcut stagiul militar a activat ca propagandist 
al unui cerc de învățământ politic. În 1951 a fost trecut în rezervă cu gradul de sergent. 

După ce a revenit din armată a urmat un curs de partid la C.C. al P.C.R., iar după 
absolvire a lucrat ca asistent la Școala de partid de trei luni a Comitetului regional 
de partid Brașov. 

În mai 1952 i s-a acordat gradul de sublocotenent şi a fost încadrat în aparatul 
politic al Direcţiei regionale M.A.I. Braşov, ca instructor, apoi şef de birou. 

În septembrie 1952 a fost trimis să urmeze Școala superioară de ştiinţe sociale 
de pe lângă C.C. al P.C.R. pe care a absolvit-o în 1955 cu rezultate foarte bune. 

După terminarea şcolii a fost repartizat în Secţia Administrativ-Politică a C.C. al 
P.C.R., unde a lucrat ca instructor cu problemele controlului muncii de partid în M.A.I. 
până în septembrie 1958 când s-a desfiinţat secţia. De la această dată lucrează în Secţia 
de Cadre a C.C. al P.C.R., unde a muncit ca instructor patru ani și s-a ocupat de 
cunoaşterea cadrelor din M.A.I. În 1962 a fost promovat șef al sectorului de evidență 
a cadrelor, iar din aprilie 1965 este adjunct al şefului secției. 

Este apreciat că prin atitudinea și activitatea pe care a desfășurat-o a dovedit atașament 
față de partidul nostru, capacitate și putere de muncă. Fiind un tovarăș inteligent, cu 
pregătire politică corespunzătoare, inițiativă în muncă, spirit organizatoric şi exigent 
față de lipsuri, a rezolvat cu competenţă problemele de care s-a ocupat și s-a achitat 
cu simţ de răspundere de sarcinile încredințate. Știe să lucreze cu oamenii, bucurându- 
se de aprecierea și stima tovarășilor din colectivul în care muncește. S-a preocupat 
continuu de îmbogățirea cunoștințelor sale politico-ideologice și de cultură generală, 
terminând Facultatea de drept. În această perioadă a îndeplinit şi diferite sarcini în cadrul 
biroului organizaţiei de bază și ca propagandist la învățământul de partid. 

Este un tovarăș cu perspective de dezvoltare. 

Pentru merite în muncă a fost decorat cu ordine și medalii ale R.S. România. 

Despre familie cunoaştem următoarele: părinţii au fost muncitori, au decedat de 
mulţi ani. Are trei fraţi şi o soră. Doi fraţi sunt muncitori iar al treilea este student. 
Sora este educatoare la o grădiniță de copii. Au fost membri ai U.T.C. până la depășirea 
limitei de vârstă. 

Soţia este funcționară la O. N. T., este membră de partid şi membră în Consiliul 
Naţional al Femeilor. Părinţii ei au fost ţărani săraci. Tatăl a decedat iar mama lucrează 
la C.A. P. 

Este propus în funcţia de adjunct al şefului Secţiei pentru controlul muncii la 
M.FA., MAL. şi Justiție a C.C. al PC.R. 

Secţia de Cadre a C.C. al P.C.R. consideră că din punct de vedere al încrederii 
politice corespunde. 


Şeful secţiei 
Liteanu Nicolae Ivanovici Dumitru 
Instructor în Secţia de Cadre 
a C.C. al P.C.R. 
24 noiembrie 1966 


A.M.R., fond 121, rola 262, c. 648-649. 


89. 


1967 februarie 4. Notă întocmită de Secţia de Cadre a C.C. al P.C.R. pentru 
Pleşiţă Nicolae, şeful Direcţiei regionale M.A.I. Cluj, propus 
în funcţia de şef al Direcţiei a VI-a din cadrul M.A.I. 


C.C. al PC.R. 
Secţia de Cadre 


Notă 
Tovarășul Pleșiţă Nicolae are referat întocmit de Secţia de Cadre a C.C. al P.C.R. 
în decembrie 1961". De la această dată în situaţia sa au intervenit următoarele 
schimbări: 


* Vezi documentul nr. 71. 

În ianuarie 1962 a fost numit în funcţia de șef al Direcţiei regionale M.A.I. Cluj, 
funcţie pe care o îndeplineşte și în prezent. Din același an este şi membru supleant 
al biroului Comitetului regional de partid. 

Conducerea M.A.I. și colectivul în care lucrează îl apreciază ca un tovarăș capabil, 
energic, cu putere de analiză și sintetizare a problemelor și iniţiativă în muncă. 

Având calități organizatorice şi o bogată experiență în munca de securitate, a 
contribuit efectiv la îmbunătăţirea organizării Direcţiei regionale și a conţinutului 
activității acestei unități. A luat măsuri eficace pentru ridicarea calitativă a activității 
informativ-operative şi ca urmare au fost obținute rezultate importante în depistarea 
şi prevenirea unor acţiuni întreprinse de elementele dușmănoase. În activitatea sa aplică 
cu consecvență hotărârile partidului şi ordinele conducerii M.A.I., dovedind orientare 
politică şi simţ de răspundere. Acordă atenţie deosebită formării, creşterii şi educării 
cadrelor, asigurând astfel conducerea colectivelor din unități cu tovarăși capabili şi 
cu perspective, iar în munca de îndrumare și control ajută cu competenţă unităţile din 
subordine, participând efectiv la elaborarea și îndeplinirea celor mai importante măsuri. 

Ca membru supleant al biroului Comitetului regional de partid participă activ la 
dezbaterea și soluţionarea problemelor, achitându-se în condițiuni bune de sarcinile 
încredințate. Manifestă însă şi unele neajunsuri în stilul de muncă cu oamenii. Uneori 
se pripeșşte în aprecierea activităţii acestora, este ironic, iar câteodată foloseşte unele 
expresii necorespunzătoare. Este conștient de aceste lipsuri și se preocupă a le lichida. 
Se preocupă continuu de îmbogățirea cunoștințelor sale politico-ideologice şi de cultură 
generală; în această perioadă și-a luat bacalaureatul iar în prezent este în anul IV la 
Facultatea de Istorie. Activitatea sa din această perioadă este apreciată de conducerea 
ministerului ca foarte bună. 

Pentru merite în muncă a fost decorat cu ordine și medalii ale R.S. România. 

Fratele a devenit membru de partid. 

Secţia pentru controlul muncii la M.F.A. -M.A.I. şi Justiţie îl propune în funcţia 
de şef al Direcţiei a VI-a din cadrul Ministerului Afacerilor Interne. 

Secţia de Cadre a C.C. al P.C.R. consideră că din punct de vedere al încrederii 
politice corespunde. 

Şeful secţiei 
Ivanovici Dumitru 

Liteanu Nicolae, 

Instructor în Secţia de Cadre a 

C.C.alPC.R. 


Vasile Gheorghe, 
Instructor în Secţia pentru controlul 
muncii la M.F.A., M.A.I. şi Justiţie a C.C. al P.C.R. 


4 februarie 1967 
A.M.R., fond 121, rola 312, c. 679-680. 

90. 


1967 aprilie 10. Referat de cadre al locotenent-colonelului loana Constantin, 
locțiitor şef la Direcţia a II-a, propus în funcția de șef al 
Direcţiei regionale M.A.I. Cluj. 


C.C. al PC.R. 
Secţia de Cadre 


Ioana Constantin 


Membru de partid din mai 1945; 

-Născut la 25 octombrie 1926, în comuna Carpen, regiunea Oltenia; 

-Originea socială: ţărani mijlocași; 

-Naţionalitatea: română; 

-Căsătorit, are doi copii; 

-Studii: liceul și urmează anul III la Academia de Științe social-politice „Ștefan 
Ghorghiu“; 

-Profesia: ofiţer; 

-În prezent îndeplinește funcţia de locţiitor șef direcţie la Direcţia a II-a din M.A.I. 
Are gradul locotenent-colonel. 


Ioana Constantin, după ce a absolvit şase clase elementare, în toamna anului 1940 
s-a înscris la o școală de cântăreți bisericești din Craiova. A urmat trimestrul |, apoi 
s-a retras şi a rămas acasă la părinţi ajutându-i la munca câmpului timp de opt ani. 
Este cunoscut de cetăţenii din comună că a avut o comportare bună. Nu a făcut parte 
din organizații politice. În mai 1945 a fost primit în P.C.R. A luat parte la unele acțiuni 
iniţiate de partid la sate și s-a evidențiat în munca de lămurire desfășurată în campania 
electorală din 1946, fapt pentru care a fost ales secretar al celulei de partid din comună. 

În octombrie 1948 a fost încorporat pentru satisfacerea serviciului militar la 
Regimentul 16 artilerie grea Ploiești. Datorită interesului depus pentru pregătirea sa 
militară şi politică i s-a încredințat funcția de locţiitor politic de baterie și ales membru 
în biroul organizației de partid pe regiment. 

În martie 1950 a fost selecționat şi trimis la un curs de ofiţeri politici la Breaza, 
pe care l-a absolvit în august același an și i s-a acordat gradul de locotenent. A urmat 
în continuare un curs al Direcţiei Generale a Securităţii Statului, după care a fost 
repartizat lucrător operativ la Direcţia a Il-a din M.A.I. A îndeplinit succesiv 
funcţiile: șef birou, locţiitor șef serviciu, apoi şef serviciu. În aceste funcţii a muncit 
cu conștiinciozitate, dovedindu-se un ofițer capabil şi bun organizator. A inițiat unele 
acțiuni operative prin care s-a reușit depistarea unor elemente ce desfășurau activitate 
de contraspionaj. A manifestat preocupare pentru educarea şi formarea subordonaţilor. 
Cu ocazia efectuării unor controale în regiuni, a sprijinit munca unităților, dându-le 
un ajutor concret şi calificat. 

Datorită rezultatelor obţinute, în ianuarie 1963 a fost promovat locţiitor şef direcţie 
la Direcţia a II-a, funcţie pe care o are și în prezent. 

Este apreciat de șefii săi ierarhici şi de Comitetul de partid din unitate ca un ofiţer 
bine pregătit, cu multă experiență, exigent, care muncește cu simț de răspundere în 
îndeplinirea misiunilor încredințate. Conduce cu competență sectoarele pe care le 
coordonează iar în relaţiile cu subordonații foloseşte metode partinice şi se ocupă de 
educarea și formarea lor. A participat nemijlocit la elaborarea și aplicarea în practică a 
unor măsuri informative şi la atragerea unor elemente care au furnizat materiale valoroase. 

În mai multe rânduri a fost trimis în misiune peste graniță şi s-a achitat în bune 
condițiuni de sarcinile ce i s-au încredințat. 

Este un ofiţer disciplinat, ferm şi hotărât în îndeplinirea ordinelor. Are inițiativă 
în muncă şi calități organizatorice. În familie şi societate are conduită morală 
corespunzătoare, fapt pentru care se bucură de stimă și autoritate. Uneori, din dorința 
de a folosi cele mai bune soluţii pentru rezolvarea problemelor, nu manifestă suficientă 
operativitate, iar alteori a dovedit o prudență exagerată. A fost criticat pentru aceste 
lipsuri şi depune interes pentru a le lichida. 

Pe linie de partid mai mulți ani a făcut parte din biroul organizației de bază, iar 
din noiembrie 1966 este membru al comitetului de partid pe unitate, sarcină de care 
s-a achitat cu conștiinciozitate. 

Se preocupă de pregătirea sa, a absolvit liceul cu examen de bacalaureat şi în 
prezent urmează Academia de ştiinţe social-politice „Ștefan Gheorghiu“. 

Pentru modul conştiincios în care a muncit, cât și pentru faptul că în tot timpul activității 
sale a fost notat cu calificative de „bine“ și „foarte bine“, i s-a acordat mai multe ordine 
şi medalii ale R.S. România și a fost înaintat până în gradul de locotenent-colonel. 

Despre familie cunoaștem: părinţii au fost țărani mijlocași. Tatăl a decedat în 1961, 
iar mama în 1949. Are două surori care muncesc în C. A. P., una este membră de 
partid. Soţul unei surori în trecut a fost membru al organizaţiei legionare. 

Soţia este casnică. Părinții ei au fost țărani mijlocași. Tatăl, în trecut a fost membru 
P.N.Ţ., în prezent munceşte în C. A. P. Mama a decedat în 1929. 

Este propus de Secţia pentru controlul muncii la M.F.A., M.A.I. şi Justiţie a C.C. 
al P.C.R. în funcția de șef al Direcţiei regionale M.A.I. Cluj. 

Secţia de Cadre a C.C. al PC.R. consideră că din punct de vedere al încrederii 
politice corespunde. 

Şeful Secţiei 
Ivanovici Dumitru 
Negreanu Ion, 
Instructor în Secţia de Cadre a C.C. al P.C.R. 


Gal Ion, 
Adjunct șef secţie în cadrul Secţiei 
pentru controlul muncii la M.F.A., M.A.I. şi Justiţie a C.C. al PC.R. 


10 aprilie 1967 
A.M.R., fond 121, rola 303, c. 178-179. 

ȘI. 


1967 aprilie 28. Referat de cadre al locotenent-colonelului Sălcudean Pavel, 
propus în funcția de șef al Direcţiei regionale M.A.I. Mureş 
Autonomă Maghiară. 


C.C. al PC.R. 
Secţia Cadre 


Sălcudean Pavel 


Membru de partid din aprilie 1945; 

-Născut la 17 decembrie 1925, în comuna Lunca-Mureș, regiunea Cluj; 

-Originea socială: tatăl a fost şef de tren la C.F.R; 

-Naţionalitatea: română; 

-Căsătorit, are doi copii; 

-Are liceul cu examen de bacalaureat; 

-Cunoaște limba maghiară; 

-Profesia: ofiţer activ; 

-În prezent este locţiitor al șefului Direcţiei regionale M.A.I. Mureş Autonomă 
Maghiară; are gradul de locotenent-colonel. 


Sălcudean Pavel, din 1937 a urmat trei clase la Şcoala de arte şi meserii din Tg. 
Mureș. În urma Dictatului de la Viena, din 1940, s-a refugiat cu părinţii la Turda, 
unde a urmat clasa a patra la liceul industrial. Din timpul școlii este cunoscut ca un 
elev bun la învățătură și cu comportare corectă. Nu a fost înscris în organizații politice. 

Din iunie 1941, a lucrat o lună ca muncitor necalificat la Fabrica de sticlă din Turda, 
apoi s-a angajat strungar la Fabrica de armament „Mârşa“ din Avrig, unde a stat 
aproape doi ani. În acest timp s-a preocupat de ridicarea calificării sale profesionale, 
însă, pentru că era indisciplinat şi nu respecta anumite reguli stabilite de conducerea 
fabricii, a fost de mai multe ori băgat la carceră. În februarie 1943 a plecat de la această 
uzină şi s-a angajat lăcătuş la Fabrica de sticlă din Turda. În februarie 1945 s-a 
transferat lăcătuș la Depoul C.F.R. Teiuș unde, în aprilie același an, a fost primit în 
U.T.C. şi PC.R., iar după o lună numit secretar al Comitetului U.T.C. la plasa Teiuş. 
Din august același an a lucrat trei ani ca secretar al Comitetului P.C.R. la plasa Teiuș 
şi Aiud. În această perioadă a luat parte la acţiunile organizate de partid, a obţinut 
rezultate bune în muncă și s-a dovedit atașat partidului. Folosea însă metode de muncă 
necorespunzătoare în activitatea sa, [...] era în anturajul unor elemente reacționare 
şi pentru aceste fapte biroul Comitetului judeţean P.C.R. Alba I-a sancţionat cu „vot 
de blam cu avertisment“. 

În martie 1948 a fost încorporat pentru satisfacerea stagiului militar la Regimentul 
2 care de luptă, unde a urmat școala regimentară, apoi este trimis la Școala de ofițeri 
politici la Breaza. În august 1950, după terminarea şcolii, a fost încadrat în 
Ministerul Afacerilor Interne cu gradul de locotenent şi repartizat la Direcţia 
generală de informaţii. A urmat un curs profesional în urma căruia a fost trimis în 
activitate diplomatică la Legația R.S. România din Suedia. În această muncă a obținut 
rezultate bune, însă, fiind deconspirat, a fost declarat persoană „non grata“. După aceea 
a lucrat în aparatul central al direcţiei. 

În mai 1955 a fost mutat la Direcţia regională M.A.I. Mureş Autonomă Maghiară, 
unde a îndeplinit succesiv funcțiile: lucrător operativ prim, locţiitor șef direcţie pentru 
spate, iar din 1961 este locțiitor șef direcție pentru munca operativă. 

Biroul Comitetului regional de partid Mureş Autonomă Maghiară și şeful 
Direcţiei regionale M.A.I. îl apreciază că are o bună pregătire politică, de cultură 
generală şi o bogată experiență în munca de securitate. Foloseşte metode bune în 
activitatea profesională, acordă sprijin calificat şefilor de colective, ca urmare s-a 
îmbunătățit munca organelor de securitate, au fost rezolvate mai operativ problemele 
şi depistate unele elemente dușmănoase. Participă direct la munca informativ— 
operativă şi analizează periodic acţiunile mai importante. Datorită măsurilor pe care 
le-a luat, a contribuit la prevenirea unor pagube ce urmau să fie aduse economiei 
noastre de către unii specialiști străini care lucrau în regiunea Mureş Autonomă 
Maghiară. Este un ofiţer de securitate capabil, disciplinat, bun organizator, cu inițiativă 
Şi simţ de răspundere în rezolvarea sarcinilor, receptiv la propunerile și sugestiile 
subordonaţilor. Se bucură de autoritate în cadrul regiunii în care lucrează. Informează 
cu regularitate organele raionale de partid asupra constatărilor făcute la secțiile raionale 
de securitate şi cere sprijin pentru lichidarea lipsurilor constatate. Uneori nu a fost 
suficient de exigent faţă de lipsurile subordonaţilor și a manifestat tendințe de 
comoditate. 

De mai mulţi ani este membru al biroului Comitetului orăşenesc de partid Tg. 
Mureş şi membru în comisia pentru controlul muncii în unităţile speciale, sarcini 
pe care le îndeplineşte cu conștiinciozitate. În familie și societate are comportare 
corectă. 

Despre familie cunoaștem: tatăl său a fost șef de tren la C.F.R., în prezent pensionar, 
membru de partid. Mama este casnică. Are doi fraţi funcţionari, membri de partid. 

Sălcudean Pavel, din 1950 până în 1952 a fost căsătorit cu o salariată a M.A.I. 
Aceasta, în perioada 1947-1948 când locuia în Aiud, a avut relaţii cu unele elemente 
legionare care se aflau în închisoare, înlesnindu-le schimbul de corespondenţă. Pentru 
aceste fapte, în 1952 a fost exclusă din partid şi scoasă din M.A.I. În 1953 s-a 
recăsătorit cu o dactilografă care lucrează la miliţie, este membră de partid. Tatăl ei 
a fost cărăuș, în prezent este întreţinut de copii. Mama a fost casnică, a decedat în 
1953. 

Este propus de Secţia pentru controlul muncii la M.F.A., M.A.I. şi Justiţie a C.C. 
al P.C.R. să fie numit în funcția de şef al Direcţiei regionale M.A.I. Mureş Autonomă 
Maghiară. 

Secţia Cadre a C.C. al P.C.R. consideră că din punct de vedere al încrederii politice 
corespunde. 

Şeful secţiei 
Ivanovici Dumitru 
Șef sector, 
Mernea Constantin 


Instructor, 
Negreanu lon 


Enache lon 
28 aprile 1967 


A.M.R., fond 121, rola 303, c. 208—209. 


92. 


1967 mai 25. Referat de cadre al maiorului de securitate Samoilă Radu Dragomir, 
şeful Secţiei raionale M.A.I. Făurei. 


Ministerul Afacerilor Interne 
Direcţia Regională Galaţi 
-Secţia cadre- 


Maior de securitate Samoilă Radu Dragomir 


Membru de partid din 1947; 

-Născut la 5 decembrie 1920 în comuna Mihai Bravu, raionul Brăila, regiunea Galaţi; 
-Naţionalitatea: română 

-Originea socială: ţăran cu gospodărie mijlocie (membru C. A. P.); 

-Studii: absolvent al școlii medii cu diplomă de maturitate; 

-Profesia de bază: cazangiu; 

-Căsătorit, are un copil; 

-Încadrat în M.A.I. la 1 aprilie 1949; 

-Este şeful Secţiei raionale M.A.I. Făurei. 

Samoilă Dragomir, după ce a terminat 6 clase primare în comuna natală, a venit 
la o mătușă în orașul Brăila, iar în anul 1934 a fost dat ca ucenic timp de 3 ani, lucrând 
apoi ca lucrător în meseria de cazangiu pe la diferiți patroni din același oraș, până în 
anul 1949, când s-a încadrat în funcţia de cazangiu la Şantierul „Danubiu“ din Brăila. 

Din aceste perioade este cunoscut ca un tânăr conştiincios în îndeplinirea 
sarcinilor profesionale, ascultător, disciplinat şi cu o comportare corespunzătoare în 
relaţiile de serviciu și în societate. 

În anul 1942 a fost încorporat militar la Regimentul 33 Infanterie Tulcea, fără a 
participa pe front şi a fost trecut în rezervă în anul 1945. 

După trecerea în rezervă a lucrat pe la diferite ateliere particulare din orașul Brăila, 
iar în 1947 s-a angajat în funcţia de cazangiu la fostul șantier „Cerchez“, în prezent 
Șantierul Naval Brăila, unde a lucrat până la încadrarea sa în M.A.I. 

Din aceste perioade este apreciat ca un meseriaș bine pregătit profesional, 
conştiincios și disciplinat, fapt pentru care în 1947 a fost primit membru de partid, 
luând parte activă la viaţa de organizaţie. 

La 1 aprilie 1949 a fost încadrat în M.A.I. cu gradul de plutonier major, iar la 1 
februarie 1950 trecut în corpul ofiţerilor cu gradul de sublocotenent și avansat succesiv 
până la gradul actual. A fost repartizat la început în funcţia de lucrător operativ la 
Raionul Brăila, în 1950 a absolvit cursul de calificare profesională de 6 luni la 
București, iar la 1 februarie 1951 a fost promovat în funcţia de șef al Biroului, în 
prezent Secţiei raionale M.A.I. Făurei, funcţie pe care o deţine. 

În această muncă s-a inițiat mai greu la începutul activităţii sale, iar după absolvirea 
cursului de calificare, prin interesul şi voinţa depusă, pe parcurs [a reușit] să-și 
însușească în mod mulţumitor metodele şi formele muncii, cât și ordinele și 
instrucțiunile M.A.I. 

Ca şef la secţiei raionale, în general a căutat să se achite de sarcinile ce-i reveneau, 
reuşind să-și creeze o agentură corespunzătoare, fiind preocupat și de formarea unei 
evidențe operative clară, reușind în mare măsură să cuprindă şi să cunoască 
problemele specifice acestui raion și să obţină unele rezultate operative. 

Cu toate acestea, s-a constatat că în anumite perioade era depășit de unele sarcini, 
se demobiliza ușor în faţa unor probleme, aceasta și ca urmare a mediului specific 
raionului respectiv, care în decursul timpului a avut mare influență asupra sa, datorită 
cărui fapt nu întotdeauna a reuşit să îndrume și să sprijine subalternii în mod 
corespunzător. 

Totuşi, în urma ajutorului primit pe parcurs, a remediat o parte din aceste lipsuri, 
se străduieşte în permanenţă să asigure îndeplinirea planului de muncă, mobilizând 
în acest sens atât locțiitorul său, lucrătorii operativi cât şi șefii de posturi, participând 
la întâlnirile cu agentura din legătura acestora, dându-le îndrumările necesare, în care 
sens face dese deplasări în raion. A reușit ca în ultimul timp să fie lucrate un număr 
mare de elemente din baza operativă, iar în anii 1965-1966 un număr de 17 elemente 

au fost avertizate, a efectuat 2 demascări publice şi au fost descoperiți 4 autori de 
manifeste şi fițuici. 

Personal ţine legătura cu 7 agenţi care furnizează materiale informative de calitate, 
pe care le exploatează în mod corespunzător. A depus interes în analizarea agenturii 
şi clarificarea bazei operative, cât şi în analizarea acţiunilor informative, dând în 
general îndrumări şi soluţii de rezolvare corespunzătoare. 

A ţinut în permanență legătura cu organele de miliție pentru o colaborare 
perfectă, iar ca membru în Comitetul raional de partid şi-a dus la îndeplinire în mod 
conştiincios sarcinile ce i-au fost trasate, însă în unele situaţii nu a fost suficient de 
operativ. 

Se preocupă de buna desfășurare a învățământului profesional al șefilor de posturi, 
participă la întocmirea unor teme și lucrări practice, iar în cadrul seminariilor 
aprofundează problemele puse în discuţie. Personal, la grupa cadre conducere se 
prezintă bine pregătit şi a obținut calificative de „bine“. Aceleaşi calificative le-a 
obţinut şi cu ocazia notărilor de sfârşit de an. 

S-a preocupat și de completarea studiilor, absolvind școala medie cu diplomă de 
maturitate în anul 1964. 

A fost decorat cu 2 ordine și 4 medalii ale R.S. R., iar pentru rezultate bune în 
muncă, de multe ori premiat în bani. 

Este disciplinat, respectuos şi ordonat, iar în relaţiile de serviciu are o comportare 
bună. În familie şi societate are, de asemenea, o conduită morală sănătoasă. 

Ca lipsuri s-a constatat că nu în suficientă măsură a dovedit operativitate şi exigență, 
atât în activitatea sa personală, cât şi faţă de cadrele din subordine, la care, în mare 
măsură, a contribuit mediul specific raionului, cât şi unele frământări de ordin familial, 
având băiatul în ultimul an la liceu, cu o hemipareză. 

În concluzie, apreciem că ofiţerul îşi are meritul său, atât prin devotamentul şi 
eforturile depuse în rezolvare sarcinilor încredințate, cât și prin stabilitatea care a avut- 
o în funcţia şi locul de muncă şi considerăm întemeiată cererea sa de a fi mutat la 
sediul regiunii, pentru a putea veni în ajutorul fiului său, atât în întreţinerea la facultate, 
cât şi în tratamentul indicat de urmat. 

Părinţii săi, foşti ţărani cu gospodărie mijlocie (membrii C. A. P.), în prezent 
pensionari, în trecut nu au făcut politică și nici în prezent nu sunt încadrați. 

Are trei fraţi şi două surori. Fraţii împreună cu soțiile lor şi o soră împreună cu 
soțul său sunt membri în C. A. P., iar a doua soră este lenjereasă și soţul său lăcătuș 
mecanic. Un frate şi soţul unei surori sunt membri de partid, ceilalți neîncadrați politic. 

Soţia este casnică, neîncadrată politic. 

Tată soţiei, categorisit chiabur până în 1952, apoi țăran mijlocaș (membru C. A. 
P.), în prezent pensionar, fost membru P.N.L., în prezent neîncadrat politic, iar mama 
casnică, în trecut și în prezent neîncadrată politic. 

Soţia are trei surori şi un frate. O soră este membră C. A. P,, alta contabilă și ultima 
dactilografă, iar soții lor — unul șofer, altul funcționar și al treilea tehnician 

constructor, a fost de mai multe ori condamnat, totalizând 12 ani şi 6 luni închisoare 
corecțională pentru delapidare și abuz în serviciu. Fratele este ofițer M.F.A. cu gradul 
de maior, iar soția lui casnică. Fratele şi soţul unei surori sunt membri P.C.R., ceilalți 
neîncadrați politic. 

Faţă de cele de mai sus și luând în considerație şi dorinţa maiorului Samoilă R. 
Dragomir, propunem ca la data de 1 august 1967 să fie înlocuit din funcție și mutat 
ca şef de grupă la Secţia raională M.A.I. Galaţi!. 


Şeful direcţiei 

Locotenent-colonel Iorga Marin Şeful secţiei 
Maior Blaga lon 

25 mai 1967 


A.M.., fond D.M.RU., inventar nr. 7386, dosar nr. 17, nenumerotat. 


! Prin ordinul nr. 3784 din 30 septembrie 1967 al preşedintelui C. S. S., se eliberează din funcţie, 
se mută în interesul serviciului cu drept la indemnizaţie de mutare și se pune la dispoziția Direcţiei 
Regionale de Securitate Galaţi. 

Partea a l|l-a 


OBIECTIVE ȘI METODE 


93. 


1949 septembrie 10. Scurt istoric al mișcării legionare pentru uzul intern al 
direcțiilor regionale de securitate. 


Republica Populară Română 


Ministerul A facerilor Interne 
Direcţiunea Generală a Securităţii Poporului 


Direcţiunea Regională de Securitate Ploiești 
Nr. 114/ 15943 
10 Sept. 1949 


Către 
Biroul de Securitate Văleni 


Vă trimitem alăturat o sinteză, cuprinzând evoluţia problemei legionare de la 
înființarea ei şi până în prezent, împreună cu un număr de 4 anexe, privind 
organizațiile: „Frăţiile de Cruce“, „Corpul Muncitoresc Legionar“, „Corpul Studenţesc 
Legionar“ și „Corpul Răzleților“. 

Materialul va fi studiat de Dvs. amănunțit și prelucrat cu oamenii în subordine, 
ce lucrează în problema legionară, pentru documentare şi va fi păstrat în casa de fier 
a unităţii. 

Confirmaţi primirea şi raportați de executarea prelucrării. 

Lt. col. de Securitate 


C. Câmpeanu Cpt. de Securitate 
Sârbu lon 


271 


Problema legionară 
Scurt istoric al mişcării legionare de la înfiinţare până la 23 august 1944. 


După instaurarea regimului socialist în U.R.S.S. influenţa marxistă se simte mai 
puternic în România, iar datorită dezastruoasei situații economice în urma războiului 
capitalist, aceste noi idei prind tot mai mult teren în rândurile proletariatului, care 
trece la greve și răscoale pentru înlăturarea stării de fapt. 

Cercurile regaliste, capitaliste, moșşierești şi burgheze pentru a contracara curentul 
revoluționar caută să înființeze mișcări naționaliste cu caracter antisemit și 
anticomunist. 

O astfel de mișcare naţională este „Garda Conștiinţei Naţionale“ înființată în anul 
1919 la Iaşi de către Gheorghe Pancu, în care şi-a făcut ucenicia Corneliu Zelea 
Codreanu, inițiatorul mișcării legionare, considerat de legionari „Căpitanul“. 

În 1924 Corneliu Zelea Codreanu întemeiază la Iași o organizaţie denumită „Frăţiile 
de Cruce“ din care fac[e] parte un grup de studenți. 

Activitatea acestei organizaţii este exclusiv naționalistă, membrii acesteia luând 
parte activă la toate grevele şi mișcările studențești, în vederea aplicării „numerus 
clausus“ în facultăți, cu care ocazie s-a format un complot contra elementelor de stânga. 

C. Z. Codreanu împreună cu unele elemente din organizația mai sus-amintită, 
formează în 1927 organizaţia „Legiunea Arhanghelului Mihail“ asumându-și 
conducerea acesteia. 

În anul 1931, Codreanu, voind să dea un caracter politic acestei organizaţii, 
transformă „Legiunea Arhanghelului Mihail“ în „Partidul Garda de F[iJer“, care în 
anul 1932 este dizolvată de I. G. Duca din cauza organizării sale cvasimilitare, a 
agitaţiilor anarhice şi a atentatelor comise de unii dintre membri. 

Ca urmare a acestei măsuri, o echipă de trei legionari, denumiți „nicadorii“, 
împușcă pe peronul gării Sinaia pe I. G. Duca. 

În anul 1933, o dată cu venirea la putere a lui Hitler, Codreanu declară făţiş că 
mișcarea legionară este atașată politicii Germaniei. 

În anul 1935 ia ființă Partidul „Totul Pentru Ţară“, condus tot de Codreanu, iar 
pentru a acapara bunurile evreieşti, se pun bazele comerțului legionar. 

O dată cu înființarea acestui partid, în anul 1936 o serie de comandanți legionari, 
pentru a-și arăta ataşamentul față de hitleriști şi fasciști, pleacă să lupte voluntar în 
armatele lui Franco de pe frontul din Spania. 

În anul 1937, partidele așa-zise istorice, pentru a-şi crea o situaţie favorabilă în 
detrimentul regalității, caută a da o amploare Partidului „Totul Pentru Țară“ care avea 
o situaţie anticarlistă, deoarece Carol căuta să doboare mișcarea legionară pentru a-și 
elibera drumul spre dictatură. 

În acest scop P.N.Ţ. Maniu, încheie cu ocazia alegerilor din 1937, un pact de 
neagresiune cu Partidul „Totul Pentru Țară“, pregătindu-i în acest scop, venirea la 
putere în anul 1940. 

În anul 1938, Partidul „Totul Pentru Ţară“ este formal autodizolvat de Codreanu, 
care continuă totuși să întrețină clandestin activitatea, pentru care fapt este condamnat 
la 10 ani muncă silnică. 

În procesul acestuia, Iuliu Maniu a depus ca martor al apărării. 

În același an, din cauza actelor de terorism, săvârşite de unii membri ai mișcării 
legionare, Codreanu este împuşcat de către guvern şi se porneşte aşa cum o numesc 
legionarii „prigoana legionară“. 

În urma acestor măsuri, pentru a se pune la adăpost, parte din comandanții mişcării 
fug la Berlin, de unde mențin legătura cu cei rămași în ţară. 

În anul 1939, o aşa-numită „Echipă a Morţii“ formată în parte din elemente 
legionare venite din Germania, asasinează pe Armand Călinescu. Acest fapt atrage 
după sine represiuni din partea guvernului de atunci, care trece la împușcarea a câte 
3-4 legionari din fiecare judeţ şi lagăre. 

În anul 1940 Germania hitleristă, care vroia să facă din România o bază militară 
şi o poartă de trecere spre Uniunea Sovietică, trimite în ţară pe Horia Sima, care ajunge 
ministru în guvernul Gigurtu. 

În numai o lună de zile de la instalarea în acest post, Horia Sima demisionează şi 
începe să organizeze centre de rezistenţă în țară, cerând abdicarea regelui Carol II. 

În această acţiune, legionarii au fost totalmente sprijiniți de Hitler, care şi-a dat 
seama că Regele Carol II care era cel mai mare moșier din România, își avea 
majoritatea averilor sale în Franța, Anglia și America, constituie o barieră în drumul 
Germaniei, pentru instaurarea unui regim de dictatură fascistă. 

Astfel, la 6 septembrie 1940, regele abdică și se instaurează regimul antonescian 
afectat întru totul hitlerismului, iar la data de 14 septembrie 1940 se proclamă „Statul 
Naţional Legionar“. 

O dată venită la putere, mișcarea legionară își arată adevărata ei faţă, dând drumul 
pe stradă bandelor de asasini și jefuitori. 

Totodată pune în practică orientarea sa politică către Germania hitleristă, 
deschizând larg porţile ţării trupelor germane, care pătrund în Balcani până la granița 
cu U.R.S.S. 

La 21 ianuarie 1941 se declanşează rebeliunea legionară, care a fost o speculație 
a nemților care aveau numai de câştigat din această rebeliune. Aceasta a fost declanșată 
în scopul îndepărtării lui Antonescu şi a instaurării unui regim de dictatură legionară. 

Hitler l-a preferat pe Antonescu și i-a încredințat puterea, deoarece a văzut că acesta 
dispune de armata ţării. 

Eşuând rebeliunea, mişcarea legionară se disecă în două grupe legionare. O parte 
din legionari fug în Germania pentru a-și continua activitatea, punându-se în același 

timp în serviciul de spionaj al lui Hitler și o parte rămân în țară, fie camuflați, fie 
făcând un act de supunere lui Antonescu. 

Elementele rămase în ţară trec treptat la organizare, menţinând legăturile cu cei 
plecaţi în străinătate, care formează un comandament legionar, care din acel moment 
şi până în prezent conduc acţiunea legionară din țară. 

În timpul de la 1941 și până la 1944 acţiunea legionară a fost dusă paralel atât 
pe plan intern cât și pe plan extern. Astfel, legionarii din ţară au plecat pe front unde 
au produs jafuri și asasinate în U.R.S.S. 

Cei din Germania au continuat politica lor deșănţată de supunere faţă de Hitler, 
făcând în același timp o propagandă intensă la radio „Donau“ în favoarea Germaniei. 


Activitatea legionară de la 23 august 1944 până la 10 decembrie 1945 


A doua zi după încetarea ostilităților între România și U.R.S.S. și îndreptarea forțelor 
armate române împotriva armatelor germane, adică la data de 24 august 1944, Horia 
Sima împreună cu clica sa de trădători fugiți din ţară, au format la Viena un guvern 
denumit „Naţional Român“, înființând totodată şi o armată, compusă din elemente 
legionare, dezertori, militari și tehnicieni aflaţi în Germania pentru specializare. 

Această armată a luptat efectiv alături de Germania, împotriva armatelor Sovietice. 

În ceea ce priveşte legionarii rămaşi în țară în timpul războiului antisovietic, aceştia, 
credincioşi testamentului lui Codreanu, care sfătuia pe legionari ca după moartea sa 
să colaboreze cu Maniu, au trecut după 23 august 1944 în rândurile Partidului Naţional 
țărănesc Maniu, având în frunte comandanţi legionari ca: Horaţiu Comăniciu, 
Semergiu și |. T. Pădureanu. 

Conlucrând cu Partidul Naţional țărănesc pentru slăbirea spatelui frontului 
antihitlerist, elemente legionare neacceptate în acest partid se încadrează în gărzile 
Iuliu Maniu, comiţând cunoscutele atrocități în Ardealul de Nord, oglindind încă o 
dată metodele fasciste pe care legionarii le-au imprimat P.N.Ţ.-ului. 

În același timp, echipe legionare dotate cu armament și aparate de transmisie au 
fost lansate cu parașute în spatele frontului sovietic, în scopul de a comite acte de 
sabotaj şi de teroare, de a face spionaj, de a organiza centre de rezistenţă şi de a sabota 
aplicarea armistiţiului. 

Elementele legionare, o dată ajunse în ţară, formează un comandament al 
mișcării sub conducerea lui N. Petrașcu, care se pune imediat în legătură cu 
legionarii aflați în ţară și îşi începe acţiunea de sabotaj în favoarea Germaniei hitleriste. 

Cauzele care au determinat nereușita scopurilor cu care legionarii fuseseră 
trimiși în ţară, au fost următoarele: 

— în primul rând, centrele de rezistenţă nu şi-au putut dezlănţui actele de sabotaj 
şi teroriste, deoarece se aștepta un ordin din Germania şi o contraofensivă a 
armatelor acesteia. 

Acest lucru însă nu a fost posibil, întrucât victorioasa Armată Roșie reuşise să 
pună pe fugă armatele hitleriste, creând astfel un gol destul de mare între acestea şi 
centrele de rezistenţă legionare, gol în care nu se mai putea face legătura. 

— în al doilea rând, măsurile luate de autorităţile administrative interne, care au 
trecut imediat la depistarea acestor centre de rezistență, arestând și internând în lagăre 
o bună parte din legionari. 

Dintre misiunile cu care aceste echipe fuseseră trimise în ţară, singura care a fost 
într-o oarecare măsură îndeplinită, a fost aceea de spionaj. 

Totodată, elementele legionare sprijinite de capitaliştii și recțiunea din ţară, căutau 
să învrăjbească masa muncitoare și țărănimea împotriva Uniunii Sovietice și a regimului. 

În acest scop, legionarii au primit misiunea ca la oraș să pătrundă în întreprinderi 
pentru spargerea unităţii sindicale muncitorești, iar la sate prin lansarea diferitelor 
zvonuri alarmiste și prin aţâțarea țărănimii în contra naționalităților conlocuitoare (în 
special contra evreilor şi ungurilor) să caute să întrețină în sânul masei țărănești o 
atmosferă de ostilitate împotriva regimului. 

Dacă la oraşe încercările lor au fost zădărnicite de vigilența și conștiința 
muncitorilor din fabrici şi uzine care i-au demascat, la sate, încurajați fiind de 
elementele moșierești și chiaburi, care aveau interese comune cu legionarii, au reușit 
pe alocuri să câștige unele elemente ale țărănimii. 

O dată cu capitularea necondiționată a Germaniei, mișcarea legionară își dă seama 
că trebuie să schimbe tactica folosită până atunci. 

În această situaţie, comandamentul legionar intern trece la o activitate de 
organizare conspirativă, pentru a îndepărta atenţia autorităților. 

Căutând să mascheze activitatea legionarilor și să dea aparența unei renunțări la 
crezul legionar, la data de 6 august 1945, Nicolae Petrașcu lansează circulară pentru 
toți legionarii „dinlăuntru şi din afara închisorilor“ în care arată că mișcarea 
legionară trebuie să se supună dispozițiunilor Guvernului și să respecte organizațiile 
politice democratice, pe care le recomandă ca „bune și folositoare ţării“. 

Guvernul, în dorința de a asigura liniștita dezvoltare a drepturilor cetățenești, cât 
şi pentru a da posibilitatea tuturor legionarilor să se încadreze în muncă, deschide 
la data de 30 septembrie 1945 porţile închisorilor, desființează lagărele de internare 
iar la data de 10 decembrie 1945, Ministerul Afacerilor Interne dă un comunicat în 
care arată că se dă posibilitatea tuturor legionarilor de a intra în legalitate. 


Activitatea legionară de la 10 decembrie 1945 până la operaţiile 
din 14/15 mai 1948 


În urma comunicatului Ministerului Afacerilor Interne din 10 decembrie 1945, 
parte dintre legionarii care compuneau centrele de rezistență, pentru a se salva şi pentru 
a putea continua în condițiuni cât mai bune activitatea de organizare, s-au prezentat 
şi au depus armamentul şi materialul explozibil ce posedau. 

Alţii însă, cum e cazul Nicolae Târziu, Verga Afilon şi Ovidiu Găină, au rămas 
în ilegalitate, pentru a putea duce cu legionarii din legalitate activitatea lor de 
subminare a regimului democratic. 

Pentru ca într-o eventuală schimbare de regim să nu se poată reproşa mișcării 
legionare că a acceptat total comunicatul Ministerului de Interne, cât şi pentru a 
cimenta legătura existentă dintre mișcarea legionară şi partidele istorice, Petrașcu a 
dispus ca unul din intimii săi colaboratori, anume Gheorghe Manu, să intre în mișcarea 
de rezistenţă a partidelor istorice. 

Un alt scop pentru care Gheorghe Manu a intrat în mișcarea de rezistenţă a fost 
ca acesta să dinamizeze activitatea acestei mișcări și să conlucreze cu partidele istorice 
în slujba imperialismului străin şi a capitalismului intern. 

Totodată, Horia Sima, pus de acum în slujba politicii imperialismului anglo- 
american, trimite prin diferiţi curieri (ex. Eugen Teodorescu, Dragoș Hoinic), ordine 
precise de reorganizare, activizare şi spionaj, în cadrul subversiv al mișcării 
legionare. 

Astfel, se ajunge ca legionarii din ţară şi străinătate, care până mai ieri fuseseră 
în slujba Germaniei hitleriste, să-și schimbe stăpânul, să treacă în serviciul 
imperialismului anglo-american, care era direct interesat pentru susţinerea elementului 
legionar în ţară la noi. 

În această perioadă de timp, activitatea mişcării legionare se rezumă la strângerea 
de cotizaţii între membri, iar comandanții mențineau un contact permanent între ei. 

Fiecare membru avea datoria să-şi facă singur o educaţie legionară şi să nu uite 
niciodată că este legionar. 

Cercurile conducătoare din Anglia și America, văzând că partidele istorice nu pot 
rezista progresului clasei muncitoare, aruncă în luptă mișcarea legionară. 

Astfel, în anul 1946, se primesc ordine din străinătate ca legionarii să caute să 
pătrundă în rândurile clasei muncitoare, unde să încerce o spargere a unității 
sindicale muncitoreşti. 

Această acţiune a durat până în anul 1947, când s-a trecut în mod hotărât la 
reorganizarea cadrelor vechi legionare. 

Organele de siguranță, în primăvara anului 1947, trecând la unele operaţiuni din 
Nordul Moldovei, au stabilit la cercetări că mișcarea legionară este organizată și că 
activează după vechiul plan legionar trasat de Codreanu, adaptat însă la noua 
conjunctură politică internă şi externă. 

Tot cu acest prilej, s-a mai stabilit că elemente legionare fac serviciul de curieri 
cu străinătatea și că aceștia nu erau altceva decât agenţi ai Serviciului de Spionaj anglo- 
american din ţară. 


Pătrunzându-se mai adânc informativ în rândurile mişcării legionare, s-a putut 
stabili că legionarii lui Petrașcu, dându-și seama că în ţară se găsesc adversari ai lui 

Horia Sima, au căutat să-i grupeze pe aceștia în jurul lui Radu Mironovici ajungând 
astfel să-i reactivizeze. 

Deci mișcarea legionară contând pe un conflict armat între Uniunea Sovietică şi 
Anglo-Americani, a trecut la reactivizarea de noi cadre și la înarmarea acestora, în 
speranţa că la declanșarea conflictului, mișcarea legionară să fie gata a intra în acțiune, 
alături de anglo-americani. 

Recrutarea și organizarea s-a făcut după principiile vechi legionare astfel: 

La recrutarea elementelor se are în vedere tineretul intelectual, atenţia îndrep- 
tându-se asupra elementelor moşierești și capitaliste, care avea infiltrate ura faţă de 
clasa muncitoare — șovinism şi naționalism. 

Din punct de vedere organizatoric mișcarea legionară îmbracă haina unei 
organizaţii quasimilitare, activitatea ducându-se pe corpuri și unități, membrii săi 
activând în spiritul așa-zisei discipline fasciste, care face din legionari, teroriști şi 
asasini. 

„Codreanu“ a arătat că Legiunea este o organizaţie naționalistă extremistă, alcătuită 
quasimilitărește cu caracter ofensiv. 

Legiunea este antisemită, anticomunistă, urmărind distrugerea comunismului şi 
eliminarea evreilor din ţară. Ea activează fie fățiș, fie clandestin. 

În organizare se pleacă de la cuib, care este cea mai mică unitate și se ajunge la 
corpuri, organizaţii și regionale. 

Cuibul este unitatea iniţială de organizare și este format din 3-15 persoane în 
legalitate și 3—5 persoane în ilegalitate. 

Cuiburile dintr-un judeţ formează din punct de vedere paramilitar un batalion, care 
este divizat în companii şi plutoane. 

Pe bază de cuib au fost formate următoarele organizații ale mișcării legionare: 


. Corpul legionarilor, care înglobează tineri până la 28 de ani de la sate, unde 
nu există Frăţiile de Cruce; 
. Frățiile de cruce — F.D.C. — pentru tineretul școlăresc între 14-20 ani; 


. Cetăţuile de fete şi femei, 
. Corpul studenţesc legionar — C.S.L.; 


. Corpul răzleți — C. R. — care înglobează elementele intelectuale de la orașe; 
. Organizaţia politică legionară, care înglobează toţi vârstnicii dintr-un judeţ; 
. Regionala legionară este unitatea superioară care înglobează mai multe judeţe. 


Pe toată perioada de timp de la 10 decembrie 1945 până la 14 mai 1948, mișcarea 
legionară internă a avut ca sarcină principală culegerea de informaţii şi plasarea lor 
prin elementele legionare din străinătate, anglo-americanilor. 

De asemenea susținerea totală a acțiunilor politice legale sau ilegale a partidelor 
istorice în slujba capitalismului și a spionajului imperialist. 

Constatându-se informativ că mișcarea legionară desfășoară o activitate periculoasă 
Republicii Populare Române, se hotărăşte ca în noaptea de 14/15 mai 1948 să se treacă 

la depistarea organizaţiei mișcării legionare clandestine, procedându-se la descinderi, 
percheziţii şi la reținerea elementelor legionare. 


Operațiunile de la data de 14/15 mai 1948 şi activitatea mişcării legionare 
de la 15 mai până în prezent 


Cu prilejul percheziţiilor inițial făcute la operaţii s-a găsit suficient material de 
probaţiune. 

Pe măsură ce ancheta elementelor reţinute a fost adâncită, s-au găsit mari 
cantități de armament, muniţiuni, material exploziv, aparate de radio emisie şi recepție, 
material doctrinar interzis, fişe și material informativ cu caracter politic, militar şi 
economic, schiţe ale instituţiunilor, schiţe şi hărți topografice militare, centuri, 
uniforme şi steaguri legionare. 

Arătăm că tot acest material nu a fost găsit la elementele vizate şi cunoscute de 
organele Securităţii, ci la elementele periferice cărora le fusese date spre păstrare de 
către cei dintâi. 

Cercetările au stabilit așa după cum arătau şi informaţiile anterioare operațiunilor, 
existența a două organizaţii legionare, prima condusă de Nicolae Petrașcu și a doua 
de Radu Mironovici. 


Organizaţia legionară N. Petraşcu 


La adăpostul comunicatului M.A.I. din 10 decembrie 1945, Nicolae Petrașcu a 
trecut în anul 1946 la regruparea şi reorganizarea elementelor vechi legionare, având 
ca prim scop educarea lor în spirit legionar, pentru ca în 1947 să păşească la activizarea 
acestora pe linia informativă de spionaj şi terorism după vechiul sistem organizatoric 
legionar. 

Metoda de lucru era aceea ca între corpuri să fie o separație absolută, în interiorul 
acestora să se lucreze tot așa (de la om la om), folosindu-se pe o scară foarte întinsă 
nume conspirative. 

Linia dată legionarilor activiști era aceea de a se încadra în organizaţiile 
democratice de masă unde să se evidenţieze pentru a distruge în acest fel vigilența 
Şi a se putea continua la acest adăpost activitatea legionară. 

Dar adevărata activitate a mișcării legionare era aceea informativă şi de spionaj, 
în care scop elementele legionare erau împrăștiate pe întreg cuprinsul țării, formând 
o reţea organizată de spionaj. 

Modul de lucru al acestui Serviciu de Spionaj, care își avea sediul în Bucureşti 
şi care era pus direct în slujba anglo-americanilor, era următorul: 

. se colectau informații de către echipele informative, se predau șefului de 
grup în stare brută, iar acesta le preda conducătorului serviciului de informaţii pentru 
a le prelucra într-un buletin informativ. 

. buletinul informativ era înmânat comandanților din interior, era transcris 
de către aceștia cu cerneală simpatică şi prin curieri speciali transmiși în străinătate 
comandanților externi, pentru a-l preda anglo-americanilor. 

. aici era din nou prelucrat în interesul capitaliştilor apuseni și era dat în presă 
şi radio, urmărindu-se prin aceasta compromiterea regimurilor democrate. 

Dar în afară de spionaj s-a stabilit că organizaţia legionară a lui Nicolae Petrașcu 
a îmbrăcat şi haina teroristă şi de sabotaj. 

Astfel, în taberele ţinute cu elementele legionare în munţi, s-a făcut activiștilor 
un instructaj terorist de sabotaj și partizanat, prin exerciţii cu materiale explozibile, 
arme, hărţi și altele. 

Cuvântul de ordine pentru fiecare legionar al organizaţiei Petrașcu era 
conspirativitatea, misticismul religios şi spiritul de jertfă. 


Organizaţia lui Radu Mironovici 


Din cercetări, grupul Mironovici se prezintă mai puțin conturat și cu o extindere 
mai mică decât cel al lui Petrașcu. 

Sistemul organizatoric şi ideologic sunt identice grupului lui Petrașcu, ambele 
urmărind aceleași scopuri. 

Existau însă deosebiri din punct de vedere al metodei de lucru. 

Aşa după cum am mai arătat, organizaţia lui Radu Mironovici a luat ființă pentru 
a putea fi reactivate elementele legionare care erau potrivnice lui Horia Sima. 

Cercetările au confirmat amploarea pe care o luase mișcarea legionară, stabilind 
caracterul ei terorist şi de spionaj. 

Mişcarea legionară, cu toate loviturile primite, continuă să activeze sub comanda 
lui Nistor Chioreanu, ajutat de şefii regionalelor legionare şi anume: Secu Șerban, 
şeful regionalei Ardeal, Florescu Ștefan zis Puiu, șeful regionalei Banat, Bălănescu 
Gabriel, şeful regionalei Moldova şi Moldoveanu Nelu, șeful Corpului Studențesc 
Legionar pe ţară. 

Nistor Chioreanu dă dispoziţiuni pentru o şi mai intensă activitate a tuturor 
elementelor legionare, incluzând şi pe acei vechi legionari care nu făceau parte încă 
din organizație. El dă ordine de înarmare în scopul opunerii unei rezistențe active în 
caz de război, precum şi de organizarea de echipe teroriste care urmau să comită 
atentate împotriva fruntașilor partidului şi ai Guvernului. 

În țară se conturează noi organizaţii la București, Braşov, Cluj, Arad, Timișoara, 
Craiova, laşi și Constanţa. 

Mişcarea legionară nu-și alegea mijloacele. Având nevoie de fonduri, în ziua de 
16 iunie 1948 o bandă legionară condusă de studentul Obreja Spiridon şi Stoica Ion 
Ionuţ, la care s-au adăugat și alți doi studenţi, au dat o lovitură la palatul C.F.R. din 
Capitală, furând suma de 17 milioane lei. 

Jaful a fost aprobat de comandantul Nistor Chioreanu care i-a „gratificat“ pe cei 
care l-au comis, cu titlul de „evangheliști“. 

În acest scop noul comandament era preocupat de luarea legăturii cu străinătatea 
pentru primirea noilor instrucțiuni. Acest lucru nu le reușește deoarece Nistor 
Chioreanu și acei care trebuiau să plece în străinătate sunt arestaţi. 

Din cauza loviturilor din ce în ce mai puternice pe care le-au primit, legionarii 
încearcă unele evaziuni pentru cadrele rămase libere și cunoscute de Securitate. 

Astfel se formează loturi de legionari care urmau să fie trimiși clandestin în 
Germania, prin lugoslavia. Dintre aceştia reușește să fugă în Iugoslavia un lot compus 
din legionarii Nae Cristescu, Popa lon, Rotaru N. şi ing. Semergiu Dumitru. 

Prin luna octombrie — noiembrie 1948, din lipsa cadrelor de conducere, numiții 
Florescu Ștefan, zis Puiu, Secu Şerban, Bălănescu Gabriel, rămași nearestaţi, își asumă 
rolul de conducători ai organizației legionare din țară, fiecare dintre ei dirijând în mod 
independent câte o regională, sfătuindu-se numai în cazuri speciale. 

La sfârșitul lunii noiembrie 1948 fiind arestată în Capitală o parte din conducerea 
legionară, organizaţia ia măsuri de adâncirea conspirativității. În acest scop sunt 
întrebuinţaţi ca elemente tehnice elemente legionare cu activitate periferică în 
trecut, de origine socială mic burgheză sau chiar muncitorească, necunoscuţi 
organelor Securităţii. 

Încă după 10 decembrie 1945 conducerea legionară a avut un sfătuitor care dădea 
consiliile necesare în problemele importante ce se puneau organizației. 

Astfel comandantul legionar Constantin Gane, fost membru al senatului legionar 
şi ministru legionar la Atena, era sfătuitor al lui N. Petrașcu, iar după arestarea acestuia 
el a fost consultat de către conducătorii legionari. 

Prin luna octombrie 1948 sosesc în ţară curierii legionari Luca Damaschin şi 
Păunescu loan, cu misiune de a transmite noile directive ale comandamentului din 
străinătate, cu privire la organizare şi spionaj şi pentru a restabili legătura între 
comandamentul din străinătate şi organizaţia legionară din ţară. 

Aceştia mai aveau misiunea de a culege informaţiuni din ţară şi a duce în străinătate 
pe Constantin Gane. 

În luna decembrie 1948, Luca Damaschin, Păunescu Ion şi Constantin Gane sunt 
arestaţi. 

La sfârșitul lunii ianuarie 1949 se dă o nouă lovitură mișcării legionare, fiind 
arestați Florescu Ștefan zis Puiu, Secu Șerban, Bălănescu Gabriel și alte elemente 
ale conducerii din ţară. 

De menţionat că în cursul acestor arestări legionarii au opus rezistență armată în 
majoritatea cazurilor. 

Din cercetările făcute asupra celor arestaţi, s-a stabilit că organizația legionară luase 
hotărârea să creeze un grup militar din foste elemente legionare, prin care urmărea 
să-şi procure armament și muniții. S-a mai stabilit că în Ardeal organizațiile 
legionare dirijau bandele din munţi cu ajutorul cărora trebuiau să ducă acțiuni teroriste. 

Concomitent cu această acţiune din Ardeal, se constată că în Banat, bandele 
legionare teroriste din munţi se găseau în subordinele organizaţiei legionare care le 
susținea și dirija activitatea. 

În urma acestor arestări legionarii rămaşi liberi își creează dubluri în rândurile 
elementelor necunoscute de autorităţi, pentru ca în cazul când ei vor părăsi ţara sau 
vor fi arestați, aceștia să le ia locul în conducere. 

O dată cu venirea primăverii anului 1949 se constată că organizaţia legionară și- 
a îndreptat atenția asupra muncitorilor și micilor meseriași, deoarece activitatea 
acestora devine din zi în zi mai accentuată. Se mai constată de asemenea că legionarii 
în speranța unui nou război, pun un accent deosebit pe bandele din munţi, care erau 
formate din elemente legionare urmărite, ofiţeri deblocaţi, funcţionari deblocaţi etc. 

Astfel înteţesc propaganda lor pentru război şi împotriva regimului, reușind să 
influenţeze pe alocuri țărani mijlocași și chiar săraci. 

Organele securităţii dau, în lunile aprilie şi mai, lovituri puternice bandelor din 
munți, reușind în același timp să le depisteze şi legăturile de la oraşe. 


În prezent legionarii își continuă activitatea bazându-se pe vechile cadre. 
Organizațiile lor rărite de loviturile primite, încearcă să-și ducă viața mai departe. 

Cauzele care au determinat reactivarea mișcării legionare nu au dispărut. 

Instrument de luptă al imperialismului împotriva regimului nostru, rămășițele 
mișcării legionare încearcă să-şi ducă mai departe activitatea lor criminală. 

Mişcarea legionară ieri în slujba Germaniei hitleriste, azi în slujba imperialiștilor 
anglo-americani, dușmani neîmpăcaţi ai regimului nostru, rămâne şi mai departe unul 
dintre obiectivele noastre cele mai importante. 


Frăţiile de Cruce 


F.D.C. -ul este organizația legionară înfiinţată la laşi de C. Z. Codreanu la data 
de 4 mai 1924 şi în care s-au încadrat elemente naţionaliste din rândurile tineretului. 

De atunci și până în prezent F.D.C. -ul a jucat rolul de bază al mișcării legionare, 
creând elemente fanatice capabile de acte de terorism și banditism. 

Așa după cum arătam mai sus F.D.C. a luat ființă la laşi, organizându-se mai apoi 
la Vaslui, Neamţ, Botoșani, Bârlad și în toată Moldova. 

Şef al Frăţiilor de Cruce a fost numit lonel Moţa, sub a cărui comandă și-a 
desfășurat activitatea această organizație, activitate care se compune din propagandă 
prin manifeste, colportaj, acţiuni de legătură prin curieri, acțiuni teroriste (ex. atentatul 
săvârşit de Dumitrescu-Zăpadă pe atunci elev împotriva ziaristului Sogor). 

Putem spune că F.D.C.-ul a desfășurat o activitate foarte bine închegată din punct 
de vedere legionar, reuşind a crea prin mișcarea legionară elemente de sacrificiu, ca 
de exemplu atentatorii din 1933 (asasinarea lui I. G. Duca), 1933 (constituirea echipei 

morții) şi 1939 (asasinarea lui A. Călinescu), precum și strângerea de capital 
financiar din care s-au putut întreține membrii legionari fără ocupaţie. 

După 14 septembrie 1940 când mișcarea legionară vine la putere, F.D.C.-ul devine 
instituţie organizată în cadrul Ministerului Instrucțiunii Publice, reușindu-se în acest 
fel să se abată tineretul școlăresc de la disciplina învățământului, înveninându-i totodată 
cu politica naționalistă-fascistă. 

Organizaţia F.D.C. avea următoarea formă de organizare pe care o păstrează şi 
în prezent aproape în întregime: 

. C.D. P. = Cercul de Prieteni 

. M. D. P. = Mănunchiul de Prieteni 

. M. D. F. = Mănunchiul de Frăţiori 

. F.D.C. = Frăția de Cruce propriu-zisă 

. Grupul Frăţiilor de Cruce 

. Regionala F.D.C. (Centrul de legătură) 

. Comandamentul F.D.C. 

În prezent au dispărut din această schemă de organizare formele de la punctul 5 
Și 7, restul rămânând aceleaşi ca și în vechea organizare, trasată de C. Z. Codreanu. 
Fiecare dintre aceste forme de organizare se găsesc foarte bine explicate în broșura 
„Cărticica Șefului de Cuib“. 

În perioada de guvernare 1940-1941 mişcarea legionară dându-și seama de 
importanţa pe care o are în viaţa politică a țării clasa muncitoare, înființează „Frăția 
de Cruce Muncitorească“, prin care şi-a desfăcut serios material de colportaj 
legionar, strângându-se astfel beneficii pentru mișcare. 

Tot în acest timp F.D.C. -ul avea următoarea organizare internă: 

. un comandament central la București, având în subordine 78 de organizații, 
grupuri F.D.C. numerotate de la nr. 1 (care a fost dat grupului de la Mehedinţi) la 
78 (dat unuia din cele 4 grupuri din Capitală). 

Mai multe grupuri formau un centru de legătură fixate de obicei în oraşele de 
reședință și capitale de judeţ, a cărui şef era șeful F.D.C. din localitatea de reședință. 
De remarcat faptul că la conducerea comandamentului şi a centrelor de legătură s-au 
găsit întotdeauna elemente studenţeşti. 

După căderea regimului, F.D.C. -ul a fost primul corp legionar care a trecut la 
organizare, deoarece în majoritatea lor F.D.C. -iștii nu luaseră parte la rebeliune, iar 
„Prietenii“, „Mănunchiștii“ şi „Frăţiorii“ nu putuseră încă să fie cunoscuţi de 
organele Siguranţei. 


Metoda de lucru în urmărirea problemei F.D.C. 
. În primul rând va trebui ca ofiţerul însărcinat cu urmărirea informativă a 
acestei probleme să citească materialul existent în arhivă şi evidenţele biroului, în 


legătură cu organizaţia F.D.C. şi în special „Cărticica Șefului de Cuib“. 

. Vor trebui să fie identificați elevi care au făcut parte în trecut din grupurile 
F.D.C., în jurul cărora să se formeze o rețea informativă, pentru a vedea ce fac în 
prezent. 


. Tot prin informatori din şcoli să se ajungă a se cunoaşte care este starea 
de spirit din şcoli și licee. 
. Să fie identificaţi copiii legionarilor care au deţinut funcții de conducere 


în mișcarea legionară și să li se stabilească activitatea. 

Astfel va trebui să se cunoască cum își petrec aceștia timpul, care sunt legăturile 
şi preocupările lor, pe ce își cheltuiesc banii, dacă au rude sau prieteni arestaţi, ce 
corespondenţă poartă, ce citesc etc. 

De menţionat că la data de 14/15 mai 1948, prin operaţiunile efectuate nu s-a reuşit 
să se depisteze decât în mică măsură organizaţiile F.D.C. -iste. 

Pentru acest motiv problema F.D.C. trebuie urmărită cu foarte multă atenţie. 


Corpul Legionar al Răzleţilor (C. R.) 


„Corpul Răzleţilor“ este format din elemente intelectuale, recrutate dintre 
funcţionarii ministerelor și instituţiilor particulare, liberi profesioniști, avocaţi, 
medici, ingineri, arhitecţi, ziarişti, comercianți, industriași, fabricanți precum şi dintre 
unii meseriași găsiți demni de a face parte din acest corp, care este socotit ca o unitate 
de elită a mișcării legionare. 

Corpul Răzleți a apărut ca unitate organizatorică prin 1931-1932, iar organizarea 
sa definitivă a fost făcută în 1936 de V[asile] lasinschi când s-a stabilit că ordinea de bătaie 
trebuie făcută după şablonul sistemului de mobilizare în oştire, lucrare absolut secretă. 

Forma de organizare este deci paramilitară și anume: 


. In oraşele reședințe de judeţ şi orașele mai mari unitatea cea mai mare este 
„divizia“, care are ca subdiviziuni grupele, subdivizate în familii și acestea în cuiburi. 
. Diviziile sunt subordonate comandantului regional, iar acesta subordonat 


comandamentului Corpului Răzleţi, care se află sub ordinile comandantului de legiune 
pe ţară. 

În prezent însă, din informaţii şi cercetări s-a stabilit că s-a renunţat la această 
centralizare într-un singur comandament pe țară şi activitatea se duce separat pe fiecare 
regională sau oraș, care are legătură directă cu străinătatea. 

Activitatea legionarilor care fac parte din acest corp, constă în ajutoare băneşti, 
sfaturi, găzduirea celor urmăriţi, difuzarea materialului de propagandă, păstrarea 
arhivelor şi documentelor secrete, precum și banii organizaţiei legionare, furnizarea 
de informaţiuni mișcării legionare din instituţiile în care lucrează. 

Datorită faptului că legionarii din C. R. erau în trecut demnitari, funcționari şi ofiţeri 
superiori, ocupând posturi importante în aparatul de stat, nu au fost suspectați de 
autorități, putând astfel să-şi ducă activitatea în bune condițiuni și nestingheriţi. 

Identificarea acestor elemente a fost foarte greu de făcut și majoritatea lor au rămas 
necunoscuți, deoarece membrii C. R. au fost recrutaţi din rândurile „Asociaţia Prietenii 
Legiunii“, unde figurau sub nume fictive sau sub formă de numere. 

Un alt factor care a determinat neidentificarea membrilor din C. R. a fost faptul 
că Comandamentul Mișcării Legionare dăduse directiva ca membrii acestui corp să 
nu se afișeze în activitatea lor și să rămână cât mai în umbră posibil. 

Acestea fiind condiţiunile s-a putut ajunge ca și astăzi în aparatul de stat și în 
organizațiile democratice să funcţioneze în posturi importante foști membri ai Corpului 
Răzleţi, care întrețin acolo unde sunt o atmosferă ostilă regimului, fac greutăţi în 
producție, sabotează, menţinând în același timp cât mai conspirativ, legătura cu 
mișcarea legionară. 

Pentru urmărirea acestui „corp“ este necesar să fie identificaţi din arhive și evidențe, 
foştii membri şi stabilit pe cale informativă ce fac în prezent şi legăturile pe care le 
au, urmăriți după familiile, rudele și prietenii lor. 

Se va stabili ce legături au cu închisorile, cu familiile celor arestaţi, precum şi cu 
vechii membri ai mișcării legionare. 


„Corpul Muncitoresc Legionar“ 


În anul 1933, C. Z. Codreanu, dându-și seama de forţa pe care o reprezintă în stat 
clasa muncitoare, dă directiva ca atenția legionarilor să fie îndreptată asupra 
muncitorimii, căutându-se atragerea elementului muncitoresc în mişcarea legionară. 
Se reuşeşte astfel — în acel timp — ca unele elemente rătăcite ale clasei muncitoare 
să adere la politica legionară și să se alăture manifestaţiilor studențești de atunci. 

În anul 1934, apare prima unitate muncitorească organizată, sub comanda lui Aurel 
Serafim, comandant legionar. 

În 1935, la C.F.R., Arsenal, Malaxa, S. T. B., Pirotechnia Armatei, Distribuţia Gaz 
şi Electricitate, Telefoane, Poște şi alte fabrici din Capitală, se organizează primele 
cuiburi legionare muncitoreşti, iar la 25 octombrie 1936, acestea se organizează în 
„Corpul Muncitoresc Legionar“, sub conducerea ing. Gh. Clime, comandant al „Bunei 
Vestiri“. 

C.M.L. era organizat nu numai în Capitală, ci şi în ţară, având garnizoane la Arad, 
Brașov, Galaţi, Brăila, Constanţa și Giurgiu. 

În 1937 C.M.L. ia mare amploare, reușind a avea circa 60 garnizoane, subdivizate 
în 1.130 unităţi. 

În 1940 forma de organizare legală a C.M.L.-ului de sub conducerea lui Dimitrie 
Grozea era următoarea: 

. Comandamentul C.M.L. divizat în 4 subgarnizoane care erau subdivizate 
în sectoare (care corespundeau sectoarelor administrative), secții pe întreprinderi, 
subsecţii şi cuiburi. 

După rebeliunea din ianuarie 1941, C.M.L.-ul se reorganizează sub conducerea 
lui Tibi Teodorescu, păstrând aceeași formă de organizare ca mai sus. 

De atunci şi până în prezent, s-a putut constata că activitatea membrilor legionari 
care făceau parte din acest corp consta în: şedinţe de cuib, sub diferite forme ca: vizite, 
plimbări pe stradă, ori întâlniri întâmplătoare, întâlniri la anumite biserici în zilele 
de sărbătoare, cotizaţii, colaborarea la ajutorul legionar prin donaţii de bani, alimente 
şi îmbrăcăminte cu care se vine în ajutorul deținuților din închisori şi a familiilor lor, 
precum și menţinerea legăturilor cu familiile celor arestaţi. 


„Corpul Studenţesc Legionar“ 


Creat din F.D.C., C.S.L.-ul este organizația legionară care înglobează elementele 
tinere din universităţi și facultăți. 

De la înființare şi până în prezent, activitatea C.S.L.-ului s-a desfășurat paralel 
cu cea a F.D.C. -ului, având aceleași forme de organizare și aproape aceleași misiuni 
(regionale, grupuri judeţene, centre pe facultăţi, unități pe an și cuiburi). 

Datorită faptului că legionarii studenţi sunt absolvenți ai şcolii F.D.C. -iste, unde 
au reușit să-și însușească ideologia legionară, au fost însărcinați totdeauna cu 
conducerea unităţilor F.D.C. 

Pentru acest motiv urmărirea problemei C.S.L. trebuie făcută pe aceeaşi linie cu 
urmărirea problemei F.D.C. 

În prezent acțiunea informativă dusă de organele noastre în universități şi 
facultăți este slabă, nereușindu-se să se cunoască, care este astăzi activitatea C.S.L. 
-ului. 

Sarcina noastră este de a porni la crearea unei puternice rețele informative în 
rândurile studenţilor. 

Alegerea informatorilor va trebui să fie făcută din rândurile celor care nu au fost 
arestați până în prezent, deoarece s-a observat că elementele care au fost arestate şi 
puse apoi în libertate, sunt autoizolate de legionari și sunt rupți din rândurile celor 
care activează. 

Din acțiunea informativă prezentă, s-a putut constata prezența elementului 
legionar în cadrul organizaţiilor P.N.Ț.-iste, unde încearcă să imprime linia legionară. 

De asemenea, parte dintre elementele legionare studențești, care au rămas în sfera 
operaţiilor din 14/15 mai 1948 şi a celor următoare dețin în prezent munci de 
răspundere în cadrul U. N. S. R. -ului, Frontul Plugarilor și chiar P.M.R. 


Arhiva Serviciului Român de Informaţii, fond documentar, dosar nr. 7494, f. |—23. 

94. 


1950 aprilie 3. Ordinul nr. 100 al ministrului adjunct la Ministerul Afacerilor 
Interne, Pintilie Gheorghe, referitor la lupta împotriva „dușmanului 


ze 


de clasă“ (trimiterea în colonii de muncă). 


Direcţiunea Generală a Securităţii Poporului 
Cabinet 

Nr. 100-Cab. 

3 aprilie 1950 


Republica noastră populară înaintează cu paşi tot mai mari pe drumul construirii 
socialismului. Aceasta este posibil datorită ajutorului neprețuit pe care îl primim din 
partea U.R.S.S. în toate domeniile. 

Partidul și guvernul iau zi de zi hotărâri și măsuri pentru consolidarea şi 
dezvoltarea regimului nostru de democraţie populară, pentru îndeplinirea sarcinilor 
mari ce stau în faţa poporului nostru, care construiește socialismul. 

Întreg poporul în frunte cu proletariatul condus de Partidul Muncitoresc Român, 
în alianță strânsă cu țărănimea muncitoare, muncește și luptă, cu multă hotărâre și 
abnegație, pentru progres și viaţă mai bună. 

Prietenia strânsă cu marea ţară a URSS şi cu ţările de democraţie populară 
înseamnă o contribuţie însemnată la păstrarea păcii, înseamnă lovituri puternice date 
imperialiştilor aţâţători la război. 

Dușmanul de clasă din ţara noastră, fabricanţii şi moşierii expropriaţi, bancherii 
şi marii negustori, elementele deblocate şi epurate din aparatul de stat și chiaburii, 
slugi ale imperialismului, caută prin fel de fel de mijloace ca: zvonuri alarmiste, injurii, 
manifestări rasiale și şovine, instigări, misticism religios, mergând până la acte de 
teroare, sabotaj, diversiune, să creeze agitaţie, să alarmeze populaţia, să îndemne la 
nesupunere, să împiedice construirea socialismului. 

Pentru a asigura desfășurarea muncii poporului nostru, pentru a împiedica 
dușmanul de clasă să-și ducă activitatea de subminare a construirii socialismului, în 
urma Hotărârii Consiliului de Miniștri din 13 ianuarie 1950, Prezidiul Marii Adunări 
Naţionale a R.P.R. a emis Decretul nr. 6 din 14 ianuarie 1950, pentru înființarea 
unităților de muncă. 

Acest decret la art. 1 prevede că: 

„pentru reeducarea elementelor dușmănoase Republicii Populare Române și în 
vederea pregătirii şi încadrării lor pentru viața socială în condiţiunile democraţiei 
populare şi construirii socialismului, se înființează unităţile de muncă“. 

iar art. 2 arată că pot fi trimiși în unităţile de muncă: 

„a. acei care prin faptele sau manifestările lor, direct sau indirect, primejduiesc 
sau încearcă să primejduiască regimul de democraţie populară, îngreunează sau 
încearcă să îngreuneze construirea socialismului în Republica Populară Română, 
precum și acei care, în acelaşi mod, defăimează puterea de stat sau organele sale, 
dacă aceste fapte nu constituiesc sau nu pot constitui prin analogie, infracțiuni. 

b. condamnaţii pentru infracțiuni împotriva securității Republicii Populare 
Române care la expirarea executării pedepsei nu se dovedesc a fi reeducaţi“. 

Durata reeducării în unităţile de muncă va fi de 6 luni până la 2 ani, putând fi 
redusă sau prelungită, în raport cu rezultatele reeducării. 

Pentru aceasta — în cadrul Ministerului Afacerilor Interne — se înființează Direcţia 
Unităţilor de Muncă. 

Direcţiei Generale a Securităţii Poporului îi revine sarcina de a depista și trimite 
în aceste unităţi, pe toţi acei ce se încadrează în prevederile decretului amintit. 

În acest scop, dăm mai jos lămuririle și instrucţiunile necesare pentru Direcţiunile 
noastre regionale, care vor trebui să se conformeze întocmai, pentru ducerea la 
îndeplinire a acestor sarcini, în cele mai bune condițiuni: 

În dezvoltarea art. 1 din decret precizăm care vor fi categoriile de cetăţeni ce vor 
intra în obiectivele Securităţii cu propuneri de a fi trimiși unităţilor de muncă. 

1. Toţi cei ce lansează sau răspândesc zvonuri alarmiste, tendenţioase, dușmănoase; 
ascultă și difuzează propaganda deșănțată a posturilor de radio imperialiste. 

2. Toţi cei ce aduc injurii Partidului Muncitoresc Român, conducătorilor săi, 
Guvernului, Uniunii Sovietice și conducătorilor săi şi țărilor de democraţie populară. 

3. Toţi acei cetăţeni români care întrețin legături de prietenie cu legaţiile 
imperialiste, care au frecventat sau frecventează bibliotecile, concertele și în general 
manifestările propagandistice ale legaţiilor imperialiste, precum și toți cei ce sunt în 
relaţii cu familiile funcționarilor ambasadelor imperialiste. 

4. Toţi cei ce aţâţă la manifestări rasiale și şovine. 

5. Instigatorii la nesupunere sau neexecutare — cei ce duc acţiuni dușmănoase, atât 
la sat cât şi la oraș — în contra măsurilor guvernului, în special cu privire la: 

— colectivizări, colectări, planuri de cultură, comasări etc. sau 

— elementele cu un trecut reacționar cunoscut sau foşti exploatatori, care ocupă 
încă în producţie posturi de răspundere şi care dovedesc continuu, prin atitudinea lor, 
delăsare gravă — nejustificată prin incapacitatea lor profesională — atitudine care atrage 
după sine defecţiuni vizibile sau frânarea producției. 

6. Toţi acei care sub masca religioasă, fac prozelitism (diferite religii și secte). Adică 
speculează sentimentele religioase ale cetăţenilor, pentru a-i determina la acţiuni ostile, 
dușmănoase regimului (minuni, prelegeri cu dedesubturi dușmănoase, şovine etc.) 

7. Acei ce, prin corespondență internă sau internațională, iau atitudine dușmănoasă, 
transmit ştiri tendenţioase, alarmiste, dușmănoase, reacționare, instigă. 

— În acţiunea de depistare a categoriilor de infractori enumerate la pct. 1-7, se 
va acorda o atenţie deosebită: 

— Elementelor capitaliste de la ţară (foştii moșieri, chiaburii, cârciumarii etc.), 
militarilor deblocați, foştilor funcționari epurați, capitaliștilor expropriaţi, foştilor 
membri ai partidelor reacționare dizolvate. 

— În ceea ce priveşte clerul, se va avea în vedere că atunci când autorii 
infracțiunilor enumerate sunt preoți ortodocși, să se dea o atenție specială întocmirii 
dosarelor cu probe suficiente şi să se umble cu tact și prudență. 

Directorii regionali vor trebui să aibă grijă şi să instruiască temeinic organele în 
subordine, ca această acțiune să nu ducă la superficialitate în munca noastră, la 
neadâncirea problemelor de securitate. 

Trebuie să fie clar că, în general în unităţile de muncă trimitem pe cei ce nu se 
pot încadra în texte de legi sau acei care încadrându-se în categoriile enumerate mai 
sus, se apreciază în acest sens. 

Directorii regionali trebuie să fie atenți pentru o orientare justă la fiecare caz în parte. 

Există deci pericolul ca tovarășii să ducă în mod comod și superficial unele acţiuni 
informative (să nu le adâncească pe linie informativă), unele anchete şi cazuri care 
intră în obiectivele Securităţii, încadrându-le şi trimițând în unităţi de muncă, atunci 
când de fapt aceste cazuri ar avea un caracter mult mai grav (trimiterea în unități de 
muncă necesitând mai puţine forme). 

Se atrage de asemenea atenţia asupra posibilităților de abuzuri, în sensul: 

. de a propune trimiterea în unități de muncă nejustificat, apreciat cu 
ușurință pe bază de informaţii nereale, rău intenţionate sau chiar interesate. 

Trebuie urmărit cu multă grijă ca să găsim pe autorii reali ai infracțiunilor 
enumerate mai sus; să nu ne limităm numai la victimele lor (în special să fiți atenți 
acolo unde infractorul este muncitor sau țăran sărac). 

Menţionăm în mod special că legionarii şi cei ce au făcut parte din 
organizaţiile subversive, nu se încadrează în măsurile prevăzute în prezenta 
circulară. 

În mod practic se va proceda în felul următor: 

. Direcțiunile Regionale vor face propuneri Direcţiunei Generale a Securităţii 
Poporului, pentru arestarea și trimiterea în unităţi de muncă a celor ce se încadrează 
în prevederile prezentei circulări. 

Nici o arestare nu se va face fără aprobarea prealabilă a Direcţiunii Generale, în 
afară de cazuri excepţionale şi de flagrant delict. 

. Propunerile vor fi trimise Direcţiunii Generale cu menţiunea D. 1-U. M,, 
în felul următor: 

Indivizilor pentru care se propune trimiterea în unități de muncă, li se vor face 
dosare individuale, cu tot materialul informativ în dublu exemplar. 

Se va întocmi de asemenea o fişă specială individuală, în trei exemplare, (fişele 
vor fi trimise de către D.G.S.P.). 

Un exemplar din dosarul individual, împreună cu o fişă, vor fi trimise la D.G.S.P. 
(fişa va fi complectată conform instrucțiunilor scrise pe ea). 

Al doilea exemplar al dosarului rămâne la Direcțiunea Regională iar celelalte două 
fişe vor însoţi pe arestat până la centrul de triere al unităților de muncă, unde urmează 
a fi predate. 

Odată cu trimiterea dosarului şi a fişei la D.G.S.P. se vor trimite şi propunerile 
pentru timpul de deţinere a individului în unitatea de muncă (între 6 luni şi 2 ani, 
după gravitatea infracțiunii). 

Direcţiunile Regionale vor trece la arestare numai după ce a fost primită apro- 
barea D.G.S.P., împreună cu indicaţiunile necesare (când să se facă arestarea și unde 
să fie trimis arestatul). 

Până atunci, cei propuşi vor fi ţinuţi în supraveghere pe linie informativă. 

Direcţiunile regionale vor porni imediat la îndeplinirea sarcinilor trasate prin 
prezenta circulară (intensificarea acțiunii informative, evidențe, întocmirea dosarelor, 
facerea şi trimiterea propunerilor). 

Prezenta circulară va fi prelucrată numai cu șefii secţiilor din Direcţiunea 
Regională, șefii serviciilor judeţene şi şefii birourilor de securitate. 

Ceilalți tovarăși vor primi sarcini și lămuriri în măsura în care va fi necesar. 

Directorii regionali răspund pentru păstrarea conspirativităţii în întreaga acţiune 
şi de îndeplinirea întocmai a dispoziţiunilor date prin prezenta circulară. 


Ministru adjunct 
Pintilie Gheorghe 


A.C.N.S.A.S., fond documentar, dosar nr. 55, vol. 53, f. 1-5. 

1952 iunie 26 Extras din ziarul „Patria“, nr. 7 din septembrie 1951 referitor la 
constituirea organizaţiei „Liga Românilor Liberi“. 


Liga Românilor Liberi 
(extras din „Patria“, foaie românească independentă, nr. 7 din septembrie 1951) 


Pe data de 1 septembrie 1951 a fost constituită „Liga Românilor Liberi“ sub 
preşedinţia domnului general Rădescu. Pe aceeaşi dată, D-sa a trimis tuturor 
„Asociaţiilor de Români Liberi“, înfiinţate în diferite țări unde trăiesc compatrioți 
de-ai noștri în refugiu, proiectul de statut al Ligii, pentru studiere și facerea de 
propuneri în scopul perfecționării acestuia. Pe baza propunerilor ce se vor primi la 

sediul provizoriu al Ligii, New York, ca bază românească și democratică a organizării 
luptei noastre de eliberare a țării. 

Totodată, „Asociaţiunile de Români Liberi“ au fost invitate să desemneze câte patru 
membri din sânul lor pentru a face parte din Consiliul Ligii, împreună cu personalitățile 
mai de seamă ale emigrației noastre. Acest consiliu, astfel constituit, va însemna o 
reprezentare largă a tuturor stratelor sociale ale emigrației noastre, un adevărat Sfat 
Naţional, aşa cum și noi l-am gândit mai demult și care va fi organul firesc și 
democratic care să aibă îndreptăţirea, nu numai față de noi, dar şi [față] de toate forurile 
internaţionale, a asumării conducerii și reprezentării intereselor naţionale românești. 
Consiliul Ligii va alege apoi din sânul lui un Comitet Executiv, însărcinat cu lucrul 
permanent necesitat de conducerea și reprezentarea treburilor românești. 

În urma acestui eveniment capabil pentru lămurirea situaţiei emigrației noastre, 
menit să restabilească ordinea naturală şi democratică în ceea ce priveşte organizarea 
şi conducerea acțiunii noastre în refugiu, precum şi pregătirea şi execuția unui plan 
apropiat de luptă în vederea eliberării, „Asociaţia Românilor Liberi din Germania“ 
s-a întrunit, la data de 9 septembrie, în Adunarea Generală, pentru a lua atitudinea 
necesitată de împrejurări. 

Iniţiativa domnului general Rădescu, exponentul cel mai calificat, nu numai din 
punct de vedere formal, în calitatea D-sale de singurul fost Prim-ministru constituțional 
al ţării aflat în refugiu, dar și din punct de vedere moral, fiind singura persoană oficială 
care cu riscul vieţii a luat atitudinea demnă cuvenită împotriva asupritorului țării 
noastre — de a chema pe toţi românii liberi, fără deosebire de origine etnică, religie, 
credințe politice, la lupta unitară de eliberare, în cadrele acestei organizațiuni 
naționale și democratice, „Liga Românilor Liberi“, a fost salutată cu bucurie. 

După citirea proiectului de statute ale Ligii, Adunarea a hotărât în unanimitate 
[aderarea] „Asociaţiei Românilor Liberi din Germania“ la „Liga Românilor Liberi“, 
de sub președinția d-lui general Rădescu. 


A.C.N.S.A-S., fond S.I.E., dosar nr. 14, f. 45-46. 

1953 ianuarie 23. Sinteză asupra presei emigrației românești. 


23 ianuarie 1953 
Presa emigrației româneşti 


Din referatele prezentate anterior, adică din referatul asupra emigrației românești, 
precum și din referatele asupra mişcării legionare, s-a putut vedea ce reprezintă 


290 


emigrația românească ca unealtă a imperialiștilor în scopurile pe care ei le urmăresc, 
precum şi mijloacele întrebuințate în vederea restaurării vechii orânduiri în care fugarii 
cred că își vor reface averile pierdute şi își vor recuceri puterea. 

În referatul de față, ne vom ocupa cu presa emigrației româneşti din străinătate, 
principal mijloc de propagandă al acestei emigraţii și aportul adus lagărului capitalist 
în menţinerea psihozei de război, presă ce este susținută din fonduri alocate special 
de către capitaliști în această direcţie. 

Fiecare dintre grupările politice existente, își au propriile lor organe oficioase, care 
dacă aparent duc discuţii contradictorii în ceea ce priveşte fondurile bănești, culoarea 
grupării etc. în fond ei urmăresc printr-o politică de atragere a emigrației de partea 
lor, o întărire proprie, de a menţine isteria războinică în rândurile emigrației şi în același 
timp de a se evidenția prin slugărnicia lor în faţa stăpânilor americani. 

Această activitate propagandistică, este călăuzită şi dirijată de către imperialiști, 
în raport cu evenimentele internaţionale, adică cu intensificarea propagandei 
războinice, a războiului rece. 

Din referatele anterioare, am putut constata că emigrația românească se împarte 
în trei mari grupări politice şi anume: 


. Comitetul Naţional Român 
. Liga G-ral Rădescu și 
. Mişcarea Legionară. 


Deci şi această presă se va împărți după aceleași criterii la care se mai adaugă şi 
așa-zisa presă „independentă“. 

După cum s-a accentuat și în lucrările precedente, burghezia care nu se lasă învinsă, 
ci caută să-și recâștige poziţiile pierdute, încearcă să mențină psihoza războinică, prin 
acțiuni de defăimare duse împotriva Uniunii Sovietice şi a ţărilor de democraţie 
populară, prin instigarea emigrației la acţiuni împotriva statului nostru, prin crearea 
unei rezistenţe interne, acțiuni ce urmăresc subminarea regimului nostru de democrație 
populară şi încearcă restaurarea puterii capitaliste. 


Presa Comitetului Naţional Român 

Din referatul în care s-a analizat emigrația românească, am văzut că Comitetul 
Naţional Român a fost creat printr-un acord semnat în mai 1949 în străinătate, de 
către Rădescu, Niculescu-Buzești şi Fărcășanu Mihail, în numele fostelor partide 
burgheze şi a recunoașterii grupului lui Rădescu, ca grup politic. 

Această încercare de unire a trădătorilor fugari, s-a întreprins cu sprijinul 
burgheziei internaționale, cu scopul de a intensifica atacul împotriva regimului nostru 
de democraţie populară, care prin cuceririle sale revoluţionare, a zdrobit în mare parte 
în interior împotrivirea dușmanului de clasă. 

În luna octombrie 1950, rupându-se gruparea lui Rădescu de Comitetul Naţional 
Român, acesta din urmă rămâne sub conducerea lui Constantin Vişoianu. 

Un mijloc ce-l deţine Comitetul Naţional Român, pentru a aduce calomnii la adresa 
R.P.R. şi a Lagărului Păcii, prin răspândirea de minciuni şi minimalizarea realizărilor 
din ţara noastră, este PRESA. 

Organul oficios de presă al Comitetului Naţional Român este „Monitorul“, cu 
sediul la Washington. 

În afară de aceasta, interesele Comitetului Naţional Român mai sunt deservite şi 
de următoarele publicații: 


. „La Nation Roumaine“ cu sediul la Paris 

. „B.I.R.E. “ (Buletin de informaţii pentru românii din exil), cu sediul al Paris. 
. „România Viitoare“, cu sediul la Paris 

. „Buletinul Științific Român“, organ al Fundaţiei Carol I cu sediul la Paris. 


În cele ce urmează, ne vom ocupa de fiecare organ de presă în parte, în limita 
materialului existent în problemă, în care vom analiza linia lor politică, de cine este 
susţinut, care sunt discuţiile contradictorii, cu cine etc. 


„Monitorul“ 

Este organul Comitetului Naţional Român şi apare la Washington, sub conducerea 
lui Constantin Vişoianu. 

Cei care semnează principalele articole din acest ziar sunt: Constantin Vişoianu, 
preşedintele Comitetului Naţional Român și lulius Kleper, preşedintele organizațiilor 
unite a românilor din America. 

În întreg cuprinsul său „Monitorul“ este expresia discursurilor şi protestelor făcute 
de Vişoianu la O.N.U. şi în alte părți, conferințe şi articole care au scopul de arăta 
stăpânilor lor, că ei sunt cei mai „reprezentativi“ oameni ai emigrației şi ca atare ei 
merită încrederea de a li se acorda „guvernarea viitoarei Românii libere și 
independente“, cum afirmă ei în chip demagogic. 

În realitate, disensiunile dintre diferitele grupări politice emigrante, se duc pe 
această temă: câștigarea încrederii stăpânului. Diferă doar mijloacele întrebuințate 
pentru câştigarea acestei încrederi. 

Fugarii grupaţi în jurul Comitetului Naţional Român și în special a vârfurilor 
acestuia, au o atitudine slugarnică și docilă față de imperialiști, în timp ce legionarii 
vor să câștige încrederea stăpânilor, printr-o atitudine mai provocatoare. 


„La Nation Roumaine“ 

Este un organ de presă a Comitetului Naţional Român, ce se intitulează Organ al 
Consiliului partidelor, organ politic constituit în 1948, pe baza înțelegerii între P.N.Ţ., 
P.N.L. şi PS.D.. 

„La Nation Roumaine“ are sediul la Paris, fiind condus de Romulus Boilă. A apărut 
pentru prima dată în luna august 1948, în urma propunerilor lui Vișoianu, Cretzianu 
şi Niculescu-Buzești. Ca membrii din partea Consiliului Partidelor, au fost aleși 

Augustin Popa, reprezentând P.N.Ț., Fărcășanu Mihail reprezentând P.N.L. și 
Stoicoiu Virgil, reprezentând P.S.D.I. 

Ulterior, Augustin Popa, preda delegația sa lui Veniamin Virgil iar Fărcăşanu 
Mihail, o predă lui Naum Neagoe. 

Colaboratorii permanenţi ai acestui ziar sunt: Ciurea Mihai, pentru probleme 
politice, Burileanu [Aristide] şi Bazil Munteanu, pentru problemele politico- 
culturale, Ghiţă Ionescu de la Londra, pentru problemele economice, Dragu Ion pentru 
problemele de presă, Brăiloiu [Constantin] articole despre muzică și folclor, Raţiu 
Bazil, articole cu caracter militar și Veniamin Virgil articole neiscălite, privind note 
şi comentarii politice. 

„La Nation Roumaine“ este finanţat din fondul de 6 milioane franci elveţieni, furați 
statului nostru de către Alex. Cretzianu, ceea ce îi dă posibilitatea să apară cu regu- 
laritate la două săptămâni şi în bune condițiuni tehnice. Tirajul ziarului este de 5.000 
de exemplare şi este răspândit nu numai în Franţa, dar şi în alte țări unde Comitetul 
Naţional Român își are reprezentanţii săi (Anglia, Germania, Italia, Suedia etc). 

Cu toate că este denumit „La Nation Roumaine“ (Națiunea Română) şi deci ziar 
al emigranților politici români în exil, el apare în limba franceză ca semn al 
cosmopolitismului redactorilor şi a servilismului conducerii acestui ziar față de 
autorităţile franceze. Aceasta face ca ziarul să nu fie citit de emigranţi, decât într-o 
mică proporţie din totalul pretinşilor cititori. 

Corespondenţii lui „La Nation Roumaine“ sunt: Serdici George, cu sediul la 
Stockholm, care în anul 1951, a redactat şi el un „[La] Nation Roumaine“ în limba 
suedeză, cu un tiraj de 800 exemplare; Cârciog Mihai și Olteanu în Italia, Mânzatu 
Nelu în Argentina, preotul Todiriciu în Statele Unite, Mateescu Nicolae în Canada, 
Răuţă în Spania, preotul Bârlea în Germania şi un corespondent pentru Israel. 

Scopul urmărit de acest ziar, este acela de a face propagandă anticomunistă printre 
străini, de a aduce calomnii Lagărului Păcii și în același timp de a preaslăvi în paginile 
lui, modul de viaţă american pe care ar dori să-l impună şi ţării noastre. 

Semnalăm faptul că redacția acestui ziar ce se găsește în rue de Liibek, pe lângă 
propagarea ideilor mai sus-menţionate, ea mai este un centru organizator a emigrației 
dependente de Comitetul Naţional Român din Franţa. Aici sunt centralizate şi apoi 
difuzate, toate informațiile culese privind Lagărul Păcii, cât şi din sânul emigrației. 

Demn de remarcat este faptul că „[La] Nation Roumaine“ publică în paginile sale 
ştiri recente privind anumite evenimente petrecute atât în ţară cât și în celelalte țări 
cu democrație populară. 

Aceasta denotă că „[La] Nation Roumaine“ dispune de o reţea întinsă de infor- 
matori în rândul emigranților din ţările de democrație populară. 

Adesea vom vedea în numerele ziarului, răstălmăcite articole, care au fost publicate 
anterior în ziarul „Scânteia“. De asemenea în paginile ziarului „|La] Nation 
Roumaine“ sunt publicate o serie de informaţii cu caracter secret privind țara noastră 
şi care în general nu sunt cunoscute de opinia publică din țară (organizarea Forţelor 
Armate a R.P.R.-ului, articol scris de Raţiu Bazil). 

Remarcăm faptul că dacă până mai recent ziarul „|[La] Nation Roumaine“ era o 
fițuică de informare a emigrației cu evenimentele petrecute în sânul ei sau al statelor 
capitaliste, în prezent acest ziar începe să se ocupe îndeaproape de realizările şi 
cuceririle poporului nostru. Această schimbare de tactică, are ca scop înarmarea 
emigrației cu cunoașterea realizărilor din ţara noastră, realizări ce constituie 
principala lor bază de atac. 

Cauzele ce determină ca „[La] Nation Roumaine“ să fie bine informat asupra 
evenimentelor petrecute în țările de democraţie populară, se datoresc surselor 
bogate ce le deţin privind culegerea de informaţii. Astfel principalele surse de 
informare, sunt următoarele: 


. scrisorile primite din ţară de unii emigranți politici prin intermediul 
Legaţiilor belgiene și elveţiene; 

. prin comentarii de pe urma emisiunilor de radio a postului BBC; 

. prin note şi comentarii pe marginea articolelor apărute în presa americană 
şi franceză; 

. prin diferite persoane ce primesc scrisori din țară cu caracter reacționar sau 
chiar informativ, şi care la rândul lor sunt aduse lui Romulus Boilă, contra cost; 

. prin comandorul Opran, informaţii ce mai întâi sunt verificate de către Biroul 
II, dacă se pot sau nu publica; 

. prin Veniamin Virgil care la rândul său primea informaţii de la fugarii români 
sau curierii clandestini trimiși în ţară; 

. prin note și comentarii pe baza articolelor apărute în „Scânteia“, precum 
şi prin interceptarea posturilor de radio-emisie a ţărilor de democrație populară; 

. prin legăturile ce le are conducerea ziarului cu vârfurile fugarilor din celelalte 
țări de democraţie populară; 

. prin evreii care au plecat din R.P.R. şi care în parte s-au retras în Franţa, 


datorită mizeriei din Israel. 
Ziarul, prin natura ştirilor ce le publică, se poate spune că este împărțit în patru 
părți şi anume: 


. comentarii politice (pag. 1) 

. viaţa intelectuală, artistică şi economică (pag. Il) 

. revista presei şi cronica militară (pag. III) 

. scurte ştiri din România și din ţările vecine (pag. IV) 


„Romania Viitoare“ 
Este organul Tineretului Naţional-Ţărănesc în exil, dar directivele sunt primite 
tot din partea Consiliului Partidelor. Sediul acestei gazete este la Paris. 
Apare sub forma unei reviste trimestriale, editată de către Societatea Română de 
editare. Primul număr al acestei reviste a apărut la 1 decembrie 1950. 
Printre cei cunoscuţi de noi că ar semna articolele apărute în această revistă sunt: 
Nicolae Beldiceanu, articole cu caracter politic, Theodor Cazaban, articole cu 

caracter cultural şi Micu Virgil care polemizează și comentează articolele publicate 
în alte ziare ale emigrației românești. 
Ca şi „[La] Nation Roumaine“ ziarul este susţinut din același fond furat de Cretzianu, 
permițându-i astfel să apară de asemenea în condițiuni tehnice destul de bune. 
Folosind aceleaşi surse de informare ca şi „[La] Nation Roumaine“ ştirile 
publicate în „România Viitoare“ sunt de actualitate. 


„B.I.R.E.“ 

Una dintre revistele care se socotește drept cea mai veche publicaţie românească 
în exil, este „B.I.R.E.“ (Buletinul de Informaţii al Românilor din Exil) cu sediul la 
Paris și al cărui director este Rene Theo. 

Datorită faptului că această revistă este condusă de un grup de afaceriști, ea este 
răspândită mai mult printre aceştia. 

Datorită relaţiilor existente între conducerea acestei publicaţii şi evreii ce au plecat 
din R.P.R., precum și din celelalte țări de democraţie populară în Israel, putea fi 
considerată drept o revistă bine informată și la timp, asupra stărilor de fapte din aceste 
țări. Acest lucru se poate verifica prin următorul fapt: 

Odată cu sistarea plecărilor din ţara noastră a evreilor spre Israel, „B.I.R.E“.-ul 
a devenit mai slab informat asupra ultimelor evenimente petrecute în ţara noastră. 

De asemeni ea este bine informată asupra evenimentelor petrecute în rândurile 
emigranților din exil. 

Prin linia sa politică, deservește interesele Comitetului Național Român, susținând 
în același timp pe Mihai. 

Linia adoptată de „B.I.R.E.“ este ploconirea în faţa acelora care se afirmă mai 
puternic. Astfel mişcarea legionară simistă, nu mai este atacată în aceeași măsură ca 
în trecut, în timp ce gruparea lui Papanace, socotită mai slabă decât mișcarea simistă, 
se află în polemică cu „B.L.R.E.“ 

De altfel, „B.I.R.E.“ este singura publicație care se găseşte în polemică cu legionarii 
(„VATRA“). 

Cauzele pentru care „B.I.R.E.“ atacă în prezent în mai mică măsură pe legionarii 
simiști, s-ar datora fie din cauza stăpânilor lor care dirijează în ansamblu aceste grupări, 
fie datorită unei ameninţări din partea legionarilor simiști, care în ultimul timp au 
prins curaj. 


Un alt organ de presă care susţine politica Comitetului Naţional Român, prin linia 
politică ce o adoptă, este Buletinul Ştiinţific Român, organ al Fundaţiei „Carol I* 
ce apare la Paris. (Nu deţinem mai multe date în legătură cu această publicație). 

Pentru dirijarea publicaţiilor ce deservesc interesele Comitetului Naţional Român, 
din inițiativa lui Augustin Popa şi cu ajutorul fondurilor americane, în toamna anului 
1948, a luat ființă „Asociaţia ziariştilor români“ din străinătate. 

Odată cu alegerea Comitetului de conducere la 26 noiembrie 1951, Augustin Popa 
a fost înlocuit din funcţia de preşedinte, cu ziaristul lon Dragu. 


Presa „Ligii“ G-ral Rădescu 

În luna noiembrie 1950, G-ral Rădescu rupându-se de Comitetul Naţional Român, 
înființează la Washington „Asociaţia Românilor Liberi din Statele Unite şi Canada“. 

După înfiinţarea acesteia, au mai apărut filiale ale Asociaţiei lui Rădescu, în Franța, 
Anglia, Germania, Argentina, chiar şi în Australia. 

În urma unei politici de propagandă intens desfăşurată în rândurile emigrației, 
având în același timp și sprijinul tacit a unor elemente legionare, Rădescu a reușit 
ca în toamna anului 1951, să se transforme din „Asociaţia Românilor Liberi din SUA 
şi Canada“ în „Liga Românilor Liberi“, ligă ce își are un statut propriu şi este 
finanțată de către americani. Prin linia politică ce o adoptă, atacă pe Mihai și camarila 
sa, precum şi Comitetul Naţional Român, în frunte cu Constantin Vişoianu. 

Politica dusă de Rădescu și gruparea sa este sprijinită prin presă și anume prin 
ziarele „Românul“, „Patria“ şi „Făclia“. 


„Românul“ 

Este organul oficios al „Ligii“ lui Rădescu. A apărut pentru prima dată la 1 martie 
1951 la New York. Apare lunar. Linia adoptată de acest ziar este aceea de a uni pe 
toți românii din exil în vederea unei strânse colaborări pentru „eliberarea patriei“, 
făcând totodată încercări de denigrare a regimului nostru de democraţie populară şi 
a întregului Lagăr al Păcii, iar pe de altă parte, atacă Comitetul Naţional Român pe 
criteriul că el nu poate fi pus în funcţiune din cauza politicianismului naţional- 
țărăniștilor. Dintre acei care semnează articole apărute în acest ziar sunt: Mânzatu 
Nelu, Vintilă Horia, Grigore Gafencu, Carol Davilla, Mircea Eliade, Vasiliu-Cluj 
[Emil] și alţii. 

Îndeplinind cu slugărnicie sarcinile ce îi sunt trasate de către stăpânii americani, 
„Românul“ publică în paginile sale articole de susținere a propagandei de război, de 
susținere a mișelescului război pe care americanii îl duc astăzi în Coreea. De asemenea, 
„Românul“ îndeamnă pe emigranţi de a se înrola în armata americană pentru a lupta 
pe frontul din Coreea. 


„Patria“ 

Lupta împotriva Comitetului Naţional Român, este dusă deschis prin ziarul „Patria“ 
numit şi „Foaia românilor din Germania“ fițuică ce apare lunar la Miinchen, organ 
al Asociaţiei Românilor Liberi din Germania, de sub conducerea g-ral lon Gheorghe. 
Prim-redactor al acestui ziar este Dumitrescu Vasile. 

Cei care colaborează la acest ziar, sunt următorii: Dumitrescu Vasile, articole la 
adresa Comitetului Naţional Român, Amzăr, articole cu caracter cultural, lon 
Gheorghe și Vasiliu-Cluj articole cu caracter politic. 

„Patria“ este cel mai activ ziar al „Ligii“ precum și a emigranților din Germania, 
atacând vehement Comitetul Naţional Român și în același timp caută să infiltreze 
emigrației românești în exil ideile legionare prin colaboratorii săi. De asemenea, prin 
linia ce o adoptă sprijină activitatea legionară. 

„Patria“ militează pentru creșterea influenţei „Ligii“ lui Rădescu în rândul 
emigranților, incluzând printre aceștia și Volksdeutsche, făcând în același timp şi 
propagandă politică prin articolele semnate de Plesch Erhard şi Herwart Scheiner. 

Defăimarea Comitetului Naţional Român dar în special a vârfurilor acestuia, poate 
fi ilustrată prin desele articole editate împotriva lui Vişoianu. Astfel, în luna 
februarie a acestui an, Vişoianu Constantin s-a deplasat la Paris, Roma şi Bonn, cu 
scopul de a lua contact cu vârfurile emigrației românești din aceste țări, încercând 
chiar o acţiune de apropiere şi de regrupare a acestora în cadrul Comitetului Naţional 
Român, încercări care însă nu au dus la nici un rezultat. Comentând această vizită 
a lui Vişoianu, ale cărei rezultate le-a expus în așa-zisul raport către țară, „Patria“ 
ironizându-l, îl atacă în termeni destul de tari scoțându-l în evidenţă ca un om lipsit 
de caracter. Citez: 

„Totuşi dacă faptele acestei figuri de comedie a provocat când revoltă, când dispreţ, 
ultima ispravă „raportul către ţară“ naște un sentiment nou, am zice un fel de simpatie. 
Simpatia aceea înrudită cu creştineasca milă față de omul prost“. 

Având o singură tendință, adică aceea de a recuceri puterea și a restaura vechea 
orânduire, bineînţeles cu ajutorul americanilor, ei nu se dau înlături de la nici un fapt 
care să ilustreze „lupta lor împotriva comunismului“. Îndrăzneala și neruşinarea lor 
merge atât de departe, încât astăzi, ei nu se mai gândesc să ascundă nici faptul că 
România a luptat alături de Germania fascistă împotriva Uniunii Sovietice. 


„Făclia“ 

Un alt organ de presă care susţine „Liga“ lui Rădescu, este „Făclia“, organ al 
fugarilor români din Anglia, ziar bilunar ce apare la Londra, sub conducerea 
maiorului Iliescu. Este susținut din fondurile lui Tilea Viorel. Colaboratorii principali 
ai acestui ziar sunt: Tilea Viorel, Vasiliu-Cluj, Citta-Davilla, Rădescu Nicolae, maior 
Iliescu etc. Apare pentru prima oară în luna ianuarie 1948, în foarte proaste condiții 
tehnice. 

Cuprinde articole de politică internaţională, ştiri din ţară și ştiri din lume. Face 
propagandă pentru politica lui Rădescu şi susține că acel care luptă pentru „unirea 
românilor“ este numai „Liga“ iar ceilalți „prin incapacitatea lor notorie şi prin pasiunea 
lor oarbă, constituie o pacoste pentru desfășurarea activității rezistenţei“. 


Menţionăm că „Liga“ g-ral Rădescu este sprijinită și de către organizația „Free 
Europe“, organizație notorie de spionaj în slujba americanilor, prin revista „Cronica 
Românească“ ce apare la New York sub conducerea lui Fărcășanu și Citta Davilla. 
Este un buletin tras la gheștetner cu scopul de a pune la dispoziția emigrației o serie 

de informaţii culese prin diferite rețele de spionaj, ajutându-i prin aceasta în 
campania dușmănoasă dusă împotriva statului nostru. 


Presa Mişcării Legionare 

Cel mai numeros grup activ şi dinamic din emigrația românească, îl formează 
legionarii. 

Mai ales după anul 1948, după ce politica cercurilor imperialiste din Occident se 
îndreaptă tot mai mult spre fascism, legionarii sprijiniți activ de către americani, încep 
să ducă acţiuni de suprafață, pentru a fi consideraţi ca un partid politic. 

Urmărind de a se afirma ca o grupare politică, legionarii încearcă să pătrundă în 
conducerea organizaţiilor fugarilor români și au reușit în mare măsură să domine aceste 
organizaţii reacționare. Ei caută să aibă reprezentanți chiar în Comitetul Naţional 
Român pentru care scop, au trimis memorii lui Mihai, dar care au fost respinse. 

Pe măsură ce antagonismul dintre cele două lagăre se ascute, imperialiștii 
sprijină şi mai mult activitatea legionară. De aproape un an de zile, suntem în fața 
unei campanii abil organizate și puternic susținută prin toate mijloacele 
propagandistice, prin care legionarii au ieșit în arena luptei politice de suprafață, 
căutând să se impună ca formă politică în primul rând în fața stăpânilor lor 
americani, pentru a putea pretinde ulterior și apoi ocupa locurile spre care râvnesc 
în Comitetul Naţional Român sau alt organ de conducere politică a emigrației. 

După cum aţi putut vedea din lucrările precedente, legionarii se împart în două 
grupări şi anume: 


. grupul lui Horia Sima, grupul mare şi 
. grupul lui Papanace și Ilie Gârneaţă, grupul mic, numit și grupul „mexicanilor“. 


Cel mai bun și mai puternic mijloc pe care-l dețin legionarii în propagarea şi 
susținerea ideilor lor, îl constituie presa care apare aproape în toate centrele unde se 
găsesc legionari. 

Ceea ce caracterizează această presă, este faptul că ea a reuşit să se facă 
apreciată prin dinamismul său în fața stăpânilor ei, primind în același timp sprijinul 
moral și material din partea acestora. Datorită resurselor materiale de care dispun 
legionarii, s-a creat posibilitatea ca ei să dețină cea mai bogată presă (cca 59 de ziare 
și reviste) ce apar în bune condițiuni tehnice. 

Linia adoptată de presa legionară este următoarea: 

— Elaborând lozinci pseudo-democratice, caută să atragă de partea sa cele mai 
diverse categorii de emigranţi. Aceasta culminează cu apelurile ce le lansează privind 
lărgirea şi întărirea permanentă a „Frontului Libertăţii“, front ce a luat ființă în luna 
ianuarie a acestui an. 

Toate revistele legionare îndeamnă emigrația spre unire, prezentând în ultimul timp 
pe „Frontul Libertăţii“, ca organ ce ar putea face această unire. În general, linia presei 
legionare este aceea de a îndemna emigrația la unire, prin vechile lozinci mistice. 

O altă linie adoptată de presa legionară, este aceea de atac împotriva a tot ceea 
ce nu este legionar, exceptând bineînțeles persoanele Rădescu și Grigore Gafencu, 
prezentaţi de către ei drept figurile cele mai reprezentative ale exilului românesc. 


Astfel, parcurgând publicaţiile legionare, pentru a vedea care este linia de atac a 
presei legionare, vom putea observa că ea se împarte în două: 

I. Atac îndreptat împotriva ţării noastre şi a întregului Lagăr al Păcii, atac care 
se manifestă printr-o propagandă de defăimare și calomnii la adresa orânduirii noastre, 
reliefând mișcarea legionară ca o luptătoare consecventă împotriva comunismului și 
respectiv împotriva Uniunii Sovietice. Concomitent cu aceasta ei caută să se impună 
și imperialiștilor, ca singura forță capabilă de acţiuni tari. 

II. Atacuri îndreptate împotriva celorlalte grupări politice. 


a) Faţă de Comitetul Naţional Român şi Vişoianu 

Dacă la înființarea Comitetului Naţional Român, legionarii adoptaseră o acţiune 
docilă și de lingușire, numai cu scopul de a pătrunde în acest Comitet, pe urmă, o 
dată cu neprimirea lor în acesta, politica arborată de către ei s-a schimbat mergând 
pe linia boicotării şi aceasta din ce în ce mai tare cu cât ei se afirmau dar și primeau 
ajutor de la americani. 

Linia atacurilor directe și ascuţite care au început împotriva Comitetului Naţional 
Român, de la înfiinţarea lui, dar mai ales împotriva lui Vişoianu, este din ce în ce 
mai accentuată. 

Despre reprezentanții partidelor din Comitetul Naţional Român, se vorbește ca 
despre „sforari camuflaţi în rezistenți înverşunaţi“ sau „oameni puși special pentru 
a produce confuzii“. 

Despre organul Comitetului Naţional Român, „[La] Nation Roumaine“ se scrie 
că „bagatelizează suferințele fugarilor“. 

Pe măsură ce datorită imperialiştilor — pozițiile legionarilor se întăresc în 
mijlocul emigrației, aceştia adoptă un ton mai agresiv, căutând să demonstreze masei 
de emigranți și stăpânilor lor, superioritatea pe care o deţin. Atacul împotriva celorlalte 
grupări politice, dar în special împotriva Comitetului Naţional Român, este dur, 
consecvent și nu scapă ocazie fără a-i ataca vârfurile, legionarii numind pe 
conducătorii Comitetului Naţional Român, hoţi, delapidatori, borfaşi, trădători etc. 

Lucian Furdui în articolul său „Un pas la stânga și doi la dreapta“ articol apărut 
în luna iunie a.c. în „Însemnări“ scria: 

„Dacă nu am exista noi, ar trebui să ne inventaţi. Oriunde aţi vrea să găsiți români, 
pe acei specialiști anticomuniști. Şi de unde vreţi să recrutaţi batalioanele de 
parașutiști, companii de carne voluntară, pe cadavrele cărora să vă puteţi ce-i drept 
bate”n piept, arătând că şi România va fi contribuit la indispensabilul efort de sânge 
în viitorul război?“ 

Aceste rânduri au fost adresate grupărilor politice din emigrație, dar pentru că ele 
fac atenţi și pe stăpânii multimilionari asupra calităților legionarilor, reprezintă o 
adevărată ofertă pentru bunii plătitori, pentru cei din Wall-Street. 

Deci, ar dori să spună dl. Furdui, noi suntem selecționaţii selecționaţilor și ca atare 
nouă ni se cuvin dolarii. 

Mai mult încă, Horia Sima în interviul care l-a acordat numărului din septembrie 
al ziarului „Însemnări“, vorbind despre Vișoianu, spunea: 

„Prezenţa lui Constantin Vişoianu în fruntea acestui Comitet, este o permanentă 
sfidare“. 

Vorbind despre coexistența „Frontului Libertăţii“ și a Comitetului Naţional 
Român, declara: 

„Frontul Libertăţii este în primul rând un instrument de luptă. Problema unui 
Comitet Naţional, rămâne deschisă. Actualul comitet, nu reprezintă nici pe românii 
din ţară și nici pe cei din emigrație. Nu-l recunoaștem şi nici nu tratăm cu el“. 


b) Atitudinea faţă de „Liga Românilor Liberi“ şi Rădescu 

Încă de la înființarea sa „Liga“ a fost lăudată de către presa legionară. lată ce spunea 
presa legionară în legătură cu aceasta: 

„Pentru prima dată în exil, se realizează o forță politică ce cuprinde aproape 
unanimitatea părerilor românești și al cărui cadru va fi probabil considerabil lărgit. 
Îi urăm succes noului organism“. 

Mai târziu și aceasta începând din vara acestui an [1952—n. n. ], când legionarii 
au început să ducă o campanie de proporţii pentru susţinerea „Frontului Libertăţii“, 
au adoptat o poziţie de rezervă faţă de „Liga“ lui Rădescu. Tocmai ca urmare a întăririi 
poziţiilor legionare, ei merg și mai departe, făcând chiar unele „aprecieri“ asupra 
„Ligii“. Astfel ziarul „Libertatea“ din Madrid scria: 

„Am așteptat ca și Liga să lucreze, iat-o la rândul ei împiedicată. Mărturisim fără 
nici o perfidie, că am înregistrat cu sinceră părere de rău, simptomele de dezagregare 
ce de la o vreme se manifestă în sânul Ligii“. 

Cauzele pentru care presa legionară se opreşte la simple aprecieri asupra Ligii şi 
nu trece la atacuri vehemente, se datorește tocmai faptului că legionarii speră că într- 
un viitor apropiat, Liga va deveni un factor dependent de mișcarea legionară. Această 
presupunere ne este întărită tocmai de infiltrarea elementelor legionare în sânul „Ligii“ 
lui Rădescu. 


c) Atitudinea faţă de membrii fostei familii regale 

Cucerind zi de zi aderenţi la mișcarea legionară, apropiindu-se în același timp din 
ce în ce mai mult și interesele lor cu acelea ale imperialiștilor americani, ei își îndreaptă 
acum atacul și asupra lui Mihai, socotindu-l ca unul ce le-a trădat interesele. De asemenea 
el este considerat ca unul ce s-a vârât singur în linia atacurilor lor, făcând cauză comună 
cu Comitetul Naţional Român. lată ce scria Horia Sima în legătură cu aceasta, în interviul 
său, acordat în luna septembrie a.c. [1952 — n. n.] revistei „Însemnări“: 

„Un suveran trebuie să se mențină în rolul de arbitru al luptelor politice interne. 
EI nu se alătură nici unui partid, nici unei grupări, nici unei asociaţii de interese, ci 
se ridică deasupra tuturor. Când un suveran își manifestă în mod vădit preferinţe 
politice, atunci el coboară din rolul de arbitru și firesc că se expune atacurilor altor 
părți care se consideră prejudiciate de intervenția lui neloială şi neconformă practicei 
constituţionale“. 

Această poziție, adoptată de către presa legionară față de Mihai și camarila sa, 
face parte integrantă din tactica legionară, linia adoptată de legionari împotriva acelor 
elemente ce sprijină, într-o formă sau alta, Comitetul Naţional Român și vârfurile lui. 

Unul din exponenţii familiei regale ce este atacat puternic este Carol, fiind 
considerat drept călăul mișcării legionare. 

Ex. prinţesa Ileana este lăudată de către mișcarea legionară. Activitatea ei fiind 
dusă, după cât se pare în interes legionar. 

În primăvara a.c. [1952 — n. n. ], presa legionară scria în fraze elogioase, despre 
„extraordinarul turneu de propagandă“ pe care l-a făcut ex. prințesa Ileana în Statele 
Unite, unde a ţinut 21 de conferinţe la centre universitare mai importante, fiind 
secondată îndeaproape de amantul ei, legionarul Nelu Mânzatu. 


d) Atitudinea față de grupul fracţioniştilor Gârneaţă-Papanace 

Împotriva acestora, nu se fac nici un fel de atacuri, fapt ce nu concordă cu atitudinea 
legionară adoptată de acei pe care-i consideră că „i-a părăsit“ adică i-a trădat şi faţă 
de care ei folosesc arma atacurilor furibunde, recurgând și la metode mai drastice, 
asasinări (moartea lui Palaghiţă și a prof. Sân Giorgiu). 

Dacă aceasta a fost linia politică adoptată de către presa legionară simistă, în ceea 
ce priveşte însă a doua grupare legionară, gruparea lui Papanace, imprima presei 
următoarea linie: aparent este împotriva grupării simiste, în fond adoptă aceeași politică 
legionară, fără a lua o atitudine clară față de diversele grupări ale emigrației și certurile 
lor. 

În continuare, vom căuta să redăm în limita materialului ce-l deţinem, care sunt 
ziarele legionare simiste, precum și acele ziare care susțin gruparea așa-zisă fracționistă 
a lui Papanace. 

Astfel: 

În Austria 

La Linz, apare ziarul „Vestitorul“ ce se dă drept succesorul „Bunei Vestiri“ din 
țară, care după unele informaţii, ar fi organul oficios de presă al legionarilor simiști. 

Responsabilul ziarului este un oarecare dr. Emil lonescu — nume fictiv — iar 
corespondența pentru ziar se primeşte la adresa legionarului Sandu Marin de la 
Salzburg. 

Articolele ce apar în acest ziar, nu sunt semnate. Tocmai datorită faptului că se găseşte 
în Austria, unde există un număr important de Volksdeutsche, acest ziar duce o politică 
de atragere de partea sa a Volksdeutsche-lor, rezervându-le chiar o pagină în limba germană. 

În Germania 

La Miinchen, apare ziarul „Îndreptar“ de sub influenţa legionarilor simişti. Este 
o foaie care îmbracă mai mult un aspect religios şi apare sub conducerea preotului Florin 
Popan (omul Vaticanului). Principalii colaboratori ai acestui ziar sunt: Dr. Racoveanu 
Gheorghe, Dr. Constantin Sasu, Preotul Bârlea Octavian, Alex. Gregorian și alții. 

Deşi sub influenţă legionară „Îndreptar““ nu cuprinde articole tari la adresa celorlalte 
grupări politice românești. 

e La Miinchen ar mai apărea, după ultimele informaţii ce le deţinem, ziarul 
legionar „Cuvântul studențimii“. Nu deținem nici un număr din acest ziar. 

e La Stuttgart, sub nomenclatura de organ al Cercului Românesc de Studiu și 
Cercetări Științifice din Germania, apare revista legionară „Orizont“ de sub 
conducerea lui Constantin Ghidel, Dr. Rugină Anghel și Dr. Teodorescu Ștefan. 

Cei care colaborează la această revistă sunt: Ghidel, Rugină Anghel, Teodorescu 
Ștefan, Victor Buescu, Munteanu Bazil, Mircea Eliade, Vintilă Horia și alții. 

Revista „Orizonturi“ se ocupă cu filosofia, arta şi economia politică, ascunzând 
sub această mască activitatea sa legionară. 

Are legături cu universităţile din Vest, cu Fondul greco-catolic din Germania al 
preotului Bârlea Octavian, cu legionarii din diferite țări. 

De asemenea, după unele informaţii verosimile, ce le deținem, Grigore Manoilescu 
se va stabili în Germania unde va deschide o tipografie. Se bănuiește că scopul urmărit, 
este acela de a intensifica activitatea propagandistică a legionarilor. 


Franţa 

În anul 1948, la Paris, a apărut ziarul „Chemarea“ în prezent suspendat de către 
organele franceze. Acest ziar era sub conducerea lui Ștefănescu Govora, Alexandru 
Cristescu şi subvenționat de Pamfil Șeicaru. Majoritatea articolelor erau scrise de către 
Pamfil Șeicaru, Govora, Alexandru Cristescu și Nicolae Vrabie. 

În locul acestui ziar, la 1 iulie a.c. a apărut „Analele Politice“, ziar editat de Pamfil 
Șeicaru la Palma de Mallorca — Spania. Este considerat drept continuatorul „Chemării“. 

e De asemenea, la Paris mai apăruse revista „Luceafărul“ de sub conducerea 
lui Mircea Eliade, care în prezent şi-a încetat și ea apariția. 


Spania 

La Madrid apare „Libertatea Românească“, revistă legionară de sub conducerea 
lui Horia Stamatu şi Mihail Fotin lonescu. Revista se intitulează „revistă de gândire 
şi acțiune“. Dintre publicaţiile românești reacționare, această revistă apare în cele mai 
bune condițiuni tehnice. 

e La Madrid mai apare revista „Destin“ de sub conducerea legionarului simist 
George Uscătescu și ziarul „Libertatea“, organ al legionarilor simiști din Spania, 
de sub conducerea lui Crișu Axente. 

Un alt mijloc de propagare a ideilor legionare, este şi editura legionară de la 
Madrid, numită „Cartea Românească“, înființată din iniţiativa unui grup de 
intelectuali la 23 aprilie 1952. Aceasta publică o serie de lucrări legionare și care apoi 
sunt răspândite în masa emigrației. 


Italia 

La Roma apare sub conducerea lui Petre Vălimăreanu, ziarul „Vatra“ organ al 
legionarilor antisimiști ce se intitulează „Foaia Românească de opinie și informaţie“. 
Este un organ lunar dar care apare în proaste condițiuni tehnice. Faţă de Horia Sima 
are o atitudine dușmănoasă, considerându-l drept vinovatul principal pentru criza în 
care se află mișcarea legionară. 

La Roma mai apare ziarul „Suflet Românesc“ organ de presă ce se intitulează 
„Revistă de cultură creştină“. La conducerea acestui ziar legionar, este preotul simist 
Cosma Gheorghe. 

Tot la Roma mai apăruse și ziarul „Țara“, ziar simist de sub conducerea lui 
Alexandru Gregorian. Acest ziar apărea în f. bune condițiuni tehnice. Pe măsură ce 
grupul simist s-a micșorat, după unele informaţii ce le deţinem, acest ziar ar fi dispărut. 


Argentina 

La Buenos Aires apare revista simistă „Însemnări“ având ca director pe Radu Ghenea. 

Datorită sprijinului dat de către guvernul Peron legionarilor simiști, „Însemnări“ 
apare în bune condițiuni tehnice. Este socotit drept ziarul legionar cel mai agresiv. 
Aceasta este determinată de faptul că „Însemnări“ grupează în jurul ei pe cei mai 
buni publiciști legionari. Astfel, printre colaboratorii principali remarcăm pe: Grigore 
Manoilescu, Lucian Furdui, Toader loraș, Faust Brădescu şi alții. 

La Buenos Aires mai apare „Cuget Românesc“, revistă de ţinută legionară simistă. 

Tot la Buenos Aires mai apare „Curentul Românesc“, organ legionar lunar, al 
cărui director este Demetrio și administrator Botana. Acest ziar se intitulează ziar 
independent de luptă „în serviciul Patriei“. Susţine politica legionară simistă. De 
asemenea apare „Curierul Creştin“ numit şi „Buletinul Bisericii Româno-Uhnite din 
Argentina“. Are colaboratori pe Vintilă Horia, Scorţescu Teodor şi ex. prințesa Ileana. 

Presa legionară din Argentina a reușit prin politica sa consecventă, să domine 
ideologiceşte emigrația românească, ce se află în această ţară. 

Pentru extinderea ideilor legionare în masa emigranților, în septembrie 1951, a 
fost înființată la Valea Hermoso, editura „Cartea Pribegiei“ de sub conducerea lui 
Grigore Manoilescu. Aici au apărut o serie de lucrări legionare ca: 


. „Probleme de mâine în România“ de Ion Protopopescu, carte ce trata linia 
tactică şi sarcinile de viitor ale mișcării legionare. 

. „Amintiri în uniformă“ de cpt. Niculescu Marin 

. „Amintiri“ — de Mircea Eliade etc. 


303 


Brazilia 

La Rio de Janeiro apare revista legionară „Inşir“te Mărgărite“ sub conducerea 
unui Comitet format din: Ștefan Baciu, Prof. Dumitriu și Faust Brădescu. Este socotită 
drept cea mai bogată revistă literară a fugarilor români. Prin linia ce o adoptă, 
răspândește legionarismul simist. 

e La Sad Paulo apare revista „Căminul“, revistă legionară simistă, de sub 
conducerea lui Nicolae Păltinişeanu. 

* Totla Rio de Janeiro mai apare și „Dacia“ din anul 1947, al cărui fondator 
este Stelian Bisoceanu. Directorul ziarului este Grigore Arbore. Propagă ideea unirii 
tuturor românilor sub conducerea lui Horia Sima. De remarcat că acest ziar a fost 
întrerupt şi apoi a reapărut în urma reorganizării legionarilor din această ţară. 


Canada 

La Toronto, apare ziarul legionar simist „Tribuna Română“ de sub conducerea 
lui Caraghiaur Eugen și Codrescu Nicolae. Nu deținem mai multe informaţii despre 
acest ziar. 


S.U.A. 

La Cleveland apare lunar ziarul „Foaia Poporului“, intitulat ziar independent dar 
prin linia ce o adoptă, este un exponent al grupării legionare simiste. 

La Cleveland mai apare şi „Solia“ intitulat organul „Episcopiei ortodoxe române 
din America“. Acest organ care deserveşte interesele legionarilor simiști, este 
condus de preotul legionar Ion Truţă. 

La New York apare ziarul legionar simist „Vers“ de sub conducerea lui Novac. 


Presa grupării socialiste Eftimie Gherman 

Susţinătorul ideilor politice ale acestei grupări, este „România Muncitoare“ 
intitulată şi „Revistă socială şi politică a socialiștilor sindicalişti din exil“, organ de 
presă editat de Eftimie Gherman. 

Directorul acestei reviste este Gallois Auguste. 

În paginile sale susţine teoria că ei ar fi adevărații „organizatori și luptători ai 
sindicatelor din România“, atacând în același timp realizările și cuceririle clasei 
muncitoare din țara noastră. Personal, Eftimie Gherman este împins și finanţat de 
către Irwing Brown, lider sindicalist din Statele Unite. EI dispune de sume de bani 
cu care plăteşte pe unii sindicalişti ce îi socotește interesanți. 


Presa „Asociaţiei refugiaților politici români din lugoslavia“ 

Această Asociaţie care a fost înființată de curând în Iugoslavia, se găseşte sub 
conducerea lui lon Ghinea. 

Ziarul „Libertatea“ din Vârșeț, intitulat şi „Organul românilor din Iugoslavia“ 
susţine interesele acestei asociaţii, fiind sub conducerea lui Trifu Aurel. 

Presa independentă 

În afară de ziarele mai sus-menţionate, în rândul emigrației mai apar o serie 
de ziare, așa-zise „independente“. Această presă „independentă“ deserveşte direct 
interesele partidelor „istorice“, indiferent dacă ele apără linia lui Maniu şi a 
urmașilor lui sau apără interesele marii finanţe. Scopul urmărit de această presă 
este acela de a face educaţie politică emigrației economice şi a o îndrepta spre 
una dintre grupările politice existente (C.N.R., Liga Rădescu şi Mișcarea 
Legionară). 

În același timp, această presă propagă ideea războiului susţinut de americani, 
căutând să arate vechii emigraţii care este obligaţia ei şi cum trebuie să contribuie 
pentru frontul din Coreea. De altfel, pentru a întări expunerile lor, ei publică o serie 
de fotografii ale ofițerilor români din armata americană ce participă pe frontul din 
Coreea și elogiind pe acei ce au căzut pentru apărarea intereselor lor. 

Astfel ziarele aşa-zis „independente“ cunoscute de către noi sunt următoarele: 

„Libertatea“ organ de presă al românilor din Chicago. Apare la Chicago. 

„Vocea Poporului“ intitulat ziar românesc independent. Apare lunar la Michigan, 
sub conducerea unui Comitet. 

„Unirea“ organul Asociaţiei Românilor Catolici din America. Apare lunar la 
Cleveland, Ohio, sub îngrijirea preotului Todiriciu. La acest ziar colaborează Toader 
oraş și Romulus Boilă. 

„Tribuna“, organ de presă ce apare la Detroit — Michigan, de sub conducerea lui 
Nicolae Neamţu Martin. 

„America“, organ al Uniunii şi Ligii Societăților române americane, ce apare la 
Cleveland — Ohio. 

„Credinţa“, organ de presă ce apare la Londra intitulat „Buletinul Bisericii româno- 
ortodoxe“ din Anglia. 

„Caiete de dor“, revistă editată de Constantin Amăriuţei, cu sediul la Paris. 

„Buciumul“, organ al Bisericii româno-ortodoxe, de sub conducerea preotului 
Pârvănescu. Apare la Paris. 

În afară de aceste ziare care susțin politica celor trei grupări politice, mai există 
încă două organe de presă ale emigrației economice, care au un caracter progresist. 
Acestea sunt: 

„Românul American“, organ progresist al românilor din America, ce apare în 
Detroit — Michigan, sub conducerea lui Hari Făinaru şi Maria Milo. 

„Gasette Roumaine“, ziar progresist, editat în limba franceză și care apare la 
Paris. 


In afară de ziarele anunțate, în rândul emigrației românești au mai apărut o serie 


de lucrări, care are același scop ca și presa, defăimarea regimului, propagandă pentru 
autor şi gruparea din care face parte, elogierea stăpânului etc. 

Printre acestea cităm: 

„Începutul era sfârşitul“ carte scrisă de Adriana Georgescu-Cosmovici, unde 
tratează într-un stil bombastic despre o așa-zisă teroare comunistă din închisori. 

„Ora 25“ scrisă de către Constantin Virgil Gheorghiu, unde tratează despre 
apropiatul cataclism al lumii. 

„Cerul roşu deasupra României“ de DGR Șerbănescu. 

„Caveant Consules“ scrisă de Emil Vasiliu-Cluj. În această carte atacă în 
termeni tari pe Mihai, camarila și Vişoianu Constantin. 

„Destinul Naţionalismului“ de Horia Sima, care vrea să fundamenteze ultima 
linie tactică adoptată de legionari în „Frontul Libertăţii“. 


In concluzie 


Presa emigrației ca şi emigrația de altfel, este un instrument în mâna imperialiștilor. 

Americanii care dirijează mersul întregii emigraţii românești, dirijează şi presa 
fugarilor români, care publică articole scrise după comanda stăpânului. 

Presa emigrației românești, este cea mai aservită și vândută presă din toate presele 
burgheze. 

Trădătorii, lipsiţi de orice linie proprie, aceste lepădături ce își zic „rezistenți“ 
servesc orbește pe cel ce plăteşte mai bine şi fug după bani de dragul cărora pot vinde 
orice. 

Această presă oglindește fidel starea de putreziciune a emigrației, certurile şi 
intrigile murdare dintre ei, căutând să concureze în faţa stăpânului arătându-se unul 
mai docil, mai slugarnic şi mai umil decât altul. 

Pentru noi, presa fugarilor români este o sursă de informare. Ea prezintă interes 
prin aceea că ne indică linia diferitelor grupuri reacționare românești, certurile care 
există între aceste grupuri și în interiorul lor, ne face cunoscut o serie de elemente 
care activează în rândurile emigrației, dându-ne totodată posibilitatea de a cunoaște 
şi de a afla calea de pătrundere pe lângă aceștia. 

Cunoscând o parte din viciile şi slăbiciunile acestor elemente din presa lor, ne dă 
nouă posibilitatea de a le specula în interesul muncii noastre. 

Deci, tovarăși, este o sarcină a noastră a celor ce muncim în această direcţie, ca 
ori de câte ori avem posibilitatea să ne treacă prin mâini un ziar al emigrației sau în 
general orice ziar burghez, să nu ne mulţumim numai cu citirea lui superficială, ci 
să-l analizăm, să-l aprofundăm și să scoatem din el esenţialul, ce este util pentru 
informarea și bunul mers al muncii noastre. 


A.C.N.S.A-S., fond S.I.E., dosar nr. 109, f. 28-47. 

97. 


1953 februarie 11. Concluziile formulate de ministrul Securităţii Statului, 
Alexandru Drăghici, la şedinţa cu directorii direcțiilor 
regionale de securitate unde s-a analizat modul cum a fost 
aplicat ordinul referitor la agentura informativă şi Hotărârea 
C.C. al PM.R. cu privire la arestările abuzive. 


Şedinţa 
de lucru din ziua de 11 februarie 1953 cu directorii regionali pentru 
analizarea modului cum a fost aplicat ordinul tov. ministru Drăghici cu 
privire la agentura informativă şi Hotărârea C.C. al P.M.R. cu privire la 
arestările abuzive 


(..-) 


Concluzii 
Tovarăşul ministru Drăghici Alexandru 


Tovarăşi, suntem acum la sfârșitul discuţiilor noastre asupra rapoartelor date privitor 
la activitatea unor regiuni de securitate. 

Ca parte pozitivă a discuţiilor noastre, se poate spune că discuțiile făcute aici față 
de discuţiile pe care le-am avut cu alt prilej, au fost discuții mult mai combative, s- 
au axat pe cazuri concrete, pe probleme concrete şi specifice şi ca atare consider că 
felul critic cum au decurs aceste discuţii prin arătarea cu fapte concrete a consecințelor 
ce decurg din slăbiciunile muncii noastre, arătându-se vinovaţii și cauzele care sunt 
concrete în aceste slăbiciuni în munca centrală și exterioară, consider că aceste discuții 
au avut o parte extrem de pozitivă și că în felul acesta, şi numai în felul acesta, putem 
să spunem că ne-am angajat în lupta cu greutățile şi ducem lupta efectiv pentru 
lichidarea lipsurilor. 

De remarcat este că la discuţii au participat un număr destul de mare de tovarăşi, 
tovarăși din Direcţiile Centrale, care cu cazuri concrete au venit și au dovedit care 
sunt lipsurile grave, originea lipsurilor și numai acei care nu vor să vadă, într-adevăr 
numai aceia care-și bagă vată în urechi sau care-și pun capul undeva în obroc, numai 
aceia nu pot să audă. 

De aceea, ca un bilanț al discuţiilor noastre, pot să caracterizez discuţiile noastre 
ca pozitive şi trebuie să învăţăm din ele şi trebuie să privim această muncă de control 
şi instructaj, critica, ca o metodă justă de la care să ia exemplu și tovarășii din regiuni 
şi care să o facă la rândul lor la locul de muncă. 

S-au dat aici câteva rapoarte, unele dintre aceste rapoarte au fost mai pozitive, 
altele cu lipsuri mai mari, unele dintre ele au căutat să oglindească, și în special cel 

de la Constanţa a oglindit mai just realitatea şi metodele de muncă, a arătat poziţia 
tovarășilor din conducere față de lipsurile care sunt şi în raport s-a arătat poziţia critică 
față de lipsuri, ceea ce înseamnă că regiunea de securitate Constanța merge pe acest 
drum și duce lupta hotărâtă pentru lichidarea lipsurilor. 

Şi tovarășul de la Argeș a arătat ceva mai real ca ceilalți, însă tovarășul nu a arătat 
cauzele lipsurilor, a constatat numai faptele, însă cauzele lor nu. Prin aceasta consider 
că raportul a avut o scădere destul de serioasă, luând în consideraţie că, cauzele sunt 
pornite de la însăși conducerea Direcţiei Securităţii. 

Mai departe, celelalte rapoarte au fost după tipul vechi, așa cum au fost obișnuiți 
tovarășii noștri să le dea de mai mult timp, necunoașterea lucrurilor, frazeologie 
stearpă, fraze aruncate în vânt şi repetarea la nesfârșit că ne luăm angajamente, însă 
realmente din rapoarte se observă faptul că tovarăşii nu cunosc situaţia de pe teren, 
nu ţin lucrurile în mână, nu conduc regiunile de securitate cu simţ de răspundere, nu 
simt greutatea ce apasă asupra lor, postul ce-l au, această muncă încredinţată de partid 
şi repetăm la nesfârșit nişte fraze ca să ieşim din încurcătură, cam asta a fost poziția 
celorlalți tovarăși. 

Nu mai vorbesc de poziţia intolerabilă pe care a avut-o tov. col. Nedelcu de la 
Cluj, care a plecat de la Cluj convins că el este mai vechi şi cu mai mare experiență 
şi nu i se va cere raport, căci dacă se vor cere rapoarte se vor cere de la cei tineri, 
iar nu lui, care este vechi în Securitate, încă din anul 1945. 

Însăşi felul cum s-a prezentat tovarășul aci a dovedit pe de altă parte subaprecierea 
conducerii ministerului. 

Chestiunea cu boala nu poate justifica poziţia deplorabilă, poziția lipsită de simţ 
de răspundere cu care s-a prezentat tov. Nedelcu aici. 

Însă ceea ce este mai important, este vorba că tovarășul a văzut că se ia poziţie 
față de el, şi atunci, ca micul burghez căzut în disperare, este necăjit aşa de tare că- 
i vine să-și tragă un glonte în cap. 

Aşa face micul burghez când cade în disperare şi atunci îşi spune „vai, vai, ce se 
întâmplă cu mine?“ 

Cel mai bun angajament și real pentru toţi tovarășii şi pentru tovarășul după 
discuţiile de aici, este ca să nu se mai repete cazuri de acestea, şi pentru ca ei însăși 
să se antreneze serios în muncă. 

Discuţiile s-au dus privitor la felul cum s-au aplicat Directivele privitor la munca 
informativă și la felul cum s-au executat ordinele ministerului date prin luna iulie 
1952. 

Din discuţii și din felul cum au fost înfățișate rapoartele, s-a constatat că 
tovarășii nu au dus la îndeplinire sarcinile privitoare la felul cum trebuie să fie 
organizată munca informativă, că tovarășii n-au dus la îndeplinire ordinele date de 
conducerea ministerului, privitor la felul cum trebuie organizată munca informativă. 

Din partea tovarășilor care au făcut rapoartele și din partea tovarășilor care nu 
au făcut rapoarte, rezultă că tovarășii responsabili de regiuni, tovarășii directori, atât 
din centrală cât şi din exterior, n-au dus o luptă serioasă pentru a aplica aceste ordine. 

S-a constatat din partea tovarășilor, atât din centrală cât şi din exterior, o lipsă de 
combativitate, o lipsă de poziţie principială, o lipsă totală de hotărâre în ceea ce privește 
ducerea la îndeplinire a acestor Directive, s-au situat pe poziţia de autoliniștire, s-au 
îngâmfat pe baza unor lucruri efemere și că cu aceasta am terminat, că noi am făcut 
totul. 

Dacă a fost prins un bandit ştia toată lumea, dacă au prins autorităţile pe unii care 
au făcut acte de sabotaj, imediat peste tot se ştia şi ce trebuie şi ce nu trebuie. 

Tovarăşii au adoptat o metodă periculoasă, și anume, de a se lăuda reciproc. Acestea 
sunt metode vechi moştenite de la Teohari Georgescu, cum spunea el, ca să-i stimulăm 
pe oameni, aşa cum spunea un tovarăș aici, ca să-i mobilizăm. 

Aceasta este o metodă periculoasă, nejustă, care contribuie la îngâmfare, la distru- 
gerea cadrelor. 

Metoda aceasta a criticii, destul de dureroasă și neplăcută multor tovarăşi, acesta 
însă este singurul stimulent și medicament împotriva tuturor bolilor care poate să apuce 
pe mulți în ceea ce privește de a se rupe de realitate, de a plana în necunoscut și de 
a-şi supraaprecia meritele. 

Există din partea tovarășilor din regiuni o poziţie de expectativă față de dușmani, 
o poziţie lipsită de ură faţă de duşmani, o poziţie de indiferență față de dușmani, o 
poziţie de rezistență față de ordinele date de ministrul Securităţii. 

Dacă aş întreba acum pe fiecare, ar spune că nu este adevărat, însă noi avem dovezi 
destule şi vom dovedi acest lucru. 

Oricum mă fofilez, oricum aş justifica, este aceasta, că ordinele și directivele nu 
s-au îndeplinit și că prin aceasta tovarășii au contribuit la neexecutarea acestor ordine 
şi că ei sunt principalii responsabili de neexecutarea acestor ordine. 

Doar ordinele acestea priveau ceva, ele nu s-au făcut de dragul ordinelor. Noi nu 
facem discuţii aici de două zile de dragul discuţiilor, ci facem discuţii aici pentru că 
aceste directive şi ordine sunt rezultatul experienței științifice asupra muncii de 
securitate, ele sunt concepția marxist-leninist-stalinistă asupra muncii de securitate, 
ele oglindesc experienţa organelor înaintate revoluționare în munca de securitate. De 
aceea, neexecutarea acestor ordine și directive, cu atât este mai gravă, deoarece ele 
sunt verificate în lupta cu dușmanii. Fiecare directivă şi fiecare ordin dat este cântărit 
în zeci şi zeci de feluri şi ea este făcută ca fiecare organ de-al nostru să aplice şi 
aplicarea lor concretă şi integrantă înseamnă implicit pătrunderea lângă dușman și 
în același timp indică și calea pentru acoperirea drumului dușmanului. 

Subaprecirea acestor ordine și directive înseamnă subaprecierea însăși a 
problemelor de bază care stau la baza ideologiei noastre, a muncii de securitate. 

Avem tovarăși o activitate intensă a organizaţiilor dușmane, avem activitate intensă 
în ceea ce priveşte agenturile externe ale dușmanilor, din rândul claselor deposedate 

şi doborâte se recrutează în permanenţă spioni şi sabotori, fel de fel de bandiți care 
contează că singurul lor ideal este să ajungă acolo, la Legația americană sau la alte 
legaţii străine, cărora să le dea informaţii și cu aceasta să-și creeze o situație pentru 
„Ziua de mâine“. 

În rândul acestor nemernici se desfăşoară o activitate intensă pe această linie. Mulţi 
din ei ajung la legaţiile imperialiste, mulți din ei sunt antrenați la legaţiile imperialiste. 
Ambasadele lor, aici şi în afară, duc o activitate foarte serioasă pe linia obținerii de 
informaţii despre întreprinderile noastre, despre puterea și capacitatea lor, despre 
utilajul nostru, despre noile construcții, planurile problemelor militare și toate atribuţiile 
ce intră în cadrul spionajului. 

Ei nu se mulțumesc numai cu atât și au aruncat în țara noastră şi parașutiști. Aceștia 
duc muncă pentru întărirea bandelor existente în unele părți ale țării, pentru întărirea 
acestor bande care duc o activitate intensă împotriva măsurilor luate de guvern, în 
același timp produc acte de diversiune, de sabotaj prin tăierea de fire telefonice. 

Aceștia desfăşoară activitate pentru a veni ziua așteptată, nu ştiu pe ce zi contează 
ei. Ei fac în acest scop zilnic antrenări, pentru a pune în practică din nou scopurile 
lor mârșave. 

Legionarii desfășoară activitate. 

Sioniștii desfășoară activitate. 

Oriunde există o manifestare dușmănoasă, oriunde există un caz de sabotaj, oriunde 
există un incendiu, un act de diversiune, acolo trebuie să fie mâna organizațiilor 
legionare, mâna organizaţiilor sioniste, mâna elementelor sectante și de tot soiul 
acestora, care aparțin agenturii americane din ţara noastră, care se ascund sub aşa- 
zisa libertate a cultului, desfăşurând astfel, începând cu zvonurile și până la activitate 
de spionaj, acţiuni dușmănoase împotriva noastră. 

Ei nu mai pot să activeze cum activau înainte, din cauza faptului că au fost loviți 
de noi şi uneori destul de serios, și de aceea ei duc o activitate conspirativă, duc 
activitate subterană, duc activitate ilegală. 

Ce măsuri am luat noi pentru a contracara activitatea lor? 

Pe linia Direcţiei 1 sunt date ordine precise, directive precise. Trebuie să spun că 
de când noua conducere își duce munca la Direcţia I, se observă o activitate mai 
serioasă, însă trebuie să spun că este încă foarte insuficientă față de activitatea 
agenturilor de spionaj şi că Direcţia I va trebui, atât în centrală, cât şi în serviciile 
exterioare să ducă muncă serioasă pentru a-și îmbunătăţii activitatea, și în acelaşi timp 
a depista, preveni și lichida munca de spionaj a bandiţilor. 

În ceea ce priveşte, tovarăși, problema parașutiştilor, noi am avut aruncați 
parașutiști în Oltenia, la Plopșoru, şi am avut ceva semne și în Munţii Rodnei. Nimeni 
nu i-a căutat și la Craiova, unde am avut fapte concrete, am trimis o echipă centrală 
ca să ajute regiunea Craiova la descoperirea acestor bandiți. Această echipă a lucrat 
sub conducerea tov. Mazuru, însă tovarășul a lucrat așa de prost, că a rezultat cu 
scăparea bandiţilor. 

Tovarășii noștri care s-au dus acolo, în loc să întărească regiunea Craiova, în loc 
să ducă o muncă de control și a da directive permanente de a întări regiunea Craiova, 
de a lărgi baza informativă, de a-i determina pe ei să facă muncă, de a-l bate pe tov. 
Kalousek la cap pentru a imprima executarea ordinelor, tovarășii s-au apucat să facă 
o a doua regiune aparte, au făcut al doilea aparat informativ. 

Tovarăşul s-a rupt de regiunea de securitate şi a rămas un aparat aparte, cu nevoile 
și prostiile lor, însă un aparat care nu era cel mai bun ca cel al regiunii. 

A recrutat pe toți beţivanii și derbedeii, care nu se preocupau de munca lor, lucru 
care a făcut să scape bandiții, cu toate că am avut forţe armate pentru această treabă 
acolo şi s-ar fi putut realiza ceva. 

Tovarășii au plecat de la început de aici că aceasta contează ca o sarcină uşoară, 
că-i va prinde pe bandiți. Peste tot există subaprecierea puterii de camuflaj a bandiţilor, 
subaprecierea posibilităților de acoperire a dușmanilor și în același timp există o 
supraapreciere a organelor noastre, a propriilor noastre puteri, şi aceasta este 
profund greșit. 

Tovarășul Stalin vorbind despre activitatea troțkiștilor, arătând rolul acestor bandiți, 
de spioni și sabotori, răspunde acelor teorii putrede, cum că ce tot vorbiţi atât de 
troţkişti, „aceştia sunt doar câteva grupuri de bandiți, iar noi suntem un stat întreg 
de milioane de oameni, oameni de partid, de ce trebuie să vorbim atât de ei, să-i 
demascăm şi să luptăm împotriva lor?“ 

Tovarășul Stalin răspunzând acestor teorii putrede a spus: 

„+... în sfârşit, trebuie să zdrobim şi să respingem încă o teorie putredă, care susține 
că deoarece noi, bolşevicii, suntem mulți, iar sabotorii sunt puţini, deoarece noi 
bolşevicii suntem sprijiniți de zeci de milioane de oameni, în timp ce pe sabotorii 
troţkişti nu-i sprijină decât câțiva izolați — noi, bolșevicii, am putea să nu dăm atenţie 
unui pumn oarecare de sabotori. 

Greșşită teorie tovarăși. Această teorie mai mult decât stranie a fost născocită pentru 
a linişti pe unii dintre tovarășii noştri cu munci de conducere, care au eșuat în muncă 
din cauza nepriceperii lor de a lupta împotriva sabotajului și pentru a le adormi 
vigilenţa, pentru a le da posibilitatea să doarmă liniștiți. 

Că pe sabotorii troțkiști îi susțin numai câţiva izolaţi, iar pe bolșevici zeci de 
milioane de oameni, aceasta este, bineînţeles, adevărat. Dar de aici nu rezultă 
nicidecum că sabotorii nu pot pricinui operei noastre un rău imens. Pentru a face rău 
şi pentru a sabota nu e nevoie nicidecum de un mare număr de oameni. Pentru a 
construi Dnieprostroi-ul, e nevoie de munca a zeci de mii de muncitori. Dar ca să-l 
arunci în aer, pentru aceasta e nevoie — poate — de câţiva zeci de oameni, cel mult. 
Pentru a câștiga o bătălie în război, s-ar putea să fie nevoie de câteva corpuri de ostaşi 
roşii. Dar pentru a zădărnici câștigarea acestei bătălii pe front e de-ajuns să fie undeva 
într-un stat major de armată sau chiar într-un stat major de divizie câţiva spioni care 
să poată sustrage planul operativ şi să-l transmită inamicului. Pentru a construi un 

mare pod de cale ferată e nevoie de mii de oameni. Dar pentru a-l arunca în aer sunt 
de ajuns câțiva oameni. Astfel de exemple pot fi citate cu zecile şi sutele“. 

Deci, uite cum arată tovarășul Stalin elementele care caută să-și ascundă propriile 
lor lipsuri, care caută să facă teorii retrograde, care nu au nimic comun cu realitatea, 
care tind la adormirea vigilenței, la subaprecierea dușmanului şi la justificări, faptul 
că nu și-au îndeplinit sarcinile şi ordinele date. 

Ca o consecinţă a acestor frământări și ca rezultat al poziţiei conducerii minis- 
terului, în unele direcţii ale noastre s-a început să se inventeze asemenea teorii. 

La raportul pe care l-am avut acum câteva săptămâni, prezentat de Direcţia a III-a, 
unde s-au dezbătut cauzele de ce nu sunt prinși bandiții, Direcţia a III-a răspunde: 
„că ce avem noi, avem câţiva prăpădiţi de bandiți pe munţi?“ Și ca atare nu-i trece 
în raport ca o evidenţă serioasă a lor, iar alţii ca să justifice şi mai mult această 
problemă, spun că la noi bandiții au luat naștere ca rezultat al actelor represive ale 
guvernului, ca rezultat al impozitelor impuse de guvern și că s-a făcut G.A.C,, cu 
alte cuvinte, ca o acuzare împotriva măsurilor luate de guvern și ca o consecinţă ca 
să nu mai avem bandiți, să nu se mai ducă politică represivă asupra lor, să renunțăm 
la politica de colectivizare, la impozitele aplicate, să-i lăsăm în pace. 

Cu alte cuvinte, renunțarea la această problemă nu înseamnă altceva decât că ar 
duce la integrarea pașnică a acestor bandiți în socialism. Parcă am fi căzuţi din cer, 
așa se pun problemele. 

Dacă nu aplici această problemă și nu exerciţi dictatura proletariatului, implicit 
creezi posibilitatea claselor răsturnate de la putere să-ţi dea în cap și să reîntroneze 
raiul pierdut. 

Deci acesta este rezultatul acestei teorii contrarevoluţionare şi acest lucru s-a făcut 
în cadrul Direcţiei a III-a, la noi, aici, în Ministerul Securităţii. 

De ce? Pentru că oamenii fac fel de fel de eschibiţii ca să găsească fel de fel de 
dovezi și date, ca să justifice lipsa lor de capacitate şi faptul că nu au dus o muncă 
serioasă pentru îndeplinirea directivelor, ordinelor şi sarcinilor lor. Desigur că s-au 
luat măsuri faţă de astfel de cazuri, nu le-am lăsat. 

Sunt directive pe linie sionistă încă din anul 1949 asupra felului cum trebuie să 
muncim împotriva agenturilor sioniste, care de la așa-zisele organizaţii de stânga, 
până la acele organizații ca Bethar şi altele, nu sunt altceva decât agenturi deschise 
ale spionajului. 

Procesele care s-au desfășurat la Praga și în Uniunea Sovietică, au dovedit acest 
lucru, au dovedit ce poziţie banditească au aceşti tâlhari, astfel că, măsuri se impun 
din partea statului nostru de democraţie populară împotriva acestora. 

Direcţiile noastre regionale şi chiar direcțiile centrale care au această sarcină, au 
urmărit această problemă? N-au urmărit-o. Tovarăşii și astăzi subapreciază încă 
existența acestei agenturi, existența și activitatea elementelor criminale care-și duc 
activitatea nestingherite. 

Pe linia sectelor, de asemenea există directive, însă tovarăşii noştri prea puţin s-au 
preocupat şi de această problemă de a duce activitatea pentru descoperirea acestor 
agenturi ale spionajului american. 

Lucrul cel mai important, sarcina cea mai importantă care revine organelor de 
securitate, este munca de prevenire, de lichidare a acţiunilor spionilor, a bandiţilor, 
a legionarilor, sioniștilor, de lichidare a acţiunilor lor de spionaj și diversiune, 
îndreptate împotriva regimului nostru. 

Regiunea Stalin de ce nu a luat măsuri pentru depistarea și prinderea bandei Gavrilă 
loan, deși ordinul a fost dat din vară și totuşi măsuri concrete regiunea Stalin nu a 
luat decât foarte puţine. 

De ce regiunea Pitești nu a luat măsuri pentru prinderea bandei Arnăuţoiu? De 
ce această poziţie? 

Oare nu ajutăm noi direct şi prin subaprecierea dușmanului și prin fel de fel de 
pretexte pe care le invocăm, ca bandele să existe mai departe? Nu ajutăm ca sioniștii 
să-şi desfășoare mai departe activitatea lor? Nu ajutăm ca legionarii să-şi desfășoare 
mai departe activitatea lor? 

Munca noastră proastă, mizerabilă, nu face altceva decât să ajute şi să sprijine 
dușmanul și aceasta este calificată sabotaj împotriva organelor M.S.S. 

Noi care avem misiunea să descoperim sabotajul, să descoperim bandiții, tocmai 
noi înşine, tocmai la noi acasă ducem această activitate de sabotaj şi acest lucru să 
ne fie clar, nu se poate numi altfel oricum am căuta să numim noi mai dulce; politic 
se poate motiva până la un punct oarecare, însă rezultatul final este sabotajul. 

Nu oare din cauza activităţii mizerabile, haotice şi anarhice a grupului care a fost 
la Craiova au scăpat bandiții? Ba da, și acum trebuie să căutăm bandiții cine știe cât. 

Mijlocul cel mai eficace pentru a depista pe bandiți, pentru a identifica activitatea 
lor, pentru a identifica pe legionari, sioniști, sectanți şi alte organizaţii banditești de 
soiul acesta, este munca informativă. 

Însă felul cum muncim noi informativ, au arătat tovarăşii aici cu exemple, ceea 
ce dovedește că din cauza lipsei de fermitate, din cauza lipsei de seriozitate şi a 
subaprecierii însăşi a rolului muncii noastre ca organe de securitate, am ajuns acolo 
încât informatorii noştri sunt desconspiraţi, ca lucrătorii operativi să-şi desfășoare 
activitatea în condițiuni detestabile, să facă o muncă formală, împotriva organelor de 
securitate, împotriva metodelor preconizate și a directivelor clare ale conducerii M.S.S. 

Antrenaţi în rutină, ţin plenare cu informatorii, desconspiră informatorii, fac de-a 
dreptul acte criminale împotriva M.S.S., deoarece aşa cum spune proverbul „ceea 
ce ziua clădim, noaptea distrugem“. Acesta este rezultatul. De ce acest lucru? De ce 
această muncă formală, această muncă criminală? În folosul cui facem această muncă? 
Nu facem oare muncă în folosul dușmanului, nu-l ajutăm în felul acesta să-și ducă 
activitatea? 

Ce înseamnă plenare cu informatorii, plenare care se ţin în regiunea Stalin cu 
pădurarii sau la Hunedoara, de asemenea? Credeţi oare că printre aceşti bandiți nu 

au un pădurar al lor care îi informează!? Ar fi o miopie şi ar fi o prostie să nu credem 
acest lucru. 

De asemenea, se desconspiră metodele noastre, se duce o muncă de-a dreptul 
distrugătoare a organelor M.S.S., și care noi o motivăm în fel și fel de chipuri, cu 
fel de fel de teorii deșucheate, înapoiate, cu scopul să diminueze importanța 
problemelor şi să justificăm pe cei în cauză. 

Însăși tov. directori regionali sunt vinovaţi pentru că așa își duc ei munca de 
directori, nu-și cunosc rolul de comandanţi — încă şi acum vin și spun că nu ştiu ce 
să facă pe linia Miliției. Vă înşelați însă dacă credeţi că vom vorbi la infinit, noi vom 
lua măsuri şi încă fără nici un fel de menajare. Pentru oamenii care-şi duc munca 
prost, care-și bat joc de muncă, care înţeleg să continue să meargă pe linia lui Teohari 
Georgescu, îi vom azvârli din Securitate şi vom face acest lucru. 

Vă promit că de azi înainte nu vom mai tolera cazuri ca cele întâmplate la Oradea 
şi unde toate nevestele tovarășilor noștri se adună la cantină și discută probleme de 
Securitate. Pentru ce bărbaţii lor le spun astfel de lucruri, fac aceste acte criminale 
de desconspirare; ceea ce a spus tov. Bolintineanu aici sunt realități, însă tovarășul 
a arătat numai ce ştie el. Realitatea este că acolo se cunoaşte și cine este arestat şi 
cine este anchetat. De ce toate aceste anormalităţi? Unde este Direcţia de Cadre? 

Direcţia de Cadre nu are alt rol decât de a cunoaște cadrele şi de a promova cadrele 
serioase, nu a promova pe toţi beţivanii, cum s-a făcut în aparatul exterior. 

Restul problemelor, constituie munca comandantului și a directorilor din centrală. 

Tov. Gogu Popescu spunea că nu a sancționat pe tovarășii care fac prostii, dar el 
ce-a făcut? EI însuși a făcut prostii şi pentru aceasta a şi fost retrogradat din funcţie, 
însă cred că măsura a fost prea blândă față de aceste elemente care nu vor să lichideze 
cu această atitudine oportunistă, lipsită de demnitatea de om. 

Tov. Stalin denumeşte pe acești oameni ca „elemente degenerate“ şi într-adevăr 
nu pot fi decât astfel de elemente cei care merg pe linia aceasta de a se fofila, linie 
lipsită de demnitate. 

De ce oare Direcţia de cadre să răspundă de starea disciplinară și de ce să nu 
răspundă el, ca director? 

Trebuie să rămână clar pentru toți tovarășii că directorii au răspundere de starea 
disciplinară, de toată munca pe care o duce acolo, pozitivă, cât şi negativă a oamenilor 
de sub comanda sa, răspunde de partea administrativă, de toate lucrurile ce se întâmplă 
acolo, cât şi de abaterile ce se fac acolo. 

Aceasta este datoria directorilor, deci nu eschivare de la sarcini, nu atitudine 
expectativă, de martor ocular și lhpsit de răspundere, ci atitudine de comandant, ca 
are toată răspunderea încredințată lui. Acestea sunt treburile comandanților şi aș vrea 
să se lichideze cu această stare, fără însă să veniţi peste două luni și să arătaţi că vă 
este neclar ce se face cu Miliția sau cu cine ştie ce altă direcție, pentru că aceasta 
înseamnă că nu vreți să vă asumaţi răspunderea și tocmai aici eu găsesc miezul 
problemei și adevărul, în privinţa acestei poziţii, de eschivare și fugă de răspundere. 


314 


La baza acestei lipse de răspundere crase, a acestei poziții de şovăială, a acestei 
lipse de seriozitate în ceea ce privește ducerea sarcinilor la îndeplinire, este devierea 
de dreapta, care a tins şi şi-a fixat ca obiectiv să facă din organele M.S.S., organe 
fără suflet, fără viață, fără combativitate, fără iniţiativă, unde fel de fel de elemente 
abuzive împing pe alţii să facă lucruri contrare legilor, ca după aceea să-i ţină de nas 
şi să-i ducă mai departe așa cum vor ei. Astfel de elemente au fost în Miliție în special, 
precum şi în alte părți. De aceea, aceste elemente în loc să lupte împotriva 
neregulilor, împotriva elementelor abuzive sau a celor care fac abateri, dimpotrivă 
cultivă abaterile, promovează aceste elemente în muncă, ba chiar le mai și avansează 
în grad, deci trebuia să facă un act de banditism cât mai mare ca să fie avansat — așa 
rezultă și acum din poziţia unor tovarăși. 

Tot așa cum se întâmpla și cu Teohari, când începeam să-i spunem că ceea ce se 
întâmplă în anumite locuri şi nu se iau măsuri, începea să-ți vorbească despre succesele 
din 1945, ca în felul acesta să scape de probleme, să facă diversiune, să fugă de lucruri 
concrete şi să spună că nu se pricep oamenii, că trebuie să vedem lucrurile într-alt fel. 

Iar poziția Dvs. faţă de lipsuri şi greșeli, în bună parte este imitarea acestor elemente 
degenerate, aşa cum le numește tov. Stalin. 

Deci trebuie să înțelegem foarte serios problema că Securitatea va fi şi cu noi şi 
va fi și fără noi, dacă nu vrem să muncim așa cum trebuie; organele de securitate 
vor fi, ele se vor întări; ceea ce am făcut până acum — controalele — care au speriat 
pe unii tovarăși le vom intensifica, pentru a descoperi lipsurile şi pentru a cunoaște 
adevărul. 

Controlul de fapt nu este un lucru nou. Noi am avut astfel de exemple când am 
fost la aparatul politic, care prin controale au descoperit greşeli şi lipsuri grave, 
elemente descompuse și declasate care căutau să-şi acopere slăbiciunile să vină în 
şedinţe şi să se îndrepte, împotriva ofiţerilor care au făcut controlul aducând diverse 
dovezi cum că tov. peste capul lor ar fi făcut controlul, că l-a insultat şi fel de fel de 
nerozii de acest fel. 

Eu atrag atenția că aceasta este o metodă veche, care se cunoaște și de aceea nu 
se prinde. Deci controlul ca atare este un principiu și chiar dacă tov. col. Stancu ridică 
așa bolnăvicios problema față de control, noi atragem atenția foarte serios; unde a 
întâlnit tov. Stancu ca o regiune să fie de capul ei. Regiunea, oricare ar fi ea, este 
supusă controlului și mai ales pentru un ofiţer superior este ceva josnic de a se lua 
la harţă cu ofițerii inferiori pentru a le demonstra acestora că nu au dreptate. 

Trebuie să înţeleagă un lucru, că de munca noastră desigur răspundem în fața 
organelor noastre de partid, munca bună sau proastă este şi munca noastră. 

O poziție neprincipială față de control din partea tov. Stancu am mai avut şi în 
alte rânduri, atunci când am trimis de la Direcţia Politică și când tov. Stancu a repetat 
o scenă aidoma. Cred că de aceea a fost pus acolo, să muncească, însă din funcție 
să nu facă un act de bună purtare cu care să acopere toate insuficienţele acolo. 

Eu atrag foarte serios atenţia Direcţiei Regiunii Bucureşti care are foarte multe 
lacune în activitatea ei, să vadă bine activitatea, să-şi examineze bine activitatea şi 
să nu se solidarizeze cu toate actele de nepricepere și de neexecutare a ordinelor din 
partea subalternilor. 

Dacă vor să fie principiali, trebuie în primul rând să fie principiali la dânşii acasă. 

Metoda de a acoperi adevărul este de acum cunoscută la tov. Stancu şi să ia bine 
aminte. Îl sfătuiesc că poziţia aceasta a comandantului de acoperire a lipsurilor, se 
poate imprima mai adânc și chiar cei mai buni care se luptă să înlăture lipsurile vor 
fi determinaţi până la urmă să le menţină în activitatea lor. 

Deci nu combativitatea se dezvoltă prin aceste metode, ci în realitate contribuiţi 
direct la activitatea bandiţilor care se găsesc suficienți în București. 

Trebuie să-ţi fie clar acest lucru, după cum să-i fie clar și tov. Nedelcu de la 
Regiunea Cluj. 

Mie mi se pare straniu şi eu cred că fiecare om de bună credință este de aceeași 
părere, că în regiunea Cluj, fosta fabrică „Dermata“ se cunoaște că este industria de 
bază a Clujului și că de această fabrică nu se interesează organele de securitate. Găsesc 
că este o muncă organizată de sabotaj, chiar din partea organelor de securitate. 

Dacă este vorba să găsim sabotori, să-i căutăm însăși la tovarășii cu care lucrăm. 
Nu se poate ca un obiectiv așa de important să fie lăsat în afara obiectivelor M.S.S. 

„La Dermata merg lucrurile bine“, aceasta este poziţia banditului Iacob, iar acum 
tov. col. Nedelcu urmează exact tradiţiile lui Patriciu. 

Noi la această regiune o să facem un control serios și un control pe toate liniile. 

Ce justificare ai tov. Director, de ce oare acest obiectiv l-aţi lăsat în afară? Eşti 
oare D-ta așa de lipsit de experiență? Atunci ce păzești dumneata, faci jocul 
sabotorilor, de ce nu luaţi măsuri pentru acoperirea obiectivului? De ce ordinele spun 
acest lucru şi dumneata faci altceva acolo? 

Lipsa de combativitate a directorilor noștri duce la lipsa de combativitate a însăşi 
aparatului respectiv, al regiunii respective, la lipsa de infiltrare a agenturii informative 
în rândul dușmanului duce la desconspirarea agenturii, duce ca duşmanii să cunoască 
activitatea noastră, cum am văzut în regiunea Sibiu, unde și-au fixat chiar pânde la 
casa noastră de întâlnire, duce la lovituri împotriva muncii de securitate. 

Ca un rezultat, este o muncă de sabotaj și noi nu putem să o privim altfel. 

S-a vorbit să abandonăm informatorii care s-au dovedit elemente incapabile, duble, 
care nu dau nici un fel de material, pentru ca să nu mai contăm pe un număr așa de 
mare de informatori aşa cum este de exemplu la Direcţia 2-a, care conta pe un număr 
de 30 000 şi ceva de informatori, care în realitate era o cifră umflată, nici nu exista 
acest lucru, însă tovarășii contau pe acest număr ca să arate activitatea lor, de asemenea 
tot la această direcţie toată ziua se adunau cifre, tinzând să devină o direcţie de statistică 
şi aceasta din cauza comodităţii, a lipsei de răspundere, a superficialităţii însăși a 
directorului, tov. Popescu Gogu. 

De aceea s-a pus problema ca să se renunțe la aceste elemente care constituie un 
balast în munca informativă, aceasta cu scopul ca legătura cu informatorii calificați 
şi necalificaţi de acum să devină mai obiectivă, să se îndeplinească acel grafic al 
întâlnirilor şi în felul acesta să putem duce o muncă informativă mai obiectivă. 

Acesta a fost scopul pentru care s-a pus problema abandonării anumitor informatori. 

Ce s-a făcut însă? Așa cum i-am recrutat cu toptanul, tot așa și acum i-am luat 
cu găleata și i-am aruncat la o parte. 

Aceasta este o muncă pur şi simplu lipsită de cap şi seriozitate, deşi s-a spus clar 
că trebuia să se facă sub supravegherea directorilor, totuși această muncă de 
abandonare a fost lăsată la dispoziţia tuturor tovarășilor şi astăzi ne-am pomenit cu 
un număr mare de informatori scoși din agentură. 

Vreau să pun problema și altfel, şi anume, că nu întotdeauna informatorul este 
vinovat atunci când nu dă informaţii şi în cazuri foarte dese avem lucrători operativi 
care se poartă urât cu informatorii deși aceștia dau material informativ, adresându- 
i zi de zi cuvântul că sunt bandiți, aceasta cu scopul de a-l intimida, de a-i şti de frică. 

Avem de-a face cu cazuri când informatorii nu vor să dea pur și simplu informaţii 
și atunci când ne ducem în control și când este întrebat răspunde foarte simplu „eu 
omului acestuia nu vreau să-i dau informaţii, se poartă grosolan, ciobănește și nu am 
de ce să-i dau aceste informaţii“. Și este foarte just şi natural acest lucru, de ce să-i 
dea informaţii unui derbedeu care se poartă ca un văcar? 

Mai avem şi alte cazuri când ofiţeri de-ai noştri nu au o atitudine civilizată. Astfel 
la Direcţia a II-a, un tovarăș se duce la o instituţie și-i cere directorului un dosar. 
Directorul respectiv îi dă dosarul şi totodată îi spune că va găsi şi anumite date însă 
verbal vrea să-i mai facă câteva completări, care nu sunt în dosar. Atunci ofițerul nostru 
pe un ton de ameninţare a răspuns acestui tovarăș: „lasă că o să spui dumneata și 
altele, o să vedem noi aceasta“. 

Omul pe drept cuvânt s-a revoltat şi această atitudine de ameninţare, de 
obrăznicie, este de-a dreptul revoltătoare. 

Cu ce drept se vorbește cu orice om ca şi cu un bandit? De ce oare pentru aceste 
elemente nu se găsește ac de cojocul lor, de ce nu sunt trași la răspundere? 

Dacă cu un om căruia n-ai nici un fel de date compromițătoare vorbeşti astfel, 
atunci cum ai să vorbeşti cu informatorul? Desigur că din bandit n-ai să-l scoţi și atunci 
este normal ca acesta să-şi pună întrebarea: „eu vin de unde vin, din mediul meu de 
bandiți, ei m-au recrutat ca informator, cât o să le dau o să fiu bun, ca după aceea 
să-mi dea cu piciorul în spate“. 

Faţă de aceste greșeli, directorii, organizația de bază, aparatul politic au o atitudine 
revoltătoare, prin aceea că nu iau măsuri. 

De ce nu dau rezultate în muncă astfel de ofiţeri? Nu este nevoie ca secretarul 
organizaţiei de bază să-l controleze la întâlniri, ci din gesturile, din atitudinea lui de 
zi de zi, din atitudinea față de informator, va reuşi să tragă o concluzie, cum că acesta 
nu prezintă nici o garanţie că va da rezultate în munca informativă. De aceea aceste 
probleme și aceste elemente trebuie bine analizate. 

Ba mai mult, s-au întâmplat cazuri ca în cadrul problemelor în care lucrăm să 
recrutăm informatori şi femei, şi tovarăşii noştri lucrători operativi au considerat că 
de-acum dacă este informatoare poate să-și facă mendrele cu ea, poate să se și culce 
cu ea și în felul acesta ea nu le-a dat nici un fel de informaţii şi de fapt nici nu putea 
să le dea nici un fel de informații. 

Ba mai sunt şi alte cazuri; tovarășii noștri lucrători operativi se duc de multe ori 
la întâlnire cu informatoarea zi de zi, şi totuși aceasta nu-i dă informaţii. Se pune 
întrebarea de ce? Când cauţi bine şi controlezi cum este posibil așa ceva, găseşti că 
nu informatoarea are vină, că ea are material, însă ea nu poate să sufere pe omul acesta, 
deoarece are o atitudine păcătoasă, o atitudine fără ţinută, fără poziţie şi nu puține 
au fost cazuri de acest fel când informatoarele nu au vrut să dea material, spunând 
că îi este greu să stea de vorbă cu un astfel de om căruia îi miroase picioarele sau 
care este murdar. 

Trebuie să fie clar că toate aceste lucruri contribuie la obţinerea de rezultate 
negative în munca informativă. De aceea în directivă se recomandă ca ofițerii să aibă 
o ţinută exemplară, să nu facă familiarism cu informatorii, să aibă o atitudine 
tovărăşească față de ei, o atitudine de înțelegere principială, de educare a lor, nu numai 
prin discutarea notelor informative, ci şi a altor probleme, să discute cu ei de la om 
la om, să creeze aceste relații de conlucrare, pentru ca să simtă și omul că contribuie 
şi el la ceva și în felul acesta să i se dea perspectivă. 

Avem de-a face cu cazuri şi nu este întâmplător când directiva accentuează aceste 
lucruri, însă mă îndoiesc dacă dvs. v-aţi ocupat de acest pasagiu din Directiva cu 
munca cu agentura. 

Nu ştiu dacă v-aţi interesat de acest pasagiu atunci când s-a făcut prelucrarea 
Directivei unde se spune: 

„Informaţiile primite de la informatori trebuie să fie analizate și verificate în mod 
amănunţit. Tot în acest timp, informatorul trebuie să fie supravegheat cu mare atenţie, 
deoarece după recrutare în majoritatea cazurilor informatorii trec printr-o criză psihică, 
de aceea lucrătorul operativ este dator să-l aducă la starea normală în care scop este 
necesar ca primele întâlniri cu informatorii după recrutare să aibă loc la interval de 
două-patru zile, iar în unele cazuri şi mai des“. 

Nu întâmplător Directiva prevede acest pasagiu, deoarece în majoritatea cazurilor 
informatorii sunt recrutaţi din mediul bandiţilor, direct din obiectivul duşmănos pe 
care îl urmărim și întâlnirile dese cu ei îi fac să fie legaţi mai mult de ei, deoarece 
în acest timp de după recrutare se ivește la ei acea cinste mic-burgheză, deoarece 
venind din mediul respectiv, fiind legat de bandiți, el are impresia că face un act de 
trădare față de ei, privește rău acest lucru și începe să se frământe, ori aceste frământări 
trebuie anihilate prin contribuţia directă a lucrătorului operativ care se întâlnește cu 
el, prin aceea de a-l readuce la normal, dar mă îndoiesc că cineva a aplicat aceste 
lucruri. Deci după recrutare pe acești colaboratori ai noștri nu trebuie să-i mai privim 
ca pe nişte bandiți, ci ca pe nişte oameni cu frământările lor, cu năzuinţele lor, în felul 

lor de a vedea și pe care noi ca organe de Securitate trebuie nu numai să scoatem de 
la ei şi să-i întrebuințăm pentru scopurile noastre în descoperirea dușmanului, dar 
în același timp trebuie să-i faci şi educaţie și să ai grijă și de toate momentele psihice 
prin care el trece. 

Uşurinţa de a trata aceste probleme în munca cu agentura, ne desconspiră informatorii 
şi ca rezultat vă reamintesc că am avut cazuri când bandiții au ciopârțit informatorii 
desconspiraţi de noi, așa cum a fost cazul la Caransebeş când o informatoare a fost 
ciopârțită de bandiți pentru că ea a fost desconspirată de însăși organele M.S.S. 

De asemenea avem un caz recent tot cu o informatoare, un caz de sinucidere 
suspectă și impresia mea este că ea nu s-a sinucis, ci a fost ucisă. 

Ne dăm seama de aci de rezultatele acestei ușurinţi, a acestei lipse de seriozitate, 
a lipsei de cap și de răspundere în ce privește felul de dirijare a muncii informative 
şi înseamnă că va trebui să ne gândim din punctul acesta de vedere și avem chiar 
datoria din moment ce acesta este colaboratorul nostru, și pentru ca să ne dea note 
bune, juste şi preţioase trebuie să ținem la ei, să-i preţuim. 

Avem în anumite ministere cazuri când suntem întrebaţi de ce ținem anumite 
elemente dușmănoase care de multe ori sunt informatorii noştri și pentru care secu- 
ritatea intervine pentru a fi menținute. Eu pot să spun precis că nu din cauză că 
informatorul nostru nu este curat, ci din cauza desconspirării noastre este natural ca 
elementele dușmănoase de acolo caută să influenţeze organele de conducere ca, cu 
orice preţ, să scape de aceşti informatori. lată unde duce deci desconspirarea şi aceasta 
atrag atenția în mod special Direcţiei a II-a. 

Regulile de conspirare a informatorilor, de grijă faţă de informatori nu a existat. 
Nu întâmplător unii informatori ştiu de multe ori să se conspire mai bine decât 
lucrătorul operativ. 

Noi contăm pe faptul că toate aceste slăbiciuni și lipsuri de-a dreptul condamnabile 
ce au reieșit din această ședință sunt şi rezultatul muncii proaste dusă de aparatul 
central în care nu am reușit încă peste tot să facem ordine, nu am reuşit ca toate 
direcţiile să devină organe combative şi ce este mai regretabil că mai există un anumit 
grad de oportunism în cadrul direcțiilor noastre. Noi însă, vom lua măsuri pentru a 
lichida cu acest oportunism, cu această poziţie de lasă-mă să te las. 

În munca aparatului exterior, directorii de regiuni n-au însă nici o scuză că nu au 
aplicat ordinele date, că nu au aplicat directivele date. Singura „scuză“ ce poate să 
fie este ușurința condamnabilă, este lipsa de seriozitate, este rezultatul concepției 
devierii de dreapta. 

Se tratează încă cu îngăduință problema caselor de întâlniri, felul cum lucrătorii 
operativi se întâlnesc cu informatorii, însăși directorii de regiuni nu au o poziție fermă 
ȘI ei sunt cauza principală a faptului că până acum ordinul dat nu a fost pus în aplicare. 

Însăşi tov. Doicaru spunea că mai avem „întâlniri și pe stradă“, dar de ce? Există 
poziţia aceasta de a merge în coada elementelor înapoiate şi de a nu lupta împotriva lor. 

De ce oare nu interzicem să nu se mai întâlnească nimeni cu informatorii până 
nu-şi găsesc case pentru că întâlnirea pe stradă cu informatorii este desconspirarea. 

Cauza principală este lipsa de fermitate a tov. directori atât din centrală cât şi din 
regiuni care nu iau poziţie fermă pentru executarea întocmai a ordinului și care nu 
interzic lucrătorilor operativi întâlnirile cu informatorii până nu-și găsesc case de 
întâlniri. 

În ilegalitate deşi erau acele condiţii grele, partidul totuşi ducea muncă, deși era 
într-adevăr foarte greu şi nimic nu era ușor. Trebuia să înțelegem însă și întâlnirile 
se făceau şi aveam case cu toate că acei care ne puneau casele la dispoziție plăteau 
cu viața aceasta, şi acum când avem toate condiţiile create, când avem toate 
posibilităţile, tovarășii noștri spun că nu pot găsi astfel de case. 

Oare aceasta nu este ceva rușinos? De ce aceasta? Pentru că lucrătorii operativi 
subapreciază acest lucru şi însăși tovarăşii directori nu au prelucrat această directivă 
pentru ca să le intre în sânge lucrătorilor operativi aceste metode noi de muncă, însă 
tovarășii directori au găsit mai comod numai să citească această Directivă, să se pună 
întrebări, ca după aceea fiecare să o înţeleagă cum vrea. 

Nu este întâmplător că s-au făcut şi se fac multe prostii, multe devieri de la ordinul 
dat; aceasta își găsește expresia în lipsa de fermitate a directorilor şi în al doilea rând 
prin faptul că tovarășii directori atunci când l-au prelucrat în jos în cadrul secţiilor 
nu s-au gândit să exemplifice cu date concrete, nu au făcut o analiză, ci au citit-o ca 
pe o carte oarecare. Aceasta nu este prelucrare şi aceasta este cauza principală care 
a contribuit ca lucrătorii operativi să muncească așa de prost şi aceste rezultate se 
datoresc directorilor care nu se achită de sarcini. 

De ce nu pui piciorul în prag tovarăşe Doicaru? Dacă ai face acest lucru ai vedea 
că munca nu mai merge prost, deși poate pentru câteva zile va mai merge șchiopătând 
însă după aceea se va îndrepta. 

Aceasta este valabilă nu numai pentru regiunea Constanţa, ci și pentru celelalte 
regiuni ale noastre. 

Ordinul nu este dat pentru a fi ținut în buzunar sau la arhivă cusut în dosar, ci 
pentru a fi aplicat în litera şi spiritul lui. Prelucrarea trebuie să se facă cu toată 
seriozitatea, exemplificată pe locul de muncă, după aceea să se facă seminarii cu 
lucrătorii operativi, pentru a vedea felul cum au înţeles ei şi după aceea, o dată ce 
într-adevăr ne-am convins că aparatul în subordine a înțeles ordinul, trecem la aplicarea 
lui în practică. 

Care dintre dvs. a făcut acest lucru? Eu mă îndoiesc că acest lucru s-a făcut. Aceste 
Directive care au fost date cât şi ordinul 811 trebuie prelucrate în acest mod. 

Toată ziua ne văicărim că nu avem şcoli profesionale. 

Școala pe care trebuie să o facem în regiune este dezbaterea serioasă a ordinelor 
şi directivelor primite, este dezbaterea serioasă a directivei cu privire la munca cu 
agentura, la munca informativă şi de investigaţie, la cercetarea accidentelor suspecte 
de diversiuni și directiva privitoare la munca informativă la sate. Aceasta este școala. 

Din fiecare pasagiu al acestor directive se poate face o teză combinată cu o serie 
întreagă de cazuri concrete care pot să lămurească mai bine punctele prevăzute în 
cadrul acestor directive. 

Aceasta este școala pe care trebuie s-o facă lucrătorii de securitate deocamdată. 

Sunt cazuri când organizaţiile de partid cât și serviciile politice se fac exponenţii 
chiulangiilor, a elementelor înapoiate care nu vor să facă treabă. Așa de exemplu acum 
câtva timp la Direcţia a 3-a, Biroul organizaţiei de bază în frunte cu tov. secretar s- 
a dus la tov. Director cerându-i socoteală „că de ce să-i ceară la cutare tovarăș să 
facă case de întâlnire, deoarece oamenii sunt slabi, nu au cunoștințe și termenul dat 
pentru constituirea acestor case este prea scurt“. Biroul organizaţiei de bază, în loc 
să meargă pe linia directivei trasate, s-a făcut exponentul acestor elemente înapoiate 
care nu vor să-şi vadă de treabă şi ei însăși au călcat directiva pe linie de partid. 

Oare biroul organizației de bază nu avea altă muncă de făcut, probabil că el însăși 
planează în nori şi însăşi secretarul face parte din rândul acestor elemente chiulangii 
şi prin aceasta se apără pe el însuşi. În loc să mobilizeze oamenii și să ducă munca 
conform directivei, în loc să-și îndeplinească rolul mobilizator al organizației de bază, 
să ducă lupta împotriva elementelor înapoiate şi să critice fără nici un fel de menajare 
şi să califice aşa cum trebuie elementele care nu vor să-și îndeplinească obligaţiile, 
biroul organizaţiei de bază merge la tov. director și tratează cu acesta, parcă ei ar fi 
fost sindicatul și directorul patronul de la care să ceară revendicări pentru elementele 
înapoiate care nu vor să-și vadă de treabă. 

Organizaţia de bază contravine astfel directivelor date și biroul organizaţiei de 
bază care face aşa ceva trebuie schimbat cu tam-tam, ca să-i treacă pofta altui secretar 
să mai procedeze în felul acesta. 

La fel şi la Direcţia a 2-a , unde secretarul caută să mai facă jonglerii, să se pună 
bine cu toți şi aceasta nu este altceva decât o abatere de la linia partidului. 

Un singur lucru să se înțeleagă că trebuie să luptăm împotriva elementelor 
înapoiate, împotriva leneviei şi ca să-i spunem pe nume, împotriva puturoşilor, 
împotriva a tot ceea ce am moștenit de la burghezie, împotriva a tot ceea ce am 
moștenit de la Teohari. 

Partea proastă este că directorii deși cunosc aceste lipsuri nu au tras la răspundere 
pe aceşti tovarăşi. 

Avem un referat în problema legionară care de patru luni de zile se tărăgănează 
pentru a fi întocmit de către Direcţia a 3-a şi tov. general Nicolschi, care răspunde 
de această direcţie, a tărăgănat-o şi el, aducând fel de fel de motive. 

Planul privitor la prinderea bandei Gavrilă s-a făcut tot așa în patru luni de zile. 
De ce această încetineală? Suntem un fel de paraziți ai statului, trăim pe spinarea 
muncitorilor. 

Muncitorii din fabrici trag, au norme, duc la îndeplinire aceste norme și de multe 
ori le şi depășește. La noi însă nu sunt norme și se bazează pe conștiința oamenilor, 
însă cu toate acestea rezultatele nu dovedesc acest lucru şi birourile organizației de 

bază în loc să ia atitudine faţă de acei oameni care nu-şi duc la îndeplinire sarcinile 
se transpun în exponențţii acestora. 

Când se face ora două prin faţa Ministerului n-ai să vezi decât ofiţeri de secu- 
ritate care se grăbesc să ajungă cât mai repede la cantină sau acasă. Unde este poziţia 
Aparatului Politic şi a Organizaţiilor de Bază faţă de acești tovarăși care nu înţeleg 
că munca noastră nu se limitează numai la acele ore fixe de program. Ce atitudine 
a luat Aparatul Politic şi Organizaţia de Bază față de acei tovarăşi care trec pe lângă 
grade superioare de la M.F.A. şi nu salută de parcă ar fi veniți din codrul Vlăsiei? 

Avem un regulament militar care este singurul pentru întreaga Armată a Republicii 
noastre care aici în M.S.S. nu se aplică însă, tovarăşii crezând că pentru organele 
noastre ar exista un altfel de regulament. Trebuie să fie clar că există un singur 
regulament militar al M.F.A. —ului care trebuie aplicat cu toate consecințele lui, atât 
la Securitate cât şi la Miliție. 

Când discuţi cu tovarăşii spun că nu au regulament militar, dar ce înseamnă toate 
aceste porcării, toate acestea sunt numai pretexte în a nu executa ordinele și a ne 
complace în această situaţie de parcă am fi un corp select. 

Directorii regionali și cei din aparatul central le revine sarcina de a aplica 
regulamentul pentru a învăţa oamenii să fie disciplinați, să fie elemente morale nu 
spun, morală proletară, că aceasta este prea mult, ci să aibă morala de om şi orice 
abatere să fie sancționată. 

Atunci când directorul şi subdirectorul Direcţiei a 9-a vor mai merge ca nebunii 
pe stradă și vor alerga cu mașinile ca nebunii și le vor distruge, noi vom lua măsuri. 

În luna octombrie deși noi aci am prelucrat directiva totuşi directorul Direcţiei a 
9-a a considerat că aceasta nu interesează și că nu este nevoie să o prelucreze și la 
el acasă. 

Lipsa de răspundere a directorului de la Direcţia a 9-a dovedește că are foarte puțin 
nivel politic şi din punctul acesta de vedere conducerea Direcţiei a 9-a sunt ca un 
fel de bușteni politici. 

Munca de lămurire, de instructaj cu oamenii de a-i trage la răspundere atunci când 
greşesc la această direcție este inexistentă. Deși sunt elemente foarte bune în cadrul 
acestei direcții, totuşi tov. de acolo nu duc o muncă de ridicare din punct de vedere 
politic al acestora. 

Datoria comandanților, a directorilor, nu este numai aceea de a da ordine și de a 
nu se mai interesa pe urmă cum este executat, aceasta este o poziţie lipsită de 
răspundere la fel cu aceea pe care am combătut-o până acum. Omul trebuie să fie 
lămurit de felul cum trebuie să lucreze și dacă nu execută, trebuie să fie sancţionat. 

Mulţi ofiţeri sunt împinși la comiterea de astfel de abateri care compromit organele 
M.S.S. tocmai pentru faptul că directorii nu au știut să ia măsuri de sancționare la 
timp a acelor tovarăși care au comis astfel de abateri, aşa cum se întâmplă la Craiova, 
despre care se vaită tov. Kalousek care nu a dat decât o singură sancțiune până acum 
şi tocmai bălăbăneala tovarăşului director a încurajat aceste elemente. 

Deci, răspunderea directorului este și în privinţa stării disciplinare a muncii, a 
felului cum oamenii își duc munca, în privinţa aplicării sau neaplicării metodelor de 
partid; aceasta nu este numai o treabă a aparatului politic şi just apreciază acei directori 
care critică birourile organizației de bază şi just este și acolo când biroul organizației 
de bază critică pe directori atunci când fac greșeli. Pace putredă nu avem nevoie. 

Acolo unde există asemenea pace, acolo este mucegai, munca nu se dezvoltă, fie 
că stă pe loc, fie că dă înapoi. Singura metodă de dezvoltare a muncii este aplicarea 
fără menajare, fără nici un fel de reticență a criticii și autocriticii partinice. Acele 
elemente care gâtuie critica să le fie clar un singur lucru: că nu o să le meargă mult. 
Linia pe care s-a antrenat ministerul nostru, pe care suntem angajaţi faţă de guvern 
pentru lichidarea bandiţilor, pentru lichidarea agenturilor de spionaj, este o muncă 
dinamică și acest dinamism implică din partea organelor M.S.S. mânuirea criticii şi 
autocriticii fără şovăire, iar elementele care vor să frâneze această dezvoltare, mai 
curând sau mai târziu, vor zbura din Securitate. 

De aceea atrag atenţia foarte serios pentru că văd că chiar anumiţi directori se fac 
oarecum exponenţii acestor frânări, că a doua ședință dacă va mai avea asemenea 
rezultate se va solda cu scoaterea a trei-patru directori. 

Noi fetișuri nu facem, nu avem idoli şi acolo unde nu vor să facă treabă aceştia 
nu au ce căuta în rândurile noastre şi acel care va fi scos va fi scos cu cântec. 

Abuzuri în ceea ce priveşte aplicarea Hotărârii C.C. privitoare la arestări încă mai 
au loc în special la raioane, unde se mai practică pe o scară întinsă metoda de bătaie. 
Atrag atenţia tuturor regiunilor asupra răspunderii care le revine, asupra necesităţii 
de a intra imediat în legalitate în ceea ce priveşte încetarea schingiuirilor şi a bătăilor. 
Noi nu suntem organe care trebuie să aibă ca metode bătaia și ciomagul, acestea erau 
metodele Siguranței burgheze şi Securitatea nu are de-a face cu astfel de metode. 

Se observă la Regiunile Cluj, Argeș şi chiar Stalin că merg pe linia de a renunța 
la munca informativă, lucru care dovedește poziţia luată față de bandele existente, 
nepăsarea față de ele. Mai mult, aceste regiuni au născocit teoria cum că le trebuie 
forțe mari armate pentru prinderea a doi puchinoși de bandiți și aceasta pentru faptul 
că sunt sprijiniți de populaţie. Este fals acest lucru. Noi i-am sprijinit pe acești bandiți 
prin prostiile pe care le-am făcut, prin desconspirările pe care le-am făcut. 

Că poate să aibă câteva gazde, foarte bine. Și pe lângă aceste gazde trebuie bine 
organizată munca informativă pentru depistarea bandiţilor, dar nicidecum așa cum 
s-a procedat. 

Poziţia aceasta a regiunii Argeș, cum că lângă poalele munţilor populația fuge de 
securitate este o poveste pe care eu nu o cred adevărată. Eu cred că tovarășul este 
dus de anumiţi șmecheri, chiar dacă ei se numesc lucrători operativi, ei înșiși pot să 
aibă anumite păcate în ceea ce privește aceste fapte. 

Ar fi bine ca tov. director să ia contact cu Sfatul Popular şi să ia legătura cu tov. 
respectiv şi cred că se va convinge de acest lucru. 

Să combatem, să arestăm chiar pe acei care au făcut abateri împotriva populaţiei 
paşnice şi care, probabil, își fac şi pe mai departe de cap. Deci nu corpuri de armată 
va trebui, ci muncă serioasă informativă pentru că dacă ai avea într-o acțiune doi 
informatori buni, poţi face cu aceştia ceea ce n-ai putea face nici cu câteva companii 
în prinderea unor bandiți. 

Chestiunea aceasta s-a făcut la Cluj și nu este o metodă pentru prinderea bandiţilor, 
însă dacă ar fi fost o preocupare în buna organizare a reţelei informative așa cum ar 
fi trebuit, s-ar fi obținut rezultate. 

Ca exemplu avem regiunea Timișoara, însă aceasta nu înseamnă ca să i se urce 
la cap, că au aceste predispoziţii — foarte repede — care a dat lovituri serioase 
dușmanului și deşi nu a îndeplinit în totalitate ordinul, a făcut mai mult decât celelalte 
regiuni, nici cu corpuri de armată și nici cu divizii, ci prin organizarea muncii 
informative. 

Dar acolo unde avem pălăvrăgeli în loc să fie muncă de securitate, acolo este 
desconspirare de sus şi până jos, deci acuza principală în desconspirarea informatorilor 
trebuie căutată însăși la regiunile de securitate. 

Nu este întâmplător că anumiţi oameni fug când ne ducem noi acolo, pentru faptul 
că oamenii au fost desconspiraţi şi le este teamă să nu fie prinși de bandiți. Desigur 
că aceste cazuri sunt izolate, însă să afirmăm că în toate comunele oamenii fug de 
Securitate aceasta este fals, așa cum este falsă și teoria că oamenii din comune sprijină 
pe bandiți. Și faptul că însăși tovarășii noștri fac astfel de afirmaţii dovedeşte că 
Securitatea se lasă indusă în eroare de anumite elemente netrebnice. 

Tovarășii de la Cluj au arătat aci că nu au reușit să convingă pe tovarășii de la 
raioane să facă muncă informativă. Ce însemnează aceasta? În loc să-i lămurească 
o dată sau de două ori și după aceea cine nu face treabă să fie tras la răspundere, 
dumneata acolo te văicăreșşti în fața lor și oamenii nu fac altceva decât lucrează așa 
după cum îi taie capul pe fiecare și de altfel nici nu pot face altfel. Aceasta este o 
poziţie mic burgheză a comandantului, este o poziţie împăciuitoristă. Aceasta nu vom 
accepta, pentru că astfel am fi noi înşine niște împăciuitoriști. De aceea vă atrag foarte 
serios atenția asupra întăririi imediate a muncii, asupra intrării în legalitate, asupra 
măsurilor ce trebuie luate imediat pentru prelucrarea ordinului la locul de muncă cu 
cazuri concrete și a luării de măsuri de conspirare în primul rând. 

Munca conspirativă trebuie să fie baza condițională a muncii informative. Casele 
de întâlnire, toate mijloacele respective trebuie puse în aplicare. Aceste case de întâlniri 
vor trebui făcute fără să mergem la guvern să luăm din Orașul Stalin 20 de case sau 
din laşi alte câteva zeci, fără să ne ducem acolo să le mobilăm cu şic şi după aceea 
să spunem „poftiţi tov. lucrători operativi de vă întâlniți cu informatorii“. 

Nu acesta este scopul şi în primul rând nici nu este posibil aşa ceva. O asemenea 
casă ar fi desconspirată de la început, mai ales într-un oraș de provincie, rezultatul 
va fi că astfel de case vor fi comentate de către cetăţeni cum că sunt casele Securității. 

În crearea caselor conspirative şi de întâlniri va trebui să se ţină seama de regulile 
specificate în directivă şi în ordin. 

Întâlnirile se vor face cu maximum trei informatori pe zi şi la o distanţă de cel 
puţin o oră între ele, lucrătorul operativ ţinând seama de timpul necesar informatorului 
să se deplaseze și să se îndepărteze de casă, pentru ca cel care vine să nu cumva să 
se întâlnească cu celălalt informator și în felul acesta să fie desconspiraţi. 

O altă problemă este aceea că la noi se cultivă minciuna. Tovarășii care au fost 
desemnaţi să dea rapoarte au fost anunțați din timp pentru întocmirea lor, însă cu toate 
acestea au venit aci şi au început să arate o serie de minciuni, toate cu darul de a umfla 
lucrurile, de a da importanță mai mare unor lucruri, de a specula câte un succes pe 
care l-a avut. 

De unde oare asemenea metode? Credeţi oare că aveţi de-a face cu proşti care 
nu cunosc realitatea? De ce oare această atitudine? Oare tov. directori ei înşişi cred, 
se lasă convinși așa de ușor? 

Părerea mea este aşa cum a dovedit și directorul de la Iaşi şi tov. Gluvacov, precum 
şi alți tovarăși, că în loc să controleze munca și să vină cu date verificate în fața 
conducerii ministerului, vin cu date ireale care pe deasupra mai sunt și umflate, şi 
plus de aceasta există tendinţa de demagogie, de a prezenta lucrurile ca succese şi 
chiar acolo unde au fost insuccese tovarășii caută să scoată că şi acolo a fost un succes. 
Această atitudine lipsită de răspundere, faptul că ea este practicată de oameni de 
răspundere dovedește că în aparatul respectiv este cultivată această metodă burgheză: 
minciuna. 

Tovarăşii se umflă în pene, aşa cum a făcut și tov. director de la Iași care este puţin 
demagogic, care a prezentat situaţia în cadrul regiunii într-o formă trandafirie, pentru 
ca atunci când a mers în jos să găsească fapte care au dovedit că este calificat ca un 
om fără răspundere, ca un om care nu este nici militar, nici politic, calificare care se 
potriveşte cu cea dată de conducerea ministerului. 

La Craiova, tot datorită acestei atitudini împăciuitoriste a tov. comandant, care 
deși aparent lasă impresia că este foarte grozav, că este omul care umblă cu sancţiunea 
în buzunar, cu toate acestea faţă de anumite lipsuri și abateri care sunt în cadrul acestei 
regiuni nu ia poziție. 

Nu avem de ascuns nimic. Trebuie însă să luăm o poziţie hotărâtă faţă de abateri, 
o poziţie hotărâtă faţă de acei care nu vor să muncească, care ard gazul de pomană, 
care nu fac treabă, care stau toată ziua cu mâna la falcă şi nu fac nimic, mergând 
până la scoaterea lor din securitate, împotriva acelora care distrug bunurile, așa cum 
a arătat tov. ministru Mureşanu, împotriva chiulangiilor etc. 

Pentru astfel de acte pot să spun că şi dumneata tov. Mureşeanu ești vinovat. Ce 
însemnează să predai mobilă Direcţiei a 3-a şi cu ce drept Direcţia a 3-a cere să se 
schimbe mobila, cu ce ordin și cum își permite Direcţia a 3-a să facă asemenea lucru? 
Mâine, poimâine are să vină să vă ia şi în spinare. 

Cum își permite să dea toate birourile fără să raporteze? De ce nu aveţi evidenţa 
bunurilor? De ce nu se îngrijește Direcţia de Gospodării de toate acestea, direcţie care 
de altfel merge pe linia de a adopta o linie mincinoasă. 

Această problemă a ieșit la iveală cu ocazia schimbării în muncă a unor tovarăși 
care au făcut prostii. 

Astfel s-a întâmplat cazul când un tovarăș care urma să fie schimbat în urma 
prostiilor comise când a fost chemat și criticat sever de tov. ministru Mureşeanu, a 
spus că dacă ştia mai dinainte aceasta nu ar fi făcut. 

Tov. Corin îl cheamă la el şi totodată îi adună şi pe ceilalți tovarăşi, unde le face 
cunoscut că tovarășul nu este scos din muncă pentru că are lipsuri, ci tovarășul a fost 
promovat în altă muncă și de aceea este schimbat. 

De ce să mințim, tovarăși, de ce? Te-a plătit cu ceva sau probabil aceasta este 
explicaţia, că au avut amândoi ceva de ascuns, anumite lucruri din munca lor. 

Ce s-a gândit tov. Corin, dacă ia poziţie împotriva lui Babei, acesta va trece şi va 
arăta anumite lucruri putrede, deoarece tovarășul Corin avea răspundere în Direcţia 
Generală. De ce această atitudine? De ce acesta nu este tras la răspundere pentru toate 
porcăriile pe care le-a făcut, de ce numai directorii, direcția trebuie să răspundă pentru 
un nebun? 

Corin trebuia să adune pe șefi, să-i instruiască, să nu lase să se întâmple atâtea 
abateri grave, așa cum s-a întâmplat în noaptea de Anul Nou când trei bandiți de ofițeri 
au luat o maşină, fiind în stare de ebrietate, şi au pornit cu aceasta, iar când miliţianul 
a oprit la stop, aceştia au tras cu pistolul şi au pornit înainte, și când s-au luat milițienii 
după ei şi au început să tragă în cauciucuri, aceştia tot nu au oprit, ci au intrat cu 
mașina într-un stâlp, provocând pagube mașinii. Ce este această tâlhărie la drumul mare? 

După cum şi la Direcţia Aprovizionării sunt lipsuri, trebuie să aibă fiecare 
răspundere, trebuie să răspundem de domeniul nostru de activitate. 

Și eu găsesc că ar fi bine ca personalul de la cantină să fie instruit ca să descopere 
pe acei care trântesc paharele și le sparg, dacă nu, să le plătească ei singuri, căci atunci 
vor căuta mai curând să vadă cine le sparge. Ce, au înnebunit, ce porcărie este aceasta, 
acest dispreţ față de bunurile statului? 

Mă pomenesc acum câteva zile cu o femeie cu o plângere. Aceasta a făcut o mică 
fraudă de 1 500 lei. În plângere cerea să fie iertată pentru această sumă, întrucât are 
o mamă bătrână şi bolnavă. Dar ce suntem noi ca să-i apărăm pe aceştia, care comit 
porcării şi alte acte banditești, de urmările justiţiei? 

Ofițerii de Securitate sunt obligaţi să respecte legile privitoare la apărarea 
statului până la legile privitoare la apărarea securităţii şi secretelor de stat. 

O altă chestiune. Pe linia Direcţiei a II-a, aceştia au adoptat o metodă, au început 
să ceară planurile de la diferite ministere. Într-o zi, mă pomenesc la telefon cu un 
tov. ministru care mă întreabă de ce avem nevoie de planurile ministerului respectiv? 
Această metodă a Direcţiei a II-a o înţeleg, ei vor să arate că fac treabă și au nevoie 
de un catastif de planuri, să concentreze aceste planuri. Au atâtea planuri încât înoată 

în ele. Ce ne trebuie aceste chestiuni, când acestea există la ministerul respectiv şi 
dacă ai nevoie de unele date ca să le compari, date care ne dau agenturile informative, 
n-am decât să le cer, fie la ministru, fie la ministrul adjunct al acestuia şi sunt sigur 
că ți le va da. 

De unde știm noi că dacă birourile respective dau cu atâta ușurință la Securitate 
aceste planuri, nu le dau și la legațiile americane, legaţiile imperialiste? 

În loc noi să fim aceia care să păzim aceasta şi să criticăm această atitudine a lor, 
a ministerului respectiv, că nu respectă secretele de stat, noi le creăm posibilitatea. 

De ce, pentru că se lucrează fără cap, fără răspundere, sunt metode dușmănoase, 
provocatoare de compromitere, dar nicidecum de organ al Securităţii. Cu ce drept 
îți permiţi acest lucru? Ca tocmai noi să nu respectăm legile, cum putem atunci cere 
acest lucru de la alţii? 

Și a intrat în capul lucrătorilor de securitate nu știu ce, că nici stopurile nu le mai 
respectă. Pentru aceasta cerem organelor de Miliție ca acolo unde se va cădea în 
abateri, să vină să pună problema principial pentru ca elementele vinovate să fie trase 
la răspundere, să vină să arate clar, maşina cutare cu numărul cutare, deși i s-a pus 
„Stopul“, totuşi nu l-a respectat şi atunci o să vedem dacă aceasta se găsea atunci în 
muncă operativă sau nu, vom prinde pe acel care merge cu minciuna. 

Tovarăși, privitor la problema cadrelor. Ne plângem toată ziua, că nu avem cadre, 
că nu avem oameni în anumite locuri unde trebuie să punem membri de partid și că 
în locul lor punem membri U.T.M. şi nu este just tovarăși acest lucru de care ne 
văicărim într-una. 

Am obținut de la Comitetul Central al Partidului o hotărâre prin care ni se pune 
la dispoziție peste 2 500 membri de partid. I-am împărţit pe aceştia pe regiuni, iar 
Direcţia Cadre mi-a arătat acest lucru şi eu i-am spus să dea drumul lucrării, însă 
tovarășii noştri de la regiuni dau dovadă de o totală lipsă de simţ de răspundere, au 
verificat şi para-verificat şi au renunţat. Unii au verificat 2 000 şi au rămas cu patru 
membri de partid, buni, alţii că au rămas din 1 500 membri de partid cu doi, iar alții 
din 5 000 au rămas numai cu opt tovarăși buni. 

Noi nu ne dăm seama că aici este jocul reacţiunii. Părerea mea este următoarea. 
Ei ştiu că nouă ne-au intrat în partid diferite elemente care au câte ceva pe capul lor 
și atunci dau referinţe false şi mincinoase și după verificările care au fost în cazul 
unora s-a confirmat că nimic nu era real din cele ce rezultau din referinţe, ba că unii 
au rude în străinătate sau în Palestina, că aici în ţară au avut legături cu diferite somități 
ale partidelor politice, însă mai trebuie să vedem un lucru tovarăși şi anume, cred 
că aici nu s-a făcut o muncă cinstită, serioasă, că nu s-a manifestat într-adevăr dorința 
de a găsi cadre, ci s-a mers pe linia că dacă au nevoie de cadre să nu-și asume ei 
răspunderea, ci să-şi asume răspunderea Direcţia de Cadre şi ministerul și lucrurile 
au mers pe linia aceasta și s-a reflectat mult în recrutarea cadrelor. 

Sunt de acord că acolo unde avem elemente slabe, fără bază serioasă, fără 
perspective, renunțaţi la ele, însă unde este vorba de un activist, de un element capabil 

cu randament în muncă, cred tovarăși că trebuie să procedăm în felul următor, să-l 
verificăm pe linie de investigaţii. Faceţi această muncă pentru a stabili în privinţa lor 
şi veţi găsi că faţă de multe lucruri care s-au spus în dosar la ei, sunt şi multe minciuni. 

Reacțiunea a învăţat o meserie şi a știut să dea la note şi referinţe şi în felul acesta 
au umplut dosarul oamenilor cu fel de fel de murdării. 

La dosarele lor ai să găsești că au fost legionari, dar când vezi mai bine şi verifică 
ca să vezi cine-l cunoaşte că este legionar și unde a activat, vei vedea că nici nu a 
fost pe acolo. 

Cadrele au făcut acest lucru, au găsit dosarele oamenilor, o mare porcărie, lucruri 
drepte şi nedrepte, fără să se verifice. Unde este vorba de un om activ cu perspective 
şi dacă este un element cu origine țărănească nu poate să facă parte din Securitate. 
De unde o astfel de interpretare? Am plecat să facem treabă, să o facem, să nu se 
mai meargă pe această linie, să nu facem prostii, unde este vorba de un element bun 
trebuie luptat pentru a-l obține, verificați și stabiliți prin investigaţii, să se vadă dacă 
este într-adevăr legionar sau se adeveresc cele arătate, atunci dă-l dracului, chiar dacă 
este un element activ și cu perspective, din moment ce a fost legionar sau sionist, 
nu are ce căuta, ştim noi de ce sunt ei capabili, ce pot face aceste elemente. 

Aceasta nu înseamnă ca să respingem un element muncitor, un element capabil, 
ridicat profesional și cultural, un element tânăr și cu perspective în baza unei 
presupuneri sau a unei note mincinoase. Este o crimă față de cadre să avem o asemenea 
atitudine şi această lipsă de răspundere, repet, este o crimă. 

Veţi merge la regiunile de partid unde veţi lua legătura cu activiștii de acolo, pentru 
ca să putem găsi elementele cele mai bune, cele mai capabile și veți merge pe linia 
aceasta de a renunţa în primul rând la originea socială muncitorească şi în același 
timp veți face o muncă în plus şi anume investigaţii ca să vedeţi dacă referinţele date 
sunt reale sau nu. 

Am avut un caz foarte interesant, un tovarăș care are muncă de răspundere şi care 
era pe cale să fie aruncat din partid. 

Dacă a văzut omul în ce situaţie va fi pus a avut curajul şi s-a dus la tov. Gheorghe 
Gheorghiu-Dej și a spus că nu este adevărat că el a fost legionar şi multe alte lucruri 
care s-au dat despre el. Verificându-se acest lucru s-a descoperit existența unor bandiți, 
care aveau necaz pe acest om pentru că el fiind în muncă de răspundere a lovit în 
aceştia, lucru foarte just, pentru că în elementele banditești trebuie să lovim 
permanent, şi această bandă a mers pe această linie de a da declarații că acesta a fost 
legionar, altul că l-a văzut în cămașă verde, că l-a văzut în urma coşciugului lui Moţa 
când a fost adus din Spania și o serie întreagă de lucruri. 

Când s-a trecut la verificare au fost chemaţi cetăţenii respectivi care au dat 
declarațiile printre aceștia a fost chemat şi un muncitor, un fel de maistru și i s-a pus 
acestuia întrebarea de când îl cunoaște pe respectivul. 

Acesta a spus că îl cunoaște de mult, că-l cunoaște ca un băiat cinstit, muncitor, 
că era un băiat care a ajutat mult după 23 august 1944, dar drept este drept, „Dumnezeu 

să-mi ajute, dacă a fost legionar, ce pot să fac“, ba mai mult, când i-a spus acestuia 
că l-a văzut şi în cămașă verde, omul a rămas trăznit. Ca apoi să se constate că toate 
cele spuse nu au fost altceva decât uneltirile unei bande de reacţionari. 

În alte părți reacţiunea învaţă această meserie pentru că ştie că punem bază pe 
aceste referințe, pentru că ştiu că contăm pe membri de partid și noi n-am tras la 
răspundere să-i condamnăm pe acești bandiți, ca să lovim în aceștia, şi vina este a 
noastră, a organelor de securitate şi vina este și a organizațiilor de partid că nu au 
sesizat şi s-au mulțumit cu ce au dat fiecare. 

Dacă sesizam această problemă informativ, era imposibil să nu descoperim toate 
aceste bande, dacă ne duceam munca bine am fi contribuit ca să lichidăm pe acești 
bandiți. 

Vedeţi tovarăși în ce constă această problemă a cadrelor? Cred că este necesar ca 
să nu renunțați la aceşti 2 500 membri de partid, să mergeţi pe linia de a face 
investigaţii pentru identificarea acestor elemente. 

O altă problemă tovarăși. Tovarășii ne-au arătat aici că nu știu ce să facă pe linie 
de Miliție, sunteţi comandanți și sunteţi răspunzători sau nu? Directorii de Securitate 
răspund de Miliție sau nu? 

În alte părţi s-au luat maşinile de la Miliție, în alte părţi i-am făcut bucătari, pe 
alții măcelari. Cred tovarăși că nu este justă această poziție. 

În primul rând problema răspunderii, am vorbit atunci destul de clar și acum 
vorbesc a doua oară, să nu mai fie nevoie să vorbesc și a treia oară despre această 
problemă cu directorii regiunilor M.S.S. 

Răspunderea în cadrul regiunii o ai ca director regional. 

Directorul regional al Miliției este al treilea locţiitor operativ și conlucrează cu 
directorul regiunii pentru toate problemele. Directorul regiunii va răspunde nu numai 
de munca de securitate, ci poartă răspunderea și pentru munca de miliție, poartă 
răspunderea pentru întreg acest organ, pentru a fi cât mai bine instruit, controlat, 
combativ, pentru a lovi în duşmani, aceasta este datoria directorilor de regiune, ei 
sunt ordonatori secundari, au datoria ca să controleze miliția prin organele de miliție 
și securitate. 

Ei ştiu cum să facă acest lucru și trebuie să facă acest lucru. 

În ceea ce priveşte bunurile nu v-aş sfătui şi nu sunt de acord ca să luăm mașinile 
de la Miliție, dacă nu ţi-ai gospodărit gospodăria fiecare să se frece pe cap, însă nu 
este justă atitudinea ca să se ia mașinile miliției. 

La fel nu sunt de acord ca să băgăm de la Miliție oameni în aparatul administrativ, 
aceștia pot fi luaţi şi de la Securitate, nici pe linia aceasta nu se poate merge că dacă 
ni s-au oferit jandarmi pe aceștia să-i luăm. 

Sunt de acord cu tov. Doicaru, însă nu este just ca să-i bage în aparatul administrativ 
numai pe acei de la Miliție. 

S-a privit această problemă sub prisma intereselor particulare şi nu sub prisma 
intereselor generale, să tragă fiecare pe a lui, Miliția și ceilalți. Și aşa elementele 

polițiste și banditești au profitat de aceasta și au reușit să creeze în Miliție o situație, 
o situaţie anormală din lipsa aparatului politic și din lipsa directorilor, începând de 
sus şi până jos şi anume, că la securitate este rău, că la M.S.S. ni se va cere să executăm 
ordinele. Bandiţii erau conștienți că nu executau ordinele şi de aceea comentau și 
au reuşit pe această chestie, a dus ca executarea ordinelor să creeze în Miliție o anumită 
stare anormală, la fel că vor merge la Sfaturile Populare și că Miliția se va rupe în 
nu ştiu câte părți. 

Eu cred că odată cu lichidarea acestor bandiți din Miliție şi elementele care au 
făcut abateri așa cum a arătat tov. Oaidă cu acel Jean, care era prieten cu bandiții, 
acest lucru nu este singurul caz izolat. 

De ce solidaritatea cu infractorii şi poziţia aceasta a Miliției faţă de infractori? 

De aceea trecându-se la lichidarea cu aceste elemente din Miliție eu cred că se 
va trece să se facă o treabă bună şi va folosi Miliției pentru a se pune ordine la ei. 

Este o oarecare suspiciune faţă de Securitate și s-a mai creat aceasta din cauza 
anumitor lucrători de securitate care se poartă brutal față de milițieni, există tendința 
de a se crea două tabere: Miliție și Securitate. Bandiţii aceștia au reușit să creeze 
această stare şi de aceea atrag atenţia directorilor să facă o muncă cu pricepere cu 
privire la munca Miliției, să existe o conlucrare cu organele de securitate. 

Dacă sunt anumiţi bandiți care se ocupă cu aceste chestiuni să fie lichidați, nu 
este permis ca să existe asemenea atitudine de vrajbă între aceste organe. 

Şi această tendinţă de a nu se lua în consideraţie necesităţile Miliției și să li se ia 
mașinile și aceasta să dispară. 

De asemenea tovarăşi trebuie oprit ca directorii regiunilor de Miliție să mai facă 
mutări de cadre aiurea, toată ziua fac mutări, deşi a fost combătută această chestiune, 
s-au dat ordine în acest sens, cu toate acestea toată ziua se află în treabă și mută oamenii. 

Vă atrag atenţia că răspundeţi personal în calitate de ordonatori secundari, pentru 
că, închipuiţi-vă, aceşti oameni fiind mereu mutaţi, în afară că lor trebuie să li se 
plătească drepturile şi aceasta este o cheltuială în plus, afară de aceasta nu facem 
altceva decât să facem jocul dușmanilor, pentru că aceste mutări nu este decât o muncă 
contrarevoluționară. 

Ce însemnează aceste mutări? Șeful de post este pus în situaţia, fiind mutat mereu, 
să nu cunoască oamenii, locurile. Ori, necunoscând situaţia, necunoscând oamenii, 
obiceiurile, necunoscând dușmanii și prietenii, pe cine să ne bazăm în sat şi în cine 
trebuie să lovim în sat, toate aceste particularităţi care trebuie cunoscute printr-o 
agentură de suprafaţă, care este necesar postului de miliție respectiv, pune în 
imposibilitatea ca aceştia să facă ceva, dacă toată ziua nu facem altceva decât să-i 
mutăm de colo-colo. 

Nu ştiu ce i-a venit regiunii Timișoara, care are atâta de lucru cu bandiții titoişti 
ca şefii de posturi de miliție să fie mutați. Este mai interesant un lucru, că un şef de 
post care a prins un bandit a fost mutat. De ce a fost mutat? Nu cumva se serveşte 
acolo interesele agenturii titoiste? 

Tov. şef de Securitate, dumneata ai datoria să vezi ce este acolo, cu ce drept sunt 
mutaţi oamenii, ce interese există. Pentru că nu-mi pot explica de ce să se mute 200 
de oameni? De ce nu se respectă ordinele date, nu cumva faceţi jocul bandiților 
U.D.B.-ului, nu cumva acesta suflă la urechile oamenilor noștri? Pentru ce au fost 
mutaţi șefii de post de acolo? 

Mutarea înseamnă pur şi simplu a rupe oamenii ca să-i vânturăm de colo-colo, 
aceasta era metoda lui Jianu și Cristescu, pentru ca aceștia să nu cunoască specificul 
locului de muncă și satele. 

Aceasta nu pot să o consider decât o muncă dușmănoasă, banditească, ceea ce 
au făcut ei, iar pentru noi trebuie să fie o experienţă, trebuie să vedem cum să procedăm 
mai bine. De aceea comandantul de securitate trebuie să fie atent şi să raporteze cine 
a avut interesul să facă aceste mutări. 

Eu găsesc un singur lucru, că Securitatea Statului Român nu a fost apărată prin 
aceste mutări, ci din contră, a fost lovită şi agenturii titoiste i-a servit mult aceste mutări. 

Tovarășii noştri de la contrainformaţii s-au cam obișnuit să spună că oamenii sunt 
noi în muncă, deși ei sunt de doi ani în această muncă. Ce, trebuie să îmbătrâneşti 
în această muncă când este vorba de văzut acţiunile dușmanului? De ce oare nu 
identifici personal în cazul acțiunilor de sabotaj şi dacă identifici, aceasta se face foarte 
greu. De ce nu ne informează agentura informativă, de ce tovarășii nu iau poziţie 
față de aceste acte de neglijență, de ce nu se merge pe linia ridicării nivelului 
profesional al agenturii? 

Am avut un caz cu un oarecare tovarăş de aici dintr-un post de răspundere faţă 
de care tovarășul director a spus că să mai vedem asupra lui şi încă nu a luat nici o 
măsură împotriva lui, deși banditul tună și fulgeră toată ziua. 

Avem de-a face aici cu manifestări crase de neexecutare a ordinelor, de autoliniștire, 
unde sunt amestecați ofiţeri vechi care știu ce înseamnă regulamentele militare. 

Cum se explică că pe la depozitele militare avem furturi, avem atâtea plusuri şi 
minusuri? 

Parcă ne-am juca cu ele, parcă ne-am juca cu pietricele, nu cu armament am avea 
de-a face. Directorii noștri de contrainformaţii au lipsa că nu are poziție hotărâtă, parcă 
ar fi reţinuţi să descopere pe bandiți şi în același timp să nu prevină exploziile, 
incendiile, furturile și a vedea cine este vinovat de aceste plusuri şi minusuri. Să ne 
gândim de unde oare au acești bandiți din munţi armament, desigur că din depozitele 
militare. Cred că aparatul nostru de contrainformaţii trebuie să se pătrundă de 
maximum de seriozitate în această muncă. 

Acest lucru tovarăși este valabil şi pentru directorii transporturilor, unde am avut 
o serie de așa-zise accidente care, în realitate, sunt acte de sabotaj, şi de acţiuni ale 
dușmanilor însă tovarășii noștri nu au arătat nimic aici. Să nu se mai arate numai 
lucrurile care sunt bune, succese, că acestea se văd concret în muncă, în rezultatele 
muncii, însă trebuie să facem mai mult control în jos și să privim cu mai multă 
seriozitate munca aceasta pentru a se identifica bandiții care fac aceste acte de sabotaj. 

Am avut la Sf. Gheorghe și la Fetești câteva ciocniri cu consecinţe foarte grave 
şi numai anumitor întâmplări şi acte eroice ale unor oameni veniți întâmplător pe acolo, 
care și-au expus viaţa împiedicând o nenorocire ce urma să aibă loc acolo, şi direcția 
transporturilor spune că se vor lua măsuri, însă nici până în prezent nu se ştie care 
sunt elementele criminale de la Fetești, până la urmă a căzut vina pe un acar. 

Este drept că transporturile noastre sunt încărcate, că materialele sunt vechi, noi 
toate acestea le cunoaştem, însă problema ne interesează direct pe noi şi trebuie să 
identificăm duşmanii, însă acest lucru nu s-a văzut. 

La fel şi cu direcția de grăniceri. 

Șeful Serviciului de Informaţii Grăniceri dă dovadă de lipsă de simţ de răspundere 
cras, în primul rând că tovarășul nu merge pe teren, toată ziua stă numai în birou, 
întrebuințând mai mult pe tovarășii subalterni ca ei să meargă în teren. 

Ei au o concepție foarte greșită despre graniţă, ei văd numai granița titoistă, restul 
este pasiv. Tovarăşii trebuie să știe că mai există încă o lungime de graniță. La baza 
acestei pasivităţi stă atitudinea lui Boico, de aceea trebuie terminată cu această poziție 
pasivă şi să ne punem serios pe treabă. 

Trebuie să ştim că elementele titoiste mai au și alte drumuri, mai atacă şi flancul 
şi acestea sunt Republica Democrată Ungară și R.P. Bulgaria la care graniţe se duce 
o muncă slabă. Dacă în alte părți se face treabă, în schimb însă aici, în aceste părți 
nu prea se vede. În afară de aceasta atribuţia direcției este și granița maghiară şi a 
Uniunii Sovietice. Credeţi că spionii titoişti care trec la noi n-au interes să treacă în 
Uniunea Sovietică? Credeţi că numai noi suntem obiectivul dușmanilor? Obiectivul 
dușmanilor este Uniunea Sovietică și acolo caută şi tind să lovească şi de aceea 
Serviciul de Informaţii trebuie să ia măsuri serioase pentru lichidarea acestei pasi- 
vități în ceea ce privește munca și controlul. 

O altă problemă a fost şi aceea cu dislocarea. S-au făcut dislocări ale oamenilor 
nevinovaţi, fără să se controleze, ca după aceea să vedem că tocmai acei care au dat 
informaţii pentru dislocarea acestora erau ei înșiși nişte spioni, bandiți. Cu alte cuvinte, 
ne lăsăm conduşi de spioni pentru că aceasta nu a fost altceva decât că aceştia au 
avut interes să curețe drumul lor de elementele cinstite. 

Sigur că dacă nu ai să controlezi cazi în cursa tuturor balivernelor și bombelor. 

Tovarăși, faţă de cele arătate aici, faţă de criticile aduse aici, față de ajutorul dat 
de către Direcția Centrală, de tovarășii care au luat poziţie aici, față de tovarășii din 
regiuni care au luat atitudine critică faţă de o serie de lucruri, consider tovarăși că 
sunt necesare următoarele sarcini: 

1. Intensificarea muncii informative prin prelucrarea și controlarea modului cum 
au înţeles lucrătorii operativi necesitatea aplicării integrale a Directivei privitoare la 
munca informativă şi a prevederilor ordinului 811. 

În acest scop să se ia măsuri și să se prelucreze de către directorii regionali şi cei 
din centrală Directiva privitoare la munca informativă şi să se organizeze seminarii 

pe baza cărora să se pună în discuţie o problemă sau alta din Directiva cu munca 
informativă. 

Tovarășii Directori să nu se mulțumească cu citirea ei superficială, cu câteva 
întrebări şi răspunsuri, deoarece munca va merge și pe mai departe prost, ci datoria 
lor este de a analiza aceste probleme în cadrul unul referat ţinut la locul de muncă 
cu probleme concrete şi cu cazuri concrete. 

Exemplele concrete dau ocazia oamenilor să ia poziție împotriva anormalităților 
în muncă și pentru aplicarea principială a prevederilor din Directivă şi a ordinelor. 

2. Luarea de măsuri concrete pe această linie pentru lichidarea bandelor până la 
1 aprilie 1953. 

În acest scop, fiecare Direcţie regională să nu-şi bage capul sub obroc şi să spună 
că la mine nu-i nimic, ci să caute să identifice foarte serios aceste bande, precum şi 
acei bandiți izolaţi atât de drept comun cât și politici în vederea lichidării lor. 

Nu trebuie să se subaprecieze rămășițele de bandă, deoarece fiecare rămăşiţă face 
pui, şi sarcina noastră este să lichidăm atât rămășițele cât și puii pentru a termina 
odată cu ei. 

3. Prelucrarea directivelor privitoare la munca de investigaţii şi la cercetarea 
accidentelor suspecte de diversiuni tot pe bază de seminarii. 

4. Intensificarea muncii de control de la regiuni în jos, prin antrenarea secțiilor 
în efectuarea controlurilor, instruirea tovarășilor de la secție prin darea de obiective 
speciale ce trebuie să le urmărească atunci când merg la raioane. 

Aparatul secţiilor va trebui antrenat efectiv în munca de control a raioanelor în 
vederea ridicării capacităţii de luptă a acestora. 

5. Necesitatea ca aparatul politic şi organizațiile de bază partid şi U.T.M. să fie 
dirijate în sensul luptei pentru a ridica capacitatea de luptă a organelor Securităţii, 
nu însă în modul cum au înţeles unele organizații de bază de a se face exponenţii 
tuturor leneșilor și să ducă muncă efectivă pentru ridicarea capacității de luptă 
profesională și politică. 

Ei trebuie să conlucreze cu directorii, să fie chemaţi la directori, să țină ședință 
cu ei, să primească sarcini pe linie profesională de la ei, sarcini pentru care ei trebuie 
să lupte pentru a le introduce în viaţă. 

Deci, nu luptă la cuțite cu directorii, ci o colaborare principială în scopul întăririi 
muncii de securitate. 

6. Dezvoltarea muncii prin intensificarea criticii și autocriticii. Aceasta trebuie 
făcută în cadrul şedinţelor de partid, U.T.M. şi profesionale. 

Am mai spus şi cu alte ocazii şi repet şi acum. 

Aveţi o secție unde munca merge prost, străduiţi-vă și faceţi un referat cu exemple 
concrete, cu analiza metodelor de muncă, cu consecinţele metodelor de muncă proaste, 
unde duc ele, şi puneţi acest referat în discuţia lucrătorilor operativi, lipsuri faţă de 
care oamenii vor lua poziţie critică şi cu ajutorul lor veţi vedea cum trebuie să fie 
aplicată linia partidului, cum să fie aplicate ordinele comandanților. 

Biroul organizației de bază trebuie să contribuie la ridicarea combativităţii, la 
ridicarea profesională a tovarășilor și să combată elementele care-și fac de cap, 
elementele nedemne care fac abateri, de a-i sancţiona pe linie de partid sau U.T.M. 
şi de a merge până la darea lor afară din Securitate, dacă gravitatea faptelor cere 
aceasta. 

Nu este nevoie să priviţi Direcţia de Cadre ca pe cineva care dă dispoziţiuni pe 
baza cărora trebuie să lucraţi. 

Toate acele motive pe care le invocaţi nu sunt altceva decât lipsă de răspundere 
şi datoria dvs., ca tovarăși care aveţi munci de răspundere, este să aplicaţi în practică 
drepturile pe care vi le acordă regulamentul militar. 

Nu este nevoie, dacă vrem să sancţionăm un tov. cu cinci zile arest, să întrebăm 
Direcţia de Cadre. Direcția de Cadre trebuie să se străduiască să pună la baza muncii 
ei munca colectivă, să întărească munca, să termine cu tărăgăneala, să lichideze cu 
această stare de „lasă-mă, să te las“ şi cu toate moştenirile de la vechea direcţie de 
cadre a D.G.S.S. și pe care văd că deși oamenii au fost îndepărtați totuși metodele 
lor au fost moștenite. Ori toate aceste metode trebuie lichidate şi la aceasta va trebui 
să contribuie și organizaţia de partid, precum şi ceilalți tovarăși pentru a termina cu 
această stare de lucruri. 

În general trebuie ridicată calificarea aparatului de cadre atât din centrală cât şi 
din regiuni, întrucât altfel nu vor putea să-și îndeplinească sarcinile lor. 

Cunoaşterea cadrelor este o muncă serioasă și de mare răspundere și aşa cum se 
prezintă Direcţia noastră de cadre în momentul actual este încă destul de slăbuţă și 
mai ales că tov. Demeter nu face suficiente eforturi pentru a lichida acolo cu starea 
de autoliniştire, spre a organiza cât mai bine munca, spre a îndrepta pe fiecare lucrător 
de cadre să-și îndeplinească sarcinile, să aibă sarcini bine precizate și în același timp 
nu au obiectivitate în ceea ce priveşte referatele. 

La mine vin referate destul de slabe, în care nu este oglindită munca omului, 
referate care conţin mai mult mahalagisme, câte femei are, cu cine s-a culcat, dar 
munca omului nu reiese. 

Este adevărat că la dosar trebuie să fie și astfel de piese, însă a fi numai acestea 
şi munca omului nu şi aceasta o consider ca o parte foarte negativă. 

Un tovarăș consilier îmi spunea: „Eu observ că aparatul de cadre și chiar aparatul 
politic cunoaşte foarte bine problemele de morală, însă nu cunoaşte munca oamenilor“ 
şi aceasta este realitatea. 

Aparatul nostru de cadre nu cunoaște oamenii, în schimb cunoaște toate bârfelile, 
toate mahalagismele și aceasta este foarte negativ. 

Trebuie depusă străduinţă pe linia cunoașterii oamenilor în muncă şi aceasta nu 
numai prin culegerea de date de la șefii de servicii sau birouri, ci prin participarea 
la ședințe pentru a vedea poziția omului față de muncă, faţă de sarcini. 

La noi este o foarte mare lipsă și anume că nu se cunosc nici oamenii, nici faptele 
lor, dar în schimb se cunosc ponoasele. Parcă atribuţia organelor de cadre este aceea 

de a afla dacă tov. cutare s-a culcat cu cutare femeie sau nu. De aceea trebuie lichidată 
cu această stare de lucruri și în această privință Direcţia de Cadre are o sarcină extrem 
de importantă. 

Aşa cum lucrătorii operativi au sarcina de a descoperi dușmanul oriunde s-ar afla 
el, tot așa şi Direcţia de Cadre are sarcina de a descoperi elementele dușmănoase din 
însăşi aparatul de securitate și de a duce lupta pentru lichidarea acestei stări de lucruri, 
a acestei moșteniri. 

S-a ridicat problema de primire de membri de partid. Și pe această linie există o 
rezistență, ceea ce dovedeşte și lipsă de răspundere în ceea ce privește darea unor 
referințe despre acei tov. care cer primirea în partid. 

Tov. Stoica a arătat aici un caz şi cred că Direcţia Politică trebuie să ia acest caz 
în mână şi să facă ordine acolo şi în legătură cu acest lucru va trebui avut grijă și în 
teritoriu şi acei tovarăşi care nu vor să se încarce de răspundere prin darea de 
recomandări celor care solicită aceasta nu pot să fie calificaţi altfel decât ca o poziţie 
neprincipială, neconformă cu Directiva partidului. 

Nimeni nu te obligă să scrii mai multe decât cele ce știi despre tovarăș, dar a fugi 
sau a nu da referinţe sau a veni cu chestiuni de răzbunare, este o atitudine potrivnică 
și dușmănoasă. 

Deci acestea sunt sarcinile organelor de securitate în problemele pe care noi le-am 
dezbătut aici. 

Eu am încrederea că dacă tov. noștri sunt pătrunși, şi în urma discuţiilor de astăzi 
cred că la mulți le-a răsturnat bazele nesănătoase pe care şedeau până acum, de azi 
înainte trebuie să se gândească bine la directivele şi la sarcinile date, la necesitatea 
intensificării muncii informative, nu a unei munci de suprafaţă, ci de adâncime, de 
a lua măsuri pentru respectarea și traducerea în viață a Directivei privitoare la munca 
cu agentura, a ordinului 811 şi a celorlalte directive care se vor prelucra aici și eu cred 
că dacă tov. vor face eforturi să traducă în viață acestea, munca se va îmbunătăţi. 

Noi vom da sprijin în această privinţă prin controlul pe care-l vom organiza în jos. 

Dacă vom prelucra până jos aceste documente, dacă vor lua viaţă însăşi în poziția 
tov. lucrători operativi de securitate noi vom întări munca, vom ridica combativitatea 
regiunilor respective, a biroului, a secției și a raionului respectiv şi astfel noi vom 
putea să venim de hac dușmanului. 

Aceste metode, aceste directive sunt verificate în lupta cu viaţa, în lupta cu practica, 
sunt principii care oglindesc concepții staliniste privitoare la munca împotriva dușmanului. 

Noi avem o mare fericire prin faptul că putem cunoaște aceste principii şi că putem 
cunoaște aceste metode. 

Ar fi o crimă din partea fiecărui lucrător de a nu face tot ce este posibil, de a nu 
lupta pe toate căile pentru a se înarma cu aceste comori, de a nu face din ei elemente 
conştiente care să simtă ca o necesitate munca informativă, care să simtă de 
nedespărțit problema muncii de securitate, problema muncii informative ca o 
problemă de viaţă a însăşi muncii de securitate. 

Procedând astfel, eu am încrederea că noi vom reuși să ridicăm organele 
Ministerului Securității Statului pe o treaptă nouă și astfel să contribuim la apărarea 
statului nostru, la întărirea dictaturii proletariatului, la întărirea muncii și luptei 
împotriva dușmanului și prin aceasta să dăm o lovitură nimicitoare tuturor dușmanilor 
din exterior cât şi celor din interior, ca prin aceasta să întărim regimul de democraţie 
populară, să contribuim la liniştea și apărarea vieţii şi securității oamenilor muncii, 
la întărirea securităţii apărării țării noastre. 

Eu cred că dacă fiecare dintre noi va pleca de aci convins de a duce lupta împotriva 
tuturor acestor murdării şi metode nedemne despre care am vorbit aci, metode care 
au fost supuse unei critici vehemente, este imposibil să nu lichidăm într-un timp destul 
de scurt cu această stare de lucruri din regiuni. 

Eu cred că în ceea ce priveşte mentalitatea oamenilor, felul lor de a judeca, nu 
uşor vom reuși să lichidăm aceasta și pentru aceasta trebuie dusă o luptă educativă 
permanentă de a combate și califica ca atare metodele înapoiate și prin aceasta să 
dăm organelor de securitate şi de miliţie o poziție hotărâtă de luptă împotriva 
dușmanului, ca fiecare în domeniul ei să-și îndeplinească sarcinile în cât mai bune 
condițiuni, contribuind prin aceasta la întărirea securităţii statului nostru şi la 
întărirea luptei împotriva dușmanilor țării noastre. 


A.C.N.S.A.S., fond documentar, dosar nr. 97, vol. |, ff. 119-166. 


98. 


1953 martie 25. Formulă a jurământului militar depus în momentul încadrării în 
Securitate. 


Data 25 martie 1953 
Jurământ militar 


ZENGA: ace aloca atatea al 0 aa au ui cetăţean al Republicii Populare Române, 
intrând în rândurile Securităţii Statului, jur să fiu devotat poporului muncitor, Patriei 
mele şi Guvernului Republicii Populare Române. 

Jur să-mi însuşesc temeinic toate cunoștințele profesionale pentru a fi bun luptător 
în cadrul Securităţii Statului. 

Jur să fiu luptător dârz, cinstit, curajos, disciplinat şi vigilent; să păstrez cu stricteţe 
secretul profesional şi de stat; să păstrez cu grijă avutul militar şi obştesc, să execut 
fără şovăire regulamentele militare şi ordinele șefilor. 

Jur să urăsc din adâncul fiinţei mele pe toţi dușmanii Patriei și ai poporului 
muncitor. 

Jur să fiu gata oricând, la ordinul Guvernului, să lupt pentru apărarea Patriei mele, 
Republica Populară Română, cu toată dârzenia și priceperea, neprecupeţind sângele 
Şi viața mea, pentru dobândirea victoriei depline asupra dușmanilor. 

Dacă voi călca jurământul meu, să mă lovească pedeapsa aspră a legii Republicii 
Populare Române și să-mi atrag ura și disprețul oamenilor muncii. 

Mă leg să îndeplinesc întocmai jurământul meu, pentru libertatea şi fericirea Patriei 
şi a poporului muncitor“. 


Dat în faţa noastră 


Numele și prenumele 


A.M.., fond D.M.RU., inv. nr. 7358, dosar nr. 3/1953, f. 626. 


99. 


1953 mai 12. Notă referitoare la rivalităţile dintre grupurile Rădescu şi Vişoianu, 
întocmită pe baza extraselor din ziarul „Times Herald“ din 
Washington. 


12 mai 1953 
Notă 
referitoare la lupta dintre grupările Rădescu şi Vişoianu 


În ziarul „Times Herald“ din Washington, pe data de 16 martie 1953 a apărut un 
articol, semnat de ziaristul Walter Trohan (probabil de origine română), în legătură 
cu intrigile care există între cele două grupuri. 

Dăm mai jos traducerea părților esențiale ale articolului: 

„Două grupuri de români se întrec în a fi recunoscute ca conducători în bătălia 
pentru eliberarea României de sub comuniști. 

Un grup este Liga Românilor Liberi, condusă de generalul Rădescu, fostul şi 
ultimul prim-ministru legal al României. 

Grupul opus, care este recunoscut de Departamentul de Stat, este condus de 
Constantin Vişoianu, fostul ministru al Afacerilor Externe și Alexandru Cretzianu, 
fost ministru în Turcia. Vişoianu și Cretzianu au ca înger păzitor pe Max Auschnitt, 

bogătaş din New York, amestecat de curând într-un scandal cu femei ușoare. El are 
un renume mondial ca organizator de petreceri. 

Liga Românilor Liberi susține că legătura lui Auschnitt cu Vişoianu periclitează 
cauza eliberării României. 

Rădescu și Liga lui susțin că Vişoianu şi Cretzianu au fost recunoscuţi de către 
Departamentul de Stat, mai bine zis de fostul secretar de stat Acheson, pe baza unor 
vechi prietenii diplomatice și nu în urma unei aprecieri juste succesorale. 

Rădescu, după părerea prietenilor lui, are tot dreptul să fie recunoscut. Ei susţin 
că Liga lor este o confederație care cuprinde majoritatea organizațiilor de români 
refugiaţi. 

Liga este angajată într-o petiție în faţa Justiţiei elveţiene în care sunt amestecați 
1 500 000 dolari, fonduri românești, care sunt controlate de Vişoianu şi Cretzianu. 
Fondul a fost transferat într-o bancă elveţiană în dezavantajul Băncii Naţionale a 
României, în anul 1944 cu aprobarea guvernului român, de către un grup de 
conducători români, pentru a fi întrebuinţaţi la crearea unei organizaţii în exil. 

Guvernul „Român comunist“ a cerut să i se restituie banii însă Curtea Elvețiană 
a dat o decizie împotriva guvernului român. 

Liga, acuză în petiția ei, că Cretzianu și Vişoianu au luat fondul nelegal și îl 
întrebuinţează în beneficiul lor personal trăind generos în Washington din acest fond. 

Cretzianu și Vişoianu susțin că acest fond este legal al lor și că ei constituie 
reprezentanții acreditaţi ai României Libere. 

Liga lui Rădescu are trei obiective: să unească toți românii liberi pentru eliberarea 
țării lor, să câștige recunoașterea de către Departamentul de Stat și de a câștiga 
controlul asupra fondului de un milion și jumătate de dolari din Elveţia“. 


Cât priveşte această problemă a emigrației române din S.U.A., ea a trecut prin 
două etape. În prima etapă la începutul lunii februarie a.c., ea a constituit o 
problemă importantă deoarece imperialiştii americani doreau ca să lichideze cearta 
dintre Rădescu şi Vişoianu şi să unească pe toți fugarii într-o singură organizație pentru 
a putea s-o conducă şi s-o controleze mai ușor. 

Faţă de Rădescu care este compromis în fața americanilor pe chestia scrisorii care 
a mărit încordarea între grupurile reacționare, Vişoianu se părea că are mai multe șanse 
de a ajunge la conducere. (Este vorba de scrisoarea lui N. Rădescu către judecătorul 
de instrucţie al Cantonului Berna — Elveţia, prin care acuză pe Vişoianu și Cretzianu 
de fals în acte publice în legătură cu însuşirea fondului de 6 000 000 franci elveţieni). 

În prezent însă datorită manevrelor lui Malaxa, americanii nu mai sunt interesaţi 
în unificarea comitetelor. 

Malaxa, care are prieteni în rândurile republicanilor, printre care pe Nixon, 
vicepreşedintele S.U.A., le-a arătat acestora că nu au de ce să se străduiască pentru 
a unifica comitetele românești, deoarece prin unificare n-ar aduce nimic nou în lupta 

anticomunistă pentru că fugarii români din comitete sunt nişte oameni corupți care 
se ceartă pe posturi şi bani. 

EI a reușit într-o măsură să influenţeze pe americani ca să renunțe la unificarea 
comitetelor şi să se ocupe de alte afaceri mai rentabile, adică el a propus ca să se 
pună serios pe treabă în problema serviciului de spionaj din Turcia, care este finanţat 
de Malaxa şi cu ajutorul căruia speră „să facă din R.P.R. o a doua Iugoslavie“. 

EI a arătat americanilor că dacă vor să treacă la acțiuni este mai bine să mizeze 
pe legionarii din Partidul Muncitoresc Român și pe oamenii serviciului de spionaj 
din Turcia, decât pe fugarii din comitete. 


A.C.N.S.A-S., fond S.I.E., dosar nr. 14, f. 47-49. 

1953 noiembrie 5. Referat privind posturile de radio „Vocea Americii“, „Europa 
Liberă“ şi B.B.C. 


5 noiembrie 1953 


Referat 
privind posturile de radio 
„Vocea Americii“, „Europa Liberă“ şi B.B.C. 


Postul de radio „Vocea Americii“ a funcționat până în aprilie 1953 sub egida 
Departamentului de Stat al S.U.A. 

Înființat în timpul celui de-al doilea război mondial, acest post transmitea diferite 
ştiri pentru țările aflate sub ocupaţia fascistă. 

După cel de-al doilea război mondial însă, sub influenţa orientării cercurilor 
guvernamentale din S.U.A., acest post se transformă într-un focar de transmisiuni 
pline de minciuni și calomnii la adresa Uniunii Sovietice și a țărilor de democraţie 
populară. 

În general, acest post de radio este un instrument de care se folosește Departamentul 
de Stat în vederea atingerii mașinațiunilor sale murdare. 

Sediul său se află în New York — 57-a stradă, colţ cu al 8-lea bulevard. 

„Vocea Americii“ este încadrată cu două feluri de personal: autohton și străin. 
Posturile de conducere sunt încadrate numai cu oameni de încredere, cetățeni am- 
ricani, care în prealabil au fost verificaţi de F.B.I. 

Pentru emisiunile străine sunt întrebuințate însă persoanele străine care cunosc limba 
țării respective. Pentru țările de democraţie populară aceștia sunt aleși dintre fugari. 

Spre deosebire de funcționarii americani care sunt încadrați şi au o leafă fixă, 
personalul străin este retribuit după cantitatea și calitatea articolelor scrise, el 
nefiind angajat permanent. Ei scriu articolele acasă și se prezintă la post numai la 
orele de emisiune. 

Articolele sunt plătite cu 10-15 dolari bucata. 

Personalul străin nu este întrebuințat decât pentru scrisul şi cititul comentariilor 
în diverse limbi. 

Retribuția personalului străin este în general mică, fiind de cca 60 dolari pe 
săptămână, ceea ce reprezintă exact cât îi trebuie unui om ca să-și ducă traiul. 

Trebuie menţionat că activitatea acestui post de radio este controlată de F.B.I. care- 
şi are reprezentantul său în comitetul de conducere. 

Pentru fugarii români care lucrează la „Vocea Americii“ (emisiunea românească), 
reprezentant al F.B.]. este un individ numit Paul Deak. Exemplu concret că F.B.I.-ul 
controlează activitatea „Vocii Americii“ a fost faptul că fostul șef al emisiunii 
românești numit Cehan a fost scos din acest post la intervenţia F.B.I.-ului, iar ulterior 
a fost adus în fața comisiei McCarthy pentru a fi cercetat. 

În urma campaniei pornite de fascistul McCarthy, care ar fi „descoperit comunişti“ 
la „Vocea Americii“, la acest post au început serioase verificări cercetându-se 
activitatea fugarilor, unii dintre ei fiind înlăturați. 

În luna aprilie „Vocea Americii“ a fost formal desfiinţată cu scopul de a o putea 
scoate fără prea mare zarvă de sub jurisdicția Departamentului de Stat. Această 
schimbare era necesară deoarece cercurile guvernante din S.U.A. nu mai doreau să 
amestece oficial Departamentul de Stat în activitatea „„Vocii Americii“ și pentru că 
urmăreau să intensifice activitatea sa în viitorul apropiat. 

Cu prilejul unei conferințe de presă Eisenhower a anunţat că la 1 august a.c. a 
fost înființată agenţia de informații a S.U.A. (U. S. |. A.), care, printre alte 
atribuţiuni, are şi sarcina de a conduce emisiunile postului de radio „Vocea Americii“. 

Directorul acestei agenţii, numit Teodor Streibert, a arătat că această agenție are 
ca scop „prezentarea aspectelor importante ale acţiunilor şi politicii Statelor Unite“. 

Înainte de 1 august a.c. presa americană a arătat că „Vocea Americii“ şi-a întrerupt 
emisiunile pentru America Latină, ţările asiatice, africane, precum şi pentru ţările 
capitaliste, rămânând să fie continuate numai emisiunile pentru U.R.S.S. şi ţările de 
democraţie populară. 

Directorul „Vocii Americii“ este un american numit Gun. 

În ce priveşte emisiunea românească, șeful ei este un român american numit Cocuţ, 
care i-a luat locul lui Cehan, în care americanii nu mai aveau încredere. 

De aici se poate observa grija autorităţilor americane de a-și plasa oameni de 
încredere în diverse posturi de răspundere. 

Modul de lucru al postului de radio „Vocea Americii“ este următorul: 

Cam o dată pe săptămână sunt convocați toţi scribii și li se distribuie ziare venite 
din R.P.R., precum și diverse buletine de presă ce cuprind ştiri din ţara noastră. Apoi 
li se dau subiectele de scris şi în același timp li se explică şi cum trebuie scrise 
articolele, adică li se indică „linia politică“ a articolelor. 

Aşa-zisa „linie politică“ este violentă și scribii sunt îndrumați să scrie din ce în 
ce mai violent fără a ţine seama de vreun considerent. După ce sunt scrise se face 
verificarea articolelor. După ce articolele sunt controlate se face imprimarea pe bandă 
de magnetofon, care este la rândul ei controlată și numai după aceea se face emisiunea. 

Este interesant de remarcat că unii dintre cei care vorbesc la microfon au obiectat 
că ar putea fi recunoscuţi după voce și familiile lor ar putea avea neplăceri, însă au 
fost asiguraţi de directorul postului că ei controlează prin organele lor acest lucru şi 
ştiu că nici o măsură nu a fost luată împotriva familiilor. 

În urma verificărilor făcute de F.B.L. unii dintre fugarii români au fost înlăturați. 
Este cazul lui Pamfil Ripoşanu, care a fost dat afară pe motiv că a slujit până în 1948 
unui guvern comunist, fiind funcţionar la Legația R.P.R. din Washington. 

Este probabil ca în urma verificărilor să fie înlăturați mai mulți dintre fugarii români 
care lucrează la „Vocea Americii“ şi pe care autoritățile americane îi socotesc suspecți. 
Începutul a fost făcut cu evreii cărora li s-au luat muncile confidenţiale aşteptându- 
se un simplu prilej pentru a fi concediaţi. 

În urma începerii verificărilor C. Vişoianu şi N. Rădescu (înainte de a muri) au 
făcut unele liste cu oamenii lor care după ei ar trebui să rămână pentru a lucra mai 
departe la noul post de radio. 

În tot cazul, toată șleahta de fugari care lucrează la acest post este îngrijorată ca 
să nu fie atinsă de noile măsuri. 

În prezent cei de la „Vocea Americii“ intenţionează să înființeze un post al „Vocii 
Americii“ la Miinchen, în Germania. 

Menţionăm că în prezent există un post la Miinchen, care face retransmisia pentru 
Europa. Ceea ce se pregătește este organizarea chiar ca transmisiunile să fie făcute 
direct din Miinchen. 


„Europa Liberă“ 

Postul de radio „Europa Liberă“ a început să funcţioneze în martie 1951. Este o 
organizație americană, creată pentru a desfășura activitatea informativă şi subversivă 
împotriva U.R.S.S. și a ţărilor de democrație populară. 

Spre deosebire de „Vocea Americii“, aşa-numitul post „Europa Liberă“ este socotit 
a nu fi o organizaţie guvernamentală, ci chipurile un post al organizaţiei „Europa Liberă“. 

De fapt este o sucursală a „,Vocii Americii“ şi între aceste două posturi există o 
legătură foarte strânsă. 

Astfel, se fac ședințe comune, se schimbă material pentru emisiuni şi din când 
în când simbriașii trec de la un post la altul. 

Pentru a se păstra aparenţa că aceste două posturi sunt separate, există o dispoziție 
care prevede că cei care lucrează la „Vocea Americii“ nu pot lucra în același timp 
şi la „Europa Liberă“, însă în practică, după cum am arătat, există o colaborare strânsă. 

Postul se află în New York pe a 57 stradă, în blocul „Normandie“. 

În vederea culegerii de informaţii s-a redactat o broşură pentru discuţiile cores- 
pondenţilor postului „Europa Liberă“ cu fugarii din ţările de democraţie populară. 

Broşura a fost editată în decembrie 1951 de către biroul european al postului de 
radio „Europa Liberă“ care este condus de spionul american Harry Sperling. Ea este 
o instrucțiune elaborată de către serviciul de spionaj american pentru culegerea infor- 
mațiilor, care cuprinde 347 întrebări privind potențialul militar-economic, deplasările 
unităților militare, atitudinea populaţiei față de regim, posibilitățile desfășurării unei 
activităţi de spionaj şi diversiune în ţările de democraţie populară, informaţii despre 
Uniunea Sovietică. 

Postul „Europa Liberă“ are o situaţie similară cu „Vocea Americii“ în privința 
verificărilor, deoarece F.B.I.-ul se interesează îndeaproape şi de acest post urmând 
ca şi aici să fie înlăturați acei ce par suspecți autorităților americane. 

De asemenea funcţionarea este aceeaşi ca şi la „Vocea Americii“, „Europa Liberă“, 
care are același stăpân, răspândește prin undele sale aceleași calomnii şi minciuni la 
adresa lagărului păcii. 

Director al personalului la acest post este un american numit Wallace, iar şeful 
emisiunii românești a fost cunoscutul reacționar Carol Davilla. Acesta din urmă a 
avut în jurul său la „Europa Liberă“ elemente din mai toate fostele partide. 

Dintr-o informaţie apărută în „Patria“, ziar al „Asociaţiei românilor liberi din 
Germania“, reiese că „Europa Liberă“ a desființat emisiunea în limba română a 
postului de radio de la New York. De asemenea, și în Europa emisiunile lui „Europa 
Liberă“ în limba română au fost reduse la o durată de 25 minute zilnic. Tot același 
ziar arată că o parte din fugarii români din S.U.A. au trimis o scrisoare lui Dulles, 
secretarul Departamentului de Stat, în care protestează împotriva desființării 
emisiunii românești a postului „Europa Liberă“ din New York. 

„Europa Liberă“ are în diferite orașe ale Europei apusene sucursale care emit 
programe pentru aceste țări și în special pentru ţările de democrație populară, programe 
care nu se deosebesc cu nimic de cele emise din S.U.A. 

Astfel, la Lisabona s-a mutat aparatul cel mai puternic a lui „Europa Liberă“ care 
va întări transmisiunile pentru Europa. Despre acest post nu cunoaștem alte date. 

La Istanbul există de asemenea o altă sucursală a lui „Europa Liberă“. La acest 
post pentru emisiunea românească, un rol important îl are Decei Aurel, care 
pregăteşte toate emisiunile de radio în limba română. 

La Miinchen în Germania se află unul dintre cele mai puternice transmițătoare 
ale postului „Europa Liberă“. Acest post se află situat la cca. 16 km sud-est de 
Munchen, în satul Holzkirchen. 

Din unele informaţii apărute în presă reiese că în ultimul timp se utilizează un 
vapor cu toate cele necesare pentru a putea emite, urmând ca acesta să-și facă 
emisiunile de pe apele din apropierea țărilor de democraţie populară. 

Şeful românilor care lucrează la postul „Europa Liberă“ din Miinchen, este un 
individ numit Gregorian. Sub conducerea lui lucrează: Sporea Constantin, Marinescu, 
Rotaru Petre, prof. Antoniu. 

Dat fiind că românii care lucrează la „Europa Liberă“ sunt în număr mic, ei nu 
pot constitui o secţie aparte ca de exemplu ungurii sau cehoslovacii care au câte 100 
de funcționari. 

B.B.C. 

Postul de radio englez B. B. C, care este un post destul de vechi, în ultimul timp 
şi-a redus numărul posturilor mai ales la secțiile de limbi străine. Această reducere 
a activității B.B.C.-ului se pare că a fost făcută pentru ca „Europa Liberă“ să-și poată 
desfășura nestingherit programul, extinderea sucursalelor [postului] „Europa Liberă“ 
făcându-se deci în detrimentul postului de radio englez B.B.C. 

Odată cu desfiinţarea unor posturi o parte din personalul lui B.B.C. a fost concediat, 
iar cel care a rămas a fost foarte serios verificat. 

Şefii secției române de la B.B.C. sunt loan Podea și Cristea. Aceștia aranjează programele 
în limba română și primesc un salariu de 1 200 lire pe an. Afară de ei mai lucrează la secția 
românească: Cârciog, Galea, Campus, Cleo Flora, Sepianu şi d-na Grindea. 


Anexăm scurte caracterizări ale persoanelor care lucrează la „Vocea Americii“, 
„Europa Liberă“ şi B.B.C. * 


A.C.N.S.A-S., fond S.I.E., dosar nr. 45, vol. 3,f. 11-16. 

1953 decembrie 9. Notă cuprinzând informaţii despre B.B.C. 


S.Il/B.2 9 decembrie 1953 


Notă 
privind unele informaţii despre B.B.C. 


Rezidenţa Londra ne semnalează că B.B.C.-ul este împărţit în trei secții distincte 
şi anume: Secţia programelor pentru Anglia (Home Service), Televiziune și Secţia 


* Nu au fost identificate în dosar 

programelor pentru străinătate. Fiecare dintre aceste trei secții are bugetul său separat. 
Pentru Home Service și Televiziune fondurile provin din taxele de radio și vânzarea 
diferitelor publicaţiuni ale B.B.C. Pentru Secţia externă fondurile provin în întregime 
din alocații de stat. 

Din unele informaţii reiese că în unele clădiri în care se găsesc birourile sau 
studiourile care tratează programele pentru Home Service se poate intra foarte uşor, 
pe când în cele de unde se transmit programele externe se intră mai greu. Fiecare 
persoană care intră acolo este controlată și urmărită unde se duce şi cu cine vorbeşte 
(în clădirea respectivă). 

În ceea ce privește funcționarii de la B.B.C., sunt cunoscute cazuri când aceștia 
au fost mutaţi de la B.B.C. la Foreign Office, de asemenea sunt cunoscute cazuri când 
elemente care în armata engleză au lucrat pe linie informativă astăzi lucrează la B.B.C. 

Serviciul extern al B.B.C.-ului nu este altceva decât o organizaţie de spionaj 
guvernamentală, unde personalul de conducere este numit şi transferat de guvern şi 
în special de Foreign Office și care numai în mod formal este legat de Societatea 
Engleză de Radiodifuziune. 

Funcţionarii de la Secţia Externă sunt deci sub o formă sau alta agenți ai I. S. (sau, 
mai exact, ai Serviciului Secret — Secret Service, care depinde de Foreign Office). 
Desigur, această situație poate să nu fie cunoscută de unii funcţionari inferiori, folosiți 
doar ca traducători din diverse limbi străine, dar în ceea ce priveşte funcționarii cu 
munci de răspundere, ei sunt fără îndoială agenţi conștienți ai 1.S. 


[indescifrabil] 


A.C.N.S.A.S., fond S.I.E., dosar nr. 83, f. 52. 

1953 decembrie 9. Notă cuprinzând informaţii neverificate despre funcționari ai 
B.B.C. 
S. II/B.2 9 decembrie 1953 
Notă 
privind unele informaţii neverificate 


Rezidența Londra ne semnalează următoarele despre elementele care lucrează la 
B.B.C.: 

Popescu Ghiţă, funcţionar permanent la B.B.C., redactează discursuri despre 
probleme politice mondiale pe care le vorbește singur și conduce secţia care se ocupă 
cu aceste probleme. 

Jacobson Jacob, de profesie medic, cu domiciliu permanent în Portugalia, orașul 
Lisabona. Pregătește şi vorbeşte la B.B.C. despre problemele medicale, mai vorbeşte 
la secția românească de la Radio Paris și la secţia română de la Radio Spaniol. 

Numitul este în relații de prietenie cu soţia lui Carol al II-lea, decedat. 

Vine în Anglia de mai multe ori și în special când trebuie să vorbească la B.B.C., 
când vine la Londra vizitează întotdeauna pe fostul rege Mihai căruia îi aduce vești 
de la Lupeasca şi de la români din Lisabona. 

În Anglia Jacobson J. mai are legături cu fugarii români cu care se întreţine în 
societatea lor prin vizitele pe care le face. Este un dușman al R.P.R. 

Jacobson J. este cumnatul lui Cohen, fost român, cu domiciliul în Portugalia, orașul 
Lisabona, fiind proprietarul unei rafinării de petrol din acea țară. Cohen este plecat 
din România de aproximativ 30 ani. 

Vlad este speaker permanent la B.B.C. Soția lui este una dintre cele trei femei 
care vorbeşte permanent la B.B.C., secţia română. 

Vlad și cu soţia lui sunt funcționari ai B.B.C.-ului şi sunt foarte apreciaţi de către 
englezi. 

Munteanu Gheorghe, fost membru al P.N.Ţ. şi după aceea legionar, politică pe 
care o face și în prezent. În trecut a fost funcţionar al Legaţiei Române din Londra 
şi după aceea a rămas în Anglia. În prezent are domiciliul permanent în Portugalia, 
orașul Lisabona. Activează ca un element fruntaș în mișcarea legionară. Recent a venit 
la Londra cu scopul de a se interesa de elementele legionare din Anglia. 

Aldeanu, legionar, are domiciliul în Portugalia, orașul Lisabona, este un bun prieten 
şi colaborator al lui Munteanu Gheorghe. Ambii au venit la Londra pentru a se interesa 
despre elementele legionare din Anglia. 

Goldstein Gogu, român, cu domiciliul în Paris unde editează zilnic în limba română 
un buletin în două pagini bătut la mașină, nu se cunoaște numele publicaţiei. 

Numitul are legături cu înalte persoane din viaţa politică a Franţei. Este un element 
activ în mișcarea fugarilor români. 

Goldstein Gogu este în legătură cu Geraint Owen care este cunoscut de noi că a 
făcut parte din Misiunea Militară Britanică din Bucureşti şi care în prezent lucrează 
la B.B.C. unde ocupă un post important în secţia care se ocupă cu propaganda 
împotriva ţărilor de democraţie populară. 

Goldstein Gogu este ajutat în editarea buletinului menţionat mai sus de un român, 
anume Movilă. 

Romulus Boilă, fiul fostului ministru Romulus Boilă, domiciliază la Paris şi 
editează publicaţia reacționară „[La] Nation Roumaine“. 

Într-o discuţie pe care a avut-o Boilă cu un agent al nostru i-a spus că pentru 
propagandă foloseşte bani din fondul depus de Antonescu în Elveţia pe care l-a ridicat 
Cretzianu. 

Boilă a mai spus că în Italia există o şcoală românească unde legionarii urmează 
cursuri superioare, politice, militare şi alte specialități (nu se cunoaște localitatea). 

Școala respectivă este susținută cu bani de către americani iar profesorii sunt tot 
americani. La această școală, Horia Sima împreună cu alți bandiți merg și ţin cuvântări 
politice. Tot Boilă a spus că în Franţa în prezent sunt 5 500 români fugiți după război 
din România. O parte dintre aceste elemente sunt veniți din alte ţări în Franţa. Cu 
plasarea lor în câmpul muncii se ocupă biserica catolică, care a repartizat aceste 
elemente în munci la păduri, voiajori, supraveghetori în minele de cărbuni şi la 
îngrijirea viței de vie. 

Vişoianu vine foarte des în Franţa unde vizitează organizaţiile fugarilor români. 

Penescu este în Franţa, iar în momentul de faţă este grav bolnav. 

Viseanu redactează şi conduce împreună cu alți fugari publicaţia reacționară „Era 
nouă“. 

Theo, ziarist, român, origine greacă, editează buletinul „Informaţiei româneşti“, 
publicaţie reacționară. 


A.C.N.S.A-S., fond S.I.E., dosar nr. 83, f. 53-55. 

1954 septembrie. Dare de seamă asupra activității Direcţiei a 8-a în perioada 
1 ianuarie-31 august 1954. 


Ministerul Afacerilor Interne Strict Secret 
Direcţia a 8-a Confidenţial — Personal 


Dare de seamă 
asupra activităţii Direcţiei a 8-a 
pe perioada 1 ianuarie — 31 august 1954 


În cadrul M.A.I. — Direcţia de Anchete are sarcina de a efectua ancheta 
preliminară, privind cazurile de infracțiuni împotriva securităţii interne şi externe a 
statului nostru, de a descoperi legăturile criminale ale elementelor contrarevoluţionare 
şi de a strânge dovezile de vinovăţie necesare sancționării lor de către justiţie. 

Concomitent cu anchetarea și trimiterea în justiţie a elementelor 
contrarevoluționare, Direcţia de Anchete se mai ocupă și cu munca de sprijin şi control 
al Serviciilor 8 din unitățile regionale M.A..I., printr-un serviciu creat în acest scop. 

La baza activității Direcţiei de Anchete a stat îndeplinirea Hotărârii C.C. al PM.R. 
din 20 octombrie 1952, ordinul M.A.I. nr. 1751 din august 1953, precum și 

directivele şi instrucţiunile M.A.I. cu privire la munca de anchetă, care au dezvăluit 
lipsurile, metodele nejuste și abuzurile ce dăinuiau în domeniul muncii de anchetă. 

Astfel, a fost scoasă la iveală încălcarea legalității populare prin arestări nejusti- 
ficate, pe bază de materiale neverificate, neînsemnate sau chiar nereale, a unor cetăţeni 
nevinovaţi, care în multe cazuri făceau parte din păturile apropiate nouă, în timp ce 
nu se punea accent suficient pe descoperirea adevăraţilor dușmani ai patriei noastre 
ca: trădătorii, spionii, teroriștii, diversioniștii, sabotorii etc. 

Anchetarea elementelor arestate se tărăgăna timp îndelungat și multe dintre anchete 
țineau chiar mai mulți ani, arestaţii fiind ţinuţi în închisoare fără formele legale. 

S-a scos la iveală, de asemenea, insuficienta pregătire politică, ideologică și 
profesională a anchetatorilor, lipsa de control şi îndrumare permanentă a subalternilor 
şi de aceea anchetele în multe cazuri s-au desfășurat fără plan de anchetă şi 
chestionar și fără cunoașterea suficientă a materialului existent. 

În locul unei munci perseverente de strângere a probelor şi folosirea în anchetă 
a corpurilor delicte și altor documente, pentru demascarea legăturilor criminale ale 
arestaţilor şi adâncirea anchetelor, în loc de obiectivitate în cursul cercetărilor, unii 
anchetatori alegeau calea cea mai ușoară: constrângerea fizică, ameninţarea, presiunea 
morală și promisiunea, metode interzise cu desăvârșire de legile Republicii Populare 
Române. 

Faţă de aceste lipsuri, în faţa Direcţiei de Anchete au stat următoarele sarcini 
principale: 

. respectarea legalităţii populare, în primul rând legalitatea arestărilor, 
respectarea termenelor de anchetă, ridicarea capacităţii de luptă a aparatului 
de anchetă, prin îmbunătăţirea permanentă a muncii, prin înlăturarea 
metodelor vechi şi dăunătoare și introducerea unor metode juste, care să 
ducă la dezvoltarea multilaterală şi în adâncime a anchetelor, o sarcină 
principală a constituit şi constituie lupta pentru educarea lucrătorilor, 
împletită cu măsuri împotriva abuzurilor, disciplina fermă în executarea 
ordinelor şi instrucțiunilor date, cultivarea și dezvoltarea conștiinței și 
vigilenţei revoluționare, ridicarea permanentă a nivelului ideologic, politic 
şi profesional al anchetatorilor. 

În vederea îndeplinirii acestor sarcini, Direcţia de Anchete cu ajutorul efectiv al 
tov. consilieri, a trecut la luarea a o serie de măsuri menite să facă o serioasă cotitură 
în munca de anchetă şi anume: 

Pentru respectarea legalităţii populare și pentru lichidarea arestărilor ilegale, s-a 
luat măsura ca arestările să se facă pe bază de mandat de arestare şi ordin de perchiziţie 
aprobat de Procuratura Teritorială respectivă, pe baza unui referat cu documentație 
prealabilă a activităţii criminale asupra elementelor ce urmau să fie arestate. 

În vederea respectării termenelor de anchetă, a fost introdus un control mai eficace, 
iar în cazurile unde anchetele n-au putut fi terminate în timpul prevăzut de lege şi 

ordinul M.A.I., s-a cerut prelungirea anchetelor pe bază de referat aprobat de 
conducerea profesională şi organele procuraturii. 

Astfel a fost legalizată situaţia a sute de reţinuţi ce fuseseră arestaţi cu câţiva ani 
în urmă — procurându-se pentru aceștia mandate de arestare la zi. 

Pentru dezvoltarea simțului de răspundere al anchetatorilor și a lichida schimbările 
dese şi fără justificare a anchetatorilor de la un arestat la altul, fapt ce a contribuit 
la tărăgănări și anchetă superficială, s-a introdus referatul de preluare a dosarului de 
anchetă spre efectuare cu aprobarea conducerii Direcţiei. 

S-a trecut la întocmirea de planuri de anchetă și chestionare şi perfecționarea 
acestora, ceea ce a determinat pe anchetatori să cunoască mai bine materialul existent, 
creându-se şi condiţii mai bune pentru efectuarea unui control şi sprijin mai eficace 
asupra subalternilor. 

În ultimul timp s-a trecut la elaborarea „Planului individual de măsuri“, care va 
contribui la cunoașterea și mai bine a materialului informativ, la ridicarea simțului 
de răspundere, la dezvoltarea iniţiativei anchetatorilor şi la efectuarea unui control 
eficace și sprijin permanent ce trebuie să fie acordat lucrătorilor. 

Pentru a ușura demascarea legăturilor criminale ale arestaților şi a adânci 
anchetele, a fost introdus procesul verbal de identificare pe bază de fotografii, fiind 
astfel ușurată atât munca organelor de justiţie, cât şi a sectorului informativ, în ceea 
ce priveşte obiectivitatea declaraţiilor date de arestaţi. 

O altă măsură care a dus la demascarea mai rapidă a arestaţilor, a constituit-o 
folosirea citatelor cele mai concludente și verificare ale co-acuzaților și martorilor, 
introduse sub formă de întrebare demascatoare în procesele verbale de interogatorii 
luate arestaţilor. 

A fost introdusă folosirea în anchetă a documentelor oficiale, a corpurilor delicte 
şi a altor materiale probatorii, în scopul fixării faptelor sau demascarea activității 
criminale a arestaților. Prezentarea acestor materiale probatorii arestatului, în mod 
oficial consemnate în procesele verbale de interogatoriu, a contribuit la ridicarea la 
un nivel mai înalt a anchetelor. 

S-a introdus folosirea confruntărilor fixătoare şi demascatoare, atât între arestați, 
cât şi între arestați și martori în stare de libertate — lucru ce mai înainte nu se practica 
absolut deloc — fapt care a dat anchetelor un caracter mai obiectiv ca înainte şi a 
contribuit la scurtarea timpului de anchetă. 

De asemenea, în ultimul timp s-a introdus folosirea expertizei conform prevederilor 
legale — şi prin aceasta s-a adus un sprijin serios anchetei şi în special anchetelor pe 
linie de contrasabotaj. 

Pentru o mai bună muncă de control şi sprijin asupra subalternilor, s-a modificat 
conţinutul raportului zilnic de activitate al anchetatorilor, astfel că în afară de 
obiectivele anchetei şi orele de anchetă, ei arată zilnic şi rezultatele obținute, precum 
şi măsurile luate. 

În același timp a fost introdus referatul de încheierea cercetărilor, semnat de 
anchetator şi anchetat, aprobat de conducerea Direcţiei, el având ca scop să pună în 
cunoştinţă pe arestat cu definitivarea anchetei sale. 

În domeniul pregătirii din punct de vedere teoretic şi practic al tovarăşilor 
anchetatori, de asemenea s-au luat o serie de măsuri educative şi anume: 

. S-a trecut la prelucrarea, studierea și seminarizarea ordinelor şi directivelor 
M.A.I. pe baza unui plan întocmit pe servicii, pentru ca tovarășii să le însușească 
cât mai bine și să lupte pentru aplicarea și respectarea lor în munca de anchetă. Aceste 
studii au fost repetate mai ales în ceea ce privește Hotărârea C.C. al P.M.R. din 20 
octombrie 1952 şi ordinul M.A.I. nr. 1751. 

De asemenea, au fost prelucrate în nenumărate ședințe profesionale, metodele noi 
de anchetă introduse şi s-a pus un deosebit accent pe interzicerea cu desăvârşire a 
metodelor de constrângere. În acest scop, în şedinţe s-a analizat abaterile ce au avut 
loc şi s-au scos la iveală lipsurile pe bază de fapte concrete, citindu-se și prelucrându- 
se procesele verbale greșite, totodată fiind date ca exemple altele bune. 

În același timp, a fost studiat în mod organizat unele materiale sovietice ca „Partea 
Specială a Dreptului Penal Sovietic“, şi unele legi şi decrete apărute, care au legătură 
cu munca de anchetă, cum au fost: legea de înființare a Procuraturii, decretele de 
modificare aduse în această problemă, decretul cu privire la secretele de stat și altele, 
cu scop educativ, s-a prelucrat pe Servicii co-referatul controlului făcut la Serviciul 
I, unde au fost scoase la iveală metodele şi practica dăunătoare folosită în muncă de 
către mulți anchetatori, indicând măsurile ce trebuie luate pentru lichidarea lor. 

S-a pus accent pe instructajul individual, ca fiind metoda cea mai justă de sprijinire 
a muncii de anchetă, renunţându-se la metoda analizelor colective pe Serviciu, care 
duceau la deconspirarea problemelor. 

Tot în scopul ridicării nivelului anchetelor, cu ajutorul tov. consilieri, s-au 
întocmit șase lecţii cu privire la munca practică de anchetă, care urmează să fie 
prelucrate și seminarizate. 


La 1 ianuarie 1954, Direcţia de Anchete și-a organizat munca pe cinci sectoare 
de activitate — respectiv cinci Servicii — iar de la 1 aprilie 1954 a fost contopit Serviciul 
I cu Serviciul II, munca fiind reorganizată pe patru servicii. 

Contopirea celor două servicii s-a făcut datorită faptului că amândouă lucrau în 
aceleași probleme — de spionaj. Cu toate că astfel aparatul a fost redus, putem spune 
că munca nu a suferit din acest motiv. 

În perioada 1 ianuarie — 31 august 1954 au fost reținute în cadrul direcției un număr 
de 365 de elemente. Un număr de 107 elemente au fost repartizate pentru cercetări 
de către Comisia Centrală M.A.I., iar un număr de 207 elemente au rămas în cercetare 

din anul 1953. Totalul arestaţilor a căror situaţie a rămas spre rezolvare pe anul 1954 
este de 679 arestaţi. 

Pe categorii avem următoarea situație: 

-în probleme de spionaj șase grupuri de arestați ce totalizează un număr de 92 
elemente; 

-în problema organizaţiilor contrarevoluționare, 12 grupuri de arestați ce totalizează 
un număr de 161 de elemente; 

-De asemenea, în această perioadă au mai fost în cercetare 112 elemente în diverse 
probleme ca: grupul de fugari cu avionul, evazioniști şi alții. 

Din totalul de 365 de reţinuţi din perioada de care vorbeşte raportul, au fost arestați 
de către: 


-Direcțiile informative .......ccne 119 elemente 
-Direcţia 8-a reieşiți din anchetă ..........cccccccc. 196 elemente 
-Aduşi de la regiuni și predaţi la Direcţia a 8-a .......... 30 elemente 
-Predaţi de către organele grănicereşti Direcţiei a 8-a ..... 20 elemente 
MORAL zace arie elita ac0a0 Sia ale ai auda dă ada Veta Oa d ds 365 elemente 


Cazurile mai sus menţionate au fost rezolvate astfel: 461 de reţinuţi au fost trimiși 
în justiţie, 80 de elemente au fost puse în libertate, un număr de 23 elemente au fost 
transferate şi expulzate, iar în curs de anchetă mai sunt 117 elemente. 

În ceea ce priveşte cei 80 de reţinuţi puși în libertate, putem preciza următoarele: 
34 de reţinuţi provin din cei daţi spre cercetări de către Comisia Centrală M.A..I., 26 
de reţinuţi din cei arestaţi de Direcțiile Informative şi de Direcţia 8-a. Astfel arestați 
de către Direcţia 2-a şi puşi în libertate un număr de 13 elemente, arestaţi de către 
Direcţia 3-a şi puși în libertate 9 elemente, arestaţi de către Direcţia 4-a un element, 
de către Direcţia de Cadre un element, Direcţia a 8-a două elemente. 

Restul de 20 de elemente care au fost puse în libertate, provin din trecerea 
frauduloasă peste frontieră, reţinute pe baza materialului prezentat de către Serviciul 
de Inspecții şi în unele cazuri, deși au avut fapte justiţiabile, totuși din diferite motive 
au fost puse în libertate. 


Una din problemele principale ale direcţiei a fost anchetarea și descoperirea legăturilor 
criminale ale arestaţilor care au activat în slujba serviciilor de spionaj imperialiste, care 
au desfăşurat şi desfăşoară activitate criminală pe teritoriul Patriei noastre. 

Pe linie de spionaj au fost definitivate anchetele la unele grupuri sau cazuri izolate 
de spionaj — rămășițe din anul trecut — și au fost anchetate sau se găsesc în curs de 
anchetă grupuri și cazuri izolate de trădători şi spioni. 

Aşa, au fost trimise în justiţie şi condamnate patru grupuri cuprinzând 94 de 
elemente, rămășițe din anii precedenţi, trădători care s-au pus în slujba serviciului 
de spionaj englez și o parte în slujba serviciului de spionaj israelian. 

Astfel, au fost judecate: 54 de elemente în frunte cu Benvenisti Mişu, Zisu A. Leiba 
şi alţii, trădători de patrie în slujba serviciului de spionaj englez și israelian, precum 
şi un grup compus din nouă elemente în frunte cu Petre Gheorghiu și Soroceanu 
Adrian, a căror anchetă a fost începută în cursul anului 1953 şi definitivată la începutul 
anului 1954, stabilindu-se că aceștia s-au făcut vinovați de activitate de spionaj în 
favoarea statului englez. 

-Grupul Kirițescu Marina, cuprinzând 12 elemente, rămășițe din problema 
spionilor parașutați Golea, de asemenea a fost definitivată ancheta acestora, fiind 
trimiși în justiție la începutul anului 1954 şi condamnați. 

Pe linie de spionaj, în cursul perioadei ce formează obiectul acestei dări de seamă, 
în afară de lichidarea anchetelor grupurilor rămășițe au fost arestate şi anchetate un 
număr de 92 de elemente, o parte din aceste elemente găsindu-se și în prezent în curs 
de cercetări. 

Dintre cei arestaţi și anchetați în cursul anului 1954, şi care au desfăşurat activitate 
de spionaj, se desprinde în mod deosebit agentura serviciului de spionaj englez, care 
a lucrat prin diplomaţii de la Legația engleză sau prin trimiterea în R.P.R. a unor 
elemente criminale. 

Astfel, la începutul anului 1954, a fost arestat un grup de 7 trădători în frunte cu 
W. A. S. R., fostă funcționară a Legaţiei engleze din București și B. W,, fost ofiţer 
superior în cadrele M.A.I. şi în ultimul timp la Ministerul Construcţiilor. 

Această funcționară a Legaţiei a fost dirijată pe rând de către diplomaţii care au 
succedat la Legaţie şi au organizat o agentură numeroasă, recrutată din rândurile 
elementelor foste exploatatoare, în special ruși albi, care lucrau sau aveau legături 
cu instituții importante ca: Sovromurile, Banca de Stat a R.P.R. -ului, Expediția 
Geologică etc. 

Din anchetarea lor au rezultat și alte elemente, care au desfășurat activitate de 
spionaj în favoarea serviciului de spionaj englez, elemente care au fost arestate recent, 
numărul lor ajungând la 15. 

Cazul de mai sus, a apărut pe linia agenturii de cameră, faţă de care Kirițescu 
Marina din problema spionilor parașutați, a destăinuit că spionul Golea [loan] a 
cunoscut și pe o oarecare funcționară de la Legația engleză. 

Acest material a fost folosit cu pricepere în anchetarea spionului Golea, care a 
recunoscut că a cunoscut o funcționară cu numele de „S“ de la Legația engleză, dar 
că mai mult nu ştie despre ea. 

Declaraţia spionului Golea a fost folosită împotriva arestatei Kirițescu Marina, 
care la rândul ei a recunoscut că prietena ei „S“ a cunoscut pe spionul Golea și aceştia 
îşi dădeau reciproc lecţii de limba engleză și germană, lecţii la care au participat o 
serie de elemente dușmane. 

Pe baza acestui material, s-au făcut verificări la Direcţia 2-a şi numita „S“ a fost 
identificată ca colaboratoare a Direcţiei a 2-a. S-a dovedit că este informatoare dublă 
şi pe baza materialului existent a fost arestată şi în anchetă a recunoscut că din 

însărcinarea diplomaților englezi, a format o reţea pe teritoriul țării noastre, că a cules 
şi transmis informaţii din toate domeniile de activitate. Tot pentru aceleași motive a 
fost arestată şi S.R. care făcea parte integrantă din acest grup de trădători, care au 
desfăşurat o intensă activitate de spionaj în slujba serviciului de spionaj englez, în 
sprijinul nemijlocit al unor agenţi, dintre care o parte se află în ţară, iar o parte sunt 
fugiți în ţările capitaliste. 

Unii dintre agenţii recrutați de aceștia, aflați în ţară, s-au strecurat în posturi 
importante din aparatul de Stat, au cules și trimis informații cu caracter de spionaj, 
mai ales din domeniul apărării țării. 

Un alt spion și trădător, care a desfășurat activitate de spionaj în favoarea statului 
englez, a fost descoperit şi arestat în aprilie de către Direcţia 3-a în luna aprilie 1954, 
în persoana lui Bodea loan, din cercetarea căruia au fost descoperite și arestate 23 
elemente dovedite ca vechi spioni, complici şi gazde ale lui Bodea Ioan. 

Pe baza declarațiilor date de complicii lui, Bodea a fost demascat și astfel a fost 
nevoit să recunoască faptul, că în anul 1950 a fugit din ţară în Turcia, unde a fost 
recrutat de serviciul de spionaj englez, apoi dus în Anglia, instruit într-o școală de 
spionaj și retrimis în septembrie 1953 în mod fraudulos în R.P.R., cu misiune de 
spionaj. Spionul Bodea Ioan, pe baza instrucțiunilor primite, care a sosit în ţară a 
preluat aparatul de radio emisie-recepţie, dintr-un loc dinainte stabilit şi a transmis 
pe această cale informaţii secrete. Cu toate că ancheta a insistat atât asupra lui, cât 
şi asupra complicilor săi, care la rândul lor au declarat și alte legături care sunt în 
curs de identificare, considerăm că n-am reușit să descoperim toată agentura legată 
de acest caz, deoarece avem indicii în acest sens însăşi pe baza sarcinilor cu care 
spionul Bodea a fost trimis în ţară. 


Strâns legat de problema anchetelor pe linie de spionaj, este şi problema trecerii 
frauduloase a frontierei. 

În perioada ianuarie — august 1954, au fost sub anchetă 21 de cazuri de trecere 
frauduloasă de frontieră, dintre care 10 cazuri au fost rămase din 1953. 

Din anchetele efectuate a rezultat, că cea mai mare parte dintre aceia care au trecut 
fraudulos frontiera din lugoslavia în R.P. R, au venit cu misiuni de spionaj. 

Recent, au fost arestate de către Direcţia 2-a, 7 elemente care au lucrat în slujba 
serviciului de spionaj iugoslav. Ancheta a stabilit că numitul |. E. a fugit din R.P.R. 
în Iugoslavia, unde a fost recrutat de U.D.B.-a, instruit şi trimis în R.P.R. în mai 1953, 
în mod fraudulos cu misiuni de spionaj. 

Aceasta a format pe teritoriul țării noastre, o agentură din care a făcut parte și D.I., 
care urma să preia agentura recrutată de primul. 


352 


Pe baza declaraţiilor celor arestați şi în urma verificărilor făcute de Direcția 2-a, 
au mai fost arestate încă 16 elemente şi astfel numărul lor a ajuns la 22, dintre care 
o parte gazde şi favorizatori. Ancheta fiind terminată, cazul a fost deferit justiţiei. 

De menţionat este faptul că I. E. a reușit să recruteze unele rude ale lui, care au 
avut până la arestare funcțiuni în cadrul M.A.I. și de la care a reușit să obțină şi să 
falsifice documente personale, pe care le-au folosit în activitatea lor de spionaj. 

Trebuie menționat că ancheta a avut din partea Direcţiei 2-a material informativ 
suficient şi mult mai valoros ca în alte cazuri, ceea ce a contribuit în bună parte la 
dovedirea legăturilor criminale ale arestaţilor și la adâncirea anchetei. 

Din cercetarea elementelor arestate pe linie de spionaj, se desprind o serie de 
aspecte, cu privire la schimbarea metodelor de acţiune a dușmanului în ceea ce priveşte 
recrutarea, instructajul, culegerea de informații, contactul cu agentura, plata agenturii, 
mijloace de transmitere a informaţiilor. 

Astfel, s-a stabilit că serviciile de spionaj imperialiste, pe lângă elementele 
legionare, foştii moșieri şi industriași, elemente naţionaliste și cosmopolite, folosesc 
în mod intens elemente contrarevoluționare din rândul rușilor albi, care au reușit în 
unele cazuri să se strecoare în posturile importante ale aparatului de Stat. 

De asemenea, reiese că în special Legaţiile engleză şi americană din R.P.R., 
acționează în mod intens prin intermediul unor funcționari de-ai lor, cetățeni ai R.P.R. 
—ului, care îşi recrutează agentura de spionaj dintre rudele şi cunoscuții lor, elemente 
dușmănoase regimului nostru. 


Un alt domeniu al activităţii Direcţiei a 8-a a fost anchetarea elementelor dușmă- 
noase constituite în organizaţii contrarevoluționare. 

De la începutul anului până în iulie 1954, au fost descoperite și arestate 
organizațiile: „Cerna“, „Îngerul Alb“, „Șoimii României“, „Antropozofii“, „Florea 
Paul“, „Grupul de fugari în frunte cu Caraivan şi Cucu“ şi altele. 

Ancheta privind organizaţia „Cerna“ în frunte cu Jianu Gheorghe, maior deblocat, 
prin demascarea arestatului Constantinescu Alexandru, a descoperit legături criminale 
cu încă 33 de elemente care în majoritatea lor erau recrutați dintre legionarii și membrii 
partidelor istorice de la Ministerul Poştelor şi Telecomunicaţiilor, precum şi unităţile 
Ministerului Industriei Alimentare. 

În cursul anchetei au fost descoperite mijloace de multiplicarea a manifestelor, 
un număr de manifeste, precum și jurămintele în scris ale membrilor organizației. 

În ceea ce priveşte organizaţia contrarevoluţionară „Îngerul Alb“ în frunte cu Ștefan 
Ioan, în cadrul căreia au fost arestate 27 elemente, s-a stabilit că membrii acestei 
organizaţii au ţinut şedinţe, au cotizat și au depus jurăminte. De asemenea, s-a stabilit 
că au căutat să extindă organizaţia prin recrutarea de elemente din rândul legionarilor, 
membrilor fostelor partide istorice, în special P.N.Ț., urmărind în activitatea lor 

criminală, să saboteze măsurile luate de Guvern în legătură cu înfiinţarea G.A.C. 
-urilor şi T. O. Z. — urilor, să instige țărănimea la nepredarea cotelor către Stat şi să 
se înarmeze în vederea unor acțiuni împotriva regimului democrat popular. 

În cadrul anchetei privind organizaţia antropozofică, au fost cercetate 25 elemente, 
stabilindu-se că aceştia s-au întrunit în ședințe subversive, comentând evenimentele 
politice interne şi internaţionale în mod dușmănos la adresa R.P.R. 

De asemenea, au propagat izbucnirea unui nou război mondial, traducând, 
multiplicând şi difuzând material interzis și au urmărit în activitatea lor criminală 
să sădească în rândul celor cu care veneau în contact, neîncrederea și ura față de 
regimul nostru desfășurându-și activitatea în special în rândul intelectualilor și, în 
primul rând, în rândul oamenilor de artă. 

În cadrul anchetelor privind organizaţiile contrarevoluţionare, din cercetări a 
rezultat un grup compus din 9 studenţi legionari în frunte cu Simion Dumitru, Dima 
loan, Mogoș Gheorghe. Aceștia făceau parte din Corpul Studenţesc Legionar (dintre 
care o parte au fost arestaţi în 1952) și rămăseseră nedescoperiți de organele noastre 
informative, desfășurându-și activitatea subversivă legionară mai departe, nestingheriți. 
Acest grup a rezultat din cercetări astfel: fiind reţinut în cadrul unei organizaţii 
contrarevoluționare un fost preot, anume Florea Paul, într-un caiet de notițe personale 
s-a găsit scris numele de Constanţa Georgescu şi Mogoş Gheorghe. 

În urma anchetării sale în legătură cu aceste două nume, a recunoscut că a avut 
legături cu Georgescu Constanţa, studentă în București și prin ea a cunoscut un student 
legionar Andronescu D. (arestat în 1952), iar că numita Georgescu Constanţa i-ar fi 
spus că relaţii despre Andronescu se pot lua de la un fost coleg al acestuia, Mogoş 
Gheorghe. 

Adâncind cercetările asupra numitei Georgescu Constanţa a rezultat că în timp 
ce Andronescu D. era închis, a primit veşti de la acesta printr-un deţinut ce se eliberase 
de la Jilava, Petrişor Marcel, căruia i-a făcut legătura cu Mogoş Gh. 

Continuându-se cercetările asupra lui Andronescu D. şi Mogoş Gh., a rezultat că 
ei făceau parte dintr-un grup subversiv legionar și astfel au mai fost arestaţi alți 16 
legionari. 

Toţi aceștia au desfășurat în perioada 1949-1954, o intensă activitate subversivă 
legionară, ţinând şedinţe, plătind cotizaţii, având nume și indicative conspirative, 
făcând marșuri legionare în pădurile din jurul Bucureştiului și cântând cântece 
legionare, în general pregătindu-se în vederea acţionării împotriva regimului 
democrat popular. 

Un aspect care s-a desprins din cercetări este că aproape toate organizaţiile 
contrarevoluționare au încercat să ia legătura cu legaţiile statelor imperialiste. Acest 
lucru a rezultat la organizaţia „Îngerul Alb“, în frunte cu fugarul Ştefan loan, care a 
căutat să stabilească legături cu Legația americană. De asemenea, grupul 
contrarevoluționar al antropozofilor, care a făcut legături în Franţa, prin foştii angajați 
ai Institutului Francez și au încercat să ia legături şi cu Legația elveţiană. 

În această perioadă s-a strâns material împotriva foştilor conducători principali 
ai partidelor burghezo-moșierești (foşti demnitari), în scopul de a se trece la 
anchetarea întregului lot, compus din 134 elemente ce au fost arestate în perioada 
1948-1950. 

De asemenea, au fost au fost trimiși în Justiţie un număr de 79 de poliţişti, care 
au activat în cadrul Inspectoratului de Siguranţă Chișinău, în cadrul fostei Direcţii 
Generale a Siguranţei și Prefecturii Poliţiei Capitalei. 

Aceștia au fost cercetaţi de un grup de anchetatori din direcţie, în anul 1953. Alţi 
poliţişti în număr de 1 662 au fost repartizați la regiunile M.A.I., care continuă 
cercetările până la lichidarea totală a acestei probleme, în care au fost arestați încă 
din anul 1948, peste 2 500 elemente. 

În ceea ce priveşte lotul S.S.1., compus din 758 elemente arestate, o mică parte 
în 1948, iar majoritatea în 1951, s-au strâns materiale şi s-a început anchetarea unui 
lot de 25 elemente principale având următorul obiectiv: descoperirea agenturii lor 
folosită în ţară şi în U.R.S.S. în timpul războiului, precum și descoperirea agenturii 
S.S.I. predată după 1944, serviciilor de spionaj imperialiste, în special celui englez. 


În perioada de mai sus au fost cercetate şi câteva cazuri izolate de sabotaj. 

De exemplu, la începutul anului 1954, a fost arestat de organele Direcţiei a 4-a, 
Staicu Gheorghe, învinuit pentru faptul că ar fi constituit o organizație de sabotaj în 
industria petroliferă. În cercetări nu s-a verificat a fi real materialul, rezultând că cel 
în cauză nu se face vinovat de constituirea organizației de sabotaj. A rezultat însă că 
a fost colaboratorul lui Mihalache, că după 1944 a desfășurat activitate contrarevo- 
luţionară pe linia P.N.Ţ. — Maniu, că a avut legături cu banda lui Robu loan şi Dabija. 
S-a mai stabilit că Staicu Gheorghe a furnizat informaţii de spionaj lui Liviu Bodolea, 
agentul serviciului de spionaj francez, prin intermediul unei cunoștințe de a lui. Pentru 
aceste fapte a fost deferit justiției. 

Un alt caz, Voronca Alexandru, care de asemenea a fost arestat de organele Direcţiei 
a 4-a, învinuit pentru sabotaj în industria petroliferă. Dat fiind că materialul 
informativ nu era suficient, cu toate cercetările întreprinse, ancheta nu a putut aduce 
probe doveditoare şi nu a reținut în sarcina sus-numitului vreo acţiune de sabotaj. A 
rezultat însă că în perioada antonesciană a fost delegat pe linie de contra- spionaj a 
S.S.I. — ului la o societate petroliferă şi a trimis muncitori în justiţie. Pentru aceste 
fapte a fost trimis în justiție. 

Problema cea mai veche în cadrul direcţiei este ancheta sabotajului în sistemul 
financiaro-bancar şi cooperaţiei, unde din lipsă de experienţă, de specialitate a 
anchetatorilor şi a unei documentaţii suplimentare pentru adâncirea cercetărilor, 
ancheta a fost tărăgănată. 

În ultimul timp dat fiind sprijinul acordat şi experienţa acumulată în decursul 
cercetărilor, ancheta a fost definitivată şi cazul deferit justiţiei. 

În cursul anului 1954 am avut arestaţi un număr mic de elemente pentru sabotaj 
și trebuie să spunem, că și în aceste puține cazuri, anchetele nu au fost adâncite, au 
lipsit expertizele, documentaţia a fost insuficientă, în multe cazuri chiar inexistentă. 
Toate acestea arată că în acest domeniu avem încă lipsuri serioase în descoperirea 
elementelor criminale care organizează și întreprind asemenea acţiuni. 


Una din preocupările Direcţiei de Cercetări este și munca de sprijin şi control la 
Serviciile de Cercetări din Regiunile M.A.I. 

În acest scop a fost creat Serviciul IV, încadrat în bună parte cu tovarăși calificaţi 
în munca de cercetări. 

Activitatea acestui serviciu s-a desfășurat după un plan, deplasările făcându-se 
în primul rând pentru a sprijini Regiunile cele mai slabe în munca de anchetă, precum 
şi cele care aveau probleme mai importante. 

Deplasările au avut loc după şedinţe de analiză a muncii şi instructaj, organizate 
lunar, ședințe în care s-a pus un accent deosebit pe însușirea ordinelor şi directivelor 
M.A.I., în scopul îmbunătățirii calității muncii, pentru respectarea legalităţii populare, 
precum şi prelucrarea aspectelor pozitive şi negative, atât din munca de cercetări a 
unor tovarăși din Regiuni, cât și din munca unor tovarăși din Direcţie trimişi pentru 
sprijin şi control. 

Ca rezultat al muncii de sprijin şi control, unele regiuni au făcut progrese în ceea 
ce privește calificarea profesională a anchetatorilor, însușirea metodelor juste care 
au dus la lichidarea unor serii de abuzuri, la adâncirea cercetărilor, cum este la Dir. 
Reg. : Timișoara, Cluj, Galaţi, Ploiești şi București. 

Au început să se rărească cazurile de încălcări ale legalităţii populare, arestările 
să se facă pe bază de mandat, emis de către Procuratura Teritorială, să se respecte 
termenele de anchetă. 

În perioada de care se ocupă raportul, regiunile au avut sub anchetă un număr total 
de 2 307 elemente, dintre care 985 sunt trimiși în justiţie, 136 în libertate şi 1 186 
se găsesc în curs de cercetări. 

De menţionat este faptul că din cei 2 307 elemente aflate în anchetă, numai 992 
de elemente au fost arestate în anul 1954, în diverse probleme, restul de 1 029 sunt 
poliţişti arestați încă din 1948 şi duși din penitenciare pentru cercetări în anul 1954 
şi 286 elemente trimise de către Comisia Centrală a M.A.I. pentru recercetări. 

Un ajutor efectiv a fost dat următoarelor regiuni: 

-Regiunea Ploiești, în perioada sabotajului din producţia specială, cu 6 arestați, 
în care ancheta a stabilit acte grave de sabotaj. În această problemă, organele 

Serviciului IV au ajutat în mod efectiv, formând o comisie de expertiză și luând la 
M.A.I. elementul principal. 

— Regiunea Suceava, în problema furturilor masive şi actelor de sabotaj de la 
I.FLE.T. — Vatra Dornei, în care sunt 22 de arestați. Ancheta a fost sprijinită efectiv 
din partea Serviciului de anchetatori timp de trei luni, care au îndrumat permanent 
ancheta. De asemenea, organele Serviciului IV au instituit o comisie de expertiză, 
pentru a demasca activitatea criminală a arestaţilor. 

— Tot astfel au fost sprijinite: Reg. Timișoara în ancheta grupului de spioni de la 
A.PF., Reg. Arad în ancheta organizaţiei contrarevoluţionare „Îngerul Alb“, Reg. 
Piteşti în problema sabotajului G.A.S. — Rădești, Reg. Bucureşti, Constanţa, Bacău 
şi laşi într-o serie de probleme importante. 

Lucrătorii direcţiei noastre au stat pe teren câte 20-30 de zile și în unele cazuri 
şi câteva luni. Ei au arătat tovarășilor anchetatori practic cum se duce ancheta, de la 
studierea materialului informativ până la încheierea dosarului pentru justiţie. 

De asemenea, au făcut instructaj asupra tuturor metodelor noi ce au fost introduse 
în munca de anchetă din Direcţia Centrală, pentru ca ele să fie însușite și folosite de 
către lucrătorii Serviciilor de anchetă din regiuni. 

Cu toate realizările obținute şi cu tot ajutorul dat Regiunilor, munca de anchetă 
din Regiuni este departe de a fi atins nivelul sarcinilor ce le avem în perioada actuală. 

Una din lipsurile cele mai serioase în munca regiunilor, este nerespectarea legalității 
populare în ceea ce priveşte arestările. Se fac arestări fără o verificare temeinică a 
materialului informativ și în unele cazuri fără cel mai elementar spirit de orientare. 
Astfel în Reg. Bacău au fost reținuți la data de 15 iunie a.c. din ordinul şefului direcției 
numiți: Rusu loan și Rusu Ruxandra pe baza materialului informativ din care reieșea 
că aceștia au maltratat pe deputata sătească Breahna Maria. După patru luni de reținere, 
cercetările au stabilit că Breahna Maria era un element ușuratic și a reușit să ducă 
în eroare organele de securitate Bacău, iar sectorul informativ a luat declaraţii ireale 
de la martori. 

În Regiunea Autonomă Maghiară la 27 martie 1954 a fost [arestată] Szekely Suzana 
pentru motivul că ar fi intrat cu plugul în pământul T.O.Z.-ului. 

După 30 de zile de cercetări numita a fost pusă în libertate dovedindu-se că 
declarațiile martorilor sunt nereale. De asemenea, în Reg. Ploieşti a fost arestat la 
16 septembrie 1954 Ceaușel Ion, ţăran sărac cu 9 copii, sub pretextul că a refuzat să 
plătească impozitul fiscal şi cotele de cereale. 

Deşi sus-numitul mai avea de plată numai cote de porumb care era în curs de 
recoltat, a fost totuși arestat şi după o lună cazul a fost deferit justiției, însă fiind 
sesizată conducerea M.A.I., a fost pus în libertate. 

Astfel de arestări nejustificate au fost şi în alte regiuni, în special Reg. Craiova, 
Constanţa, Baia Mare şi Oradea. 

Multe probleme au fost rezolvate de unele regiuni în mod cu totul superficial, 
deoarece nu au adâncit anchetele şi au rămas o serie de elemente cu activitate criminală 
nedescoperite. 

Aşa de pildă, Reg. Arad a arestat și cercetat de trei ori pe găzduitorii unui curier 
al serviciului de spionaj C. 1. C. din Salzburg și nestabilind nimic, 1-a pus în libertate, 
pentru ca ulterior să se dovedească că aceştia au desfăşurat activitate de spionaj, 
sprijinindu-l pe acest curier. 

În unele regiuni nu se fac confruntări şi nu se adună materialele probatorii 
suficiente. 

De asemenea, sunt regiuni care mai folosesc încă în anchetă metode nepermise 
de constrângere. Așa au fost cazuri recente la Regiunea București, a cărei conducere 
a imprimat tendinţa la anchetatori de a confirma — cu orice preţ în anchetă — materialul 
informativ. 

La Reg. Craiova, un anchetator a bătut anchetați încă din 1950 şi până în martie 
1954, când a fost descoperit. 

Reg. Oradea, după ce a fost bătută o femeie, a băgat-o într-o ladă simulând că o 
împușcă; Reg. Arad, Bârlad și Piteşti care forțează pe arestați să stea în picioare până 
cad în nesimţire, îi ameninţă și îi înjură, le fac promisiuni că dacă recunosc, li se va 
ușura situaţia și altele. 

Sunt lipsuri în regiuni în ceea ce privește colaborarea cu organele informative. 

În unele cazuri arestaţii sunt predaţi serviciilor de cercetări de către serviciile 
informative, după ce au fost cercetaţi timp îndelungat, descoperind în fața arestaţilor 
materialul posedat. 

Astfel, la Reg. Stalin, în cazul arestatului Bugoi Vladimir, tov. maior Cârnu, şeful 
Serviciului III, a procedat extrem de nejust; cercetând pe sus-numitul, după 4-5 zile 
văzând că nu vorbește i-a arătat sus-numitului proclamația organizaţiei contra— 
revoluţionare denumită „Internaționala Albă“, ce conţinea circa 70 de pagini şi care 
era singurul exemplar scris. Acest procedeu a dus la deconspirarea informatorului, 
deoarece înainte de arestare numitul Bugoi Vladimir lăsase proclamația informatorului 
pentru consultare și de la care urma să primească răspunsul. 

De asemenea, în multe cazuri, arestaţii sunt predaţi de către serviciile informative, 
serviciului de cercetări, fără forme legale. Asemenea încălcări s-au manifestat la Reg. 
Craiova, Deva, Arad și Regiunea Autonomă Maghiară. 

În ceea ce priveşte administrarea probelor pentru Justiţie există lipsuri, de pildă 
la Regiunea Autonomă Maghiară, Reg. Iași şi Bucureşti, precum și la Reg. Bacău, 
Bârlad şi Craiova, deoarece o serie de dosare de cercetări au fost respinse de organele 
Procuraturii și Justiţiei, din cauza probelor insuficiente. 

De exemplu, Reg. lași în cazul sabotajului de la I. M. S. -Roman a întocmit dosarul 
numai cu câteva declaraţii de la martori şi unele recunoașteri ale celor în cauză, însă 
ceea ce era mai important şi care putea să facă dovada actelor de sabotaj — expertiza 
tehnică — lipsea. 

De asemenea, declaraţiile erau luate nejust, în ele se vorbea despre acte de sabotaj 
şi diversiune, fără să se arate în ce anume constau ele şi care este cuantumul pagubelor 
aduse. 

Pentru toate aceste lipsuri răspunderea o poartă în primul rând directorii de regiuni 
care au nesocotit ordinele M.A..]., lăsând munca de cercetări să se desfăşoare la voia 
întâmplării. 

De asemenea, o contribuţie la aceste lipsuri au avut-o și lucrătorii din Direcţia 
Centrală de Anchete trimiși pe teren, care nu au sprijinit în mod temeinic munca 
anchetatorilor din regiuni, nu au combătut şi nu au sesizat la timp toate lipsurile 
constatate, pentru a se lua măsuri necesare pentru lichidarea lor. 

Răspunderea o poartă şi conducerea Direcţiei Centrale de Anchete, care în unele 
cazuri a trimis în regiuni lucrători insuficient pregătiţi, făcând în unele cazuri ei însăși 
abateri de la directivele M.A .I., iar în cursul anului 1954 s-a dezorganizat munca Serv. 
IV prin trimiterea de anchetatori pentru a face muncă de anchetă timp îndelungat în 
regiuni, ceea ce a fost în detrimentul controlului și sprijinului muncii de anchetă din 
celelalte regiuni. 


Lipsurile pe care le-am arătat în munca regiunilor există și în munca Direcției 
Centrale de Anchete. 

O principală lipsă care mai dăinuie este insuficienta muncă de control și sprijin 
din partea cadrelor de conducere din Direcţie, inclusiv conducerea Direcţiei. Unii şefi 
de serviciu şi de birouri nu cunosc în amănunt toate problemele, nu le ţin în mână 
şi nu fac un instructaj tehnic temeinic cu anchetatorii din subordine. 

Sprijinul individual al anchetatorilor nu s-a folosit în suficientă măsură, în unele 
cazuri anchetatorii nu au fost instruiți complet cum trebuie să procedeze în anchetă. 

Controalele făcute pe servicii, pe bază de referat şi coreferat la sfârșitul anului 
1953, cu toate că au dat unele rezultate, s-au dovedit a fi insuficiente, deoarece nu 
s-a aplicat în suficientă măsură metoda instruirii individuale împletită cu aceea a 
controlului zilnic al anchetatorilor. 

Aceasta a contribuit, ca în munca anchetatorilor să existe o serie de lipsuri serioase 
și anume: necunoașterea suficientă și de către toți anchetatorii a materialului 
existent şi nefolosirea lui cu pricepere pentru demascarea arestaţilor. 

Astfel, unii anchetatori în loc să studieze temeinic materialul ce există împotriva 
reținuţilor şi în loc să întocmească un plan concret de măsuri pe baza căruia să se 
desfăşoare ancheta, cu chestionare bine întocmite, se rezumă la un studiu superficial, 
făcând în unele cazuri anchetă la întâmplare. 

Aşa a procedat Lt. Giurcovici Radomir care, cercetând un spion, nu s-a pregătit 
înainte de a intra în anchetă, a lăsat arestatul să scrie singur timp de şase zile şi după 

aceea dânsul a tradus încă patru zile un material fără conţinut, dând astfel posibilitatea 
arestatului să dea 13 legende diferite. 

Astfel de lipsuri s-au manifestat şi la Lt. Oprea loan, Lt. Moraru loan și alții. 

În dorința de a obţine rezultate fără prea multă greutate, unii lucrători au 
desfășurat anchete pasive pe bază de discuţii nelegate de faptele arestaţilor, ceea ce 
a ştirbit din caracterul combativ al anchetelor. 

În ceea ce priveşte folosirea materialului compromițător, acesta nu întotdeauna 
a fost folosit cu maximum de pricepere, astfel că în unele cazuri materialul a fost 
divulgat prin discuţii inutile, iar în alte cazuri nu a fost folosit la timpul potrivit pentru 
demascarea arestatului. De exemplu, Lt. major Rujan Gheorghe, găsind la o 
percheziţie domiciliară divers material compromițător împotriva arestatului J. Gh., 
în loc să folosească acest material cu tact şi să ancheteze arestatul în mod amănunțit 
în legătură cu fiecare scrisoare, le-a pus pe toate în faţa arestatului, pe masă, pentru 
a le certifica. 

Cele mai serioase lipsuri au existat însă în luarea proceselor verbale de 
interogatoriu. Sunt puse întrebări negândite, rupte de răspunsul arestatului, fără legătură 
între ele şi după aceea unele ședințe de anchetă au avut un caracter neserios de 
compromitere a anchetatorilor, ceea ce a făcut necesar schimbarea acestora. 

Astfel Lt. Crăciun losif a consemnat într-un proces verbal de interogatoriu, 
declaraţia provocatoare a unui arestat, cum că „Mihai Eminescu a fost legionar“ sau 
Lt. Brânzei Gheorghe care a pus întrebarea într-o anchetă unui arestat fost Lt. Col. 
în armata burgheză şi director de studii al liceelor militare „Arată d-ta când l-ai 
cunoscut pe Cowles din Uruguay din S.U.A. 7“, mai mult chiar, a consemnat răspunsul 
arestatului în felul următor: „În primul rând Uruguay nu e în S.U.A. iar în al doilea 
rând nu cunosc pe acest Cowles“. 

Verificarea celor declarate de arestat nu s-a făcut de unii anchetatori, iar în unele 
cazuri — când s-a făcut — a fost cu mari întârzieri. În acest fel unii anchetatori cred 
şi consemnează tot ceea ce declară arestatul și aceasta duce la tărăgănarea nejustificată 
a anchetelor şi la posibilitatea ca unii arestaţi să ascundă faptele lor criminale. 

Legat de lipsa verificărilor celor declarate de arestat se adaugă lipsa de obiectivitate 
a unor anchetatori, tendinţa lor de a culege probe numai de acuzare, iar nu şi cele în 
apărare. Pe de altă parte, unii anchetatori fac promisiuni, pun întrebări sugestive, ceea 
ce de asemenea duce la lipsă de obiectivitate în anchetă. 

De exemplu, Lt. Kânig Adrian în ancheta cu antropozoful R. D. a procedat în mod 
nejust la sugerarea arestatului a problemei pe care el o urmărea şi în urma 
insistențelor a reușit „să determine“ pe arestat să recunoască că a avut activitate pe 
linia spionajului francez în legătură cu un anume Paul Voiculescu nume pe care 
anchetatorul l-a sugerat arestatului, deoarece îl cunoştea dintr-o anchetă anterioară. 

În unele cazuri anchetatorii merg în anchetă pe o linie preconcepută, cum că 
arestatul trebuie să fie neapărat criminal sau că nu este vinovat şi nu face în prealabil 
verificările şi culegerea de dovezi în legătură cu fiecare situație. 

Un exemplu îl constituie Lt. Ionescu Hristache care, anchetând pe arestata P.M., 
în loc să verifice şi să culeagă probele necesare pentru soluţionarea cazului ei, a doua 
zi de anchetă s-a prezentat șefului de birou cu propunerea s-o pună în libertate, întrucât 
nu sunt fapte. 

Se mai manifestă încă cazuri de indisciplină în muncă, de neaplicare a ordinelor 
şi directivelor. Astfel sunt unii anchetatori, care lucrează cu randament redus, pierzând 
vremea cu chestiuni neînsemnate sau chiar trăgând chiulul. De exemplu Lt. Grigo- 
rescu loan în loc să facă anchetă, scoate pe arestaţi și în prezenţa acestora citeşte tot 
timpul diferite cărți, ca apoi să consemneze în raportul de activitate că a făcut anchetă. 

Astfel de cazuri au fost puse în discuţia colectivului de muncă luându-se şi măsuri 
de sancționare. 

Toate aceste lipsuri manifestate de către unii lucrători au dus acolo că unele 
probleme nu au fost rezolvate în termen, unele cazuri fiind tărăgănate timp îndelungat 
şi nejustificat. 

Un alt aspect negativ este acela, că unii anchetatori în loc să prelucreze martorii 
audiaţi în stare de libertate în așa fel ca aceștia să ne ajute, ei fac anchetă cu acești 
martori întocmai ca și cu arestații. De pildă Lt. Radu C-tin, audiind pe martorul T.S., 
care avea o muncă de răspundere în Ministerul Agriculturii, a făcut audierea pe baza 
unui proces verbal de interogatoriu, trecând la redactarea tuturor antecedentelor marto- 
rului, fapt ce a determinat pe martor să creadă că ancheta se face în legătură cu el. 

În această perioadă au existat şi lipsuri în ceea ce priveşte vigilența şi 
conspirativitatea. 

Legat de problema conspirativității, trebuie să arătăm și un alt aspect negativ şi 
anume faptul că unii anchetatori din aceeași problemă discută între ei (fără ca şeful 
de birou sau de serviciu să aibă cunoștință) şi-şi povestesc reciproc problemele 
recunoscute de arestat. Aceasta duce uneori la punerea de acord a declaraţiilor şi uneori 
chiar la stabilirea de fapte nereale, sugerate arestaților. 

Sunt încă multe lipsuri în ceea ce priveşte întocmirea dosarelor de justiție. Unii 
tovarăși au avut lipsuri de încălcare a legalităţii, prin aceea că au trimis în justiție 
procese verbale cu ştersături, modificări, diverse corecturi necertificate de arestat, 
dând posibilitatea instanțelor să pună la îndoială valabilitatea celor declarate de arestat 
în aceste procese verbale. Un astfel de dosar a prezentat conducerii direcţiei Cpt. 
Niculescu loan, Cpt. Lupan Gavrilă, Lt. Oprea Ioan și alţii. 

De asemenea şi conducerea direcţiei are lipsă, că nu întotdeauna a urmărit toate 
problemele, nu a tras la răspundere şefii de servicii, ci mai mult pe subalternii acestora. 

Lipsurile arătate mai sus, care se mai manifestă încă în aparatul de anchetă, 
dovedesc că nu s-au făcut suficiente eforturi pentru calificarea profesională a 
lucrătorilor şi ridicarea muncii de anchetă la un nivel înalt. 

În munca noastră am întâmpinat și o serie de greutăţi din partea Direcţiilor operative 
şi a altor unități M.A.I. care în unele cazuri ne-au predat arestați cu materiale 
insuficiente şi neverificate. 

De exemplu, Direcţia a 3-a ne-a predat un grup compus din 3 elemente pentru a 
fi anchetați şi deferiți justiției. Din anchetă a rezultat că la mijloc era vorba de o 
provocare a colaboratorului „S*, care a mijlocit întrevederile între aceste elemente 
îndemnându-i la activitate contrarevoluționară. Cazul a fost clarificat după 7 luni de 
anchetă, prin punerea în libertate a celor în cauză, întrucât în sarcina lor nu s-a putut 
stabili fapte justițiabile. Trebuie menţionat că acţiunea informativă din această 
problemă a fost dusă numai pe o singură linie. 

De asemenea, au fost predați Direcţiei de Anchetă fără forme legale, o serie de 
arestaţi cu care făcuseră în prealabil anchetă Direcţiile informative, timp îndelungat. 
Uneori, în cadrul acestor anchete a fost deconspirat întregul material în faţa arestatului. 
Un exemplu în acest fel este cazul arestatului D.V. înaintat direcţiei noastre de către 
Direcţia a 2-a, după ce mai înainte a făcut anchetă cu el timp de o lună și jumătate. 

La fel şi în cazul lui Poenaru Dumitru, arestat în luna aug. a.c., tovarășii din Direcţia 
a 3-a în ancheta operativă efectuată cu el, i-au pus tot materialul probatoriu în faţă, 
pentru ca apoi să-l înainteze la Direcţia 8-a, din cauză că nu recunoștea nimic. 

În privinţa arestărilor fără material suficient, un exemplu îl constituie cazul 
arestatului Stanciu Alexandru. Aceasta a rezultat dintr-o anchetă făcută în 1953 la 
Direcţia de Anchete, cum că ar fi cunoscut faptul că un alt arestat A. E. se ocupa cu 
redactarea și răspândirea de fițuici cu caracter dușmănos. 

Dat fiind că în 1953 alte probe nu existau şi cele existente erau neconcludente, 
Stanciu Alexandru a fost arestat — mai ales că era ofiţer activ medic în M.F.A. — și 
dosarul cu materialul existent a fost înaintat Direcţiei a 3-a, pentru supravegherea 
informativă a celui în cauză, urmând ca atunci când se va constata că are legături 
sau activitate dușmănoasă, să fie reținut. 

În luna iunie a.c. Direcţia a 3-a a trecut la arestarea lui, predându-l pentru anchetă 
Direcţiei a 8-a, numai în baza aceluiași material, nefăcând nimic în plus. Din lipsă 
de probe sus-numitul a fost pus în libertate. 

Trebuie să arătăm că direcţiile informative nu respectă directivele Serviciului „C“ 
care la cap. IV pct. 1 lit. c prevede că Direcţiile informative înainte de a trece la arestări, 
trebuie să consulte materialul Direcţiei a 8-a. Aceasta este foarte necesar, deoarece 
în acest fel se va lichida în mare măsură problema reţinerilor abuzive pe bază de 
material slab, neconcludent. 

În ceea ce priveşte ancheta elementelor trecute fraudulos peste frontieră de către 
serviciile de spionaj imperialiste, în afară de faptul că sunt prinși în momentul când 
trec fraudulos granița, fără nici un fel de acte, am întâmpinat greutăți din partea 
organelor grănicereşti care fac prima anchetă și reconstituirea pe teren, care durează 
timp îndelungat. După aceea infractorul este predat la alte două direcții interesate care 
fac ancheta în continuare şi după aceea cazul este predat Direcţiei a 8-a de multe ori 
după 2-3 săptămâni și chiar o lună și fără mandat de arestare. 

Faptul că asemenea infractori trec prin atâtea mâini, îngreunează și influențează 
în mod negativ ancheta. Pentru reglementarea acestei situații s-au luat măsuri abia 
în ultimul timp. 

În perioada de mai sus, am avut mai multe greutăţi din partea unor organe de 
justiţie, care au pronunţat pedepse neproporţionale cu faptele săvârşite de arestaţi, 
în majoritatea cazurilor pedepse ușoare, ceea ce a necesitat introducerea multor cereri 
de îndreptare. 

Cazuri de cereri de îndreptare sunt multe atât în Centrală, cât şi în provincie, la 
care contribuie și faptul că unele anchete nu au fost adâncite şi probele au fost 
insuficiente. 

Pentru înlăturarea lipsurilor şi greutăților din munca direcţiei noastre, o contribuţie 
importantă a avut-o Organizaţia de bază de partid. 

Măsurile luate de conducerea direcţiei pentru îmbunătăţirea muncii au fost susținute 
şi pe linie de partid. Astfel că în perioada de mai sus B.O.B. partid a desfășurat o 
intensă muncă în vederea educării membrilor de partid în spiritul respectării cu stricteţe 
a ordinelor şi directivelor M.A.I. şi a legalității populare. În acest sens, în cadrul 
adunărilor generale de partid au fost puse în discuţie referate cu privire la: „Modul 
cum comuniștii își îndeplinesc sarcinile profesionale“ sau „Despre respectarea 
legalităţii populare, sarcină principală a membrilor de partid“ şi altele. 

Ca urmare a acestei munci de educare, membrii de partid au luat o atitudine 
împotriva unor cazuri de încălcare a legalităţii populare, împotriva acelora care au 
dat dovadă de nerespectarea ordinelor M.A.I., de pasivitate în muncă, de tărăgănare 
a anchetelor şi de indisciplină. 

Cu toate acestea, organizaţia de bază de partid va trebui să ducă o luptă susținută 
pentru ca membrii de partid să fie exemple personale atât în respectarea ordinelor 
şi directivelor, cât şi în ridicarea calităţii muncii la un nivel cât mai înalt. 


* 


Faţă de lipsurile existente în munca Direcţiei de Anchete, în faţa noastră stau 
următoarele sarcini principale: 

. Ridicarea continuă a calităţii muncii prin restudierea ordinelor și directivelor 
conduceri M.A..I., predarea și seminarizarea lecţiilor cu privire la munca informativ- 
operativă şi munca practică de anchetă. Se va pune accent pe adâncirea în special a 
lecţiilor cu privire la munca practică de anchetă. Întărirea continuă a disciplinei în 
muncă prin respectarea ordinelor și directivelor și respectarea cu stricteţe a legalității 
populare. 

. În vederea adâncirii anchetelor se va pune accent pe verificarea celor 
declarate de arestat şi a culegerii de probe, pe exploatarea cu pricepere a materialului 
informativ în vederea efectuării unei interogări concrete şi pe respectarea cu stricteţe 
a planului individual de măsuri, care va ajuta la ridicarea nivelului anchetelor, creșterea 

anchetă. 

. Se va organiza efectuarea unei susținute munci de control şi instructaj 
individual al anchetatorilor, care să ducă la lichidarea fenomenelor negative în munca 
de anchetă, stimulându-se totodată inițiativa şi simţul de răspundere al anchetatorilor. 

. Întărirea Serviciului III (Contrasabotaj) prin încadrarea cu cadre 
corespunzătoare şi se va da o atenţie deosebită în vederea calificării tot mai 
temeinice a anchetatorilor. În același timp se va trece la folosirea expertizelor necesare 
pentru efectuarea anchetelor de sabotaj la un nivel mai ridicat. 

. În vederea efectuării unui sprijin şi control mai susținut, în regiunile M.A.L., 
pe linia Direcţiei a 8-a va fi întărit Serviciul IV prin încadrarea cu lucrători cu 
experienţă în munca de anchetă. Se va întări și organiza mai temeinic instructajul 
cu anchetatorii din acest serviciu, pentru ca aceştia să poată desfăşura o muncă 
calificată în regiunile M.A.I. 

. În vederea lichidării lipsurilor cu privire la unele arestări fără probe suficiente 
din partea organelor informative şi pentru a întări prevederile în acest sens ale 
Directivei cu privire la evidenţa operativă, Direcţia a 8-a în termen de 20 de zile va 
pregăti un proiect de ordin prin care să fie reglementată și concretizată colaborarea 
între organele informative şi de anchetă înainte de a se trece la arestări. 


A.C.N.S.A.S., fond documentar, dosar nr. 98, f. 6-29. 


104. 


1955 februarie 28. Notă referitoare la completarea Hotărârii Biroului Politic al 
C.C. al PM.R. nr. 774/1954 privind îmbunătăţirea muncii 
organizațiilor de partid în M.A.I. şi intensificarea controlului 
activităţii lor din partea organelor de partid. 


H. 132 
Către, 


Vă comunicăm că Biroul Politic al C.C. al PM.R. prin Hotărârea nr. 132 din 
28 februarie 1955, a aprobat completarea Hotărârii Biroului Politic nr. 774/1954 din 
15 iunie 1954 privind îmbunătăţirea muncii organizaţiilor de bază ale partidului din 
Ministerul Afacerilor Interne şi intensificarea controlului activităţii lor din partea 
organelor de partid cu următoarele: 

La punctul 7 se va introduce următorul aliniat: 

„Se stabilește că primul secretar al comitetului raional de partid are dreptul de 
control asupra întregii activităţi a organelor M.A.I. din raion. Șeful organului 
raional M.A.I. este obligat să informeze pe primul secretar al comitetului raional de 
partid despre întreaga activitate a organului M.A.I. din raion“. 

Se introduce următorul paragraf: 

„Membrii de partid din aparatul raional M.A.I. vor face parte din organizația de 
bază de la sediul raionului M.A.I., iar membrii de partid care lucrează la posturile 
de miliție din comunele de pe teritoriul raionului, vor face parte din organizația de 
bază teritorială a comunei în care postul de miliţie respectiv îşi desfășoară activitatea“. 


28.11.1955 
Direcţia Treburilor C.C. al PM.R. 


H. 774/1954 


Cu privire la îmbunătăţirea muncii organizaţiilor de bază ale partidului 
din M.A.L. şi la intensificarea controlului activităţii lor din partea organelor 
de partid. 


Plenara lărgită a C.C. al P.M.R. din august 1953 a cerut tuturor comuniștilor care 
lucrează în aparatul de stat, să lupte cu cea mai mare hotărâre împotriva oricărei 
tendinţe de a ocoli controlul de partid, să pună capăt urmărilor acțiunilor antipartinice 
şi antistatale a[le] grupului de deviatori, care cu perfidie au căutat să împiedice 
controlul de partid asupra celor mai importante verigi ale aparatului de stat și să 
suprapună aparatul de stat partidului. 

C.C. al PM.R. consideră că după înlăturarea elementelor dușmănoase, noua 
conducere a Ministerului Afacerilor Interne, a luat un șir de măsuri pentru lichidarea 
acestor stări de lucruri, obținând rezultate pozitive. Totodată, C.C. al PM.R. 
subliniază că și acum la unii lucrători din cadrul organelor M.A.I. se manifestă tendința 
de a se eschiva de la controlul de partid. Unii conducători ai organelor locale ale M.A.I. 
nu informează la timp şi în mod sistematic organele de partid asupra manifestărilor 
dușmanului de clasă. 

C.C. al P.M.R. constată că numeroase comitete regionale, orășenești şi raionale, 
nu înfăptuiesc controlul corespunzător asupra muncii organizațiilor de partid din 
organele M.A.I. și nu le acordă ajutorul necesar în muncă. 

Unele organizații de partid din organele M.A.I. nu sunt la nivelul sarcinilor puse 
de partid în fața organelor M.A.I. Într-o serie de organizaţii de partid, munca 
organizatorică și politică de partid se află într-o stare nesatisfăcătoare. Lupta 
împotriva încălcărilor principiilor de partid și pentru îndeplinirea ireproşabilă a 
obligaţiilor profesionale, întărirea disciplinei în muncă, ascuţirea vigilenţei politice, 
păstrarea cu stricteţe a secretelor de partid și de stat, munca pentru însușirea bazelor 

marxism-leninismului, folosirea autocriticii, de jos până sus, nu constituie încă o 
preocupare a tuturor organelor și organizaţiilor de partid. 

Partidul Muncitoresc Român este forța conducătoare a statului nostru; conducerea 
şi controlul de către partid a întregului aparat de stat de sus până Jos, constituie condiția 
hotărâtoare a tăriei statului de democraţie populară. Orice încălcare a acestui 
principiu de partid duce la slăbirea vigilenţei și a disciplinei de partid și de stat, 
înlesneşte acțiunile criminale ale dușmanului. 

Pentru îmbunătăţirea muncii organizaţiilor de partid şi înlăturarea lipsurilor 
existente, Biroul Politic al C.C. al P.M.R. 


Hotărăşte: 


l. Organizaţia de partid din cadrul aparatului central al Ministerului Afacerilor 
Interne, organizaţiile de bază ale partidului din direcţiile regionale, din organele 
raionale ale M.A..I., se află sub conducerea directă a comitetelor orășenești şi raionale 
ale partidului, pe teritoriul cărora se află. 

2. Principala sarcină a organizației de partid din aparatul central al Ministerului 
Afacerilor Interne, din direcțiile regionale, organele orăşeneşti şi raionale ale M.A.I., 
constă în conducerea și mobilizarea comuniștilor la îndeplinirea sarcinilor date de 
partid şi guvern organelor M.A.I. 

Membrii de partid trebuie să fie exemplu și să mobilizeze pe toți lucrătorii din 
cadrul M.A.I. în întărirea disciplinei şi în executarea conștiincioasă și la timp a 
sarcinilor profesionale. În scopul îmbunătățirii radicale a muncii organizatorice şi 
politice de partid, se vor lua următoarele măsuri: 

a) Va fistimulată desfăşurarea criticii şi autocriticii de jos până sus, educând 
pe comuniști în spiritul unei atitudini intransigente față de lipsuri în munca de partid. 

b)  Vafi îmbunătățit învăţământul politic al comuniștilor, înfăptuindu-se zi de 
zi de către organele de partid controlul asupra însușirii de către comuniști a 
cunoştinţelor marxist-leniniste. 

c) Se va combate cu cea mai mare hotărâre atitudinea de nepăsare și de gură 
cască, pălăvrăgeala şi lăudăroșenia în familie sau în cercul de prieteni, comuniștii 
trebuie să fie educați în spiritul păstrării cu stricteţe a secretelor de partid şi de stat 
şi pentru ascuțirea vigilenței politice a membrilor, a candidaţilor de partid şi a 
utemiştilor, prin dezbaterea unor cazuri caracteristice de lipsă de vigilență. 

d) Se va desfășura în mod sistematic munca politică educativă, ca toţi 
comuniștii să asigure respectarea disciplinei de partid și profesionale, să fie exemplu 
în muncă şi în ridicarea calificării profesionale, să vegheze la respectarea cu 
stricteţe a legalităţii populare. 

3. Se obligă comitetele regionale, orăşeneşti şi raionale ale P.M.R., să 
intensifice controlul asupra muncii organizaţiilor de bază ale partidului din organele 
M.A.I. şi să le acorde ajutor în muncă. Birourile comitetelor orășenești şi raionale ale 

partidului sunt obligate să asculte la fiecare trei luni dări de seamă ale secretarilor 
organizațiilor de bază din cadrul organelor M.A.I. despre munca desfășurată pentru 
întărirea disciplinei de partid şi de stat, despre ascuţirea în fapt a vigilenței revoluționare, 
respectarea strictă a legalității populare, conducerea de către partid a organizațiilor de 
bază U.T.M., ridicarea nivelului ideologic, politic, pregătirea profesională a tuturor 
lucrătorilor din aceste organe și cu privire la alte probleme ale muncii de partid. 

4. Toţi comuniștii care lucrează în aparatul central al M.A.I. sunt grupaţi într-o 
organizaţie de partid unică pe întregul Minister. Secretarul organizaţiei de partid din 
M.A.I. intră în nomenclatura C.C. al P.M.R. Organizaţia de partid din M.A.I. care 
din cauza condițiilor specifice de muncă ale ministerului nu poate avea funcții de 
control, este obligată să constate și să semnaleze lipsurile din munca ministerului şi 
a funcţionarilor acestuia, să înainteze materialele şi sugestiile ei C.C. al P.M.R. şi să 
informeze în același timp şi pe ministrul Afacerilor Interne. 

5. Se stabileşte că organizaţia de partid din Ministerul Afacerilor Interne şi 
organizaţiile de bază din direcţiile regionale, din organele raionale ale M.A.I. sunt 
controlate de comitetele regionale de partid (biroul), comitetul orăşenesc de partid 
București (biroul), comitetele raionale și orășenești de partid (primi secretari) şi de 
instructorii permanenţi ai comitetelor orășenești şi raionale ale partidului. Acești 
instructori vor face parte din nomenclatura comitetelor regionale de partid. 


6. Principala sarcină a instructorilor este de a acorda ajutor organizațiilor de 
partid în ceea ce privește îmbunătăţirea vieţii interne de partid. 
7. Se stabilește că primul secretar al comitetului regional de partid are 


dreptul de control asupra întregii activități a organelor M.A.I. din regiune. Şeful 
Direcţiei Regionale M.A.I. este obligat să informeze pe primul secretar al comitetului 
regional de partid despre întreaga activitate a organelor M.A.I. din regiune. 

Dacă primul secretar consideră că unele dispoziţii ale Ministerului nu sunt potrivite 
pentru regiunea respectivă, el va informa imediat Secretariatul C.C. al P.M.R. 

Şefii organelor raionale M.A.I. vor informa personal şi în mod sistematic pe primii 
secretari a1 comitetelor raionale ale partidului, despre manifestările și acţiunile duşma- 
nului de clasă, precum şi despre problemele care necesită intervenţia organelor de partid. 

Se stabilește că la ședințele închise ale birourilor regionale, orășenești şi raionale 
de partid, să fie ascultate periodic informări ale directorilor regionali și ale şefilor 
organelor raionale ale M.A.I., asupra unor probleme din activitatea acestor unități, 
probleme legate de viaţa economică şi politică din teritoriile respective. 

8. Organizațiile de bază ale U.T.M. din Ministerul Afacerilor Interne, din 
direcțiile regionale şi din organele raionale ale M.A..I., își vor desfășura munca în 
conformitate cu statutul UTM şi se vor afla sub conducerea directă a birourilor 
comitetelor orăşeneşti şi raionale ale U.T.M., pe al căror teritoriu se află. Birourile 
comitetelor orăşeneşti şi raionale ale U.T.M. vor asculta cel puţin o dată la trei luni, 
în şedinţele lor închise, rapoarte ale secretarilor organizaţiilor de bază U.T.M. din 
M.A..I., din direcţiile regionale, din organele orăşeneşti și raionale ale M.A.I., asupra 


367 


problemelor vieţii de organizaţie și a sarcinilor ce decurg din aplicarea Statutului 
U.T.M. şi a Hotărârilor C.C. al U.T.M. 

Controlul şi legătura permanentă cu aceste organizaţii de bază U.T.M. va fi făcută 
numai de secretarii comitetelor regionale U.T.M., de primii secretari ai comitetelor 
orășenești și raionale U.T.M. şi de instructorii membri de partid, special aprobaţi în 
acest scop, care vor intra în nomenclatura comitetelor regionale de partid şi de U.T.M. 

9. Toate organele de partid şi de U.T.M. vor lua măsuri pentru a se asigura 
păstrarea cu stricteţe a secretului de partid şi de stat. Se interzice discutarea sub orice 
formă a problemelor din activitatea organelor M.A.I. în afara cadrului și limitei stabilite 
prin prezenta hotărâre. 

10. Pentru conducerea muncii de partid din cadrul Trupelor M.A.I. se înființează 
Direcţia Politică a Trupelor M.A.I., care funcționează cu dreptul de secție a C.C. al PM.R. 

În toată munca sa, Direcţia Politică a Trupelor M.A.I. se va duce după hotărârile 
C.C. al PM.R. şi ale guvernului R.P.R. De asemenea Direcţia Politică a Trupelor 
M.A.I. își desfășoară activitatea pe baza regulamentelor militare ale Trupelor M.A.I. 
şi pe baza ordinelor Ministerului Afacerilor Interne. 

Direcţia Politică a Trupelor M.A.I. va conduce secțiile politice din Direcţia Trupelor 
de Grăniceri, din Direcţia Trupelor Operative și Pază, Direcţia Trupelor de Pază contra 
incendiilor şi din regimentele apărării locale antiaeriene; aceste secţii politice vor 
funcţiona cu dreptul de organe de partid. 

Direcţia Politică a Trupelor M.A.I. va conduce de asemenea secţiile politice din 
Direcţia Miliției şi Direcţia Închisorilor. Aceste secții politice nu au dreptul de organe 
de partid, ele au sarcina de a duce muncă politică de masă în strânsă legătură cu 
comitetele raionale şi orăşeneşti de partid, care conduc organizaţiile de partid. 

11. Se stabilește că evidenţa în organizațiile de partid din direcţiile regionale, din 
organele raionale ale M.A.I., modalitățile practice de eliberare a documentelor de partid 
în alb şi trimiterea lor pentru Direcția Politică a Trupelor M.A.I., se efectuează 
respectându-se principiul evidenţei unice de partid, potrivit Instrucţiunilor C.C. al PM.R. 

În cadrul Sectorului Carnetului de Partid de pe lângă Secţia Organelor Condu- 
cătoare de Partid, Sindicale și de U.T.M. a C.C. al P.M.R. se creează un subsector, 
sub conducerea unui adjunct al şefului de sector care va avea sarcina de a ţine evidența 
documentelor de partid în alb, eliberate Direcţiei Superioare Politice a Armatei şi 
Direcţiei Politice a Trupelor M.A.I. și de a păstra celelalte documente de partid 
completate conform Instrucţiunilor C.C. al P.M.R. 

12. Se stabileşte că membrii și candidaţii de partid din organizaţiile de bază 
ale partidului din M.A.I. și organele regionale și raionale ale M.A.I., primesc 
documente de partid de la comitetele raionale și orășenești ale partidului în a căror 
evidență figurează. 

După preschimbarea carnetelor de partid și introducerea cărților de evidență 
personală, dosarele acestor membri de partid se păstrează potrivit Instrucţiunilor C.C. 
al P.M.R., separat, în arhiva comitetului raional sau orăşenesc al partidului. 

Cărțile de evidenţă personală ale membrilor şi candidaţilor de partid se păstrează 
separat, în Sectorul Carnetului de Partid şi al Statisticii din comitetele raionale, 
orășenești, ale partidului. 

13.  Secretarii organizaţiilor de bază din Dir. Regionale, din organele orășenești 
și raionale ale M.A..I., sunt obligaţi să prezinte în fiecare lună comitetului raional sau 
orășenesc de partid respectiv, dări de seamă statistice și situații generale cu privire 
la încasarea cotizaţiilor de partid, în forma stabilită de C.C. al P.M.R., pentru toate 
organizaţiile de bază ale partidului. Datele statistice privitoare la aceste organizații 
de partid se includ în situațiile generale pe întreaga organizație raională, orășenească 
de partid. 

14. Se stabileşte că secretarii organizaţiilor de bază ale partidului din direcţiile 
regionale ale M.A.I. vor fi eliberaţi din munca profesională şi vor fi incluşi în 
nomenclatura comitetelor regionale ale partidului. 

15. Schema de încadrare a comitetelor de partid şi de U.T.M. din M.A.I. va fi 
prezentată până la 10 iulie a.c. Secretariatului C.C. al P.M.R. pentru aprobare. 

16. Comitetele regionale, raionale şi orășenești ale partidului răspund de înde- 
plinirea prezentei hotărâri. 


A.M.R., fond 121, rola 210, c. 567-573. 


105. 


1955 iulie 20. Hotărâre de deschidere a dosarului de obiectiv pentru „Institutul 
Românesc“ din Miinchen. 


Ministerul Afacerilor Interne 
Direcţia | Strict secret 


De acord, 
Vâlcu Vasile 


Hotărâre 
de deschidere a dosarului de obiectiv 


[Azi], 20 iulie 1955, subsemnatul lucrăt[or] op[erativ] prim It. Sporiş Nicolae, 
analizând materialul existent asupra „Institutului Românesc“ din Miinchen. 

Am găsit că „Institutul Românesc“ din Miinchen a fost creat în 1953 de către 
legionarii simiști pentru a le servi drept paravan în acțiunile lor de spionaj. Rolul acestui 

institut este în fapt de [a] sprijini activitatea subversivă îndreptată împotriva R.P.R. 
în primul rând, prin pregătirea de elemente legionare necesare şcolilor de spionaj. 

Acest institut este un centru unde se strâng în secret legionarii de vârf, cum sunt 
Borobaru, Manoilescu, Mailat, Velescu V., Golea T. și alţii, toți cunoscuţi ca agenți 
ai serviciilor de spionaj imperialiste. 

În aşa-zisa activitate oficială, conducăt[orii] instit[utului] au legături cu M.A.I. 
de la Bonn, Vaticanul și organizații ale fugarilor români. 

Prin activit[atea] dușmănoasă ce o duce acest „institut“ contra ţării noastre, prezintă 
pentru direcţia noastră un interes operativ deosebit. 

Pe baza celor de mai sus am hotărât să deschid dosarul de obiectiv pentru „Institutul 
Românesc“ din Miinchen, numele conspirativ..." 


Lucr[ător] operativ] prim 
Lt. Sporiş Nicolae 


„De acord“ 
Şef de serviciu 
[indescifrabil] 


A.C.N.S.A-S., fond S.I.E., dosar nr. 104,f.5. 


106. 


1955 octombrie 10. Hotărâre de deschidere a dosarului de obiectiv „Govora“ 
pentru „Asociaţia Românilor din S-V Germaniei“. 


Ministerul Afacerilor Interne 
Direcţia | Strict secret 


Aprobat 
p. Șeful Direcţiei | 
[indescifrabil] 


Hotărâre 
de deschidere a dosarului de obiectiv 


[Azi], 10 octombrie 1955, subsemnatul lucr[ător] op[erativ] prim It. Grudea Con- 
stantin, analizând materialul existent asupra „Asociaţiei Românilor din S-V Germaniei“. 


* lipsă în text 

Am găsit că această asociaţie desfășoară o activitate dușmănoasă potrivnică 
intereselor statului nostru, fiind formată din elemente care desfăşoară o intensă 
activitate împotriva R.P. R, fapt care implică urmărirea activităţii ei, prezentând interes 
operativ pentru munca noastră. 

Pe baza celor de mai sus am hotărât să deschid dosarul de obiectiv pentru 
„Asociaţia Românilor din S-V Germaniei“, numele conspirativ „Govora“. 


Lucr[ător] op[erativ] prim 
Lt. Grudea Constantin 


„De acord“ 
Şef de serviciu 
[indescifrabil] 


A.C.N.S.A-S., fond S.I.E., dosar nr. 95,f. 5. 


107. 


1955 octombrie 10. Hotărâre de deschidere a dosarului de obiectiv „Făgăraş“, 
pentru Colonia română din Anglia. 


Ministerul Afacerilor Interne 
Direcţia | Strict secret 


Aprobat, 
Vâlcu Vasile 
Şeful Direcţiei | 


Hotărâre 
de deschidere a dosarului de obiectiv 


Azi, 10 oct. 1955, subsemnatul It. maj. Docuţa Const. luc[rător] operat[iv] prim, 
analizând materialul existent asupra dosarului de obiectiv al Coloniei române din 
Anglia. 

Am găsit că la fel ca și în multe alte țări capitaliste, în Anglia se află un număr 
de români, unii din ei emigrând cu mulţi ani în urmă iar unii sunt trădători de patrie 
care au fugit din ţară înainte şi după 23 august 1944. 

Fugarii români aflaţi în Anglia desfășoară o activitate duşmănoasă împotriva ţării 
noastre, încercând să atragă de partea lor şi restul de elemente românești ce se află 
în Anglia. 

În fruntea elementelor dușmănoase din S.U.A. [Anglia — n. n. ] se află aşa-zisul 
Comitet Anglo-Român condus de elemente reacționare care sub orice formă caută 
a ponegri și-a introduce ruperea simțului patriotic în rândul elementelor care 
continuă să-şi recunoască patria. 


Pe baza celor de mai sus am hotărât să deschid dosarul de obiectiv al Coloniei 
române din Anglia întrucât pentru noi şi în munca noastră operativă constituie 
elementul principal — numele conspirativ „Făgăraș“. 


Luc[rător] operat[iv] prim 
Lt. maj. Docuţa Constantin 


„De acord“ 
Şef serviciu 
[indescifrabil] 


A.C.N.S.A.S., fond S.L.E., dosar nr. 4, vol. 1,f. 13 


108. 


1955 octombrie 15. Hotărâre de deschidere a dosarului de obiectiv „Ceahlăul“ 
pentru „Asociaţia Românilor Liberi din Austria“. 


Ministerul Afacerilor Interne 
Direcţia | Strict secret 


Aprobat 
p. Șeful Direcţiei | 
[indescifrabil] 


Hotărâre 
de deschidere a dosarului de obiectiv 


[Azi], 15.10.1955, subsemnatul lucr[ător] oplerativ] prim It. Prisecaru Ștefan, 
analizând materialul existent asupra „Asociaţiei Românilor Liberi din Austria“. 

Am găsit că fiind o asociaţie care desfășoară activitate dușmănoasă împotriva ţării 
noastre este necesar de a-i urmări activitatea. 

Pe baza celor de mai sus am hotărât să deschid dosarul de obiectiv pentru 
„Asociaţia Românilor Liberi din Austria“, numele conspirativ „Ceahlăul“. 


Lucr[ător] operativ] prim 
Lt. Prisecaru Ștefan 


„De acord“ 
Şef de serviciu 
[indescifrabil] 


A.C.N.S.A-S., fond S.I.E., dosar nr. 98, f. 6. 


109. 


1955 octombrie 27. Raport privind analiza muncii Direcţiei | pe perioada 
l ianuarie-15 octombrie 1955. 


Ministerul Afacerilor Interne 
Direcţia | 
27 octombrie 1955 


Raport 
privind analiza muncii Direcţiei | 
pe perioada de la 1 ianuarie-15 octombrie 1955 


Conducerea Ministerului Afacerilor Interne a pus, la începutul acestui an, în fața 
Direcţiei 1 sarcina de a ridica pe o treaptă superioară munca informativă externă, de 
a ridica calitatea pregătirii profesionale şi combativitatea efectivelor din rezidenţe, 
cât şi din Centrală. 

În acest scop s-a ordonat a lua măsuri de verificarea agenturii existente, înlăturarea 
elementelor dubioase, nesincere și balastului din agentură, în scopul evitării 
provocărilor sau pătrunderii dușmanului în rețeaua noastră informativă cum şi crearea 
unei agenturi calificate, cu largi posibilități informative în principalele obiective 
politice, militare, economice și tehnico-științifice din importantele țări capitaliste, la 
fel şi în rândul emigrației reacționare române, de unde să procurăm valoroase 
informaţii, folositoare statului nostru. 

În special, s-a pus sarcina de a pătrunde informativ în guvernele, parlamentele şi 
principalele partide politice ale S.U.A., Angliei, Franţei, Italiei, Germaniei Occidentale 
etc., în corpul diplomatic capitalist din ţările capitaliste; la comandamentele N.A.T.O. 
din Franța și Izmir-Turcia, în statele majore ale armatelor principalelor state 
capitaliste, la comandamentele bazelor militare americane din Anglia și Turcia, în 
serviciile de informaţii și contrainformaţii dușmane, în principalele organizaţii şi 
organe conducătoare ale emigrației reacționare române, cu scopul destrămării 
acestora, în importante instituţii tehnico-științifice din Germania Occidentală, 
Anglia, Franţa, S.U.A., Italia etc. 

Analizându-se munca depusă de Direcţia I în anul 1955 în lumina sarcinilor de 
mai sus, s-au obținut următoarele rezultate pozitive: 


I. Informaţii obţinute. 


a) În domeniul politic. 

Au fost obținute informaţii de valoare, care au fost înaintate conducerii Ministerului 
şi apreciate ca importante, privind conferința Commonwealth-ului britanic care a avut 
loc la începutul lunii februarie în Londra. Informaţiile arătau contradicţiile dintre 
Anglia şi unele țări din Commonwelth, în special cu India, privind poziţia de adoptat 
față de agresiunea S.U.A. în Taiwan. 

De asemeni, informaţiile despre presiunile Angliei asupra Australiei şi Noua 
Zeelandă pentru a sprijini cu armata acţiunile militare din Malaya și despre mane- 
vrele ce tind la organizarea unui așa-zis sistem de apărare colectivă a Africii. 

Despre conferința S. E. A. T. O. (pactul agresiv al Pacificului) care a avut loc la 
Bangkok s-au primit informaţii privind divergenţele între S.U.A. şi Anglia. 

Informaţii valoroase au fost obținute privitor la manevrele imperialiștilor din S.U.A. 
şi Anglia, pentru sabotarea conferinţei de la Bandung a ţărilor Asiei şi Africii prin 
intermediul delegaţiilor filipineze şi siameze. 

Referitor la poziţia țărilor capitaliste față de tratativele dintre U. R.S. S și Austria 
pentru încheierea tratatului de pace, precum şi manevrele ce se încercau de către Anglia 
şi Germania Vestică, au fost obținute date importante. 

Informaţii valoroase s-au obținut cu privire la poziția diplomaţiei engleze în diferite 
etape şi cu privire la cele mai importante probleme internaţionale. S-au primit materiale 
strict confidenţiale în legătură cu discuţiile dintre Eden și Nehru, înainte de vizita 
lui Nehru în U.R.S.S. și după aceasta. Aceste materiale au oglindit și poziția 
diplomaţiei indiene în aceste probleme și au fost apreciate ca deosebit de interesante. 

Cu ocazia conferinţei de la Geneva a şefilor guvernelor celor patru mari puteri, s- 
au obținut informaţii importante privind pregătirile şi planurile puterilor occidentale, 
precum și poziţia lor în legătură cu ţările de democraţie populară, Biroul Informativ 
şi problema germană. De asemenea, au fost procurate și informaţii interesante privitor 
la poziția guvernului de la Bonn și a altor țări capitaliste față de conferinţa de la Geneva. 

Au fost obţinute informaţii importante privind efectul în țările capitaliste a vizitei 
lui Adenauer la Moscova. De asemenea, despre planurile guvernului vest-german şi 
linia sa politică adoptată față de U.R.S.S. şi R.D.G. Informaţiile au cuprins și date 
privind contradicţiile din sânul partidelor din Germania Occidentală legate de 
politica lui Adenauer. 

Informaţii valoroase s-au obţinut referitor la intențiile strict confidențiale ale unor 
membri ai guvernului austriac privind poziţia față de U.R.S.S., democraţiile populare 
și R.F. Germană, după semnarea tratatului de stat. 

În legătură cu conferința de la Geneva a miniștrilor de Externe a celor patru mari 
puteri au fost obţinute o serie de informații importante privind poziţia țărilor 
occidentale. 


b) În domeniul militar. 

S-au primit prin agentură informații de valoare privind organizația militară a 
Pactului Atlanticului de Nord, unele pregătiri și planuri ale acestei organizații îndreptate 
împotriva lagărului democratic. 

Informaţii valoroase privind unele pregătiri militare în cadrul pactului agresiv al 
Pacificului. 

S-au obţinut informaţii apreciate ca interesante privind o serie de staţii radar, 
subterane și la suprafață, de pe coastele Angliei, organizarea lor interioară, asigurarea 
pazei, mijloace de recunoaștere, precum și despre dotarea tehnică a acestor staţii. 

Informaţii valoroase s-au obţinut privitor la poziţia unor baze aeriene S.U.A. în 
Anglia, crearea de noi baze militare de către S.U.A. în Europa şi s-au primit informații 
importante despre manevrele militare organizate de Comandamentul N.A.T.0O. în 
Turcia, despre manevre militare ce au avut loc în Germania Occidentală, despre 
producţia de arme şi depozite de armament din Germania Occidentală etc. 

Pe cale informativă a fost obţinut un „ascunzător de flăcări“ întrebuințat la piese 
de artilerie şi folosit de forțele armate ale N.A.T.O. Acesta a fost apreciat de forurile 
noastre competente ca foarte important. 

S-au mai obţinut informaţii apreciate ca interesante privind forțele armate ale 
Turciei, fortificațiile din Bosfor şi aeroporturi, despre forţele armate ale Italiei, 
organizații austriece cu caracter militarist, precum și unele date despre forțele şi bazele 
militare egiptene şi israeliene. 

Folosindu-se unele căi semioficiale, s-a reușit să se procure o serie de publicații 
militare cu caracter secret privind dotarea și pregătirea forțelor armate ale S.U.A., 
precum și instrucţia în şcolile militare, materiale ce au fost apreciate ca bune. 


€) În domeniul activităţii serviciilor de spionaj. 

S-au obţinut informaţii valoroase privind activitatea serviciilor de spionaj și 
diversiune din Germania Occidentală îndreptate împotriva R.P.R. şi a R. D. Germane. 
Au fost obținute informaţii valoroase privind semnalarea trimiterii unor spioni în ţara 

noastră, precum și despre unele acțiuni provocatoare ce se pregăteau împotriva 
membrilor oficiilor noastre diplomatice, care au putut fi astfel prevenite. 

De asemenea, s-au obținut informații importante privind activitatea agenturii de 
spionaj a saşilor originari din România, care a permis identificarea unui număr de 
agenți în țară și străinătate, ce duc activitate de spionaj împotriva ţării noastre. 

Prin informațiile obţinute de la agentură au putut fi identificate unele centre de 
spionaj ale puterilor occidentale, îndreptate împotriva țărilor de democraţie populară, 
din Viena, Salzburg, Miinchen, Berlin-Vest etc. 

S-au obținut informaţii valoroase privind colaborarea informativă dintre Anglia 
şi S.U.A. şi ţările Asiei de Sud-Est care au aderat la S.E.A.T.O., identificându-se unele 
centre şi școli de spionaj. 

S-au obţinut informaţii importante privind date și informaţii cu caracter militar, 
culese de serviciul de spionaj american, în probleme militare din R.P.R., privind 
organizarea şi dislocarea unor unități militare, precum și fişe ale unor ofițeri 
comandanți de M. U. 


d) În domeniul economic. 

S-au obţinut informaţii de valoare privind poziția Angliei în tratativele economice 
cu R.P.R. 

Informaţiile interesante privind situaţia economică din Austria și relațiile cu alte 
state, precum și liberalizarea importului și exportului austriac, contradicţiile 
economice între Anglia și Germania de Vest și o serie de alte date privind obiective 
economice importante ca „Autounion“ din Germania, „A. E. G. “, fabrica de chimicale 
și explozibile din Italia, care prezintă și o importanţă strategică. 

De asemenea, informaţii de valoare au fost obţinute privind câmpurile petrolifere 
descoperite în Germania Vestică, rezervele prevăzute şi metodele de exploatare, 
informaţii prezentând şi importanță strategică. 


€) În domeniul tehnico-ştiinţific. 

Au fost obținute prin agentură un număr de 607 patente industriale care au fost 
înaintate conducerii ministerului pentru a fi trimise instituțiilor de resort. Patentele 
au cuprins probleme importante, ca problema cauciucului sintetic, metode de 
preparare a materiei prime necesare la fabricarea de mase plastice, prepararea unor 
combustibili rezistenți la şoc, fabricarea catalizatorilor și modul lor de întrebuințarea 
și alte probleme la a căror aplicare lucrează institutele de cercetări din țara noastră. 
Unele patente, după ce au fost verificate, au putut fi aplicate cu succes în producţie. 

S-a obținut prin agentură o invenţie în legătură cu un aparat de economisire a 
combustibilului la cazane, invenție care a fost aplicată cu succes la noi în ţară. 

A mai fost obţinută invenţia pentru menţinerea lubrifiantului în stare lichidă la 
orice înălțime și temperatură pentru avioane cu reacție. 

Menţionam că lucrările şi materialele informative din domeniul tehnico-știinţific 
obținute prin organele noastre au contribuit, pe de o parte, la progresul cercetărilor 
ce se întreprind de instituţiile de resort, iar pe de altă parte, au confirmat unele rezultate 
obținute de cercetătorii noştri. 

În afară de informaţiile şi lucrările cu caracter secret, s-au procurat numeroase 
lucrări documentare sau publicaţii semisecrete care au fost apreciate ca folositoare. 


% % 


In total, în cursul acestui an, Direcţia I a înaintat conducerii M.A.L.: 


În domeniul politic: 

— 65 rapoarte speciale; 

— 43 note cu caracter politic; 
— 12 buletine informative. 


În domeniul militar: 

— 3 buletine informative tratând exclusiv probleme militare; 
— 2 lucrări cu caracter militar; 

— 7 note privind probleme militare. 


În domeniul tehnico-științific: 

— 607 patente; 

— 8 lucrări privind metodele de fabricare a unor produse industriale; 
— 21 note în legătură cu diverse materiale tehnice. 


Diverse lucrări privind: 
— servicii de informaţii (în total 5); 
— emigrația română (în total 3). 


II. Dezvoltarea agenturii. 


La începutul anului 1955, numeric, agentura Direcţiei | era de 104 agenți. 

În cursul acestui an s-au recrutat numai 16 agenți. 

Cele mai importante recrutări din acest an sunt: 

— Un agent cu legături directe la comandamentul N.A. T.O. în Franţa. Prin acesta 
avem perspective de a obține informații de valoare despre pregătirile militare ale 
blocului agresiv al Atlanticului de Nord și acțiunile subversive ce intenționează să 
le întreprindă împotriva ţărilor lagărului democrat. 

în Anglia, în special la bazele aeriene americane. Agentul a început să dea informaţii 
importante privind locurile de dispersare a bazelor militare aeriene americane din 
Anglia. 

— Un agent care lucrează la o societate comercială din Italia, legată de N.A.T.0O. 
Şi care a început să procure informaţii interesante privind probleme de transport 
feroviar care au o importanță strategică. 
la Ministerul Afacerilor Externe şi la Ministerul Comerţului Exterior din Italia, care 
a şi început să dea informaţii apreciate ca interesante privind frământările din Partidul 
Democrat-Creșştin. 

— A fost activizat un agent din R.F. Germană, care s-a dovedit a avea foarte bune 
agent are perspectiva de a fi numit într-o funcție importantă într-un sector al industriei 
petrolifere, de unde va putea să ne procure informaţii prețioase industriei noastre 
petrolifere. 
la serviciul de spionaj american, care privesc activitatea lor desfășurată împotriva 
R.P.R. 

— Un agent în Argentina a început să procure documente originale privind decretele 
secrete ale guvernului argentinian. Acest agent are bune relații şi la Ministerul 
Afacerilor Externe. 


Dacă facem comparaţia recrutărilor din acest an cu cele făcute în 1954, rezultă 
că, numeric, s-au făcut numai 50% faţă de anul trecut, când au fost recrutaţi 30 agenţi. 

Cauzele acestei situaţii sunt: 

Ritmul de muncă şi calitatea agenţilor recrutaţi în 1954 s-au dovedit 
necorespunzătoare, deoarece ca rezultat al superficialităţii în studierea candidaţilor 
la recrutare, s-a infiltrat în rețeaua noastră un număr însemnat de agenți provocatori, 
dubli, balast etc. 

În urma celor petrecute în reţeaua noastră de la Roma, unde s-au infiltrat 3 agenţi 
provocatori, s-a trecut la verificarea individuală a întregii agenturi a direcţiei, cu care 
ocazie s-au eliminat 52 agenţi. 

Ca învățământ în urma acestei verificări a fost: Stabilirea unor norme menite să 
ridice calitatea muncii în această privință, care trebuie să ducă la evitarea ușurinței 
dovedite anterior în munca de recrutare, dar care necesită un timp mai îndelungat în 
selecţionarea şi recrutarea agenturii. 


In vederea pătrunderii în obiective importante sunt în studiul birourilor şi 


rezidenţelor o serie de elemente cu mari perspective informative. 
Astfel menţionăm: 

— Două cazuri în studiu avansat, care lucrează în serviciul de spionaj american 
din Germania Vestică, unul din ei fiind responsabilul muncii informative a acestei 
organizaţii pentru R.P.R. 

— Două elemente care lucrează la posturile de radio „Rias“ şi „Free Europe“ din 
Germania de Vest, organizaţii care se ocupă special cu propaganda reacționară şi 
spionaj împotriva ţărilor lagărului democrat. 

— Un element care lucrează în serviciul de contraspionaj din Berlin- Vest. 

— Un inginer-chimist de la Centrul de cercetări științifice din Paris. 

— O ziaristă care are legături foarte bune la Direcţia presei din Ministerul de Externe 
francez. 

— La Londra avem în studiu un ziarist care lucrează la secţia de propagandă a 
Partidului Laburist şi a fost candidat în alegerile parlamentare. 

— Soția unui fost colonel în armata engleză, care în prezent lucrează la Ministerul 
de Externe englez. 

— Un studiu avansat, pregătit pentru a se trece la recrutare, avem în S.U.A, 


nucleare. 

— În Argentina avem în studiu logodnica unui diplomat argentinian. 

— Un studiu avansat avem asupra soției unui militar american în Turcia. 

— Un ofiţer din armata turcă. 

— În Israel, din studiile mai avansate, menţionăm cazul unei ziariste care are relaţii 
printre diplomații capitaliști din Israel. 

— Studiul unui element, consulul onorific al unui stat capitalist, care are relaţii de 
seamă printre diplomaţii din Israel. 

— Un colonel în armata Israelului. 

Sunt în pregătire o serie de acţiuni pentru luarea legăturii cu unele elemente care 
au fost agenţi ai organelor de securitate R.P.R. și care au plecat în străinătate, în prezent 
aflându-se în Israel, Italia etc. 


să fie trimis în obiectiv. 

Un element urmează să fie trimis în Israel, iar alte trei în S.U.A. 

În afara acestor cazuri, sunt încă studii interesante atât la rezidenţe, cât şi la birourile 
din Centrală. 

III. Rezultatele obţinute în munca dusă pe linia emigrației 
reacționare române. 


a) Informaţiile obținute, privind activitatea fugarilor și a organizațiilor acestora, 
au dus la o cunoaștere mai precisă a situaţiei în rândurile emigrației, făcând astfel 
posibilă elaborarea unor planuri concrete de pătrundere informativă și a unor acţiuni 
de descompunere. 

Am primit materiale informative cu privire la situaţia creată în sânul emigrației 
române din mai multe țări (Germania Occidentală, Franţa, Austria etc.), în urma 
emiterii de către statul nostru a Decretului de amnistie și repatriere. Aceste informații 
au oglindit şi starea de spirit din diferite cercuri ale emigrației, semnalându-ne şi 
acțiunile organizate de vârfurile fugare pentru contracararea măsurilor luate de noi. 
De asemenea, ni s-au semnalat unele elemente de vârf din sânul emigrației care și- 
au manifestat dorinţa de a se repatria. 

Au fost semnalate elemente pregătite în școlile de spionaj și care au fost trimise 
în R.P.R. Exemplu grupul de spioni Găină-Zus. 

Organele noastre au primit mai multe informaţii valoroase privind în special 
activitatea organizaţiilor şi grupărilor emigrației române din Germania Occidentală, 
precum şi a vârfurilor acestor organizații. Așa, spre exemplu, unele informaţii au 
cuprins date complete în ceea ce privește cadrele conducătoare ale organizațiilor 
fugarilor români și Volksdeutsche. 

S-au mai primit informaţii destul de valoroase și în ceea ce privește activitatea 
vârfurilor din „C.N.R.“ şi „Liga Românilor Liberi“. De asemenea, s-au cules 
informaţii în legătură cu conferința emigranților de la Strassbourg, despre frământările 
din cadrul grupului militar român fugar (Vassiu, Neferu, Opran, gen. Petrescu etc.). 

b) Agentul „Lungu“, membru influent al grupului parlamentar român a primit 
sarcina de a influenţa această organizație pentru a duce acţiuni împotriva „Comitetului 
Naţional Român“, aceasta cu scopul adâncirii contradicțiilor din rândul conducătorilor 
emigrației și dezbinării organizaţiilor lor. 

De asemeni, au fost determinate, prin munca organelor noastre, unele elemente 
din emigrație să se întoarcă în ţară, printre care: It. col. Baiulescu Stelian, cpt. Dreve 
Gheorghe, avocat Crișan Alexandru şi studentul lusko Ioan. S-au luat măsuri pentru 
aducerea și a fostului mitropolit Visarion Puiu. 

În vederea descompunerii emigrației reacționare s-au luat unele măsuri 
organizatorice. 

Astfel, în baza Hotărârii Biroului Politic al C.C. al P.M.R., se lucrează la orga- 
nizarea unui comitet de repatriere al emigranților români. 

c) În vederea dezvoltării muncii informative în rândul emigrației, sunt în studiu 
o serie de elemente cu importante posibilități. Astfel: 

— „lulian“, conducător legionar din Germania Occidentală, care se ocupă cu munca 
de spionaj împotriva R.P.R. 

— „Costică“, unul din conducătorii unei organizaţii importante din Germania 
Occidentală, care se ocupă cu spionaj împotriva R.P.R. 

— „Sabin“, preşedintele unei asociaţii de fugari din Germania Occidentală și 

— „Walter“, membru în conducerea organizației Volksdeutsche din Austria. 

d) Au fost pregătite în ţară 5 elemente, urmând să fie trimise în exterior cu misiuni 
informative. 


IV. Rezultatele obţinute pe linie contrainformativă 


În luna mai 1955 s-a organizat în cadrul direcției noastre serviciul contrainformativ, 
cu sarcina de a asigura securitatea oficiilor diplomatice ale personalului român în 
străinătate, a materialelor secrete, precum şi urmărirea personalului autohton, pentru 
a preîntâmpina pătrunderea dușmanului. Serviciul mai are sarcina de a verifica 
delegaţiile din R.P.R. ce urmează a fi trimise în străinătate, precum și organizarea 
muncii contrainformative în rândul coloniei române din U.R.S.S. 

În baza sesizărilor rezidenţelor şi a informatorilor serviciului contrainformativ a 
fost descoperit faptul că şeful legaţiei din Tel Aviv şi curierul legației din Teheran, 
ambii angajați autohtoni, au fost recrutați de către serviciile de contraspionaj 
respective în scopul culegerii de informaţii din cadrul legației. 

Au fost elaborate instrucţiuni către toate rezidențele privind sarcinile contrainformative. 

De asemeni, s-a organizat trimiterea a două echipe de control pentru depistarea 
instalaţiilor de ascultare secretă introduse de serviciul contrainformativ dușman. Au 
fost executate controale tehnice la oficiile din Copenhaga, Londra, Roma, Cairo, Tel 
Aviv, Teheran, Istanbul şi Ankara. Echipele trimise au constatat faptul că la Londra 
şi Roma telefoanele erau prelucrate special pentru a fi folosite la interceptarea 
permanentă a convorbirilor din camerele unde erau instalate. S-au luat măsuri și au 
fost schimbate telefoanele cu aparate aduse din ţară, atât la Londra și Roma, cât şi 
la Cairo, Stockholm, Tel Aviv, Teheran, Istanbul şi Ankara. 

La oficiile Londra, Paris, Roma, Cairo, Tel Aviv, Teheran, Istanbul şi Ankara au 
fost instalate sisteme de alarmă cu sonerii puternice. 

A fost trimisă o echipă pentru schimbarea cheilor la casele de fier de la oficiile 
Londra, Washington, Buenos Aires, Paris și Viena. 

Până în prezent, pentru munca contrainformativă au fost recrutaţi un număr de 8 
informatori la oficiile unde nu aveam rezidenţi: Finlanda, Suedia, Danemarca, Teheran, 
Berna, Bombay, Haga şi Bruxelles. Este în pregătire recrutarea a încă 4 informatori. 


V. Măsuri pentru îmbunătățirea muncii 


In vederea îmbunătățirii muncii din cadrul Direcţiei 1 şi pentru a obţine informații 
valoroase din obiectivele fixate, în cursul anului s-au luat o serie de măsuri operative 
şi organizatorice, astfel: 

Pentru a elimina elementele dubioase, fără perspective în muncă sau care nu au 
dat nici un rezultat, direcţia noastră a trecut în cursul anului 1955 la curățirea agenturii 
şi a elementelor în studiu. 

În acest scop, s-a analizat situaţia fiecărui agent cât şi a elementelor în studiu. Drept 
rezultat al acestei analize au fost abandonaţi în total 50% din agenţi şi 71 elemente 
în studiu. 

Majoritatea elementelor abandonate au constituit pentru Direcţia noastră un balast 
şi au încărcat aparatul nostru în mod inutil, cu o cantitate considerabilă de muncă 
administrativă şi operativă. 

Ca urmare a acestei acţiuni de curăţire a agenturii noastre s-a putut trece la 
aprofundarea studiilor în legătură cu elementele cu perspective reale, precum şi la 
o mai intensă verificare şi dirijare a agenţilor existenți. 

În vederea îmbunătăţirii muncii cu agentura existentă şi dirijarea agenţilor spre 
obiective mai importante au fost întocmite planuri concrete de verificare şi folosire 
pentru fiecare element. 

Totodată, au fost luate măsuri pentru asigurarea securităţii muncii cu agentul, 
dându-se instrucțiuni de felul cum să fie păstrată conspirativitatea legăturilor cu 
agentura. 

O altă măsură importantă în vederea prevenirii unor lipsuri şi greşeli a fost 
instructajul făcut în cadrul serviciilor, în legătură cu problema adâncirii studiilor. În 
această privinţă, fiecare lucrător operativ a fost instruit în mod concret în legătură 
cu cazurile pe care le-a avut în sarcina sa. 

În această direcție s-au luat măsuri şi pentru cunoașterea legăturilor elementelor 
în studiu. S-au dat dispoziţii de felul în care trebuie verificate și urmărite persoanele 
cu care sunt în legătură elementele luate în studiu. 


O măsură importantă luată în cursul acestui an a fost aceea a punerii ordinii în 
păstrarea documentelor secrete, a întocmirii dosarelor și a evidenţei lor, cum și prin 
organizarea întregii evidențe operative pe direcţie. Ca urmare a muncii depuse, au 
fost luate în evidenţa operativă cca 30 000 de elemente dușmănoase, s-au întocmit 
dosare de urmărire individuale şi de grup şi s-au luat în evidenţă organizațiile 
dușmănoase ce activează împotriva R.P.R. Drept rezultat al acestei acțiuni, există în 
prezent posibilitatea urmăririi dușmanilor, precum și o urmărire a elementelor dubioase 
ce reprezintă interes operativ. Totodată este asigurat materialul informativ şi lucrările 
Direcției I, existând o evidență a documentelor, care toate sunt îndosariate, numerotate 
şi înregistrate. 

Concomitent cu această muncă s-au întocmit dosare pentru principalele obiective 
şi au fost repartizate obiectivele pe lucrătorii operativi, atât în Centrală, cât şi la 
rezidenţe, pentru concentrarea eforturilor de a pătrunde informativ. 

În acelaşi timp s-au precizat obiectivele muncii informative în țările în care avem 
agentură și fiecare lucrător operativ a primit sarcini precise în vederea studierii obiec- 
tivelor repartizate. În cadrul acestor munci, s-a sistematizat întregul material docu- 
mentar complet, organizând în același timp o evidenţă practică, după metode noi. 

O metodă nouă în vederea îmbunătăţirii muncii de descoperire şi cunoaştere a 
activităţii elementelor dușmănoase, precum și a cercurilor, grupărilor, organizațiilor 
care duc o activitate subversivă sau ostilă față de R.P.R. a fost întocmirea unor dosare 
de urmărire informativă. Prin aceasta s-au putut concentra informaţiile și datele 
obținute în legătură cu elementele dușmănoase sau organizaţii. 

Pentru un control mai temeinic al muncilor executate la rezidențe, precum şi pentru 
o îndrumare mai vie, în cursul acestui an au fost chemaţi la Centrală mai mulţi rezidenți 
şi lucrători operativi. Cu această ocazie, la Centrală, cu acești tovarăși s-au analizat 
în mod concret toate cazurile importante la care lucrează rezidenţele respective, precum 
și întreaga muncă, dând în acelaşi timp instrucţiuni cu privire la continuarea 
acțiunilor pe teren. Astfel, de exemplu, au fost chemaţi în ţară, pentru raport, trei 
lucrători operativi de la rezidența din Berlin, doi de la rezidența din Londra, cum şi 
alți lucrători operativi. Pentru acelaşi scop, au fost chemaţi și rezidenții din Turcia, 
Austria, S.U.A., Anglia, Germania, Italia și Franţa. În urma analizei activităţii acestor 
cadre, au fost scoase la iveală lipsurile constatate în muncă și li s-au dat sarcini şi 
îndrumări pentru lichidarea lor. 

Pentru îmbunătățirea muncii şi remedierea lipsurilor constatate la rezidenţe, 
conducerea direcției a mers pe teren şi a analizat la faţa locului activitatea, dând 
instrucțiuni concrete în muncă. Astfel, şeful direcţiei a controlat două rezidenţe, iar 
locţiitorii săi toate celelalte rezidențe. 

Pentru efectuarea unor recrutări importante şi reluarea legăturii cu elemente din 
obiective însemnate au fost trimise în străinătate colective formate din cadre 
calificate, care au acţionat cu rezultate pozitive după planuri stabilite la Centrală. 

Pentru asigurarea securității agenturii, pentru educarea acesteia, printr-o retribuire 
bănească în mod Just, au fost elaborate instrucţiuni financiare în baza cărora se 
reglementează cheltuirea fondurilor operative. 

Totodată, prin aceste instrucţiuni financiare, s-a asigurat un control asupra 
lucrătorilor operativi privind modul cum cheltuiesc banii. În urma acestei măsuri au 
fost cazuri de imputări a sumelor cheltuite nejustificat. În felul acesta s-a asigurat şi 
un sistem unic de decontare lunară, având astfel o evidenţă clară a fondurilor și 
cheltuielilor operative ale direcţiei. 

În urma atacului de la Berna, pentru asigurarea securităţii materialelor ce se transmit 
între Centrală și rezidenţe prin curieri diplomatici, au fost întocmite și introduse în 
viață instrucțiuni speciale. Ele cuprind și precizări privitoare la păstrarea materialelor 
informative şi a documentelor la rezidenţă în condiţii de o mai bună securitate. 

Ca urmare a ordinului ministrului Afacerilor Interne dat în vederea dezvoltării posi- 
bilităților de selecționare de elemente din ţară, care pot fi folosite în munca Direcției 
I, direcţiile regionale M.A.I. au întocmit şi înaintat un număr de fişe în acest scop. 

Pentru înlesnirea căutării sistematice a elementelor corespunzătoare muncii 
informative în străinătate, în acele regiuni unde au existat posibilităţi reale în această 
privinţă, au fost create — în total 10 — birouri regionale. Birourile au înaintat Centralei 
un număr de cazuri dintre care unele prezintă interes operativ. 

Una din măsurile luate a fost rechemarea lucrătorilor operativi necorespunzători 
pentru munca informativă. Unii dintre aceștia au fost scoşi din cadrul direcţiei pentru 
atitudinea nejustă faţă de muncă, pentru lipsă de rezultate, pentru comportări 
incompatibile ofiţerilor de securitate și lipsa unor calităţi necesare în munca 
operativă externă. 

Ca cele mai caracteristice cazuri arătăm pe: 

— Maior Firu Sorin, fost rezident la Paris, unde timp de 5 ani, el personal, nu a 
făcut nici un fel de recrutare, a introdus un spirit de totală nepreocupare și ignorare 
a executării ordinelor. A practicat metode nepermise în munca cu agentura, ca: chemări 
prin telefon la întâlniri, ameninţări, retribuire exagerată a unor agenţi, ceea ce a dus 
la descompunerea colectivului pe ce-l conducea, cum și a unor agenți. 

— Cpt. Holter Ervin, ajutor de rezident în Italia care, în 5 ani, nu a avut nici un 
fel de rezultate pozitive pe linia muncii informative. Nefolosind metode juste în munca 
cu agentura, a făcut posibil să pătrundă în reţeaua informativă câteva elemente care 
s-au dovedit a fi provocatori. A pierdut unele materiale informative date de un agent. 

— Lt. maj. Chirilescu Ilie, lucrător operativ la rezidența din Londra, timp de 4 ani 
nu a făcut nici o recrutare, iar cu agenții care i s-au predat a folosit procedee nepermise, 
punându-i în situaţia de a-şi pierde orice încredere în organele noastre. Exemplu: unui 
agent, la întrebarea pusă de a-i recomanda de ce probleme să se intereseze a le rezolva, 
îi răspunde „să aducă formula prin care s-ar putea înlătura ceața de deasupra Londrei“. 
Toată preocuparea sa a fost numai de a se achita de sarcinile muncii de acoperire pe 
linia M. C.E. 

— Lt. maj. Scornea Constantin, lucrător operativ în rezidența Istanbul, numai în 
3 luni de la ajungerea la post, a fost nevoie a fi rechemat deoarece s-a „împrietenit“ 
cu unii comercianţi, suspectaţi ca agenți ai serviciului de contrainformaţie, care i-au 
făcut cadou o motocicletă. A comis în același timp și alte abateri. 

Din cauza serioaselor lipsuri de rezultate în muncă, au fost înlocuiți rezidenții din 
Austria, Franţa, Anglia și Berlin. 

Înaintea luării acestor măsuri, lucrătorilor respectivi li s-a dat ajutor în Centrală, 
cât şi la rezidențe, timp de ani de zile, prin analiza activităţii lor, măsuri de 
sancţionare și directive practice în muncă. 

Măsuri asemănătoare au fost luate și asupra lucrătorilor operativi necorespunzători 
din Centrală, îndepărtându-se din cadrul direcției, în anul 1955, un număr de 84 
elemente, ceea ce reprezintă 30% din efectivul direcției. 


384 


VI. Situaţia rezidenţelor 


În momentul de față noi avem rezidenţe în 10 ţări capitaliste cu următorul efectiv: 












































Numărul i S 
Aaa Numărul Numărul 
Nr. crt. Țara lucrătorilor i i j 
i pi radiotelegrafiști şoferilor 
operativi 
li S.U.A. 2 1 = 
2, Argentina 2 1 — 
3. Anglia 5 1 1 
4. Franța 5 1 1 
5. Italia 3 l l 
6. Austria 6 1 ] 
Germania 
7. — Berlin 3 l 
— Frankfurt/ Main 2) — l 
Turcia 
8. — Istanbul E) 1 l 
— Ankara ] — — 
9. Israel 4 1 l 
10. Egipt l 1 — 
Total 36 10 8 














Total general: 54 
Am prevăzut înființarea de noi rezidenţe în următoarele țări: Belgia, Olanda, Elveţia 
şi Siria. Rezidența din Siria ar urma să cuprindă și Libanul, unde avem 4 agenți. 
Schema de încadrare a rezidenţelor pentru viitor, care prevede mărirea efectivului, 
a fost înaintată separat. 


VII. Lipsuri 


Cu toate rezultatele pozitive obţinute și măsurile luate pentru îmbunătăţirea 
activităţii noastre, nivelul muncii direcţiei a rămas în urma sarcinilor ce ne-au fost 
trasate. 

Informaţiile obţinute în cursul anului curent n-au fost, în totalitatea lor, din 
obiectivele şi de valoarea fixată. 

Nu am reușit să informăm în suficientă măsură conducerea guvernului asupra 
intențiilor şi planurilor imperialiștilor îndreptate împotriva noastră, pentru a le 
preîntâmpina şi contracara la timp. N-am obținut suficiente informaţii asupra 
activităţii serviciilor de spionaj străine îndreptate împotriva țării noastre. 

N-am reuşit să creăm, în raport cu necesităţile, o agentură capabilă cu ajutorul 
căreia să pătrundem în importante obiective politice, militare şi tehnico-științifice, 
de unde să procurăm informaţii secrete și de valoare. 

În urma verificării şi excluderii elementelor necorespunzătoare din reţeaua 
informativă, a rămas un număr de 52 agenți. Dintre aceștia, numai 18 se află în 
obiective importante şi cu posibilităţi reale de muncă informativă. 

Au fost recrutate în anul în curs puţine elemente din obiective importante, iar în 
unele rezidenţe şi birouri ca: Germania, Austria, Israel, n-au recrutat nici un agent, 
deși au existat condiţii favorabile muncii noastre în țările respective. 

Datorită faptului că majoritatea lucrătorilor n-au experiență în munca operativă, 
pregătirea lor generală fiind la un nivel scăzut şi nefiind suficient ajutaţi de conducere, 
şefi de servicii şi birouri, aceştia s-au orientat în munca de selecționare, nu către 
elementele autohtone și de vârf, ci către elemente periferice, accesibile nivelului lor. 

Din această cauză, în urma verificărilor efectuate, s-a trecut la abandonarea a 50% 
din informatori. 

Tot datorită acestei cauze, precum şi superficialității şi lipsei simțului de 
răspundere a unor lucrători operativi, duşmanul a reușit, în unele cazuri, să se introducă 
în reţeaua noastră informativă, să organizeze provocări cu răsunet în presă, acţiuni 
ce au adus prejudicii politice statului nostru, îngreunând în acelaşi timp desfășurarea 
muncii operative în străinătate. 

Astfel de lipsuri am manifestat în munca noastră la Stockholm. 

În dirijarea agenturii se constată încă serioase lipsuri. Necunoscând în toate cazurile 
posibilităţile agenţilor, aceștia au fost slab dirijaţi și au obţinut informaţii slabe, iar 
uneori fără valoare. 

Din cauza unor tergiversări nejustificate în definitivarea studiilor unor elemente 
au fost pierdute condiţiile prielnice recrutărilor cu toate consecințele ce decurg — 
pierderea surselor de informare, a timpului întrebuințat. 

Datorită acelorași cauze, unii agenți valoroși, recrutați şi folosiți în munca 
informativă în ţară, o perioadă îndelungată de timp, n-au fost trimiși în străinătate. 

Aşa se prezintă, spre exemplu, situaţia agentului „Mitică“, programat de mult să 
fie scos clandestin din țară, care şi până în prezent se află în ţară. 

La unii lucrători operativi din cadrul rezidenţelor au fost înregistrate o serie de 
încălcări ale ordinelor Centralei, privitoare la legile de bază ale muncii noastre: 
vigilență și conspirativitate. 

S-au subapreciat posibilitățile de pătrundere ale dușmanului în oficiile şi reţeaua 
noastră. În unele rezidenţe mult timp a dăinuit părerea, cum că lucrătorii noştri nu 
sunt urmăriţi de serviciile dușmane, din care cauză n-a fost făcut control înaintea 
întâlnirilor, s-a folosit telefonul pentru chemarea agenţilor la întâlnire etc. Unii dintre 
lucrătorii operativi s-au acoperit cu muncile pe linie M.A.E. și M.C.E., neexecutând 
sarcinile informative cu care au fost trimiși. 

Birourile 1 din regiunile M.A.I. n-au fost suficient ajutate şi îndrumate în munca 
de selecţionare, studiere de elemente în vederea recrutării, lipsindu-le de un control 
Şi sprijin organizat din partea direcției. 

De asemeni, directorii din regiuni manifestă lipsuri în conducerea acestor birouri. 

Lipsurile arătate mai sus sunt în mare parte rezultatul lipsurilor mele personale, 
deoarece am admis să se lucreze atât de superficial în domeniul recrutării, dirijării 
agenturii și altele. 

La baza acestor lipsuri ale mele n-a stat altceva decât dorinţa de a îndeplini sarcinile 
trasate de conducerea ministerului. Faptele însă au dovedit că pentru o bună 
îndeplinire a sarcinilor nu este suficientă numai dorinţa, ci este nevoie şi de metode 
juste în muncă, exigenţa faţă de mine însumi, precum și față de subalterni. 

Analizând munca din trecut, am tras învăţăminte că pentru viitor trebuiesc 
schimbate metodele de muncă, luând măsuri practice de îmbunătăţirea ei. Printre aceste 
măsuri, în primul rând, trebueşte să fie rezolvată situaţia cadrelor. 


VIII. Situaţia cadrelor 


Una din cauzele lipsurilor şi greutăților desfășurării muncii direcţiei a fost şi 
nerezolvarea corespunzătoare a problemei cadrelor. 

În acest an au fost încadraţi în direcţie, la munca operativă, 74 de ofiţeri, aduşi 
din alte direcţii ale M.A.I. 

Dintre aceștia, 37 ofiţeri provin din trupele de grăniceri și din sectoarele 
administrative, neavând deci, nici un fel de pregătire pentru munca operativă. 

Numai 8 dintre ei au studii superioare, 32 au absolvit şcoli medii, iar 36 au numai 
şcoli elementare. 

Nici unul nu cunoaște în mod satisfăcător vreo limbă străină, care să o poată folosi 
în muncă, 20 având doar oarecare cunoștințe în această privinţă. 

Ca vârstă, 60 sunt între 25 şi 28 ani. 

Avându-se în vedere lipsa de pregătire profesională în general la unii tovarăși, 
precum şi necunoaşterea muncii de informaţii externe de către toți tovarășii noi 
încadraţi, s-au organizat cursuri profesionale. 

Astfel, a funcționat în direcţie un curs de pregătire profesională de șase luni, pentru 
43 de ofiţeri aduși la începutul acestui an, iar în prezent este organizat pentru ceilalți 
ofiţeri încadraţi ulterior, un curs de trei luni. 

Întrucât la aproape tot efectivul Direcţiei sunt încă lipsuri serioase în pregătirea 
ofițerilor, am luat o serie de măsuri: 

— Au fost selecționați 20 de ofiţeri care au fost trimişi în Uniunea Sovietică la un 
curs de specializare de un an de zile. 

Cu aceştia s-a organizat, în prealabil, un curs de studiere a limbii ruse de 5 luni 
de zile. 

— În prezent, au fost selecționați pentru a fi trimiși în anul viitor în U.R.S.S., alţi 
20 de ofiţeri care au fost scoși din muncă și studiază limba rusă, continuând şi studiul 
[altor] limbi străine. 

— Sunt organizate cursuri de studiere a principalelor limbi străine necesare muncii, 
având 84 de ofiţeri încadraţi la aceste cursuri. 

— S-au luat măsuri de aplicare a ordinului ministrului Afacerilor Interne privind 
necesitatea asigurării pregătirii de bază a cadrelor, înscriindu-se la învăţământul de 
stat tovarășii ce nu au studii elementare și medii. 

Au fost înscrişi din Centrală 34 ofițeri pentru studii elementare și 85 pentru studii 
medii. Pentru sprijinirea lor au fost organizate cursuri de pregătire cu profesori 
selecționați din cadrul direcției. 

Toate aceste măsuri ajută la îmbunătăţirea nivelului de pregătire a cadrelor, însă 
problema încadrării direcţiei cu cadre corespunzătoare rămâne încă nerezolvată. Dăm 
câteva cifre pentru exemplificare: 

În munca operativă din Centrală și la rezidenţe sunt astăzi 161 de ofițeri, lipsind 
față de schemă 116 ofiţeri. Din această cauză nu este înfiinţat nici până în prezent 
Serviciul tehnico-științific a cărui lipsă este resimțită în muncă. De asemeni, nu a 
fost creat biroul pentru însoțirea delegațiilor pe linie contrainformativă. 

Menţionăm că lipsesc cadre pentru munci de răspundere în Centrală și rezidenţe. 
Astfel, lipseşte un șef de serviciu la Franța-ltalia, rezidenţi în Italia, S.U.A, 
Argentina și Egipt. Din cei 161 ofiţeri existenţi, 24 au vârsta între 20-25 ani, iar 91 
între 25-30 ani. Numai 19 au școli superioare, iar 59 au şcoli medii, restul de 83 au 
doar şcoli elementare. 

Subliniem că, deşi există hotărârea Secretariatului C.C. al P.M.R. din 1951, care 
prevedea repartizarea a 40 oameni anual direcţiei noastre, cum și hotărârea Biroului 
Politic al P.M.R. din 1955 de a fi repartizați direcției un număr de 100 tovarăşi cu 
studii superioare şi care să cunoască bine o limbă străină, cu experiență și pregătire 
politică şi organizatorică, până în prezent nu am primit nici un tovarăș dintre aceștia. 

Datorită lipsurilor de cadre arătate, a scoaterilor de ofiţeri din direcţie și a slabului 
nivel de pregătire a majorităţii ofiţerilor direcţiei am fost nevoiţi să facem numeroase 
schimbări şi mutări de cadre în Centrală și la rezidențe, fluctuaţie care a dăunat muncii. 

O problemă care a creat greutăţi cadrelor direcţiei și aducerii unor cadre noi din 
provincie a fost lipsa de locuinţe. Deşi direcția a făcut eforturi să rezolve această 
problemă, avem şi în prezent 62 de ofiţeri fără locuinţe, dintre care 37 sunt familiști 
cu copii, 17 familiști fără copii şi 8 care vor să se căsătorească, dar nu au locuinţe. 

Mulţi dintre aceștia sunt despărțiți de familiile lor care se găsesc în provincie de 
luni de zile. 

La acțiunile întreprinse pentru îmbunătăţirea muncii, pentru întărirea vigilenței 
şi disciplinei lucrătorilor operativi, pentru ridicarea nivelului de pregătire și al spiritului 
de luptă al ofițerilor, un aport preţios a adus organizația de bază-partid. 

În ședințe ale organizaţiei de bază au fost discutate atitudinile nejuste ale unor ofiţeri, 
membri de partid, care au comis abateri grave de la disciplina şi morala de partid. 

S-au făcut prelucrări de referate și s-a analizat munca comuniștilor din unele birouri 
Şi servicii, cu scopul îmbunătăţirii muncii şi lichidării atitudinilor nejuste. 

Cu toate acestea, organizaţia de bază a P.M.R. din Direcţie nu a fost mobilizată 
în măsură suficientă de către Biroul organizaţiei de bază și nici ajutată de Comitetul 
de partid pe minister să contribuie mai larg la lichidarea lipsurilor ofițerilor şi la 
întărirea răspunderii lor faţă de muncă. 


Prin aplicarea măsurilor de ordin operativ și organizatoric s-au pus bazele unor 
noi metode de muncă şi s-au creat premisele desfășurării muncii informative în viitor, 
în mai bune condițiuni. 

Pentru obținerea de rezultate mai bune şi pentru o grabnică lichidare a lipsurilor, 
propunem: 

1. Conducerea ministerului să dea dispoziție Direcţiei de Cadre să completeze, 
până la 31 decembrie 1955, prevederile schemei de încadrare a direcției cu cadre 
corespunzătoare criteriilor stabilite prin Hotărârea Biroului Politic al C.C. al PM.R. 

În acest scop, rugăm a se interveni şi la conducerea Partidului spre a se da dispoziții 
Secţiei administrativ-politice a C.C. al PM.R., care să ia măsuri corespunzătoare de 
aplicare a Hotărârii Biroului Politic al C.C. al P.M.R. privitor la repartizarea celor 
100 cadre stabilite pentru Direcţia I. 

2. Să se dea dispoziții Direcţiei de Cadre ca să organizeze pe lângă școala de limbi 
străine a ministerului, cursuri speciale de pregătire intensivă pentru ofiţerii direcției noastre. 

3. Să se aprobe crearea unei şcoli de calificare profesională de un an, la care se 
vor preda şi limbi străine, cu un efectiv de 40 tovarăşi. 

4. Să ne fie repartizat un număr de 4 cadre cu munci de răspundere din minister 
pentru a fi trimiși în S.U.A. Italia, Argentina și Egipt, în calitate de rezidenți. 

5. Rugăm conducerea partidului a ne repartiza un număr de tehnicieni pentru 
Serviciul tehnico-știinţific, prin care să avem legături directe cu Academia R.P.R. şi 
institutele de cercetări științifice ale Academiei în domeniile petrolului, chimiei, fizicii 
nucleare, electrotehnicii şi metalurgiei, precum și cu ministerele respective. Această 
legătură ne este necesară în scopul cunoașterii problemelor tehnico-științifice ce 
interesează statul nostru, pentru a putea dirija agentura spre obținerea informațiilor 
necesare, precum şi pentru a avea la timp aprecierea materialelor furnizate. 

6. Pentru ridicarea simțului de răspundere la rezidenții noștri, rugăm ca unul din 
tovarășii secretari ai partidului nostru să stea de vorbă cu ei la plecare și la venire 
în țară. 

7. Prin organele de resort, să se dea dispoziţiuni Sfatului Popular al Capitalei, să 
ne pună la dispoziție spaţiul locativ pentru cei 62 ofiţeri din direcție fără locuinţe. 
De asemeni, să se asigure locuinţe pentru cadrele noi ce ne vor fi repartizate. 


Şeful Direcţiei | 
General-maior Vâlcu Vasile 


A.M.R., fond 121, rola 212, c. 295-319. 

110. 


1955 noiembrie 14. Raport referitor la urmărirea informativ-operativă a 
„elementelor“ din fostele partide istorice. 


320/14 noiembrie 1955 
Coraport 


Urmărirea informativ-operativă a elementelor P.N.Ţ., P.N.L. şi P.S.D.I., constituie 
un obiectiv important al muncii organelor de securitate. Acest fapt este determinat 
de întreaga activitate trădătoare pe care aceste partide au dus-o în perioada regimului 
burghezo-moşieresc, precum şi de acţiunile contrarevoluţionare puse la cale după 
instaurarea regimului nostru democrat-popular. 

Din iniţiativa şi sub conducerea acestor partide și în special a conducerii maniste, 
s-au creat bandele înarmate de asasini denumite „Gărzile luliu Maniu“, apoi 
organizaţiile subversive „Mişcarea Naţională de Rezistență“ „Graiul Sângelui“, 
„Haiducii lui Avram lancu“, „Sarmizegetusa“ etc. ce constituiau elementul principal 
în punerea în aplicare a cunoscutelor planuri „minuta“ şi „memorandumul“, care 
prevedeau provocarea războiului civil în ţara noastră. 

După demascarea P.N.Ţ. ca agentură a serviciului de spionaj al țărilor imperialiste, 
fapt ce a determinat dizolvarea sa, ţărăniștii împreună cu elementele liberale, social 
democrate de dreapta, legionari, chiaburi etc. şi-au continuat activitatea de subminare, 
de astă dată folosind forme din ce în ce mai conspirative. Prin vigilența organelor 
de Securitate, foarte multe din aceste acţiuni au fost demascate, iar elementele 
implicate, deferite justiţiei. Amintim grupul Pop-Bujoiu, organizațiile teroriste 
conduse de Ion Robu și Tănase Ion, „Marea Rădescu“, „Paladinii Regelui“, „Vlad 
Țepeș II“, M.O.D.R., „Legiunea Albastră“, „Nasarmimba“ etc. 

Activitatea principală a acestor grupuri constă în ţinerea de şedinţe, difuzări de 
manifeste şi chiar punerea la cale a unor acte de teroare în care scop și-au procurat 
o însemnată cantitate de armament şi muniții. Alte elemente au trecut direct în slujba 
organelor de spionaj imperialiste apărând ca elemente principale în grupurile Liciu 
Romanescu, Ștefan Neniţescu etc. 

Această activitate criminală a determinat organele de stat să treacă la operațiile 
din 15-16 august 1952, în cadrul cărora au fost reţinute și condamnate administrativ 
majoritatea elementelor țărăniste, liberale și social democrate de dreapta care au deținut 
funcţii până la comitetele organizaţiilor de plasă. 

Această acţiune însă în loc să fie folosită de organele de securitate ca un mijloc 
de întărire a muncii informative, a făcut pe unii tovarăși care răspundeau de 
urmărirea elementelor P.N.Ţ., P.N.L. şi S. D. D., să-şi slăbească vigilenţa, susţinându- 

se că elementele rămase în libertate — fiind lipsite de conducători — nu vor mai trece 
la acţiuni. 

Tocmai asupra acestei atitudini negative, conducerea M.A.I., la data de 13 martie 
1953, a atras atenţia organelor noastre prin ordinul 2864, că există materiale din care 
rezultă că membrii partidelor naţional-liberal, național-ţărănist, cuzist, social- 
democrați independenţi, duc o muncă activă împotriva măsurilor luate de regimul 
democrat popular din R.P.R. 

„Există cazuri când naţional-țărăniști, liberali și social-democraţii independenți, 
intră în înţelegere cu legionari şi chiaburi, creează grupe şi organizaţii subversive, 
lansează în rândul populaţiei diferite zvonuri alarmiste, subminează opera de 
transformare socialistă a agriculturii și difuzează manifeste antidemocratice, chemând 
la împotrivire şi teroare asupra lucrătorilor de partid și a activiștilor regimului democrat 
popular“. 

Mai departe se arată că: „Faţă de o astfel de intensificare a activităţii în rândul 
elementelor dușmănoase menţionate mai sus, în unele regionale și secții raionale ale 
M.A.I., munca informativ-operativă se găsește la un nivel scăzut“. 

„Evidenţa acestor categorii de elemente dușmănoase este foarte slab organizată 
iar supravegherea lor este dusă insuficient din lipsa unei agenturi calificate și a 
insuficienței muncii dusă pe linia educării și dezvoltării calităților informative ale 
acestei agenturi“. 

„Din această cauză activitatea dușmănoasă practic organizată a acestor elemente, 
nu este descoperită și dușmanii reușesc în o serie de cazuri să-și ducă nepedepsiţi 
activitatea criminală“. 

Pentru remedierea acestor lipsuri s-a ordonat: 

1. Analizarea tuturor materiale existente care privesc activitatea dușmănoasă a 
țărăniștilor, liberalilor şi social-democraţilor independenţi, iar asupra elementelor 
despre care există materiale operative verificate să se deschidă acţiuni informative. 
Munca în aceste acţiuni trebuie dusă în direcția descoperirii activităţii dușmănoase 
organizată depusă în prezent şi a stabilirii eventualelor legături ale acestora cu centrele 
din străinătate și serviciile de spionaj imperialiste. Urmărirea acestor acţiuni trebuia 
făcută după un plan concret, care să prevadă în primul rând asigurarea acţiunii cu 
agentură calificată. 

Tot cu această ocazie s-a ordonat luarea în evidență operativă până în anul trecut 
luna februarie a tuturor țărăniștilor, liberalilor şi social-democraţilor independenţi 
stabilindu-se concomitent concentrările lor în vederea unei cât mai bune supravegheri. 

În acest scop trebuiau luate măsuri pentru recrutarea de informatori calificaţi din 
rândul membrilor acestor partide, capabili să pătrundă — conform dirijării noastre — 
în rândul elementelor semnalate cu activitate ilegală. 

Asupra felului cum trebuie muncit în aceste probleme, conducerea M.A.I., a dat 
îndrumări și prin ordinul 60. 

Unele regiuni au trecut la executarea întocmai a acestor ordine obținând o serie 
de rezultate demne de semnalat. Astfel în regiunea București a fost depistat grupul 
subversiv condus de Chiriac Teodor, şef de plasă P.N.L. şi organizaţia subversivă 
„Andrei Mureşanu“, care îşi ducea activitatea încă din 1948. 

În regiunea Constanţa, s-a depistat un grup de tineret P.N.Ţ. care difuza de multă 
vreme manifeste contrarevoluționare, iar în regiunea Arad şi Bârlad organizaţiile 
„Îngerul Alb“ şi „Glasul Libertărţii“. 

Din materialele informative şi de anchetă obţinute cu aceste ocazii, precum și din 
cele obținute în ultimul timp de la agentură, rezultă că elementele naţional-ţărăniste, 
liberale și social-democrate independente nu și-au încetat activitatea cum credeau unii 
tovarăși, ci din contră acestea şi-au intensificat-o pe linia: 

. Verificării tuturor cadrelor cunoscute ca fiind capabile de a trece la 
acțiune, menţinerea unui contact permanent cu ele în scopul coordonării activități 
acestora pe linia reorganizării P.N.Ț., P.N.L. şi PS.D.I. 

. Organizării de legături cu elementele arestate cu scopul de a le ajuta 
materialicește și în special pentru a se informa reciproc asupra atitudinii politicii pe 
care s-o adopte cu ocazia diferitelor evenimente. 

. Organizării legăturii cu elementele fugare din străinătate pe care s-o 
folosească atât pe linia colaborării unei linii comune de activitate, cât şi pentru 
transmiterea de informaţii. 

. În mediul rural, țărăniștii în strânsă legătură cu liberali, social democrați 
de dreapta, legionari și alte elemente dușmănoase, formează grupuri subversive care 
au ca scop sabotarea măsurilor luate de partid şi guvern în problema agricolă. În acest 
sens lansează zvonuri, instigă verbal sau în scris (prin manifeste) păturile înapoiate 
ale țărănimii să nu-şi predea cotele, să nu plătească impozitele, organizează acte de 
diversiune şi teroare împotriva țăranilor muncitori devotați regimului nostru şi 
împotriva activiştilor de partid şi de stat. 

Ca urmare a acestor constatări prin Ordinul circular nr. 320/00173672 din 2 iulie 
a.c., s-a dispus ca în toate Direcţiunile Regionale M.A.I. să fie dirijată agentura cu 
dreapta, pentru a intercepta activitatea ilegală a acestor elemente depusă pe linia 
reorganizării partidelor din care au făcut parte şi dacă aceste acţiuni sunt întreprinse 
pe baza sarcinilor primite de la un centru clandestin din ţară sau din străinătate. 

Analizând — prin prisma celor de mai sus — activitatea Direcţiunilor Regionale 
M.A.I. care au prezentat rapoarte în această ședință — respectiv Direcțiunile 
Regionale Iași, Cluj și Craiova, putem constata următoarele: 


Direcţia regională M.A.I. Cluj 


Din raportul prezentat, precum și din controlul efectuat de organele noastre în cursul 
acestei luni, rezultă că Direcția Regională Cluj a căutat să execute ordinele M.A.I. 

nr. 2864, 60 şi altele, în urma cărui fapt a obținut o serie de rezultate pe linia 
identificării şi luării în evidență a elementelor P.N.Ț., P.N.L. şi P.S.D.I., precum şi 
în problema recrutării și dirijării agenturii care a furnizat o serie de materiale 
importante privind activitatea ilegală organizată a țărăniștilor, liberalilor și social- 
democraţilor de dreapta, domiciliați în această regiune. 

Datorită însă unor lipsuri principale existente în munca organelor Direcției 
Regionale M.A.I. Cluj, lipsuri care nu au fost analizate în raport, rezultatele obținute 
până acum sunt nesatisfăcătoare. Astfel, dacă comparăm numărul celor 18 123 
elemente cunoscute cu activitate P.N.Ț., cu 2 983 de țărăniști luaţi în evidenţă, a celor 
9 226 elemente care au făcut parte din P.N.L. cu cei 685 trecuţi în evidența operativă 
la care se adaugă numai 137 social-democraţi de dreapta din cei 500 cunoscuţi în 
regiune, se poate vedea că munca dusă pe această linie nu a respectat prevederile 
ordinului 2864 în care se ordona ca până la 1 februarie 1954, toți membrii P.N.L., 
P.N.Ţ. şi P.S.D.I. să fie luaţi în evidenţa operativă. 

Această situație este determinată de faptul că lucrătorii operativi și tovarășii din 
conducerea serviciului au subapreciat necesitatea cunoașterii și luării în evidență a 
acestor elemente. Tocmai datorită acestei cauze nu s-a trecut la identificarea în 
termenul prevăzut în ordinul 2864, ci s-a planificat luarea în evidenţă pe o perioadă 
de timp nelimitată. Așa se explică şi faptul că până la primirea ordinului M.A.I. 
nr. 322/001 88740 din 8 iulie a.c., foarte multe elemente care compuneau conducerile 
judeţene, orăşeneşti, de sectoare şi de plăși nu fuseseră identificate. 

De altfel această situaţie până în prezent a fost în mică parte remediată, existând 
încă elemente principale neidentificate. Pe această linie menţionăm neidentificarea 
nici unui element care a făcut parte din Comitetul orăşenesc şi secția militară P.N.Ţ. 
Cluj, din conducerea organizației de tineret în afară de președinte şi a membrilor 
comitetelor din cele 6 sectoare și 10 plăși care au existat pe teritoriul fostului județ 
Cluj. 

O altă cauză care a determinat existenţa unei astfel de situaţii nesatisfăcătoare este 
nefolosirea agenturii pe linia identificării elementelor ţărăniste, liberale şi social- 
democrate de dreapta, a strângerii de materiale neîndoielnice pe baza cărora să fie 
luaţi în evidenţă. La fel nu s-au folosit de anchetarea elementelor arestate şi de 
exploatarea arhivei. 

Dacă aceasta este situația numai pe linia identificării şi trecerii în evidență, apoi 
pe linia supravegherii țărăniștilor, liberalilor şi social-democraților de dreapta, 
Direcţia Regională Cluj manifestă lipsuri şi mai serioase. 

Pentru a explica această concluzie, arătăm: 

Luate în evidență de Bir. 320 sunt 30 elemente; conducerea regiunii susţine că 
dintre acestea sunt supravegheate 14. Normal este să fie supravegheate toate 30. N-au 
putut — să spunem — să supravegheze decât 14. 

Dar şi această afirmaţie este departe de adevăr, deoarece materialul informativ 
furnizat în cursul acestui an, asupra acestor elemente, se compune din una sau două 

note, care în majoritate cuprind fie date biografice despre persoana respectivă fie 
comentarii fără valoare. Astfel asupra lui Tarta Vasile, fost conducător T.U.N.Ţ. există 
o singură notă dată de informatorul „Octavian Apolzan“, al Serviciului 1V şi care 
cuprinde unele comentarii. 


. Oroş luliu, fost membru în comitetul judeţean, o notă dată de informatorul 
„Chioreanu“ în mai 1955. 

. Pălăgeasiu Mircea, fost secretar al organizaţiei judeţene P.N.Ţ. Cluj, o notă 
de la informatorul „Dan Ion“, din problema 321 dată în august 1955. 

. Zaharia Pop, fost membru în comitetul judeţean, o notă dată de informatorul 
„Chioreanu“. 

. Pop Traian, membru în comitetul judeţean, două note informative date de 
informatorul „Chioreanu“. 

. Tot așa sunt supravegheați informativ şi: Pop Victor, cu două note 


informative, luliu Haţeganu, cu două note informative, Tufan Alexandru, cu două note 
informative, Marcu Traian, cu două note şi alții. 

Numărul redus de note informative obținute de la începutul anului și până în prezent 
dovedesc slaba și chiar s-ar putea spune inexistența supravegherii informative, a 
elementelor conducătoare. O parte din note sunt obținute de la sursele care lucrează 
în alte probleme (exemplu informatorul „Banu lon“ din problema 321, informatorul 
„Roşculeţ“ al biroului 7, informatorul „Octavian Apolzan“ din cadrul Serviciului 4 etc.). 

Aceeaşi situaţie se găsește și la raioane. Astfel din 300 suspecți P.N.Ţ. domiciliați 
în raza raionului Aiud, au fost luaţi în evidenţă 15, fără însă a fi supravegheat vreunul. 
La fel în raionul Beclean unde din 241 liberali, supraveghează numai 8. Asemenea 
exemple se pot da pentru toate raioanele. 

Dacă aceasta este situația cu elementele aflate în libertate, trebuie subliniat că 
problema identificării şi supravegherii celor fugiţi în străinătate sau arestaţi a fost 
neglijată definitiv. Nu există nici o colaborare cu Serviciul II din regiune și în special 
cu Serviciul „D“ M.A.I., pentru ca împreună să stabilească dacă între elementele fugite 
sau arestate și cei rămași în libertate, există vreo legătură, de ce natură este și alte 
fapte care ar fi interesat munca noastră. Aceeași nepreocupare — Direcţia Regională 
M.A.I. Cluj — a manifestat-o şi pe linia stabilirii locurilor de concentrare a elementelor 
țărăniste, liberale şi social-democrate de dreapta în care scop ar fi trebuit să 
colaboreze cu Serviciul IV, „L.F. “ etc. 

Munca dezorganizată dusă în problema evidenţei, s-a răsfrânt în mod negativ şi 
în problema recrutării și în special a dirijării agenturii. Pentru a concretiza această 
constatare, analizăm mai jos câţiva din informatorii Direcției regionale M.A.I. Cluj: 

. Informatorul „Tatu“ (Petre Pavel), recrutat de tov. It. Mureşanu în februarie 
1954, deşi prin postul de conducător pe care l-a avut în trecut (membru în comitetul 
de conducere T.U.N.Ț.) ar putea furniza material despre 9 elemente care au format 
conducerea T.U.N.T. din Cluj, în timp de un an a furnizat numai 5 note informative 
şi acestea fără valoare. Cu acest informator se ţine legătura foarte rar şi nici nu se 

duce o muncă de dirijare și instruire, organele Direcţiei Regionale M.A.I. Cluj 
scuzându-se că „Tatu“ are serviciu la „Sanepid“ şi este majoritatea timpului plecat 
în diferite regiuni ale ţării. 

. Informatorul „Câmpeanu“ (Mândrușca Pavel) cu care ţine legătura tov. lt. 
Georgescu, şeful biroului 320, a fost recrutat la 29 mai 1954, pentru a fi dirijat în 
vederea supravegherii elementelor care l-au găzduit pe Hagea Constantin, fost membru 
al Comitetului Central Executiv P.N.Ţ. 

Până în prezent acest informator nu a dat nici un material de valoare în legătură 
cu elementele pentru care a fost recrutat şi absolut nimic în legătură cu alte 
elemente P.N.Ț. 

P.N.Ț., întrucât nu a făcut parte din acest partid și nici organele noastre nu s-au străduit 
să-i creeze legende verosimile în baza cărora şi-ar putea crea astfel de relaţii. 

. Informatorul „Calciu Ileana“ (M. V.) recrutat la 27 septembrie 1951 pe bază 
de material compromițător, el fiind membru în comitetul de conducere (judeţ și oraș) 
al organizaţiei P.N.Ţ. — Cluj, cu el ţine legătura tov. It. Georgescu. Acest informator, 
interesează, totuși din materialul furnizat rezultă că nu are continuitate în contactul 
cu elementele în cauză şi nu depune interes în rezolvarea sarcinilor care i se trasează. 

lată ce material informativ a furnizat acest informator în perioada de la 6 martie 
a.c. până la 1 august a.c.: 

. La 6 martie a dat două note. O notă privește pe D. G. (fost om de serviciu 
la clubul P.N.Ţ.) cu care s-a întâlnit întâmplător pe stradă, iar alta pe P. |. fost simplu 
membru P.N.Ţ. pe care l-a întâlnit tot întâmplător pe stradă. 

. La | mai a dat o notă cu manifestări şi comentarii făcute de mai multe 
elemente cu ocazia acestei zile. 

. La 9 mai a dat 3 note informative biografice privind pe O.S., C.C. şi BJ. 


. La 30 mai a dat o notă privind comentariile făcute de mai multe elemente 
în legătură cu vizita făcută de Delegația Sovietică în Iugoslavia. 
. La 28 iunie a dat o notă privind pe A. S. și o alta privind pe un informator. 


organelor noastre numai 9 note informative, prezentate la 6 întâlniri. Din cele 9 note, 
3 cuprind date biografice privind elementele arătate mai sus, două privind comentariile 
făcute în legătură cu unele evenimente, iar restul de 4 semnalează 4 elemente P.N.Ţ. 
care prin trecutul lor nu prezintă prea mare importanţă și [cu] care s-a întâlnit nu în 
urma dirijării ci în mod întâmplător. 

4. Informatorul „Victor Chioreanu“ (N. S.) în etate de 70 ani, fost vicepreşedinte 
al organizației P.N.Ţ. — Cluj cu care ţine legătura tov. It. Mureşanu. Acesta de foarte 
mult timp n-a mai dat material, întrucât s-a retras cu domiciliul într-o comună izolată 
venind foarte rar în oraş. 

Din când în când acesta este chemat să dea câte o notă informativă biografică 
privind anumite elemente. 

Acelaşi lucru se poate arăta și despre informatorii „Pop“, „Biana Liviu“, 
„Dragomir“, „Lucretin“, „Banu lon“, „Ciorlăuşi“, „Brândușa“ şi alții. 

Deşi mulţi dintre informatorii Direcţiei Regionale M.A.I. — Cluj, au făcut parte 
din conducerile organizațiilor judeţene P.N.Ț., P.N.L. şi P.S.D.I. având reale 
posibilități de informare, datorită atât activităţii lor trecute, cât şi pregătirii lor culturale, 
fiind profesori, avocați, ziariști etc. totuşi nu sunt folosiți în modul cel mai just, fapt 
pentru care rezultatele sunt mici. 

Astfel la întâlnirile fixate, lucrătorii operativi merg fără planuri de dirijare, fapt 
pentru care „instructajul““ se face în general, fără obiective concrete, informatorilor 
trasându-li-se sarcini ca aceea „de a continua supravegherea lui X sau de a vedea ce 
mai face Y“. 

Conducerea serviciului și a biroului cunoaște această situaţie, în loc să cheme 
lucrătorii operativi, înainte de a merge la întâlnire, pentru a discuta cu el problemele 
ce vor fi discutate cu informatorul, iar după aceasta să urmărească felul cum și-a 
realizat sarcinile trasate, lasă munca aceasta să fie dusă la întâmplare. 

Numai așa se explică faptul că informatorii nu respectă sarcinile care li se trasează, 
dau material fără importanță operativă, iar cei dirijaţi în acțiuni concrete tărăgănează 
în mod nejustificat aducerea unor informaţii care ar clarifica cazurile respective. 

În ceea ce priveşte acţiunile de verificare şi informative, situaţia nu este mai bună, 
deși se poate spune că de unele din ele s-au preocupat mai serios. 

Tărăgănarea aplicării măsurilor propuse, este întâlnită mai în toate cazurile. 

Exemplu de tărăgănare poate fi dat în felul cum s-a lucrat în acţiunea Văleanu 
Ion, Xantopol Constantin. Astfel, deși în planul de măsuri întocmit la 1 aprilie 1955 
şi aprobat de șeful Direcţiei Regionale, se prevedea dirijarea informatorilor 
„Chioreanu“, „Vodă“, „Poiana“, „Pop“ şi „Carpaţi“, anchetarea unor elemente 
arestate și folosirea unor mijloace tehnice, totuși până în prezent prevederile planului 
au fost executate decât [doar] în ceea ce priveşte mijlocele tehnice. 

Şeful Serviciului 3, care răspunde de executarea planului, în loc să ajute şi să tragă 
la răspundere pe tov. It. Georgescu și It. Mureșanu, care lucrează direct în acţiune, 
s-a mulțumit cu ceea ce i se prezenta, iar în raport în loc să se analizeze în mod 
principial această stare de lucruri, și-a făcut o autocritică formală că n-a dat 
importanţa cuvenită acestei acţiuni, însă în viitor va executa prevederile planului. 

Acelaşi lucru se poate spune şi despre executarea planurilor întocmite în acţiunile 
Albu Ștefan şi Pasteanu Ion, Popovici Octavian, precum și în acțiunile urmărite de 
către raioane. 

Pe lângă lipsa de răspundere manifestată în controlarea modului cum se întocmesc 
şi se execută planurile de acţiuni, o altă cauză principală, care face ca acțiunile să 
fie tărăgănate 2—3 şi chiar 5 ani este felul defectuos de dirijare a agenturii, fapt asupra 
căruia am insistat mai sus. 

Şi experiență în munca informativă să privească cu mai mult simţ de răspundere 
problemele analizate aici și să treacă în cel mai scurt timp la lichidarea lipsurilor 
semnalate în problema evidenţei, agenturii şi în special în acţiunile deschise. 


2. Direcţiunea Regională M.A.I. Iași. 


Această Direcțiunea regională a reușit să identifice și să treacă în evidenţa operativă 
3 964 ţărănişti, 3 604 liberali şi 31 P.S.D.I. Acest număr este însă nesatisfăcător faţă 
de totalul de peste 25 000 elemente care domiciliază în raza D. R. lași şi care au făcut 
parte din P.N.Ț., P.N.L. și PS.D.. 

Situaţia aceasta se datorește faptului că nu au trecut imediat la punerea în aplicare 
a ordinelor 2864 şi 60, ci după un și câteva luni, când întocmesc un plan de măsuri 
în care se prevede identificarea şi luarea în evidență a elementelor P.N.Ţ., P.N.L. şi 
P.S.D. 

Dacă aceasta este situația evidenţei, apoi în problema urmăririi operativ- 
informative a elementelor respective, deci a agenturii, Dir. Reg. lași manifestă lipsuri 
şi mai mari. 

În raport se arată că elementele P.S.D.I. atât cele domiciliate în oraşul Iaşi, cât şi 
în raioane, sunt supravegheate prin 4 informatori, dintre care 3 calificaţi, cele țărăniste 
prin 24 informatori calificaţi și 84 necalificaţi, iar liberalii prin 25 informatori calificați 
şi 63 necalificaţi. 

Însăşi proporţia între informatorii calificaţi şi necalificaţi arată lipsa de posibilitate 
a organelor Dir. Reg. lași de a cunoaşte şi de a pătrunde în clandestinitatea elementelor 
urmărite. 
efectuat în luna octombrie a.c. — s-a constatat că dintre informatorii dirijați în problema 
P.S.D.l. numai unul „Petrişor“ poate pătrunde în rândul elementelor care ne 
interesează, ceilalți neavând nici o posibilitate. Pentru acest fapt nici nu se cunoaște 
activitatea subversivă a P.S.D.I.-ştilor, nefiind deschisă până în prezent nici o 
acțiune informativă sau de verificare. 

În aceeaşi situaţie se găseşte şi agentura dirijată în rândul elementelor țărăniste. 

Astfel: din cei 3 informatori pe care biroul 320 îi are și prin care ar trebui să fie 
supravegheați cei 87 ţărănişti domiciliați în orașul lași, nici unul nu dă vreun material 
important. Exemplu informatorul „Rădeanu“ ce contează ca informator calificat, de 
aproape un an de zile n-a dat nici un material, refuzând chiar să mai colaboreze cu 
organele noastre. 

Informatorul „Ilieș“ se găseşte tot în situaţia celui precedent, cerând la întâlnirile 
cu ofiţerul, respectiv tov. It. Leibovici, şeful bir. 320, să fie scutit de sarcinile de 
informator, deoarece nu are timp. 

E] a dat ultima notă la 18 martie a.c., iar materialul furnizat până atunci nu prezintă 
nici o importanţă operativă. 

Celălalt informator, Popescu Virgil, calificat, este în vârstă de 74 de ani, nu are 
relaţii. 

Tocmai datorită acestor fapte, din cele 87 elemente țărăniste, domiciliate în aşi 
şi care ar trebuie urmărite direct de biroul 320 numai spre câteva sunt dirijaţi unul 
sau doi informatori din alte probleme, iar la restul nici nu se cunoaște ultimul loc de 
muncă şi nici chiar domiciliul. De menţionat că acest număr cuprinde majoritatea 
elementelor conducătoare ale fostei organizaţii P.N.Ţ. — Iaşi. 

Și agentura dirijată pe lângă elementele liberale se găsește în situaţia de mai sus. 
Astfel din 4 informatori pe care îi are Bir. 320, 3 din aceştia, respectiv „Sandu“, 
„Olimpiu“ şi „lonescu“ nu au dat nici un fel de material, iar al patrulea „Mititelu lon“ 
se prezintă la întâlniri cu diferite sesizări numai când i se promite bani. 

Pentru aceste fapte și în problema P.N.L. nu se cunoaște activitatea nici a 
elementelor conducătoare fără a mai vorbi de membrii de rând. 

Situaţia de la serviciul 3 al Direcţiei Regionale M.A.I. Iași, este identică cu cea 
existentă la secţiile raionale. 

Astfel, la raionul Vaslui, deși sunt luaţi în evidență 672 ţărănişti și 632 liberali, 
din suma totală, aproape 50 fiind membri ai fostelor conduceri judeţene, nu sunt 
urmăriți decât cu 4 informatori dintre care însă 3 nu au dat nici un material. 

Deşi conducerea Direcţiei Regionale lași şi Serv. 3 cunosc această situaţie 
dezastruoasă din problema agenturii, deoarece le-a fost semnalată de mai multe ori, 
totuşi nu au luat nici o măsură eficace care să ducă la lichidarea ei. 

Pe lângă faptul că se tolerează acest balast în agentură, nici nu s-a cerut 
lucrătorilor operativi să se studieze noi elemente. 

Datorită lipsurilor manifestate de Dir. Reg. lași, pe linia evidenţei şi agenturii nu 
s-a reuşit să se intre în clandestinătatea elementelor țărăniste, liberale și social- 
democrate de dreapta, cu toate că există semne vizibile că ei activează. Dintre acestea, 
menţionăm repetatele difuzări de manifeste cu caracter țărănist în raionul Vaslui, 
instigarea țărănimii să nu-și îndeplinească îndatoririle față de stat în raionul Huși etc. 

În raportul Dir. Reg. Iaşi se menţionează că sunt deschise 4 acţiuni de verificare 
dintre care 3 pe linie P.N.Ț. şi una pe linie P.N.L., în legătură cu aceasta precizăm: 

. Acţiunea Carp Eugen (fost simplu membru P.N.Ţ.), deschisă la 30 iulie 
1954. Sus-numitul a fost semnalat în 1947 cu manifestări ostile, iar în 1954 a afirmat 
față de informatorul „Costache“ că în închisoare a legat prietenie cu mai multe 
elemente cu care la eliberare a pus bazele unui „Partid Democrat Naţional Român“. 
Tot cu această ocazie Carp Eugen a afirmat că acest „partid“ are la bază un statut şi 
că mai mulți membri ai acestuia au difuzat manifeste contrarevoluţionare. 

Pentru desfășurarea acestei acţiuni au fost întocmite 2 planuri foarte superficiale 
în care erau trecute ca măsuri dirijarea agenturii informative şi interceptarea cores- 
pondenţei, planuri care nu au fost văzute de conducerea serviciului. 
element și este dirijată fără continuitate, din care cauză dă note foarte rar şi acestea 
cu conținut slab. Ultimul material informativ existent la dosar a fost furnizat la 7 mai a.c. 

De menţionat că informatorul „Costache“ care făcuse sesizarea cea mai importantă 
Şi care primise promisiunea din partea lui Carp Eugen, că-l va pune la curent cu 
întreaga activitate pe care o va desfășura în „P. D.N. R. “, nu a fost dirijat în continuare 


Direcţia Regională lași scuză în raport această situație prin afirmaţia că agentura 
îl caracterizează pe Carp Eugen, ca un element bețiv, neserios; în contradicţie cu 
aceasta, arată mai departe că sus-numitul i-a fost semnalat și de regiunea Suceava 
ca având legături suspecte cu un grup de elemente urmărite de aceasta. Desigur că 
dacă Dir. Reg. lași ar fi privit cu mai mult simţ de răspundere acest caz, dacă ar fi 
dirijat informatorul care a făcut prima semnalare și dacă s-ar fi străduit să găsească 

. Acţiunea Traian Gheorghiu (fost secretar general al organizaţiei judeţene 
P.N.Ț. lași) deschisă la 16 nov. 1954. Sus-numitul a fost semnalat că în urma punerii 
în libertate, pe lângă faptul că întocmește lucrări cu conținut antimaterialist și vrea 
să creeze un liceu franciscan, se interesează și de elementele care în trecut au deținut 
posturi de conducere în fostele partide istorice, pe care — așa după cum spune el — 
se poate pune bază în viitoarea schimbare politică. 

Agentura informativă folosită în această acțiune, prin materialul pe care l-a furnizat 
asupra elementului în cauză, dovedește că nu are pătrundere şi aceasta pentru că 
informatorii sunt din alte probleme: P.N.L., catolică, deblocaţi. 

Nici unul din informatorii folosiţi nu au activat în P.N.Ț., fapt pentru care de altfel 
nu discută probleme legate de activitatea acestui partid. 

Lipsa de interes în urmărirea acestei acțiuni, o dovedeşte şi faptul că deși Traian 
Gheorghiu a fost pus în supraveghere operativă şi cu această ocazie au apărut o serie 
de noi legături (întâlniri pe stradă și vizite la domiciliu) tovarășii nu au trecut nici 
la identificarea acestor elemente, căutarea lor la arhivă, evidenţă ş.a.m.d., pentru a 
stabili care sunt elementele P.N.Ț., informatori eventual etc. De altfel întregul material 
de la dosar dovedește că acțiunea a fost neglijată. 

Tot în cadrul biroului 2, fără a avea deschis dosar, este „urmărit“ și Nicula Vasile 
fost conducător în cadrul organizaţiei P.N.Ţ. Bârlad. Acesta în septembrie 1954, a 
fost semnalat Regiunii lași de către Reg. Bârlad, că în timp ce se afla în penitenciar 
cu Georgescu Vasile-Bârlad, Coltesti Dumitru și un anume Vasilescu, a luat hotărârea 
ca după ce vor fi puși în libertate, să desfăşoare activitate contrarevoluţionară, 

antrenând totodată și celelalte elemente P.N.Ţ. şi P.N.L. de pe raza regiunilor unde 
se vor afla. 

În octombrie 1954, Regiunea lași primeşte de la M.A.I. ordin de supraveghere a 
lui Nicula Vasile, fiindu-ne semnalat pe altă linie că sus-numitul intenționează să 
desfășoare activitate conform hotărârii luate în penitenciar. 

Mai târziu — în iulie 1955 — informatorul „Horia“ (al biroului 4 Serv. 3) a dat o 
notă informativă din care rezultă că Necula Vasile a afirmat că: „pentru activitatea 
din penitenciar și pe care o mai are de dus de acum înainte, va avea un loc de frunte 
în viitorul guvern“. A afirmat de asemenea că la el merg mai mulți prieteni cu care 
a activat pe linie politică la Bârlad. 

Regiunea laşi avea astfel [de] semnalări importante verificate pe trei linii, în 
legătură cu activitatea lui Necula Vasile, fapt ce impunea luarea de măsuri pentru 
supravegherea lui informativă. Totuşi până în prezent nu s-a făcut nimic care să ducă 
la cunoașterea activităţii sus-numitului. Nu s-a dirijat cel puţin informatorul „Horia“ 
pentru a pătrunde măcar acesta mai serios pe lângă obiectiv. 

. În raportul prezentat, Direcţia Regională Iaşi s-a ocupat pe larg de acțiunea 
„Târnoveanu Dumitru“ urmărită de raionul Vaslui. 

Şi în prezentarea acesteia ca și a celorlalte acțiuni, în loc să arate lipsurile principale 
de care a dat dovadă în urmărirea ei, a trecut peste ele, recurgând la o prezentare în 
general a problemei, din care la drept vorbind, nu se poate trage nici o concluzie. 

Trebuie arătat că Dir. Reg. laşi a dat dovadă în acest caz ca şi în altele de lipsă 
de răspundere și totală superficialitate. Pentru a concretiza cele de mai sus, amintim 
că o primă semnalare în legătură cu existenţa unui grup P.N.Ţ., în raionul Vaslui, a 
fost făcută de un informator „Bec“ încă din 1951. În același an şi apoi în 1954, un 
alt informator „Mandea“ a semnalat și el existența grupului. În loc ca acești 
informatori care aveau o pătrundere directă pe lângă șeful grupului să fie dirijaţi pentru 
a stabili elementele cu care acesta activează, au fost lăsaţi să se descurce singuri, fapt 
pentru care nu au obţinut nici un material. De altfel amândoi acești informatori după 
circa 2 luni de la semnalările respective a şi plecat unul în armată, iar celălalt la Iași, 
fără ca organele noastre să se sesizeze de aceasta. 

Ulterior, în 1954, aşa cum se arată și în raport, a venit o nouă semnalare în legătură 
cu acest grup, prin anchetarea informatorului „Moldoveanu“. 

Semnalările de mai sus se verificau prin repetatele difuzări de manifeste în raza 
comunelor unde domiciliau elementele despre care informatorii de mai sus au arătat 
că fac parte din grup. Despre aceste manifeste, Târnoveanu Dumitru, afirma faţă de 
agentură că nu este străin. Pentru urmărirea acestui caz, la 19 noiembrie 1954, s-a 
întocmit un plan detailat de măsuri care a fost aprobat de conducerea Dir. III şi Dir. 
Reg. M.A.I. lași. În el se prevedea recrutarea a două elemente dintre care unul era 
semnalat că face parte din grup, dirijarea a patru informatori pe lângă elementele cu 
care Târnoveanu Dumitru avea legături mai strânse și strângerea de probe de scris 
de la mai mulți suspecți. Direcţia Reg. lași fără a trece însă la executarea vreunei 

prevederi a acestui plan, după circa 5 luni a trecut la întocmirea altuia, care se rezuma 
la anchetarea lui Târnoveanu Pavel, suspectat ca având cunoştinţă de difuzarea altor 
asemenea manifeste, chiar în februarie a.c. Reţinerea elementului de mai sus, a avut 
loc fără aprobarea Direcţiei a III-a şi cu încălcarea celor mai elementare reguli de 
verificare a materialului, cum este expertiza grafologică a manifestelor şi a scrisului 
acestuia. 

La ancheta efectuată de șeful Raionului Vaslui, elementul în cauză, determinat 
de o serie de măsuri străine muncii de securitate, a dat o declaraţie detailată în care 
recunoștea că făcea parte din grupul lui Târnoveanu Dumitru, că a participat la 
confecționarea manifestelor difuzate în raza Raionului Vaslui în 1953 şi 1955, dând 
şi o serie de amănunte în legătură cu aceste acțiuni. Rezultatele au fost raportate 
imediat la M.A.I., propunându-se reținerea unui alt element ce apărea acum ca ajutor 
al lui Târnoveanu D., şeful grupului. 

Organele noastre au tolerat şi ele aceste acţiuni și fără a se trece la verificarea mai 
amănunţită, au aprobat cealaltă verificare directă. Desigur că rezultatele negative au 
apărut după foarte puţin timp: elementul reținut a negat faptul că ar fi făcut sau ar 
face parte din vreo organizaţie subversivă, probând susţinerile sale cu martori. De 
altfel în timpul anchetării acestuia, Târnoveanu Pavel, care fusese recrutat ca 
informator a venit la Raionul Vaslui şi a arătat că toate declaraţiile sale nu corespund 
adevărului, că faptele arătate au fost inventate la sugestiile şefului raionului. 

În faţa acestei situaţii Direcţia Regională M.A.I. nu a luat nici o măsură. 

Numai după insistenţele Direcţiei a III-a, s-a întocmit un nou plan care nu a fost 
îndeplinit nici până acum, deși au trecut peste 6 luni de la data aprobării lui. 

Desigur că de această atitudine condamnabilă a unor organe ale Direcţiei 
Regionale laşi, ne facem mai întâi vinovaţi noi, care am încurajat superficialitatea 
şi lipsa lor de răspundere. 

Astfel în loc să fim exigenţi față de felul cum se execută planurile întocmite, am 
tolerat încălcările lor. 

Menţionăm că o astfel de situaţie s-a manifestat față şi de un plan întocmit în 
noiembrie anul trecut, asupra unei acțiuni din raionul Huşi, despre care nici nu se 
vorbește în raport. 

Desigur că Direcția Regională M.A.I. laşi trebuie să ţină seama că pentru 
lipsurile noastre am luat măsuri să fie lichidate. Acelaşi lucru trebuie să facă şi tov. 
It. major Cernichevici şi It. Leibovici Iancu, să lichideze cu spiritul de autoliniștire 
care se desprinde din tot raportul prezentat și să privească cu mai mult simţ de 
răspundere urmărirea acestor probleme. 


Direcţia Regională M.A.I. Craiova 


O situaţie mai bună a fost prezentată prin raportul Direcţiei Regionale M.A.I. 
Craiova, care în ultimul timp a reușit să intre în posesia unor materiale importante 

despre activitatea a o serie de elemente țărăniste și liberale, care încearcă să 
întreprindă acţiuni de reorganizare a elementelor P.N.Ţ., P.N.L. şi P.S.D.I., precum 
şi pentru a desfășura activitate dușmănoasă sub diferite aspecte așa cum sunt de 
exemplu B. S., P.A., N. D. şi alții. 

Regiunea Craiova, ca și Regiunea Cluj, făcând o prezentare largă a celor câteva 
acţiuni pe care le urmăreşte, a scăpat din vedere analiza profundă a muncii 
desfășurată în problemele urmărite de biroul 320, nereușind să scoată la iveală lipsurile 
existente, care fac ca nici aici să se desfăşoare munca în bune condițiuni. 

Din raportul prezentat rezultă că Regiunea Craiova nu s-a ocupat în permanență 
de luarea în evidență a elementelor respective şi supravegherea lor informativă. 

Astfel, din 6 647 PN.Ţ.-işti identificați pe întreaga regiune sunt supravegheați 
numai 411, din cei 5 958 PN.L.-işti numai 376, iar din cei 276 PS.D.I. numai 53. 
Regiunea nu arată cum și prin cine se face această supraveghere mulțumindu-se să 
arate foarte vag că atenţia a fost îndreptată în special asupra elementelor conducătoare. 

În urma controlului efectuat, a reieşit că de către biroul 2 din regiune au fost 
identificate şi luate în evidență — de exemplu pe linie P.N.Ţ. — numai 108 membri, 
dintre care 33 elemente care au deținut funcții de răspundere și 75 simpli membri, 
ceea ce dovedește că colectivul biroului 2 n-a acordat atenția cuvenită acestei sarcini. 

Faptul că din cele 108 elemente identificate şi luate în evidență sunt supravegheate 
numai 17 (12 conducători, 5 simpli membri), dovedeşte lipsa de interes de care a dat 
dovadă colectivul biroului 320 şi conducerea serviciului în luarea de măsuri pentru 
supravegherea informativă a elementelor în cauză. Trebuie menționat că şi această 
supraveghere este făcută superficial, fără continuitate, lucru reieşit din aceea că asupra 
multor elemente dintre acelea — așa-zise supravegheate — se găsește numai câte o notă 
informativă dată în cursul acestui an. Exemplul caracteristic pe aceste linii sunt: R.N., 
G.I., C.E, N.I., MC. şi alţii. 

Aceeaşi situaţie se găseşte şi în celelalte 2 probleme P.S.D.I. şi P.N.L. 

Această situație care dovedește lipsa unei preocupări de a lua măsuri pentru a 
cunoaște ce fac elementele pe care le urmăresc trebuia analizată pe larg în raport de 
către regiunea Craiova şi să fi scos la iveală cauzele care fac să se ajungă la această 
situaţie. 

În raport nu s-a vorbit nimic despre situaţia elementelor arestate sau fugite în 
străinătate şi a se arăta dacă familiile acestora sunt sau nu supravegheate informativ 
şi ce rezultate s-au obținut în cazul când au fost supravegheate etc. 

Considerăm că regiunea n-a arătat nimic în legătură cu situaţia acestor elemente, 
pentru că aşa după cum a rezultat din controlul efectuat, nici nu se cunoaște situaţia 
acestora fără a mai vorbi de eventuala supraveghere informativă a familiilor şi rudelor 
acestora. 

În legătură cu concentrarea P.N.Ţ., P.N.L. și P.S.D.I. în diferite obiective economice 
sau instituții din cadrul aparatului de stat, s-a arătat în raport că nu se cunoaște în 
întregime care sunt obiectivele unde acestea sunt concentrate și că urmărirea acestora 

nu s-a făcut în cele mai bune condițiuni. Realitatea este alta; nu se cunoaște absolut 
nimic pe această linie și nici nu s-au luat măsuri de supraveghere a lor. 

Regiunea Craiova, ca şi toate celelalte regiuni de altfel, trebuia să acorde o atenţie 
deosebită îndeplinirii acestei sarcini, cunoscând faptul că în ultimul timp au fost 
semnalări din care rezultă că [pentru] elementele P.N.Ţ., P.N.L. şi P.S.D.L., ca o formă 
de activitate este şi comiterea de sabotaj la locurile de producţie. La Regiunea Craiova 
de menţionat pe această linie, este declaraţia lui T. N., fost membru P.N.Ț. care cu 
ocazia anchetării efectuate asupra sa, aceasta a declarat că el şi celelalte elemente 
P.N.Ţ.-iste cu care își desfășoară activitatea, au primit sarcina de la elementele 
conducătoare de a comite acte de sabotaj acolo unde muncesc, sarcină pe care unele 
elemente au și pus-o în aplicare. 

Existenţa acestor lipsuri se datorește în primul rând faptului că planurile de muncă 
anuale și trimestriale întocmite, nu sunt respectate şi aplicate întocmai. De exemplu 
în planul trimestrial 1 iulie — 30 septembrie, era prevăzut identificarea şi luarea în 
evidență a 30 de elemente P.N.[. Această sarcină n-a fost îndeplinită. Au fost 
identificate şi luate în evidență numai 9 elemente. O situaţie asemănătoare se află şi 
în ceea ce privește planurile întocmite în problema P.S.D.. şi P.N.L. 

Pe linia planificării muncii, trebuie arătat că nu toate planurile întocmite au fost 
la înălțimea sarcinilor care se impuneau a fi luate, pentru a duce la îmbunătăţirea 
muncii. De exemplu: în planurile de muncă trimestriale ale regiunii Craiova, nu rezultă 
că a existat o preocupare de crearea unei agenturi de calitate, deşi așa cum se va arăta 
mai târziu, aceasta era necesar, întrucât agentura este insuficientă. Pe această linie 
numai în primul plan trimestrial al anului 1955 a fost prevăzut recrutarea a două 
elemente, recrutări care însă nu s-au făcut. 

O altă cauză a lipsurilor existente în munca desfăşurată de către Regiunea Craiova, 
o constituie lipsa unei agenturi de calitate şi felul defectuos de a se lucra cu ea. 

În urma controlului efectuat a rezultat că agentura folosită pentru supravegherea 
elementelor este insuficientă din punct de vedere numeric. Așa de exemplu pe întreaga 
regiune în urmărirea elementelor P.N.Ţ. se folosesc 44 informatori calificaţi şi 96 
informatori necalificaţi, în total deci 140 de informatori. Numărul acesta este desigur 
insuficient în raport cu numărul elementelor P.N.Ț. care şi-au desfășurat activitatea 
pe raza regiunii Craiova şi care trebuie în momentul de față supravegheați informativ, 
pentru a cunoaște atât activitatea prezentă a acestora, cât şi intenţiile de viitor. 

În urma analizei făcute cu ocazia controlului asupra agenturii informative folosite 
de către Biroul 2 din Serv. III, regiunea Craiova, s-a constatat că aceasta se 
compune dintr-un informator calificat şi 3 necalificaţi (pe linie P.N.Ţ.) 

În afară de faptul că din punct de vedere numeric aceasta este insuficientă pentru 
urmărirea elementelor care cad în sarcina Biroului 2, trebuie arătat că aceasta nu este 
dirijată cu continuitate, pe bază de planuri de discuţii, pe care tov. să le întocmească 
şi să le prezinte conducerii biroului sau serviciului înainte de a se prezenta la întâlniri, 
nu se dau sarcini scrise asupra cărora informatorii să fie traşi la răspundere de felul 

cum le-au executat. Exemplu concludent pe această linie îl constituie informatorul 
necalificat „Barbu“. 

Din studierea materialului furnizat de acest informator rezultă că el n-a fost dirijat 
pe lângă anumite elemente dând material numai asupra acelora pe care le întâlnește 
întâmplător pe stradă. Deşi prin funcţia pe care a avut-o, el fiind fost secretar general 
din rândul elementelor conducătoare, totuși până în prezent n-a semnalat nici măcar 
o manifestare dușmănoasă din partea acestora. De la 1 august și până la data când 
s-a efectuat controlul n-a prezentat organelor noastre nici un fel de material 
informativ, deşi întâlnirile au avut loc. 

Cauza care face ca acest informator să lucreze așa cum s-a arătat se datorește în 
primul rând conducerii serviciului care n-a controlat îndeaproape pe tov. lt. 
Georgescu, care lucrează efectiv cu el, prin participarea la întâlniri de control şi o 
analiză mai profundă asupra materialului pe care acest informator îl dă. 

Lipsa principală o constituie și faptul că la întâlniri tovarășul Georgescu în loc 
să discute cu informatorul detailat asupra sarcinilor [pe] care trebuie să i le dea, el 
se lasă condus în discuţii de informator care ridică probleme personale. Așa de exemplu 
la întâlnirea care a avut loc în ziua de 28 octombrie au fixat ca la noua întâlnire să 
nu aducă nimic informatorul, scopul întâlnirii fiind acela de a discuta o problemă 
personală a informatorului. 

O altă lipsă în munca cu agentura o constituie faptul că nu există un contact 
permanent dinainte stabilit pe bază de grafice de întâlniri care de fapt sunt întocmite 
însă nu sunt respectate. De exemplu cu informatorul „Marinescu Gh.“ calificat, nu 
s-a luat legătura de la 10 august. 

Lipsa de continuitate și de precizare a obiectivelor pe care trebuie să le urmărească 
informatorii este caracteristică în felul de a lucra cu aproape toţi informatorii. 

Lipsa unei agenturi de calitate și felul defectuos de a lucra cu ea a făcut ca acţiunile 
care sunt deschise în cadrul biroului să fie tărăgănate și să nu se reușească a se stabili 
la timp şi în totalitate activitatea contrarevoluționară pe care elementele semnalate 
o desfășoară. 

În raportul prezentat Regiunea Craiova a arătat pe larg cele câteva acţiuni care 
se urmăresc îndeosebi de către biroul 320 arătând în același timp pe scurt și măsurile 
care urmează a le lua în viitor pentru clarificarea lor. 

În urma controlului efectuat s-au stabilit însă că şi în urmărirea acestor acțiuni a 
existat o serie de lipsuri [pe] care în raportul prezentat mai înainte, regiunea nu le- 
a scos la iveală. De exemplu: în acţiunea T. C. deschisă la 14 septembrie 1954, nu 
s-a arătat că materialul informativ furnizat de agentura folosită pentru urmărirea acestei 
acțiuni nu dovedeşte că s-a urmărit cu continuitate. Astfel informatorul „Marcel“ a 
dat 3 note, „Gelu“ 2 note, „Niculescu“ 2 note și „Titi“ 7 note, fără ca acestea să dea 
ceva important în legătură cu activitatea elementului urmărit. Nu s-a arătat de asemeni 
că este deconspirată această acțiune întrucât așa după cum rezultă din nota lui 

„Marcel“, dată la 13 iunie şi cea dată de „Titi“ la 26 februarie, T. C. are cunoștință 
de faptul că este urmărit de organele noastre. 

În celelalte acţiuni cum e de exemplu acţiunile B.S., P.A., N.D., se foloseşte într- 
mare măsură activitatea subversivă a elementelor urmărite şi legăturile acestora. 

Menţionăm că datorită preocupării manifestate de conducerea Direcției Regionale, 
munca pe linia problemelor P.N.Ţ., P.N.L. și P.S.D.I. s-a îmbunătăţit și în raioane, 
unde s-au deschis o serie de acțiuni informative şi de verificare pe baza materialelor 
furnizate de agentură. O lipsă în această problemă manifestată de D. R. Craiova este 
aceea că nu are deschise dosare de control în cadrul cărora să urmărească în mod 
organizat aceste acțiuni. 


* 


Din cele arătate mai sus, rezultă clar că activitatea elementelor național-țărăniste, 
liberale și social-democrate independente, nu a constituit un obiectiv important în 
munca organelor de Securitate. Numărul de peste 1 500 000 suspecți la care se adaugă 
faptul că aceste partide contează în străinătate pe un numeros grup de fugari, care 
formează așa-zisul „Comitet Naţional de Eliberare“ înființat de puteri imperialiste 
şi care a căutat în repetate rânduri să centralizeze activitatea diferitelor grupuri 
subversive din ţară nu au constituit semnale de alarmă pentru organele noastre. 

În general munca informativ-operativă a Direcţiunii Regionale desfăşurată pe linia 
urmăririi țărăniștilor, liberalilor și social-democraților independenţi se desfășoară la 
un nivel scăzut, manifestându-se o subapreciere politică a activităţii a acestora, fapt 
ce se reflectă în mod deosebit în numărul redus de elemente luate în evidență operativă. 
Trebuie să menţionăm că dintre elementele identificate numai mică parte au avut rol 
activ în cadrul acestor partide, majoritatea celorlalți fiind membri de rând. 

O serie de fruntași ai organizaţiilor judeţene din Ploiești, Roman, Cluj, Timişoara, 
Oradea, Galaţi şi altele nici n-au fost identificaţi, fapt pentru care nu se cunoaște 
activitatea depusă de ei. 

Consecința neidentificării tuturor elementelor — cel puţin cu rol conducător — este 
şi recrutarea unei agenturi necalificate de la care s-a înregistrat numai comentarii legate 
de situaţia politică internă sau internaţională sau alte materiale lipsite de importanţă. 
Exemplul negativ în această privință sunt în primul rând Regiunea lași, Timişoara, 
Suceava, Pitești și Hunedoara. 

De asemenea munca organelor noastre nu a fost îndreptată spre familiile fugarilor 
din străinătate şi a elementelor principale arestate, prin care se putea intercepta canalele 
de legătură existente între aceștia şi cei rămași în libertate. Pe această linie se 
menţionează neexistența unei colaborări active între serviciile III ale Direcţiunilor 
Regionale și celelalte servicii în obiectivele cărora apar elemente țărăniste, liberale și social- 
democrate de dreapta și în special cu Serviciul II, IV, T. F., unităţile Serviciului „D“. 

La identificarea foştilor membri P.N.Ț., P.N.L. şi P.S.D.I. nu s-a ținut seama de 
concentrarea acestora pe raioane, comune și unităţi economice. Aceasta a făcut ca 
ajutorul care trebuia dat organelor în raza cărora erau concentrări de aceste elemente 
să nu fie temeinic organizat, iar recrutările de informatori să nu fie făcute în funcție 
de aceste fapte ci la întâmplare fără obiective precise, fără perspective. Și pe această 
linie se pot da exemplu Dir. Reg. lași, Cluj, Ploieşti, Galaţi, Pitești, Hunedoara și altele. 

Chiar informatorii recrutați în obiective concrete nu au furnizat material important, 
deoarece în dirijarea lor nu s-a ţinut cont de numărul elementelor spre care pot fi dirijați 
spre elementele active. Aceasta a făcut ca legăturile existente între grupurile 
depistate mai ales între conducătorii lor şi un centru clandestin pe ţară să nu constituie 
o preocupare nici a muncii organelor regionale şi nici a Serv. II din centrală. Numai 
astfel se explică faptul că după arestarea Comisiei Interimare din 1949 până în prezent 
nu au mai fost depistate nici o conducere centrală a acestor partide deşi existau 
informaţii pe această linie. Exemplu grupul C. T. Regiunea București, organizația 
„Apărării Dreptăţii Naţionale“ Regiunea Iaşi, grupul M., Regiunea Cluj și altele. 

Analizând calitatea agenturii existente, se poate trage concluzia de la început că 
este nesatisfăcătoare. Acest fapt iese în relief din însăși raportul dintre informatorii 
calificaţi (ţinând seama de faptul că mulți sunt trecuţi în această categorie nejustificat 
— Reg. laşi, Regiunea Cluj, Galaţi, Ploiești, Pitești) şi numărul informatorilor 
necalificaţi. 

Calitatea nesatisfăcătoare a agenturii rezultă mai ales cum s-a arătat mai sus, din 
poziţia informatorilor noștri față de elementele urmărite în diferite acţiuni. Cauzele 
principale ale calității nesatisfăcătoare a agenturii informative sunt: 

. Alegerea nu s-a făcut întotdeauna după necesitatea acțiunii informative. 
Exemplele date la regiunile care au dat raport sunt destul de concludente. 

. Studierea și recrutarea informatorilor s-a făcut în multe cazuri în mod formal. 
Exemplu recrutarea informatorului T. P., la Regiunea Iași și C. G., Regiunea Bârlad. 

. Instruirea şi dirijarea nu a fost cea mai justă. Exemplu informatorul 
„Barbu“, Regiunea Craiova, informatorul „Carp“ de la Regiunea Iași etc. 

Munca de conspirare a agenturii s-a dus defectuos. Chiar acolo unde există case 
conspirative sau de întâlnire lucrătorii operativi încălcând în mod grosolan cele mai 
elementare norme de luarea legăturii cu agentura, se întâlnesc mai întâi pe stradă cu 
informatorii şi apoi merg împreună în casă. Exemplu informatorii „Marcel“ şi „Barbu“ 
ai Regiunii M.A.I. Craiova, „Carp“ al Regiunii lași, la fel în Regiunea Arad și altele. 

Analizând lipsurile şi cauzele acestora putem afirma că ele se datoresc în special 
nivelului profesional scăzut al lucrătorilor operativi şi subaprecierii politice a 
acestor probleme de către conducerile Direcţiilor Regionale și a Serviciilor III. Sunt 
mulți tovarăși care urmăresc problemele P.N.L., P.N.Ţ. și PS.D.I. fără a cunoaşte 
specificul activităţii acestora. 

Aceasta a fost posibilă în special în urma fluctuaţiei nejustificate a cadrelor şi a 
dezinteresului manifestat de conducerile serviciului III față de aceste probleme. Aceștia 
nu sprijină lucrătorii operativi să-și întocmească planuri de muncă, nu controlează 
executarea lor, nu participă la întâlnirile de control unii din ei neavând nici un 
informator din rândul acestor probleme. De asemenea unii nu cunosc nici acţiunile 
principale deschise de biroul 320 sau de raioane. 

Altă cauză principală o constituie și dezinteresul manifestat de serviciul nostru 
în sprijinirea și controlarea direcțiilor regionale. Nu a existat un control și sprijin 
calificat chiar acolo unde au mers tov. noștri, ei nu au fost întotdeauna pregătiți şi 
de aceea și rezultatele au fost minime. 

Pentru îmbunătățirea muncii informative în problema P.N.Ţ., PN.L. şi social- 
democrat de dreapta, în vederea identificării conducerii centrale a acestor partide, 
stabilirea legăturilor acestora cu fugarii din străinătate, cu elementele arestate 
precum și cu alte grupuri existente în ţară, este necesar să se ia următoarele măsuri: 

. Punerea la punct a evidenţelor operative. 

Este bine cunoscut pentru fiecare dintre noi că fără o evidenţă clară și completă 
nu putem avea nici rezultate bune în muncă. 

De aceea ar trebui ca în maximum 3 luni, regiunile care încă nu au reuşit să-și 
pună la punct evidenţa să facă aceasta în acest timp. 

Ce înseamnă aceasta? 

Înseamnă a identifica toate elementele P.N.Ţ., P.N.L. și P.S.D.L. din raza regiunii 
respective, în special elementele conducătoare indiferent dacă mai înainte au activat 
sau nu pe raza regiunii. 

Înseamnă identificarea familiilor celor arestaţi sau fugiţi. 

Înseamnă identificarea celor puși în libertate în ultimul timp şi a celor ce eventual 
s-au întors din străinătate sau se vor întoarce. 

Înseamnă, cu alte cuvinte, a se cunoaște situaţia fiecărui PNŢ-ist, PNL-ist, PSDI-ist 
ce domiciliază sau participă (la) serviciu în raza regiunii respective. 

Desigur că concomitent cu identificarea lor se vor întocmi și situațiile necesare 
din care să rezulte în ce sectoare de muncă sau raioane sunt şi mai concentrați. 

Cum se poate face? 

Prin toate sursele de care dispunem ca: 


. agentură 

. anchetarea celor arestați 

. investigaţii 

. colaborarea cu celelalte servicii etc. 

. Supravegherea informativă a elementelor conducătoare și cele mai active. 


Cum procedăm; 

Extragem pe baza evidenţei și din alte materiale ce le posedăm aceste elemente, 
apoi vedem care dintre ele sunt cunoscute de agentura existentă, după care în funcție 
de ce fel de relaţii există între ei se dirijează agentul pe lângă elementul ce trebuie 

supravegheat. Acesta nu se face după formula generală — vezi ce mai face X — sau 
ia mai întâlnește-l și vezi ce spune — ci se stă de vorbă cu informatorul, se stabilește 
în ce raporturi sunt şi apoi în funcţie de raporturile în care se află și pasiunile comune, 
este dirijat informatorul să se împrietenească cu el, după care în funcție de materialul 
ce-l aduce este dirijat în continuare. 

după un studiu serios. În unele cazuri se poate dirija dintre agenţi ce aveau prin 
legende, fie direct fie prin intermediul celor cunoscuţi de agenți care la rândul lor 
cunosc pe cei ce ne interesează. 

. Marşrutizăm agentura. 

Este cunoscut faptul că de către unele raioane sau de regiune sunt recrutate 
elemente ce au făcut parte din conducere, elemente ce au avut legături şi cu alți din 
alte localități fie din aceeași regiune, fie din alta, fie chiar cu elementele din conducerea 
centrală ce se află în Bucureşti. 

Astfel de informatori dacă îi marşrutizăm bineînţeles cu legende bune vor da 
rezultate atât pentru organul ce-l marșrutizăm cât şi pentru organul în raza căruia a 
fost marșrutizat. 

. Colaborarea permanentă cu Serviciile IV, II, S. O. şi alte resoarte în scopul 
supravegherii lor la locul de producție, a depistării canalelor de legătură cu 
străinătatea sau cu cei arestaţi etc. 

. Control şi sprijin. 


A.C.N.S.A.S., fond documentar, dosar nr. 189, f. 1-26. 


1955 decembrie 15. Plan de acţiune pentru postul de radio „Free Europe“. 


Ministerul Afacerilor Interne Strict secret 
Direcţia | 

15 decembrie 1955 


Plan de acţiune 
„The American Heritage Foundation“ sub numele mai frecvent „Crusade for 
Freedom“ (Cruciada pentru Libertate) sau „Comitetul Naţional pentru o Europă 


Liberă“ este o asociaţie înjghebată din ordinul imperialiştilor americani, cu ajutorul 

căreia s-a început o campanie propagandistică cu caracter dușmănos la adresa țării 
noastre și a celorlalte țări de democrație populară. 

Cel mai important instrument de care se serveşte „Crusade for Freedom“ pentru 
calomnierea ţărilor de democraţie populară, este postul de radio „Free Europe“ (Europa 
Liberă), care își are centrala în New York şi „sucursale“ în Germania Occidentală și 
Portugalia. 

Asociaţia, care are caracterul unei organizații particulare, este sprijinită de 
vârfurile capitalului monopolist, printre care Henry Ford al II-lea (preşedintele 
asociaţiei), Baraney Balaban, președintele trustului de filme Paramount (președintele 
asociaţiei pentru statul New York) ş. a. și este legată de autoritățile americane și de 
oficinele de spionaj ale acestora. Printre membrii acestei asociaţii, care în același timp 
ocupă funcţii înalte în actualul guvern american se numără preşedintele S.U.A. Dwight 
Eisenhower, secretarul de stat John Foster Dulles, Walter Bedell Smith, directorul 
lui C.L.A. Allan W. Dulles şi alții. 

Pentru a descoperi și demasca activitatea dușmănoasă a membrilor acestei 
organizaţii este necesar ca rezidența să întreprindă următoarele: 

1. Să descopere sediul din New York al acestei organizații. 

Până în prezent posedăm trei adrese unde și-a desfășurat activitatea această 
organizaţie. 

a) New York — Empire State Building, Str. 62 Est, nr. 154, etaj III; 

b) New York — 250 Fifth Avenue, camera 301; 

c) New York — Hotelul Mayflower, camera 268. 

2. Să stabilească care este comitetul activ de conducere al organizaţiei şi care sunt 
legăturile lor cu autorităţile americane. 

3. Să stabilească care sunt metodele de recrutare a agenturii organizaţiei. 

4. Să stabilească ce mijloace materiale folosesc pentru executarea misiunilor. 

5. Să stabilească cum sunt canalizaţi agenţii înspre ţările de democraţie populară. 

6. Să stabilească ce români fac parte din această organizaţie şi în ce constă munca 
depusă de ei în sprijinul organizaţiei. 

7. În funcţie de cele de mai sus, să se puncteze elemente în vederea studierii şi 
recrutării lor pentru a pătrunde informativ în acest obiectiv. 


Lucrător operativ 
Lt. maj. Bozianu Mihai 


A.C.N.S.A-S., fond S.L.E., dosar nr. 5, f. 34-35. 

| 12. 


1955. Situaţie numerică cu evidenţa elementelor P.N.Ţ. și P.N.L. identificate și 
luate în evidenţă de către regiunile de securitate. 


Situaţia elementelor P.N.Ţ. şi P.N.L. identificate şi luate în evidență 

















































































































Regiunea Problema Elemente Foşti conducători 
identificate | Evid. | C.C. | Deputaţi | Senatori | Del. perm. | Com. 
Serv. | PN.Ţ. 
P.N.L. 
Aut. Magh.| PN.Ţ. 1264 826 | - l - - Il 
P.N.L. 701 468 - 2 - - 7 
București PN.Ţ. 7010 2637 | - 6 - 9 48 
P.N.L. 4699 2396 | - 3 - 2 35 
Baia Mare | PN.Ţ. 4702 2802 - - - - 35 
P.N.L. 888 617 | - - - - 26 
Bacău PN.Ţ. 3897 2273 - l 38 93 
P.N.L. 3932 2137 | - - - 43 101 
Constanţa | P.N.Ţ. 6407 3959 | 4 - - 18 84 
P.N.L. 5293 2573 - - - 14 47 
Craiova PN.Ţ. 9227 6978 | 3 15 2 123 189 
P.N.L. 7553 5762 | - 6 l 49 48 
Cluj PN.Ţ. 13 263 5121 - 8 - 46 155 
P.N.L. 3612 1119 IN! - 32 188 
Galaţi PN.Ţ. 8580 6491 | 2 10 - 70 140 
P.N.L. 7917 6372 | 1 3 - 102 118 
Hunedoara | P.N.Ţ. 3290 1103 - 5 - 5 29 
P.N.L. 2007 574 | - l - 1 15 
laşi PN.Ţ. 4356 4251 - 5 l 25 76 
P.N.L. 3025 3982 | - l 2 49 57 
Oradea PN.Ţ. 5343 4495 - 4 l 2 35 
P.N.L. 1269 6886 3 2 1 22 
Ploieşti PN.Ţ. 6346 4102 | 2 9 4 39 193 
P.N.L. 6041 3468 - 5 3 98 89 
Piteşti PN.Ţ. 7558 2763 - 6 2 37 149 
P.N.L. 6539 2402 | - 5 4 47 133 
Stalin PN.Ţ. 5046 978 - - - - - 
P.N.L. 3067 565 - - - - - 
Timişoara | P.N.Ţ. 7671 6866 | 1 15 - 63 216 
P.N.L. 3701 3173 | 2 14 - 91 120 
Total PN.Ţ. 
P.N.L. 



































A.C.N.S.A.S., fond documentar, dosar nr. 189, f. 43-A4. 

113. 


1956 februarie 3. Hotărâre de deschidere a dosarului de obiectiv „Innsburg“ 
pentru „Misiunea Catolică Română“ din Germania Occidentală. 


Ministerul Afacerilor Interne 
Direcţia | Strict secret 


Aprobat 
p. Șeful Direcţiei | 
[indescifrabil] 


Hotărâre 
de deschidere a dosarului de obiectiv 


Azi, 3 februarie 1956, subsemnatul l[ucrător] op[erativ] prim It. Rădulescu Ion, 
analizând materialul existent asupra „Misiunii Catolice“ din Germania Occidentală. 

Am găsit că „Misiunea Catolică Română“, organizaţie cu caracter aparent 
religios şi caritativ, a fost transformată de la început într-o organizaţie care duce o 
activitate dușmănoasă regimului nostru. 

În această activitate este dirijată şi sprijinită de statul Vatican, care pregăteşte și 
numește preoți la conducerea acestei misiuni. 

Pe baza celor de mai sus am hotărât să deschid dosarul de obiectiv pentru 
„Misiunea Catolică Română“ din Germania Occidentală, numele conspirativ 
„Innsburg“. 


L[ucrător] op[erativ] prim 
Lt. Rădulescu lon 


„De acord“ 
Șef de serviciu 
Col. [indescifrabil] 


A.C.N.S.A-S., fond S.I.E., dosar nr. 99, f. 6. 

114. 


1956 martie 14. Raport al Direcției a V-a referitor la lipsurile principale în 
organizarea reţelei informative. 


Ministerul Afacerilor Interne Strict Secret 
Direcţia a V-a 14 martie 1956 


Raport 


Lipsurile în munca cu agentura arătate în ordinul tovarăşului ministru de care am 
luat cunoştinţă astăzi, se reflectă în întregime și în activitatea organelor de 
contrainformaţii militare. 

Folosind prezenţa la această convocare a șefilor organelor de contrainformaţii, 
aș vrea să mă opresc asupra acestor lipsuri, pentru a le evita pe viitor şi a ne organiza 
de aici înainte munca noastră în strictă conformitate cu ordinele conducerii 
Ministrului Afacerilor Interne. 

Una dintre lipsurile principale în organizarea reţelei informative a Direcţiei de 
Contrainformaţii militare o constituie numărul prea mare al informatorilor necalificaţi, 
menținuți în mod inutil în reţea care formează un elemente neproductiv şi îngreuiază 
buna desfășurarea a muncii. 

Astfel, la data de 01. 01. 1956 agentura necalificată a organelor de contrainformaţii 
reprezenta cca. 87% din numărul total al informatorilor. 

Sau un alt exemplu, în cifre: din numărul total de 755 informatori recrutaţi în 
ultimul trimestru al anului 1955 sunt numai 8 informatori calificaţi, iar din 30 
informatori recrutaţi în aceeași perioadă de timp la Serviciul de Contrainformaţii al 
Regiunii a III-a Militară — 27 sunt necalificaţi și numai 3 informatori calificați. 

În general, se constată din partea lucrătorilor operativi o insuficientă preocupare 
pentru asigurarea unei agenturi calificate, capabile să satisfacă în bune condițiuni 
nevoile muncii informativ-operative, o agentură care prin calitatea ei să constituie 
un ajutor preţios în lupta împotriva acţiunilor dușmănoase în armată și în primul rând 
împotriva spionajului. 

De cele mai multe ori, lucrătorii organelor de contrainformaţii nu analizează 
temeinic şi nu țin seama de scopul pentru care-și propun recrutarea informatorilor, 
de calitățile personale ale candidaţilor la recrutare şi posibilitățile reale ale acestora 
de a lucra pe un anumit suspect, a duce acţiunea informativă într-un anumit caz concret 
sau a asigura prevenirea acțiunilor dușmanului în punctele vulnerabile. 

Aceasta face ca în reţeaua informativă să pătrundă elemente necorespunzătoare, 
ce constituie un balast şi o frână în desfășurarea activităţii contrainformative şi în 
loc să uşureze munca lucrătorilor operativi dau loc la deconspirări ale metodelor de 
muncă și la necesitatea abandonării informatorului. 

Astfel: 

. la Corpul 38 Armată, în vederea încadrării informative a unei acţiuni de 
verificare, lucrătorul operativ It. Rovai Alexandru a procedat la recrutarea 
pe bază de sentimente patriotice a informatorului „Săndulescu Vasile“ care 
a acceptat propunerea de a colabora cu organele de contrainformaţii. 

La prima întâlnire, informatorul s-a prezentat arătând că refuză să lucreze cu noi, 
motivând că nu are posibilitatea de a îndeplini sarcinile trasate de lucrătorul 
operativ. 

În multe cazuri, lucrătorii operativi nu studiază și nu verifică cu atenţie candidaţii 
propușşi pentru recrutare, nu se preocupă de cunoașterea temeinică a activităţii 
candidaților în trecut, precum și a comportării, atitudinii şi manifestărilor lor actuale 
pe locul de muncă și în afara unităţilor, nu se folosesc în acest scop de agentura pe 
care 0 au, spre a-și asigura un maximum de garanție pentru reuşita recrutării şi 
colaborarea cinstită a viitorului informator. 

În posesia unor astfel de date incomplete și în urma unui studiu superficial, au 
fost cazuri când lucrătorii operativi au trecut la recrutări pe bază de sentimente 
patriotice a unor elemente cu trecut dubios, dând astfel prilejul la ratarea recrutărilor. 

Astfel: 

. Lt. major Bălescu Iancu, ofiţer de contrainformaţii la U. M. nr. 03767 
Bacău — şi-a propus recrutarea pe bază de sentimente patriotice a unui 
angajat civil. 

În timpul discuţiilor purtate în vederea recrutării, candidatul i-a povestit ofițerului 

o serie de fapte necunoscute până atunci, arătând că fiind membru al organizației 
legionare a participat în 1941 la rebeliune, ocupând împreună cu alți legionari Palatul 
Telefoanelor din Orașul Stalin. De asemenea, a arătat că înainte de 1944 pe când lucra 
la Uzinele „Voinea“ în București, a primit din partea organelor S.S.I. propunerea să 
colaboreze ca informator, pe care pretinde că a refuzat-o. 

. Lt. major Lupu Nicolae — şef de birou contrainformaţii la Divizia 37 
Mecanizată — a propus pentru recrutare ca informator calificat, pe bază de 
sentimente patriotice, a unui element care în urma verificării s-a stabilit că 
în 1946 a făcut parte dintr-o organizație naționalistă, are rude în ţări 
capitaliste cu care întreţine legături prin corespondență și este în relaţii cu 
elemente suspecte, fără a se cunoaşte caracterul acestor relaţii. 

Cu toate ordinele date, verificarea candidaților la recrutare se face în multe cazuri 
superficial, fără simţ de răspundere, întocmindu-se rapoarte de investigaţii şi referate 
lipsite de obiectivitate, ceea ce face ca în reţeaua informativă să pătrundă elemente 
abandonate ca balast. 

Se constată uneori că lucrătorii operativi întocmesc referate lipsite de obiectivitate 

pe care aceștia nu le au dintr-o dorință nejustificată de a face agentură, pe care apoi 
sunt nevoiţi să o abandoneze. 

Astfel: 

. Lt. major Rusnacenco Vladimir — șef de birou din aparatul central — a 
recrutat în anul 1954 pe bază de material compromițător pe informatorul 
calificat „Paşcani“ care a desfășurat activitate legionară. 

În referatul de aprobare, lucrătorul operativ a descris o serie de calităţi şi 

posibilități nereale ale candidatului, caracterizându-l pozitiv în vederea recrutării. 

Fiind selecționat în mod superficial, informatorul nu a dat material și pentru slaba 
lui activitate, în luna noiembrie 1955 a fost propus pentru excludere din reţea. În 
referatul de abandonare arătându-se de această dată că nu are posibilități să ducă munca 
Şi este necorespunzător, fapt care este în vădită contrazicere cu primul referat întocmit 
la recrutare. 

. Rezidentul „K. 3“ dintr-o unitate militară din Orăștie, în urma verificărilor 
efectuate după recrutare s-a constatat că în perioada 1940-1944 a făcut parte 
din poliția hortistă și a luptat împreună cu tatăl lui împotriva armatei române, 
ceea ce s-ar fi putut stabili înainte de recrutare. 

Trebuie menţionat că o mare parte de vină pentru această stare de lucruri o poartă 
şefii organelor de contrainformaţii care aprobă de multe ori cu ușurință recrutarea 
informatorilor, fără să studieze temeinic materialul primit asupra lor şi nu adâncesc 
în măsura cuvenită studiul asupra candidaţilor. 

Nu se depune stăruința necesară și nu se duce o muncă perseverentă, de zi cu zi, 
pentru educarea și instruirea informatorilor pentru dezvoltarea și formarea însușirilor 
corespunzătoare, a iscusinţei şi tactului necesar unui bun informator, pentru adevărata 
ridicare a calității agenturii, la nivelul sarcinilor ce-i revin. 

Unii lucrători operativi nu se pregătesc cu grijă pentru întâlnirile cu agentura, nu 
studiază materialul primit la întâlnirea precedentă și ca urmare, trasează informatorilor 
sarcini cu caracter formal şi fără un scop bine-determinat, cum ar fi de exemplu: 
„continuaţi să duceţi discuţii cu suspectul şi să ne semnalaţi rezultatul“ etc., „căutați 
să aflaţi ce mai discută suspectul“ etc. 

În alte cazuri, se tolerează primirea de la agentură a unor materiale lipsite de orice 
valoare operativă, fără a se prelucra cu informatori și a li se arăta stilul acesta dăunător 
în muncă şi a li se trasa sarcini concrete. 

Datorită formalismului şi atitudinii de nepăsare manifestat de acești lucrători 
operativi, chiar agentura de bună calitate își pierde timpul, calificarea şi odată cu 
aceasta în ochii informatorilor scade şi prestigiul organelor de securitate. 

De cele mai multe ori sarcinile trasate informatorilor — în special acelora care 
lucrează în acţiuni informative concrete — nu sunt analizate și aprofundate cu cea mai 
mare atenţie, astfel ca să ducă la scopul urmărit în etapa corespunzătoare acţiunii. 

Lucrătorii operativi nu se preocupă îndeajuns de cunoașterea temeinică a 
suspectului urmărit, a gradului de apropiere şi încredere de care se bucură informatorul 
respectiv din partea obiectivului. 

Ca urmare, atunci când se trasează sarcinile informatorului, nu se ţine seama de 
desfășurarea normală a relațiilor dintre informator şi obiectiv, forțându-se uneori nota 
pentru obţinerea materialului dorit şi dându-se astfel posibilitatea deconspirării 
informatorului, fie că realizarea sarcinii sumar expuse este lăsată pe seama 
informatorului care foloseşte metode nejuste şi uneori agresive în discuţia cu 
suspectul sau recurge chiar la atitudini de provocare. 

În alte cazuri, încălcând ordinele, lucrătorii operativi din proprie iniţiativă dau 
informatorilor unele sarcini care depășesc competenţa lor fără a se consulta cu șefii 
ierarhici, lucru ce poate duce la ratarea acţiunilor informative şi la prejudicii 
serioase pentru organele noastre. 

Astfel a fost cazul cu It. Manea Nicolae din cadrul unei unități militare din gar- 
nizoana Piteşti, care a dat informatorului „Omega“ sarcina să însoţească pe respectivul 
urmărit atunci când acesta se va duce la una din ambasadele străine din Bucureşti. 
Sarcina a fost contramandată la timp de eșalonul superior, arătându-se ofițerului toate 
consecinţele la care s-ar fi putut ajunge în cazul aducerii ei la îndeplinire. 

Lipsuri serioase se constată și în asigurarea condiţiilor de lucru cu agentura. Astfel, 
datorită nerespectării de către lucrătorii operativi a celor mai elementare reguli de 
conspirativitate, au fost semnalate cazuri de deconspirare a informatorilor şi caselor 
de întâlniri. 

De exemplu: La Serviciul 5 din aparatul central, It. maj. Drăguţ loan şi It. Teo- 
dorescu Constantin se întâlneau cu agentura personală în aceeași casă de întâlniri. 

Datorită lipsei de instructaj şi unei insuficiente munci educative, informatorul 
„Mircea“ cu care ţinea legătura It. Teodorescu Constantin, a venit la întâlnire cu o 
întârziere de o oră față de timpul fixat, când în casă se găsea It. maj. Drăguţ lon cu 
informatorul „Beny“. 

Găsind ușa descuiată, informatorul „Mircea“ a intrat în odaie. Ambii informatori 
fiind din aceeași unitate, s-au deconspirat unul față de celălalt. 

. La unitatea militară nr. 04512, ofiţerul cu contrainformaţiile, It. Hentiu 
Mihai, se întâlnea cu informatorul „Argeșul“ în incinta unităţii, lucru pe 
care l-au observat mai mulți militari comentând între ei cele văzute. 

Informatorul a fost exclus din reţea, iar ofiţerul de contrainformaţii a fost 
sancţionat cu două zile de arest. 

Graficele de întâlniri se întocmesc şi ele formal, neţinându-se seama de cele mai 
multe ori de necesitățile reale ale muncii și nici de timpul cel mai potrivit când agentura 
poate veni la întâlniri fără să se expună riscului unei deconspirări sau neplăcerilor 
de ordin familial. 

Datorită ușurinţei şi comodităţii de care dau dovadă unii lucrători operativi în 
această problemă, agentura care se află în situaţia de mai sus, manifestă nervozitate, 

grabă şi nu poate fi instruită la întâlnire în condiţiunile necesare, iar în alte cazuri 
se deconspiră în faţa rudelor. 

Astfel: 

La un Grup de Pază Contra Incendiilor din teritoriu, It. major Bănăţeanu Marcel 
— ofițer de contrainformaţii — a deconspirat pe informatoarea „Gica Popescu“ căreia 
i-a fixat întâlnirea la o oră nepotrivită pentru ea. 

La stăruinţele soţului, informatoarea i-a destăinuit că are întâlnire cu organele de 
securitate de la care a primit unele sarcini, după care soţul a venit împreună cu ea 
la locul întâlnirii. 

Numărul şi calitatea caselor de întâlniri și a celor conspirative existente în 
momentul de față, nu asigură condiţiunile cele mai bune pentru legătura cu agentura 
în condiţiile unei stricte conspirativități și pentru o temeinică instruire a acestora. 

Acest lucru se răsfrânge atât asupra calității materialului informativ primit de la 
informatori cât şi asupra calificării şi creșterii agenturii. 

Lipsurile arătate în procesul studierii, verificării și recrutării informatorilor sunt 
la fel de valabile şi pentru casele de întâlniri și gazdele lor, care în multe cazuri nu 
corespund scopului propus și totuși sunt folosite cu toate riscurile pe care le 
prezintă, fiind abandonate de multe ori abia după deconspirarea lor. 

Astfel, 

Lt. Sicrieru Marin de la o unitate militară din Călărași a introdus în casa de întâlniri 
nou înființată agentura lui, fără să verifice în prealabil vecinii, fapt ce a determinat 
ca în timpul unei întâlniri, un vecin să se uite pe geam și să aducă apoi miliția sub 
pretextul că în casa respectivă se fac întâlniri suspecte. 

Sunt cazuri de deconspirări când ofiţerii de contrainformaţii nu cercetează și nici 
nu raportează. 

Şefii organelor de contrainformaţii și lucrătorii operativi nu s-au preocupat în 
suficientă măsură de înfiinţarea caselor de întâlniri, aşa după cum prevede Ordinul 
90 al ministrului Afacerilor Interne. 

Astfel, se explică faptul că până în momentul de faţă unii ofiţeri de contrainformaţii 
nu au case de întâlniri și continuă să se întâlnească cu agentura pe străzi, prin parcuri, 
în incinta unităților sau chiar în biroul de contrainformaţii (cazul It. major Cocriș Ștefan 
din U. M. 0449 Oraviţa). 

Lipsuri serioase au fost semnalate și în ce privește efectuarea investigațiilor şi 
verificărilor oficiale şi prin agentură, precum şi în întocmirea dosarelor pentru casele 
de întâlniri și cele conspirative (cazul It. major Mocanu Ștefan şef de birou la o mare 
unitate din garnizoana Roman, care a recrutat ca gazdă a unei case de întâlniri un 
element cunoscut cu manifestări dușmănoase, lucru constatat abia la un control al 
eşalonului superior). 

Cu toată importanţa deosebită și ajutorul prețios pe care-l prezintă rezidenturile pentru 
legătura cu agentura din rândul militarilor în termen şi educarea ei, numărul reziden- 
turilor folosite în unitățile militare este insuficient iar calitatea muncii nesatisfăcătoare. 

Nu s-a arătat nici o preocupare suficientă pentru alegerea și promovarea pentru 
funcţia de rezidenţi a elementelor cele mai capabile, destoinice şi devotate. 

Cu toate că din punct de vedere numeric rezidenții reprezintă circa 11% din totalul 
agenturii existente, numai o mică parte din acești rezidenţi lucrează cu agentura, restul 
fiind folosiţi în mod nejust ca informatori calificați. 

Lucrătorii operativi nu ţin seama de faptul că acești rezidenți, în marea lor 
majoritate, membrii de partid și U.T.M.-işti, nu au posibilitatea să pătrundă în mediul 
dușmănos din unitate și prin urmare, legătura cu ei se menține formal, aproape fără 
nici o utilitate de ordin operativ. 

Din analiza modului cum se duce munca cu agentura se desprind şi alte aspecte 
negative, care arată că de multe ori lucrătorii operativi manifestă o atitudine de 
formalism și în ce privește categorisirea informatorilor pe care-i recrutează. 

Astfel, de multe ori, datorită studiului superficial şi pentru a se sustrage contro- 
lului, lucrătorii operativi recrutează elementele capabile şi apte de a deveni informatori 
calificaţi la categoria de necalificaţi, cu intenția de a se putea mai ușor scăpa de ei, 
în cazuri când această agentură nu va corespunde în muncă, din cauza slabei lor 
conduceri. 

La rândul lor — şi datorită aceleiași atitudini formale şefii de birou, care aveau 
dreptul să aprobe recrutările de informatori necalificaţi, cu condiţia să verifice personal 
şi aprobau cu ușurință recrutarea. 

Printre lipsurile principale care caracterizează munca cu agentura în armată — 
trebuie să arătăm slaba activitate informativă care se duce în comandamentele Mari 
Unităţi, State Majore, Direcţii Centrale ale Ministerului Forţelor Armate, Marele Stat 
Major și în alte puncte vulnerabile de o importanţă deosebită pentru apărare. 

Este cunoscut faptul că spionajul își îndreaptă în primul rând atenţia asupra forțelor 
de apărare a patriei noastre şi în special asupra comandamentelor militare, poate să 
intre în posesia unor date centralizate şi cât mai complete despre potențialul nostru 
militar. 

Cu toate acestea, nu am reuşit până în momentul de față să asigurăm în toate aceste 
sectoare — cheie, o agentură de bună calitate, capabilă să descopere și să prevină 
pătrunderea spionajului imperialist în acest compartiment. 

Cauza principală a defecţiunilor în munca cu agentura o constituie lipsa unui control 
sistematic și a sprijinului permanent din partea şefilor ierarhici de contrainformaţii 
de la toate eşaloanele. 

Mulţi dintre șefii birourilor de contrainformaţii nu se afirmă ca adevăraţi 
organizatori ai muncii cu agentura. Ei însăși desfășoară o muncă slabă cu agentura 
şi nu acordă ajutorul lor practic lucrătorilor din subordine în această privință. 

Astfel, este cazul It. Irimia Gheorghe — locţiitor şef birou la o unitate din Basarabi, 
care nu a controlat timp îndelungat munca la un batalion sub pretextul că nu are 
mijloace de transport, cu toate că unitatea se găsea la 3 Km. depărtare de birou. 

De asemenea, din partea conducerii organelor ierarhice de contrainformaţii 
lipseşte controlul necesar asupra activității şefilor de birouri, cărora nu li se acordă 
nici ajutorul necesar în muncă. Aceasta constituie una dintre lipsurile principale care 
influenţează negativ asupra activității contrainformative în armată. 

Se constată că mulţi dintre șefii ierarhici ai organelor de contrainformaţii dau 
dovadă de o autoliniștire cu nimic justificată, de indiferență, atitudine birocratică şi 
lipsă de exigenţă față de ei înșiși și față de subordonații lor. 

Această lipsă de exigenţă şi de atitudine combativă împotriva încălcărilor de ordine 
se reflectă în toate sectoarele de activitate contrainformativă și explică în mare parte 
defecţiunile constatate în munca noastră. 

Se constată cazuri multiple de neexecutare a directivelor, care a avut ca urmare 
tărăgănarea acţiunilor informative peste termenele stabilite, la decalarea mecanică 
şi nejustificată a sarcinilor prevăzute în planurile de acţiuni și la cazurile de 
încălcare grosolană a ordinelor conducerii Ministerului Afacerilor Interne. 

De exemplu: 

. La Regiunea a II-a Militară — locţiitorul şefului de serviciu It. major Coifan 

— într-un caz de spionaj, planul întocmit la 14.01.1956 nu era realizat şi nici 
atașat la dosarul de acțiune, aceasta constatându-se la 03.03.1956 de șeful 
nemijlocit. 

. În cadrul serviciului 1 din aparatul central, într-un caz de acţiune informativă 
individuală, cu toate că în dosar existau problemele ce interesau pe 
lucrătorul operativ pentru continuarea acțiunii, conducerea serviciului 
fără a raporta şi a cere aprobarea necesară, a procedat contrar ordinelor la 
efectuarea unei investigaţii suplimentare la domiciliul suspectului, cu alți 
lucrători incompetenţi, creând astfel posibilitatea unei deconspirări a 
acțiunii. 

Şefii ierarhici ai organelor de contrainformaţii nu-și îndreaptă efortul principal 
al activităţii contrainformative pentru depistarea şi urmărirea elementelor suspecte 
concentrate în obiectivele militare importante și pentru descoperirea legăturilor lor 
din afară. 

Planurile trimestriale întocmite de șefii birourilor şi secţiilor, în loc să prevadă 
concret măsurile practice şi utile pentru rezolvarea sarcinilor, au un caracter formal, 
rupt de realitate, iar unele sarcini constituie un scop în sine și nu urmăresc decât să 
arate o preocupare la fel de formală. 

De exemplu: 

— La secția unui corp armată — cpt. Olaru — în planul pe trimestrul în curs prevede 
recrutarea unui număr de 100 informatori, din care 90 necalificaţi, fără posibilitatea 
de a justifica scopul unor astfel de recrutări. 

Nu se duce o luptă hotărâtă pentru rezolvarea la timp a sarcinilor prevăzute în 
planurile de acțiune şi pentru clarificarea problemelor aflate în lucru. 

Munca practică şi vie cu agentura este de multe ori înlocuită cu forme birocratice, 
dosarele de acţiune informativă cresc în volum şi conțin tot felul de materiale, 
investigaţii, procese verbale de interogatoriu a martorilor, verificări la arhivă şi un 
material informativ foarte puţin și de slabă calitate. 

Lucrătorii operativi şi şefii organelor de contrainformaţii dovedesc de cele mai 
multe ori că nu posedă un simț de răspundere personal și politic dezvoltat, dau dovadă 
de lipsa unei vigilenţe politice și de clasă, pe care trebuie să le aibă un adevărat lucrător 
de securitate. 

Datorită lipsei de îndrumare permanentă și de sprijin din partea şefilor, o mare 
parte dintre lucrătorii operativi nu folosesc în mod judicios și cu pricepere legendele 
şi combinaţiile în acţiuni, nu sunt capabili să-și cristalizeze cu toată claritatea obiec- 
tivele principale ale muncii lor, iar planificarea activităţii lor zilnice, în loc să urmă- 
rească rezolvarea sarcinilor, capătă aspectul unui document formal și lipsit de valoare. 

Astfel, s-a constatat în cadrul Regiunii a III-a Militare că unii lucrători operativi 
prevăd în planurile zilnice de muncă, sarcini de felul acestora: „de la ora 7,30-11,00 
rezolvarea corespondenței, de la 11,00-14,30 clasarea corespondenţei vechi“, sistem 
care se practică de mai mult timp, iar locţiitorul şefului de birou pune rezoluţia: „n- 
aveţi ceva mai bun de făcut?“. 

În relaţiile zilnice de serviciu, se constată de cele mai multe ori lipsa unei munci 
colective și totuşi compartimentate — creatoare și principiale, a unei colaborări 
tovărășeşti corecte şi îndreptate spre realizarea sarcinilor. 

Nu se urmărește cu toată stăruința și perseverenţa cuvenită cunoașterea sub toate 
aspectele a cadrelor noastre, nu se duce o muncă susținută pentru formarea și educarea 
lor atât sub raportul moralo-politic, cât şi profesional, pentru a face din ei lucrători 
de nădejde, devotați până la capăt partidului nostru şi capabili să rezolve cu 
pricepere sarcinile trasate de conducere. 

În loc să-i ajute pe subalterni să-şi lichideze lipsurile, unii şefi ierarhici manifestă 
față de ei o atitudine de liberalism și de îngăduință dăunătoare față de lipsuri, ceea 
ce scade spiritul de disciplină în muncă şi face uneori ca lucrătorii lipsiţi de experiență 
să alunece pe panta descompunerii morale, iar în unele cazuri dau exemple proaste, 
cum ar fi: mr. Păcuraru lon, cpt. Popa Ion. 

Am avut cazuri când după ani de zile de muncă în organele de contrainformaţii, 
unii lucrători au fost scoși din cadrele Ministerului Afacerilor Interne ca incapabili 
și lipsiţi de perspective. 

Analizând însă mai profund această problemă, trebuie să constatăm că cea mai 
mare parte din vină pentru această stare de lucruri o purtăm noi, pentru faptul că nu 
am muncit deajuns şi nu am reușit să-i reeducăm și să-i transformăm în factori pozitivi 
de muncă sau să ajungem din timp la concluzia asupra necorespunderii lor, 
evitându-se astfel o pierdere de timp, cheltuieli inutile și întârzierea cu formarea 
cadrelor necesare. 


419 


perspectivelor sale de muncă, pentru o mai justă promovare şi repartizare a cadrelor, 
socotim necesară reluarea sistemului de notare anuală a cadrelor de către şefii ierarhici, 
în spiritul unei desăvârşite obiectivităţi şi cu toată răspunderea. 


O analiză a compoziției grupurilor contrarevoluționare lichidate de organele noastre 
în cadrul unităţilor militare, arată că elementele dușmănoase își desfășoară activitatea 
lor criminală în strânsă legătură cu complicii lor din afară, din mediul civil. 

Astfel: 

. Organizaţia contrarevoluționară „Mișcarea de rezistență națională Andrei 
Mureşanu“ depistată în Unitatea Militară nr. 03781 Caracal, era compusă 
din 4 militari şi 26 elemente civile de diferite vârste şi profesiuni. 

. Grupul contrarevoluționar „Salvatorii României“, descoperit în Unitatea 
Militară 03464 Mizil, era constituit din 11 militari și 13 civili, precum și 
alte organizații de acest fel. 

Toate acestea dovedesc necesitatea unui strâns contact operativ între Direcţia de 
Contrainformații cu celelalte direcţii din aparatul central şi organele M.A.I. de pe 
teritoriu. 

În cadrul acestei colaborări, în interesele muncii operative şi în primul rând a luptei 
împotriva spionajului și altor forme de activitate contrarevoluţionară, organele 
teritoriale M.A.I. trebuie să semnaleze la timp organelor de contrainformaţii despre 
toate legăturile suspecte dintre militari şi elementele civile și în general, despre 
materialele compromițătoare ce se referă la personalul militar şi angajaţii civili din 
serviciul armatei. 

Practica muncii a dovedit că în perioada încorporărilor şi concentrărilor în armată, 
organele teritoriale trimit foarte rar materialul pe care-l posedă asupra elementelor 
suspecte și dosarele de informatori chemaţi să-și satisfacă serviciul militar. 

Nu se poate concepe ca în rândurile tineretului chemat sub arme, să nu existe 
informatori de ai organelor teritoriale sau elemente suspecte care reuşesc să pătrundă 
în armată. 

Cităm un exemplu: cazul unui căpitan din cadrul Regiunii a Il-a Militare, care 
este în armată de câțiva ani și care fiind luat în verificare în urma semnalării primite 
de la agentură, asupra lui s-a găsit la Regiunea M.A.I. lași material compromițător. 

Primirea acestor dosare de informatori la organele de contrainformaţii ar contribui 
la folosirea acestei agenturi pe timpul serviciului militar, ne-ar face să evităm 
recrutările inutile și deconspirarea metodelor noastre de muncă. 

Necesitatea unor relaţii principiale de muncă între organele teritoriale M.A.I. şi 
cele de contrainformaţii este impusă și de faptul că unele unități militare care prin specificul 
lor constituie obiective importante, folosesc mâna de lucru din rândul elementelor 
civile (angajaţi temporari, zilieri, la depozitele militare de muniții și materiale, ateliere, 
şantiere militare de construcţii etc.). Totuși la solicitările adresate organelor teritoriale, 

ofiţerii noştri primesc numai rareori materialul existent asupra elementelor care-i 
interesează. 

Cu prilejul lăsării la vatră a militarilor în termen, organele de contrainformaţii trimit 
dosarele de informatori regiunilor M.A.I. pe raza cărora își stabilesc ei domiciliul. 
Aceste dosare sunt retrimise de regiuni înapoi, cu menţiunea că nu au nevoie de 
informatorul respectiv, fără a analiza capacitatea informatorului şi aportul pe care l-a 
adus în această calitate pe timpul cât a lucrat cu organele de contrainformaţii. 

Astfel, dosarul informatorului „Cujbă“ care a depistat organizaţia subversivă 
„Luptătorii“, fiind trimis la regiunea M.A.I. București a fost restituit Serviciului de 
contrainformaţii al Regiunii a II-a Militare, cu menţiunea: „să fie abandonat, căci nu 
avem nevoie de el“. 

Se semnalează cazuri când Secţiile „F“ ale regiunilor M.A.I. interceptează 
corespondența unor militari, pe care în loc s-o predea organelor de contrainformaţii 
o predau serviciilor operative ale regiunii respective, iar acestea încearcă să 
exploateze materialul. 

Astfel, în decembrie 1955 la Regiunea M.A.I. Stalin a fost interceptată o 
scrisoare a unui militar pe care a ținut-o până la 10 martie 1956 când scrisoarea a 
fost predată organelor de contrainformaţii, după ce în prealabil serviciul regiunii 
încercase s-o exploateze. Menționăm că scrisoarea are un conţinut interesant şi dacă 
a fi fost predată la timp putea fi exploatată în bune condițiuni. 

Atitudinea neprincipială a unor organe teritoriale se reflectă și în faptul că acestea 
nu acordă sprijin ofițerilor noștri în asigurarea condițiunilor de muncă cu agentura, 
cu toate posibilitățile largi de care dispun. 

Astfel, la Raionul M.A.I. Câmpulung-Muscel, lt. Hristea — ofiţer de contra- 
informaţii — a cerut relaţii asupra unui candidat la recrutare ca gazdă a casei de întâlniri. 
A primit răspunsul că cetăţeanul respectiv are manifestări dușmănoase, ca după câteva 
zile aceeași casă să fie preluată de Raionul M.A.I. 

Un caz asemănător s-a petrecut şi la Direcţia Regională M.A.I. Stalin. 

Considerăm că pentru interesele muncii informativ-operative, între organele de 
contrainformaţii şi cele teritoriale, trebuie să fie stabilite relaţii juste de colaborare 
care să ducă la îndeplinirea sarcinilor trasate de conducere, în vederea împiedicării 
pătrunderii dușmanului în armată şi a influenţei sale dăunătoare asupra militarilor. 

Pe de altă parte, o astfel de colaborare va ajuta organelor teritoriale în urmărirea 
elementelor dușmănoase pe care le au în acţiune și care întreţin legături cu militarii. 

Faţă de lipsurile constatate în activitatea organelor de contrainformaţii și ținând seama 
de obiectivele muncii contrainformative în cadrul Forţelor Armate, ne propunem: 

l. De studiat în primul rând cu şefii organelor de contrainformaţii, spre a 
asigura de către ei întreg conţinutul și sensul ordinelor tovarăşului ministru 
al Afacerilor Interne, ca în practică să nu-l încalce, astfel că răspunderea 
şefilor de birou creşte. 

2. Ținând seama de specificul în armată, este necesar să determinăm cu precizie 
locurile unde se poate avea agentură cu posibilitățile limitate (depozite, 
birouri, documente secrete etc.) spre a evita încercările de a se înșela și de 
a introduce în cazuri. 

3. Rolul şefului de birou în verificarea agenturii — personal — s-o studieze și 

nu după aspecte formale. 
Să mărim exigența şi să intensificăm controlul asupra lucrătorilor operativi 
şi răspunderii acestora pentru alegerea şi studierea cât și efectuarea de noi 
recrutări, în scopul de a preveni pe viitor pătrunderea în reţeaua informativă 
a unor elemente inutile. 

4. Să luăm măsurile cele mai categorice și imediate în cazurile excepţional 
de grave ca: deconspirări ale agenturii, caselor de întâlniri, acţiunile 
informative, a filajului și de luat măsuri severe față de vinovaţi. 


5. Să intensificăm şi să întărim controlul şi sprijinul în muncă a organelor și 
ofițerilor din subordine. 

6. Să ridicăm simţul datoriei şi răspunderii lucrătorilor operativi. 

Ţ. Să asigurăm din partea noastră o colaborare rodnică cu organele teritoriale 
M.A.I., în scopul depistării și lichidării prin eforturi comune a acțiunilor 
contrarevoluționare. 

8. Să educăm şi să pregătim cadre devotate şi capabile să ducă la îndeplinire 


sarcinile ce le revin. 


Şeful Direcției 
General-maior Gr. Naum 


Tovarășe ministru, trebuie să raportez că avem cazuri în care şefii de secții, 
locţiitorii șefilor de secţii creează atmosferă de huliganism, se observă din partea lor 
un început de descompunere morală. La diferite întâlniri se leagă de soțiile ofiţerilor, 
compromit organele noastre. În felul acesta pierd autoritatea faţă de lucrătorii de acolo 
şi față de toţi ofițerii. Astfel de tovarăși cu greu vor recruta agentură, cu greu o vor 
educa. Această agentură nu va avea încredere în ei. Trebuie terminat odată cu aceste 
manifestări, să nu uite că ei au venit aici pentru realizarea unor sarcini și nu pentru 
satisfacerea unor plăceri personale. 

Am avut cazuri când după ani de zile de muncă în organele de C.I. unii lucrători 
au fost scoși din M.A.I. ca incapabili. Analizând mai profund această problemă 
constatăm că cea mai mare parte din vină o purtăm noi, conducerea direcţiei, pentru 
că nu am reușit să creăm din acești oameni lucrători bine calificați. 

În legătură cu unele caracterizări care se fac unor lucrători trebuie să raportez că 
practic în momentul de față se face în felul următor. Se iau caracterizările din partea 
şefilor nemijlociţi, se mai stă de vorbă cu locţiitorii politici, fac o caracterizare și de 
cele mai multe ori aceste documente se pun și zac într-un sertar, iar conducerea 
birourilor centrale şi a serviciilor centrale nu cunosc cele constatate și pe de altă parte 

şefii ierarhici care dau caracterizările consideră că prin aceasta se absolvă de sarcinile 
lor şi că alte sarcini nu mai au. 

În legătură cu abandonarea agenţilor. 

După lăsarea la vatră a militarilor noi trimitem dosarelor informatorilor direcțiilor 
regionale, însă majoritatea acestora ni le trimit înapoi spunând că nu au nevoie de acești 
informatori, oameni care au fost militari în cadrul armatei și care se lasă la vatră. 

Astfel, dosarul informatorului „Cujbă“ care a depistat organizaţia subversivă 
„Luptătorii“, fiind trimis la Regiunea M.A.I. Bucureşti a fost restituit serviciului de 
contrainformaţii respectiv, cu menţiunea: „Că nu au nevoie de el și ca atare să fie 
abandonat“. 

Mai sunt şi alte aspecte mărunte care în fond nu caracterizează relaţiile între 
organele noastre, însă cred că trebuie arătate. 

De multe ori ofiţerii cer sprijin organelor teritoriale şi în loc de sprijin primesc 
atitudine de neprincipialitate. 

Dacă se duce la un raion și se cer relații despre un element care trebuie recrutat 
şi dacă este bun ori nu pentru acest lucru, răspunsul este: „e element suspect“, ca după 
câtva timp să aflăm că elementul respectiv a fost recrutat de raionul respectiv. 

Tov. ministru ordinul de care am luat cunoştinţă creează toate condiţiile obiective 
ca aceste lipsuri esenţiale în munca cu agentura să fie înlăturate. Măsurile prevăzute 
în ordin pun un zăgaz puternic în faţa practicii dăunătoare pe care am folosit-o până 
acum. 

Pentru realizarea şi transpunerea lui în viaţă, a acestui ordin, va trebui ca noi să 
studiem în primul rând acest ordin cu șefii serviciilor şi birourilor ca în primul rând 
noi de aici şi tovarășii de la regiunile militare, șefii să înţeleagă și să însușească în 
mod temeinic conţinutul acestuia și sensul său. Astfel ca atunci când vom trece la 
aplicarea în practică a prevederilor ordinului respectiv să nu trecem la încălcări. 

Este un punct acolo care vorbește despre agentura cu posibilități limitate. Acest 
lucru creează în organele de C. |. militare, dat fiind specificul militar, o încercare de 
a folosi această agentură nu numai acolo unde trebuie, dar să și fie trecută prin 
contrabandă, adică prin acţiuni. 

În afară de aceasta, şefii de birouri trebuie să înţeleagă că aprobarea recrutării de 
informatori trece în sarcina șefului de direcţie sau a regiunii militare, însă acest lucru 
nu înseamnă scăderea răspunderii lor personale ci din contră mărirea răspunderii lor. 

În ce priveşte problema verificării agenturii conform ordinului, cred că şefii de 
birouri nu trebuie să se limiteze numai la simpla vedere a acțiunii informative. 
Termenul este 4 luni de zile şi ei au timp pentru a verifica agentura. Va trebui ca întâi 
să verifice agentura din acţiuni şi pe urmă restul agenturii. 

Eu atât am avut de spus. 


A.C.N.S.A.S., fond documentar, dosar nr. 103, f. 268-286. 

115. 


1956 decembrie 17. Notă referitoare la hotărârile luate în timpul celui de-al V-lea 
Congres al Uniunii Internaționale Țărăneşti care s-a 
desfășurat la Paris între 28-30 octombrie 1956. 


17 XII 1956 Strict Secret 
Notă 


1. Hotărârea Uniunii Internaţionale Ţărăneşti de a crea detaşamente militare 
de emigranți. 

Între 28-30 octombrie a.c., a avut loc la Paris cel de-al V-lea Congres al Uniunii 
Internaţionale Țărăneșşti din Europa Răsăriteană. Delegația română era compusă din 
50 persoane, printre care se numărau: 

Augustin Popa, şeful delegaţiei 

Virgil Veniamin, reprezentând pe Vişoianu şi C.N.R. 

Raţiu Ion, raportorul Comisiei Politice a Congresului 

Cazaban T., raportorul Comisiei culturale 

Cornea V. 

Ciorănescu Gheorghe 

Buescu V. 


Congresul a adoptat mai multe rezoluții, printre care cele mai importante: 

a. Rezoluţia asupra situației internaţionale, prin care statele occidentale sunt 
puse în gardă împotriva politicii de coexistență pașnică. Afară de aceasta, se cere 
retragerea trupelor sovietice din țările de democraţie populară, organizarea unor alegeri 
„libere“ şi asocierea țărilor din Europa Răsăriteană în cadrul unei Uniuni europene 
confederative. 

b. Rezoluţia specială, prin care se solicită ajutorul politic, moral și material 
al ţărilor capitaliste în favoarea Ungariei, precum și sprijinul lor pentru crearea unui 
corp expediționar de voluntari în sprijinul contrarevoluţionarilor unguri. 

Această rezoluţie a fost propusă de Nagy Ferencz, sprijinită de Augustin Popa și 
votată în unanimitate. 

În ceea ce priveşte crearea şi folosirea unităţilor de voluntari, s-au stabilit 
următoarele amănunte: 


a. Unităţile de voluntari vor fi create pe naționalități proporțional cu forțele 
de care dispune în emigrație fiecare din partidele țărăniste respective. 
b. In ceea ce priveşte eventualitatea folosirii lor în Ungaria, s-a hotărât ca aceste 


unităţi să fie înglobate într-o brigadă internaţională țărănistă sub comandament unic. 

c. În cazul când contrarevoluţia din Ungaria ar avea ecou și în țările vecine, 
aceste unităţi vor putea interveni direct în ţara de origine respectivă. 

d. S-a prevăzut ca unităţile să fie transportate în Austria și să fie echipate, 
armate și organizate clandestin la granița cu Ungaria. Se va căuta să nu se creeze 
dificultăți pe plan internaţional guvernelor care vor participa la echiparea și 
înarmarea acestor unități în mod acoperit. 

La congres s-a mai discutat despre „rezistența pasivă opusă de țărănime“ în țările 
socialiste, precum şi obiectivele mișcărilor țărănești în timpul și după „eliberarea țărilor 
de democraţie populară“. 

Unul din conducătorii ţărăniștilor români, care a participat la „congres“, a făcut 
constatarea, într-o convorbire particulară, că emigrația țărănistă duce mare lipsă de 
tineret şi că evenimentele din Ungaria i-a surprins nepregătiți și dezorganizaţi pentru 
eventualitatea unor evenimente similare în R.P.R. EI a afirmat că ţărăniștii nu dispun 
decât de câţiva soldaţi, dar că le lipsesc cadre de ofiţeri tineri care să poată lupta pe 
teren. Potrivit spuselor sale, țărăniștii ar fi înjghebat în grabă o echipă de voluntari, 
care nu este însă instruită. El socotește că a doua intervenţie a trupelor sovietice în 
Ungaria a constituit un „noroc“ pentru ţărănişti, deoarece nu au mai fost obligaţi să 
trimită această echipă. El a mai arătat că H. Comăniciu a ajutat pe ţărănişti pentru 
organizarea grupei de luptă şi că necesitatea momentului de față este unificarea 
grupărilor din emigrația română. Acest lucru va fi însă greu, deoarece chiar în sânul 
țărăniștilor există neînțelegeri. Astfel V. Veniamin s-a abținut la votarea rezoluţiei 
speciale, temându-se că „formarea unei unități expediţionare româneşti în Ungaria 
ar putea pune pe Vişoianu într-o situaţie dificilă“ la Washington. 

Fugarul țărănist sus-amintit a pretins că în Transilvania sunt mișcări subversive, 
care mai curând sau mai târziu vor izbucni la suprafață. El a mai afirmat, că Uniunea 
Sovietică ar fi început să agite în mod clandestin problema acordării unei autonomii 
totale Transilvaniei. 

Pe de altă parte, H. Comăniciu s-a lăudat că a organizat un detașament de 100 
teroriști care erau gata să plece în Ungaria. Însă, când a primit vestea zdrobirii forțelor 
rebele din Ungaria, el a renunțat să-i trimită. Dacă rebeliunea ar fi reușit, aşa cum se 
aştepta Comăniciu, „băieţii“ lui ar fi putut să plece direct în ţară pentru a provoca miș- 
cări la frontieră. Aceste „mișcări“ s-ar fi putut — după părerea lui — întinde spre interior 
până în Regiunea Autonomă Maghiară şi de acolo s-ar fi putut generaliza. El a pretins 
că în curând va avea din nou ocazia să se afirme, chiar cu mai multe şanse de succes. 

Comăniciu a afirmat de asemenea, că Liga românilor liberi a fost ţinută la curent 
cu mersul evenimentelor şi, dacă rebeliunea din Ungaria reușea, M. Fărcăşanu și B. 
Niculescu trebuiau să vină la Paris. Ei se află în prezent în S.U.A. şi nu vor mai veni 
la Paris decât în ianuarie sau februarie 1957. 

Ni se semnalează, că la pregătirea echipei de voluntari ţărănişti au contribuit, pe 
lângă Comăniciu, Augustin Popa, Romulus Boilă, Ion Rațiu și Scoca, în timp ce V. 
Veniamin şi V. Cornea, deşi au fost de acord, au rămas pasivi. 

2. Deplasările lui Horia Sima. 

Potrivit unor informaţii din surse legionare, Horia Sima urmează să vină la Paris 
peste o săptămână în tranzit spre Spania. Cu acest prilej el va lua legătura cu Pamfil 
Șeicaru și alte vârfuri ale emigrației române. 

În sânul simpatizanţilor legionari din Paris domneşte convingerea că şefii 
legionari rămași în țară nu-l recunosc pe Sima drept comandant. 

O delegaţie a legionarilor aflaţi în Spania s-a prezentat de curând la Franco pentru 
a-i cere sprijinul. Acesta I-a asigurat pe şeful delegației, preotul Alexandru Mircea, 
că posturile de radio spaniole vor sprijini campania de propagandă a legionarilor. 


3. Sprijinul dat de Mihai de Hohenzollern lui Gafencu. 

Din sursa fostei regine mamă Elena s-a aflat că Gr. Gafencu, dirijat de americani 
şi cu consimțământul lui Mihai de Hohenzollern, pregătește terenul pentru a forma 
un nou „Comitet Naţional Român“. Această acțiune ar fi fost începută de americani, 
deoarece s-a ajuns la concluzia că actualul C.N.R. în frunte cu Vișoianu este complet 
lipsit de popularitate. 


Rezoluţie: Asemenea informaţii pe viitor trebuie repartizate la acele servicii care 
interesează pentru orientarea lor în muncă. 


[Indescifrabil] 17. XII. 1956 


A.C.N.S.A.S., fond documentar, dosar nr. 177, f. 159-163. 


| 16. 


1957 decembrie 2. Expunerea ministrului Afacerilor Interne Alexandru Drăghici, 
prezentată la şedinţa de analiză a muncii informativ-operative 
desfășurate la M.A.I. cu participarea directorilor din aparatul 
central și din regiuni, a șefilor de servicii şi raioane de securitate. 


Ministerul Afacerilor Interne 
Stenograma 
şedinţei ce a avut loc în zilele de 2 şi 3 decembrie 1957 la care au participat 


directorii centrali şi din regiuni, şefii de servicii şi raioane. 


Şedinţa a fost deschisă la orele 9,05 în ziua de 2 decembrie 1957 de către tov. 
locţiitor al ministrului, general It. Pintilie Gheorghe: 

Declar şedinţa deschisă. La ședință au fost convocați directorii, şefii de servicii, 
şefii de raioane de la centrală și regiuni. 

La şedinţă va fi analizată munca operativ-informativă pe baza ordinelor trasate 
de tov. ministru, ordinele 15, 70 şi 95 şi alte ordine operativ informative. 

V-am convocat aici pentru a analiza întreaga muncă operativ-informativă, cum 
au fost aplicate ordinele în practică, cauzele care au determinat că nu am putut aplica 
în totul ordinele, mai ales ordinul nr. 15 care este baza muncii informative a noastră 
şi a trecut de acum destul timp și la noi mai avem încă destule lipsuri în baza aplicării 
ordinului nu numai 15 dar şi alte ordine. 

Ne-am adunat aici să analizăm în fiecare regiune practic, care sunt cauzele 
neaplicării, să venim cu unele propuneri, să lărgim, să căutăm să vedem ce trebuie 
să facem în viitor pentru a putea în scurt timp să aplicăm ordinele cât mai bine şi 
vom da roade mai frumoase în munca noastră. 

În ceea ce priveşte tovarășii care vor lua cuvântul, șefi de regiuni şi alţi tovarăşi, 
să caute azi în şedinţă să schimbe atitudinea, să schimbe complet. Tovarăşii în vorbire 
să nu se prezinte așa cum s-au mai prezentat până acum că au atâtea și atâtea acțiuni 
încadrate, ci trebuie să atingă metodele și tactica dușmanilor, să nu începem că 
colindăm toate acţiunile noastre, tovarășii trebuie să fie mai concreţi să vadă de ce 
nu le iese munca bine. Mult mai just ar fi din partea tov. care vor lua cuvântul să 
arate că avem în regiuni deschise de exemplu 100 de acţiuni şi avem 200 de ofițeri 
şi 3 informatori şi am văzut care sunt cauzele muncii slabe. Trebuie să ne debarasăm 
de munca slabă pe care o facem şi am făcut-o până acum. Trebuie să venim și să arătăm 
care sunt metodele noastre şi tactica dușmanului, lucru peste care treceţi foarte ușor. 

Ordinea de zi va fi: 


. Expunerea tov. ministru Drăghici; 
. După aceea vor fi rapoarte ale unor tov. din regiuni, întrebări și după întrebări 
discuţii. 


La fiecare două ore va fi o pauză. 

Şedinţa de azi o vom întrerupe la orele 14,00 şi după-masă va fi reluată la orele 
17,00. 

Şedinţa de mâine dimineaţă va începe la orele 9,00 şi credem că se va termina la 
orele 15,00. 

Şedinţa de azi va fi pentru noi un instructaj şi acesta de fapt este scopul ei, să facem 
un instructaj pentru întregul aparat din M.A.I. 

Are cuvântul tov. ministru Alexandru Drăghici, care dă citire materialului [...] 


Tovarăși, 

Am convocat această şedinţă pentru a analiza împreună stadiul muncii noastre de 
asigurare a securității statului pe întreg teritoriul țării şi a vedea cum se îndeplinesc 
sarcinile ce ne-au fost trasate de către Comitetul Central al Partidului Muncitoresc 
Român și de guvernul Republicii Populare Române. În cadrul ședinței va trebui de 


427 


asemenea să scoatem la iveală lipsurile existente în activitatea noastră și să stabilim 
căile concrete de înlăturare a acestora. 

[...] 

În raportul la Plenara lărgită a Comitetului Central al Partidului Muncitoresc Român 
din 23—25 martie 1956, cu privire la lucrările Congresului al XX-lea al Partidului 
Comunist al Uniunii Sovietice, tovarășul Gheorghiu-Dej spunea: 

„...atâta vreme cât la noi în ţară există rămășițe ale claselor exploatatoare, atâta 
vreme cât cercurile imperialiste agresive uneltesc împotriva păcii şi independenţei 
popoarelor, duşmanul de clasă va căuta și pe viitor să lovească în regimul democrat- 
popular şi în interesele oamenilor muncii. 

Aceasta cere o neslăbită vigilență organizaţiilor noastre de partid și organelor de 
stat“. 

Ținând seama de aceste indicaţii ale tovarăşului Gheorghiu-Dej, datoria noastră 
este să ne sporim continuu vigilența politică, să ținem o legătură mai strânsă cu masele 
muncitoare, să ducem o luptă dârză împotriva lipsurilor în muncă, să îmbunătăţim 
cu tot mai multă hotărâre activitatea tuturor verigilor aparatului de securitate și să 
întărim organele Securității de stat, care reprezintă arma ascuțită a dictaturii 
proletariatului. 


În ţara noastră există încă numeroase rămășițe ale claselor exploatatoare, ale 
organizaţiilor legionare — fasciste și partidelor burghezo-naţionaliste, ofițeri deblocaţi, 
precum și agentura neidentificată până acum a spionajului ţărilor imperialiste. 

În evidenţele operative ale organelor Securităţii Statului este ținut un mare număr 
de moșieri şi fabricanți, chiaburi şi comercianţi, legionari și ţărănişti, foști poliţişti, 
jandarmi și colaboratori ai organelor burgheze de informaţii şi contrainformaţii. La 
cele arătate trebuie să adăugăm de asemenea și existența unui anumit număr de 
elemente dușmănoase din rândurile intelectualităţii şi studențimii. 

Categoriile de persoane enumerate mai sus au constituit și vor continua să mai 
constituie încă vreme îndelungată o bază activă pentru organizațiile și grupările 
contrarevoluționare subversive. Ca urmare a intensificării acţiunilor de provocare 
întreprinse de reacţiunea mondială împotriva comunismului, elementele contrarevo- 
luționare din țara noastră, pătrunse de ură față de regimul democrat-popular, urzesc 
planuri de răsturnare prin forță a puterii de stat din Republica Populară Română, 
contând în acest scop pe sprijinul puterilor capitaliste. 

În octombrie 1956, în perioada evenimentelor contrarevoluţionare din Ungaria, 
reacţiunea internă din țara noastră și-a intensificat activitatea, intenționând să creeze 
confuzii și să provoace dezordini. 

Aceste manifestări ale reacţiunii interne s-au izbit de riposta hotărâtă a poporului 
condus de partid și guvernul țării, iar organele securității de stat și-au îndeplinit 
sarcinile ce le-au fost încredințate, dovedindu-și astfel atașamentul lor pentru cauza 
socialismului. 

După loviturile primite, dușmanii regimului democrat-popular au intrat într-o 
adâncă ilegalitate, modificându-şi tactica, formele și metodele activităţii lor 
subversive. 

Din semnalările deţinute de Ministerul Afacerilor Interne, putem trage anumite 
concluzii cu privire la unele modificări survenite în activitatea subversivă desfăşurată 
de spionajul imperialist şi de către elementele reacționare din interiorul ţării. 

Serviciile de spionaj imperialiste — american, englez şi altele — încearcă să-și 
îndrepte activitatea lor subversivă în special pe trei direcții principale: 

. În primul rând: pe linia pregătirii şi efectuării diferitelor acte de provocare 
pe plan internațional, de felul complotului contrarevoluţionar din Ungaria și 
manifestărilor reacționare din Polonia, prin care se urmărea semănarea discordiei între 
țările lagărului socialist, restaurarea în unele din aceste ţări a capitalismului și implicit 
slăbirea unităţii țărilor lagărului socialist în frunte cu Uniunea Sovietică. 

. În al doilea rând: serviciile de spionaj ale țărilor imperialiste îşi îndreaptă 
efortul lor principal în scopul culegerii de informaţii privind potenţialul militar şi 
economic al statelor lagărului socialist. 

. În al treilea rând: imperialiştii caută să-și creeze grupări subversive formate 
din rămășițele reacţiunii interne, cu participarea activă a centrelor de emigrație aflate 
în străinătate. 

În vederea desfăşurării activităţii subversive împotriva Republicii Populare 
Române, serviciile de spionaj imperialiste rezervă în planurile lor un loc tot mai 
important folosirii funcționarilor de la diferitele ambasade și misiuni capitaliste, în 
rândurile cărora se găsesc spioni cu experienţă, special pregătiți în acest scop. 

Cu prilejul diferitelor deplasări prin ţară, acești spioni caută să pătrundă în unităţile 
militare şi în alte obiective de importanţă republicană, unde cu ajutorul fotografierii 
şi folosirii unei aparaturi complicate, pe calea observării personale sau prin 
intermediul palavragiilor, urmăresc să obţină informațiile necesare. 

În ultimul timp, se constată o considerabilă sporire a numărului persoanelor ce 
frecventează misiunile diplomatice ale statelor capitaliste, fapt care oferă diplomaților 
străini posibilitatea să se întâlnească cu agentura lor, să recruteze noi agenți şi să 
folosească „în orb“ unele elemente izolate din rândul vizitatorilor, în scopul culegerii 
de informaţii ce interesează spionajul imperialist. 

Sub acoperirea calității de diplomaţi, agenţii statelor capitaliste desfășoară o intensă 
activitate de spionaj prin intermediul reţelei informative ce şi-au creat-o. Faptul acesta 
este confirmat de grupurile de spioni demascaţi în decursul anului curent, din 
anchetarea cărora s-a stabilit că întreaga agentură a spionajului imperialist ținea 
legătura cu personalul diferitelor misiuni diplomatice. 

În afară de activitatea de spionaj sub masca diplomatică, serviciile de informaţii 
capitaliste, precum şi organizaţiile contrarevoluţionare ale emigranților aflate în 
străinătate, se folosesc în mod intens de canalul repatriaţilor şi turiștilor, în scopul 
strecurării în Republica Populară Română a agenturii lor, cu misiunea de a culege 

informaţii secrete şi de a constitui grupuri contrarevoluţionare în vederea desfășurării 
activităţii subversive în interiorul țării. 

În ultimii ani ţara noastră este vizitată de un număr însemnat de cetăţeni străini, 
dintre care cei mai mulți manifestă o atitudine pozitivă față de condiţiunile de trai 
din Republica Populară Română, exprimându-și sentimentele lor de simpatie şi respect 
față de poporul român și politica iubitoare de pace a guvernului nostru. 

Cu toate acestea, trebuie să ţinem seama că nu toţi străinii ce vin în Republica 
Populară Română nutresc sentimente binevoitoare față de statul nostru. Unii dintre 
vizitatori folosesc perioada de şedere în ţara noastră în scopuri dușmănoase, pentru 
culegerea de informaţii cu caracter de spionaj, răspândirea publicațiilor antidemocratice 
și a zvonurilor calomnioase. 

Serviciile de spionaj imperialiste acordă de asemenea o mare atenţie folosirii în 
scopuri subversive îndreptate împotriva Republicii Populare Române, a marinarilor 
de pe vasele comerciale ale statelor imperialiste ce acostează în porturile românești. 


Trecând la analiza activității dușmănoase desfășurate de elementele antidemocratice 
din interiorul țării, trebuie să ne oprim mai mult asupra principalelor forţe reacționare, 
capabile să întreprindă anumite încercări şi să treacă la acţiuni subversive concrete 
împotriva regimului democrat-popular. 

Dușmanii cei mai înverșunaţi ai socialismului și ai regimului democrat popular 
sunt legionarii. De aceea Comitetul Central al partidului nostru a atras în repetate 
rânduri atenţia organelor Securităţii Statului asupra necesității intensificării muncii 
informativ-operative în rândul legionarilor. 

Organizaţie fascistă cu ideologie criminală, cu structură paramilitară și experiență 
în activitatea subversivă, a constituit şi constituie în permanență un pericol deosebit. 
Cu toate loviturile primite legionarii continuă să acţioneze activ, schimbându-și 
încontinuu tactica şi metodele de activitate. 

Datorită sistemului lor organizatoric, legionarii se pot uşor reconstitui în grupuri 
mici. Astfel, la București, Constanţa și lași au fost descoperite organizaţii legionare 
compuse din grupuri de câte 3-5 membri, constituite după sistemul „piramidă“. 

Se semnalează cazuri când legionarii copiază forma organizatorică a francmasonilor 
sau folosesc în mod direct pentru scopurile lor dușmănoase organizațiile cu caracter 
religios. În legătură cu această structură nouă trebuie să arătăm că în unele locuri 
legionarii au renunțat la vechile lor denumiri. Astfel, una din organizațiile lor, denumite 
convenţional conducerea legionară „Sfat al bătrânilor“, garnizoana „Cetate“, iar cuibul 
a căpătat denumirea de „Râu“. 

La București și Suceava au fost descoperite grupuri legionare, în urma anchetării 
cărora s-a stabilit că sub acoperirea calităţii de călugări, legionarii își ascund ade- 
renţii în mănăstiri şi schituri. 

În ultimul timp se constată că uneori legionarii își duc activitatea subversivă în 
cercurile limitate ale elementelor de încredere, răspândesc în același timp ideologia 

lor duşmănoasă în rândurile tineretului, fără să-i pună însă la curent pe aceştia despre 
existența organizației subversive. Această tactică este aplicată, în primul rând, în scopul 
păstrării cadrelor legionare, iar în al doilea rând, în vederea folosirii eventuale, la 
momentul oportun, a elementelor dinainte pregătite sub raport ideologic. 

La București, Constanţa şi Galaţi au fost descoperite cazuri când legionarii, 
urmărind răspândirea ideologiei lor, lărgirea cercului de legături şi recrutarea de noi 
membri, organizau reuniuni, sărbătoreau zile onomastice şi se adunau cu prilejul 
sărbătorilor religioase, prelucrându-i cu această ocazie pe cei prezenți în spirit legionar. 

Având în vedere faptul că în unele localităţi și uzine importante, organizaţiile 
legionare vechi s-au păstrat aproape în întregime, iar în posturile de conducere au 
reuşit să se strecoare elemente legionare active, acestea din urmă urmărind scopul 
concentrării într-un singur loc a cadrelor legionare, angajează adeseori în muncă pe 
aderenţii lor. 

Se semnalează de asemenea cazuri când legionarii din închisori caută să 
desfășoare activitate dușmănoasă şi iau măsuri pentru a-și pune la adăpost cadrele 
lor de conducere. Acești legionari desfășoară o activitate intensă în scopul atragerii 
de noi membri chiar din rândul deţinuţilor de drept comun, cărora la punerea lor în 
libertate le dau diferite sarcini pentru a fi transmise legionarilor aflaţi în afară. Au 
fost descoperite cazuri când legionarii s-au folosit de unele elemente dușmănoase 
strecurate în rândul personalului administrativ şi de pază a penitenciarelor, în 
scopul de a stabili prin intermediul acestora, legătura cu legionarii aflaţi în libertate. 

În cadrul urmăririi informativ-operative a elementelor de conducere din rândul 
țărăniștilor, liberalilor şi social-democraţilor de dreapta, s-a constatat că după 
punerea lor în libertate în perioada anilor 1954-1955, aceste elemente nu și-au încetat 
totuşi activitatea lor criminală. 

Materialele informative şi de anchetă ne arată că fosta conducere centrală a acestor 
partide, precum şi conducătorii fostelor organizații judeţene şi de plasă, au trecut la 
o activitate subversivă organizată, urmărind atât refacerea organelor superioare ale 
conducerii, cât şi organizațiile judeţene de plasă, comunale etc. Faptul acesta s-a 
confirmat și în urma descoperirii grupărilor țărăniste, liberale și P.S.D.-iste din ultimul 
timp. 

Astfel, foştii membri ai Comitetului Central P.N.Ț., Marinache Ion, Petrescu 
Gheorghe, Faina Licinius, Zăgan Ion şi alţii, după eliberarea lor din închisoare s-au 
stabilit în București reluându-și vechile legături, iar în cadrul unor întâlniri organizate 
s-au înţeles să constituie o conducere clandestină a partidului, în compunerea căreia 
trebuiau să intre în primul rând elementele devotate lui Marinache. Cu acest prilej 
ei au procedat la revederea statutului organizaţiilor judeţene P.N.Ț. şi au hotărât să 
completeze locurile vacante cu elemente capabile să desfășoare o activitate intensă. 

De asemenea și foștii conducători ai partidului liberal eliberaţi din închisori, au 
trecut la reorganizarea conducerii lor centrale. O activitate deosebit de intensă în acest 
sens este desfășurată de foştii membri ai delegației permanente a C.C.-ului P.N.L. 

anume: Sasu Vasile, Pop Valer, C.C. Zamfirescu, care încă de la începutul anului 1956 
au luat hotărârea să creeze o conducere clandestină, purtând denumirea „locotenenţă“ 
şi propunându-şi ca sarcină activizarea fostelor comitete judeţene P.N.L. și stabilirea 
contactului cu elementele fugite peste graniță. După cum rezultă din materialele 
existente la direcţiile regionale M.A.I. Timișoara, Stalin și lași, majoritatea condu- 
cătorilor de organizații judeţene P.N.L. au şi fost puşi în cunoştinţă despre aceste planuri. 

O activitate pe linia reorganizării conducerii centrale se constată și din partea unora 
dintre foştii membri ai Comitetului Central al Partidului Social-Democrat Independent. 

În ceea ce priveşte activitatea contrarevoluţionară desfășurată împotriva statului 
nostru de către reacţiunea internă, un rol bine determinat în această direcție le revine 
rămășițelor partidelor și organizațiilor naţionaliste, ce au existat în rândurile 
minorităților naţionale. Acțiunea de regrupare a acestor elemente și de trecerea lor 
la o activitate subversivă organizată s-a făcut simțită în special în perioada 
evenimentelor din Ungaria, când naționaliștii burghezi din ţara noastră au încercat 
să provoace dezordini. 

În ultima perioadă de timp, pe teritoriul regiunilor Stalin şi Hunedoara se 
constată existenţa unei activităţi dușmănoase desfăşurate de naționaliștii burghezi de 
tot soiul. Primejdia acestei activități național-șoviniste se conturează mai ales în rândul 
minorității germane în ultimul timp. La această activitate participă un număr 
însemnat de clerici luterani, care prin organizaţiile religioase „Briiderschafi“ şi 
„Schwesterschaft“ şi altele, educă tineretul în spiritul naţionalismului și misticismului. 

După cum se știe, una din formele organizate ale activităţii contrarevoluţionare 
o constituie bandele înarmate ale căror rămășițe mai există pe teritoriile regiunilor 
Piteşti, Suceava, Baia Mare și Cluj. 

Atragem în mod deosebit atenția asupra activităţii antidemocratice a elementelor 
reacționare din rândul intelectualilor, care încearcă să influenţeze tineretul de pe poziţii 
dușmănoase. 

Din datele de care dispune Ministerul Afacerilor Interne, rezultă că în rândul 
scriitorilor, pictorilor şi artiștilor, se duc sub diverse forme anumite discuţii, în cadrul 
cărora se propagă idei despre așa-numita „libertate a creaţiei“, a „adevărului pur“, se 
întocmesc diferite lucrări cu caracter antidemocratic şi sunt difuzate teorii „moderniste“ 
care denaturează adevărul şi abate oamenii de la conţinutul realismului socialist. 

Activitatea dușmănoasă a clerului reacționar și a sectanților de toate felurile şi 
nuanțele, este dusă în general pe linia atragerii de noi aderenţi, în special din rândul 
tineretului, urmărind scopul unei mai strânse îmbinări a activităţii cultelor religioase 
şi a naționaliștilor, a desfășurării printre credincioşi a propagandei antidemocratice 
și stabilirii de legături cu străinătatea. 


Tovarăși, 


Din cele arătate mai sus rezultă unele forme şi metode ale activităţii contrarevo- 
luționare, dovedind că serviciile de spionaj ale statelor imperialiste şi elementele 

reacționare din interiorul țării, şi-au intensificat în ultimul timp acțiunile lor duşmă- 
noase împotriva Republicii Populare Române. 

Faptul acesta ne obligă să procedăm la o analiză atentă a muncii informativ- 
operative desfășurate de organele Ministerului Afacerilor Interne în întreg complexul 
ei, în scopul de a contrapune acțiunilor mereu crescânde ale spionajului inamic şi 
ale reacţiunii interne, activitatea contrainformativă a organelor noastre, care trebuie 
să capete în toate compartimentele sale un caracter ofensiv. 

În general, cu prilejul îndeplinirii sarcinilor trasate de partid și de guvern pentru 
asigurarea securităţii statului nostru, organele Ministerului Afacerilor Interne au 
desfăşurat în cursul anului expirat o muncă rodnică și au obţinut unele rezultate în 
domeniul demascării acţiunilor antidemocratice ale elementelor dușmănoase şi 
zădărnicirii activităţii de spionaj a serviciilor de informaţii capitaliste. 

Astfel, direcțiile centrale, organele regionale M.A.I. București, Ploiești, Stalin şi 
altele, au descoperit o serie de organizaţii și grupări contrarevoluţionare importante 
formate din legionari, P.N.Ţ.-işti, naționaliști şi sectanți. 

Trebuie de asemenea să menţionăm activitatea pozitivă depusă de Direcția a VIII-a, 
care a realizat anchete de bună calitate într-o serie de acţiuni de grup şi a acordat în 
mod sistematic sprijinul practic necesar organelor de anchetă din teritoriu. 

Lichidarea acestor organizaţii şi grupări subversive, arată că direcţiile centrale şi 
regionale au început să se preocupe mai intens de studierea bazei operative și de 
urmărirea informativă a elementelor luate în lucru, ceea ce a dat posibilitatea să se 
deschidă noi forme de evidenţă operativă asupra elementelor suspecte de activitate 
dușmănoasă. E suficient să arătăm că în decurs de 10 luni ale anului curent, numărul 
de acţiuni informative a crescut cu circa 180%. 

După convocarea avută cu întregul efectiv de conducere al organelor Ministerului 
Afacerilor Interne, între 17-19 ianuarie a.c., aparatul ministerului a acordat un sprijin 
permanent direcțiilor regionale şi raioanelor, în ceea ce priveşte organizarea și 

În intervalul de timp arătat, a fost controlată munca și s-a acordat sprijin la 10 
direcţii regionale, iar la 4 organe regionale și anume, Direcţia regională M.A.I. Galaţi, 
Baia Mare, Ploieşti, Hunedoara şi într-o serie de raioane, au fost organizate 
convocări de către conducerea ministerului. 

În acelaşi interval de timp, în şedinţele Colegiului Ministerului Afacerilor Interne 
s-au dezbătut în repetate rânduri probleme legate de îmbunătăţirea muncii informativ- 
operative. Astfel, au fost ascultate și analizate rapoartele prezentate de șefii direcțiilor 
regionale M.A.I. Bacău, Iași, Cluj, Regiunii Autonome Maghiare, Direcţiei a IV-a, 
Serviciului de contrainformaţii a Regiunii a III-a militare, precum și rapoartele cu 
privire la rezultatele muncii informativ-operative desfășurate în rândurile repatriaților 
şi turiştilor pe teritoriul regiunilor Timişoara și Stalin. 

Afară de aceasta, în cadrul ministerului s-a ținut o consfătuire specială cu șefii 
direcțiilor regionale M.A.I. Timişoara, Cluj şi Direcția Securităţii București, 

analizându-se problema îmbunătăţirii muncii informativ-operative duse asupra 
elementelor dușmănoase din rândul intelectualilor și a tineretului studios. 

În scopul acordării unui sprijin practic organelor teritoriale, conducerea ministerului 
şi lucrătorii cu munci de răspundere din aparatul central, au analizat peste 1 000 dosare 
de evidenţă operativă luate în control, dându-se ajutorul necesar pentru elaborarea 
măsurilor operative concrete în cazurile respective. 

În aceleaşi scopuri, precum şi pentru exercitarea unui control asupra stadiului de 
îndeplinire a ordinelor şi directivelor Ministerului Afacerilor Interne, lucrătorii din 
aparatul central au efectuat 428 de deplasări în teren, la direcțiile regionale şi raioanele 
Ministerului Afacerilor Interne. 

În decursul perioadei existente, efectivul operativ al organelor noastre şi-a 
ridicat în general calificarea profesională, a trecut cu mai multă hotărâre la luarea 
unor măsuri mai complexe în cadrul acţiunilor informative şi dovedeşte mai multă 
inițiativă creatoare în activitatea sa. 

În mod vizibil s-a ameliorat şi starea disciplinară, contribuind astfel la o 
îmbunătățire generală a muncii. 

E de ajuns să arătăm că pentru îndeplinirea exemplară a misiunilor încredințate, 
2 847 tovarăşi au fost decoraţi de către guvernul Republicii Populare Române cu 
diferite ordine și medalii, pentru activitatea rodnică depusă 2 126 tovarăși au fost citați 
prin ordinul ministrului, iar 10 ofiţeri au fost înaintați în mod excepţional în grad. 

La creşterea profesională și politică a cadrelor noastre a contribuit și faptul că numai 
în decursul anului 1957, prin grija Direcţiei de Cadre a M.A..I., la toate categoriile 
de învățământ s-a realizat recalificarea profesională a 500 de ofiţeri. În acelaşi interval 
de timp au fost promovați în muncă, începând de la funcţia de şef de birou în sus, 
un număr de 180 lucrători operativi. 

Totuşi, în activitatea organelor Ministerului Afacerilor Interne mai persistă încă 
serioase lipsuri şi defecţiuni, care împiedică o mai bună îndeplinire a sarcinilor puse 
de către Comitetul Central al partidului și guvernul Republicii Populare Române. 
a organelor Ministerului Afacerilor Interne o constituie îndeplinirea întocmai și la 
timp a ordinelor de bază date de conducerea ministerului și anume ordinele nr. 15, 
95 şi 70. 

Să vedem cum sunt aduse la îndeplinire aceste ordine. 

După cum se ştie, în martie 1956 a apărut ordinul nr. 15 cu privire la 
îmbunătățirea muncii cu agentura. Acest ordin a avut un efect pozitiv, contribuind 
la ridicarea nivelului muncii informative a tuturor organelor operative ale Ministerului 
Afacerilor Interne. Calitatea agenturii a fost substanţial îmbunătățită, fapt care ne 
permite să desfășurăm o urmărire informativă mai calificată a elementelor dușmănoase. 
Lucrătorii operativi au început să trateze cu mai mult simţ de răspundere problema 
alegerii şi pregătirii candidaţilor la recrutare, iar munca de educare a agenturii s-a 
îmbunătățit. 

În urma controalelor efectuate se constată totuși că ordinul nu a fost nici până în 
prezent executat în întregime. Mulţi dintre lucrătorii operativi mai continuă să 
desfășoare şi în momentul de față o muncă nesatisfăcătoare cu agentura. 

Cauza principală a acestei stări de lucruri constă în faptul că multe direcţii regionale 
şi raioane M.A.I. mai îndeplinesc încă formal şi unilateral prevederile ordinului nr. 15. 
Lucrătorii operativi s-au limitat numai la excluderea agenturii din rețea, fără să ia 
măsurile cuvenite pentru recrutarea unei noi agenturi şi pentru desfășurarea unei munci 
de mai bună calitate cu aceasta. 

Cu toate că s-a procedat la excluderea unui număr mare de agenți, totuşi datorită 
îndeplinirii formale a ordinului, în reţeaua informativă au mai rămas o serie de 
elemente incapabile de muncă, agenţi dubli, provocatori şi calomniatori. 

Astfel, la Serviciul 3 al Direcţiei regionale M.A.I. Hunedoara, din 53 de agenți 
rămași în reţea după executarea ordinului nr. 15, 30 furnizează note lipsite de valoare 
operativă şi numai 12 agenţi dau material mai important, iar 11 sunt nesinceri sau 
refuză să colaboreze cu organele noastre. 

În cadrul Biroului 1 din Serviciul 3 al Direcţiei regionale M.A.I. Cluj, există în 
total 15 agenţi, dintre care numai 4 prezintă oarecare valoare, ceilalți fiind elemente 
lipsite de perspectivă sau dezinformatori. La fel se prezintă şi agentura raionului M.A.I. 
Cluj, unde cu prilejul controlului s-a constatat că din totalul de 48 agenţi numai 3 
au furnizat material mai important. Ceea ce este mai rău, e faptul că înșiși lucrătorii 
operativi considerau această agentură ca balast şi din această cauză, timp de luni de 
zile nu au ţinut legătura cu 31 de agenţi, păstrându-i totuși în reţeaua lor informativă. 

Astfel, locotenentul Abrudan, care avea în total 14 agenţi, ţinea legătura în mod 
efectiv numai cu 4, menținând pe ceilalți în evidențele sale, probabil numai ca 
justificare numerică. 

La raionul M.A.I. Bârlad, din 33 de agenți numai 4 prezintă perspective pentru 
munca informativă. 

În luna iulie a anului curent, în cadrul Regiunii M.A.I. Baia Mare au fost verificaţi 
în total 315 agenţi, dintre care 169 nu au prezentat nici un material. 

O situaţie asemănătoare se constată și la alte organe operative, ceea ce dovedește 
că în ciuda procentului ridicat al elementelor excluse din agentură, rețeaua informativă 
mai conţine balast și în momentul de față. 

Ordinul nr. 15 prevedea, de asemenea, necesitatea completării rețelei informative 
prin noi recrutări. Cu toate acestea, lucrătorii operativi continuă să efectueze cu o 
încetineală inadmisibilă recrutările de agentură. Mai mult decât atât, printre agenţii 
noi recrutaţi există destule elemente ce nu posedă calitățile necesare pentru această 
muncă. 

Astfel, în regiunea Constanţa au fost controlaţi 47 lucrători operativi, care până 
în luna mai a anului curent au exclus din rețea un număr de 500 informatori. Cu ocazia 
controlului s-a constatat că în același interval de timp, lucrătorii respectivi au recrutat 

numai 49 de agenți, dintre care numai 17 prezintă oarecari perspective, iar ceilalți 
nu corespund scopului propus și au fost recrutaţi fără rost. 

La Regiunea M.A.I. Baia Mare, în luna iulie crt. s-a constatat că din totalul 
efectivului operativ, numai 19 ofiţeri ţin legătura cu câte 7-8 agenți, în timp ce ceilalți 
lucrători operativi, după primirea Ordinului 15, au efectuat abia între 1—3 recrutări, 
iar 10 lucrători nu au făcut nici o recrutare. 

La Regiunea M.A.I. București, 3 lucrători operativi ce asigură munca pe linia 
cultelor şi care nu aveau de fel agentură, până în luna mai a.c. nu recrutaseră încă 
nici un agent. 

Ca urmare a neexecutării ordinului nr. 15, la raioanele Odorhei, Miercurea Ciucului 
şi Sf. Gheorghe, în 47 de comune unde sunt în total 101 dosare de evidență operativă, 
nu există nici măcar un singur agent. 

Unii dintre şefii organelor Ministerului Afacerilor Interne, în loc să-şi mărească 
exigența faţă de lucrătorii operativi din subordine, pentru a-i determina să-și 
recruteze o agentură nouă, au mers pe linia restabilirii legăturii cu agentura exclusă 
anterior din rețea pentru lipsa calităților necesare. 

Astfel, în regiunea Galaţi, toți 7 lucrători ai Biroului 1 din Serviciul 2, în decursul 
anului au reluat legătura cu 12 agenţi, dintre care 6 fuseseră excluși ca nesinceri sau 
deconspiraţi, recrutând în schimb abia 6 agenți noi. 

Locotenentul major Sas Adalbert şi locotenenţii Kiss şi Santa Ion, toți din raionul 
M.A.I. Sf. Gheorghe, au reactivizat pe agenţii „Mozes“, „Creangă“ și „Bodi“, care 
fuseseră excluși din rețea pentru „nesinceritate și atitudine dușmănoasă“. După 
restabilirea legăturii, aceşti agenţi pe lângă faptul că nu furnizează cu obiectivitatea 
cuvenită materialul informativ dar se comportă ca provocatori şi agenţi dubli. 

La raionul Câmpulung-Suceava a fost reluată legătura cu agentul „Popescu“, care 
fusese scos din rețeaua informativă pentru „atitudine duşmănoasă și manifestarea 
intenţiei de a-i omori pe comunişti“. În loc să fie trimis în justiţie, agentul a fost 
reintrodus în aparatul informativ. 

Se naște întrebarea, cum pot să explice şefii direcțiilor regionale această 
operaţiune continuă de excludere şi în același timp de reactivizare a balastului şi 
provocatorilor? Oare nu este destul de clar faptul că spionii şi elementele 
antidemocratice nu pot fi urmăriți informativ cu ajutorul unei astfel de agenturi? 

O asemenea „muncă cu agentura“ nu face altceva, decât să sustragă efectivul 
operativ de la problemele importante legate de lupta împotriva dușmanilor adevărați 
ai statului nostru. 

Un exemplu caracteristic în această privinţă îl constituie Direcţia regională M.A.I. 
Galaţi, unde în decursul unei perioade îndelungate de timp, se încalcă principiile 
elementare de muncă cu agentura. Astfel, încă pe baza prevederilor ordinelor 
M.A.I. nr. 811 şi 60, Direcţia regională M.A.I. Galaţi a scos din rețea la început 650, 
pe urmă 760 de informatori, restabilind după un timp legătura cu 550 dintre aceste 

elemente, iar după apariţia ordinului M.A.I. nr. 15, s-a procedat din nou la excluderea 
unui număr de 2 150 de informatori și la reactivizarea a 62 agenți. 

La regiunea M.A.I. Bacău, în baza ordinului nr. 15, au fost excluşi din reţea 1 634 
informatori, restabilindu-se apoi din nou legătura cu 124 dintre ei. 

La regiunea M.A.I. Craiova, din reţea au fost scoşi 1 899 informatori, dintre care 
116 au fost reactivizaţi din nou. A fost necesar ordinul conducerii Ministerului 
Afacerilor Interne în această problemă, pentru a pune capăt unei astfel de practici 
nejuste. 

Şefii direcțiilor regionale și raioanelor M.A.I. trebuie să înceteze cu atitudinea lor 
împăciuitoristă față de lucrătorii operativi ce dovedesc lipsă de răspundere în 
munca cu agentura şi să pretindă efectivului operativ din subordine executarea 
întocmai și la timp a ordinelor Ministerului Afacerilor Interne. 

Trebuie să înţelegem că fără o agentură judicios aleasă și temeinic educată, nu 
vom putea asigura îndeplinirea directivelor trasate de Comitetul Central al Partidului 
Muncitoresc Român cu privire la lupta hotărâtă pentru descoperirea şi lichidarea 
organizaţiilor contrarevoluționare și spionilor. Dacă vom reuși să rezolvăm în mod 
just problema creării unei agenturi calificate, vom realiza o cotitură radicală în munca 
noastră, iar multe dintre acţiunile noastre vor fi încununate de succes. 

Să nu uităm nici o clipă că elementul principal în asigurarea securităţii statului 
îl formează o agentură calificată. Fără o agentură de calitate, nici lucrătorul operativ 
nu poate fi considerat bun. 

Agentura constituie ochii și urechile noastre. Iată de ce nu este necesar ca această 
agentură să fie numeroasă, însă neapărat să fie capabilă de muncă, obiectivă şi devotată 
Patriei noastre. Elementele deconspirate, dezinformatorii şi calomniatorii trebuie 
imediat excluși din reţea. 

Cum se efectuează la noi alegerea și studierea candidatului la recrutare? 

Se procedează la alegerea unui individ cu trecut politic, după care se verifică în 
evidențele operative. Câteodată lucrătorul operativ se rezumă numai la studierea 
materialului de arhivă existent asupra candidatului, trimite o sarcină de investigații 
în scopul culegerii unor date „la faţa locului“, iar după aceea întocmește referatul 
cu propunerea de recrutare. De multe ori se întâmplă ca lucrătorul operativ să nu poată 
da un răspuns satisfăcător cu privire la necesitatea recrutării candidatului propus şi 
la posibilitatea acestei recrutări. 

Cu toate că studierea candidaţilor constituie unul din mijloacele importante în 
vederea stabilirii calităţilor şi perspectivelor în muncă ale viitorului agent, această 
studiere se efectuează de cele mai multe ori formal. 

Se comit uneori și astfel de greşeli, când pentru alegerea candidatului la recrutare 
lucrătorii operativi nu se orientează după însușirile personale, legăturile și posibilitățile 
celui vizat pentru recrutare, ci se călăuzesc după semnalările existente asupra activității 
dușmănoase din trecut sau prezent a candidatului, propunându-şi să efectueze 
recrutarea numai pe bază de material compromiţător. Din această cauză, în reţeaua 

informativă pătrund elemente dușmănoase active, care de fapt necesită să fie ele însele 
lucrate. Ca urmare, rețeaua informativă se aglomerează cu provocatori, agenţi dubli 
și dezinformatori, care adesea, la adăpostul colaborării cu organele Ministerului 
Afacerilor Interne, desfășoară ei înșiși o activitate criminală. 

Trebuie să înțelegem că fără o minuțioasă studiere prealabilă a agentului, nu este 
admis să trecem la recrutarea lui. Pentru aceasta trebuie să-l cunoaştem pe candidatul 
ales pentru recrutare cât mai temeinic și sub toate aspectele, atât din punct de vedere 
al dezvoltării sale intelectuale, fizice, politice, al relaţiilor sociale, a caracterului şi 
slăbiciunilor sale în prezent, pentru a avea toată garanția că acest candidat posedă 
aptitudinile necesare şi poate să devină un bun agent. 

Lucrătorul operativ trebuie să stabilească cu toată claritatea scopul pentru care 
este recrutat agentul respectiv şi posibilităţile sale de infiltrare pe lângă obiectiv, în 
ce măsură va putea acesta să îndreptățească așteptările noastre. 

În legătură cu aceasta, este necesar ca tovarăşii din conducerea regiunii, înainte 
de a da aprobarea pentru efectuarea unei recrutări, să se convingă personal de utilitatea 
recrutării candidatului respectiv. 

În multe cazuri, în procesul recrutării nu se ține seama de rezultatul studiului făcut 
asupra candidatului, iar la întocmirea planului de recrutare propriu-zis, materialele 
obținute despre viitorul agent sunt neglijate. 

Datorită faptului că operaţiunea recrutării, care în multe privinţe determină 
comportarea ulterioară și activitatea viitorului agent, se efectuează uneori în mod 
nejust, elementele recrutate consimt să colaboreze cu organele Ministerului Afacerilor 
Interne, fiind dinainte hotărâte să dezinformeze organele noastre. 

Cu ocazia recrutărilor, unii dintre lucrătorii operativi obișnuiesc să făgăduiască 
agenturii tot felul de privilegii, înaintări în funcţii, sprijinirea rudelor, recompense 
bănești etc. Asemenea cazuri nu trebuie să se mai repete pe viitor. 

Aceeași importanţă o constituie în munca cu agentura și problema conspirativității. 
Începând chiar din momentul studierii candidatului la recrutare, trebuie luate toate 
măsurile pentru asigurarea unei stricte conspirativități. Adeseori recrutările sunt 
efectuate de către 2, 3 sau chiar mai mulţi lucrători operativi, lucru care nici un caz 
nu-l poate convinge pe candidat despre o bună conspirativitate în muncă. După aceea, 
la întâlniri participă o altă serie de lucrători, iar ca urmare agentul devine cunoscut 
unui cerc larg de persoane începând de la șofer. La o întâlnire, unul dintre agenţi l-a 
întrebat pe un lucrător de răspundere din aparatul central: „până când va mai continua 
această situație? Dvs. sunteți a 14-a persoană care mă cunoaște“. Este normal ca o 
asemenea atitudine a noastră să-l pună în gardă pe agent și să determine rezerve din 
partea lui. 

Afară de aceasta, multe dintre întâlniri se efectuează în așa-zisele „locuri 
dosnice“, sau chiar atunci când se fac în case de întâlniri, uneori nu se iau măsurile 
necesare pentru asigurarea corespunzătoare a păstrării conspirativităţii. 

Alegerea locului de întâlnire cu agentura, constituie o problemă dificilă. Această 
problemă trebuie să fie soluţionată ţinându-se seama de mediul în care trăiește şi își 
desfăşoară activitatea fiecare agent în parte, evitându-se o rezolvare și atitudine 
şablonistă din partea lucrătorului operativ. 

Multe dintre casele de întâlniri fiind folosite vreme îndelungată devin astfel 
cunoscute de agentura exclusă din rețea. De aceea se impune să se procedeze sistematic 
la verificarea acestor case şi după caz — la înlocuirea lor. 

Problema esențială în munca cu agentura o constituie educarea ei. Cu agenţii trebuie 
dusă o muncă educativă minuțioasă şi permanentă. 

Noi, marxiștii, plecăm de la premisa că „nu conştiinţa oamenilor determină exis- 
tența lor, ci invers, existenţa lor socială le determină conștiința“. De aceea, chiar dacă 
agentul a fost recrutat dintr-un mediu duşmănos, un bun lucrător operativ va ști să-l 
reeduce, să-l apropie de noi, să-l facă cinstit, obiectiv şi devotat cauzei noastre. 

Reţeaua informativă necesită să fie în permanență reînnoită şi completată. Nu 
trebuie să ne cramponăm numai de agenţii vechi. Adeseori se întâmplă ca agentul 
să se epuizeze, să-şi piardă legăturile şi ca urmare să devină nefolositor în muncă. 

Trebuie ţinut bine minte că un astfel de lucrător operativ ce nu recrutează agenți 
noi şi lucrează slab cu agentura existentă, este un rău lucrător de securitate. 

Unii dintre lucrătorii operativi, în goana lor după cantitate şi de teamă să nu li se 
reproşeze că au puţină agentură personală, nu depun stăruința necesară pentru studierea 
şi recrutarea unor noi agenţi. În loc de aceasta, tovarășii răscolesc de multe ori şi ridică 
de la arhivă dosarele informatorilor excluși din rețea și restabilesc legătura cu această 
agentură. Desigur că reactivizarea agenturei vechi poate fi uneori utilă, în raport de 
o anumită situație concretă. Trebuie însă avut în vedere că un bun agent nu este 
niciodată exclus din rețea. De aceea lucrătorii care procedează astfel, merg pe linia 
celei mai slabe rezistenţe şi substituie munca concretă cu agentura, prin adoptarea 
unei poziţii formale. 

În cadrul educării agenturei, este necesar să ținem totdeauna seama de faptul că 
din însărcinarea noastră agentul vine în contact cu mediul dușmănos, format din elemente 
viclene şi care adeseori în activitatea pe care o desfăşoară, ating unele probleme 
esenţiale ale vieţii. De aceea când influenţa noastră politică asupra agentului devine 
mai slabă, acesta se va trăda în mod inevitabil, trecând de partea contrarevoluţiei şi 
va deveni dezinformator și agent dublu. Și invers, atunci când un lucrător operativ 
încercat şi bine pregătit, va stabili cu agentul relaţii principiale şi va şti să exercite 
înrâurirea sa politică asupra lui, un astfel de agent devine devotat cauzei noastre, începe 
să-i urască pe dușmanii regimului democratic, dovedește inițiativă în muncă şi ne 
furnizează informaţii valoroase și obiective. În procesul muncii educative cu 
agentura, trebuia să le formăm deprinderile necesare muncii contrainformative, fără 
să-i spunem însă agentului niciodată și nimic mai mult decât este necesar să cunoască. 
Trebuie să înrădăcinăm și să întreținem mereu trează în conștiința agentului 
necesitatea ca el să fie cinstit și obiectiv în prezentarea materialului informativ. 

Un agent trebuie să fie cult, să posede o experiență a vieţii, alături de un nivel 
corespunzător al cunoștințelor generale şi politice. Un agent analfabet şi nepregătit 
nu va putea desfăşura în mod temeinic munca de urmărire informativă a duşmanilor 
şi nici nu va fi în stare să-i influenţeze pe aceștia în direcţia dorită de noi. În cazul 
cel mai bun, un astfel de agent va putea numai să observe şi să asculte. 

Este necesar ca agentul să fie instruit asupra modului de întocmire a notelor 
informative. Aceste note nu trebuie să fie lungi dar să conțină, în limita posibilității, 
o reproducere exactă a discuţiunilor sau problemelor auzite sau văzute de agent şi 
care interesează organele noastre. Agenţii trebuie instruiți astfel, ca niciodată în 
conţinutul notelor informative să nu facă generalizări, concluzii sau deducții proprii. 

Lucrătorii operativi trebuie să ştie că aprecierea materialelor informative constituie 
un proces mai complicat decât procurarea lor şi de aceea se impune ca ei să facă 
această apreciere luând în considerare toate materialele şi împrejurările legate de cazul 
respectiv. 

Faţă de agentură trebuie să avem întotdeauna o atitudine atentă și politicoasă, fără 
să ridicăm tonul sau să recurgem la amenințări. Dacă lucrătorul operativ nu va şti 
să câştige simpatia agentului, acestuia are să-i fie teamă de el, iar experienţa ne-a 
dovedit că un agent care lucrează numai de frică, aduce prea puţin folos. 

Discuţiile cu agentura trebuie să se desfășoare amănunţit și cu toată seriozitatea, 
notele furnizate de agent trebuie în mod obligatoriu citite în prezenţa sa, iar 
corecturile, precizările şi completările se vor face numai personal de către agent. 
Numai în cazuri foarte rare se pot lua de la agent informaţii verbale. 

După ce a analizat materialul informativ primit, lucrătorul operativ trebuie să-i 
traseze agentului sarcini. Sarcinile trebuie să fie clar precise şi realmente realizabile 
adică la nivelul posibilităţilor agentului respectiv. Aceste sarcini trebuie schițate de 
lucrătorul operativ la pregătirea întâlnirii şi definitivate în cadrul discuţiei cu 
agentul, ținându-se totodată seama de conținutul materialului adus de acesta. 

Din nefericire mai există cazuri când lucrătorii operativi trasează agenţilor astfel 
de sarcini, care duc uneori la o comportare nejustă a agentului în cadrul acțiunii 
informative. 

Agentului i se elaborează sarcini scrise numai în situaţii excepţionale și anume: 
la plecarea lui în străinătate, cu prilejul marșrutizării agentului, la infiltrarea lui într- 
o bandă sau în alte împrejurări mai complexe, care necesită o analiză amănunțită a 
tuturor factorilor specifici unei anumite acţiuni concrete. 

Marşrutizarea agenturii constituie adeseori o măsură complicată şi delicată în 
același timp. De aceea, această marșrutizare trebuie efectuată pe baza unui plan special 
întocmit, cu aprobarea șefului direcţiei la regiuni şi a ministrului adjunct în aparatul 
central. Marșrutizarea se va practica numai în cazuri bine precizate, trasându-se 
agentului sarcini concrete pentru stabilirea activităţii dușmănoase a unor elemente 
suspecte, pentru descoperirea activităţii lor practice și a legăturilor, pentru urmărirea 
fugarilor ce se ascund de organele puterii de stat, precum și în alte probleme. 

Cu prilejul lichidării acțiunilor informative ni se întâmplă adeseori să întâlnim 
anumite situaţii, când agentura ce a lucrat în acţiunile respective este deconspirată 
ca urmare a unor măsuri neîndeajuns de chibzuite, pentru scoaterea ei din acţiune. 

Printr-o bună organizare a muncii cu agentura, trebuie să asigurăm astfel 
securitatea statului nostru, ca toate intenţiile criminale ale elementelor dușmănoase 
să fie descoperite şi zădărnicite încă în embrion. Nu trebuie să admitem în nici un 
caz extinderea clandestinității contrarevoluționare și cu atât mai puţin înfăptuirea de 
către aceste elemente a intențiilor lor dușmănoase. 

Trebuie să luptăm pentru a statornici o astfel de regulă, încât fiecare agent să lucreze 
într-o acţiune informativă concretă și să primească la fiecare întâlnire sarcini 
corespunzătoare posibilităților sale. 

Se întâlnesc uneori cazuri când agentura refuză să colaboreze cu organele 
noastre. Aceasta nu constituie decât rezultatul unei slabe educări a agenturii de către 
lucrătorii operativi. 


Prin ordinul nr. 95 cu privire la îmbunătăţirea muncii informativ-operative din 
raioane, se prevedea sarcina îmbunătățirii radicale a muncii informativ-operative în 
cadrul serviciilor şi secțiilor raionale M.A.I. 

Acest ordin obliga conducerea direcțiilor regionale și pe şefii organelor raionale 
să analizeze minuţios activitatea fiecărui lucrător operativ în parte și numai după 
aceasta să treacă la reorganizarea muncii în localităţile rurale. În multe cazuri, sarcina 
aceasta n-a fost adusă la îndeplinire, cu excepţia direcțiilor regionale M.A.I. 
București, Craiova și Ploieşti, care au dovedit o mai serioasă preocupare față de 
îndeplinirea ordinului nr. 95 şi au repartizat lucrători operativi pe localităţi grupate, 
ținându-se seama de acţiunile aflate în lucru și de concentrările de elemente 
dușmănoase. 

Datorită unei studieri insuficiente a ordinului nr. 95 conducerea Direcţiei 
regionale M.A.I. Suceava a dat dispoziţii şefilor de raioane să repartizeze lucrători 
operativi pe localităţi în funcţie de problemele pe care le deserveau şi nu pe comune 
grupate teritorial, cuprinzând toate problemele muncii. 

Astfel, It. Moraru din raionul Vatra Dornei, care răspunde de problema legionară, 
PN.Ţ., P.N.L. şi naționaliști, deși i s-au repartizat un număr de comune cu 5 acţiuni 
informative şi 3 agenţi, totuşi nu i s-au luat cele 12 acţiuni şi 17 agenţi pe care le 
avusese în cadrul problemelor de care a răspuns. În acest fel lucrătorul a fost lăsat 
să răspundă şi de probleme pe întreg raionul şi de gruparea de comune repartizate 
conform ordinului nr. 95, denotând că ordinul nu a fost bine înţeles. 

În raionul Rădăuţi, It. major Baciu loan, care a lucrat pe linia Serviciului 3, a primit 
de asemenea în deservire 3 comune împrăștiate pe teritoriul raionului, având în același 
timp 33 de acţiuni și 10 agenţi în alte localități din raion. Astfel de cazuri au fost 
constatate în toate raioanele regiunii Suceava. 

În urma controlului s-a stabilit că în regiunea Hunedoara şi Piteşti, ordinul nr. 95 
a fost de asemenea îndeplinit greşit. Lucrătorilor operativi li s-au predat grupe de 
comune nu pentru scopul de a desfășura în cadrul acestor localităţi muncă informativă, 
ci pentru efectuarea investigațiilor, în timp ce munca informativă propriu-zisă era 
desfășurată în continuare după metoda veche. În astfel de condițiuni defectuoase s- 
a îndeplinit ordinul nr. 95 şi în Regiunea Autonomă Maghiară, unde conducerea 
direcţiei s-a mărginit să prelucreze ordinul şi să repartizeze în scris grupele de comune 
pe lucrători operativi. Această repartizare s-a făcut în așa fel încât 1-a obligat pe 
lucrătorii operativi să se deplaseze dintr-un capăt al raionului în celălalt. 

În unele regiuni, comunele au fost repartizate pe lucrători operativi, fără să se ţină 
seama de specializarea și pregătirea acestora. 

Exemplele arătate constituie o mărturie a faptului că în unele regiuni ordinul nr. 
95 nu a fost îndeplinit nici până în momentul de față. Șefii de direcţii trebuie să 
analizeze încă o dată și cu toată atenția organizarea muncii informative în raioane 
şi să ia măsurile necesare pentru aducerea la îndeplinire a acestui ordin important. 


Controlul efectuat de Ministerul Afacerilor Interne în cadrul direcțiilor regionale, 
a arătat că, în urma îndeplinirii ordinului 70 din 17 ianuarie 1957 cu privire la 
„intensificarea muncii informativ-operative în rândul conducătorilor clandestinității 
legionare şi a partidelor burgheze“, organele securităţii statului au obținut unele 
rezultate pozitive. A fost îmbunătățită munca informativ-operativă în domeniul 
urmăririi elementelor de conducere, ale fostelor partide din interiorul ţării. S-a introdus 
ordinea necesară în ce privește evidenţa acestor categorii de elemente, efectivul ope- 
rativ a început să-și organizeze mai temeinic munca informativ-operativă şi se constată 
o însemnată creştere numerică a acţiunilor informative cu perspective. În comparaţie 
cu situația din anul trecut, numărul acțiunilor informative a sporit cu circa 180%. 

Trebuie arătat însă, că unele din acţiunile noi deschise nu sunt asigurate cu agentură. 
Astfel, în raionul Câmpina, din 55 de acţiuni existente 31 nu au agentură. 

În raioanele Brăila, Tecuci, Focșani, Măcin şi Filimon Sârbu precum şi la Serviciul 
3 al regiunii Galaţi, din 27 acţiuni informative aflate în lucru la data controlului, 18 
nu aveau agenți. 

În raioanele Sf. Gheorghe, Miercurea Ciuc, Odorhei şi Cristurul Secuiesc, din 153 
acțiuni deschise conform ordinului nr. 70, numai 42 sunt asigurate informativ. 

Pe linia Direcţiei a VI-a, în baza ordinului nr. 70 au fost deschise 285 de acțiuni 
informative, dar numai puţine dintre ele au agentură. 

Direcţia a III-a a deschis în problemele P.N.Ţ., P.N.L. şi P.S.D.I., 65 de acțiuni 
informative, dintre care în 17 acţiuni nu există deloc agenți. 

În unele direcţii regionale și servicii raionale M.A.I. se constată cazuri când 
elemente active şi de conducere ale legionarilor şi fostele partide politice burgheze, 
nu sunt lucraţi informativ. 

Astfel, la Cluj au fost identificați 260 fruntași legionari, dintre care au fost luaţi 
în acţiune informativă numai 45. 

Din 122 conducători ce au existat înainte pe linia fostului partid fascist „Crucea 
cu săgeți“, au fost identificaţi numai 20, iar din 53 foşti fruntași ai grupării denumite 
„Partidul ardelean“ au fost identificaţi numai 13 fruntași ai partidului. 

În schelele petrolifere Băicoi au fost identificaţi 27 de șefi de cuiburi și 
garnizoane legionare. Până la data controlului, asupra acestor elemente n-au fost 
deschise acţiuni informative. 

Din datele deţinute de Direcţia a III-a rezultă că pe teritoriul țării există peste 250 
de foşti membri ai C.C. — P.N.Ţ. şi 216 foşti membri ai C.C. — P.N.L. Cu toate acestea, 
un mare număr dintre aceste elemente nu au fost luate în evidenţa organelor 
teritoriale M.A.I. şi nu sunt urmărite informativ. 

La Direcția regională M.A.I. Hunedoara a fost identificat un număr de 219 legionari 
ce au deţinut funcţii și grade în ierarhia legionară de la şefi de garnizoană în sus, dintre 
care abia 129 au fost luaţi în acţiune informativă și numai 28 sunt urmăriți 
informativ de organele securității. 

Pe teritoriul regiunii Galaţi este stabilit cu domiciliu obligatoriu comandantul 
legionar 1. V. V. (lon Victor Vojen), care nu este lucrat informativ. 

În raionul Turda, fostul conducător legionar P. H. A. (Pop Horaţiu Amos) de 
asemenea nu este lucrat. 

Direcţia a III-a n-a luat măsuri pentru organizarea urmăririi conducătorilor P.N.Ţ. 
şi P.N.L. pe ţară, nu se duce acţiune informativă asupra lui 1. N. (Ionel Nicolescu), 
fost membru în Comitetul executiv P.N.L., care până în 1954 a fost internat în lagăr. 

Exemplele arătate mai sus demonstrează faptul că un ordin atât de important cum 
este ordinul nr. 70, nu a fost complet adus la îndeplinire de unele organe ale 
Ministerului Afacerilor Interne. 


Tovarăşi! Din analiza modului cum au fost îndeplinite cele 3 ordine de bază arătate 
mai sus, se poate trage concluzia că prevederile lor n-au fost nici până în prezent 
executate în întregime, fapt care ne împiedică să ridicăm calitatea muncii informativ- 
operativă la un nivel mai înalt. Această situaţie ne obligă să depunem eforturi maxime 
pentru îndeplinire cât mai neîntârziată a măsurilor ordonate. 

În acest scop, ar fi bine să analizăm mai amănunțit stadiul muncii informativ- 
operative pe liniile principale ale activităţii noastre. 

În ultima perioadă de timp, Direcţia a II-a şi-a îmbunătățit într-o oarecare măsură 
munca și a obținut unele rezultate pozitive. Astfel au fost descoperite și lichidate 2 
rezidenţe franceze, iar în colaborare cu Direcţia regională M.A.I. Constanţa a fost 
demascată o rezidenţă italiană, care fusese creată de spioni, ce acționau sub 
acoperirea calităţii lor de diplomaţi. 

Una din rezidenţele franceze a fost condusă de numitul Cesianu [Constantin], în 
trecut ambasador al guvernelor burgheze în Franţa. Cesianu a atras la activitatea în 

folosul spionajului francez pe foştii generali ai armatei burgheze Potopeanu, 
Zamfirescu şi alţii. Din a doua rezidență condusă de țărănistul Bănescu, făcea de 
asemenea parte şi fruntașul țărănist Teodorescu. 

În cadrul rezidenţei italiene, s-a stabilit că şeful ei anume Pratezi Ugo, cetățean 
italian domiciliat în Constanţa, din ordinul spionilor ce lucrează la Misiunea Italiană 
din București, a cules informaţii asupra porturilor Constanţa și Mangalia și a atras 
la activitatea sa de spionaj încă 4 elemente. Ancheta a stabilit până în prezent că unul 
dintre aceştia a colaborat în trecut și cu spionajul englez. 

Au fost luate o serie de măsuri pozitive şi în ce priveşte munca operativă în afara 
graniţelor ţării. 

Ca urmare a folosirii mai judicioase a agenturii și a măsurilor informativ-operative 
luate de Direcţia a II-a, au fost obținute materiale pe baza cărora s-au deschis câteva 
acțiuni informative cu perspective şi s-au luat măsuri pentru documentarea activității 
dușmănoase a elementelor urmărite. 

Pe linia Direcţiei a II-a au mai fost luate şi o serie de alte măsuri informativ- 
operative importante. 

Trebuie să arătăm totuși că în activitatea Direcţiei a Il-a mai există încă lipsuri 
serioase. 

Astfel nu este organizată încă îndeajuns munca împotriva inamicului nostru 
principal — spionajul american şi englez. Ministerul Afacerilor Interne deţine un 
important număr de semnalări cu privire la activitatea intensă desfăşurată împotriva 
țării noastre de către serviciile de informații american și englez și de spionii din rândul 
diplomaților acestor țări. Cu toate acestea, în decursul unui timp îndelungat serviciile 
operative din Direcţia a Il-a n-au descoperit și demascat pe linia spionajului 
american și englez nici un agent care activează în momentul de față. 

Situaţia de mai sus se explică în primul rând prin faptul că din lipsa unei agenturi 
de calitate pe linia acestor probleme, elementele suspecte de spionaj sunt lucrate slab. 
Diplomaţii şi funcționarii reprezentanțelor americane și engleze, în majoritatea 
cazurilor nu sunt urmăriți cu ajutorul unei agenturi calificate, iar unii dintre agenții 
folosiți în problemele respective nu prezintă încredere. 

Cu toată existența unei baze operative numeroase a spionajului american și englez, 
serviciile respective ce asigură munca pe linia Direcţiei a II-a au în lucru puţine acţiuni 
de acest fel. 

Astfel, pe linia spionajului englez există numai 10 acţiuni informative. În același 
timp, serviciul respectiv are tabele de evidență cuprinzând o serie de elemente despre 
care se ştie că au colaborat în trecut cu spionajul englez. Totuşi unele din aceste 
elemente nu sunt lucrate informativ. 

Serviciul ce se ocupă cu problema spionajului englez ca şi serviciul XI din Direcţia 
a l-a nu iniţiază măsuri importante în scopul pătrunderii în centrele de spionaj ale 
serviciului britanic de informaţii. 

După cum s-a arătat înainte, pentru strecurarea agenturii lor în Republica 
Populară Română, serviciile de spionaj capitaliste folosesc în largă măsură canalele 
de repatriați şi turiști. Conducerea Ministerului a cerut în repetate rânduri ca 
Direcţia a II-a și direcțiile regionale M.A.I. să-și intensifice activitatea informativ- 
operativă în problema repatriaţilor şi turiştilor. Cu toate acestea, munca pe această 
linie continuă să se desfăşoare la un nivel scăzut. 

Aceste lipsuri serioase în munca contrainformativă se explică în mare parte prin 
aceea că tovarășii din conducerea Direcţiei a II-a şi direcţiile regionale nu dovedesc 
destulă exigenţă față de subordonații lor în ceea ce privește îndeplinirea ordinelor şi 
directivelor conducerii Ministerului și în primul rând al ordinului nr. 15. Efectivul 
operativ ce lucrează pe linia serviciului II primește prea puţin ajutor practic; nu se 
procedează la o analiză temeinică a fondului acţiunilor aflate în lucru, iar controlul 
asupra îndeplinirii măsurilor preconizate se exercită slab. 

Să luăm ca exemplu serviciul II al Direcției regionale M.A.I. Ploiești. 

Este îndeobşte cunoscut faptul că înaintea celui de-al doilea război mondial, 
capitalul monopolist englez ocupa un loc predominant în industria petroliferă din 
România. 

În societăţile petrolifere lucrau numeroşi spioni englezi care, folosindu-se de 
acoperirea unor funcții administrative, îşi recrutau o agentură numeroasă. Nu există 
nici o îndoială că serviciul de informaţii englez se interesează și în prezent de industria 
noastră petroliferă. 

Cu toate acestea, în cadrul Direcţiei regionale M.A.I. Ploiești munca informativ- 
operativă pe linia descoperirii agenturii spionajului englez este nesatisfăcătoare. Este 
suficient să arătăm în această privinţă că din cele 132 elemente suspecte de spionaj 
în favoarea englezilor şi trecute în evidenţa serviciului II sunt lucrate de fapt numai 
4. Aceasta explică de ce timp de mai mulţi ani, organele Direcţiei regionale M.A.I. 
Ploieşti n-au descoperit şi n-au demascat activitatea prezentă a nici unui spion englez. 

S-a arătat mai înainte că Direcţia regională M.A.I. Constanţa a descoperit și lichidat 
anul acesta o rezidenţă a spionajului italian. Fără îndoială că aceasta constituie un 
rezultat pozitiv. În același timp trebuie spus că activitatea serviciului II al Direcţiei 
Constanţa nu corespunde cerinţelor muncii. Pe teritoriul regiunii respective se găsesc 
două dintre cele mai mari porturi maritime ale țării şi anume: Constanţa și Sulina, 
precum şi porturile dunărene Cernavodă, Hârşova şi Tulcea. În aceste porturi 
acostează un număr însemnat de vase străine, ale căror marinari au legături multiple 
în rândurile populaţiei locale. 

Este cunoscut faptul că serviciile de informaţii imperialiste și în primul rând cel 
american și englez recrutează marinarii străini ce navighează pe Dunăre şi Marea 
Neagră și îi folosesc intens în scopurile lor de spionaj. Există semnalări care arată 
că unii dintre aceşti marinari duc o activitate de spionaj, iar printre legăturile lor apar 
elemente care sunt de asemenea bănuite că desfăşoară o astfel de activitate. Cu toate 

acestea, urmărirea informativă a marinarilor străini şi a legăturilor lor suspecte nu 
este organizată. 

Serviciul II nu are în lucru acțiuni care să prezinte interes operativ şi care să fie 
lucrate pe baza unor măsuri informativ-operative active. 

Şi la Direcţia regională M.A.I. Galaţi munca serviciului II este slab organizată. 
Cu toate că în această regiune unde sunt situate porturi importante cum sunt localitățile 
Galaţi și Brăila, au funcționat în trecut o serie de consulate și societăţi cu capital străin, 
iar în prezent pe teritoriul regiunii locuiesc numeroși cetățeni străini, apatrizi şi 
elemente ce apar ca legături ale diplomaților capitaliști, serviciul II nu a obţinut până 
în prezent rezultate concrete în muncă. Există semnalări din conținutul cărora rezultă 
că unii marinari străini ce vizitează aceste porturi se ocupă cu spionajul, însă legăturile 
lor suspecte de această activitate nu sunt luate în lucru. Toată munca pe linia urmăririi 
informative a marinarilor străini se mărginește la organizarea supravegherii operative 
asupra unora dintre aceștia. 

La fel de nesatisfăcător se desfășoară activitatea serviciilor II din direcțiile regionale 
Timișoara, Stalin şi Craiova. 

Cu toate că pe teritoriul acestor regiuni care prezintă un mare interes pentru 
serviciile de informaţii imperialiste există o bază operativă însemnată, serviciile II 
ale direcțiilor regionale respective n-au descoperit şi n-au demascat timp de mai mulți 
ani nici un spion. 

Cunoaștem cu toții că teritoriul regiunilor Stalin și Timișoara este populat de mulți 
germani care în trecut au făcut parte din organizaţii fasciste, naţionaliste, din trupele 
S.S. şi au colaborat cu organele hitleriste de informaţii și contrainformaţii. O mare 
parte dintre acești locuitori de origine germană au în străinătate numeroase rude sau 
alte legături, printre care și elemente ce colaborează cu spionajul american, 
vest-german şi alte servicii de informații. 

Se ştie de asemenea că serviciul de informații al Germaniei Occidentale desfășoară 
o intensă activitate de spionaj împotriva țărilor lagărului socialist și implicit şi 
împotriva statului nostru. 

Desigur că spionajul Republicii Federale Germane nu scapă din vedere posibilităţile 
mari pe care le oferă regiunile Stalin şi Timişoara. Suntem în posesia unor indicii 
concrete, când unii turişti veniți în Republica Populară Română din Germania 
Occidentală, au luat legătura cu diferite elemente din fosta conducere şi dintre membrii 
activi ai organizaţiilor fasciste, prin intermediul cărora au cules informaţii de 
spionaj. 

Astfel, în septembrie 1956, a sosit în Republica Populară Română din Germania 
Occidentală secretara societăţii „Saşii transilvăneni“ anume Wagner Imgardt, care a 
primit de la șeful acestei societăți, Plesch Erhard, sarcina de a stabili legătura cu foștii 
agenţi ai Gestapoului și cu membrii vechilor organizații fasciste. Executând această 
misiune, Wagner s-a întâlnit în regiunea Stalin cu numeroși cetăţeni români, printre 
care și cu foşti agenţi ai Gestapoului. 

Şeful Direcţiei a II-a, locotenent-colonelul Holingher trebuie să organizez un 
control şi să dea un sprijin mai efectiv direcțiilor regionale în efectuarea măsurilor 
mai importante şi complexe în scopul descoperirii, demascării și zădărnicirii 
intențiilor criminale ale spionajului imperialist, precum și pentru pătrunderea în 
centrele de informații capitaliste. 

Numai prin aplicarea unei tactici ofensive și prin luarea unor măsuri active, bine 
gândite şi organizate pe baze reale, se va putea descoperi şi demasca la timp agentura 
spionajului imperialist. 

Direcţia a II-a trebuie să-și intensifice cu hotărâre munca sa în ce priveşte 
pătrunderea în centrele de spionaj din străinătate, descoperirea şi interceptarea 
canalelor de legătură, precum şi plasarea în calea serviciilor de informaţii capitaliste 
a unor canale legendate. 

Activitatea informativ-operativă trebuie să fie organizată în așa fel încât să putem 
pătrunde în oficiile de spionaj americane din Paris şi Viena, precum și în centrul de 
spionaj englez din Turcia. 

Şeful Direcţiei a II-a trebuie să orienteze în primul rând atenţia aparatului de 
contraspionaj pe linia organizării unei munci calificate și intense împotriva dușmanului 
principal şi anume — a spionajului american și englez. De asemenea, nu trebuie uitat 
că un însemnat rol în slujba acestora îl joacă şi serviciile de spionaj ale statelor 
subordonate ca, Israelul, Turcia, Grecia şi alte servicii asemănătoare, care nu sunt 
decât instrumente în reţeaua spionajului american și englez. În acest scop, trebuie 
să se procedeze la o îmbunătăţire radicală a urmăririi informative a diplomaților 
americani şi englezi, și să se creeze o astfel de agentură care să corespundă 
sarcinilor mereu crescânde care ne stau în faţă. 

În decursul celor 11 luni ale anului curent, pe linia Direcţiei a III-a s-au desco- 
perit și demascat circa 90 de organizații şi grupări contrarevoluționare și s-au arestat 
peste 700 de membri ai acestora. În afară de aceasta au fost arestaţi peste 100 de autori 
de manifeste antipopulare şi scrisori anonime, precum și elementele care le-au difuzat. 
Conform ordinului 70 au fost deschise un mare număr de acțiuni informative. 

În Bucureşti a fost lichidată organizaţia legionară „Partidul Naţional Creştin“, 
condusă de legionarii Caftangioglu, Porsena și lacobescu, foști avocaţi. Membrii 
acestei organizaţii urmăreau ca în cazul complicării situaţiei internaţionale, să 
cucerească prin forţă puterea și să extermine guvernul şi conducerea de partid. În 
această acțiune au fost arestați 21 membri ai organizației. 

În Bucureşti a fost de asemenea descoperită şi lichidată organizaţia contrarevo- 
luţionară formată din 28 de elemente, în majoritatea lor foști membri activi ai Partidului 
Social — Democrat Independent, care urmăreau răsturnarea regimului. La membrii 
acestei organizații s-au confiscat: o tipografie portativă, matriţa cu textul unui apel 
contrarevoluţionar, pregătite pentru difuzarea unor manifeste contrarevoluţionare, 
precum și alte corpuri delicte. 

Direcţia regională M.A.I. laşi a descoperit şi lichidat la Huși organizația 
contrarevoluționară „Vulturii Cruciadei Libertăţii“ compusă din peste 50 membri 
legionari, național-țărăniști şi alte elemente dușmănoase. Șefii acestei organizații 
constituiau în diferite localităţi grupe legionare conspirative, le pregăteau pentru acțiuni 
armate în caz de război, precum şi pentru cucerirea puterii. Au fost arestați și traşi 
la răspundere penală 27 dintre cei mai activi membri ai acestei organizaţii. Pentru 
restul membrilor s-au luat măsuri profilactice. 

Organele de securitate din regiunea Cluj au lichidat grupul de bandiți format din: 
Șușman Leon, şef de garnizoană legionară, fratele său Șușman Gheorghe şi Roşa 
Simion, fost preot greco-catolic. Bandiţii şi-au creat o bază de sprijin numeroasă și 
au desfășurat o activitate duşmănoasă intensă în rândurile populaţiei. În această acţiune 
au fost arestate peste 70 de elemente. În timpul arestării lor s-au confiscat 5 arme 
militare, un automat, două pistolete cu muniții, două grenade, precum și diferite 
materiale cu caracter legionar. 

În aceleaşi acţiuni a fost descoperit un grup clandestin de naționaliști maghiari 
din rândul corpului didactic al institutelor de învățământ superior din Cluj. Membrii 
acestui grup au compus un memoriu către O.N.U., în care cereau despărţirea Tran- 
silvaniei de România și proclamarea independenţei acesteia, desfășurând în același timp 
şi altă activitate duşmănoasă. În acţiunea respectivă au fost arestate 12 persoane. 

În Regiunea Autonomă Maghiară a fost descoperit şi lichidat un grup naţionalist 
subversiv, format din elemente reacționare de naţionalitate maghiară. În timpul 
rebeliunii din Ungaria membrii acestui grup au difuzat un manifest contrarevoluţionar 
prin care îndemnau cetăţenii să extermine pe comuniști, să zădărnicească măsurile 
guvernului şi să boicoteze alegerile din 3. II. 1957 pentru Marea Adunare Naţională. 
În acţiunea respectivă au fost arestate 5 elemente. 

Direcţia regională M.A.I. Craiova a lichidat grupul de tineret denumit „Frăția 
Nouă“. Acest grup a fost constituit de Gulea Aurelian, student în anul IV la 
Institutul de Medicină, sub influenţa profesorului de istorie Bălănescu Petre. La intrarea 
în grup, membrii lui au depus jurământul „să lupte împotriva regimului democrat 
popular, comunismului și Uniunii Sovietice“. Membrii grupului au pregătit manifeste 
dușmănoase, pe care intenționau să le difuzeze în ziua de 23 august. În acţiunea au 
fost arestate 7 elemente. 

Cu toate rezultatele pozitive obţinute pe linia Direcţiei a III-a, trebuie arătat că 
în munca informativ-operativă a acesteia există o serie de lipsuri esențiale, atât la 
centru, cât și în regiuni. 

Conducătorii direcției a III-a vorbesc de mult despre existența posibilă a unei 
conduceri legionare centrale şi despre legăturile legionarilor cu străinătatea, dar măsuri 
eficace pentru verificarea acestor semnalări importante nu s-au luat. 

Se tergiversează munca pentru crearea unui aparat informativ capabil, în vederea 
urmăririi informative a fruntașilor legionari. 

Serviciul 1 din Direcţia a III-a nu a luat suficiente măsuri pentru a descoperi 
eventualele canale de legătură între legionarii din țară şi centrele legionare din 
străinătate, conduse de Papanace, lasinschi, Comăniciu și Horia Sima. 

Deşi multor fruntași legionari li s-a fixat domiciliul obligatoriu și sunt semnalări 
că unii dintre ei desfășoară activitate duşmănoasă, serviciile 3 din direcţiile regionale 
nu iau suficiente măsuri pentru demascarea lor. 

Una dintre lipsurile Direcţiei a III-a şi a organelor sale exterioare constă în faptul 
că urmărirea informativă a conducătorilor legionari deținuți în închisori se face la 
întâmplare şi fără contactul necesar cu Serviciul „D“. 

În multe localităţi din regiunea Suceava, Hunedoara, Ploiești şi altele, s-au păstrat 
aproape în întregime cuiburile şi organizaţiile legionare, ceea ce înlesnește fruntașilor 
legionari desfăşurarea activităţii dușmănoase. Cu toate acestea direcţiile regionale 
n-au luat măsurile necesare pentru a verifica activitatea prezentă a membrilor acestor 
cuiburi. 

Direcţia a III-a și direcţiile regionale desfășoară o muncă informativă slabă în 
rândul ţărăniștilor, liberalilor şi social-democraţilor de dreapta. Un mare număr de 
acțiuni deschise pe aceste linii nu sunt asigurate cu agentură. 

Este necesară o îmbunătățire serioasă în organizarea muncii informative în rândul 
naționaliștilor burghezi. Astfel, în Regiunea Autonomă Maghiară din cele 240 de 
acțiuni deschise asupra naționaliștilor burghezi maghiari, numai 104 acţiuni sunt 
încadrate cu agentură. 

În aceeași problemă, la Direcţia regională M.A.I. Baia Mare există 18 acţiuni dintre 
care sunt lucrate numai 4. 

Direcţiile regionale M.A.I Cluj, Oradea, Hunedoara și Timişoara, au pierdut din 
vedere pe mulţi fruntaşi naționaliști şi nu au suficiente date despre comportarea lor 
actuală. 

Urmărirea informativă a naționaliștilor germani, a fruntașilor fostului Grup 
Etnic German și ai fostelor partide hitleriste, se desfășoară slab. Aceste elemente nu 
sunt lucrate activ. 

Este nesatisfăcătoare munca informativă ce se duce în rândul foştilor moșieri, 
fabricanți, ofițerilor deblocaţi și chiaburilor. 

Astfel, în evidenţa Direcției regionale M.A.I. Pitești sunt trecuţi 1 100 foști exploa- 
tatori, dar în problemă există numai 7 agenţi. Direcţia nu duce în rândul celor trecuți 
în evidență nici o acţiune informativă mai importantă. 

În regiunea Suceava, pentru urmărirea a 600 foşti exploatatori şi chiaburi, nu există 
nici un agent. 

O lipsă mare în munca Direcţiei a III-a și a organelor ei exterioare este 
organizarea slabă a muncii informativ-operative în problema clerului reacţionar și a 
formațiunilor de sectanți. 

În problema clerului catolic, în multe regiuni n-a fost creată o agentură serioasă 
din elementele ce se bucură de autoritate, capabilă să urmărească cu succes clerul 
reacționar și să îndeplinească alte misiuni din partea organelor M.A.I. 

Direcţia regională M.A.I. Oradea n-a reușit să pătrundă cu agentura ei pe lângă 
Schniper, vicarul fostei episcopii, iar Direcţia regională M.A.I. Stalin n-a reușit să 
facă o astfel de pătrundere pe lângă episcopul clandestin Wasvary loan şi episcopul 
luteran Muller. 

Nu totdeauna se acordă în unele direcții regionale atenţia cuvenită pregătirii 
corespunzătoare a muncii informative în rândul clerului ortodox. De aceea, agentura 
existentă pe această linie este slabă, iar acţiuni cu perspective aproape că nu există. 
Trebuie să înțelegem că fără o agentură de calitate, noi nu vom putea ridica nivelul 
muncii în această problemă. 

Trebuie să ne gândim în mod serios la recrutarea unor elemente ce se bucură de 
autoritate în mediul religios, pentru a cunoaște la timp intențiile conducătorilor 
diferitelor culte. 

Într-o serie de direcţii regionale nu s-au luat măsuri pentru recrutarea de agenţi 
din rândul călugărilor şi călugărițelor din mănăstiri, unde conform semnalărilor 
existente se ascund fugari și alte elemente dușmănoase. Din cele 27 mănăstiri şi 
schituri aflate în regiunea Bacău, numai în 8 există câte un agent. În regiunea Piteşti 
există 33 de mănăstiri, dar agentură există numai în 13, iar în cele 7 mănăstiri din 
regiunea Constanţa agentura lipsește cu desăvârșire. 

Organele M.A.I. au dat lovituri puternice activităţii subversive a sectanților și mai 
ales iehoviştilor. În 1957 a fost descoperit un număr însemnat de grupuri şi 
formaţiuni ale sectanților, iar conducătorii și curierii acestora au fost arestați. A fost 
confiscată o cantitate mare de literatură reacționară. Cu toate acestea, munca 
informativ-operativă dusă pe linia sectelor nu corespunde încă cerinţelor. 


Tovarăși, 

Un loc deosebit de important în activitatea Direcţiei a III-a și a organelor sale 
exterioare îl ocupă organizarea corespunzătoare a muncii informativ-operative 
pentru descoperirea şi zădărnicirea acțiunilor dușmănoase a elementelor reacționare 
din rândul intelectualităţii și a tineretului studios. 

În cadrul acestei probleme, este necesar să se acorde cea mai mare importanță 
descoperirii la timp şi urmăririi informative a elementelor ce influenţează de pe poziții 
dușmănoase tineretul studios. 

Evenimentele din Ungaria și Polonia au demonstrat că din ordinul serviciilor de 
spionaj imperialiste, duşmanii regimului de democraţie populară au mizat în special 
pe elementele reacționare din rândul vechilor intelectuali și tineretului. 

În timpul acestor evenimente, pe teritoriul țării noastre, la București, Timişoara 
și Cluj, unde se află numeroase institute de învățământ superior, în rândurile 
tineretului studențesc, instigat de intelectualitatea reacționară, au fost unele încercări 
de a se organiza manifestări deschise. 

Evenimentele au arătat de asemenea părțile slabe ale muncii noastre informative 
în această problemă, care nu ne-au dat posibilitatea să cunoaștem intenţiile 
elementelor reacționare și să informăm la timp organele de partid despre acestea. 

În unele regiuni nu se acordă nici în prezent atenţia necesară problemei respective. 
Numai astfel se explică faptul că direcțiile M.A.I. din orașul Bucureşti, Timișoara, 
Iaşi şi Autonomă Maghiară, nu desfășoară încă o muncă informativă temeinică și n- 
au recrutat în rândul intelectualităţii şi tineretului un număr suficient de agenți capabili. 
În 7 din cele 10 institute de învățământ superior, deservite de Direcţia Securităţii 
Bucureşti, în timpul controlului n-a existat nici un agent din rândul corpului 
didactic, iar agentura din rândul studenților este cu totul insuficientă. 

Peste 40% din agenţii Direcţiei regionale Cluj, din rândul intelectualității şi 
tineretului sunt incapabili, iar din această cauză acțiunile informative se duc într-un 
mod nesatisfăcător. În cadrul corpului didactic al institutelor de învăţământ superior 
din Cluj există numai 2 agenţi. 

Recrutarea agenţilor din mediul profesorilor şi studenților, în direcțiile regionale 
M.A.I. Cluj, Timişoara, Bucureşti, Regiunea Autonomă Maghiară, se face fără o 
legătură strânsă cu baza operativă concretă. În timpul urmăririi informative a 
elementelor reacționare nu se ţine seama de legăturile pe care le au studenţii cu 
legionarii, țărăniștii şi membrii altor foste partide burgheze şi naţionaliste, deși aceștia 
sunt de fapt inspiratorii diferitelor manifestări dușmănoase din rândul tineretului. 

Șeful Direcţiei a III-a, locotenent colonel Budişteanu, trebuie să ia măsuri 
energice pentru lichidarea lipsurilor existente, să intensifice controlul şi ajutorul ce 
se acordă organelor locale în acţiunile cele mai importante; să obţină o îmbunătăţire 
radicală a întregii munci informativ-operative; să-şi concentreze atenţia în direcția 
descoperirii şi curmării activității dușmănoase a legionarilor și în primul rând a 
fruntașilor lor; să ia măsuri active pentru infiltrarea agenturii verificate în centrele 
legionare şi în alte centre de emigranţi din străinătate, pentru a cunoaște la timp 
intențiile dușmanului împotriva ţării noastre; să intensifice munca de urmărire şi 
descoperire a autorilor manifestelor contrarevoluţionare și altor documente anonime, 
precum şi a elementelor care le difuzează în aşa fel încât nici unul din aceștia să nu 
rămână nedescoperit, să lupte pentru descoperirea și lichidarea la timp a activității 
clandestinității dușmane din rândul elementelor reacționare. 


În faţa lucrătorilor operativi ai Direcţiei a IV-a și ai serviciilor 4 din regiuni stau 
sarcini mari şi de răspundere, pentru organizarea luptei împotriva spionajului 
economic, subminării, sabotajului şi altor forme de activitate dușmănoasă în 
obiectivele de apărare şi în alte întreprinderi industriale importante, precum şi pentru 
întărirea continuă a regimului de păstrare a secretului de stat. 

Trebuie arătat că aparatul Direcţiei a IV-a şi unor direcții regionale, a efectuat o 
anumită muncă pozitivă în acest sens, datorită căreia au fost demascate şi lichidate 

organizaţii şi grupuri subversive ce acționau în întreprinderile industriale ca cele de 
la uzinele „Mao Tze-Dun“, „Republica“ etc. 

Ancheta a stabilit că activitatea formațiunilor subversive descoperite se 
caracterizează prin comiterea unor acte de diversiune, subminare şi sabotaj. 

Astfel, în oraşul Baia Mare a fost descoperită și lichidată organizaţia subversivă 
„Partidul Unit Român“, având 102 membri, care acționau în Direcţia Regională P. 
T. T. şi care a comis unele acte de diversiune pe reţelele telefonice. În acţiune au fost 
arestaţi și condamnaţi 44 dintre cei mai activi membri ai organizației. De remarcat 
că Direcţia regională M.A.I. Baia Mare, până la controlul nostru nu arestase decât 
un prim lot de 24 persoane și numai după ordinul dat a arestat un al doilea lot de 20 
indivizi. Pentru membrii de rând ai acestei organizații se iau măsuri profilactice. 

În cadrul uzinelor de apărare „6 martie“ din Tohan, Direcţia regională M.A.I. Stalin 
a descoperit o organizaţie legionară formată din membrii unui cuib legionar ce s-a 
păstrat în această uzină. În cadrul şedinţelor organizaţiei se discutau probleme privi- 
toare la activitatea practică de subminare din uzină şi anume deteriorarea instalaţiilor. 
Membrii organizaţiei aveau intenții teroriste faţă de activiștii organelor de partid. 

În luna martie a.c. Direcţia regională M.A.I. Autonomă Maghiară a descoperit şi 
lichidat la Târgu Mureş un grup naţionalist compus din 5 elemente. Membrii acestui 
grup confecţionau şi difuzau manifeste contrarevoluţionare, întreprindeau acțiuni 
pentru a procura armament și explozibil, în scopuri diversioniste. Din acest grup făcea 
parte fiica unui fost mare moşier — Teleki Elisabeta, care multiplica manifestele la 
mașină. 

Trebuie arătat însă că Direcția a IV-a și organele ei locale duc încă o luptă 
insuficientă împotriva agenturii sabotajului dușman şi activităţii de subminare 
desfășurate de elementele reacționare. 

Efectivul operativ al direcției și serviciilor 4 nu depune eforturi suficiente pentru 
descoperirea şi prevenirea la timp a activității dușmănoase organizate de reacţiunea 
internă în obiectivele de apărare şi întreprinderile industriale importante, care 
constă în comiterea unor acţiuni de subminare și sabotaj de către intelectualitatea 
tehnică reacționară și alte elemente dușmănoase pătrunse în aceste întreprinderi. 

Serviciile 4 din regiuni industriale atât de importante cum sunt Ploiești, Hunedoara, 
Timișoara și Stalin aproape că nu au acţiuni importante în probleme de spionaj 
economic, subminare și alte forme de activitate dușmănoasă organizată. 

În întreprinderile industriale din aceste regiuni există o concentrare mare de legio- 
nari, foști membri ai diferitelor partide politice, repatriați și alte elemente dușmănoase. 

La Combinatul metalurgic Reşiţa sunt trecute în evidență multe elemente 
suspecte, în uzinele de apărare Cugir din regiunea Hunedoara există 13 cuiburi 
legionare, care s-au păstrat din trecut împreună cu conducerea lor, iar 33 legionari 
din această uzină ocupă funcţii de maiștri; uzinele de apărare din regiunea Stalin 
lucrează de asemenea câteva sute de legionari. 

În cadrul rafinăriilor, în 7 schele petrolifere, precum şi în alte obiective vulnerabile 
din regiunea Ploieşti, au fost luate în evidenţă 838 elemente suspecte, în majoritatea 

lor legionari. În acelaşi timp, din cele 107 acţiuni existente numai 9 sunt asigurate 
cu agentură. 

Serviciul 4 din regiunea Ploiești nu ţine seama în măsura cuvenită de faptul că 
pe teritoriul regiunii au existat în trecut un mare număr de societăţi anonime, cum 
ar fi „Astra Română“, filială a concernului petrolifer „Royal Dutch“ şi altele, sub 
acoperirea cărora au activat intens serviciile de spionaj englez, american și altele. 

În cele mai importante sectoare industriale se produce un număr însemnat de avarii, 
explozii, surpări în mine şi alte accidente grave însoţite de victime omenești. Se 
deteriorează în mod intenţionat instalații industriale costisitoare, nu se asigură buna 
păstrare și întreţinerea unor astfel de instalații, se comit furturi și delapidări. Toate 
acestea aduc mari prejudicii materiale statului, împiedică desfăşurarea ritmului normal 
în munca întreprinderilor, scad calitatea producției și influenţează în mod dăunător 
asupra stării de spirit a clasei muncitoare. 

Cu toate acestea, Direcţia a IV-a şi serviciile 4 ce lucrează pe această linie, nu 
descoperă la timp cu ajutorul agenturii astfel de fapte, nu le previn şi nu totdeauna 
informează asupra lor organele de partid. 

Cercetarea accidentelor se efectuează superficial şi cu întârziere, din care cauză 
nu se stabilesc motivele reale ale avariilor, iar vinovaţii reușesc de multe ori să se 
sustragă de la răspundere. 

Este cu desăvârșire inadmisibilă pe viitor subaprecierea de către organele noastre 
a importanţei pe care o are cercetarea temeinică a accidentelor extraordinare asupra 
cărora există bănuieli că ele se datorează unor acțiuni diversioniste. 

În legătură cu aceasta pot fi arătate următoarele exemple: 

În vara anului 1957, la mina Lupeni, elemente necunoscute au întrerupt de câteva 
ori funcționarea unui ventilator principal de aeraj. În urma acestui fapt muncitorii 
au fost intoxicaţi de gaze și s-a creat primejdia unei explozii. 

La 27 iunie minerii au surprins la faţa locului pe Manea Marin, soldat într-o unitate 
de muncă, în momentul când oprea ventilatorul. În perioada reţinerii sale, infractorul 
a încercat să evadeze, iar ulterior, la interogatoriu a căutat să se dea drept altul. 

S-ar fi părut normal ca organele securității din regiunea Hunedoara să acorde 
acestui caz o importanță deosebită și să organizeze în modul cel mai minuţios 
anchetarea lui Manea. În realitate însă lucrurile s-au petrecut altfel. După repetate 
reveniri din partea Direcţiei a IV-a, șeful Direcţiei regionale M.A.I. Hunedoara, maiorul 
Casza Ștefan, a raportat că Manea Marin a fost pedepsit cu 10 zile închisoare la arestul 
unităţii de muncă, întrucât fiind militar nu poate fi luat în urmărire penală de către 
organele M.A.I. 

Cu prilejul cercetării furtului petrecut cu mai multe luni în urmă la mina Ghelari, 
unde au fost sustrase 9 kg explozibil şi o mare cantitate de fitil şi capse, la faţa locului 
s-a deplasat locţiitorul şefului serviciului raional M.A.I. Hunedoara, căpitan Staicu 
Ion, care în loc să organizeze în mod just cercetarea acestui caz important şi să ia 
măsurile informative corespunzătoare, a trecut la interogarea întregului personal, 

anchetând peste 100 de oameni. Aşa se explică că infractorul a fost descoperit de abia 
în ultimul timp, iar explozibilul sustras nu a fost găsit în întregime nici până în prezent. 

Cazuri de diversiune s-au petrecut şi în alte obiective industriale, dintre care cităm: 
noul laminor din Roman, mina Sviniţa din regiunea Timişoara, precum şi obiective 
din alte regiuni, însă, cercetarea acestor acţiuni criminale nu s-a făcut cu atenţia 
necesară, iar vinovaţii n-au fost descoperiți nici până astăzi. 

Faptele arătate mai sus trebuie să-l determine pe colonelul Stoica N. și pe șefii 
direcțiilor regionale să îmbunătăţească cu hotărâre munca informativ-operativă în 
cadrul obiectivelor de apărare şi întreprinderilor industriale mai importante; să 
descopere la timp agentura spionajului inamic, să zădărnicească în faşă toate 
acțiunile criminale pregătite de elementele dușmănoase, să informeze la timp 
organele de partid despre toate semnalizările survenite la organele M.A.I. cu privire 
la anumite defecţiuni și stări de lucruri nesatisfăcătoare. 

După cum ştim cu toții, serviciile de informaţii ale statelor imperialiste consideră 
forțele militare ale Republicii Populare Române drept unul dintre obiectivele cele 
mai importante ale activităţii lor de spionaj, îndreptându-și în primul rând atenţia 
asupra statelor majore și obiectivelor militare dotate cu tehnică modernă de luptă. 

Cu toate că în munca organelor de contrainformaţii militare se constată o 
oarecare înviorare, acest aparat își duce încă slab la îndeplinire sarcina sa principală 
de descoperire a spionajului imperialist în armată. 

Agentura organelor de contrainformaţii militare continuă să fie de slabă calitate 
şi insuficientă din punct de vedere numeric. Nu se acordă încă atenţia cuvenită muncii 
cu agentura în cadrul comandamentelor de mari unități militare, a punctelor 
radiotehnice şi în locurile de concentrare a tehnicii noi de luptă. Lucrătorii operativi 
află de multe ori cu întârziere despre cazurile de dispariţie a unor documente secrete 
din unităţile militare și nu procedează la o cercetare minuțioasă a acestor cazuri. 

Cu toate că în condiţiunile specifice muncii contrainformative în armată, 
organizarea agenturii pe rezidențe capătă o importanță deosebită, totuși crearea 
rezidenţelor este tărăgănată într-un mod cu desăvârșire inadmisibil. Acest neajuns s- 
a făcut simţit îndeosebi în perioada aplicaţiilor în teren, când legătura dintre 
lucrătorul operativ şi agentură în condițiuni de campanie a fost mult îngreuiată. 

Organele de contrainformaţii militare continuă să desfășoare și în prezent o muncă 
nesatisfăcătoare în mediul ce înconjoară unităţile militare, nu descoperă și nu demască 
la timp agentura serviciilor de spionaj imperialiste şi alte elemente dușmănoase. 

Nici până acum, Direcţia a V-a nu a stabilit în întregime modul cum agenţi ai unor 
servicii de spionaj capitalist au reuşit să intre în posesia unor informaţii militare din 
unele state majore și unităţi, deși dețin de mai mult timp semnalări despre aceasta. 

Cu toate greutăţile existente şi cunoscute conducerii în ce priveşte identificarea 
acestor elemente, trebuie să se mobilizeze toate forțele și să se ia măsuri hotărâte pentru 
descoperirea spionilor. 

Tovarăşul general Naum trebuie să acorde mai multă atenție problemelor esenţiale 
de organizare a muncii contrainformative în armată și în primul rând sarcinii de 
descoperire a agenturii dușmanului. 

Trebuie împiedicată transmiterea de informaţii secrete din cadrul statelor majore, 
a marilor unități şi unităţilor armatei noastre; să se taie posibilitatea pătrunderii în 
armată a elementelor dușmănoase și să se prevină la timp cazurile de trădare de patrie 
din partea militarilor. 


În comparaţie cu alte direcții operative, munca informativ-operativă a Direcţiei 
a VI-a se află la un nivel mai scăzut. 

Este adevărat că organele securităţii transporturilor au descoperit și lichidat în 
ultimul timp activitatea contrarevoluționară deosebit de intensă a unor elemente 
dușmănoase. Cu toate acestea însă, munca de descoperire şi urmărire informativă a 
elementelor ce desfăşoară activitatea lor de subminare în domeniul transporturilor, 
este dusă în condițiuni rudimentare. În transporturi continuă să se producă diferite 
accidente suspecte de sabotaj şi diversiune și totuşi, în decursul ultimului an 
organele Direcţiei a VI-a n-au descoperit și demascat nici un sabotor sau diversionist. 
În obiectivele transporturilor feroviare, navale, aeriene şi rutiere sunt concentrați 
numeroşi legionari, foşti membri ai diferitelor partide burgheze, ofițeri deblocaţi etc., 
însă urmărirea lor informativă nu este organizată în modul cuvenit. 

Munca de descoperire şi demascare a agenturii spionajului imperialist în 
obiectivele transporturilor, se desfășoară într-un mod nesatisfăcător. Acţiunile asupra 
persoanelor suspecte de spionaj sunt lucrate necalificat şi nu sunt orientate într-un 
scop bine precizat; nu se iau suficiente măsuri operative complexe în vederea 
descoperirii la timp şi interceptării canalelor de spionaj ale dușmanului. 

Nu se acordă importanța cuvenită urmăririi elementelor vinovate de crime 
împotriva securității statului, a autorilor de anonime cu conținut dușmănos și 
persoanelor ce le difuzează. 

Atragem în mod deosebit atenția Serviciului 2 din Direcţia VI-a și a organelor 
de contrainformaţii din transporturile navale, asupra activităţii lor nesatisfăcătoare. 

Munca informativ-operativă în rândul echipajelor de pe vasele care navigă în 
străinătate se găseşte la un nivel scăzut, agentura existentă nu asigură în întregime 
îndeplinirea sarcinilor ce-i revin cu privire la supravegherea personalului de bord, 
descoperirea la timp a elementelor care au intenţii evazioniste, a legăturilor suspecte 
din ţările capitaliste şi persoanelor ce se ocupă cu contrabanda. 

Această stare de lucruri este confirmată și de faptul că în octombrie a.c., 3 oameni 
din echipajul motonavei „Transilvania“ nu s-au reîntors în patrie. Menţionăm că printre 
fugari se află un agent al Direcției a VI-a. 

Încercările organelor Direcţiei a VI-a de a pătrunde informativ în centrele de spionaj 
şi în formațiunile de emigranţi din străinătate, care desfăşoară activitatea lor de 
subminare împotriva Republicii Populare Române, sunt foarte timide. Direcţia a VI-a 

deţine unele materiale pe baza cărora s-ar fi putut desfășura o muncă mai activă în 
porturile străine, însă aceste materiale sunt slab folosite. 

Nu este organizată urmărirea informativă a echipajelor de pe vasele capitaliste 
care acostează în porturile dunărene și maritime ale țării noastre, cu toate că se știe 
că sub masca de marinari în Republica Populară Română vin diferiţi spioni şi emisari 
ai organelor de informaţii, care desfășoară o activitate de subminare şi spionaj 
împotriva statului nostru. 

Organele M.A.I. din transporturile navale și în special cele ce asigură munca în 
portul Constanţa, unde staţionează zilnic câte 15-20 vase capitaliste, folosesc slab 
posibilitățile existente pentru supravegherea informativă și urmărirea marinarilor străini 
pe timpul aflării lor în ţară şi a elementelor ce întreţin legături cu acești marinari. 

Lipsurile din munca organelor M.A.I. ce lucrează în transporturi, precum și cauzele 
acestor defecţiuni au fost analizate amănunțit în şedinţa Colegiului Ministerului Afa- 
cerilor Interne din aprilie a.c., după care a fost dat ordinul nr. 86 din 15 aprilie 1957. 

Cu toate că acest ordin a pus în faţa organelor M.A.I. din transporturi o serie de 
sarcini concrete, până în prezent în activitatea Direcţiei a VI-a nu se observă o 
îmbunătățire simțitoare. 

Colonelul Aranici trebuie să pună accentul pe îmbunătăţirea radicală a muncii 
informativ-operative, pentru descoperirea și lichidarea la timp a activităţii elementelor 
reacționare în sectorul transporturilor; să ia măsuri eficace pentru urmărirea activă 
a persoanelor bănuite ca agenţi ai spionajului capitalist și să acorde în acest sens o 
atenţie deosebită marinarilor, feroviarilor şi personalului navigant al aviaţiei civile, 
care fac deplasări în străinătate. 

În colaborarea cu Direcţia I și a II-a, în procesul muncii contrainformative trebuie 
căutate şi folosite cu mai mult curaj şi pe o scară mai largă posibilitățile de infiltrare 
a unei agenturi verificate în centrele de informaţii ale dușmanului și organizațiile 
emigranților naționaliști aflate în străinătate, pentru a intercepta agentura lor de spionaj 
şi canalele de legătură cu Republica Populară Română. 

Să se acorde mai multă atenție urmăririi elementelor ce uneltesc împotriva 
securităţii statului, precum şi pentru descoperirea autorilor de fițuici cu conţinut 
dușmănos ce sunt răspândite în diferite obiective ale transporturilor. 


Am arătat mai sus că, în perioada de timp expirată, organele de anchetă au desfă- 
şurat o muncă pozitivă pentru demascarea agenturii serviciilor de informaţii imperia- 
liste, inspiratorilor și organizatorilor clandestinităţii contrarevoluţionare și a altor 
infractori la securitatea statului. Atât în centrală, cât şi în regiuni, organele de anchetă 
au luptat cu mai multă hotărâre pentru respectarea și întărirea legalităţii populare. 

Cu toate rezultatele obținute, în munca Direcţiei a VIII-a şi a organelor ei exterioare 
mai continuă să aibă loc încălcări ale ordinelor Ministerului Afacerilor Interne şi abateri 
de la prevederile Codului de procedură penală. 

Unii anchetatori nu acţionează încă suficient de calificat şi energic la demascarea 
criminalilor, uneori apreciază într-un mod nejust materialele probatorii existente, 
tărăgănează efectuarea cercetărilor, iar în unele cazuri încalcă chiar legalitatea 
populară, nerespectând termenele de anchetă şi fără să-i pună în cunoștință în timpul 
legal pe cei arestaţi asupra învinuirilor ce li se aduc. 

Astfel, la Direcția Securității București, arestaților Popovici, Mironovici și altora, 
ordonanța de punere sub învinuire le-a fost adusă la cunoştinţă abia după 4 luni de 
la reținerea lor. 

În cadrul Direcţiei regionale M.A.I. Craiova, după ce grupului subversiv condus 
de Paveliu Mihai i s-a adus la cunoștință ordonanța de punere sub învinuire, nici unul 
dintre arestaţi n-a fost interogat asupra problemelor legate de învinuirea respectivă. 

Astfel de cazuri au fost constatate și în cadrul direcțiilor regionale M.A.I. Stalin, 
Suceava şi Baia Mare. 

Cu toate că după prevederile legii nr. 3 arestații trebuie să fie anchetați în termen 
de 24 de ore din momentul reţinerii lor, există numeroase cazuri când această dispoziție 
legală nu se respectă. 

Astfel, în regiunea Stalin, Craiova, Suceava şi București s-au stabilit cazuri când 
anchetarea celor reţinuţi se făcea după 5-10 zile de la data reţinerii lor. 

S-au constatat cazuri, când unii arestaţi n-au fost interogaţi timp de luni de zile 
şi nu s-au efectuat nici alte măsuri de anchetă în problemele respective. 

Mai există anchetatori care nu ştiu să folosească în mod corespunzător materialele 
probatorii pentru demascarea celor învinuiți, aduc în mod prematur la cunoștință 
arestaţilor conținutul datelor de care dispune ancheta cu privire la activitatea lor sau 
de multe ori pierd iniţiativa şi astfel dau posibilitatea celor arestaţi să îndrepte 
cercetările pe făgaşul care le convine. 

Astfel, It. major Farcaș Cornel, din Serviciul de anchetă al Direcţiei regionale 
M.A.I. Baia Mare, a prezentat unui arestat ca materiale probatorii 12 scrisori dintr- 
o dată, cu toate că asupra acestor scrisori nu s-a efectuat nici o expertiză grafologică. 

În cadrul Direcţiei regionale M.A.I. Suceava, în timpul interogării arestatului Pleşa 
Alex., anchetatorul i-a făcut cunoscut înainte de timp cele declarate de complicele 
lui, în care se arătau fapte concrete ale activităţii lor criminale desfășurate în comun, 
fără să-l ancheteze însă asupra conţinutului acestor declaraţii. 

Sunt cazuri când depoziţiile arestaţilor cu privire la legăturile lor criminale se 
consemnează într-un mod incomplet, în linii generale, fără să se precizeze îndeajuns 
activitatea duşmănoasă concretă a fiecărei persoane implicate. Câte o dată anchetatorii 
trec în procesele verbale de interogatoriu numele unor persoane, care n-au nici o 
contingenţă cu cazul anchetat. 

Astfel, It. major Mihalcea Aurel, anchetator din Direcţia regională M.A.I. Bacău, 
de la 14 februarie până la 8 martie a.c. l-a interogat pe arestatul Demetriade Alexandru 
despre 57 persoane, ce nu au avut nimic comun cu cazul respectiv. 

Una dintre lipsurile muncii de anchetă constă în faptul că de multe ori, dosarele 
celor arestaţi se predau de la un anchetator la altul fără nici un fel de necesitate, ceea 
ce prejudiciază calitatea anchetei, duce la depăşirea termenelor şi scade răspunderea 
anchetatorilor. 

Astfel, la Direcţia regională M.A.I. Stalin, dosarul arestatului Salcă Alexandru a 
fost predat de 5 ori de la un anchetator la altul. 

Controlul efectuat într-o serie de organe M.A.I. a arătat lipsa unui contact 
permanent în muncă între lucrătorii operativi și aparatul de anchetă. Organele de 
anchetă nu informează totdeauna la timp pe lucrătorii operativi despre declaraţiile 
obținute de la arestaţi în problema respectivă, precum și despre noile forme şi metode 
pe care le folosesc elementele dușmănoase în cadrul activităţii lor criminale. 

În același timp, lucrătorii operativi nu ţin totdeauna seama de faptul că ancheta 
constituie o continuare a acţiunii informative şi o încununare a acesteia şi ca urmare 
după terminarea acțiunii şi arestarea infractorilor, întocmesc în grabă hotărârea 
privitoare la încetarea urmăririi informative şi de aceea nu acordă în continuare 
sprijinul necesar anchetatorilor în vederea descoperirii activităţii criminale a celor 
arestaţi şi verificării informative a materialelor de anchetă. 

Cu toate că Ministerul Afacerilor Interne a interzis cu stricteţe folosirea metodelor 
de constrângere fizică şi a altor procedee ilegale, s-au constatat cazuri când unii 
anchetatori au întrebuințat faţă de arestaţi asemenea metode. 

Astfel, fostul şef al Serviciului de anchetă din Direcţia regională M.A.I. Ploiești, 
cpt. lonescu Virgil, a aplicat față de arestatul Stanciu Nicolae metode de constrângere 
fizică, cerându-i să recunoască activitatea sa contrarevoluţionară. În urma verificărilor 
s-a stabilit că Stanciu Nicolae nu era vinovat de acuzațiile ce i se puneau în sarcină, 
iar ca urmare a fost eliberat de sub arest. 

La Direcţia regională M.A.I. Suceava a fost arestat Gheorghiţă Gheorghe, bănuit 
că face parte dintr-o organizaţie contrarevoluţionară. În cadrul interogării arestatului, 
lucrătorul operativ Dorneanu Nicolae, dovedind incapacitate în anchetă, l-a maltratat 
şi l-a forţat să facă declaraţii nereale. Ulterior s-a stabilit că arestarea lui Gheorghiţă 
a fost neîntemeiată iar el a fost eliberat. 

Atât cpt. lonescu Virgil cât și It. maj. Dorneanu Nicolae au fost aspru sancţionaţi 
pentru folosirea unor astfel de metode nepermise. 

Unii şefi ai direcțiilor regionale M.A.I. nu participă la munca de anchetă, nu 
studiază personal dosarele de anchetă, nu interoghează personal pe arestaţi şi 
martori şi nu pretind nici şefilor organelor de anchetă și locţiitorilor lor să participe 
efectiv la cercetări în cazurile mai importante. 

Astfel, conducerea Direcţiei regionale M.A.I. Baia Mare, având în cercetare cazul 
organizaţiei contrarevoluţionare „Partidul Unit Român“, nu s-a interesat de această 
problemă importantă și n-a acordat sprijinul necesar anchetatorilor. Mai mult decât 
atât, chiar atunci când în decursul cercetărilor au fost descoperite legăturile criminale 
ale membrilor organizaţiei, conducerea direcției regionale n-a luat măsurile necesare 

pentru lichidarea activităţii lor criminale, dând dispozițiunea greșită ca ancheta să 
fie încheiată, iar dosarul să fie trimis în justiție. Nici până în prezent n-au fost anchetate 
toate persoanele implicate, dintre care 17 nici măcar n-au fost identificate până acum. 

Avertizez pe şeful Direcţiei regionale M.A.I. Baia Mare că trebuie să lichideze 
odată cu acest stil de lucru lipsit de răspundere, care frânează dezvoltarea muncii. 
Altfel, vom fi nevoiţi să luăm măsuri drastice, la această regiune. 

Şefii organelor de anchetă și locțiitorii lor nu organizează munca cu agentura de 
cameră în scopuri bine determinate pentru a stabili adevărul în cazurile cercetate. 
Agenţii de cameră sunt folosiți pentru urmărirea informativă a marii majorităţi a 
arestaţilor, cu toate că de multe ori acest lucru nu este necesar. Se semnalează cazuri 
când pentru munca de agenţi de cameră sunt utilizaţi spioni, conducători ai grupurilor 
şi organizaţiilor fasciste şi legionare sau alte elemente care au comis crime grave 
împotriva securității statului. 

Uneori, ca agenţi de cameră sunt folosiţi arestaţii a căror anchetare nu a fost 
încheiată sau care nu au dat declaraţii sincere la cercetări. 

Au fost descoperite cazuri de relaţii nejuste cu agenţii de cameră, cărora li s-au 
făcut diferite promisiuni privitoare la ușurarea soartei lor. Au fost de asemenea scoase 
la iveală unele abateri cu desăvârșire inadmisibile, când șefii organelor de anchetă 
au încredinţat secretarilor de la servicii munca cu agentura de cameră. 

Atrag atenția colonelului Butyka și șefilor direcțiilor regionale M.A.I]. să lichideze 
în termenul cel mai scurt lipsurile ce mai există în munca de anchetă, să organizeze 
un control corespunzător asupra modului de desfășurare a cercetărilor, să participe 
personal la interogarea arestaţilor — iar la nevoie și a martorilor, să intervină cu 
operativitatea necesară pentru a determina îmbunătățirea calitativă a muncii de anchetă 
şi să nu admită încălcarea legalității populare. 


În cadrul îndeplinirii sarcinilor încredințate organelor M.A.I. de către Comitetul 
Central al Partidului Muncitoresc Român și guvernul Republicii Populare Române 
în domeniul asigurării securității statului, un rol important revine Direcţiei a VII-a, 
Serviciului de tehnică operativă, Serviciului „F“ şi Serviciului 12 din Direcţia a II-a, 
care au obţinut unele rezultate pozitive în activitatea lor practică. În același timp trebuie 
arătat însă că munca acestor organe necesită o îmbunătăţire radicală. Este de la sine 
înțeles că organizarea judicioasă a activităţii acestor organe operative ajută în mare 
măsură la demascarea cu succes și la timp a dușmanilor regimului nostru de democrație 
populară. 

Locotenent-coloneii Dinescu, Szacsko, Panaitescu şi Marinescu, trebuie să 
sprijine mai mult direcţiile informative, să îndeplinească la timp și în bune condițiuni 
cererile acestora, să nu admită pe viitor ratarea misiunilor sau deconspirarea 
măsurilor speciale cu caracter operativ. 

Se impune ca tovarășii din conducerea acestor organe să îmbunătățească cu hotărâre 
disciplina și munca politico-educativă în rândurile aparatului din subordine; să-i 

imprime acestuia cu mai multă hotărâre simţul răspunderii personale; să-i dezvolte 
prin toate mijloacele inițiativa creatoare și spiritul inventiv, astfel încât fiecare lucrător 
să ofere garanţia unei juste îndepliniri a sarcinilor încredințate. 

Toţi lucrătorii ce încadrează serviciile de mai sus, trebuie să-și îmbunătăţească 
necontenit metodele şi mijloacele de muncă, precum și tehnica de care dispun. Pe 
calea raționalizărilor şi invențiilor, această tehnică trebuie să fie îmbunătățită 
continuu, ridicându-se totodată în mod consecvent calificarea profesională a cadrelor. 


Un rol deosebit de important în rezolvarea sarcinilor ce revin organelor M.A.I. 
îl are Direcţia de cadre și serviciile sale din regiuni. Plenara C.C. al P.M.R. care a 
avut loc în luna iulie a.c., a arătat că datorită sprijinului permanent acordat de partid 
Și guvern pentru întărirea organelor M.A.I. cu cadre din rândurile partidului, nivelul 
politic și profesional al majorităţii lucrătorilor M.A.I. a crescut, iar ca urmare se 
constată și o îmbunătăţire generală a muncii operative. 

În ultima perioadă de timp, Direcţia de cadre şi organele din subordinele sale au 
desfășurat o muncă rodnică şi importantă pe linia studierii, educării şi repartizării 
cadrelor, pe baza calităţilor lor politice şi profesionale. 

Verificarea efectuată de inspecția ministerului în septembrie-octombrie a.c. a arătat 
că, pe lângă părţile pozitive, în munca Direcţiei de cadre mai există şi unele lipsuri. 

Direcția cadre n-a reușit până în prezent să creeze rezerva necesară de cadre pentru 
munci de răspundere și din această cauză în decursul unei perioade îndelungate de 
timp, o serie de posturi de conducere continuă să fie ocupate de lucrători insuficient 
pregătiți sau necorespunzători acestor funcții sau se întâmplă ca unele din funcțiunile 
de acest fel să rămână vacante. 

Adesea alegerea şi repartizarea cadrelor se face numai pe baza dosarelor perso- 
nale, fără să se ţină seama de calităţile profesionale și politice ale tovarășilor respectivi. 

Sarcina cea mai importantă a Direcţiei de cadre şi a organelor sale este aceea de 
a studia cu toată scrupulozitatea însuşirile profesionale și politice ale lucrătorilor, de 
a crea rezerva necesară de cadre, în vederea promovării în funcţii de conducere a 
lucrătorilor celor mai devotați cauzei partidului, care dau dovadă de iniţiativă creatoare 
şi posedă o temeinică experienţă în muncă. Direcţia de cadre trebuie să desfășoare 
o activitate neobosită pentru creșterea politică și profesională a lucrătorilor, să lupte 
cu hotărâre împotriva lipsei de răspundere în muncă, împotriva pălăvrăgelii, 
indisciplinei şi diferitelor abateri de la morală. 

Tovarăși, analiza întregii noastre activităţi ne arată că, deși au fost date o serie 
de ordine importante, ca ordinul nr. 15, 70 şi 95, care au avut ca scop ridicarea la o 
treaptă mai înaltă a muncii organelor securităţii statului, totuși munca noastră nu 
corespunde încă pe deplin sarcinilor de luptă încredințate de partid și guvern, 
Ministerului Afacerilor Interne. 

Atrag în special atenţia Direcției a III-a şi organelor regionale să se preocupe în 
mod deosebit de urmărirea legionarilor, care rămân dușmanii cei mai înverșunaţi ai 
statului nostru. 

Vigilenţa tuturor lucrătorilor trebuie să fie deosebit de ascuţită față de aceştia. 

Direcţiile regionale să ţină seama de lipsurile constatate în aplicarea întocmai a ordinelor 
15, 70 şi 95 și să ia măsuri urgente pentru remedierea defecțiunilor și greșelilor comise. 

Ţin să subliniez că una din cauzele principale ale lipsurilor arătate constă în faptul 
că tovarășii din conducerea organelor M.A.I. nu-şi organizează suficient de temeinic 
munca în scopul de a controla modul de îndeplinire a ordinelor, nu instruiesc şi nu 
educă pe subordonații lor în spiritul intransigenţei față de lipsurile existente, nu 
studiază în cadrul activităţii lor zilnice formele şi metodele de acțiune ale dușmanului 
şi nu analizează munca efectivului operativ. Acest fel negativ de conducere a direcției, 
se remarcă, în afară de Baia Mare, şi la celelalte direcţii regionale. În mod deosebit 
atrag atenția asupra regiunii Galaţi, precum și regiunii lași, colonelului Pandele, care 
nu-și ţin aparatul operativ în mână, nu-l trag la răspundere și nu-l dinamizează. 

În multe regiuni lipsește conducerea practică și controlul asupra îndeplinirii 
sarcinilor şi de aceea lucrătorii de conducere nu totdeauna cunosc ce fac subalternii 
lor, tolerează neîndeplinirea la timp a ordinelor și încălcarea disciplinei. 

Fără îndoială că un astfel de stil în muncă nu contribuie la îmbunătăţirea hotărâtă 
a activităţii informativ-operative în toate domeniile ei. Efectivul operativ lipsit de 
control își împrăștie de multe ori atenţia şi nu se concentrează asupra problemelor 
principale, hotărâtoare, ale muncii. 

Lipsa controlului necesar din partea cadrelor de conducere, face ca unii lucrători, 
cu toate că au un stagiu îndelungat de muncă în organele securității statului, să nu 
obţină rezultatele operative și să nu-şi servească patria cu toată plenitudinea 
cunoştinţelor și experienţei pe care o au. 

Șefii de direcţii şi servicii trebuie să scoată la iveală cu mai mult curaj lipsurile 
muncii noastre şi să ia măsuri eficace pentru înlăturarea şi prevenirea repetării lor, 
să ia atitudine hotărâtă împotriva elementelor care încalcă disciplina, a acelora care 
nu au atitudine justă față de muncă, să lupte cu toată tăria împotriva manifestărilor 
de automulțumire şi tocire a simțului de vigilență politică. 


Tovarăși, 

Faptele arătate dovedesc că deși în activitatea organelor M.A.I. s-au obținut unele 
rezultate pozitive, totuși se mai constată lipsuri şi defecţiuni serioase, care au o 
influență negativă asupra stării generale a muncii informativ-operative. 

lată de ce în această ședință noi trebuie să scoatem la iveală, cu intransigență 
partinică, lipsurile muncii noastre, pe baza unei critici şi autocritici juste. 

Munca în organele securității statului este multilaterală, complicată, grea și de 
răspundere, dar în același timp este o muncă înălțătoare și de mare cinste. De aceea, 
ea pretinde din partea lucrătorilor de securitate o temeinică pregătire culturală şi 
profesională și mai ales o maturitate politică deosebită. 

Lucrătorul care nu se îngrijește de pregătirea sa va bate în cel mai bun caz pasul 
pe loc, iar în condiţiunile creșterii continui a cadrelor noastre, un astfel de lucrător 

va rămâne în urmă şi, fără îndoială că nu va putea să asigure îndeplinirea 
corespunzătoare a sarcinii de apărare a securității de stat a patriei noastre. 

Organizațiile de partid au sarcina să mobilizeze şi să educe zi de zi pe lucrători 
în spiritul vigilenţei revoluționare, să le dezvolte nivelul politico-ideologic, să combată 
cu tărie încălcările disciplinei, neexecutarea ordinelor, atitudinea de tărăgănare şi 
delăsare în muncă și să-i sprijine pe şefii de direcţii şi servicii la înlăturarea și la pre- 
venirea lipsurilor în muncă, creând o opinie de dezaprobare a abaterilor de orice fel. 

Aceasta e sarcina principală a lucrătorilor de conducere și a organizaţiilor 
noastre de partid. 


A.C.N.S.A.S., fond documentar, dosar nr. 114, f. 4-60. 


| 17. 


1958 ianuarie 28. Hotărâre de deschidere a dosarului de obiectiv „Destrămarea“ 
pentru Fundaţia „Carol 1“ din Paris. 


Ministerul Afacerilor Interne 
Direcţia | Strict secret 


Hotărâre 
de deschidere a dosarului de obiectiv 


Azi 28 ianuarie 1958, subsemnatul şef de birou căpitan Rujan Gheorghe, 
analizând materialul existent asupra „Fundaţiei Carol I“ din Paris. 

Am găsit că acest institut funcționează de prin anii 1949-1950 aprobat de 
autorităţile franceze. Este creat de Comitetul Naţional Român (C.N.R.) iar fondurile 
sunt acordate de S.U.A. Din conducerea Fundaţiei fac parte Veniamin Virgil, 
profesorul Sever Pop (Belgia), Busuioceanu [Alexandru] de la Madrid, Sabin 
Manuilă din S.U.A., Gigi Ionescu, reprezentantul C.N.R. în Italia, și alții. 

Activitatea Fundaţiei este îndreptată împotriva ţării noastre prin desfășurarea 
propagandei organizată în presă, conferinţe şi alte asemenea forme şi acțiuni. 

Pe baza celor de mai sus am hotărât să deschid dosarul de obiectiv pentru „Fundația 
Carol I“, numele conspirativ „Destrămarea“. 


Șef birou 
Căpitan Gh. Rujan 


A.C.N.S.A-S., fond S.L.E., dosar nr. 101, vol. 1,f.6. 

118. 


1958 martie 24. Referat cu privire la unele aspecte nesatisfăcătoare din activitatea 
unor organe judecătorești, semnat de ministrul A facerilor Interne, 
general-colonel Alexandru Drăghici. 


Ministerul Afacerilor Interne Strict Secret 
24 martie 1958 


Referat 
cu privire la unele aspecte nesatisfăcătoare 
din activitatea unor organe judecătoreşti 


În ultimul timp, organele securității statului au trimis în judecată infractori 
contrarevoluționari, care au săvârșit fapte grave împotriva statului nostru democrat- 
popular. Analiza cazurilor judecate arată că unii dintre acești infractori au fost 
sancţionaţi cu multă blândețe, indulgența mergând până la absolvirea de pedeapsă, 
deşi vinovăția lor este evidentă, faptele fiind grave şi dovedite cu probe incontestabile. 

Această situaţie rezultă din modul cum au fost soluționate mai multe cazuri, dintre 
care relatăm următoarele: 


Organele securităţii statului au arestat în luna aprilie 1957 un grup subversiv 
compus din 6 elemente în frunte cu Popovici Dumitru preot, legionar din anul 1937, 
care în trecut a participat la Congresul Studenţilor Legionari ţinut la Craiova în anul 
1937, a desfășurat o intensă propagandă în favoarea organizaţiei legionare „Totul 
pentru țară“, iar în timpul guvernării legionare a ţinut la domiciliul său şedinţe, a 
participat la ceremoniile legionare şi la rebeliunea legionară din anul 1941; 
Gherasimescu "Toma, preot, legionar din anul 1935, care în perioada premergătoare 
guvernării legionare a tipărit în propria sa tipografie din orașul Bălţi și a răspândit 
afişe şi materiale legionare iar în timpul regimului fascisto-antonescian a desfășurat 
o intensă propagandă anticomunistă tipărind și răspândind broşuri antipopulare — de 
largă circulaţie, printre care broşurile: „Păziţi-vă de comuniști“ și „Lucrătorii lui 
Dumnezeu“; Vasilescu Atanase, legionar din 1940 și colaborator apropiat al lui 
Popovici Dumitru, membru activ în asociaţia „Oastea Domnului“ până la desfiinţarea 
acesteia; Mironovici Elena, soţia condamnatului Radu Mironovici care a stat ascunsă 
timp de aproape 13 ani, fiind găzduită și sprijinită moral şi material de elemente 
legionare; Stratulativ Noreta, legionară din 1940, şefă de cuib, și Rizescu Eugen, 
element dușmănos regimului democrat. 

Ancheta penală a stabilit că începând din toamna anului 1952, elementele crimi- 
nale mai sus-menționate s-au constituit într-o organizaţie contrarevoluţionară fascistă 
denumită „Partidul Creştin Român“ pe care voiau să o lărgească prin recrutări de 
elemente legionare şi unele elemente dușmănoase din rândul clericilor și credincioşilor. 

Transformând biserica Domnița Bălașa în punct de întâlniri subversive, Popovici 
Dumitru, Vasilescu Atanase şi Rizescu Eugen, în anul 1952, au ţinut o şedinţă de 
constituire a organizaţiei subversive denumită „Partidul Creștin Român“. Recrutând 
pe Gherasimescu Toma, Mironovici Elena și Stratulativ Noreta, au ținut din 1953 până 
la arestare — aprilie 1957 — periodic, şedinţe clandestin, în cadrul cărora au conceput 
şi redactat trei manifeste antipopulare şi antisovietice: unul redactat în anul 1952 în 
care sunt expuse bazele de constituire ale acestei organizații subversive; al doilea 
redactat în anul 1953 în care preconizează răsturnarea regimului democrat popular 
prin acțiuni violente; și al treilea redactat la sfârșitul anului 1953, în care prevedea 
înființarea de tribunale speciale pentru exterminarea comuniștilor şi celorlalte 
elemente progresiste. Publicarea acestui manifest urma să se facă în momentul 
dezlănţuirii unui conflict armat între cele două lagăre. 

În cadrul întâlnirilor subversive, membrii organizaţiei — ca unii care-și pierduseră 
privilegiile şi pozițiile materiale din trecut — au purtat discuții deosebit de veninoase 
la adresa regimului democrat-popular, ponegrind şi defăimând realizările puterii 
populare. Împreună, au hotărât să lărgească organizația cu elemente vădit dușmănoase, 
baza constituind-o elementele legionare. De asemenea, de comun acord au hotărât 
ca în momentul eliberării condamnatului legionar Radu Mironovici să-i încredinţeze 
conducerea acestei organizaţii subversive. 

Camuflându-se sub masca făţarnică de duhovnic, preotul legionar Gherasimescu 
Toma a răspândit în rândurile credincioșilor, prin predicile ținute, calomnii cu privire 
la orânduirea democrat-populară, a propagat ideea „inevitabilităţii unui nou război 
mondial şi distrugerea comunismului de către americani cu bomba atomică“, 
instigând în același timp pe credincioşi la nesupunere față de măsurile partidului şi 
guvernului. De asemenea, cu orice prilej, a instigat pe ţărani să nu urmeze calea 
cooperativizării agriculturii. 


Activitatea criminală desfășurată de acest grup complotist este dovedită cu 
declaraţiile lor de recunoaștere, care se coroborează între ele, cu depoziţiile mai multor 
martori pentru fiecare inculpat în parte, confruntări pozitive şi corpuri delicte ca 
„Programul Partidului Creștin Român“ şi manifestul „Frați români, Fraţi Creștini“. 

Cu toată gravitatea faptelor săvârşite de acești inculpaţi și cu toate probele de la 
dosar din care rezulta incontestabil vinovăția lor, totuși completul de judecată prezidat 
de cpt. Andrei Dumitru de la Tribunalul Militar București, prin sentința penală nr. 
1089 din 31 octombrie 1957 — dosar nr. 973/1957 — a achitat de orice penalitate pe 
Stratulativ Noreta şi Rizescu Eugen. Schimbând încadrarea juridică din infracțiunea 
de uneltire contra ordinei sociale — art. 209 C. P. — în infracţiune de agitaţie — vechiul 
art. 327 al. 3 C. P. — şi apoi aplicând Decretul de grațiere și amnistie nr. 421 din 24 
septembrie 1955, a încetat urmărirea penală pentru inculpaţii Gherasimescu Toma 
și Vasilescu Atanase, dispunând punerea lor în libertate. 

La stăruinţele organului M.A.I., organul procuraturii militare a declarat recurs 
împotriva sus-menționatei hotărâri. Tribunalul Militar al Regiunii a II-a Militare, prin 
Decizia nr. 3043 din 6 martie 1958, a casat sentinţa trimițând cauza organului de 
anchetă pentru completarea cercetărilor. 


Cât de slab își exercită unii judecători militari funcţiile ce le revin și câtă indulgență 
manifestă la aplicarea pedepselor împotriva infractorilor periculoși securității 
statutului, rezultă şi din modul cum a fost soluționată următoarea cauză: 


La 12 aprilie 1957, Direcţia Regională M.A.I. Piteşti a trimis în judecată pentru 
agitație contrarevoluționară pe numiții Predescu loan, moșier expropriat, cu domiciliu 
obligatoriu, şi pe Diaconu Mircea, origine socială burgheză, de profesie medic. În 
sarcina lor s-a reţinut faptul că, în scopul de a intimida și determina pe secretarul 
Raionului P.M.R. Muscel, regiunea Pitești, să înceteze munca politică, au conceput, 
redactat și trimis acestuia o anonimă cu următorul conţinut: 

„Basarabenii, care au partizani în munţi și în regiuni, vă cer să nu mai luaţi măsuri 
împotriva chiaburilor pentru a nu vă trezi dispărut din sectorul Rucăr de care răs- 
pundeți. Numărul nostru este înzecit decât numărul activiștilor. Divulgarea secretului 
sau luarea de măsuri va fi pedepsită ca trădare. Trăiască România, trăiască Basarabia“. 

Deși inculpaţii, atât în faza anchetei, cât și în faza judecății, au recunoscut învinuirea 
precum şi faptul că au săvârșit fapta din mobil politic în scopul de a intimida pe 
secretarul Raionului P.M.R. Muscel să-și înceteze activitatea politică și cu toate că 
activitatea lor dușmănoasă este dovedită cu declarațiile lor de recunoaștere, scrisoarea 
corp delict şi concluziile raportului de expertiză grafică, totuși completul de judecată 
prezidat de căpitanul Mihai Mihail de la Tribunalul Militar Craiova, prin sentința 
penală nr. 335 din 23 iulie 1957 — dosar nr. 242/1957 — a schimbat încadrarea juridică 
din infracțiunea de agitaţie contrarevoluţionară în infracțiunea de răspândire de ştiri 
false, condamnând pe ambii inculpaţi numai la câte 3 luni închisoare corecțională. 

Considerăm că hotărârea este nejustă, deoarece pe de o parte schimbarea 
încadrării juridice este greșit făcută, iar pe de altă parte pedeapsa de 3 luni închisoare 
corecțională este prea mică în raport cu gravitatea faptei. 

Aceeași atitudine de indulgență au manifestat-o şi judecătorii care au judecat cauza 
privind pe inculpatul Racoviţă Alexandru. 

La 19 februarie 1957, Direcţia Regională M.A.I. laşi a trimis în judecată pe 
inculpatul Racoviţă Alexandru (exclus din P.M.R.) pentru motivul că în luna 
ianuarie 1957 a lipit pe zidul casei locuitorului Vicol loan din comuna Mălușteni, 
raionul Murgeni, două fițuici cu conţinut injurios la adresa conducătorilor Partidului 
Muncitoresc Român și instigator împotriva puterii populare. 

Fapta este dovedită cu declaraţiile de recunoaștere ale inculpatului, menținute şi 
în faza judecății, depoziţiile a 5 martori, fițuicile corp delict și concluziile raportului 
de expertiză grafică. 


465 


Judecând cauza, completul de judecată prezidat de căpitanul Fechete Augustin de 
la Tribunalul Militar aşi, prin sentinţa penală nr. 140 din 19 martie 1957, a condam- 
nat pe inculpatul Racoviţă Alexandru la un an închisoare corecțională. Considerăm 
că și această pedeapsă nu este proporțională cu gravitatea faptei săvârşită de acest 
inculpat. 


În cursul anului 1957, organele securității din Direcţia Regională M.A.I. Craiova 
au trimis în judecată pentru uneltire contra ordinei sociale — art. 209, partea III-a C. 
P. — un grup de complotiști în frunte cu numitul Paveliu Mihai, avocat, fost 
proprietar a 40 ha teren arabil, deputat şi senator în regimul burghezo-moșieresc, 
candidat din partea P.N.L. — Brătianu în alegerile din 1946; Popescu Gh., avocat, fost 
guvernator al Băncii din Odessa în timpul ocupaţiei fasciste, fost primar al orașului 
Craiova în timpul guvernării antonesciene, membru în comitetul de conducere al P.N.Ţ. 
— Maniu până la dizolvare; Turcu Ion, fost mare comerciant, membru în conducerea 
organizaţiei P.N.Ţ. — Maniu în funcţia de casier, condamnat în anul 1948 la 22 ani 
muncă silnică pentru deţinere ilegală de aur, apoi grațiat prin decretul nr. 421/1955; 
Mititelu Constantin, deputat P.N.Ţ. — Maniu, profesor de limba engleză, proprietar 
a 15 ha de teren și un imobil; Rădulescu Gheorghe, zis Livezi, fost deputat din partea 
partidului averescan, iar după 1944 președintele organizaţiei P.S.D.1. — Titel Petrescu 
pe regionala Oltenia; Tudor Gheorghe, avocat, legionar, iar după 1944 înscris în P.N.L. 
— Brătianu; lonescu Ștefan, zis Bălcești, fost moșier și ofițer în armata burghezo- 
moşierească; Singureanu Constantin — fiu de chiabur, fost ofițer în armata burghezo- 
moşierească, proprietar al unui imobil naționalizat și alții. 

În ancheta penală s-a stabilit că începând din anul 1955, elementele criminale mai 
sus-menţionate s-au constituit într-un grup subversiv, în scopul de a acţiona pentru 
schimbarea regimului democrat. 

În vederea atingerii scopurilor lor, membrii acestui grup subversiv au ţinut şedinţe 
clandestine în cadrul cărora au întocmit un program politic denumit „Programul 
minimal“, în care preconizau schimbarea regimului democrat popular, fie pe calea 
presiunilor din afară a ţărilor capitaliste şi în urma acestor presiuni P.M.R. va face 
concesii fostelor partide burgheze pentru a participa la guvernare, fie pe cale violentă, 
prin dezlănţuirea unui război mondial. 

Printre măsurile politice, economice și administrative prevăzute în program, erau: 
participarea la alegeri a tuturor fostelor partide burgheze; reprimarea cu toată 
asprimea a comuniștilor; restituirea averilor naţionalizate; comerț particular; 
desființarea serviciilor de cadre, formarea unei armate şi constituirea unui corp didactic 
care să nu facă politică; reforme judecătoreşti și administrative cu sisteme de conducere 
ca în regimul burghez etc. În afară de acestea, membrii acestui grup subversiv au 
hotărât ca, conducerea „Coaliţiei guvernamentale“ pe care o preconizau, să fie 
încredinţată conducătorilor P.N.Ţ. : Mihalache, Pop I. şi Zane. Pe plan local au stabilit 
persoanele care urmau să ocupe funcţii de răspundere politice şi administrative. În 

perioada evenimentelor din Ungaria au discutat dacă este oportun sau nu să treacă 
la manifestări publice și să ceară „alegeri libere“. Concomitent cu aceste acţiuni, au 
întreprins măsuri de recrutări de elemente dușmănoase, au purtat discuţii antipopulare, 
iar unii dintre ei au răspândit diferite cărți care tratează probleme de politică liberală. 


Faptele sunt dovedite cu declaraţiile de recunoaștere ale inculpaţilor, menținute 
în instanță şi care se coroborează între ele, depoziţii de martori pentru fiecare inculpat 
în parte şi „Programul minimal“ — corp delict. 

Cu toate că astfel de fapte reprezintă un pericol pentru securitatea statului, mai 
ales că au un caracter organizat, totuși completul de judecată prezidat de maiorul 
Semeniuc Vespasian de la Tribunalul Militar Craiova, a pronunţat pedepse blânde 
între 6 luni și un an și jumătate. Cât de mici au fost pedepsele se poate deduce și din 
faptul că după pronunțare inculpaţii și-au făcut cruce afirmând că se așteptau la 
pedepse peste 15 ani muncă silnică. 

Credem că această atitudine a judecătorului, maior Semeniuc Vespasian, nu este 
întâmplătoare, deoarece după ce organul Procuraturii a declarat recurs împotriva 
hotărârii pronunţate, judecătorul a chemat pe principalul apărător, avocatul Georgescu 
Emanoil, şi l-a sfătuit să declare, împreună cu toți ceilalți apărători ai cauzei, recursuri, 
pentru a contrabalansa recursul declarat de Procuratură. Completul de judecată prezidat 
de It. col. Dumitrescu de la Tribunalul Militar al Regiunii a II-a Militare prin decizia 
nr. 1893 din 21 septembrie 1957 a respins recursul părților. 

Aceeași atitudine de indulgență au manifestat-o şi judecătorii care au judecat cauza 
privind pe Epure Virgil, fost prefect legionar al fostului jud. Vaslui. 


În luna noiembrie 1957, Direcţia Regională M.A.I. laşi a trimis în judecată pe 
legionarul Epure Virgil pentru activitate contra mișcării revoluționare, stabilind în 
sarcina lui următoarele fapte: 

S-a încadrat în organizaţia legionară din oraşul Oraviţa în anul 1937. Pentru zelul 
depus în activitatea legionară, mai ales pe linie de propagandă, Epure Virgil a fost 
promovat în luna septembrie 1940 de către fostul ministru de Interne, legionarul 
Petrovicescu Constantin, în funcţia de prefect al jud. Vaslui. În această calitate a dirijat 
şi coordonat o serie de operaţiuni întreprinse de poliția legionară și organele 
Siguranţei burgheze pentru reprimarea elementelor comuniste sau a altor elemente 
progresiste. Astfel, în oraşul Vaslui în luna octombrie 1940, din ordinul lui Epure Virgil 
a fost arestat, anchetat, maltratat şi trimis în judecată pentru activitate comunistă un 
grup compus din: Candel Alfred, Gold Simion, Segal Zisu, Flis Adolf, Cahana Saia, 
Mendel Ana, Galfh Avram, Nestianu Constantin, lancu Menahin și alţii. De aseme- 
nea, Epure Virgil a dispus efectuarea de percheziţii la persoanele suspecte de activitate 
comunistă. În ajunul zilei de 7 noiembrie 1940, Epure Virgil a ţinut o şedinţă la sediul 
prefecturii din Vaslui, unde au participat comandantul de jandarmi, Gheorghiu Ion, 
şeful poliţiei de stat Zavlovski Adrian, șeful poliţiei legionare, Gheorghinescu 

Constantin, și împreună au hotărât măsuri de supraveghere pentru a împiedica acţiunile 
ce eventual s-ar întreprinde de elementele comuniste ce prilejul zilei de 7 noiembrie 
ca: răspândiri de manifeste comuniste, arborări de steaguri roşii, întruniri zburătoare 
etc. 

Faptele sunt dovedite cu declarațiile de recunoaștere ale învinuitului și depoziţiile 
de la 12 martori, declaraţii care au fost menținute și în instanță. 


Judecând cauza, completul de judecată prezidat de căpitanul Apostol Gheorghe, 
de la Tribunalul Militar al Regiunii a II-a Militare, prin sentinţa nr. 10 din 7 februarie 
1958 — dosar nr. 2734/1958 — a achitat de orice penalitate pe inculpatul Epure Virgil. 

Considerăm că în rezolvarea acestui caz, completul de judecată s-a orientat greșit, 
întrucât nu a ţinut seama de faptul că Epure Virgil este un vechi legionar, care a deținut 
funcții de răspundere în organizația legionară, care în afară de activitatea concretizată 
în faptele mai sus expuse, a desfăşurat și o intensă activitate de propagandă 
legionară. 


Organele de anchetă ale Direcţiei regionale M.A.I. Stalin, în luna octombrie 1957, 
au trimis în judecată pe Oancea Victor, în vârstă de 60 ani, legionar din 1929, fost 
delegat în 1946 la secţia de votare a satului Breaza din partea P.N.Ț. — Maniu, pentru 
favorizare de infractor şi deţinere ilegală de armament şi muniții. În sarcina acestui 
inculpat ancheta a stabilit că în perioada 1950-1952 a avut legături cu membrii bandei 
de fugari legionari din munţii Făgărașului: Hașu Laurian, Haşu Gheorghe şi Chiujdea 
loan, cărora le-a procurat cartuşe pentru o armă Z. B. şi pentru un pistolet şi o raniță 
militară. La percheziţia domiciliară a inculpatului Oancea Victor s-au găsit ascunse 
două pistoale şi 83 de cartușe. 

Faptele sunt dovedite cu declarațiile fugarilor legionari: Hașu Laurian, Hașu 
Gheorghe şi Chiujdea loan și cu depoziţia lui Oancea Virgil, fiul lui Oancea Victor, 
precum şi cu corpurile delicte — două pistoale și cantitatea de muniţie — găsite la 
percheziția domiciliară. 


Judecând cauza, completul de judecată prezidat de maiorul Cojocaru Dragoş de 
la Tribunalul Militar Sibiu a achitat de orice penalitate pe Oancea Victor. 

Considerăm că hotărârea de achitare este netemeinică deoarece din probele strânse 
de ancheta penală rezultă cu prisosință vinovăția sus-numitului inculpat. 

Din analiza unor cazuri judecate în ultimul timp, rezultă că unii judecători admit 
cu multă ușurință mai întâi cererile de revizuire a proceselor, care sunt pur formale, 
iar în cele din urmă cu aceeași ușurință admit eliberarea provizorie a condamnaților 
respectivi, deși în mod evident aceștia au crime grave la activul lor. Datorită acestui 
fapt, elementele criminale aflându-se în stare de libertate, influenţează negativ cursul 
normal al desfășurării și realizării justiției şi în ultimă instanță reușesc să scape de 
pedeapsă. 

Organele de anchetă ale Direcţiei Regionale M.A.I. Stalin au arestat pe legionarul 
Panciu loan şi Ciuculete Dumitru, student anul IV la Facultatea de Silvicultură, pentru 
uneltire contra ordinii sociale. 

În sarcina inculpaţilor, ancheta a stabilit că Panciu loan s-a încadrat în organizația 
legionară în anul 1940, a participat la rebeliunea legionară, fapt pentru care a fost 
condamnat la 3 luni de închisoare corecțională, iar după 23 august 1944 a continuat 
să desfăşoare activitate legionară şi să săvârșească fapte de drept comun, fapt pentru 
care în 1948 a fost condamnat la 3 ani închisoare corecțională pentru activitate 
legionară, iar în 1952 la 2 ani închisoare corecțională pentru fals în acte publice. În 
închisoare a cunoscut pe studentul Ciuculete Dumitru, care ispăşea o pedeapsă de 
10 luni pentru fals în acte publice. Observând că Ciuculete Dumitru are vederi 
antipopulare, Panciu loan a început treptat să și-l apropie şi să-l ia în pregătire 
legionară. După ce s-au eliberat, Panciu loan și Ciuculete Dumitru au continuat să 
păstreze legături şi să se reîntâlnească în mod organizat. În cadrul unei întâlniri din 
cursul anului 1955, Panciu Ioan 1-a propus lui Ciuculete Dumitru — care între timp 
se înscrisese la facultate — să observe care studenţi au vederi antipopulare și cei care 
corespund să-i recruteze şi să-i organizeze într-un grup subversiv, în scopul de a acționa 
la „momentul potrivit“ împotriva regimului democrat popular din țara noastră. În urma 
discuţiilor ostile regimului democrat popular și a instructajului făcut de Panciu loan 
asupra modului cum să procedeze la constituirea grupului subversiv, Ciuculete 
Dumitru a acceptat sarcina dată. 

Faptele sunt dovedite cu declaraţiile ambilor inculpaţi, menținute și în instanța 
de judecată. 


În cursul judecății, procurorul militar căpitan Ciunganu Liviu a cerut din oficiu 
— fără ca inculpatul să facă cerere — eliberarea provizorie a lui Ciuculete Dumitru. 
Completul de judecată prezidat de maiorul Cojocaru Dragoș, însușindu-și şi 
concluziile procurorului militar, a dispus prin încheierea nr. 1 din 11 februarie 1958, 
eliberarea provizorie a sus-numitului inculpat până la judecarea definitivă a cauzei. 

Considerăm că această eliberare provizorie este netemeinică. Măsura eliberării 
provizorii se dispune atunci când din probele din dosar se desprinde că inculpatul 
la judecarea definitivă a cauzei nu va primi o pedeapsă mai mare decât timpul cât a 
stat în prevenţie. Ori, Ciuciulete Dumitru a stat în prevenţie 9 luni și pedeapsa către 
care tinde instanța — prin luarea măsurii de eliberare provizorie — este evident o 
pedeapsă blândă, prea mică în raport cu fapta — concretizată în inițierea unui grup 
subversiv legionar, în cadrul unei întâlniri organizate și în urma unor discuții 
dușmănoase regimului democrat-popular — și în raport cu circumstanţele personale, 
care sunt în defavoarea ambilor inculpați, deoarece Panciu loan este vechi legionar, 
participant la rebeliune, condamnat în mai multe rânduri înainte şi după 23 august 
1944 pentru activitate legionară şi pentru fapte de drept comun, iar Ciuciulete Dumitru 
un infractor care a mai ispășit o pedeapsă, după care i s-a dat posibilitatea să fie 

reprimit în facultate şi totuși a continuat mai departe să acţioneze subversiv 
împotriva puterii populare. 

Un alt caz care demonstrează ușurința cu care se dispune eliberarea provizorie, 
îl constituie cazul inculpatului Tănăsescu Dumitru, membru marcant în conducerea 
P.N.Ț.-Maniu. 

La sfârșitul lunii octombrie 1957, Direcţia de Anchete a arestat un grup subversiv 
în frunte cu Baziliu Nicolae fost colonel în armata statului burghezo-moșieresc. 
Ancheta a stabilit că Baziliu Nicolae în cursul anului 1957 a întocmit 2 planuri pentru 
constituirea unei organizaţii subversive denumită „Comitetul de Eliberare Naţională 
a României“, ai cărei membri în majoritatea lor urmau să fie recrutați din rândul 
ofițerilor deblocați, cu scopul de a răsturna prin violenţă orânduirea democrat-populară 
din ţara noastră. 

În planurile sale Baziliu Nicolae a prevăzut ocuparea cu forța a sediilor Miliției 
Capitalei și Penitenciarul Jilava, procurarea de armament și muniții, eliberarea 
deţinuţilor și numirea lor ca conducători de grupuri ale rebelilor, arestarea membrilor 
de partid, asasinarea unor membri din guvern și săvârșirea de acte de teroare împotriva 
ostașilor armatei sovietice. 

În vederea constituirii organizaţiei proiectate, Baziliu Nicolae a început să 
viziteze o serie de foşti ofițeri din armata burghezo-moşierească și prin discuţii să- 
i tatoneze pentru a vedea dacă acceptă să întreprindă acțiuni dușmănoase împotriva 
regimului democrat popular din țara noastră. În afară de acestea Baziliu Nicolae a 
deţinut şi două pistoale şi o cantitate de muniţie, pe care le-a dat la începutul anului 
1957 complicelui său Deleanu Nicolae, armament și muniţie care au fost descoperite 
şi ridicate la percheziția domiciliară a acestuia. 

Faptele sunt dovedite cu declarațiile de recunoaștere ale inculpatului şi corpurile 
delicte găsite la percheziţia domiciliară ca: „lista guvernului socialist-creștin“ unde 
Baziliu Nicolae figurează ca președinte al Consiliului de Miniștri și ministru de 
Finanţe, după care urmează numele persoanelor şi funcțiile pe care urmau să le dețină 
în cazul când organizaţia subversivă şi-ar fi realizat scopul: „lista membrilor 
Prezidiului Marii Adunări Naţionale“ care cuprinde numele persoanelor ce urmau să 
fie recrutate în organizaţie şi funcțiile pe care trebuia să le primească în aparatul de 
stat; un document intitulat „Proclamaţie“ scris în iunie 1957, pe care urma să o facă 
organizaţia subversivă după preluarea puterii, către statele imperialiste; „ordinul de 
operaţii nr. 3“ cuprinde măsuri concrete în vederea răsturnării prin violenţă a regimului 
democrat-popular; două documente, intitulate „Comunicat“ — scrise în luna octombrie 
1957, 3 pistoale şi cantitatea de muniţie găsită la percheziția domiciliară a complicelui 
Deleanu Nicolae, dintre care două au fost date spre păstrare de Baziliu Nicolae. 

Printre elementele care au avut contingenţă infracțională cu inculpatul Baziliu 
Nicolae, a fost şi Tănăsescu Dumitru, fiu de moșier, fost avocat, fost ajutor de primar, 
fost membru în consiliul de administraţie al Soc. de Telefoane, fost membru 
marcant în conducerea P.N.Ţ.-Maniu. 

Acesta în luna iunie 1957, a fost trimis în judecată pentru agitaţie contrarevo- 
luţionară, însă a fost achitat de orice penalitate. Întrucât această hotărâre a fost nejustă, 
s-a introdus recurs în supraveghere, care a fost admis, cauza fiind în prezent în curs 
de rejudecare. După eliberarea sa din închisoare, Tănăsescu Dumitru a luat legătura 
cu fostul colonel Baziliu Nicolae și în casa acestuia din str. Ţepeş Vodă nr. 52, 
împreună au purtat discuții dușmănoase la adresa regimului democrat popular, ambii 
manifestându-și dorința de răsturnare a orânduirii democrat populare pe calea 
dezlănţuirii unui război. În cadrul discuţiilor, Baziliu Nicolae i-a spus că este informat 
că în curând regimul democrat popular din ţara noastră se va schimba și că de aceea 
s-a gândit să formeze un guvern din care să facă parte și el — Tănăsescu Dumitru. 
Faţă de cele propuse, Tănăsescu Dumitru nu a dat nici un răspuns, dar nici nu s-a 
desolidarizat și nu a denunţat organelor de stat. După această discuţie, Baziliu Nicolae 
l-a trecut pe Tănăsescu Dumitru pe lista de guvern în funcţia de ministru de Interne. 

Pentru aceste fapte — săvârşite după eliberarea sa din închisoare — a fost din nou 
trimis în judecată. În cursul judecății, Tănăsescu Dumitru a introdus o cerere de 
eliberare provizorie, pe care completul de judecată prezidat de căpitanul Prună Liviu 
de la Tribunalul Militar București, prin încheierea din 5 februarie 1958 — dosar nr. 
55/1958 — a admis-o dispunând punerea în libertate a lui Tănăsescu Dumitru. 

Deoarece cererea de eliberare provizorie a lui Tănăsescu Dumitru este pur formală 
şi deci eliberarea provizorie s-a făcut cu multă ușurință şi în mod neîntemeiat, 
Procuratura Militară — la sesizarea noastră — a înaintat recurs, suspendându-se astfel 
punerea în libertate a celui în cauză până la judecarea fondului. 


În timp ce unii dintre infractorii periculoși securității statului, care au săvârșit cu 
intenție contrarevoluționară crime grave împotriva statului nostru sunt sancționați — 
aşa cum dovedesc exemplele expuse în acest material — cu multă blândeţe, indulgența 
mergând uneori până la absolvirea lor de pedeapsă, în același timp unii lucrători din 
cadrele Ministerului A facerilor Interne — Securitate sau Miliție — care au săvârșit fapte 
penale fără intenţie contrarevoluţionară, sunt pedepsiți cu toată asprimea, ajungându-se 
până la pedeapsa maximă prevăzută de textul de lege în care au fost încadrați. În fond, 
sancţionarea unor asemenea lucrători din Ministerul Afacerilor Interne este justă, 
deoarece prin faptele lor au prejudiciat într-o formă sau alta interesele statului nostru. 
Însă, dacă în fond sancţionarea acestora este justă, ceea ce considerăm nejust este 
faptul că nu cu aceeași severitate sunt pedepsiți dușmanii cei mai înrăiți ai regimului 
democrat-popular, care provin din rândurile foștilor exploatatori, acţionează cu intenție 
direct contrarevoluționară, se pun în mod voit, conștient, de-a curmezișul construirii 
socialismului în ţara noastră, în timp ce acei lucrători din M.A.I. care încalcă legile, 
sunt cazuri izolate, provin din rândurile muncitorilor şi țăranilor muncitori, care au 
depus cât timp au funcţionat în M.A.I. o oarecare activitate pentru reprimarea 
infractorilor contrarevoluţionari, iar faptele penale ce li se impută le-au săvârşit fără 
intenție contrarevoluționară. 

Această situaţie rezultă din modul cum au fost soluționate mai multe cazuri, dintre 
care relatăm următoarele: 

În luna septembrie 1957, Direcţia de Anchete Penale a Ministerului Afacerilor 
Interne a trimis în judecată pe It. Constantinescu Marin din Unitatea de securitate 
nr. 0123/U, în vârstă de 23 de ani, originea socială muncitorească, pentru furt și 
deţinere ilegală de armament și muniţie. 

În sarcina lui s-a reţinut faptul că în luna aprilie 1957, în timp ce locuia la căminul 
M.A.I. a spart dulapul colegului său It. Bordei Ion şi şi-a însușit un pistolet și câteva 
cartușe, pe care le-a deținut în continuare la domiciliul său fără autorizaţie. 

Completul de judecată prezidat de către căpitanul Sitaru Valeriu de la Tribunalul 
Militar Bucureşti, prin sentinţa nr. 999 din 7 octombrie 1957 — dosar nr. 970/1957 
— a condamnat pe It. Constantinescu Marin la 6 ani închisoare corecțională pentru 
furtul pistoletului, 6 ani închisoare corecțională pentru deţinere ilegală de armament, 
3 ani închisoare corecțională pentru deţinere ilegală de muniții şi 1 an interdicție 
corecțională. 

Ulterior, It. Constantinescu Marin a fost judecat şi pentru distrugerea a 4 broșuri, 
lecții profesionale cu caracter secret. Judecând cauza, completul de judecată prezidat 
de It. major Prună V. de la Tribunalul Militar București, l-a condamnat prin sentința 
penală nr. 1075 din 30 octombrie 1957 — dosar nr. 1120/1957 — la 6 ani de 
închisoare corecțională. 

În luna august 1957, Direcţia de Anchete Penale M.A.I. a trimis în judecată pe 
It. major de securitate Smochină Nicolae, pentru abuz în serviciu, reţinând în sarcina 
lui faptul că în calitate de ofiţer activ în cadrul Ministerului Afacerilor Interne, după 
ce a efectuat legal arestarea infractorului contrarevoluţionar Bondric Eugen, s-a 
prezentat în ziua de 14 februarie 1957 la domiciliul părinților acestuia cărora le-a 
cerut să-i predea suma de 1 515 lei găsită cu o zi înainte la percheziţie, pe motivul 
că s-ar fi dispus confiscarea acestei sume. Sub acest pretext și-a însușit în mod 
fraudulos suma de bani mai sus-menţionată. 

Completul de judecată de la Tribunalul Militar București prin sentinţa penală nr. 
1002 din 4 septembrie 1957 — dosar nr. 1020/1957 — a condamnat pe lt. major 
Smochină Nicolae la 3 ani închisoare corecțională pentru abuz în serviciu. 

Considerăm că în ambele cazuri, hotărârile instanţelor de fond sunt deosebit de 
aspre, pedepsele fiind prea mari în raport cu faptele şi cu circumstanțele personale 
ale inculpaţilor. 

Cât priveşte judecarea şi condamnarea unor lucrători de miliţie, analiza unor cazuri 
judecate în cursul anului 1957, arată că există o situaţie şi mai îngrijorătoare, 
severitatea în condamnare mergând aproape în toate cazurile, la pronunţări de pedepse 
maxime prevăzute de lege. Din zeci de cazuri, unde unii sergenţi și ofițeri de miliţie 
au fost pedepsiţi cu toată asprimea, relatăm următoarele: 

Organele Direcţiei Generale a Miliției au trimis în judecată pe It. Ciobanu Ion de 
la Secţia II-a Miliție Bucureşti, pe motivul că acesta cercetând o cauză privind unele 

sustrageri de produse alimentare de la laboratorul patiseriei din str. Buzești, a primit 
de la numita Zaharescu Alexandrina, responsabila unităţii, suma de 500 Lei, în scopul 
de a tergiversa soluționarea cauzei până către sfârşitul lunii decembrie 1957, când 
se aștepta apariția legii de grațiere şi amnistie. 

Judecând cauza, completul de judecată prezidat de către căpitanul Apostol 
Gheorghe de la Tribunalul Militar București, prin sentința penală nr. 1250 din 20 
decembrie 1957 — dosar nr. 1280/1957 — a condamnat pe It. Ciobanu Ion la 10 ani 
închisoare corecțională şi 6 ani degradare civică. 

Considerăm că în raport cu fapta — 500 lei mită pentru a tergiversa soluționarea 
unui dosar — şi cu circumstanţele personale ale inculpatului — element fără antecedente 
penale, sincer în cercetări şi în fața justiției — pedeapsa de 10 ani închisoare 
corecțională este exagerată. 

Completul de judecată prezidat de It. maj. Prună Liviu, de la Tribunalul Militar 
București, a condamnat prin sentința penală nr. 1050 din 24 octombrie 1957 — dosar 
839/1957 — pe slt. Dulama Gheorghe din Miliția T. F. Ploieşti, la un an și 6 luni 
închisoare corecțională, pentru faptul că în timp ce era ofiţer de serviciu pe secţie, 
a consumat băuturi alcoolice. 

Soluţii asemănătoare au fost pronunţate uneori şi de tribunalele militare din Craiova 
și Cluj. De exemplu: 

Completul de judecată prezidat de căpitan Munteanu Viorel de la Tribunalul Militar 
Craiova, a condamnat prin sentinţa nr. 48 din 28 ianuarie 1957, la un an închisoare 
corecțională pe slt. Popovici Ion din raionul de Miliție Craiova, pentru faptul că în 
timp ce era de serviciu pe unitatea sa a ieșit în oraș să-și cumpere țigări, apoi a intrat 
într-un restaurant și a consumat băuturi alcoolice. 

Prin sentința penală nr. 264 din 15 august 1957, completul de judecată de la 
Tribunalul Militar Cluj a condamnat la câte 6 luni de închisoare corecțională pe 
sergenţii majori Kovacs Ștefan și Kovacs Francisc din Raionul de Miliție Gheorghieni. 
În sarcina lor s-a stabilit că paznicul de noapte Bege David a adus la postul de Miliție 
doi tineri: Gyorfi Emeric şi Bajka Anton pe motivul că aceștia l-ar fi atacat pe stradă 
în dreptul căminului cultural (noaptea). Pe baza celor spuse de paznic, sergenții majori 
Kovacs Ștefan și Kovacs Francisc le-a dat 2—3 bastoane de cauciuc la spate şi după 
10 minute le-a dat drumul. 

Pe lângă unele condamnări severe, se observă şi alte aspecte nesatisfăcătoare în 
activitatea unor organe de procuratură şi organe judecătoreşti. În cadrul Ministerului 
Afacerilor Interne sunt lucrători de miliţie care luptă destoinic şi hotărât împotriva 
infracționismului. Unii dintre acești lucrători de miliție — sergenți sau ofiţeri — sunt 
chemaţi ulterior în judecată, uneori direct la tribunalele civile, fie de către rudele 
infractorului aflat în urmărire penală, fie de către infractor după ce și-a ispășit pedeapsa 
şi s-a eliberat, sub pretextul că în timpul operațiilor sau în cursul cercetărilor acești 
lucrători au făcut diferite abuzuri. Dând curs unor asemenea reclamaţii fără a efectua 
verificările necesare și fără să se ţină cont că deseori infractorii prinși încercând să 

se sustragă, se opun cu îndârjire, ultragiază și chiar încearcă să lovească organele 
operative, instanțele judecătorești mai ales tribunalele civile, au făcut jocurile 
elementelor dușmănoase, condamnând nejustificat sau în unele cazuri cu toată 
asprimea pe lucrătorii de miliţie reclamaţi. 

În cursul anului 1957, numitul Rubingher Osias, secretarul Sfatului Popular al 
Raionului Tg. Neamţ, a predat organelor Securității o anonimă prin care era 
ameninţat că „dacă va continua să colaboreze cu comuniștii și nu va părăsi deîndată 
serviciul şi localitatea, va fi asasinat de o bandă organizată și înarmată“. La predarea 
anonimei, Rubingher Osias a indicat printre persoanele bănuite şi pe numitul 
Fărcăşanu Ion, funcționar la acel sfat popular, cu care anterior avusese dese neînţe- 
legeri în serviciu, precum şi pe fratele acestuia Fărcăşanu Emil, avocat, asupra căruia 
organele securităţii posedau date că în cercurile restrânse se manifestă antipopular, 
iar față de o serie de persoane răspândește știri denaturate cu privire la unii activişti 
din aparatul de stat. 

Pe baza unei expertize grafice, insuficient de precisă, dar care concludea în cele 
din urmă că proba de scris luată lui Fărcăşanu Ion este identică cu scrisul din anonima 
corp-delict, Fărcășanu Ion a fost reținut şi anchetat. După 66 ore, a fost pus în libertate 
întrucât nu s-a putut obţine probe certe de vinovăţie. În iulie 1957, Fărcăşanu Emil 
— frate, avocat — a reclamat atât la Direcţia Regională M.A.I. Bacău cât şi la 
Procuratura Militară Bacău, că fratele său Fărcășanu Ion a fost insultat și bătut în 
așa fel, încât după ce a fost pus în libertate a fost internat în spital. 

Cercetările întreprinse de către Direcţia Cadre din Ministerul Afacerilor Interne 
şi de către Procuratura Militară Bacău, au stabilit că învinuitul Fărcășanu Ion s-a 
internat în spital fiindcă suferea de nevroză cu luni de zile înainte de arestare, iar în 
timpul cercetărilor nu a fost nici ameninţat și nici bătut. Reclamaţia fiind făcută în 
mod provocator Procuratura Militară a clasat cauza. 

Cu toate acestea, Fărcăşanu Emil — avocatul — a făcut demersuri pe lângă 
Procuratura Regiunii a II-a Militare București care analizând superficial cazul, a cerut 
Procuraturii Militare Bacău, să-și refacă concluziile și să dispună trimiterea în judecată 
pentru cercetări abuzive, a It. maj. Gavrilă Nicolae, It. Preoteasa Emil și It. maj. Tătaru 
care au lucrat în acest caz. 

La stăruința Direcţiei Cadre M.A.I. şi organului Procuraturii Militare Bacău, care 
revenind au arătat că dispozițiunea de trimitere în judecată a ofiţerilor mai sus- 
menționați nu este justă, această măsură în cele din urmă a fost retrasă de către 
Procuratura Militară a Regiunii a II-a Militare București. 

Un alt caz: 

La începutul anului 1957, un grup de ofiţeri de la Secţia a 6-a Miliție a Capitalei, 
compus din It. Armencea Savu, lt. Moldoveanu Horia, It. Simion Ion împreună cu 
patru milițieni, au efectuat pe baza datelor obținute în prealabil, prinderea în flagrant 
delict a unei bande de spărgători cu chei potrivite, formată din: Continci lon, Brajbaru 
Ion și Bocos Petre recidivist grațiat prin decretul 4 din 5 august 1954. 

După ce infractorii au pătruns în locuință, au fost somaţi de lucrătorii mai sus- 
menționați, aflaţi la pândă, să se predea. Pentru a se putea sustrage, infractorii au opus 
rezistenţă încercând în cele din urmă să lovească pe unii din lucrătorii operativi. 

Prin forţa fizică li s-au răsucit mâinile şi li s-au pus cătușele. După terminarea 
cercetărilor au fost trimiși în judecată și pentru faptele lor toţi acești infractori au primit 
pedepse de la 5 ani în sus. 

La terminarea anchetei, infractorii s-au plâns procurorului militar Motancea S. de 
la Procuratura Militară Bucureşti — în prezent procuror civil la Procuratura de pe lângă 
Tribunalul Capitalei R.P.R. — că atât la locul prinderii cât şi în timpul cercetărilor, 
au fost bătuţi de organele miliției şi ţinuţi sub regim sever de arest. Fără ca procurorul 
să epuizeze celelalte căi de verificare, a trecut de îndată la confruntarea bandiților 
cu toţi ofiţerii și milițienii care au lucrat în această acțiune, afirmând că „nu se va 
lăsa până nu le va emite la toți mandate de arestare“. 

Considerăm acest procedeu nejust, atâta vreme cât infractorii au fost prinși în 
flagrant delict, au opus rezistenţă, au primit — la judecarea cauzei în cursul anului 
1957 — pedepse serioase pentru faptele lor şi nu au fost bătuţi în cursul cercetărilor, 
cum au afirmat în mod mincinos, în fața instanţei de judecată. 

Întrucât asemenea soluţii date de unele organe judecătorești aduc prejudicii 
intereselor Securităţii Statului, fiindcă după ce elementele contrarevoluționare sunt 
puse în libertate, ele își continuă mai departe activitatea lor subversivă, iar pe de 
altă parte soluţiile lipsite de obiectivitate revoluţionară și orientare politică justă, 
nu fac altceva decât să încurajeze şi alte elemente contrarevoluţionare să 
desfășoare activitate clandestină, propunem să se ia măsuri pentru a se stabili care 
sunt cauzele pentru care unii judecători persistă încă să pronunţe astfel de 
hotărâri nejuste. 

În acelaşi timp, să se treacă la revizuirea cazurilor considerate de noi ca nejust 
soluționate. 


Ministrul Afacerilor Interne 
General-colonel 


Al. Drăghici 


A.C.N.S.A.S., fond documentar, dosar nr. 196, f. 76-92. 


475 


119. 


1958 septembrie 16. Referatul ministrului Afacerilor Interne Alexandru Drăghici 
privind analiza muncii informativ-operative desfășurată de 
organele Securităţii Statului, prezentat în deschiderea 
şedinţei cu directorii şi locţiitorii acestora din regiuni și 
centrala ministerului. 


Ministerul Afacerilor Interne 
Stenograma 


Şedinţei ce a avut loc în zilele de 16, 17 şi 18 septembrie 1958 şi la care au 
participat directorii și locţiitorii lor din regiuni şi centrala ministerului. 

Şedinţa a fost deschisă de tov. locţiitor al ministrului, general-locotenent Pintilie 
Gheorghe, în ziua de 16 septembrie orele 9,00 arătând că această ședință a fost 
convocată pentru a se face analiza muncii de la ultima ședință. 

Are cuvântul tovarăşul ministru Alexandru Drăghici care expune referatul 
conducerii ministerului. 


Tovarăși, 

[zi] 

Pentru a asigura îndeplinirea indicaţiilor Comitetului Central al partidului nostru, 
privind prevenirea și reprimarea la timp a elementelor contrarevoluţionare și a oricăror 
manifestări ale acestora, organele securităţii statului ale Republicii Populare Române 
trebuie să aplice în activitatea lor practică măsuri contrainformative chibzuite, ofensive. 
Pentru aceasta este necesară îmbunătățirea radicală a muncii de punctare, dirijare şi 
educare a agenturii, care constituie mijlocul hotărâtor în lupta împotriva activității 
de subminare desfăşurată de elementele dușmănoase. 

La ședința pe ţară a efectivului operativ de conducere, care a avut loc în 
decembrie 1957, s-a analizat starea muncii informativ-operative desfășurată de 
organele securităţii statului în lupta împotriva agenturii serviciilor de spionaj 
imperialiste și clandestinității reacționare. 

Lucrările şedinţei au arătat că în munca unor direcţii centrale şi regionale, precum 
şi a organelor raionale M.A..I., există lipsuri serioase, care se datoresc slabei execu- 
tări a ordinelor conducerii ministerului și în special a ordinelor nr. 15, 70, 95 etc. 

Au fost aspru criticate acele organe în a căror reţea secretă au existat mulți agenți 
incapabili să facă față muncii și al căror efectiv operativ nu acordă atenția cuvenită 
dirijării şi educării agenturii. Au fost, de asemenea, scoase la iveală lipsurile princi- 
pale în urmărirea elementelor dușmănoase, în special a celor suspectate în activitatea 

de spionaj, a celor care în trecut au ocupat funcţii de conducere în organizațiile 
legionare şi partidele politice burgheze, precum și a clericilor reacționari și sectanţilor. 

Majoritatea lucrătorilor operativi au interpretat just critica constructivă ce le-a fost 
adusă și au luat măsuri pentru înlăturarea lipsurilor ce au existat. Ofițerii de secu- 
ritate au început să se pregătească tot mai temeinic pentru întâlnirile cu agentura. 
Descotorosindu-se de agenţi incapabili de muncă, ei au efectuat o serie de recrutări 
valoroase, întreprind măsuri mai chibzuite și mai calificate pentru lucrarea elementelor 
dușmănoase şi lichidarea activităţii lor criminale. 

Îmbunătăţirea serioasă obţinută în munca operativă a organelor Ministerului 
Afacerilor Interne este documentată de faptul că, în perioada de la 1 ianuarie şi până 
la 1 august a.c. au fost arestate pe întreaga ţară 3 312 elemente dușmănoase, în special 
din rândul legionarilor, foștilor membri ai așa-ziselor partide „istorice“, precum şi 
din rândul elementelor provenite din clasele exploatatoare; 2 214 elemente arestate 
au făcut parte din grupări şi organizaţii subversive. 

Unele direcţii centrale şi regionale au îmbunătăţit în ultima perioadă de timp, într- 
o oarecare măsură, munca de îndrumare a agenturii şi de reprimare a elementelor 
contrarevoluționare. Rezultate destul de bune au fost obţinute de direcțiile a II-a, a 
II-a și a IV-a din aparatul central, precum şi direcțiile regionale M.A.I. Stalin, Suceava, 
Hunedoara și Pitești. 

Astfel, în ultimul timp, Direcţia a II-a şi-a îmbunătăţit, într-o oarecare măsură, 
munca pe linia corpului diplomatic. Au fost efectuate câteva recrutări din rândul 
funcționarilor. Efectivul operativ a început să întreprindă cu mai mult curaj măsuri 
informativ-operative pentru lucrarea spionilor camuflaţi sub acoperire diplomatică. 
Au fost obținute materiale operative importante de la agentura noastră din străinătate. 

Cu câteva luni în urmă au fost arestaţi 2 agenţi ai serviciului de spionaj american 
şi anume Banu Nicolae şi Caraten I., care în 1957 au fost recrutaţi de un fugar român, 
reprezentant al unuia dintre centrele de spionaj americane din Franţa, venit ilegal în 
Republica Populară Română cu misiuni de spionaj. Recent a fost arestată o agentă 
a serviciului de spionaj francez, care a avut misiunea să transmită altor agenți aflați 
în țara noastră diferite mesagii dușmănoase și microfilme cu instrucţiuni criminale. 

Direcţia a II-a are în lucru unele acțiuni informative importante, care sunt lucrate 
mai activ. Unele servicii din cadrul direcţiei au reuşit să recruteze unii agenți cu 
posibilităţi largi de informare şi au în studiu o serie de candidați dintre elemente cu 
legături în rândul persoanelor care sunt în atenția operativă a direcției. 

Direcţia a III-a şi-a îmbunătăţit munca desfășurată în vederea descoperirii 
clandestinității contrarevoluţionare. În februarie a.c. a fost lichidată o organizaţie 
legionară cu multe ramificații, din care făceau parte fruntași legionari, sub conducerea 
ajutorului de comandant Atanasiu Constantin. În afară de aceasta, s-a stabilit că, prin 
intermediul misiunii engleze din Republica Populară Română, Atanasiu a încercat 
să stabilească legături cu centrele legionare din străinătate. 

În procesul acţiunii informative și a anchetei, s-a stabilit că Atanasiu Constantin 
a încercat să creeze în țară un centru legionar. În acest scop el a ţinut în anul 1954 
o şedinţă secretă a legionarilor care ocupau în trecut funcţii de conducere în 
organizaţiile fasciste, dându-le sarcini să atragă la activitate clandestină noi membri. 
Cei care lucrau în instituţii și întreprinderi au primit sarcină să comită acte de sabotaj. 

Direcţia a IV-a a început să asigure mai bine securitatea statului în obiectivele 
industriei noastre de apărare. Lucrătorii acestei direcții au descoperit şi arestat un grup 
de legionari care se ocupau cu subminarea economiei naţionale şi desfășurarea 
propagandei dușmănoase. Căpetenia grupului — inginerul Munteanu Mihai —, prin 
diferite vicleşuguri, a reuşit să pătrundă în partid pentru a-și ascunde activitatea 
contrarevoluționară. Profitând de funcțiile ce le ocupau în producţie, elementele 
dușmănoase, conduse de Munteanu, întocmeau planuri ireale privind reparațiile 
capitale ale utilajului, raportau forurilor superioare date false privind îndeplinirea 
planului, întocmeau devize umflate pentru obţinerea unor investiţii mari din bugetul 
statului, stocau rezerve uriaşe de piese de schimb, care de fapt nu-şi găseau 
întrebuințare, ceea ce a pricinuit mari prejudicii economiei naţionale. 

Membrii grupului calomniau în anturajul lor politica partidului nostru, preamăreau 
sistemul capitalist, îşi exprimau speranţa în răsturnarea prin forță a regimului 
democrat-popular, cu ajutorul imperialiștilor și altele. 

Datorită unor măsuri calificate și desfăşurării cu succes a combinațiilor informativ- 
operative, organele de securitate din regiunea Pitești au reușit să lichideze o bandă 
teroristă condusă de Arnăuţoiu Toma, care acţiona încă din anul 1949. Sprijiniţi de 
legionari, chiaburi și alți dușmani, membrii acestei bande au comis 15 acte teroriste 
împotriva activiştilor de partid, lucrătorilor de securitate şi miliție, au jefuit instituţiile 
de stat şi gospodăriile agricole colective. 

Lichidarea bandei a însănătoșit situația din raionul respectiv și a creat condițiuni 
normale pentru munca activului sătesc în vederea realizării măsurilor luate de partid 
Şi guvern. 

Operativ şi energic au acţionat organele de securitate din regiunea Hunedoara, care 
au reținut 2 indivizi ce au asasinat pe Deatcu Cornel, paznic la întreprinderea 1.S.E.M. 
Baia Mare din raionul Petroșani, pentru a pune mâna pe arma lui și a arunca în aer 
depozitul de explozibile. Ancheta a stabilit că acești teroriști au căutat să atragă la 
activitatea contrarevoluţionară și alte elemente. 

Direcţia regională M.A.I. Suceava a lichidat un grup subversiv compus din 
legionari şi alte elemente dușmănoase, care, paralel cu activitatea de instigare împotriva 
regimului de democraţie populară, au încercat să submineze economia socialistă prin 
jefuirea avutului obştesc. 

Direcţia regională M.A.I. Hunedoara a descoperit şi lichidat activitatea dușmănoasă 
a organizației contrarevoluţionare „Garda Albă“, creată de legionari, ţărănişti, 
liberali, social-democraţi de dreapta şi alți dușmani, încă în perioada 1949-1950. 
Această organizaţie a fost bine camuflată şi era formată din grupe izolate. Cu ocazia 

recrutării fiecare membru al organizaţiei primea — ca semn de recunoaștere — o monedă 
în valoare de un ban, pe care era gravat un triunghi. Organizaţia avea ca scop să 
răstoarne la momentul potrivit, prin forță, regimul democrat-popular. Pentru a 
preîntâmpina căderea, membrii organizaţiei nu aveau voie să-și exprime deschis 
sentimentele lor dușmănoase. 

În decembrie 1957, Direcţia regională M.A.I. Stalin a arestat un grup 
contrarevoluționar de naționaliști germani, condus de Horst Dephner, creat de Hano 
Haintz, care a vizitat țara noastră ca turist din Republica Federală Germană. Sub 
acoperirea bisericii evanghelice lutherane și cu sprijinul preotului Mokel Konrad, 
demascat ulterior ca agent al Gestapo-ului, aceste elemente au desfășurat activitate 
naționalistă, au propovăduit ideologia fascismului german, s-au pronunţat împotriva 
relaţiilor tineretului german cu tineretul de alte naționalități, împotriva căsătoriei 
nemților cu reprezentanţii altor naţionalităţi, pentru a păstra puritatea rasei şi pentru 
a asigura realizarea rolului istoric de „apărători ai Occidentului“. 

Organele de contrainformaţii militare au urmărit activ elementele dușmănoase iden- 
tificate, în urma cărui fapt au fost arestate 93 elemente şi luate măsuri pentru îndepăr- 
tarea din armată a unui număr de 1 530 militari, care nu prezentau încredere politică. 

S-a îmbunătățit într-o anumită măsură munca organelor de securitate ale 
transporturilor. Cu ajutorul agenturii, ele au reușit să descopere și să lichideze 
activitatea criminală desfășurată de o serie de elemente dușmănoase din cadrul 
obiectivelor transporturilor. 

Direcţia securităţii transporturilor M.A.I. a efectuat o serie de recrutări cu 
perspectivă, a început să desfășoare cu mai mult curaj munca printre personalul 
navigant de pe vasele străine și să întreprindă măsuri de pătrundere în centrele de 
spionaj ale dușmanului, precum și în organizațiile naționaliste, care se ocupă cu 
prelucrarea dușmănoasă a marinarilor români ce fac curse în străinătate. Pe această 
linie, Direcţia a VI-a a realizat unele măsuri atât în porturile Republicii Populare 
Române, cât şi în străinătate. 

S-au înregistrat progrese şi în munca Direcţiei de anchete, care demască cu mai 
mult succes activitatea criminală desfășurată de dușmanii regimului democrat-popular. 

Direcţia a VIII-a a ridicat calitatea anchetelor, în multe cazuri reușind să desco- 
pere noi legături criminale ale celor arestați, despre care direcțiile operative aveau 
puţine informaţii sau nu erau cunoscuţi deloc. 

Astfel, în februarie 1958, a fost arestat numitul Lucuţă Traian, despre care erau 
semnalări că ştie despre intenţia conducătorului legionar Atanasiu de a lua legătura 
cu centrul legionar din străinătate printr-un funcționar al legaţiei engleze. Studiind 
cu atenție puţinele materiale din dosar, Direcţia a VIII-a a făcut o anchetă calificată, 
reușind să obțină materiale pentru arestarea a încă 10 ingineri, toţi legionari. Dintre 
cei arestaţi, unii nici n-au fost cunoscuţi în evidențele securității, iar alţii s-au strecurat 
în agentura Direcţiei a IV-a. Din interogatoriile luate, reiese că încă din 1949 acești 
legionari s-au constituit în grup, au purtat împreună discuţii dușmănoase, au hotărât 

să comită nereguli şi acte de sabotaj în locurile lor de muncă şi s-au întâlnit organizat 
de mai multe ori. 

Serviciul 1 al Direcţiei a VIII-a a cercetat un grup de 15 liberali, în frunte cu Bentoiu 
Aurelian, care s-au constituit în grup ilegal și au urmărit să reorganizeze — în 
clandestinitate — Partidul Naţional Liberal. La început au fost arestate 4 elemente, 
despre care existau câteva semnalări că s-au întâlnit şi ar desfășura activitate 
dușmănoasă. 

Folosind cu pricepere puţinele materiale avute la arestare şi muncind cu 
răspundere, lucrătorii de anchetă au extins cercetările. Ei au reușit să aresteze încă 
4 elemente dușmănoase și au documentat că învinuiţii au dus activitate organizată, 
întâlnindu-se pentru acțiunile lor dușmănoase — în perioada 1952-1958 — într-un atelier 
de curăţat pălării din Calea Griviței. 

Succesele obținute sunt rezultatul unei munci migăloase depuse de întregul aparat 
al organelor M.A.I., care, sub conducerea Partidului Muncitoresc Român, apără cu 
vigilență cuceririlor revoluţionare ale poporului nostru, în lupta împotriva claselor 
exploatatoare răsturnate și împotriva serviciilor de spionaj imperialiste. 

Pentru meritele lor în lupta împotriva dușmanului de clasă, un număr de 259 ofiţeri 
de securitate au fost decoraţi anul acesta de Prezidiul Marii Adunări Naţionale cu 
ordine şi medalii ale Republicii Populare Române. În afară de aceasta, un număr de 
332 ofiţeri au fost premiaţi, iar alții evidenţiaţi pentru munca bună desfășurată. 

Totuşi, situația internaţională și condițiunile operative existente în țara noastră 
pretind de la noi să nu ne mulțumim cu succesele obținute, ci să perfecționăm şi mai 
mult munca noastră, pentru a descoperi și lichida la timp orice uneltire a agenturii 
dușmanului și a reacţiunii. 

Mă voi opri în continuare asupra principalelor lipsuri din munca direcțiilor centrale 
şi regionale M.A.I. şi asupra măsurilor ce trebuie luate în vederea lichidării acestora. 

Lipsa esenţială din munca majorităţii organelor M.A.I. constă în slăbiciunea 
aparatului informativ, atât din punct de vedere numeric cât şi calitativ. 

Într-o serie de cazuri, ordinul 15 a fost realizat formal. Candidaţii punctaţi pentru 
recrutare nu sunt studiaţi cu minuţiozitate și, de aceea, în rețeaua informativă continuă 
să pătrundă elemente neverificate, care se dovedesc ulterior a fi incapabile, iar uneori 
agenți dubli. 

De la începutul anului și până-n iunie a.c., la raionul M.A.I. Botoșani, 7 lucrători 
operativi au efectuat 8 recrutări, însă nici una din ele nu corespunde scopului urmărit, 
deoarece în rapoartele de recrutare erau arătate o serie de date ireale. Din 11 agenţi 
recrutaţi în decursul anului 1958, la raionul M.A.I. Oradea, nici unul nu corespunde 
scopului pentru care a fost recrutat. 

Există lipsuri grave şi în munca de îndrumare a agenturii. N-a fost rezolvată nici 
până-n prezent, în întregime, problema conspirării întâlnirilor. Sunt multe cazuri când 
ofițerii se întâlnesc cu agentura lor în locuri interzise. Felul cum se duce munca cu 
agentura rezultă şi din următorul exemplu: 

Cu ocazia recrutării agentei „lonescu Natalia“ din raionul Brănești, aceasta a cerut: 

„Sub nici un motiv să nu veniţi la mine în incinta mănăstirii, ca să nu simtă celelalte 
călugăriţe. Insist asupra acestui lucru, deoarece la noi aici mai aveţi o femeie în aceeaşi 
situație ca și mine, despre care, atât eu cât şi celelalte călugărițe, ştim că din 1949 
lucrează ca informatoare, deoarece a fost văzută deseori întâlnindu-se la mănăstire 
cu diferiți ofițeri de securitate“. 

Controlul a arătat că, într-adevăr, călugărița respectivă era agenta „Pop Viorica“, 
recrutată în 1949 și care în decursul colaborării cu organele noastre a ținut legătura 
cu 12 lucrători operativi. 

Sunt încă destui lucrători operativi care îndrumă extrem de superficial munca 
agenturii. 

La ultima şedinţă am indicat ca şefii de direcții, servicii şi birouri să se ocupe 
îndeaproape de problemele muncii cu agentura și să controleze în munca lor de zi 
cu zi activitatea efectivului operativ din subordine. 

Cu toate că în această problemă au fost luate unele măsuri, controlul exercitat de 
conducerile direcțiilor, serviciilor şi birourilor asupra felului cum muncesc lucrătorii 
operativi cu agentura continuă să rămână slab. 

N-am ajuns încă la o astfel de situație ca şefii să cunoască nu numai cum lucrează 
fiecare lucrător operativ, ci și fiecare agent cu care ţine legătura lucrătorul respectiv. 

Lipsa unui astfel de control ne împiedică să cunoaștem temeinic starea muncii 
informative a ofițerilor din subordine, să descoperim la timp lipsurile şi să luăm măsuri 
pentru lichidarea lor. 

Sunt stabilite cazuri când unii conducători apreciază în mod formal activitatea 
efectivului operativ, adică din punctul de vedere al numărului de agenți pe care-l au 
lucrătorii, al numărului acţiunilor deschise, al întâlnirilor efectuate și materialelor 
informative primite. 

Datorită acestui fel de a li se aprecia munca, ofițerii primesc multe note lipsite 
de conţinut și încarcă acţiunile informative cu ele în aşa măsură încât de multe ori 
îți vine greu să te descurci în ele. O astfel de muncă formală aduce daune mari, 
deoarece agentura își formează o impresie greşită despre activitatea organelor 
securității statului, iar unii agenţi refuză chiar să colaboreze. 

În şedinţa precedentă au fost criticate serios unele organe centrale şi regionale de 
securitate pentru neîndeplinirea ordinului 15. Deşi s-au obținut unele rezultate bune, 
totuși şi în prezent ritmul noilor recrutări de agenți este lent, deși un număr însemnat 
de acţiuni și concentrări de elemente dușmănoase sunt neacoperite informativ. 

Astfel, la Direcţia regională Baia Mare, în perioada mai-august a.c., Biroul II n-a 
făcut nici o recrutare, iar cei 9 ofiţeri de la Secţia a III-a au recrutat numai 3 agenți. 
În aceeaşi perioadă, Serviciul II de la Regiunea Oradea, a făcut numai 5 recrutări, 
deși are o serie de acţiuni neîncadrate informativ. 

La Direcţia a III-a există astfel de lucrători, ca locotenentul major lana Aurel, 
locotenentul major Bănuleasa Petre, locotenentul Buteica Mircea și alții, care n-au 


481 


efectuat de la începutul anului 1958 şi până-n prezent nici o recrutare. Astfel de cazuri 
mai există și în alte direcţii. 

Din aceasta nu rezultă că reţeaua informativă trebuie umflată. E necesar să avem 
atâția agenţi câți trebuie pentru a descoperi la timp şi în fașă activitatea de subminare 
a elementelor dușmănoase. 

Totodată este inadmisibilă o astfel de situaţie când, din cauza lipsei de agenţi, multe 
elemente dușmănoase nu sunt lucrate timp îndelungat şi își desfășoară astfel 
nepedepsite activitatea lor criminală. 

După şedinţa din decembrie, până la 1 iulie 1958, organele M.A.I. au deschis 1 607 
acțiuni informative, ceea ce creează aparenţa unei lărgiri a frontului de ofensivă 
împotriva dușmanului. În realitate situaţia se prezintă însă altfel, deoarece în prezent 
mai există foarte multe acţiuni care sunt încadrate formal cu agentură sau nu au deloc 
agenți. 

Din datele pe care le deţinea Serviciul „C“ la 1 august 1958, rezultă că peste 45% 
din totalul acţiunilor pe ţară nu sunt deloc acoperite cu agenți. Controalele făcute de 
Serviciul Inspecţii şi direcțiile centrale, au arătat că numărul acţiunilor în care nu se 
iau nici un fel de măsuri este în realitate cu mult mai mare, deoarece, datorită atitudinii 
împăciuitoriste a șefilor, mulți lucrători operativi ascund situația reală și încadrează 
dușmănoşi, dar ținuți în reţea ca să conteze ca număr. 

Această situație inadmisibilă devine deosebit de gravă dacă ţinem seama de faptul 
că peste 55% din agenți nu lucrează în acţiuni. 

În această privință, situaţia se prezintă cel mai slab în următoarele direcții regionale: 
Ploiești, unde sunt 355 acţiuni neîncadrate cu agenţi şi 556 agenţi care nu lucrează 
în acţiuni; Cluj, unde există 672 agenţi care nu lucrează în acţiuni şi 256 acţiuni 
neîncadrate informativ; Hunedoara, care are 297 agenți în afara acţiunilor şi, în acelaşi 
timp, 296 acţiuni neasigurate informativ. Direcția a III-a are 463 acţiuni neîncadrate 
informativ, iar 404 agenţi sunt folosiţi „în general“. 

Este limpede că această practică nejustă nu poate contribui la clarificarea acti- 
vității elementelor suspecte luate în lucru și cu toate că avem un număr însemnat de 
acțiuni acestea sunt formale. Din cele de mai sus, rezultă că şefii unităţilor n-au pretins 
cu exigenţa necesară ca subalternii să desfășoare în acțiunile informative o muncă 
concretă, cu scopuri precise. Mai mult, 438 ofițeri nu au nici o acţiune iar dintre aceștia 
330 lucrează la Direcţia a V-a, 41 la Direcţia a III-a, 12 la Direcţia a II-a etc. 

Această situaţie trebuie remediată. Şefii direcțiilor centrale și regionale M.A.I. 
trebuie să analizeze temeinic acțiunile și să ajute în mod concret lucrătorii operativi 
pentru a descoperi cât mai curând activitatea de subminare pe care o desfășoară 
elementele urmărite. 

Mai sunt cazuri când anumiţi lucrători operativi tratează fără simţ de răspundere 
lucrarea acţiunilor, comit în cadrul acestora greșeli grave, nu iau măsuri pentru a 

documenta la timp acţiunile din punct de vedere operativ, nu acordă atenție 
semnalărilor privitoare la deconspirări sau trădări din partea agenturii etc. 

Este cunoscut faptul că planurile multor acţiuni sunt întocmite într-un mod formal, 
dar sarcinile preconizate în acestea se repetă periodic şi nu se îndeplinesc. 

Mai grav este faptul că în unele cazuri organele noastre dau dovadă de 
împăciuitorism față de duşmanul de clasă, nu analizează materialele informative care 
indică activitatea contrarevoluționară a elementelor dușmănoase, tergiversează 
luarea unor măsuri calificate pentru verificarea şi documentarea datelor obținute, în 
așa fel încât să pună capăt la timp activităţii criminale a dușmanului. 

Astfel de fapte sunt inadmisibile şi conducerile direcțiilor sunt obligate să ducă 
împotriva lor o luptă necruțătoare. 

În evidenţa Direcţiei a II-a şi a serviciilor II din regiuni figurează mii de persoane 
suspecte, însă numărul acțiunilor informative este foarte redus. Situaţia va fi şi mai 
puţin atrăgătoare dacă vom adăuga la aceasta faptul că multe din acțiunile existente 
nu sunt asigurate cu agenți și că în cadrul lor nu se iau nici un fel de măsuri informativ- 
operative. 

Urmărirea elementelor care vizitează sistematic legaţiile şi misiunile statelor 
capitaliste este organizată foarte slab. Este deajuns să arătăm că în perioada 1 ianuarie 
— 15 august 1958, legaţiile statelor capitaliste au fost vizitate de 26 107 persoane dintre 
care: 

Ambasada SUA de 1 905 persoane 

Legația Franţei de 6 151 persoane 

Legația Israel de 5 000 persoane 

Legația Austriei de 2 801 persoane 

În rândul acestor persoane există un număr însemnat de elemente dușmănoase, 
însă nici Direcţia a II-a, nici serviciile II din direcţiile regionale n-au făcut aproape 
nimic pentru verificarea lor. 

Controlul a stabilit că serviciul VI din Direcția a II-a, având în evidenţă 2 125 
vizitatori cunoscuți ai legaţiei Israelului, a deschis numai 7 dosare de verificare, care 
au şi acestea o vechime de la 11 luni la 3 ani. 

Locotenent-major lonescu din Serviciul V al Direcţiei a II-a, care urmăreşte 
informativ vizitatorii legației Austriei, în ziua controlului avea trecuți în evidență numai 
5 vizitatori, dintre care nu este lucrat nici unul. 

Din punct de vedere practic s-a făcut foarte puţin pentru recrutarea unor agenți 
din rândul vizitatorilor legaţiilor străine, pentru ca aceștia să fie ulterior plasați spionilor 
care lucrează sub acoperire diplomatică. Dacă vom adăuga și faptul că la regiuni 
această muncă se află într-o stare nesatisfăcătoare, devine clar că este necesar să se 
ia măsuri serioase pentru lichidarea acestei lipse. 

Supravegherea operativă a diplomaților şi străinilor veniţi din ţările capitaliste, 
continuă să se desfăşoare la un nivel scăzut. Se mai petrec în dese rânduri cazuri 
inadmisibile de deconspirare a filajului față de obiective, de pierdere a obiectivelor 

de către lucrătorii de supraveghere, din care cauză legăturile lor rămân neidentificate. 
Serviciile operative din Direcţia a II-a folosesc slab posibilitățile supravegherii 
operative în măsurile informativ-operative ce se iau asupra diplomaților. 

Nici în prezent nu există legătura operativă necesară între Direcţia a II-a și celelalte 
direcții operative — și în primul rând cu Direcţia ] și a VI-a — pentru lucrarea turiștilor, 
membrilor diferitelor organizaţii și marinarilor străini care sosesc la noi în ţară din 
statele capitaliste. Din această cauză, multe măsuri care se efectuează în prezent de 
Direcţia a II-a nu dau rezultatele necesare. 

Lipsurile arătate împiedică îmbunătăţirea muncii contrainformative în țară. Șeful 
Direcţiei a II-a, tovarășul Holingher Isidor și locţiitorii săi, tovarășii Cosma, Ilie, 
Marinescu și Bucur, trebuie să ia măsuri hotărâte pentru lichidarea acestor lipsuri. 

Este necesar ca și pe viitor atenția principală să fie concentrată asupra organizării 
unei munci informative calificate pentru urmărirea corpului diplomatic, în așa fel încât 
nici un spion care lucrează sub acoperire diplomatică să nu-și poată desfășura 
activitatea duşmănoasă pe teritoriul ţării noastre. 

Cu mai mult curaj trebuie luate măsuri în vederea stabilirii unui contact operativ 
cu diplomaţii, iar acolo unde este posibil să se treacă cu mai multă hotărâre la 
recrutarea lor, pentru a ajuta practic în viitor Direcţia I, predându-i pe aceştia după 
plecarea lor din ţară. 

Trebuie studiată și bine cunoscută situația operativă din fiecare legație capitalistă, 
pentru ca să putem efectua cu mai multă hotărâre măsurile noastre. 

De asemenea, trebuie intensificată studierea persoanelor care au posibilitatea de 
a îndeplini sarcinile noastre în străinătate, pentru ca în colaborare strânsă cu Direcţia 
] să fie trimiși peste graniță, cu scopul infiltrării în centrele de spionaj ale dușmanului 
şi organizaţiile de emigranți ce acționează împotriva țării noastre. 

Trebuie acordat un ajutor sistematic şi concret în munca serviciilor II din 
direcţiile regionale, prin deplasarea unor lucrători din conducerea direcției la faţa 
locului, pentru a ridica în general nivelul muncii contrainformative din țară. 

Şi în munca Direcţiei a III-a sunt lipsuri grave. Principalele constă în faptul că 
activitatea organizațiilor subversive legionare, țărăniste și a unor alte elemente 
dușmănoase, se descoperă — de multe ori — cu mari întârzieri, atunci când acestea 
s-au mărit, astfel încât prezintă un pericol grav. 

Astfel, fruntașul legionar Atanasiu Constantin a reușit să atragă în organizaţia 
subversivă circa 100 de membri; în regiunea Galaţi, legionarul Lache şi complicii 
săi au recrutat peste 30 membri; în regiunea Constanţa, fruntașul legionar Vătăşelu 
a creat o organizaţie subversivă compusă din 20 foşti legionari; în regiunea 
Hunedoara organizaţia „Garda Albă“, creată de legionari, țărăniști, liberali şi social- 
democrați de dreapta, a activat din 1949 până-n 1958. Ce ne arată acest fapt? 

Aceasta este o mărturie că noi întârziem într-un mod evident luarea unor măsuri 
operative pentru curmarea la timp a activităţii criminale a elementelor celor mai active 
a reacţiunii interne şi anume a legionarilor. 

În astfel de condițiuni nu avem convingerea că legionarii şi ţărăniştii nu ne pot 
provoca inopinat neplăceri grave. 

Cauzele întârzierii măsurilor pentru descoperirea formațiunilor dușmănoase 
subversive trebuie căutate în slaba activitate informativă dusă în rândul legionarilor. 
În cadrul acestora agentura noastră ne comunică numai despre elementele dușmănoase 
ce apar la suprafaţă, adică atunci când ei, simțind faptul că rămân nepedepsiţi, trec 
de la forme de activitate bine conspirate la acţiuni mai deschise şi active. 

Unii lucrători din Direcția a III-a manifestă tărăgănare în soluţionarea unor 
probleme operative, nu reacționează la timp în privința semnalărilor primite de la 
agentură, privitoare la activitatea criminală a elementelor dușmănoase. 

Astfel, în luna iunie 1956, agentul „Caragea“ a semnalat că în Capitală există o 
organizaţie subversivă contrarevoluționară numită „Partidul Democrat Radical“. Cu 
toată importanţa acestor semnalări, fosta direcție a securității București n-a luat nici 
un fel de măsuri pentru verificarea lor. În luna mai a.c., acţiunea asupra acestei 
organizaţii subversive a fost predată Direcției a III-a, însă şi aici nu s-a luat până-n 
prezent nici o măsură pentru urmărirea ei. 

Tot la Direcţia a III-a, în cadrul serviciului condus de tovarășul maior Anghelescu, 
prin acţiunea nr. 101, este urmărit un grup de elemente suspecte, despre care există 
semnalări că au trecut la reorganizarea Partidului Naţional țărănesc. Totuşi acest grup 
nu este de fapt lucrat din iunie 1957. 

Din semnalările agenturii şi din materialele de anchetă asupra organizaţiilor 
subversive legionare descoperite, rezultă că în lupta lor împotriva regimului 
democrat-popular, legionarii folosesc pretutindeni în activitatea lor de subminare forme 
şi metode asemănătoare. Aceasta ne oferă posibilitatea să presupunem că activitatea 
dușmănoasă pe care o desfășoară legionarii este condusă de un centru unic. Totuși 
nici până-n prezent lucrătorii Direcţiei a III-a n-au luat măsuri eficace pentru studierea 
şi verificarea acestei probleme importante. 

Direcţia a III-a, precum şi serviciile III din direcţiile regionale M.A.I. nu iau măsuri 
bine chibzuite pentru urmărirea cu ajutorul agenturii existente a legăturilor legionarilor 
aflați în străinătate. 

Deşi sunt semnalări care dovedesc că legionarii din închisori întreţin legături cu 
cei din afară, munca informativă în rândul legionarilor aflaţi în detenţie se desfășoară 
slab. 

Nu se descoperă canalele de legătură a legionarilor din închisori cu cei din afară, 
nu se previne pătrunderea și ieșirea din închisori a materialului de propagandă reac- 
ționară și a instrucțiunilor de activitate criminală pe care aceștia și le transmit reciproc. 

Trebuie subliniat faptul că Direcţia a III-a continuă să exercite un control slab 
asupra îndeplinirii ordinului 70 de către direcţiile regionale. S-a stabilit, de asemenea, 
că unele direcţii regionale M.A.I. nu au reușit să creeze o asemenea situație încât 
cadrele de conducere ale legionarilor, țărăniştilor și altor dușmani ai regimului 
democrat-popular să fie lucrate activ. 

Astfel, Serviciul III din Direcţia regională M.A.I. lași are 30 acţiuni informative 
şi dosare de verificare pe linia legionarilor, dintre care 12 acţiuni nu sunt încadrate 
cu agenți. La Direcţia regională M.A.I. Oradea, din 316 acţiuni pe linie legionară, 
184 nu sunt asigurate informativ. 


Tovarăși, 

Nu trebuie să uităm nici un moment faptul că legionarii, foștii membri ai partidelor 
politice burgheze, precum și naționaliștii burghezi, caută să desfășoare o activitate 
de subminare intensă pe frontul ideologic. 

Avem destule exemple când anumiţi reprezentanți ai intelectualităţii vechi, care 
activează în domeniul literaturii și artei, se ploconesc în faţa literaturii burgheze din 
Apus, caută să minimalizeze şi să calomnieze realizările obţinute în anii regimului 
de democraţie populară de arta şi știința din Republica Populară Română. Ei 
ponegresc metoda realismului socialist, propagă tot felul de idei reacționare și 
revizioniste. 

Influenţa exercitată de cultura putredă burgheză asupra unor activişti pe tărâmul 
artei, rezultă din apariţia unor lucrări străine din punct de vedere ideologic, executate 
în stilul artei abstracţioniste. Elementele dușmănoase caută să minimalizeze rolul 
conducător al partidului în literatură și artă, cerând așa-zisa „libertate a creației“. 

Sunt cazuri când elemente dușmănoase strecurate în corpul didactic educă 
tineretul în spiritul naţionalismului, cultivându-i ura față de regimul nostru democrat- 
popular. 

Direcţia a III-a are încă prea puţini agenţi valoroși în rândul artiștilor, scriitorilor, 
pictorilor, compozitorilor, şi din această cauză nu întotdeauna are cunoștință de 
caracterul activităţii subversive desfăşurate de elementele dușmănoase din rândul 
acestor persoane. 

Trebuie să ţinem seama că munca informativă în rândul intelectualității are 
particularităţile sale caracteristice. Nu trebuie să uităm că mulți activiști de frunte 
pe tărâmul artei şi literaturii au fost educați în condiţiunile regimului burghez şi din 
această cauză în conștiința lor sunt încă puternic înrădăcinate rămășițele capitalismului. 

Noi trebuie să deosebim unde avem de-a face cu dușmani înrăiți și unde este vorba 
de un om rătăcit, căzut sub influenţa forţelor reacționare. Și pe viitor trebuie să ne 
răfuim fără cruţare cu duşmanii înrăiți, potrivit legilor în vigoare. În ceea ce priveşte 
intelectualii care fac unele confuzii ideologice, trebuie să luăm — cu aprobarea 
organelor de partid — măsuri profilactice. După luarea unor asemenea măsuri, nu 
trebuie însă să întrerupem urmărirea informativă a persoanelor faţă de care au fost 
întreprinse măsuri profilactice, deoarece după discuţia de prevenire unele elemente 
îşi reîncep activitatea dușmănoasă. 

Vorbind despre lipsurile existente în activitatea Direcţiei a III-a şi serviciilor III 
din direcțiile regionale, este necesar să ne oprim îndeosebi la măsurile ce se iau în 
problema cultelor și sectanților. 

Potrivit informaţiilor de care dispun organele de securitate, rezultă că elementele 
dușmănoase din rândul cultelor desfăşoară o activitate intensă împotriva regimului 
nostru democrat popular. 

Este cunoscut faptul că mulţi clerici provin din clasele exploatatoare, în trecut au 
făcut parte din organele de conducere a legionarilor şi partidelor politice burgheze. 

Folosindu-se de amvonul bisericilor, clericii desfășoară, deseori, în rândul 
credincioşilor agitație duşmănoasă, destul de bine camuflată, împotriva măsurilor 
partidului şi guvernului, răspândesc fel de fel de născociri calomnioase despre un 
război, chipurile, inevitabil între ţările imperialiste și socialiste, se pronunță împotriva 
colectivizării gospodăriilor țărănești. 

Sunt cunoscute cazuri când elementele dușmănoase din rândul clericilor caută 
posibilități de a-și procura arme cu scopul de a lupta împotriva puterii populare, creează 
organizații clandestine și pregătesc membrii organizațiilor, încercând să răstoarne cu 
forța regimul existent. 

Clericii de toate nuanțele încearcă în ultimii ani să intensifice influenţa bisericii 
asupra maselor muncitoare, fapt care determină lărgirea propagandei religioase în ţară. 
Ca dovadă, s-a mărit numărul bisericilor, mănăstirilor şi călugărilor. S-a intensificat 
în mod deosebit activitatea legală și ilegală a sectelor. Astfel, în ultimii 5 ani, secta 
baptiştilor s-a mărit cu 26 000 oameni, secta adventiştilor de ziua 7-a cu 24 000, secta 
evangheliştilor cu 7 500, a penticostalilor cu 5 000 oameni. Numai în cadrul sectei 
adventiştilor de ziua a 7-a numărul predicatorilor a crescut în această perioadă de la 
50 la 170. În ultimii trei ani această sectă și-a construit 50 case de rugăciuni. 

Noi nu putem avea o atitudine indiferentă față de situația când ideologia 
dușmănoasă are tendinţe să ia proporţii în rândul maselor populare. Trebuie lichidată 
subaprecierea muncii în problema cultelor şi sectelor. 

Pe linia cultului ortodox este necesar să urmărim pe legionarii care acţionează sub 
masca clericilor, să ne ocupăm serios de munca informativă în instituţiile teologice 
şi mănăstiri, unde aceasta este aproape inexistentă. 

În scopuri operative trebuie să folosim cu pricepere cazurile de comportare imorală, 
abaterile de la canoane a unor reprezentanți ai cultelor şi alte materiale compromiță- 
toare, astfel ca măsurile întreprinse de noi să fie îndreptate spre slăbirea influenţei bisericii. 

Trebuie să organizăm măsuri operative în vederea descompunerii rândurilor călu- 
gărilor şi călugărițelor, pentru ca ei să părăsească mănăstirile. Toată această activitate 
trebuie dusă cu chibzuinţă. 

Materialele primite de la agentură pe linia cultului catolic confirmă faptul că în 
rândul clericilor cultului respectiv există o serioasă nemulţumire din cauză că episcopul 
Marton Aron nu vrea să normalizeze relaţiile cu statul. Această nemulțumire trebuie 
folosită în scopuri operative. 

Conducerea Direcţiei a III-a, precum și direcțiile regionale M.A.I. Hunedoara, 
Stalin, Autonomă Maghiară, Baia Mare şi altele, trebuiau să se gândească la crearea 
unui grup de elemente catolice cu influență şi autoritate, care să se pronunţe împotriva 

liniei lui Marton Aron și, prin autoritatea sa, să-l oblige să-și revizuiască atitudinea 
față de puterea populară, iar în caz de necesitate să desfășoare o activitate de creare 
în ţară a unui organ de conducere al bisericii catolice, care să ducă la o politică loială 
în relaţiile cu regimul de stat. 

Pe linia sectelor legale și ilegale, trebuie să efectuăm măsuri mai active în vederea 
descompunerii lor. Pentru aceasta, este necesar să recrutăm cu mai mult curaj elemente 
cu autoritate din rândul sectanţilor şi prin aceştia să influențăm membrii de rând ai 
sectelor în direcția dorită de noi. 

Trebuie să atrag în mod serios atenţia șefilor organelor regionale asupra 
îndeplinirii nesatisfăcătoare a ordinului nr. 95, privitor la organizarea muncii 
informativ-operative în mediul rural, unde elementele dușmănoase duc o intensă 
activitate de subminare împotriva transformărilor socialiste în agricultură. 

În activitatea noastră noi nu ținem cont în suficientă măsură de faptul că în mediul 
rural există cea mai numeroasă clasă a burgheziei sătești — chiaburimea. Cu toate că 
baza economică a chiaburimii a fost îngustată considerabil datorită politicii de îngrădire 
dusă de partidul şi guvernul nostru, totuși chiaburii se bucură încă de o influență mare 
în rândul țăranilor. Într-o serie de cazuri, aceştia reușesc să provoace o parte din țăranii 
inconștienți la acțiuni dușmănoase împotriva puterii populare. 

Trebuie să subliniem ca un fapt caracteristic că la sate chiaburii se aliază cu 
legionarii, ţărăniștii, hberalii, clericii, sectanţii și alte elemente reacționare împotriva 
transformărilor socialiste. 

În acele sate unde munca informativă este organizată slab, legionarii au reușit să 
pună la cale acţiuni grave. Astfel, în anul 1957, în comuna Meidanchioi din raionul 
Tulcea, regiunea Constanţa, chiaburii și legionarii au organizat o acţiune dușmănoasă 
împotriva sfatului popular comunal și conducerii gospodăriei agricole colective, au 
strigat lozinci contrarevoluţionare și au instigat pe ţărani la luptă împotriva regimului 
popular. 

La sfârşitul anului 1957, în regiunea Galaţi, legionarii și alte elemente dușmănoase, 
au reușit să instige un număr însemnat de țărani, pe care i-au atras la acţiuni de 
destrămare a gospodăriilor agricole colective, de împiedicare a creării de noi gospo- 
dării agricole colective, dedându-se la calomnii și amenințări a organelor de partid 
şi de stat. 

Acţiuni dușmănoase ale elementelor contrarevoluţionare au avut loc şi în alte 
regiuni ale țării. Analiza acestor acţiuni din mediul rural, a arătat că ele s-au putut 
produce numai datorită organizării nesatisfăcătoare a muncii informativ-operative la 
sate, ceea ce n-a permis să se descopere şi să se reprime la timp intenţiile criminale 
ale dușmanului de clasă. 

Controlul a stabilit că o serie de lucrători operativi din cadrul organelor raionale 
M.A.I. n-au deloc agentură în unele comune, unde acţionează elementele dușmănoase. 
Numai așa se explică faptul că acțiunile dușmănoase de la sate ne-au luat prin 
surprindere, n-au fost descoperite și reprimate în fașă. 

Şefii direcțiilor regionale M.A.I. nu trebuie să uite nici un moment că ei răspund 
personal de descoperirea şi curmarea la timp a provocărilor dușmanului de clasă, 
indiferent de locul unde se pregătesc acestea. 

Lucrătorii cu munci de răspundere din aparatul regional trebuie să îmbunătăţească 
îndrumarea muncii informativ-operative, să se deplaseze mai des la raioane, să discute 
cu lucrătorii operativi care lucrează la sate, să-i ajute pentru o mai bună organizare 
a muncii informative. 

Trebuie să se ţină seama că în multe localităţi au rămas intacte diferite organizații 
locale ale legionarilor, ţărăniștilor, liberalilor, aşa cum au existat ele în timpul regimului 
burghez. Acestor elemente le vine mai uşor să se organizeze în lupta împotriva 
regimului democrat-popular, deoarece au mai fost constituite în organizaţii și la primul 
semnal se pot ridica contra orânduirii noastre. 

De aceea, sarcina principală a organelor de securitate constă în a urmări 
informativ activ astfel de concentrări de elemente dușmănoase, a avea în rândul 
acestora agenţi pentru cunoașterea și curmarea la timp a intenţiilor lor. 

În munca informativ-operativă pe care o desfăşurăm la sate, trebuie să se aibă în 
vedere că elementele dușmănoase își schimbă tactica luptei împotriva colectivizării. 
Declarându-se formal de acord cu politica partidului la sat, ei caută să se strecoare 
în funcții de conducere din gospodăriile agricole colective și întovărăşiri pentru a le 
destrăma din interior. Astfel, în comuna Griviţa din raionul Bârlad, regiunea lași, orga- 
nele de securitate au arestat pe fostul legionar Porumb Dumitru, care, strecurându-se 
în funcţia de preşedinte al gospodăriei agricole colective, a instigat pe colectiviști la 
dizolvarea acesteia. În comuna Tudoreşti din raionul Segarcea, regiunea Craiova, a 
fost ales ca preşedinte al gospodăriei agricole colective fostul chiabur şi țărănist 
Croitoru Marin, iar ca mecanic lucra preotul Nicolaescu Stelian. Aceștia au 
dezorganizat munca gospodăriei, au delapidat din avutul ei şi au instigat pe ţărani 
să părăsească gospodăria colectivă. 

Lucrătorii operativi trebuie să descopere cu dibăcie tactica dușmanului, să 
demaște la timp elementele criminale care încearcă să descompună gospodăriile 
agricole colective. 

Sarcina noastră constă în aceea că munca informativ-operativă în mediul rural să 
fie îmbunătăţită considerabil, să fie efectuată urmărirea informativă a concentrărilor 
de legionari și ţărănişti, să fie îmbunătăţită dirijarea agenturii, să se lucreze cu 
perseverenţă pentru a asigura întâlniri mai bune și mai conspirative cu agenţii, să se 
acorde o atenţie serioasă educării agenturii. 

În localităţile rurale se pot crea în caz de necesitate rezidenţe, alegând pentru munca 
de rezidenţi pe membrii de partid şi oamenii sinceri, cu sentimente patriotice, din 
rândul medicilor, învăţătorilor, veterinarilor etc. 

Mai multe elemente suspecte, mai ales din mediul rural, continuă să deţină ilegal 
armament. Numai în prima jumătate a anului curent, organele de miliţie au confiscat 
5 434 arme de foc, dintre care: 32 mitraliere, 126 pistoale automate, 2 134 puşti 

militare şi 3 142 pistolete. Aceste cifre trebui să dea de gândit mai ales acelor tovarăşi 
care nu îndeplinesc în mod cuvenit ordinul nr. 130 din februarie 1958, privitor la 
intensificarea muncii de confiscare a armamentului de la populaţie şi nu se 
angrenează în mod corespunzător în îndeplinirea acestei misiuni importante. 

Șefii direcțiilor regionale şi organelor raionale M.A.I. trebuie să înţeleagă cu toată 
fermitatea faptul că armamentul deţinut în mod ilegal de populaţie trebuie confiscat 
în întregime. 

Nivelul muncii informativ-operative desfășurată de Direcţia a IV-a şi de organele 
subordonate acesteia în regiuni, rămâne încă în urma sarcinilor trasate de Comitetul 
Central al Partidului Muncitoresc Român în această problemă. 

Este cunoscut faptul că în întreprinderile de apărare și în alte obiective industriale 
importante lucrează persoane suspecte de spionaj, care au avut în trecut legături strânse 
cu acționarii americani, englezi, germani și s-au bucurat de încrederea acestora. 
Urmărirea informativă a unor astfel de elemente se desfășoară încă foarte pasiv. În 
loc ca acestor acţiuni să li se acorde o importanţă de prim ordin, lucrătorii operativi 
le trec pe ultimul plan şi se ocupă de acţiuni mai uşoare. Nu sunt lucrate încă elemen- 
tele suspecte ce desfășoară acțiuni de subminare, diversiune și sabotaj. Urmărirea 
informativă temeinică a unor astfel de elemente se înlocuiește prin culegerea unor 
date oficiale, privitoare la lipsuri în producţie, accidente și concluzii ale diferitelor 
comisii tehnice. 

Munca informativă-operativă pentru prevenirea și cercetarea accidentelor 
extraordinare se află la un nivel scăzut. Acest fapt este oglindit şi de numeroasele 
accidente, incendii, explozii și surpări ce continuă să aibă loc în industriile petroliferă, 
minieră şi chimică. Astfel, în cursul anului 1957, la minele din Valea Jiului s-au 
petrecut 36 de accidente, iar în prima jumătate a anului curent la aceste mine au avut 
loc deja 24 de accidente. Multe dintre aceste accidente au cauzat victime omenești 
şi mari daune materiale statului. 

În procesul cercetării accidentelor nu se descoperă intenţiile criminale ale 
elementelor implicate prin agentură şi alte posibilităţi operative. Din această cauză, 
acțiunile respective își pierd aspectul politic şi se termină prin aceea că vinovaţii sunt 
traşi la răspundere pentru infracțiuni de serviciu. 

Controlul a arătat că lucrătorii care deservesc operativ obiectivele industriale nu 
dispun de agentura necesară în unele sectoare deosebit de importante, dirijează slab 
pe agenţi în vederea descoperirii la timp a încălcărilor grave de la regulile de protecția 
muncii şi a stărilor periculoase. Nu este încă organizată satisfăcător informarea 
organelor de partid. 

Munca informativă din întreprinderile deservite trebuie să fie îmbunătăţită în mod 
considerabil, trebuie descoperiţi la timp spionii şi diversioniștii, lichidate cu fermitate 
cauzele care contribuie la producerea de explozii, incendii și alte accidente 
extraordinare. 

Este cunoscut faptul că posturile de radio din străinătate aflate în slujba serviciilor 
de spionaj imperialiste instigă reacţiunea internă ca, o dată cu provocarea de explo- 
zii, incendii și alte acte dușmănoase, să submineze economia națională a țării noastre 
prin furturi, delapidări, înşelătorii, precum și prin folosirea nerentabilă a fondurilor 
şi utilajului ce aparţine statului. 

Organele de miliție au stabilit că, în ultimul timp, s-au produs mai multe dela- 
pidări și furturi mari din avutul socialist, fapt care a provocat prejudicii însemnate 
statului nostru. 

Din aceste considerente, Plenara Comitetului Central al Partidului Muncitoresc 
Român din iunie 1958, a cerut organelor Ministerului Afacerilor Interne să ducă o 
luptă hotărâtă împotriva dușmanilor regimului democrat-popular care subminează 
economia naţională. 

De aceea, lucrătorii organelor de securitate care deservesc obiectivele economice 
trebuie să muncească perseverent și cu migală pentru a descoperi la timp elementele 
dușmănoase care subminează economia naţională, în vederea reprimării cu hotărâre 
a activităţii lor criminale. 

Serviciile IV trebuie să conlucreze mai strâns cu organele miliției economice în 
depistarea și cercetarea furturilor şi delapidărilor mari. 

Organele de contrainformaţii militare își îndeplinesc nesatisfăcător sarcina lor 
principală de a apăra armata de pătrunderea în rândurile ei a elementelor reacționare 
şi agenților serviciilor de spionaj capitaliste şi nu întreprind măsuri eficace în vederea 
preîntâmpinării divulgării secretelor militare. 

Controlul a arătat că organele de contrainformaţii militare n-au organizat încă în 
modul cuvenit munca informativă în statele majore și depozitele militare, sectoare 
care atrag în mod deosebit atenţia serviciilor de spionaj imperialiste, precum şi în 
împrejurimile acestora. 

Se constată lipsuri serioase în prevenirea şi cercetarea cazurilor de dispariţie a unor 
documente secrete din statele majore şi unităţile militare. 

Astfel, în cadrul statului major al Apărării Antiaeriene a Teritoriului, au dispărut 
trei documente strict secrete conținând date militare. Cu toate acestea nu s-au stabilit 
împrejurările dispariției acestor documente, iar vinovaţii n-au fost descoperiţi nici 
până-n prezent. 

Unii ofiţeri de contrainformaţii lucrează încă insuficient de intens. Astfel, o sută 
de lucrători operativi ţin legătura cu mai puţin de 5 agenţi, iar recrutarea de agenţi 
noi se face cu încetineală. 

Trebuie să ținem minte că serviciile de spionaj imperialiste caută prin toate 
mijloacele să cunoască noutăţile tehnice militare și tipurile noi de armament. De aceea, 
una din sarcinile cele mai importante ale ofiţerilor de contrainformaţii militare constă 
în a nu permite agenturii dușmanului să pătrundă la aceste secrete. 

Având în vedere informațiile privitoare la faptul că membrii unor organizații 
subversive caută să stabilească legături cu diferiți militari pentru a-i folosi în acțiunile 

lor contrarevoluționare, munca organelor de contrainformaţii militare trebuie să fie 
organizată în așa fel încât să împiedice influenţa reacţiunii interne asupra militarilor 
armatei noastre. 

Şeful Direcţiei a V-a, tovarășul general-maior Naum, trebuie să ia măsuri mai hotărâte 
pentru îmbunătățirea radicală a organizării muncii informativ-operative în cadrul armatei. 

În obiectivele de transporturi feroviare, navale, aeriene şi rutiere, există un număr 
însemnat de elemente dușmănoase și mai ales legionari. Mulţi legionari lucrează în 
funcţii de răspundere în cadrul transporturilor, mai ales la C.F.R., în sectoarele legate 
de siguranţa circulaţiei trenurilor, unde se ştie că se produc accidente dese. Numai 
în ultimul an la C.F.R. au avut loc 88 de accidente, avarii grave, caramboale de cale 
ferată, dintre care unele au cauzat victime omenești şi mari daune statului. 

La atelierele de reparaţii se produc multe rebuturi. Astfel, în Atelierele centrale 
„Griviţa Roşie“, în decursul unui an, s-au defectat 175 de locomotive înaintea expirării 
termenului de garanţie. 

Cu toate acestea, urmărirea persoanelor suspecte de diversiune și subminare, 
precum și studierea informativă a elementelor dușmănoase se efectuează slab. 
Semnalările agenturii privind activitatea de subminare a unor elemente dușmănoase 
se verifică cu o încetineală inadmisibilă. 

Continuă să persiste lipsuri grave în munca contrainformativă ce se desfășoară 
în rândul personalului din transporturi care se deplasează în ţările capitaliste, 
precum și în rândul acelui personal care are contingenţă cu cetăţenii străinii veniți 
în Republica Populară Română. 

Se cunoaște faptul că, în ultima perioadă de timp, serviciile de spionaj capitaliste 
şi-au intensificat activitatea de subminare împotriva ţării noastre, folosindu-se de 
canalele legale de transport internațional. 

De aceea, eforturile viitoare ale organelor securității transporturilor trebuie să fie 
îndreptate în vederea perfecționării muncii cu agentura care se deplasează peste graniță 
în cadrul echipelor de tren, echipajelor de pe vasele şi avioanele cu rute în străinătate. 
Folosirea acestei agenturi trebuie să se afle sub un control deosebit din partea 
conducerii Direcției a VI-a şi a direcțiilor regionale. 

Nu ne putem împăca cu faptul că pe 145 de vase care ating porturile dunărene 
din Austria și Germania Occidentală există numai 18 agenţi. 

Direcţia a VI-a trebuie să se ocupe serios de lucrarea informativă a persoanelor 
cu legături suspecte de spionaj în porturile străine și a marinarilor veniţi în Republica 
Populară Română din ţările capitaliste. 

Şeful Direcţiei a VI-a şi şefii direcțiilor regionale M.A..I., trebuie să organizeze 
mai bine munca informativ-operativă în transporturi, să intensifice controlul activităţii 
efectivului din subordine, să reacționeze la timp şi operativ față de semnalările primite 
de la agentură. 

Voi spune câteva cuvinte și despre tehnica operativă, care continuă să fie folosită 
irațional la noi. De multe ori, neavând agenţi în acțiuni, direcțiile şi serviciile operative 

îşi pun speranţele pe tehnică. Tehnica montată la domiciliul obiectivului acțiunii, fără 
existența unor posibilităţi informative, zace o perioadă îndelungată fără să aducă 
foloase reale, stabilind numai discuţiile familiare ale celui urmărit. 

E timpul să înțelegem că tehnica operativă nu poate înlocui agentura şi că ea este 
eficace numai atunci când este folosită în acţiuni împreună cu agentura. 

Unora dintre „amatorii“ de tehnică operativă trebuie să le aducem aminte că 
instalarea ei este legată de greutăţi mari, de cheltuirea unor fonduri însemnate și, de 
aceea, ea trebuie folosită în mod eficace, pentru a corespunde menirii sale. 

Lipsuri serioase mai există, de asemenea, și în munca organelor de anchetă. 

Partidul și guvernul cer de la noi să anchetăm pe cei arestaţi în strictă conformitate 
cu legile Republicii Populare Române. Această sarcină a fost subliniată în repetate 
rânduri la ședințele pe care le-am avut. Cu toate acestea, în cadrul anchetei, unii 
lucrători comit şi în prezent încălcări grave ale normelor procesuale penale. 

În practica muncii operative şi de anchetă mai sunt cazuri când arestările se fac 
în mod neîntemeiat și prematur. 

Organele securităţii statului sunt paloșul ascuţit al dictaturii proletariatului, armă 
de încredere în mâinile partidului și poporului în lupta împotriva dușmanilor 
regimului de democrație populară. Această armă trebuie să fie însă folosită cu dibăcie, 
numai împotriva dușmanilor adevăraţi ai regimului democrat-popular și în strictă 
conformitate cu legea. Este necesar să ridicăm neîntrerupt calitatea anchetării 
criminalilor, să demascăm în întregime activitatea dușmănoasă a arestaţilor, să le 
identificăm complicii. 

Trebuie condamnată cu hotărâre acea practică când, arestând elementele urmărite, 
lucrătorii operativi nu mai muncesc pentru demascarea lor, iar anchetatorii nu 
întotdeauna folosesc în cadrul muncii lor posibilităţile serviciilor operative. În condi- 
țiunile muncii noastre, ancheta este continuarea şi desăvârșirea urmăririi informative 
a activităţii dușmănoase desfășurată de elementele reacționare. De aceea, după cum 
am arătat şi mai sus, probele activităţii criminale a elementelor dușmănoase se strâng 
în cadrul urmăririi informative. Dacă probele au fost bine culese în procesul acţiunii 
informative, ele se documentează ușor, ceea ce ușurează cu mult munca de anchetă. 

În cadrul organelor securităţii statului, cercetările trebuie să se facă într-o 
colaborarea strânsă a organelor de anchetă și a celor operative. Lucrătorii operativi 
trebuie să ajute în permanenţă pe anchetatori prin toate mijloacele pe care le au la 
îndemână, să culeagă probe, să verifice declaraţiile arestaţilor ş.a.m.d. 

Pentru verificarea sincerităţii cu care a lucrat agentura în acţiuni și a calității 
cercetărilor efectuate, este necesar ca pe viitor, în practica muncii noastre, rezultatele 
anchetei în cazurile cele mai importante să fie analizate în comun de către șeful 
direcției operative, şeful de serviciu și lucrătorul operativ împreună cu șeful Direcţiei 
a VIII-a, șeful de serviciu şi anchetatorul care a avut spre rezolvare cazul respectiv. 

Aceasta ne va permite să descoperim lipsurile și greșelile care s-au produs, atât 
în timpul acțiunii informative cât şi a anchetei. 

Tovarăși, 

La noi se iau încă măsuri insuficiente pentru a preveni cazurile de trădare de patrie 
comise de către elementele dușmănoase. Diferite elemente cu intenţii de trădare se 
strecoară adesea în delegaţii turistice, tehnico-știinţifice, sportive şi de altă natură, 
care pleacă în ţările capitaliste şi după aceea rămân în străinătate. Acolo ei divulgă 
secretele pe care le cunosc, sunt folosiți de serviciile de spionaj imperialiste şi 
organizaţiile naţionaliste în scopuri de spionaj și în alte acțiuni dușmănoase, iau 
cuvântul la radio şi în presă, făcând declaraţii calomnioase la adresa regimului 
democrat-popular din Republica Populară Română, fapt care aduce prejudicii 
importante statului nostru. 

Aceste elemente reuşesc să-şi realizeze intenţiile criminale numai datorită 
faptului că organele securităţii statului verifică uneori superficial pe acei cetăţeni ai 
Republicii Populare Române care se deplasează în țările capitaliste. 

Ținând seama de importanţa acestei munci este necesar să se atragă atenţia tuturor 
lucrătorilor operativi că în viitor verificarea persoanelor care pleacă în străinătate se 
va face nu numai prin evidenţele Serviciului „C“, dar şi pe baza studiului lor, prin 
agenți şi alte posibilități, pentru a lichida cazurile de rămânere în străinătate. 


Tovarăși, 

La această şedinţă trebuie să atragem atenţia șefilor direcțiilor centrale şi regio- 
nale că ei sprijină cu totul insuficient munca Direcţiei 1. În această problemă s-au 
dat nenumărate indicaţii, însă ele se îndeplinesc nesatisfăcător. Nu sunt lichidate încă 
tendinţele de patriotism local, conform cărora direcţiile noastre centrale și regionale, 
folosindu-se de diferite pretexte, nu vor să predea Direcţiei | agenţii cu posibilități 
de a îndeplini misiuni în străinătate sau încearcă să ascundă existenţa unor astfel de 
agenți. 

Este necesar ca şefii organelor securităţii statului, atât la centru cât şi la regiuni, 
să acorde o importanță primordială alegerii agenţilor pentru Direcţia I. Trebuie 
stimulați acei lucrători operativi care, printr-o muncă chibzuită, educă agenți capabili 
să îndeplinească misiunile noastre în afara graniţelor țării. 

Direcţia ] trebuie să ţină la rândul ei o legătură mai strânsă cu direcţiile operative, 
atât în problemele punctării şi trimiterii de agenți în străinătate, cât și în ajutorarea 
acestor direcţii prin materiale privitoare la activitatea emigrației din străinătate şi 
intențiilor ei împotriva Republicii Populare Române. 


Tovarăși, 

În perioada ultimilor ani, organele de securitate au acumulat pe toate liniile muncii 
o experienţă foarte bogată în lupta împotriva activităţii de subminare desfășurată de 
elementele dușmănoase, însă direcţiile operative centrale nu analizează în modul 
cuvenit această experiență și nu o generalizează, pentru intensificarea luptei 

împotriva duşmanilor statului nostru și creșterea nivelului de pregătire profesională 
a lucrătorilor operativi. 

Recent, Direcţia a IV-a a pregătit o orientare destul de bună, privitoare la cercetarea 
accidentelor extraordinare în obiectivele de apărare şi întreprinderile industriale 
importante. Este necesar ca această experienţă pozitivă să fie urmată şi de alte direcții 
din aparatul central. Conducătorii direcțiilor centrale trebuie să studieze în mod 
sistematic materialele obținute pe diferite linii ale muncii şi pe baza analizei stării 
în care se află lupta împotriva dușmanului de clasă, să întocmească orientări sau 
sinteze, în care să expună tactica şi metodele luptei elementelor dușmănoase 
împotriva regimului de democrație populară, şiretlicurile pe care le folosesc etc. 


Tovarăși, 

În munca noastră ar fi existat mult mai puţine lipsuri, greșeli şi scăpări dacă cadrele 
de conducere ale organelor de securitate ar fi pătruns mai adânc și cu mai multă 
pricepere în munca aparatului din subordine, l-ar fi dirijat mai bine, ar fi fost mai 
exigente și ar fi intensificat controlul asupra îndeplinirii ordinelor M.A.I. şi 
indicaţiilor date. 

Documentele Plenarei C.C. al PM.R. din 9-13 iunie a.c. atrag atenția asupra 
pericolului împăciuitorismului în viaţa de partid și de stat, care manifestat în munca 
noastră înseamnă ajutor dat dușmanului. 

Faptele expuse arată că mulţi ofițeri de securitate au manifestat împăciuitorism 
față de dușman, prin aceea că nu au creat agentura necesară pentru a preveni şi 
descoperi în fașă acțiunile criminale ale elementelor dușmănoase, nu lucrează 
ofensiv, cu simţ de răspundere acţiunile informative, iar verificarea unor semnalări 
este tărăgănată. 

La unele organe de securitate disciplina în muncă este slabă. În practica multor 
lucrători cu sarcini de răspundere nu s-a statornicit ca o regulă fermitatea în 
executarea ordinelor; ordinele se discută, lucru inadmisibil. 

Unii ofițeri de securitate manifestă liberalism față de îndeplinirea sarcinilor, caută 
fel de fel de pretexte pentru a justifica neîndeplinirea ordinelor și lipsurile ce le au 
în muncă. 

În loc să ia poziţie principială, să fie exigenți şi să pretindă cu consecvență aplicarea 
ordinelor și directivelor, unii șefi de direcții, servicii şi birouri tolerează încălcarea 
ordinelor, se complac într-o atmosferă de autoliniştire, dovedind astfel împăciuitorism 
şi lipsă de răspundere în apărarea securităţii statului. 

Ordinele M.A.I. 15, 70, 95 pun în faţa aparatului de securitate sarcini concrete, 
de îndeplinirea cărora depind rezultatele în lupta cu dușmanul. 

Agentura este principala armă a organelor de securitate în lupta pentru prevenirea 
şi lichidarea activităţii criminale a agenţilor serviciilor de spionaj imperialiste, a 
emisarilor organizaţiilor și centrelor naţionaliste ale emigrației reacționare și a 
contrarevoluției interne. 

De aceea, principalul conţinut al activităţii noastre este munca vie, calificată, de 
recrutare, educare și dirijare a agenturii, pentru apărarea securităţii statului democrat- 
popular. 

Trebuie lichidată practica care mai dăinuie în activitatea unor lucrători de 
securitate de a lăsa agentura să muncească în general. Sub controlul și cu ajutorul 
permanent al şefilor, lucrătorii operativi trebuie să ridice calitatea instruirii și 
conducerii agenturii. 

Fiecare agent trebuie să fie dirijat cu scop precis, în funcție de posibilităţile şi 
calitățile personale și de necesităţile operative ale organelor de securitate. Pentru 
aceasta, lucrătorii operativi trebuie să cunoască temeinic calitățile şi aptitudinile 
agenților, relațiile ce le au în mediul elementelor dușmănoase și în raport de aceasta 
să le fixeze linia de conduită. 

Lucrătorii cu munci de răspundere trebuie să controleze pregătirea şi desfășurarea 
întâlnirilor cu agentura, să studieze atent materialul furnizat de ea şi să dea indicaţii 
concrete lucrătorilor în subordine. 

În cazurile când agenţii manifestă delăsare în muncă, şefii de birouri și de servicii 
trebuie să meargă personal la întâlnirile cu acești agenţi, să stabilească cauzele 
comportării lor delăsătoare şi să-i mobilizeze. 

Trebuie dusă o muncă permanentă de educarea agenturii în spiritul cinstei şi 
corectitudinii în colaborarea cu organele de securitate şi al devotamentului faţă de 
patria socialistă. O atenţie deosebită trebuie dată educării agenţilor care lucrează în 
clandestinitatea dușmănoasă, în rândul legionarilor, naționaliștilor, sectanţilor etc., 
pentru a preveni influenţa lor dușmănoasă asupra agenturii. Pentru aceasta, lucrătorii 
operativi trebuie să-și ridice neîncetat nivelul ideologic, politic şi cultural, să fie 
capabili să dea răspunsuri juste asupra evenimentelor interne şi internaţionale şi să 
aibă o înrâurire pozitivă asupra agenților. 

Aparatul informativ trebuie verificat minuţios şi permanent pentru a preveni 
cazurile de trădare, deconspirare şi prăbușirea de acţiuni. De aceea, trebuie verificate 
urgent semnalările existente despre nesinceritatea unor agenţi și luate măsurile 
corespunzătoare. 

Paralel cu activitatea de instruire, educare, dirijare şi verificare a agenturii existente, 
trebuie dusă o muncă permanentă pentru recrutarea de noi agenţi. Faptele expuse arată 
că şi în prezent ritmul noilor recrutări este lent, deși necesităţile operative cer imperios 
recrutarea a noi agenți. 

Trebuie recrutați agenţi capabili să pătrundă în clandestinitatea legionarilor, 
țărăniștilor, naționaliștilor, sectanţilor şi altor categorii de elemente dușmănoase și 
să demaște activitatea lor criminală. 

Să se recruteze agentură capabilă să lucreze informativ concentrările dușmănoase 
de la sate, să se încadreze informativ activ acţiunile deschise, care în prezent nu sunt 
lucrate din lipsă de agentură. 

Şefii direcțiilor centrale şi regionale trebuie să pretindă aparatului în subordine 
să muncească calificat și consecvent pentru recrutarea de agentură capabilă şi să fie 
exigențţi faţă de propunerile de recrutare ce se fac. 

Este necesar ca șefii de birouri, servicii şi direcții să fie pătrunși de faptul că în 
munca noastră nu se poate sta pe loc, fiind necesar ca metodele luptei noastre împotriva 
dușmanului să fie permanent îmbunătăţite, ca efectivul din subordine să fie educat 
în spiritul devotamentului fără rezerve față de Partidul Muncitoresc Român și statul 
democrat-popular. Trebuie să fim intransigenți față de dușmanii partidului, să 
întărim disciplina de fier și să fim demni de încrederea pe care ne-o acordă 
Comitetul Central al Partidului Muncitoresc Român și guvernul Republicii Populare 
Române. 

Toţi comandanții din centrală, regiuni și raioane trebuie să depună toate eforturile 
pentru lichidarea tuturor manifestărilor de tărăgănare a îndeplinirii ordinelor întocmai 
şi la timp, iar față de acei ofițeri care nu-și îndeplinesc sarcinile să fie luate cele mai 
severe măsuri, mergând până la scoaterea lor din Ministerul Afacerilor Interne. 


A.C.N.S.A.S., fond documentar, dosar nr. 105, f. 1-43. 


120. 


1958 decembrie 16. Hotărâre de deschidere a dosarului de obiectiv „Iexas“ 
pentru A.C.E.N. (Adunarea Naţiunilor Europene Captive). 


Ministerul Afacerilor Interne 
Direcţia | Strict secret 


Hotărâre 
de deschidere a dosarului de obiectiv 


Azi, 16 decembrie 1958, subsemnatul lucr[ător] op[erativ] prim, maior Stroescu 
Constantin, analizând materialul existent asupra A.C.E.N.-ului (Adunarea Naţiunilor 
Europene Captive). 

Am găsit că această organizaţie este pusă în slujba americanilor. Prin elementele 
reacționare descompuse de teapa lui Constantin Vișoianu, Brutus Coste, Sabin 
Manuilă, Iancu Zissu, Alexandru Bunescu etc., A.C.E.N. desfăşoară o activitate 
duşmănoasă împotriva R.P.R. Este unealta americanilor de care aceştia se folosesc 
pentru a discredita R.P.R. pe plan internațional (la O.N.U. sau cu ocazia congreselor 
acestei organizații). 

Activitatea acestei organizaţii trebuie urmărită de noi pentru cunoașterea și 
contracararea acțiunilor pe care le-ar întreprinde împotriva R.P.R. 

Pe baza celor de mai sus am hotărât să deschid dosarul de obiectiv pentru A.C.E.N. 
(Adunarea Naţiunilor Europene Captive), numele conspirativ „Texas“. 


Lucr[ător] operativ] prim 
Mr. Stroescu Constantin 


A.C.N.S.A-S., fond S.L.E., dosar nr. 113,f.7. 


121. 


1958 decembrie 27. Hotărâre pentru închiderea dosarului de grup nr. 102, 
privind pe Bentoiu Aurelian, Ghiorghiu Georgel, Aznavorian 
Hurmuz, Papacostea Victor, Rădulescu Savel şi Sibiceanu 
Niculae. 


Ministerul Afacerilor Interne Strict secret 
Direcţia a 3-a 

Serviciul 1 

Biroul 2 


Se aprobă 
Al. Nicolschi 


Hotărâre pentru închiderea dosarului de grup nr. 102 
privind pe Bentoiu Aurelian, Ghiorghiu Georgel, 
Hurmuz Aznavorian, Papacostea Victor, Savel Rădulescu şi Sibiceanu Niculae 
şi clasarea lui la arhivă. 


Dosarul s-a deschis la data 27 martie 1957 

Ce mijloace s-au folosit (Informatorii se vor arăta cu numele şi categ.) „Miron“, 
„Florescu Gheorghe“, „Mihăescu“, „Mureș“, anchete informative, supraveghere 
operativă şi tehnică, interceptări şi exploatarea arhivelor. 


A. Caracterul materialelor compromiţătoare existente în dosar (pe scurt). La 


începutul anului 1956, unele elemente fruntașe ale fostului Partid Naţional Liberal 
au hotărât să treacă la constituirea unei conduceri ilegale a P.N.L., denumind-o 

„Locotenenţă“. Erau desemnaţi a face parte din această conducere următorii foști 
membri în delegaţia permanentă a C.C. P.N.L. : Sasu Vasile — în prezent urmărit prin 
dosar de grup, Roman Valer în prezent decedat, Pop Valer în prezent de asemeni 
decedat și Victor Stănescu, în prezent supravegheat și urmărit prin dos. de grup. Toate 
aceste elemente au făcut parte din vechea ramură brătienistă din care cauză erau şi 
numite de restul liberalilor „bătrânii liberali“ ceea ce corespunde de altfel și cu vârsta 
lor, toţi fiind trecuți de 70 ani. 

Auzind de această acțiune a „bătrânilor liberali“, unele elemente naţional liberale 
ce aveau legături între ele au hotărât să o contracareze trecând şi ele la formarea unei 
conduceri a P.N.L., care atunci „când condiţiunile vor permite“, să-și intre gata în 
atribuțiuni. Aceste elemente inițiatoare și apoi organizatoare au fost: Bentoiu 
Aurelian, fost membru în delegaţia permanentă a C.C. P.N.L. ca și Hurmuz 
Aznavorian, Zurăscu lon, fost membru în C.C. P.N.L. şi redacția ziarului „Liberalul““, 
Paul Dimitriu, Dan Lăzărescu, de asemeni membri în redacţia fostului ziar „Liberalul““ 
şi Georgel Ghiorghiu, fost membru în deleg. perm. a C.C. P.N.L. 

Activitatea acestora a constat în ţinerea de şedinţe organizate unde analizau şi 
hotărau cum să-și desfășoare activitatea. Au numit ca viitor şef pe Bentoiu A. Printre 
problemele principale discutate sunt: organizarea tineretului liberal și a presei, 
elaborarea unui proiect de constituţie. 

Şi-au desfășurat activitatea şi pe linia recrutării de noi elemente în acțiunea lor, 
cum au fost de ex. Cicei Romulus, Popescu Ion, Savel Rădulescu și Bolintineanu, 
toți foşti membri ai P.N.L. Unele din ele s-au angrenat în activitatea dușmănoasă, 
altele însă, nu. 


B. Datele de identificare ale persoanei urmărite: *) 
1. Numele Bentoiu, pronumele Aurelian 

născut la 29 iunie 1892 în com. Făcăeni — Ialomiţa 
fiul lui Ion şi al Sorei, naționalitatea rom. 

domiciliul Buc., Str. Amzei, nr. 2, studii Fac. Drept, profesiunea avocat 
locul de muncă: neîncadrat 

apartenenţa politică (în prezent): neîncadrat 
apartenenţa politică (în trecut): P.N.L. 

originea socială: moșier 

situaţia socială: moșier 

alte date 


Materialele compromițătoare din vol. 1: 13-29, 65—213, 253 şi vol. 2 în întregime 


dovedesc că a dus activitate de reorganizarea P.N.L. el fiind socotit de elementele 
grupului ca viitor conducător al P.N.L. A participat la majoritatea şedinţelor ce s-au 


* La dosarele de grup se completează atâtea pag. câţi indivizi sunt. 

ținut cu scopul de a discuta diferite probleme legate de reorganizarea P.N.L. și 
activitatea de viitor a acestui partid. Din iniţiativa lui personală s-au ţinut câteva ședințe 
la domiciliul său şi s-a trecut la întocmirea unui proiect de constituţie. 

Probele sunt alcătuite din materiale informative furnizate de agenții folosiţi pentru 
urmărirea şi supravegherea grupului, declarațiile personale şi declaraţiile date de 
celelalte elemente componente ale grupului. 

Împotriva lui Bentoiu Aurelian s-au luat următoarele măsuri operative: a fost arestat 
şi condamnat la 25 (douăzeci și cinci) ani temniţă grea, 10 (zece) ani degradare civică, 
confiscarea averii şi obligat la 600 lei cheltuieli de judecată pt. infracțiunea de crimă 
de uneltire contra ordinii sociale, prevăzută şi pedepsită de articolul 209 pct. 1 C. P. 
— prin hotărârea Trib. Militar, nr. 661 din 21. 06. 58. Materialele se predau la arhiva 
Sv. „C“ pt. păstrare, cu ţinerea individului în evidenţă. 


2. Numele Ghiorghiu, prenumele Gheorghe zis George 

născut la 14 febr. 1899 în lași 

fiul lui Atanasie și al Ortansei, naționalitatea rom. 

domiciliul Buc., Str. serg. P. Năstase 22, studii Fac. Drept, profesiunea avocat 
locul de muncă: neîncadrat 

apartenenţa politică (în prezent): neîncadrat 

apartenenţa politică (în trecut): P.N.L. 

originea socială: burgheză 

situaţia socială: burgheză 


Materialele compromițătoare din vol. 1, pag. 2, 5, 9-11, 30-37, 65—217, 219-251, 
254-255, 260-274, 277-292 dovedesc că a dus activitate de reorganizare a P.N.L. A 
avut legături cu celelalte elemente din cadrul grupului, participând la şedinţele ce se 
organizau pentru a se hotări ce trebuie întreprins în mod practic în prezent şi viitor. Era 
socotit ca unul dintre cei mai pricepuţi și mai activi. A avut îndeosebi un rol mobilizator 
şi antrenant în toată activitatea desfășurată atât de el, cât şi de celelalte elemente. 

Probele sunt alcătuite din notele informative furnizate de agenţii folosiţi pentru 
supravegherea elementelor din grup, materialele de anchetă obținute de la celelalte 
elemente arestate odată cu el şi chiar ale sale, prin care îşi recunoaște întreaga activitate 
dușmănoasă desfăşurată. 

Împotriva lui Georgel-Gheorghe Ghiorghiu s-au luat următoarele măsuri operative: 
Prin hotărârea Tribunalului Militar Buc., nr. 661 din 21. 06. 58 a fost condamnat la 
25 (douăzeci și cinci) ani muncă silnică, şi 10 (zece) ani degradare civică, confiscarea 
averii și obligat la 600 lei cheltuieli de judecată pentru infracțiunea de crimă de uneltire 
contra ordinii sociale, prevăzută și pedepsită de articolul 209, al. 1, pct. 1 C.P. 
Materialele se predau la arhiva Sv. „C“ pt. păstrare, cu ţinerea individului în evidență. 


3. Numele Aznavorian, prenumele Hurmuz 
născut la 26-03-1888 în Or. Trebizonda-Turcia 
fiul lui Betros și al Orusian, naționalitatea rom. 

domiciliul Buc., Str. Luigi Cazzavillan 31, studii Fac. Drept, profesiunea avocat 
locul de muncă: neîncadrat 

apartenența politică (în prezent): neîncadrat 

apartenenţa politică (în trecut): P.N.L. 

originea socială: burgheză 

situaţia socială: burgheză 


Materialele compromiţătoare din vol. 1, pag. 4, 38-41, 65—-217 dovedesc că a dus 
activitate de reorganizare a P.N.L. împreună cu celelalte elemente din grup, 
participând activ la tot ceea ce se întreprindea pe linia desfășurării activităţii 
contrarevoluţionare. A participat îndeosebi la discuţiile ce s-au dus cu privire la 
programul de viitor al P.N.L. și conducerii acestuia. 

Probele sunt alcătuite din notele informative furnizate de agenţii folosiți pentru 
supravegherea grupului şi materialele obţinute în decursul cercetărilor. 

Împotriva lui Aznavorian Hurmuz s-au luat următoarele măsuri operative: Prin 
hotărârea Tribunalului Militar Buc., nr. 661 din 21. 06. 58 a fost condamnat la 
25 (douăzeci şi cinci) ani temniță grea și la 10 (zece) ani degradare civică, 
confiscarea averii şi obligat la 600 lei cheltuieli de judecată — pentru infracțiunea 
de crimă de uneltire contra ordinii sociale, prev. şi ped. de articolul 209, al. 1, 
pct. 1 C. P. Materialele se predau la Sv. „C“ spre păstrare, cu ţinerea individului 
în evidenţă. 


4. Numele Papacostea, prenumele Victor 

născut la 21 ianuarie 1900 în com. Viziru — Brăila 

fiul lui Gum şi al Teofana, naționalitatea rom. 

domiciliul Buc., Str. Caragea Vodă 19, studii Fac. Filozofie, profesiunea prof. universitar 
locul de muncă: neîncadrat 

apartenenţa politică (în prezent): neîncadrat 

apartenenţa politică (în trecut): P.N.L. 

originea socială: burgheză 

situația socială: burgheză 


Materialele compromiţătoare din vol. 1, pag. 6-8, 65-217, 295-310 dovedesc că 
a avut legături cu unii membri ai grupului, discutând printre altele și probleme politice. 
Legăturile şi discuţiile au avut un caracter duşmănos, însă nu întotdeauna. Întâlnirile 
aveau loc fie la domiciliul său, fie în altă parte. Unii membri ai grupului îl 
desemnase pe el ca unul din viitorii secretari generali ai P.N.L. Acest lucru nu s-a 
făcut în urma vreunei consultări prealabile a sa şi nici nu i s-a adus la cunoştinţă. 

Probele sunt alcătuite din materialele informative obţinute de la agenţii folosiţi 
în cadrul acțiunii de grup și procesele verbale de interogatoriu obţinute în urma 
anchetării celor din grup. 

Împotriva lui Papacostea Victor s-au luat următoarele măsuri operative: a fost 
arestat şi cercetat timp de câteva luni de zile, după care a fost recrutat ca agent” şi 
pus în libertate. Materialele compromițătoare se predau la Sv. „C“ pentru păstrare, 
cu ţinerea individului în evidenţă. 


5. Numele Rădulescu, prenumele Savel 

născut la 1900 în București 

fiul lui Ion şi al Maria, naționalitatea rom. 

domiciliul Buc., Str. Caragiale 31, studii politehnice, profesiunea inginer 
locul de muncă: neîncadrat 

apartenenţa politică (în prezent): neîncadrat 

apartenenţa politică (în trecut): P.N.L. 

originea socială: burgheză 

situaţia socială: burgheză 


Materialele compromiţătoare din vol. 1, pag. 3, 65—-297 dovedesc că a avut legături 
cu unii fruntași naţ. liberali ce activau în grupul contrarevoluţionar condus de Bentoiu 
A. şi Ghiorghiu Gh., însă acestea nu au avut un caracter subversiv. A discutat și el 
asupra situaţiei prezente și de viitor a P.N.L. şi a unor cadre naţional liberale, însă 
nu a participat la acţiunea de refacere sau de reorganizare. 

Probele sunt alcătuite din materialele informative obţinute de la agentura folosită 
pentru supravegherea elementelor din grup și datele obținute prin cercetările efectuate. 

Împotriva lui Rădulescu Savel s-au luat următoarele măsuri operative: au fost luate 
măsuri de supravegherea lui informativă în continuare, fără însă a se obține materiale 
din care să rezulte că desfășoară sau intenționează să desfășoare activitate dușmănoasă. 
Se va scoate din cadrul dos. de grup și va fi urmărit în continuare în cadrul dos. de 
prob. nr. 333. 


6. Numele Sibiceanu, prenumele Niculae 

născut la 30 martie 1907 în Bucureşti 

fiul lui Romulus şi al Aritia, naționalitatea rom. 

domiciliul Buc., Str. Dr. Iantropol 33, studii Fac. Drept, profesiunea avocat 
locul de muncă: Ministerul Construcțiilor Unitatea I.A.U.PS., funcția muncitor manual 
apartenenţa politică (în prezent): neîncadrat 

apartenenţa politică (în trecut): P.N.L. 

originea socială: burgheză 

situaţia socială: burgheză 


* În arhiva C.N.S.A.S., pentru Papacostea Victor există dosar de urmărire informativă (perioada mai 
1959 — iunie 1962) şi dosar penal din care rezultă că a fost arestat și reţinut între 6 mai 1950 — 17 
septembrie 1955 şi 27 decembrie 1957 — 29 mai 1958. Până la data de 1 septembrie 2006 nu s-au primit 
documente care să probeze faptul că „a fost recrutat ca agent“ (nota autorilor). 

Materialele compromițătoare din vol. 1, pag. : 3, 66-—193 dovedesc că a avut legături 
cu unii membri ai grupului, discutând cu aceștia despre diverse evenimente politice 
și situaţia mai multor cunoscuţi și prieteni naţional liberali. Sibiceanu Nic. nu s-a 
manifestat însă dușmănos și nici nu antrenat pe alții la vreo activitate dușmănoasă. 

Probele sunt alcătuite din materiale informative şi rezultatul anchetelor ce s-au 
efectuat. 

Împotriva lui Sibiceanu Niculae până în prezent nu au fost luate măsuri de reținerea 
sau anchetarea sa. EI a fost şi este urmărit informativ în continuare. Se va scoate din 
cadrul dosarului de grup şi urmări în continuare în cadrul dos. de problemă nr. 333. 


C. Motivarea amănunțită a închiderii dosarului. 

(Indivizii au fost condamnaţi, au decedat, materialele sunt de mică importanță, 
indivizii n-au avut legături organizate sau nu mai au astfel de legături): 

După arestarea lui Bentoiu Aurelian, Georgel Ghiorghiu, Papacostea Victor şi 
Hurmuz Aznavorian s-a continuat acţiunea de urmărire și supraveghere informativă 
a celorlalte elemente, respectiv a lui Sibiceanu Niculae și Rădulescu Savel. 

Datele obţinute dovedesc că Sibiceanu Nic. şi Rădulescu Savel, imediat după 
arestarea celor trei, s-au speriat oarecum, așteptând să se ia eventuale măsuri și asupra 
lor. Această teamă și-o Justificau nu prin aceea că ar fi participat la acțiunea de 
organizare a cadrelor naţional liberale, ci presupuneau că se va da o altă interpretare 
legăturilor pe care le-au avut cu cei arestați, legături care — așa cum de altfel a rezultat 
şi din cercetări — nu au avut un caracter subversiv, ci se mențineau în virtutea vechii 
prietenii și cunoştinţe. 

Materialele informative obținute dovedesc că Sibiceanu Niculae și Rădulescu Savel 
au în general o atitudine mai prudentă, evitând să se antreneze în acțiuni cu un caracter 
vădit dușmănos. 

În prezent, ei au devenit şi mai prudenţi. Primesc sau fac vizite foarte rar, se 
antrenează în discuţii politice însă nu le dau nici o interpretare tendențioasă. Sunt 
preocupaţi îndeosebi de situaţiile lor personale și a familiilor lor. Între Nic. Sibiceanu 
şi Savel Rădulescu, în momentul de față nu sunt legături, cum de altfel nu au fost 
nici înainte, fiecare având relații mai apropiate cu alți membri ai grupului. Așa de 
ex., Sibiceanu Nic. a avut legături cu Victor Papacostea şi Georgel Gh., iar S. 
Rădulescu cu Bentoiu A. Din această cauză s-au luat măsuri de încadrarea lor în acelaşi 
dosar de grup pentru urmărirea informativă. 

Toate acestea fac ca situația elementelor din dosarul de grup nr. 102 să fie 
următoarea: 

— Bentoiu Aurelian, Hurmuz Aznavorian şi Geogel Ghiorghiu au fost arestați și 
condamnaţi; 

— Papacostea V. a fost arestat şi pus apoi în libertate, în prezent fiind agent în 
problemă; 


503 


— Savel Rădulescu şi Sibiceanu Niculae — liberi — supravegheați informativ — fără 
însă să se obțină materiale din care să rezulte că desfășoară sau intenționează să 
desfășoare vreo activitate duşmănoasă. 

Aceasta fiind situaţia, socotim necesar închiderea dos. de grup nr. 102. 


D. Propuneri de închidere a dosarului. 

(să se claseze, să fie distrus, să se separe materialele etc.) 

Pe baza situaţiei mai sus arătate, propunem a se aproba închiderea dosarului de 
grup nr. 102; materialele existente să fie astfel împărțite: 

Cele cu privire la Bentoiu A., Hurmuz Aznavorian, Georgel Ghiorghiu să fie clasate 
la Sv. „C“; 

Cele cu privire la Rădulescu Savel şi Sibiceanu Nic. să fie exploatate în continuare 
la dos. de problemă, capitolul 4; iar 

Cele cu privire la Papacostea Victor să fie introduse la dosarul său personal de 
agent şi să rămână în continuare în evidenţa dos. de grup care se predă la „C“. 


E. Cum să se procedeze cu fiecare persoană: 

a) Se mențin în evidenţa operativă: 

Se mențin în evidența operativă a dosarului de problemă, pentru a fi urmăriți 
informativ în continuare, Sibiceanu Nic. şi Rădulescu Savel. Se menţin de asemeni, 
în evidența Serviciului ,„C* Bentoiu, Georgel Ghiorghiu şi Hurmuz Aznavorian, 
precum și Victor Papacostea, acesta din urmă însă şi în evidenţa operativă a dos. 
de problemă. 

b) Se scot din evidenţa operativă. (Se arată motivul pentru fiecare) 

Se vor scoate din evidenţa dos. de grup Sibiceanu Nic. şi Rădulescu Savel și vor 
fi trecuţi în evidența dosarului de problemă nr. 333 unde vor fi urmăriţi în continuare. 


F. Persoanele care au avut legături cu indivizii urmăriţi: 
A. Datele de identificare: 

Numele: Popescu, prenumele lon 

născut la 6 ian. 1897 în Şarânga-Buzău 

fiul lui Gheorghe și al Ecaterina, naționalitatea rom. 
domiciliul Buc., Str. Minotaurului 19, studii liceu, profesiunea funcționar 
locul de muncă: neîncadrat 

apartenenţa politică (în prezent): neîncadrat 

apartenenţa politică (în trecut): P.N.L. 

originea socială: burgheză 

situaţia socială: burgheză 


Datele compromiţătoare (vol. şi pag.): 117 volumul I, f. 118. A participat 
împreună cu ceilalți membri ai grupului și în special cu Bentoiu Aurelian la 

activitatea subversivă dusă pe linia reorganizării P.N.L. A avut legături cu unele 
elemente din provincie. 

Măsurile operative luate. (Reţinere, acțiune informativă etc.) 

A fost arestat și condamnat la 15 ani temniţă grea, 5 ani degradare civică, 
confiscarea averii și obligat la 600 lei cheltuieli de judecată. Materialele se predau 
la arhiva Sv. „ C“ pentru păstrare, cu menţinerea individului în evidenţă. 


B. Numele: Cicei, prenumele Romulus 

născut la 30 sept. 1888 în com. Săcele-Codlea 

fiul lui Radu și al Maria, naționalitatea rom. 

domiciliul Buc., Str. Ştefan Furtună 108, studii Fac. Drept, profesiunea avocat 
locul de muncă: neîncadrat 

apartenenţa politică (în prezent): neîncadrat 

apartenenţa politică (în trecut): P.N.L. 

originea socială: burgheză 

situaţia socială: burgheză 


Datele compromițătoare (vol. şi pag.): volumul III, 74, 75, 76. A participat la 
acțiunea de reorganizare, făcând legătura lui Bentoiu A. cu mai multe elemente. A 
fost folosit o perioadă de timp a înlesni o înţelegere între Bentoiu și Sasu Vasile, care 
se presupunea că are şi el o grupare de foști național liberali. 

Măsurile operative luate. (Reţinere, acţiune informativă etc.) 

A fost arestat și condamnat la 15 ani temniţă grea, 5 ani degradare civică, 
confiscarea averii și obligat la 600 lei cheltuieli de judecată. Materialele se predau 
la arhiva Sv. „, C“ pentru păstrare, cu ţinerea individului în evidenţă. Menţionăm că, 
în cuprinsul dosarului, restul de persoane care mai apar nu se iau în evidență deoarece 
asupra lor nu posedăm material compromiţător. 


Rămân în evidenţa operativă pentru motivul: au fost arestaţi şi condamnaţi. 


Hotărârea s-a redactat în 1 exemplare, astăzi 27 XII 1958 în Bucureşti, MAL. 
Direcţia 3-a. 


Șef de birou Lucrător operativ 
(gradul, numele, semnătura) (gradul, numele, funcția, semnătura) 
Lt. maj. Chiriș Aurel Locţ. şef birou 


Lt. maj. Dumitru Vasile 
De acord 
(șeful dir. serviciu) 


Indescifrabil 


A.C.N.S.A.S., fond informativ, dosar nr. 2384, vol. 3, f. 167-177. 

122. 


1960 ianuarie 12. Stenograma discuţiilor care au avut loc în ședința de analiză 
a activității Direcţiei regionale M.A.I. Galaţi. 


Ministerul Afacerilor Interne Strict secret 
Direcţia Secretariat 


Stenograma 
şedinţei de analiză a activităţii Direcţiei regionale M.A.I. 
Galaţi, ţinută la Galaţi în ziua de 12 ianuarie 1960 


Controlul a fost condus de către tov. secretar general Nicolschi Alex. 

Ordinea de zi a şedinţei a fost următoarea: 

1. Prezentarea de către tov. colonel Vistig — șeful Direcţiei regionale M.A.I. Galaţi, 
a raportului de activitate al regiunii; 

2. Coraportul Serv. Inspecţii M.A..., prezentat de tov. general-maior Demeter Alex.; 

3. Discuţii pe baza materialelor prezentate. 

În urma concluziilor ce au fost trase de tov. secretar general Nicolschi Alex. şedinţa 
a luat sfârșit. 


Discuţii: 

Tov. lorga Marin — Șef Serv. raional Brăila 

Tov. general, 

Raportez felul cum tov. lucrători operativi din cadrul raionului Brăila au muncit 
în perioada anului 1959. 

În perioada la care se referă raportul munca informativ-operativă s-a desfășurat 
conform sarcinilor prevăzute în planurile de măsuri pe 1959, axată fiind pe 
îndeplinirea ord. 15, 70, 95, precum şi a ord. 155, în care s-au prevăzut: 

1. Recrutarea de noi agenţi atât la oraș cât şi în teritoriu; 

2. Contactarea și conducerea mai bine a agenturii noastre nou recrutată, cât şi a 
celorlalți agenţi mai vechi; 

3. Deschiderea de noi acțiuni; 

4. Lichidarea, prin luarea de măsuri operative, a acţiunilor deschise; 

5. Identificarea de noi elemente dușmănoase. 

În prezent, situaţia informativ operativă se prezintă astfel: avem 330 agenţi şi 20 
de rezidenţi, atât în raza orașului cât şi în teritoriu. Avem 109 case de întâlniri, dintre 
care 40 pe teritoriu şi 69 în oraș. 

Tov. general, cele două planuri de muncă semestriale pe 1959, unde s-a prevăzut 
recrutarea a 170 de agenţi, au fost îndeplinite numai parţial, în sensul că am recrutat 

doar 130. De asemenea, am avut în plan să facem 5 rezidenţi şi am făcut 9. Din 55 
case de întâlniri planificate am făcut doar 41. 

În ceea ce priveşte deschiderea de noi acţiuni, ne-am axat pe executarea ord. 70 
şi am deschis 54 de acţiuni, 7 dosare de grup şi 6 reactivizări. Lucrătorii operativi 
lucrează între 10-34 acţiuni. Avem un tov. în problema legionară care lucrează 34 
de acțiuni. 

Din numărul de 23 tov. lucrători în cadrul raionului, sunt 19 care lucrează cu 10-25 
agenți şi cei 3 şefi de birou care lucrează cu mai puţini agenţi. 

Munca în 1959 a fost orientată în sensul de a executa ordinele tov. ministru. 

Pe lângă o serie de recrutări mai bune am avut și unele ratate. Am avut una în 
cazul locot. maj. Vasilescu, de la Bir. 4, care din slaba orientare și cu aprobarea mea, 
s-a trecut la recrutarea sa şi s-a ratat. S-a constatat că principala cauză a acestei ratări 
este studiul superficial făcut asupra candidatului. 

De asemenea, am avut un caz pe linie de 3. Această ratare s-a făcut din cauza It. 
maj. Dișireanu, care a făcut un studiu superficial. 

Trebuie să raportez că am avut și o serie de recrutări bune. Pe linie de 2 am recrutat 
— pe linia greacă — pe agentul „Stavru“ care ne-a furnizat informaţii despre legăturile 
diplomaților greci și despre o serie de vizitatori ai legației. 

O altă recrutare bună a fost aceea a lui „Vica I. “. Acţiunea a fost a raionului nostru 
şi acum este preluată de regiune. 

Pe linie de 2 raportez că în cadrul executării măsurilor conform ord. 155, lt. maj. 
Bălan a muncit, a pus la punct planurile care se impuneau, s-au stabilit toate măsurile 
în legătură cu declarațiile angajament. 

Pe linie de 3 s-au dat unele rezultate bune în problema legionari şi a sectelor. Nu 
pot raporta că aici am făcut totuşi treabă bună, mai stăm slab. Controlul ne-a indicat 
că din 78 de conducători P.N.L. şi P.N.Ţ. lucrăm numai 32. 

Trebuie să raportez că un sprijin suficient nu am acordat tov. din probleme. 

Pe linia industriei din Brăila mai sunt cuiburi legionare compacte. Avem acţiuni 
la uzina „Laminorul“, avem o acţiune importantă la Combinatul de la Chişcani, care 
nu sunt lucrate corespunzător. Aici ing. şef este legionar și a adus încă două elemente 
legionare lângă el. Abia în ultimul timp s-a întocmit un plan concret de măsuri. 

O lipsă serioasă avem în problemele bir. 6. De abia în ultima lună a anului 1959 
au fost predate legăturile marinarilor străini de la 6 la 2. 

Realitatea este că nu am dus o muncă susținută, tov. nefiind ajutaţi efectiv de către 
noi. A fost o neînțelegere şi neglijență în rezolvarea problemei legăturilor marinarilor 
străini, fiindcă avem peste 60 de legături identificate și nu am lucrat nici una. 

În ce priveşte aspectele celelalte care s-au arătat în coraport, este real, tov. general, 
aspectul cu Manea. Vinovat de acest lucru mă fac eu. După ce mi-a fost adus la 
cunoştinţă și am fost sancționat mi-am dat seama că am făcut o greșeală. 

Noi am făcut 78 de arestări în 1959 şi aceasta a fost unica arestare făcută în mod 
abuziv. 

În ceea ce priveşte problemele existente la Brăila, sunt — tovarăşe general, materiale 
importante care nu sunt încă exploatate, atât pe linia biroului 3 cât şi pe linie de 4 
ŞI 6. 

În cadrul biroului 2 vreau să raportez că un sprijin calificat l-am primit de la Serv. 
2 al regiunii. De asemenea, pe linii de muncă, au venit tov. de la 6 și anchete. Am 
fost sprijiniți în perioada anului 1959 și de către biroul org. de bază din cadrul 
serviciului raional Brăila. În toate problemele care le-am avut pe linie de partid, tov. 
prim secretar al orașului Brăila ne-a ajutat corespunzător. 

Pentru viitor, eu personal, în numele colectivului de muncă, mă angajez ca din 
lipsurile pe 1959 să nu mai existe, pentru ca la analiza viitoare să nu mai apărem cu 
lipsuri fiindcă este rușine. 

În cadrul raionului Brăila au fost trimişi în a doua jumătate a anului 1959 o serie 
de tovarăși buni, care au întărit compartimentele de muncă și avem toate condiţiile 
să dăm rezultate bune în viitor. 


Tov. maior Raceu — şeful Serv. raional Tecuci. 

Tov. general, secţia noastră raională este încadrată cu 10 ofiţeri. 

Baza operativă o formează circa 5 000 elemente dintre care luate în evidență avem 
peste 3 500. Avem încă o serie de materiale care n-au fost exploatate. 

Cele mai importante elemente dușmănoase noi le-am luat în lucru în 127 acţiuni, 
dintre care 6 sunt de grup, 26 verificare, restul fiind acţiuni individuale. 

În cursul anului am avut cazuri când elementele importante nu au fost luate în 
lucru, fiind luate, în schimb, alte elemente mai puţin importante, lucru ce ne-a fost 
arătat de control. 

În 1959 am deschis 46 de acţiuni. 

În problema legionară avem cele mai multe concentrări de elemente în raionul 
Tecuci. Avem 75 de acţiuni în care lucrează elemente legionare. Avem 3 şefi de sector, 
5 şefi de garnizoană, lucraţi în acţiune. Dintre celelalte elemente, majoritatea sunt 
şefi de cuib, lucraţi în acțiuni. 

În problema P.N.Ţ. şi P.N.L. am deschis acţiuni la șefii de org. însă nu am îndeplinit 
ord. 70 în întregime prin aceea că nu am deschis acțiuni la toate elementele. 

În coraport s-a arătat că am dat ordin să nu se deschidă acţiuni la aceste elemente. 
Raportez că un astfel de ordin nu am dat și lucrătorul operativ este aici şi poate fi 
întrebat. 

Ca urmare a lipsurilor arătate în procesul-verbal de inspecție, noi am trecut la luarea 
de măsuri. Este adevărat că mai avem o serie de elemente care nu sunt lucrate însă 
în primul semestru al anului 1960 ne-am propus un plan de lucrarea tuturor 
elementelor dușmănoase. 

În afară de acţiunile raportate mai sus, mai avem 10 acţiuni a elementelor fugite 
peste graniţă și 18 cazuri de scrieri anonime. 


508 


În anul 1958 raionul Tecuci a avut mai multe acțiuni operative în sensul că a arestat 
o serie de elemente. În 1959 am avut mai puţine rezultate în sensul că am lichidat 
ceea ce am avut din 1958. 

Avem în lucru elemente P.N.Ț. şi P.N.L., elemente fruntașe, care au legături între 
ei şi se prevăd perspective pentru viitor. Pe linie P.N.L. avem acţiuni de grup a unor 
elemente foști prefecți, deputaţi, senatori, care au manifestări dușmănoase. Grupul 
P.N.L. este lucrat cu 4 agenţi și cel P.N.Ţ. cu 2. Agenţii care lucrează aceste acțiuni 
sunt elemente din rândul lor, care au legături prezente între ei. Elementul principal 
este în vârstă, restul fiind elemente mai tinere. 

În atenţia noastră a stat şi verificarea agenturii. 

Tov. din inspecția Ministerului au găsit mai mulţi agenţi deconspiraţi, afară de 
acei pe care i-am știut noi, şi pe care i-am abandonat. Agentura, în majoritatea 
cazurilor, este deconspirată din cauza lucrătorilor operativi, fiindcă nu au ţinut legături 
în case de întâlniri și în mod organizat. 

Tov. Rotaru ţinea legătura la postul de miliţie; Lt. maj. Leonte a mers pe la agent 
pe acasă, l-au văzut cetăţenii și a deconspirat agentul. 

Am avut și cazuri când agentul s-a deconspirat singur. El a mărturisit unui cetățean 
că a fost reţinut și anchetat la miliţie. 

În procesul recrutării am avut două cazuri de ratări. Într-un caz elementul s-a 
dovedit bolnav de T. B. C. și nici nu ştia carte. În al doilea caz era un element fanatic 
care a fost ținut timp de 7 zile la regiune și a spus că el nu-și trădează prietenii și a 
trebuit să-l abandonăm. 

Pe linie de 2 s-a arătat că noi avem slabe rezultate, lucru care este foarte adevărat. 
Avem un caz de vizitarea unei legaţii străine din Bucureşti și despre care nu putem 
raporta concret că sunt suspiciuni de spionaj. 

În cadrul raionului avem o serie de acţiuni deschise în special în problema 
legionară, în care se întrevăd perspective. Pe linie legionară, avem unele elemente 
strecurate în secte și care caută să se împotrivească pentru intrarea în gospodăria 
colectivă. 

Lipsurile arătate în raport şi coraport sunt juste și eu mi le însușesc în întregime. 
Avem o serie de acțiuni de verificare al căror termen a expirat şi noi am tărăgănat 
lichidarea lor. Lucrătorii operativi n-au recrutat agentură în aceste acțiuni și eu nu 
i-am tras la răspundere. 

Pentru o serie de deficienţe în muncă, pentru neîndeplinirea planului pe primul 
semestru, mulți lucrători operativi au fost traşi la răspundere și au fost sancționați 
pe linie de partid şi U.T.M. Pe trimestrul 2 planul de muncă l-am îndeplinit în 
întregime. 

Vinovat principal de lipsurile de acolo mă fac eu, fiindcă o serie de măsuri luate 
nu au avut drept scop îmbunătăţirea muncii. Și eu şi locțiitorul am mers cu lucrătorii 
pe teren să vedem cum fac întâlnirile şi să-i ajutăm concret. În acțiunile mai principale 
lucrez personal şi ajut şi pe lucrătorii operativi. Control în muncă am făcut, însă nu 

în măsură corespunzătoare, fiindcă munca necesita mai mult control. Când cineva 
din conducere mergea cu lucrătorul pe teren, se făceau recrutări și întâlniri de calitate, 
cum nu mai mergea, treaba decurgea iar prost. Eu, unde am ştiut abateri, am luat 
măsuri imediate, însă nu am cunoscut toate aceste cazuri despre care am aflat ulterior. 
Lucrătorii ne-au minţit pur și simplu. 

Din partea regiunii am primit un control şi ajutor suficient. 

Pentru viitor, eu voi depune toate eforturile pentru ca să ne îndreptăm toată atenţia 
înspre realizarea sarcinilor şi să fiu foarte exigent cu oamenii din subordine. 


Lt. col. Georgescu — Șeful Serv. 3 

Tov. general, 

Colectivul de muncă al Serv. 3, pe 1959, în ceea ce privește organizarea muncii 
a ținut seama și s-a călăuzit de ord. 15, 75 şi 95 pentru teritoriu. 

Noi, în ceea ce priveşte de acum preocuparea Serv. 3, ca factor de coordonare şi 
dirijare a muncii, nu numai la regiune dar și în teritoriu, am ținut seama de munca 
desfășurată la un nivel mai calificat decât în trecut, fiindcă s-a constatat că munca 
se desfășoară la un nivel nesatisfăcător, mai ales în munca cu agentura. Deci, ținând 
seama de aceste principii de muncă, am căutat să le aplicăm. 

Am să raportez ce am realizat. 

Noi, de la început, chiar în ceea ce priveşte organizarea evidenţei, trebuie să 
raportez că nu am stat prea strălucit, fiindcă atât în problema legionară cât şi în celelalte 
categorii dușmănoase noi nu am avut o evidență organizată, din care cauză 
considerăm că nu am putut să trecem la măsuri concrete. Am luat această măsură, 
începând cu legionarii, fiindcă am considerat că este elementul cu activitatea cea mai 
periculoasă — chiar cu răzmerița care a fost aici. Am început cu reorganizarea evidenţei 
şi care, la ora actuală, este clarificată. Fiecare raion poate acum ști precis şi să-ți 
prezinte cum au acţionat legionarii, dacă este agent sau dacă este plecat de aici și 
unde anume este plecat. Acest lucru l-am făcut şi în problema partidelor istorice. 
Fiecare raion are de acum o schemă nominală întocmită ca la legionari şi ne propunem 
să întocmim pe mai departe și la celelalte categorii de elemente. 

La capitolul agentură. 

Aici am pornit de la faptul că munca lucrătorilor operativi se desfășoară într-un 
cerc vicios, de a recruta, ca după 3-4 luni să se facă constatarea că elementul nu mai 
corespunde și, deci, se impune abandonarea lui. Atunci, dacă facem această muncă 
stearpă, am spus să se pună capăt. Din acest punct de vedere eu aș aprecia că pe 
întreaga regiune s-au obţinut unele rezultate. Lucrătorii operativi au înțeles mai bine 
acest lucru şi au recrutat agentură de mai bună calitate. Cu aceasta însă nu am terminat 
cu problema agenturii și am să dau câteva exemple. 

La Biroul 1 legionari, din cadrul Serv. 3, birou care are activitatea cea mai importantă 
din cadrul acestui serviciu şi care concentrează o mare parte din munca regiunii. 

Eu am chemat lucrătorii operativi de la acest birou și i-am întrebat despre unele 
elemente ce sunt în agentura noastră. 

Lucrătorii operativi mi-au raportat că agentul respectiv — de la caz la caz — este 
disciplinat, se prezintă regulat la întâlniri şi aduce materiale informative aproape 
întotdeauna. Citeam o satisfacție pe fața lor. Când am cerut să văd care este rezultatul 
materialului ce ne-a fost furnizat, am constatat că sunt agenţi care foarte sporadic 
au dat materiale despre vreo semnalare duşmănoasă, dar foarte puţin despre elemente 
legionare. 

Am mai constatat că ei au dat ceva despre alte categorii de elemente dar nu despre 
legionari. Atunci am făcut analiză în cadrul biroului şi am subliniat aceste constatări. 

Eu pot să afirm că în momentul de față pe întreaga regiune noi nu avem semnalări 
valoroase care să ne indice că elementul legionar se găsește într-o formă de 
activitate, că el se concentrează și activitatea sa se conturează într-o acţiune. 
Aceasta este realitatea. 

Dv. cunoaşteţi că în 1958 noi am ridicat toate elementele din conducerea 
legionară, dar a rămas în schimb o foarte numeroasă bază de elemente dușmănoase 
din categoria celor eliberaţi din închisori din 1955 şi până acum, elemente care n-au 
fost condamnate pentru activitate legionară dar care, fiind în închisoare cu elemente 
legionare au luat legătura cu ei şi au aderat la ideile lor. 

Realitatea este că agentura în problema legionară este slabă. Prin această filieră 
a agenturii au trecut foarte multe elemente legionare și care acum se ştiu în atenția 
organelor securității. 

La Bir. | am făcut în ultima perioadă de timp câţiva agenți mai de calitate, dar 
departe de a fi o situație mulţumitoare. Noi nu am gândit niciodată că elementul 
legionar stă pasiv, dar dacă avem această convingere şi dacă raportăm că în întreaga 
regiune avem sute de agenţi legionari, se pune întrebarea, de ce nu dăm rezultate? 

În regiune noi am avut focare ale activităţii legionare în trecut la: Tecuci, Panciu, 
Galaţi, Focșani. Suntem convinși că legionarii desfăşoară activitate, dar totuși stăm 
pasivi. Acest lucru consider că constă în slaba muncă desfășurată de noi cu agentura, 
este vorba de o muncă necalificată. 

Eu am să arăt din experienţa noastră. 

Noi ne-am gândit să recrutăm câţiva agenţi din mijlocul legionarilor care au 
posibilitate de informare. Am recrutat câteva elemente cu posibilităţi şi chiar eu mi-am 
pus în sarcină să ţin legătura cu acești agenți. Rezultatul însă nu este mulțumitor și 
constatarea care am făcut-o este aceea că și aceste elemente sunt la fel ca și celelalte. 
S-a luat în studiu încă o dată această problemă și am ajuns la concluzia că se face 
un studiu superficial înainte de recrutarea elementului și pe parcurs o slabă dirijare 
și rezultatul e o slabă activitate. 

În ceea ce privește raioanele. 

Noi, de la regiune, după părerea mea, am dat un sprijin chiar calificat raioanelor, 
fie prin deplasări în raioane, fie că i-am chemat cu anumite dosare sau acțiuni atât 


Sil 


pe şefi cât şi pe lucrători. Am hotărât ca nici o acţiune sau dosar propus pentru recrutare 
să nu meargă mai departe până nu le vedem noi. În felul acesta eu vă pot raporta că 
Serv. 3 şi-a exercitat un control în ceea ce priveşte munca pe linie de jos până sus. 

Dacă acest lucru s-a făcut mai puţin în trecut, acum putem face și unele 
constatări, fiindcă în trecut noi am fost cam rupți de munca din raioane. Acum putem 
spune că cunoaștem această muncă și, în special pe linia Bir. 1, pe linie culte și secte. 
Munca la raioane ne-a permis să vedem acum — și aş răspunde tov. maior Raceu, pe 
care l-aţi întrebat, dacă face control de ce se menţin aceste lipsuri? — Eu raportez: 

Face tovarășul control şi ia măsuri, dar acest control şi măsurile luate nu sunt 
calificate. Raportez acest lucru cu toată răspunderea și spun aceasta fiindcă noi avem 
mult de furcă cu tovarășii de la Tecuci. De multe ori am stat de vorbă cu tov. Raceu 
şi l-am tras la răspundere. Dânsul nu se bucură de autoritatea subalternilor fiindcă 
nu este un organ competent. 

Şi la raionul Vrancea se întâmplă asemenea lucruri, a cărui muncă se desfășoară 
la un nivel slab. Tov. au foarte multe dosare respinse. La un dosar s-au găsit unele 
propuneri de-a dreptul năstruşnice. Sunt tov. care s-au supărat pe noi şi unii chiar au 
spus că vor face raport mai sus. Noi nu am permis ca în reţea să intre o serie de 
elemente care nu aveau ce căuta aici. 

Printre raioanele a căror activitate am caracterizat-o ca slabă pe linia muncii noastre 
se mai poate enumera și raionul Berești. 

În ce priveşte lucrarea elementelor dușmănoase noi, aplicând ordinul 70, am cuprins 
mai larg aceste elemente și în ce privește legionarii, în urma ordinelor date, la raioane 
pot raporta că toate aceste elemente, cu mici excepții — care sunt bolnavi sau paralizați, 
restul elementelor care sunt pretabile la activitate, sunt lucraţi. 

Cele consemnate în procesul verbal al Inspecţiei M.A.I. au stat în atenţia noastră, 
ținând cont de ele şi am trecut la remedierea lor. 

Tov. de la raionul Brăila spunea că un lucrător operativ are 34 de acţiuni. Eu am 
spus că decât un tov. să vină și să-mi spună că are 7-8 acţiuni şi totuși 20 de elemente 
scapă fără a fi urmărite, am spus să deschidă la toate aceste elemente dosar de acţiune 
şi chiar dacă din cele 34 acțiuni nu sunt lucrate decât 15-20 elemente nu este rău 
fiindcă altfel, materialul de la capitolul 2 sau 4 se dă uitării și nimeni nu se mai 
interesează de el, pe cât timp dacă are acțiuni tot trebuie să se intereseze într-un fel 
și deci elementul legionar nu scapă din atenția noastră. 

Tov. general, cum ne-am ocupat noi din punct de vedere al cadrelor. 

La Serv. 3 avem un colectiv sănătos, ofițeri vechi, cu experienţă, care — mobilizați 
— pot face treabă. Cu toate lipsurile raportate eu apreciez că munca s-a îmbunătățit 
în această perioadă de timp şi sunt create posibilităţile ca atât la regiune cât și în 
teritoriu să îmbunătăţim munca. 

Noi ne-am sprijinit în mod deosebit pe grupa de partid. Săptămânal, pe linie de 
3, au fost ținute şedinţe de analiză asupra lipsurilor manifestate în acea perioadă şi 

care au fost înfierate. Ori de câte ori au fost lipsuri noi am cerut sprijinul grupei de 
partid pentru a discuta aceste probleme. 

În legătură cu tov. Raceu. 

Noi am constatat că dacă te ţii de o problemă nu se poate să nu ai rezultate. Noi 
am avut un caz când ne-au dispărut două elemente și preocupându-ne zi de zi, ceas 
de ceas, am reușit ca după câteva săptămâni să-i găsim şi să-i prindem. 

Dacă există perseverență nu se poate să nu reușești și dacă fiecare ar face acest 
lucru nu se poate să nu obţinem rezultate și tocmai acest lucru îl recomand tov. Raceu. 

Eu vreau să raportez că sprijin din partea conducerii direcției am primit. Tov. Vistig 
ne-a ajutat și, de asemenea, ne-a ajutat şi tov. Huidan, care a venit în mijlocul nostru 
aproape în fiecare zi şi ne-a ajutat în realizarea a ceea ce se cunoaște de către dv. 


Cpt. Dumitriu — Şeful Serv. 2 

În perioada la care se referă raportul şi coraportul, în faţa Serv. 2 au stat sarcini 
în sensul executării ordinelor: 15, 70, 155 şi 460. 

Axat pe aceste ordine de bază, colectivul nostru de muncă a avut de realizat 
probleme legate de munca cu agentura și lărgirea bazei de muncă în problemele de 
contraspionaj. 

Începând cu prima perioadă a anului 1958 vreau să raportez că acțiunile existente 
atunci în lucru erau de ani de zile, acțiuni asupra unor elemente care au deţinut funcții 
în timpul regimului burghezo-moșieresc, însă care nu mai acționau în mod concret. 
Bazaţi pe situația existentă, în urma unei analize făcută de către conducerea direcției, 
ni s-a indicat să trecem la lichidarea situaţiei existente şi să luăm în lucru o serie de 
elemente, ca legături ale diplomaților capitaliști, elemente care aveau rude fugite de 
regimul nostru, ori vizitatori ai legaţiilor capitaliste din București. În această 
perioadă noi am luat în evidenţă elemente asupra cărora am deschis acțiuni. 

Din punct de vedere al realizării ord. 15 s-a constatat că agentura nu este suficient 
legată de noi, avem încă balast, s-a căutat să se schimbe acest fel de a admite ca agenți 
o serie de elemente, s-au luat măsuri în ce priveşte studierea candidaţilor propuşi pentru 
recrutare, iar în privinţa legendelor de aducere la recrutare s-au dat termene mai lungi, 
ceea ce ne-a permis recrutarea de agentură mai bună. S-au recrutat agenţi ca: „Ică. 
I“,,, Paul Godeanu“ „Porumbel A. “, „Leonida S. “, „Paul Ionescu“ și alții. 

Dacă am reuşit să obținem unele rezultate în această perioadă, trebuie spus totuși 
că s-au manifestat și lipsuri grave. Volumul mare de probleme a făcut ca să nu vedem 
unele lipsuri. Din dorinţa de a realiza planul de măsuri, unii lucrători operativi au 
făcut unele propuneri ce s-a stabilit că nu sunt conforme cu realitatea. 

Lt. Socolov a propus recrutarea unui individ care era prezentat cu lux de 
amănunte ca fiind corespunzător, ca în anchetă să stabilim că este cu totul altfel. Situaţii 
din acestea s-au mai perpetuat în cadrul serviciului şi, ca măsură, am combătut în 
cadrul unei şedinţe aceste probleme şi It. Socolov a fost pus în discuţia adunării 
generale U.T.M. și criticat în ședința profesională. În urma măsurilor luate, el și-a 
schimbat felul de a munci. Aici nu este numai lipsa lucrătorului dar și a şefului de serviciu. 

În ce priveşte ord. 70. În perioada la care se referă raportul noi am închis cu 
rezultate operative 15 acţiuni, am arestat 43 elemente dintre care 13 pe linia 
spionajului grec, 3 pe linia spionajului israelian, restul activitate sionistă clandestină, 
în solda legaţiei şi activitate contrarevoluţionară. 

Tov. general, o problemă importantă este aceea că până la obţinerea acestor 
rezultate în cadrul Regiunii M.A.I. Galaţi pe linie de 2 nu au fost arestate elemente 
şi noțiunea de spionaj era ceva simbolic. 

Aş vrea să scot în evidenţă următorul lucru. Colectivul Serv. 2 mult timp a fost 
educat că este greu să prinzi spioni, însă dacă a fost antrenat în muncă zile întregi, 
s-au obținut rezultate şi aici un rol important este ajutorul conducerii direcţiei şi rog 
ca pe viitor tov. director să ne dea mai mult ajutor. 

În legătură cu recrutările de agentură. 

Lipsurile în ce privește recrutările de agentură s-au manifestat în sensul că se făceau 
studieri superficiale, care nu prezentau realitatea și când treceam la verificarea practică 
a elementului propus rezultă că avem balast în agentură și acest lucru a fost posibil 
datorită faptului că am fost indulgent cu subalternii. La un moment dat aveam în 
agentură 18 elemente balast. 

O altă lipsă în munca cu agentura a fost dirijarea ei defectuoasă. Am avut cazuri 
când am văzut că nu-mi vine material informativ şi am căutat să verific practic cauza. 
Am stabilit că tov. n-au case de întâlniri şi din această cauză în acel sector de muncă 
se manifestă lipsă de educare a agenturii. 

În urma măsurii luată pe linie greacă şi israelită, lucrătorii operativi spun că în 
problemele respective este acalmie. Realitatea însă era că elementele dușmănoase 
de acum lucrau mai conspirat. 

În problema greacă s-a manifestat același lucru şi la Brăila, unde avem 900 
elemente grecești dintre care 700 emigranți. După arestările efectuate, lucrătorul de 
acolo nu a văzut mai departe problemele, deşi sunt mulți vizitatori de legaţii şi 
elemente care ne interesează. În această problemă s-au marşrutizat câteva elemente 
la legaţie şi se urmăresc câteva elemente mai de vârf, restul elementelor nefiind lucrate. 

Dacă analizăm situaţia de la Brăila, unde sunt identificate 1 200 de elemente 
suspecte, bază lucrată cu 5 tov., fiind luate în lucru 33 de elemente, în afară de 
elementele urmărite pe țară. 

Noi am analizat situația de la Brăila şi am schimbat conducerea serviciului de acolo, 
însă tov. nou pus nu vrea să înțeleagă care este situaţia acolo. Noi am analizat munca 
în câteva rânduri, însă în urma controlului Inspecţiei s-a stabilit că însuși șeful biroului 
are lucrări sub nivelul lucrătorilor de rând. 

De ce şeful de birou de la Brăila nu înţelege să-și facă datoria așa cum trebuie. 
Şeful raionului ar trebui să se ocupe în mai mare măsură. 

Noi, la Serv. 2 de la Galaţi nu avem decât 820 de suspecți la 10 lucrători în timp 
ce la Brăila sunt 1 200 de suspecți la 5 lucrători. Aceasta ar fi o cauză obiectivă. 

Au avut şi ei acţiuni, a existat dorinţă și preocupare din partea lucrătorilor, însă 
a survenit la noi o situaţie. 

S-au legat mai mult de acţiunile care prezentau mai multă perspectivă și paralel 
cu aceasta nu au fost lucrate și celelalte. 

În ce priveşte situaţia de la Focșani. Acolo este un tov. pe linie de 2, are 130 suspecți 
şi 6 acțiuni, dintre care unele de perspectivă. Are o acțiune care se poate solda cu 
rezultate operative. 

În această perioadă el a lichidat 2 acţiuni. 

În ceea ce priveşte situaţia de la Tecuci. Situaţia pe linie de 2 se prezintă prost. 
Există un agent recrutat pe linie de 2. S-a dat tov. acest agent să lucreze cu el însă 
n-au mai făcut nimic în plus, deși noi i-am ajutat. 

Consider că tov. mr. Raceu ar trebui să înțeleagă că muncă de conducere nu 
înseamnă că trebuie să dai directive din birou. 

Au avut o sesizare, vine la noi şi facem demersurile necesare. Se trimite un lucrător 
la I și găsește acolo un material prin care erau sesizaţi că a venit în ţară elementul 
respectiv încă din 1958 şi tov. nu s-au gândit să ia măsuri operative. 

Când s-a verificat și discutat cu lucrătorul operativ, el a spus că a primit nota în 
fața şcolii şi nu a avut timp să verifice şi tot ce a primit a băgat la mapa anexă. 

Controlul Inspecţiei a stabilit o serie de lipsuri la Serv. 2, legat de agentură, iar 
pe de altă parte lipsa canalelor de legătură cu centrele din străinătate, în ce priveşte 
aplicarea ord. tov. ministru cu privire la interceptarea de canale. 

S-au stabilit lipsuri şi în problema fugară. 

După controlul conducerii ministerului, făcut prin Inspecţia M.A.I., conducerea 
direcţiei ne-a chemat și ni s-a dat ordin să întocmim un plan de măsuri și să îndreptăm 
aceste lipsuri. Raportez că nu am reușit să lichidăm toate lipsurile arătate de control. 
Am reușit să scoatem o parte din agentura care a constituit balast (3 elemente) și 8 
sunt în verificare pentru a vedea dacă au perspective de informare și nu vor să 
informeze, dacă n-au aceste perspective, ori nu s-a muncit suficient cu el. 

În ceea ce priveşte aprobarea de noi recrutări, se lucrează cu mai multă minu- 
țiozitate şi am preferat să avem mai puţină agentură dar să nu o mai încărcăm cu balast. 

În privința ord. 155, până acum am reuşit să cuprindem 4 raioane, unde am făcut 
planuri de alarmare. Avem vreo 400 de elemente formate din membri de partid, 
elemente din grupele de sprijin ale miliției, pădurari, o serie de elemente care prezintă 
încredere pentru noi. În oraşul Galaţi și Brăila avem legături cu grănicerii. 

În ceea ce priveşte încadrarea informativă am reușit să ne ocupăm de elementele 
mai principale și am reușit şi unele rezultate. 

În acţiunea privind pe trădătorul de patrie „E.D.“ din Brăila, în urma încadrării 
familiei am stabilit că urmează să vină în ţară cu un alt element şi că el a refuzat totuşi 
să mai vină, venind numai elementul celălalt. 

Am avut semnalare că un individ „S.A.“ ar fi venit în ţară, problema fiind lucrată 
acum cu Dir. II-a. 

În privinţa ord. 425. 

În colaborare cu serv. 6 am preluat atât la Galaţi cât și la Brăila legăturile cu 
marinarii străini. Am început să trecem la clarificarea legăturilor, condițiile în care 

au făcut întâlniri şi cine este marinarul respectiv, în care să vedem dacă este vorba 
de contrabandă sau legături sexuale, ori de spionaj. 

În problema interceptărilor de canale cu străinătatea, de la control și până acum, 
Serv. 2, am reușit ca printr-un marinar străin să intrăm în legătură cu fratele unui 
element de la noi, element fugar. Această legătură se face prin corespondență. Fugarul 
trimisese o scrisoare printr-un marinar prin care cerea să-l scoată pe fratele său. Vine 
marinarul și îl întreabă pe respectiv: „dumneata ești x? Uite am venit de la fratele 
tău cu următorul scop“ şi îi explică pentru ce. 

Prin recrutarea agentului „Godeanu“ există posibilitatea să formăm un canal cu 
străinătatea. 

În R.F.G. a fost contactat un fugar român care intenționează să vină în ţară. El 
s-a interesat de unele legături ale sale. Noi am marșrutizat agentul la rudele 
fugarului din Brăila şi există perspectiva de a crea un canal. 

Noi am reușit, în parte, să îndreptăm unele lipsuri însă mai sunt unele care nu le-am 
lichidat. În planul de măsuri pe semestrul 1 1960 sunt trecute unele sarcini prin care 
considerăm că vom lichida unele din lipsurile care ne-au mai rămas în ce privește 
ordinul 15 şi 70. Vom căuta ca la toţi cei 17 lucrători existenţi pe linie de 
contraspionaj să ajungem ca fiecare să aibă 10 acțiuni informative şi să lichidăm unele 
acțiuni care prezintă perspectiva de a fi închise cu rezultate operative. 

Există posibilitatea ca, tovarășii, muncind cu mai mult simţ de răspundere, să facem 
treabă bună. 

Vreau să reliefez sprijinul primit din partea conducerii de partid de la Galaţi şi 
de la Brăila. 

Cu toate lipsurile existente la noi, org. de partid ne-a sprijinit în această perioadă, 
însă în ultimul timp tov. organizator de partid nu şi-a făcut pe deplin datoria şi va 
trebui ca pe viitor să-şi îndrepte această lipsă. 


Tov. cpt. Samoilă — Raionul Făurei 

Tov. general, 

Colectivul de muncă este compus din 6 tov. 

Noi ne-am axat activitatea pe baza ord. 15, 70 şi 95 şi am reușit să identificăm 
3 898 elemente suspecte, dintre care au fost luate în evidenţă 3116. S-au deschis 117 
acțiuni informative urmărite prin 127 agenți. 

În acest timp, în urma dirijării agenturii informative, s-a reușit ca în 1959 să 
realizăm 16 acțiuni informative. Din aceste acţiuni informative s-au arestat 30 de 
elemente dintre care 19 legionari, 5 chiaburi, 6 P.N.Ţ.-iști. 

Forma de activitate a acestor elemente a fost bazată pe instigări împotriva formării 
de gospodării colective și în acelaşi timp au dus activitate de destrămare a unor 
gospodării colective. Duşmanul căuta să îndemne ca membrii gospodăriilor colective 
să nu fie de acord cu încheierea de contracte cu statul. 

Avem o serie de acţiuni informative ce urmează să fie prezentate conducerii 
direcției. Astfel, acţiunea de grup „B.N.“ din comuna Vişan și legătură al fostului 
președinte [...]” al Rm. Sărat. Înainte de a fi arestat, Dobre P. a invitat pe unul din 
elementele din această acţiune și i-a trasat sarcina să-și recruteze elemente din rândul 
„P.N.Ţ.“ şi când va fi nevoie să treacă la acțiune. Acest material se verifică. Rămâne 
în această acţiune ca noi să mai documentăm cu material activitatea elementelor din 
legătură, din comuna Vișan. 

Mai am o acţiune de grup ce aparţine șefului de cuib legionar din comuna Șuţu 
(„0.M.") care, deși este membru în gospodăria colectivă, şi-a grupat o parte din 
elementele legionare în jurul său şi în mai multe rânduri a ameninţat cu moartea pe 
președintele gospodăriei colective. 

În acest caz urmează să mai strângem vreo două declaraţii şi să prezentăm dosarul 
spre arestare. 

Mai sunt alte acţiuni în comuna Jugureanu unde un șef de cuib legionar şi-a grupat 
o serie de legionari în echipa în care este încadrat, ducând activitate împotriva 
gospodăriei agricole colective, nefiind de acord să se facă contracte cu statul, nu este 
de acord să participe în unele cazuri la acţiuni voluntare pentru interesul obştesc. La 
această acțiune mai rezultă și aspect de instigare din partea lor. 

Raportez că în acest timp activitatea elementelor dușmănoase din raza raionului 
Filimon Sârbu a constat în activitatea de instigare. 

În comuna Amara am avut un caz când gruparea era condusă de un element de 
pe raza regiunii Constanţa. 

Ca măsuri pentru îmbunătăţirea muncii, ne-am propus deschiderea de noi acţiuni, 
recrutarea de noi agenţi și continuarea identificării elementelor suspecte, fiindcă nu 
am reuşit să descoperim toate elementele. 

Pe lângă realizările raportate pe linia muncii noastre, s-au constatat şi lipsuri în 
muncă și aceste lipsuri au reieșit în privinţa nerespectării legalităţii populare. 

În luna iulie 1959 s-a documentat o acţiune informativă în comuna Ruşeţu, deschisă 
asupra a 4 elemente legionare, 2 membri P.N.Ţ. şi un element „ostaş al Oastei 
Domnului“. Tov. It. maj. Costache s-a orientat că ar fi bine să ancheteze şi o serie 
de martori, care — fiind audiaţi — n-au vrut să declare nimic și atunci i-a lovit. Pe lângă 
aceștia a mai fost lovit şi secretarul unei organizații P.M.R. 

Eu mi-am dat seama de acest lucru și noi toți ne-am frământat şi raportez că munca 
a suferit din această cauză. 

Eu am fost plecat în concediu în acea perioadă însă nici eu nu pot fi scutit de această 
lipsă fiindcă subalternul meu trebuia să-mi urmeze felul meu de muncă. 

În ce priveşte executarea ord. 95. 

În privința ordinului 95 noi am acoperit în întregime toate comunele, conform ordinului. 
M-am orientat să recrutăm elemente din rândul concentrărilor existente în comune. 


* Lipsă în text. 

În comuna [...]'* de pildă, sunt 4 elemente. Este un şef de garnizoană legionară 
şi 3 şefi de cuib legionar. Tuturor le-am deschis acţiune informativă, fiind lucraţi cu 
4 agenţi, agenţi recrutaţi din rândul elementelor legionare. 

Cele mai importante acţiuni pe care le avem sunt din rândul legionarilor. 

Mai am două acţiuni pe linie P.N.Ţ. însă materialul este mai slab fiindcă nu rezultă 
activitate concretă. 

În comuna Suţu avem 6 cuiburi de elemente legionare. Șeful de garnizoană este 
fugar din 1948. Am stabilit că ar fi pe la un minister. Acum avem un material cum 
că a trecut granița. 

În această comună avem deschise 4 acţiuni informative asupra șefilor de cuib 
legionar, dintre care 1 — cea mai importantă — din care rezultă că şeful de cuib a mers 
la Brăila, înainte de a fi arestat un șef legionar. 

Acest element a căutat să-și apropie membrii legionari pe lângă el. El a ameninţat 
cu moartea pe președintele gospodăriei colective pentru faptul că face contract cu statul. 

Tot în această comună mai avem două acțiuni pe linie P.N.Ţ. La aceste acțiuni 
avem material din care rezultă acţiunea de instigare împotriva gospodăriei colective. 
Aceste acţiuni le-am prezentat tov. colonel Huidan care ne-a dat ordin să documentăm 
şi să trimitem elementele în justiţie. 

Vom căuta ca în activitatea noastră de viitor să lichidăm lipsurile manifestate până 
acum, în aşa fel încât să nu mai fim exemplu negativ. 


Cpt. Ionescu — Raionul Panciu. 

Tov. general, 

Raionul Panciu ca număr de comune și populaţie se numără printre cele mai mici 
raioane din cadrul regiunii noastre. Ca bază operativă se numără printre primele 
raioane. 

Aici au activat cele două bande cunoscute „Vlad T[epeş] Il“ şi „Paragină“. 

Tov. general, am arătat că raionul are 16 comune și 64 sate. Sunt 800 de elemente 
suspecte pe linie legionară, 2 800 de elemente identificate şi luate în evidenţă 2 180. 
Noi lucrăm 50 de acţiuni. În cursul anului 1959 noi am făcut 86 de acțiuni dintre 
care s-au lichidat 12 acţiuni: 5 prin arestarea elementelor, două fără rezultate, 2 prin 
recrutare și 3 trimise altor organe. 

Aparatul lucrează cu 54 de agenţi. Noi ne conformăm ord. tov. ministru, fiindcă 
fiecare lucrează concret. Eu lucrez cu 5 agenţi şi urmăresc 7 acţiuni; cpt. P [...] * 
lucrează cu 5 agenţi şi urmăreşte 2 acțiuni; tov. Rusu are 15 agenţi și urmărește 19 
acțiuni; tov. Doropea are 15 agenţi și 15 acţiuni. 


** Lipsă în text. 
*"* Lipsă în text. 

Tov. general, noi avem în cadrul raionului destule acţiuni și aparatul este com- 
plet, aşa cum prevede schema și consider că este de datoria noastră să lucrăm toate 
aceste elemente. 

În anul 1959 noi am avut şi unele realizări dar şi lipsuri şi chiar abateri. 

Din cele 75 de acţiuni pe care le avem eu aș conta pe 8, în care sunt anumite 
semnalări privind activitatea lor concretă în momentul de față. 

În acţiunea C.C. din comuna Străoani. Părerea mea este şi nu ştiu dacă tov. col. 
Georgescu cunoaște cazul, dar se vede activitate dușmănoasă. Din cele 5 elemente 
din acest caz, 4 sunt din fosta bandă „Paragină“ și unul este chiabur şi care are rude 
în America. Aceștia, sub masca unui pahar de vin, jocuri, se strâng și discută dușmănos, 
unul vine și spune ce a auzit la posturile străine de radio ş.a.m.d. Ei discută ce au 
pățit în închisoare şi alte probleme. Dacă tov. Georgescu spune că nu se poate găsi 
nimic palpabil în cadrul raioanelor, să ştie că totuși sunt astfel de acţiuni și eu am 
caz concret. 

O acţiune asemănătoare o avem în comuna Tibești, însă aici în sensul că șefii de 
cuib ajută familia unui şef de garnizoană, arestat de noi. Se întâlnesc și discută aspecte 
despre activitatea lor trecută, legionară. 

Privind activitatea pe comune, raportez că avem 4 comune în care merită să dăm 
atenţia cuvenită: com. Străoani, Soveja, Tibești și Mărășești 

În comune noi avem 4 acţiuni, dar avem 2-3 agenți. Prin acești agenţi urmărim 
intercalat elementele din acţiuni. Noi căutăm să exploatăm și posibilitatea altor agenți 
pentru a-i folosi. 

În comuna Mărăşeşti, pe lângă unele manifestări, elementele legionare ne 
„bombardează“ cu anonime și scrisori cu caracter dușmănos. Avem 15 buc. şi pe întreg 
raionul 20. Dintre acestea, în 1959 nu am reușit să descoperim decât două elemente. 

Părerea mea este că Mărășeştii este un nod de cale ferată, cel mai mare din 
Moldova, şi gândim ca nu cumva elemente din alte părți ale Moldovei, în treacăt pe 
aici, să pună asemenea scrisori. 

Tov. general, în cadrul raionului am avut o serie de recrutări bune, dar am avut 
și 3 eşuări. Noi am avut în plan 7 acţiuni şi am deschis 30, însă datorită studiului 
superficial am avut aceste eșuări. 

Una din eşuări a fost în cazul lui Cercel V., care apărea ca legionar. Când am trecut 
la recrutarea lui am găsit materiale de multe pagini în care el se manifesta împotriva 
războiului împotriva Uniunii Sovietice, fapt pentru care a fost trimis pe linia 1. În 
cazul acesta a trebuit să renunțăm. 

Tov. col. Georgescu a arătat că a dat tot sprijinul la raioane. 

De 6 luni de zile de când sunt venit din Uniunea Sovietică, nici un lucrător nu a 
venit la noi și nici echipa de inspecții. În anul 1957, în urma controlului Inspecţiei 
și a ajutorului dat de tov. col. Huidan, care a venit cam de 6 ori, am reușit să lichidăm 
gruparea de legionari din comuna Răcoasa și cred că acest rezultat se datorește 
imboldului dat de echipa de inspecții care a trecut în procesul-verbal de inspecție că 


519 


această acțiune este cea mai importantă, deși nu exista prea mult material. Tov. col. 
Huidan nu a venit în 1959 decât o singură dată în timp ce în 1958 a venit de 6 ori. 
Nici tov. col. Vistig nu a venit decât la o întâlnire. După ce a plecat tov. col. agentul 
a spus: „dânsul este comandantul regiunii şi a venit expres pentru mine! Lăsaţi tovarăși, 
nu trebuie să se deranjeze atât“. Tov. colonel Vistig a venit la această întâlnire însă 
nu a făcut nimic altceva. 

Pe viitor vom căuta să muncim mai bine şi să terminăm cu lipsurile manifestate 
până acum. 


Cpt. Bobi — Şef Sec. cadre 

Raportul prezentat aici, în fața ofiţerilor operativi, a oglindit în bună măsură 
activitatea desfăşurată de ofiţerii din cadrul acestei regiuni. 

Din raport s-a desprins că în această perioadă, față de anii trecuţi, îndrumați mai 
competent, ei au reușit să descopere o serie de elemente dușmănoase, lucru care în 
trecut nu prea s-a făcut. Toate aceste rezultate au fost obţinute de către ofițerii noștri 
operativi datorită sârguinței lor şi a şefilor, care s-au ocupat de această muncă. Noi, 
în această perioadă, am făcut un salt calitativ în raioane ca: Brăila, unde se cunoaşte 
că în alţi ani era dusă o muncă mai slabă și că disciplina era tot atât de slabă ca şi 
munca. Prin măsurile luate în 1958-1959 munca s-a îmbunătăţit simţitor faţă de ceea 
ce a fost la Brăila, tovarășii trezindu-se la realitate. De asemenea, o muncă mai bună 
în 1958-1959 s-a putut observa și la raionul Focșani, Liești, unde ne-am preocupat 
de încadrarea raioanelor respective cu oameni competenţi. 

Coraportul tovarăşului general, în mod just a oglindit adevărata situaţie din cadrul 
regiunii noastre. Apreciem ca foarte juste cele arătate în legătură cu lipsurile din cadrul 
raionului Tecuci și Filimon Sârbu, unde personal am stabilit acest lucru. 

Este foarte adevărat că aici tov. conducători nu sunt competenţi să conducă aceste 
raioane şi cred că nu greşesc când fac această afirmaţie, fiindcă ei nu ştiu cum să se 
ocupe pentru împingerea muncii înainte. 

Cum poate tov. de la Tecuci să motiveze că a luat unele măsuri în timp ce munca 
stă pe loc? 

Ca să mă conving de felul cum unii lucrători de aici muncesc, a trebuit să fac unele 
întâlniri cu agentura, în prezenţa lor, ca să constat că ei mult timp nu se întâlneau 
cu agentura. Am controlat personal cum se deplasează în sector tov. lucrători de la 
raioane și am văzut că nimeni nu le arată cum să-și rezolve asemenea probleme în 
sectoarele lor de activitate. S-a spus aici că pe linie de contraspionaj raionul Tecuci 
nu a dat rezultate şi convingerea mea este că nici nu o să dea dacă acești oameni vor 
munci ca şi până acum și dacă nu vor fi controlați de nimeni. Lucrătorul care răspunde 
de problema II trăiește fără ca să fie controlat și tras la răspundere de nimeni, aceasta 
este activitatea It. maj. Chioreanu. 

Nu s-a arătat aici cum ajută munca locţiitorul șef de la Tecuci. Acest om a fost 
găsit în timpul profesionalului bând. Acest om s-a compromis și contează ca fiind 
la fel ca şi oricare lucrător de rând. Tov. Hariton trebuie să ia seama de ceea ce face. 

Lipsuri serioase au fost la Tecuci și nu s-au putut îndrepta fiindcă le este frică să 
ia măsuri cu curaj, chiar pe linie de partid. Acolo s-au dat numai sancţiuni de arest 
cu păstrarea serviciului, au luat măsuri de suprafață, fără ca cei vinovaţi să fie traşi 
la răspundere în mod serios. Când am fost la o şedinţă și le-am spus că ceea ce fac 
ei poate merge până la retrogradarea din funcţie s-au simțit prost. 

Același lucru se petrece la raionul Vrancea. Acolo sunt lucrători care pot face treabă 
însă datorită încăpăţânării cpt. Creţu, care nu permite să se „treacă“ peste el, nu ține 
cont de sugestiile tovarășilor şi din această cauză mulți lucrători vor să plece de acolo. 

Din ce cauză munca este slabă? Aceasta fiindcă șefii raioanelor nu se ocupă în 
mod suficient de creșterea cadrelor. 

Am fost la unele şedinţe şi interesându-mă de felul cum se desfășoară învăţământul 
mi s-a spus că tov. sunt încadrați la miliţie. Noi am luat măsuri cu şefii de raioane, 
cu care ținem și lecţii politice, dar la raioane lucrătorii operativi sunt lăsaţi în sarcina 
miliției pentru pregătirea politică. 

Tov. colonel Vistig a ordonat să se facă un cerc politic unde să se discute problemele 
pe linia noastră şi hotărârea a fost ca șefii de raioane să participe la şedinţele politice 
la locul de muncă. 

Mulţi dintre şefii de raioane vor să fie buni cu primii secretari de la raioanele P.M.R. 
și acest lucru nu este principial. 

Eu ştiu că linia ministerului nostru și a muncii noastre este de a sprijini raioanele 
de partid în activitatea lor, însă în multe rânduri, când îi tragi la răspundere pe tov. 
despre slaba muncă, spun că au fost trimiși de raionul de partid la alegeri, că a primit 
să rezolve sarcina cutare și cutare, motivând că sunt sarcini de partid și în felul acesta 
căutând un refugiu. 

În ceea ce priveşte munca de educare a lucrătorilor, acest lucru nu s-a făcut în 
suficientă măsură şi tocmai din cauza aceasta s-au comis ilegalităţi. 

În cazul raionului Făurei, tov. Samoilă știe bine că It. maj. Costache a crescut sub 
ochii lui, el l-a propus să fie locţiitorul său şi când a făcut această propunere cred că 
l-a cunoscut bine. 

Am avut o situaţie că până şi dactilografa a cerut să plece de acolo din cauza lui 
Costache, fiindcă înjură şi tov. Samoilă caută să cocoloșească lipsurile. Chestiuni din 
acestea de cocoloşire a lipsurilor mai sunt şi cred că nu este politic ca tov. să ascundă 
în faţa regiunii. 

Am avut un caz la Focșani unde au fost arestaţi oameni nevinovaţi. S-a cunoscut 
de către tov. şef de acolo acest lucru dar nu a informat conducerea direcţiei. Lucrătorul 
şi-a dat seama că sunt materiale ireale dar nu a raportat. 

Tot la raionul Făurei. În acele momente grele când situaţia se verifica cu Ruşeţu, 
s-a stabilit că un lucrător bătea întotdeauna pe un agent. L-a bătut de la recrutare şi 
până la abandonare. Cred că acest fel de a se comporta vine de undeva. 

Tov. comandant întreabă ce întâlniri are săptămâna aceasta. Lucrătorul crede că 
şeful vrea să meargă la întâlnirile sale şi caută să raporteze numai unele întâlniri bune. 
Cum este posibil că în 5-6 zile controlul de la București a putut să descopere o serie 
de agenţi deconspirați şi acțiuni deconspirate şi șefii de raion nu pot acest lucru? 
Fiindcă nu coboară jos! 

La raionul Călmățui am avut unele lipsuri mici, împotriva cărora s-au luat măsuri. 
În cadrul regiunii noastre nu s-a permis nici o lipsă, luându-se măsuri. Situaţia aceasta 
a dus la multe zile de arest şi toate acestea s-au dat numai pentru muncă proastă, cazuri 
de beție având foarte puţine. 

Faţă de situaţia existentă avem şi noi unele lipsuri. 

Noi am căutat în primul rând să completăm locurile vacante la raioanele 
respective, ca munca să se poată îmbunătăţi. La ora actuală din 11 raioane, numai 1 
singur este descompletat. Noi ne luptăm să încadrăm 2 ofiţeri pentru raionul Berești. 

În privința prevenirii acestor lipsuri, noi nu am făcut totul. Lucrătorii de cadre 
nu s-au deplasat în raioane să discute cu şefii, să ținem şedinţe cu tot aparatul operativ 
în care să prelucrăm materiale în sensul de a preveni alte abateri. 

Principala mea vină şi a tov. director este că nu am asigurat cu oameni competenți 
grupa de inspecții, fiindcă dacă aceasta funcționa așa cum trebuie nu aveam aceste 
lipsuri. Lipsa mea este că am folosit unii tovarăși de la grupa de inspecţie de la un 
loc la altul. În momentul de față grupa de inspecții își face pe deplin datoria şi socotesc 
că în 1960 vom avea mai multe rezultate pozitive şi mai puţine abateri în munca 
profesională. 

În faţa conducerii regiunii am prezentat şi unele lipsuri şi greutăți din unele raioane, 
care după părerea mea sunt juste și pe care vi le raportez. 

Este vorba de raionul Focșani și Tecuci. Acestea sunt secții raionale și foste capitale 
de judeţ. Lucrătorii care lucrează în teritoriu au 8-9 comune. Eu cunosc munca de 
teritoriu și pot să spun că un singur om nu poate să cuprindă 8-9 comune și în același 
timp satele. Tecuciul are 130 sate plus comunele. 

Cred că dacă dv. o să faceţi o analiză și veți putea îmbunătăţi situaţia de acolo, 
tov. ar face mai mult şi în direcţia aceasta consider că au dreptate. 

Tov. general, pentru viitor noi ne vom ocupa mai intens de cadrele din regiunea 
Galaţi. Eu cunosc, personal, fiecare lucrător. Am să mă ocup mai mult de tov. Acei 
tov. care nu o să înțeleagă, fiindcă se cunoaște că din rândul nostru de aici s-au scos 
într-un an de zile peste 30 şi ceva de elemente, s-au scos oamenii care nu au vrut să 
muncească, s-au scos hoţii şi nu este un secret pentru nimeni dacă spun că acei care 
nu vor munci acolo unde sunt puși vor fi traşi la răspundere pe linie de cadre. 

Eu asigur că în viitor vom da un sprijin mai mare conducerii regiunii şi vom căuta 
să îmbunătăţim munca, mult mai mult decât în 1959. 

Maiorul Șișman — Serv. 6 

Tov. general, raportul cât şi coraportul au oglindit lipsurile existente în cadrul Serv. 6. 

Raportez că în această perioadă Serv. 6 şi-a îndreptat activitatea conform ord. 15, 
70 şi 86. S-a recrutat în această perioadă un număr de 61 agenţi, de unde se poate 
desprinde că lucrătorii operativi au avut o orientare mai bună în ceea ce privește 
recrutarea de agenţi, cât şi în ce priveşte educarea agenturii. 

Tot în cadrul acestei perioade Serv. 6 a lichidat 11 acțiuni care au totalizat 34 
elemente, dintre care 29 legionare. Au fost 3 acţiuni de grup. 

Din evidenţa operativă, împreună cu navigatorii străini, în cadrul serviciului avem 
1 208 suspecți. Referitor la aceşti suspecți putem spune că dacă am ajuns în cadrul 
serv. să fie lucraţi la capitolul 2, nu același lucru este în cadrul raioanelor Brăila, 
Focșani, Filimon Sârbu şi Tecuci. 

Avem 78 acţiuni dintre care 5 de grup, 54 individuale și 19 de verificare. 

În urma coraportului cât şi a constatărilor făcute la fața locului se poate vedea că 
nu, încă, toate acțiunile sunt lucrate în mod calificat, fiindcă sunt lucrători operativi 
Mai mult, sunt unele acţiuni care în problema legionară sunt dirijate elemente care 
nu sunt legionare și de aici se poate desprinde că legionarii au rețineri față de ei. 

O parte negativă pe care o are serv. 6 este aceea că, cu toate că în această perioadă 
s-a străduit să creeze o agentură de 24 agenţi care navigă pe linia de sus, nu ne-am 
preocupat de educarea și dirijarea ei pe bază de sarcini concrete. 

Vreau să arăt situaţia de la Brăila, unde aproape toate vasele aparţin de regionala 
Navrom Brăila. De când am venit eu nu am văzut lucrând tot efectivul în cadrul 
biroului, agentura fiind transmisă de la un lucrător la altul. Tov. cpt., șeful biroului 
nu a dat importanţă biroului 6, el privește superficial problema transportului. 

Acelaşi lucru îl pot spune şi despre Focşani, unde lucrătorul operativ are 7 agenţi 
dintre care 3 sunt nesinceri. Cu toate că sunt legionari și sunt recrutaţi în problema 
legionară, ei nu arată nimic despre legionari. 

La raionul Filimon Sârbu, părerea mea este că lucrătorul de acolo nu-și face datoria 
pe linie de 6. 

În această perioadă s-a obţinut şi unele rezultate bune în ceea ce priveşte agenții 
care au fost dirijaţi și îndrumați la timp. În acest sens putem exemplifica agentul „Loan 
Nicu“, dirijat cu ajutorul tov. colonel și care a dat rezultate bune în ce priveşte 
clarificarea a o serie de aspecte. 

Tov. general, vreau să raportez că ord. 460 nu este executat cum trebuie. De ce? 
6 nu sunt ca să urmărească legăturile din oraș. Noi am primit aceste materiale și le-am 
ținut în fichet fără să fie lucrate. 

Cu toate că tov. colonel ne-a dat ordin și ne-a sprijinit în această direcție, noi nu 
am ajuns să lucrăm problema navigatorilor străini conform ord. 460. Noi suntem datori 
să-i informăm pe tov. de la 2 despre cine urmează să vină și dânşii să-i lucreze. 

Situaţia grea, aşa cum a fost arătată în coraport, se manifestă şi în problema 
navigatorilor români. 

Până la controlul efectuat de serv. inspecții au existat o serie de vase care nu erau 
acoperite informativ. Noi dăm avizul ca o serie de elemente să plece fără a le cunoaşte 
activitatea. În urma ordinului dat de tov. Vistig am ajuns să facem recrutări bune în 
această problemă a navigatorilor români. 

Încă o lipsă pe care o avem este aceea că legătura cu Serv. 2 în problema 
navigatorilor nu se ţine. Noi avem agentură care merge „sus“ și am putea face ceva. 

Ce se observă în problema navigatorilor străini. Noi am lucrat timid în această 
problemă, cu toate că agentură avem creată și este agentură bună, totuși contactarea 
lor se face timid. 

Pentru viitor, noi ne propunem dirijarea agenţilor către unele elemente fugare, prin 
familiile lor şi cu sprijinul Dir. II. 

În problema navigatorilor străini, cu ajutorul conducerii şi a Direcţiei 6, ne-am 
propus ca în acest trimestru să contactăm 12 navigatori despre care avem materiale. 

Raportez că din partea conducerii profesionale și pe linie de partid, am primit sprijin 
suficient și efectiv. Ca lipsă a conducerii, pot să spun că nu ne-a chemat într-o anumită 
problemă în care să ne dea ajutor efectiv. 


Lt. maj. Pluteanu — Secretarul org. P.M.R. 

Eu am să arăt mai puțin despre activitatea profesională şi am să discut mai mult 
despre munca politică. 

Tov. care au luat cuvântul au reliefat sarcinile date de grupele de partid şi org. de 
bază în rezolvarea problemelor muncii informativ operative. 

În perioada la care se referă raportul şi coraportul, org. de partid şi-a axat sarcinile 
îndeosebi pe mobilizarea lucrătorilor pentru îndeplinirea sarcinilor, întărirea disciplinei 
în muncă şi comportarea lucrătorilor în afara muncii, comportarea lucrătorilor la 
nivelul sarcinilor ce stau în faţa lor. 

Pentru aceasta am întreprins o serie de măsuri cu sprijinul organelor de partid: 
organizarea învățământului de partid, o serie de conferinţe şi adunări cu caracter de 
partid care au contribuit întrucâtva la educarea lucrătorilor din cadrul regiunii. 

Majoritatea lucrătorilor din direcţia regională sunt membri și candidați de partid. 
Pentru aceștia s-au organizat adunări ale grupelor de partid în care s-a analizat felul 
cum membrii de partid își duc la îndeplinire sarcinile politice şi profesionale. Biroul 
org. de bază a discutat diferite probleme legate de muncă, individual, cu diferiţi tov. 
care au avut greşeli sau lipsuri. S-au ţinut o serie de discuţii cu tov. care au avut lipsuri 
în familie şi în munca profesională de zi cu zi. 

Vreau să raportez că în comparaţie cu situaţia existentă în 1958, în 1959 s-au obținut 
rezultate mult mai bune. S-au redus multe cazuri de indisciplină, lipsuri, greşeli și 
abateri în muncă. Dacă la 23 august 1958 aveam 18 ofiţeri sancționaţi cu zile de arest 

la garnizoană, la 23 august 1959 nu am avut nici un caz sancționat. Ordinul M.A.I. 
cu privire la încetarea prestării sancţiunilor, pentru noi nu a avut valabilitate. 

În urma controlului efectuat, am luptat pentru lichidarea lipsurilor arătate în referat. 
Noi am făcut consfătuiri, analize, şedinţe, unde s-au analizat lipsurile şi s-au indicat 
măsuri pentru lichidarea lor. Ca rezultat, a fost lichidarea a o serie de acţiuni 
informative cu rezultate operative, sau recrutări bune. Au fost abandonaţi unii agenți, 
elemente fără posibilităţi sau care s-au dovedit elemente dușmănoase. 

Eu nu vreau să mai repet ceea ce au arătat și tov. antevorbitori, probleme care 
interesează ședința noastră de astăzi. 

Vreau să discut unele probleme care de fapt s-au ridicat atât în raport cât și în 
coraport. 

Dacă raportul și coraportul prezentate au arătat în adevărata realitate rezultatele 
obținute și lipsurile constatate și nu contestăm aceasta fiindcă este o chestiune care 
s-a petrecut la noi, sunt lipsuri care ne aparţin și pe care le-am însușit imediat după 
terminarea controlului. Raportul nu a arătat și perspectivele de viitor în munca noastră 
informativ-operativă şi îndeosebi la Serv. 3. Foarte mult s-a tratat problema serv. 2, 
6 şi 4 şi mai puțin problema Serv. 3, aceasta nu pentru faptul că fac şi eu parte din 
acest serviciu dar pentru că în urma controlului, tov. de la Serv. 3 au depus eforturi 
pentru lichidarea lipsurilor care au fost arătate la inspecţie. Puțin a arătat și tov. col. 
Georgescu despre acest lucru şi cred că aceasta nu constituie un imbold pentru viitor 
în munca acestui serviciu, ţinând cont că este cel mai mare serv. cu cadre din Direcţia 
reg. M.A.I. Galați. 

Nu s-a arătat că, în perioada la care se analizează munca, o serie de tov. din Serv. 3, 
începând cu întreg birou 1, colectivul care se ocupă cu problemele culte și secte şi 
celelalte probleme, o perioadă de timp s-au ocupat cu problemele de anchetă. În afară 
de mine şi încă un tov., restul colectivului 6 luni de zile s-a ocupat de rezolvarea 
situației unor grupări care erau în anchetă. Consider că și acest lucru trebuie trecut 
ca o muncă depusă de tov. 

Am arătat că nu contestăm lipsurile arătate dar nu trebuie neglijate nici realizările 
oamenilor. Eu nu vreau însă să discut prea mult despre rezultatele obținute. 

Vreau să spun că în activitatea noastră de partid, în vederea mobilizării oamenilor 
la rezolvarea sarcinilor profesionale, mai sunt lipsuri. Nu am făcut totul ca oamenii 
să lichideze cu lipsurile care le mai au. Mai sunt oameni care merg uneori alături cu 
drumul. Mai sunt oameni care uită că sunt militari, că sunt membri de partid şi îşi 
permit să facă abuzuri. 

Lipsa noastră consider că constă în faptul că noi am discutat numai individual cu 
ei, fără ca să-i punem în discuţia adunării generale, pentru a lua o hotărâre. Mai sunt 
tovarăși în cadrul direcției regionale și oameni cu munci de răspundere, care în multe 
cazuri se abat de la regulile şi disciplina de partid, cum este cazul tov. Dumitriu A., 
şeful Serv. 2, care în multe cazuri face glume de prost gust nu numai cu subalternii 
dar şi cu alți oameni cu care nu ar trebui să aibă relaţii nici chiar de serviciu. Tov. 

Dumitriu a fost pus în discuţia adunării de partid pentru aceste lucruri. El își permite 
să critice lucrătorii din subordine în fața şoferului. Este îmbucurător faptul că el a 
început de o bucată de timp să lichideze în mod simţitor cu aceste lipsuri. Rămâne 
în sarcina noastră să muncim cu el, ținând cont că este un element tânăr, capabil și 
cu posibilități de creştere. 

Mai sunt și alți tov., tov. maior Aronescu — Șeful Serv. 8. Un tovarăș capabil, cu foarte 
multă experiență, membru de partid vechi. EI a întreţinut relaţii neprincipiale cu tovarășii 
din subordine. Subalternii discutau probleme la adresa conducerii profesionale în fața 
sa, făcând un fel de bârfă, aceasta pe de o parte, iar pe de altă parte dacă analizăm în 
mod partinic discuţiile neprincipiale, vedem că ele pot fi oricând sancţionate pe linie 
de partid. A ajuns până acolo încât un grup din cadrul Serv. 8 să facă „bisericuţă“ împotriva 
celorlalți tov. din cadrul Serv. 8 şi împotriva conducerii profesionale, până când noi am 
curmat acest lucru — cu foarte mare întârziere, este adevărat. Se vede că de atunci tov. 
Aronescu nu mai mobilizează oamenii cu intensitatea cu care îi mobiliza în trecut. Noi 
o să mai discutăm problema aceasta cu tov. Aronescu. 

Vreau să arăt că la situaţia arătată în cazul tov. Aronescu, întrucâtva, se face părtaș 
și tov. colonel Vistig, fiindcă a tolerat-o. Noi am discutat cu tov. în mai multe rânduri 
și am discutat şi cu Dumitriu în aceeași măsură. Noi i-am atras atenţia tovarăşului 
colonel că biroul org. de bază nu are drept de control asupra muncii profesionale însă 
are drept să sesizeze o serie de lipsuri din munca tovarășilor și să le rezolve în măsura 
posibilităţilor bir. org. de bază. 

Îmbucurător este faptul că tov. Dumitriu s-a îndreptat. 

Tov., biroul org. de bază a reușit în activitatea sa să realizeze o unitate de vederi 
şi acțiuni între şefii de birou, servicii şi organizatorii grupelor de partid. 

Nu este necesar ca întotdeauna biroul org. de partid să mobilizeze oamenii pentru 
a discuta unele probleme din cadrul unui serviciu, fiindcă această sarcină revine 
grupelor de partid. Organizatorii de partid au primit un sprijin efectiv, lucru ce a fost 
subliniat în discuţiile tovarășilor ce au luat cuvântul. 

Dacă îmi este permis, aş discuta și despre munca în raioane. Eu cunosc structura 
şi sarcinile muncii de partid, ca lucrător operativ, fiindcă răspund de două raioane. 

Am constatat — și o să mă folosesc de două aspecte concrete, care conduc la lipsurile 
grave în munca raioanelor noastre de securitate. Mă folosesc și de prilejul că tov. 
secretar al Comitetului regional P.M.R. Galaţi este în sală și poate lua măsurile cuvenite. 

Printr-o hotărâre a Biroului Politic a C.C. al P.M.R., primii secretari de raioane 
răspund de munca organelor de securitate din raioanele respective. Raportez că în 
majoritatea cazurilor primii-secretari nu se ocupă de această muncă, nu merg în 
raioanele de securitate. Cred că și aceasta este o cauză a lipsurilor care s-au manifestat 
atât la Filimon Sârbu, Călmățui, Vrancea, cât și în alte părți. 

Un astfel de aspect: 

La raionul Călmățui a fost o şedinţă în care tov. Ivan a fost criticat foarte serios. 
Sunt de acord, Ivan are lipsuri. Ivan este un băiat tânăr. Tov. prim-secretar Zapeş a 

descărcat toate focurile în această ședință asupra lui Ivan, dar tovarășul Zapeş nu-l 
cunoaște pe acest om, nu s-a dus să vadă cum muncește, ce greutăţi are acolo. 

Acelaşi lucru se întâmplă la raionul Filimon Sârbu. Acolo a fost tras la răspundere 
cpt. Samoilă despre faptul că s-au mobilizat 30 ţărani la sediul raionului. Tov. prim- 
secretar nu a cunoscut despre acest lucru. Nu spun că ar fi lipsa tov. Dobre, fiindcă 
este lipsa tov. Costache că nu l-a informat, dar asemenea cazuri se întâmplă și datorită 
faptului că tov. prim-secretari nu se prea ocupă de munca organelor securităţii. Ceva 
mai mult, sunt cunoscute metodele de muncă acolo. Sunt de acord că la raioane sunt 
probleme multe însă de două ori pe săptămână se pot ocupa şi de munca de securitate. 
Nu aș vrea să se creadă că eu dau sarcini organelor și secretarilor raionali de partid. 

Nu sunt de acord cu poziţia tov. Samoilă, despre felul cum a discutat el, venind 
cu o serie de lucruri mărunte, comparativ cu problemele ce le stau în față, lor cât şi 
nouă, acelea de a descoperi elementele contrarevoluţionare care uneltesc împotriva 
regimului democrat-popular. Cred că aceasta este o lipsă a tov. col. Vistig. 

Nu există raion din regiune care să nu fie călcat de tov. col. Vistig sau tov. col. 
Huidan. Toţi s-au interesat de munca de securitate însă nu a luat pe nici un lucrător 
şi să-l întrebe cum se preocupă de învățământul de partid, cum se preocupă de ridicarea 
nivelului politic şi cultural. Se poate spune cu toată răspunderea că în cadrul direcției 
noastre mai sunt astfel de oameni care nu se preocupă de pregătirea lor politico- 
ideologică şi culturală şi raportez că nu vom ceda până nu-i vom aduce pe linia de 
plutire. 

Mai sunt în raioane ofițeri buni, citați în raport şi coraport, de care nu se ocupă 
nimeni. Cazul tov. Stoica şi Stănescu. Pe tov. Stănescu îl cunosc de vreo 10 ani de 
zile, fruntaș în munca de securitate, citat în raport și coraport, dar omul acesta a depășit 
vârsta de U.T.M. și nici până acum nu a fost îndrumat de nimeni să facă cerere de 
intrare în partid. 

El nu este muncitor, dar Statutul partidului spune că acei care au merite deosebite, 
pot fi îndrumați să intre în partid. De ce nu a fost îndrumat să intre în partid tovarășul 
acesta? Eu l-am întrebat de ce nu s-a înscris în partid şi mi-a răspuns că nimeni nu 
i-a spus despre acest lucru. 

Vreau să mă mai leg de o chestiune. În discuţia sa tov. Samoilă spunea: „cu am 
deschis atâtea acţiuni, am făcut atât, am recrutat atâţia agenţi“. Se minimalizează 
activitatea celorlalţi tov. lucrători din cadrul colectivului. 

Eu mă angajez în fața dv. că şi pe viitor voi munci cu mai multă perseverenţă şi 
voi lupta pentru îndeplinirea sarcinilor, pentru a ridica activitatea de partid la nivelul 
sarcinilor care se pun în fața noastră. 


Cpt. Stoica P. — Raionul Focşani. 


În perioada la care se referă raportul şi coraportul în cadrul raionului Focşani s-au 
obţinut unele rezultate pozitive de către lucrătorii operativi. 

Baza muncii operative în cadrul secției noastre este compusă din 3 800 elemente 
dușmănoase luate în evidență. Avem 146 agenţi cu care lucrăm informativ. În urma 
controlului efectuat a reieşit că 12 elemente din agentura raportată n-au furnizat 
informaţii de timp îndelungat. Cu toate că aceste elemente n-au furnizat informaţii, 
lucrătorii informativi şi noi, conducerea raionului, nu am [luat] nici un fel de măsuri. 

Cu toate că noi am căutat să aplicăm ordinul 95, în special în teritoriu, fiindcă la 
apariția sa aveam numai două, trei comune acoperite, nu am reușit să facem totul. 
S-a dus muncă pentru recrutarea de agenţi în concentrările de elemente dușmănoase 
din cadrul comunelor. Noi avem 35 comune și 79 sate, sate care au fost înainte 
comune. 

Noi, pe baza indicaţiilor date de tov. colonel Vistig, nu am mai aprobat recrutarea 
de elemente cu 4 clase, ci ne-am orientat la elemente intelectuale și am reușit ca pe 
baza recrutărilor făcute să depistăm în această perioadă 54 elemente pe baza a 40 de 
acțiuni. 

Mai caracteristice au fost două acțiuni de grup, unde elementele legionare s-au 
constituit în grupuri, posedând armament şi cartușe. Un grup a fost condamnat și acum 
urmează să fie condamnat și cel de-al doilea. 

Avem o serie de acţiuni importante care prezintă perspectivă pentru viitor. În total, 
la ora actuală, urmărim 4 acțiuni de grup de legionari. Avem în comuna Vânători o 
grupare de legionari urmărită de mult. În ultimul timp, prin anchetarea unui element 
condamnat pentru delapidare, am scos 3 pistolete în perfectă funcțiune, urmând să-l 
anchetăm în continuare. 

De asemenea, mai avem un grup de preoţi în orașul Focşani. S-a stabilit pe 4 linii 
informative că ei desfăşoară activitate de ajutorare legionară. Avem 2 preoți care au 
deținut funcţii de conducere în mișcarea legionară și restul de 8 au sprijinit cu alimente 
familiile celor arestaţi. 

Tov. general, pe baza lipsurilor ce au reieșit de către controlul făcut de Inspecţie, 
noi am ținut cont în întocmirea planului de măsuri pentru trimestrul I, pentru a îndrepta 
munca, în special lichidarea lipsurilor principale, legat de munca cu agentura în 
teritoriu. 

Noi ne-am străduit să creăm condiții lucrătorilor operativi, să-i creăm câteva 
comune în jurul târgurilor, unde să-și facă casă de întâlnire. Mai sunt totuși lucrători 
operativi care mai fac întâlnirile din fugă. Mai avem acţiuni care nu sunt lucrate la 
un nivel calificat. 

În ce priveşte aplicarea ord. 70, noi ne străduim să-l aplicăm. Avem un număr mare 
de conducători în cadrul raionului. Lucrătorii, afară de cel de la 2-6, restul au 24-25 
de acțiuni. 

Fiindcă numărul de elemente conducătoare este prea mare, am luat întâi elemente 
pretabile de activitate și cu o pregătire culturală. Pe parcurs ce-i verificăm vom stabili 
dacă activează sau nu. Avem 1 şef de garnizoană și 168 şefi de cuib, avem condu- 
cători P.N.Ţ. şi P.N.L. 

Tov. general, în această perioadă, în afară de numărul de elemente arestate, am 
avut şi lipsuri. 

În ce priveşte arestarea lui Bobeică T. Acest element a fost arestat, condamnat, 
ca până la urmă să fie pus în libertate. 

Lipsa noastră constă în faptul că acolo unde am muncit calificat rezultatele au fost 
bune, însă acolo unde am umblat după rezultate ieftine, ne-a dat peste cap. Procesele- 
verbale în cazul amintit ne-au fost prezentate de 2 membri de partid, împotriva cărora 
au fost luate măsuri. 

În al doilea caz, cu banda de la Costeşti, s-a întâmplat ceva asemănător, ca până 
la urmă să se vadă că a fost pus la cale de un legionar strecurat în partid şi care era 
şi preşedintele sfatului popular. Lipsa noastră este că nu am lucrat calificat. 

Eu am găsit, tov. general, că nu întotdeauna zilele de arestări date lucrătorilor au 
efectul necesar. De multe ori, după ce m-am documentat asupra faptului, am pus în 
discuţia colectivului cazul respectiv, de multe ori am pus în discuţia org. de bază şi 
s-au luat măsuri corespunzătoare, reușind ca în cadrul raionului Focșani să nu mai 
avem abateri. 

În ceea ce priveşte munca politică. S-a arătat aici că în alte raioane pregătirea 
politică se face împreună cu organele miliției. Noi am separat învățământul de partid 
de tov. de la miliţie și particip personal la seminarii. 

Eu promit, în faţa ministerului, că voi ţine cont de lipsurile reieșite aici și voi căuta 
să muncim mai mult pentru remedierea lor. 

În ceea ce priveşte sprijinul din partea conducerii noastre, am fost sprijiniți 
suficient. 


Tov. It. maj. Caram — Raionul Lieşti. 

Tov. general, raionul nostru este format din 18 comune și 32 de sate, este un raion 
agrar. Baza operativă o constituie cele 1 826 elemente identificate dintre care 1 626 
au fost luate în evidenţă operativă. Din totalul de elemente identificate avem luate 
în lucru 51 de elemente, constituind 41 de acțiuni informative. 

Aceste acţiuni sunt lucrate cu 60 de agenți. 

Secţiunea noastră raională, la fel ca şi celelalte raioane, în 1959 şi-a desfășurat 
activitatea în baza ordinelor: 15, 70 şi 95. 

Începând cu anul 1959, respectiv în luna decembrie 1958 s-a făcut un control din 
partea conducerii regiunii în care ni s-au indicat măsuri concrete în urma lipsurilor 
reieşite din control. Respectiv, în cursul anului 1959 secțiunea noastră raională a fost 
deservită de 3 lucrători, inclusiv şeful de raion. Sarcinile care se impuneau, față de 
cei 3 lucrători operativi, uneori ne depășeau, totuși ne-am concentrat eforturile spre 
rezolvarea acţiunilor celor mai importate, arătate de control ca fiind cu perspectivă. 

În 1959 am reuşit să lichidăm 5 acţiuni; 2 de grup și 3 individuale, cu 11 elemente. 
Au mai fost arestate o serie de elemente izolate, pe bază de material. 

Ca o sarcină, în baza ord. 15, în faţa noastră a stat sarcina verificării agenturii 
existente, fiindcă o parte din ea se dovedise a fi necorespunzătoare şi unele chiar 
elemente dușmănoase. În urma verificării acestora s-au scos 19 agenți, dintre care 
— parte au fost luați în lucru ca fiind elemente dușmănoase, o parte arestați și alții 
abandonați. Aceste elemente n-au adus un aport informativ pentru faptul că erau 
suspicionaţi ca fiind sprijinitori ai organelor noastre. 

Paralel, am recrutat, în 1959, 10 agenţi şi în urma verificării de către inspecția 
ministerului, o parte a fost calificată ca fiind de calitate. 

De asemenea, în baza ord. 70, elementele lichidate au fost înlocuite, deschizându- 
se 12 acţiuni. La începutul semestrului 1 1959 mai existau câteva comune descoperite 
informativ şi cu cei 10 agenți noi recrutaţi am acoperit toate comunele și satele. 

Ca lipsuri constatate, așa după cum a reieșit şi din coraportul tovarăşului general, 
se desprinde faptul că a existat prea puţină preocupare în ceea ce priveşte educarea, 
instruirea şi dirijarea agenturii. Au fost și cauze obiective, în sensul că fiind numai 
3 lucrători şi agentură cantitativ multă, nu am putut să ne ocupăm în mod organizat 
de problemele arătate ca constituind lipsuri. 

Noi am ţinut legătura permanent şi ne-am concentrat atenția asupra acelor agenți 
care s-au dovedit a fi mai de valoare. 

Lipsuri s-au mai manifestat în sensul că nu toată agentura s-a introdus în case de 
întâlniri, lucru pe care l-am constatat personal. Eu am indicat It. Sandu ca agenţii despre 
care nu suntem edificați ca fiind sinceri, să nu-i contacteze în case. 

În legătură cu agentul care a spus că elementele dușmănoase vor să-l omoare pentru 
faptul că colaborează cu noi, raportez că nu s-a întâmplat acest lucru din vina noastră. 
EI a fost recrutat pe bază de sentimente patriotice. Un semn de întrebare asupra lui 
s-a pus încă din momentul în care el a apărut în comună, știindu-se că el a fost arestat 
într-un grup. El a fost calificat de către organul de partid ca fiind folositor în munca 
de transformare socialistă a agriculturii, fapt pentru care şi-a atras ura oamenilor din 
comună. Fiind la o nuntă, îmbătându-se, s-a certat cu unele elemente care l-au 
ameninţat cu moartea şi după aceea el vine și ne raportează nouă că elementele dușmă- 
noase vor să-l omoare pentru că colaborează cu noi. Vinovat se mai face şi It. Sandu 
că l-a invitat o dată la miliţie şi pentru care a fost sancționat cu 5 zile de arest. 

În momentul de față secția noastră raională, prin străduinţa serviciului de cadre, 
a reușit să aibă schema completă după 3 ani de zile. Serviciul nostru raional în prezent 
este încadrat cu cadre corespunzătoare, în majoritate având şcoala medie. 

Noi, cu sprijinul org. de bază din cadrul unităţii noastre, ne vom strădui ca începând 
cu anul 1960 să contribuim din plin, cu forţele noastre existente, ca munca să decurgă 
în bune condițiuni. 

Lipsuri, ca să raportez aşa, nu am putut sesiza în sensul că nu a existat un efectiv 
complet, conform schemei şi să-mi pot exercita funcţia de şef, considerându-mă ca 
fiecare lucrător operativ. Pentru anul 1960 îmi voi putea exercita pe deplin funcția 
de șef de raion şi voi dovedi că am depus mai mult efort pentru realizarea sarcinilor 
şi îndrumarea oamenilor. 

Lt. maj. Costache — Făurei. 

Tov. general, eu sunt în securitate din anul 1956. Eu răspund de munca a 3 tov. 
ofiţeri. 

Despre felul cum s-a desfășurat munca nu am să arăt. Am să arăt cum s-a petrecut 
cazul cu cei arestaţi în comuna Ruşeţu. 

Duceam acţiune asupra unui grup de elemente ce făceau parte din „Oastea 
Domnului“. Din materialul dat de un agent rezulta că ei se adună și discută 
împotriva regimului democrat-popular. Agentul ne-a dat material ireal și vina 
noastră principală este că nu am căutat să verificăm pe două linii acest material. În 
baza aprobării avute, în iulie 1959 am căutat să trec la lichidarea acestei acțiuni. Pentru 
lichidarea ei am stat de vorbă cu un martor, care din inițiativa lui a venit la mine. Pe 
urmă am început audierea efectivă a celorlalți martori, pe care i-am lovit. 

Să arăt cauza ce m-a determinat să-i lovesc. 

Tov. general, raportez cinstit. Despre elementele care au fost audiate, toţi stau la 
un loc şi despre care avem informații că sunt instigatori. Toţi mi-au spus că nici n-au 
auzit de cutare în comuna respectivă, deşi erau vecini şi în momentul acela, 
enervându-mă, i-am lovit. După ce i-am lovit mi-au declarat că-i cunoaște. 

În cazul secretarului org. de bază. 

În materialul nostru apărea că cunoaște despre cazul care ne interesa. Am luat 
legătura cu secretarul raionului de partid pentru a discuta cu acest cetățean și pe urmă 
să-l trimită să discutăm împreună. A discutat cu tov. Dobre şi după aceea a venit la 
mine. l-am spus pentru ce este chemat. Mi-a spus că el nu va da niciodată declaraţii. 
I-am reamintit că este secretar de partid şi ca atare ar fi normal ca el să ne sprijine 
în rezolvarea unui caz. Mi-a spus că el nu va da informaţii despre vecinii săi şi atunci 
m-am enervat și l-am lovit. 

Din 1954 [1956 —n. n. ], de când sunt în securitate, raportez că nu am avut nici 
o zi de pedeapsă şi nici mustrare. Faptele care s-au petrecut și care sunt incompatibile, 
socotesc că nu trebuia să se întâmple și aceasta va trebui să fie exemplu pentru toată 
regiunea, fiindcă prin aceasta am pătat nu numai demnitatea mea ci şi a raionului de 
securitate Făurei și a regiunii Galaţi. Din acest lucru am tras învățăminte şi dacă mi 
se va permite să mai muncesc în continuare, voi dovedi că a fost ceva întâmplător 
şi că nu se va mai întâmpla. Pentru munca de securitate eu de multe ori am avut discuţii 
în familie, fiindcă eram în permanenţă la serviciu, afară de duminică după-amiaza. 


Tov. maior Aronescu — Serv. 8. 

Tov. general, 

Este cunoscut că din moment ce la conducerea direcţiei noastre a venit tov. colonel 
Vistig situația muncii informativ-operative s-a schimbat în mod simțitor. 

Tov. Vistig a reuşit să mobilizeze colectivul încât s-au obţinut rezultate mai bune 
ca în anii precedenţi. 

La aceste rezultate bune care au fost arătate în raport şi coraport am adus și noi, 
colectivul de anchete, un aport în sensul că s-au arestat în această perioadă 274 
elemente. În afară de anchetarea acestor elemente, în anchetă s-a mai stabilit şi 
activitatea unora, necunoscută anterior. 

Tov. general, problema principală care ne-a preocupat pe noi a fost problema legio- 
nară. Aceste elemente ne-au apărut în diverse forme de activitate contrarevoluţionară, 
fie sub formă de organizaţii subversive, fie în grupări de spionaj, fie în acţiuni de 
agitaţie, elementul legionar fiind prezent mai în toate acțiunile depistate pe raza regiunii 
Galați. 

Este semnificativă următoarea situaţie: 

Asemănarea activităților dușmănoase între ele, elementul legionar ne duce la 
concluzia logică că există un centru care dirijează. Ori, din anchetele pe care le-am 
făcut până acum acest fir ne duce întotdeauna în penitenciarul Aiud în mod special 
şi mai puţin în penitenciarul Tg. Ocna. Rezulta că elementele arestate în 1948 
organizau o activitate mai conspirată și prin care urmăreau să pregătească elemente 
pentru momentul considerat de ei ca oportun. 

La ora actuală noi suntem în faza definitivării unei grupări legionare. Forma de 
activitate este aceeași însă rezultă că este vorba de o urmă mironovistă veche. 

S-au arestat pe linie 6 câteva elemente legionare, iniţial arestate pentru agitație 
publică, activitate care era demonstrată în acțiunea informativă se referea la faptul 
că discuta duşmănos la adresa regimului democrat popular şi în diverse ocazii evoca 
despre activitatea lor trecută, legionară. 

În anchetă un element arată că în 1952, fiind în Bucureşti pentru un seminar, se 
întâlneşte pe podul Grand cu fostul şef al C.M.L. — Galaţi, Nichita, care îi spune că 
are legătura cu H. Dorin, care are, la rândul său, legătura cu conducerea legionară 
şi îi dă explicaţii despre felul cum trebuie să fie comportarea lor de viitor. Deci sarcina 
era de reactivizarea unor elemente şi indicarea liniei pe care trebuie s-o urmeze în 
viitor. 

Având această semnalare că acest H. are legături cu conducerea legionară, am 
raportat Direcției 3, fiindcă era agentul lor și l-am arestat. Cazul este raportat la Direcția 
3-a. 

EI relatează că în 1947 și la începutul anului 1948, fiind în centrul legionar, 
Mironovici, Noveanu etc., s-a discutat între Vojen și Mironovici linia aceasta de 
activitate mironovistă și că în urma indicaţiilor primite de la Vojen a transmis 
legionarilor, în jos, instrucțiuni de activitate legionară. Singurul care i-a transmis a 
fost Nichita N. şi a transmis și altora din București. 

Am subliniat acest aspect al activităţii legionare fiindcă pentru mine este ceva nou, 
fiindcă până acum firele noastre au mers numai la penitenciar. 

Am spus că, dat fiind faptul că există această asemănare între formele de activitate, 
concluzia este că ei au un centru care îi dirijează și lipsa noastră este că nu am 
descoperit acest centru. 

Tov. general, o altă lipsă a noastră socotesc că constă în aceea că în materie de 
anchete cu agitaţie nu în toate cazurile am acordat atenţia cuvenită în sensul de a fi 
adâncite și nu este exclus ca o serie de elemente trimise în justiţie pentru agitaţie să 
aibă și alte fapte. 

În legătură cu unele încălcări ale legalităţii populare. 

Pe raza regiunii Galaţi, în afară de faptul că organele informative au încercat să 
ne inducă în eroare prin materiale mincinoase, lucru pentru care se fac vinovați ei, 
dar lipsa noastră constă în faptul că noi nu am reușit să depistăm la timpul potrivit 
acest lucru, până a ajunge elementul în justiţie, cum a fost cazul cu Chirilă Radu. În 
chestiunea aceasta suntem şi noi vinovaţi. 

În linii generale, consider că munca colectivului de anchetă în anul 1958-1959 
a mers mai mult pe cantitate și mai puţin pe calitate. Este adevărat că noi am avut 
un număr mare de arestări însă am fi putut totuşi, cu mai multă perseverență, să dăm 
calitate mai bună. 

În legătură cu problemele ridicate în coraport cu privire la starea de spirit 
nesănătoasă între Serv. 2—8 şi 8—2. 

Acest lucru a existat și vinovat sunt eu, tov. Dumitrașcu și tov. col. Vistig, fiindcă 
tov. colonel nu trebuia să uite că așa cum există Serv. 2, există şi Secția 8. Atunci 
când, din primele momente, s-au ivit asemenea deficienţe, care n-au ce căuta între 
noi, trebuia să ne ia pe amândoi și de la bun început să lămurim problema pentru a 
nu se perpetua mai departe. Tov. col. Vistig s-a lăsat oarecum influenţat și poate pentru 
anumite simpatii personale pentru tov. Dumitrașcu și antipatii personale pentru mine 
şi s-a dat naștere la lucruri nesănătoase. Eu am fost ajutat de biroul org. de bază şi 
sunt hotărât ca să terminăm cu această problemă. 


Tov. colonel Huidan 

Tov. general, eu aș vrea să discut în special problema felului cum se lucrează cu 
agentura în cadrul Regiunii M.A.I. Galaţi. 

Aşa cum s-a arătat din coraportul tovarăşului general Demeter, sunt câteva cifre 
care trebuie să ne îngrijoreze. 

Este un număr însemnat de agenţi care nu aduc nici un aport muncii de securitate 
și mulți agenți deconspiraţi. 

Tov. general, mie îmi pare foarte rău că tov. noștri n-au arătat în această seară 
adevărata cauză pentru care munca cu agentura nu s-a desfășurat la nivelul cerut. 

La noi se desfășoară un învățământ profesional. Tov. cunosc, teoretic, foarte bine 
lucrurile, iar cu prilejul unor propuneri pe care le fac în ce privește recrutările, s-a 
constatat că nu vor să aplice în practică cele învăţate teoretic. 

Nu întâmplător au fost respinse circa 40-50 dosare care nu corespundeau cu cele 
ce am învăţat noi. Raioanele Vrancea, Lieşti și Tecuci sunt fruntașe în acest sens. 

Eu am fost în control la toate raioanele şi m-am interesat în mod deosebit despre 
felul cum se lucrează cu agentura. Am luat fiecare acțiune să văd cum lucrează cu 

agentura. S-au găsit în multe raioane lucrători care știu să lucreze cu agentura și nu 
întâmplător au fost rezultatele care au fost arătate. Sunt tovarăşi care se preocupă de 
muncă, dar faptul că există acel număr mare de agenţi care încă nu aduc aportul necesar 
dovedeşte că sunt şi mulţi care nu muncesc aşa cum ar trebui. 

Eu am putut constata că după ce tov. care controlează munca şi mă refer la șefii 
de raioane sau la ajutorii respectivi, când controlează munca o fac în mod formal 
fiindcă din notele de întâlniri rezultă sarcinile date agentului şi care în multe cazuri 
sunt date formal. 

Una dintre cauze pentru care s-au strecurat în agentura noastră elemente 
necorespunzătoare? Nu se ia în serios problemele trecute în planurile de măsuri și 
la sfârşitul perioadei menţionată în plan vedem foarte mulți lucrători operativi cu 
dosare care sunt făcute în pripă și numai din dorința de a face recrutările menționate, 
deci pentru a-și face planul, iar după un timp tov. încep să se plângă că au în agentură 
balast. Toate acestea sunt posibile fiindcă tov. şefi de compartimente lasă să treacă 
cu ușurință peste munca calificată. Cazuri de felul cum se munceşte cu agentura a 
fost citat cel de la raionul Făurei. 

Eu am stat de vorbă cu acel agent care a fost bătut de la recrutare şi până la 
abandonare. Când l-a adus la reactivizare ofițerul a stat lângă el în tren și l-a văzut 
toată lumea. Ofiţerul și-a însușit chiar din banii ce trebuia să-i dea agentului, încât 
a trebuit ca noi să-i dăm banii înapoi omului. 

Agentul mi-a spus că cu asemenea oameni nu lucrează, deși ar putea face ceva. 
EI mi-a promis că va informa organele noastre despre tot ce va cunoaște. lată că mai 
sunt metode de recrutare nepermise. Eu personal am dat 10 zile arest pentru treaba 
aceasta. 

S-a vorbit în coraport despre faptul că în unele întreprinderi din cadrul regiunii 
noastre sunt semnalate o serie de acțiuni de diversiune. Noi cunoaștem acest lucru 
şi am analizat cauzele pentru care tov. n-au reușit să descopere acest aspect. 

La Galaţi cât şi la Brăila se observă că se merge spre arestarea unor elemente pentru 
manifestări, fiindcă este mult mai ușor. Deşi s-a atras atenţia că legionarii care lucrează 
la întreprinderi să nu fie lucraţi numai în cadrul întreprinderilor respective, ci şi în 
afară, acest lucru nu se face. În ultimul timp a început să se aplice aceste măsuri şi 
sper că vor da rezultate bune. Pe baza acestor măsuri s-au rezolvat câteva grupări la 
Șantierul naval, la „Fabrica de lanţuri“, tocmai dându-se atenţie legăturilor lor din afară. 

S-au luat în ultimul timp o serie de măsuri de preîntâmpinarea încălcării legalității 
populare. Eu, împreună cu dânşii, am hotărât o serie de măsuri şi consider că s-a pus 
capăt în felul acesta unor acțiuni dăunătoare muncii noastre. 

În cazul Bobeică, care a căpătat 10 ani, cetățeanul avea un fiu membru de partid, 
cpt. de unitate. Bănuiesc că şi fiul și familia lui au început să ne urască. Fiul acestuia 
a umblat şi a făcut lumină în cauză. 

Ce se întâmplă? Noi am luat o serie de măsuri și personal am verificat, am stat 
de vorbă cu o serie de martori. Se observă parcă că noi am pus o frână și nu de mult 

am arătat că aceasta nu înseamnă frână în muncă ci împotriva lipsurilor și abuzurilor. 
Tov. Creţu, de la Vrancea, a spus că el vine la dv. fiindcă îl persecutăm. Tov. lorga 
a ţipat mult, spunând că cetățeanul Bobeică este vinovat. Astăzi văd că a luat poziție 
sănătoasă. 

Noi nu spunem să nu lovim în dușman! Dar să nu ne facem dușmani artificiali. 

Eu am fost criticat că nu merg mai mult pe teren. Raportez că nu este raion în 
care să nu fi fost de 2—3 ori. Eu consider că tov. cerându-ne ajutor, au încredere în 
noi şi o să facem acest lucru. 

Există la noi agentură serioasă și cu care se poate munci, avem oameni buni, 
muncitori care au dovedit în acțiuni mult mai grele că sunt capabili să lucreze și 
referitor la aceste lipsuri, eu am încrederea că colectivul nostru în scurt timp va lichida 
cele mai esenţiale lipsuri care le avem. 


Tov. secretar al Comit. Regional P.M.R. Galaţi. 

Tovarăși, 

În raportul prezentat aici de către tovarășul col. Vistig, sigur, pe perioadă mai 
îndelungată, cât şi în coraportul prezentat în faţa dv. de către tov. general din partea 
Inspecţiei, consider că au scos la iveală munca desfăşurată de către Dir. Regională 
M.A.I. Galaţi în problemele concrete de care se ocupă. 

A scos la iveală aici, materialul prezentat de către tov. col. Vistig, și anumite lipsuri 
şi metode pe care le-a folosit în activitatea dușmănoasă și coraportul prezentat a reliefat 
anumite acţiuni întreprinse și duse până la capăt de tov. respectivi. 

Ce aş vrea eu să arăt aici în câteva cuvinte. 

Aş vrea să arăt că discuţiile purtate asupra materialului prezentat aici s-au făcut 
mai mult de pe poziţia muncii profesionale. S-a vorbit aici cum se aplică ord. tov. 
ministru în munca cu agentura, s-a vorbit aici cum se recrutează agenţii respectivi, 
cum se instruiesc şi mai puţin s-a scos în evidență concluziile pe care le trag tov. 
comandanți de raioane în munca pe care trebuie să o desfășoare cu agentura și alte 
probleme. 

Eu aş vrea să tratez aici în câteva cuvinte şi să arăt că tov. noștri, organele raionale 
M.A.I. şi ceilalți tovarăși, lucrează pentru ducerea la îndeplinire a sarcinilor şi 
hotărârilor partidului şi ord. tov. ministru, că această muncă se duce cu agentura, că 
ei lucrează cu oameni, mai bine sau mai puțin bine, dar că toate acțiunile dv. se fac 
cu oameni. 

Am fost atent aici, în discuţiile purtate de către dv. s-a explicat forma şi modul 
de recrutare a agenturii. S-a scos în evidenţă că se recrutează o serie de elemente 
legionare cu care lucraţi. S-a scos în evidență că recrutați o serie de oameni, membri 
şi nemembri de partid, cu care lucraţi, dar mai puțin s-a scos în evidență — și aici am 
vrut să subliniez că atunci când primești informarea respectivă despre un cetățean 
trebuie să (nu) primeşti o bucată de hârtie (şi) scris pe ea anumite probleme pe care 
le sesizează. 

Eu, după câte ştiu, toţi tovarășii noștri comandanți de raioane sunt membri de partid, 
unii mai vechi, alţii mai tineri. Consider că tov. noştri comandanți, în discuţiile purtate 
aici, mai puţin au analizat munca desfăşurată în raioanele respective, de pe poziţia unui 
activist de partid. Dv. sunteţi majoritatea membrii ai birourilor de partid raionale şi 
discutați majoritatea problemelor de partid din raionul respectiv și căutaţi să găsiți 
formele şi metodele cele mai bune de aplicarea hotărârilor partidului. Dv. primiţi 
îndrumarea de partid în forma de învățământ politic. Oricât ai fi de bine calificat dacă 
nu împletești activitatea desfășurată în teren cu agentura, cu activitatea pe care trebuie 
să o desfășori pe linie de partid, deci să împletești munca teoretică cu cea practică, nu 
poţi da rezultatele cele mai bune. Din această cauză consider că se petrec unele abateri. 

Aş vrea să spun că noi avem unele cazuri — și aici nu au fost scoase în evidenţă 
— care şi pe noi ne-au dus în eroare. 

Dv. cunoaşteţi că la Comitetul Orăşenesc P.M.R. Brăila am avut anumite acțiuni 
dușmănoase din partea unor elemente, cu privire la aplicarea Hot[ărârii] Partidului 
din 13-14 iulie 1959 şi cu prilejul altor probleme, când eram obligaţi să aplicăm 
întocmai aceste hotărâri. Unele elemente dușmănoase au căutat să împroaşte cu noroi 
aceste hotărâri. Noi am avut sarcina de a descoperi aceste elemente și am luat legătura 
cu tov. Vistig şi am cerut ajutorul organelor de securitate pentru a depista aceste 
elemente. 

lată că tov. noștri de la Brăila ne-au prezentat unele documente care ne-au pus în 
situația să dăm o serie de oameni afară, ca după aceea să-i reprimim şi să ne dăm 
seama că nu sunt lucruri reale. 

lată cum eram puși în situaţia de a ne prezenta în faţa muncitorilor cu un material 
pentru a demasca aceste elemente şi ce s-ar fi întâmplat dacă nu s-ar fi ridicat nimeni 
să întărească cele arătate de noi. Personal, nu am dat voie să se facă la „Progresul“ 
şi în alte cazuri, ședințe de demascare, dat fiind că materialele nu erau reale. lată cum 
organele dv. ne-au pus într-o situație critică. Pe de o parte, noi aveam încredere că 
tov. depistează elementele cele mai păcătoase, iar pe de altă parte, ne-am opus să-i 
dăm afară pe acei cetăţeni despre care eram sesizați, fiindcă s-a constatat că 
materialele nu sunt reale. 

Duşman[i] noi mai avem. Sunt o serie de elemente dușmănoase care sunt în fabrici. 
Aceste elemente nu peste tot sunt încadrate cu oameni de bază, care să ne sesizeze 
la timp manifestările ori acţiunile dușmanului, pentru a lua măsuri. 

Avem la „Cristea N. “ în Galaţi, elemente dușmănoase care au sustras din 
întreprindere cantități de tablă. Treaba aceasta putea fi descoperită mai din timp. Noi 
am descoperit-o cam târziu. 

În domeniul transformării socialiste a agriculturii, s-a scos aici aspecte de la raionul 
Filimon Sârbu. 

Consider că tov. trebuie să judece orice problemă de care este sesizat, de pe poziții 
de partid, pentru că atunci când luăm o măsură să fie luată justificat, bine analizat și 
atunci când se demască elementul respectiv, să nu-l compătimească nimeni în comună. 

lată, s-au dat cazuri de oameni nevinovaţi care au fost condamnaţi. Cetăţenii din 
comună care au cunoscut că nu sunt vinovaţi, i-am făcut să-şi îndrepte ura împotriva 
noastră. Am făcut acest lucru fiindcă tov. noștri nu se orientează. Am cerut aprobarea 
primului secretar, dar de multe ori fiind aglomeraţi de probleme, ei dau aprobări ușor, 
fiindcă au încredere în tovarășii noştri. Constaţi pe parcurs că sunt lucruri neclare, 
mergi la secretar şi-i raportează acest lucru. Felul cum s-a procedat este un lucru 
condamnabil. 

Sunt anumite cazuri când primul-secretar sau alți tov. secretari de org. de bază 
sau alte elemente, membri de partid, oameni cinstiţi din comună sesizează o serie 
de probleme. Noi am luat de bun, să spunem, pentru un moment, însă comandantul 
de raion este obligat să se convingă dacă este în mod real dată această informaţie. 
De unde să știm noi că acel tov., membru sau nemembru de partid, nu are ură împotriva 
celui pe care-l sesizează şi noi, având încredere în cel care a sesizat, luăm astfel de 
măsuri nedrepte. Sunt puţine astfel de cazuri însă trebuie ca noi să nu luăm măsuri 
cu ușurință. Un astfel de fel de a gândi dovedeşte că acest comandant are nivel de 
partid şi caută să nu devieze cu nimic de la linia partidului nostru. 

lată aspecte și metode de felul cum se lucrează de către dv. [care] nu s-au arătat aici! 

Trebuie ca dv. să studiaţi ce forme şi metode partinice trebuie să folosiți pentru 
descoperirea dușmanului şi atunci sigur că autoritatea organelor de securitate în raioane 
va crește şi atunci ele va putea ca masele mari de cetăţeni să-i ajute. 

Eu am văzut un film sovietic. În acest film se arăta cum s-a prins un grup de spioni. 
Spionul a spus la un moment dat: „voi m-aţi prins pe mine dar în ţară sunt sute de 
alți spioni“. Ofiţerul i-a spus spionului că ei sunt sute dar în ţară sunt milioane de 
cetăţeni care-i vor descoperi. lată, asta este menirea dv., de a apăra unitatea 
poporului muncitor, să-i demaște pe acești duşmani ai ţărănimii noastre muncitoare 
şi în felul acesta să facem muncă de calitate, însă nu așa cum au procedat tov., de a 
îndepărta masele. 

Dacă în comuna unde s-a petrecut acest lucru va merge un tov. ofițer, va fi văzut 
el bine? Nu. lată aspectul politic şi această problemă nu trebuie să scape din vedere 
ofiţerilor noștri. 

În gospodăriile de stat sunt o serie de elemente care n-au interes să muncească 
pentru a le face rentabile și organele noastre trebuie să vegheze și să-i încadreze cu 
agentura necesară. În felul acesta putem să ducem la îndeplinire cu mult succes ordinul 
tov. ministru şi hotărârile partidului nostru. 

Aici s-a scos în evidenţă și vreau să spun câteva cuvinte, faptul că comitetele 
raionale de partid puţin s-au ocupat să dea ajutor organelor noastre de securitate. Acest 
lucru este adevărat şi vreau să vorbesc aici, în faţa dv. că primii secretari ai birourilor 
comitetelor raionale de partid puţin s-au ocupat să dea ajutor organelor de securitate. 
Puţini din tov. noștri primi-secretari participă la şedinţele organelor de partid, care 
sunt create de aparatul de securitate și miliție. Tov. noștri prim-secretari nu se consultă 
permanent să vadă cum lucrează tovarășii noștri în munca informativă, ei nu cer ca 

comandanții de securitate să vină în ședințe de birou închise şi să prezinte informări 
cum se desfășoară activitatea şi să sprijine aceste acţiuni. Aceasta este lipsa noastră 
Şi a mea, că prea puțin am tras la răspundere în această direcție pe prim-secretari în 
ceea ce priveşte ajutorul ce trebuie să-l dea organelor de securitate. De multe ori ei 
lasă munca tov. de la raioane care se ocupă de probleme speciale şi care de multe 
ori intră în probleme la care nu au dreptul. Tov. noştri de la raioane, care lucrează 
în această problemă, personal n-au dreptul să se amestece. Ei trebuie să se ocupe de 
munca politică, de problemele care se dezbat în adunări generale, despre învățământul 
de partid. 

Acelaşi lucru este valabil și pentru regiune. Aici treaba aceasta în munca de control 
care trebuie s-o facă aparţine tov. prim-secretar sau locţiitorului său. 

Aici s-a criticat foarte puţin şi conducerea direcției regionale a miliției. Eu consider 
că puteaţi, cu mai mult curaj, să scoateţi în evidenţă în mod principial, ajutorul care 
l-ați primit din partea conducerii şi în mod principial să criticați lipsurile respective, 
fiindcă această consfătuire are ca scop ca fiecare să tragă învățăminte asupra muncii 
desfășurate, asupra felului cum a făcut controlul şi pe viitor să știm cum să muncim. 

Atunci când vorbim despre activitatea noastră nu trebuie să uităm că toţi suntem 
membri de partid şi luptăm pentru aceeaşi cauză și aceasta nu trebuie să supere pe 
nimeni. Este adevărat că în armată se respectă gradul și funcția dar, ca membri de 
partid, trebuie să spunem în mod deschis ceea ce considerăm ca lipsă şi o dată dat 
ordin el trebuie să fie executat fără discuţii. 

Dv. cunoaşteţi Hotărârea Biroului Politic al C.C. al P.M.R. în ce privește munca 
politică în armată. Poate cunoașteţi sau nu. Aici, noi ne-am trezit puţin la realitate 
în ce priveşte învățământul politic atât la dv. cât şi în unitățile M.F.A. Comitetul 
regional P.M.R. Galaţi mai puţin s-a ocupat de această problemă. 

Noi ne străduim să prezentăm lecţii prin care să ridicăm din ce în ce mai mult 
nivelul politic şi ideologic al cadrelor noastre din organele M.A.I. şi unităţile M.F.A. 
Aici este în funcţie şi de munca pe care trebuie s-o desfășurați în plus, să vă străduiți 
să studiaţi materialul ideologic, fiindcă toate acestea contribuie la îmbunătăţirea 
activităţii dv. şi de conducere, orizontul va fi mai dezvoltat, orientarea poate fi mai 
bună şi în acelaşi timp şi rezultatele vor fi de mai bună calitate, iar pe de altă parte, 
veţi putea să daţi mai mult ajutor cadrelor din subordine. Dacă nu citeşti permanent, 
rămâi la un moment dat la un nivel mai jos decât ceilalți din jur şi în loc să judeci 
cu capul judeci cu pumnul, cum au făcut unii tov., fiindcă ceea ce au făcut înseamnă 
slab nivel politic. Trebuia ca tov. să se gândească că este membru de partid şi cu 
pumnul nu se rezolvă problema ce-l interesa. Unii tovarăși nu vor să înțeleagă și găsesc 
că cea mai ușoară formă este aceea a forței și aplicând-o, iată ce se întâmplă până 
la urmă. 

În munca dv. trebuie să aveţi mai multă încredere şi să puneţi bază permanentă 
în educarea lucrătorilor de securitate, pe org. noastră de partid, în ce priveşte educarea 
și după aceea pe sancțiunile administrative. 

La o şedinţă avută la București, tov. Ceaușescu ne explica că, pe ţară, noi avem 
membri şi candidați de partid, peste 50%, sancţionaţi pe linie administrativă şi orga- 
nizaţiile de partid parcă nici nu ar exista. lată, organizaţiile de partid nu intervin pentru 
a-i educa, ci trece la sancţionare. 

Unul din mijloacele de educare este organizaţia de partid şi U.T.M. Aceste 
organizaţii trebuie să-l tragă la răspundere pe tov. respectiv, să-l critice şi dacă vede 
că nu se îndreaptă să se treacă la sancţionare 

Dezbătând cazul prelucrat, din acesta învaţă și ceilalți participanți la adunarea 
generală, decât în cazul când comandantul l-a chemat și l-a sancționat. Adunarea de 
partid are forța cea mai mare pentru a face educația tov. respectiv. 

Și eu am tras o serie de învățăminte. Am tras învățământul că ne-am ocupat 
insuficient de organizaţia de partid din aparatul de securitate, atât la regiune cât şi 
în teritoriu. 

1. Primii secretari nu merg în raioane şi să discute o serie de probleme care frământă 
organizaţiile de partid. 

2. Nu se analizează diferite informări în cadrul birourilor raionale sau orășenesc 
de partid, pentru ca biroul să ia măsuri pentru ajutarea tovarășilor. 

3. Învățământul politic nu este controlat în măsură suficientă de către comitetul 
regional P.M.R., de tov. competenţi în această problemă, să fie ajutaţi tov. Jos, pentru 
că munca aceasta este munca noastră, a tuturor, este sarcina noastră de a înăbuși în 
fașă elementul duşmănos, care vrea să lovească în cuceririle clasei muncitoare. 

Eu mă angajez în faţa dv. să pun în cunoștință biroul Comitetului regional P.M.R. 
despre această consfătuire şi să luăm măsuri pentru a pune în faţa birourilor 
comitetelor raionale să se ocupe cu mai mult simţ de răspundere de organele M.A.I. 
şi să avem rezultate mult mai bune, fiindcă faţă de sarcinile puse în față de partidul 
nostru nu stăm prea bine în ce priveşte descoperirea dușmanului. 

Eu vă rog pe dv. să fiți atenți și să sesizaţi pe primii secretari în ce priveşte 
legionarii, de asemenea alte abateri care sunt în cadrul raioanelor şi sunt cu caracter 
nu profesional ci politic. Nu este oprit nici un cetăţean sau membru de partid să nu 
informeze organele de partid despre o abatere politică şi dacă nu se ia măsuri să fie 
informate organele de partid superioare, pentru ca să putem lua măsuri din timp, pentru 
a preveni acțiuni de sabotaj. 

Eu am încredere că dv. ştiţi ce aveţi de făcut în munca pe care o aveți și că la analiza 
viitoare ne vom prezenta mai bine. 


Tov. Nicolschi Alex. 

Tovarăși, 

Ascultând raportul direcției şi coraportul Serviciului de Inspecţii M.A.., 
expunerile făcute de tovarășii care au luat cuvântul la discuţii, apreciez că în perioada 
pe care a fost analizată munca direcției în cadrul acestei ședințe, că s-au obţinut unele 
rezultate operative îndeosebi pe linia 2 şi 3 şi, de asemenea, pe linie de 4 și 6. 

Duşmanul, cu această ocazie, a primit lovituri simţitoare. În felul acesta aparatul nostru 
şi-a dat contribuţia în apărarea securității R.P.R. şi a cuceririlor regimului de demo- 
crație populară. 

Se înţelege că pentru a putea obţine asemenea rezultate aparatul nostru a trebuit 
— şi a reușit — să dea dovadă de mai multă combativitate, în comparaţie cu perioada 
precedentă. Aparatul în această perioadă a dat dovadă de mai multă maturitate, de 
conştiinţă politică și în felul acesta s-au obţinut aceste realizări în activitatea 
noastră. 

Timpul însă nu stă pe loc, sarcinile care se pun de către partid şi guvern, de către 
conducerea ministerului nostru, cresc, creşte exigenţa și deci şi obligaţiile noastre 
sunt mai mari şi de aceea se cere din partea noastră un efort mai mare pentru a putea 
face faţă sarcinilor. De altfel, dacă am fi depus eforturi mai mari în perioada aceasta, 
nu am fi manifestat acele lipsuri serioase, unele chiar grave, despre care s-a vorbit 
aici şi rezultatele noastre ar fi fost mai importante şi dușmanul ar fi primit lovituri 
mai simţitoare şi acest lucru este necesar. 

Să trecem, în scurt, în revistă, în ce constă baza operativă a dușmanului în această 
regiune. Aici s-au citat cifre de sute şi mii de elemente capabile să se dedea la acte 
de trădare și spionaj, pe diferite linii. Avem membri ai fostelor organizații fasciste, 
în special legionari (10 000-—12 000, dau date aproximative), elemente care sunt deja 
cunoscute şi luate în evidenţele regiunii. La fel se prezintă situaţia cu membrii 
celorlalte partide politice burgheze (circa 7-10 mii elemente). 

Vorbind despre această bază operativă trebuie menţionat că, într-adevăr, în 
perioada aceasta s-au identificat noi elemente cunoscute cu activitate din trecut și 
pot spune, ținând cont de anumiţi factori, că cifrele care reprezintă evidenţa sunt pe 
departe de a prezenta realitatea. Sunt multe elemente care n-au fost identificate şi se 
înțelege că în această situație atenţia organelor noastre nu cuprinde în întregime aceste 
elemente și o parte din ele pot acționa nestingherit. 

Vorbind despre această bază operativă trebuie înţeles că în viitor este necesar să 
identificăm continuu aceste elemente, ca să avem o oglindă reală a bazei operative, 
a tuturor elementelor dușmănoase prezente în regiunea aceasta. 

Vorbind de activitatea organelor noastre operative cât şi rezultatele obţinute, trebuie 
să subliniem problema agenturii. 

Vorbind de obligaţiile pe care le avem, de a da lovituri dușmanului, de a preveni 
în fașă activitatea duşmănoasă a acestuia, se înţelege că aceasta o vom putea face 
numai dacă vom îmbunătăți munca cu agentura. Este limpede pentru fiecare că în 
această direcţie trebuie îndreptate eforturile aparatului nostru. 

Dacă vorbim despre lipsurile din munca noastră, este limpede că aceste lipsuri 
îşi au baza în munca cu agentura și în lucrarea acțiunilor. 

În referatul prezentat rezultă că astăzi în cadrul regiunii aveţi aproximativ 1 700 
agenţi. În perioada de la 1 ianuarie 1958 până acum, după datele dv., rezultă că aţi 
recrutat în jurul a 1 100 agenţi. Deci, în perioada care se analizează acum aţi recrutat 

2/3 din agentura dv. Aceasta înseamnă că 2/3 din agentură este tânără și că — indiferent 
de stagiul de vechime al ei şi în mod deosebit pentru aceea tânără — necesită o 
îndrumare, instruire şi educație mai substanţială din partea organelor noastre. 

Trebuie să avem în vedere că o parte din agentura noastră provine din mediul 
elementelor dușmănoase. Deci, este nevoie ca ea să fie ruptă de influenţa mediului 
din care provine. 

Trebuie să spunem că una din cauzele faptului că noi am primit unele informații 
tendenţioase, neoperative se datoresc și faptului că o parte din agentura noastră care 
provine din mediul dușmănos, câteodată informaţiile lor le prezintă de pe poziţia unui 
element care vede lucrurile ca dușman, deși este agentul nostru. Elementul este în 
mediul dușmănos, noi îi dăm sarcini de a acţiona împotriva elementelor din jurul său 
Și în el, în asemenea situații, se dă o luptă, de aceea sarcina noastră foarte importantă 
este aceea de a îndruma și educa agentul nostru pentru a dovedi devotament și a se 
devota regimului nostru, aşa încât, fără şovăire, să poată lovi în dușman. 

Tocmai datorită faptului că noi nu am reuşit acest lucru se explică de ce avem 
elemente care nu ne dau informaţii, ne duc în eroare și caută să ascundă activitatea 
dușmanului. Lucrătorii noștri operativi au obligaţia ca materialul informativ care îl 
primesc să-l verifice. Fiindcă acest lucru nu se face în toate ocaziile, a permis să se 
întâmple ceea ce s-a arătat aici, că pe baza unor materiale neverificate s-a trecut la 
măsuri operative. 

Ceea ce v-am spus eu dv. cunoaşteţi, fie din şcolile care le-aţi urmat, fie din cadrul 
învățământului profesional și în alt mod, din activitatea practică de zi cu zi. Partea 
proastă este că deși în mod teoretic tovarășii noștri cunosc acest lucru, nu-l aplică 
în practică şi roadele acestui lucru noi le cunoaștem, ele reflectându-se în lipsurile 
despre care s-a vorbit. 

Se cere ca în viitor, pentru a putea face față sarcinilor mari ce stau în faţa organelor 
de securitate, trebuie să punem accent pe educarea agenturii, dirijarea ei către 
obiectivele care interesează organele noastre. 

În același timp, vorbind despre educarea agenturii, va trebui dusă activitate pentru 
mărirea ei calitativ şi cantitativ, fiindcă o parte din elementele dușmănoase care trebuie 
lucrate nu sunt cuprinse de organele noastre prin agentură. Deci, mărirea cantitativă 
și în acelaşi timp dusă o muncă pentru ridicarea calitativă a agenturii. 

În munca noastră informativă noi ne conducem astăzi prin ordinele de bază: 15, 
70 şi 95. 

Un tov. vorbind de ordinul 15 spunea ca despre ceva de acum realizat şi înde- 
plinit, înțelegând că prin înlăturarea balastului agenturii ca cel din 1956 şi recrutarea 
de ceva agentură nouă, s-a rezolvat totul. 

Noi înţelegem ord. 15 ca un proces continuu pentru îmbunătățirea agenturii noastre, 
eliminarea în mod treptat a elementelor care nu corespund, încadrarea acţiunilor cu 
agentură capabilă. 

Noi înţelegem prin aplicarea ord. 15, conspirarea agenturii. Aici s-au dat diferite 
exemple din care rezultă că nu se respectă ord. tov. ministru în ceea ce privește 
conspirarea agenturii, contactarea lor în case de întâlniri, pentru a se crea posibilitatea 
de a-i instrui şi îndruma și în felul acesta de a-i feri de ochii dușmanului. 

Chiar dacă nu este întocmai așa cum arată referatul Inspecţiei Ministerului — mă 
refer la cele spuse de tov. de la Liești — cred că fiecare ar putea să dea destule exemple 
care să confirme cu prisosinţă cele arătate de Inspecţie, că nu se respectă ordinul tov. 
ministru în ce privește întâlnirea cu agentura în case de întâlnire. 

Şi în aplicarea ord. 70, deși în discuţii nu a rezultat destul acest lucru, sunt destule 
cazuri când încadrarea şi deschiderea acţiunilor pe această linie se face în mod formal. 

Cunoașteţi fiecare despre suficiente cazuri când sunt deschise acţiuni fără a exista 
agentură, ori există agentură însă nu este încadrată în acțiuni. Tovarăși, această situație 
trebuie lichidată. 

Din cele ce au arătat aici tov. care au luat cuvântul, rezultă un anumit număr de 
elemente dușmănoase din bazele operative (care) deși se încadrează în ordinul 70, 
nu sunt luați în lucru. Unii tovarăși au arătat aici că baza operativă depăşeşte 
posibilitatea de cuprindere a lucrătorilor. Noi credem că printr-un efort mai mare — 
și nimeni nu o să spună că au depus maximum de efort — se poate spori numărul 
elementelor care să fie lucrate în cadrul ord. 70 şi a celorlalte ordine. Faptul că multe 
elemente dușmănoase și în special şefi de cuiburi, nu sunt încadrate informativ şi 
lucrate activ, face să constituie un pericol pentru securitatea noastră. 

Atrag atenţia să nu se interpreteze mecanic ord. 70 care, chiar dacă prevede să 
fie luate în lucru elemente numai de la şefi de sector în sus, el nu interzice să fie luați 
în evidenţă şi şefi de cuiburi și dacă situaţia cere acest lucru, să ia măsuri operative. 
Este necesar ca în această perioadă în cadrul planului semestrial să se prevadă 
deschiderea de noi acţiuni. Analizând situația operativă a acțiunilor veţi stabili singuri 
câți agenţi aveţi, care nu lucrează în cadrul unor acţiuni și puteţi lua măsuri ca să-i 
dirijaţi către elementele care nu sunt urmărite cu agentură, ori să recrutați agentură 
nouă, cu care să încadraţi acţiunile ce se găsesc descoperite informativ. Va trebui lărgită 
baza elementelor dușmănoase care să fie lucrate în acţiuni. 

În ce priveşte ord. 95 am făcut o remarcă, că în raportul prezentat se vorbeşte de 
acoperirea informativă a comunelor. Eu aș fi bucuros dacă aceasta ar fi numai o 
exprimare greșită, însă noi ştim că nu este vorba numai de o exprimare, dar că în 
mintea unor tov. există confuzie în ce privește concentrările dușmănoase — cu comunele 
şi din această cauză sunt cazuri când în unele comune există elemente dușmănoase 
multe la număr şi tov. noștri încadrează comuna cu un agent și prin aceasta 
consideră că poate urmări elementele suspecte. Acest fel de a se munci înseamnă 
aplicarea formală a ordinului și nu poate da rezultate. Trebuie ca pe baza studierii 
bazei dușmănoase din comunele respective să se deschidă acțiuni, să fie creată agentură 
şi să se asigure lucrarea informativă a acestor acţiuni. În felul acesta înţelegem noi 

aplicarea ord. 95. În viitor este bine să nu se mai facă nici măcar exprimări greșite, 
ca aceasta exemplificată. 

Se înţelege, pentru a lichida cu lipsurile, așa cum s-a arătat aici — unele chiar grave 
— este necesară îmbunătăţirea metodelor de conducere și îndrumare a unităţilor din 
subordine, pe diferite eşaloane, fiindcă este limpede că lipsurile arătate aici se datoresc 
deficienţelor în îndrumarea concretă, exigența sporită, fiindcă astfel suntem convinși 
cu toții că multe din aceste lipsuri, ca: existența unor agenţi necorespunzători, 
propuneri de candidați necorespunzători pentru recrutare, prezentarea denaturată a 
unor fapte, ar putea fi lichidate din timp şi ar produce daune mai mici. 

Aşa cum a rezultat din cele arătate aici de tov. col. Georgescu, de tov. de la 2, 
rezultă că de data aceasta serviciile de la regiune, conducerile lor în special, şi-au 
exercitat mai eficace rolul de organe de coordonare și îndrumare, pe linia respectivă, 
a serviciilor raionale. Fără discuţie, s-a făcut mai mult. Dar din situația existentă rezultă 
clar că trebuie perfecționată această muncă. 

Aici, tovarășul Georgescu, analizând rezultatele sau constatările făcute pe linia 
muncii de control şi coordonare, referindu-se la problema legionară a arătat că nu a 
reuşit să desprindă elementul organizat ş.a.m.d. În această privință trebuie să fim atenți. 
Tov. maior Aronescu a încercat să teoretizeze această problemă. Trebuie avut în vedere 
că elementul legionar are o practică îndelungată în activitatea subversivă. Avem, deci, 
de-a face cu elemente perfide, elemente care primesc indicaţii, prin diferite canale, 
de la centrele naţionaliste din străinătate. 

În al doilea rând. Dacă nu stabilim formele organizate ale acestor elemente, aceasta 
se datoreşte deficienţelor în ceea ce privește calitatea agenturii noastre și mai puţin 
sunt de acord cu ce a spus tov. Georgescu, că aceasta s-ar datora faptului că, cândva, 
aceste elemente au fost agenţi ai organelor noastre de securitate. Chiar dacă ele n- 
au fost în rândul agenturii au fost totuși în pușcărie, au fost anchetate și mai au 
experienţa lor proprie. 

Vorbind despre munca de îndrumare și coordonare și de deficienţele manifestate 
în aparatul operativ de la raioane, trebuie arătat că unii şefi de raioane au dat dovadă 
de orientare mai justă, de calități de comandant care ştie să lucreze și prin măsurile 
organizatorice să imprime aparatului o conducere fermă. Acolo unde a existat o 
conducere fermă am văzut că au existat și rezultate mai bune în muncă. 

Nu putem generaliza acest lucru pentru toate raioanele, să dăm tuturor șefilor 
același calificativ de conducători exigenți. Nu putem da acest calificativ tov. maior 
Raceu, tov. Samoilă și tov. Creţu — care lipsește. Ei au dovedit că nu fac față sarcinilor 
şi trebuie să analizeze bine de tot felul lor de a munci, fiindcă altfel nu vor putea 
face față sarcinilor. 

Aş dori să spun câteva cuvinte în legătură cu orientarea greşită a unor tov. de ai 
noștri în ceea ce privește atitudinea pe care trebuie să o avem față de unele elemente 
din mediul rural în ce privește poziţia lor față de transformarea socialistă a 
agriculturii. 

După câte ştiţi, majoritatea gospodăriilor sunt colectivizate şi organele politice 
ştiu că a fost nu numai ușor, ci şi greu de tot câteodată de realizat aceasta. A trebuit 
muncă multă, răbdare, fiindcă nu toţi înţeleg just acest lucru. Au fost cazuri când unii 
tov. de ai noștri, de la securitate, tocmai datorită nivelului politic scăzut, netratând 
problema de pe poziţiile unui membru de partid, n-au reușit să deosebească 
întotdeauna unde este vorba de neînțelegerea unui om simplu, de atitudinea 
dușmănoasă a unui element rău intenționat. Au fost cazuri când, dat fiind şovăiala 
unora, ei au fost calificați ca contrarevoluționari și au fost luate măsuri operative, 
tratându-i ca contrarevoluționari. Reamintesc ceea ce a arătat tov. Demeter și tov. 
Aronescu în cazul unui element. Fiindu-i pusă o întrebare în legătură cu intrarea lui 
în G.A.C. şi neprimind un răspuns satisfăcător, a fost calificat ca fiind element 
contrarevoluționar și condamnat ca atare. 

Organele noastre trebuie să dea dovadă de mai multă maturitate politică, ca 
elemente dușmănoase, care într-adevăr instigă, să-şi primească ceea ce merită însă 
elementele cinstite — care mai șovăie — să fie sesizate organele de partid, să fie 
prelucrate pe linie obştească şi dacă nu se astâmpără, rămâne să se ia şi alte măsuri. 
Dar, pentru a se orienta, tovarășii noștri, în afara faptului că trebuie să analizeze 
problemele de pe poziţia membrilor de partid, trebuie să-și ridice continuu nivelul 
politic şi ideologic, fiindcă altfel este greu să ia o poziţie justă în asemenea situaţii. 

Al doilea aspect al problemei. 

Vreau să spun câteva cuvinte în legătură cu cele câtva cazuri grave de încălcare 
a legalității populare. 

Este adevărat că aceste încălcări nu reflectă munca aparatului nostru, sunt cazuri 
izolate, însă noi nu vrem să ne împăcăm nici cu cazuri izolate. Legile sunt făcute de 
partidul şi statul nostru şi dacă se pune problema necesităţii respectării stricte a 
acestora, sarcina revine în primul rând aparatului nostru. 

Aceste abateri se datorează în bună parte și faptului că atunci când au apărut unele 
manifestări de felul acesta, conducerea direcţiei şi celelalte organe de conducere din 
eșalonul ierarhic al regiunii M.A.I. Galaţi n-au luat măsuri de combatere și unii șefi 
de raioane s-au complăcut şi probabil ei consideră că aceasta este metoda noastră de 
lucru. Acest lucru este valabil în special pentru tovarășul Samoilă. Aceste abateri 
trebuie curmate definitiv. 

Tovarăşul Vistig a arătat că pentru aceste abateri unii tov. au primit unele sancțiuni. 
În ce priveşte abaterea aceasta și mai gravă a tov. Costache, în această privință 
conducerea ministerului a ordonat unele măsuri de sancţionare, care vor fi comunicate. 

Mă refer la cele sesizate de tov. Huidan, că sunt unii lucrători care interpretează 
aceste măsuri ca o frână în elanul de muncă al lucrătorilor noștri. Este o părere complet 
falsă şi dăunătoare şi eu nu o pot interpreta decât ca un fapt prin care se încearcă să 
justifice anumite abuzuri. Respectarea legalității populare în primul rând ne ajută de 
a lovi fără greșeală în elementele dușmănoase. Orice măsură luată împotriva 
cetățenilor atașați patriei lor duce la șubrezirea legăturii strânse ce trebuie să existe 

între organele securității şi masele largi, pe care să se sprijine. Eu cred că tov. care 
au făcut această afirmație nici nu cred în ea dar au spus-o aşa, fiindcă au urmărit să 
justifice eventualele lor abateri. 

Suntem convinși că aceste măsuri vor fi un învățământ pentru lucrătorii noștri și 
vor mobiliza cadrele din aparatul nostru ca să ducă o muncă mai hotărâtă pentru a 
lovi în dușman. 

Este necesar ca în viitor să tragem învățăminte din aceste lipsuri, având în vedere 
şi sarcinile care stau în faţa organelor securității statului, ca conducerea regiunii, 
locţiitorul său și ceilalți tov. din conducere să dea dovadă în această direcţie de mai 
multă fermitate în ceea ce privește aplicarea ordinelor conducerii ministerului. 

Părerea mea este că deficienţele care s-au manifestat în muncă în ceea ce priveşte 
agentura şi lucrarea acțiunilor, în parte, se datoresc faptului că au fost cazuri când 
conducerea nu a fost suficient de fermă în tragerea la răspundere şi acordarea de 
îndrumare concretă. 

Reprezentând aici conducerea ministerului, noi ne exprimăm încrederea că 
aparatul regiunii, ţinând cont de pregătirea care o are, experiența acumulată, mobi- 
lizat și sprijinindu-se pe organizațiile de partid, va putea duce la îndeplinire sarcinile 
importante pe care le-a pus în faţa noastră partidul şi guvernul nostru, prin 
conducerea ministerului. 


Tov. col. Vistig. 

Tov. general, vreau să arăt tovarășilor, cu această ocazie, că conducerea [îşi] 
însușește toate criticile aduse atât în ce privește coraportul cât şi discuţiile purtate. 
În schimb, asigur conducerea ministerului, prin tov. general, că lipsurile ieșite în 
evidenţă aici nu vor întuneca activitatea direcției pe viitor. 

Aşa cum au arătat tov. noștri, avem forţe suficiente și destulă hotărâre pentru a 
ne face datoria cu prisosință. 

Eu asigur conducerea ministerului că aşa cum am lucrat până acum am lucrat 
nu cu suficientă fermitate, dar cu această şedinţă noi vom căuta să facem o cotitură 
în muncă de așa manieră încât să corespundem sarcinilor trasate de partid şi să 
dovedim că, calitatea de membri ai partidului şi oameni de securitate o merităm cu 
prisosință. 


Stenografiat şi transcris 
Locotenent Ioniță Nicolae 


A.C.N.S.A.S., fond documentar, dosar nr. 115, f. 2-58. 

123. 


1960 octombrie 25. Lucrare privind organizaţia „Adunarea Naţiunilor Europene 
Captive“ (A.N.E.C.) — Filiala din Anglia. 


Ministerul Afacerilor Interne 
Direcţia | Strict secret 
„132% 25 oct. 1960 


Lucrare de bază 
privind organizaţia internaţională a fugarilor 
„Adunarea Naţiunilor Europene Captive“ (A.N.E.C.) — Filiala din Anglia 


Elementele fugare care s-au grupat în organizaţia A.N.E.C. au declarat încă de la 
şedinţa plenară de constituire din 20 septembrie 1954 scopul dușmănos al organizației. 

Redăm textul declaraţiei făcute în ședința de constituire: 

„Noi reprezentanții democrați ai popoarelor Albaniei, Bulgariei, Cehoslovaciei, 
Estoniei, Lituaniei, Letoniei, Poloniei, României şi Ungariei aservite de către 
Uniunea Sovietică şi supuse la exploatarea dictaturii comuniste, ne-am constituit în 
Adunarea Naţiunilor Europene Captive. 

Grupurile noastre politice în exil reprezintă voinţa de neclintit de a redobândi 
independenţa, libertatea şi o formă de guvernământ democratică. Ele întruchipează 
convingerile şi aspiraţiile democratice care persistă în Naţiunile din Centrul și Estul 
Europei pe plan spiritual, politic şi social. 

Noi declarăm solemn că scopurile pe care le urmărim şi principiile de care ne 
ghidăm în acțiunea noastră pentru libertatea patriei noastre, sunt următoarele: 

1. Dictatura totalitară a comuniștilor, sub aspectul său naţional, cât şi internaţional, 
a lipsit Naţiunile Europei Centrale și Orientale de toate libertăţile lor fundamentale. 

Noi ştim că este de datoria noastră de a ridica vocile în numele lor pentru ca 
scopurile adevărate la care ele tind şi le revendică că ele au drept de a le formula, 
nu trebuiesc ignorate și trecute cu tăcerea. 

De asemenea noi vrem a supune fără întârziere aceste scopuri şi revendicări unei 
considerații serioase a autorităţilor lumii libere. 

Noi facem apel la toate autorităţile democratice, naţionale și internaţionale, și în 
primul loc a celui mai înalt for, Naţiunile Unite, cerându-le de a ne acorda 
bunăvoința lor şi aprobarea în vederea liberării naţiunilor noastre subjugate. 

2. Noi suntem ferm hotărâți de a rămâne uniţi în serviciul celor mai mari valori 
umane: demnitatea de a fi om, drepturile sale esenţiale, independenţa și libertatea. 

Nu poate exista coexistență în lume atât timp cât sensul real şi respectul acestor 
valori supreme nu vor fi asigurate în cele două tabere care se opun astăzi. 

Experienţa istorică acumulată în secolul XX arată că o ordine internațională justă 
şi o pace durabilă, nu vor putea fi stabilite pentru o perioadă mai îndelungată, atâta 
timp cât naţiunile noastre nu vor înceta a fi obiectul tocmelilor internaționale pentru 
a deveni factori activi ai vieții internaționale. 

Acţiunea noastră este în consecinţă destinată a servi interesele generale ale lumii 
libere prin integrarea ţărilor noastre într-o Europă unită. 

3. Conștienți de faptul că civilizația creștină la fel ca toate celelalte civilizații va 
fi ameninţată cu distrugerea dacă domnia violenţei şi a măsurilor ipocrite se vor 
generaliza, noi refuzăm de a limita acțiunea noastră la cauza singurelor noastre 
popoare. Noi ne declarăm solidari cu toţi oprimaţii, cu toţi aceia care sunt persecutați, 
exploataţi, călcaţi în picioare, trădați. 

Noi ne angajăm a le purta de grijă din toate puterile noastre. 

Dispreţul pe care opresiunea comunistă internaţională îl arată față de aspiraţiile 
naţionale şi sociale cele mai justificate, trebuie să înceteze cât mai repede posibil. 

Trebuie găsite remedii și soluţii echitabile care printr-o cooperare internațională 
regulată, să pună capăt pericolului care apasă asupra umanităţii pentru a face loc unei 
păci durabile, bazată pe libertate, democraţie, justiţie şi respect omenesc“. 


Această declaraţie a fost completată ulterior cu „noi“ elemente enunțate în diverse 
ocazii sub formă de apel sau rezoluţii de natură a face vâlvă în rândul fugarilor în 
scopul menţinerii stării lor de spirit cât şi pentru a justifica activitatea conducătorilor 
organizaţiei faţă de elementele care subvenţionează cu fonduri. 


* 


Adunarea Naţiunilor Captive din Europa a fost creată în Statele Unite ale 
Americii ca o „organizaţie internațională“ care unește pe „adevărații“ reprezentanţi 
ai emigrației din Europa Centrală şi Răsăriteană și are menirea să completeze acti- 
vitatea O.N.U. în domeniul „apărării intereselor popoarelor subjugate“ din Europa. 

În realitate este o organizaţie reacționară a emigranților finanțată de către 
Departamentul de Stat al S.U.A. şi care duce o largă activitate de subminare împotriva 
U.R.S.S. şi ţărilor de democraţie populară, redactând materiale calomnioase de 
propagandă împotriva ţărilor lagărului socialist. 

În componența ei în afară de reprezentanţii fugarilor din cele nouă ţări socialiste 
mai intră şi reprezentanţii diferitelor uniuni și organizații internaționale reacționare 
sprijinite de către imperialiștii din S.U.A., Anglia și Franţa. 

Adunarea Naţiunilor Europene Captive primeşte un sprijin politic și material 
permanent din partea a o serie de personalități de stat şi ai vieţii publice din S.U.A, 
Anglia, Franţa, Germania Occidentală, Belgia şi din alte ţări imperialiste. 

Dintre „personalități“ fac parte: 

În S.U.A. 

Hubert Humphrey, senator democrat, membru al Comisiei Senatoriale pentru 
afacerile externe; 

John Kennedy, senator democrat, membru al Comisiei Senatoriale pentru afacerile 
externe; 

Thomas Morgan, membru al Camerei Reprezentanților; 

John Mc Cormac, membru al Comisiei [Camerei] Reprezentanţilor; 

Edna Key, membru al Camerei Reprezentanţilor; 

Elvin Bentley, membru al Camerei Reprezentanţilor; 

George Minie, preşedintele Federaţiei Americane a Muncii a Congresului 
Sindicatelor de Producţie; 


În Anglia: 
St. Oswald, membru al Camerei Lorzilor; 
Young Kenneth și Robert Boutby, deputaţi în Parlament; 


În Franţa: 

Bidault și Pflhmlin, foşti prim-miniștri; 

Block Ascar, secretar general al Comitetului francez „Europa Liberă“; 
Neigelain, socialist; 


În R.F. Germană: 
Georg Kitzinger preşedintele comisiei de politică externă a Bundestagului şi Ernst 
Paul, deputat în Bundestag din partea P.S.D.G.; 


[În alte ţări] 

Uistrend, deputat în parlamentul suedez; 

F. J]. Gerhard, deputat în parlamentul olandez; 

Fernon Geuss, președintele Adunării Consultative a Consiliului Europei; 

Oldenbruck, secretar general al Confederaţiei Internaţionale a Sindicatelor Libere 
Și alții. 


Preşedinte al Adunării Naţiunilor Captive este unul din conducătorii emigrației 
reacționare” anume” însă în realitate activitatea acestei organizaţii este condusă de 
Departamentul de Stat al S.U.A. prin intermediul reprezentantului său, anume Mc Karger. 

Conform statutului organizaţia are scopul de a întreprinde, prin intermediul O.N.U. 
şi a altor organizaţii internaţionale aflate sub influența S.U.A., măsuri îndreptate 
împotriva politicii U.R.S.S. şi a țărilor de democraţie populară din Europa. 


* lipsă în text 

Una din laturile principale ale activităţii de subminare o constituie redactarea şi 
răspândirea prin intermediul O.N.U. şi altor organizaţii internaţionale aflate sub 
influenţa S.U.A. a materialelor calomnioase menite să submineze prestigiul naţional 
al U.R.S.S. şi țărilor de democrație populară. 

După cum recunosc conducătorii sarcina acestei organizaţii este de a „contracara“ 
activitatea reprezentanţilor U.R.S.S. şi a ţărilor de democraţie populară în organizaţiile 
internaţionale. Îndeplinirea hotărârilor „organizaţiei“ este urmărită de o „comisie 
generală“ creată special pentru aceasta. 

Prima etapă a realizării hotărârilor luate constă în aducerea lor la cunoștința 
Președintelui Adunării Generale O.N.U ., secretarului ei general și delegaţiilor țărilor 
capitaliste din O.N.U. 

Hotărârile care au mai ales un caracter politic, sunt aduse la cunoştinţa guvernului 
S.U.A. şi misiunilor diplomatice ale țărilor capitaliste acreditate la Washington. 

După aceia membrii şi colaboratorii „organizației“ trebuie să lupte pentru 
realizarea în practică a acestor hotărâri prin stabilirea de contacte personale cu 
reprezentanții ţărilor amintite la O.N.U. 

Printre acţiunile dușmănoase întreprinse de Adunarea Naţiunilor Europene 
Captive sunt: 

— colaborarea la excluderea Republicii Socialiste Cehoslovace în octombrie 1954 
din fondul internaţional de valută; 

— pregătirea „materialelor cu privire la munca forţată“ din U.R.S.S. şi ţările de 
democrație populară din Europa; 

— pronunţarea împotriva proiectului tratatului de stat cu Austria propus de către 
Uniunea Sovietică, împotriva propunerii sovietice de se a încheia un pact de 
securitate europeană; 

— împiedicarea primirii în O.N.U. a Albaniei, Bulgariei, României și Ungariei în 
1955; 

— trimiterea către secretarul general al O.N.U. şi preşedintelui S.U.A. a unor referate 
şi teme ca: 

— „Ilegalitatea reprezentării în O.N.U. a ţărilor din blocul sovietic“; 

— „Imperialismul sovietic“; 

— „Încălcarea obligaţiunilor şi tratatelor internaţionale de către ţările 
blocului sovietic“; 

— „Lipsa de drepturi a sindicatelor din țările de democraţie populară“; 

— „Situaţia bisericii în țările Europei Centrale și Răsăritene“; 

— „Tratatul de la Varşovia, ca instrument de subjugare“ etc. 


La sesiunile speciale ale A.N.E.C. ţinute la Strassbourg (Franţa) au fost dezbătute 
următoarele probleme de bază: 

1. La sesiunea I specială din iulie 1955: 

— „Integrarea europeană“; 

— „Apărarea patrimoniului cultural al Naţiunilor subjugate“. 

1. La sesiunea II-a specială din aprilie 1956: 

— „Integrarea Europeană şi colaborarea cu Consiliul European“; 

— „Problema refugiaților şi propaganda sovietică pentru repatriere“; 
— „Imperialismul sovietic“ 


1. La sesiunea III-a specială din aprilie 1958: 

— „Ultimele evenimente din țările subjugate și influenţa lor asupra politicii puterilor 
occidentale“; 

— „Integrarea europeană și politica Consiliului European“; 

— „Aspecte actuale ale problemei refugiaților“; 

— „Includerea problemei maghiare pe ordinea de zi a conferinţei la nivel înalt“. 


La Sesiunea IV-a specială, s-au adoptat hotărâri îndeosebi în următoarele probleme: 

— „Interzicerea vizitării centrelor de refugiați de către reprezentanții diplomatici 
ai puterilor comuniste“; 

— „Cererea ca organizaţia refugiaților să fie recunoscută de către O.N.U. (prin 
participarea refugiaților în cadrul Serviciilor administrative ale Înaltului Comisariat 
al O.N.U. în problemele refugiaților)“; 

— „Crearea fondului internațional pentru ajutorarea refugiaților“; 

— „Proclamarea eliberării popoarelor subjugate ca scop al politicii externe a ţărilor 
lumii libere“; 

— „Recunoașterea reprezentaţilor politici şi diplomatici ai emigranților în calitate 
de reprezentanți ai popoarelor subjugate din Europa“. 


Dacă în prima etapă a existenței sale conducătorii A.N.E.C. acționau numai prin 
intermediul O.N.U. depunând toate eforturile pentru a-și consolida poziţia de 
reprezentanți „adevărați“ ai emigrației din țările Europei Centrale și Răsăritene, ulterior 
ei au început să-şi îndrepte eforturile pentru ca hotărârile sesiunilor să fie răspândite 
de asemeni prin intermediul consiliului european N.A.T.O. şi altor organizaţii inter- 
naţionale agresive a căror activitate este îndreptată împotriva țărilor lagărului 
socialist. 

Activitatea „Adunării Naţiunilor Europene Captive“ a fost deosebit de intensă în 
perioada evenimentelor din Ungaria. 

În octombrie 1956 ea a adoptat o rezoluţie prin care se cerea ca comisia 
internațională a O.N.U. să intervină în evenimentele din Ungaria. 

Adunarea Naţiunilor Europene Captive are un secretariat permanent la Strassbourg 
în Franţa care editează buletine, în limbile franceză, engleză şi germană, buletine în 
care se publică materialele sesiunilor organizației, referate, memorii și alte materiale 
menite să submineze prestigiul Uniuni Sovietice și al țărilor de democrație populară. 

În cadrul Organizaţiei lucrează peste 200 de colaboratori permanenți care sunt în 
acelaşi timp membri şi conducători ai delegaţiilor din partea Organizaţiilor naţionale 
de emigranţi precum şi ai uniunilor şi asociaţiilor internaționale reacționare. 

Adunarea Naţiunilor Europene Captive caută să-și adopte structura organizatorică, 
după structura organelor O.N.U. 

La sesiunea a IV-a care a avut loc în aprilie 1958 la Strassbourg, au fost aleşi din 
partea emigrației românești în organele de conducere următorii fugari: 

— Romulus Boilă 

— Ionescu Vladimir 

— Raţiu lancu 

— Veniamin Virgil 

— De asemenea au fost aleși reprezentanţi ai tuturor ţărilor reprezentate de fugari 
în A.N.E.C. 


Din partea Uniunii şi Asociaţiilor Internaționale reacționare au fost aleşi: 

Din partea Centrului Internaţional al Sindicatelor Libere din exil (C.I. S.L.). 
— Frantisek Billas, preşedintele comitetului executiv al C.I. S. L. 

— Arno Hais — vicepreședintele acestui comitet 

— Şerban Voinea, membru al Comitetului Executiv al „Partidului Socialist“. 


În componența Adunării Naţiunilor Europene Captive mai intră comitetele: 
„politic“, „social“ şi „general“, diferite „comisii“ şi servicii generale şi speciale; 
organele principale sunt comitetul politic, social și general și secretariatul. 

Din secretariatul general fac parte următorii: 

— Brutus Coste (fugar român), secretar general al A.N.E.C. 

— Antoni Dargas, directorul biroului „Organizaţiei“ la Bonn. 

— Louis Babici, intendentul clădirilor „Organizaţiei“. 

— Georg Ferdinand, șeful cancelariei. 

— Simona Bei şi Betty Leteridge, secretare dactilografe. 


Din serviciul presei face parte în calitate de corespondent lon Ureche (fugar român 
din Paris). 

Edmond Renak directorul biroului organizaţiei la Paris. 

Din iniţiativa O.N.U. (reprezentanţii ţărilor imperialiste în frunte cu S.U.A.), la 
5 decembrie 1958 s-a adoptat rezoluţia adunării generale cu 59 de voturi în vederea 
organizării „anului mondial al refugiaților“. 

Scopurile „anului mondial al refugiaților“ prevăzute în rezoluție sunt următoarele: 

a/ atragerea atenţiei opiniei publice asupra refugiaților; 

b/ să se facă presiuni asupra guvernelor pentru ca acestea să-și aducă contribuţia 
din punct de vedere financiar şi să adune fonduri de la organizaţiile filantropice şi 
de la public în general. 

În perioada iulie 1959-31 iunie 1960, O.N.U. a organizat „anul mondial al 
refugiatului“ cu scopul de a atrage atenţia opiniei publice asupra problemei fugarilor 
şi exilaţilor din fiecare ţară de orice tendință politică, de orice religie. 


În prezent la „anul mondial al refugiatului“ participă 76 de state dintre care 21 
din Europa, 22 din America Latină, 20 din Asia, 11 din Africa, 2 din Australia. 

Pentru atingerea scopurilor prevăzute în rezoluția O.N.U. diferite ţări vor lua 
inițiative în diferite feluri fie acordând fonduri organizațiilor recunoscute, fie 
primind noi fugari pe teritoriul lor, fie adoptând un statut mai larg satisfăcător pentru 
refugiați. 

Astfel, în Italia s-a înfiinţat un comitet de onoare în vederea sprijinirii rezoluţiei 
O.N.U. sub președinția lui Carla Gronchi. Acest comitet este format din anumite 
personalități (membri din guvern, înalți magistrați, exponenți calificaţi ai celor mai 
când este vorba de strângerea fondurilor. 

Printr-un decret ministerial din 30 iunie 1959 s-a instituit un comitet executiv pentru 
probleme juridico-administrative. Membrii comitetului au fost desemnaţi de 
Ministerul Afacerilor Externe, reprezentând ministerele direct interesate precum și 
întreprinderi și organizații guvernamentale sau particulare. Instituţiile din Italia, 
interesate în sprijinul rezoluţiei O.N.U. sunt: Ministerul de Interne, Ministerul Muncii, 
Ministerul Poştelor şi Telecomunicaţiilor, Ministerul Tezaurului, Opera de Asistenţă 
a Vaticanului, Radio-Televiziunea italiană, Societatea italiană pentru organizația 
internațională, misiunea italiană „Conferinţa Naţională pentru bunăstarea catolicilor“, 
Comitetul Catolic pentru emigrație, opera de asistenţă „luliani și Dalmati“, Crucea 
Roșie Italiană, Activităţi de Asistenţă Italiene şi Internaţionale (A. A. I. ].). 

În vederea rezolvării treptate a problemei fugarilor şi refugiaților în spiritul 
rezoluţiei O.N.U. s-au format patru organisme însărcinate să se ocupe direct sau 
indirect de această problemă. Acestea sunt: 

— Biroul de lucru şi ajutor al Naţiunilor Unite pentru fugarii din Palestina și Orientul 
Apropiat, Organizaţia Naţiunilor Unite pentru Renașterea Coreei, Comitetul 
Interguvernamental pentru emigrările din Europa şi Înaltul Comisariat al Naţiunilor 
Unite pentru refugiați. 

Independent de aceste organizaţii există o altă organizaţie, Consiliul Europei care, 
fiind creat cu scopuri diferite, se găsește astăzi în situaţia de a aborda și rezolva 
împreună cu membrii săi problema fugarilor. În aprilie 1956 s-a instituit un fond de 
restabilire al Consiliului Europei cu un capital inițial de 10 milioane de dolari cu scopul 
de a emite sau garanta împrumuturi destinate să finanţeze toate acele proiecte care 
tind, fie să găsească de lucru pe loc celor interesaţi, fie să le uşureze emigrarea. Sunt 
8 ţări care au aderat la fond şi care au subscris jumătate din capitalul inițial: Belgia, 
Franţa, Grecia, Islanda, Italia, Luxemburg, Germania, Turcia. 

Alături de organismele mai sus arătate, trebuie menționată activitatea desfășurată 
de organizațiile (agenţiile) voluntare, deci de societăți filantropice formate din diferite 
țări. Suma care se cheltuiește anual de către organizațiile filantropice pentru servicii 
şi proiecte destinate fugarilor se ridică la 200 (două sute milioane) dolari. Mare parte 
din această sumă se varsă la termenele contractului încheiat cu Fondul Naţiunilor 
Unite, cu Planul Statelor Unite pentru Ajutorul Fugarilor şi cu Comitetul 
Interguvernamental pentru emigrările din Europa. 


A.C.N.S.A-S., fond S.I.E., dosar nr. 6, vol. 1,f.9-18. 

1960 octombrie 28. Hotărâre de deschidere a dosarului de obiectiv „Adunarea 
Naţiunilor Europene Captive“ filiala — Londra, nume 
conspirativ „Piccadily“. 


Ministerul Afacerilor Interne 
Direcţia | Strict secret 


Aprobat 
Şeful direcției 
N. Doicaru 


Hotărâre 
de deschiderea dosarului de obiectiv 
„Adunarea Naţiunilor Europene Captive“ filiala — Londra 


Azi, 28 oct. 1960, subsemnatul I[ucrător] op[erativ] plrim] căpitan Loghin Ioan, 
analizând materialul existent asupra organizației „Adunarea Naţiunilor Europene 
Captive“ filiala — Londra. 

Am găsit că A.N.E.C. a fost creată în S.U.A. ca o „organizaţie internaţională“, 
care uneşte pe „adevărații“ reprezentanți ai emigrației din Europa Centrală şi 
Răsăriteană și are menirea să completeze activitatea O.N.U. în domeniul „apărării 
intereselor popoarelor subjugate“. În realitate este o org[anizaţie] reacționară cu filiale 
în Franța, Anglia, Italia etc. finanțată de către Departamentul de Stat al S.U.A. şi care 
duce o largă activitate de subminare împotriva U.R.S.S. şi țărilor socialiste, redactând 
mat[eriale] calomnioase de propagandă împotriva acestor țări. Filiala din Anglia a 
„A.N.E.C. “ este condusă de fugarul Gogu Constantinescu și I. Raţiu. 

Pe baza celor de mai sus am hotărât să deschid dosarul de obiectiv pentru 
organizaţia „Adunarea Naţiunilor Europene Captive“, filiala — Londra — Anglia, 
numele conspirativ „Piccadily“*. 


L[ucrător] op[erativ] 
Cpt. loan Loghin 


„De acord“ „De acord“ 
Şef birou Şef serviciu 
[indescifrabil] [indescifrabil] 


A.C.N.S.A-S., fond S.I.E., dosar nr. 6, vol. 1,f.7. 


125. 


1960 octombrie 28. Hotărâre de deschidere a dosarului de obiectiv „Lăcusta“ 
pentru Grupul legionar din Italia. 


Ministerul Afacerilor Interne 
Direcţia | Strict secret 


Aprobat, 
Şeful Direcţiei | 
N. Doicaru 


Hotărâre 
de deschiderea dosarului de obiectiv 


Astăzi, 28 octombrie 1960, subsemnatul I[ucrător] op[erativ] mr. Georgescu 
Constantin, analizând materialul existent asupra grupului legionar din Italia. 

Am găsit că, deşi acest grup este mic ca număr, totuși prezintă importanţă în special 
pentru faptul că în rândurile lor se află unii conducători ai organizaţiei legionare cum 
sunt: Papanace Constantin, Bujin Nicolae, Roșu Octavian și alții. Acest grup este împărțit 
în două fracțiuni care reprezintă de fapt cele două tabere ale legionarilor la ora actuală: 
una condusă de Papanace Constantin care este cea mai activă și mai numeroasă, având 


* Dosarul de obiectiv nr. 2390 al organizaţiei „A.N.E.C.“ filiala din Anglia a fost închis la 7 aprilie 
1963 (A4.C.N.S.A.$., fond S.I.E., dosar nr. 6, vol. ], f. 8) 

şi o fițuică intitulată „Vatra“, redactată de Vălimăreanu Petre şi cealaltă, mai puțin 
numeroasă, adeptă a lui Horia Sima, care este condusă de Roşu Octavian. 

Pe baza celor de mai sus am hotărât să deschid dosarul de obiectiv pentru Grupul 
legionar din Italia, numele conspirativ „Lăcusta“. 


Lucr[ător] op[erativ] 

Mr. Georgescu Constantin Şeful Biroului II 
Cpt. [indescifrabil] 

„De acord“ 

Șeful Serviciului III 

Lt.-col. [indescifrabil] 


A.C.N.S.A.S., fond S.L.E., dosar nr. 114,f.7. 


126. 


1961 ianuarie 25. Sinteză referitoare la neînțelegerile şi schimbările de personal 
din cadrul postului Radio „Europa Liberă“, transmisă 
ministrului Afacerilor Interne, Alexandru Drăghici de către 
omologul său polonez Vladislav Viha. 


Ministerul Afacerilor Interne Strict Secret 
Nr. 14/61/0C Varşovia 
25 ianuarie 1961 


Către 
Tovarăşul ministru al Afacerilor Interne al Republicii Populare Române 
Alexandru Drăghici 
București 


Stimate tovarășe ministru, 


Vă trimitem alăturat o informaţie privind neînțelegerile și schimbările de personal 


petrecute în cadrul postului de radio „Radio Europa Liberă“ (Miinchen). 
Cu salutări tovărăşești 


Ministrului Afacerilor Interne al Republicii Populare Polone 
Vladislav Viha 

Neînţelegerile şi schimbările de personal petrecute în cadrul postului de radio 
„Radio Europa Liberă“ (Miinchen) 


„Radio Europa Liberă“ (Miinchen), Englischer Garten 1 este un serviciu al 
Comitetului pentru Europa liberă din New York. Începând cu luna iulie 1950 adică 
din momentul apariţiei sale postul desfășoară activitate propagandistică şi de 
diversiune anticomunistă, îndreptată împotriva ţărilor de democraţie populară. 
Radio „Europa Liberă“ și aparatul lui foarte dezvoltat sunt finanţate de organizaţia 
influentă americană „Cruciada Libertăţii“ — organizaţie anticomunistă şi de guvernul 
Statelor Unite ale Americii. Pe teritoriul Europei Occidentale radio „Europa Liberă“ 
dispune de 30 de posturi de radio-emisie cu o putere de 12 000 kw care transmit pentru 
Polonia, Cehoslovacia şi Ungaria câte 20 de ore pe zi iar pentru România și Bulgaria 
câte 6 ore pe zi. 

În cadrul postului de radio din Miinchen unde lucrează în prezent circa 1 300 
salariați, inclusiv 700 cetăţeni din R.F.G., 130 de cetăţeni americani, peste 100 
emigranți polonezi şi peste 350 emigranți din alte țări, au început de mai mult timp 
duşmăniile, intrigile şi discuţiile în probleme politice și naționale. Destul de des apar 
contrazicerile legate de problemele, metodelor și căilor „unei lupte eficace împotriva 
comunismului“. În pofida tuturor eforturilor și ordinelor oficiale ale conducerii, care 
au drept scop de a nu descoperi în faţa unor persoane străine problemele interne ale 
reprezentanţei, conflictele apărute în ultimul timp în cadrul radioului „Europa 
Liberă“ n-au putut fi tăinuite. Cercurile vest-germane și organele de presă au oglindit 
pe larg acest eveniment. Cauza imediată a campaniei de presă îndreptată împotriva 
radio „Europa Liberă“ a constat în concedierea în luna octombrie 1960 a redactorului 
H. Winterschteigher (cetăţean al R.F.G.), „pentru călcarea disciplinei și liniștii interne“ 
care în același timp îndeplinea și funcția persoanei de încredere a sindicatelor. În fața 
instanţei de judecată a R.F.G. la care a apelat Winterschteigher, care a lucrat la radio 
„Europa Liberă“ 9 ani, s-a descoperit că acesta a fost concediat pentru faptul că la 
lista emisiunilor zilnice el a adăugat la numele orașului polonez Opole şi vechea 
denumire germană (Opelln). 

Acest fapt a provocat nemulţumirea funcţionarilor secției poloneze care s-au simţit 
„jigniţi politic“. Îndepărtarea lui Winterschteiger a provocat protestele unor cercuri 
şi reviste vest-germane, indignate de „bătaia de joc faţă de teritoriul R.F.G., față de 
un cetăţean german, pentru faptul că acesta a îndrăznit să folosească numele german 
şi nu acela fals polonez pentru denumirea corespunzătoare a unui oraș. 

La sfârşitul lunii octombrie anul trecut au avut loc, de asemenea, discuţii serioase 
între funcționarii secției poloneze şi conducerea americană a radio „Europa Liberă“ 
care nu a fost de acord să se transmită un program special, privind conţinutul rezoluţiei 
Congresului coloniei americane în problema frontierei pe Oder şi Neise. În semn de 
protest secţia poloneză a declarat că îşi va înceta activitatea și va începe greva. În 
afară de aceasta unul din redactori a plecat la New York la centrala Comitetului pentru 

„Europa Liberă“ unde a obţinut aprobarea pentru emisiunea respectivă, după 
cunoscuta declaraţie a lui R. Nixon în problema frontierei de vest poloneză. Datorită 
acestui fapt declaraţia privind greva a fost retrasă. 

Din informaţii secrete rezultă că certurile cu conducerea radio „Europa Liberă“ 
au contribuit la adâncirea intrigilor din cadrul secției poloneze, a discuțiilor politice 
şi a tendințelor antisemite, care s-au intensificat datorită zvonurilor despre reducerea 
personalului radio „Europa Liberă“, care s-ar datora unor intenții ale noii administrații 
Kennedy de a-și limita cheltuielile pentru „Europa Liberă“. O parte dintre funcționarii 
secţiei poloneze caută să-l înlăture pe J. Novak (Z. Ezeranski) de la funcţia de 
conducător al secţiei pe care o ocupă din 1952. 

Situaţia grea existentă în cadrul radio „Europa Liberă“ a intensificat discuțiile dure, 
care se duc în cadrul secţiei cehoslovace formată din circa 120 persoane. În luna 
noiembrie 1960, un grup de funcționari din această secție, compus din 18 persoane, 
a trimis un protest conducerii Comitetului pentru „Europa Liberă“ din New York în 
legătură cu schimbările de programe şi de personal introduse de O. Kostrba, numit 
şef al acestei secţii în august 1960. Acest grup a refuzat să colaboreze cu Kostrba şi 
cu locțiitorul acestuia V. Granetz, pe care l-a acuzat că l-a primit în calitate de crainic 
pe „fostul colaborator (până în 1956) al organului sindicatelor comuniste din 
Bratislava — E. Mako)y“. Directorul radio „Europa Liberă“ — E. Haselhoff (american 
de origine olandeză) a luat, în legătură cu aceasta, măsuri hotărâte concediind pe cei 
18 „rebeli“. Cu toate acestea conducerea din New York a „Europei Libere“ nu a fost 
de acord cu această soluţie. Drept răspuns, Haselhoff, care — după părerea cercurilor 
apropiate de radio „Europa Liberă“ — „n-a reușit să ţină cum trebuie în mână frânele 
conducerii pentru a nu admite certurile și discuţiile permanente în rândul personalului“ 
a renunțat la funcţia sa în semn de protest. 

Împreună cu acesta au demisionat și următoarele persoane: directorul adjunct al 
radio „Europa Liberă“ Charles Mc Neal, consilierul politic — David Penn și O. Kostrba. 
La începutul lunii decembrie cercurile americane au numit în pripă o nouă conducere 
provizorie la radio „Europa Liberă“ compusă din următoarele persoane: 


. Director al radio „Europa Liberă“ — Tomas Brown (locţiitor al președintelui 
Comitetului pentru „Europa Liberă“ din New York); 

. Director adjunct — John Dunning (radio „Europa Liberă“ — New York); 

. Consilier politic — Rodney Smith (director administrativ al Comitetului 


pentru „Europa Liberă“ din New York). 

Au fost schimbaţi şi unii şefi de servicii ai radio „Europa Liberă“. 

Cercurile revizioniste de transfugi au avut o atitudine foarte negativă în legătură 
cu cele petrecute la postul de radio Miinchen. Aceste cercuri sunt mult interesate ca 
guvernul R.F.G. să anuleze aprobarea dată activităţii radio „Europa Liberă“ şi să 
organizeze emisiuni de radio proprii în limbile est-europene. 

Licenţa vest-germană acordată radio „Europa Liberă“ al cărei termen a expirat 
în iulie 1960 s-a prelungit automat cu 1 an. În legătură cu aceasta Ministerul A facerilor 

Externe de la Bonn a declarat că autorităţile R.F.G. nu intenționează într-un viitor 
apropiat să anuleze acordul încheiat în 1953 cu „Europa Liberă“. 

La mijlocul lunii decembrie 1960 problemele postului de radio „Europa Liberă“ 
din Minchen au constituit obiectul unei interpelări și a unor discuţii aprigi în 
parlamentul landului Bavaria. Deputaţii din partea partidului strămutaţilor V.N.E. — 
Hertler (decedat) şi Reichschtein au criticat autoritățile guvernamentale ale R.F.G. 
pentru atitudinea lor pasivă față de concedierea lui Winterschteiger și pentru faptul 
că aceste autorități nu s-au interesat de politica personalului în cadrul radio „Europa 
Liberă“ „neconformă dreptului de ospitalitate“. Ei au cerut ca acordul încheiat cu 
„Europa Liberă“ să fie revizuit în sensul că autoritățile R.F.G. să aibă asigurată o 
influență mai mare asupra politicii personalului și să nu mai admită în viitor astfel 
de cazuri. Împotriva radio „Europa Liberă“ a luat poziţie, atât în landtagul bavarez, 
cât şi în presă, deputatul Partidului Democrat Creștin — Hacsch. EI a declarat: „Noi 
nu cunoaștem câți comuniști, titoişti şi intelectualişti radicali de stânga lucrează în 
cadrul postului de radio «Europa Liberă». În această problemă se poate ajunge la 
oarecare concluzie numai pe baza emisiunilor... Dacă acest post de radio nu-și 
îndeplinește atribuţiile, el nu are drept la existență“. În afară de aceasta Hacsch a acuzat 
pe redactorul radio „Europa Liberă“ și pe redactorul ziarului emigranților „Cuvântul 
ceh“ (Munchen) — E. Peiscar — că „desfăşoară activitate de instigaţii împotriva 
germanilor și că abuzează în mod scandalos de dreptul de ospitalitate“. 

Răspunzând la acuzaţiile aduse de către deputaţi, locţiitorul secretarului de stat 
al Ministerului de Externe bavarez — Junker — a declarat că linia politică a radio 
„Europa Liberă“ poate fi analizată numai de Ministerul de Externe de la Bonn. În 
afară de aceasta Junker a comunicat că, în 1958, autorităţile bavareze şi Ministerul 
Afacerilor Externe de la Bonn și-au asigurat posibilitatea de a influența politica 
personalului postului de radio. Aceasta se referă numai la angajarea noilor funcționari 
ai radio „Europa Liberă“. 

Din comunicatele autorităţilor vest-germane rezultă că unele cercuri 
guvernamentale de la Bonn „n-ar fi împotrivă ca să se elibereze de o potecă atât de 
grea cum este radio «Europa Liberă»“. 

Din iniţiativa Comitetului pentru „Europa Liberă“, în decembrie anul trecut la 
Bruxelles (str. Moliere nr. 213) a fost creat aşa numitul „centru cultural european pentru 
transfugi“ care va servi drept „loc pentru întâlnirile emigranților şi transfugilor de 
după cortina de fier în scopul cunoașterii de către aceştia a condiţiilor de viaţă din 
Occident şi a problemelor Europei Unite“. 

Astfel de centre, finanţate de serviciul radio „Europa Liberă“ şi care apar sub 
denumirea „organizațiile şi publicaţiile Europei Libere“ (Free Europe Organizations 
and Publications — FEOP) acţionează de acum într-o serie de alte orașe vest-germane 
și anume: Hamburg și Miinchen, precum și la: Copenhaga, Paris, Innsbruck și Viena. 
Aceste reprezentanţe ale Comitetului pentru „Europa Liberă“ servesc de asemenea 
pentru atragerea cetăţenilor din ţările socialiste, care vizitează statele occidentale sub 

pretextul activităţii culturale, precum și pentru folosirea lor în scopuri de diversiune 
Şi spionaj. 

La deschiderea festivă a centrului din Bruxelles care a avut loc la 6 decembrie 
1960 au participat: conducătorul „biroului de coordonare“ a Comitetului pentru 
„Europa Liberă“ de la Londra — generalul de rezervă M. Delgado și funcţionarul 
Comitetului pentru „Europa Liberă“ — E. Metz (fostul director al Universităţii „Europa 
Liberă“ din Strasburg). Au participat de asemenea reprezentanții cercurilor politice 
şi religioase belgiene, delegatul comisarului suprem al O.N.U. în problema transfugilor 
din Belgia — De Roover — precum şi activişti emigranți din unele ţări ale Europei 
Răsăritene. Emigrația poloneză a fost reprezentată de: activistul Partidului Muncii 
— Popel, profesorul S. Glazer, rectorul misiunii catolice poloneze din Belgia — Csendz 
K. Kubș, directorul Institutului ştiinţific polonez din Belgia — contele T. Ziberg-Plater 
şi reprezentantul comitetului de emigrație polonezo-american, colaborator al 
organelor de contrainformaţii belgiene — St. Merlo. 

Funcţia de director al „Centrului“ este ocupată de colonelul P. Hannut, fost locţiitor 
al directorului general al Crucii Roşii belgiene. 

Din informaţii secrete rezultă că Metz se ocupă cu culegerea informaţiilor cu 
caracter de spionaj de la fugari, pe care le transmite şefului său de la Londra — generalul 
Delgado. El menține relaţii apropiate cu fruntașii emigrației reacționare şi îndeosebi 
cu şeful filialei din Paris al A.C.E.N.-ului, profesorul V. Veniamin (român). Metz are 
de asemenea o cartotecă a absolvenţilor și foștilor bursieri (aflați în Occident) ai 
Universităţii „Europa Liberă“ dizolvată în 1958, pentru unirea și includerea lor în 
activitatea intensă de diversiune desfășurată împotriva ţărilor socialiste. El organizează 
destul de des consfătuiri cu foștii bursieri ai Comitetului pentru „Europa Liberă“ și 
cu activiștii organizațiilor de tineret ale emigranților din Londra, Bruxelles şi Paris. 


[Rezoluţie] 


02. 03. 1961 

Tov. Moiș 

Studiați şi dvs materialul anexat. 

Să-l cunoască apoi tov. de la emigr[aţie] și Gregorian și să-l compare cu ce avem 
și noi. 

Se va supune analizei numai aspectele ce eventual ar mai interesa a fi exploatate 
în Sinteza ns. către conducere. 

N. Doicaru 


A.C.N.S.AS., fond S.I.E., dosar nr. 45, vol. 3, f. 30-37. 


559 


127. 


1961 februarie 20. Hotărâre de deschidere a dosarului de obiectiv privind 
„Comitetul Naţional pentru Europa Liberă“, nume conspirativ 
„Tebas“. 


Ministerul Afacerilor Interne 
Direcţia | Strict secret 


Hotărâre 
de deschidere a dosarului de obiectiv „ebas“. 


Azi, 20 februarie 1961, subsemnatul lucrător operativ cpt. Aldescu Grigore anali- 
zând materialul existent asupra C.N.E.L. „Comitetul Naţional pentru Europa Liberă“. 

Am găsit că această organizație americană a luat ființă în anul 1949 din inițiativa 
Departamentului de Stat al S.U.A. 

Pentru a camufla pe adevăratul iniţiator, Departamentul de Stat s-a folosit de 
generalul Lucius D. Clay fost înalt comisar american în R.F.G. şi alți cetățeni americani 
(industriași, diplomați, ofiţeri etc.). Comitetul de conducere al C.N.E.L. este compus 
din 58 de persoane, are sediul la New York în 2 Park Avenue NY 16, președinte de 
onoare este Joseph C. Grew, iar preşedintele activ este Archibald Alexander. 

Întreaga activitate a C.N.E.L. este îndrumată şi controlată de serviciul de spionaj 
american în colaborarea cu Departamentul de Stat. După cum se arată în însuși statutul 
ei de organizare, această organizație întreprinde acțiuni în vederea „eliberării 
popoarelor subjugate de dominaţia sovietică“. Are filiale „în majoritatea ţărilor 
capitaliste, este susținută financiar de guvernul S.U.A. și moralicește de organizațiile 
reacționare ale emigrației“. Activitatea acestei organizaţii internaţionale prezintă 
interes, acţiunile ei trebuie cunoscute și trebuie urmărită de noi. 

Pe baza celor de mai sus am hotărât să deschid dosarul de obiectiv pentru C.N.E.L. 
„Comitetul Naţional pentru Europa Liberă“, numele conspirativ „Tebas“. 


Lucrător operativ 
Cpt. Aldescu Grigore 


„De acord“ 
Șef serviciu 


Cpt. |indescifrabil.] 


A.C.N.S.AS., fond S.I.E., dosar nr. 45, vol. 6,f.5. 


560 


128. 


1961 martie 20. Hotărâre de deschidere a dosarului de obiectiv „Cleveland“ 
pentru Colonia română din America de Nord. 


Ministerul Afacerilor Interne 
Direcţia | 
Strict secret 


Hotărâre 
de deschidere a dosarului de obiectiv 


Azi, 20 martie 1961, subsemnatul cpt. Dorobanţu Lazăr, lucrător] oplerativ], 
analizând materialul existent asupra obiectivului Colonia română din America de Nord. 

Am găsit că în America de Nord se află o emigrație de circa 500 000 români 
americani care au plecat pe acest continent înainte de 23 august 1944 din cauza 
condiţiilor economice grele din România burgheză. 

În ultimul timp din partea fugarilor politici români se fac tot mai multe încercări 
pentru a subordona colonia română intereselor lor dușmănoase îndreptate împotriva 
statului nostru. 

Pentru noi este foarte necesar a se transforma colonia într-o colonie română 
progresistă în care scop urmează a fi luate măsuri corespunzătoare pentru realizarea 
celor ce ne propunem. 

Pe baza celor de mai sus am hotărât să deschid dosarul de obiectiv pentru Colonia 
română din America de Nord, numele conspirativ „Cleveland“. 


Luc[rător] op[erativ] prim 
Cpt. Dorobanţu Lazăr 


A.C.N.S.A-S., fond S.I.E., dosar nr. 90, f. 8. 


* Dosarul de obiectiv „Cleveland“ a fost închis la 25 noiembrie 1963 (A.C.N.S.A.S., fond S.LE,, 
dosar nr. 90, f. 240) 

129. 


1961 aprilie 10. Tabel cuprinzând numele şi adresele unor studenţi care au 
legături cu „Europa Liberă“, transmis ministrului Afacerilor 
Interne, Alexandru Drăghici, de către ministrul Afacerilor 
Interne din R.P. Albania. 


Ministerul Afacerilor Interne al 

Republicii Populare Albania 

Nr. 03/6—32 Strict Secret 
Tirana 10. IV. 1961 


[Către] 
Ministrul Afacerilor Interne al R.P.R. 
— Tov. Alexandru Drăghici — 


București 
Stimate tovarășe Drăghici, 


În cadrul informării reciproce, vă trimitem alăturat un tabel cuprinzând numele 
şi adresele unor studenți ai fostului colegiu de la Strassbourg, care în momentul de 
față întreţin legături cu organizaţia „Europa Liberă“. 

Ținând seama de faptul că între aceștia există și câteva persoane de origine română, 
considerăm că materialul prezintă interes pentru organele Dv. 


Cu salutări tovărăşeşti 
Ministrul Afacerilor Interne al R.P. Albania 
Kadri Hazbiu 


Tabel cuprinzând numele şi adresele unor studenţi 
ai fostului colegiu de la Strassbourg. 


Cehoslovaci: 

. Stefan Chripko — 17, rue Jean Mermoz, Joinville le Pont-France 

. Jean Janoviak — 17, rue Marius Jacobot Puteaux (Seine), France 

. Joseph Leoszko — 20, rue de la Bienfainsance, Paris VIII 

. Thomas Lowit — 106 Boulevard Saint — Germain, Paris 5 

. Marijan Struma — Domaine de la Cote Noire Bât. 23 Rueil Malmaison 


(Seine), France. 

. Libor Sir — 25, rue Monge, Paris 


. Bohusllava Zerjav — 18, rue Dannou, Paris 2 

. Svetlana Lafont (nee Valentova) — 72 rue de Flore, Le mans (Sarthe), France 
Polonezi: 

. Stefan Malinowski — 83 rue de Crmee Paris 19, France 


. Mathias Morawski — 174 rue de l'Universite, Paris VII 
. Zbigniev Olszewski — 5 rue Fresnel, Paris XVI 


. Mieczyslaw Werno — 22, Avenue Emile Deschanel Paris VII 
Unguri: 

. Tibor Kormendi — 36, rue Paul Barruel, Paris XV 

. Robert Egon Rehner — I, rue des Ecoles, Paris 

Români: 

. Zeno Alexandru Vlad — 20, rue des Ecoles, Paris V 

. Ion Cuşa — 46, rue Mary Besseyre Vanvea (Seine), France 


. Mircea Catană — 18, rue Franklin, Paris XVI 


Bulgari: 

. Ivan Choroulinkov — II, rue Elysee Menilmontant, Paris XX 

. Vasil Niagoloft — 15 Villa Duthy, Paris 14 

. Chirsto Tehoreloft — 14, rue Noyer Renard, Athis-Mona (Seine-Etoise) 
. Pierre Schischmanoff — I, Boulevard de Courcelles, Paris VIII 


U.R.S.S. — lituanieni 
. Vytautas Kasiulis — 42 bis Avenue de Suffren, Paris XV 
. Pierre Klimas — 26, rue de Navarin, Paris 9 


Informaţia este exactă. 


A.C.N.S.A.S., fond S.I.E., dosar nr. 16, f. 49. 

130. 


1961 iunie 23. Notă primită de adjunctul ministrului Afacerilor Interne, general- 
locotenent Pintilie Gheorghe, de la Ministerul Afacerilor Interne 
al Republicii Populare Polone referitoare la recrutarea de către 
americani a unor emigranţi din Europa Răsăriteană. 


Ministerul Afacerilor Interne 

al Republicii Populare Polone 

Nr. 0ODD-13/23/61 Strict Secret 
Varşovia, 23 iunie 1961 


Către, 
Adjunctul ministrului Afacerilor Interne al Republicii Populare Române 
Tovarăşul general-locotenent Pintilie Gheorghe 


București 


Stimate tovarăşe, 


Am primit semnalări dintr-o sursă demnă de încredere că în ultimul timp ame- 
ricanii manifestă un interes deosebit față de mediul emigranților din Europa Răsări- 
teană. Din rândul acestora se recrutează elemente destinate să lucreze în centrele de 
apreciere a informațiilor. 

Centrul de apreciere a informaţiilor referitoare la Europa Răsăriteană se află 
într-una din țările Europei Occidentale şi se subordonează serviciului de spionaj 
american şi Departamentului de Stat al S.U.A. 

În ultima vreme, în cadrul centrului de apreciere a informaţiilor cu privire la Europa 
Răsăriteană s-au produs mari schimbări în rândul cadrelor şi ca urmare există multe 
posturi vacante. Și faptul acesta explică activitatea intensificată a americanilor pentru 
căutarea de noi lucrători. 

Candidaţii pentru posturile de funcționari ai centrului de apreciere a informațiilor 
trebuie să aibă cunoştinţe temeinice asupra teritoriului şi situaţiei țărilor din Estul 
Europei, fiindcă sarcina lor va fi să aprecieze informaţiile primite de acolo. 

Înainte de angajare, aceştia sunt verificați cu minuţiozitate și timpul de verificare 
poate să dureze până la 6 luni. Trebuie subliniat că în această muncă pot fi primite 
nu numai elementele fugare din vechea emigrație dar și cei veniţi de curând în 
Occident. În acest mediu spionajul american îşi recrutează oamenii, în primul rând 
din rândul tineretului, şi pentru munca informativă. Merită atenţie faptul că 
persoanele nou recrutate nu se pun îndată la lucru. După pregătire, ei pleacă în misiune, 
sub o formă legală ca turişti în ţările de unde provin. Numai după câteva călătorii 

de acest fel şi după ce sunt suficient de orientaţi asupra situaţiei, ei își încep activitatea 
corespunzătoare la centrul de informaţii sau punctele acestuia situate pe teritoriul 
continentului european. 


Mceislav Moczar 


A.C.N.S.A-S., fond S.I.E., dosar nr. 16,f. 52-53. 


131. 


1962 martie 2. Hotărâre de deschidere a dosarului de obiectiv „Volnay“ pentru 
filiala „Europa Liberă“ din Paris. 


Ministerul Afacerilor Interne Strict Secret 
Direcţia | 


Hotărâre 
de deschidere a dosarului de obiectiv al filialei Comitetului Europei Libere 
din Paris „Volnay“. 


Azi, 2 martie 1962, subsemnatul cpt. Plăiaşu Florian locţiitor şef birou, analizând 
materialul existent asupra Filialei Comitetului Europei Libere din Paris — Franţa. 

Am găsit că este necesar ca materialele existente în evidenţele noastre precum și 
cele ce vor fi obținute în viitor asupra acestei organizaţii care privesc activitatea 
membrilor ei să fie comasate într-un dosar de obiectiv. 

Scopul concentrării materialelor este de a facilita urmărirea activității acestei 
organizaţii în vederea întreprinderii de măsuri menite să ducă la contracararea 
acțiunilor acestei organizații. 


Pe baza celor de mai sus am hotărât să deschid dosarul de obiectiv pentru filiala 
„Europa Liberă“ din Paris — Franţa, numele conspirativ „Volnay“. 


Locţiitor şef birou 
Cpt. Plăiașu Florian De acord 
Şef serviciu 
Lt. col. 
[indescifrabil] 


A.C.N.S.AS., fond S.L.E., dosar nr. 16,f.9. 

| 32. 


1962 iunie 11. Notă-sinteză privind organizaţia „Liga Românilor Liberi“ (L.R.L.) 


Ministerul Afacerilor Interne Strict Secret 
Direcţia | 11 iunie 1962 
„131% 


Notă sinteză 
privind organizaţia 
„Liga Românilor Liberi“ (L. R. L.) 


La New York există un grup de elemente fugare din R.P. Română, condus de Mihail 
Fărcăşanu, Niculescu Barbu și Ivanovici Dan, care se intitulează „Liga Românilor 
Liberi“. 

Organizaţia este înființată de fostul general N. Rădescu în 1949 sub denumirea 
de Comitetul Naţional Român, iar după moartea lui Rădescu în 1953, ivindu-se 
neînţelegeri asupra şefiei, cei trei de mai sus s-au constituit în organizaţia cu denumirea 
L.R.L. 

Această organizaţie ca şi C.N.R. are elemente de sprijin în mai multe ţări din 
America Latină și Europa, însă gruparea cea mai puternică și numeroasă este în R.F.G. 
în frunte cu lon Gheorghe, fost general şi ambasador al regimului antonescian în 
Germania fascistă. 

Ca acţiuni puse la cale de L. R. L. cea mai importantă este atacul de la Berna din 
14-15 februarie 1955 pe care L. R. L. şi l-a atribuit ca inspirat şi pus în aplicare de 
oamenii el. 

O altă acţiune a mai întreprins în 1961, prin intervenţia lui M. Fărcășanu, la 
organele guvernului S.U.A. de a înfiinţa unităţi militare de șoc dintre fugari care să 
fie instruite şi pregătite pentru a interveni în cazul unui conflict înarmat. Această 
acțiune a fost luată după modelul fugarilor unguri cărora guvernul S.U.A. le-a admis 
o asemenea cerere. 

De asemenea, tot în 1961, L. R. L. prin Dan Ivanovici, iniţia instruirea unui grup 
de şapte-opt fugari tineri de la care primise scrisori că vor să treacă la acţiuni concrete 
împotriva regimului din ţară şi că cer în acest scop ajutorul L. R. L. 

Dan Ivanovici spera că prin concursul organelor de informaţii ale S.U.A. să 
realizeze o asemenea acțiune, dar până la urmă fie neprimind încuviințarea organelor 
S.U.A, fie convingându-se de neseriozitatea elementelor pe care avea să le folosească 
într-o asemenea acțiune, nu a mai avansat în planurile sale, până în prezent. 

Dan Ivanovici editează o fițuică șapirografiată intitulată „Buletinul Militar“ care 
apare o dată la două luni şi în care se debitează cunoscutele calomnii la adresa R.P. 
Române. 

Fiţuica este apreciată însă de alți fugari că nu are importanţă prin materialele pe 
care le publică, iar pe Dan Ivanovici îl desconsideră că este bătrân și ramolit. De altfel, 
L.R. L. nu are un sediu la New York aşa cum are C.N.R., toată activitatea și în special 
şapirografierea „Buletinului“ se face la domiciliul lui Dan Ivanovici din New York, 
de unde se și expediază la alţi fugari. 

Barbu Niculescu, deși locuiește în New York, se ocupă mai mult de afaceri, 
îndeplinind în același timp şi unele sarcini ale C.I.A. al cărei colaborator este (ex. 
trimiterea lui în Cuba înainte de agresiunea din aprilie 1961). 

Mihail Fărcășanu locuieşte de fapt la Washington la Gather (soţia fostului 
ambasador american care a decedat la București în 1941) care-l finanţează și se ocupă 
foarte puţin de activitatea organizaţiei. Activitatea lui se concretizează prin unele 
materiale [pe] care le scrie pentru fițuica „Românul“ care apare ca purtător de cuvânt 
al L. R. L. De fapt fiţuica se pregăteşte și tipărește în Germania Federală şi are o 
apariție neregulată. 

Dan Ivanovici se plânge în scrisorile sale către unele elemente din Europa că 
„Mihail Fărcăşanu şi Barbu Niculescu nu se ocupă mai deloc de activitatea 
organizației şi că nu se vede cu ei luni de zile — fapt care se confirmă şi prin alte surse 
— şi din această cauză activitatea L.R.L. este redusă“. 

Trebuie ținut cont de faptul că L.R.L. își păstrează caracterul subversiv diversionist 
prin legăturile pe care Barbu Niculescu și Mihail Fărcăşanu le au cu C.L.A,, 
deoarece este posibil ca D. Ivanovici să fie ţinut la distanţă de asemenea acţiuni pe 
care Barbu Niculescu le întreprinde în secret la ordinele C.I.A. 

Până în prezent agentura noastră nu a reuşit să clarifice definitiv care este de fapt 
activitatea L.R.L. la New York şi în ce constă ea în afară de ceea ce spune Dan 
Ivanovici, care este încadrat cu un agent. 

O importanţă deosebită prezintă urmărirea informativă a lui Barbu Niculescu, care, 
așa cum am arătat, este agent al C.I.A. și care poate întreprinde acţiuni deosebite, 
precum și M. Fărcăşanu. 

În acest scop, trebuie identificat cercul lor de relaţii pentru a stabili care dintre 
activitatea lor subversivă. 

Sarcini corespunzătoare au fost prevăzute prin planul de muncă pe semestrul Il/ 
1962. 


Lucrător operativ 
Căpitan Aldescu Grigore 


A.C.N.S.A-S., fond S.I.E., dosar nr. 14,f. 127-129. 

133. 


1962 octombrie 8. Notă privind organizaţia B.B.C. — Secția română din Anglia. 


Ministerul Afacerilor Interne 


Serviciul III Strict Secret 
132 8 octombrie 1962 
Se aprobă 


Şeful Direcţiei | 
General-maior Doicaru Nicolae 


Notă de stadiu nr. 1 
privind obiectivul „Organizaţii internaţionale“ ale fugarilor din Anglia 


În Anglia urmărim informativ 4 organizații internaţionale ale fugarilor şi anume: 
. British Broad Casting Corporation (B.B.C.) — Secţia Română; 

. Adunarea Naţiunilor Europene Captive (A.N.E.C.) filiala pentru Anglia; 
. „Free Europe“ cu filiala la Londra 

. Blocul Antibolşevic al Naţiunilor — filiala Anglia. 


. B.B.C. — Secţia română. 

A început să lucreze din anul 1941. De la început a fost încadrată cu personal din 
rândul românilor stabiliţi în Anglia prin diverse împrejurări. 

Secţia română face parte din serviciul programelor pentru străinătate, serviciu care 
aparține numai formal de B.B.C. el fiind dirijat direct de către M. A. E. englez, iar 
fondurile necesare acestui serviciu provin în întregime din alocaţii de stat. 

Secția română face parte din departamentul Europa de Sud-Est condus de 
englezul Latey, iar materialele transmise de fugarii români în cadrul emisiunilor 
respective sunt primite de către șeful Departamentului de care aparţine secţia 
română, direct de la M. A. E. — englez. 

Șeful Secţiei române este o englezoaică necăsătorită cu numele de Berry, iar ca 
locţiitor al acesteia este Zussman — numit recent în locul lui Liviu Cristea. Zussman 
a lucrat până recent la legația britanică din București. 

În prezent, în cadrul secţiei române lucrează următorii fugari români: Liviu Cristea, 
Nicolae Gheorghiu, lon Podea, Clarance Galea, Mihai Niculescu, Mircea Store şi soţia 
sa, Victor Sircea, Victor Cornea (temporar), Maria Prodan şi Ileana Herescu. 

B.B.C. — Secţia română formează cel mai compact grup de fugari români din 
Londra. Salariile acestora sunt foarte bune. Gheorghiu și Cristea care lucrează în acest 
loc de la înființare, primesc salarii care depășesc 300 lire sterline pe lună. 

Până în prezent în cadrul obiectivului nu avem nici un agent. Din obiectiv se obțin 
însă unele informaţii în special prin exploatarea lui V. Cornea de către agentul „Stanciu“. 

Din cadrul obiectivului avem însă în studiu cazul „Rusu“ care urmează să fie 
contactat după reîntoarcerea ofițerului la post. În acest scop s-a obţinut deja un pachet 
Şi o scrisoare de contactare din partea rudelor lui „Rusu“. 

Pentru acoperirea informativă a acestui obiectiv ne propunem ca până la sfârșitul 
ordinului de misiune să definitivăm cazul „Rusu“ și să intensificăm munca cu agenții 
„Stanciu“ şi „Sandu“ în vederea obținerii de informaţii asupra activităţii fugarilor din 
acest obiectiv. 

Agenţii „Stanciu“ şi „Sandu“ vor fi dirijaţi să culeagă date de studiu şi să întoc- 
mească fişe asupra tuturor fugarilor români din acest obiectiv pe baza cărora să ne 
putem fixa asupra elementelor care merită să fie luate în lucru în vederea recrutării. 

În Centrală, se vor lua măsuri pentru studierea dosarului de acţiune dusă de organele 
noastre asupra lui Zussman — care până la plecarea sa din ţară a avut legături cu legația 
britanică din București, cu scopul de a stabili posibilitatea inițierii unor acțiuni asupra sa. 

De asemenea, în ţară se vor lua măsurile de verificare asupra elementelor ce 
lucrează în acest obiectiv și în special asupra lui M. Niculescu şi Gheorghiu 
Nicolae, pe care îi vom studia în vederea recrutării. 


A.C.N.S.A-S., fond S.I.E., dosar nr. 83, f. 98—100. 


134. 


1963 ianuarie 5. Raport de închidere a dosarului de obiectiv „Lena“ privind 
colonia românească din Berlinul de Vest. 


Ministerul Afacerilor Interne Strict Secret 
Direcţia | Exemplar unic 
133 51 1963 
Se aprobă 


Şeful Direcţiei | 
General-maior, 
Doicaru Nicolae 
Raport 
Priveşte colonia română din 
Berlin Vest, conspirativ „Lena“ 


După cel de-al doilea război mondial numărul cetăţenilor români aflaţi în Berlin 
se ridică la circa 300. 

În septembrie 1947 în rândul acestor elemente a fost reînființată organizaţia coloniei 
române, care şi-a stabilit sediul în sectorul britanic din Berlin- Vest Kiirfiirstendamm, 
nr. 54-55. 

Partea cea mai mare a membrilor activi din această organizație era formată din 
fugari, îndeosebi legionari, care desfășurau activitate dușmănoasă împotriva ţării 
noastre. 

Pentru contracararea activităţii acestei grupări de fugari, organele noastre au 
întreprins o serie de măsuri informativ-operative. 

În urma acestor măsuri şi a evenimentelor petrecute în Berlin-Vest, majoritatea 
fugarilor români activi au părăsit Berlinul Occidental, stabilindu-se în R.F.G. sau alte 
țări capitaliste. 

Din verificările întreprinse prin rezidența Berlin, rezultă că organizaţia coloniei 
române din Berlin-Vest s-a autodizolvat nemaiavând o activitate organizată și nici 
un sediu propriu. 

Raportăm că în prezent principalele organizaţii active pe linie de emigrație din 
Berlin-Vest, care desfășoară activitatea dușmănoasă împotriva ţării noastre, sunt 
asociaţiile nemților emigranți, originari din Ardeal, Bucovina și Banat. 

Aceste organizații funcţionează ca filiale ale celor trei principale Asociaţii 
federale din R.F.G., respectiv Asociaţia sașilor transilvăneni, Asociaţia şvabilor 
bănăţeni și Asociaţia nemților bucovineni, toate cu sediile centrale în Miinchen. 

Întrucât în prezent obiectivul „Lena“ nu mai prezintă interes operativ 
deosebit pentru organele noastre pe linie de emigrație, în scopul concentrării 
forţelor de care dispunem pentru lucrarea activă a obiectivului Voldsdeutsche 
din Berlin-Vest, 


Propunem 


Să se aprobe închiderea și predarea la arhivă a dosarului de obiectiv nr. 400 
conspirativ „Lena“. 


Şeful Serviciului III Şeful Biroului II 
Locotenent-colonel Căpitan 
Bodor Petre Duma Teodor 


A.C.N.S.A.S., fond S.I.E., dosar nr. 92, f. 132-133. 

135. 


1963 martie 7. Notă referitoare la filiala „Europei Libere“ din Viena. 


Ministerul Afacerilor Interne 
Direcţia | Strict Secret 
„131* 7 martie 1963 


Lucrarea de bază 
priveşte obiectivul filialele „Europei Libere“ din Austria 


Din inițiativa Departamentului de Stat al S.U.A. în luna ianuarie 1949 a fost creat 
„Comitetul Naţional pentru Europa Liberă“ (C.N.E.L.) cu sediul în 2 Park Avenue 
New York 16 N.Y. 

Scopul acestei organizații și principala sa direcţie de activitate sunt menționate în 
însuși statutul ei de organizare, în care se precizează, printre altele, că rolul ei este de 
a întreprinde acţiuni în vederea „eliberării popoarelor subjugate de dominaţia sovietică“. 

În anul 1955, la propunerea fostului preşedinte al S.U.A., Eisenhower, congresul 
american a aprobat suma de 125 000 000, drept fond de susținere a activității „C.N.E.L.“ 

„Comitetul Naţional pentru Europa Liberă“ a luat măsuri și şi-a creat filiale în mai 
multe state capitaliste din Europa ca R.F.G., Anglia, Franţa, Norvegia, Belgia, Austria, 
Italia, Spania, Portugalia, Grecia, Turcia, Suedia, precum şi în Orientul Mijlociu. 


Din datele ce le deţinem rezultă că în Austria „C.N.E.L.“ şi-a creat filiale în orașele 
Viena, Linz, Gratz, Salzburg şi Innsbruck. 

În urma verificărilor întreprinse de organele noastre până în prezent s-a stabilit 
că filiala „Europei Libere“ din Viena este situată pe Markt Platz nr. 2. 

Această filială este încadrată cu 9 funcţionari de diferite naţionalităţi fugiţi din 
țările socialiste. Pentru problema românească nu este încadrat nici un funcţionar. Ca 
[şi] colaborator extern al filialei lucrează fugarul Eftimie Gherman care s-a stabilit 
la Viena. 

Filiala „Europei Libere“ din Viena folosește colaboratorii săi în desfăşurarea unei 
activități dușmănoase intense împotriva ţărilor de democrație populară. Materialele 
cu caracter dușmănos sunt trimise filialei din R.F.G. şi difuzate la postul de radio al 
„Europei Libere“ din Miinchen. 

Colaboratori filialei din Viena contactează în scopul exploatării informative diferite 
persoane din ţările socialiste în trecere prin Austria. Ei caută să determine persoanele 
cu care stau de vorbă, să ceară azil politic autorităţilor austriece. În cazul când nu 
reuşesc se încearcă compromiterea persoanei respective. 

Filiala din Viena a „Europei Libere“ finanţează organizația de fugari români şi prin 
intermediul lor iniţiază diferite acţiuni propagandistice dușmănoase împotriva țării. 

Activitatea filialei din Viena este coordonată de spionul american Thomas Hodje 
care lucrează sub acoperirea de funcționar al Ambasadei americane din Austria. Prin 
intermediul fugarului Eftimie Gherman și Creţu Vasile (şi el colaborator extern al 
filialei „Europa Liberă“ din Viena), Thomas Hodje a reuşit să intensifice activitatea 
fugarilor români grupaţi în „Asociaţia Creştină“ organizând cu membrii acesteia 
diferite manifestații cu caracter dușmănos la adresa țării noastre. 

Fugarul Eftimie Gherman se ocupă și de culegerea de informații cu caracter 
dușmănos, exploatând în orb fugarii români pe care-i plătește cu mici sume de bani. 
Cu ajutorul lui Creţu Vasile şi a altor elemente din cadrul „Asociaţiei Creştine“, Eftimie 
Gherman contactează fugarii, persoanele trimise la tratament, marinarii flotei 
comerciale care atinge porturile austriece, elementele Volksdeutsche și chiar unele 
delegații oficiale ale ţării noastre. 

Eftimie Gherman a reușit să determine pe numitul Popa Vasile (trimis la 
tratament în Austria) să trădeze ţara și să ceară azil politic guvernului austriac. Ulterior 
fugarul Popa Vasile a fost atras în cadrul „Asociaţiei Creştine“ unde desfăşoară 
activitate dușmănoasă împotriva ţării noastre. De asemenea, Eftimie Gherman îl 
folosește pe Popa Vasile şi în contactarea persoanelor care trec prin Viena și în special 
a celor care emigrează în Israel exploatându-i informativ. 

În toamna anului 1962 Eftimie Gherman a procedat la fel ca în cazul fugarului 
Popa Vasile şi cu trădătorul de patrie Socaci lonel. 

Din materialele informative pe care le deţinem rezultă că fugarul Eftimie 
Gherman dă spre completare persoanelor contactate un formular cu întrebări, iar în 
funcţie de informaţiile obținute îi recompensează cu mici sume de bani. 

În discuţii cu elementele contactate Eftimie Gherman se interesează despre situaţia 
rudelor pe care aceștia le au în ţară, activitatea politică și alte date ce prezintă interes 
pentru a fi difuzate de postul de radio „Europa Liberă“. 

Tot în scopul obţinerii de date cu caracter dușmănos fugarul Eftimie Gherman se 
deplasează în diferite lagăre de fugari de pe teritoriul Austriei. De asemenea, el face 
deplasări în Iugoslavia în vederea contactării unor persoane din Banatul Sârbesc, 
elemente ce au legături cu ţara în scopul exploatării informative. 

Din datele ce le deținem rezultă că Thomas Hodje mai foloseşte în culegerea de 
informaţii pentru filiala „Europa Liberă“ şi pe soţia legionarului Marinescu Nicolae 
din Innsbruck. 


Șeful biroului 

Căpitan Dorobanţu Lazăr Lucrător operativ prim 
Căpitan Ungureanu Alex. 

De acord 

Șeful Serviciului III 

Locot. colonel Bodor Petre 


A.C.N.S.A.S., fond S.L.E., dosar nr. 15,f. 114-117. 

136. 


1963 martie 25. Hotărâre de deschidere a dosarului de obiectiv pentru „Comitetul 
Naţional Român“ și „Adunarea Naţiunilor Europene Captive“, 
nume conspirativ „Măgura“ („Cameleonul“). 


Ministerul Afacerilor Interne Strict secret 
Direcţia | 


Hotărâre 
de deschiderea dosarului de obiectiv 


[Azi], 25 martie 1963, subsemnatul luc|rător] de infjormaţii] căpitan Marta Florian, 
analizând materialul existent asupra organizaţiei naţionale de fugari denumită 
„Comitetul Naţional Român“ și a organizației internaționale de fugari denumită 
„Adunarea Naţiunilor Europene Captive“, sub conducerea căreia își desfăşoară 
activitatea „Comitetul Naţional Român“. 

Am găsit necesar constituirea unui dosar unic pentru urmărirea activităţii acestor 
organizaţii de fugari, în conformitate cu ordinul conducerii direcţiei și a instrucțiunilor 
nr. 4 privind restructurarea dosarelor de obiectiv. 

Pe baza celor de mai sus, am hotărât să deschid dosarul de obiectiv pentru 
„Comitetul Naţional Român“ și „Adunarea Naţiunilor Europene Captive“, numele 
conspirativ „Măgura“ („Cameleonul“). 


Luc[rător] de inf[ormaţii] 
Cpt. Marta Florian 


Șef birou 
Cpt. Dorobanţu 


Șef Serv. III 
Lt. col. Bodor P. 


A.C.N.S.AS., fond S.I.E., dosar nr. 103, vol. 1,f. 251. 


* Dosarul de obiectiv „Cameleonul“ nr. 3594 a fost închis în 1972 (A.C.N.S.A.S., fond S.L.E., dosar 
nr. 103, vol. 2, f. 146) 

137. 


1963 aprilie 13. Plan de măsuri ce urmează a fi realizate în acţiunea de grup 
Dimitriu Adrian şi alții. 


Se aprobă 312/HG/13 aprilie 1963 
[Indescifrabil] Strict secret 
16. 4.63 Ex. nr. ] 


Plan de măsuri ce urmează a fi realizate 
în acţiunea de grup Adrian Dimitriu şi alţii. 


Faţă de situaţia operativă existentă în acţiunea informativă, apreciem că este necesar 
a se lua următoarele măsuri informativ-operative: 


1. Dirijarea în continuare pe lângă Dimitriu Adrian, fost secretar general al P.S.D.]., 
a agenţilor „Dumil“ şi „Prahoveanu Paul“ din problemă. 

Prin agentul „Prahoveanu Paul“, vom urmări să aflăm poziția şi manifestările 
concrete ale lui Dimitriu Adrian în diferite situații politice și dacă nu cumva acesta 
caută, cu toată prudenţa de care dă dovadă, să facă cunoscut și altor membri P.S.D.. 
părerile şi poziţia sa prin care să-i îndemne să urmeze aceeași linie. 

Atât prin agentul „Dumil“, cât şi prin agentul „Prahoveanu Paul“, vom căuta să 
stabilim dacă Dimitriu Adrian se interesează sau nu de unele elemente mai tinere foste 
în P.S.D.I., cu scopul de le pregăti pentru „a duce mai departe ideile social- 
democrate de dreapta“. De cine anume se preocupă şi ce mijloace folosește. 

Avem în vedere acest lucru, cu toate că nu deţinem nici o semnalare, întrucât 
Dimitriu Adrian este un înfocat adept al concepţiilor sale, iar cu ocazia morţii lui C. 
T. Petrescu, a afirmat că „prin pierderea unui om nu se pierde ideea politică a P.S.D.]., 
că această idee va continua să existe“. 

De asemenea, prin acești agenţi, vom urmări în continuare și legăturile lui Dimitriu 
Adrian cu ceilalți fruntași P.S.D.I. ca: Romulus Dan, Arhip Jean, Stănescu Paul și 
cu alte elemente P.S.D.I. în libertate sau care se vor elibera pe parcurs. 

Sarcină permanentă 
Răspunde: It. maj. Horotan Gh. 


2. Dirijarea pe lângă Romulus Dan, fost secretar general adjunct al P.S.D.l. a 
agenţilor „Roman David“, „Dunăreanu“ şi „Nae Olănescu“ cu scopul de a-i stabili 
atitudinea prezentă și dacă împărtăşeşte şi altor elemente social-democrate de 
dreapta concepțiile sale politice. 

Întrucât Dimitriu Adrian îl vizitează periodic pe Romulus Dan, agenții vor fi dirijaţi 
să afle de la acesta ce anume discută cu Dimitriu Adrian și cum apreciază ei diferitele 
evenimente interne și internaționale. 
lus Dan, îl vom dirija pentru a stabili dacă acesta manifestă sau nu interes față de 
elementele social-democrate de dreapta din străinătate, cunoscut fiind faptul că înainte 
de a fi arestat, în 19409, a întreținut relaţii prin corespondenţă cu Eftimie Gherman. 

Sarcină permanentă 
Răspunde: It. maj. Horotan Gh. 


3. Pe lângă Arhip Jean, fost membru în C.C. — PS.D.I., vor fi dirijaţi în 
continuare agenții „Cîmpineanu“, „Paul Prahoveanu“ şi „Liviu“. Prin dirijarea acestor 
agenți vom urmări să cunoaştem cu ce elemente P.S.D.I. din capitală şi Galaţi întreține 
relaţii Arhip Jean şi natura acestor relaţii. 

Având în vedere că Arhip Jean cunoaște multe elemente P.S.D.I. din Galaţi unde 
şi-a desfăşurat o bună parte din activitatea sa politică, în colaborare cu lucrătorul care 
răspunde de această regiune, vom lua legătura cu Dir. Reg. M.A.I. — Galaţi pentru 
a stabili dacă pe raza acestei regiuni există agenţi care să-l cunoască pe Arhip Jean, 
în vederea unei marșrutizări la București. Prin aceasta vom urmări să cunoaștem dacă 
Arhip Jean manifestă interes față de situația foștilor membri P.S.D.I. din Galaţi, 
cunoscut fiind faptul că el a întreţinut legături strânse cu fruntași P.S.D.I. din această 
regiune, cărora le-a dat instrucţiuni de reorganizare și cu privire la modul cum să se 
comporte. 

Deoarece Dimitriu Adrian îl vizitează şi pe Jean Arhip, din când în când, agenții 
vor fi dirijaţi și în direcţia stabilirii relaţiilor dintre aceştia şi dacă Arhip Jean cunoaște 
sau nu faptul că Dimitriu Adrian vizitează pe Romulus Dan și Stănescu Paul şi 
discuţiile pe care le poartă cu aceștia. 

Sarcină permanentă 
Răspunde: It. maj. Horotan Gh. 


4. În privinţa lui Stănescu Paul fost membru în C.C. — P.S.D.I., vom avea în vedere 
dirijarea agenţilor „Elena Marinescu“ şi „Rodion“, care ne-au mai furnizat materiale 
despre el. 

Prin „Elena Marinescu“, care a desfăşurat activitate politică împreună cu Stănescu 
Paul, vom urmări să cunoaștem îndeaproape relațiile acestuia cu fiul său, Stănescu 
A., plecat în S.U.A. imediat după 23 august 1944. Agenta poate să realizeze această 
sarcină deoarece soții Stănescu i-au vorbit de mai multe ori despre fiul lor şi 
preocupările lui. 

Agentul „Rodion“ va fi dirijat pe lângă Stănescu Paul pentru a ne informa ce anume 
lucrări de specialitate are acesta şi care sunt motivele concrete pentru care nu le poate 
publica. 

Pentru a cunoaște mai bine manifestările şi concepțiile lui Stănescu Paul, va fi 
dirijat pe lângă acesta şi agentul „Călinescu“ din problemele P.N.Ţ., cu care 
locuieşte pe aceeași stradă şi cu care se vizitează. 

Sarcină permanentă 
Răspunde: It. maj. Horotan Gh. 


5. Pe lângă Stambuleanu Adrian, va fi dirijat agentul „Popescu Dumitru“ al 
Serviciului VI, împreună cu care lucrează la același loc de muncă. Prin acest agent 
vom urmări să cunoaștem comportarea și atitudinea lui Stambuleanu Adrian față de 
sarcinile lui pe linia învățământului superior, întrucât el este încadrat conferenţiar la 
Institutul Politehnic București. Pe măsură ce relațiile dintre agent şi Stambuleanu 
Adrian se vor îmbunătăţi, acesta va fi dirijat să stabilească şi eventualele relații ale 
lui Stambuleanu Adrian cu elemente fruntașe P.S.D.. 

În legătură cu agentul „Dumitrescu“ din problema P.N.L., care a mai furnizat 
materiale despre Stambuleanu Adrian, acesta va fi instruit să menţină legătura cu el 
pentru a-și permanentiza relaţiile întrucât, până în prezent, s-au văzut numai 
întâmplător după o perioadă îndelungată de timp. 

Cu ajutorul acestor agenţi, urmărim să cunoaștem dacă Stambuleanu Adrian continuă 
să adopte mai departe o atitudine pozitivă, aşa cum ne-a fost semnalat până în prezent. 

Sarcină permanentă 
Răspunde: It. maj. Horotan Gh. 


6. Având în vedere că Dimitriu Adrian îl vizitează periodic pe Romulus Dan, 
Stănescu Paul și Arhip Jean cu care poartă discuţii al căror conţinut n-am reuşit să- 
| cunoaștem prin agentură, apreciem că este necesar instalarea tehnicii operative la 
locuinţele lui Romulus Dan și Stănescu Paul. Ne-am orientat asupra locuinţelor acestor 
două elemente deoarece Dimitriu Adrian face cele mai multe vizite la acestea. 

Prin instalarea tehnicii operative vom putea verifica şi sinceritatea agenţilor dirijați 
pe lângă Romulus Dan și Stănescu Paul. 

Termen: 25 mai 
Răspunde: It. maj. Horotan Gh. 


7. Întrucât Dimitriu Adrian este foarte prudent și nu spune agenţilor cu cine întreţine 
relaţii, considerăm că este util să fie pus sub supraveghere operativă pe timp de 15 
zile, cu scopul de a stabili dacă întreţine legături şi cu alte persoane în afară de 
Romulus Dan, Stănescu Paul, cu cine anume și în ce scop. Aici avem în vedere şi 
faptul că s-ar putea să menţină legătura directă cu unele elemente foste în P.S.D.I. 
din provincie. 

Termen 20 mai 
Răspunde It. maj. Horotan Gh. 

8. Se vor intercepta convorbirile telefonice ale lui Stambuleanu Adrian pentru a 

se stabili şi pe această cale legăturile mai apropiate și cine sunt acestea. 
Termen: 15 mai 
Răspunde: It. maj. Horotan Gh. 


9. Se va intercepta corespondenţa lui Dimitriu Adrian, Romulus Dan, Arhip Jean, 
Stănescu Paul și Adrian Stambuleanu, cu scopul de a cunoaște cu ce persoane din 
țară şi străinătate întreţin relații şi natura acestora. 

Termen: | mai 
Răspunde: It. maj. Horotan Gh. 
Lt. maj. Horotan Gh. 


[Rezoluţie:] 


Supravegherea operativă a lui D. A. 

se va efectua mai repede în așa fel 
încât să cuprindă și zilele de 1 și 2 mai. 
Cpt. |Indescifrabil] 


A.C.N.S.A.S., fond informativ, dosar nr. 2549, vol. |,f.217—221. 


138. 


1963 august 9. Notă privind acțiunile C.L.A. şi „Europa Liberă“ de reorganizare 
a „Comitetului Naţional Român“. 


Ministerul Afacerilor Interne 
U. M. 0123/1 Strict Secret 
9 august 1963 


Notă nr. 148 
priveşte acţiunile C.I.A. şi „Europa Liberă“ de reorganizare a „Comitetului 
Naţional Român“. 


În ultimul timp elemente conducătoare din C.I.A., „Europa Liberă“ şi unii 
congresmeni ai S.U.A. ridică tot mai des problema incompetenţei C.N.R. de a îndeplini 


cu randament acţiunile dușmănoase ce le pun la cale împotriva R.P.R. 

Organele noastre dețin informaţii ca în urma discuţiilor ce au avut loc între 
reprezentanții organizațiilor de mai sus, s-a ajuns la concluzia ca să se reorganizeze 
C.N.R., înlăturându-se în acest sens elementele în vârstă şi compromise, care să fie 
înlocuite cu cadre tinere, dinamice și apropiate lor. 

În acest scop a fost prelucrat sistematic agentul lor Ion Raţiu, colaborator activ 
al „Europei Libere“ din Londra care a fost îndemnat să-l atragă pe Romulus Boilă, 
actualul membru C.N.R. şi George Serdici, membru al „C.C. al P.N.T. în exil“ pentru 
a forma un „guvern românesc în exil“, care ar urma să fie apoi recunoscut de 
principalele guverne imperialiste aflate sub influenţa S.U.A. 

În acest scop lon Raţiu a întreprins o serie de măsuri. 

Astfel: 

Începând din luna martie a.c. lon Raţiu a contactat pe „conducătorii“ mai multor 
organizaţii de fugari români din Europa, cu care ocazie le-a expus planul său şi le-a 
cerut sprijinul necesar. 

Primind consimțământul lor şi stabilind că în general există dorința pentru unirea 
actualelor organizaţii sub o conducere unică, lon Raţiu a hotărât intensificarea măsu- 
rilor de înlăturarea a actualei conduceri a C.N.R. în frunte cu Vişoianu Constantin. 

Pentru reușita acțiuni, lon Raţiu a recurs la următoarea tactică: 

La începutul lunii mai a.c. el s-a întâlnit la Londra cu Romulus Boilă şi George 
Serdici unde au hotărât ca Romulus Boilă să demisioneze din C.N.R. în semn de 
protest împotriva inactivității actualei conduceri și apoi împreună să meargă în audiență 
la Mihai de Hohenzollern pentru a-i explica situaţia de fapt şi să-i ceară pe cale 
„constituțională“ înlăturarea din C.N.R. a actualei conduceri în frunte cu Vişoianu. 

În cadrul unor discuţii cu un grup de fugari Iancu Raţiu a afirmat că la 
întrevederea cu Mihai va ridica următoarele probleme: 

„În sânul exilului politic există o dorinţă de unitate însă în calea acestei realizări 
un obstacol serios îl reprezintă Constantin Vişoianu împreună cu alți câţiva 
îmbătrâniţi pensionari care se consideră membri pe viaţă în Comitet şi au monopolizat, 
cu concursul anumitor cercuri politice americane, dreptul de reprezentanță și luptă 
anticomunistă în exil. 

Intenţia noastră nu este de a despărți activitatea viitorului Comitet Naţional de 
ajutorul moral și material primit în prezent de la Departamentul de Stat și Europa 
Liberă, ci numai de a înlătura pe cale constituţională anumite elemente obosite fizic 
şi complet aservite politicii actuale de zig-zag americane care, în mod natural nu este 
întotdeauna în unison cu interesele fugarilor. 

Asemenea elemente obosite și îmbătrânite, în frunte cu Vişoianu Constantin, sunt 
obsedate de grija de a-și permanentiza privilegiile de care se bucură în prezent și ca 
atare sunt înclinate să accepte orbește directivele americane fără protest și aceasta 
pentru a-și asigura pensia de la Europa Liberă. 

O remaniere drastică a actualei conduceri a C.N.R. va infuza sânge tânăr în sânul 
acestei organizații, va permite o cât mai mare unitate cu celelalte organizații 

opoziţioniste și va garanta o atitudine demnă de rezistenţă contra tuturor directivelor 
americane ce nu corespund cu interesele naţional-românești“. 

Grupul Raţiu-Serdici-Boilă nu a putut obţine audiența respectivă la Mihai, din 
cauza fostului general Petre Lazăr, așa-zisul șef al protocolului Curţii regale, care 
aflând de intenția lor, a întârziat sub diferite pretexte întrevederea și între timp l-a 
informat pe Vişoianu de ceea ce se pune la cale împotriva lui în Europa. 

Pus în faţa acestei situaţii, Vişoianu a venit de urgenţă la Londra, unde a discutat 
cu Mihai cerându-i să nu accepte propunerile lui Rațiu. 

Mihai, pentru a evita cearta, i-a promis lui Vişoianu că nu îl va primi în audiență 
pe Raţiu și l-a sfătuit să aplaneze situația creată în C.N.R. 

În timpul şederii la Londra Vişoianu a avut întrevederi cu V. Tilea şi sperând că 
va aplana situaţia creată a luat legătura cu I. Raţiu căruia 1-a propus să se înscrie în 
C.N.R. promițându-i o situație avantajoasă din punct de vedere politic și material, 
propunere pe care însă lon Raţiu a refuzat-o. 

De la Londra Vişoianu s-a deplasat la Paris pentru a-l convinge pe Romulus Boilă 
să-şi retragă demisia însă acesta s-a menținut pe poziţia sa, susținând punctul de vedere 
al lui I. Raţiu. 

Fiind informat de Vişoianu referitor la insuccesul înregistrat de el la Londra şi 
Paris, Mihai a plecat cu „treburi urgente“ în Elveţia pentru a nu-l primi pe I. Rațiu, 
iar fostul general Petre Lazăr a plecat la Paris pentru a stabili la fața locului poziția 
celorlalți membri ai C.N.R. şi să comunice lui Romulus Boilă că „regele“ nu-i aprobă 
demisia. 

Acest sprijin moral acordat de Mihai lui Vișoianu şi greutățile pe care le 
întâmpină Raţiu în vederea întâlnirii cu Mihai, a determinat grupul Raţiu-Boilă-Serdici 
să ceară public înlăturarea actualei conduceri a C.N.R. și formarea unui „guvern“ 
capabil să realizeze „unitatea de acţiune naţională în exil“. 

În acest scop George Serdici în calitate de membru al aşa-zisului Comitet Executiv 
al P.N.Ţ. în exil, a dat publicităţii două scrisori intitulate „Până când?“ și „Punerea 
la punct“, iar prin fiţuica „Buletinul informativ al românilor din exil“ (B.I.R.E.), 
începând din 1 iunie 1963, s-a dat publicității un număr de trei articole pe tema: 

„Ineficacitatea actualei conduceri a C. N. R“; „Necesitatea formării unui nou guvern 
român în exil“ și „Obiectivele şi sarcinile ce trebuie să stea în fața guvernului“, 
făcându-se referiri directe la Mihai de Hohenzollern căruia 1 se cere să sprijine acțiunea 
respectivă. 

Această măsură propagandistică are drept scop să demaște inactivitatea actualei 
conduceri a C.N.R. în frunte cu Vişoianu, să intimideze pe Mihai, să popularizeze 
în rândul fugarilor „meritele“ unor elemente active cu pretenţii la acapararea 
conducerii emigrației române, printre care se numără îndeosebi I. Raţiu. 

Deşi I. Raţiu şi-a manifestat hotărârea să înlăture actuala conducere a C.N.R. şi 
fără asentimentul lui Mihai, Rațiu continuă să încerce obținerea unei întâlniri cu Mihai 
pentru a-i explica situaţia creată şi punctul lui de vedere. 

Astfel, în cursul lunii iulie a.c., |. Raţiu, sub pretextul că participă ca observator 
al organizației „Europa Liberă“ la o conferință la Geneva, a plecat în Elveția pentru 
a se întâlni cu G. Serdici, pentru ca împreună să ia legătura cu Mihai care se găseşte 
tot în Elveţia, în scopul de a discuta problemele actualei conduceri a C.N.R. şi 
reorganizarea fugarilor români sub o conducere unică. 

Potrivit unor informaţii recent primite rezultă că I. Raţiu a reuşit să mai atragă 
de partea sa pe Brutus Coste, secretar general al A.N.E.C. și pe alți câţiva legionari 
cu funcții, stabiliți la Paris. 

Din informaţiile pe care le deţinem rezultă că I. Raţiu subvenţionează acțiunea 
pentru înlăturarea lui Vişoianu din C.N.R. şi formarea unui „guvern“ în exil, din banii 
primiți de la C.I.A. prin intermediul generalului american M. F. Delgado, cadru al 
acestui serviciu de spionaj, care lucrează la Londra ca şef al organizaţiei „Europa 
Liberă“. Banii sunt depuşi pe numele lui 1. Raţiu la sucursala „Kurts Bank London“ 
din Piccadily Street. Grupul Raţiu-Serdici-Boilă intenționează ca după formarea 
„guvernului“ respectiv, în care I. Raţiu va ocupa postul de „prim-ministru“, să se ceară 
recunoașterea lui de către puterile imperialiste ca singurul „reprezentant legal“ al 
poporului român în diferite organisme internaţionale. 

Ecoul acțiunii propagandistice inițiate de grupul Raţiu-Serdici-Boilă, în Europa, 
s-a făcut simţit şi în S.U.A. ca urmare a difuzării celor două scrisori ale lui Serdici, 
tuturor organizațiile de fugari din S.U.A. 

Ideea eliminării actualei conduceri a C.N.R., reorganizarea lui şi pe această bază 
„realizarea unităţii naţionale de acțiune“ sub un „guvern“ format din elemente tinere 
a fost îmbrăţișată și de trădătorii de patrie: Emil Onaca, președintele „Comitetului 
Central al Tineretului din Ţările Captive“, Viorel Trifa, conducătorul grupului de 
biserici ortodoxe românești aflate sub influența fugarilor şi conducătorul organizației 
de tineret „Aroy“, Pătru Mircea, agent provocator al F.B.I., Smărăndescu Nicolae, 
Haţeganu V., Petre Nicoară și alții. 

De menţionat este faptul că începând de la 22 iunie a.c., fostul comandor Pătru Mircea 
s-a deplasat prin S.U.A., unde sunt concentrați fugarii români, cu misiunea de a discuta 
cu fugarii şi mai ales cu legionarii, care țin sub influență organizațiile și asociaţiile 
românești în scopul de a stabili cine se pronunţă pentru C.N.R. în forma actuală şi cine 
se pronunță pentru reorganizarea comitetului şi alcătuirea lui pe baze noi. 

Pătru Mircea face acest sondaj pentru a stabili punctele de vedere ale fugarilor 
după care îl va informa pe Vişoianu. 

O astfel de acțiune întreprinde printre fugarii români și trădătorul Butariu Miron 
în scopul de a-l informa la rândul său pe Vişoianu. 

Un alt grup, în frunte cu legionarul Aristide Nicolae, şef de garnizoană și Lucia 
Trandafir, comandant legionar, nu se arată de acord cu nici una dintre formulele ce 
se discută. Ei susțin că emigrația trebuie constituită din acele organizații naţionale 
care să fie afiliate la organizațiile politice autohtone și care în decursul activităţii lor 

s-au dovedit cele mai consecvente în lupta împotriva comunismului și pentru 
„eliberarea“ ţărilor socialiste. 

Unii legionari, ca de exemplu Roman Gheorghe, înclină spre un C.N.R. 
reorganizat, unde legionarii să aibă rolul conducător. 

În zilele de 4, 5 şi 7 iulie a.c., la Detroit a avut loc o convorbire a şefilor grupurilor 
legionare din S.U.A. și Canada, pe această temă, cei mai mulţi dintre ei fiind de părere 
că nu trebuie să sprijine acțiunea lui Serdici George şi Onaca Emil de a elimina actualii 
conducători ai C.N.R. Aceștia consideră că C.N.R. şi așa este compromis iar 
elementele tinere din S.U.A. și Canada trebuie recrutate şi educate în spirit legionar 
pentru a fi capabile de acţiuni concrete împotriva ţării noastre. 

Organele noastre urmăresc evoluţia acțiunii preconizate și vor întreprinde noi mă- 
suri pentru adâncirea contradicțiilor şi dezmembrarea organizaţiilor fugarilor români. 


A.C.NS.AS., fond S.I.E., dosar nr. 45,vol 3,p. 191-196. 


139. 


1963 septembrie 4. Nota sinteză privind acţiuni ale organizaţiilor „Europa Liberă“ 
ŞI „A.N.E.C. — Adunarea Naţiunilor Europene Captive“. 


Ministerul Afacerilor Interne 
Direcţia | Strict secret 
132% 4 septembrie 1963 


Nota sinteză privind acţiuni ale organizaţiilor 
„Europa Liberă“ şi A.N.E.C. 
(Adunarea Naţiunilor Europene Captive) 


Organele noastre au obţinut date din care rezultă că organizația „Europa Liberă“ 
din S.U.A. are în Austria, la Viena, o filială în cadrul căreia funcționează o secţie 
care se ocupă cu culegerea de informaţii. Această secţie reprezintă în realitate un 
serviciu propriu de informaţii a cărui activitate este foarte costisitoare pentru 
organizația „Europa Liberă“. Informaţiile culese de acest serviciu sunt folosite pentru 
propagandă dușmănoasă la adresa ţărilor socialiste, după ce sunt verificate şi 
completate cu informaţiile culese de agenţi ai serviciului de spionaj al S.U.A. 

Ajungându-se la concluzia că în fond activează două servicii de informaţii pentru 
postul de radio al „Europei Libere“ din Viena, în S.U.A. s-a hotărât desfiinţarea 

serviciului de informaţii al „Europei Libere“ din Viena, urmând ca postul de radio 
să fie alimentat cu materiale de propagandă pentru emisiunile sale numai de către 
serviciul de spionaj al S.U.A. 

În mod concret s-a hotărât concedierea unui număr mare de colaboratori ai biroului 
„Europa Liberă“ din Viena, rămânând numai personalul tehnic de serviciu. 

După restructurarea făcută, biroul „Europa Liberă“ din Viena funcţionează sub 
denumirea de biroul „Știri“ (News). A primit dispoziţii de la Centrala „Europei Libere“ 
din Miinchen să evite culegerea de informaţii de la agenții din țările socialiste care 
au declarat în faţa autorităților austriece că se vor abține de la orice activitate politică. 
În schimb, biroul a primit asigurări că va primi informaţii de la alte organe. 
Colaboratorii care au rămas la biroul din Viena și lucrează sub acoperirea de ziariști, 
au primit indicaţii să-şi axeze activitatea pe „actualități“, sub formă de reportaje 
imprimate pe bandă de magnetofon. Aceste reportaje urmează să fie trimise la Centrala 
din Miinchen, unde, în vederea transmisiei, se va construi un studio cu aparatură 
modernă. Se intenţionează ca în viitor, Centrala de la Miinchen să-și întărească postul 
de radio. Totodată, organizaţia „Europa Liberă“ a încheiat un acord cu Portugalia 
pentru folosirea unor posturi de radio puternice existente în această ţară în vederea 
asigurării transmisiunilor radio spre țările din răsăritul Europei. Se intenționează, de 
asemenea, instalarea unui post de radio-emisie în orașul Tanger din Maroc. 


Referitor la activitatea secţiei române de radio din cadrul centralei de la Miinchen, 
deținem date din care rezultă că americanii au făcut unele verificări cu privire la 
eficacitatea practică a emisiunilor în limba română şi au ajuns la concluzia că acestea 
nu-și ating scopul. 

Astfel, în urma cercetărilor întreprinse cu privire la rezonanţa transmisiunilor au 
constatat că sunt total ineficace. 

Dacă acestea ar fi avut o oarece importanță sau ar fi prezentat vreun interes 
deosebit, atunci după părerea americanilor, oamenii de stat din R.P. Română și presa 
ar fi luat atitudine împotriva emisiunilor respective. 

În această situaţie, conducerea centralei „Europei Libere“ din Miinchen a găsit 
de cuviinţă să destituie din funcţia de şef al secției române pe fugarul Ghiţă Ionescu 
ca fiind incapabil și numind în mod provizoriu în locul său pe fugarul Marius Bunescu. 
Aceasta s-a petrecut la 10 august 1963. 

După destituire, Ghiță Ionescu pare a fi resemnat, însă în sinea lui este complet 
nemulţumit deoarece, după cât se ştie, până în prezent n-au mai avut loc destituiri 
din funcţiile de șefi de secţii, ci atunci când se ajungea la o astfel de situaţie, erau 
sfătuiți în prealabil să-și ceară demisia. 

În prezent el se află tot la Miinchen unde lucrează la ultima parte a unei cărți 
intitulată „România sub comuniști“ pe care intenționează să o publice în anul 1964 
la Londra și New York. 

Din materialele pe care le deținem rezultă că centrala organizaţiei „Europa Liberă“ 
a dat dispoziții filialelor sale din Europa să-și intensifice activitatea în rândul fugarilor, 
explicându-le poziţia pe care trebuie s-o adopte în legătură cu activitatea în cadrul 
acestei organizaţii. Se constată că problemele ridicate de conducătorii organizației 
„Europa Liberă“ sunt oarecum similare cu acelea ridicate de A.N.E.C. (Adunarea 
Naţiunilor Europene Captive) la sesiunea din 3-7 mai 1963 la Strassbourg. 

În prezent elemente fugare din cadrul A.N.E.C. cât și din C.N.R. (Comitetul 
Naţional Român) fac deplasări în Europa Occidentală, S. U. A și America Latină, 
vizitând membrii guvernelor din aceste țări și diverşi parlamentari cărora le prezintă 
concluziile şi propunerile adoptate la sesiunea A.N.E.C. din mai 1963. 

În discuţiile ce le au cu personalităţile respective, delegaţii A.N.E.C. recomandă 
guvernelor puterilor occidentale să evite „acomodarea iluzorie“ cu ţările socialiste 
şi să ajute așa-zisele naţiuni captive pentru câştigarea „independenţei“. La baza 
discuţiilor lor stau cele cinci puncte formulate în programul adoptat la sesiunea din 
mai de la Strassbourg în care se arată: 

— Să se mențină principiile declaraţiei consiliului N.A.T.O. (Organizaţia pactului 
nord atlantic) din decembrie 1956 privind politica N.A.T.O. faţă de țările din Europa 
Răsăriteană. 

— Să se ridice la conferințele la nivel înalt cu conducătorii U.R.S.S. problema 
restaurării dreptului la autodeterminare al popoarelor din Albania, Bulgaria, 
Cehoslovacia, Estonia, Letonia, Polonia, Ungaria și România. 

— Contracararea cererii U.R.S.S. privind Berlinul Occidental şi soluţionarea 
problemei germane. 

— Înscrierea pe ordinea de zi a sesiunii O.N.U. a problemei negării dreptului la 
autodeterminare a naţiunilor captive, din estul și centrul Europei şi cererea ca 
principiile declaraţiei O.N.U. din 14 decembrie 1960 privind garantarea drepturilor 
de independenţă a ţărilor coloniale şi prevederile formulate de comitetul celor 24 al 
O.N.U. să fie extinsă şi asupra „națiunilor captive“. 

— Abţinerea de la orice acțiune sau mișcare care ar putea da respectabilitate 
regimurilor socialiste sau care ar indica din partea puterilor occidentale recunoașterea 
lor şi statul-quo instituit. 

— Semnarea unui pact de neagresiune între N.A.T.O. şi Tratatul de la Varşovia ar 
constitui o abandonare a poziţiei puterilor occidentale și ar fi în mod sigur interpretat 
ca atare de către U.R.S.S. şi celelalte țări socialiste. 

Problemele de mai sus constituie planul de acţiune politic al organizaţiei 
A.N.E.C., pe care conducătorii ei îl susțin în faţa guvernelor occidentale, cerându-le 
să-l admită ca principiu de bază al politicii lor externe și să-l prezinte la viitoarea 
sesiune a O.N.U. 

Acest plen a fost însușit în întregime de un grup de fugari din ţările socialiste ce 
activează în cadrul filialei „Europa Liberă“ din Paris. Ei l-au completat cu încă trei 
puncte și l-au intitulat memorandum, în preambulul căruia au menționat următoarele: 

„Pentru a pune în practică politica popoarelor din Occident, politică care coincide 
cu dorința organizațiilor de emigranţi din ţările socialiste, guvernul Statelor Unite 
ale Americii și al principalelor ţări aliate S.U.A. trebuie să acţioneze după cum 
urmează...“ şi se dau punctele din programul adoptat la sesiunea A.N.E.C. la care 
se adaugă celelalte trei puncte şi anume: 

„— să se susțină menținerea pe ordinea de zi a şedinţelor O.N.U. așa-zisa 
problemă din ţară; 

— să se asigure poporului albanez integritatea teritorială în ciuda intervențiilor 
expansioniste ale vecinilor săi; 

— să nu se recunoască integrarea „forțată“ a țărilor Baltice la U.R.S.S. “ 

Memorandumul a fost redactat sub conducerea fugarului lituanian Vaclavas 
Sidaikauskas în ziua de 2 iulie în sala Jena din Paris cu ocazia unei conferinţe 
organizată de către americanul Eugen Metz, şef al filialei „Europa Liberă“ din Paris. 

La această conferință Eugen Metz a încercat să explice reprezentanţilor orga- 
nizațiilor de fugari din Franţa, politica țărilor occidentale față de ţările din Europa 
răsăriteană. Astfel, el a arătat că politica acestor țări urmărește în principal două 
aspecte: 

1. „Independenţa“ completă a ţărilor din Europa Centrală și Răsăriteană. 

Lupta pentru realizarea acestei „independenţe“ este obiectivul principal al 
politicii S.U.A. Acest obiectiv va fi îndeplinit în mod treptat prin punerea în practică 
a unei politici de extindere a influenței americane şi occidentale, concretizată prin 
dezvoltarea relaţiilor cu ţările socialiste. Această dezvoltare a relaţiilor va avea loc 
fără a se renunța la principiile politice de bază și fără a se recunoaște „Statul-quo“ 
în Europa Răsăriteană. 

2. „Independenţa şi libertatea“ ţărilor socialiste este un domeniu al unei politici 
de ordin moral. 

În susţinerea acestui aspect a arătat că relaţiile comerciale ale țărilor capitaliste 
cu cele socialiste prezintă pentru toate țările un interes naţional şi practic. În privinţa 
orânduirii politice din țările socialiste, a arătat că aceasta va fi subordonată unui proiect 
pe termen lung al Occidentului care prevede o Europă Continentală de la Oceanul 
Atlantic până la Munţii Urali. A adăugat apoi că acest lucru corespunde de fapt 
proiectului De Gaulle. 

Pentru a ajunge la realizarea acestui proiect a menţionat că situația actuală din 
țările socialiste nu poate fi modificată decât cu preţul unui război care, în momentul 
de față, a devenit inevitabil. Dacă Occidentul ar acţiona altfel, se apreciază că nu și- 
ar da seama de responsabilitatea pe care o are asupra destinelor popoarelor din ţările 
socialiste. 

Dacă se va merge numai pe insistenţă în ceea ce priveşte asigurarea „indepen- 
denţei“ țărilor socialiste şi se va scăpa din vedere aspectul declanșării unui război, 
atunci nu se va face altceva decât compromiterea tendinţelor de oarecare libertate 
care au început să se facă simţite în țările socialiste. 

Afirmațiile americanului Eugen Metz n-au fost în întregime pe placul fugarilor 
care au ripostat pe loc afirmând următoarele: „politica Occidentului este o politică 
de conciliere pe care o duce guvernul fiecărei ţări capitaliste, însă popoarele acestor 
țări nu sunt de acord cu politica guvernelor lor în privinţa soartei popoarelor din ţările 
socialiste. De aceea, popoarele din Occident, în deplin acord cu organizaţiile de fugari 
au întocmit memorandumul de față“. 

Printre fugarii români participanți la conferinţa organizată de directorul „Europei 
Libere“ filiala Paris şi la redactarea memorandumului menţionat mai sus, au fost 
următorii: 

— Lt.-col. Ionescu loan, şef al biroului Europa Liberă Paris, secţia română. 

— Arsene Constantin, redactor al fițuicii reacționare „Curierul Român“. 

— Theodosiadis Rene redactor al fițuicii reacționare B.I.R.E. (Buletin de Informaţii 
pentru Românii din Exil). 

— [Răut] George șef al organizației de fugari L.R.L. (Liga Românilor Liberi) filiala 
Paris. 

— Cazaban Theodor, secretar general al organizaţiei de fugari „Fundaţia Carol 1“ 
din Paris. 

— Comandor Bailă Eugen, legionar simist, membru în organizația de fugari 
„Asociaţia foștilor combatanți“. 

În data de 22 iulie a.c., la invitaţia directorului „Europei Libere“ din Franţa, Eugen 
Metz, corul şi echipa de dansuri „Carmen“ de pe lângă biserica ortodoxă din Paris 
a dat un spectacol la castelul Pourtalez, de pe lângă Strassbourg pentru „cursurile 
de vară“ ale colegiului american (Europa Liberă). Au participat studenți de toate 
naționalitățile care se aflau la „cursuri“. 

Urmare succesului realizat de către corala „Carmen“ americanul Eugen Metz şi- 
a creat relaţii şi prieteni în rândul membrilor coralei, promițând mărirea numărului 
de burse pentru cei care vor să devină studenţi. A reamintit cu această ocazie în 
discuţiile pe care le-a avut cu legionarul Cuşa Ion responsabil administrativ al coralei 
„Carmen“ că în anul şcolar 1962-1963 a pus la dispoziţie burse pentru fugarii Chiriac 
Nic., Răsvan Noica și pentru cei trei copii ai fugarului Veniamin Virgil, director al 
organizaţiei „Fundaţia Carol I“ din Paris. A promis că va spori numărul de burse din 
partea organizaţiei „Europa Liberă“ pentru fugarii sau copii fugarilor români care 
vor face dovada că sunt studenţi și nu au alte mijloace materiale. 

Pentru deplasarea coralei „Carmen“ la Strassbourg, în vederea spectacolului 
menţionat, Eugen Metz a acordat organizatorilor suma de 500 dolari S.U.A. și totodată 
a promis ajutor pentru deplasarea coralei în anul viitor în Canada şi S.U.A. 

Rezultă din cele de mai sus că organizația „Europa Liberă“ — filiala Franţa, de 
sub conducerea americanului Eugen Metz își intensifică activitatea şi îşi face tot mai 
mult simțită prezenţa în rândul fugarilor români prin conferinţe, spectacole, ajutorare 
de studii (burse) etc. 

Organele noastre au luat măsuri de a urmări în continuare acţiunile organizațiilor 
„Europa Liberă“ şi A.N.E.C., urmând a raporta noile aspecte. 


A.C.N.S.A-S., fond S.L.E., dosar nr. 16,f.97-103. 

1963 noiembrie 8. Referat privind activitatea desfășurată de Serviciul și birourile 
K. pe perioada 1 noiembrie 1962-1 noiembrie 1963. 


Ministerul Afacerilor Interne 
— Serviciul K.- Strict secret 
08.11.1963 


Referat 
privind activitatea desfăşurată de Serviciul 
şi birourile K. pe perioada 01 noiembrie 
1962-01 noiembrie 1963 


În această perioadă Serviciul și birourile K. şi-au desfăşurat activitatea pe baza 
sarcinilor ordonate de conducerea ministerului din 23 octombrie 1962, a ordinului 
M.A.I. nr. 87 privind munca informativ-operativă în unitățile de detenţie, lucrarea 
informativă a unităților economice M.A.I. și îndeplinirea ordinelor privind munca 
de reeducare în rândul deţinuţilor. 

În această perioadă conducerea serviciului a luat măsuri pentru ridicarea calităţii 
agenturii în vederea îndeplinirii sarcinilor în condiții cât mai bune, aşa cum prevede 
ordinul din 23 octombrie 1962. 

Dirijarea, instruirea şi educarea agenturii s-a făcut în mai bune condițiuni, în urma 
cărui fapt aportul adus în muncă de agenţi a fost mai calitativ. 

Noile recrutări făcute sunt mai bune. Alegerea, studierea şi recrutarea candidaților 
s-a făcut cu mai mult simţ de răspundere și s-a avut în vedere necesitățile operative 
privind încadrarea informativă a acţiunilor, a dosarelor de semnalare și acoperirea 
informativă a punctelor vulnerabile. 

În urma măsurilor luate pentru îmbunătăţirea muncii, un număr mare de agenţi 
au furnizat materiale importante pe baza cărora au fost clarificate şi definitivate mai 
multe dosare de semnalare cât şi unele acțiuni. 

Totodată, pe baza informaţiilor primite de la agentură, au fost deschise noi dosare 
de semnalare. 

Cu ajutorul agenturii au fost clarificate şi definitivate mai multe materiale 
existente asupra unor cadre din obiectivele ce le deservim, semnalate cu diferite aspecte 
negative, fiind luate măsuri pe linie de cadre de sancționare sau îndepărtare din M.A.I. 

Pe baza unui plan, în această perioadă s-a analizat aportul fiecărui agent în munca 
informativă în funcţie de scopul recrutării, calităţile personale și posibilitățile de 
informare. Asupra agenților corespunzători care au rămas în reţeaua serviciului, s-au 
întocmit caracterizări. 

Întâlnirile cu cea mai mare parte din agenţi se efectuează la 10 zile cu agenții ce 
lucrează în acţiuni și la 2 săptămâni cu ceilalți agenţi, ele efectuându-se în case de 
întâlniri. 

Întâlnirile cu agentura din rândul deținuților se efectuează în raport de posibilitățile 
de legendare pentru scoaterea din camere de detenţie, preocupându-se de găsirea 
legendelor verosimile care să asigure conspirativitatea întâlnirilor. Majoritatea întâl- 
nirilor cu agenţii deţinuţi se fac aproximativ o dată pe lună. 

Serviciul și birourile K., desfășurând o activitate mai organizată și mai calificată, 
au obținut unele rezultate în lucrarea informativ-operativă a elementelor din 
obiectivele ce le deservim. 

Astfel, la semnalarea organelor de miliţie căpitanul Barbus Gheorghe a deschis 
dosar de verificare asupra deținuților Murgoci Gheorghe şi Ioniță Constantin, 
suspecți de comiterea unei crime. Prin măsurile informativ-operative luate, s-a stabilit 
că autorul crimei este deţinutul Murgoci Gheorghe. 

În penitenciarul Văcărești au fost lucraţi prin dosar de verificare de către căpi- 
tanul Adomniţei Dumitru numiții Prună Constantin, Sburlea Ion şi alţii, care au fost 
semnalați că sustrag alimente din magazia penitenciarului. 

În timpul verificării, materialele informative s-au confirmat. 

Documentându-se activitatea infracționistă a celor arătaţi, au fost îndepărtați din 
M.A.I. şi luaţi în ancheta procuraturii. 

Acţiunea de verificare deschisă asupra fostului locotenent major Scurtu Aurel, 
lucrată de căpitanul Kiss uliu pentru favorizare de infractori şi luare de mită, a fost 
închisă prin demascarea și scoaterea acestuia din M.A.I. 

Acţiunea deschisă asupra unui ofiţer dintr-un obiectiv lucrată de căpitanul 
Vasiliu Aristide pentru favorizare de infractori, a fost închisă prin semnalarea acestuia 
la Direcţia de cadre care a luat măsuri de sancţionarea lui pe linie de comandă. 

Conform ordinului conducerii ministerului, Serviciul K. pe lângă acţiunile 
arătate mai sus, a lucrat în această perioadă unele elemente pe bază de dosare de 
semnalare. 

Astfel, căpitanul Popa Gheorghe a deschis dosare de semnalare asupra unui număr 
de trei salariaţi de la G. A. S. Periş. La deschiderea lor au stat materiale informative 
furnizate de unii agenţi din care rezulta că aceste elemente nu-și îndeplinesc 
îndatoririle de serviciu din sectoarele importante de care răspund, datorită cărui fapt 
au loc pierderi de animale şi pagube, prejudiciind în acest fel avutul obştesc. 

În urma măsurilor luate, au fost documentate abaterile şi abuzurile comise şi s-a 
raportat organelor superioare care au dispus măsuri împotriva celor vinovați și măsuri 
de îmbunătăţirea muncii în aceste sectoare. 

Căpitanul Roateş loan a deschis dosar de semnalare asupra unei angajate civile 
din Direcţia Evidenţei Populaţiei care inițial era semnalată numai cu abateri de la 
morală, iar în urma măsurilor luate în cadrul dosarului de semnalare s-a stabilit că 
aceasta a intervenit pentru eliberarea unui carnet de conducere, mutații şi vize pe biroul 
populației pentru Capitală în schimbul unor avantaje materiale. De asemenea, a lucrat 
pe căpitanul Toma Aron, care a fost semnalat că favorizează diferite elemente suspecte 
prin acordarea de autorizații de port-armă şi mașini de scris în schimbul unor avantaje 
materiale şi că este descompus din punct de vedere moral. 

În urma verificărilor, materialele furnizate de agent s-au confirmat și ofiţerul a 
fost scos din cadrele M.A.I. şi sancționat pe linie de partid. 

Căpitanul Ioniţă Stelian pe baza materialelor primite de la agentură a stabilit că 
sergentul major Șerban Constantin de la penitenciarul Văcăreşti, mijlocește legătura 
unor deţinuţi cu unele elemente din exterior pentru aranjarea unor afaceri judiciare. 

În urma măsurilor luate materialele informative s-au verificat în întregime şi cu 
aprobarea conducerii ministerului s-a luat măsuri de demascarea sergentului major 
Şerban Constantin în faţa întregului personal al penitenciarului Văcărești și a fost 
îndepărtat din M.A.I. 

Pe baza unor semnalări primite de la agentură a fost lucrată prin dosar de semnalare 
de către locotenentul major Rabacel Ion, numita Barna Elena, angajată civilă la 
D.M.C., stabilindu-se că aceasta este un element afacerist şi descompusă moralicește. 
Pe baza acestor materiale a fost îndepărtată din M.A.I. 

Agentul „Zotta Aurel“ de la D.G.P.C.M. din legătura locotenentului Dănescu Marin, 
în cursul lunii iulie 1963, ne-a semnalat că șeful serviciului agricol din cadrul 
D.G.PC.M., prin întocmirea unor rapoarte eronate către conducerea ministerului, 
urmărea să obțină aprobare pentru primirea unei sume importante de la Banca de Stat 
care urma să fie folosită nu în conformitate cu Hotărârea Consiliului de Miniştri la 

care se referea, ci în scopul acoperirii lipsurilor în îndeplinirea planului în problema 
furnizării cărnii către stat. 

Raportându-se conducerii ministerului, materialul s-a dovedit a fi real și s-au luat 
măsuri pentru împiedicarea comiterii unei ilegalităţi grave. 

În această perioadă agentura de la Clubul sportiv „Dinamo“ a fost dirijată în pro- 
blemele specifice acestui obiectiv, obținându-se materiale informative de valoare. 

S-a acordat o atenție mai mare supravegherii informative a sportivilor ce fac 
deplasări în țările capitaliste, pentru stabilirea persoanelor cu care intră în contact în 
străinătate, natura relaţiilor cu acestea, dacă duc şi aduc corespondență suspectă, 
pachete şi alte obiecte cât și aspecte de contrabandă. 

Agentura care face deplasări în străinătate a fost folosită și pentru rezolvarea unor 
combinaţii operative împreună cu organele Direcţiei a II-a M.A.I. așa cum a fost cazul 
agentului „Pătraşcu“ dirijat pe lângă un fugar român din R.F. Germană. 

Pe baza materialelor furnizate de agentura din rândul sportivilor din legătura 
maiorului Badea Constantin, a fost documentată în colaborare cu Direcţia a IV-a, 
activitatea de contrabandă a doi sportivi care au aprobarea conducerii M.A..I., au fost 
demascați, luându-se măsuri disciplinare împotriva lor. 

Biroul K. de la Regiunea M.A.I. Galaţi a lucrat pe bază de acţiune pe numitul 
Samoilă Constantin, fost şef al biroului de evidenţă la penitenciarul Tecuci, stabilind 
că acesta a falsificat fişe cu zile muncite ale deținuților, a sustras mandate de executarea 
pedepsei și a pus în libertate înainte de termen pe unii deţinuţi. În urma documentării 
acțiunii, a fost trimis în justiţie şi condamnat pentru favorizarea deţinuţilor și luare 
de mită. A lucrat pe deţinutul Caracaleanu lon care a făcut un canal de legătură cu 
exteriorul prin intermediul unor cadre. Tot în această perioadă a lucrat doi salariați 
de la gospodăria agricolă M.A.I. Tichileşti care au furat cereale. 

Documentându-se activitatea acestora, au fost luate măsurile corespunzătoare. 

Biroul K. de la Regiunea M.A.I. Dobrogea, a obţinut în această perioadă unele 
rezultate. Astfel, a documentat activitatea a.c. Marcovici Reghina de la colonia 
Peninsula care a făcut legătura unor deţinuţi cu exteriorul, a demascat și au fost 
îndepărtați din M.A.I. sergentul major Manea Stratulat de la colonia Poarta Albă și 
sergentul major Eftimie Teodor de la penitenciarul Tulcea care au favorizat pe unii 
deţinuţi făcându-le legătura cu exteriorul. 

Biroul K. de la Regiunea M.A.I. București, a documentat activitatea de favorizare 
a unor deținuți de către plutonierul Penda Marin și Radu Gheorghe, împotriva cărora 
s-a luat măsuri de sancţionare. De asemenea, au documentat activitatea sergentului 
major Cristea Marin care a favorizat pe un deţinut mergând până acolo încât a creat 
deținutului posibilitatea de a vorbi la telefon cu sora sa, fapt pentru care a fost scos 
din M.A.I. 

Biroul K. de la Regiunea M.A.I. lași, a lucrat pe sergentul major Bucătaru 
Gheorghe de la miliția raionului Paşcani, care, transferând o reţinută de la arestul 
miliției Pașcani la regiunea Crișana, a mers împreună cu reținuta la domiciliul părinților 

ei unde a petrecut o noapte. Documentându-se abaterile comise, acesta a fost scos 
din M.A.I. A mai lucrat pe locotenentul major Piseru Nicolae și locotenentul major 
Maftei Gheorghe, ofițeri de miliţie care au favorizat diferiți infractori. Pe baza 
materialelor strânse, a fost sesizată conducerea regiunii de miliție care a luat măsuri 
disciplinare împotriva ofiţerilor. De asemenea, a mai informat Direcţia regională de 
miliție lași despre abaterile și abuzurile comise de către unii ofițeri şi subofițeri 
împotriva cărora s-au luat diferite măsuri disciplinare. 

Birourile și grupele K. din regiuni au deschis în cursul acestui an dosare de 
semnalare asupra unor cadre din miliție care erau semnalate cu diferite aspecte 
negative, reușind să lămurească o mare parte din materialele ce le dețineau. 

Birourile K. din regiunile: Hunedoara, Argeș și Galaţi, care au pe raza lor centre 
de instrucții și operaţii de miliţie, au organizat munca informativă în aceste obiective 
în așa fel încât au reușit să cunoască o serie de abateri și abuzuri comise de unele 
cadre din aceste obiective. Materialele privind problemele respective au fost 
raportate conducerii ministerului care a ordonat măsuri de verificare şi tragere la 
răspundere a celor vinovaţi. 

În cursul acestui an munca de reeducare în rândul deţinuţilor contrarevoluţionari 
s-a desfășurat pe baza unor planuri de măsuri în vederea îndeplinirii în cât mai bune 
condițiuni a acestei sarcini şi ca urmare a unei munci mai calificate în această perioadă 
au fost obţinute unele rezultate. 

Din materialul informativ furnizat de agentura folosită în acest scop rezultă că 
majoritatea deţinuţilor contrarevoluționari manifestă interes faţă de activităţile 
culturale ce se duc cu ei (citirea de cărți, citirea zilnică a presei şi a unor reviste, 
vizionarea de filme și diafilme, conferințe şi altele), mulţi manifestă admiraţie faţă 
de realizările regimului. 

Datorită muncii de reeducare dusă cu deținuții contrarevoluţionari, s-a ajuns la 
situații când cu ocazia ținerii unor conferinţe sau alte activităţi în care sunt pe de o 
parte arătate realizările regimului nostru, iar pe de altă parte se demască activitatea 
trădătoare a fostelor partide şi grupări politice din trecut, unii deținuți contrarevo- 
luţionari din proprie iniţiativă — în astfel de ocazii — cer cuvântul şi-și manifestă deschis 
admiraţia față de regimul nostru și realizările sale, iau atitudine față de gruparea politică 
din care au făcut parte și dezaprobă acţiunile dușmănoase întreprinse de ei. 

De asemenea, ca urmare a unei munci individuale dusă cu unii deţinuţi contrare- 
voluționari de la penitenciarul Jilava şi Botoşani, care au deținut funcții în vechile 
partide „istorice“, s-a reușit ca unii din ei să părăsească poziţiile reacționare, să ia 
atitudine şi să demaşte propria activitate dușmănoasă a lor și a grupării politice din 
care au făcut parte, să se desolidarizeze de vechile concepții politice, să recunoască 
trăinicia regimului democrat popular din ţara noastră şi să se încadreze necondiționat 
în noua orânduire de stat. 

Unii din aceştia au fost recrutaţi ca agenți, grațiaţi de restul pedepsei şi puși în 
libertate. 

Dacă acestea au fost în linii mari unele rezultate pozitive obţinute în munca noastră, 
analizând însă munca desfășurată de Serviciul și birourile K. din regiuni în această 
perioadă, rezultă că în activitatea noastră au avut loc și serioase lipsuri care au făcut 
ca sarcinile ce ne revin să nu fie îndeplinite în cele mai bune condițiuni. 

S-a stabilit că în rețeaua noastră informativă era un număr însemnat de agenți care 
nu corespundeau sarcinilor pentru care au fost recrutați și care constituiau un balast, 
fapt pentru care s-au luat măsuri de excluderea lor din reţeaua informativă şi 
prelucrarea cazurilor respective cu lucrătorii operativi pentru a trage învățăminte. 

Astfel, agenţii deţinuţi „Claudiu Ionescu“ şi „Radu Ionescu“ din legătura 
căpitanului Telenche Florea; agentul deţinut „Vlad lon“ din legătura căpitanului Popa 
Gheorghe; agentul cadru „Năstase I. “ din legătura căpitanului Kiss Iuliu și alţii, s- 
au dovedit a fi nesinceri prin aceea că deși cunoşteau despre activitatea unor elemente 
urmărite de către noi, fiind dirijați pe lângă aceștia, nu ne-au semnalat nimic. 

Din verificările făcute s-a stabilit că agenţii: „Cristea“ din legătura căpitanului 
Nicolae Vasile, „Sârbu Ion“ din legătura căpitanului Vasiliu Aristide, au fost 
deconspiraţi cu ocazia unor anchete efectuate de alte organe în verificarea sesizărilor 
făcute de agenți. 

Cu ocazia verificării agenturii s-a mai stabilit că un număr de 16 agenţi s-au sustras 
în mod sistematic de la colaborarea cu organele noastre, iar un număr de 23 agenți 
nu aveau calități pentru munca informativă şi posibilități de informare. 

Analizând cauzele existenţei acestor agenţi în rețeaua informativă, s-a stabilit că 
în munca noastră s-a manifestat formalism în ceea ce priveşte punctarea, studierea 
și recrutarea lor. Lucrătorii operativi, în scopul obţinerii aprobării de recrutare, au 
exagerat în propunerile de recrutare calitățile personale ale candidaților, iar șefii de 
birouri și conducerea serviciului au aprobat astfel de recrutări cu ușurință. 

Menţinerea unor agenți necorespunzători în reţeaua informativă s-a datorat şi 
faptului că nu s-au luat măsuri de verificarea acestora pe timpul colaborării pentru 
a fi excluși la timp din rețea. 

Unii agenți nu au fost instruiți, educați și dirijaţi în mod concret de către lucrătorii 
operativi din care cauză randamentul în munca informativă a devenit din ce în ce 
mai scăzut, fapt care a făcut ca aceştia mai târziu să se eschiveze de la muncă. 

Astfel de lipsuri s-au manifestat la căpitanul Nicolae Vasile, căpitanul Mocan 
Gheorghe, căpitanul Mutiu Ilie, căpitanul Pod Ion și alții. 

Din analiza materialului informativ furnizat de unii agenţi pe o perioadă mai 
îndelungată s-a constatat că sunt lucrători operativi care iau de la agenți note fără 
valoare operativă pentru organele de securitate. Se iau, de exemplu, de la agenți cadre 
note care cuprind diferite aspecte negative cunoscute pe linie de cadre de șefii 
profesionali asupra cărora s-au luat măsuri disciplinare: mahalagisme, intrigi și chiar 
unele note informative privind aspecte de nemulțumire din partea unor agenți și unor 
cadre sau interpretări greşite a unor ordine date de conducerea profesională din 
obiectivele respective. 

Astfel, căpitanul Drăgulin Gheorghe a luat materiale informative de la agentura 
de la spitalul „V. Babeș“ și policlinica M.A.I., care conţin certuri între salariaţi, 
nemulțumiri din punct de vedere profesional ale unor medici, aspecte de indisciplină 
profesională din partea unor medici, manifestări împotriva ordinelor date de către 
şefii profesionali. În urma informărilor pe care noi le-am făcut, practic organele 
competente nu au avut ce măsuri să ia. 

La 1 octombrie 1963, căpitanul Vasiliu Aristide, a luat de la agentul „Dragnea“ 
o notă informativă din care rezultă aspecte dintr-o şedinţă profesională din cadrul 
obiectivului. În această şedinţă șeful direcţiei a criticat și a tras la răspundere pe mai 
mulți ofiţeri din subordine pentru lipsuri în munca profesională. 

În realitate aceste aspecte nu fac obiectul muncii noastre şi datoria ofițerului era 
de a instrui și combate pe agent și să-i explice că nu ne interesează ceea ce se discută 
în şedinţe, că comandantul este competent să aprecieze ce măsuri trebuie să ia. 
Lucrătorul n-a făcut acest lucru din care cauză un alt agent „Vasilescu Ion“ tot din 
legătura acestui ofițer, la data de 10 mai 1963, semnalează că un ofiţer de miliție din 
D. G. M.,, fiind în misiune la Vatra Dornei, a frecventat unele localuri și că a avut o 
discuţie „tare“ cu o ospătară. 

Agentul „Tudor Vasile“ din legătura locotenentului major Cosmescu Gh. a sem- 
nalat că un subofițer din D. G. M. după ce a fost promovat în funcţie a căzut pe panta 
îngâmfării. Agentul „Ilie Alexandru“ din legătura aceluiași ofiţer, a semnalat printr-o 
notă informativă că un plutonier din obiectiv, găsind o femeie dormind pe iarbă, a 
amenințat-o că o amendează. 

Agentul „Vara Alexandru“ din legătura locotenentului major Bobos Liviu, într-o 
notă informativă semnalează că un ostaş în termen din batalionul sportiv „Dinamo“ 
„este un tip de băiat șmecher şi descurcăreţ, acesta se consideră că are trecere la femei“. 

Căpitanul Csergă Ion de la Regiunea Mureș Autonomă Maghiară, pe baza unor 
materiale informative primite de la agentură a deschis trei dosare de verificare privind 
unii ofițeri de miliţie în care și-a propus ca sarcină principală să stabilească 
activitatea profesională necorespunzătoare, luându-i în evidenţă ca suspecți. 

Tot la această regiune s-a deschis dosar de verificare asupra unui ofiţer de miliție 
pentru a stabili, printre altele, dacă acesta a luat în mod abuziv 3 kg de ardei. 

Biroul K. de la Regiunea M.A.I. Bacău, a trimis în luna martie 1963, la Direcţia 
a IV-a un dosar privind pe un subofițer de miliţie cu propunerea de a se aproba 
demascarea lui pentru unele fapte necinstite pe care le-a comis, printre altele, 
punându-i-se în sarcină că în perioada anilor 1943-1944 a urmat o şcoală de subofiţeri 
de jandarmi. Materialele privind unele fapte necinstite se refereau la aspecte 
petrecute cu mulți ani în urmă (1955-1956), iar altele nu prezentau aspecte deosebite 
dar nici nu erau documentate. 

În aceste condițiuni dosarul a fost restituit, propunerea fiind neîntemeiată. 

Lipsă de orientare a dovedit şi fostul șef al Biroului K. de la Regiunea M.A.I. 
Ploiești — locotenent major Matei Aurel — în documentarea unei sesizări privind un 

ofițer de miliţie, când a audiat împotriva ofițerului rude ale unui infractor care fusese 
anchetat de acest ofiţer și acestea au dat declarații împotriva ofițerului. 

Direcţia de cadre făcând o verificare în acest caz a stabilit că declaraţiile sunt 
mincinoase, iar ofițerul este nevinovat. 

Căpitanul Nacu Victor de la Biroul K. al regiunii M.A.I. Iași, a dovedit super- 
ficialitate în executarea ordinului dat privind lucrarea unor cadre pe bază de dosare 
de semnalare. Deși în ordin este precizat că dosare de semnalare se deschid numai 
asupra cadrelor, el a deschis dosar de semnalare asupra deţinutului de drept comun 
Popa Vasile pentru a-i stabili activitatea dușmănoasă în detenţie. 

Şeful Biroului K. de la Regiunea M.A.I. Brașov, căpitanul Czeinczok Mihai, în 
luna octombrie 1963, ne trimite un tabel cu mai multe elemente legionare în care 
apărea şi numele de Duzinchevici. Întrucât la arhivele statului de la Regiunea Braşov, 
există un salariat cu nume asemănător, ne-a trimis acest tabel pentru a-l înainta la 
Direcţia de cadre fără să ia nici un fel de măsuri în identificarea și verificarea celui 
de la arhivele statului din Sibiu — obiectiv deservit de Biroul K. Braşov. 

Din cele de mai sus rezultă că unii lucrători operativi au dirijat agentura în mod 
superficial și au luat materiale informative care nu fac obiectul muncii noastre. Astfel 
de lucrători nu înțeleg că muncind în felul acesta cu agentura o distrag de la sarcinile 
şi problemele importante ale muncii noastre. 

Prin luarea materialelor de felul celor arătate mai sus, lucrătorii au dat de înţeles 
agenţilor că sunt mulțumiți de munca lor, iar agenţii care dau astfel de materiale sunt 
şi ei mulțumiți că nu sunt dirijaţi către probleme mai grele care incumbă și o 
răspundere mai mare din partea lor. 

Acest lucru se petrece în timp ce în evidenţele noastre se mai găsesc materiale 
care nu au fost clarificate. 

O altă lipsă serioasă care dăinuie în activitatea noastră în mod deosebit la lucrătorii 
care lucrează cu agentura din rândul deţinuţilor, constă în aceea că ei nu se ocupă 
permanent de educarea agenturii pentru a o scoate de sub influenţa elementelor 
dușmănoase și, totodată, agenții nu sunt educați pentru a înțelege în mod just 
colaborarea cu organele noastre. 

Una din cauzele acestor lipsuri o constituie lipsa de control din partea şefilor 
profesionali. 

Şefii de birou din centrală și regiuni, nu au controlat cum instruiesc și dirijează 
agentura existentă lucrătorii operativi, nu au participat în măsură suficientă la întâlniri 
de control cu unii agenţi, iar atunci când au stabilit unele lipsuri în munca cu agentura 
nu au luat măsuri pentru îmbunătăţirea muncii. 

În această perioadă în faţa serviciului K. şi a birourilor din regiunile Dobrogea, 
București şi Galaţi, a stat sarcina de a lucra informativ gospodăriile agricole M.A.I., 
de a depista activitatea duşmănoasă a unor elemente, descoperirea şi prevenirea unor 
furturi şi abuzuri care prejudiciază avutul obştesc, semnalarea abaterilor de la ordinele 
conducerii ministerului privind producţia agricolă, cazuri de indolenţă și altele. 

Menţionăm că s-au obținut unele rezultate pe această linie la G. A. S-M.A..I. Periș 
şi la G. A. S-M.A.L. Tichileşti din cadrul regiunii Galați. 

Din cele șapte gospodării agricole ale ministerului, patru sunt pe teritoriul 
regiunii Dobrogea și două pe teritoriul regiunii București. Birourile K. care răspund 
de aceste obiective, în această perioadă au dovedit lipsuri serioase în îndeplinirea 
sarcinilor ce le revin. 

Din unele controale efectuate la aceste gospodării s-a stabilit că în cursul acestui 
an s-au produs pagube însemnate avutului de stat printre care cităm următoarele: 

— La Gospodăria M.A.I. Periş, au murit: 10 450 păsări, 90 taurine şi 146 porci; 

— La Gospodăria Tichilești, au murit: 1 373 păsări, 410 porci, 16 taurine și 78 oi. 
Tot la această gospodărie au murit 1 292 boboci din cauza lipsei de alimentaţie 
corespunzătoare. 

— La Gospodăria Vlădeni, au murit: 255 porci, 210 oi, 17 taurine și 30 păsări, iar 
la Luciu-Giurgeni au murit 301 păsări, 27 taurine şi 453 porci; 

— La Gospodăria Saligny, au murit: 611 păsări, 219 oi, 46 porci şi 14 taurine; 

— La Gospodăria Salcia, au murit: 1 215 păsări, 1 055 porci, 408 oi, 17 taurine. 
Tot la această gospodărie, cu ocazia unui transport a unui însemnat număr de boboci, 
au murit prin sufocare 260 de capete. Dintr-un incubator din 4 397 de ouă, au scos 
doar 350 boboci şi aceștia neviabili. 

— La Gospodăria Chilia-Veche, au murit: 350 păsări, 1 041 porci, 735 oi şi 19 
taurine. La Periprava — datorită lipsurilor în îngrijirea și alimentarea purceilor — în 
lunile ianuarie-martie, au murit 191 purcei şi tot din aceleași motive la Chilia Veche 
au murit 133 purcei şi 241 capete viței. 

Pe lângă aceste pagube provocate de mortalități, s-au semnalat lipsuri în ce priveşte 
îngrijirea și alimentaţia animalelor. Lipsuri grave s-au stabilit şi în ceea ce priveşte 
executarea la timp şi în bune condițiuni a lucrărilor agricole cât şi în ceea ce privește 
folosirea în cele mai bune condițiuni a braţelor de muncă din rândul deținuților. 

Din controlul și analiza făcută a mai rezultat că multe gospodării nu au îndeplinit 
la timp planul de investiţii la construcții și din această cauză s-au creat greutăţi în 
adăpostirea şi îngrijirea animalelor. 

Nici una din lipsurile arătate, n-au fost sesizate şi raportate pe linia noastră 
conducerii ministerului pentru a se lua măsuri de prevenire. 

Şefii de birouri poartă o vină foarte mare deoarece n-au luat toate măsurile de 
încadrarea principalelor obiective cu agentură calificată, capabilă să semnaleze la timp 
lipsurile grave ce au loc în întreprinderile noastre economice, n-au controlat 
îndeaproape în ce fel lucrează ofiţerii cu agentura, în ce probleme și cum o dirijează. 

Este cazul să întrebăm pe cpt. Ivașcu Ion, șeful biroului K. din regiunea 
Dobrogea, în ce probleme sunt dirijaţi cei 243 de agenţi deţinuţi și 153 agenţi cadre 
din colonii și gospodării, dacă în gospodăriile de pe teritoriul regiunii Dobrogea au 
fost constatate lipsuri atât de mari? 

Birourile K. deși au avut unele materiale informative, n-au considerat însă de 
datoria lor să raporteze şi numai după ce au primit ordinul nostru din iulie 1963, au 
raportat unele lipsuri din obiectivele economice. Multe din ele sunt importante și au 
fost raportate conducerii ministerului și s-au ordonat măsuri de verificare. 

Mă întreb cui folosesc materialele închise în fichetele birourilor K. în care sunt 
semnalate lipsurile? 

Regiunea Banat, printre altele, a raportat că în depozitele întreprinderii industriale 
de pe lângă penitenciarul Arad sunt mărfuri refuzate de beneficiar în valoare de peste 
100 000 lei și nu se ia nici o măsură pentru valorificarea lor. 

Asemenea informaţii care nu au fost raportate au avut şi birourile K. de la regiunile 
Ploiești, Argeș, Galaţi și Dobrogea. 

De asemenea, maiorul Vişan N., şeful Biroului K. din Regiunea București, n-a 
luat măsurile cuvenite pentru a asigura cu agentură cele două gospodării agricole unde 
s-au constatat lipsuri serioase ce au adus pagube materiale statului. 

Mai grav este faptul că în toate gospodăriile şi coloniile există câte un lucrător 
operativ, în unele obiective există și agentură numeroasă, însă aceasta după cum am 
arătat este dirijată formal sau nu este dirijată deloc în problemele cele mai importante. 
Altfel nu se explică de ce avem atâtea lipsuri şi în domeniile atât de importante la 
activitatea economică. 

Din analiza efectuată de către conducerea Serviciului K. în cursul lunii septembrie 
1963, cu şefii de birouri din regiunile: Dobrogea, Bucureşti, Suceava, Cluj, Mureş 
Autonomă Maghiară și Crișana, asupra felului cum se desfășoară munca de reeducare 
a rezultat că unele birouri desfășoară această muncă cu multe lipsuri. 

Şeful Biroului K. de la Regiunea Cluj, căpitanul Pop Alexandru deși a fost sprijinit 
în mai multe rânduri în vederea desfăşurării muncii de reeducare cu deţinuţii din 
penitenciarul Gherla, unde este încarcerat un număr însemnat de deţinuţi 
contrarevoluţionari, desfăşoară o muncă cu multe lipsuri. Nu s-a studiat temeinic 
activitatea elementelor încarcerate în acest penitenciar şi necunoscând aceasta, munca 
a fost dusă în general. De asemenea, cei doi lucrători care deservesc penitenciarul 
Gherla nu s-au ocupat în mod individual de prelucrarea și demascarea activităţii unor 
deţinuţi care au avut diferite funcţii de răspundere în trecut și nu au urmărit cum sunt 
îndeplinite sarcinile reeducării de către conducerea penitenciarului. Agentura 
existentă nu este judicios folosită în această acțiune. 

Lipsuri mai grave au şeful biroului K. Dobrogea, căpitanul Ivaşcu Ion şi locțiitorul 
său, maior Ene Constantin, în munca de reeducare a deţinuţilor contrarevoluţionari 
de la coloniile Periprava și Salcia. 

Deși Biroul K. din regiunea Dobrogea, a fost printre primele care a început această 
muncă de reeducare din ordinul conducerii ministerului, la sfârşitul anului 1960, cu 
sprijinul direct al conducerii Serviciului K. a reuşit să obţină primele rezultate de 
început, pe baza cărora s-a extins această muncă și în alte penitenciare, însă nu a 

continuat munca în același ritm, nu au dezvoltat-o conform sarcinilor și ordinelor date 
de conducerea ministerului. 

La şedinţa din 6 decembrie 1962, când s-a analizat şi felul cum se execută acest ordin, 
conducerea ministerului a criticat în mod deosebit pe tovarășii de la Biroul K. Do- 
brogea, care nu au obţinut rezultatele la nivelul cerinţelor muncii și posibilităţilor lor. 

Agentura din rândul deţinuţilor contrarevoluționari în număr de 33 agenţi, este 
cu totul insuficientă pentru supravegherea informativ-operativă a celor cca. 2 900 
deţinuţi contrarevoluţionari, pentru susţinerea muncii de reeducare. În regiunea 
Dobrogea nu s-a făcut aproape nimic în ce priveşte munca individuală de prelucrare 
a unor deţinuţi ce au avut funcţii de răspundere în trecut. Materialul informativ în 
problema reeducării este confuz și prezintă unele manifestări pozitive şi negative ale 
unor deținuți care nu prezintă mare importanţă în acţiunea de reeducare. 

Căpitanul Ivașcu lon trebuie să lichideze cu lipsurile și să treacă la executarea 
ordinelor conducerii ministerului în ce priveşte sarcinile ce ne revin în munca de 
reeducare. 

Tovarășul Ivașcu trebuie să analizeze situaţia de pe următoarea poziţie: 

a) în reg. Dobrogea este concentrat cel mai mare număr de deţinuţi; 

b) aproape toți deţinuţii din regiunea lor muncesc în unităţile productive ale 
ministerului; 

C) din totalul gospodăriilor agricole M.A..., cel mai mare număr se află pe teritoriul 
Dobrogei. lar ponderea economică a acestor gospodării este foarte mare; 

d) numeric, biroul K. Dobrogea este cel mai mare în comparaţie cu celelalte birouri 
K. din ţară. 

Consider că tovarășul Ivaşcu Ion trebuie să judece lucrurile în felul acesta înainte 
de toate. 

Locţiitorul său, maiorul Ene Constantin, care a condus biroul un an de zile, timp 
în care tovarășul Ivașcu a fost la școală, a lucrat foarte prost, a dat dovadă de multe 
lipsuri. 

După părerea mea, maiorul Ene Constantin, ori este un leneș, ori un incapabil. 

Pentru îndreptarea muncii, tovarășul Ivașcu, printre alte măsuri, trebuie să 
analizeze serios dacă maiorul Ene poate să îndeplinească mai departe funcţia de 
locţiitor şef birou. 

Însă nu aceasta este cauza principală a lipsurilor biroului. Principalul este că în 
birou n-a fost imprimată răspunderea, simţul datoriei, n-a fost exercitat un control 
sistematic pe baza ordinelor conducerii ministerului. 

Din analizele făcute a rezultat că majoritatea lucrătorilor operativi depun eforturi 
pentru îndeplinirea în condițiuni cât mai bune a sarcinilor profesionale de care răspund, 
ceea ce a făcut ca în comparaţie cu situaţia din trecut starea disciplinară din muncă 
să se îmbunătăţească. 

Totuşi, în cadrul serviciului au fost cazuri când datorită unor abateri de la disciplina 
în muncă și disciplina militară, am luat măsuri de sancționare. 

Astfel, căpitanul Mocan Gheorghe a fost sancţionat pentru superficialitate şi lipsă 
de răspundere în executarea unei lucrări, căpitanul Barbus Gheorghe a fost sancţionat 
cu zile de garnizoană şi retrogradat de la funcția de locţiitor șef birou la funcția de 
lucrător operativ prim, deoarece a dovedit că nu este corespunzător acestei funcții, 
căpitanul Mutiu Ilie, sancţionat pentru comentarii de ordine; locotenent Dănescu 
Marin, pentru că a invitat un cetăţean ca să-l audieze şi a uitat de această audiere. 

În urma măsurilor de sancționare a acestor ofiţeri și prelucrarea lor în cadrul 
birourilor, starea disciplinară în unitatea noastră s-a îmbunătăţit. 


Analizând felul cum sunt îndeplinite ordinele conducerii ministerului, rezultă că 
în această perioadă Serviciul K. și birourile din regiuni și-au îndreptat activitatea pentru 
realizarea sarcinilor şi putem spune că ele au fost îndeplinite în bună parte, calitatea 
muncii a crescut simţitor. 

Recrutarea, dirijarea și instruirea agenturii se face mai calificat, o bună parte din 
agentură atât din rândul cadrelor cât şi din rândul deţinuţilor, a furnizat materiale 
importante asupra unor probleme și elemente care prezentau interes pentru organele 
noastre. 

Pe de altă parte, agenţii slabi şi fără perspective au fost abandonaţi, în locul lor 
fiind recrutați agenți cu posibilități de informare. 

Prin lucrarea mai calificată a acţiunilor şi dosarelor de semnalare atât serviciul 
cât și birourile K. din regiuni au reușit să clarifice diferite materiale existente cu privire 
la activitatea necinstită a unor elemente. 

De asemenea, apreciez că într-o bună măsură am reușit să îndeplinim sarcinile 
privind munca de reeducare cât şi prevederile ordinului nr. 87. 

Din analiza făcută a rezultat însă că în munca noastră se mai manifestă lipsuri în 
organizarea şi desfăşurarea muncii informative în obiectivele de care răspundem. 

Unii lucrători operativi au dovedit superficialitate, lipsă de orientare, lipsă de 
răspundere și formalism în muncă, datorită acestui fapt nu au reușit să-și axeze munca 
pe principalele sarcini din activitatea lor concretă ci dimpotrivă s-au ocupat de pro- 
bleme care le-au îngreunat activitatea şi care nu prezintă importanţă pentru munca 
noastră. 

Una din cauzele principale care a contribuit la aceste lipsuri o constituie lipsa de 
control permanent atât din partea șefilor de birou cât şi din partea conducerii 
serviciului. 

Consider că lipsurile manifestate în activitatea noastră pot fi lichidate, iar munca 
să fie dusă la un nivel mai înalt dacă toţi lucrătorii se vor ocupa în mod serios şi 
permanent de îndeplinirea sarcinilor sub toate aspectele de care am vorbit. 

Pentru îndeplinirea ordinelor conducerii ministerului și pentru îmbunătățirea muncii, 
în faţa serviciului și a birourilor K. din regiuni, stau următoarele sarcini mai importante: 

-Executarea sarcinilor prevăzute în ordinele conducerii ministerului din 23 
octombrie 1962 şi 21 octombrie 1963; 

-Lucrarea informativ-operativă activă a gospodăriilor agricole și întreprinderilor 
industriale M.A.I. în scopul de a preveni daunele care se aduc statului prin sacrificări 
de animale și mortalităţi, furturi, neglijenţe şi alte ilegalităţi comise în procesul de 
producție. 

Ca urmare a lipsurilor existente în gospodăriile agricole și cele industriale ce aparțin 
M.A.L.-ului, tovarășul vicepreşedinte al Consiliului de Miniştri şi ministru al 
Afacerilor Interne, general colonel Alexandru Drăghici, a ordonat ca de aceste 
obiective, în afară de organele K. să se ocupe şi organele de miliţie pentru lichidarea 
stării infracționale pe linie economică. 

În vederea executării acestui ordin, Serviciul K. a dat instrucţiuni birourilor și 
grupelor K. asupra modului cum trebuie să procedeze în viitor în lucrarea obiectivelor 
menţionate mai sus, atât de lucrătorii pe linie de K. cât și de lucrătorii pe linie de 
miliție, care au primit ordin de la D. G. M. în acest sens. 

Atragem atenţia că prin lucrarea acestor obiective şi de către organele de miliție 
nu înseamnă că lucrătorii operativi care deservesc astfel de obiective nu trebuie să 
se mai ocupe de ele. Ordinele conducerii ministerului în legătură cu lucrarea infor- 
mativ-operativă a acestor obiective de către organele K. rămân în vigoare și birourile 
K. trebuie să se ocupe mai departe şi de problemele economice. Unele din ele şi anume 
acelea care sunt justiţiabile sau necesită control sau anchete care nu pot fi făcute de 
organele K. din motive de conspirativitate, se vor preda organelor de miliție. 

Alte materiale privind diferite lipsuri ale conducerii întreprinderilor, conducătorilor 
diferitelor sectoare ca: indolenţa, abateri de la ordine, lipsa de răspundere şi de 
preocupare, imoralități și alte asemenea fapte trebuie să fie raportate ministerului, 
verificându-le în prealabil temeinic. 

Pentru aceasta este necesar să creăm agentură în toate unitățile de detenţie şi 
producţie așa cum prevede ordinul M.A.I. nr. 87, să încadrăm informativ toate 
camerele de detenție şi toate sectoarele unităţilor de producție, în scopul prevenirii 
pagubelor materiale în gospodării și a activităţii dușmănoase în detenție. 

— Intensificarea muncii informativ-operative în procesul muncii de reeducare cu 
deţinuţii contrarevoluţionari și îndeosebi recrutarea de agentură în vederea susţinerii 
muncii de reeducare; 

— Lucrarea informativ-operativă a obiectivelor de miliție, spate şi penitenciare în 
scopul descoperirii şi prevenirii activităţi necinstite din partea unor cadre; 

— La unele secții ale Arhivelor Statului au pătruns elemente străine regimului nostru 
pentru a consulta documente istorice, care apoi să le interpreteze în mod naţionalist- 
şovin, cu scopul să alimenteze politica revizionistă privind apartenenţa Ardealului. 

De asemenea, la Arhivele Statului din București au venit unii cetăţeni polonezi 
să studieze documente privind tezaurul polonez furat de hitlerişti, pretinzând că în 
arhivele noastre s-ar găsi documente din care să rezulte că acesta a fost depus în ţara 
noastră şi în felul acesta să ridice pretenţii materiale neîntemeiate față de statul român. 

Pentru a preveni în viitor astfel de situaţii, suntem obligaţi de a ne ocupa 
îndeaproape de aceste obiective prin crearea de agentură care să ne poată informa 
la timp asupra tuturor încercărilor din partea unor elemente dușmănoase și necinstite. 

Pentru şefii de birouri şi conducerea Serviciului K. sarcina principală este de a 
ne ocupa concret de problemele muncii pentru a ne achita cu cinste de sarcinile 
încredințate. 


Șeful Serviciului K 
Colonel de securitate Petruc Mihai 


A.C.N.S.A.S., fond documentar, dosar nr. 106, f. 29-46. 


141. 


1963 noiembrie 11. Concluziile adjunctului ministrului Afacerilor Interne, Negrea 
Vasile, în urma ședinței de analiză a activităţii Serviciului K. 


Concluziile 
Tov. adj. Negrea Vasile, la şedinţa cu Serviciul K 


Tovarăşi, 

S-au înscris şi au luat cuvântul la discuţii 7 tovarăşi: 5 din regiuni și 2 din centrală. 

Cred că s-au dezbătut toate problemele puse aici în discuţie, în baza materialului 
prezentat de tov. col. Petruc. Analiza care a fost făcută în materialul prezentat a cuprins 
aproape toate problemele necesare a fi puse în faţa dvs. şi cu completarea care s-a 
făcut în discuţie, se poate spune că s-a întregit materialul tov. col. Petruc. 

Se poate aprecia că Serviciul K în perioada care s-a scurs, şi-a îmbunătăţit munca 
atât cu agentura, în dosarele de semnalare, în dosarele de verificare pe care le lucrează. 
În sectoare ca: miliţie, spate, arhive — unde s-au făcut mai puţin decât în celelalte 
sectoare — şi penitenciare s-au făcut multe lucruri bune în perioada la care se referă 
analiza noastră. Materialele prezentate de tov. col. Petruc conducerii ministerului în 
cursul acestui an, mare parte au fost corespunzătoare, de valoare, în baza lor fiind 
luate măsuri de direcţiile noastre informative. 

Tovarășii din Serviciul K au sprijinit munca și altor sectoare din minister prin aceea 
că o serie de agenți eliberați din pușcărie au fost predați, pentru a se continua munca 
cu ei, direcțiilor a II-a şi a III-a: de asemenea, au mai fost predaţi agenţi şi la unele 
regiuni. 

Trebuie spus, tot ca parte pozitivă, că Serviciul K a semnalat multe lucruri privind 
elementele contrarevoluţionare existente în detenţie, precum şi cele de drept comun, 
materiale în baza cărora au fost întreprinse acţiuni corespunzătoare. 

Ţin să mai subliniez faptul că faţă de trecut — pe când era la conducerea serviciului, 
Barbu — s-au lichidat multe lipsuri care dăinuiau de multă vreme. 

Noi am vrut ca în şedinţa de astăzi, în afară de părțile pozitive, să vedem totuși 
lipsurile manifestate în munca acestui serviciu. 

De la început pot face o apreciere în sensul că discuţiile purtate aici au fost 
deficitare la capitolul autocritică, tovarășii (aproape toţi care au luat cuvântul) au ţinut 
să arate mai mult cum și-au organizat munca, cum au deschis dosare de semnalare 
şi verificare etc., dar au vorbit mai puțin de lipsurile din Serviciul K şi a birourilor 
din regiuni. 

lată, eu am să arăt un aspect al muncii care constituie o lipsă gravă. Noi avem 
foarte multe gospodării agricole în cadrul Ministerului şi în mod deosebit în 
regiunile Dobrogea și București, dar avem și în celelalte regiuni unele întreprinderi 
industriale, care aduc un aport economiei noastre naţionale. Dacă Serviciul K ar fi 
luat mai din timp măsuri să sesizeze lipsurile de organizare care se manifestă în aceste 
gospodării agricole, risipa de braţe de muncă care s-a constatat în activitatea lor, multe 
lucruri ar fi fost prevenite. De asemenea, n-a fost sesizat aspectul acesta de 
dezinformare, de minciună, practicat în gospodăriile noastre. Spun acest lucru fiindcă 
am avut multe gospodării agricole care în acest an au obţinut produse însemnate. Noi 
trebuia să dăm către stat o cantitate mai mare de produse agricole decât aceea 
contractată inițial. Ce se întâmplă însă? Directorii gospodăriilor și unii colaboratori 
ai lor raportează D.G.P.C.M cifre ireale privind situația din gospodării, iar 
penitenciarele — la rândul lor — ne raportează nouă aceste inexactități, iar noi — 
luându-le drept reale — le raportăm la partid şi pentru acest fapt nu de mult am fost 
martorii unui lucru destul de neplăcut. Despre ce este vorba. 

Acum o lună s-a făcut o situaţie a existentului de cereale din gospodăriile noastre, 
pentru a raporta organelor de partid cu cât putem suplimenta planul de contractări 
pentru stat. 

Pe baza celor ce ni s-a raportat, am arătat că nu putem furniza decât 4 000 t. 
porumb, ca să meargă după aceea în teren o comisie din partea secției de partid și 
să constate că de fapt avem posibilitatea să dăm încă 12 000 t. în plus. 

Acest exemplu dovedeşte că unii oameni ascund adevărul, că vroiau să folosească 
acest porumb în alte scopuri. În felul acesta a pus într-o situație proastă conducerea 
ministerului în faţa conducerii de partid, raportând o altă situaţie decât cea reală. 

Dacă organul nostru contrainformativ de la regiunea Dobrogea avea în vedere acest 
lucru, fără îndoială că am fi putut evita din timp aceste lucruri neplăcute. 

La fel stau lucrurile şi în ce priveşte producția noastră de carne. Noi avem un mare 
număr de porci, oi, păsări aduse din import, plătite cu valută, pe care le-am dat pe 
la toate gospodăriile noastre. Am adus porci rasă Landras, vaci de mare productivitate, 
găini care fac 260 ouă pe an, toate acestea cumpărate cu valută. S-a avut în atenţie 
dotarea gospodăriilor noastre cu aceste animale și păsări tocmai în scopul ridicării 
economiei noastre naționale. 

Unii din directorii noștri de gospodării lucrează bine, îndeosebi cel de la Tichi- 
leşti, care se îngrijește cu pasiune de toate animalele ce i se trimit acolo. La fel trebuie 
apreciat şi directorul de la Peri, în afară de defecțiunile care s-au întâmplat acolo. 

Avem în subordine o serie de întreprinderi industriale create pe lângă penitenciarele: 
Gherla, Mislea, Mărgineni, Târgșor și în multe alte locuri. 

O primă sarcină a Serviciului K ar fi aceea ca, cu ajutorul agenturii informative 
creată din rândul deţinuţilor, să cunoască ce pun elementele din detenție la cale, dacă 
nu cumva unele din aceste elemente intenționează să saboteze activitatea întreprinderii, 
dar, în același timp să vadă şi aspectele celelalte, fiindcă ei tot contrainformativ 
lucrează în rândul cadrelor din penitenciare și miliţie. Degeaba vom avea noi agentură 
în rândul deţinuţilor contrarevoluţionari, degeaba vom şti ce fac ori ce intenţionează 
să facă aceştia dacă în rândul cadrelor din penitenciare, acolo unde de fapt se 
organizează munca, nu știm care este situaţia reală. Nu este suficient ca într-o parte 
să lucrezi bine și în alta prost. Noi trebuie să lucrăm peste tot bine, să vedem ce aport 
aduc economiei noastre naţionale sectoarele acestea din subordinea M.A.I. 

Executând așa cum se cuvine și la timp aceste atribuţiuni, se poate spune că aparatul 
nostru de contrainformaţii al serviciului K îşi aduce pe de-a întregul aportul său. 

Aşa cum de altfel rezultă şi din discuţiile făcute aici, dv. v-aţi ocupat puţin de 
problemele economice, doar pe ici pe colo, mai sesizaţi că la Arad au fost stricate 
niște maşini aducându-se un prejudiciu de 100 000 lei. Aici însă nu v-aţi ocupat să 
vedeţi care sunt totuși cauzele acestei defecţiuni. Uitaţi, așa se petrec lucrurile și cu 
gospodăriile noastre din baltă, mai ales că ei au și unele motive pentru a justifica 
incorectitudinile ce se comit aducând ca argument unele inundaţii ce se produc. În 
felul acesta nelucrarea la timp şi în condiţii corespunzătoare a unui teren, fapt ce duce 
la compromiterea recoltei, este aruncat pe seama „inundaţiilor“ ori a altor factori 
naturali. 

Probabil că vreunul din lucrătorii pe linie de K care sunt mai mereu în jurul acestor 
salariați din gospodării, scapă din atenţie să ne sesizeze aceste aspecte 
necorespunzătoare, având în vedere că şi el a mai „ciupit“ câte ceva de pe acolo şi 
că dacă va da în vileag realitatea din gospodărie s-ar putea să fie și el luat la rost. 

Totodată trebuie arătat că aceste aspecte negative se mai petrec şi datorită faptului 
că unii lucrători de ai noștri lucrează slab cu agentura. 

Este cunoscut că agentura din rândul deținuților trebuie să fie bine aleasă, 
conspirată, sinceră față de noi, pe care s-o creştem zi de zi așa încât, la ieşirea din 
detenție, ea să poată fi folosită în continuare de organele noastre contrainformative. 
Dar, trebuie spus că din cauza lipsei de educaţie, această agentură în general e slabă, 
nu se prezintă la nivelul cerinţelor muncii noastre prezente. 

În trecut în munca Serviciului K au existat multe provocări. Eu vă reamintesc de 
cazul de la Brăila — datând de pe timpul când era Barbu şeful acestui organ — când 
s-a venit cu un singur referat în care se spunea că șeful securității de la raionul Brăila 
împreună cu alți ofițeri au furat, au făcut contrabandă și — după mintea lui Barbu — 
se arăta că sunt în legătură cu marinari străini. l-am ţinut 6 luni de zile arestaţi, ca 
în cele din urmă să le dăm drumul. De ce s-a întâmplat aşa ceva? 

Pentru că un ticălos ca Barbu ne-a prezentat un referat denaturat. 

Eu v-am atras atenţia în timpul şedinţei şi vă atrag din nou, foarte serios, că dacă 
se va continua a se munci fără simţ de răspundere, ca în trecut, cei ce se vor face 
vinovaţi vor fi făcuţi răspunzători. Noi nu avem nevoie de așa ceva. Avem nevoie 
în cadrul acestui sector de muncă de oameni serioşi, obiectivi. Noi lucrăm cu oameni 
şi nu avem nici un interes să ne creăm duşmani artificiali. 

Mai există în capul unor lucrători anumite fantezii privind lupta împotriva 
dușmanului şi tovarășul vicepreședinte a atras atenţia foarte serios la recenta ședință 
ținută pe minister, asupra acestui lucru. Eu ţin să atrag din nou atenţia asupra acestui 
lucru, să vă feriți de provocări. Noi trebuie să educăm aparatul din subordine pentru 
a-l determina să lucreze şi să acționeze numai pe bază de documente neîndoielnice, 
bine verificate, nu la întâmplare. 

S-a arătat aici despre un cadru de la miliţie că a schimbat 3 case. Nu este bine să 
ne pierdem vremea cu fel de fel de nimicuri și mai ales nu este bine să se ia drept 
bună orice sesizare. Sesizarea să fie bine verificată și numai după aceea să se facă 
caz. Și despre voi vin multe materiale prin care sunt sesizate diverse lucruri. Dacă 
şi noi am lua de bun toate aceste lucruri ar însemna să luăm multe măsuri negândite. 
Vedeţi însă că nu ne lăsăm induși în eroare, le dăm spre verificare mai întâi. 

Din penitenciare vin fel de fel de sesizări din partea deţinuţilor şi voi vă bucurați 
că aţi descoperit cine ştie ce. În realitate, sunt multe minciuni în care voi vă risipiţi, 
consumându-vă toată energia în a le verifica. 

Un ticălos de la Sighet a trimis tovarăşului ministru o sesizare prin care arăta că 
directorul penitenciarului de acolo „mănâncă“ oameni, că a „îngropat“ nu ştiu câți 
oameni; că lucrătorul politic nu ştiu ce a mai făcut. Cum citeai scrisoarea îți dădeai 
seama că este ceva ireal. Am trimis un om acolo și când a verificat şi-a dat seama 
că este făcută de un provocator. 

Am ordonat atunci să-l izoleze ca să ne pomenească până s-o libera din pușcărie. 
Aşa trebuie procedat cu asemenea elemente ticăloase, care caută să ne saboteze. 

Voi aveţi foarte mult material de felul acesta. Eu vă atrag atenția ca şi organele 
noastre informative să lucreze cu mai multă grijă, să vadă ce este adevăr şi ce este 
minciună. 

Sigur, mai sunt foarte mulți condamnaţi contrarevoluționari sau de drept comun 
care n-au spus totul în timpul anchetei. În arest, prin agentura informativă, noi putem 
să scoatem ceea ce nu au dat în anchetă, să descoperiţi elementele contrarevoluţionare 
rămase în libertate; se pot descoperi, de asemenea, valori care se mai păstrează ascunse. 
Aceasta trebuie să fie o preocupare de seamă pentru ofițerii noştri care lucrează pe 
linie de K. 

La Galaţi avem pe fostul fabricant de șampanie. EI a fost agentul nostru, ca să 
primim sesizare pe linie de miliţie că el are valută acasă. S-a trecut la verificarea 
informaţiei şi când o anchetează pe sora lui și încă un element, a rezultat că deţin 
valută. Atunci am dat dispoziție să-l aresteze. 

Mai sunt asemenea elemente în pușcărie care deţin valută, de care statul nostru 
are nevoie. Dacă organele noastre K ar avea în atenţia lor toate aceste probleme, sigur 
că ar putea să aducă un aport mai mare muncii. 

În ce priveşte problema reeducării. 

S-a vorbit mult aici în sensul că în această direcţie au fost realizate multe lucruri. 
Eu consider că nu s-a făcut chiar mult. Într-adevăr, la Aiud s-a făcut mult fiindcă s-au 
creat şi condiţii, a fost trimis acolo un fost şef de regiune, tovarășul ministru i-a dat 
ordin să se ocupe de vârfurile legionare și el, într-adevăr, a făcut treabă bună în sensul 
că din rândul vârfurilor legionare a reuşit să obţină o serie de note informative, și-a 
creat agentură, a introdus-o în rândul elementelor urmărite — care implorau toată ziua 
pe „sfinţi“ să-i scape de pușcărie — iar după ce a cunoscut întreaga lor activitate a 
început ofensiva împotriva lor, a urmărit să vadă care sunt mai puţin rezistenți 
concepțiilor ideologiei vechi şi a găsit foarte mulți din aceștia. 

Așa a fost posibil, după cum aţi văzut, ca noi să grațiem pe Nichifor Crainic, preotul 
Borşa şi pe Budişteanu. Au fost puşi unii din ei să scrie la „Glasul Patriei“, articole 
ce au ajuns în mâna legionarilor transfugi care, fireşte, n-au privit cu ochi buni — nici 
chiar Horia Sima — tot ce a scris părintele Borșa, unul dintre legionarii fruntași din 
ţara noastră și, totuşi, printr-o temeinică muncă de reeducare, cu ajutorul nostru, prin 
felul de a munci al tov. Crăciun, s-a reuşit un lucru bun. 

A reușit ca şi pe Petrașcu, care este înlocuitorul lui Horia Sima, să-l determine 
să vorbească într-o sală mare, în fața a peste 200 de deţinuţi, arătând că: „gata, s-a 
terminat cu Garda de Fier“ şi după felul cum a vorbit, unii legionari au afirmat că 
„Petraşcu a înmormântat Garda de Fier“. 

Iată, s-au obţinut unele rezultate bune dar noi nu ne facem iluzii. Noi nu spunem 
că de acum, scoţându-i din închisoare pe Radu Gyr, pe Budișteanu, Borșa și Nichifor 
Crainic, am terminat cu ei, pentru că legionarii sunt legionari şi pot să întreprindă 
acțiuni, chiar dacă nu ei, pot îndemna pe alții. 

Elementele legionare există nu numai la Aiud ci și la Botoşani. Tovarășul de la 
Suceava a prezentat un raport bun și bine pregătit. El cunoaște situația de la Botoşani. 
Şi tovarășii de acolo au făcut un pas bun în această muncă, dar puteau face și mai 
mult. Acolo sunt multe epave, bolnavi, dar sunt şi elemente sănătoase, capabile, sunt 
şi câteva vârfuri naţional-ţărăniste acolo și ar fi putut face mai mult în această muncă. 
Pot să-și spună şi ei părerea, să ia atitudine față de conducerea lor, dar în scris, nu 
în vorbe. Putem realiza acest lucru fără însă a le spune că după aceea le vom da drumul, 
pentru că nu facem târg cu ei. Noi trebuie să le demonstrăm că statul nostru democrat- 
popular este un stat care construiește socialismul, care şi-a construit o industrie, lucru 
ce n-a fost realizat în sute de ani de burghezie, că toate aceste succese au fost obţinute 
numai în 19-20 ani de noi. În felul acesta a procedat Crăciun cu cei de la Aiud, ba 
i-a luat şi 1-a plimbat peste tot, completând discuţia cu observarea pe viu a realităţii. 

Eu îl cunosc pe Penescu, îl cunosc pe Lazăr Ștefănescu pentru că l-am anchetat 
în 1950. Penescu poate să ne păcălească. Lazăr Ștefănescu este un păcătos de profesor 
care a reușit să strângă în jurul lui unele elemente care spuneau că sunt apropiate nouă. 
Acum îi este greu să vină şi să ne declare nouă că a terminat cu trecutul lui. Va trebui 
să-l verificăm bine, să nu ne înșele el pe noi, ci noi pe el. Tov. Petruc a venit la mine 
și mi-a raportat că Penescu nu este cinstit. Să luăm măsurile corespunzătoare. 

Cunosc un caz. Un element scos din pușcărie, care în timpul detenţiei a avut o 
comportare bună, a început de acum să oscileze. Ce se întâmplase? Întâlnindu-se cu 
unul de ai lor, a fost avertizat, spunându-i-se că ei s-au angajat să meargă pe un drum 
şi dacă nu va continua va fi rău de ei. 

S-ar putea ca în munca noastră să întâlnim şi elemente care nu știu încotro s-o 
apuce. Aceasta nu înseamnă că nu va trebui să muncim cu ei. Va trebui să muncim 
şi să-i determinăm așa cum dorim noi. 

Apreciez că la regiunea Dobrogea și în mod special la Periprava s-a lucrat slab. 
Acolo avem majoritatea elementelor transferate de la Aiud, care în penitenciar au avut 
o atitudine păcătoasă. Nu ne-am mai ocupat însă de ele pe motiv că au fost aruncate 
de la Aiud. Nu este bine să fie privită aşa problema, trebuie să vă ocupați de ei, iar 
dacă vreunii din ei reuşesc să iasă afară fără ca noi să-i convingem, atunci să-i predăm 
aparatului informativ, ca să clarifice ei problema. 

Se vede treaba că tov. Ivașcu — de la Dobrogea, care spune că este nou -nua 
vrut să aibă o poziţie bună iar noi nu ne putem declara de acord cu ceea ce a spus. 
Tovarăşul a ridicat problema ajutorului pe care trebuie să-l primească. Acest lucru 
însă nu-l scutește de muncă. Biroul acesta trebuie să lucreze, să vină deci cu măsuri. 
Nu trebuie să aruncaţi totul numai pe Serviciul K, cum că nu v-a ajutat, fiindcă acolo 
aveţi şef de regiune, sunt acolo doi locţiitori care au experienţă în munca informativă 
şi puteaţi cere ajutor în problema de reeducare a acestor deţinuţi. Tovarășul în loc 
să analizeze lucrurile așa cum se prezintă ele, a spus că vina o poartă tov. col. Petruc, 
care nu l-a ajutat. 

Trebuie avut în vedere că în regiunea Dobrogea, în baltă, există în detenție un 
număr mare de legionari, mai mulţi chiar cât toţi ceilalți deţinuţi legionari din alte 
penitenciare din ţară și ca atare, trebuie să ne îndreptăm atenţia asupra problemei 
reeducării lor. Este foarte important să cunoaștem ce se petrece în rândul lor. 

Când a luat ființă Serviciul K s-a analizat cu multă răspundere, pentru că ei au 
de-a face pe lângă deţinuţi și cu cadrele M.A.I. din sectoarele de: spate, miliție, arhive, 
penitenciare. Luându-se exemplu numai miliția, s-a avut în vedere că ea cuprinde 
un aparat mare, cu posibilități mari de a scăpa de sub control, că acolo se efectuează 
o muncă care prezintă multe tentaţii spre lucruri necinstite; s-a ţinut seamă că oamenii 
din acest sector de muncă vin în contact cu foarte multe probleme, cu elemente de 
tot felul şi că oamenii slabi își pot pierde controlul. Dv. aţi întâlnit de fapt foarte multe 
cazuri de elemente care au luat mită, care au comis acte de imoralitate, unele devenind 
chiar elemente contrarevoluţionare (exemplul fostului şef al Direcţiei financiare — 
Neagu Ovidiu, care împreună cu alte câteva elemente — tot salariați M.A.I. — au adus 
elogii capitalismului și au denigrat regimul nostru. El a fost arestat, condamnat. lată 
cum acesta, din director în M.A.I. a fost trimis în detenţie ca dușman). 

Pentru a cunoaște toate aceste aspecte negative din activitatea acestor unități noi 
punem problema ca organul K să lucreze mult mai bine, să recruteze o agentură cât 
mai capabilă. Numai în felul acesta va putea să desfășoare o muncă corespunzătoare 
sarcinilor ordonate. 

Este just ce s-a arătat aici. Să prevenim o serie de elemente care sunt tentate la 
apucături necorecte. Am avut nu de mult un caz în Capitală, un salariat de al nostru 
care obișnuia să meargă mereu pe la magazinul corpului diplomatic. 1 s-a atras atenţia 
că dacă mai umblă pe acolo nu are ce căuta la noi şi sperăm să-l îndreptăm. În felul 
acesta l-am prevenit de a comite un lucru poate şi mai grav. Nu i-am deschis acţiune 
informativă pentru că el a fost acolo după băutură şi țigări şi nicidecum după altceva. 
Noi am socotit că este bine să prevenim omul și s-a dat ordin ca cineva competent 
să discute cu el. 

Noi avem agentură şi pe alte linii și oricum ar încerca să ne păcălească, tot cade 
într-un loc şi atunci va fi tras la răspundere cu toată seriozitatea. 

La fel ca în cazul exemplificat, şi în aparatul de miliţie şi spate sunt unii oameni 
care se lasă tentaţi de anumite elemente cu care vin în contact. 

Trebuie spus că Serviciul K nu s-a ocupat de Arhive. S-a spus că acești oameni 
prelucrează material istoric şi de arhivă, că la ei mai vin unii istorici, filozofi și că 
este puţin probabil ca aici să intre elementele contrarevoluţionare, ipoteză care s-a 
dovedit a fi nejustă. 

Din documentele existente în arhivele statului, unele prezintă importanță foarte 
mare şi spre asemenea documente caută să-și croiască drum unele persoane care vor 
să întocmească o istorie așa cum vor ele şi când spun aceasta mă refer în primul rând 
la unele elemente din afara țării. De pildă, din Polonia a venit o echipă de arhiviști 
care intenționau să studieze documente legate de materialele intrate în ţara noastră 

în anul 1939, odată cu refugierea unor polonezi la noi, fiindcă — spuneau ei — sunt 
„informaţi“ că acești polonezi în anul 1939 au adus în România „tezaur“, cu toate 
că noi ştim că acești polonezi au venit nu cu averi ci cu picioarele goale, dezbrăcaţi, 
așa încât a trebuit să-i îmbrace statul român. Unii tovarăși polonezi au pierdut din 
memorie aceste realități triste ale istoriei şi pretind că s-ar fi adus la noi „tezaur“. 

Tezaurul, burghezia poloneză l-au dus acolo unde știau că n-au să ajungă 
fasciștii, l-au trecut în Apus. 

Tovarășii noștri de la Arhive erau cât pe aici să caute acolo asemenea „documente“. 
S-a dat ordin să nu le fie satisfăcută o asemenea cerere, nejustă, de altfel. 

Sau, de pildă, vin unii din Ungaria — care vor să se documenteze despre trecutul 
istoric al Transilvaniei. Unii vin pe linie turistică, alții pe linia Academiei R.P.R. şi 
alţii ca invitaţi ai Ministerului Învăţământului. Aceştia încearcă să arate că ar fi mai 
justă existenţa unui Ardeal autonom, ori a reîntregirii Ardealului cu „Ungaria mare“ 
etc., căutând să convingă pe alţii că istoria a început de când Austro-Ungaria a ocupat 
Transilvania. Ei de fapt încearcă fel de fel de jonglerii tocmai în scopul de a falsifica 
istoria. 

Au fost luate măsuri de către noi și s-a oprit intrarea unor asemenea elemente la Arhive. 

Dacă ei vor să demonstreze pe linie de partid acest lucru, n-au decât să-l facă, 
dar nu le admitem să vină aici pentru a strânge documente de a falsifica istoria. Dacă 
ar spune cel puţin adevărul nimeni nu s-ar opune, dar ei mint. 

Dacă aţi citit bine o istorie scrisă de un neamţ din R.F.G. intitulată „Istoria muncii“, 
o să vedeţi acolo o teză cum că nemţii „care au venit la noi de peste 800 de ani, ar 
fi stăpânii de drept ai unei părți din pământul nostru, că acest pământ ar fi de fapt 
pământ nemţesc“. lată ce inepții pot debita unii, deşi ei vorbesc despre niște cetăţeni 
ai statului nostru. S-a luat atitudine şi oamenii au început să-și revină la realitate. 

Trebuie să rețineți că sunteţi obligaţi să lucraţi acest aparat de la arhive pentru 
că acolo sunt elemente vechi, buni arhiviști, care se pricep să păstreze această avuţie 
a statului nostru şi noi nu avem nimic cu ei atâta timp cât sunt corecți. 

Voi trebuie să ştiţi tot ce se face acolo și în momentul când vin asemenea elemente 
necinstite şi caută să se introducă în arhivă, să fim încunoștiințați și-i vom da imediat 
afară. 

Acum, tovarăși, în legătură cu o problemă care a fost ridicată aici, referitor la 
conducerea Serviciului K, problemă pe care o apreciez ca fiind justă. 

Cu toate îmbunătățirile care au fost aduse muncii de tovarășii Petruc și Tiriachiu, 
ei scapă un lucru foarte principal, adică ajutorarea mai consistentă a regiunilor. Ei 
au căutat să facă treabă și au mers mai mult în jurul ministerului, la Jilava, la Văcărăști, 
dar nu și-au luat rolul lor de coordonatori ai muncii K în regiuni, așa cum de fapt 
fac alte direcții din aparatul nostru central. Tovarășii s-au mulțumit numai să ceară 
unele lucrări prin adrese, în cel mai rău caz au chemat și câte un om aici, în loc să 
vadă cum muncesc oamenii în teren, ce materiale au acolo şi dacă eventual este nevoie 
de un ajutor concret. Rămâne ca tovarășii Petruc și Tiriachiu să meargă Jos şi eu le 

recomand să-și facă un plan de muncă care să cuprindă nu numai aparatul de aici ci 
şi aparatul din regiuni, să ajute aparatul de la regiunea Dobrogea cât şi din celelalte 
regiuni. Să vadă ce se petrece jos, să ia legătura cu agentura, să vadă dacă nu se fac 
provocări; să urmărească la aparatul de miliţie ce agentură există, muncește ea cu 
dragoste şi să facă un plan de felul cum pot raporta într-un termen scurt, măsurile 
pe care le-am ordonat în legătură cu controlul şi sprijinul. 

O altă problemă este legată de disciplină. 

Vedeţi, disciplina la noi ar trebui să fie un lucru foarte serios, de care să fie pătruns 
fiecare din ofiţerii noştri. 

Aţi observat și dv. în şedinţa de astăzi un lucru foarte neplăcut. Fiind pusă întrebarea 
cine dorește să se înscrie la discuţii, se ridica câte un tovarăș, spunea „eu“ și se așeza 
jos. Este un lucru în aparență minor, dar destul de semnificativ, în ce priveşte disciplina 
de care sunt pătrunși unii tovarăși ofițeri. 

Tov. col. Petruc foarte anemic a prins în analiză problema disciplinei. Trebuie 
reținut că problema aceasta este pentru noi de o foarte mare importanță fiindcă de 
ea depinde mult realizarea sarcinilor noastre, de ea depinde mult executarea 
ordinelor, fiindcă dacă nu există disciplină degeaba discutăm noi zile întregi. 

Dacă nu recrutaţi agentură corespunzătoare, dacă nu deschideţi la timp acţiuni şi 
dosare de semnalare, dacă nu faceți legende corespunzătoare în acţiuni, toate 
acestea se datoresc în primul rând lipsei de disciplină, fiindcă toate aspectele muncii 
noastre sunt legate de disciplină așa încât tov. col. Petruc și col. Tiriachiu precum și 
ceilalți tovarăși, trebuie să fie foarte exigenţi în privința disciplinei, să ia măsuri severe 
împotriva celor care dau dovadă de indisciplină, fiindcă astfel nu va exista o garanție 
că lipsurile analizate astăzi aici se vor îndrepta. Astfel, ne vom trezi din nou cu agentură 
slabă, cu provocatori și multe alte necazuri în muncă, vom fi puși să facem 
autocritică, cum face tov. Matei, pentru un ticălos de şofer care fiind beat, a lovit stâlpul 
electric de la Periș, din care cauză s-a întrerupt curentul electric la incubatoare și au 
murit 1 050 pui. Aici nu e vina tovarăşului Matei ci a şoferului. Noi nu putem pune 
un grup electrogen pentru fiecare întreprindere în parte. Noi nu-l vom critica pe tov. 
Matei din această cauză. ÎI vom critica însă pe tov. Matei când păsările vor muri din 
cauză că nu li se dă mâncare la timp, ori nu sunt îngrijite cum trebuie. 

Este bine să analizăm cu răspundere atunci când ne facem autocritica şi când 
criticăm pe alții fiindcă această critică și autocritică are un rol foarte important în 
viața noastră și dacă arunci o vorbă și când trebuie şi când nu trebuie, ajunge omul 
să se întrebe, este oare serios ori nu cel care foloseşte această critică sau autocritică? 

Eu am pus problema nu fiindcă tov. Matei nu este om serios, fiindcă ştiu că este 
serios, dar ca să fiți atenți în general atunci când folosiţi critica și autocritica. 

Eu am convingerea că, cu aparatul care este acum aici și cu ajutorul conducerii 
serviciului, lucrurile pot fi îndreptate şi că la viitoarea analiză a muncii Serviciului 
K nu vom avea de discutat atâtea lipsuri. 


A.C.N.S.A.S, fond documentar, dosar nr. 106, f. 16-28. 

142. 


1964 martie 5. Plan de măsuri în acţiunea de grup deschisă asupra unor fruntași 
ai P.S.D.. 


Se aprobă 
[Indescifrabil] 
10. 03. 64 
302/2/RP/5 martie 64 
Strict secret 
Ex. nr. |] 


Plan de măsuri în acţiunea de grup nr. 90, 
deschisă asupra unor foşti fruntaşi ai P.S.D.I. 


Ca urmare a analizei ce s-a făcut în ziua de 18. II. 1964 la conducerea direcției, 
s-a stabilit că până în prezent în această acţiune nu am reuşit să stabilim: 

— Caracterul legăturilor dintre elementele urmărite prin acest dosar și ce probleme 
pun în discuţie când se întâlnesc, dacă s-a format un nucleu care să conducă activitatea 
fostului P.S.D.. sau fiecare îşi menține concepţiile lui în mod izolat. 

— Dacă şi-au pus problema să atragă în activitatea lor elemente mai tinere capabile 
să desfășoare activitate dușmănoasă. 

— Ce părere au despre social-democraţii de dreapta fugiţi în străinătate și dacă s-au 
gândit sau se gândesc să-și reia legăturile cu ei, pe ce cale şi în ce scop. 

— Dacă întrețin legături cu elemente social-democrate de dreapta din provincie și 
dau indicaţii în legătură cu atitudinea pe care s-o adopte împotriva regimului. 

— Documentarea activităţii acestor elemente. 

Pentru îndeplinirea acestor sarcini în viitor se vor lua următoarele măsuri: 

1. Dirijarea în continuare pe lângă Dimitriu Adrian a agenţilor „Prahoveanu Paul“ 
şi „Dumil“ din problema P.S.D.. 

Prin agentul „Prahoveanu P. “ care se află în relaţii bune cu Dimitriu Adrian şi 
este apreciat, vom urmări să aflăm poziţia și manifestările, dacă acesta caută, cu toată 
prudenţa de care dă dovadă, să facă cunoscut și altor membri P.S.D.]. părerile şi poziția 
sa prin care să-i îndemne să nu renunţe la concepţiile lor (agentului „Dumil“ i-a 
reproșat că de ce a cerut pensia, deoarece nu murea, ci trebuia să aștepte, deoarece 
lui i s-au oferit posturi bune, însă a refuzat să primească de la comuniști şi se 
mulțumește cu câteva sute pe care le câștigă prin traduceri), natura legăturilor cu Arhip 
Jean şi în același timp, dacă Arhip Jean mai întreţine legături cu elemente P.S.D.I. 
din fosta organizație Galaţi, unde el şi-a desfășurat activitatea. 

Pentru ca să stabilească cele de mai sus, agentul îi va spune lui Dimitriu Adrian 
că el, cu ocazia deplasărilor pe care le-a făcut în interes de serviciu în diferite localităţi, 
şi-a dat seama că unii P.S.D.I.-şti sunt oarecum dezorientaţi şi chiar îl întreabă ce 
atitudine să adopte, însă fiind în necunoştință de cauză, nu a răspuns la asemenea 
întrebări. Îi pune în acest fel problema pentru a vedea cum reacţionează Dimitriu 
Adrian şi ce anume răspunsuri dă la problemele pe care agentul le pune în discuţie. 

În ce priveşte pe Arhip Jean, dirijarea se va face şi în direcţia de a stabili pe cine 
consideră el în prezent că ar merita să înlocuiască pe C. T. Petrescu și cu asentimentul 
căror elemente a fost ales. (Vrem să vedem dacă şi acesta îşi îndreaptă atenţia tot 
spre Dimitriu Adrian sau înspre alt element). Aceasta pentru că, prin 1959-1960, Arhip 
Jean a afirmat că nu Dimitriu Adrian ar fi cel mai indicat, ci alt element, chiar unul 
din străinătate. 

Pentru ca să stabilească cele de mai sus, agentul, în discuţiile cu Arhip Jean, va 
analiza situaţia prezentă a unor foşti conductori ai P.S.D.I. din Bucureşti şi provincie, 
pe care îi cunoaște, urmând ca apoi să canalizeze discuţiile și pe linia de a stabili 
dacă s-a luat vreo măsură de realegerea unui nou element care să conducă fostul 
P.S.D.I., cine este acesta, dacă măsura luată a fost adusă și la cunoștința celorlalți 
fruntași P.S.D.I., care a fost poziţia lor. 

Agentul „Dumil“, fost din biroul politic al fostului P.S.D.I., va fi dirijat cu scopul 
să stabilim dacă Dimitriu Adrian se interesează sau nu de unele elemente mai tinere 
foste membre P.S.D.I., pe care să le pregătească pentru a duce mai departe ideile social- 
democrate de dreapta. De cine anume se preocupă şi de ce mijloace se folosește. 

Avem în vedere acest lucru, cu toate că nu deținem nici o semnalare în acest sens, 
întrucât Dimitriu Adrian este un înfocat adept al concepţiilor sale, iar cu ocazia morţii 
lui C.T. Petrescu a afirmat că „prin pierderea unui om nu se pierde ideea politică a 
P.S.D.1. “, că această idee va continua să existe. 

De asemenea, agentul „Dumil“ va fi dirijat şi cu scopul de a stabili natura 
legăturilor dintre Dimitriu Adrian şi dr. Turcu Ion şi dacă nu cumva chiar pe acesta 
îl pregătește pentru viitor, având în vedere vizitele repetate pe care i le face, lucru 
rezultat din supravegherea operativă din 1963 şi că este mai tânăr ca vârstă (născut 
1924). Pentru ca să stabilim acest lucru, agentului îi indicăm ca atunci când discută 
cu Dimitriu Adrian, să-l spună că este bolnav şi ar vrea să caute pe dr. Turcu să-i 
recomande sau să-l ducă la un medic specialist și chiar să-i ceară să vorbească el 
(Dimitriu Adrian) cu dr. Turcu lon, pe care-l cunoaște din activitatea trecută. 
Agentul va motiva această cerere a lui, prin aceea că a auzit că Turcu 1. este foarte 
rezervat şi evită să ajute pe vechii lui cunoscuţi, în special din P.S.D.I. Indicăm 
agentului să procedeze așa pentru a vedea ce zice Dimitriu Adrian despre Turcu |. 
şi eventual, prin Adrian Dimitriu, agentul să intre în contact cu dr. Turcu pentru a 
vedea poziţia pe care o adoptă. 

Agentul „Dumil“ va fi dirijat şi pe lângă Romulus Dan cu scopul de a-i stabili 
pe mai departe atitudinea pe care o adoptă acesta și în special de unde primeşte el 

ziarele germane pe care mai înainte i le-a arătat agentului. Totodată, agentul va căuta 
să stabilească ce informaţii mai deţine acesta despre social-democraţii de dreapta fugiți 
în străinătate şi în special despre Eftimie Gherman căruia, în anul 1949 i-a dat mandat 
să reprezinte P.S.D.I.-ul în străinătate. 

Pentru ca să stabilească acest aspect, agentul îi va spune lui Romulus Dan că deși 
el a cunoscut puţin pe Eftimie Gherman, este de părere că mai indicat ar fi fost altul 
să reprezinte P.S.D.I.-ul, spunându-i chiar numele lui Butler pe care agentul îl cunoaște 
foarte bine şi este mai tânăr decât Eftimie Gherman. Îi pune aşa problema pentru a 
vedea cum reacţionează Romulus Dan şi ce argument aduce în susținerea părerilor 
sale, în cazul când susține pe mai departe pe Eftimie Gherman. 

— Sarcină permanentă 
— Răspunde: cpt. Rădulescu P. 


2. Agentul „Liviu“ va fi dirijat în continuare pe lângă Arhip Jean şi va relua 
discuţiile referitoare la „reînfiinţarea P.S.D. “ din toamna 1963, cu scopul de a stabili 
concret de unde deține această știre, dacă a mai discutat-o și cu alți sociali- 
democrați, cine sunt, ce părere au avut şi în special care a fost părerea lui Dimitriu 
Adrian. Va căuta prin discuţiile pe care le poartă să stabilească în ce scop îl vizitează 
Dimitriu Adrian pe el și pe ceilalți foști fruntași ai P.S.D.I.-ului şi îi va spune că a 
auzit că Dimitriu Adrian se consideră șeful P.S.D.I.-ului. Pune în acest fel problema 
pentru a vedea părerea lui Arhip Jean, având în vedere faptul că și agentul cunoaşte 
atât pe Dimitriu Adrian, cât şi pe alți foşti conducători P.S.D.I., însă pe ultimul nu 
poate să-l contacteze deoarece este suspicionat. Agentul poate să stabilească 
problemele de mai sus pentru că se află în relații apropiate cu Arhip şi totdeauna 1- 
a dat sfaturi juridice care i-au ajutat lui Arhip. 

— Sarcină permanentă 
— Răspunde: cpt. Rădulescu P. 


3. Pe lângă Stănescu Paul vor fi dirijaţi în continuare agenții „Rodion“ şi „Elena 
Marinescu“. 

Prin agentul „Rodion“, urmărim să stabilim poziţia lui Stănescu Paul și pe ce cale 
întreţine legături cu fiul său care se află în străinătate, dacă este ajutat de acesta și 
caracterul legăturilor lui cu Motaș Constantin. Agentul poate să stabilească aceste 
lucruri deoarece îl cunoaște bine pe Stănescu Paul, pentru că au stat în închisoare 
mai mulți ani. 

Prin agenta „Elena Marinescu“ urmărim să stabilim cu ce persoane face Stănescu 
Paul excursii în jurul Bucureștiului, precum şi în ce scop este vizitat de Dimitriu A., 
ce discuţii poartă împreună și ce părere are el despre situaţia fostului P.S.D.I. 
Menţionez că agenta poate să discute aceste probleme cu Stănescu P. deoarece ea a 
făcut parte din C.C. al P.S.D.I. şi îl cunoaște şi pe Dimitriu Adrian. 

— Sarcină permanentă 
— Răspunde: cpt. Rădulescu P. 

4. În scopul de a stabili activitatea pe care eventual o desfăşoară Arhip Jean şi 
ceilalți foşti conducători ai P.S.D.I. din Bucureşti şi dacă se interesează de situația 
social-democraţilor din provincie se vor lua măsuri de verificarea situaţiei prezente 
M.A.I.-Dobrogea şi „Mihăilescu Ghiţă“ al Dir. Reg. M.A.I.-Galaţi, agenţi care, prin 
1959-1960 au furnizat materiale importante referitoare la atitudinea și legăturile lui 
Arhip Jean. Apreciem că prin aceste marșrutizări ne putem da seama dacă Arhip Jean 
și ceilalți foşti conducători ai P.S.D.I. din Bucureşti intenționează ca prin agenții 
respectivi să facă cunoscut elementelor social-democrate din provincie părerile și 
poziţia lor prezentă. 

— Termen 15 aprilie 1964 
— Răspunde: cpt. Rădulescu P. 


În acelaşi scop se va folosi şi agentul nostru „Enăchiţă“ ce se află în relaţii foarte 
apropiate cu Novac Traian, fost în C.C. al P.S.D.I. şi şeful organizaţiei judeţene din 
fostul judeţ Timiş-Torontal, în prezent urmărit de către Dir. Reg. M.A.I.-Banat şi 
cunoscut că întreține legături cu Dimitriu Adrian. Agentul va fi marşrutizat la Timișoara 
pe lângă Novac şi alte elemente social-democrate pe care le cunoaște pentru a stabili 
atitudinea pe care aceștia o adoptă. 

Cu ocazia marșrutizării, va pune în discuție problema fostului P.S.D.I. după moartea 
lui Titel Petrescu și va căuta să afle cine este socotit în prezent conducător al fostului 
PS.D.I. 

De asemeni, agentul îl va întreba pe Novac Traian ce mai ştie despre Eftimie 
Gherman, fugit în străinătate, dacă a mai primit sau nu vești de la el, pe ce cale şi 
ce anume comunică acesta. Menționez că, în principiu, am stat de vorbă cu agentul 
şi mi-a comunicat că poate să discute cu Novac Traian orice problemă pentru că l-a 
ajutat şi în scrisorile pe care i le trimite îi spune că îl aşteaptă să vină la Timişoara 
pentru că şi-a dat seama că este cu adevărat socialist. 

— Termen 1 aprilie 1964 
— Răspunde: cpt. Rădulescu P. 


5. Vom lua măsuri de verificarea anturajului de la locul de muncă al dr. Turcu Ion, 
iar pentru cel mai corespunzător vom face propuneri de recrutare pentru a ne semnala 
atitudinea pe care acesta o adoptă. Este necesar acest lucru, având în vedere că este 
un element tânăr care nu a renunțat la concepţiile sale social-democrate de dreapta 
şi este des vizitat de Dimitriu Adrian, fără ca să cunoaștem scopul acestor vizite. Faptul 
că dr. Turcu lon nu a renunțat la concepţiile sale a fost stabilit cu ocazia contactărilor 
pe care le-am făcut în vederea recrutării, când el a refuzat, susținând că nu-i stă în 
caracter să-și trădeze prietenii. 

— Termen 1 aprilie 1964 
— Răspunde: cpt. Rădulescu P. 

6. Vom lua măsuri de supravegherea informativă a elementelor care au apărut sau 
vor apare ca legături a elementelor urmărite prin acest dosar, cu scopul de a stabili 
atitudinea pe care o adoptă şi dacă eventual au cunoștință de activitatea dușmănoasă 
pe care aceste elemente o desfăşoară. Aceste elemente sunt: Benderil Manole, 
Romaşcanu Constantin, Mitulescu Alexandru, Săvulescu Ion, Botezat Eugen și 
Antonescu Gheorghe, toți apăruți în supravegherea operativă efectuată în 1963 asupra 
lui Dimitriu Adrian. Supravegherea acestor elemente se va face atât la locul de muncă, 
cât şi la domiciliu. 

— Sarcină permanentă 
— Răspunde: cpt. Rădulescu P. 


7. Întrucât prin supravegherea operativă s-a stabilit că Dimitriu Adrian vizitează 
la domiciliu pe dr. Turcu Ion, iar noi nu cunoaștem în ce scop şi ce discuţii poartă 
împreună, plus persoana acestuia, cum s-a menţionat mai sus, vom lua măsuri de 
instalarea T. O. la domiciliul lui Turcu Ion. 

— Termen 1 aprilie 1964 
— Răspunde: cpt. Rădulescu P. 


8. Instalarea T. O. se va face și la domiciliul lui Stănescu Paul, tot pe considerentul 
că este des vizitat de Dimitriu Adrian şi nu ştim ce se discută. Cu ocazia instalării 
T. O. îi vom face și percheziţie, iar în cazul că vom găsi materiale care ne 
interesează, acestea vor fi fotocopiate pe loc. Aceasta deoarece arestata Chiriţescu 
Sanda a declarat că Stănescu P. a trimis prin ea și ea la rândul ei printr-o diplomată 
de la Legația Greciei, dr. Raftopol din Grecia, scrisori şi chiar unele poezii, al căror 
conținut nu ne este cunoscut. 

— Termen 15 aprilie 1964 
— Răspunde: cpt. Rădulescu P. 


9. Vom lua măsuri de supravegherea operativă a numitului Dimitriu Adrian, dr. 
Turcu lon, Arhip Jean și Stănescu Paul pentru a vedea elementele cu care întreține 
legături, precum și pentru verificarea agenţilor ce sunt dirijați pe lângă aceste elemente. 
Supravegherea operativă se va face periodic, în funcţie de necesități şi în special atunci 
când, pe linie informativă, rezultă că elementul respectiv are preocupări mai 
deosebite (deplasarea în provincie, caută să contacteze un element etc.). 

— Sarcină permanentă 
— Răspunde: cpt. Rădulescu P. 


10. Vom face deplasare la Penitenciarul Botoşani unde se află arestat Krasnoselschi 
Vladimir şi vom sta de vorbă cu el să ne spună concret ce anume a cunoscut Dimitriu 
Adrian şi alți conducători P.S.D.I. despre activitatea pe care el cu cei de la Craiova 

avea pe lângă diferiți conducători P.S.D.I. şi în special pe lângă Dimitriu Adrian, în 

cazul când ar fi eliberat și recrutat. Considerăm că acesta, acum, va spune tot despre 

Dimitriu Adrian deoarece adoptă o poziţie bună. De altfel şi în 1958 când a fost arestat, 

în anchetă a spus că el şi-a continuat activitatea deoarece şi-a dat seama, prin discuțiile 
purtate cu Dimitriu A., că acesta se menține pe poziția dușmănoasă. 

— Termen 1 aprilie 1964 

— Răspunde: cpt. Rădulescu P. 


11. Dat fiind că în 1959 arestata Chiriţescu Sanda a declarat în anchetă că Stănescu 

P. a trimis prin secretara Legaţiei Greciei din București, numitului Raftopol Spiru 

din Grecia, scrisori şi chiar unele poezii al căror conţinut nu ne este cunoscut, se vor 

lua măsuri de reanchetarea acesteia pentru a ne da noi amănunte în această problemă, 

în scopul de a ne edifica mai precis asupra persoanei lui Stănescu P. și a legăturilor 

sale. După audieri, vom cere Serv. K să ia măsuri de supravegherea ei pentru a vedea 
ce anume vorbeşte. 

— Termen 1 aprilie 1964 

— Răspunde: cpt. Rădulescu P. 


La data de 15 iunie 1964 vom raporta conducerii direcţiei rezultatele pe care le 
vom obține ca urmare a executării măsurilor de mai sus. 


Cpt. de securitate, 
Rădulescu P. 


De acord, 
Șef birou, Șef serviciu, 
[Indescifrabil] [Indescifrabil] 


A.C.N.S.AS., fond informativ, dosar nr. 2549, vol. |,f.214—216. 

143. 


1964 aprilie 15. Hotărâre de închidere a dosarului de obiectiv „Hook“ al filialei 
„Europei Libere“ din Viena. 


Direcţia C 21 Strict Secret 

16. 04. 1964 

Se aprobă 

Lt. col. [Indescifrabil] 

Hotărâre 

de închiderea dosarului de obiectiv” şi predarea lui în păstrare la arhivă. 

Azi 15 aprilie 1964 subsemnatul cpt. Dorobanţu Lazăr analizând materialul din 
dosarul de obiectiv am găsit că acesta fiind vechi și deschizându-se noi dosare conform 
ordinului conducerii Direcţiei Generale, materialele nu ne mai sunt necesare în 
rezolvarea problemelor actuale din acest obiectiv. 

Pe baza celor de mai sus am hotărât închiderea dosarului de obiectiv „Hook“ 
nr. 2520, filiala „Europei Libere“ din Viena şi predarea lui la arhivă. 

Cpt. Dorobanţu Lazăr 

„De acord“ 

Șef serviciu 


Cpt. [Indescifrabil] 


A.C.N.S.A-S., fond S.I.E., dosar nr 15, f. 286. 


* Dosarul de obiectiv „Hook“ a fost deschis la 8 februarie 1961 (A.C.N.S.A.S., fond S.L.E., dosar 
nr. 15, f. 5) 

144. 


1964 noiembrie 17. Expunerea ministrului Afacerilor Interne, Alexandru 
Drăghici, referitoare la munca organelor de securitate în 
perioada octombrie 1963—octombrie 1964, cu prilejul şedinţei 
organizată la minister cu toate cadrele de conducere din 
aparatul central şi regional M.A.I. 


Ministerul Afacerilor Interne Strict secret 
Direcţia Secretariat 


Stenograma 
şedinţei din 17 noiembrie 1964 


-Ședinţa a fost deschisă de tov. adjunct al ministrului general-locotenent Negrea 
Vasile, care dă cuvântul tovarăşului vicepreşedinte al Consiliului de Miniştri şi 
ministru al Afacerilor Interne, general-colonel Alexandru Drăghici, pentru a 
prezenta expunerea cu privire la munca organelor de securitate pe perioada octombrie 
1963-—noiembrie 1964. 

Rss] 

Tovarăși, 

De la ultima noastră analiză pe ţară a trecut un an de zile, perioadă în care, pentru 
asigurarea securității statului nostru, aparatul de securitate a executat importante sarcini 
operative izvorâte din Hotărârile de partid şi de stat. 

Apreciem că după convocarea din octombrie 1963, în urma îndeplinirii în mai 
bune condițiuni a ordinelor, s-a realizat o creștere a calităţii, operativităţii și efica- 
cității măsurilor întreprinse, precum şi o cunoaștere mai reală a poziției multor 
elemente aflate în atenția organelor noastre. 

Măsurile luate pe linie de comandă, sprijinite efectiv prin munca politică a 
organizaţiilor de partid, au avut ca rezultat faptul că în prezent aparatul operativ, în 
ansamblul său, munceşte cu mai multă pasiune şi simţ de răspundere, depune eforturi 
pentru executarea la un nivel tot mai calificat a ordinelor. Starea disciplinară este mai 
bună şi în continuă creștere, fiind tot mai frecvente cazurile când, paralel cu 
evidenţierea ofiţerilor merituoși şi a metodelor bune de muncă, sunt combătute și se 
creează opinie colectivă împotriva neajunsurilor şi abaterilor constatate în activitatea 
şi conduita ofițerilor. 

Executând ordinele în vigoare, cadrele de conducere, în majoritatea lor, şi-au 
perfecționat stilul de muncă, sesizează mai bine situaţiile operative ivite și le 
soluţionează mai competent, se ocupă mai mult şi mai organizat de creșterea pregătirii 
profesionale a ofiţerilor operativi, de analiza agenților, a materialelor din acţiuni și 

din mapele de evidenţă activă, participă mai activ la realizarea în practică a multor 
sarcini concrete. 

Controlul executării sarcinilor este în general mai de calitate, mai legat de realități 
şi termene, mai eficient. Cadrele din conducerea unităţilor centrale şi regionale de 
securitate au îndeplinit cu mai mult simț de răspundere obligaţiile lor profesionale, 
au depus un volum mai mare de muncă, mobilizând și sprijinind efectiv ofiţerii 
operativi. 

-O activitate importantă s-a depus pentru îmbunătățirea muncii cu agentura. Cu 
o bună parte din agenţi se desfăşoară o muncă mai calificată, li se dau periodic sarcini 
pe măsura posibilităţilor, au continuitate şi furnizează informații utile. 

A fost restabilită legătura întreruptă cu un mare număr de agenţi. În prezent mulți 
din aceștia, fiind antrenați în lucrări concrete, își aduc aportul la rezolvarea unor sarcini 
operative. 

Faţă de perioadele anterioare, analiza și aprecierea agenților s-a făcut mai 
temeinic şi cu mai multă obiectivitate. Ca urmare a studierii cu atenție a dosarelor 
agenţilor, cadrele de conducere cunosc mai bine potenţialul informativ al 
compartimentelor pe care le conduc și au luat măsuri pentru activizarea multor agenți. 
În urma analizei făcute, precum şi cu prilejul altor verificări, s-a stabilit că în agentură 
figurează numeroase elemente complet inutile sau dubioase, din care peste 11 400 
au fost excluse până la 30 septembrie 1964. 

Nevoile operative specifice fiecărei direcţii au impus ca în perioada la care ne 
referim să se recruteze un număr mare de agenți, cele mai multe recrutări fiind făcute 
de către direcţiile a III-a și a V-a, direcţiile regionale M.A.I. Banat, Bacău, Cluj, Ploiești 
și Crişana. Ca urmare, în prezent agentura prezintă o ușoară creştere numerică (3%). 

Din controalele şi analizele făcute rezultă că unele unităţi sau compartimente au 
lichidat multe din lipsurile criticate anterior în legătură cu punctarea, verificarea şi 
studierea candidaţilor la recrutare. În pregătirea şi desfăşurarea procesului de recru- 
tare, de regulă se folosesc cu pricepere condiţiile reale şi particularitățile fiecărui 
candidat, o extindere tot mai mare căpătând metoda atragerii treptate la colaborare. 
Mulţi agenţi noi folosiţi în acţiuni au posibilități mai bune decât alții care erau 
considerați că lucrează pe lângă elementele urmărite şi sunt perspective ca prin 
instruirea lor sistematică să se asigure clarificarea mai operativă a multor acțiuni 
informative. 

-Participarea șefilor de post la activitatea organelor de securitate este tot mai de 
conţinut. Conducerea direcțiilor regionale, ocupându-se de verificarea cazurilor în 
care şefii de post aveau în legătură un număr de agenți mai mare decât cel prevăzut 
de ordin, a luat măsuri de a pune de acord posibilităţile reale de lucru ale milițienilor 
cu situația operativă. În prezent, şefii de post au în legătură aproape 45% din agentura 
direcțiilor regionale, revenind fiecăruia în medie 7 agenţi şi au în lucru peste 54% 
din totalul dosarelor de verificare deschise de unităţile de teritoriu. 

-Spre deosebire de analizele anterioare, în prezent se constată că organele de 
securitate, mai ales Direcţia a II-a şi direcțiile regionale M.A.I. Cluj, Ploiești și Mureș- 
Autonomă Maghiară, eliminând în mare măsură practicile criticate anterior și 
conformându-se indicaţiilor date, studiază și folosesc mai mult posibilitățile multor 
agenţi de a rezolva anumite sarcini concrete ale acțiunilor informative deschise pentru 
urmărirea unor elemente din străinătate. 

-Pe baza ordinelor date, unele cadre din Direcţia a II-a, direcțiile regionale M.A.I. 
Ploieşti, Bacău, Dobrogea, Galaţi și Hunedoara au folosit diferite împrejurări 
naturale sau pretexte pentru contactarea, studierea şi atragerea treptată la colaborare 
a unor cetăţeni străini. Cu prilejul controalelor făcute au fost constatate cazuri de 
contactări în care unii ofițeri cunoscuţi ca atare sau sub diferite acoperiri, acţionând 
cu pricepere, au reușit să aprofundeze calităţile şi posibilităţile de informare ale unora 
dintre cetăţenii străini, să obțină de la ei materiale utile pentru organele de securitate 
și instituţiile economice. 

-După convocarea din octombrie 1963 aparatul de securitate a muncit pentru a 
executa ordinele date în legătură cu baza operativă. S-a continuat cu operaţiunea de 
verificare a materialelor îndoielnice şi mai ales cu identificarea persoanelor cu trecut 
politic necunoscut și neprinse în evidență. 

Se constată, de asemenea, un mai mare interes pentru cunoaşterea și stabilirea 
pericolului social real al elementelor cuprinse în evidenţa operativă activă de la 
dosarele de obiectiv sau problemă. Sunt folosite mai bine posibilitățile agenţilor de 
a da relaţii despre activitatea, poziţia şi conduita prezentă a elementelor supuse 
verificării. 

Cadrele de conducere au analizat atât materialele neîndoielnice ce formau baza 
luării în evidență pentru corespondenţă suspectă, cât şi materialele provenite de la 
agentură şi din alte surse, fiind selecționate și puse în lucru multe informaţii ce se 
refereau la acțiuni şi relaţii suspecte. Aceste date cât și altele au constituit temei pentru 
a se deschide 1 153 dosare informative și 4 576 dosare de verificare, iar 5 953 persoane 
sunt în verificări prealabile, existând perspective ca în baza materialelor strânse la 
multe din mapele de evidență activă să se deschidă alte dosare de verificare. 

-Și în aplicarea ordinelor privind modul de a începe, lucra și închide acţiunile 
informative s-au obținut îmbunătăţiri. Multe din acțiunile informative existente şi mai 
ales cele deschise în ultimul an, au bază mai reală de lucru. Majoritatea cadrelor medii, 
respectând ordinul dat, analizează săptămânal 3 acţiuni informative, iar cadrele din 
conducerea direcțiilor au în control și analizează periodic principalele dosare 
informative, contribuind la o mai bună orientare a ofiţerilor în lucrarea acțiunilor şi 
la grăbirea ritmului de rezolvare a sarcinilor propuse în ele. 

-Acţiunile informative duse asupra unor diplomaţi sunt lucrate mai calificat, se 
folosesc surse de informare mai corespunzătoare și ca urmare dispunem de informații 
din care rezultă neîndoielnic că culeg date secrete cu caracter militar, economic, social, 
politic şi ştiinţific, folosind în acest scop legăturile oficiale sau particulare create în 

rândul cetăţenilor români și străini, observarea directă cu ocazia deselor deplasări pe 
diferite itinerarii, fotografierea sau filmarea în secret a aspectelor ce-i interesează, 
exploatarea publicaţiilor oficiale și alte posibilităţi. În munca de urmărire a diplo- 
maţilor sunt unele progrese pe linia conlucrării dintre Direcţia a II-a și Direcţia a V-a. 

-Cu ajutorul agenturii şi a altor surse de informare, Direcţia a II-a a stabilit că unii 
comercianţi străini recurg la activități dușmănoase, corupând în acest scop diferiți 
salariaţi ai organizaţiilor de comerţ române, de la care au obţinut informații cu ajutorul 
cărora au încheiat contracte prin care statul nostru a fost păgubit cu zeci de milioane 
lei valută. 

-Pentru sezonul de vară din anul trecut şi din acest an, Direcţia a II-a şi Direcţia 
regională M.A.I. Dobrogea au luat din timp unele măsuri organizatorice mai bune, 
asigurând o permanentă muncă de informare și de studiu asupra turiștilor cazați la 
staţiunile de pe litoralul Mării Negre în vederea selecționării și lucrării mai active a 
acelora care prezintă interes operativ. Asemenea măsuri au luat și alte unități pe raza 
cărora se stabilesc, staționează sau circulă turiști. 

-Direcţiile regionale M.A.I. Cluj, Banat și Crișana, organizând mai bine munca 
de urmărire a unor cetăţeni străini şi acţionând cu operativitate în vederea documentării 
semnalărilor primite, au lichidat activitatea dușmănoasă și de contrabandă dusă de 
ei şi au propus ridicarea dreptului de ședere în ţară unor turişti de la care s-au confiscat 
materiale de propagandă, însemnate sume de bani şi alte valori. 

-Prin recrutarea unor agenți valoroși care cunosc limbi străine și au o pregătire 
generală corespunzătoare, Direcţia a II-a şi direcţiile regionale M.A.I. lași, Braşov, 
Ploiești, Bacău, Hunedoara, Argeș, București şi Galaţi au obţinut rezultate mai bune 
în supravegherea specialiștilor şi tehnicienilor străini, în cunoașterea poziţiei lor, iar 
prin contactarea unora din ei organele noastre au intrat în posesia unor materiale 
importante pentru economie. 

-Studiind cu atenţie unele obiective și asigurând din timp condiţiile necesare, 
Direcţia a II-a a iniţiat şi realizat în colaborare cu direcțiile a VII-a şi „T“ mai multe 
măsuri speciale complexe soldate cu obținerea de materiale importante pentru 
informarea conducerii superioare, pentru organele de securitate și economia națională. 
Asemenea măsuri au fost aplicate și de către direcţiile regionale, mai ales la Ploieşti 
şi Bacău. 

-Ca urmare a muncii mai calificate dusă cu unii agenți cât şi prin recrutarea unor 
persoane care se bucură în mod real de încrederea foștilor legionari pe lângă care au 
fost dirijaţi, direcțiile regionale M.A.I. Argeș, Bacău, Oltenia, Ploieşti şi Suceava 
posedă în prezent mai multe materiale importante. De asemenea, au închis acţiuni 
informative prin arestarea, demascarea sau avertizarea celor urmăriți deoarece s-a 
stabilit că aceştia aveau repetate şi grave manifestări dușmănoase, interpretau de pe 
poziţie legionară evenimentele politice interne și externe, instigau pe unii colectiviști 
să nu se prezinte la muncă și prin exploatarea tendenţioasă a unor lipsuri creau o stare 
de spirit nefavorabilă. 

-Intensificând în ultima vreme munca de urmărire, Direcţia a III-a şi regiunile de 
securitate Cluj, Crişana, Banat și Brașov au obținut și au în lucru informaţii din care 
rezultă că elementele naționaliste germane, maghiare şi ucrainiene, îndeosebi cele 
provenite din rândul intelectualilor și funcționarilor, și-au intensificat acțiunile de 
propagandă naționalistă, fiind deseori sprijinite sau instigate de clericii reacționari 
care deservesc cultele din care fac parte minoritățile naționale menţionate. 

Direcţia regională M.A.I. Crişana a descoperit o organizaţie subversivă formată 
din 30 elemente din care 13 au fost arestate şi judecate, iar 17 avertizate. Membrii 
acestei organizații au confecționat și difuzat manifeste cu conținut naționalist, prin 
care cereau alipirea Ardealului la Ungaria şi se interesau de procurarea de armament 
şi explozibil în vederea întreprinderii unor acte de teroare. 

Se cunoaște, de asemenea, că din proprie inițiativă sau la sugestia unor elemente 
reacționare din R.P. Ungară unii cetăţeni români de naționalitate maghiară întocmesc 
lucrări etnografice, istorice şi de altă natură prin care falsifică realitățile istorice, 
încercând să dovedească, chipurile, originea maghiară a Transilvaniei, lucrări care 
să fie apoi publicate în străinătate. Acţionând operativ şi eficace, direcţiile regionale 
M.A.I. Cluj şi Banat au prevenit trecerea peste graniță a unor materiale în care se 
descria de pe poziţii dușmănoase situaţia minorităţii naţionale maghiare din România. 

— Cu ajutorul unor agenţi infiltraţi în conducerea centrală sau regională a unor 
secte interzise, Direcţia a III-a şi direcțiile regionale M.A.I. Crişana și Mureş- 
Autonomă Maghiară au reușit să cunoască mai bine activitatea acestora, să 
intercepteze unele materiale propagandistice și instrucțiuni transmise din străinătate 
prin diferiți emisari pătrunși în ţară îndeosebi ca turiști. Direcţia a III-a şi direcţiile 
regionale M.A.I. Brașov, Maramureș, Galaţi, Bacău şi Crișana, în baza materialelor 
documentare strânse, au închis cu rezultate operative unele acţiuni și au descoperit 
importante cantități de materiale propagandistice, precum și mijloace tehnice de 
multiplicare. 

-Munca informativă din obiectivele de învățământ, știință, artă şi cultură este 
organizată mai bine. După ordinul dat în octombrie 1962 s-au recrutat ca agenți 
persoane cu calități și reale posibilităţi de informare de la care s-au obținut materiale 
despre o serie de acţiuni dușmănoase și huliganice, iar în urma verificărilor făcute 
unele acţiuni au fost finalizate prin măsuri cu caracter educativ și s-au făcut 
informări către forurile competente, cu mai multe aspecte negative din aceste obiective. 

-Respectând ordinul dat, cadrele care muncesc pe linie de manifeste şi şefii de 
post, depunând o muncă mai organizată și mai calificată, studiind cu mai multă atenție 
înscrisurile și folosind cu mai multă pricepere și mai operativ indicii rezultați, au reușit 
să descopere autorii unor fițuici şi scrisori anonime dușmănoase confecționate şi 
difuzate în numele unor grupuri sau organizații. 

În perioada 1 noiembrie 1963-30 septembrie 1964 Direcţia a III-a și direcţiile 
regionale, având sprijinul calificat al organelor Direcţiei „T“ şi Serviciului „F“, au 
descoperit autorii unui număr de 617 fiţuici și scrisori anonime, împotriva cărora au 

fost luate măsuri de avertizare sau demascare. Cele mai bune rezultate au fost obținute 
de către organele de securitate din Capitală şi din regiunile Oltenia, Banat, Bacău, 
Mureş-Autonomă Maghiară, Argeș, Bucureşti și Suceava. 

-Organele de contrasabotaj au manifestat mai multă preocupare pentru 
îmbunătăţirea muncii informativ-operative din instituţii, întreprinderi, şantiere și alte 
unităţi economice, au asigurat mai bine din punct de vedere informativ diferite sectoare 
vulnerabile, au acordat mai multă atenţie recrutării unor agenți din rândul inginerilor, 
tehnicienilor și altor specialiști cu înaltă calificare. 

Ofițerii care deservesc informativ obiectivele economice, cunoscând mai bine 
politica economică a statului nostru şi procesul de producţie, reușesc să dirijeze 
agentura mai calificat, sesizează din timp unele fenomene negative și informează 
organele de partid şi de stat pentru luarea unor măsuri de prevenire. Se constată, de 
asemenea, mai mult interes pentru cercetarea și clarificarea operativă a unor 
evenimente extraordinare şi acte suspecte de diversiune. 

-Pe linia apărării secretului de stat, direcțiile informative centrale și regionale au 
depus un mare volum de muncă pentru verificarea şi avizarea persoanelor propuse 
a avea acces la documente secrete şi au executat mai multe controale de fond şi 
inopinate la unele obiective economice ale administraţiei de stat şi militare, 
semnalând conducerii acestora o serie de încălcări ale normelor legale și propunând 
măsuri de îmbunătăţire a muncii. 

- Aparatul Direcţiei a V-a, în urma muncii depuse, a completat în această perioadă 
rețeaua cu agenţi care, prin funcţie, loc de muncă, relaţii şi calităţi personale, au 
posibilități să contribuie activ la prevenirea și descoperirea eventualelor încercări de 
a se culege informaţii din compartimentele militare în care sunt concentrate și folosite 
curent date de interes deosebit. Progrese au fost realizate şi pe linia folosirii în scop 
contrainformativ a agenților care fac deplasări în alte state, precum și în identificarea 
şi supravegherea mai activă a militarilor sau foştilor militari semnalaţi că au furnizat 
date unor servicii de informaţii străine. 

În ultima vreme, organele de contrainformaţii au obţinut materiale informative 
despre atitudinea necorespunzătoare şi adesea reacționară a mai multor militari 
proveniți din rândul minorităţilor naționale, având în lucru mai multe dosare de 
verificare deschise pe baza unor astfel de semnalări. 

Prin munca depusă de organele de contrainformaţii cu agentura și verificările 
efectuate mai bine și mai operativ în perioada la care ne referim au fost demascaţi, 
prelucraţi sau scoşi din armată un număr de 300 militari şi angajați civili pentru diverse 
fapte, ca: divulgări de secrete militare, aprecieri calomnioase la adresa unor hotărâri 
ale partidului şi guvernului, activitate de contrabandă, manifestări naţionalist-şovine 
și legături suspecte. 

-Pe linia Serviciului K, datorită îmbunătăţirilor realizate în organizarea şi 
conducerea agenturii precum şi a verificărilor efectuate cu mai multă atenţie, s-au 
întocmit şi prezentat materiale cuprinzând diferite aspecte importante din obiectivele 

de care răspund. Unele rezultate au fost obţinute şi în munca desfăşurată în locurile 
de detenție, mai ales în privinţa reeducării celor condamnaţi. 

-Ca urmare a unei mai bune organizări a muncii, a creșterii exigenţei, îmbunătățirii 
controlului, a conţinutului analizelor şi îndrumării ofițerilor, Direcţia I a realizat o 
creştere a eficacității muncii concretizată prin obţinerea unor rezultate mai bune față 
de trecut. 

Sunt tot mai mulți ofiţeri care au reușit să realizeze pătrunderi informative în 
principalele obiective ale dușmanului, ceea ce a permis să cunoaștem la timp acţiunile 
întreprinse de statele capitaliste pe plan politic, militar și economic, să obținem mai 
multe date despre intenţiile și acţiunile organelor de spionaj și contraspionaj 
dușmane. 

Totodată s-a îmbunătăţit munca informativă în rândul organizațiilor reacționare 
ale emigrației, obținându-se rezultate pe linia destrămării acestora și a compromiterii 
unor conducători. 

La rezultatele obținute pe linie de emigrație o bună contribuţie o are ziarul „Glasul 
Patriei“, a cărui eficacitate a crescut ca urmare a propagandei ce o face prin 
popularizarea realizărilor din ţara noastră. Materialele publicate în acest ziar au 
contribuit la ruperea elementelor de rând de vârfurile reacționare ale emigrației și la 
compromiterea acestor vârfuri. 

S-a înregistrat, de asemenea, o creștere a activităţii pe linia problemelor tehnico- 
ştiinţifice, obținându-se un număr însemnat de documente și documentaţii tehnice 
ce au ajutat la rezolvarea unor probleme complexe ale industriei și agriculturii şi la 
realizarea de economii importante în lei și valută. 

Cadrele repartizate în ultima perioadă au fost mai bine selecţionate și, în marea 
lor majoritate, s-au încadrat mai repede în muncă. 

În această perioadă a existat o preocupare mai mare pentru îndrumarea şi 
sprijinirea muncii pe linia Direcţiei 1 duse în direcțiile regionale M.A.I. cărora li s-au 
trimis instrucțiuni privind sarcinile ce le revin şi modul în care să le îndeplinească. 

La o serie de regiuni, printre care Ploiești, Galaţi, Brașov, Banat, Dobrogea și Cluj, 
echipe conduse de șefii de direcţii şi locţiitorii lor au analizat modul în care au fost 
însuşite și aplicate prevederile acestor instrucțiuni şi au întocmit planuri cu măsuri 
concrete pentru dezvoltarea muncii. 

Ca urmare, s-a constatat mai multă preocupare din partea conducerii unor 
regiuni pentru îmbunătățirea activităţii pe linia birourilor |. Astfel, conducerea Direcţiei 
regionale M.A.I. Ploieşti, acordând atenţie și sprijin corespunzător muncii biroului 
I, a reușit să obțină unele rezultate pozitive îndeosebi pe linia specialiștilor străini 
existenţi pe șantierele de pe teritoriul regiunii. 

Direcţiile regionale M.A.I. Galaţi, Banat şi Brașov au obținut unele rezultate în 
pregătirea și verificarea temeinică a unor agenţi interni cu reale posibilități, care au 
fost instruiți şi trimiși definitiv cu sarcini informative în exterior. 


621 


Direcţiile regionale M.A.I. Banat, Brașov şi Oltenia au reușit să contribuie în mod 
efectiv la aducerea în ţară a unor însemnate cantități de valută. 

-Progresele realizate în consolidarea agenturii și îmbunătăţirea muncii informative 
rezultă şi din aceea că într-o perioadă de 11 luni organele de securitate din Capitală 
şi teritoriu au clarificat, documentat și închis 8 035 dosare. Din acest total, 6 618 acțiuni 
au fost închise deoarece în urma verificărilor făcute, în sarcina persoanelor urmărite 
nu s-au stabilit fapte cu caracter penal sau alte activităţi dăunătoare statului, astfel 
că n-a mai existat motiv pentru continuarea urmăririi; 50 dosare au fost închise prin 
arestare; 146 prin demascare şi 598 prin prelucrare şi avertizare. 

Anchetatorii penali de securitate, ca și ofițerii operativi, au muncit cu mai mult 
interes şi simț de răspundere pentru respectarea legalităţii populare, fiind preocupaţi 
să execute cercetări de calitate, multilaterale şi obiective, să aplice în viață ordinele 
date. 

De exemplu. Direcţia regională M.A.I. Suceava, în urma verificărilor şi cercetărilor 
efectuate a stabilit că în orașul Câmpulung s-a înființat o grupare subversivă 
denumită „Partidul creștin democrat“ ai cărei membri au „depus jurământ într-un cadru 
mistic“. Scopul organizaţiei era să recruteze noi membri dintre persoanele cu vederi 
dușmănoase sau nemulțumite, să confecţioneze și difuzeze fițuici antipopulare, să 
procure arme şi explozibili şi să se retragă în munţi, de unde să întreprindă acţiuni 
de teroare și diversiune. Cu ocazia percheziţiei au fost găsite și ridicate mai multe 
materiale din care rezultă activitatea grupului dușmănos în cele 10 luni de existență. 

În oraşul Curtea de Argeș, într-o adunare publică de 800 oameni, mulţi cu 
antecedente politice, a fost demascat protoiereul raionului, care a polarizat în jurul 
său o serie de elemente împreună cu care purta discuții dușmănoase la adresa statului 
şi denaturau sensul unor evenimente interne şi externe. Atât în timpul ședinței cât şi 
după aceea, o serie de cetăţeni printre care preoţi, funcţionari și muncitori, au luat 
atitudine împotriva faptelor protoiereului și a celorlalte elemente și au apreciat rolul 
educativ-instructiv al unor asemenea măsuri. 

Atenţia mereu crescândă manifestată pentru realizarea cauzelor în lucru în 
conformitate cu indicațiile conducerii partidului, modul cum organele de securitate 
au aplicat în practică măsura de prelucrare şi avertizare şi felul cum au decurs adunările 
publice de demascare au influenţat pozitiv asupra creşterii vigilenței revoluţionare 
a oamenilor muncii, au creat premise mai bune pentru prevenirea şi curmarea din 
timp a manifestărilor dușmănoase făţișe și a altor stări infracționale sau dăunătoare 
statului. 

-Ținând seama de neajunsurile manifestate în trecut, organele de securitate au 
organizat mai bine munca de informare a organelor de partid şi de stat asupra celor 
mai principale aspecte negative din activitatea curentă a unor obiective economice 
și militare, instituţii ale administraţiei de stat, de învăţământ, științifice şi cultural- 
artistice, precum și despre unele evenimente și comentarii negative din mediul rural. 
Informarea a avut un conţinut mai concret și mai operativ, permițând organelor de 

partid şi conducătorilor de întreprinderi, instituţii și unităţi socialiste agricole să 
preîntâmpine sau să înlăture din vreme unele anomalii ce puteau periclita ducerea 
unei activităţi normale. 

-Rezultate pozitive au fost obținute și în problemele muncii de cadre, fiind eliminate 
unele lipsuri criticate la analiza din anul trecut. Dintre măsurile bune realizate 
subliniem introducerea nomenclaturii conducerii ministerului și a șefilor de unități, 
cu ajutorul căreia s-au redus unele din aspectele de centralism excesiv şi de 
birocratism, întărind rolul şi răspunderea comandanților. 

Conducerea unităţilor şi organele de cadre s-au ocupat mai mult de completarea 
funcţiilor vacante și înlocuirea din funcţii a multor cadre necorespunzătoare. Pozitiv 
este că majoritatea ofițerilor promovați au fost aleşi din rezerva de cadre, ceea ce 
dovedeşte că şefii de unități şi organele de cadre au acordat faţă de trecut o atenţie 
mai mare acestei sarcini importante şi actuale. 

În urma încadrărilor făcute a crescut numărul celor care au pregătire generală 
superioară, iar în aparatul operativ de securitate predomină elementul provenit din 
mediul muncitoresc cu pregătire culturală corespunzătoare. 

Cu mai mult simţ de răspundere s-a muncit şi pentru aplicarea măsurilor ordonate 
cu privire la organizarea şi desfășurarea învățământului profesional la locul de muncă. 
Activităţile de învățământ au fost orientate într-o măsură mai mare spre însușirea 
esenței ordinelor, dezbaterea problemelor concrete și legarea teoriei de activitatea 
practică, iar cadrele de conducere au manifestat exigenţă sporită faţă de conţinutul 
învățământului profesional. 

Conducerea unităţilor, preocupându-se de stimularea cadrelor merituoase, a 
obţinut un efect pozitiv şi mobilizator mai ales acolo unde măsurile de stimulare au 
avut la bază o analiză obiectivă a meritelor obţinute în muncă. La propunerea 
comandanților, în deplin acord cu organele de partid, pe lângă promovările în funcție, 
în perioada aceasta multe cadre au fost decorate cu ordine și medalii ale R.PR., 
avansate în grad la excepțional sau premiate. 

-O contribuție importantă la buna desfășurare a muncii operative în unitățile şi 
subunitățile de securitate a avut-o activitatea dusă de organele și organizaţiile de partid. 
Prin măsurile întreprinse pe linia educaţiei comuniste, pregătirea şi ținerea unor ședințe 
şi adunări generale cu teme legate de atitudinea comuniștilor în activitatea concretă 
şi în comportare, organele și organizațiile de partid au contribuit la ridicarea 
simțului de răspundere în muncă, formarea unei atitudini disciplinate față de 
obligațiile profesionale, dezvoltarea simțului vigilenţei revoluţionare și al 
conspirativităţii. Toate acestea au constituit un sprijin preţios pentru şefii profesionali 
în mobilizarea ofițerilor la executarea cu mai multă hotărâre a ordinelor și sarcinilor 
puse de partid şi guvern în fața organelor de securitate. 

Este necesar ca și în viitor organele și organizaţiile de partid, folosind metode mai 
eficiente, să lege munca politică de activitatea profesională practică, să analizeze 
obiectiv, principial şi multilateral modul cum ofiţerii se achită de sarcinile lor curente, 

cum respectă ordinele, scoțând în evidenţă mai ales aspectele esenţiale şi caracteristice, 
cauzele ce generează neajunsurile şi determină persistenţa unor lipsuri și fenomene 
negative. 


Tovarăși, 

În activitatea aparatului de securitate sunt, desigur, şi alte aspecte pozitive, mai 
ales acolo unde şefii de unități și ofiţerii din subordine au înţeles şi executat ordinele 
așa cum au fost date. Nu este însă mai puţin adevărat că în munca practică depusă 
în perioada la care ne referim s-au manifestat o serie de lipsuri; unele persistă de mai 
multă vreme, iar altele au apărut în procesul muncii, dar care, în fond, sunt tot o 
continuare a unor deficienţe vechi, criticate în dese rânduri. 

Din controalele şi analizele făcute rezultă că în activitatea practică a organelor 
de securitate se mai ivesc lipsuri organizatorice cu urmări negative asupra calității 
muncii, acte de indisciplină, superficialitate, ușurință şi metode înapoiate în 
rezolvarea lucrărilor. Aceste aspecte negative, unele caracteristice întregii activități 
iar altele prezente în proporții diferite la unități și subunități, au diminuat posibilităţile 
noastre de a dezvolta activitatea organelor de securitate. 

-În activitatea de supraveghere a diplomaților capitaliști, Direcţia a II-a a făcut 
progrese evidente faţă de anii anteriori, dar n-a reuşit încă să stabilească şi să 
documenteze decât în puține cazuri formele, metodele, mijloacele şi mai ales 
legăturile ilegale pe care le folosesc aceștia în activitatea lor secretă de informare. 

Multe din acţiunile informative deschise diplomaților sunt lucrate simplist și au 
o dezvoltare lentă întrucât nu se depune suficient efort pentru a iniția măsuri calificate 
şi a documenta și exploata la nevoie în interes operativ unele informaţii, situații 
favorabile, trăsături negative, ori interese personale ale celor urmăriți. 

Mulţi ofiţeri nici în prezent nu respectă întotdeauna ordinul dat ca o dată cu sosirea 
diplomaților străini în ţară să folosească agentura şi alte mijloace informativ- 
operative deja existente pentru a-i studia și a identifica din rândul lor elementele venite 
cu misiuni subversive, în vederea lucrării lor mai active. Ca urmare, deși posedăm 
date sigure că unii colaboratori străini ai misiunilor diplomatice obișnuiesc să plece 
de la locul de muncă sau de la domiciliu cu mașina ori pe Jos, putând realiza contacte 
în scop de spionaj — totuși nu se cunoaște unde au fost şi legăturile create. 

Neajunsurile existente în munca de urmărire a diplomaților se datoresc atât 
insuficientei preocupări pentru folosirea cu randament crescut a filajului, cât mai ales 
valorii reduse a multora din agenții dirijați spre asemenea elemente. 

Interesul pentru a interpune agenţi a crescut, însă numai o mică parte din ei au 
continuitate în menţinerea legăturii și furnizează unele date de studiu, celelalte încercări 
de contact rezumându-se la 1-2 întâlniri fără rezultat. Nereușita majorității încercărilor 

de interpunere se datorește mai multor cauze, între care: alegerea unor agenţi care 
nu suscită interes măcar din punct de vedere al trăsăturilor comune cu ale urmăriților; 
comportarea contraindicată, de curiozitate și insistență fără motive plauzibile în 
prelungirea contactului; folosirea unor legende, metode șablon și locuri de contactare 
necorespunzătoare și utilizarea de agenți a căror sinceritate n-a fost suficient 
verificată. 

-Prin măsuri informativ-operative luate, organele de securitate reușesc să identifice 
majoritatea elementelor care vizitează misiunile diplomatice și de multe ori stabilesc 
şi motivul real al vizitei. Se constată însă că Direcţia a II-a nu are suficiente posibilități 
de informare în cadrul unor misiuni diplomatice, iar în altele n-a acordat atenția 
cuvenită selecționării şi supravegherii informative a vizitatorilor semnalați că s-au 
întreţinut numai cu diplomaţii. 

Mulţi dintre vizitatori, ca de altfel şi legături ale diplomaților, sunt domiciliaţi pe 
raza regiunilor, dar organele de securitate regionale nu se ocupă în suficientă măsură 
de stabilirea motivului real pentru care s-a realizat contactul. Formalismul existent 
în urmărirea vizitatorilor se datoreşte și Direcţiei a II-a care, pe de o parte, nu urmărește 
cu perseverenţă şi nu studiază sistematic rezultatele muncii în această problemă și 
pe de altă parte în comunicările făcute la regiuni de obicei nu atrage atenţia asupra 
vizitatorilor care, datorită suspiciunilor concrete ce planează asupra lor, trebuie să 
fie lucraţi activ. 

-Din materialele ce se deţin rezultă neîndoielnic că serviciile de spionaj, transfugii 
români cunoscuţi cu activități dușmănoase și reprezentanţii unor firme capitaliste 
folosesc relaţiile comerciale, științifice, culturale şi turistice pentru a culege, 
completa sau verifica anumite informaţii, a studia și corupe unii cetăţeni români, a 
face propagandă reacționară sau a desfășura alte acţiuni dăunătoare. 

Deși se cunoaște că unii diplomaţi folosesc pentru culegerea de informații cetățeni 
străini veniți în ţara noastră, totuşi Direcţia a II-a, lucrând superficial, n-a stabilit 
caracterul legăturilor dintre membrii misiunilor diplomatice și diverşi cetăţeni 
străini contactaţi în cadrul reprezentanțelor sau în alte locuri. 

Direcţia a II-a cunoaște din timp comercianții capitaliști care vin în România, însă 
s-a ocupat insuficient de selecţionarea elementelor care prezintă interes operativ şi 
mai ales de urmărirea lor calificată, neglijând organizarea muncii informativ-opera- 
tive pentru a le cunoaște activitatea și relaţiile în afara întreprinderilor de comerţ exterior. 

Din studierea materialelor existente în dosarele de obiectiv „Maşinimport“, 
„Chimimport“, „Prodexport“ şi „Românoexport“ rezultă că cca 50 cetăţeni români 
au fost contactaţi de comercianți în împrejurări deosebite sau în locuri dosnice, cu 
unii făcând schimb de materiale, însă nu s-au luat suficiente măsuri de verificare și 
în funcţie de rezultat să fie luați în lucru ca legături ale comercianților în cauză. 

Prin măsurile luate, Direcţia a II-a şi direcţiile regionale au identificat mulți turiști 
cu activitate suspectă şi un mare număr de legături, dar, exceptând unele cazuri, nu 

s-a acționat operativ şi calificat pentru a stabili activitatea, comportarea şi natura 
legăturilor realizate de străini. 

De exemplu, la Direcţia a II-a se găsesc materiale despre cca 60 de turişti care 
prin activitatea și comportarea lor prezintă interes pentru organele noastre, dar în 
majoritatea acestor cazuri s-a acționat cu măsuri simpliste, insuficient analizate, iar 
ofiţerii lasă agentura să-și piardă timpul cu orice străin, despre care de obicei furnizează 
informaţii fără valoare. 

O situaţie şi mai negativă există în supravegherea turiștilor și vizitatorilor sosiți 
pe raza unor regiuni, ca: Brașov, Dobrogea, Mureş-Autonomă Maghiară, Crișana și 
Bacău, unde se manifestă delăsare şi lipsă de operativitate atât în ce priveşte 
exploatarea unor împrejurări favorabile de a intra în contact cu persoane pretabile 
pentru recrutare, cât și în privinţa selecționării şi lucrării active a turiștilor care 
desfășoară activitate ostilă țării noastre. Sunt multe cazuri când elementele despre 
care se dețin informaţii că folosesc calea turismului în scopuri dușmănoase, nu sunt 
încadrate cu agentură care să le suscite interesul datorită neluării unor măsuri 
pregătitoare mai înainte de sosirea lor pe raza regiunilor. 

Conform convențiilor încheiate între România şi unele state capitaliste, au venit 
în ţara noastră mulţi specialiști şi tehnicieni străini, însă, datorită faptului că Direcţia 
a I-a, Direcţia a III-a și direcţiile regionale Galaţi, laşi, Braşov, Bacău, București, 
Oltenia, Cluj şi Ploiești s-au limitat de obicei la urmărirea lor unilaterală şi 
sporadică, nu s-a reuşit să se facă o selecţionare certă a elementelor suspecte asupra 
cărora să se întreprindă măsuri de lucrare activă. 

Neajunsurile existente în urmărirea specialiştilor și tehnicienilor străini se 
datoresc şi faptului că nu există o colaborare corespunzătoare între Direcțiile a II-a 
şi a III-a deşi în planurile de muncă ale ambelor unităţi sunt prevăzute măsuri în acest 
sens, problema fiind lăsată de cele mai multe ori la latitudinea ofiţerilor operativi. 

În activitatea Direcţiei a II-a și a direcțiilor regionale M.A.I. Dobrogea, Galaţi, 
Oltenia și București sunt serioase deficienţe pe linia problemei navigatori străini, mai 
ales în privinţa interpunerii şi încadrării cu agentură corespunzătoare a marinarilor 
capitalişti sosiți în porturile românești, în scopul identificării şi supravegherii 
elementelor care se dedau la activităţi interzise de legile statului nostru. Unele din 
acțiunile deschise cu ani în urmă navigatorilor străini cunoscuţi ca agenţi ai 
serviciilor de spionaj continuă să fie lucrate în mod defectuos. 

-Deţinem date că pentru a obţine mai ales informaţii politice şi economice, organele 
de spionaj contactează unii specialişti români prin cadre şi agenţi trimiși în ţara noastră 
sub diferite acoperiri sau cu ocazia deplasărilor pe care le fac specialiștii noștri în 
străinătate. 

Deşi se cunoaște această situație, direcțiile centrale și regionale n-au asigurat 
executarea în bune condițiuni a ordinului privind asigurarea cu agentură a delegaţiilor 
ştiinţifice, culturale, sportive și de altă natură plecate în străinătate în interese oficiale, 
unele nefiind încadrate deloc, iar altele încadrate formal. 

O slabă activitate se depune și în rândul marinarilor români care ating porturile 
străine, din care motiv nu se pot cunoaște acțiunile dușmănoase realizate prin 
intermediul unor astfel de persoane și nu s-au putut elucida satisfăcător sursele de 
aprovizionare cu valută românească a unor traficanţi din exterior. 

-Spre deosebire de trecut, sunt tot mai dese cazurile când organele noastre folosesc 
agenţi care fac deplasări în străinătate pentru a realiza sarcini contrainformative sau 
chiar informative, în care sens au fost obținute unele rezultate. Cu toate acestea, mai 
sunt agenţi verificaţi şi capabili care, deși au mers în exterior, n-au fost folosiţi pentru 
a realiza unele sarcini ale acţiunilor informative deschise transfugilor, comercianților, 
turiştilor şi altor elemente aflate în atenția organelor de securitate. 

Insuficientele rezultate obţinute pe această linie se datoresc şi faptului că unele 
din instructaje şi combinaţii au avut un caracter șablon, mulţi din agenți devenind 
simpli intermediari între fugari şi rudele lor din ţară. 

-Pentru a rezolva sarcini cu caracter contrainformativ în exterior de o certă valoare 
sunt agenții recrutaţi din rândul cetăţenilor străini veniţi cu diferite treburi oficiale 
în ţara noastră, dar realizările de până acum în privința contactării și recrutării unora 
din ei sunt reduse. 

Analizând utilitatea agenţilor recrutaţi de Direcţia a II-a şi direcţiile regionale 
Oltenia și Galaţi dintre cetăţenii străini a rezultat că mulți din aceștia n-au adus şi 
nu aduc nici un aport concret muncii noastre, deși apar în rețea de câţiva ani. 

Verificând contactele începute sau continuate de către Direcţia a Il-a şi direcțiile 
regionale în acest an, reiese că în unele cazuri s-au obținut progrese şi ca urmare unii 
străini pot fi socotiți ca agenţi, dar se constată că multe din ele sunt formale datorită 
îndeosebi uşurinței cu care unii ofiţeri au privit realizarea acestei sarcini. 

Aşa, de exemplu, în aprilie 1963 şi aprilie 1964, un ofiţer din Direcţia a II-a, sub 
acoperirea de funcţionar la Ministerul Comerţului Exterior, a contactat un diplomat, 
dar din cauză că în acest cadru oficial i s-au cerut date despre unii compatrioți a refuzat 
să se mai prezinte la alte întâlniri. În acest caz s-a comis şi imprudenţa de a da 
diplomatului numărul de telefon de la securitate, ceea ce permite acestuia să 
stabilească cu ușurință că funcţionarul nu aparține de Ministerul Comerţului Exterior. 

Un comerciant vest-german a fost contactat de un ofiţer sub legenda de funcționar 
la C. S. P., dar atunci când din iniţiativa străinului au început discuţiile în legătură 
cu unii conducători ai instituției noastre amintite, a rezultat că ofiţerul n-a fost pregătit 
ca să întrețină o asemenea discuţie, necunoscând cel puţin amplasarea birourilor şi 
numele unor şefi ai instituției. 

Au existat, de asemenea, cazuri, ca de exemplu în lucrările „Ilie“ şi „Mariana“, 
când ofiţerii interpuși, nerespectând normele muncii, şi-au declinat calitatea de ofiţeri 
de securitate, deși până atunci erau acoperiți, sau cum sunt cazurile „Tomescu“ şi 
„Halter“ când ofiţerii au trecut la rezolvarea unor sarcini operative fără a lua măsuri 
de a menține secretul legendei, deconspirând astfel metoda de lucru. 

O răspundere principală pentru neajunsurile existente în contactarea şi recrutarea 
cetăţenilor străini revine conducerii direcțiilor care au aprobat sau tolerat folosirea 
unor legende şi împrejurări necorespunzătoare, n-a urmărit pe parcurs desfășurarea 
procesului de contactare, n-a sesizat şi prevenit unele greșeli în elaborarea liniei de 
conduită, iar cu prilejul multor analize de contactări s-a mărginit la înregistrarea 
faptelor, necontribuind la stabilirea pasului următor în raport de situația operativă dată 
şi scopul urmărit. 

Sunt şi cazuri din care rezultă că unele organe de securitate, ca de exemplu Direcţia 
regională M.A.I. Hunedoara, continuă cu metodele de șicanare a străinilor. Așa a 
procedat, spre exemplu, şeful raionului Sebeș, care, luând cunoştinţă că un turist vest- 
german s-a oprit să viziteze biserica lutherană din orașul Sebeș, s-a dus la biserică 
şi după ce i-a spus că nu are voie să viziteze orașul l-a întrebat de unde vine, unde 
se duce, de unde este originar etc., fapt ce a indignat pe turist. Un alt caz este cel 
din comuna Gârbova, unde şeful de post, pe baza instrucțiunilor primite de la secția 
raională de securitate Sebeș, a ridicat actele unui turist pe motiv că s-a abătut de la 
traseu şi nu i le-a eliberat deși cunoștea că turistul trebuia să meargă la Sibiu. A doua 
zi s-a prezentat la postul de miliție fratele turistului pentru a ridica actele, dar nu i 
s-au dat, explicându-i-se că nu se pot elibera decât posesorului. Prezentându-se la 
postul de miliţie, turistul a fost contactat de un ofiţer de securitate care I-a întrebat 
în ce scop s-a abătut de la traseu, la cine a mers, dacă cunoaște legile noastre pe linia 
turismului etc. 


Deşi în ultimul timp pe linia Direcţiei a V-a s-au luat unele măsuri și s-au obținut 
rezultate pozitive, totuși mai sunt compartimente de muncă în care persistă lipsuri. 

Datorită neajunsurilor existente în munca de creare şi instruire a reţelei informative, 
organele de contrainformaţii n-au reuşit să asigure până în prezent cu suficienți agenți 
de calitate unele obiective deosebit de importante, cum sunt: comandamentele, 
direcțiile centrale, statele majore şi unităţile speciale și ca urmare nu pot sesiza din 
timp unele situaţii ce ar putea favoriza scurgerea unor informații. 

Nu se desfășoară o muncă temeinică nici pe linia clarificării împrejurărilor în care 
au dispărut unele documente secrete din armată. În multe situaţii ofiţerii operativi 
ajung la concluzia că documentele s-au distrus din greșeală sau sunt „rătăcite“, în 
loc să desfășoare o muncă calificată cu agentura ca să stabilească împrejurările ce 
au favorizat dispariția documentelor, iar atunci când sunt găsite se abandonează munca 
informativă pentru a stabili în posesia cui au fost documentele pe timpul dispariţiei. 

De exemplu, Biroul de contrainformaţii al garnizoanei Sibiu, în urma dispariției 
unei hărți „Gauss Kruger“ a deschis dosar de caz, iar după două luni a fost închis 
întrucât harta s-a găsit după un difuzor dintr-un dormitor al militarilor, fără însă a 
se stabili împrejurările în care ea a dispărut. 

În ultima vreme au apărut multe semnalări din care rezultă că unii militari din 
rândul minorităților naționale maghiare au manifestări naționalist-iredentiste, caută 

să atragă în discuţii dușmănoase pe alţi militari din unităţile din care fac parte şi mențin 
legături cu diferite elemente dușmănoase din mediul civil, însă din lipsa unei agenturi 
capabile multe semnalări rămân neclarificate. 

Sunt frecvente cazurile când unii ofițeri de contrainformaţii, dovedind o slabă 
orientare şi formalism, încearcă fără succes clarificarea unor asemenea semnalări cu 
agenţi din rândul militarilor de altă naționalitate decât a elementelor urmărite. 


* 


-În ultimul timp, dar mai ales în cursul anului 1964 au fost eliberate în termen 
sau grațiate de restul pedepsei numeroase persoane condamnate pentru infracțiuni 
contra securității statului. 

Activitatea pozitivă desfăşurată în penitenciare și colonii de muncă pentru 
reeducarea deţinuţilor şi contactul lor direct cu realităţile din ţară au influenţat asupra 
concepției și atitudinii multor foşti condamnaţi. Din materialele pe care le posedăm 
rezultă, totodată, că o parte din foştii condamnaţi continuă să se mențină pe poziție 
dușmănoasă, încearcă să restabilească legături suspecte şi să reorganizeze acțiuni 
subversive, defăimează şi răstălmăcesc sensul măsurii de grațiere, denigrează 
realizările și colportează zvonuri tendențioase, ceea ce demonstrează încă o dată că 
dușmanul, deși dezorganizat, dezarmat din punct de vedere ideologic, cu convingerile 
politice zdruncinate şi fără putere de influențare, nu renunță ușor la luptă căutând 
să-şi arate prezența prin felurite activități antipopulare. 

Apreciind pericolul social al foştilor condamnați, conducerea ministerului a atras 
atenţia în repetate rânduri asupra necesităţii urmăririi informative active a acestora. 
În baza ordinelor date s-a creat în decursul timpului o agentură numeroasă, cu ajutorul 
căreia se poate asigura supravegherea informativă a multor foști condamnaţi chiar 
din momentul părăsirii locurilor de detenţie. Din controalele efectuate a rezultat că, 
în general, munca de supraveghere a foștilor condamnaţi de către Direcţia a III-a şi 
direcțiile regionale se desfășoară cu serioase lipsuri. 

Continuă să se manifeste o slabă preocupare pentru identificarea, luarea în evidență 
și mai ales supravegherea informativă a foştilor condamnaţi. 

De exemplu, la Direcţia a III-a, în serviciul care se ocupă de problema legionară 
şi serviciul care se ocupă de problema partide burgheze, apar cca 2 000 foști 
condamnați necuprinși în evidență, deși mulţi din ei au fost eliberaţi cu mult înainte 
de ultimele grațieri. Verificând la Direcția a III-a marea majoritate a mapelor aparținând 
foştilor condamnaţi luaţi în evidenţă la diferite obiective sau probleme, s-a stabilit 
că numai despre 35% din aceștia sunt unele materiale informative, dar și acestea 
superficiale, fiind de obicei furnizate de către agentura de investigații. 

Direcţia regională M.A.I. Oltenia nu deţine nici un fel de material despre poziția 
prezentă a 33% din totalul celor eliberați din detenție în perioada 1962-1964. Direcţia 
regională M.A.I. Galaţi n-a identificat încă un mare număr de foşti condamnaţi, iar 

din totalul celor luaţi în evidenţă de către Serviciul III numai despre 42% s-au primit 
unele note informative de suprafață. La regiunea Mureș-Autonomă Maghiară n-au 
fost identificaţi mulți din foştii condamnaţi eliberaţi cu 4-5 ani în urmă, iar din totalul 
acestor elemente luate în evidenţă doar despre aproximativ 50% se deţin unele 
materiale. 

Direcţia regională M.A.I. Suceava nu avea la data controlului o evidență completă 
cu foștii condamnaţi, tărăgăna identificarea și luarea lor în evidență, iar încadrarea 
informativă se făcea cu întârziere şi de multe ori formal. Raionul de securitate Rădăuţi, 
de exemplu, nu luase în evidenţă aproximativ 90 de foști condamnaţi stabiliți pe raza 
lui de activitate, iar munca de urmărire este organizată defectuos și ineficace. 

Un slab interes a existat și pentru încadrarea informativă a multor foşti condamnaţi 
cunoscuți că în trecut au deţinut funcţii de conducere în fostele organizaţii fasciste 
şi partide burgheze, sau că în timpul detenţiei și după punerea lor în libertate au 
continuat să aibă poziţie dușmănoasă, recalcitrantă, făţarnică. Pe lângă faptul că n- 
au fost luate în lucru prin dosare de verificare elementele semnalate cu relaţii şi 
comportare suspectă, de obicei şi faţă de acţiunile informative în lucru se manifestă 
lipsă de răspundere, din care motiv sunt tărăgănate ori s-a abandonat lucrarea lor. 

La 30 septembrie 1964, pe întreaga ţară, erau deschise 1 943 dosare informative 
şi 437 dosare de verificare prin care se urmăreau foștii condamnaţi, un număr redus 
având direcțiile regionale M.A.I. Hunedoara (7), Maramureș (16), Mureş-Autonomă 
Maghiară (32), Argeş (46), Crişana (53), Cluj (58), laşi (59). Din totalul acestor acţiuni, 
aproape 4% nu sunt încadrate informativ, iar în peste 18% se prevede dirijarea a câte 
unui agent, dar și acesta este de multe ori necorespunzător. Cele mai multe acţiuni 
neîncadrate sau încadrate cu un singur agent sunt în evidența direcțiilor regionale 
M.A.I. Brașov, Oltenia, Dobrogea și a Direcţiei a III-a. 

Formalismul și superficialitatea de care dau dovadă mulţi ofițeri în verificarea 
activităţii foştilor condamnaţi se datorește în principal atitudinii lipsite de exigență 
a multor cadre de conducere care n-au pretins activizarea muncii mai ales în jurul 
persoanelor cu poziţie consecvent dușmănoasă, n-au cerut să se studieze şi exploateze 
necesare cunoașterii poziţiei acestor elemente și n-au folosit toate mijloacele ce ne 
stau la dispoziţie. 

-Dintre categoriile de elemente luate în evidență pentru antecedente politice, 
numărul cel mai mare îl formează foştii legionari, care, datorită organizării, 
ideologiei, metodelor și acţiunilor întreprinse, au fost şi rămân unul din principalele 
obiective ale organelor de securitate. Este adevărat că uriașele transformări înfăptuite 
în ţara noastră au produs anumite schimbări în concepţiile și conduita unui mare număr 
de foşti legionari, dar cu toate acestea din rândul lor apar cele mai multe elemente 
care desfășoară acţiuni ostile, dovadă fiind faptul că din totalul elementelor cu 
antecedente politice arestate, demascate sau avertizate, numărul cel mai mare 
provine din rândul foştilor legionari. 

Fără a diminua rezultatele pozitive obţinute, trebuie să subliniem că munca 
informativă în problema legionară atât la Direcţia a III-a cât şi în regiuni continuă 
să se desfășoare cu serioase lipsuri, mulți ofițeri se rezumă la măsuri simpliste, lipsite 
de profunzime şi ca urmare nu dispunem de materiale suficiente şi verificate pentru 
a putea aprecia cu răspundere situaţia operativă din problemă. 

În urma studierii unui număr de peste 5 400 mape întocmite de Serviciul 1 din 
Direcţia a III-a pentru foştii legionari, s-a stabilit că în anii 1963-1964 nu s-a obţinut 
nici un fel de material despre cca. 91% din totalul acestor elemente luate în 
evidenţă. Nu s-au luat măsuri în vederea activizării muncii de urmărire a foştilor 
legionari nici după ce cadrele de conducere au analizat mapele de evidenţă şi aceasta 
din cauză că, de fapt, n-au făcut o analiză, ci doar o simplă lectură de formă a puţinelor 
materiale strânse în mape, pentru a se putea raporta executarea ordinului. 

O situație asemănătoare în privința supravegherii foştilor legionari și stabilirea 
poziţiei lor prezente se constată și la direcţiile regionale. Astfel, direcțiile regionale 
M.A.I. Galaţi şi Suceava nu deţin nici un fel de materiale despre cca 50% din totalul 
foştilor legionari trecuţi în evidență. La analiza făcută în luna mai de Direcţia regională 
M.A.I. Argeş s-a stabilit că în urma verificării unui număr de 5 550 mape de evidenţă 
din problema legionară, numai pentru aproximativ 20% erau informaţii pe baza cărora 
putem cunoaște într-o măsură oarecare poziția celor urmăriţi, despre ceilalți foşti 
legionari, de timp îndelungat nu se obținuseră nici un fel de informaţii sau se dețineau 
câteva note nesemnificative. 

În problema legionară, pe întreaga ţară, sunt 4 358 dosare informative deschise 
de regulă elementelor care au avut grade și funcții, marea lor majoritate având o 
vechime de peste 3 ani. Cu toate indicaţiile date de a se grăbi clarificarea dosarelor 
vechi, se constată că multe din aceste acțiuni sunt tărăgănate sau nu conţin nici un 
fel de material informativ cu privire la natura activităţii prezente a persoanelor în cauză. 
În loc să execute ordinele ce li s-au încredinţat, mulţi ofiţeri operativi, cu aprobarea 
tacită a şefilor, pentru a prezenta o situaţie operativă pozitivă, obișnuiesc să 
raporteze în ședințe profesionale sau prin situaţii statistice date ireale privind 
încadrarea acțiunilor cu agentură. 

Multe din acţiunile informative deschise în baza ordinului 70 puteau fi terminate, 
însă şefii direcțiilor, în mod nejustificat, nu aprobă închiderea dosarelor, lăsând aparatul 
în subordine să depună o muncă în gol, fără perspectivă. 

Această stare de lucruri se datorește indisciplinei, rutinei și formalismului în muncă. 
Ne întrebăm de ce nu se pretinde ofițerilor să execute ordinele, ce fac şefii lor direcţi, 
de ce se tolerează minciuna și dezinformarea? 

Aceeaşi atitudine lipsită de simţul răspunderii s-a manifestat și pentru clarificarea 
informaţiilor obținute despre activitatea şi legăturile suspecte ale foştilor legionari. 
La 30 septembrie 1964, pe întreaga ţară, în problema legionară erau deschise 690 
dosare de verificare, din care la Direcţia a III-a numai 23, situaţie ce se datorește şi 
faptului că unele cadre de conducere, analizând superficial mapele de evidenţă și 

dosarele agenților, n-au sesizat și pus în lucru multe informaţii în care se vorbește 
despre activitatea dușmănoasă prezentă. Totodată, s-a constatat că unii ofițeri, 
dovedind un slab simţ de răspundere, n-au lucrat cu atenție și operativ măcar dosarele 
prin care sunt acționate elemente semnalate cu activităţi şi relații suspecte sau cu 
intenții de a desfăşura activitate subversivă organizată. 

Așa, de exemplu, într-o acţiune informativă dusă de Direcţia a III-a apar 
informaţii că un anume Puiu a primit dispoziții de la Ilie Gârneaţă să organizeze şi 
orienteze activitatea legionară din ţară în direcția menţinerii moralului legionar prin 
legătura de la om la om. Începând din 1962, în această acţiune s-au întocmit mai multe 
note-sinteze și planuri de măsuri, de fiecare dată fiind prevăzută şi necesitatea de a 
fi identificat numitul Puiu, dar fără nici un rezultat. De asemenea, dosarul a fost 
analizat în repetate rânduri, însă datorită modului superficial în care s-a făcut analiza, 
nu s-a sesizat că Puiu a fost anchetat în anul 1958 şi apare chiar în reţeaua informativă 
activă a Serviciului 1 care are şi acţiunea. 

Pe baza unui dosar de grup, Direcţia regională M.A.I. Argeș urmăreşte pe doi foști 
instructori legionari despre care sunt unele materiale obținute cu ani în urmă că 
intenționează să treacă la reorganizarea foştilor legionari. Această acţiune este 
tărăgănată deoarece în loc să se folosească agenţi cu posibilități reale de informare, 
se dirijează formal un agent care este evitat de cei urmăriți. 

Nivelul necorespunzător al muncii din problema legionară se datorește atât folosirii 
unor practici birocratice şi lipsei de răspundere în munca informativă, cât şi slabului 
control exercitat de cadrele de conducere. În afară de aceasta mulţi ofițeri, în loc să 
se ocupe cu grijă şi consecvent de formarea și instruirea agenturii, se complac în 
situația nepermisă de a primi de la agenţi note cu tot felul de banalităţi sau le indică 
o asemenea linie de conduită încât atrag asupra lor suspiciunea celor puși în 
supraveghere. 

-În ultimii ani unii ziarişti şi mai ales fugari maghiari, reactualizând întregul arsenal 
al propagandei horthiste, întreţin prin intermediul presei o campanie împotriva ţării 
noastre pe seama unei pretinse persecutări a minorităţii maghiare şi cu tendinţe 
revizioniste privind teritoriul Transilvaniei. Paralel cu această campanie o parte din 
vizitatorii maghiari care vin în ţara noastră continuă să agite şi să menţină vechile 
concepţii iredentiste. 

Ca urmare a situaţiei create şi a influenței ce se exercită asupra multor maghiari 
de cetățenie română care au mers în vizită în R.P. Ungară constatăm pe plan intern 
o intensificare a manifestărilor naționalist-șovine, o atmosferă de tensiune şi 
suspiciune crescândă în rândul locuitorilor din Transilvania. 

Analizând noua situaţie operativă din problema naționaliștilor maghiari, organele 
de securitate au luat unele măsuri pentru a împiedica acţiunile iresponsabile ale unor 
elemente interesate în răscolirea și aţâțarea sentimentelor șovine. Totuși pe această 
linie, precum şi în rândul clericilor care deservesc această minoritate, preocupaţi tot 

mai mult de a face agitație naţionalist-şovină, munca informativă continuă să se 
desfășoare cu numeroase lipsuri. 

Nici până în prezent Direcţia a III-a şi regiunile de securitate Crișana, Mureş- 
Autonomă Maghiară, Maramureș, Brașov şi altele n-au identificat toate persoanele 
care au făcut parte din fostele organizaţii naţionalist-maghiare, baza operativă nu este 
supravegheată corespunzător, iar multe acţiuni sunt lucrate fără continuitate şi 
insuficient de calificat, din care motiv mai sunt dosare deschise cu 4—7 ani în urmă, 
a căror clarificare este tărăgănată. 

Se constată, de asemenea, că organele de securitate realizează puţine măsuri 
calificate împotriva acelor elemente care se folosesc de calea vizitelor reciproce cu 
R.P. Ungară pentru a desfășura activitatea de propagandă dușmănoasă. Necunoscându- 
se din timp activitatea unor elemente naţionaliste, nu s-a putut preveni plecarea 
acestora în vizită în R.P. Ungară, unde au realizat contacte cu elemente reacționare 
şi reprezentanți ai cultului romano-catolic, iar la întoarcere și-au intensificat 
activitatea ostilă regimului nostru. 

Toate acestea sunt şi o consecinţă a faptului că Direcţia a III-a nu s-a ocupat de 
coordonarea celor mai importante acțiuni, iar regiunile care au problema naționaliștilor 
maghiari nu dispun de o agentură corespunzătoare calitativ. 

-Și pe linia problemei naționaliști germani și a cultului lutheran se manifestă multe 
neajunsuri atât în ce privește supravegherea bazei, cât şi în contracararea activităţii 
dușmănoase a unor elemente care au făcut parte din fostele partide și organizații 
naționaliste, care, încurajate de unii reprezentanți ai emigrației sașilor şi şvabilor din 
R.F.G. şi Austria și de unii turiști cu care vin în contact, continuă să propage ideea 
emigrării şi de rezistență față de politica partidului şi statului nostru. 

-Nu s-au lucrat în suficientă măsură nici sectele interzise și asociaţiile religioase 
tolerate, ale căror dogme, precepte și acțiuni au un pronunţat caracter dăunător 
intereselor statului. Direcţia regională M.A.I. Suceava, de exemplu, are o bază 
numeroasă de iehoviști, adventişti-reformiști, penticostali-disidenți şi membri ai 
asociaţiei „Oastea Domnului“, dar în loc să ia măsuri pentru a pătrunde cu agentură 
valoroasă în grupările sectanţilor şi cunoașterea întregii lor activități, a mers pe linia 
greşită de a nu dirija spre ei nici măcar agenţii care erau atrași în secte, interzicând 
agenţilor noştri să accepte cererea unor sectanţi de a se încadra sau de a ocupa funcții 
în cadrul sectei. 

Și pe raza regiunilor de securitate Mureș-Autonomă Maghiară, Hunedoara, Cluj, 
Crișana, Maramureș, îndeosebi în mediul rural, sunt concentrați numeroși sectanți 
ilegali — mai ales iehoviști —, dar mulți din agenţii recrutați pentru urmărirea lor nu 
sunt dirijaţi şi instruiți cu sarcini concrete, s-a pierdut controlul prin agentură asupra 
unor grupări şi se inițiază puţine măsuri de avertizare, demascare sau compromitere 
cu scopul de a-i dezorganiza și fărâmița, ceea ce dovedește că organele noastre nu 
execută cu răspundere sarcinile ce le revin pe această linie. 

-Cu toate că s-a atras atenţia asupra importanţei ce trebuie acordată urmăririi 
elementelor dușmănoase din instituţiile de învățământ și din domeniul artei, culturii, 
ştiinţei, se constată că și în prezent în activitatea informativ-operativă ce se 
desfășoară pe această linie continuă să se manifeste numeroase lipsuri, mai ales în 
munca cu agentura. 

ȘI acum sunt ofițeri care, neînţelegând sarcinile organelor de securitate în ase- 
menea obiective, superficiali şi insuficient preocupați de muncă, în loc să dirijeze 
agenții spre elementele dușmănoase care prezintă interes, pretind sau acceptă 
informaţii despre diferite nemulțumiri personale, animozităţi în rândul salariaților, 
elevilor sau studenţilor, date tehnice şi tot felul de note prin care sunt caracterizate 
diferite persoane, relaţii, atitudini, obiective şi metode de lucru profesionale, 
transformându-se în niște înregistratori de fapte, sugestii și mahalagisme. 

La Direcţia a III-a este caracteristic faptul că pe de o parte în multe facultăți sunt 
puţini agenţi în raport cu nevoile operative și aceasta din cauză că nu se are în vedere 
specificul instituţiilor de învățământ superior unde numărul de recrutări nu depinde 
exclusiv de numărul elementelor luate în evidenţă, ci și de necesitatea de a cunoaște 
elementele care pot provoca dezordini și influența negativ starea de spirit, iar pe de 
altă parte întâlnirile cu mulţi agenţi se fac de regulă la intervale mari. 

În activitatea unor ofiţeri din regiunile Cluj, laşi, Banat etc., care au în răspundere 
şcoli şi facultăţi, se remarcă tendinţa de a aplica în mod rigid prevederile ordinelor 
în vigoare, în sensul că şi-au planificat să recruteze agenţi separat pentru fiecare grupă 
de învăţământ, dormitor, clasă, an de studiu, deși în urma unei analize mai profunde 
se putea asigura deservirea informativă în condițiuni corespunzătoare prin recrutarea 
unui număr mai redus de agenţi, dar care să fie astfel plasați încât să avem asigurate 
informativ toate locurile unde studenții pot fi atrași la diferite manifestări negative 
şi pentru a cunoaște starea de spirit din rândul lor. 

-Deși faţă de perioada anterioară există o îmbunătăţire a muncii în obiectivele 
economice, totuși se constată că unele cadre de conducere din aparatul central şi cel 
regional nu întreprind măsuri eficiente pentru cunoașterea din timp a cauzelor ce pot 
provoca pagube economiei naționale, iar în anumite situaţii iau cunoştinţă cu 
întârziere de producerea unor acte suspecte. Şi în prezent sunt cazuri când cercetarea 
la faţa locului se face cu întârziere și necalificat, din care motiv nu se cunosc 
împrejurările în care s-a produs accidentul suspect, nu sunt valorificate operativ unele 
informaţii întemeiate şi nu se stabilesc ipotezele cele mai verosimile care să ducă la 
descoperirea adevăratelor cauze și a vinovaţilor. 

De exemplu, în lunile noiembrie şi decembrie 1963, la uzina „Danubiana“, autori 
necunoscuţi au deteriorat unii condensatori de la tabloul de comandă de la secția 
profilare şi au introdus un corp străin în cutia de alimentare a tubingului, care, dacă 
n-ar fi fost descoperite la timp, ar fi produs scoaterea din funcţiune a instalaţiilor. În 
ambele cazuri ofițerul a fost sesizat cu întârziere, din care cauză cercetările la fața 
locului au fost ineficace. 

În perioada martie-mai 1964, pe calea ferată în apropierea staţiei Herăstrău, în 
trei rânduri au fost aşezaţi saboţi, dar despre aceste tentative de diversiune organele 
noastre n-au cunoscut decât după aproape o lună de zile, din care motiv nu s-au mai 
putut efectua cercetări la faţa locului. 

În luna aprilie 1964, Direcţia regională M.A.I. Hunedoara a primit informaţii din 
care rezulta că la exploatarea minieră „Vulcan“, în două rânduri s-au introdus în 
vagoneţi tuburi încărcate cu oxigen şi acetilenă, care, dacă nu erau observate, puteau 
provoca mari explozii, dar cu toate că informaţia conţinea date ce puteau ajuta la 
identificarea autorilor, nu s-au luat măsuri pentru clarificarea semnalării. 

La şedinţa din anul trecut s-a criticat că se tărăgănează de ani de zile clarificarea 
cazurilor suspecte de diversiune de la C.F.R. Jilava-Abator, fabrica „Răscoala din 
1907“, tentativele de diversiune de la depoul Petroșani, stația C.F.R. Târgoviște şi 
altele, dar cadrele de conducere n-au privit cu răspundere critica făcută şi ca urmare 
n-au luat măsuri pentru clarificarea cazurilor menţionate. 

În privinţa avizării pentru acces la munci şi documente secrete de stat mai sunt 
cazuri de tărăgănare și formalism, multe avize având la bază numai rezultatul căutării 
în evidențele M.A..]., fără a se cere de la agentura deja existentă în obiective relaţii 
cu privire la poziţia şi legăturile prezente ale persoanelor supuse verificării. 

După trimiterea avizului — pozitiv şi negativ — se abandonează de regulă 
cunoașterea activității și comportării persoanelor în cauză, deoarece acestea nu sunt 
cunoscute de ofiţerii care au în răspundere deservirea informativă a obiectivelor. Din 
aceleași considerente nu se întreprind măsuri operative pentru a clarifica motivele 
Şi vinovaţii de pierderea ori distrugerea documentelor secrete sau încălcarea regulilor 
de manipulare a acestora. 

Aşa, de exemplu, Serviciul XII din Direcţia a III-a, în urma controalelor făcute 
în anii 1962-1963, a stabilit că lipsesc 25 documente secrete redactate în 72 exemplare, 
iar 67 documente, însumând 741 exemplare, apar ca distruse fără forme legale. 
Clarificarea acestora a fost însă practic abandonată din cauză că conducerea direcției 
n-a luat măsuri ca asemenea cazuri să fie aduse la cunoştinţa ofiţerilor din serviciile 
care deservesc informativ obiectivele unde ele s-au petrecut. 

-Din datele pe care le posedăm rezultă că și în perioada la care se referă analiza 
numărul cazurilor de înscrisuri dușmănoase și inscripții antipopulare noi apărute 
continuă să se menţină la nivelul anilor anteriori și în general au același conţinut de 
calomniere și defăimare şi uneori se îndeamnă la acțiuni teroriste și huliganice, mai 
ales în mediul rural. 

La începutul lunii octombrie 1964, în problema manifeste erau deschise 2 505 
dosare de caz pentru scrisori anonime și | 753 dosare pentru fițuici, cele mai multe 
aflându-se în evidența Direcţiei a III-a şi a direcțiilor regionale M.A.I. București, 
Oltenia, Banat, Suceava, lași, Ploiești, Bacău şi Argeș. Cu toate că în ultima perioadă 
numărul identificărilor a depășit pe cel al difuzărilor, totuși se constată că în prezent 
se mai folosesc metode învechite. 

Slaba muncă desfăşurată de unii ofiţeri din cadrul Direcţiei a III-a și din regiuni 
este reflectată şi de faptul că nu s-a reușit să se descopere autorii unor documente 
dușmănoase importante difuzate de mai multe ori şi care sunt semnate în numele unor 
organizații și grupări subversive, cum sunt de exemplu: cazul „P. C. 1. “, „Vrem 
dreptate“, „Banu Manta“, „Hoinarul““, toate din București, „Vrem Ardealul“ difuzate 
pe raza regiunii Mureş-Autonomă Maghiară, „Preaslăvită securitate“ — în regiunea 
Crişana, „Comandamentul H. “ apărute în mai multe rânduri pe raza regiunii Bacău, 
„Frontul de eliberare al românilor“ pe raza regiunii Braşov şi altele. 

Au fost cazuri în care deși situaţia operativă impunea folosirea de agenți pe lângă 
persoanele bănuite că au redactat sau difuzat înscrisuri dușmănoase, totuşi unii ofițeri 
din Direcţia a III-a şi direcțiile regionale M.A.I. Banat, Galaţi, Bacău, București, 
Brașov și altele, din comoditate și lipsă de răspundere, n-au luat această măsură, iar 
ca urmare se tărăgănează descoperirea autorilor. 

Lipsurile existente pe această linie se datoresc în mare măsură cadrelor de conducere 
care nu se ocupă cu seriozitate şi răspundere de lucrarea calificată a dosarelor de caz 
deschise pentru înscrisuri dușmănoase mai vechi și cu conţinut mai deosebit, nu sprijină 
pe ofiţerii operativi cu indicaţii concrete în vederea îndeplinirii măsurilor planificate. 


Și în activitatea contrainformativă desfășurată pe linia Serviciului K în Capitală 
şi în teritoriu continuă să se manifeste serioase neajunsuri, îndeosebi în munca cu 
agentura și în exploatarea şi verificarea informaţiilor. 

În reţeaua informativă a Serviciului K şi a direcțiilor regionale se mai introduc 
şi menţin persoane necorespunzătoare atât din punct de vedere al posibilităţilor de 
informare, cât mai ales al calităţilor personale şi al conduitei la locul de muncă. 

Serviciul K şi unele direcţii regionale, ca: Maramureș, Ploieşti, Cluj, Crişana, Banat 
și altele nu lucrează întotdeauna cu suficientă răspundere pentru a verifica operativ 
şi obiectiv semnalările obţinute despre fenomenele negative ce au loc în obiectivele 
de care răspund. La regiunile de securitate București și Dobrogea sunt serioase lipsuri 
în ce privește munca informativă din unitățile agricole, nu se urmăresc problemele 
economice ale acestora şi se face puţin pentru a se preveni unele aspecte dăunătoare. 

Au fost şi cazuri când materialele întocmite şi prezentate conducerii ministerului 
spre informare şi luare de măsuri n-au fost verificate în prealabil, iar uneori au conținut 
date eronate. 


Cu toate că pe linia Direcţiei 1 s-au obținut unele progrese în îmbunătăţirea muncii, 
acestea nu sunt încă la nivelul cerințelor. Principalul neajuns constă în faptul că mai 
sunt obiective care, deși prezintă interes pentru organele noastre, n-au fost încă studiate 
temeinic pentru a se găsi metodele cele mai eficiente în vederea realizării de pătrunderi 
informative. În unele sectoare ale direcţiei eficacitatea muncii continuă să fie 
necorespunzătoare datorită neexecutării ordinelor. 

Cauza principală a acestor neajunsuri constă în faptul că din partea unor cadre 
cu munci de răspundere — şefi de birouri, şefi de servicii, locţiitori de directori şi 

directori — nu se exercită un control sistematic şi eficace asupra activităţii 
subordonaţilor și nu se manifestă exigenţă la nivelul cerinţelor sarcinilor puse în fața 
acestei unități. Ca urmare, în unele unităţi sunt încă ofițeri care nu îndeplinesc ordinele 
primite cu simţ de răspundere, întocmai și la timp, complăcându-se de vreme 
îndelungată într-o activitate sterilă, fără rezultate corespunzătoare. 

Deși au fost luate măsuri pentru întărirea disciplinei mai sunt încă ofițeri în conduita 
cărora continuă să persiste apucături străine de morala și disciplina noastră, care aduc 
daune însemnate muncii în exterior. De exemplu, foștii ofiţeri Dumbravă Ion, Vasiliu 
Gheorghe şi Stroescu Constantin, și-au însușit bani din fondul operativ, ajungând la 
un grad înaintat de descompunere morală; Ciolac Ion, pentru a-şi ascunde inactivitatea, 
ticluia material informativ; Borzechian Arsene, element mic burghez, laș, în loc să 
muncească a folosit timpul petrecut în exterior pentru chefuri şi căpătuială, iar când 
se găsea în ţară pălăvrăgea despre munca noastră. 

Conducerea Direcţiei 1 trebuie să ia măsuri eficace pentru remedierea lipsurilor 
existente. Să se pună accent deosebit pe îmbunătățirea controlului și îndrumarea 
subalternilor, pe cunoașterea profundă a fiecărui ofiţer în procesul muncii și pe 
creşterea permanentă a exigenţei cadrelor de conducere. 

-Mai sunt încă o serie de direcții regionale M.A.I. care nu contribuie, corespunzător 
cu posibilitățile lor, la activitatea pe linia Direcţiei I. Astfel, şefii direcțiilor regionale 
M.A.I. laşi, Cluj, Suceava, Crișana și Bacău n-au luat măsuri eficace pentru a îndeplini 
ordinele date cu privire la analiza bazei operative și a posibilităţilor reale existente 
pe teritoriul regiunilor. Din această cauză, contribuţia lor pe linia muncii de 
informaţii externe este nesatisfăcătoare. Fi n-au reușit să selecționeze și să pregătească 
agenți capabili, temeinic verificați și devotați organelor noastre pentru a fi trimişi cu 
sarcini informative în exterior. 

De multe ori n-au acordat atenţia cuvenită nici măcar folosirii corespunzătoare a 
agenților din rândul persoanelor trimise temporar în străinătate, din care cauză unii 
dintre ei, în loc să-şi aducă aportul la munca de informare, au comis abateri şi încălcări 
de la normele de conduită și chiar de la legile R.P.R. 

Şefii acestor direcții regionale M.A.I. n-au reușit să-și aducă contribuţia nici la 
acțiunile pentru dezmembrarea și descompunerea organizațiilor emigrației reacționare, 
deși pe teritoriul fiecărei regiuni există bază operativă care putea fi folosită. 

Aceste neajunsuri și multe altele dovedesc că nu toți șefii direcțiilor regionale 
M.A.I. tratează cu răspunderea cuvenită sarcinile importante ce le revin pe linia muncii 
de informaţii externe. Este necesar ca fiecare şef de direcţie regională să depună 
eforturi pentru a îndeplini cât mai competent ordinele și instrucțiunile ce au fost date 
pe linia Direcţiei |. 


Tovarăși, 
Din cele expuse până acum reiese că organele de securitate centrale și regionale 
deţin informaţii din care rezultă că dușmanul și în prezent acţionează prin diferite 

mijloace şi procedee. Totodată, constatăm că în munca ce este dusă pentru clarificarea 
unor asemenea materiale persistă serioase neajunsuri determinate în special de 
neexecutarea întocmai și cu simţ de răspundere a ordinelor date. 

-Este cunoscut faptul că rezultatele muncii noastre depind în primul rând de modul 
cum reușim să formăm o agentură devotată şi capabilă cu ajutorul căreia să putem 
preveni și curma orice activitate îndreptată împotriva securității statului. 

Organele de securitate centrale și teritoriale dispun de numeroși agenţi utili, însă 
sunt insuficiente cazurile când ei îşi aduc contribuția necesară la definitivarea 
verificărilor ce le executăm. Această situaţie se datorește faptului că mulți ofițeri nu 
se ocupă permanent, cu grijă şi calificat, de a cultiva la agenţi deprinderile necesare 
muncii de informare, nu exploatează cu pricepere posibilităţile agenţilor, nu le cer 
să-şi lărgească și consolideze legăturile în rândul elementelor care prezintă interes 
operativ, nu pregătesc cu atenţie agenţii asupra modului de rezolvare a sarcinilor şi 
n-au în vedere ca acestea să fie astfel stabilite de la o întâlnire la alta încât să contribuie 
treptat la elucidarea completă a scopului urmărit. 

Cadrele de conducere permit ofițerilor să traseze multor agenţi luni de-a rândul 
una și aceeaşi sarcină generală, să insiste pe lângă unele elemente cu întrebări și discuții 
deja suspectate şi respinse de cei urmăriţi, să stabilească linii de conduită contraindicate 
şi uneori chiar cu caracter provocator. 

Aşa, de exemplu, un agent al raionului Tulcea, de profesie preot, a semnalat că 
într-o discuţie avută cu un fost legionar cunoscut cu manifestări dușmănoase, n-a 
aprobat punctul de vedere că partidul e vinovat de abuzurile unor elemente necinstite 
din G.A.C., spunându-i că nu trebuie făcut vinovat partidul de comportarea necinstită 
sau acţiunile inconștiente ale unor oameni. Primind această notă, ofițerul operativ, 
în loc să aprecieze poziţia corectă adoptată de agent, i-a atras atenţia că n-a procedat 
bine pe motivul că în felul acesta se poate izola de cel urmărit. Asemenea exemple 
se găsesc şi în cadrul altor unităţi, ele reflectând concepţia înapoiată a unor ofițeri 
rupţi de realitate care socotesc că agenţii în discuţiile ce le poartă cu persoanele 
urmărite trebuie să susțină cu orice preţ părerile negative ale acestora, indiferent de 
natura și gravitatea lor. 

O parte din agentura regiunilor de securitate Maramureş și Mureş-Autonomă 
Maghiară, în loc să fie folosită în scopul pentru care a fost recrutată, a fost lăsată să 
muncească întâmplător şi la general, mulţi ofiţeri făcând observaţii scrise de genul 
următor: „agentul a prezentat nota din proprie inițiativă“, „sarcini de viitor nu i s-au 
dat“, sau „rămân spre rezolvare sarcinile date anterior“, deși în realitate nu i se dăduse 
nici un fel de sarcini. Cazurile de acest fel ilustrează nepăsarea ce mai continuă să 
se manifeste în munca cu agentura și incapacitatea unor cadre de conducere de a 
pretinde și impune executarea ordinelor. 

Sunt încă situaţii când unii ofiţeri, pentru a-și activiza agenții, recurg la practici 
greșite, soldate de multe ori cu efecte contrare celor preconizate. Așa, de pildă, agenţii 
sunt prelucraţi că nu sunt sinceri în colaborarea lor cu securitatea sau că nu vor să 

ajute la stabilirea poziţiei dușmănoase a urmăritului, spunându-li-se despre obiectiv 
că este un duşman, un bandit etc. Asemenea epitete la adresa elementelor luate în 
verificare sau reproșşuri la adresa activităţii agenților sugerează acestora cam ce anume 
să ne spună despre obiectiv, îi determină să facă provocări, să trădeze sau să deformeze 
realitatea. 

-Din controalele făcute a rezultat că în unele unități de securitate îndeplinirea 
sarcinilor privind analiza agenţilor n-a fost bine organizată deoarece șefii de direcții 
şi celelalte cadre de conducere n-au planificat astfel munca încât operaţiunea să se 
desfășoare ritmic pe toată perioada de un an. 

La Direcţia regională M.A.I. Hunedoara, din cauză că şeful direcției n-a stabilit 
în funcţie de situația operativă concretă câți agenţi vor trebui analizați lunar, într-o 
perioadă de 11 luni s-a analizat doar 69% din totalul agenţilor, neexistând astfel 
garanţia că această operaţiune va fi îndeplinită la termen, în condițiuni de lucru normale 
și la un nivel calitativ. 

La raionul M.A.I. Medgidia, regiunea Dobrogea, s-au analizat în perioada | 
noiembrie 1963-16 martie 1964 doar 45 de agenţi şi era planificat ca restul de 200 
de agenți din evidenţa raionului să fie analizați până la sfârșitul lunii aprilie. Raioanele 
Moinești și Bacău într-o perioadă de patru luni au analizat doar 51 agenţi, ca apoi 
în numai 3 luni să analizeze 400 de agenți. Este clar că, făcând o campanie din analiza 
agenţilor nu se pot obţine rezultate satisfăcătoare. Ritm lent în executarea acestui ordin 
se constată și la direcţiile regionale M.A.I. Oltenia, Brașov, Ploieşti, Galați, Argeș 
şi Mureş-Autonomă Maghiară. 

S-a stabilit, de asemenea, că multe din aprecierile făcute nu reflectă realitatea din 
dosarele personale şi anexă ale agenţilor, fiind exagerată utilitatea și diminuate 
neajunsurile. Pe de altă parte, cadrele de conducere, muncind formal, n-au luat măsurile 
necesare valorificării în mai bune condițiuni a posibilităţilor multor agenţi, remedierii 
lipsurilor constatate în munca cu aceștia, lichidării balastului şi stabilirii poziției 
agenţilor cu situaţii neclare, suspecți de nesinceritate sau dezinformatori. 

Lipsurile manifestate în aplicarea acestei măsuri n-au fost înlăturate mai ales acolo 
unde conducerea direcțiilor n-a urmărit modul cum se desfăşoară operațiunea de 
analiză şi obiectivitatea aprecierilor întocmite de cadrele medii, pentru ca în funcție 
de constatări să se inițieze măsuri concrete menite să ducă la realizarea în termen şi 
în bune condițiuni a prevederilor ordinului. 

-Faptul că şi după analizele din acest an avem în reţeaua informativă numeroşi 
agenți care refuză colaborarea, au trădat legătura sau cu alte probleme negative 
neclarificate dovedeşte că şefii de direcţii şi celelalte cadre de conducere subapreciază 
necesitatea ca în agentură să existe numai persoane devotate organelor noastre și 
capabile să contribuie la clarificarea lucrărilor în care sunt utilizaţi. 

Despre această atitudine, cauzele și urmările ei negative s-a discutat și cu alte ocazii, 
dar se vede că șefii de unităţi nu acţionează cu suficientă hotărâre pentru lichidarea 
ei, punând mai presus interesele egoiste şi subiective de a avea în evidenţă un anumit 

număr de agenți, deşi constată inutilitatea multora din ei. Că așa stau lucrurile reiese 
și din practica majorităţii cadrelor de conducere care lunar urmăresc ca numărul 
abandonărilor să concorde cu numărul recrutărilor, calcul lipsit de sens operativ 
deoarece neaprobarea propunerilor de abandonare şi menţinerea balastului nu poate 
aduce decât daune muncii noastre și consumarea unui timp prețios în activități 
nefolositoare. 

-În munca desfășurată cu agentura mai persistă şi alte neajunsuri ce aduc preju- 
dicii calităţii şi conspirativităţii activităţii noastre, pot determina ratări şi activități 
inutile. 

Așa, de exemplu, graficele de întâlniri au de multe ori un pronunţat caracter formal, 
manifestat prin stabilirea arbitrară — la începutul lunii — a tuturor întâlnirilor ce urmează 
să se țină în luna respectivă, prin planificarea de întâlniri la aceeași oră și în același 
loc ori în loc diferit cu doi agenţi și prin acordarea unui timp redus pentru realizarea 
întâlnirii. 

Cu toate că în repetate rânduri s-a criticat, totuşi şi în prezent se fac întâlniri pe 
stradă, la locul de muncă al agentului și în alte locuri ce nu asigură conspirativitatea 
necesară și nici condiţii optime de instruire și educare, iar unii ofițeri lipsiți de simţul 
răspunderii dezinformează șefii ierarhici, consemnând ireal pe notele informative că 
agentul a fost contactat în casă de întâlnire. 

Se folosesc case de întâlniri create cu ani de zile în urmă şi în care au fost introduşi 
mulți agenţi, dar nu s-au făcut verificările ordonate cu privire la conspirativitatea 
caselor nici măcar atunci când s-au primit semnalări că sunt deconspirate, ori unii 
agenți au fost abandonaţi pentru nesinceritate, trădare etc. 

Sunt frecvente cazurile când într-o casă se introduc 8, 10, 12 şi chiar 16 agenți, 
deși s-a atras atenția că o asemenea practică pune în pericol conspirativitatea locului 
de întâlnire și a agenților, atrage după sine nemulțumirea și uneori chiar refuzul gazdei 
de a ne ajuta în continuare. 

Nu s-a creat peste tot o evidenţă clară cu agenţii introduși în fiecare casă şi legenda 
de care aceștia se folosesc, nu sunt organizate sistematic discuţii utile din punct de 
vedere operativ cu gazdele caselor, iar uneori, contrar ordinului dat, acestea sunt 
folosite şi ca locuri de recrutare. 

Și acum se mai manifestă o slabă preocupare pentru verificarea sincerității agenţilor, 
a obiectivității informaţiilor furnizate de aceștia și a propriei lor activităţi. Această 
lacună este de obicei explicată prin formula „noi cunoaştem pe agent“ fără ca această 
„cunoaștere“ să aibă la bază materiale concrete şi sigure, fără ca în timpul întâlnirilor 
Şi în procesul muncii, prin folosirea de metode și procedee variate, agenții să fie supuși 
unei verificări continue. 

În prezent, cu agenţii se realizează, de regulă, întâlniri la 10 zile sau la două 
săptămâni, după cum sunt dirijaţi în acţiuni informative sau pe lângă elemente luate 
în evidenţă. În practica muncii se constată însă că apar cazuri când pe de o parte 
întâlnirile trebuie să se facă la intervale mai scurte, dar acest lucru nu se realizează 

decât rareori. Pe de altă parte sunt situații când în perioada de 10 sau 14 zile agenții 
nu pot îndeplini sarcinile ce li s-au încredințat, la un nivel calificat și în mod conspirat, 
din care motiv nu se prezintă la întâlniri sau nu aduc material. Este evident că nici 
unul din aceste procedee nu este folositor muncii noastre operative, din care cauză 
se impune ca intervalul dintre întâlniri să fie stabilit în raport de timpul necesar pentru 
rezolvarea sarcinilor date. 

Pentru supravegherea străinilor au fost recrutaţi agenți din rândul personalului de 
deservire al hotelurilor, restaurantelor, barurilor, cofetăriilor sau frizeriilor de lux, cât 
şi din rândul altor cetăţeni români care vin în contact oficial cu străinii, dar din 
analizarea randamentului acestora rezultă că înregistrarea lor ca agenţi nu este 
corespunzătoare, fiind mai mult indicată folosirea lor în calitate de colaboratori, în 
funcţie de necesităţile operative. Într-o situaţie identică se prezintă şi agentura folosită 
pe linia Direcţiei a VIl-a, Direcţiei „T“, Serviciului „F“, pe linia organelor de 
contrainformaţii în rândul militarilor în termen și cea din instituţiile învățământului 
de stat. 


-Cu prilejul analizelor făcute în anii trecuţi s-a apreciat că, de obicei, se consi- 
derau ca dușmănoase sau suspecte toate elementele cu trecut politic, deși nu se deţineau 
informaţii verificate despre poziţia lor prezentă. Pentru a lichida cu această apreciere 
deformată au fost ordonate treptat o serie de măsuri, ca de pildă: creșterea numărului 
şi posibilităților de informare ale agenturii, lucrarea prin dosare informative a persoa- 
nelor care au deţinut funcţii de conducere în fostele partide burgheze și organizaţii 
fasciste, reverificarea seriozității materialelor neîndoielnice şi crearea celor două 
compartimente (activ şi pasiv) ale evidenţei operative în cadrul dosarelor de obiectiv 
sau problemă. 

Trebuie să subliniem însă că ceea ce s-a obţinut până în prezent în aprecierea 
obiectivă a elementelor aflate în evidenţele noastre nu este la nivelul cerințelor 
ordinelor date, a capacității aparatului nostru de securitate și a rețelei informative de 
care dispunem. 

Astfel, ca urmare a muncii depuse după convocarea din octombrie 1960 şi până 
la 1 octombrie 1964, agentura organelor de securitate a înregistrat o creştere de 168%. 
Aceasta înseamnă că posibilităţile de cuprindere în supraveghere informativă a 
elementelor aflate în evidență cu materiale neîndoielnice sunt mult mai mari decât 
în anii trecuți. În plus de aceasta, șefii de post au fost antrenați să rezolve şi ei sarcini 
de securitate în mediul rural. 

Cu toate că a trecut atâta timp de la aplicarea măsurilor amintite, totuși nu s-a reușit 
să se pună ordine pe această linie, nu s-a grăbit așa cum s-a ordonat ritmul pentru 
stabilirea poziției prezente a elementelor care figurează în evidența operativă activă, 
despre un mare număr din acestea neexistând nici un fel de informații sau doar câteva 
note neconcludente. 


641 


Această activitate defectuoasă se explică în principal prin modul unilateral şi 
superficial în care au fost executate ordinele date în ultimii ani, prin munca în gol, 
fără scop precis desfăşurată cu rețeaua informativă, prin modul neorganizat în care 
a lucrat şi încă mai lucrează majoritatea ofițerilor operativi. Conducerea direcțiilor 
şi cadrele medii nu s-au ocupat decât sporadic de organizarea muncii de urmărire a 
elementelor din evidenţa activă, n-au controlat sistematic și permanent îndeplinirea 
ordinelor date în această privinţă, fiind dese cazurile când s-au complăcut în 
activităţi formale şi au admis tot felul de explicaţii. 

Este caracteristic în această privinţă faptul că într-o perioadă de 11 luni la Direcţiile 
regionale M.A.I. Galaţi, Suceava și Hunedoara nu s-au analizat decât aproximativ 
50% din totalul mapelor de la evidența operativă activă, regiunile de securitate 
Maramureş și Bucureşti doar între 25—27%, iar la Direcţia regională Brașov numai 8%. 

Aceeași superficialitate s-a manifestat din partea majorităţii cadrelor de conducere 
şi cu ocazia analizării mapelor de la evidența activă, operaţiune terminată de obicei 
fără măsuri concrete pentru activizarea muncii de urmărire, iar în cazurile când au 
fost prevăzute unele sarcini nu s-a urmărit executarea lor. 

Una din consecinţele neajunsurilor ce persistă în munca de urmărire a bazei 
operative este aceea că nici acum nu s-au trecut la pasiv toate elementele care nu 
prezintă pericol social, ceea ce îngreunează organizarea unei activități mai susținute 
şi mai de conţinut în jurul persoanelor care trebuie să stea permanent în atenția 
organelor de securitate. In decurs de doi ani în evidenţa pasivă au fost trecuţi doar 
12,5% din indivizii luaţi în evidență, dar numai pentru circa jumătate din aceștia erau 
necesare materiale verificate recent deoarece ceilalți sunt agenţi sau membri de partid 
și trebuiau scoşi din oficiu din evidența operativă activă. 

Analizând din acest punct de vedere radamentul aparatului operativ, constatăm 
că în aceeaşi perioadă un ofițer de securitate, având sprijinul șefilor de post sau al 
rezidenților, conduce aproximativ 27 agenţi, dar cu toate acestea n-a clarificat şi trecut 
la pasiv în medie decât 13 elemente. 

Ritmul lent de trecere la evidenţa pasivă este explicat uneori şi prin greutatea 
procurării de materiale care să ateste renunțarea la convingerile trecute. In acest scop 
multe cadre adoptă o atitudine rigidă și fără a exista împrejurări favorabile, îndrumă 
agenţii să inițieze cu elementele supravegheate informativ discuţii despre trecutul lor. 
Acest procedeu, pe lângă faptul că poate provoca suspicionarea agentului și redeș- 
teptarea sentimentelor vechi, nu aduce nici rezultatele operative scontate, deoarece 
hotărârea de trecere la pasiv se ia în funcţie de rezultatul studierii materialelor obținute 
în timp despre natura activității, poziției și relaţiilor celor supuşi verificării, iar 
declaraţiile lor de renunțare la vechile concepţii nu pot avea decât un caracter relativ, 
ca orice altă informaţie neverificată. 

Este necesar ca şefii direcțiilor și celelalte cadre cu munci de conducere să ia măsuri 
pentru combaterea și lichidarea acestei practici și pentru grăbirea clarificării bazei 
operative. Atragem însă atenția ca fiecare hotărâre să fie izvorâtă şi bazată pe materiale 

obiective, nu aşa cum s-a procedat la unele direcții regionale, unde, pentru a crește 
numărul celor trecuţi la pasiv, o bună perioadă de timp mulţi ofițeri au folosit practica 
dăunătoare de a orienta unilateral agentura, îndeosebi spre a culege informații despre 
atitudinea pozitivă a persoanelor din evidenţă. 

-Neajunsuri serioase se manifestă și în executarea ordinului dat cu privire la 
verificările prealabile. Așa, de exemplu, în multe cazuri începerea verificării 
prealabile se face numai pentru antecedente politice, deși s-a indicat ca măsura să 
fie aplicată exclusiv pentru persoanele semnalate cu relații sau poziție suspectă 
prezentă. 

Evidenţa cu mapele în care s-a dispus această măsură și în care trebuie concentrate 
datele rezultate din verificări nu este ţinută de către şefii nemijlociţi, ci se întocmesc 
unele evidențe greoaie, cu aspect birocratic la organul „C“ sau la secretariatele 
unităților. 

În loc ca șefii de birouri sau servicii să pună rezoluţii cu termene care să nu 
depășească 3 luni, se pretinde întocmirea de referate cu motivarea necesității 
verificării prealabile, ca şi când acest lucru nu reiese din conținutul informaţiei. 

În multe unități verificarea prealabilă are ca scop principal mărirea perioadei 
dosarelor de verificare, deși s-a atras atenția că prin acest ordin se urmăreşte îndeosebi 
evitarea acțiunilor fără bază și a muncii inutile, precum și crearea premiselor necesare 
unei verificări operative şi de calitate. 

Sunt foarte frecvente cazurile când, datorită slabei activități depuse de ofiţeri, 
verificările prealabile depăşesc cu mult perioada de 3 luni fixată prin ordin, fapt ce 
determină tărăgănarea formării unei concluzii cu privire la obiectivitatea sursei de 
informaţii și a veracității semnalării, imprimând astfel muncii un caracter birocratic 
şi neoperativ. 


Neajunsuri continuă să se manifeste şi în munca cu acţiunile informative. Unele 
cadre de conducere, contrar ordinelor date, aprobă deschiderea sau preschimbarea 
dosarelor de verificare fără o bază serioasă, tolerează slaba activitate a multor 
subordonați. 

Unul din aspectele cele mai negative este timpul exagerat de lung cât durează 
verificarea sau documentarea semnalării de bază. Este concludent în acest sens faptul 
că din totalul dosarelor informative individuale şi de grup existente la 30 septembrie 
1964, numai 25% sunt deschise după 1 ianuarie 1963, celelalte datând de ani de zile; 
127 din perioada 1953-1956; 2. 813 din 1957-1959, 3 141 din 1960-1961 şi 1 252 
din 1962. Ponderea dosarelor informative cu o vechime mai mare de doi ani este la 
Direcţia a III-a şi direcțiile regionale M.A.I. Oltenia, Banat, Galaţi, Ploiești şi Braşov. 

Nici termenul de 6 luni stabilit pentru clarificarea dosarelor de verificare nu este 
respectat, astfel că la 1 octombrie a.c. din totalul acestor acţiuni informative numai 
un procent de 65% se încadrează în perioada de verificare stabilită, celelalte având 
depășiri ce ajung până la trei ani şi uneori chiar mai mult. 

Din analizele făcute a rezultat că în desfășurarea acțiunilor informative continuă 
să se manifeste o serie de lipsuri criticate şi cu alte ocazii, cum sunt de exemplu: 
neexploatarea operativă a unor situaţii ivite în procesul muncii; rezumarea activităţii 
la investigații, căutări în evidență, interceptări telefonice și de trimiteri poştale, 
neexecutarea unor măsuri bune stabilite cu prilejul analizelor; neasigurarea cu agentură 
sau raportarea de date ireale cu privire la încadrarea informativă a acţiunilor; slabul 
control executat de cadrele de conducere între datele când au loc analizele. 

Persistenţa în aceste lipsuri nu poate fi cu nimic justificată, mai ales că rețeaua 
informativă este destul de numeroasă, iar în rapoarte și la şedinţele de analiză din 
unităţi se vorbeşte frecvent despre îmbunătățirile realizate în munca cu agentura și 
în rezolvarea sarcinilor acţiunilor informative. Fapt este însă că existenţa lipsurilor 
menționate a determinat un randament scăzut, fiecare ofițer rezolvând în medie după 
analiza trecută, cel mult trei dosare. 

Multe din acțiunile înregistrate n-au o bază reală de lucru, fiind evidentă netemei- 
nicia continuării muncii de supraveghere, dar cu toate acestea nu se iau măsuri pentru 
încetarea urmăririi. Această stare negativă își are izvorul în mentalitatea înapoiată a 
multor ofiţeri și mai ales şefilor ierarhici, care, pentru a raporta că au un număr mare 
de acţiuni în lucru, menţin în evidenţă multe dosare numai de formă, subapreciind 
faptul că fiecare categorie de acţiune informativă are o anumită importanță practică 
şi pe baza ei se trag concluzii operative. 

Despre toate aceste probleme ale muncii în acţiuni s-a discutat de mai multe ori, 
dar constatăm și de această dată că şefii de direcţii, locţiitorii lor şi celelalte cadre 
de conducere n-au luptat cu suficientă hotărâre pentru respectarea ordinelor şi 
indicaţilor. Este cu totul inexplicabil de ce trebuie să discutăm mereu despre lipsuri 
ce pot fi evitate, de ce nu se organizează controlul pe parcursul executării sarcinilor, 
de ce nu se pretinde cu fermitate respectarea măsurilor planificate și a termenelor 
stabilite, de ce nu se luptă pentru înţelegerea și îndeplinirea ordinelor aşa cum sunt 
ele date. În cuvântul lor, şefii unităţilor informativ-operative, pe baza analizării cu 
răspundere a muncii lor, să arate ce au de gând să facă în viitor. 


Cu toate că există o reală îmbunătăţire pe linia respectării legalității populare şi 
a finalizării muncii noastre prin măsuri de arestare, demascare sau avertizare, totuși 
se constată că şi acum în activitatea organelor de securitate centrale și regionale mai 
persistă unele deficienţe care influenţează negativ asupra obiectivităţii și eficacității 
măsurilor operative întreprinse. 

Aşa, de pildă, sunt situații când unii ofițeri operativi și anchetatori penali nu 
urmăresc perseverent stabilirea faptelor care să întrunească elementele constitutive 
ale infracţiunii sau să prezinte interes operativ concret, nu adoptă de la început poziţie 
critică față de materialele obținute prin mijloacele informativ-operative sau prin 
verificări şi audieri. În activitatea unor organe informative se mai manifestă tendința 
greşită de a ridica artificial numărul dosarelor închise prin rezultatele operative, 
propunând avertizarea celor urmăriţi, deşi din verificarea şi documentarea făcută 
rezultă evident că nu sunt fapte compromițătoare. 

Primind pentru analiză dosarele cu propuneri de avertizare și demascare, organele 
de anchetă au dovedit exigenţă în analizarea materialelor, dar au fost şi cazuri când 
anchetatorii privind cu ușurință măsura avertizării, au efectuat verificări superficiale 
şi unilaterale, ceea ce a determinat ca uneori avertizarea să nu aibă efect și să existe 
pericolul deconspirării agenților. 

La regiunea Crișana, de exemplu, din 93 dosare prezentate de organul informativ, 
50 au fost respinse deoarece problemele erau neclare, materialele erau contradictorii, 
martorii indicaţi nu cunoşteau activitatea obiectivului, ofiţerii orientându-se numai 
după faptul că cel în cauză a fost văzut discutând cu alte persoane. 

Cu aprobarea șefului regiunii Cluj, maiorul Zăpârțţan Nicolae și locotenentul Ene 
Iordan de la raionul Bistriţa, au invitat la sediul raionului pe un cetăţean şi în scop 
de intimidare i-au pus în vedere că este arestat. După aceea au efectuat avertizarea 
pe baza unor materiale obţinute în anul 1962, din care rezulta că a colportat ştirile 
calomnioase ale posturilor de radio imperialiste. În dosar existau însă materiale de 
documentare obținute în cursul anului 1963 din care rezulta numai faptul că 
elementul în cauză n-a vrut să se înscrie printre primii locuitori ai comunei în colectiv, 
dar după ce s-a înscris a devenit fruntaș în muncă. 

Formalismul şi superficialitatea din activitatea unor anchetatori rezultă şi din modul 
cum conduc interogatoriile şi cum întocmesc formele procedurale. În aparatul de 
anchetă al direcțiilor regionale M.A.I. București, Crișana, Bacău și Oltenia sunt ofițeri 
care au formulat întrebări lungi, încâlcite și uneori sugestive, din care motiv şi 
răspunsurile consemnate aveau un conținut general și neclar. Ordonanţele de pornire 
a procesului penal şi de punere sub învinuire sunt întocmite cu motivări sumare, 
telegrafic, necorespunzător şi uneori chiar neconform cu prevederile legale. 

Asemenea neajunsuri se datoresc în principal conducerii direcțiilor şi şefilor 
organelor de anchetă care nu întotdeauna pretind subordonaţilor să execute cercetările 
în termen și calificat, n-au sprijinit suficient rezolvarea cauzelor în lucru şi uneori 
n-au manifestat exigență față de lipsurile ivite în procesul muncii. 


Tovarăși, 

Aparatul de securitate este încadrat cu un mare număr de cadre care îndeplinesc 
sarcini cu conţinut tehnic-operativ, mai ales pe linia Direcţiei a VII-a, Direcţiei „T“ 
și Serviciului „F“. Din şedinţele de colegiu ţinute în acest an cât şi din alte date de 
care dispunem reiese că datorită îmbunătăţirilor obţinute în dotarea unităților, 
organizarea muncii, în perfecționarea aparatului şi întărirea disciplinei în muncă, aceste 
organe de securitate au contribuit la realizarea de măsuri speciale, la cunoașterea unor 
aspecte importante din activitatea şi relațiile unui mare număr de elemente 
supravegheate informativ, la documentarea operativă secretă şi la executarea 
conspirată a multor sarcini ale acţiunilor în lucru. 

Totuşi constatăm că în procesul muncii acestor organe se manifestă multe 
neajunsuri cu serioase urmări negative asupra realizării unor sarcini şi măsuri operative 
la un nivel calificat. 

-Aşa, de exemplu, datorită neatenției unor cadre din Direcţia „T“, unele din lucrările 
de instalare a mijloacelor tehnice au fost executate în condițiuni de slabă 
conspirativitate, fiind lăsate urme în camera intermediară sau în camera-obiectiv. 

Au existat, de asemenea, cazuri când echipele de ofiţeri plecate în regiuni pentru 
efectuarea operațiunilor de instalare au stat mult timp degeaba deoarece organul 
informativ care i-a solicitat nu avea stabilită camera-obiectiv sau nu pregătise condiții 
optime de pătrundere pe durata necesară unei bune execuţii. Într-o lucrare solicitată 
de Serviciul de contrainformaţii Cluj şi executată la Oradea, o persoană din familia 
obiectivului a surprins pe ofiţeri în locuinţă. 

Au existat şi alte cazuri, ca de exemplu la Direcţia a II-a și regiunea M. A. | 
Hunedoara, când, datorită unor neajunsuri în organizarea pătrunderilor şi a neatenţiei 
ofiţerilor, obiectivele au sesizat că în camerele lor au pătruns persoane străine, ceea 
ce poate aduce daune muncii noastre. 

În munca de exploatare a benzilor şi de expediere a materialelor se constată că 
mai sunt ofițeri care nu lucrează întotdeauna cu toată răspunderea, fapt ce obligă 
organele informative să ceară aprofundarea materialelor rezultate din interceptare, 
iar la unele direcţii de securitate se întârzie cu prelucrarea materialelor din cauză că 
n-au ofiţeri cunoscători de limbi străine. 

-În activitatea de cenzură şi interceptare a trimiterilor poştale, datorită super- 
ficialității unor cadre și a slabului control exercitat de șefi, se manifestă unele lipsuri, 
cum sunt: punerea în lucru cu întârziere a cererilor de interceptare, nedepistarea unor 
scrisori aparținând persoanelor supravegheate, trimiterea cu întârziere la organele în 
drept a unor informaţii importante rezultate din scrisori și alte asemenea aspecte. 

Un neajuns deosebit de grav rezultat cu prilejul analizării muncii duse pe linie 
de „F“ este acela că organele noastre procedează la confiscarea fără discernământ a 
multor trimiteri poştale, uneori chiar expediate sau adresate persoanelor care fac 
obiectul urmăririi informative. Această măsură nechibzuită, pe lângă faptul că obligă 
statul să achite despăgubiri în lei românești și valută străină, influenţează negativ 
asupra desfășurării muncii operative şi permite cercurilor reacționare din străinătate 
să iniţieze comentarii negative la adresa regimului nostru. Starea negativă menționată 
este o urmare a faptului că măsura confiscării trimiterilor poştale n-a stat în atenţia 
cadrelor de conducere de la organele informative şi a conducerii Serviciului „F“, ci 
a fost lăsată la discreţia unor ofițeri nepregătiți care au denaturat şi exagerat 
conținutul multor scrisori. 

Tot cu prilejul analizei s-a stabilit că, datorită unui stil de muncă învechit, în 
activitatea Serviciului „F“ există o slabă operativitate în mânuirea trimiterilor poștale 
externe, deşi s-a atras atenţia în repetate rânduri că cea mai mică întârziere în expedierea 
scrisorilor va fi suspectată de indivizii urmăriţi şi provoacă nemulțumirea cetăţenilor 
cinstiţi. O întârziere mare s-a înregistrat îndeosebi la scrisorile trimise spre studiu 
organelor informative centrale și regionale care au cerut interceptarea corespondenței. 

-În activitatea Direcţiei a VII-a au fost scoase din nou la iveală o serie de neajunsuri 
și abateri deosebit de grave, ca de pildă: formalism în organizarea și desfăşurarea 

filajului, procedee rudimentare în activitatea practică, întocmirea de rapoarte ireale, 
coalizare la minciună, o slabă disciplină în muncă, abuzuri în folosirea mașinilor, relații 
neprincipiale, de tolerare reciprocă a lipsurilor şi abaterilor de la regulile muncii și 
de la conduita militară. 

Asemenea aspecte negative au avut ca urmare o slabă calitate a muncii, 
descoperirea filajului de către multe obiective sau legături, scăparea de sub control 
pe diferite intervale a multor persoane filate, plasarea greșită a unor legături și 
vizitatori, furnizarea de informaţii eronate sau ireale organelor care au cerut filajul 
sau investigația, aspecte ce au provocat greutăți în realizarea de către organele 
informative a unor sarcini operative şi uneori chiar ratarea măsurilor întreprinse. 

Neajunsurile şi urmările lor se datoresc desigur și ofițerilor filori sau investigatori, 
dar cauza principală constă în faptul că la Direcţia a VII-a n-a existat o conducere 
fermă, activă, operativă şi exigentă, n-a existat o comandă unică și nici un colectiv 
de comandă în acţiune. 

-O altă problemă la care trebuie să ne referim este în legătură cu modul în care 
unitățile informative folosesc posibilităţile de care dispun organele de securitate 
tehnico-operative. În ultima vreme, ca urmare a unei mai bune dotări materiale şi a 
creşterii numărului şi calificării cadrelor acestor organe, se pot rezolva comparativ 
cu perioadele anterioare un număr sporit de lucrări. 

Se constată însă că la majoritatea unităţilor informative se accentuează tot mai 
mult tendinţa de a se cere investigații, interceptarea trimiterilor poștale, ascultarea 
prin diferite surse tehnice şi uneori chiar efectuarea filajului, cu scopul evident de a 
se putea raporta că s-a făcut ceva şi de a se acoperi slaba activitatea cu agentura. 

Pe viitor trebuie să se manifeste exigență sporită față de propunerile ofițerilor pentru 
folosirea mijloacelor auxiliare deoarece abuzurile în utilizarea mijloacelor tehnico- 
operative provoacă deseori deconspirări şi duc în ultimă analiză la ineficacitatea 
folosirii lor. 

Și în munca de cadre, cu toate progresele obţinute, s-au manifestat o serie de 
deficienţe atât în activitatea de completare a aparatului de securitate cu noi ofiţeri şi 
scoaterea cadrelor pentru muncă necorespunzătoare sau abateri, cât şi în legarea 
învățământului profesional la locul de muncă de activitatea operativă concretă și în 
practica disciplinară. 

Ordinul de a fi înlocuite din funcții cadrele necorespunzătoare şi completarea 
funcţiilor disponibile n-a fost îndeplinit în totalitate din cauză că şefii de unități şi 
aparatul de cadre nu dispun încă de o rezervă de cadre corespunzătoare şi selecționate 
pentru toate categoriile de funcţii din nomenclatură, iar din cauza necunoașterii 
oamenilor există nesiguranță și se tărăgănează definitivarea propunerilor. Au fost şi 
cazuri când, datorită neselecţionării celor mai bune cadre, unele din propunerile făcute 
au fost respinse sau a fost necesar să se revină după scurt timp de la numire cu ordin 
de retrogradare din funcție şi chiar scoaterea din M.A.I. 

Această stare anormală și dăunătoare muncii se datorește în principal faptului că 
în crearea şi formarea rezervei de cadre se lucrează formal. Mulţi ofiţeri selecționați 

n-au perspective apropiate de promovare, iar unii, deşi n-au calitățile necesare, continuă 
să fie ținuți în evidență. Șefii de unități nu îndrumă și nu controlează modul cum 
cadrele de conducere care au în răspundere ofiţeri luaţi în rezervă se ocupă de 
cunoașterea, formarea şi dezvoltarea la aceștia a capacităţii profesionale, a calităților 
organizatorice şi a trăsăturilor moral-politice, iar organele de cadre se rezumă uneori 
la o activitate birocratică. Întrucât un astfel de stil de lucru nu este eficace, se impune 
ca şefii de unităţi, în prezenţa și cu sprijinul organului de cadre, să analizeze semestrial 
evoluţia ofițerilor selecționați pentru rezerva de cadre şi în funcţie de constatări să 
ia măsuri de îmbunătăţire. 

Datorită uşurinţei manifestate de unele cadre de conducere, majoritatea unităților 
au prelungit nejustificat acţiunea de notare a ofițerilor. Unii șefi cu drept de notare 
din direcțiile a II-a, a III-a, ,„T, Suceava, Mureş-Autonomă Maghiară, serviciile „F“ 
şi „B“, dovedind slab simţ de răspundere, în loc să folosească această acţiune ca un 
prilej de analiză a muncii ofiţerilor, au redactat pentru subordonați foi de notare de 
slabă calitate, pozitiviste, neanalitice și chiar neobiective, iar la Direcţia a VII-a au 
fost făcute propuneri de trecere în rezervă fără să existe motive bine întemeiate. Se 
constată, de asemenea, că actualul sistem de aprobare a notării şi calificativului de 
către o comisie condusă de şeful unităţii este neoperativ şi răpește mult timp cadrelor 
de conducere, din care motiv se impune necesitatea de a fi îmbunătățit. 

În ultimii ani aparatul de securitate a fost completat cu mulţi ofițeri bine pregătiți 
politic, cultural și profesional, care, fiind sprijiniți, îndrumați și controlaţi sistematic, 
au reușit să rezolve în bune condițiuni sarcinile profesionale ce li s-au încredinţat. 
Totuși au fost recrutate și cadre care, după ce au luat cunoștință de particularitățile 
muncii de securitate, au trebuit să fie mutate dintr-un compartiment în altul sau scoase 
din M.A.I. la cerere ori pentru abateri. 

Încadrarea unor astfel de ofiţeri nestatornici, neataşaţi muncii sau descompuşi se 
datorește îndeosebi organelor de cadre în a căror activitate de selecționare, verificare 
şi cunoaștere au persistat serioase neajunsuri. Atrage în mod deosebit atenția faptul 
că şi în ultimii ani unii ofițeri de cadre lipsiți de simţul răspunderii, pentru a obţine 
aprobarea de încadrare, au întocmit dosare în baza unor verificări superficiale şi uneori 
chiar fără să consemneze în referate materialele din care rezulta despre candidat că 
este ușuratic, neserios, beţiv, anarhic, leneş sau delăsător. 

O altă problemă ce trebuie să preocupe mai mult comandanții și organele de cadre 
este stabilirea ofiţerilor, mai ales în munca operativă. În perioada la care ne referim, 
din aparatul operativ de securitate au fost scoşi 244 ofiţeri, în locul cărora lucrează 
acum alte cadre. O mare fluctuaţie s-a produs din cauza mutărilor ce au avut loc între 
direcții şi mai ales în cadrul unităţilor, de la un birou la altul, de la o problemă la alta. 

Desigur, nu putem ţine în aparat elemente descompuse, anarhice, abuzive şi nici 
nu trebuie să renunțăm la mutări în interesul muncii, însă este necesar să existe o 
atenție mai mare când se analizează și hotărăşte scoaterea din cadrele M.A.I. sau 
mutarea în alt loc de muncă, deoarece fluctuațiile neîntemeiate aduc prejudicii muncii 
de securitate prin faptul că obligă la predarea-primirea agenţilor, acţiunilor, 

problemelor, obiectivelor și lucrărilor curente, cu toate neajunsurile ce decurg dintr- 
o asemenea situaţie. Este, de asemenea, necesar să se organizeze o muncă de prevenire 
mai eficace şi mai concretă, să existe mai multă grijă față de ofiţeri, acordând atenţia 
cuvenită problemelor ce-i frământă şi sprijinindu-i în toate cazurile justificate. 


În ultimii ani, conform indicaţiilor date, organele de securitate au făcut progrese 
importante pe linia lichidării multor fenomene de centralism excesiv și de birocratism, 
care obligau ofiţerii să realizeze o serie de lucrări și operaţii nefolositoare. Se constată 
totuşi că mai sunt și în prezent forme și metode de muncă ce nu-și dovedesc utilitatea, 
au caracter birocratic, nu mai corespund condiţiilor şi nevoilor muncii operative. 

De exemplu, la deschiderea și închiderea dosarelor informative, dosarelor de 
verificare şi altor forme de evidenţă ale acțiunii informative se întocmesc de fiecare 
dată câte două materiale; un referat bătut la mașină în care sunt prezentate date 
biografice despre obiectiv, baza deschiderii, evoluţia lucrării, situația legăturilor, con- 
cluzia și propunerea și o hotărâre tip, multiplicată şi difuzată de Serviciul „C“ în care 
apar în esență aceleași date dar redate mai pe scurt și scrisă cu mâna. Este clar că 
aceste două materiale trebuie unificate, evitând astfel un mare volum de muncă inutil. 

Când direcţiile regionale închid dosarele informative deschise în special pe baza 
unor materiale prezente, indiferent dacă sunt sau nu în controlul organelor centrale, 
acestea obişnuiesc să le trimită spre aprobare direcţiei centrale pe linia căreia 
obiectivele apar în evidență. Aici sunt repartizate spre studiu unui ofițer operativ, care 
întocmeşte și el un referat, apoi sunt prezentate șefului de birou, șefului de serviciu, 
locţiitorului director şi directorului spre studiu, aviz sau aprobare, după care dosarele 
sunt restituite. Această practică nu-și are justificarea operativă decât în cazurile în 
care este vorba de o acţiune informativă luată în control, când șeful direcției regionale, 
înainte de a hotărî încetarea, trebuie să primească şi avizul organului central de resort. 

Și în sistemul de planificare a muncii apar aspecte inutile. Așa, de exemplu, 
planurile întocmite de conducerea serviciilor, în loc să cuprindă sarcinile pe care le 
va rezolva nemijlocit și eventuale indicații de orientare, cuprind o serie de amănunte 
prevăzute în planurile de muncă ale birourilor, fiind de fapt o centralizare a acestora. 

Ofițerii întocmesc pentru agenții din legătură plan de dirijare sau plan de lucru, 
dar se constată că asemenea măsură are un caracter formal, întrucât conduita și mai 
ales sarcinile agenţilor evoluează în raport cu situaţia operativă specifică, evoluţie 
ce este consemnată pe scurt în planurile de muncă din acţiuni, în caracterizările scrise 
şi în alte materiale. 

În multe compartimente se obișnuiește ca de fiecare dată când se întocmeşte un 
plan de muncă în acţiune să se descrie istoricul cazului și să se repete măsurile 
nerealizate, adică se copiază diferite pasaje sau pagini de la un plan la altul fără nici 
un rost. Aspecte similare sunt și la întocmirea materialelor de sinteză în vederea 
analizării acţiunilor informative, în care se consemnează de fiecare dată toată evoluţia 
lucrării, deși de la ultima analiză nu trecuseră decât câteva luni. Toate aceste activități 
n-au utilitate, cer multă muncă de birou şi duc la birocratizarea aparatului. 

La Direcţia a III-a există introdusă regula ca fiecare ofiţer să-și procure pe cont 
propriu câte un carneţel de buzunar pentru fiecare agent, cu scopul de a consemna 
în el, pe scurt, problemele stabilite la întâlniri. Caracterul birocratic al acestei măsuri 
rezultă atât din faptul că mulți ofițeri n-au respectat întocmai ordinul dat, cât mai ales 
din aceea că rezultatul întâlnirilor şi sarcinile date agenţilor rezultă din dosarul anexă 
sau din alte materiale existente în lucrări. În plus de aceasta, unii ofiţeri operativi de 
la Direcţia a III-a folosesc pentru evidenţa întâlnirilor pe lângă graficul tip multiplicat 
şi difuzat de către Serviciul „C“ şi alte carnete tipărite, iar şefii de birou au asupra 
lor un grafic scris la mașină sau cu mâna, cuprinzând evidenţa întâlnirilor programate 
şi realizate cu toți agenții din cadrul biroului, evidenţă care din punct de vedere practic 
nu este necesară deoarece graficul ofiţerilor operativi poate fi utilizat la nevoie şi de 
către șefii de birou. 

La Direcţia regională M.A.I. Ploiești un mare volum de muncă este irosit pentru 
întocmirea a fel de fel de situaţii statistice, planuri de muncă anuale, semestriale și 
lunare, pe direcţie, servicii şi birouri, planuri de folosință pentru toţi agenţii pe perioade 
de 3-6 luni şi câte o schemă cu legăturile fiecărui agent. Șefii de birouri consemnează 
zilnic în cataloage sau foi volante întâlnirile cu agentura, notele informative aduse 
şi alte date ce, de fapt, sunt cuprinse şi în graficele ofiţerilor. Verificările prealabile 
se încep numai pe baza unui referat aprobat exclusiv de conducerea direcției 
regionale și a căror evidenţă este ţinută la organul „C“ pe bază de fişe și registru 
special. Acelaşi sistem de evidenţă s-a introdus și pentru candidaţii luaţi în studiu 
pentru recrutare. 

La Direcţia regională M.A.I. Bucureşti, în loc să se organizeze un control 
permanent şi eficace, s-a pretins raioanelor să ţină şi să raporteze tot felul de situaţii 
statistice pentru întocmirea cărora ofiţerii consumau mult timp, dând evidenţei şi 
urmăririi executării sarcinilor un caracter neoperativ. Ca urmare a instrucţiunilor date, 
conducerea raioanelor de securitate a fost nevoită să întocmească planuri de muncă 
pe câte 50-60 de pagini, cuprinzând adesea sarcini formale. Biroul de inspecții, în 
loc să fie folosit pentru controale și verificări în teren, întocmea instrucțiuni, 
îndrumări şi formulare statistice, primea și centraliza datele raportate de raioane, ceea 
ce imprima muncii un aspect birocratic. 

La Direcţia regională M.A.I. Galaţi s-a întocmit în luna iunie 1964 şi difuzat la 
subunități un ordin circular al șefului direcţiei în care sunt prezentate pe scurt multe 
din măsurile ordonate la ultimele convocări și pentru îndeplinirea cărora s-au întocmit 
planuri de muncă. Sunt numeroase cazurile când controlul concret pentru executarea 
ordinelor este înlocuit cu asemenea ordine circulare. Cu ocazia primirii unor adrese 
ale direcțiilor centrale prin care se solicită efectuarea de investigații și alte verificări, 
se procedează fără nici un rost la copierea acestora şi transmiterea lor ca ordin al 
direcţiei, deşi era mai indicat să se trimită acestea direct spre executare 
compartimentelor de resort, menționând doar data până la care să fie rezolvată lucrarea. 

Asemenea aspecte de natură birocratică sunt şi la alte unităţi de securitate, ceea 
ce dovedește că unii şefi de direcţii, în loc să îmbunătăţească sistemul de lucru, îl 
complică şi sustrag pe subordonați de la executarea unor sarcini utile. De aceea este 
necesar ca şefii de direcţii şi locţiitorii lor, în baza unui studiu atent, să procedeze 
la simplificarea și îmbunătăţirea sistemului de muncă introdus din proprie inițiativă. 


Tovarăși, 

Acestea sunt problemele pozitive şi negative la care am considerat necesar să ne 
referim. Urmează ca prin discuţiile pe care le veţi face să contribuiţi ca analiza de 
față să aibă un nivel ridicat. Va trebui să raportați despre felul cum aţi organizat şi 
condus aparatul din subordine și despre stadiul muncii de securitate în problemele 
şi obiectivele pe care le aveți în deservire informativă. Un loc principal să acordaţi 
cauzelor ce fac să persiste de timp îndelungat aceleași lipsuri, motivele pentru care 
nu se ține cont în măsura necesară de observaţiile ce se fac la diferite analize şi cu 
prilejul controalelor. 


A.C.N.S.A.S., fond documentar, dosar nr. 102, f. 86—140. 


145. 


1965 februarie 17. Notă referitoare la sectoarele politic, informativ și cultural din 
cadrul postului „Europa Liberă“. 


Ministerul Afacerilor Interne 
D.G.I. Direcţia „C“* 17. IL. 1965 


Notă 
extras din raportul agentului 1163 sosit prin curierul din 11 II 1965 de la Paris 


Organizarea lui „Free Europe“ în Europa 


„Europa Liberă“ a cărei centrală se află în Washington, în Europa are următoarele 
sectoare: 

a. În Anglia, sectorul politic 

b. În Franţa: 

— sectorul informativ 

— sectorul cultural 

— biroul de burse studenţi în Europa. 

c. În R.FG.: 

O Postul de radio de la Miinchen 
d. În Austria: 

O Un birou informativ la Viena 


1. Sectorul politic: are sediul în Londra. 

Conducător al acestui sector este numitul Delgado american, originar din America 
de Sud. 

Ajutor al acestuia este Leich de asemenea cetăţean S.U.A. şi conducătorul activ 
al sectorului politic. 

Sub conducerea sectorului politic se află postul de radio Free Europe din 
Munchen - RFG. 

2. Sectorul informativ are sediul în 33 Avenue Champs Elisee Paris 8-eme. 

Conducătorul acestui sector este generalul Schmidt cetățean al S.U.A. 

Ajutorul acestuia pentru problemele românești este fugarul român Ionescu Ion. 

Sarcinile acestui sector sunt pur informative, activitatea pentru postul de radio 
„Europa Liberă“ din Miinchen nefiind decât o activitate de acoperire. 

De felul cum își desfășoară activitatea Ionescu Ion în problemele românești, acest 
sector are următoarele sarcini: 

a. de a culege informaţii despre „adevărata situaţie“ din țările lagărului socialist, 
pe plan politic, economic, social, cultural, ştiinţific. 

Aceste informaţii sunt culese de funcționarii sectorului informativ prin: 


. studiindu-se cu foarte multă atenţie presa ţărilor socialiste, precum și toate 
articolele ce apar în presa franceză privind ţara respectivă; 
. interogarea direct de către funcționarii acestui serviciu sau de către agenții 


lor a persoanelor venite din țările socialiste, în Franţa, fie definitiv, fie numai în trecere. 
Aceste interogatorii nu se fac sub forma unor anchete ci în discuţii libere, folosindu- 
se tot felul de acoperiri (că au rude în țară sau că au fost ca turiști sau negustori în 
R.P.R. sau că vor să voiajeze în R.P.R.). 

Persoanele ce rămân definitiv în Franţa sau altă ţară capitalistă, după ce se capătă 
primele date de la ele, cu acoperire diversă, sunt solicitate ulterior să dea interviuri, 
fie prin presă, fie pentru postul de radio „Europa Liberă“. 

. discuţii cu autohtoni care au fost în vizită în R.P.R. ca turişti, comercianți, 
invitați pe diferite linii. 

Datele obţinute sunt exploatate astfel: 

. cele ce au un caracter pur informativ se trimit în S.U.A. la centrala C.I.A. 

. cele ce nu au o valoare informativă ci sunt generale se trimit la postul de 
radio „Free Europe“. 

În ultimul timp, la postul de radio Free Europe se trimit materiale mai puţin 
voluminoase, dat fiind instrucţiunile primite de la Washington — ca postul de radio 
„Free Europe“ să nu se mai dea la atacuri la adresa țărilor socialiste. Mai mult, ultimele 

instrucțiuni cer a se lăuda unele acţiuni din ţările socialiste care se înscriu pe linia 
independenţei față de U.R.S.S. 

b. Sectorul informativ mai are ca sarcină de a face verificarea persoanelor venite 
din țările socialiste în misiuni oficiale, în interese particulare sau pentru a se stabili 
definitiv în Occident, în vederea depistării celor care sunt trimiși cu sarcini 
informative sau cu numele schimbate. 

Pentru realizarea acestor sarcini funcționarii sectorului de informaţii au legătură 
cu şeful biroului din Prefectura poliţiei din Paris, care se ocupă cu ţările socialiste. 
Aşa de exemplu, Ionescu Ion are legătura cu Jean Deau. De la aceștia ştiu ce români 
au venit în Franța sau urmează să vină. 

Verificările propriu-zise se fac: 

. prin investigaţii, cerându-se date de la fugarii existenţi în Franţa; 

. prin personalul hotelurilor unde sunt cazați românii respectivi şi a 
personalului restaurantelor, cantinelor unde aceştia iau masa. 

. verifică prin discuţii directe, funcţionarul „Free Europe“ uzând de diferite 
acoperiri. 

Datele obţinute se comunică și prefecturii de poliţie. 

3. Sectorul cultural are sediul în 18-eme Volney Paris 2-eme. Şeful sectorului 
este Louis Eugen Metz. 

Metz este de origine franceză, este căsătorit, în vârstă de circa 55-60 de ani. Are 
3 copii, locuiește în Paris. 

Acest sector are ca sarcină să coordoneze activitatea desfăşurată de așa-zisele 
organizaţii culturale ale fugarilor. 

În cadrul sectorului funcţionează biroul burse, condus de fugarul maghiar 
Albrecht Dezideriu. 

Principala sarcină a sectorului condus de Metz Eugen este munca în rândul 
tineretului, venit din țările socialiste precum şi a tineretului din Africa, Asia, țările 
capitaliste din Europa. 

Forma de activitate în rândul tineretului este propagarea modului de viaţă american. 

Anual, sectorul condus de Metz organizează la Strasbourg seminarii pentru tineret, 
seminarii la care participă timp de 3 luni (pe timpul vacanței de vară), în serii de câte 
2 săptămâni, tineri din țările socialiste (fugari), Asia, Africa, Europa. 

Bursele ce se dau de către „Free Europe“ tinerilor fugari din țările socialiste sunt 
date în urma unor verificări efectuate de serviciul informativ. 


[Rezoluţie:] 

19:-02565 

Se va exploata într-o notă sinteză privind aspecte legate de „Europa Liberă “. 
Mr. N. Sporiş 


A.C.N.S.A.S., fond S.I.E., dosar nr. 16,f. 126-129. 

146. 


1965 martie 27. Notă referitoare la „măsurile de influențare obştească“ luate în 
cazul celor care au avut „activitate dușmănoasă“. 


Ministerul Afacerilor Interne 


Strict secret 
București, 27 martie 1965 


Notă 
Priveşte: 
activitatea duşmănoasă a unor elemente asupra cărora s-au luat măsuri de 
influențare obştească precum şi a unor condamnați graţiaţi în ultimii ani. 


În baza directivelor Conducerii de partid și de stat, începând din anul 1962, organele 
Ministerului Afacerilor Interne, pe lângă arestarea și trimiterea în judecată a unor 
elemente, au înlocuit răspunderea penală cu măsuri de influențare obştească — avertizări 
şi demascări publice — în acele cazuri unde faptele săvârșite au prezentat un pericol 
social mai redus. 

În ultimii doi ani au fost efectuate demascări cu participarea directă a unor mase 
largi de oameni ai muncii, într-un număr de 300 cazuri. 

În discuţiile care au avut loc cu prilejul demascărilor, participanţii au înfierat faptele 
acestora, creând o atmosferă de intoleranță față de elementele care acționează 
duşșmănos și au trezit la realitate o serie de persoane predispuse la activitate 
antisocială, prevenindu-le asupra consecinţelor. 

Pe lângă demascările publice, organele Ministerului Afacerilor Interne au 
avertizat, în aceeaşi perioadă 1 600 elemente, care prin discuţii dușmănoase creau 
o atmosferă negativă în rândul persoanelor cu care veneau în contact. 

Menţionăm că în afară de cei demascaţi sau avertizați, au existat în această 
perioadă, un număr însemnat de elemente, care s-au manifestat dușmănos datorită 
unor nemulțumiri personale generate de faptul că au primit produse puține la ziua 
de muncă, lotul ajutător ar fi insuficient față de numărul membrilor din familie, pensiile 
sau salariile primite ar fi mici faţă de greutățile familiare, nu ar avea încă asigurată 
o locuință ori nu ar fi încadraţi într-un serviciu corespunzător pregătirii lor și alte cauze 
de acest gen. 

Pentru ca această măsură să fie cât mai eficace, în multe cazuri avertizările au 
fost efectuate în faţa unor activişti de partid şi de stat, sindicali sau U.T.M. 
conducători de întreprinderi și instituţii sau membrii de familie. 

Majoritatea şi-au recunoscut vinovăția, au regretat faptele comise și s-au angajat 
ca în viitor să nu mai săvârşească fapte dăunătoare relațiilor de conviețuire socialistă. 

Măsurile de influențare obştească au fost extinse an de an, fiind avertizate şi 
demascate în anul 1963 — 300 elemente, în 1964 — 1 100, iar numai în primele două 
luni ale anului curent peste 500 de persoane. 

Se constată că 45% din cei avertizați sau demascaţi sunt din mediul urban şi 55% 
din mediul rural; aproape 450 sunt intelectuali, circa 800 sunt ţărani, 600 muncitori 
iar restul de 50 fără profesie. 

În ce priveşte apartenenţa politică 40% din aceste elemente au făcut parte din dife- 
rite formațiuni politice burgheze, dintre care 400 sunt foşti legionari, 170 peneliști, 
160 penețişti. 


Cu toate acestea, o mare parte din elementele dușmănoase active — majoritatea 
având antecedente politice şi penale — sfidând măsurile luate au continuat să desfă- 
şoare acţiuni ostile. 

Deţinem materiale din care rezultă că, din 1 900 elemente demascate sau 
avertizate de la începutul anului 1963 până în prezent, un număr de 524 desfăşoară 
şi în prezent activitate dușmănoasă. 

Din aceste cazuri redăm următoarele: 

— Stănculescu Ștefan din București, jurist-consult, fost legionar, a fost avertizat 
pentru manifestări dușmănoase la 23 ianuarie 1965. 

Anterior acestei date, fiind întrebat de o persoană din anturajul său, dacă nu îi este 
teamă de eventuale neplăceri ce ar putea să le aibă datorită manifestărilor sale ostile, 
a afirmat: „„...Nu-mi este teamă deoarece au mai fost chemaţi şi alți avocaţi, cărora 
pentru aceleași fapte [i s-au dat doar un simplu avertisment ... Astăzi numai o activitate 
dusă de un grup organizat mai poate fi sancționată“. 

Având convingerea că pentru astfel de fapte nu poate fi decât avertizat, el a 
continuat și după această măsură, să se mențină pe aceeași poziție. 

Comentând evenimentele din Vietnam, a spus: „„...Se vede clar, că nu este posibilă 
coexistența pașnică. Ea se va sfârşi foarte curând. Atunci se va aprecia ce am făcut 
eu azi şi la câte m-am expus“. 

— Hotăranu Emil din București, contabil, fost legionar șef de cuib, a fost avertizat 
la 19 martie 1964 pentru agitaţie antipopulară. 

EI însă a continuat să se manifeste duşmănos. În același timp, a instigat alte 
persoane, care urmau să fie anchetate pentru fapte asemănătoare, să nu recunoască 
nimic, deoarece: „...organele securităţii statului nu mai au voie să aresteze pe nimeni, 
iar prin anchetele ce le fac nu urmăresc decât intimidarea elementelor fricoase, celor 
demni dându-le drumul acasă“. 

— Tulică Ion, legionar din regiunea Dobrogea, a fost avertizat la 14 noiembrie 1964, 
pentru defăimări şi calomnii grave la adresa orânduirii democrat populare. 

După 3 luni — 12 februarie 1965 — în bufetul din comuna Cogealac, raionul Istria, 
față de mai mulţi cetăţeni, a afirmat: „...nu-mi este frică de comuniști, deși am fost 

avertizat de organele Securităţii. Le fuge pământul de sub picioare. Cât de curând, 
îmi vine şi mie rândul, să mă răzbun pe ei“. 

— Postolache S. Ștefan din regiunea Bacău, fost legionar, a fost avertizat la 20 martie 
1963, pentru că timp îndelungat a adus injurii şi calomnii grave conducerii de partid 
şi de stat, defăimând orânduirea democrat populară. 

La 9 august 1964, față de mai mulţi cetăţeni s-a manifestat din nou dușmănos 
afirmând: „...mi-am notat într-un caiet mai mulţi membri de partid pe care atunci 
când îmi va veni timpul am să-i spânzur“. 

La 6 septembrie şi 8 decembrie 1964, în discuțiile avute cu alți cetăţeni, la care 
a participat şi tatăl său Postolache I. Ștefan, fost legionar şef de garnizoană, grațiat 
în 1963, a afirmat: „...suntem cei mai vechi legionari din Moldova şi nu ne vom 
schimba convingerile, fiindcă regimul se va prăbuși ... va veni în curând în ţară Horia 
Sima și fostul rege Mihai, care vor trage la răspundere pe comuniști“. 

— Constantinescu Gheorghe din regiunea Bacău, preot, fost legionar șef de garni- 
zoană, condamnat în anul 1952, pentru uneltire contra statului. 

După ce a ieșit din închisoare, s-a manifestat dușmănos în repetate rânduri. Ca 
urmare, în mai 1963, a fost avertizat. El a continuat şi după această dată să 
preconizeze schimbarea regimului din ţara noastră. 

Astfel, la 25 februarie 1965, în cercul său de cunoscuţi a afirmat: „sunt fericit că 
toate cultele religioase își strâng rândurile, sunt la datorie și își spun cuvântul în 
congrese şi mari adunări... comunismul a pierdut frâna... nu mai este în stare să se 
impună în lume, pentru că în sânul lui există neînţelegeri“... 

— Cichinschi loan din regiunea Suceava, fost membru P.N.L. a fost avertizat, la 
12 noiembrie 1964, pentru agitaţie dușmănoasă. La scurt timp, faţă de mai multe 
persoane, s-a exprimat: „...nu mai este mult până la căderea regimului, când am să 
tai în carne vie“. 

În decembrie 1964, a instigat la acte de teroare pe un cetăţean spunându-i: „...Ce 
stai, îndeamnă lumea să sară cu coase, topoare, furci, să scăpăm de ăştia...“. 

— Ciceu Teodor din Bucureşti, preot, după ce a fost avertizat în august 1963 a 
continuat să se manifeste dușmănos, susținând în mod calomnios față de unii cunoscuți 
următoarele: „...în statul socialist există o mizerie cumplită, o cruntă sărăcie 
materială și culturală... în ţara noastră este un regim de teroare. Socialismul nu poate 
asigura pâinea şi libertatea poporului... S.U.A. vor salva această parte a lumii“. 


Punând un accent deosebit pe forța de înrâurire a colectivităţii și urmărind să 
determine elementele dușmănoase să înceteze cu acţiunile antipopulare şi să se 
integreze în viața socială normală, organele Ministerului Afacerilor Interne au recurs 
în mai multe cazuri la avertizarea aceloraşi persoane de două sau mai multe ori. 

Cu toate acestea, multe elemente fiind stăpânite de concepţii profund dușmănoase, 
au continuat să desfăşoare activitate potrivnică regimului democrat popular. 

— Petroiu loan din Bacău, funcționar, a fost avertizat în anul 1963 pentru injurii 
şi calomnii grave la adresa Conducerii de partid și de stat. În anul 1964 a fost desco- 
perit ca autor al unor scrisori anonime care amenință cu moartea pe unii activişti ai 
raionului Moineşti. Ca urmare, la 12 ianuarie 1965, a fost avertizat pentru a doua oară. 

Se cunoaște că și în prezent defăimează realizările regimului. Faţă de alegerile 
recente a avut o poziţie net dușmănoasă. 

— Apetre Victor, din regiunea Suceava, fost ofiţer în armata burgheză, a fost 
avertizat la 29 iulie 1963, pentru că, în repetate rânduri și în public a preconizat 
dezlănţuirea unui nou război mondial şi schimbarea regimului. 

Continuând să calomnieze grav organele locale de partid și de stat, la 23 
septembrie 1964, a fost avertizat pentru a doua oară. 

— Stan Constantin din regiunea Galaţi, fost membru P.N.Ţ., a fost avertizat pentru 
agitație antipopulară la 15 martie 1963. După trei luni a început din nou să se manifeste 
dușmănos. Ca urmare, la 12 ianuarie 1965, a fost avertizat pentru a doua oară. 

— Glava Dumitru din regiunea Argeș, fost legionar, a fost avertizat o dată în anul 
1963, şi a doua oară în anul 1964. Cu toate acestea continuă şi în prezent să se 
manifeste duşmănos, afirmând: „„...deși organele Securităţii mi-au atras atenția să 
încetez activitatea dușmănoasă, totuși nu-mi este frică, fiindcă în curând vor veni la 
putere legionarii și mă voi răzbuna crunt pe comuniști“. 

— Ciuciureanu Constantin din regiunea lași, fost legionar șef de cuib, a continuat 
să se manifeste duşmănos şi după ce a ieşit din închisoare. Ca urmare, în anul 1962 
a fost demascat public. 

Cu toate că s-a angajat să renunțe la activitatea ostilă, totuși a continuat să se 
mențină pe aceeași poziție. De aceea în cursul anului 1963 a fost avertizat în două 
rânduri. Fiind un element fanatic, desfăşoară agitație antipopulară și în prezent. 

— Zagan Sirghie din Suceava, fost legionar şef de cuib, după ce a fost grațiat în 
1963, a continuat să se manifeste dușmănos afirmând: „...am fost şi rămân 
legionar... regimul se va schimba“. 

Într-una din zile amenințând un membru de partid i-a spus: „„...am să te spânzur 
şi nu mă voi lăsa până nu voi bea sânge de comunist“. 

Cu toate că a mai fost în închisoare, iar la 3 decembrie 1964, a fost avertizat, totuşi 
are şi în prezent, aceeași atitudine. 

— Licinius Faina din București, fost membru al C.C. al PN.Ț., în detenţie permanent 
s-a manifestat duşmănos, iar la ieşirea din închisoare a avut o atitudine net ostilă 
regimului nostru. 

Continuând să se menţină pe aceeași poziţie dușmănoasă, la 15 martie 1965, într-o 
discuţie a afirmat: ,„„... Avem datoria morală faţă de popor să nu ne compromitem. 
Trebuie să mai jucăm un rol în ţara aceasta...Spui că ne vor aresta. Te înșeli. lată ce 
mi-a spus Dan Alecu: Un preot — fost legionar, s-a îmbătat şi într-o seară a început 
să cânte, într-un bufet, sfântă tinereţe legionară. Preotul a fost chemat la Interne şi 
i s-a pus în vedere să nu mai repete greşeala, după care a fost trimis acasă. Preotul 

se îmbată din nou și face acelaşi lucru într-un alt bufet. Internele procedează cu el 
la fel. Dar preotul nu se astâmpără şi comite aceeași infracțiune pentru a treia oară. 
De data aceasta Internele l-au arestat și l-au ţinut închis vreo două luni“ (fiind trimis 
în justiţie a fost condamnat la un an cu suspendare). 

* 

Sunt cunoscute situații când unele elemente dușmănoase caută să atragă la acțiuni 
subversive chiar și pe aceia care în timpul detenţiei au participat la acțiunea cultural 
educativă şi au avut o poziţie corespunzătoare. 

La sfârșitul anului 1963 şi prima jumătate a anului 1964, au fost puși în libertate 
10 014 condamnați. 

Majoritatea dintre aceștia s-au integrat sau își manifestă intenția de a participa 
efectiv la viaţa socială. 

Alţii au adoptat o poziție de expectativă şi izolare, evitând a mai veni în contact 
cu persoane suspecte şi a purta discuţii cu caracter politic din teama de a nu atrage 
atenţia organelor noastre asupra lor. 

Spre deosebire de aceștia, 1 028 elemente graţiate au continuat să se situeze și 
după ieșirea din închisoare, pe o poziţie ostilă orânduirii noastre, desfășurând şi în 
prezent activitate dușmănoasă sau instigă pe alții la acţiuni antipopulare. 

De altfel, la emiterea decretului 411 din iulie 1964, se cunoştea că din 3 244 
condamnaţi propușşi pentru grațiere, un număr de 738 elemente — legionari, ţărănişti, 
membrii ai unor organizații subversive și teroriste, foşti funcţionari ai aparatului de 
represiune burghezo-moşieresc, nu renunțaseră la activitate duşmănoasă. 

Dintre aceștia, 208 condamnaţi, la punerea în libertate au declarat că vor continua 
să desfășoare activitate contrarevoluționară. 

Din aceste cazuri, expunem următoarele: 

— Petrașcu Nicolae, fost secretar general al organizaţiei legionare, condamnat la 
muncă silnică pe viaţă, grațiat în iulie 1964, după ieșirea din detenție s-a situat pe o 
poziție de duplicitate. Pe de o parte urmăreşte să apară în postura unui cetățean „loial“, 
care ar fi lichidat cu trecutul său politic. În acest scop, în corespondenţa ce o poartă 
cu diferite persoane elogiază regimul nostru, subliniind, că s-a „dezis“ de vechile sale 
concepții. 

Această atitudine este doar o manevră. Deţinem date certe, că faţă de persoanele 
apropiate în care are deplină încredere se manifestă net duşmănos la adresa statului 
nostru, afirmând: „... momentan vremurile sunt împotriva noastră şi deci trebuie să 
așteptăm schimbarea lor ...“. 

Referindu-se la o lucrare întocmită în penitenciarul Aiud, în care este demascată 
organizaţia legionară, Petrașcu Nicolae a afirmat, față de prietenii și cunoscuţii săi 
mai apropiați: „„... în acea lucrare s-au trecut lucruri îngrozitoare, care au putut fi 
ticluite numai de o minte bolnavă. Eu am semnat-o numai în urma unor repetate 
insistenţe, fără a avea convingerea că cele scrise corespund adevărului“. 

Recent, el a fost vizitat de legionarul Trâmbiţaș Nicolae din Braşov. Acesta i-a 
prezentat o scrisoare de justificare privind unele fonduri legionare din perioada 1940-— 
1944, pentru care fusese acuzat de unii legionari din închisoare că şi le-ar fi însușit. 

Expunându-i pe larg modul în care au fost cheltuite aceste fonduri și căutând să 
demonstreze că disensiunile dintre legionari sunt dăunătoare „idealurilor lor“ 
Trâmbiţaş Nicolae s-a exprimat: „„...m-aş prezenta fericit în fața unui tribunal de 
onoare pentru a limpezi această chestiune, dar deocamdată nu o pot face... Orice 
preocupare trebuie smulsă fără nici o reticenţă din inimile noastre pentru a nu cheltui 
energia de care avem nevoie pentru ziua de mâine“. 

Petrașcu Nicolae declarându-se de acord cu cele afirmate de Trâmbiţaş Nicolae 
a adăugat: „...viitorul va rezolva şi aceste probleme“. 

— Gabudeanu Dumitru din București, legionar, condamnat în anul 1957 la 15 ani 
pentru activitate subversivă organizată și grațiat în anul 1964, referindu-se la poziţia 
adoptată de unii legionari în detenţie faţă de acţiunile cultural-educative întreprinse, 
a afirmat: „...o parte din ei au acceptat să participe din instinct de conservare și dorința 
de a scăpa din închisoare“. 

Preocupându-se de îndoctrinarea unor elemente în spirit legionar, Gabudeanu 
Dumitru i-a vorbit inginerului Mateescu Eugen — care a absolvit de curând Institutul 
Politehnic — despre organizaţie și foștii săi conducători, iar fiilor săi le-a relatat acțiuni 
din activitatea sa legionară, despre „legiune și căpitan“ şi „idealurile lor“. 

Chiar din primele zile, după ieșirea din detenţie, Gabudeanu Dumitru a acuzat de 
lașitate pe legionarii din anturajul său care au renunțat la activitatea și concepțiile 
legionare. 

Se cunoaște că Gabudeanu Dumitru imediat după ce s-a stabilit cu domiciliul în 
București a restabilit legături cu un mare număr de foşti condamnați, întâlnindu-se 
la Biserica „Domnița Bălașa“ cu Anderca Traian — fost conducător al Corpului 
studenţesc legionar, Turtureanu Valeriu, Petrişor Marcel, Toma Victor — toţi din 
București, Duma Elena, Andrubovici loan — din Ploiești şi alţi legionari din diferite 
localităţi din ţară. 

— Pe aceeași poziție s-a situat imediat după ce a ieșit din închisoare și inginerul 
Grama Mihai din Bucureşti, fost conducător al unei organizaţii subversive legionare. 
Punându-și speranţa în schimbarea regimului democrat popular, a afirmat: „„...rămân 
tot legionar... viitorul ne aparţine nouă, care am rămas pe o poziţie fermă ca a mea, 
a lui Gabudeanu, Stoenescu Dionisie, Petrişor Marcel, Andronescu...“. 

Vojen Victor, fost comandant legionar și ministru plenipotenţiar la Roma — în timpul 
guvernării legionare —, grațiat în ianuarie 1963, deşi în cadrul penitenciarului a 
participat la acţiunile cultural educative, după ieşirea din închisoare s-a situat pe o 
poziţie net duşmănoasă, afirmând: „...am fost constrâns să accept această activitate 
— din speculație politică — deoarece, în ultimă instanță am urmărit ca prin aceasta să 
scap atât eu cât şi alţi legionari din detenţie ... nu am băgat oameni la pușcărie, în 
schimb i-am ajutat să iasă, orientându-i spre așa-zisa reeducare“. 

Recent, s-au obținut materiale neîndoielnice din care rezultă că Vojen Victor este 
vizitat la domiciliul său de diverși legionari cu care se manifestă dușmănos, antre- 
nând în această activitate şi pe rudele sale. 

— Miloiu Nicolae, fost legionar șef de sector, grațiat în iulie 1964, în cercul său 
de cunoscuţi — printre altele — a dezaprobat acţiunile cultural-educative din timpul 
detenției. 

Reafirmându-și credinţa în organizaţia legionară a susţinut: ,„...activitatea cultural 
educativă a fost o tragedie istorică pentru organizaţia legionară, dar cu toate acestea 
cred în afirmarea legionarilor pe plan politic“. 

— Boncotă Gheorghe din regiunea Dobrogea, inginer, fost legionar șef de sector, 
fiu de moșier, grațiat în 1963, continuă să se mențină pe poziție legionară. 

Într-o scrisoare expediată la 15 iunie 1964, de fosta sa soție, către un frate al 
acestuia, referindu-se la Boncotă Gheorghe scrie: „... Am deschis discuţia în faţa tatii 
şi a declarat că el nu renunţă la politică, iar dacă nu-mi convine să mă duc să-l denunț 
la Securitate ... Mi-a spus că lui îi surâde viitorul şi va încerca a doua manifestare 
politică, pentru că este un crez al lui şi nu renunţă la el“. 

În altă scrisoare, trimisă de Boncotă Gheorghe legionarului Popescu Ilie din 
Bucureşti, printre altele îi comunică: „...Te consider sursa cea mai competentă la ora 
actuală pentru a furniza idei şi argumente pentru faptele pe care trebuie să le facem 
noi românii, de a nu sucomba asfixiaţi. .. Trimite-mi material de luptă pe plan de idei... 
Îmi datorezi un imn închinat libertăţii. Încearcă, fă-l şi trimite-mi-I“. 

— Anca Victor, fost membru în C.C. al Partidului Naţional Ţărănesc, la scurt timp 
după grațiere, într-o discuţie cu unii cunoscuţi ai săi, i-a sfătuit să ia contact prin 
oameni de încredere cu intelectuali mai în vârstă, mai ales cu cei din armată, să le 
sondeze părerile cu privire la politica externă şi internă și să afle ce nemulțumiri au. 
Recomandându-le precauţie, i-a instruit spunându-le: „„...în eventualitatea când vom 
fi dibuiţi să negăm totul, cuvântul nostru de ordine fiind nu ştiu nimic“. 

— Tamaş Adalbert Bela, fost ofiţer în armata hortistă, după ieșirea din închisoare, 
menţinându-se pe o poziţie potrivnică regimului, a afirmat: „...voi căuta să găsesc 
elemente cu aceleași idei dușmănoase, cu care voi pleca în munţi unde vom 
organiza un complot contra statului... sunt dispus în orice moment să omor un 
conducător de stat dacă aș ști că în urma unei astfel de acţiuni s-ar rezolva favorabil 
autonomia Ardealului“. 

— Mitucă loan din Turnu Severin, fost ofiţer în armata burgheză, condamnat pentru 
trădare de patrie, după grațiere, a restabilit legături cu unele elemente ce le cunoscuse 
în detenţie, față de care și-a exprimat intenţia de a desfășura împreună în viitor 
activitate subversivă organizată. 

„+. Comunică oamenilor noștri politici — a cerut Mitucă loan unui prieten apro- 
piat — să fie liniștiți, să nu se dezbine, deoarece timpul nostru s-a apropiat şi în curând 
vom veni la guvernare. ..“. 

— Ciuperceanu Mircea, fost francmason, condamnat la muncă silnică pe viață pentru 
trădare de patrie, grațiat în 1964, exprimându-și intenţiile sale de viitor a afirmat: 
„..„este momentul de a se strânge rândurile pentru a se asigura schimbul de mâine. 
Va trebui ca acum cu experienţa pe care o avem fiecare din noi, să ne îndreptăm spre 
cei care nu au fost înregimentaţi politic, dar simt românește și să-i chemăm la noi... 
Eu nu pot uita trecutul și acum nu pot rămâne un simplu personaj. Trebuie menţinut 
contactul de la om la om pentru a şti fiecare ce gândim...“ 

— Tomaziu Gheorghe, pictor, condamnat la 15 ani închisoare pentru spionaj în 
favoarea statului englez, după punerea în libertate a stabilit și permanentizat legături 
cu diplomaţii Ambasadei Angliei la București şi cu alţi cetățeni străini. S-a stabilit 
că în cadrul întâlnirilor avute cu aceștia, Tomaziu Gheorghe le-a comunicat unele 
informații. 

Astfel, în cursul lunii octombrie 1964 la una din recepțiile date de Ambasada 
Engleză, întâlnindu-se cu un ziarist englez — venit în R.P.R. din partea Organizaţiei 
Internaţionale de amnistie, pentru a se interesa de situaţia foștilor deținuți politici — 
Tomaziu Gheorghe l-a informat pe acesta că: „...la noi nu s-a făcut nici o amnistie 
pe această linie, ci doar o grațiere. Singurii deținuți care au mai rămas în închisoare, 
sunt nişte evrei care au lucrat la Ministerul Comerţului Exterior... Nu ştiu ce s-a 
întâmplat cu condamnaţii la moarte... Bătrânii puși în libertate trăiesc în condiții 
mizere, nu au ce mânca, nu li se dau pensii, iar ceilalți foşti deţinuţi au condiții 
materiale slabe“. 

La 27 februarie a.c. Tomaziu Gheorghe, fiind vizitat la domiciliu de Murray Dalton, 
ambasadorul Marii Britanii la București, l-a informat pe acesta despre explozia ce 
a avut loc la Institutul de Cercetări Energetice și despre lucrările Conferinţei 
Uniunii Scriitorilor, exprimându-și părerea că: „...şi în pictură se va produce o 
schimbare întrucât se tinde spre abstracţionism“. 

Discutând cu Murray Dalton despre interesul Angliei de a scoate din țara noastră 
o parte din foştii deţinuţi politici, Tomaziu Gheorghe a sugerat ideea ca statul englez 
să condiţioneze încheierea unor contracte economice de eliberarea de pașapoarte 
acestor persoane, metodă pe care ar fi folosit-o și ministrul de Finanţe al Franţei, în 
timpul vizitei în ţara noastră. 

În discuţiile ce le poartă cu alte elemente recent ieșite de curând din închisoare, 
fără reținere le informează despre vizitele şi discuţiile pe care le are cu diplomaţii. 

Bucurându-se de influenţă în rândul foştilor deţinuţi, întreține în mijlocul lor o 
atmosferă ostilă regimului nostru, în care sens le oferă ziare şi reviste occidentale 
Şi-i ţine la curent cu problemele pe care le află de la diplomații capitaliști. 

Și alți foşti deţinuţi, după ieşirea din închisoare au luat legătura cu diplomaţii 
occidentali, cu care prilej au discutat despre timpul cât au stat în detenţie şi 
intențiile lor de viitor. 

Unii dintre aceștia s-au dedat la manifestări dușmănoase grave, fapt comentat 
ulterior de diplomaţi. 

De exemplu: 

— Carusi Spiridon, condamnat în anul 1958 la 15 ani trădare de patrie, la scurt 
timp după ieşirea din închisoare a mers la Ambasada Greciei, unde a avut o serie de 
manifestări dușmănoase. 

Ca urmare a comportării sale, Cuiumdzelis Teodor, secretar III la această repre- 
zentanță a afirmat: „...dacă Carusi Spiridon nu-și va ţine gura, va intra din nou în 
puşcărie“. 

— Asemănător a procedat și Naghi Gheorghe, condamnat 25 ani pentru trădare de 
patrie, care după grațiere a vizitat în mai multe rânduri Ambasada S.U.A. cu scopul 
de a solicita sprijin material şi ajutor pentru a putea emigra din ţara noastră. 

A stabilit legătură prin corespondență cu foștii săi colaboratori din Occident, cărora 
le cere să intervină pentru a reuși să se stabilească într-o țară capitalistă. 

În ultimul timp, organele Ministerului Afacerilor Interne au descoperit multe 
grupuri dușmănoase formate din membrii unor culte şi secte ilegale. 

Iniţiatorii şi organizatorii acestora sunt în majoritate elemente deosebit de 
fanatice ieșite din detenţie. 

Această situaţie rezultă dintr-un mare număr de cazuri, dintre care notăm 
următoarele: 

. Majoritatea preoţilor romano-catolici, mai ales cei din dieceza de la Alba 
Iulia, îndată după ieșirea din penitenciare au restabilit legături organizatorice cu 
episcopul Marton Aron, de la care au primit instrucțiuni și îndemn la rezistență, față 
de regimul democrat-popular. 

. Todea Alexandru, episcop greco-catolic clandestin, din Reghin, după 
ieşirea din detenţie a fost semnalat cu manifestări şi activitate dușmănoasă în rândul 
foştilor laici greco-catolici. 

. Hugeanu Dumitru, călugăr stilist a afirmat în mai multe rânduri că, 
prezenţa organelor de miliţie și ale Departamentului Cultelor la mănăstirea Slătioara, 
nu trebuie să-i sperie, deoarece în prezent organele de stat „nu mai au voie să ia măsuri 
represive împotriva lor“. 

. Antal Jakab Andrei, iehovist, fost serv al regiunii Brașov, folosind în calitate 
de curier pe fiul său a stabilit legături cu servii de circuit şi grupe de pe raza regiunii 
Brașov, reactivizând până în august 1964 cinci circuite iehoviste, cuprinzând 33 de 
grupe cu peste 300 de membri. 

Aceștia au ținut adunări clandestine, au citit materiale de propagandă iehovistă 
îndemnând la nesupunere față de legile şi autorităţile statului, hotărând să nu participe 
la alegeri, la acţiunile obşteşti, să refuze satisfacerea serviciului militar și să nu se 
înscrie în organizațiile de masă. 

Prin intermediul iehovistului Ludwig Mihail au stabilit legături cu iehoviştii din 
Cehoslovacia de la care au primit materiale de propagandă iehovistă. 

Din urmărirea unor astfel de cazuri s-a stabilit că unii turiști străini — din 
însărcinarea unor centre iehoviste — introduc în ţara noastră materiale propagandistice. 

. Recent, a fost descoperită pe raza regiunii Ploiești o grupare dușmănoasă 
formată din membrii sectei ilegale „inochentist-stilistă“, care a convertit un număr 
mare de fete tinere, instigându-le la acţiuni antisociale. 

. Pe raza regiunilor București, Argeș şi Bacău a fost descoperit, în toamna 
anului 1964 un grup de elemente dușmănoase din secta ilegală „Oastea Domnului“ 
cu ramificații în multe localităţi din ţară, care aveau depozitate în diferite centre din 
țară peste 15 tone de publicaţii interzise. 

. Chiriţă Marin, adventist-refomist, la scurt timp după ieșirea din închisoare 
a reluat activitatea duşmănoasă. Împreună cu numitul Boian Gheorghe au organizat 
adunări clandestine îmbărbătând pe foștii deţinuţi la acţiuni antipopulare. 

Astfel de cazuri sunt numeroase, iar prin acţiunile lor aceste elemente reușesc 
deseori să zdruncine încrederea în regimul nostru, a unor persoane cu o slabă pregătire, 
să le mențină în obscurantism şi apoi să le atragă ușor la activităţi antisociale. 

În ultimul timp a crescut numărul elementelor care săvârşesc fapte de agitaţie şi 
propagandă duşmănoasă prin redactarea de fițuici, cărți poştale, scrisori anonime, 
desene şi inscripții cu caracter contrarevoluționar. 

Numai în ultimele 6 luni au fost înregistrate 179 de cazuri de răspândiri de fiţuici 
cu conținut duşmănos. 

Această concluzie se desprinde și din următoarea comparaţie: 

În 1961 în preajma şi în timpul alegerilor de deputaţi pentru Marea Adunare 
Naţională și sfaturile populare au fost înregistrate 36 cazuri de difuzări de fițuici, dintre 
care numai 6 se refereau la acest eveniment. 

În anul 1965, pe o perioadă de timp egală cu cea din 1961 şi în legătură cu acelaşi 
eveniment politic, s-au descoperit 50 de cazuri, dintre care 36 au avut un caracter 
net dușmănos cu privire la alegerile din ţara noastră. 

În plus, au mai fost găsite în urnele de votare circa 150 buletine pe care au fost 
scrise cuvinte și lozinci dușmănoase. 

Fiţuicile şi scrisorile anonime cu conţinut calomnios și defăimător, au fost în 
majoritatea lor expediate prin poștă, unor conducători ai Partidului și statului 
nostru, activiști de partid şi de stat, lucrători pe tărâm obștesc, unor redacții de ziare, 
întreprinderi şi instituţii de importanţă republicană. 

O parte din aceste fițuici au fost răspândite în locuri care prin destinaţia lor sunt 
publice, vizibile şi frecventate curent de un mare număr de persoane. 

Din astfel de cazuri, descoperite în ultimul timp redăm următoarele: 

— În regiunea Suceava s-a descoperit că Foiciuc Gheorghe, fost gardian public la 
Poliţia din Odessa în anii 1942-1944, legionar șef de cuib, condamnat între anii 
1949-1957 de două ori pentru port ilegal de armă și furt, a redactat două fiţuici având 
suprafaţa de peste 0,50 m. p. 

Pe acestea el a scris cu litere mari instigări la acţiuni de răzvrătire împotriva 
comuniștilor. 

O fiţuică a fixat-o pe peretele staţiei C.F.R. Dănila din raionul Rădăuţi, iar alta a 
aşezat-o pe iarbă, lângă o cărare ce pleca din staţia sus-menționată spre orașul Suceava. 

— La 1 şi 7 martie 1965 au fost răspândite în mai multe cartiere din București 18 
fiţuici cu conţinut duşmănos, iar pe strada Ţepeş Vodă, 33 de fițuici cu injurii grave 
— ce nu pot fi redate, la adresa Conducerii de partid și de stat. 

— În dimineaţa zilei de 8 martie, în comuna Stoileşti, raionul Rm. Vâlcea au fost 
difuzate 39 fiţuici cu caracter calomnios și de amenințări la adresa organelor locale 
ale puterii de stat. 

— În cutiile poştale din Bucureşti, s-au descoperit la 2 martie 1965, 54 fiţuici, iar 
la 7 martie, 10 fiţuici în conținutul cărora autorii s-au dedat la injurii și calomnii la 
adresa organelor de partid și de stat. 

— Bulhai Gheorghe din regiunea Bacău, a fost avertizat în mai 1963, deoarece a 
fost descoperit ca autor al unei scrisori anonime calomnioase trimise pe adresa 
conducerii statului nostru. 

La 5 martie 1965, a fost avertizat pentru a doua oară, fiindcă a redactat şi trimis 
pe adresa Ministerului Afacerilor Interne o altă scrisoare anonimă, în care se deda 
la amenințări grave, instiga la dezordini şi revoltă. 

— Recent numitul Bolohan Dragoș, de 44 ani, fost maior M.F.A., exclus din partid 
din 1959 pentru activitate legionară, a fost prins în flagrant delict, în timp ce răspândea 
fiţuici cu zvastici la intrările în sediul C.C. al PM.R. 

În anchetă s-a stabilit că acesta desenase zvastici şi pe zidurile mai multor imobile 
din București. 

— De curând a fost descoperit numitul Badea Gheorghe, membru P.M.R., 
pensionar militar, care între anii 1963-1965 a expediat pe adresa C.C. al Partidului 
Muncitoresc Român, 6 scrisori anonime în care defăima politica partidului nostru 
în diverse domenii de activitate. 


* 


Măsurile de influențare obştească prin avertizări şi demascări publice efectuate 
până în prezent au exercitat o influență pozitivă în educarea unor elemente care au 
comis acțiuni antipopulare, precum şi a celor predispuse la astfel de fapte, rolul 
colectivităţii contribuind la combaterea fenomenului infracțional. 

Totodată, se constată că aceste măsuri au fost ineficace asupra unui însemnat număr 
de elemente înrăite și fanatice, care au fost avertizate sau demascate ori au beneficiat 
de graţierea pedepselor. 

Unii din foştii condamnaţi politici sub masca „recunoașterii şi regretării“ faptelor 
s-au angajat formal să devină cetăţeni loiali față de statul nostru. 

Această situaţie este dovedită de faptul că un număr apreciabil de elemente continuă 
să acționeze dușmănos, atrăgând la activitate antipopulară și alte persoane — parte 
din ele naive — pe care le asigură că organele de stat nu au voie să le aresteze. 

Invocând același motiv unele elemente dușmănoase active au atitudini de-a dreptul 
provocatoare şi huliganice, sfidând în felul acesta legile statului. 

Pornind de la această realitate, se impune să se continue a se înlocui răspunderea 
penală cu măsuri de influențare obştească, acolo unde faptele prezintă un pericol social 
redus și nu sunt urmarea unor concepţii dușmănoase, însă în acele cazuri, unde 
măsurile de influență obșştească se dovedesc ineficace, unde avem de-a face cu 
elemente fanatice, profund dușmănoase, care săvârșesc fapte datorită concepţiilor şi 
convingerilor lor dușmănoase, la care nu vor să renunţe, să se treacă la arestarea şi 
trimiterea lor în judecată după o temeinică documentare și analiză. 


A.C.N.S.A.S., fond documentar, dosar nr. 196, f. 243-261. 


147. 


1965 mai 12. Sinteză întocmită de Ministerul Afacerilor Interne privitoare la 
acțiunea de reorganizare preconizată de grupul Raţiu-Serdici în 
cadrul „Comitetului Naţional Român“, cu intenţia de a unifica 
emigrația română. 


Ministerul Afacerilor Interne Strict secret 
-Cabinetul Ministrului- Ex. nr.2 
12 mai 1965 


Sinteza nr. 8 
Priveşte: acţiunea de reorganizare preconizată de grupul Raţiu-Serdici în cadrul 
„Comitetului Naţional Român“ cu intenţia de a unifica emigrația română. 


În ultimele luni, organele americane au întreprins o serie de măsuri față de 
organizaţiile fugarilor români și filialele acestora din Europa, cum sunt: „Comitetul 
Naţional Român“ şi „Asociaţia Naţiunilor Europene Captive“ (A.N.E.C.) în care este 
reprezentat și C.N.R. 

Astfel, organele americane au dispus reducerea alocaţiilor de fonduri pentru C.N.R. 
şi pentru A.N.E.C. şi au dat instrucţiuni categorice fugarilor români de la postul de 
radio „Europa Liberă“ de a respecta cu strictețe programul dat de centrala 
org|anizaţiei] Europa Liberă de la New York. 

Neconcordanţa dintre poziţia politică a conducătorilor organizaţiei „Comitetul 
Naţional Român“ și politica promovată de S.U.A., la care se adaugă și disensiunile 

de ordin personal între căpeteniile fugarilor români, a creat puternice reacţii interne 
în sânul acestei organizații, care au avut, în cele din urmă, ca rezultat formarea unui 
grup disident, ce își atribuie sarcina de a reorganiza „Comitetul Naţional Român“. 

Această tendință de reorganizare s-a manifestat la scurt timp după Declaraţia 
Plenarei C.C. al P.M.R. din aprilie 1964, luând forme concrete în toamna anului 1964, 
când un grup de foști politicieni, membri ai „Comitetului Central Executiv al P.N.Ţ. 
în exil“, printre care George Serdici, Emil Ghilezan, V. Georgescu, Alexandru Ghica, 
George Popescu-Botoşani, Traian Radovan, Anton Crihan și alţii, au luat poziție 
împotriva lui C. Vişoianu, actualul preşedinte al C.N.R. și împotriva elementelor 
ataşate acestuia, acuzându-i de inactivitate şi rigiditate în concepţiile politice, 
precum și de faptul de a fi transformat C.N.R. într-o „întreprindere personală“. 

Este de remarcat că acest grup disident din cadrul C.N.R. s-a format din inițiativa 
fugarului |. Raţiu de la Londra, care nu este membru al „C.C. al PN.Ţ. “. 

Acţiunile de compromitere și de înlăturare a lui C. Vişoianu de la conducerea 
C.N.R. s-au lovit și se lovesc însă de susținătorii acestuia, respectiv Augustin Popa, 
Alexandru Cretzianu, Virgil Veniamin, șeful Filialei C.N.R. din Franţa, Titus 
Mihăilescu, reprezentantul C.N.R. din America Latină şi Augustin Hila, şeful filialei 
C.N.R. din Brazilia. Toţi aceștia se bucură de sprijinul lui Mihai de Hohenzollern, 
care patronează C.N.R. 

Cu toate acestea, grupul disident din C.N.R. şi-a continuat acțiunile de înlăturare 
a lui C. Vişoianu de la conducerea organizaţiei, manifestându-și intenţia de a imprima 
unui eventual nou „Comitet Naţional“ o linie politică care să corespundă atât orientării 
fixate de americani față de ţara noastră, cât și „intereselor actuale ale emigrației române“. 

Pentru aceasta, grupul respectiv nu s-a adresat însă lui Mihai de Hohenzollern, 
ci forurilor americane, care susțin moralmente și mai ales materialiceşte C.N.R. 

Astfel, în luna iunie 1964, George Serdici a purtat discuţii la Londra cu generalul 
M. F. Delgado şi John Leigh, conducătorii filialei organizaţiei „Europa Liberă“ din 
Anglia (cunoscuţi ca fiind cadre ale serviciului de spionaj american), cărora le-a expus 
activitatea şi situaţia actuală a C.N.R., precum și intențiile grupului său de a reorganiza 
C.N.R. pe baze noi, iar apoi, într-o fază ulterioară şi „exilul“ românesc. 

După discuţiile purtate G. Serdici a întocmit un „memorandum"“ pe care l-a difuzat 
în rândul unor vârfuri ale fugarilor români. 

Acest „memorandum“ constituie „programul“ politic al lui G. Serdici și al grupului 
disident, iar punctele cuprinse în el au fost şi sunt folosite în orice prilej de discuţie. 

În „memorandumul“ său, G. Serdici expune la început necesitatea ca fugarii să 
privească realitatea și faptele din R.P. Română așa cum sunt ele, dacă vor să acționeze 
pentru schimbarea regimului din ţară. 

„Pentru a mai avea o şansă — arată Serdici — să lăsăm trecutul la o parte şi să privim 
viitorul în față. Numai astfel vom putea readuce România de sub jugul sovieto- 
comunist în marea familie a lumii libere“. 

După această orientare cu caracter general dată fugarilor, „memorandumul“ 
prezintă scopul noului C.N.R. proiectat și tactica pe care grupul disident intenționează 

să o adopte în activitatea politică de viitor a organizaţiei, trădându-și, totodată, intenția 
de a fi pe placul și pe linia politicii americane. 

În legătură cu aceasta se arată: 

„Susţinem că a venit timpul să dăm la o parte toate declaraţiile sforăitoare şi să 
trecem la treabă pe baze practice, acceptabile marilor puteri din ambele părți ale 
cortinei de fier, fără a abandona totuşi, în nici un fel, scopul final, realizarea 
independenţei României şi libertatea internă“. 

Ultima parte a „memorandumului“, care vorbește despre „programul politic“ al 
grupului, este și mai elocventă în această privinţă. Din acest „program“ prezentăm 
câteva puncte mai interesante: 

„Programul nostru față de România trebuie: 

-să fie în conformitate cu scopurile naţionale permanente pentru o ţară liberă şi 
suverană, dar trebuie să examinăm atent posibilitatea neutralității, ca pe o soluție 
acceptabilă; 

-să recunoască noua situație internațională, noii oameni care conduc lumea 
occidentală și să înțeleagă propriile lor probleme şi scopuri. Noi trebuie să adoptăm 
o astfel de politică de bază, care să continue scopurile noastre, dar să servească 
şi interesele partenerilor noştri occidentali (sublinierea noastră); 

-lumea occidentală, de exemplu, este angajată azi într-un proces de coexistență 
pașnică cu lumea sovietică. Faţă de aceasta, noi trebuie să adoptăm o poziţie 
pozitivă...De aceea considerăm că este de o importanță capitală să promovăm o 
politică, care fiind provestică, să fie totuși acceptabilă sovieticilor“. 


Având de acum orientarea politică în urma „recomandărilor“ făcute de oficialităţile 
de la „Europa Liberă“ din Londra, lancu Raţiu și G. Serdici s-au adresat, în luna 
septembrie 1964, lui E. Yarrow, vicepreședintele „Comitetului Naţional pentru Europa 
Liberă“, iar în luna decembrie 1964, |. Raţiu s-a deplasat la New York și Washington, 
unde a înmânat un „memorandum“, aproape identic cu cel întocmit în iunie 1964 de 
G. Serdici, lui J. Richardson, preşedintele executiv al „Comitetului Naţional pentru 
Europa Liberă“ şi lui Harold Vedeler, şeful Direcţiei pentru problemele Europei de 
Est din cadrul Departamentului de Stat. 

În discuţia avută de I. Raţiu cu Harold Vedeler, acesta a manifestat interes pentru 
acțiunea întreprinsă de grupul disident din C.N.R. și a remarcat „justeţea“ unor teze 
din „memorandum“, dar nu s-a angajat să sprijine direct acțiunile lui. 

Cu privire la discuţiile purtate cu J. Richardson, |. Raţiu a relatat că acesta i-a 
prezentat poziţia „Comitetului Naţional pentru Europa Liberă“ faţă de intenţiile sale 
și a grupului disident de a reorganiza C.N.R., precizându-i că actuala conducere a 
„Comitetului Naţional pentru Europa Liberă“ acceptă propunerea de a se crea o nouă 
organizaţie a fugarilor români în locul C.N.R., cu condiţia ca această organizaţie să 
continue colaborarea cu „Europa Liberă“ (în prezent secțiile românești ale postului 
de radio „Europa Liberă“ sunt încadrate cu elemente recomandate de C.N.R.). 

I. Raţiu pretinde că în timpul discuţiilor ar fi precizat lui J]. Richardson că pentru 
a imprima „seriozitatea“ necesară noii organizații, atât în ţară cât și în „exil“, se impune 
ca această organizație să apară ca fiind complet independentă de orice instituție 
guvernamentală sau oficiu de propagandă cunoscut ca aparținând S.U.A. 

În ciuda pretinsei idei de „independență“ față de instituţiile guvernamentale sau 
oficiale de propagandă americane, grupul disident a solicitat autorităţilor S.U.A. — 
prin „Europa Liberă“ — un buget anual menit să-i permită organizarea pe cont propriu 
a unui şir de măsuri de propagandă. În mod concret, |. Raţiu a solicitat un fond de 
20 000 de lire sterline în vederea organizării congresului de constituire a noii organizații. 

Faţă de doleanțele lui I. Raţiu, J. Richardson nu a dat un răspuns concret. El a 
lăsat să se înţeleagă că autoritățile americane ar fi dispuse să finanţeze doar acțiuni 
concrete de propagandă, convenabile S.U.A., cum ar fi: tipărirea unor broșuri şi 
publicaţii în limba română, care să fie introduse în R.P.R. pe calea poştei sau orice 
altă cale, închirierea de emisiuni la posturile de radio din Occident și de spaţii în ziarele 
occidentale etc. 

Aceste acţiuni a arătat ]. Richardson, trebuie să aibă menirea de a încuraja ten- 
dinţele R.P.R. de îmbunătăţire a relaţiilor sale cu țările occidentale şi în special cu 
S.U.A. şi să scoată în evidență avantajele pe care România le-ar avea prin dezvoltarea 
unor astfel de relaţii. 

În același timp, pentru a-și crea un sprijin politic în rândul organizaţiilor de fugari, 
grupul disident a elaborat la începutul lunii ianuarie a.c. o hotărâre, ca fiind din partea 
„Comitetului Central Executiv al P.N.Ţ.“, prin care făcea cunoscut retragerea 
mandatelor de reprezentare a delegaților P.N.Ţ. în C.N.R. și anume: Alexandru 
Bunescu, Cornel Bianu, Augustin Popa şi Virgil Veniamin. Totodată, Anton Crihan 
a fost determinat să demisioneze din C.N.R. 

Concomitent cu încercarea de retragere a celor de mai sus din C.N.R., grupul Raţiu- 
Serdici preconizează numirea altor „reprezentanţi ai P.N.Ţ.,* care să reprezinte vederile 
acestui grup şi să creeze o opoziţie organizată în cadrul C.N.R., în primul rând 
împotriva lui C. Vişoianu, pentru a pregăti înlăturarea lui și implicit desfiinţarea 
actualului C.N.R. 

Acest lucru este apreciat de grupul Raţiu-Serdici ca un prim pas concret pentru 
crearea condiţiilor de convocare a unui „Congres“, în septembrie 1965, la Viena sau 
la Paris, care să unească „exilul“. Pentru a face cunoscută convocarea „Congresului“ 
şi pentru a tatona poziţia fugarilor, |. Raţiu și G. Serdici au întocmit și difuzat în câteva 
mii de exemplare un buletin considerat „vot“. În esenţă, „buletinul“ cere emigranților 
să răspundă la câteva întrebări prin care să-și fixeze poziţia față de actualul C.N.R. 
și, dacă doreşte, reorganizarea acestuia. 

În vederea asigurării unei participări masive a fugarilor la proiectatul „congres“, 
membrii grupului de iniţiativă s-au deplasat în diferite țări din Europa Occidentală 
pentru a discuta și determina căpeteniile unor organizaţii de fugari, inclusiv cele 
legionare, să susțină ideea reorganizării emigrației și să ia parte la „congres“. 

Astfel, în cursul vizitei pe care a făcut-o în S.U.A., Iancu Raţiu a contactat pe 
preotul Florian Gâldau din New York, unul din consilierii așa-zisului episcop V. Trifa, 
pentru a-l determina pe acesta din urmă să sprijine acţiunile de reorganizare în rândul 
fugarilor din S.U.A. Trifa a acceptat propunerea făcută și, la rândul său, l-a asigurat 
pe I. Raţiu de tot sprijinul. 

Urmărind a realiza nu numai reorganizarea C.N.R.-ului, ci şi „unificarea exilului“, 
I. Raţiu s-a adresat și căpeteniilor legionare din grupările simistă şi antisimistă, pentru 
a le obţine sprijinul. 

În legătură cu discuţiile purtate în acest sens, I. Raţiu a pretins faţă de fugari, contrar 
realităţii, că a putut ajunge la o înţelegere cu Horia Sima şi că gruparea legionarilor 
simiști urmează să fie reprezentată la „congres“ şi să fie acceptată ca „grupare politică“ 
în noua organizaţie ce se va crea, cu condiţia ca legionarii să ia poziție împotriva lui 
C. Vişoianu. 

În realitate, grupul simist şi-a făcut cunoscut în mod public poziția sa negativă faţă 
de acţiunea de reorganizare și unificare a emigrației române inițiată de Raţiu-Serdici. 

În acest sens, în fițuica „ţara şi exilul“, din luna ianuarie a.c., Horia Sima arată 
că acţiunile grupului Raţiu-Serdici sunt sortite eșecului, deoarece acesta vrea să-și 
asigure sprijinul moral şi material al aceloraşi cercuri „care ţin în servitute comitetul 
Vişoianu“ (n.n. — se face aluzie la forurile americane). 

Horia Sima consideră programul politic al lui 1. Raţiu ca fiind „clădit pe nisip“, 
atât timp cât el susţine că: „exilul trebuie să sprijine schimburile culturale şi economice 
ale R.P.R. cu străinătatea...adică exilul să devină un fel de filială a guvernului de la 
București“. 

Deşi într-o formă mai atenuată și gruparea legionară antisimistă, condusă de C. 
Papanace, a respins aderarea la acţiunea întreprinsă de grupul Raţiu-Serdici. Într-o 
„orientare“ sub formă de concluzie asupra situaţiei din emigrație, expediată 
membrilor din grupul său, Papanace recomanda următoarele: 

„Cu toate că acţiunea din interiorul C.N.R., desfăşurată de Raţiu-Serdici, trebuie 
privită cu simpatie, conducerea legionară apreciază că nu este momentul a se alătura 
acestei acţiuni și recomandă o poziţie de rezervă pentru ca organizaţia să nu se expună 
prematur“. 


În cursul lunii ianuarie 1965, George Serdici s-a deplasat la Miinchen, în R.F.G., 
unde a avut discuţii cu fostul general Ion Gheorghe, încercând să-l atragă de partea 
grupului sus-menţionat. Această întrevedere nu a avut însă efectul scontat întrucât 
Ion Gheorghe, cunoscând intențiile lui Raţiu și Serdici, de acaparare a conducerii 
emigrației, a grăbit punerea în aplicare a unui alt plan — mai vechi — de constituire 
a „Uniunii Creştin-Sociale a Emigraţiei Românești“, la conducerea căreia, în afară 
de lon Gheorghe, au fost atrași Ilie Gârneaţă, Boeru Traian, Racoveanu Gheorghe 
(legionari antisimiști) şi Păunescu Alexandru (fost ofiţer, actualul preşedinte al Uniunii 
Asociaţiilor Românești din R.F.G.). lon Gheorghe intenționează să ţină un „congres“ 
la Baden-Baden, la 13 iunie a.c., la care să participe și delegaţi ai fugarilor români din 
Franţa, Elveţia, Spania și Italia, țări în care aşa-zisa Uniune urmează să-și creeze filiale. 

Pentru a-şi întări poziția de conducător principal al fugarilor, I. Raţiu a inițiat 
înființarea în Anglia a unei organizaţii a fugarilor români, pe care a denumit-o 
„Asociaţia culturală a românilor din Anglia“. 

În acest sens el a obţinut sprijinul fugarilor din grupul disident al C.N.R., al 
„Asociaţiei femeilor ortodoxe române“ din Londra, precum şi al altora, urmând ca 
la 15 mai a.c. să aibă loc ședința de constituire a „asociației“. 

În statutul care a şi fost întocmit, se prevedea, printre altele, ca scop: 

„Promovarea și apărarea tradiţiilor și intereselor permanente românești pentru 
asigurarea continuității istorice a neamului“; 

„Luarea de cuvânt — în cadrul Asociaţiei — cu românii care vin în Anglia pentru 
un timp determinat și care se interesează de problemele culturale, economice, sociale 
şi religioase românești, în scopul de a avea un schimb de păreri asupra acestor chestiuni“; 

„Intervenirea prin presă, contacte cu personalități marcante şi prin orice alte 
mijloace disponibile, ori de câte ori cultura, civilizaţia, religia şi structura etnică 
românească ar fi afectată“. 


Faţă de acțiunile întreprinse de Rațiu-Serdici împotriva C.N.R., membrii acestuia, 
în frunte cu C. Vişoianu, au reacționat inițial, destul de timid. Acţiuni mai importante 
întreprinse pe această linie de C. Vişoianu au fost: 

-denunţul făcut la Departamentul de Stat al S.U.A. împotriva grupului Raţiu- 
Serdici, pretinzând că „acţiunea celor doi este inspirată de guvernul R.P. Române“, 
cu care Serdici ar fi, chipurile, în legătură şi 

-o intervenţie cerută printr-o scrisoare adresată lui Gon Constantinescu, repre- 
zentantul C.N.R. la „Europa Liberă“ din Londra, ca să demaște pe I. Raţiu, în cadrul 
constituirii la 15 mai a.c. a „Asociaţiei culturale a românilor din Anglia“, ca pe un 
element care „trădează interesele poporului român“. 

Este de remarcat că acțiunea grupului Raţiu-Serdici întâmpină rezistență şi în sânul 
conducerii P.N.Ț., în numele căreia aceştia pretind că lucrează. Astfel, după ce în fițuica 
„B.L.R.E. “ din 2 aprilie a.c. a apărut „Comunicatul Comitetului Executiv al P.N.Ţ. 
“ cu privire la retragerea mandatelor membrilor din C.N.R., Augustin Popa și Veniamin 
Virgil (al cărui mandat din C.N.R. s-a dovedit că a fost retras fără ştirea lui), au trecut 
la acțiuni menite să dejoace intenţiile grupului |. Rațiu și G. Serdici. 

Astfel, făcând uz de unele „prevederi statutare“ ei vor contesta hotărârea 
Comitetului Executiv al P.N.Ț., pe următoarele baze: 

„membrii C.N.R. sunt numiţi de rege şi nu pot fi revocaţi de partidul din care 
fac parte. Ei nu pot fi nici excluşi din P.N.Ţ., deoarece calitatea lor de membri ai P.N.Ţ. 
nu le-a fost decernată de Comitetul Executiv; 

(n. n. — de altfel chiar G. Serdici, recunoscând șubrezenia manevrei grupului său, 
a scris recent lui Veniamin Virgil, arătându-i că „buletinele de vot“ constituie mai 
mult o invitaţie la întrunirea „Comitetului Executiv“ şi la dezbateri); 

-„numai patru din cei șapte, care au votat mai sunt cetăţeni români și acest lucru 
ar duce automat la pierderea calității de membru al „Comitetului Executiv“; 

-„votul nu a urmat unei dezbateri în cadrul comitetului, iar cei despre care se declară 
că s-au abținut, nu au fost întrebaţi. Unul dintre membrii comitetului executiv nici 
nu a fost enumerat printre votanţi“ (n. n. — acesta este Micu Virgil, directorul fițuicii 
«La Nation Roumaine», care a afirmat că ar vota împotriva hotărârii)“. 


Luări de poziţie împotriva grupului Raţiu-Serdici s-au remarcat și la alți fugari 
de vârf, printre care menţionăm pe Pamfil Șeicaru, care, faţă de propunerea ce i s-a 
făcut de a deveni membru al viitorului „comitet“, s-a declarat împotrivă, arătând într-o 
scrisoare: 

„Ideea de a mă include în comitet o găsesc ofensatoare. Cum pot cu să mă asociez 
cu oamenii care-și prezintă autoritatea politică în exil ca reprezentanţi ai P.N.Ț.-ului 
şi ai lui Maniu? 

Ce importanţă poate să aibă Comitetul Executiv al P.N.Ţ. în prezent? Pe cine mai 
reprezintă în ţară? Ce idei reprezintă afară? Exact ca și Maniu, Raţiu nu înțelege nimic 
din situaţia internațională. Mă întreb, ce calitate are Departamentul de Stat să 
căftănească așa-zisele comitete naționale? Acţiunea națională cu criterii engleze- 
americane este de la sine înţeles că apare ca o batjocură a ideii naționale“. 

Aceeași atitudine este exprimată și de unii fugari în fiţuica „Curierul Românesc“ 
de la Paris. 

Răspunzând atacurilor publicate de „Curierul Românesc“, George Serdici se află 
într-o continuă polemică cu adversarii ideii de reorganizare a emigrației române. 

Disputa dintre adepţii și adversarii grupului Raţiu-Serdici este urmărită cu 
atenţie şi de către conducătorii altor organizații reacționare. 

Astfel, Paul Deak, vicepreşedinte executiv al „Federației Grupurilor Etnice 
Naţionale din S.U.A. “, a declarat că [în] cazul eșuării acțiunilor grupului Raţiu-Serdici, 
el va trece la constituirea unui „Comitet Naţional Român“ sub auspiciile organizaţiei 
sale. Intenţii asemănătoare există şi față de „Comitetele Naţionale“ cehe şi maghiare 
din S.U.A. 


Faţă de încercările de reorganizare ale emigrației române, de neînțelegerile între 
organizaţiile fugarilor și starea de spirit existentă în rândul acesteia, organele 
noastre întreprind măsuri de adâncire a disensiunilor, în vederea contracarării 
încercărilor de a crea o organizaţie unificată a emigrației române şi pentru atragerea 
acesteia pe poziţii loiale ţării noastre. 


Vicepreședinte al Consiliului de Miniștri 
Şi 
Ministru al Afacerilor Interne 
Alexandru Drăghici 
A.C.N.S.A-S., fond S.I.E., dosar nr. 103, vol. 2, f. 148-159. 

1965 august 9. Notă a D.G.I., Direcţia „C“ privind activitatea de reorganizare a 
emigrației românești de către Iancu (lon) Raţiu și contramăsurile 
iniţiate de Constantin Vişoianu. 


Ministerul Afacerilor Interne Strict Secret 
D.G.I. — Direcţia „C“ 9 august 1965 


Nota nr. 112 
Priveşte: — Noi aspecte cu privire la activitatea de reorganizare a fugarilor români 
desfășurată de fugarul Iancu Rațiu. 
— Măsurile întreprinse de Constantin Vișoianu pentru a contracara 
influența grupului disident a lui |. Rațiu 


În cadrul acţiunii sale, de polarizare a fugarilor români într-o singură organizaţie, 
I. Raţiu a continuat să depună în ultima perioadă o activitate intensă, atât în rândul 
emigranților români, cât şi în rândul unor personalităţi din Anglia. 

Cunoscând străduinţa majorităţii fugarilor români de a stabili contacte cu ţara, |. 
Raţiu a luat iniţiativa înființării unor asociaţii culturale care să cuprindă, pe țări, 
elementele fugare de orice culoare politică, dornice să realizeze asemenea contacte. 

În ceea ce-l privește, L. Raţiu apreciază că, având ca sprijin o bună parte din masa 
fugarilor, precum şi asentimentul unor personalităţi din Occident, el va putea să se 
erijeze în purtător de cuvânt al „exilului“ în contactele pe care le preconizează cu 
țara. 

În ideea celor de mai sus, el a întreprins o călătorie în perioada 20 aprilie — 7 mai 
a.c., la New York. Aici, împreună cu mai mulți fugari, printre care şi principalul său 
colaborator în S.U.A., George Popescu-Botoşani, membru în Comitetul executiv al 
PN.Ț. în exil, |. Raţiu a formulat viitoarele „cereri ale exilului către ţară“. 

EI intenţionează ca atunci când va fi în situaţia de conducător al „exilului“, să 
prezinte aceste cereri unor personalități oficiale românești cu care să intre în contact 
la momentul oportun. 

Cererile respective urmează să fie aprobate de un „for al emigrației“ cuprinzând, 
printre altele, următoarele puncte: 

. „legalizarea P.N.Ţ. sau al unui alt partid de opoziţie ceea ce ar dovedi 
că România promovează într-adevăr o politică diferită de cea a U.R.S.S.; 

. reducerea activităţii de educare comunistă a maselor, urmând să 
participe la aceasta numai cei ce vor ; 

. admiterea micilor liberi profesioniști care să nu fie încadrați în 
cooperative meșteșugărești; 

. acordarea pentru țărani a unor suprafeţe de pământ în folosință proprie 
(1-2 ha) pentru a li se îmbunătăţi nivelul de trai“. 

Tot cu ocazia prezenţei sale la New York, |. Raţiu a reușit să atragă de partea sa 
şi pe Basil Mossou, președintele „organizației grecilor originari din România“, cu 
sediul la New York. 

În prezent, fiţuica „Vocea Libertăţii““, care apare în Grecia, finanțată în bună măsură 
de organizaţia lui Mossou, publică articole care susţin ideile lui I. Raţiu. 

După reîntoarcerea lui I. Raţiu în Anglia, comitetul de inițiativă, format încă la 
sfârşitul anului 1964 din Tilea Viorel, Crăciunaș Silviu, Georgescu Horia și Gladys 
Gibson, președinta „Asociaţiei femeilor ortodoxe române“, a trecut la înfiinţarea la 
Londra, la 14 mai 1965, a „Asociaţiei culturale a românilor din Anglia“. 

În cadrul ședinței de constituire a asociaţiei, s-a comunicat totodată autodizolvarea 
„Asociaţiei femeilor ortodoxe române“, prin contopirea ei cu noua asociaţie. 

După cum rezultă din prevederile statutului elaborat de comitetul de iniţiativă, 
asociaţia urmărește, pe lângă „promovarea și apărarea tradiţiilor şi intereselor 
permanente românești“ și contactul cu românii „care vin în Anglia pe timp determinat 
în probleme culturale, economice, religioase și sociale“, prevederi care ţin cont tocmai 
de cerinţele arzătoare ale emigranților. 

La şedinţa de constituire n-au lipsit însă nici disensiunile pe care unii fugari fanatici 
le-au creat prin poziția lor potrivnică de a se lua legătura cu țara. 

Astfel, fugarul Balaban Iulian, fost comandor, a cerut ca noua organizație să poarte 
denumirea de „Asociaţia culturală a românilor liberi din Anglia“, deoarece altfel s-ar 
putea înţelege că asociaţia primeşte ca membri și persoane din cadrul ambasadei 
române de la Londra. 

Apoi, același fugar a arătat că românii care pleacă din ţară oficial sunt „înalți 
funcţionari comuniști“, iar contactele cu aceștia nu vor avea alt rezultat decât „o 
înțelegere cu actualul regim, în consecință, o capitulare; în speranța că pe această 
cale anumite persoane (n. n. — făcând aluzie la I. Raţiu) vor putea ajunge să obţină 
privilegii afaceriste sau chiar slujbe“. 

Împotriva lui Balaban s-a pronunţat, printre alții, numita Pochin Roxana (fostă 
Petrescu, sosită în Anglia de cca patru luni, în urma căsătoriei ei în țară cu un cetăţean 
englez), care a spus: „în ţară sunt un milion de comuniști. Să nu uităm însă de restul 
celor 17 milioane de români care nu sunt comuniști și cărora nimeni în lume nu are 
dreptul să le ceară să fugă din ţară sau să moară de foame numai ca să refuze de a 
se încadra în sistemul unei vieţi economice, sociale și politice pe care Anglia, America 
și Franţa, nu numai că-l acceptă, dar îl și ajută să se consolideze, prin relațiile actuale 
pe care le are cu România“. 

Apoi, fugarul Michale Titus a cerut ca asociaţia să-şi propună ca scop şi 
ajutorarea elementelor care fug din ţară în Anglia, însă el a fost combătut în adunare, 
arătându-se că în acest fel asociaţia ar lua un caracter politic ceea ce ar fi în contradicţie 
cu statutul asociaţiei. 

După aceste dezbateri cei prezenţi au ales un comitet executiv în frunte cu I. Raţiu 
ca președinte, şi Ecaterina Iliescu, Gladys Gibson, Mihai Cârciog, Silviu Crăciunaș, 
vicepreşedinţi. 

Acesta din urmă, necunoscând intenţiile lui I. Raţiu cu privire la „contactele cu 
țara“, a relatat unui fugar în timpul şedinţei că găsește întemeiată bănuiala și poziția 
lui Balaban Iulian și că a acceptat funcţia de vicepreședinte al asociației numai pentru 
a-l putea controla pe I. Raţiu în acţiunile sale. 

Au mai fost alese două comitete „de onoare“, unul format din 20 de membri, 
cuprinzând elemente din „exil“ și emigrație, printre care Tilea Viorel, Berry Doreen, 
şefa secției române la postul de radio B.B.C. din Londra, lon Murgu, Sanda Cârciog 
ş. a., iar cel de-al doilea format din 12 membri „susținători străini“, printre care Gordon 
Walker, fost ministru laburist, Richard Shapless, fost ministru conservator, William 
Teeling, deputat conservator ş. a. 

Prima acţiune a lui |. Raţiu, în noua sa calitate de președinte, a fost cea legată de 
plecarea arhiepiscopului de Canterbury, Ramsey, în R.P.R. 

Împreună cu Silviu Crăciunaș și Gladys Gibson, 1. Raţiu s-a prezentat la sfârșitul 
lunii mai a.c., în numele asociaţiei, la Ramsey însă nu a fost primit decât de secretarul 
arhiepiscopului. I. Raţiu a prezentat acestuia un memoriu în care îl informa despre 
„Situaţia grea“ a bisericilor din România, solicitându-i totodată să intervină în ţară 
pentru eliberarea din închisoare a episcopului Hossu Iuliu. 

În acest memoriu el a prezentat în mod eronat situaţia cultului religios greco-catolic 
din ţară pentru a contracara, pe cât posibil, vizita lui Ramsey în România. 

Acţiunea lui |. Raţiu a eșuat, deoarece arhiepiscopul englez nu numai că nu a ținut 
cont de „informarea“ primită, ci la sfârşitul vizitei sale în România, a făcut în presă 
declaraţii favorabile țării noastre. 

La mijlocul lunii iunie a.c., |. Raţiu însoţit de Tilea Viorel a întreprins o călătorie 
în Spania, tot în vederea reorganizării fugarilor. 

În acest sens el a ţinut la Madrid o consfătuire la care au participat, printre alţii, 
Chendi Ștefan, Răuţă Aurel, Traian Popescu şi Mariţia Nicolae. 

I. Raţiu a explicat şi acestora necesitatea contactului cu ţara, precum și faptul că 
pentru a se proceda la reorganizarea „exilului“ este necesar ca fugarii să fie 
organizaţi, pe ţări, într-o singură organizație asemănătoare celei din Anglia. 

După această consfătuire, în Spania a fost înființată, la sfârșitul lunii iunie a.c., 
asociaţia culturală a fugarilor români denumită „Astra“. 

Cu toate lămuririle date de Raţiu și V. Tilea lui Horia Sima, acesta a refuzat să 
participe la înființarea asociației, afirmând că preferă să susțină poziția anticomunistă 
a lui C. Vişoianu, decât să participe la o organizație „bănuită ca fiind inspirată de 
autoritățile R.P.R. “. 

Din comitetul de conducere al asociaţiei „Astra“ fac parte legionarul Chendi Ștefan, 
ca preşedinte, iar Uscătescu George, Răuţă Aurel și Mariţia Nicolae, membri ai 
comitetului. 

Urmează ca în scurt timp I. Raţiu să procedeze la înfiinţarea unor asociaţii culturale 
şi în R.F.G. şi Franţa. 

Pentru a ridica prestigiul acţiunilor sale, |. Raţiu și-a îndreptat apoi atenţia asupra 
personalităţilor engleze din comitetul de „onoare“. 

În acest sens, el a organizat la 1 iulie a.c., un cocteil la care au participat, pe lângă 
cca 60 de fugari români, și 30 de invitați englezi, printre care cunoscuţi activiști ai 
Partidului conservator ca sir Victor Raikes, membru în comitetul pentru politică 
externă, sir Thomas Petre, lordul lan Lloyd şi lideri ai Partidului laburist ca lordul 
Arthur Hendersen, Sidney Silverman, deputat laburist, precum şi câţiva ziariști. 

După cocteil, |. Raţiu, Tilea Viorel și Serdici George au analizat modul în care a 
decurs contactul cu personalităţile engleze şi mai ales rezultatul obținut, apreciind 
sprijinirii acțiunilor românești“. 

Întrucât în aceeaşi zi, la Londra, sosise ministrul de externe al R.P. Ungare, Raţiu 
şi grupul său, discutând despre acest eveniment, au apreciat că și „românii din exil 
trebuie să facă ceva pentru țara lor“ şi că „nu trebuie să se lase mai prejos decât fugarii 
maghiari“. 

Tilea Viorel a făcut în acest sens următoarea remarcă: 

„Balog şi Kaldor (n. n consilieri ai premierului englez Harold Wilson, ambii de 
origine maghiară) l-au adus pe ministrul de Externe maghiar la Londra. Când vor 
veni conservatorii la putere o să-l aducem pe ministrul de Externe român“. 

I. Raţiu a cerut apoi ca membrii din conducerea asociaţiei să acorde mai multă 
atenție sprijinirii acțiunilor organizate de Biserica ortodoxă română, deschisă de curând 
la Londra, al cărui preot a fost trimis de Patriarhia din București. 

EI a apreciat că această biserică poate servi ca „punte de legătură“ între fugarii 
români stabiliți în Anglia și țară. 


După acţiunile întreprinse în primele patru luni ale acestui an de grupul disident 
Rațiu — Serdici, pentru a reorganiza emigrația română şi după avertismentele 
primite de la Departamentul de Stat cu privire la reducerea fondurilor pentru activitatea 
necorespunzătoare a sa şi a C.N.R., C. Vişoianu, președintele acestei organizații, a 
luat măsuri menite să „învioreze“ activitatea membrilor din conducerea organizației 
şi să contracareze influenţa grupului disident. 

Totodată, el a întreprins în perioada aprilie — mai o călătorie pe continentul 
european, la Paris, Strasbourg, Bonn, Geneva, Copenhaga și Londra pentru a putea 
stabili în ce măsură acțiunea de reorganizare a C.N.R. inițiată de I. Raţiu a găsit 
aderenţi printre căpeteniile fugarilor. 

Paralel cu aceasta, elemente din conducerea C.N.R. credincioase lui C. Vişoianu, 
au lansat zvonul în rândul fugarilor că nici unul din guvernele şi serviciile de spionaj 
capitaliste, care cunosc și susțin materialicește organizația C.N.R. nu sunt dispuse 
să-l înlocuiască pe C. Vişoianu. 

În cursul călătoriei sale prin Europa, C. Vişoianu a purtat discuţii cu șeful 
Departamentului Europei de Răsărit din cadrul „Foreign Office“ din Londra, cu 
secretarul general de la Ministerul Afacerilor Externe, Carbonel, cu oficialități ale 
M. A. E. din Bonn și şefii de partide din R.F.G., participând și la o şedinţă a „Asociaţiei 
Naţiunilor Europene Captive“, ţinută la Strasbourg. 

La toate aceste întrevederi, erijându-se în cunoscător al situaţiei din ţară, C. 
Vişoianu a căutat să convingă interlocutorii săi despre „lipsa de libertate“ şi „nivelul 
de trai scăzut“ din ţară, susținând că actuala politică promovată de guvernul român 
ar fi numai o problemă de conjunctură. Lipsa de interes cu care a fost ascultat și mai 
ales faptul că n-a mai primit orientări din partea interlocutorilor săi ca în alţi ani, a 
creat lui C. Vişoianu convingerea — așa după cum a afirmat chiar el în mod confidențial 
unor fugari — că de fapt convorbirile sale au fost numai o chestiune de rutină. 

La Londra, C. Vişoianu a avut contacte și cu cadre ale serviciului de spionaj englez, 
care, aflând că intenţionează să ia legătura cu V. Tilea, l-au sfătuit să renunţe la aceasta. 

Deși a luat legătura cu o mulţime de oficialități străine, el nu a putut să se adreseze 
tocmai lui Mihai de Hohenzollern, patronul C.N.R., deoarece, acesta aflând de ziua 
sosirii lui C. Vişoianu la Geneva, a plecat cu două zile înainte la Copenhaga. 

Reîntors la Paris, şi descurajat, C. Vişoianu a organizat, la 19 mai a.c., la „Fundaţia 
Carol I“ o conferință în care a prezentat „situația internaţională“, dând apoi și unele 
îndrumări fugarilor. 

În general, el a apreciat cu amărăciune că situaţia emigrației este „excepţional de 
gravă“, deoarece: „lumea liberă nu pare a voi lichidarea comunismului din România, 
ba din contră, marile puteri occidentale sunt cele care bat astăzi la porţile întredeschise 
ale comunismului“. 

În orientarea pe care a dat-o fugarilor, Vişoianu a cerut ca aceştia să continue totuși 
şi să susțină linia politică a S.U.A., deoarece, a afirmat el, „numai Statele Unite ne 
mai oferă posibilitatea materială de a putea să existăm politic şi să ne mișcăm în afara 
hotarelor țării“. 

Cu toate acestea, într-un moment când se afla în mijlocul unor elemente apropiate 
lui, C. Vişoianu a relatat acestora cu amărăciune faptul că a întâmpinat o poziţie de 
indiferenţă faţă de „treburile exilului“, atât din partea autorităţilor americane, cât şi 
a celor din Europa Occidentală cu care a luat contact. 

Faţă de această situaţie el s-a văzut nevoit să comunice la New York, lui Popa 
Augustin, că să încerce să pună de acord „poziția C.N.R. cu opinia generală 
existentă în rândul emigrației în problema R.P.R. “, arătând totodată că în Europa 
C.N.R. pierde tot mai mulți adepți. 

Menţionăm că la scurt timp, conducerea C.N.R. din New York a primit încă o 
„orientare“ din partea Departamentului de Stat al S.U.A, care printr-o scrisoare făcea 
cunoscut că pentru manifestarea organizată cu prilejul zilei de 10 mai 1965, 
conferinţa fugarului N. Marinescu nu poate fi ţinută, deoarece „nu corespunde cu linia 

politică promovată de S.U.A. față de România“, iar conferinţa lui Popa Augustin va 
trebui refăcută în spirit mai realist. 

C. Vişoianu a organizat la Paris o consfătuire cu redacția fițuicii sale „La Nation 
Roumaine“, la care au participat Veniamin Virgil, Micu Virgil, Theodor Cazaban, 
Ierunca Virgil și Monica Lovinescu, pentru a schimba orientarea „ziarului“. El a dispus 
ca, pe viitor, materialele publicate să scoată în evidenţă manifestările culturale 
românești atât din emigrație, cât şi din ţară, punându-se accent pe laturile pozitive 
ale acestora. În acest fel, a menţionat C. Vişoianu, ziarul nostru trebuie să devină un 
„organ de informare obiectivă şi de afirmare a culturii românești“. 

EI a criticat apoi stilul de muncă defectuos al lui Amăriuţei Constantin, care a 
întocmit un reportaj negativ cu privire la activitatea Teatrului de Comedie din 
București, aflat la Paris, arătând că „La Nation Roumaine“ trebuia să evidenţieze 
părțile pozitive şi nu cele negative. 

Menţionăm că la scurt timp după întoarcerea lui C. Vişoianu în S.U.A., fugarii 
români din Paris Cazaban Teodor, Amăriuței Constantin, Virgil lerunca și Monica 
Lovinescu, toți membri ai C.N.R., au început să se preocupe de crearea unei organizații 
a fugarilor intelectuali, care să cuprindă îndeosebi scriitorii. 

Scopul pe care aceştia şi l-au propus este ca organizaţia să editeze şi să difuzeze 
atât în Occident, cât mai ales în cadrul instituțiilor de cultură din ţară o revistă literară. 
Finanţarea acestei reviste urmează s-o facă fugarul Mămăligă Leonid, membru în 
C.N.R. 

În prezent se duc dispute între cei de mai sus pe tema statutului. 


Analizând acţiunile întreprinse în ultima perioadă de grupul Raţiu — Serdici şi de 
C.N.R., rezultă următoarele aspecte importante: 

I. Raţiu, folosind în mod subtil dorinţa fugarilor de a lua contact cu ţara și ținând 
cont de actuala conjunctură politică, favorabilă relaţiilor şi contactelor, încearcă să 
procedeze la reorganizarea fugarilor, cuprinzându-i într-o asociaţie care să nu ţină 
cont de păreri politice şi care să permită contacte cu ţara. 

În acest fel, L. Raţiu satisface dorințele majorității fugarilor de rând, îi cointeresează 
pentru a se grupa sub firma asociaţiei sale şi își creează sieși o poziție net favorabilă 
faţă de C. Vişoianu și alte căpetenii compromise, care sub vechile lozinci dușmănoase 
față de țară, cu greu își mai mențin șefia vreunei organizații. 

La rândul său, C. Vişoianu, văzând că este depășit de evenimente și constrâns atât 
de către americani, cât și de atitudinea fugarilor din emigrație, caută să dea C.N.R. 
o orientare mai realistă față de ţară, pentru a evita izolarea sa şi destrămarea totală 
a organizației C.N.R. 


A.C.N.S.AS., fond S.I.E., dosar nr. 4, vol. 1, f.91—99. 

149. 


1966 ianuarie 10. Notă privitoare la activitatea desfășurată în cea de-a doua parte 
a anului 1965 de către organizaţia „Comitetul Naţional pentru 
Europa Liberă“ şi organizaţia „Asociaţia Naţiunilor Europene 
Captive“, remisă de ministrul român al Afacerilor Interne 


omologului său ungar. 


Republica Socialistă România 
Ministerul Afacerilor Interne Strict secret 
— Cabinetul Ministrului — 10 ianuarie 1966 


Către 
Tovarăşul Benko Andras 
Ministru al Afacerilor Interne 
al 
Republicii Populare Ungare 


Stimate tovarăşe ministru, 

Vă trimitem alăturat o notă cu privire la activitatea dușmănoasă desfăşurată în cea 
de-a doua parte a anului 1965 de către organizația „Comitetul Naţional pentru Europa 
Liberă“ şi organizaţia „Asociaţia Naţiunilor Europene Captive“. 


Cu salutări tovărăşești 
Ministrul Afacerilor Interne al R.S. România 
C. Onescu 


Strict secret 
Notă 


Potrivit relatărilor făcute de şeful filialei din Londra al C.N.E.L., generalul Mucio 
F. Delgado, guvernul american a hotărât să reorganizeze C.N.E.L. şi să-i reorienteze 
activitatea în conformitate cu politica promovată de administraţia S.U.A. faţă de țările 
socialiste. 

Conform unei dispoziţii date de către Departamentul de Stat al S.U.A. la centrala 
C.N.E.L. din New York se studiază posibilitatea desființării unor filiale ale „Europei 
Libere“ din Europa. 

De asemenea, se studiază modalitatea ca treptat S.U.A. să-și retragă personalul 
de la unele birouri şi posturi de radio „Europa Liberă“, rezervându-și dreptul de a 
dispune de unii emigranți politici din țările socialiste angajaţi la Miinchen. Autorităţile 

S.U.A. au în vedere că şi dintre aceştia câțiva vor fi aduși la centrala C.N.E.L. din 
New York. 

O parte din personalul american al acestor filiale a și primit deja indicaţii să se 
retragă în S.U.A., unde vor ocupa alte posturi, iar personalul autohton și emigranții 
politici au fost sfătuiți să-şi găsească alte servicii. 

În privinţa postului de radio „Europa Liberă“ de la Miinchen se preconizează ca 
acesta să fie predat R.F. Germane. Intenţia guvernului vest-german este ca, preluând 
postul de la Miinchen, să-l contopească cu postul de la K5ln. 

Administrația Statelor Unite motivează restrângerea filialelor C.N.E.L. din 
Europa prin necesitatea unor economii bugetare, iar pe de altă parte prin aceea că 
activitatea acestor filiale poate fi desfășurată și din S.U.A. O dată cu închiderea acestor 
filiale își reduc sau îşi încetează activitatea din lipsă de fonduri şi unele organizații 
ale emigrației politice reacționare. 

Cunoaștem în acest sens că salariile unor vârfuri ale fugarilor români, angajaţi ai 
organizațiilor din care fac parte au fost reduse la jumătate şi că tot din cauza reducerii 
de fonduri aceste organizații nu-și mai pot edita fițuicile decât în perioade neregulate 
sau trebuind să renunţe la unele din ele. 

În legătură cu sarcinile postului de radio „Europa Liberă“, pentru perioada ce 
urmează, R. V. Burks, directorul politic al acestui post, a arătat în ședința ţinută de 
conducerea organizaţiei C.N.E.L. la 25 august 1965 următoarele: 

„Sarcina Secţiei Europa Răsăriteană din cadrul postului de radio „Europa Liberă“ 
este să analizeze situaţia din țările socialiste şi să stabilească modul de stimulare a 
situațiilor favorabile (n.n. pentru Occident) și întârzierea dezvoltării situațiilor 
nefavorabile. Trebuie să se acționeze asupra subconștientului ascultătorilor în scopul 
modificării atitudinii lor față de totalitarism şi dictatură“. 


* 


Începând cu luna iulie 1965, administraţia S.U.A. a redus fondurile alocate 
A.N.E.C. şi a dispus măsuri de reorganizarea activității acestei organizaţii în confor- 
mitate cu obiectivele de politica externă a S.U.A. 

O parte din vârfurile emigrației reacționare ce încadrau A.N.E.C. şi în special 
Brutus Coste, fost secretar general al organizației, a încercat să se opună măsurilor 
recomandate de administrația Johnson. Din această cauză, începând de la 1 
septembrie 1965, Brutus Coste a fost înlăturat din A.N.E.C. prin desființarea 
funcţiei pe care a deținut-o. 

Pentru a „legaliza“ hotărârea Departamentului de Stat al S.U.A. cu privire la 
îndepărtarea lui Brutus Coste, A.N.E.C.-ul a ţinut o şedinţă extraordinară unde s-a 
pus la vot scoaterea lui. 

Între 21-22 septembrie 1965 a avut loc la New York cea de-a XII-a sesiune 
A.N.E.C., încheiată cu un eşec total. 

Discursurile „reprezentanţilor“ așa-numitelor Comitete naţionale ce fac parte din 
A.N.E.C., au conţinut atacuri la adresa administraţiei Johnson, învinuită de a fi renunțat 
la lupta pentru doborârea regimurilor comuniste din țările socialiste europene. 

Petrov, reprezentant al emigrației bulgare, şi-a încheiat discursul arătând că „față 
de poziția adoptată de S.U.A. privind A.N.E.C. nu-i mai rămâne nimic de făcut decât 
să se înapoieze în Bulgaria spre a fi înmormântat alături de strămoşi“. 

La insistențele vârfurilor emigrației reacționare, un grup de congresmeni 
americani, printre care Gerald R. Ford jr., Daniel J. Flood, Jacob Javits, John Mc. 
Cormac şi alții, au hotărât să înscrie problema A.N.E.C., pentru dezbatere de către 
congresul S.U.A. în luna februarie 1966. 

Vasile Germenji, președintele A.N.E.C., a întocmit în acest sens un memoriu care 
să constituie o bază pentru dezbateri. Memoriul cuprinde în linii mari următoarele 
probleme: 

-Măsura luată de administraţia Johnson de a reduce bugetul A.N.E.C. — a fost 
neinspirată; 

-Întărirea organizaţiei A.N.E.C. este necesară, având în vedere că în S.U.A. au 
apărut organizații ce se opun războiului din Vietnam și propaganda acestora trebuie 
contracarată; 

-Activizarea A.N.E.C. ar fi de actualitate mai ales acum, când într-o serie de ţări 
socialiste din Europa de Est se manifestă tendinţe de liberalizare care reduc influența 
U.R.S.S.; 

-Crearea de urgenţă în cadrul Congresului S.U.A. a Comitetului special pentru 
națiunile captive, propus de un număr de 28 congresmeni încă în luna iulie 1965; 

-Administraţia S.U.A. să-și respecte angajamentele luate de a elibera de comunism 
„naţiunile captive“ aşa cum îşi respectă angajamentul luat față de „guvernul“ de la 
Saigon; 

La cererea congresmenilor amintiţi mai sus, A.N.E.C.-ul pregăteşte acum un 
document privind cauzele care au determinat ineficienţa organizației. 

Printre principalele cauze scoase în evidență până în prezent se menționează 
următoarele: 

-Organizaţia a fost invadată de agenţi comuniști şi pentru aceasta se cere 
concursul F.B.1.; 

-Politica S.U.A. de a „întinde poduri“ către țările Europei Răsăritene, a descurajat 
foarte mult comitetul de conducere al A.N.E.C.; 

-Fostul secretar general Brutus Coste a folosit fondurile organizației în alte scopuri 
şi nu pentru acțiunile organizației. Ca urmare, se preconizează a se cere instituirea 
unei comisii a C.I.A. sau F.B.1. care să cerceteze activitatea lui Brutus Coste. 

Din câte cunoaștem, Departamentul de Stat al S.U.A., în afară de instrucţiunile 
transmise Comitetului „Europei Libere“ din New York, privind programele de 
propagandă, nu manifestă vreun interes deosebit de a reactiviza organizația A.N.E.C. 

În opoziţie cu senatorii americani menţionaţi mai sus, unii politicieni americani 
apreciază că scopurile politicii externe a S.U.A. nu pot fi îndeplinite în țările Europei 
Răsăritene prin organizaţii depășite de tipul A.N.E.C. 

În locul A.N.E.C.-ului se elaborează acțiuni cu caracter general anticomunist, care 
au în vedere nu numai ţările socialiste din Europa, ci în general toate țările şi teritoriile 
unde s-au instaurat regimuri socialiste. 


A.C.N.S.A.S., fond S.I.E., dosar nr. 45, vol. 4, f. 70-74. 

1966 iunie 18. Notă cu privire la activitatea postului de radio „Europa Liberă“. 
18 iunie 1966 


Notă 
cu privire la activitatea postului de radio 
„Europa Liberă“ 


Postul de radio „Europa Liberă“, care funcționează din anul 1950, este în 
prezent una din rețelele principale ale propagandei burgheze privind ţara noastră. 

Misiunea acestui post de radio, după cum declara în 1961 unul din directorii săi 
este următoarea: 

1. „Contracarând propaganda comunistă, relatând evenimentele în mod faptic şi 
furnizând popoarelor captive material interzis de comuniști, radio «Europa Liberă» 
a dat posibilitatea acestor popoare să rămână cu judecata limpede și să reziste 
presiunilor comunismului“. 

2. „Punând accentul asupra culturilor și tradițiilor est-europene, radio «Europa 
Liberăy reamintește popoarelor captive legăturile lor cu lumea occidentală“. 

3. „Împiedicând pe comuniști de a domina în mod total inimile și minţile popoarelor 
pe care le ţin în captivitate, radio «Europa Liberă» a ajutat la stăvilirea răspândirii 
comunismului într-o regiune vitală pentru apărarea lumii libere“. 

4. „Criticând metodele comuniste, radio «Europa Liberă» a impus adoptarea de 
reforme, a pus accentul asupra nedreptăţilor și a făcut ca popoarele captive să fie 
conștiente de ceea ce Ii se întâmplă“. 

Faţă de perioada anului 1962 şi începutul anului 1963, când propaganda dusă de 
acest post de radio era net ostilă la adresa ţării noastre, de negare totală a realizărilor 
în construirea socialismului sau de denigrare a acestor realizări, în prezent se constată 

folosirea unor metode de propagandă mai subtile care potrivit declaraţiilor acestui 
post ar fi mult mai eficace. 

Într-o emisiune a postului de la sfârşitul anului 1963, se preciza: „În ultimul timp 
am făcut mari eforturi pentru a îmbunătăţi programele noastre, pentru a le îmbogăţi 
cu tot felul de rubrici noi și a le face cât mai atrăgătoare. Programele au fost lărgite 
pentru a pune pe ascultători la curent cu tot ce se petrece în lumea întreagă și în toate 
domeniile: politic, economic, social, cultural, artistic şi sportiv“. 

Într-o emisiune din cursul anului 1964, postul sublinia: „În prezent urmărim cu 
cea mai mare atenţie desfășurările din România și ecourile pe care ele le stârnesc în 
lume. Este absolut necesar ca să fiți la curent cu felul cum este privită România astăzi 
peste hotare, aşa cum trebuie să fiți la curent cu tot ce se întâmplă în lume și în toate 
domeniile. Faptul politic, comentariile noastre politice rămân pe primul plan al 
preocupărilor noastre“. 

Din programele prezentate de acest post în ultimii doi ani reiese că nu a mai 
transmis comentarii în genul celor redactate de Marcel Fontaine, Ghiţă Ionescu, Preda 
Bunescu şi alţii care foloseau tot felul de epitete cu caracter foarte calomnios la adresa 
ţării noastre. De pildă, s-a observat că nu se mai folosește termenul de „stat polițist“. 
Aprecierile sunt mai realiste, comentariile sunt mai bine documentate, folosindu-se 
citate din presa noastră. 

În ce priveşte dezvoltarea economică a ţării noastre, postul este nevoit să 
recunoască în materialele sale realizările importante, dar continuă să scoată în evidență 
unele critici publicate în presa noastră cu privire la unele deficiențe constatate. În 
general se merge pe linia recomandărilor, adoptându-se un ton sfătuitor. 

Postul trece însă sub tăcere unele succese obţinute în unele domenii ale vieții 
economice cum ar fi, de pildă, construcţia de locuinţe. În domeniul agriculturii, postul 
scoate în evidenţă aspectele negative încercând să atribuie aceste lipsuri pe seama 
faptului că producţia agricolă din țara noastră nu se mai bazează pe proprietatea 
individuală. Postul recomandă chiar să se dea țăranilor loturi cât mai mari de pământ 
în folosință individuală. 

Postul foloseşte mai puţin epitete la adresa conducătorilor de partid, continuând 
însă să facă unele insinuări privitoare la activitatea conducerii de partid. 

Postul continuă să minimalizeze trecutul de luptă al partidului şi rolul partidului 
în organizarea bătăliilor de clasă din ţara noastră, încercând să prezinte într-o lumină 
falsă unele documente privitoare la activitatea partidului nostru. 

În cadrul comentariilor transmise de post, în prezent a căpătat o pondere mai mare 
următoarele teme: politica externă a României, relaţiile ţării noastre cu celelalte ţări 
socialiste şi îndeosebi cu Uniunea Sovietică, poziţia partidului nostru față de 
problemele mișcării comuniste internaționale, relaţiile României cu ţările occidentale. 
În tratarea acestor teme, radio „Europa Liberă“ abordează problema independenţei 
țării noastre manifestând o atitudine de „aprobare şi încurajare“, insinuând existenţa 
unor fisuri între România și celelalte țări socialiste, căutând să exploateze în acest 

sens documentele și declaraţiile de partid și de stat. Din limbajul postului a dispărut 
termenul de „satelit“ atribuit ţării noastre. Totuși, postul încearcă într-un mod subtil 
să deformeze unele aspecte ale relațiilor țării noastre cu unele țări socialiste, reluând 
în mod trunchiat unele citate din presă sau din materiale transmise de posturile de 
radio ale acestor ţări pe care le prezintă într-o lumină falsă. Postul încearcă în 
permanenţă să recomande României „să meargă mai departe“, să se îndepărteze de 
U.R.S.S., să se apropie tot mai mult de lumea occidentală. În acest sens postul se 
face ecoul speculațiilor din presa occidentală privind o serie de aspecte ale politicii 
externe românești, în special relaţiile României în cadrul C. A. E. R., Tratatului de 
la Varşovia, în cadrul mișcării comuniste și muncitorești internaționale. 

Se observă o concentrare a atenţiei propagandei ostile la adresa ţării noastre în 
următoarele direcții: literatură, artă, ideologie, învățământ și știință. În această direcție 
se pornește de la ideea că în timp ce în politica externă România a făcut paşi pe linia 
independenţei, în domeniul artei, literaturii, „nu există libertate de creaţie“, libertatea 
individuală ar fi restrânsă (se spune chiar că România, pe plan intern, practică încă 
măsuri staliniste). Postul duce o campanie sistematică de denigrare a unor valoroși 
reprezentanți ai artei și literaturii noastre, în special a creatorilor din generația vârstnică, 
opunându-le o serie de tineri autori în a căror creaţie se vădesc așa-numite tendințe 
„neconformiste“, „moderniste“. 

Postul duce o campanie polemică împotriva activităţii pe tărâmul ştiinţelor sociale 
din ţara noastră. În ultimul timp se duce o campanie în legătură cu modul cum noi 
punem problema statului și naţiunii. Postul pretinde că „naționalismul“ nostru este 
„fals“ şi ar avea ca scop doar câștigarea de „aderenți“ în sânul poporului. Postul 
încearcă să deschidă o polemică cu unele publicaţii — „Scânteia“, „Gazeta literară“, 
„Contemporanul“, „Luceafărul“, care au publicat şi publică articole pe teme de etică, 
morală, artă, știință şi cultură. 

Postul foloseşte un ton apologetic pentru realizările culturii şi artei occidentale. 

În afară de comentariile referitoare la ţara noastră, postul mai transmite materiale 
privind diferite aspecte din celelalte ţări socialiste, mergând pe linia comparației, 
materiale privind aspecte ale modului de viață din țările capitaliste, comentarii despre 
situația din ţările slab dezvoltate precum și știri şi comentarii privind principalele 
evenimente internaționale. 

În prezentarea materialelor referitoare la țara noastră se observă, din ce în ce mai 
mult, că redactorii de la acest post de radio vorbesc de pe o poziţie internă folosind 
termenii de „ţara noastră“, „noi românii“ etc. Specificăm că în trecut aceşti termeni 
nu erau folosiţi, comentatorii acestui post de radio situându-se pe o poziţie exterioară 
țării noastre. 

În ce priveşte stilul de muncă al postului de radio „Europa Liberă“, se constată 
în general o mare operativitate în sensul că un eveniment petrecut în țara noastră sau 
în altă parte a lumii este anunțat în timpul cel mai scurt şi chiar comentat. De asemenea, 

postul reia în mod operativ articole despre ţara noastră publicate în presa occidentală 
sau semnalează articole apărute în presa țărilor socialiste. 

În ultimii doi ani postul şi-a mărit orele de emisiune. Dacă la începutul anului 1964 
totalul emisiunilor zilnice era de cinci ore, în prezent programul acestor emisiuni 
cuprinde 12 ore pe zi. Programele au fost îmbogăţite cu noi rubrici cum ar fi cronici 
tehnico-ştiințifice, cronici medicale, sportive, artistice, precum şi cu programe 
muzicale (muzică clasică şi de jazz). 

Postul face încercări de a stabili legături cu ascultătorii; se transmit foarte des 
anunţuri în care se specifică adresa postului de radio unde ascultătorii pot trimite 
scrisori. Se face apel la ascultători de a veni cu sugestii privind îmbunătăţirea 
programelor cu caracter cultural, artistic și sportiv. Până în prezent nu s-a constatat 
organizarea de concursuri în rândul ascultătorilor, așa cum a făcut de pildă postul 
de radio Londra. 

1967 martie 30. Notă privind „Asociaţia culturală a românilor din Anglia“. 


Ministerul Afacerilor Interne 

D.G... Direcţia C Strict secret 

=— 22 — exemplar unic 
30 martie 1967 


Notă 
privind „Asociaţia culturală a românilor din Anglia“ 


La data de 15 mai 1965 a luat ființă la Londra, „Asociaţia culturală a românilor 
din Anglia“, organizaţie creată cu concursul Serviciului de contrainformaţii englez, 
având ca scop, gruparea fugarilor români din Anglia pentru ca sub această formă să- 
i poată ține sub control şi la îndemâna intereselor lor. Această asociaţie are sediul în 
Londra, W. 1, Wimpole Street — 9 şi numără circa 200 membri înscriși, dar efectiv 
nu participă decât 40-50 membri. 

În şedinţa de constituire din 1965, s-a ales un „Comitet executiv“, în frunte cu 
Raţiu lancu — cunoscut de noi ca agent al organelor C. I. engleze, Iliescu Ecaterina, 
Mihai Cârciog, Gladys Gibson, Silviu Crăciunaș, Horia Georgescu şi D. Daponte, 

precum și un comitet cu membri de onoare: unul cuprinzând elemente din rândul 
fugarilor români (ex. Petre Lazăr, Gogu Constantinescu, Sanda Cârciog), iar cel de- 
al doilea cuprinzând personalităţi din cercurile politice ale aristocrației engleze, 
considerate ca „sprijinitori ai acţiunilor românești“. 

Înfiinţarea asociaţiei a apărut ca fiind iniţiativa lui Iliescu Ecaterina dar din infor- 
mațiile ce le avem rezultă că ea nu a fost decât o mijlocitoare a serviciului M.I. 5 
englez. 

Pentru a putea atrage cât mai mulți emigranți români din Anglia, sesizând dorința 
manifestată de majoritatea lor de a stabili contacte cu ţara, au recurs la formularea 
în statutul „asociaţiei“ a unor principii care să fie în concordanţă cu această tendință. 

Astfel, ca principalele prevederi ale statutului, se consideră „promovarea și apărarea 
tradițiilor şi intereselor permanente românești“; „organizarea de contacte cu românii 
care vin în Anglia pe timp determinat în cadrul unor delegații economice, culturale, 
religioase etc.“; „intervenirea prin presă, contacte cu personalități marcante şi prin 
orice alte mijloace posibile şi de câte ori cultura, civilizaţia, religia şi structura etnică 
românească ar fi afectate“. 

În realitate, sub denumirea de „asociaţie culturală“ se ascund noi forme de activitate 
cu conținut duşmănos [la adresa] orânduirii socialiste din ţara noastră. 

Astfel, una din principalele acţiuni ale lui Raţiu Iancu în numele asociaţiei a fost 
înmânarea, în luna mai 1966, arhiepiscopului M. Ramsey — care urma să viziteze ţara 
— unui „memoriu“ prin care îl informa cu date eronate despre „situaţia“ bisericii din 
România, solicitându-i să intervină pentru eliberarea episcopului greco-catolic luliu 
Hossu — considerat de ei „exilat“. În acelaşi „memoriu“ au încercat să-l convingă pe 
Ramsey că preotul român de la Londra ar fi „trimisul guvernului“ şi ar trebui ca să 
înainte de numire să fie „acceptat“ de românii din Anglia. 

De asemenea, în luna ianuarie 1966 s-a redactat un alt memoriu și a fost trimis 
în numele asociaţiei la ministrul de Externe englez, înaintea vizitei în Marea Brita- 
nie a delegației române condusă de tov. Alexandru Bârlădeanu, cu scopul de a influența 
negativ rezultatele acestei delegaţii, cerând guvernului britanic să condiţioneze 
dezvoltarea relaţiilor cu țara noastră de „liberalizarea și mai mare a politicii interne“. 

Pentru a-și motiva acțiunile sale politice cu caracter dușmănos, Raţiu lancu dă 
explicaţii în sensul că activitatea sa nu ar urmări răsturnarea regimului din ţară ci să 
determine guvernul român să acorde mai multe libertăți și să îmbunătăţească nivelul 
de viață al poporului. 

Prin organizarea unor reuniuni, „tedeum“-uri sau conferinţe cu membri asociaţiei 
la diferite date legate de evenimentele istorice ale țării noastre (ex. 24 ianuarie, 10 mai) 
se urmărește propagarea unui fals patriotism, interpretări dușmănoase și denigrarea 
realizărilor regimului nostru. 

Spre exemplu, la recepţia dată de asociaţie pentru sărbătorirea zilei de „10 mai“, 
Raţiu I. a ţinut o cuvântare în care „a subliniat importanţa istorică și simbolică a acestei 
date şi în final a atras atenţia că, până şi conducătorii vremelnici ai regimului actual 

din ţară sunt obligați să ţină seamă de importanţa acestei date“, dând interpretări 
eronate unor texte din documentele partidului nostru ce se referă la continuarea operei 
de dezvoltare a societăţii românești. 

La atmosfera de neîncredere și ostilitate față de orânduirea socialistă din ţara 
noastră, ce se întreţine în rândul membrilor asociaţiei, o contribuţie însemnată o are 
difuzarea fițuicii dușmănoase „Free Romanian Press“ editată sub directa „îngrijire“ 
a lui Raţiu Iancu. 

De remarcat că această fițuică se distribuie chiar şi în mod gratuit pentru a-i putea 
da o mai largă difuzare, afirmându-se că în conținut se prezintă ştirile „așa cum sunt 
în realitate“, fără interpretări, dar în fapt, majoritatea articolelor sunt însoțite de 
comentarii calomnioase. Sunt incluse și unele știri despre realizări din ţara noastră 
dar redate așa încât să minimalizeze importanţa lor. 

Cu toate străduinţele lui Raţiu Iancu și a celorlalți din fugarii români care încă 
nu au renunţat la poziţia dușmănoasă față de țară, rezultatele acțiunilor lor sunt din 
ce în ce mai slabe. Există frecvente neînţelegeri în sânul conducerii „asociaţiei“ sau 
între conducere și membri ei, unii refuză să mai participe (ex. Tilea Viorel, Michael 
Titus) iar alţii participă din ce în ce mai puţin. 

Îngrijorată, pe de o parte, de această situaţie, iar pe de alta de numărul crescând 
al celor care participă la acţiunile organizate pe linie oficială de ambasada noastră 
sau de Biserica ortodoxă din Londra, conducerea asociaţiei recent a hotărât să-și 
intensifice activitatea. 

În luna martie a.c., într-o şedinţă a „Comitetului executiv“ al asociației s-a luat 
în discuţie realegerea conducerii, pentru înlocuirea celor „inactivi“ şi introducerea 
în statutul asociației a unei noi prevederi care să împuternicească „Comitetul 
executiv“ cu verificarea membrilor, pentru „a împiedica eventualele infiltrări din rândul 
acelora care sunt prieteni ai ambasadei sau alte elemente“. 

Pentru contracararea acțiunilor dușmănoase ce se desfășoară sub paravanul 
acestei „asociaţii“, noi avem în prezent, în desfășurare, un plan de măsuri pentru 
neutralizarea și anihilarea activităţii lui Raţiu lancu și am luat măsuri pentru 
orientarea muncii spre lucrarea informativă a fugarilor activi, în vederea descoperirii 
la timp şi prevenirii planurilor dușmănoase ce le pun la cale. 


A.C.N.S.A-S., fond S.I.E., dosar nr. 4, vol. |, f. 139-142. 

152. 


1967 aprilie 3. Plan privind măsurile ce se vor lua în cadrul obiectivului 
„Dunărea“ până la data de 30 decembrie 1967. 


Ministerul Afacerilor Interne Strict secret 
D.G.I. Direcţia C 3 aprilie 1967 
_29 - 

Plan 


privind măsurile ce se vor lua în cadrul obiectivului 
„Dunărea“ până la data de 30 decembrie 1967”. 


Analizând materialele existente în cadrul acestui obiectiv, se constată că stadiul 
muncii informativ-operative în prezent nu este la nivelul cerinţelor, întrucât nu s-a 
reuşit să se realizeze o cunoaştere satisfăcătoare a principalelor aspecte ce 
caracterizează obiectivul, cauză ce a făcut ca nici măsurile întreprinse să nu atingă 
eficienţa scontată. 

Având în vedere importanța ce o prezintă acest obiectiv, care funcţionează ca un 
organism în directă subordonare a Ministerului de Externe englez și folosit drept 
instrument de propagandă duşșmănoasă împotriva țării noastre, unde sunt angajați 
numeroși emigranți români şi ţinând cont de situația operativă existentă, este 
necesar ca munca să fie orientată spre rezolvarea următoarelor sarcini: 

I. Cunoașterea activităţii concrete ce se desfășoară în cadrul obiectivului şi a 
intențiilor de viitor în legătură cu planurile dușmănoase regimului nostru ce ar urma 
să fie puse în aplicare: 

-modalitatea de obţinere a informaţiilor şi circuitul acestora în sfera de prelucrare 
până la difuzare; 

-organizare, regulamente interioare, personal etc. 

II. Stabilirea cercului de elemente angajate în activitatea de culegere, prelucrare 
şi difuzare a ştirilor, cunoașterea lor sub aspectul poziţiei politice şi al influenţei de 
care se bucură în rândul emigranților români. În acest cadru se va avea în vedere 
studierea și a unor elemente dintre autohtoni, care prezintă interes operativ. 

III. Iniţierea unor măsuri menite să ducă la contracararea încercărilor de a se acționa 
împotriva statului nostru, la compromiterea și anihilarea elementelor cu influență 
negativă în rândul emigranților români. 


* Dosarul de obiectiv „Dunărea“ pentru Secţia română a B.B.C. (Londra), a fost deschis la 1 aprilie 
1957 (A4.C.N S.A.S., fond S.L.E., dosar nr. 83, f. 6). 

Pentru îndeplinirea acestor sarcini se vor lua următoarele măsuri: 


1. Agentură 

a) Continuarea studiilor începute asupra lui „Bill“ şi „Rusu“ în așa fel încât până 
la sfârşitul anului 1967 să se poată preciza utilitatea și oportunitatea trecerii la 
recrutarea lor”. Pentru aceasta vom studia materialele existente în centrală asupra lor 
şi vom întocmi și transmite la rezidență planurile de măsuri care să ducă la 

clarificarea aspectelor ridicate de fiecare caz în parte. 
Execută: It. maj. Băjenaru St. 
Termen: 10 aprilie 1967 


b) Vom lua în studiu noi elemente ca Podea Ion, Dorren Berry”, Brâncoveanu 
Constantin asupra cărora vor fi dirijați agenţii „Ion“, „Stanciu“, „Kurt“, în funcție 
în centrală, se va face mapă separată pentru fiecare element în parte și vom indica 
rezidenţei măsurile ce trebuie să le ia pentru studierea lor. 

Execută: It. maj. Băjenaru St. 
şi It. maj. Afrim Adrian 
Termen: | mai 1967 


c) Dirijarea agentului „Stanciu“ pentru a culege informaţii concrete despre 
activitatea ce se desfăşoară în cadrul obiectivului cu privire la ţara noastră. Agentul 
va fi instruit să stabilească precis, cărui serviciu din M. A. E. englez (sau eventual 
alt organ de stat) se subordonează „Dunărea“, schema organizatorică, metodele şi 
sursele prin care procură materialul informativ necesar pentru întocmirea programului, 
de către cine, pe ce criterii şi din rândul căror elemente se face recrutare personalului. 

Pentru aceasta agentul va fi consultat asupra cunoştinţelor ce le are în prezent la 
„Dunărea“ prin care ar putea obţine datele de mai sus, după care vom indica noi 
elemente asupra cărora să acționeze și cum să procedeze. 

Execută: It. maj. Afrim Adrian 
Termen: | octombrie 1967 


d) De la agentul „Sandu“ se vor lua informaţii cu toate datele ce le cunoaşte în 
prezent asupra personalului din acest obiectiv și va fi dirijat să urmărească în mod 
interes pentru noi. 

Execută: maior Sporiş Nicolae 
Termen: 1 iunie 1967 


Adnotări pe marginea documentului 
* „De acord cu Bill. «Rusu» să fie urmărit activ“ — N. Sporiş 
* „Fără D. Berry“ — N. Sporiș 

2. Baza operativă 
a) Stabilirea schemei actuale de încadrare la „Dunărea“ a emigranților români, 
întocmirea fișelor personale ale fiecăruia și lucrarea lor organizată în cadrul 
capitolului III al dosarului de obiectiv. În funcţie de importanţa ce o prezintă unele 
elemente, pe baza datelor ce se obţin, vom lua măsuri de urmărirea lor în mod activ. 
Execută: It. maj. Afrim Adrian 
și It. maj. Băjenaru Ștefan 
Termen: | septembrie 1967 


b) Vom intensifica urmărirea informativă a fugarului Cristea Liviu” pentru a 
verifica şi stabili activitatea prezentă și intenţiile sale. Acesta este cunoscut de noi 
că în urmă cu câţiva ani a desfășurat activitatea dușmănoasă împotriva ţării noastre 
şi a fost folosit ca agent recrutor de către organele engleze. În ultimul timp ne-a fost 
semnalat că are o poziție bună şi manifestă interes de a veni în ţară, având rude apropiate. 

Execută: It. major Afrim Adrian 
și It. major Băjenaru Ștefan 
Termen: Întreaga perioadă 


c) Agenţii „Ion“ şi „Kurt“ vor fi instruiți ca în activitatea [...] ""* elemente din 
obiectivul „Dunărea“ ştiind că la „Unirea“ s-au creat condiţiile de stimulare a 
sentimentelor bune față de ţara noastră. 

În mod special agentul „Lon“ va fi instruit să ia legătura cu Doreen Berry, șefa 
secției române de la „Dunărea“, faţă de care să-și exprime părerea că, dintre românii 
din subordinea ei, ar fi mai mulţi care doresc să participe la manifestările de la 
„Unirea“, dar probabil le este teamă de consecinţe. „Ion“ să arate că, în ceea ce îl 
privește, nu crede că li se impun restricţii şi tocmai de aceea, consideră că ar fi bine 
să li se explice oficial acest lucru, solicitând-o astfel pe Doreen Berry care într-o 
asemenea situație va fi greu să-l refuze. 

Urmărind efectul ce-l va produce intervenţia lui „Lon“, vom putea verifica totodată 
şi atitudinea autorităţilor engleze față de „Unirea“. 

„Lon“ şi „Kurt“ vor avea ca sarcină permanentă studiul (sub aspectul comportării, 
relaţiilor şi atitudinii) numiţilor Doreen Berry, „Laura“, „Rusu“, „Bill“ şi celelalte 
elemente care frecventează „Unirea“. 

Execută: It. maj. Afrim Adrian 
Termen: 15 iunie 1967 


„Va veni în ţară în mai 1967. Să-l încadrăm cu agentură“ — N. Sporiș 
""* Un rând din text este ilizibil. 

d) Fiind în curs de definitivare trimiterea temporară în Anglia a agentului intern 
„Petroniu“, îl vom instrui cu sarcini concrete de a contacta pe Lieven Alexandru — 
subdirector pentru Europa Răsăriteană de la B.B.C., Doreen Berry, Podea Ion şi „Bill“. 

Execută: It. col. Săndulescu P. 
Termen: 30 aprilie 1967 


Pe măsură ce prin desfășurarea prezentului plan, vor interveni schimbări în situația 
operativă, măsurile prevăzute vor fi completate sau modificate, după cerinţe. 


Lt. maj. Băjenaru Ștefan 


[Rezoluţie] 

04. 04. 1967 

Se aprobă planul cu obs[ervaţiile] din cuprins. 
Maior N. Sporiș 


A.C.N.S.A.S., fond S.I.E., dosar nr. 83, f. 106-109. 

1967 aprilie 26. Notă referitoare la activitatea firmei „Intora“ din Viena, remisă 
de ministrul Afacerilor Interne, Cornel Onescu, preşedintelui 
Comitetului Securităţii Statului din Bulgaria. 


Ministerul Afacerilor Interne Strict secret 
al 18 aprile 1967 
Republicii Socialiste România 


Nr. 392 din 26. 04. 1967 


Către 
Preşedintele Comitetului Securităţii Statului 
al 
Republicii Populare Bulgaria 
Tov. Solacov Anghel 
— Sofia - 


Stimate tovarăşe Solacov, 
In cadrul schimbului de informații, vă trimitem alăturat următoarele materiale: 

-O notă referitoare la activitatea firmei „Intora“ din Viena, depistată ca filială a 
Comitetului Naţional pentru „Europa Liberă“. „Intora“ se ocupă cu culegerea de 
informaţii din R.P. Bulgaria şi alte ţări socialiste, contactând cetăţeni ai acestor state 
care se deplasează oficial sau în interes particular în Austria. 

În anexă vă prezentăm şi un tabel nominal cu colaboratorii folosiţi de firma 
„Intora“pe linia ţării dv. 

-Un document intitulat „Ghid pentru orientare în probleme de securitate“, 
destinat educării și instruirii. 

Acest material a fost întocmit de biroul pentru operațiuni și informaţii al 
Departamentului naval al S.U.A. 


Cu salutări tovărășești, 


Ministru al Afacerilor Interne 
C. Onescu 


Ministerul Afacerilor Interne Strict secret 
16 martie 1967 


Nota 
Priveşte: depistarea la Viena a unui birou acoperit al Serviciului de informaţii al 
S.U.A. şi al „Comitetului Naţional pentru Europa Liberă“ 


În luna septembrie 1966, organele noastre au primit o semnalare din Austria, 
potrivit căreia la Viena funcţionează o firmă denumită „Intora“, care solicită cetă- 
ţenilor ce cunosc România, să se prezinte pentru a-și oferi serviciile în schimbul unor 
remunerări. 

Pentru adâncirea acestei semnalări, organele noastre au folosit un agent din 
obiectivul contrainformativ existent la Viena, care a stabilit inițial următoarele: 

Firma „Intora“ îşi desfăşoară activitatea la Viena, Zinkgasse nr. 18, pe baza unei 
autorizații de funcţionare eliberate de autorităţile austriece în anul 1964. Firma are 
ca obiectiv declarat al activităţii sale, „cercetarea şi prospectarea pieţei“ şi este condusă 
de un oarecare Aigner Helmuth, cetăţean austriac, în vârstă de 29 de ani, absolvent 
al Academiei comerciale, ajutat de un oarecare Doguslav Leszynsky şi de o 
secretară. 

Ulterior a reieșit că firma respectivă reprezintă, de fapt, un centru acoperit al 
„Comitetului Naţional pentru Europa Liberă“, folosit pentru culegerea de informații 
din toate domeniile cu privire la țările socialiste. În acest scop, firma în cauză atrage 
cetăţenii țărilor socialiste aflaţi în delegaţie, în vizită la rude, ca turiști sau emigrați 
recent, precum şi persoanele care au făcut vizite la rudele lor din România. 

Din instrucţiunile firmei rezultă că cetăţenii statelor socialiste trebuie intervievaţi 
imediat ce au sosit în Austria și în nici un caz mai târziu de trei luni de la plecarea 
din România. 

Firma „Intora“ își desfăşoară activitatea pe baza unui plan general, conform 
orientărilor pe care le primeşte din R.F.G. Colaboratorii firmei sunt instruiți în mod 
periodic asupra metodelor de muncă pe care trebuie să le folosească pentru a obţine 
cele mai bune rezultate. 

În instrucțiunile obţinute de noi se menţionează necesitatea câştigării încrederii 
persoanelor audiate, abţinerea de la acţiuni de influențare sau discuţii contradictorii, 
organizarea discuţiilor pe baze amicale, fără nuanțe de inchiziţie. 

În discuţiile purtate cu cetăţenii ce se prezintă la firma „Intora“, Aigner Helmuth 
şi colaboratorii săi le comunică, la început, că „firma sa, ca şi alte instituții, se ocupă 
cu sondarea opiniei publice pentru a afla părerea diverselor persoane despre 
deosebirile ce există între unele țări în ceea ce privește turismul, vama şi condițiile 
în care pot fi audiate emisiunile posturilor de radio B.B.C., „Vocea Americii“ și 
„Europa Liberă“. 

Pentru aceasta, funcţionarii de la „Intora“ se folosesc de un chestionar cuprinzând 
35 de întrebări. Prin răspunsurile primite la aceste întrebări, ei obțin date de studiu 
despre persoana chestionată și unele informații cu caracter politic. 

Dintre acestea din urmă menţionăm următoarele: 

— „Credeţi că conflictul chino-sovietic prezintă avantaje pentru ţara dv. şi de ce? 

— Se afirmă că P.C. din ţara dv. este în prezent mai independent decât în trecut. 
Este adevărat acest lucru? Aţi putea afirma că P. C. foloseşte această independenţă? 

— Se spune că multe partide comuniste din Est și Vest susțin că Moscova nu se 
amestecă în treburile lor interne. Este acest lucru adevărat?“ 

Din materiale recent obţinute rezultă că cercul de interese al firmei „Intora“ a 
crescut, iar în ceea ce privește țara noastră firma se interesează să obțină date şi 
informaţii referitoare la următoarele probleme: 

Problema vietnameză: părerea persoanei chestionate privind justeţea sau 
injusteţea politicii americane în Vietnam; ajutorul pe care țara noastră ar trebui să-l 
acorde Vienamului, cărei părți din Vietnam şi sub ce formă? 

Reforme economice în România: dacă se consideră necesar a se efectua unele 
reforme în economia țării. Ce avantaje sau dezavantaje ar aduce acestea țărănimii, 
muncitorimii, intelectualităţii şi altor pături sociale. Motivele care determină astfel 
de reforme. Dacă radio „Europa Liberă“ ar trebui să acorde mai multă atenţie acestui 
aspect, aprecieri asupra tonului emisiunilor cu privire la reforme, dacă este prea 
optimist, prea critic sau în conformitate cu necesităţile. Dacă este nevoie să se prezinte 
exemple de reforme și din alte țări. 

Evenimente politico-sociale: date despre condiţiile economice și politice exis- 
tente în țară, forma de guvernământ dorită de cetățenii români, evenimente politice 

mai importante, ce au avut loc în România în ultimul timp și sursa de la care persoanele 
audiate au aflat despre acestea; părerea populației în legătură cu sistemul comunist. 

Problema tineretului: preocuparea față de educarea și formarea tinerei generaţii, 
modul în care se realizează acest lucru, măsura în care familia, școala, biserica sau 
organizaţiile de tineret influenţează la educarea tineretului din ţara noastră. 

Menţionăm că și Serviciul de informaţii vest-german manifestă un interes 
deosebit față de problema formării tineretului din ţara noastră, culegând în acest sens 
informaţii şi date. 

De altfel, „Intora“, în instrucţiunile sale către colaboratori, subliniază necesitatea 
de a se acorda prioritate contactării și exploatării informative a persoanelor tinere 
până la 20 de ani. 

Alte probleme: date cu privire la poziţia actuală a evreilor, opinii privitoare la 
politica față de rase, starea socială a femeii. 

O altă problemă căreia i se acordă importanță în exploatarea informativă a 
persoanelor se referă la modul și contribuţia posturilor de radio „Europa Liberă“ la 
schimbarea convingerilor şi opiniei ascultătorilor din ţările socialiste. 

De la caz la caz, Aigner Helmuth și colaboratorii săi pun întrebări suplimentare 
celor chestionați cu privire la regiunile de importanţă strategică din România, baze 
pentru rachete, aerodromuri militare, uzine de armament, noi obiective economice 
importante etc. 

Răspunsurile la întrebările mai importante sunt înregistrate pe bandă și trimise 
numitului Hardt Henry, șeful secţiei „cercetarea ascultătorilor“ din cadrul postului 
de radio „Europa Liberă“ din Miinchen. 

Pentru stimularea și cointeresarea celor chestionați, Helmuth Aigner le eliberează 
câte un cec în valoare de 90 de șilingi, solvabil la banca „American Express“ din 
Viena. Informaţiile suplimentare furnizate în afara chestionarului, sunt plătite aparte. 

În situaţia când cei chestionați își dau seama de caracterul de spionaj al întrebărilor 
puse şi protestează, funcționarii „firmei“ încearcă să-i lămurească că activitatea lor 
este cunoscută și aprobată de autorităţile austriece. 

Prin intermediul aceluiași agent, s-a reuşit atragerea şi exploatarea informativă a 
portăresei blocului, folosită uneori de firma „Intora“, pentru curăţenie, cu ajutorul 
căreia s-au obţinut mai multe materiale, în ciornă, ale „firmei“ respective. Din studierea 
lor au putut fi depistaţi 41 de colaboratori, dintre care 11 culeg informaţii despre R.S. 
România, 13 despre R.P. Ungară, 7 despre R.S. Cehoslovacă, 6 despre R.P. Polonă 
şi 4 despre R.P. Bulgaria. 

Dintre cei 11 colaboratori care lucrează în problema română au putut fi identificați 
şi verificaţi 5, despre care se cunosc următoarele: 

— Nicolova Catilieva Felicia, de origine bulgară, fostă agentă a Serviciului de 
Informaţii bulgar, aflată în România în perioada 1939-1941, apoi folosită de 
organele contrainformative ale Regimentului 5 jandarmi din Constanţa, în problema 
comunistă; 


693 


— Berger on, originar din comuna Sângeorgiu Nou, raionul Beclean, fost cadru 
în trupele „S. S“. În 1960 a venit în vizită în ţară; 

— Galfy Desideriu, originar din Odorhei, avocat, fost prefectul orașului Cluj în 
perioada ocupației Transilvaniei de Nord de către regimul maghiar horthyst, fost 
membru al Partidului fascist „Crucea cu săgeți“, condamnat în contumacie, în 1946, 
de Tribunalul Poporului din Cluj, la 12 ani închisoare pentru crime de război; 

— Keltermann Gerhardt Gunther, originar din Brașov, emigrat în 1960, în Austria. 
În ţară a fost student la Facultatea de Medicină din Cluj. El a declarat organelor 
austriece că în România a fost exclus din învățământ pentru activitate dușmănoasă 
(verificările efectuate în ţară nu au confirmat afirmaţiile sus-numitului); 

— Frankiewicz Ion, inginer, originar din Bucovina, stabilit în Austria din 1940, a 
fost membru în conducerea organizaţiei reacționare „Asociaţia Creştină a Românilor“ 
din Austria (în prezent destrămată). 

De asemenea, s-a stabilit că firma „Intora“ are în Austria, la Graz, în landul 
Steiermark, o filială condusă de cetăţeana austriacă Ernestine Vorhauer, ajutată de 
un oarecare Ambrozie Imre. 

În legătură cu activitatea colaboratorilor de la „Intora“ cunoaştem că aceştia se 
deplasează la locurile frecventate în Viena de cetăţenii țărilor socialiste (aeroporturi, 
hoteluri, gări etc.) acostându-i în vedere chestionării lor. 


* 


Organele noastre vor continua să întreprindă măsuri informativ-operative pentru 
depistarea elementelor folosite de firma „Intora“ în activitatea de culegere de infor- 
mații și pentru a intra în posesia rapoartelor și a altor materiale întocmite de acest 
centru de informații. 

Totodată, vom studia posibilitatea dirijării din țară a unor agenți spre „Intora“ în 
vederea desfășurării unor acţiuni de dezinformare. 


A.C.N.S.A.S., fond S. |. E, dosar nr. 15, f. 226-230, 238. 


694 


FIŞE BIOGRAFICE 


Convinși fiind de rolul important al personalităţilor (malefice sau nu) în desfășurarea 
evenimentelor istorice, am considerat util să însoțim prezentul volum de documente de câteva 
repere biografice ale unor personaje care au deținut, pentru o perioadă mai lungă sau mai scurtă, 
roluri importante în mecanismele opresive ale regimului comunist. 

Întreprinderea s-a dovedit, după cum era de aşteptat, dificilă. Formaţi, cei mai mulţi dintre 
ei, în anii ilegalităţi, aceştia și-au însușit pentru întreaga viaţă o conduită conspirativă. Ca 
atare, anumite aspecte biografice au fost învăluite în mister, cu atât mai mult cu cât numeroase 
acțiuni desfășurate în slujba Moscovei erau sinonime cu trădarea de patrie. După preluarea 
puterii, liderii comuniști s-au îngrijit să elimine martorii incomozi, precum şi documentele 
care atestau anumite aspecte ale activității lor din ilegalitate. 

Transparenţa nu a caracterizat nici activitatea de după instaurarea „democraţiei populare“. 
Detaliile biografice destinate publicităţii erau destul de sumare și de o factură hagiografică. 
Singurele structuri abilitate să „scormonească“ în trecutul unuia sau altuia dintre liderii 
momentului erau serviciile de cadre ale partidului. Graţie referatelor și fişelor întocmite de 
aceste servicii şi mărturiilor unor contemporani pot fi reconstituite, cu inerente lacune, destinele 
unor personaje cheie ale regimului. 

În cazul de faţă, am optat pentru o „standardizare“ a acestor biografii, prin elaborarea unei 
structuri cadru care să cuprindă data și locul nașterii și al decesului, studiile, profesia de bază, 
activitatea şi funcţiile deţinute în Securitate și/sau partid. 

În ceea ce privește activitatea unuia sau altuia, ne-am rezumat la a aminti implicarea în 
unele acțiuni de primă importanţă, fără a detalia această implicare, pentru că numărul de abuzuri 
şi crime pe care istoria le reţine în sarcina acestora ar depăşi cu mult cadrul unei fişe biografice. 
Pentru cititorii dornici să afle detalii despre aceste aspecte, am adăugat o bibliografie selectivă 
a lucrărilor utilizate în redactarea prezentelor fişe, bibliografie de natură să completeze 
portretele schiţate de noi. 


Florian BANU 

BIRTAŞ, GAVRIL(Ă) 


Data şi locul nașterii: 12 octombrie 1905, Baia Mare 

Studii: patru clase de liceu 

Profesia de bază: tâmplar 

Activitate şi funcţii: 

A intrat în M.A.I. în 1946, fiind numit, în scurt timp, şef al Poliţiei de Siguranță din Oradea. 
Apreciat ca „element devotat, capabil, energic“ și având „spirit de iniţiativă, mare putere de 
muncă, spirit de observaţie dezvoltat, inteligență vioaie“, este numit, la 28 august 1948, director 
al Direcţiei I Informaţii interne din proaspăt creata Direcţie Generală a Securităţii Poporului, 
având grad de colonel. În această calitate, a coordonat activităţi specifice, precum 
supravegherea nunţiaturii papale din Bucureşti, supravegherea și reprimarea mișcării sioniste 
ş.a.m.d. 

A îndeplinit şi o serie de misiuni cu un caracter delicat, cum ar fi, de exemplu, asigurarea 
urmăririi informative a unor figuri importante din nomenclatura comunistă, precum lon Gh. 
Maurer. 

După îndepărtarea lui Teohari Georgescu din funcţia de ministru de Interne, Birtaș a fost 
trimis ca director al Direcţiei Regionale de Securitate Oradea, pentru ca în a doua jumătate 
a anului 1952 să fie scos din rândul cadrelor de securitate. După 1952 ocupă funcția de director 
al Corpului de Control în Ministerul Gospodăririi Locale. În 1955 a fost înaintat la gradul 
de general-maior în rezervă. 


BUTYKA, FRANCISC ANDREI 


Data și locul nașterii: 15 iulie 1920, Cluj 

Profesia de bază: lăcătuș 

Activitate şi funcţii: 

Din 1951 activa la Secţia Organizatorică a C.C. al P.M.R., răspunzând, printre altele, și 
de verificarea cadrelor de partid propuse pentru încadrarea în Securitate. Implicat în 
anchetarea „pe linie de partid“ a „deviatorilor de dreapta“, este remarcat de Alexandru Drăghici 
şi este numit, în iulie 1952, în funcţia de locţiitor director și, ulterior, în 16 octombrie 1952, 
director al Direcţiei a VIII-a Anchete din Securitate. 

A coordonat ancheta „lotului de la Finanţe“, în frunte cu Vasile Luca, pe care l-a cercetat 
personal, precum și anchetarea „conspiratorilor şi deviatorilor din M.A.I.“. L-a interogat în 
perioada 1952-1955 pe predecesorul său în fruntea Direcţiei Anchete, Mișu Dulgheru, şi a 
fost cel care „în grabă a propus trimiterea lui în judecată sub acuzaţia de «dușman al 
poporului». A impus, ca regulă, folosirea mijloacelor brutale în efectuarea anchetelor. 

Deşi unele surse îl menţionează în 1958 ca fiind șef al Anchetelor la Securitatea 
Municipiului București (M. Oprea, Banalitatea..., p. 546), un stat de organizare din 1960 îl 
indică pe B.F. în funcția de șef al Direcţiei a VIII-a Anchete, cu grad de colonel, pe funcție 
de general-colonel şi cu un salariu de 4.860 lei. 

Făcând parte din „dinozaurii“ perioadei staliniste, B.F. intră în anul 1963 în colimatorul 
celor care se ocupau cu înlăturarea cadrelor prea compromise, astfel că la 15 ianuarie 1963, 
generalul-locotenent Vasile Negrea propunea scoaterea lui B.F. din funcţia de șef al Direcției 

a VIII-a şi punerea sa la dispoziţia Ministerului Afacerilor Interne, apreciind că acesta manifestă 
o poziţie „şovăielnică, oscilantă şi lipsită de hotărâre“, precum și „serioase tendințe de 
supraapreciere“. În scurt timp, la 13 noiembrie 1963, B.F. îşi încheie cariera de securist, fiind 
trecut în rezervă. În 1968, când este anchetat pentru abuzurile comise în timpul carierei sale 
de anchetator, lucra ca inspector la Vama Poştelor. 


DRĂGHICI, ALEXANDRU 


Data şi locul nașterii: 27 septembrie 1913, Tisău, jud. Buzău 

Data și locul decesului: 12 decembrie 1993, Budapesta 

Studii: școala primară (patru clase), Școala profesională C.F.R. (patru clase). 

Profesia de bază: lăcătuș mecanic. 

Activitate şi funcţii: 

După ce a deţinut o serie de funcţii pe linie de stat (acuzator public pe lângă Tribunalul 
Poporului în perioada 2 mai 1945-28 iun. 1946) şi de partid (adjunct al șefului - până în aug. 
1948 - şi şef al Secţiei Politice şi Administrative a C.C. al PM.R. în perioada aug. 
1948-1949, apoi prim-secretar al Comitetului orășenesc de partid București - 1949-30 dec. 
1950), Drăghici a fost chemat în „câmpul muncii“ la Trupele M.A.I. cu gradul de general- 
maior (30 dec. 1950) şi numit, în locul generalului Mihail Burcă, șef al Direcţiei Generale 
Politice din M.A.I. (30 dec. 1950-28 mai 1952); ministru adjunct al Afacerilor Interne (11 
ian. 1951-28 mai 1952), Gheorghi-Dej pregătind prin numirea sa în această funcţie 
înlăturarea titularului Ministerului Afacerilor Interne — Teohari Georgescu; ministru al 
Afacerilor Interne (28 mai-20 sept. 1952); ministrul Securităţii Statului (20 sept. 1952-sept. 
1953); general-locotenent (6 oct. 1952); şef al Departamentului Securităţii Statului din cadrul 
Ministerului Afacerilor Interne (sept. 1953-28 mart. 1957); general-colonel (20 aug. 1955); 
ministrul Afacerilor Interne (28 mart. 1957-24 iul. 1965). 

A fost eliminat din funcţiile pe care le ocupa de către Nicolae Ceaușescu, vechi rival în 
lupta pentru putere, prin Decretul Consiliului de Stat nr. 469 din 24 iulie 1965 fiind eliberat 
din funcția de vicepreşedinte al Consiliului de Miniștri şi ministru al Afacerilor Interne. Este 
menținut în funcţia de secretar al C.C. al P.C.R. până la adunarea probelor zdrobitoare asupra 
crimelor patronate de el, probe prezentate în cadrul Plenarei C.C. al P.C.R. din 22-25 aprilie 
1968 de către Nicolae Ceaușescu. Cu această ocazie, a fost exclus din partid, fiind numit ulterior 
director la o fermă de la Buftea. În scurt timp a fost pensionat. 

La 14 noiembrie 1968, Nicolae Ceaușescu a semnat Decretul nr. 1065 prin care i se retrăgea 
lui Alexandru Drăghici gradul de general-colonel, acesta fiind trecut în evidenţa rezerviștilor 
cu gradul de soldat. În expunerea de motive se preciza că „Alexandru Drăghici, în funcția 
de ministru al Afacerilor Interne, s-a făcut vinovat de încălcarea legalităţii, de practicarea 
abuzurilor în activitatea organelor de Securitate, de sustragerea organelor M.A.I. de sub 
controlul de partid, de o serie de abuzuri în politica de cadre“. 

Între numeroasele acţiuni de care se leagă numele lui Alexandru Drăghici pot fi amintite 
arestările şi procesele sioniștilor, arestarea „deviatorilor de dreapta“, ancheta și condamnarea 
lui Lucrețiu Pătrășcanu, procesele „sabotorilor de la Canalul Dunăre-Marea Neagră“, 

internările abuzive în unităţile şi coloniile de muncă, lichidarea „organizaţiilor contra- 
revoluționare“ și a „bandelor“ din munţi. 

Enumerarea este mai mult decât succintă, „meritele“ lui Alexandru Drăghici în consolidarea 
regimului comunist și lichidarea oricărei forme de rezistenţă fiind mult mai numeroase, el 
fiind implicat, practic, timp de 15 ani de zile în tot ceea ce s-a numit poliţie politică în România. 

Dintre puţinele sale acţiuni cu conotații pozitive unii autori menţionează faptul că el ar 
fi stopat fenomenul reeducării prin tortură de la Pitești, precum și rapoartele realiste pe care 
acesta le prezenta de la sfârşitul anilor '50 lui Gheorghiu-Dej despre situația țărilor socialiste 
în cadrul relaţiilor internaţionale și despre evoluția economiei naţionale (M. Pelin, Un veac, 
p. 104). 

După evenimentele din decembrie 1989, simțindu-se probabil în pericol datorită activității 
sale în fruntea Securităţii şi a informaţiilor pe care (încă) le deţinea, Drăghici a părăsit România 
şi s-a stabilit la Budapesta unde locuia, se pare, o fiică a sa (soţia lui Alexandru Drăghici era 
de etnie maghiară). Autorităţile române au inițiat o serie de acțiuni în vederea obținerii extrădării 
lui Drăghici, dar moartea sa a survenit înainte ca acestea să capete o finalitate, fostul şef al 
Securităţii ducând cu el în mormânt ceea ce cunoștea din tenebroasele arcana imperii ale 
regimului comunist. 


DULGHERU (DULBERGER), MIȘU 


Data și locul nașterii: 16 ianuarie 1909, Tecuci 

Studii: trei clase secundare şi două comerciale 

Profesia de bază: funcționar comercial 

Activitate şi funcţii: 

În perioada 1944-1945 a fost încadrat la Biroul „Auxiliar al Forţelor de Luptă Patriotice“, 
unde cerceta „diferite elemente suspecte“. Acest birou a fost una din primele structuri cu rol 
de poliţie politică, având ca misiune „vânarea“ opozanților P.C.R., în special a legionarilor 
aflați în libertate. De la 6 martie 1945 a fost repartizat la Corpul Detectivilor, din cadrul M.A.I., 
fiind avansat de la gradul de comisar la inspector, apoi inspector general. Potrivit unor surse, 
ar fi fost însărcinat cu supravegherea generalului Nicolae Rădescu, după ce acesta a 
demisionat din funcția de prim-ministru. De asemenea, unii cercetători susțin că, pentru scurtă 
vreme, D.M. ar fi fost încadrat şi în S.S.]. 

În 1947 a fost numit în Comisia de Repatrieri din Germania, comisie care îi verifica pe 
românii din lagărele răspândite în zonele aflate sub controlul Marii Britanii, S.U.A. şi Franţei 
care își manifestaseră dorinţa de a reveni în România. A făcut parte din corpul de anchetatori 
însărcinat cu anchetarea fruntașilor național-ţărănişti arestați la Tămădău, lui D.M. fiindu-i 
repartizat spre anchetă chiar luliu Maniu. În 28 august 1948, când s-a organizat Direcţia a 
V-a Cercetări Penale (Anchete) în cadrul D.G.S.P,, a fost numit directorul acestei direcţii, cu 
grad de colonel. Aici a funcţionat până în 16 octombrie 1952, când a fost arestat pentru „abuzuri 
nepermise în anchetă“. 

Ca şef al direcţiei, D.M. a coordonat, practic, toate serviciile de anchetă din direcțiile 
regionale, patronând astfel un nesfârșit lanţ de torturi inimaginabile cărora le-au căzut victimă 


698 


nenumărați „dușmani ai poporului“. A coordonat anchete importante ale vremii: ancheta 
„grupului de la Comerţ Exterior“, ancheta lui Lucrețiu Pătrășcanu, cea a conducătorilor 
organizaţiilor sioniste, ancheta „sabotorilor de la Canal“. 

Deşi a dovedit ani la rând o sârguință evidentă în „apărarea“ regimului, o serie de eşecuri 
(mai ales în cazul anchetării lui Pătrășcanu) și eliminarea „grupului antipartinic““ Ana Pauker 
— Vasile Luca i-au atras lui D.M. căderea în dizgraţia conducerii de partid şi, automat, arestarea. 
În perioada octombrie 1952 — februarie 1955 D.M. a fost arestat și anchetat de foștii săi 
subordonați, conduşi acum de Francisc Butyka. 

În februarie 1955 a fost trimis în judecată de către M.A..I., sub învinuirea de duşman al 
poporului. Tribunalul Suprem a constatat că nu există probe pentru această învinuire, dar l- 
a condamnat, pentru neglijenţă în serviciu, la 2 ani şi 3 luni închisoare, adică exact durata 
detenţiei sale în arestul preventiv, și, ca urmare, a fost pus în libertate. Ulterior, această 
condamnare a fost amnistiată. 

Prin ordinul nr. 2.385 din 5 mai 1955 a fost scos retroactiv din M.A.I. şi degradat la gradul 
de soldat, cu începere de la 1 noiembrie 1952. 

A fost ostracizat şi de către tovarășii din partid: la 1 aprilie 1955, organizaţia de bază nr. 
15 din cadrul M.A.I. a hotărât excluderea lui din partid, hotărâre confirmată de către Comitetul 
Orăşenesc de Partid Bucureşti la 28 septembrie 1957. 

S-a angajat la ICAB, primind funcția de şef al unei gospodării de canalizare, reuşind să- 
şi păstreze locuinţa din centrul Bucureștiului, str. Armenească, nr. 14. Ulterior, la începutul 
anilor '80, a emigrat în Israel. 


GAVRILIUC, MIHAI 


Data şi locul nașterii: 8 noiembrie 1913, com. Dumbrăveni, jud. Suceava 

Studii: Institutul de Mine din București 

Profesia de bază: inginer minier 

Activitate şi funcţii: 

Vicepreşedinte (din 22 august 1951) al Comisiei Controlului de Stat şi apoi preşedinte al 
acesteia (17 octombrie 1953—2 iunie 1955); şef al Secţiei Cadre a C.C. al PM.R. (până la 
25 octombrie 1955); director al Direcţiei de Informaţii Externe din cadrul Securităţii 
(16 decembrie 1955-15 iulie 1959). În 1956 a primit gradul de general-maior. În perioada 
28 decembrie 1955-25 iunie 1960 a fost membru al C.C. al PM.R. 

În perioada cât a condus D.L.E., s-au înregistrat unele „succese“ (răpirea sculptorului Oliviu 
Beldeanu și a istoricului Aurel Decei din Berlinul de Vest), dar şi eșecuri răsunătoare (arestarea 
în R.F.G. a ofiţerilor Constantin Horobeţ și Ștefan Ciuciulin). Aceste „căderi“, cumulate cu 
unele scandaluri legate de folosirea fondurilor speciale în valută, au dus la înlocuirea lui G.M. 
din funcţia de director al D.I.E. La acestea se adaugă și o anchetă a Comisiei Controlului de 
Partid care a scos la iveală unele vechi legături ale lui G.M. cu Siguranţa „burgheză“, precum 
şi escamotarea și a altor aspecte sensibile din trecutul său de ilegalist. 

GEORGESCU, TEOHARI 


Data şi locul nașterii: 30 ianuarie 1908, București 

Data şi locul decesului: 30 ianuarie 1976, Bucureşti 

Studii: patru clase primare 

Profesia de bază: muncitor tipograf 

Activitate şi funcţii: 

Vechi membru de partid (din 1929) și deținând funcții importante în conducerea acestuia 
(membru al C.C. al P.C.dR. - oct. 1939-apr. 1940 și apr. 1941-21 oct. 1945, membru al 
Secretariatului C.C. al P.C.dR. - apr. 1940-1941) este numit subsecretar de stat pentru chestiuni 
administrative în M.A.I. la 4 noiembrie 1944, fiind astfel primul comunist care prelua o funcţie 
importantă în ministerul care se ocupase, până nu demult, cu urmărirea comuniștilor. Deţine 
această funcție până la 28 februarie 1945, pentru ca ulterior, odată cu venirea la putere a 
guvernului Groza la 6 martie 1945, să fie desemnat ministru de Interne. În perioada 21 oct. 
1945-27 mai 1952 este și membru al C.C. al P.M.R. 

Ocupă funcția de ministru în intervalul 6 martie 1945 — 27 mai 1952, dată la care a fost 
„eliberat“ din toate funcțiile de partid şi de stat pentru „aderarea la grupul fracționist, antistatal 
şi antipartinic Ana Pauker — Vasile Luca“. 

A devenit „obiectiv“ al Securităţii, fiindu-i deschis dosar de supraveghere (din 17 iun. 
1952); arestat și anchetat timp de trei ani (18 febr. 1953-20 ian. 1956), interval în care a suportat 
190 de interogatorii, fără a fi judecat şi condamnat; eliberat în apr. 1956; corector, apoi director 
al Întreprinderii Poligrafice „13 Decembrie 1918“ (fostă „Cartea Românească“); reabilitat la 
Plenara C.C. al P.C.R. din apr. 1968. 

În perioada cât a condus Ministerul Afacerilor Interne s-a dovedit un foarte bun executant 
al ordinelor emise de Partid. A coordonat cu abilitate și fără să şovăie tot ce a însemnat 
represiune în acest interval. În fața comisiei de partid care îl ancheta în septembrie 1952 și 
care, printre altele, îl acuza de „o atitudine lipsită de ură de clasă, capitulantă față de elementele 
capitaliste, moșiereşti, fasciste“, G.T. nu șovăia să-și recapituleze meritele în instaurarea 
„dictaturii proletariatului“: 

„De la 6 martie 1945 până la 26 mai 1952, dușmanul dinăuntru şi din afară a primit 
numeroase lovituri. În cei şapte ani, peste 100.000 de bandiți au fost arestaţi și condamnaţi 
pentru că au uneltit împotriva regimului nostru. Aceasta a însemnat sute de organizații teroriste, 
de diversiune, de spionaj descoperite şi nimicite. Întreg aparatul de opresiune al burgheziei, 
Siguranţa, Serviciul Special de Informaţii, Serviciul de Contrainformaţii al Armatei a fost 
arestat. De asemenea, au fost arestate: toate elementele legionare — identificate — care au avut 
funcţii de răspundere, cei din poliţia legionară, fostele conduceri centrale şi judeţene ale 
partidelor burgheze, fostele state majore ale Secţiilor militare național-ţărăniste, foşti 
miniștri, prefecți, senatori, deputaţi din 1920-1944, elementele legate în trecut cu serviciile 
de spionaj ale ţărilor imperialiste, conducătorii sectelor dușmănoase regimului, precum și alte 
categorii și elemente cu trecut duşmănos. Toate acestea nu puteau fi realizate fără ură de clasă. 
În perioada în care nu exista pedeapsa cu moartea, s-a aplicat această pedeapsă acelor care 
au încercat să lovească în interesele poporului muncitor. S-a curăţat ţara de bandele înarmate 
din munţi, care trecuse la acte banditești“. 

Cu excepţia unor exagerări (de exemplu, „bandele“ din munţi au continuat să dea bătăi 
de cap Securităţii până în 1958-1960), G.T. nu era departe de adevăr. „Câştigarea“ alegerilor 

din 1946, eliminarea principalelor grupuri de rezistență, desființarea partidelor istorice și 
arestarea elitelor societăţii românești, deportările, impunerea pe teren a cotelor, colectivizarea, 
naţionalizările succesive au fost cu toatele evenimente sau procese în care „aparatul“ creat 
şi condus de G.T. şi-a adus o decisivă contribuţie. 

Toate acestea nu i-au adus iertarea din partea Partidului, ci doar o anumită indulgență. Deși 
a trecut printr-o anchetă dură, nu a fost condamnat. În 1955 a fost eliberat şi trimis ca simplu 
corector la Întreprinderea Poligrafică „13 Decembrie“. Triumfător în lupta pentru putere, 
Gheorghiu-Dej se dovedește mărinimos și îl numește, nu peste multă vreme, chiar director al 
acestei întreprinderi. Este scos la pensie în 1963. După moartea lui Dej şi înlăturarea lui Alexandru 
Drăghici, Nicolae Ceauşescu a inițiat o „acțiune de reabilitare“ a victimelor perioadei anterioare, 
acțiune de care a beneficiat şi G.T., iar la moartea sa, în 1976, 1 se găseşte chiar un loc în Mausoleul 
Eroilor Comunismului din Parcul Carol (ulterior, reînhumat în Cimitirul „Sf. Vineri”). 


JILANU, MARIN 


Data şi locul nașterii: 2 august 1913, comuna Aninoasa, Dolj 

Studii: școală de ucenici 

Profesia de bază: ajustor 

Activitate şi funcţii: 

După unele „contacte“ cu partidul comunist în anii '30, i se propune încadrarea în M.A.I. 
imediat după 6 martie 1945. Iniţial a fost agent informator, dar, în scurt timp cunoaşte o 
ascensiune remarcabilă, fiind avansat detectiv şi apoi comisar ajutor. Teohari Georgescu l-a 
remarcat și l-a numit în funcţia de secretar general al M.A.I. (8 ian. 1948) şi, la puţină vreme, 
ministru adjunct (2 apr. 1948). A ocupat această funcţie până în 26 iun. 1952. 

Având ca sarcină supervizarea activităţii din închisori şi lagăre, a patronat practic toate 
acţiunile abominabile din spațiile de detenţie din perioada 1948-1952 (acţiunile de „reeducare“ 
prin tortură de la Pitești și Gherla, torturile de la Canal și toate celelalte atrocități). 

A organizat practic adevărate bordeluri, frecventate de protipendada comunistă a vremii şi 
a pus pe picioare un înfloritor comerț cu pașapoarte pentru cei ce doreau să scape din raiul comunist 
şi puteau plăti bine. De asemenea, se pare că a suprimat diverse persoane din fostele organe de 
siguranță care deţineau informaţii compromițătoare despre noii lideri ai României populare. 

În iunie 1952 este îndepărtat din funcţie şi la 18 februarie 1953 a fost arestat și anchetat 
până în mai 1954. Eliberat, i se pierde urma, date privitoare la acesta nu au mai fost identificate 
în arhivele cercetate până acum. 


MAZURU, VLADIMIR 


Data şi locul nașterii: ianuarie 1915, Chişinău 

Studii: șase clase gimnaziale şi o școală tehnică de meserii 

Profesia de bază: tehnician instrumente medicale 

Activitate şi funcţii: 

A intrat în partid după 23 august 1944, iar în anul 1947 a fost încadrat în M.A..I., ca director 
al Direcţiei Cadre. Rapida sa ascensiune este atribuită de Mihai Pelin apartenenţei lui M.V. 

la serviciile secrete sovietice, apartenenţă asupra căreia „nu plutește nici un dubiu“. În 1947 
a fost unul dintre anchetatorii „lotului Tămădău“, alături de alte viitoare „vedete“ ale Securităţii 
(Mişu Dulgheru, Tudor Sepeanu). Cu începere de la 1 septembrie 1948 a deţinut funcția de 
subdirector general în D.G.S.P., având gradul de general-maior. Avea în subordine Direcţiunea 
a VIII-a Cadre şi Școli Profesionale, Direcţiunea a IX-a Educaţie, Cultură şi Propagandă și 
Direcţiunea X-a Administraţie și Contabilitate. S-a ocupat de „problema sionistă“, ajungând 
la concluzia că „nu există nici o deosebire între scopurile care le urmăresc organizațiile sioniste 
şi scopurile care le urmărește orice altă organizaţie fascistă“. 

A participat, de asemenea, la anchetarea celor acuzaţi de „devierea de dreapta“. În 1952 
a făcut parte din comisia M.A.I. ce hotăra internarea în coloniile de muncă a persoanelor 
indezirabile pentru regim. De exemplu, în 9 septembrie 1952, s-a dispus internarea în colonii 
de muncă a unui număr de 101 persoane, iar în 11 septembrie 1952, potrivit procesului-verbal 
al şedinţei comisiei, erau internate nu mai puţin de 410 persoane. De menționat că, în confor- 
mitate cu Decizia M.A.I. nr. 744 din 25 august 1952, această comisie era, oficial, alcătuită din: 
Alexandru Nicolschi, general-maior de securitate, Aurel Corin, colonel de securitate, Iosif Erdei, 
It.-col. de miliţie, Francisc Butyka, maior de securitate, Wilhelm Einhorn, maior de securitate. 

În februarie 1953 M.V. era aspru criticat de Alexandru Drăghici pentru eșecul unei acțiuni 
de capturare a unui grup parașutat în zona Craiovei, acțiune desfășurată în toamna anului 
precedent: „a recrutat pe toţi beţivanii și derbedeii, care nu se preocupau de munca lor, lucru 
care a făcut să scape bandiții, cu toate că am avut forţe armate pentru această treabă acolo 
şi s-ar fi putut realiza ceva“. Totuși, în iulie 1953 generalul M.V. era încă şeful Direcţiei a 
IV-a Contrainformaţii în Armată, nefiind îndepărtat din Securitate în ianuarie 1953, aşa cum 
susțin unii autori [Mihai Pelin, Neagu Cosma, Gheorghe Crișan, Dennis Deletant]. Eşecurile 
profesionale, abaterile de la „morala proletară“ şi antipatia pe care Drăghici o nutrea, se pare, 
față de M.V. au dus la o slăbire treptată a poziţiei acestuia în ierarhia Securităţii. 

La 26 iulie 1955 M.V. a fost „pus la dispoziția Ministerului Metalurgiei și Industriei 
Construcţiilor de Mașini“. Ulterior, a deţinut funcția de ambasador în Polonia, după care lipsesc 
informaţiile despre acesta. 


NICOLAU (NIKONOV), SERGHEI 


Data şi locul naşterii: 22 septembrie 1905, Basarabia 

Studii: liceul 

Profesia de bază: ofiţer 

Activitate şi funcţii: 

Implicat în activități comuniste încă din perioada interbelică, a fost exmatriculat de la 
Universitatea din Iași. Plecat la Bruxelles şi apoi la Mazsilia, a luat contact cu Partidul Comunist 
Francez. Reîntors în România, este arestat și deţinut la Doftana și Caransebeş. După 23 august 
1944 îl secondează îndeaproape pe Emil Bodnăraș, care îl trimite la conducerea Serviciului 
Special de Informaţii. Unii istorici îi atribuie o certă afiliere la serviciile de informaţii sovietice. 

Director general al Serviciului Special de Informaţii în perioada 9 ianuarie 1947- martie 
1951. Din aprilie 1951 devine şeful Direcţiei | Informaţii Externe din cadrul Securităţii, direcție 
ce prelua, practic, cea mai mare parte din structurile, sediile și dotările S.S.I. Deţine această 

funcţie până în martie 1954, când este numit şef al Direcţiei de Informaţii Militare din Marele 
Stat Major al Ministerului Forţelor Armate. În 26 noiembrie 1960 este numit șef al Direcţiei 
de Control a Ministerului Forţelor Armate, funcție ocupată până în decembrie 1963, când este 
trecut în rezervă. 


NICOLSCHI, ALEXANDRU (nume real Boris Griimberg) 


Data și locul nașterii: 2 iunie 1915, Chișinău 

Data şi locul decesului: 16 aprilie 1992, Bucureşti 

Studii: opt clase, școala militară de telefonie 

Profesia de bază: mecanic de transmisiuni 

Activitate şi funcţii: 

A intrat în rândurile partidului comunist încă din 1932. După ocuparea Basarabiei de către 
U.R.S.S. în vara anului 1940, Boris Griimberg a colaborat cu autorităţile sovietice și, ca urmare 
a zelului manifestat, în decembrie 1940 a fost trimis să urmeze cursurile unui centru de spionaj 
înfiinţat la Cernăuţi. Trimis în România cu misiuni de spionaj, a fost capturat de grănicerii 
români în 26 mai 1941. La anchetă, a declarat că se numește Nicolschi Alexandru Sergheevici, 
nume ce și-l va păstra ulterior. Prin sentinţa nr. 481/ 7 iulie 1941 a Curţii Marţiale a 
Comandamentului 4 Teritorial a fost condamnat la muncă silnică pe viaţă pentru „tentativa 
de crimă de spionaj în favoarea U.R.S.S.“ A fost internat la Aiud și a lucrat într-un atelier de 
confecționat jucării (!) al penitenciarului. A fost eliberat în 28 august 1944. 

Sosit în București, N.A. se încadrează ca ajutor de responsabil politic al Formaţiunilor 
de Luptă Patriotice, organizație paramilitară a partidului comunist. În 17 octombrie 1944 este 
angajat în Direcţia Generală a Poliţiei (D.G.P.). Se remarcă în acțiunile violente de preluare 
a puterii locale și de reprimare a acţiunii partidelor democratice și, ca urmare, la 15 mai primeşte 
funcţia de şef al Corpului Detectivilor din D.G.P. 

La 1 septembrie 1946 a fost numit inspector general în D.G.P., iar din 17 aprilie 1947 
este încadrat inspector general la Direcţia Poliţiei de Siguranţă. În 28 august 1948 este numit 
subdirector general al D.G.S.P., cu gradul de general-maior. Avea în responsabilitate 
activitatea următoarelor direcții: Direcţiunea I Informativă, Direcţiunea a II-a Contrasabotaj, 
Direcţiunea a III-a Specială, Direcţiunea a IV-a Operativă, Direcţiunea a V-a Cercetări, 
Direcţiunea a VI-a Paza Guvernului și Direcţiunea a VII-a Tehnică. 

Din 1953 a îndeplinit funcţia de secretar general al M.A.I. până în 31 ianuarie 1961, când 
a fost trecut în rezervă cu gradul de general-locotenent. Îndepărtarea sa a avut loc pe fundalul 
tentativelor lui Dej de a se emancipa de sub controlul sovietic, declanșându-se în această 
perioadă o adevărată epurare a cadrelor pro-moscovite. 

A fost implicat în tot ceea ce a însemnat represiunea comunistă din acea vreme: arestări, 
torturi, deportări, muncă forțată, asasinate. Se pare că a fost inițiatorul „reeducării prin tortură“ 
de la Pitești. 

Rămas fidel intereselor sovietice, a pus în aplicare diferite instrucţiuni ale K.G.B., printre 
care supravegherea strictă a conducerii partidului comunist din România. Nu a ezitat să-și 
aresteze foștii superiori și protectori: Vasile Luca și Teohari Georgescu. 

Internarea persoanelor în unități de muncă, potrivit art. 3 din Decretul nr.6/1950, se făcea 
prin Decizia Ministerului Afacerilor Interne. Biroul Unităţi de Muncă întocmea tabele nominale 


703 


care cuprindeau datele de stare civilă, conţinutul pe scurt al materialului existent în dosar și 
propunerea pentru timpul de internare făcută de regiune. Tabelele erau prezentate spre aprobare 
ministrului adjunct al Afacerilor Interne, Gheorghe Pintilie, sau generalului-maior N.A., care 
fixau termenul de internare în unități de muncă pentru fiecare persoană în parte. 

Prin Decizia M.A.I. nr. 744 din 25 august 1952 a fost desemnat membru al comisiei care 
analiza propunerile direcțiilor regionale de securitate pentru internarea în colonii de muncă 
a unor persoane, coloniile de muncă înlocuind din 1952 unităţile de muncă. În ceea ce priveşte 
măsura administrativă de internare în locuri de muncă aceasta se aplica, potrivit art. 2 din 
H.C.M. nr. 282/1958, prin ordinul ministrului Afacerilor Interne, la propunerea unei comisii 
formate din doi adjuncţi ai ministrului Afacerilor Interne și un locțiitor al Procurorului General. 
N.A. a făcut parte și din această comisie. 

Nu a fost străin nici de măsurile de represiune împotriva cultelor din România. De exemplu, 
acțiunea de evacuare a mănăstirii ortodoxe „Adormirea Maicii Domnului“ din comuna Tudor 
Vladimirescu (jud. Galaţi) din anul 1956, la care au participat 220 de ofiţeri de securitate, a 
fost coordonată direct de generalul-maior N.A., secondat de colonelul Pavel Aranici. 

Îndepărtat din Securitate, nu datorită lipsei de „merite“ în lichidarea „dușmanilor 
poporului“, ci din pricina fidelității sale faţă de Uniunea Sovietică, N.A. a avut o viaţă liniștită, 
beneficiind de o pensie substanţială, ca unul ce a „binemeritat de la patrie“, locuind într-un 
apartament luxos până în momentul decesului său din 16 aprilie 1992, survenit la o zi după 
ce primise citaţia de a se prezenta la Direcţia I Cercetări Penale a Procuraturii Generale. 


PAVEL, ȘTEFAN 


Data şi locul nașterii: 16 decembrie 1914, Bucureşti 

Data şi locul decesului: 21 ianuarie 1984, București 

Studii: Facultatea de Mecanizare a Agriculturii 

Profesia de bază: inginer mecanic 

Activitate şi funcţii: 

Membru al partidului comunist din perioada ilegalităţi (1938), s-a remarcat printr-o 
atitudine de opozant față de Ştefan Foriș, fapt ce i-a atras excluderea din partid în 1942. 

Reprimit în partid în 1945, a fost ales deputat de Vlașca la alegerile din 19 noiembrie 1946. 
În 28 martie 1948 este ales deputat în Marea Adunare Naţională pe listele Regiunii 
București. În 6 aprilie 1951 a fost numit ministru al Gospodăririi Silvice. 

Prin Decretul nr. 324/20 septembrie 1952, P.Ş. este numit ministru al Afacerilor Interne, 
având în subordine Direcţia Generală a Miliției, Direcţia Generală a Penitenciarelor și 
Coloniilor de Muncă, Comandamentul Trupelor de Pază M.A.I., Comandamentul Pompierilor, 
Arhivele Statului și Departamentul Gospodăririi Comunale. La 2 octombrie 1952 primea gradul 
de general-maior (Decretul nr. 361 al Prezidiului Marii Adunări Naţionale). 

După desfiinţarea Ministerului Securității Statului și revenirea Securităţii în subordinea 
M.A.I., prin Decretul nr. 365 din 7 septembrie 1953, Pavel Ștefan pierde funcţia de ministru 
în favoarea lui Alexandru Drăghici. 

Printr-o decizie a Secretariatului C.C. al P.M.R., este trimis să lucreze la Comandamentul 
Aviației. Nemulţumirile manifestate de P.Ş. cu acest prilej îi atrag un vot de blam cu avertisment 
şi dizgrația conducerii de partid. 

În 1958 a fost numit președinte al Comitetului Executiv al Sfatului Popular al Municipiului 
București. Totuși, continuarea manifestării unor nemulțumiri prin „discuţii antipartinice“ 1- 
a atras destituirea din funcţie şi excluderea din Comitetul regional București în timpul Plenarei 
din 9-13 iunie 1958. La 12 octombrie a fost exclus din partid, fiind trimis să lucreze ca inginer- 
şef şi, ulterior, director la I.A.S. Dudeşti-Cioplea (iun.1958—ian.1966). 

După moartea lui Dej, este reabilitat de Ceaușescu, care îl numește adjunct al ministrului 
Transporturilor Auto, Navale și Aeriene (3 febr.1966-19 aug.1969); ministrul Transporturilor 
(19 aug.1969-11 febr.1971); şef al Departamentului Transporturilor auto, navale şi aeriene 
din cadrul Ministerului Transporturilor (din 16 febr.1971); secretar al Consiliului Central al 
Uniunii Generale a Sindicatelor din România (1971-1979); membru al Consiliului Naţional 
pentru Știință şi Tehnologie; membru al Consiliului de conducere al AGERPRES; 
vicepreşedinte al Asociaţiei de prietenie româno-chineze; membru al Comisiei Centrale de 
Partid şi de Stat pentru sistematizarea teritoriului şi localităţilor urbane şi rurale. 

Numirea sa în funcţia de ministru de Interne se pare că s-a datorat lui Gheorghiu-Dej. 
Elocvent în acest sens este un pasaj din stenograma ședinței Biroului Politic al C.C. al PM.R. 
din 2 septembrie 1952, şedinţă în care s-a discutat reorganizarea M.A.I. prin divizarea în 
Ministerul Securităţii Statului și Ministerul Afacerilor Interne: 

„Dej: ... Şi să găsim și un ministru de interne, un om serios, capabil să cuprindă munca, 
energic, combativ. Ce ziceţi de Pavel Ştefan? 

Tov. Pârvulescu: Nu-i bun aici, e un zăpăcit. 

Tov. Drăghici: Mujic. 

Tov. Gheorghiu-Dej: Faceţi propuneri. De acord cu observaţiile și propunerile făcute? 
(De acord). Tov. Drăghici ce spune? 

Tov. Drăghici: Eu sunt de acord“. 

De remarcat şi faptul că numeroase volume și studii îl menţionează pe Pavel Ștefan în 
funcţia de ministru de Interne până în 1957, dar acest fapt nu este confirmat de nici unul din 
documentele cercetate de noi pentru perioada 1953-1957. În schimb, Alexandru Drăghici este 
pomenit deseori cu această titulatură. 

Scurta perioadă cât P.Ş. a asigurat conducerea Ministerului Afacerilor Interne a reprezentat 
una de continuare a abuzurilor şi terorii din perioada precedentă. Acum s-au înregistrat în 
coloniile de muncă faptele abominabile care aveau să constituie obiectul unui proces 
demarat în 1955, proces în care Pavel Ştefan a și fost citat ca martor. 


PINTILIE, GHEORGHE (Pantelei -Pantiuşa, Bodnarenko) 


Data şi locul naşterii: 9 noiembrie 1902, Tiraspol 

Data şi locul decesului: 11 august 1985, București 

Profesia de bază: lăcătuș 

Activitate şi funcţii: 

Ca şi în cazul altor lideri ai regimului comunist, sursele oficiale oferă informaţii cu o 
puternică tentă hagiografică. Astfel, în cazul lui P.Gh., un articol menit să-l prezinte 
alegătorilor, cu ocazia alegerilor pentru Marea Adunare Naţională din 28 martie 1948, susţine 
participarea acestuia la Marea Revoluţie Socialistă din octombrie 1917, când Pintilie avea 

doar 15 ani. Surse mai credibile afirmă că Pintilie a fost încadrat în serviciile secrete sovietice 
în perioada 1925-1926, fiind trimis în România în 1928, sub numele fals de Pintilie Gheorghe. 

Printre misiunile sale se număra şi protecţia contrainformativă a partidului comunist din 
România, misiune asumată atât în libertate, cât și după arestarea sa de către autorităţi, pe 
parcursul detenţiei (1937-1944). În închisoare a devenit un apropiat al lui Gheorghiu-Dej. 

După eliberare a fost contactat de reprezentanţii serviciilor secrete sovietice instalați la 
București, colaborând succesiv cu Dimitri Gheorghievici Fedicikin (1945-1947), Serghei 
Savcenko (1947-1949) şi Aleksandr Mihailovici Saharovski (1949-1953). 

În perioada 1945-1948 a coordonat activitatea de infiltrare a comuniștilor în structurile 
Ministerului Afacerilor Interne şi ale serviciilor secrete, în calitate de șef al Secţiei 
Organizatorice (Administrative) a P.C.R. Este implicat direct în lichidarea fostului prim-secretar 
al partidului comunist, Ștefan Foriș (1946). 

În anul 1948 este ales deputat în Marea Adunare Naţională, în 15 august 1948 primește 
gradul de general-locotenent şi din 30 august 1948 este numit director general al D.G.S.P. De 
asemenea, a fost membru al C.C. al PM.R. în perioada 11 iunie 1948 — 28 decembrie 1955. 

În 14 septembrie 1949 P.Gh. este numit ministru adjunct la M.A.I. Din 18 martie 1956 
a devenit prim-adjunct al ministrului Afacerilor Interne, funcţie deţinută până în 20 ianuarie 
1961. În perioada 1961-1962 a fost adjunct al ministrului de Interne. 

A condus direct Securitatea în perioada august 1948-septembrie 1952 (dată la care este 
organizat Ministerul Securităţii Statului, condus de Alexandru Drăghici). În această perioadă 
au avut loc cele mai crunte acțiuni represive, s-au înregistrat cele mai numeroase abuzuri și 
crime. A fost implicat în toate marile acţiuni represive, anchete și procese ale vremii: lichidarea 
grupurilor de rezistență, ancheta lui Pătrășcanu, procesele de la Canal, deportările etc. P.Gh. 
este cel care a semnat celebrul Ordin 100 Cabinet M.A.I. din 3 aprilie 1950 prin care se 
stabileau criteriile de încadrare în unităţile de muncă a „duşmanilor de clasă“. 

După 1952, chiar dacă nu a mai fost „vioara întâi“, P.Gh. a rămas unul din personajele 
cheie ale aparatului represiv din România, acționând, într-un fel sau altul, în tot ce a presupus 
lichidarea oricărei rezistenţe anticomuniste. 

După 1962 nu mai dispunem de date despre acesta. În cadrul anchetei ordonate de 
Ceauşescu în perioada 1967-1968, pentru compromiterea şi îndepărtarea lui Drăghici, numele 
lui P.Gh. a apărut frecvent, dar fără repercusiuni asupra acestuia. Dimpotrivă, în 1971 a fost 
decorat cu Ordinul „Tudor Vladimirescu“, clasa a II-a. 


PLEȘIȚĂ, NICOLAE 


Data și locul nașterii: 16 aprilie 1929, Curtea de Argeș 

Studii: Universitatea Serală de Marxism-Leninism; Curs de specializare de un an în 
U.R.S.S. (1958); Facultatea de Istorie, Universitatea „Babeș-Bolyai“ Cluj (1968). Potrivit unor 
alte surse, P.N. a absolvit opt clase medii în 1961. 

Profesia de bază: muncitor necalificat 

Activitate şi funcţii: 

În 1945 s-a înscris în U.T.C. și a luat parte la diferite acţiuni organizate de partid. În 1947 
a fost primit în P.C.R. A fost trimis la o școală sindicală, apoi ales președinte al sindicatului 
muncitorilor forestieri din Curtea de Argeş. 

În mai 1948 a fost promovat ca activist la fosta judeţeană U.T.M. Argeş şi după 4 luni a 
fost încadrat în M.A..I., Direcţia Regională a Securităţii Pitești. A primit gradul de plutonier 
şi a fost numit lucrător operativ. Dovedind „pricepere și conştiinciozitate în muncă“, ulterior 
a fost avansat în grad și promovat succesiv în funcţiile de șef birou, șef secţie şi locţiitor şef 
serviciu în cadrul regiunilor de securitate Arad, Vâlcea și Pitești. În perioada 1953-1956 a 
fost şef secţie la Direcţia de Cadre a M.A.I. 

În 1960 era locţiitorul şefului Direcţiei Regionale M.A.I. Piteşti, cu grad de căpitan şi funcţie 
de general. Din 1962 până în 1967 a fost directorul Direcţiei Regionale de Securitate Cluj, 
succesorul său fiind It. col. Ioana I. Constantin. În perioada iulie 1967 - noiembrie 1972 a 
ocupat funcţia de şef al Direcţiei de Securitate și Gardă (Direcţia a VIII-a din cadrul Consiliului 
Securităţii Statului). Ulterior, devine şef al Direcţiei 1 din Ministerul de Interne (17 noiembrie 
1972 - | mai 1974). În această calitate, avea funcţia de adjunct al ministrului de Interne. Între 
1 mai 1974 şi 13 noiembrie 1975 a fost secretar general al Ministerului de Interne, în urma 
transformării funcției de adjunct al ministrului în cea de secretar general. Din 15 noiembrie 
1975 este numit din nou în funcţia de adjunct al ministrului. În 1978, fuga lui I.M. Pacepa 
în S.U.A. îl aruncă în dizgrația lui Ceaușescu, care îl destituie, la 27 septembrie, din funcția 
de adjunct al ministrului și îl numește comandant al Școlii militare de ofiţeri activi de la 
Băneasa. În 1 septembrie 1980 i se încredințează conducerea Centrului de Informaţii 
Externe, noua structură de spionaj a României, fiind, totodată, numit și prim adjunct al 
ministrului de Interne. În 1 decembrie 1984 este îndepărtat din funcţie şi trimis ca şef al 
Centrului de Perfecţionare a cadrelor de securitate de la Grădiștea. A fost trecut în rezervă 
în 1990 cu gradul de general-colonel. 

În decursul activităţii sale, a luat parte la cele mai diverse genuri de activităţi specifice 
Securităţii: de la urmărirea grupurilor de rezistență din munți, până la infiltrarea de spioni 
în ţările occidentale, de la asigurarea protecţiei antiteroriste a aeronavelor românești și 
conducerii de partid și de stat, până la purtarea de negocieri cu teroriști internaționali în vederea 
angrenării acestora în acțiuni ale Securităţii. 


VÂLCU, VASILE 


Data şi locul naşterii: 22 octombrie 1910, Ceamurlia de Jos, jud. Constanţa (alte surse 
indică 10 octombrie sau 26 septembrie același an) 

Data şi locul decesului: 11 februarie 1999, Bucureşti 

Studii: șapte clase elementare și doi ani cursuri la Universitatea „Ștefan Gheorghiu“ 

Profesia de bază: croitor 

Activitate şi funcţii: 

Membru de partid din ilegalitate (1929). În 1941 intră în conflict cu Ștefan Foriș. A fost 
arestat și deținut pentru șase luni la Văcărești. A fost ales deputat de Constanţa în urma 
alegerilor din noiembrie 1946. Șef al Direcţiei A din D.G.S.S. în perioada 1 septembrie 1952 
— 1954; şef al Direcţiei 1 Informaţii Externe din M.A.I. între 1954 şi 16 decembrie 1955. În 
21 mai 1953 a primit gradul de general-maior de securitate. 

Rezultatele slabe ale direcţiei şi atacul unui grup de români din exil asupra Legaţiei 
României de la Berna i-au atras destituirea în anul 1955 din munca pe „linie de Securitate“, 
dar a continuat să-și pună „talentele“ în valoare pe „linie de partid şi de stat“. 

Adjunct al șefului Secţiei Bunuri de Consum a C.C. al P.M.R. (din decembrie 1955). 
Ulterior, a devenit prim-secretar al Comitetului P.M.R. din Regiunea Dobrogea (1956-1965), 
membru al Consiliului de Stat. Membru supleant al C.C. al PM.R. (13 iun.1958-25 
iun.1960); membru al C.C. al PM.R./PC.R. (25 iun.1960-—23 nov.1979); membru supleant 
al Comitetului Executiv al C.C. al P.C.R. (23 1ul.1965-—12 aug.1969); membru al Comitetului 
Executiv al C.C. al PC.R.(12 aug.1969-28 nov.1974); membru al Comitetului Politic 
Executiv al C.C. al P.C.R. (28 nov.1974-23 nov.1979); membru, președinte și vicepreședinte 
al Comisiei Centrale de Revizie (23 nov.1979—22 dec.1989). 

Cosma, Neagu — 79, 213, 484 

Cosmescu, Gh. — 592 

Costache, locotenent-major — 517, 521, 527, 
531, 544 

„Costache“, informator — 398, 399 

Constandache, Paul I. — 219, 251 

Coste, Brutus — 497, 551, 580, 679, 680 

Costescu, Vasile — 203, 204 

„Costică“, emigrație — 381 

Coşovanu, Dumitru — 220 

Cowles — 360 

Crainic, Nichifor — 603 

Crăciun, ofiţer — 603, 604 

Crăciun, losif — 360 

Crăciunaș, Silviu — 673, 674, 684 

„Creangă“, agent — 436 

Cretzianu, Alexandru — 292, 293, 295, 337, 
338, 345, 666 

Creţu, căpitan — 521, 535, 543 

Creţu, Vasile — 572 

Crihan, Anton — 666, 668 

Crisoghelos, Andrei — 182, 183, 184, 187 

„Cristea“, agent — 591 

Cristea, Aurel — 207 

Cristea, Liviu — 343, 568, 689 

Cristea, Marin — 589 

Cristescu — 331 

Cristescu, Alexandru — 302 

Cristescu, Nae — 280 

Crișan, Alexandru — 380 

Crişan, lon — 186 

Crișu, Axente — 302 

Croitoru, Marin — 489 

Cruc, Samuel — 71 

Cserg5, lon — 592 

Csilik, Rudolf — 201, 202, 203, 204 
Cucu, rezistenţă — 353 
Cuiumdzelis, Teodor — 662 
„Cujbă“, informator — 421, 423 
Curpen, Gabriel — 195 

Cușa, lon — 563, 585 

Cuteanu, Gheorghe S. — 17,219 
Czeinczock, Mihai — 593 


D 


D. G., fost om de serviciu la clubul P.N.Ţ. — 
395 

D. V., arestat — 362 

Dabija, [Nicolae] — 355 

„Dan, lon“, informator — 394 

Daponte, D. — 684 

Dargas, Antoni — 551 

Davilla, Carol (Citta) — 296, 297, 342 

Dănescu, Marin — 588, 597 

De Roover, delegat — 559 

Deak, Paul — 340, 671 

Deatcu, Cornel — 478 

Deau, Jean — 653 

Decei, Aurel — 342 

Deleanu, Nicolae — 470 

Delgado, Mucio F. — 559, 580, 652, 666, 678 

Demeter, Alexandru — 74, 80, 215, 334, 506, 
533, 544 

Demetrescu, Paul — 82 

Demetriade, Alexandru — 457 

Demetrio, emigrație — 303 

Dezideriu, Albrecht — 653 

Diaconu, loan — 214 

Diaconu, Mircea — 465 

Diaconescu, loan I. — 217 

Dima, loan — 354 

Dimitriu, Adrian — 574, 575, 576, 577, 608, 
609, 610, 611, 612, 613 

Dimitriu, Paul — 499 

Dincă, lon — 193 

Dinescu, M. Vasile — 79, 214, 459 

Dinu, Vasile — 222, 246 

Dişireanu, locotenent-major — 507 


Dobre — 527, 531 

Dobre, Dionisie — 200 

Dobre, P. — 517 

Dobre, Petre — 210 

Dobrotă, loan S. — 218 

Docuţa, Constantin — 371, 372 

Doicaru, Nicolae — 17, 194, 195, 196, 197, 
198, 213, 242, 320, 329, 553, 554, 559, 
568, 569 

Donath, Pavel — 183 

Doncea, evadat — 76 

Dorin, H. — 532 

Dorneanu, Nicolae — 458 

Dorobanţu, Lazăr — 561, 572, 573, 614 

Doropea — 518 

„Dragnea“, informator — 592 

„Dragomir“, informator — 396 

Dragu, lon — 293, 296 

Drăghici, Alexandru — 60, 61, 64, 65, 67, 68, 
69, 70, 188, 190, 194, 199, 307, 426, 427, 
463, 475, 476, 555, 562, 599, 615, 671 

Drăgulin, Gheorghe — 592 

Drăguţ, loan — 415 

Drentea, Nicolae — 17 

Dreve, Gheorghe — 380 

Druescu, Alexandru Gh. — 217 

Duca, I.G. — 272, 273 

Ducu, Ştefan — 200 

Dulama, Gheorghe — 473 

Dulgheru, Liza — 183 

Dulgheru (Dulbergher), Mișu — 12, 181, 182, 
183, 184, 185, 186, 187 

Dulles, Allen W. — 409 

Dulles, John Foster — 342, 409 

Duma, Elena — 659 

Duma, Teodor — 570 

Dumbravă, lon — 637 

„Dumil““, informator — 574, 608, 609 

Dumitrașcu, ofițer — 533 

Dumitrașcu, Alexandru S. — 219, 234 

Dumitrașcu, Nicolae — 219 

„Dumitrescu“, informator — 576 

Dumitrescu, locotenent-colonel — 467 

Dumitrescu, Nicolae I. — 219 

Dumitrescu, Nicolae N. — 79 

Dumitrescu, Vasile — 296 

Dumitrescu-Zăpadă, [Constantin] — 281 

Dumitriu, profesor, emigrație — 304 

Dumitriu, A. — 513, 525, 526 
„Dunăreanu“, informator — 574 
Dumitru, Vasile — 505 
Dunning, John — 557 

Duţă, Florea N. — 81, 215 
Duzinchevici — 593 


E 


„E. D.“, emigrație — 515 

Eden, [Robert Anthony] — 374 

Eftimie, Teodor — 589 

Einhorn, Wilhelm — 81 

Eisenhower, Dwight — 340, 409 

Elena, Regina mamă — 426 

Eliade, Mircea — 296, 302, 303 

Emanoil, loan — 215 

Eminescu, Mihai — 360 

Enache, Aurică Gh. — 250, 251 

Enache, lon — 266 

„Enăchiţă“, informator — 613 

Enciu, M. — 186 

Enc, Constantin — 595, 596 

Enc, lordan — 645 

Enoiu, lon Gheorghe — 214, 240, 241 

Epure, Virgil — 467, 468 

Evghenie, Atanase (Tănase) — 190, 191, 192, 
193, 213 

Ezeranski, Z. — 557 


F 


Faina, Licinius — 431, 657 

Farcaș, Cornel — 457 

Făinaru, Hari — 305 

Fărcăşanu, Emil — 474 

Fărcăşanu, lon — 474 

Fărcășanu, Mihail — 291, 293, 297, 425, 566, 
567 

Fărcucean, Florea — 248 

Fechete, Augustin — 466 

Ferdinand, Georg — 551 

Feyer, Ștefan — 80 

Firu, Sorin — 384 

Fleacă, Emilia — 74 

Fleacă, loan — 74 

Flis, Adolf — 467 

Flood, Daniel J. — 680 

Flora, Cleo — 343 


Florea, Aurel — 79 

Florea, Eremia — 78 

Florea, Paul — 354 

Florescu, inginer — 201 

„Florescu, Gheorghe“, informator — 498 
Florescu, Ștefan (zis Puiu) — 279, 280 
Foiciuc, Gheorghe — 663 

Fontaine, Marcel — 682 

Ford, Gerald R. jr. — 680 

Ford, Henry II — 409 

Foriș, Ștefan — 76, 77, 184 

Franco [Francisco] — 272, 426 
Frankiewicz, lon — 696 

Fucs, Beriş M. — 216 

Furdui, Lucian — 299, 300, 301 


G 


G. I., urmărit — 402 

Gabudeanu, Dumitru — 659 

Gafencu, Grigore — 296, 299, 426 

Gal, Ion (loan) — 212, 231, 233, 236, 258, 
259, 263 

Galea, Clarance — 343, 568 

Galeș, Victor — 78 

Galfh, Avram — 467 

Galfy, Desideriu — 694 

Gallois, Auguste — 304 

Gane, Constantin — 280 

Garabedian, Cricor — 79 

Gather — 567 

Gavrilă, Nicolae — 474 

Gavriliuc, Ioachim — 202, 203, 204 

Gavriliuc, Leon — 200 

Gavriliuc, Mihai — 97, 188, 189, 190, 198, 
199, 200, 201, 202, 203, 204, 205 

Gavrilov, Alexandru — 80 

Găină, Ovidiu — 276 

Gâldău, Florian — 669 

Gârneaţă, Ilie — 298, 301, 632, 669 

Geică, Constantin — 82 

„Gelu“, informator — 404 

Georgescu, colonel — 510, 519, 525, 543 

Georgescu, locotenent — 395, 396, 404 

Georgescu, Constantin — 554, 555 

Georgescu, Constanţa — 354 

Georgescu, Emanoil — 467 

Georgescu, Horia — 673, 684 

Georgescu, I. — 186 

Georgescu, Rică — 182 

Georgescu, Teohari — 9, 10, 11, 12, 13, 14, 
19, 21, 60, 65, 309, 314, 315, 321 

Georgescu, Valentin — 666 

Georgescu, Vasile-Bârlad — 399 

Georgescu-Cosmovici, Adriana — 306 

Geraint, Owen — 345 

Gerhard, F.]. — 548 

Germenji, Vasile — 680 

Geuss, [Fernon] — 548 

Ghenea, Radu — 303 

Gheorghe, Aurel — 80 

Gheorghe, Cosma — 303 

Gheorghe, Gheorghe M. — 200, 202 

Gheorghe, Ion — 566 

Gheorghe, Marin — 81 

Gheorghinescu, Constantin — 467, [468] 

Gheorghiţă, Gheorghe — 458 

Gheorghiu, Constantin Virgil — 306 

Gheorghiu, Ion — 467 

Gheorghiu, Miron — 79 

Gheorghiu, Nicolae — 568, 569 

Gheorghiu, Traian — 399 

Gheorghiu-Dej, Gheorghe — 9, 10, 64, 65, 67, 
89, 198, 328, 428 

Gherasimescu, Toma — 463, 464 

Gherman, Eftimie — 304, 571, 572, 575, 610, 
611 

Gherman, loan S. — 217 

Ghica, Alexandru — 666 

Ghidel, Constantin — 302 

Ghilezan, Emil — 666 

Ghinea, Ion — 304 

[Ghiorghiu],Atanasie — 500 

Ghiorghiu, Gheorghe (zis George, Georgel) — 
498, 499, 500, 502, 503, 504 

[Ghiorghiu], Ortansa — 500 

Gibson, Gladys — 673, 674, 684 

Gigurtu, loan — 273 

Giuglan, Iosif — 80 

Giurcovici, Radomir — 359 

Glava, Dumitru — 657 

Glazer, S. — 559 

Gluvacov, Andrei — 79, 213, 325 

Gogu, Puiu — 195 

Gold, Smion — 467 

Goldemberg, Bernath — 79 

Goldstein, Gogu — 345 


Golea, Traian — 370 

Golea, [loan] — 351 

Golumbovici, Cornel — 81 

Govora, N.S. (Nicolae Stelian Beldie) — 302 
Grama, Mihai — 659 

Granetz, V. — 557 

Gregorian — 559 

Gregorian, Alexandru — 302, 303, 343 
Grew, Joseph C. — 560 

Grigorescu, loan — 361 

Grindea, [Carola]- 343 

Gronchi, Carla — 552 

Groza, Petru — 63, 68, 69 

Grozea, Dimitrie — 284 

Grudea, Constantin — 370, 371 
Griimberg, Maximilian — 80 

Gulea, Aurelian — 448 

Gun, „Vocea Americii“ — 340 

Gyorfi, Emeric — 473 

Gyr, Radu — 603 


H 


Hacsch, deputat german — 558 
Hagea, Constantin — 395 
Haiducu, Ludovic — 81 

Hais, Arno — 551 

Hannut, P. — 559 

Hano, Haintz — 479 

Hardt, Henry — 693 

Hariton — 521 

Haselhoff, E. — 557 
Haţeganu, Iuliu — 394 
Haţeganu, V. — 580 

Hașu, Gheorghe — 468 

Haşu, Laurian — 468 

Hazbiu, Kadri — 562 
Hendersen, Arthur, Sir — 675 
Hentiu, Mihai — 415 

Herescu, Ileana - 568 

Hertler, deputat german — 558 
Herwart, Scheiner — 297 
Hida, Tiberiu — 78 

Hila, Augustin — 666 

Hitler, [Adolf] — 272, 273, 274 
Hodje, Thomas — 572 

Hoinic, Dragoş — 276 
Holingher, Isidor — 78, 447, 484 
Holter, Ervin — 384 

„Horia“, informator — 400 

Horia, Vintilă (Caftangioglu) — 296, 302, 303, 
447 

Horotan, Gh. — 575, 576, 577 

Horst, Dephner — 479 

Hossu, uliu — 674, 685 

Hotăranu, Emil — 655 

Hristea, locotenent — 421 

Hrițan, M. Nicolae — 217 

Hugeanu, Dumitru — 662 

Huidan, S. Marin — 218, 513, 518, 519, 520, 
527, 533, 544 

Humphrey, Hubert — 548 


Iacob — 316 

Iacob, Martin — 78 

Iacobescu, legionar — 447 

Iana, Aurel — 481 

Iancu, Constantin — 78 

Iancu, Menahin — 467 

ani, Nicolae — 70, 217 

Iasinschi, Vasile — 283, 449 

„Ică, |.“, informator — 513 

Ierunca, Virgil — 677 

Ileana, prinţesă — 301, 303 

„Ilie, Alexandru“, agent — 592 

Ilie, Gheorghe — 79 

Ilie, Marcinus — 214 

Ilie, Mihai — 78, 484 

Iliescu, maior, emigrație — 297 

Iliescu, Ecaterina — 674, 684, 685 

„Ilieş, informator — 397 

Imgardt, Wagner — 446 

Imre, Ambrozie — 694 

Imredy [Bela] — 149 

„loan, Nicu“, informator — 523 

Ioana, Constantin — 262 

„Ion“, informator — 688, 689 

Ion, Gheorghe — 296, 669 

Ionescu, căpitan — 518 

Ionescu, locotenent-major — 483 

„Ionescu“, informator — 398 

„Ionescu, Claudiu“, agent — 591 

„Ionescu, Radu“, agent — 591 

Ionescu, Emil (nume fictiv) — 301 

Ionescu, Gheorghe — 193, 207, 210, 228, 231, 
244, 246, 249 


Ionescu, Dumitru Gh. — 218 

Ionescu, Ghiţă — 293, 582, 682 

lonescu, Gigi — 462 

Ionescu, Hristache — 361 

Ionescu, loan — 585 

Ionescu, lon — 652, 653 

Ionescu, Marin Florea — 11, 12, 13, 21,63, 
68, 69 

Ionescu, Mihail Fotin — 302 

„Ionescu, Natalia“, informatoare — 481 

lonescu, Ștefan (zis Bălceşti) — 466 

Ionescu, Traian — 81 

lonescu, Virgil — 458 

Ionescu, Vladimir — 551 

Ioniţă, Constantin — 587 

Ioniţă, Nicolae — 545 

Ioniţă, Stelian — 588 

Ioraș, Toader — 303, 305 

Iordan, loan B. — 219 

Iorga, Marin — 269, 506, 535 

Irimia, Gheorghe — 417 

Isac, Ambrozie — 79 

Iştoc, Gheorghe A. — 218 

„lulian“, legionar, emigrație — 380 

Iusko, loan — 380 

Ivan, ofiţer — 526, 527 

Ivanovici, Dan — 566, 567 

Ivanovici, Dumitru —254, 255, 260, 261, 263, 
266 

Ivașcu, Ion — 594, 595, 596, 604 

Izsak, Adalbert — 17 


) 


J., Gh., arestat — 360 
Jacobson, Jacob — 345 
Janoviak, Jean — 562 
Javits, Jacob — 680 

Jean — 330 

Jianu — 331 

Jianu, Gheorghe — 353 
Jianu, Marin — 63 

Junker, M.E. german — 558 
Jura, loan — 80 


K 


„K. 3“, rezident — 414 
Kaldor, consilier — 675 

Kalousek, Iosif — 12, 311, 322 
Kasiulis, Vytautas — 563 
Kavza, Ştefan — 218 
Kelterman, Gerhardt Gunther — 694 
Kennedy, John [Fitzgerald] — 548 
Key, Edna — 548 

Kirițescu, Marina — 351 

Kiss, Iuliu — 587, 591 

Kiss, locotenent — 436 

Kiss, Vasile R. — 218 
Kitzinger, Georg — 548 

Klein, Mihai — 214 

Kleper, Iulius — 292 

Klimas, Pierre — 563 

Kofler, Remus — 182, 183, 184 
Komistek, Ana — 201 

Kânig, Adrian — 360 
Kormendi, Tibor — 563 
Kostrba, O. — 557 

Kovacs, Francisc — 473 
Kovacs, Mihai I. — 219 
Kovacs, Pius L. — 79, 214 
Kovacs, Ștefan — 473 
Krasnoselschi, Vladimir — 612 
Kubș, Csendz K. — 559 
„Kurt“, agent — 688, 689 


L 


Lache, legionar — 484 

Lafont, Svetlana (născută Valentova) — 563 

Lascu, Alexandru — 199 

Lascu, Constanţa (fostă Simionescu) — 199, 
202 

Latey, B.B.C. — 568 

„Laura“, emigrație — 689 

Lazarovici, Fănel — 78 

Lazăr, Dumitru — 254 

Lazăr, Petre — 579, 685 

Lăpuşan, Horia — 219 

Lăzărescu, Dan — 499 

Lăzărescu, Dumitru — 82 

Leibovici, lancu — 397, 401 

Leigh, John — 652, 666 

„Leonida, S.“, informator — 513 

Leonte, locotenent-major — 509 

Leoszko, Joseph — 562 

Leszynsky, Doguslav — 691 

Leteridge, Betty — 551 


Leu, Nicolae |. — 81,215 
Lieven, Alexandru — 690 
Linţu, loan loan — 215 
Lipoveanu, Constantin — 201 
Liteanu, Nicolae — 210, 260, 261 
„Liviu“, informator — 575, 610 
Lixandru, Vasile — 70 

Lloyd, lan, Sir — 675 

Loghin, loan — 553, 554 
Lovinescu, Monica — 677 
Lowit, Thomas — 562 

Luca, Damaschin — 280 
Luca, Ilie I. — 218 

Luca, Vasile — 9, 10, 11 
„Lucretin“, informator — 396 
Lucuţă, Traian — 479 
Ludwig, Mihail — 662 
„Lungu“, agent — 380 

Lupan — 182 

Lupan, Gavrilă — 361 
Lupescu, Elena — 345 

Lupu, Nicolae — 413 


M 


M. C., urmărit — 402 

M. V. („Calciu, Ileana“), informator — 395 
Macri, Emil — 236 

Maftei, Gheorghe — 590 

Mailat, legionar, emigrație — 370 
Maiorescu, Gheorghe — 215 

Mako, E. — 557 

Malaxa, [Nicolae] — 338, 339 
Malea, Petru — 219 

Malinowski, Stefan — 563 
„Mandea“, informator — 400 

Manea — 507 

Manea, Marin — 453 

Manea, Nicolae — 415 

Manea, Stratulat — 589 

Maniu, luliu — 273, 274, 305, 671 
Manoilescu, Grigore — 302, 303, 370 
Manu, Gheorghe — 276 

Manuilă, Sabin — 462, 497 

Mara, Savin — 71 

Marcarian, Dinar — 82 

„Marcel“, informator — 404, 405, 406 
Marcovici, Reghina — 589 

Marcu, Traian — 394 

Marin, Constantin — 79 

Marin, Sandu — 301 

Marinache, lon — 431 

Marinescu, emigrație — 343 
„Marinescu, Elena“, informator — 610 
Marinescu, Florica — 74 

„Marinescu, Gheorghe“, informator — 404 
Marinescu, loan Gh. — 213, 459, 484 
Marinescu, Mihai A. — 216 

Marinescu, Nicolae — 572, 676 
Marinescu, Ruxandra — 207 

Marinescu, Viorel-Paul — 210, 211, 212, 254, 
255, 256, 257, 258 

Mariţia, Nicolae — 674 

Marta, Florian — 573 

Martin, Nicolae Neamţu — 305 

Marton, Aron — 487, 488, 662 
Mataizer, Stelian F. — 218 

Mateescu, Eugen — 659 

Mateescu, Marcel — 80 

Mateescu, Nicolae — 81 

Mateescu Nicolae, emigrație — 293 
Matei, ofiţer — 607 

Matei, Aurel — 592 

Maurer, lon Gheorghe — 242 

Mauriciu, Adam — 78 

Mazuru, Vladimir — 12, 15, 16, 71, 310 
Mămăligă, Leonid — 677 

Mănescu, Racovschi — 17, 79 

Mănoiu, Ştefan A. — 217 

Mânzatu, Nelu — 293, 296, 301 
McCarthy, [Joseph Raymond] — 340 
McCormac, John — 548, 680 
McKarger, reprezentant — 548 

McNeal, Charles — 557 

Melnic, Alexandra — 75 

Melnik — 64 

Mendel, Ana — 467 

Mernea, Constantin — 246, 254, 266 
Metz, Louis Eugen — 559, 584, 585, 586, 655 
Meţiu, lon — 76 

Micu, Virgil — 295, 671, 677 
Mieczyslaw, Werno — 563 

Mihai 1 — 295, 296, 298, 300, 301, 306, 345, 
426, 580, 579, 580, 656, 666, 676 
Mihai, Mihail — 465 

Mihalache, lon — 355, 466 

Mihalcea, Aurel — 457 





Mihaly, Alexandru I.— 219 
„Mihăescu“, informator — 498 
„Mihăilescu, Ghiţă“, informator — 611 
„Mihăilescu, lon“, informator — 611 
Mihăilescu, Anghel — 79 
Mihăilescu (Mihael), Titus — 666, 673, 686 
Milo, Maria — 305 

Miloiu, Nicolae — 660 

Mineu, legionar — 189 

Minie, George — 548 

„Mircea“, informator — 415 
Mircea, Alexandru — 426 

Miroiu, Elias Sara — 17 
„Miron“, informator — 498 
Mironovici, Elena — 463, 464 
Mironovici, Radu — 277, 278, 279, 457, 463, 
464, 532 

„Mitică“, agent — 386 

Mititelu, Constantin — 466 
„Mititelu, Ion“, informator — 398 
Mitoiu, Marin Gh. — 219 
Mitucă, loan — 660 

Mitulescu, Alexandru — 612 
Mladin, Ștefan Const. — 70, 214 
Mleşniţă, Constantin — 247 
Mocan, Gheorghe — 591, 597 
Mocanu, Ştefan — 416 

Moczar, Mcislav — 565 

Moga, Gheorghe — 79 
Moghioroș, Alexandru — 64, 66 
Mogoş, Gheorghe — 354 

Moiș, Aurel — 17, 213, 559 
Mokel, Konrad — 479 

Moldor, Lucian — 17 
„Moldoveanu“, informator — 400 
Moldoveanu, Horia — 474 
Moldoveanu, Nelu — 279 
Moraru, locotenent — 441 
Moraru, loan — 360 

Morawski, Mathias — 563 
Morăruş, Vasile — 79 

Morgan, Thomas — 549 

Mossou, Basil — 673 

Motancea, S. — 475 

Motaş, Constantin — 610 

Moţa, Ionel — 281, 328 

Movilă, emigrație — 345 
„Mozes“, informator — 436 

Muleşiu, Nicolae — 79 

Muller, Friedrich, episcop lutheran- 450 
Munteanu, Bazil — 293, 302 
Munteanu, Gheorghe — 345 
Munteanu, Mihai — 478 

Munteanu, Milică — 17 

Munteanu, Nicolae I. — 219, 238 
Munteanu, Vasile T. — 217 

Munteanu, Viorel — 473 

„Mureş“, informator — 498 

Mureșanu, locotenent — 394, 395, 396 
Mureşeanu — 325, 326 

Murgoci, Gheorghe — 587 

Murgu, lon — 674 

Murray, Dalton — 661 

Mutiu, Ilie — 591, 597 





N 


N. D., urmărit — 402, 405 

N. I., urmărit — 402 

Nacu, Victor — 593 

„Nae, Olănescu“, informator — 574 

Naghi, Gheorghe — 662 

Nagy, Ferencz — 424 

Naum, Grigore — 79, 214, 422, 455, 492 

Naum, Neagoe — 293 

„Năstase, I.“, agent — 591 

Năstase, Sepi M. — 218 

Năvodaru, Luiza — 82 

Neagu, Ion Ovidiu — 215, 605 

Nedelcu, colonel — 308, 316 

edelcu, Mihail I. — 12, 215 

eferu, emigrație — 380 

egrea, Vasile — 238, 239, 597, 615 

egreanu, lon — 228, 235, 244, 248, 254, 255, 
263, 266 

Nehru, |[Jawaharlal] — 374 

Neigelain, socialist — 548 

Neniţescu, Ștefan — 390 

Nestianu, Constantin — 467 

Niagoloff, Vasil — 563 

Nichita, N. — 532 

Nicoară, Petre — 580 

N 

N 

N 

N 

N 


N 
N 
N 
N 


icolae, Constantin — 228, 235, 236, 244, 248 
icolae, Vasile — 591 

icolaescu, Stelian — 489 

icolau, Ilie — 213 

icolescu, Ionel — 443 








Nicolova, Catilieva Felicia — 693 
Nicolschi, Alexandru — 12, 15, 16, 321, 506, 
539 

Nicula (Necula), Vasile — 399, 400 
„Niculescu“, informator — 404 
Niculescu, Barbu — 425, 566, 567 
Niculescu, loan — 361 

Niculescu, Marin — 303 

Niculescu, Mihai — 568, 569 
Niculescu-Buzești, [Grigore] — 291, 292 
Niţă, Petre I. — 219 

Nixon, [Richard] — 338, 557 

Noica, Răsvan — 585 

Novac, emigrație — 304 

Novac, Traian — 61l 

Novak, J. [Ezeranski, Z.] — 557 
Noveanu, | Vasile], legionar — 532 








O 


„O. M.“, legionar — 517 

O. S., urmărit — 395 

Oaidă, tovarăş — 330 

Oancea, Victor — 468 

Oancea, Virgil — 468 

Obreja, Spiridon — 279 

„Octavian, Apolzan“, informator — 394 

Olaru, loan — 79, 45 

Oldenbruck, C.I.S.L. — 548 

„Olimpiu“, informator — 398 

Olszewski, Zbigniew — 563 

Olteanu, emigrație — 293 

„Omega“, informator — 415 

Onaca, Emil — 580, 581 

Onescu, Cornel — 222, 233, 235, 236, 248, 
678, 690, 691 

Opran, [Mihail] — 294, 3 

Oprea, loan — 360, 361 

Oprescu, Mircea I. — 216 

Oprişan, Aurel — 185 

Oprişan, Nicolae (Niculae) 182, 187 

Opriţescu, Mihai — 249 

Oroș, Iuliu — 394 


P 


P. căpitan — 518 
P. A., urmărit — 402, 405 
P. [., fost membru P.N.Ţ. — 395 

P. M., arestată — 361 

Pacepa, Mihai — 79 

Palaghiţă, [Ştefan] — 301 

Paliţă, Petre — 215 

Pampu, Margareta — 182 

Panaitescu, Nicolae S. — 81, 215, 459 

Pancu, Gheorghe — 272 

Panciu, loan — 469 

Pandele, colonel — 461 

[Papacostea], Gum — 501 

[Papacostea], Teofana — 501 

Papacostea, Victor — 498, 501, 502, 503, 504 

Papanace, Constantin — 295, 298, 301, 449, 
554, 669 

Parhon, C.I. — 21, 60, 61, 62, 63 

Pasteanu, lon — 396 

„Paşcani“, informator — 414 

Pateșan, loan — 181, 214, 241, 251, 258 

Patilineţ, Vasile — 70 

Patriciu, Mihail — 12, 316 

Pauker, Ana — 9, 10 

Paul, Ernst — 548 

„Paul, Godeanu“, agent — 513, 516 

„Paul, Ionescu“, agent — 513 

Pavel, Ștefan — 67, 69 

Paveliu, Mihai — 457, 466 

Păcuraru, Andrei — 181 

Păcuraru, lon — 419 

Pădureanu, I.I. — 274 

Pălăgeasiu, Mircea — 394 

Păltinişeanu, Nicolae — 304 

„Pătraşcu“, informator — 589 

Pătrășcanu, Lucrețiu — 184 

Pătru, Mircea — 580 

Păunescu, Alexandru — 669 

Păunescu, lon — 280 

Pârvănescu, preot, emigrație — 305 

Pârvulescu, Constantin — 64, 67, 187, 198 

Pârvulescu, loan — 80, 214 

Peiscar, E. — 558 

Pele, Gheorghe Ion — 252 

Penda, Marin — 589 

Penescu [Nicolae] — 346, 604 

Penn, David — 557 

Peron, [Juan Domingo] — 303 

Petrașcu, Nicolae — 274, 275, 276, 278, 279, 
280, 603, 658, 659 

Petre, Andrei — 78 


Petre, Cezar Gh. — 215 

Petre, Gheorghiu — 351 

Petrescu, evadat — 76 

Petrescu, [Dumitru (Puiu)] — 380 

Petrescu, [Constantin] Titel — 574, 609, 611 

Petrescu, Dumitru — 64 

Petrescu, Gheorghe — 431 

„Petrişor“, informator — 397 

Petrişor, Constantin — 201 

Petrişor, Marcel — 354, 659 

Petroiu, loan — 657 

„Petroniu“, agent — 690 

Petrov, emigrația bulgară — 680 

Petrovicescu, Constantin — 467 

Petruc, Mihail — 216, 599, 604, 606, 607 

Pflimlin, [Pierre] — 548 

Pintilie, Gheorghe — 13, 14, 18, 19, 183, 184, 
186, 286, 289, 426, 476, 564 

Piseru, Nicolae — 590 

Plăiaşu, Florian — 565 

Plăpceanu, Ștefan luliu(s) 81, 216 

Plesch, Erhard — 297, 446 

Pleșa, Alex. — 457 

Pleşiţă, Nicolae Gh. — 219, 226, 227, 228, 
260 

Pluteanu, locotenent-major — 524 

Pluteanu, loan — 79 

Pochin, Roxana (fostă Petrescu) — 673 

Pod, lon — 591 

Podea, loan (on) — 343, 568, 688, 690 

Poenaru, Dumitru — 362 

„Poiana“, informator — 396 

„Pop“, informator — 396 

Pop, Alexandru — 595 

Pop, Horaţiu Amos — 443 

Pop, IL. — 466 

Pop, Sever — 462 

Pop, Traian — 394 

Pop, Valer — 432, 499 

Pop, Victor — 394 

„Pop, Viorica“, informatoare — 481 

Pop, Zaharia — 394 

Popa, Augustin — 293, 295, 296, 424, 425, 
666, 668, 670, 676, 677 

Popa, Constantin — 218 

Popa, Gheorghe — 588, 591 

Popa Ion, căpitan — 419 

Popa, Ion, legionar — 280 

Popa, Vasile, deținut — 593 

Popa, Vasile, emigrație — 572 

Popan, Florin — 302 

Popeia, Ema — 201 

Popel, emigrant polonez — 559 

„Popescu“, informator — 436 

Popescu, Constantin — 80 

„Popescu, Dumitru“, informator — 576 
[Popescu], Ecaterina — 504 

Popescu, Eugen — 220 

Popescu, Gh. — 466 

[Popescu], Gheorghe — 504 

Popescu, Ghiţă — 344 

„Popescu, Gica“, informatoare — 416 

Popescu, Gogu — 13, 184, 186, 314, 316 

Popescu, Ilie — 660 

Popescu, lon — 499, 504 

Popescu, Nicolae — 78 

Popescu, Traian — 674 

Popescu, Virgil — 398 

Popescu-Botoșani, George — 666, 672 

Popic, Isac — 17 

Popovici, arestat — 457 

Popovici, Dumitru — 463, 464 
Popovici, lon — 473 

Popovici, M. — 195 

Popovici, Octavian — 396 

Porsena, legionar — 447 

Porumb, Dumitru — 489 

„Porumbel, A.“, informator — 513 
Postelnicu, Tudor C. — 205, 206, 207, 249 
Postolache, Ștefan 1. — 656 
Postolache, Ștefan S. — 656 
Potopeanu, [Gheorghe] — 444 
„Prahoveanu, Paul, informator — 574, 575, 

608 

Pratezi, Ugo — 444 

Predescu, loan — 465 

Preoteasa, Emil — 474 

Prisecaru, Ștefan — 372, 373 

Prodan, Maria — 568 

Protopopescu, lon — 303 

Prună, Constantin — 587 

Prună, Liviu — 471, 473 

Puia, Romulus P. — 219 

Puiu — 632 

Puiu, Traian — 196 

Puiu, Visarion — 380 


Purnichescu, Gheorghe — 227 
Pușcoci, Gh. — 251 


R 


R. D., antropozof — 360 

R. N., urmărit — 402 

Rabacel, lon — 588 

Raceu, maior — 508, 512, 513, 515, 543 

Racoveanu, Gheorghe — 302, 669 

Racoviţă, Alexandru — 465, 466 

Radovan, Traian — 666 

Radu, Alexandru — 78 

Radu, C-tin — 361 

Radu, Dumitru — 214 

Radu, Dumitru I. (Ciobanu) — 207, 208, 209, 
210, 217 

Radu, Gheorghe — 589 

Raftopol, Spiru — 612, 613 

Raikes, Victor — 675 

Ramsey, [Arthur Michael] — 674, 685 

Raţiu, Bazil — 293 

Raţiu, Ion (lancu) — 424, 425, 551, 553, 578, 
579, 580, 666, 667, 668, 669, 670, 671, 
672, 673, 674, 675, 677, 684, 685, 686 

„Rădeanu“, informator — 397 

Rădescu, Nicolae — 289, 290, 291, 296, 297, 
299, 300, 337, 338, 341, 566 

Rădoi, loniţă Nicolae — 212 

Răduică, Grigore — 231, 232, 233 

Rădulescu, Gheorghe (zis Livezi) — 466 

Rădulescu, lon — 411 

[Rădulescu], Ion — 502 

[Rădulescu], Maria — 502 

Rădulescu, P. — 610, 611, 612, 613 

Rădulescu, Savel — 498, 499, 502, 503, 504 

[Răut], George — 585 

Răuţă, Aurel — 293, 674 

Reghentraich, Lazăr — 80 

Rehner, Robert Egon — 563 

Reichschtein, deputat german — 558 

Renak, Edmond — 551 

Richardson, J. — 667, 668 

Ripoşanu, Pamfil — 341 

Ristea, Gheorghe loan — 68, 80, 215 

Rizescu, Eugen — 463, 464 

Roateș, loan — 588 

Robu, loan (Ion) — 355, 390 

„Rodion“, agent — 575, 610 

Rogojinschi, Alexandru — 182 

Roller, Mihail — 199 

„Roman, David“, agent — 574, 575 

Roman, Gheorghe — 581 

Roman, Valer — 499 

Romanescu, Liciu — 390 

Romaşcanu, Constantin — 612 

Romulus, Dan — 574, 575, 576, 577, 609, 610 

Roșa, Simion — 448 

Roşca, Dumitru E. — 219 

Roșca, Nicolae Constantin — 82, 217 

„Roşculeţi, informator — 394 

Roşu, Octavian — 554, 555 

Rotaru, lon — 203, 204 

Rotaru, N. — 280 

Rotaru, Petre — 343 

Rovai, Alexandru — 413 

Rovenţa, Grigore — 80 

Rubingher, Oasis — 474 

Rugină, Anghel — 302 

Rujan, Gheorghe — 360, 462 

Rusnacenco, Vladimir — 413 

„Rusu“, emigrație (urmărit, posibil 
informator) — 569, 688, 689 

Rusu, căpitan — 518 

Rusu, Emanoil C. — 213, 242, 243 

Rusu, loan — 357 

Rusu, Ruxandra — 357 


Ss 


„S“, colaborator — 362 

„5“, informatoare dublă — 351 

„S., A.“, emigrație — 515 

„Sabin“, emigrație — 381 

Safer, fost legionar — 189 

Salcă, Alexandru — 458 

Samoilă, Constantin — 589 

Samoilă, Radu Dragomir — 266, 267, 269, 
516, 521, 527, 543, 544 

Sandu, locotenent — 530 

„Sandu“, informator — 398 

„Sandu“, informator, emigrație — 569, 688 

Sandu, Constantin — 70 

Santa, lon — 436 

Sas, Adalbert — 436 

Sasu, Constantin — 302 

Sasu, Vasile — 432, 499, 505 

Sauciuc, Bruno — 78 


Savu, Florea — 220 

Sălăjan, Leontin — 64 

Sălcudean, Pavel T. — 219, 264, 265 

Săndulescu, P. — 690 

„Săndulescu, Vasile“, informator — 413 

Săvulescu, lon — 612 

Sân Giorgiu, [lon] — 301 

„Sârbu, lon“, agent — 591 

Sârbu, lon — 271 

Sburlea, Ion — 587 

Scharnbreuch, comerciant german — 183 

Schischmanoft, Pierre — 563 

Schmerller, Emanoil — 81 

Schmidt, general - 652 

Schniper, vicar — 450 

Scoca, emigrație — 425 

Scornea, Constantin — 384 

Scorţescu, Teodor — 303 

Scurtu, Aurel — 587 

Secu, Şerban — 279, 280 

Segal, Zisu — 467 

Semeniuc, Vespasian — 467 

Semergiu, Dumitru — 274, 280 

Senater, Moise — 17 

Sencovici, Alexandru — 76 

Sepianu, emigrație — 343 

Serafim, Aurel — 284 

Serdici, George — 293, 578, 579, 580, 581, 
666, 667, 668, 669, 670, 671, 675 

Serean, Ștefan — 244 

Shapless, Richard — 674 

[Sibiceanu], Aritia — 502 

Sibiceanu, Niculae — 498, 502, 503, 504 

[Sibiceanu], Romulus — 502 

Sican, Dumitru — 78 

Sicrieru, Marin — 416 

Sidaikauskas, Vaclavas — 584 

Sidea, Nicolae C. — 217 

Silaghi (Stănescu), lon — 193, 212, 220, 221, 
222, 233 

Silverman, Sidney — 675 

Sima, Horia — 273, 274, 276, 277, 279, 298, 
300, 303, 304, 306, 346, 426, 449, 555, 
603, 656, 669, 674 

Simion, Andrei D. — 79, 217 

Simion, Dumitru — 354 

Simion, lon — 474 

Simion, Tudor Nicolae — 81, 216 

Simionaș, loan — 215 

Simionescu, Gheorghe Florea — 81, 216 

Simionescu, Mihai — 199, 200, 201, 202, 204 

Simon, Jak — 186 

Singureanu, Constantin — 466 

Sir, Libor — 563 

Sircea, Victor — 568 

Sitaru, Valeriu — 472 

Smărăndescu, Nicolae — 580 

Smith, Rodney — 652 

Smith, Walter Bedell — 409 

Smochină, Nicolae — 472 

Socaci, lonel — 572 

Socol, Laurean Valeriu — 216 

Socol, Petre Marin — 71, 72, 74, 218 

Socolov, locotenent — 513 

Sogor, ziarist — 281 

Solacov, Anghel — 690 

Soroceanu, Adrian — 351 

Sperling, Harry — 342 

Sporea, Constantin — 343 

Sporiş, Nicolae — 369, 370, 653, 688, 689, 
690 

St. Merlo, colaborator al organelor de 
informaţii belgiene — 559 

St. Oswald, membru al Camerei Lorzilor-— 
548 

Staicu, Gheorghe — 355 

Staicu, lon — 453 

Stalin, losif Vissarionovici — 67, 311, 312, 
314, 315 

Stamatu, Horia — 302 

Stambuleanu, Adrian — 576, 577 

Stan, Constantin — 657 

Stan, Nicolae M. — 79, 214 

„Stanciu“, informator — 568, 688 

Stanciu, Alexandru — 362 

Stanciu, Dumitru T. — 216 

Stanciu, Nicolae — 458 

Stancu, colonel — 315, 316 

Stancu, Gheorghe — 80 

State, Nicolae — 80 

„Stavru“, agent — 507 

Stănculescu, Ștefan — 655 

Stănescu, ofițer — 527 

Stănescu, Gheorghe I. — 81, 215 

Stănescu, Paul — 575, 576, 577, 610, 612, 613 

Stănescu, Victor — 499 


Stern, losif — 199 

Steru, Adalbert I. — 219 
Steskal, William — 215 
Stoenescu, Dionisie — 659 
Stoian, Emil — 80 

Stoica — 335 

Stoica, ofiţer — 527 

Stoica, Ion Ionuţ — 279 
Stoica, N. — 454 

Stoica, P. — 527 

Stoican, Vasile — 80 

Stoicoiu, Virgil — 293 
Stratulativ, Noreta — 463, 464 
Streibert, Teodor — 340 

Stroe, Mircea — 568 

Stroescu, Constantin — 497, 498, 637 
Struma, Marijan — 562 
Svediu, lon — 201, 203, 204 
Szabo, Eugen — 78 

Szacsko, Alex. Alexandru — 81, 216, 459 
Szâlasi, [Ferenc] — 149 
Szekely, Suzana — 357 


Ș 


Șeicaru, Pamfil — 302, 426, 671 
Șerb, Ion — 70 

Șerban, Constantin — 588 
Șerbănescu, emigrație — 306 
Șişman, maior — 523 

Ștefan, Ghiţă — 80 

Ștefan, loan — 353, 354 
Ştefănescu, general — 64 
Ştefănescu, Alexandru — 184 
Ștefănescu, Aurel — 80 
Ștefănescu, Aureliu T. — 214 
Ștefănescu, Lazăr — 604 
Ștefănescu, Radu — 217 
Știrbu, Jean — 80 

Ștrul, Mauriciu A. — 219 
Șușman, Gheorghe — 448 
Șușman, Leon — 448 


T 


T. C., urmărit — 404, 405 
T. N., urmărit — 403 

T. P,, informator — 406 
T. S., martor — 361 

Tamaş, Adalbert Bela — 660 

Tarta, Vasile — 394 

Tatu, Pamfil — 220 

„Tatu“ (Petre, Pavel), informator — 394, 395 

Tăbârcă, lon — 70 

Tănase, lon — 390 

Tănase, legionar — 195 

Tănăsescu, Dumitru — 470, 471 

Tătaru, locotenent-major — 474 

Târnoveanu, Dumitru — 400, 401 

Târnoveanu, loan — 80, 218 

Târnoveanu, Pavel — 401 

Târziu, Nicolae — 276 

Tchoreloft, Chirsto — 563 

Teeling, William — 674 

Teleki, Elisabeta — 452 

Telenche, Florea — 591 

Teodorescu, emigrație — 444 

Teodorescu, Constantin — 415 

Teodorescu, Eugen — 276 

Teodorescu, Ştefan — 302 

Teodorescu, Tibi — 285 

Teris, Ștefan S. — 219 

Theodosiadis (Theo), Rene — 295, 346, 585 

Thomas, Petre, Sir — 675 

Tilea, Viorel — 297, 579, 673, 674, 675, 676, 
686 

Tiriachiu, Vasile Gh. — 81, 216, 606, 607 

Tischler, Victor — 76 

„Titi“, informator — 404, 405 

Titileanu, Gheorghe — 228, 231, 235, 236 

Todea, Alexandru — 662 

Todiriciu, preot, emigrație — 293, 305 

Tofilescu, Dumitru M. — 218 

Toma, Aron — 588 

Toma, Nicolae P. — 80, 214 

Toma, Vasile — 195 

Toma, Victor — 659 

Tomaziu, Gheorghe — 661 

Trandafir, Lucia — 580 

Trandafirescu, Ilie — 200, 202 

Trâmbiţaş, Nicolae — 659 

Trifa, Viorel — 580, 669 

Trifu, Aurel — 304 

Trohan, Walter — 337 

Truţă, lon — 304 

Tudor, Gheorghe — 466 

„Tudor, Vasile“, agent — 592 


Tudose, Valeriu — 80 

Tufan, Alexandru — 394 

Tulică, lon — 655 

Turcu, lon — 466, 609, 611, 612 
Turtureanu, Valeriu — 659 


U 


Uistrend, deputat suedez — 548 
Ungureanu, Alex. — 572 
Ungureanu, luliu — 213 
Ureche, lon — 551 

Uscătescu, George — 302, 674 


V 


Vaculin, Andrei — 81 

„Vara, Alexandru“, agent — 592 

Vasile, Gheorghe — 261 

Vasilescu, întemnițat — 399 

Vasilescu, locotenent-major — 507 

Vasilescu, Atanase — 463, 464 

Vasilescu, loan — 17, 79 

„Vasilescu, Ion“, agent — 592 

Vasilescu, lunian — 199 

Vasilichi, [Gheorghe] — 76 

Vasiliu, Aristide — 588, 591, 592 

Vasiliu, Gheorghe — 637 

Vasiliu-Cluj, Emil — 296, 297, 306 

Vassiu, emigrație — 380 

Văleanu, lon — 396 

Vălimăreanu, Petre — 303, 555 

Vătafu, Vladimir — 79 

Vătăşelu, legionar — 484 

Vâlcea, Dumitru P. — 218 

Vâlcoci, lon — 199 

Vâlcu, Vasile — 369, 371, 389 

Vedeler, Harold — 667 

Velescu, V. — 370 

Veniamin, Virgil — 291, 294, 424, 425, 462, 
551, 559, 585, 666, 668, 670, 677 

„Vica, L.“, recrutat — 507 

Vicol, loan — 465 

„Victor, Chioreanu“, (N. S$.), informator — 395 

Vidrașcu, Ion — 182, 183, 186 

Viha, Vladislav — 555 

Vintilă, Marin M. — 217 

Vinţe, lon — 62, 181 

Vioreanu, Dumitru — 78 

Viseanu, emigrație — 346 


Vistig, Eugen P. — 218, 506, 513, 520, 521, 
524, 526, 527, 528, 531, 533, 535, 536, 


544, 545 
Vişan, N. — 595 


Vişoianu, Constantin — 291, 292, 296, 297, 
299, 300, 306, 337, 338, 341, 346, 424, 
425, 426, 497, 578, 579, 580, 666, 668, 


669, 670, 672, 674, 675, 676, 677 
Vlad, B.B.C. — 345 
„Vlad, lon“, agent — 591 
Vlad, lordan I. — 215 
Vlad, lulian — 214 
„Vodă“, informator — 396 
Voiculescu, Ervin — 82 
Voiculescu, Paul — 360 
Voinea, Șerban — 551 
Vojen, Victor Ion — 443, 532, 659, 660 
Vorhauer, Ernestine — 694 
Voronca, Alexandru — 355 
Vrabie, Nicolae — 302 


W 


W. A. S. R., fostă funcţionară a Legaţiei 
engleze la Bucureşti — 351 

Walker, Gordon — 674 

Wallace, „Europa Liberă“ — 342 

„» Walter“, emigrație — 381 

Wasvary, loan — 450 

Wilson, Harold — 675 

Winterschteiger, H. — 556, 558 


x 


Xantopol, Constantin — 396 


Y 


Yarrow, E. — 667 
Young, Kenneth — 548 


Z 


Zagan, Sirghie — 657 

Zaharescu, Alexandrina — 473 
Zalman, Marcu — 78 

Zambeti, Hristache (Cristache) M. — 78 
Zamfirescu, general, emigrație — 444 
Zamfirescu, C.C. — 432 

Zane, Gheorghe — 466 

Zapeş, prim-secretar — 526, 527 
Zavlovski, Adrian — 467 

Zăgan, lon — 431 

Zăpârţan, Nicolae — 645 

Zeno, Alexandru Vlad — 563 

Zerjav, Bohusllava — 563 
Ziberg-Plater, T. — 559 

Zissu, lancu — 497 

Zisu, Leiba A. — 351 

Zodian, Gheorghe — 70, 79, 218 
„Zotta, Aurel“, agent — 588 

Zurăscu, lon — 499 

Zussman, B.B.C. — 568, 569 

Organele securității statului sunt paloşul ascuțit al dictaturii proletariatului, armă de încredere 
în mâinile partidului şi poporului în lupta împotriva duşmanilor regimului de democrație populară. 


În cadrul educării agenturei, este necesar să ținem totdeauna seama de faptul că din însărcinarea 
noastră agentul vine în contact cu mediul duşmănos, format din elemente viclene şi care adeseori 
în activitatea pe care o desfăşoară, ating unele probleme esențiale ale vieţii. De aceea când influ- 
ența noastră politică asupra agentului devine mai slabă, acesta se va trăda în mod inevitabil, trecând 
de partea contrarevoluției şi va deveni dezinformator şi agent dublu. 


Din „Expunerea ministrului Afacerilor Interne Alexandru Drăghici...” (Document 116/2 decembrie 1957) 


Agentura constituie ochii şi urechile noastre. Iată de ce nu este necesar ca această agentură să 
fie numeroasă, însă neapărat să fie capabilă de muncă, obiectivă şi devotată Patriei noastre. 
Elementele deconspirate, dezinformatorii şi calomniatorii trebuie imediat excluşi din rețea. 


Din „Referatul ministrului Afacerilor Interne Alexandru Drăghici...” (Document 119/16 septembrie 1958) 


